
ग्ोलघर, वाराणसी ( भारत ) 
७ |॥ फीकी क 





समपंण 


जीवनका मूल्यवान समय जेलोंमें और शेष सम्पूर्ण जीवन अनवरत 
कार्य करनेमें बितानेवाले खान अब्दुल ग़फ्फ़ार खाँका जीवन-कार्य और 
उस संद्भमेंसे परिस्थितियोंका मूल्यांकन इस पुस्तकमें बहुत ही अच्छे ढंगसे 
संगृहीत है । बसे इस पुस्तकका हिन्दी संस्करण बहुत पहले ही प्रकाशित 
हो जाना चाहिए था, किन्तु अनुवादकी कठिनाइयाँ और प्रकाशनके दूसरे 
नियमोंके कारण विलम्ब हुआ, फिर भी भारतमें उनके, रहते-रहते इसका 
प्रकाशन हो रहा है, यह.गौरवकी बात है । 


हमारी नयी पीढ़ी, जिसने गांधीजीको नहीं देखा है, सरहदी गांधीको 
देखकर यह अवश्य अनुभव करेगी कि गांधी पुनः अपने देशमें लोट 
आया है । आजकी राजनयिक परिस्थितियों और विषमताओंके बीच, 
गांधीकी वही भाषा, वही जीवन और वही विचार देनेवाले बादशाह खाँ- 
को यह देश कभी नहीं भूलेगा। उन्होंने हिन्दुस्तान हो या पख्तूनिस्तान 
अथवा पाकिस्तान, अपना स्पष्ट मत, खुला विचार तथा खुला जीवन लोगों- 
के सामने रखा है। 

इस पुस्तकमें काल-क्रमानुसार न केवल जीवन-चरित्र ही अपितु पाइवे- 
भूमिको समस्त भूमियोंका मूल्यांकन है । इसके लिए पत्रकार और लेखक 
श्री जी० डी० तेन्दुलकरके हम आभारी हैँ ओर श्रद्धापू्वक यह ग्रंथ प्रका- 


शनकी ओरसे उन्हें अपित कर रहे हैं । 
वाराणसी भ्ण्ड 
ररुण्ण भा, 
२९-११-१९६९ 
५ संओवेगी 5. पा 

महामानव 


'सीमांत गांधी वह महान व्यक्ति हैं जो संकीर्ण वगंवाद ओर गुटबन्दी- 
की परिधिसे बहुत दूर हैं । शान्ति और मानवताके पुजारी हैं। जीवनके 
शारवत मूल्यका पोषण इनके जीवनका सर्वप्रथम लक्ष्य है। ऐसा व्यक्ति 
समूची मानव जातिकी श्रद्धाका केन्द्र होता है। 

यदि संसारमें किसीको महामानवकी संज्ञा दो जा सकती है तो वे हैं 
खान अब्दुल ग़फ्फ़ार खाँ क्‍योंकि वे संकीर्ण वर्गंवाद अथवा गुटबन्दीके 
पोषक न होकर जीवनके शाश्वत मूल्योंके पोषक हैं जिनका हर युगमें 
महत्त्व रहेगा। वास्तवमें बादशाह खाँ सरलता और नेतिक शुद्धताके 
अवतार हैं ओर उन्तमें वे सभी मानवीय गण विद्यमान हैं, जिन्हें हम श्रेष्ठ 
मानते हैं ।” 


नयी दिल्ली वाराह बेंकट गिरि 
१५ नवम्बर १९६९ ( राष्ट्रपति, भारत ) 








राष्ट्रपति मवन 
नई दिल्‍ली-४ 


१५ जून १९६७ 


मुझे इस बातकी बड़ी प्रसन्नता है कि मेरे मित्र श्री डी० जी० तेन्दुल- 
करने खान अब्दुल ग़फ्फ़ार खाँके एक प्रामाणिक जीवन-चरित्रकी रचना 
की है। महात्मा गांधीके जीवन वृत्तपर एक शाश्वत क्ृतिके प्रणयनसे श्री 
तेन्दुलकरका नाम विख्यात हो गया है, अतः निश्चित रूपसे प्रस्तुत कृति 
मौलिक होनेके साथ ही साहित्यिक महत्त्वकी भी सिद्ध होगी। 

मानव-प्रयासोंमें जो कुछ भी सत्‌ और महान है, बादशाह खाँ 
जिस नामसे कि ख़ान अब्दुल ग़फ्फ़ार खाँ प्यारसे पुकारे जाते हैं, उसके 
प्रतीक हैं। जहाँ कि हम लोगोंको, जो उनकी पीढ़ीके हैं और जो उनके 
नेतृत्वमें काम करनेका सौभाग्य प्राप्त कर चुके हैं, बादशाह खाँके त्याग 
ओर सेवामय जीवनका परिचय प्राप्त है, वहाँ श्री तेन्दुलकरकी यह पुस्तक 
तरुण पीढ़ी और भावी पीढ़ियोंके लोगोंको इस बातसे अवगत करायेगी 
कि कभो बादशाह खाँ नामकी कोई हस्ती थी जिसने जिस बातको सही 
समझा, उसपर अपना सवंस्व न्योछावर कर दिया । : 


में आशा करता हूँ कि श्री तेन्दुलकरकी पुस्तक लोकप्रिय होगी । 
--ज्ञाकिर हुसेन 











प्रिय श्री तेन्दुलकर, 


में आपके सभी पत्रोंके लिए आभारी हूँ । आप मेरा जीवन वृत्त और 
हमारे आन्दोलनका इतिहास लिखनेके लिए जो श्रम कर रहे हैं, उसके 
लिए भी में आपका आभारी हूँ । 

आपको अबतक न लिख पानेका कारण मेरी अस्वस्थता और बहुत- 
सी दूसरी व्यस्तताएँ रही हैं। बहरहाल, में इस विलंबके लिए क्षमा- 
प्रार्थी हूँ । 

मेरी याददाइश्तमें जितनी पुरात्ती बातें थीं, उन सबके साथ श्री नारंग 
आपके पास जा रहे हैं । पाकिस्तानमें मेंने जो जीवन बिताया है उसपर 
यदि आप कुछ लिखना चाहें, तो में आपको लिख भेजूंगा, हालाँकि यह 
ब्यौरा होगा बड़ा ही दर्दनाक । 

में आपकी पुस्तकके लिए संदेश भेज दूँगा, जिसकी कि आपने माँग 
की है । और जिस चीज़की भी आपको ज़रूरत हो, मुझे सूचित करें। 
ऐसी किसी भी स्थितिमें, मुझे लिखिए अवश्य । मेंने कुछ कारणोंसे पदख्तृ- 
निस्तानके विषयमें कुछ कहनेसे किनारा किया है ॥ कुछ समय बाद 
शायद इस विषयपर कुछ कह सक्‌ । 

में अपने स्नेहके प्रतोकके रूपमें आपके पास अपनी एक तस्वीर दस्त- 
खत करके भेज रहा हूँ ओर एक मेज़पोश भी भेज रहा हूँ जो मुझे हाल 
में ही मेरे एक मित्रने दी थो। में कभी तोहफ़े क़बूल नहीं करता, मगर 
महज़ आपके लिए मुझे यह करना पड़ा । 

सारी शुभकामनाओं ओर स्नेहके साथ-- 


काबुल 
५-५-१९६५ खान श्रब्दुल ग्फ्फ़ार खरा 

आमुख 


आठ जिल्दोंमें महात्मा गांधीकी जीवनी प्रस्तुत करनेमें मुझे एक दशाब्दीसे 
कुछ अधिक ही समय लगा और ख़ान अब्दुल ग़पफ़ार खाँपर यह ग्रंथ तैयार करने 
में मुझे पूरे चार वर्षोतक व्यस्त रहना पड़ा | वेसे तो में राजनीतिज्ञोंको पसंद 
नहों करता परंतु इस सरल और अजेय पठानने मुझे आकर्षित कर लिया । मेरे 
लिए हिसा या अहिसा कोई सिद्धांत नहीं है । में हो ची मिन्हकी भी उतनी ही 
सराहना करता हूँ, जितनी कि बादशाह खाँकी । व्यक्तिके कृतित्वको संचालित 
करनेंवाली भावना ही मुझे वरवस अपनी ओर खींचती हें 
गांधीजी और ख़ान अब्दुल ग़फ्फ़ार खाँ एक दूसरेकी ओर अत्यधिक आशकृष्ट 
हुए । यद्यपि इन्त दोनोंका परिवेश भिन्‍त्र था और लालन-पालन भी बहुत भिन्न 
प्रकारसे हुआ था परंतु समान परिस्थितियोंमें दोनोंकी प्रतिक्रिया और वा्तें एक 
जसी होती थीं। बादशाह खाँ अपनी जनताके आराध्य हैं परन्तु उनकी इस 
छोकप्रियताने उत्तका मस्तिष्क कभी असंतुलित नहीं किया । वें सत्ता और टीम- 
टामकों अपने पास फटकने नहीं देते । उन्हें तो बस पठानोंको आज़ाद करनेकी 
तीत्र इच्छा हैं । वे चाहते हैं कि पठान मानव-समाजकी भलाई करें और एशि- 
याई मामलोंमें सम्मानजनक भूमिका निभायें | उन्हें गुलामीसे नफरत है और 
उनका हृदय दोन दशाको देखकर रो पड़ता है । अगर उनका वश चले, तो वे 
इस घरतीपर दमन और अत्याचारको रहने ही न दें। इस्लामका उनके लिए 
यही अर्थ है | वे एक महान धर्मयोद्धा हैं । 
यह भाग्यकी विडंबना है कि विदेशी हुकूमतसे इस उपमहाद्वीपको मुक्त क रने- 
में बादशाह खाँ अपनी आज़ादीसे वंचित रह गये और उनकी ग़ैरतमंद जनता 
पख्तुन, सर्वतोमुखी विकासकी संभावनाओंसे दूर रह गये । आज़ादीकी लड़ाईमें 
उनका और उनकी जनताका अंशदान इतिहासका अंग बन गया हैं । 
पंडित जवाहरलाल नेहरूने मुझे खान अब्दुल ग़फ्फ़ार खाँका जीवन-वृत्त 
तैयार करनेका यह काम अंतिम सोंपा। विभाजनका एक पक्ष होनेके कारण उनको 
एक चुभन अनुभव हो रही थी । जवाहरलालजी उत्सुक थे कि में बादशाह खाँ 
पर लिखेँ । जीवन-चरित लिख सकू इसके लिए उन्होंने मुझे विदेश मंत्रालय और 
अखिल भारतीय कांग्रेस कमेटीसे संबंधित सामग्री दिलायी और कांग्रेस कार्य- 
कारिणी समितिकी काररवाइयोंके विवरण भी दिलाये । वे मेरे मनोबलके बढ़ाने 


# ६. 

में बड़े सहायक थे और उसी आभारको मानते हुए, यह ग्रंथ में उनको स्प्ृतियों- 
को अरपित करता हूँ । ह 

मेंने वादशाह खाँपर लिखते हुए वस्तुनिष्ठ दृष्ट्कोण बनाये रखनेकी प्रामा- 
णिक चेष्टा की हैं। हालमें ही हुए भारत-पाक संघर्षके दरम्यान मेंने प्रेसिडेण्ट 
अयब खाँसे लिखकर याचना की कि वे मझे बादशाह खाँपर सामग्री मुहैया करें। 
लेकिन मुझे उनसे कोई उत्तर नहीं मिला | मेंने सामग्री एकत्र करनेके लिए हर 
संभव चेष्टा की हैं और जिन लोगोंने मुझे प्रत्यक्ष या परोक्ष रूपसे सामग्री जुटायी 
है उन सबको में धन्यवाद देता हूँ । 

में श्री आर. आर. दिवाकरका भी आभारी हैँ । उनकी भी राय थी कि मुझे 
यह काम करना चाहिए । इसके पर्व हीरक जयंती ग्रंथ और महात्माजीका विस्तृत 
जीवनचरित लिखनेके लिए भी उन्होंने मझे प्रेरणा दी थी । गांधी शांति प्रतिष्ठान 
के अध्यक्ष और विशेषतः एक पुराने मित्र, ओर नासिक जेलमें साथी होनेके 
कारण उन्होंने मझे मदद करनेकी कोशिश की । स्वभावत: में किसी समिति या 
प्रतिष्ठानकी ओरसे कार्य संपन्‍न करनेवाला नहीं हूँ । त्रिता उनकी सहायताके में 
गांधी शांति प्रतिष्ठानके साथ शायद चल न सकता । 

अपने अनुसंबान कायमें मुझे सौभाग्यसे ही के. वी. नारंगकी सहायता मिल 
गयी जो कि एक समर्पित खदाई खिदमतगार हैं और पश्चिमोत्तर सीमाप्रांत विधान- 
सभाके सदस्य रह चके हँ । उन्होंने नयी दिल्लीके राष्ट्रीय अभिलेखागारमें दस्ता- 
बेजोंका अध्ययन करके मुझे महत्त्वपूर्ण आँकड़े दिये । 'पस्तून' में प्रकाशित बाद- 
शाह खाँके कुछ भाषणों और लेखोंके अनुवाद भी मेरे लिए उन्होंने किये । वबाद- 
शाह खाँके सौजन्यसे काबुरू लायब्नेरीसे 'पस्तून' के कुछ अंक मिल गये । काबुल 
में बादशाह खाँसे उनके जीवनकी कुछ घटनाओंका,--विश्येषतः प्रारंभिक जीवन . 
का श्रुतलेख प्राप्त करनेका श्रेय भी नारंगजीको है । वे सारी घटनाएँ यहाँ पहली 
बार प्रकाशित हो रही हैँ । वास्तवमें वादशाह खाँने ही मझे इस पुस्तककी रूप- 
रेखा प्रस्तुत कर दी । उनके मृल्यवान्‌ सहयोगके लिए में उनका आभारी हूं 
उनके पुत्र ग़नीने दि पठान्स' नामक लघु गौरवग्रंथ रचा है और मैंने उसका खुल- 
कर उपयोग किया है । 

राष्ट्रीय अभिलेखागारके अतिरिक्त, जहाँ कि राष्ट्रीय आन्दोलन संबंधी अभि- 
लेख मिलते हैं, मुझे भूतपूर्व बंबई सरकारके गृहमंत्रालयकी दो पुलिस फाइल प्राप्त 
हो गयीं, जिनमें खाँ अब्दुल ग़पफ़ार खाँ संबंधी अखबारी कतरनें थीं। मेरे 
लिए आवश्यक है कि में श्री बी. एन. पाठकके प्रति उनके सहयोगके लिए आभार 

मान । इसी प्रकार श्री बाबूराव पटेल और सुश्री सुशीला रानीके प्रति में आभारी 
हैं जिन्होंने मुझे अखबारोंकी कतरने उधार दीं। 'दि टाइम्स आऑव्‌ इंडिया'के संदर्भ 
अनुभागने मुझे अपनी संदर्भ-सामग्री और मेरी पुस्तकके लिए. छायाचित्र दिये, 
एतदर्थ में उसका आभार मानता हूँ। मैं सर्वश्री पी. के. राय, रमेश संजगी री, 
आर. एस. कोलटकर और 'दि टाइम्स आऑव इंडिया के अन्यान्य लोगोंका कऋ्रणी 
हैँ, जिनका सहयोग मैंने जब चाहा, मिला । 
एशियाटिक लायब्नेरी और बंबई विश्वविद्यालयकी लायब्नेरीके पुस्तकालया- 
घ्यक्ष श्री डी. एन. मार्शलको में प्रभूत धन्यवाद देता हूँ, जहाँसे और जिनसे मुझे 
किताबें बराबर मिलती रहीं । 
में गांधी शांति प्रतिष्ठानकी प्रकाशन समितिके अन्यतम सदस्य श्री प्यारेलाल 
का आभारी हूँ जिन्होंने “दि स्टेट्समेन', “दि इलस्ट्रेटेड वीकली आऑँव इंडिया' 
ओर 'हरिजन में प्रकाशित अपने लेखोंका इस्तेमाल करनेकी मुझे अनुमति दी । 
प्रस्तुत ग्रंथको त॑यार करनेमें मुझे सुश्री अनु वंद्योपाध्यायका शाइवत सहयोग 
मिला, जेसा कि 'महात्मा' तैयार करनेमें मिला था। बादशाह खाँके कुछ संस्म- 
रणों ओर पख्तून में प्रकाशित उनके कुछ लेखोंका उन्होंने नारंगजीकी सहायतासे 
अनुवाद किया ओर पहतो कविताओंका अंग्रेजी अनुवाद भी किया । उन्होंने अनु- 
क्रमणिका बनानेमें भी मेरी सहायता की है । 
मेरी पांडुलिपि सर्वश्री डी. एस. बखले, डी. जी. पलेकर, एन. जी. जोग 
और अनु वंद्योपाध्यायने पढ़ी ओर उनके सुझावोंके लिए उन्हें में धन्यवाद देता 
हैं । कुछ अध्यायोंकों श्री शामलालने देखा । में उन्हें भी धन्यवाद देता हूँ । यद्यपि 
सुझावोंके लिए में अपने मित्रोंका करणी हूँ परन्तु पुस्तकके इस रूपमें प्रकाशित 
होनेके लिए में स्वयं उत्तरदायी हूँ । 
शब्दावछीके संशोधनके लिए और इस्लामिक गब्दोंके अंग्रेजी अनुवादके लिए 
में डॉ० जाकिर हुसेनका, कानूनी ओर सांस्कृतिक विषयोंपर परामश्शके लिए वी. 
एस. बखलेका, मरे शोधकार्यमें रुचि प्रदर्शित करनेके लिए डॉ. एन. बी. परुलेकर 
का और श्रीमती इंदिरा गांधी, निर्मलकुमार वसु, पुलिन बिहारी सेन, विश्वरूप 
बोस, डी. आर. डी. वाडिया, पी. एन. शर्मा, ओ. एन. वर्मा, रामभद्रचारी, 
रंगाचारी, पी. के. जेन, सदानंद भटकल, रामदास भटकल और वी. आर. नारा- 
यणका आभारी हूँ। में श्री आर. के, करंजियाको उत्तसे मिली सहायताके लिए 
और उनके सहयोगी श्री पी. एस. परशुरामनको हजार पृष्ठोंसे अधिककी पांडु- 
लिपिका टंकण करनेके लिए धन्यवाद देता हूँ । 


--डी. जी. तेन्दुलकर 

प्रस्तावचा 


खान अब्दुल गफ्फ़ार खाँका, जिन्हें 'सीमान्त गांधी' के नामसे जाना जाता 
है, महात्मा गांधी आदरपर्वक “ईश्वरके पुरुष” कहा करते थे 'अपने--उद्देश्य प्र 
अपनी समग्र आत्माक्रों उड्ेलकर भी वे उसके फलकी ओरसे अनासक्त रहते हें । 
उनके लिए यह महसूस कर लेना काफ़ी रहा है कि अहिसाको पू्ण रूपसे स्वीकार 
किये बिता पठानकी मुक्ति नहीं है। इस वातमें वे कोई गोरव अनुभव नहीं करते 
कि पठान अच्छा लड़ाका हैं । वे उसकी बीरताकी क॒द्र करते हैं लेकिन उनका 
विचार है कि अधिक प्रशंसासे उसे विगाड़ दिया गया हैँ । उनका ग्ह विव्वास हैं 
कि पठानको अज्ञानमें रखा गया है । वह पठानको और भी अधिक वीर बनाना 
चाहते हैं और उससे यह अपेक्षा करते हूँ कि वह अपनी वीरतामे सच्चे ज्ञानका 
समावेश करे । उनका यह खयाल हैं कि वह ज्ञान केवल अहिसा द्वारा प्राप्त 
क्रिया जा सकता है ।* 

शरीर और मनके सीधे, विव्वस्त और सरल, कृपलु और सज्जन, 
निर्भीक, निष्ठावान्‌ और सच्चे, एक मेत्री-भावनासे पूर्ण, तराशे हुए-से चेहरेके, 
उन्नत व्यक्तित्ववाले तथा रूम्बे कष्टों और पीड़ामय परीक्षाओंक़ी ज्वालामें तपकर 
निखरे हुए चरित्रव्राले ख़ान अब्दुल गफ्फ़ार खाँ भारतकी स्वाबीनताके हेतु विदेशी 
पत्ता और शोषणसे लोहा लेनेवाले विशिष्ट सेनानियोंमेंसे एक रहें हैँ । एक दर्जन 
वारसे भी अधिक उनको जेलमें डाला गया--पहले अंग्रेजोंके द्वरा और फिर 
पाकिस्तानियोंके द्वारा। शांत और उदात्त प्रवृत्तियोंके इस उन्यासी वर्षीय दृढ़- 
निशचयी योद्धाको तीस वर्षके जेल-जीवनका श्रेय प्राप्त है । वे झुकेंगे नहीं । 

पठानोंकी अदमनीय आत्माका सबसे प्रारम्भका तथा सबसे विशिष्ट प्रसंग उसः 
लड़ाईमें मिलता हैं जो तक्षशिलाके मैदानमें सिकन्दर और भारतीय साधु दण्डेमिस 
के वीच हुई थी । प्राचीन यूनानी अभिलेखकारके अनुसार, “यद्यपि वह बूढ़ा और 
नंगा था तथापि अनेक राष्ट्रोंके विजेता सिकन्दरको उसके रूपमें अपना एकमात्र 
समवलशाली प्रतिद्न्द्दी मिला था ।” सिकन्दरके दूतोंने उसे ज़ियस के पुत्रकेः 


१. यूनानका एक प्रधान पौराणिक देवता । 

खान अब्दुल ग़फ्फ़ार खाँ 


पास जानेका आमंत्रण दिया। उन्होंने उसे वचन दिया: कि यदि वह 
उनके आमंत्रणको स्वीकार कर लेगा तो उसे उपहार दिये जायँंगे और अस्वीकार 
करनेंपर दण्ड दिया जायगा । फिर भी वह साधु सिकन्दरके पास नहीं गया। 
उसने दूतोंसे कहा कि सिकन्दर ज़ियसका पुत्र नहीं है क्योंकि वह अबतक विश्वके 
बड़े अर्धाशका स्वामी भी नहीं बना है । जहाँतक उसका अपना सम्बन्ध है, वह 
किसी ऐसे व्यक्तिसे कोई उपहार ग्रहण नहीं करना चाहता, जिसकी स्वयंकी 
आकांक्षाएँ अतृप्त हैं । उसने कहा कि उसे धमकियोंका कोई भय नहीं हैं । यदि 
वह जीवित रहा तो भारत उसके लिए काफ़ी भोजन देता रहेगा और यदि उसे 
मार डाला गया तो उसको अपनी वुढ़ापेसे जीर्ण इस कष्टदायिनी कायासे मुक्ति 
मिल जायगी और वह इसके बदलेमें एक अधिक श्रेष्ठ और पविन्न जीवन 
'पा लेगा । 
यह क्षेत्र, पेशावरकी यह घाटी, जो प्राचीन कालमें गंधारके नामसे प्रसिद्ध 
थी, जहाँ कि एक नग्त साधुने एक शक्ति-सम्पन्न सम्राटको छलकार दी थी, 
खान अब्दुल ग़पफ़ार खाँक़ी जन्मस्थली है । “गंधार' शब्द सबसे पहले जरग्वेदमें 
प्राप्त होता है । यह शब्द परवर्ती आर्केमीनियन, हेलनिस्टिक और रोमन युगोंके - 
मल ग्रन्थोंम भी मिलता है । यह उस भू-खण्डका सूचन करता है जो भारतकी 
पश्चिमोत्तर सीमापर स्थित था । ऋग्वेदमें इस क्षेत्रके निवासियोंको 'पख्त' कहा 
गया हैँ | पख्तूत या पठान, जैसा कि वे आज कहलाते हैं, उसीका रूप हैं । पठान 
अभिषान पछ्तूनका भारतीय रूपान्तर हैं और पुख्तन शब्दका बहुवचन है । पठानों 
की भाषाके दो मुख्य प्रकारांतर हैं-पझ्तू, जो उत्त र-पर्वी जन-जातियोंमें बोली जाती 
है और उसका अपेक्षाकृत मृदुरूप पदतू हैं जिसका दक्षिण-पश्चिममें प्रचलन हैं । 
भाषाके इन दो रूपोंके भौगोलिक विभाजनमें 'पेशावर' शब्दमें पख्तूके प्रति पक्षपात 
किया गया है । वास्तवमें यह नगर 'पेखावर' के नामसे जाना जाता है । 
पस्तून आय हैं और पख्तू एक इंडो-ईरानियन आर्यभाषा हैं जिसका संस्कृत 
और जण्ड भाषाओंसे घनिष्ट सम्बन्ध है । पन्द्रहवीं शताब्दीतक इसके लेखनका 
प्रचलत नहीं था । अब यह फारसी लिपिमें लिखी जाती हूँ और अफगानिस्तान, 
पाकिस्तान तथा भारतकी लगभग एक करोड़ जनता द्वारा बोली जाती है । 
यह भाषा पछ्तूनोंकी पहचान और पहतूनोंके गर्वका एक अति स्पष्ट प्रतीक है । 
इसका साहित्य धनी है । इसके कवि रहमान वादाकी *रहस्पपूर्ण कविताएँ और 
खुशाल खटकके प्रेम और देशभक्तिपूर्ण गीत दुरूदृरतक असिद्ध हैं। | 
् पश्चिमोत्तर सीमा-प्रान्तका वर्णन कर सकना कठिन है । इस क्षेत्रका एक 





। 
। 
| 
| 


१८ 





प्रस्तावना 
जूघ खण्ड भी अपने पडोसीके सदश नहीं है । सीमासे वीस मीलकी दरीके बाद 
ऐसी भमि नहीं मिलेगी । पहले मीलोंतक फेली हुई चद्गवानें और पथरीली ढलानें 
दिखलाई देती हैं जिन्होंने वीच-बीचमें खले पंखों जेसे खेतोंके लिए स्थान छोड़ 
दिया हैं । उनके पीछे भी चद्ठानोंकी श्यंंखला चली है । कहीं पर्व॑तोंके बीचमें 
बहती हुई नदियोंकी संकीर्ण धाराएँ हैं जो देवदारुसे ढके हुए पर्वतोंसे वहकर 
आती हैं और उन पहाड़ियोंपर गिरती हैं जो झाड़ियोंके कारण फूली हुई-सी 
लगती हैं, अथवा वे उन खाली चरागाहोंमें बहती हैं जिनके एक ओर रिक्त, 
लीची पहाडियाँ हैं और जिनकी भूमिमें गहरे खड्टू और दरारें हैं । यह एक भया- 
वह किन्तु चित्तको अपनी ओर खींचनेवाला 'केन्वस' हूँ, जिसके विरोध पठान 
अपना जीवन-ताटक खेलते है---एक ऐसा 'केन्चस' जिसपर जलवायु अपने त्वरित 
और निर्दय परिवर्तनोंसे गहरे, उभारदार दृश्य कोरती है । इस 'पेस्ट्री' के ताचे- 
वाने यहाँके लोगोंकी देह और आत्माओंमें बुन गये हैं । बहुतसा क्कंश हे परन्तु 
सव सशक्त ध्वनियों दएरा खींदकर लाया गया है, जो श्वासको पकड़ता है । 
भारतके इस सीमान्‍्तके देशकी कथा भारतके अतीतके इतिहासके संक्षिप्त 
रूपमें अनेक प्रकारसे उपयोगी हो सकती हैं | पुरातन कालमें यहाँ एशियाको तीन 
महान्‌ संस्कृतियोंका संगम हुआ था--भारतीय, चीनी ओर इंरानी | यहां यूनान 
और भारतकी संस्कृति और दर्शनके क्षेत्रोंम भी मेत्री स्थापित हुई थी। अनेक 
देशोंसे ज्ञानके अन्बेषी इसके महान्‌ विश्वविद्यालय तक्षशिलातक आते थे । खबर 
'के दरसे, जो अवरोधकारी होते हुए भी एक आमंत्रण देनेवाला प्रवेश-द्वार था 
वहतसे जन और बह॒त-सी जातियाँ अपनी विशिष्ट देनें लेकर इस देशमें आयीं 
फिर भी अन्‍्तमें उन्होंने अपनेकों भारतकी मानव॒ताके सागरमें समाहित कर दिया। 
यह सीमा-प्रान्‍्त, जो अनेक शताब्दियोंतक भारतीय संस्कृतिका एक केन्द्र रहा था, 
समस्त भारतमें इतना प्रख्यात हो गया था कि जब दक्षिण-पूर्वी एशियाके पूर्वीय 


सागरोंमें अपने उपनिवेश बसानेके लिए दक्षिण भारतसे शौर्यपृर्ण अभियान हुए 


तव॒उनमेंसे अनेक द्वीपोंका त्तामकरण काबुरू नदीकी उपत्यकाके स्थानोंपर 
किया गया । 

उत्तर-पश्चिममें स्थित इस सरहदी सूवेकी सीमाएँ सम्य-समयपर बदलरूती 
रही हैं । प्रारम्भिक आर्य-कालमें उत्तका विस्तार सिन्व-घाटीसे सुद्रवर्ती मध्य- 
एशियातक हुआ था और उसमें अधिकांश वर्तमान अफ़गानिस्तान, आधुनिक 
पश्चिमोत्तर सीमा-प्रान्त, सिन्‍्बचु चदको पश्चिमी घादी और वलृचिस्तानका भू- 


खण्ड भी सम्मिलित था। लगभग छठी शताब्दी ईसा-पूर्वके पश्चात यह पदरिचमोत्तर 


१९ 








खान अब्दुल ग़पफ़्फ़ार खाँ 
प्रदेश, जो पहले ईरानके महा-साम्राज्यका भी एक अंग रहा था, यूनानी, 
कुपाण, गुप्त, तुक, ग़ोरी, मुगल और अंतमें सन्‌ १८१९ ६० तक दुर्रानी सम्राटोंक्े 
अधिकार में रहा । सन्‌ १८४९ ई० में; सिखोंके राज्यमें छगभग बीस सालूतक 
रहने के वाद यह अंग्र जोंके अधिकारमें आ गया । उन्होंने इसको बन्दोवस्ती जिल्ों 
| सेटिल्ड डिस्ट्रिक्ट्स | का नाम दिया । सीमाके परिवर्तनके बाद बनी हुई यह 


श 
ध्ज्जं 


रेखा, जिसको “ड्रेण्ड रंखा कहते हैँ, सन्‌ १८९४० में निदिचित को गयी । अफ 


ग़ान युद्धोंके पश्चात्‌ सुलेमानके पर्वत-शिखरोंके साथ ख़बर, मोहमंद, कुर्रम 
और वज़ीरिस्तानकी जन-जातियोंकों लेकर यह भू-प्रदेश अंग्रेजोंके प्रभाव-द्षेत्रमें आ 
गया । इस प्रकार पदिचिमोत्तर सीमान्त प्रदेशमें दो सीमा-रेखाएँ वन गयीं--एक 
अंतर्राष्ट्रीय सीमा रेखा जिसका प्रतिनिधित्व 'ड्रेण्ड रेखा करती थी और जो 
ब्रिटिश भारतको अफ़गानिस्तानसे पृथक करतो थी तथा दूसरी प्रशासनिक रेखा । 
यह रेखा उस क्षेत्रकी सीमा निर्धारित करती थी जो वस्तुतः अंग्रेजोंके शासना- 
धिकारफमें था | वह भू-खण्ड, जो इन दोनोंके वीचमें पड़ता था और जो 'कबीलोंकी 
पेटी | ट्रायवछ वेस्ट ] कहलाता था, किसीके स्वामित्वमें न था। यों मान-चित्रम 
वह भारतका ही एक अंग प्रदर्शित किया जाता था, परन्तु वास्तवमें वह उसके 
अन्तगंत था नहीं । उसकी जनता ब्रिठेनके सम्राटके प्रति कोई प्रत्यक्ष राज-निष्ठा 
नहीं रखती थी ओर न अपने क्षेत्रमें अंग्रेजोंके अधिकारकों बढ़ने ही देती थी । 
सेनिक मार्गेके उस पार कवीलोंके लोग वही करते थे, जो उनको अपनी दृष्टिमे 
उचित प्रतीत होता था । वे अपने स्त्री-वच्चोंके साथ अपने खेतोंके निकट गढ़ियाँ 
बनाकर रहते थे । उन्तके साथ ब्रिटेनको प्रजा जसा व्यवहार भी नहीं किया जाता 
था अपितु वे उसके द्वारा संरक्षित जन समझे जाते थे। जबतक वे निष्क्रिय 
रहतें थे तवतक स्वाधीन नागरिक थे परन्तु ज्यों ही वे सक्रिय होने लगते थे 
त्यों ही उनको संरक्षित जत्त समझा जाने लगता था । पुलिसके कार्य; आरक्षणके 
लिए अंग्रेजी सरकार इन कवायली लोगोंपर ६ /ई जहाज़से बम बरसाना अपना 
अधिकार समझती थी । 


अपनी वर्तमानत्त स्थितिमें पश्चिमोत्तर सीम, 5 प्रदेश उत्तरमें हिन्दूकुश पर्व॑त- 


श्रेणीसे, दक्षिणमें वलूचिस्तानसे, पूर्वमें कश्मीर २ « पंजाबसे तथा पश्चिममें अफ़गा- 
निस्तानसे घिरा हुआ है। इसका क्षेत्रफल. ,००० वर्ग मील हैं और इसकी 
जनसंख्या पचास छाखसे ऊपर हैं। इस. #सलमानोंका अतिशय बहुमत है । 


यहाँ अल्पसंख्यकोंमें केवल पॉच प्रतिशत हिन्दू, सिख और ईसाई थे परल्तु 
भारतके विभाजनके उपरान्त उनकी संख्या शून्‍्यके तुल्य रह गयी है । इस क्षेत्रकी 

प्रस्तावना 
अधिकतम लम्बाई ४०८ मील हैं और अधिकतम चौड़ाई २७९ मील । भौगोलिक 
दष्टिसे इसके तीन भाग किये जा सकते हँ--हज़ाराका सिन्धु नदके तटका समतलू 
ज़िला, सिन्धु नद और पहाड़ियोंके वीचकी संकीर्ण पट्टी जिसमें सिन्धु 'नंदके 
उस ओरके पेशावर, कोहाट, वनन्‍तू, मरदान ओर डेरा इस्माईलखाँके पाँच जिले 
सम्मिछित हैं और तीसरा इन ज़िलोंकी सरहदों ओर अफ़ंगानिस्तानकी पूर्वीय 
सीमाके मध्यका ऊँचा-नीचा पर्वतीय क्षेत्र । इस प्रदेशका तृतीयांशसे भी अधिक 
भाग “वन्दोवस्ती जिले' घेर छेते हैं । शेष दो-तिहाई या २५,००० वर्गमील था 
तो 'कवाइलियोंकी' पेटी है, अथवा 'स्वाधीन क्षेत्र! । यह उन जन-जातियोंके अधि- 
कारमें हे जिन्होंने एक शताब्दीके लगभग अंग्रेजी सत्ताके दमनको झेला हूँ | भारत 
के विभाजनसे पहले प्रशासनिक कार्यकी सुविधाकी दृष्टिसे पिछड़ा क्षेत्र मालाकण्ड, 
र॑म, खबर, उत्तरी वज़ीरिस्तान और दक्षिणी वज़ीरिस्तानकी पांच एजेन्सियोंमें 
बाॉँट दिया गया था । 
इस क्षेत्रका अधिकतर भाग अभीतक कुंआरी धरतो हैँ जिसकी खनिज 
सम्पत्तिका उत्खनन नहीं हुआ हैं । इसमें पहाड़ी नमक, तेल, चुनियाई पत्थर 
संगमर्मर तथा रांगा मख्य हैं । यहाँ अल्प मात्रामें सोना और लोहा भी मिला 
। इस प्रदेदमें श्रम-शक्ति सुलभ हैं और जलागारोंके कारण इसकी जलरू-शक्ति 
भी अमित है । यहाँ दो वरसातें होती हैं और वर्षाका औसत प्रतिवर्ष २० इंचके 
लगभग रहता है । यहाँकी फसलोंकी मुख्य उपज मकई, जो, गेहूँ, चावल, चना, 
गन्ना, कपास और तम्बाक्‌ हैं । बादशाह वावरका दावा था कि हस्तनगरमें सबसे 
पहले उन्हींने गन्नेकी फसल शुरू करायी थी | इस भू-प्रदेशके अधिकतर भागमे 
सिचाईके काफी अच्छे साधन हैं और यहाँ वन-सम्पदा भी प्रचुर हैं । इस प्रकार 
वसंत और शरद ऋतुओंमें यह क्षेत्र एक ऐसे चित्रकी झलक प्रस्तुत करता हुं, 
जिसमें अनाजकी लहलूहाती हुई फसलें और फल्ोंकी मुस्क्रराती वाटिकाएं हैँ ओर 
जिसको ऊची-नीचो पहाड़ियोंके चौखटेसे घेर दिया गया हू । यहाँके हर एक घर 
में भेड़ और बकरियाँ पली हुई हैं । 
यहाँके अधिकांश निवासी खेतिहर हैं । साधारण रूपसे उनका भोजन खिचड़ी 
है, जिसको वें चावल, दाल और सब्जी मिलाकर तेयार करते हैं । जिस समय 
भी उनके लिए सम्भव होता है, वे घरमें पकायी गयी गेहँकी रोटी नान के साथ 
अपना मांसका प्रिय आहार करते हैं । सामान्यतया पठान संयमी होता हैं और 
शहरसे दूर गाँवोंमें अफीम अथवा शराब जंसे मादक द्रव्योंका खान-पान बदत्तामी 
का एक कारण समझा जाता है । चाय और धूमपान तो विश्वभरमें प्रचलित 

ख।न अब्दुल ग़पफ़ार खाँ 
हैं । किसानोंकी वेश-भूषामें साफ़ा, एक ढीली कमीज, ढीला पाजामा और एक 
चादर होती हैँ जिसको वे अपनी कमरमें लपेट लेते हैं या अपनेको धूपसे बचानेके 
लिए उसे सिर॒पर डाल लेते हैं । शरीरके ऊपरके भागमें स्त्रियाँ चोली और कुर्ती 
पहनती हैँ जो एकमें ही सिली हुई होती हैं । वे नीचे एक घेरदार पाजामा पह- 
नती हैँ ओर ऊपर एक शॉल डाल लेती हैं। उनके वाल यत्नसे गुँथे हुए रहते 
हैँ । स्त्री-पुरुप सभी घास या चमड़ेकी बनी हुई चप्पलें पहनते हैं । दक्षिणकी 
ओरके निवासियोंमें पुरुष सामान्य रूपसे बड़े वाल रखते हैं और कभी-कभी छल्ले 
डालूकर उनको घुँघराले भी बना लेते हैं । वे कानोंमें एक फूल लगाते हैं और 
आंखोंमें सुरमा डालते हैं । उनके ओंठ अखरोटकी छालसे रंगे हुएसे छाल रहते 
हैं । उनके कथेपर एक बन्दुक लटकी रहती है और एक हाथमें सितार रहता 
हैं । वे लड़ाईके मौकेपर किसी वस्तुकी ओट नहीं लेते और संकटकी घड़ियोंमें 
भी सदव हँसते-मुस्करातें रहते हैं ॥ एक पठान अपनी एकांत घाटीमें या अपने 
छोटेसे गाँवमं आदि-मानव जंसा जीवन जीता हैँ | वह स्वभावसे ईमानदार होता 
है । उसका हृदय अत्यंत कोमल होता है परल्तु अपन्ती बाह्य रुक्षतामें वह उसको 
छिपानेकी चेष्टा करता है | पेशावरके पठान अपने सिरको मुँडवा लेते हैं और 
दाढ़ी बढ़ा लेते हैं । इससे उनका व्यक्तित्व अधिक प्रभावशाली लगने 
लगता है । 
एक किसात्तके मिट॒टीके घरमें एक छोटी कोठरी होती है । जो भी सामान 
सरलतासे मिल जाता है, उसीसे उसको तैयार कर लिया जाता है । भूमिकी 
पट्टीदारी जमींदारंकी रहती है । किसान या तो किसी खानका नौकर होता है 
या गाँवकी हथियारवन्द सेनाकी एक इकाई । इन कवीलेवालोंको अपने अस्तित्व 
की रक्षाके लिए स्वाभाविक रूपसे अपने घर किले या गढ़ी सरीखें रखने पड़ते 
हैं । यदि वे घाटीमें वनाय्रे जाते हैं तो उनको सुरक्षाकी दृष्टिसे चहारदीवारीसे 
घेर दिया जाता है, जिसमें बुर्ज होते हैं । प्राचीरमें बन्दूककी गोलियोंके लिए छेद 
वने रहते हैं ।॥ यह घर यदि पहाड़ियोंकी मध्यवर्ती रिक्त भूमिमें बनाये जाते हैं 
तो अपनी स्थितिके कारण सहज रूपमें सुदृढ़ ओर सुरक्षित समझे जाते हैं । परल्तु 
दोनों ही स्थितियोंमं वे उन वीर, साहसी सशस्त्र सैनिकोसे रक्षित रहते हैं जो 
किसी युद्धमें विधिवत्‌ सेनिक्र शिक्षण प्राप्त किये होते हैं। 
पठान लोक-नृत्य, संगीत और कविताका प्रेमी होता हैं। उसको मंदानी 
खेलोंमं भी काफ़ी रुचि रहती है, जैसे वाज़को लेकर शिकार खेलने जाना, शिकारी 
कुत्तोंकों साथ लेकर जाना अथवा वन्दुकसे निशाना साधना । यहाँके एक वच्चेको 

भी अपने कंथेपर वन्दृक लटकानेका चाव होता है । कवाइली पठानकी गतिकी 
शक्तिके लिए गतिशीलता' शब्द बहुत दुर्बल जान पड़ता हैं । ये लोग पहाड़ियों 
की ओरसे बड़े, गोल, चिकने पत्थरकी भाँति नीचे गिरते हुए आते हैं--दौड़ते हुए 
नहीं, वल्कि लुढ़कते हुए । एक पत्थरसे दूसरे पत्थरपर पर जमाते हुए वे अपने 
शाव्दिक अर्थमें दरॉमें गिरते हैं । वे लोहेकी कीलकी भाँति कड़े हैं । वे अत्यंत 
स्वल्पजीवी लोग हैं । एक पठान अपने साथ एक राइफ़छ, एक चाकू और अल्प 
खाद्य-सामग्रीके अलछावा कुछ नहीं रखता । इनका प्रत्येक व्यक्ति एक सिपाही होता 
है । सन्‌ १९३७ ई०में इन लोगोंके पास २,५०,००० से कम आधुनिक पद्धतिसे 
निर्मित उास्त्रास्त्र नहीं थे। उन विभिन्न शासकोंने भी, जिन्होंने अतीत कालमें 
सीमा-प्रदेशपर शासन करनेका दावा किया है, अपने अधिकारका विस्तार मंदानी 
क्षेत्रोतक्त और पहाड़ी दरोमें एक या दो पथोंतक ही कर पाया था। यहाँतक 
कि उनको पहाड़ोंमेंसे गुज़रनेवाले किसी मुख्य पथपर भी उन्त हठी कवाइलियों- 
के विरुद्ध बलपूर्वक ही अपना अधिकार स्थिर रखना पड़ता था, जो उस मार्गको 
अपने व्यवहारमें ला रहे होते थे । इसमें भी कभी-कभी बड़ी कठिनाईका सामना 
करना पड़ता था। यह तथ्य इस ओर स्पष्ट इंगित करता हैँ कि यह समूची 
'कवाइलियोंकी पेटी', किसी बाह्य शक्तिके अधिकारसे अपने-आपको कंसे बचाती 
रही हैं । यही कारण हैँ कि वह भ-प्रदेश, जो अनगिनत आक्रमणकारियोंके मार्गमें 
पड़ता था, अपने समाजके जन-जातीय रूपको वनाये रख सका । इन आक्रमण« 
कारियोंमें सिकन्दर, चंगेज़ खाँ और तंम्रलंग जंसे समचे इतिहासके अति प्रसिद्ध कप 
विजेता भी सम्मिलित हैं । सम्राट अशोककी सीमा-नीति अपने पड़ोसियोंके साथ 
शाल्तिपूर्ण सम्बन्ध बनाये रखनेकी थी। उसने अपत्ती एक धर्म-लिपिमें यह उत्कीर्ण 
कराया है, “सीमान्तके निवासी, जो किसीके अधिकारमें नहीं हैं, मुमसे भयन हल 
करें । वे मुझपर विश्वास रखें। उनको मुझसे प्रसन्नता ही मिलेगी, दुःख नहीं ।____ 

पद्चिमोत्तर सीमाप्रान्‍्तकी आबादी मुख्य रूपसे पठानोंकी हैं। लोग अपनेको ._ 










नद एक ऐसी सीमा है जिसके दोनों ओर दो अलग-अलग जातियोंके लोग बसते 

हैं। कबाइलियोंकी पेटीमें चार महत्त्वपर्ण जन-जातियाँ बसती है---अफरीदी, 

मामुन्द, वज़ीरी और महसूद । अन्य जन-जातियोंमें ओरकजई, यूसुफ़जई, 

शिनवारी तथा अन्य कबीलोंकी गिनती है । मुहम्मदज़ई बुनेरमें तथा पेशावरकी 

घाटीके उस पार पहाड़ी देशमें रहते हैं । पेशावरके प रमें काबुल और 

स्वात नदियोंके मध्यमें मामुन्दोंका निवास है। खबरके निकट और उसके दक्षिणमें 

खान अब्दुल ग़पफ़ार खाँ 
अफरीदियोंकी आवास-भूमि है। तिराहके दक्षिणकी ओरके गाँवोंमें इनसे कुछ 
भिन्न जन-जातियाँ वसती हैं, जिनको सम्मिलित ढंगसे ओरकज़ई अर्थात्‌ खोयी 
हुई जातियाँ कहते हैं | कुरंम और गोमलके मध्यमें वज़ीरिस्तान पड़ता है, जिसको 
पहाड़ों और घाटियोंकी दुर्गम भूल-भुलेयाँ कहा जा सकता है। इसमें वज़ीरी 
लोग रहते हैं । दक्षिणती ओरकी जन-जातियोंमें पविन्द कवीलोंके लोग हँजो 
सदा एक स्थानसे दूसरे स्थानपर विचरण करते रहते हैं । प्रति वर्ष २,००,००० 
से अधिक धुमन्तू ग़िलज़ई अफ़गान अपने पहाड़ी प्रदेशसे भारतके मँदानोंमें उतर 
आते हँ । भिटान्नी उस क्षेत्रमें बसे हुए हैं जो वज़ीरिस्तानके पर्वी किनारेके साथ- 
साथ गोमलसे मर्वततक चला गया हैं । वच्नसे कोहाटतक खटक लोगोंकी भमियाँ 
फंली हुई हैं । बननूमें वन्नूचिज् और मर्वत लोग रहते हैं और डेरा इस्माईल 
खार्मी प्रठान्नोंकी जन-संख्या कुछ आब्रादीका तृतीयांश हैं। इसी तरह हज़ारा 
ज़िलेमें भी पठानोंकी संख्या अधिक नहीं है । उनमें पंजाबी मसलूमान, गोखार तथा 
अन्य जातियोंके लोग हैं । जन-जातियोंके थोड़ेसे अपवादोंको छोड़कर शेप सब 
परम्परानिष्ठ सुन्नी सम्प्रदायके मुसलमान हैं । वे मुहम्मद साहबके सारे उत्तरा- 
धिकारियोंको मानते हैं ओर केवल कुरान ही नहीं हंदीसके उस परम्परागत 
उपदेशको भी आदरकी दृष्टिसे देखते हैं जो कुरानमें शामिल नहीं है । प्रजा- 
तीय, भाषाशास्त्रीय और भौगोलिक, प्रत्येक दष्टिसे, यहाँतक कि परम्परा और 
इतिहाससे भी पठानोंके कवीले पंजावके निवासिप्रोंसे विलकुल भिन्न हैं । 
पठान्त छोग कई दर्जन अलहूग-अलग कब्रीलोंमें वँटे हुए हैं, जिनमेंसे प्रत्येक 
में हज़ारोंसे लेकर लाखों लोगतक हैं । इसी तरहसे कवीले खेलों में वँट गये 
हैँ, जित्तको मोटे तौरपर कुल कहा जा सकता है । प्रत्येक खेल विभिन्न छोटे-बढ़े 
आकारों और जटिल ग्रंथियोंवाले परिवारोंमें विभाजित हो गया है। सिद्धांत रूपमें 
एक ही पूर्वजके वंशज होनेंके कारण वे सव आपसमें सम्बन्धित हैं । आज़ाद 
कवीलोंमेंसे कतिपय, विशेष रूपसे मुहम्मदज़ई और मोहमंदोंमेंसे कुछ लोग 
वन्दोवस्ती जिलों और 'कवाइली इलाके में जाकर वस गये हैं । वस्तुत: आज़ाद 
कवीलोंनें पछतून समाजके मूल स्वरूपको सुरक्षित रखा हैँं। वे अपनेको 
अफरीदी, वज़ीरी और महसूद आदि कहते हैं । इनकी प्रथम निष्ठा सहज रूपसे 
अपने कुलके प्रति रहती है । वे अपने कानूनके अनुसार चलते हैं जिसको 'पख्तून- 
वली या पठात्नोंका मार्ग! कहा जाता हैं । इन लोगोंमें एक प्रकारकी कठोर और 
अबाधनीय लोकतंत्रीय भावना रहती है, जो केवल थोड़ेसे परिवारोंके लिए 
शिथिल पड़ती है---#ुछ ऐसे परिवारोंके लिए जिनको कुलक्रमानुगत प्रतिष्ठा प्राप्त 

है, अथवा किसी मलिक, ख़ान या कवीलेके सरदारके लिए | यह प्रतिष्ठा 
व्यक्तिविशेषकी बुद्धिमत्ता, वीरता और समाजमें उसकी शक्तिपर भी आश्रित 
रहती हैं । 

बन्दोवस्ती ज़िलोंके पठानोंने अपनी भाषा, संस्कृति और अपनी पड़ोसी जन- 
जातियोंसे अपनी विशिष्टताकी चेतनाको सुरक्षित रखा है । बन्दोबस्ती जिलों 
के परिवारतक अपनी धामिक विधियोंके अनुसार नहीं वल्कि अप ने रूढ़ि-आचार 
के अनुसार चलते हैँ । आचारकी विलक्षण श्वृंखल्ाओंके द्वारा आदिम मानवते 
समाजके ढाँचेकी! जकड़कर रखनेकी चेष्टा की हैँ । कवाइलियोंके क्षेत्रमें जहाँ 
विना अदालतों, न्यायाधीशों, वकीलों यहाँतक कि बिना पुलिसके लगभग चालीस 
लाख लोग रहते हैं, व्यभिचार या हत्याकी कोई घटना शायद ही कभी सुनी 
गयी हो । स्त्री अपहरण तो ऐसा अपराध है जो यदा-कदा ही होता हैं । इसके 
अपराधीको एक बहुत बड़ी विपत्तिका सामना करना पड़ता हैँ ओर उसका 
भारी मल्य चुकाना पड़ता है । यदि लड़का और लड़की विवाह कर लेते हैं तो 
दोषकी मात्रा कुछ कम हो जाती है और अपराधीकी खोज शिथिल पड़ जाती 
है परन्तु इस स्थितिमें भी अपहरणकर्त्ताको अपने परिवारकी दो या तीन कन्याएँ 
उस परिवारको देनी पड़ती हैं, जिसमेंसे उसने एक लड़की भगायी थी। किन्तु 
यदि वह अपहृताकों धोखा देता है या उसको त्याग देता हैँ तो फिर उसको 
जीवित नहीं रहने दिया जाता । कन्या पक्षका पूरा कबीला उसका शिकार 
करने निकल पड़ता है और दोषीके अपने कवीलेके लोग भी उसकी रक्षा करनेसे 
इनकार कर देते हैं । समाजका आचार, आचार-भंग करनेवालेको क्षमाकी 
अनुमति नहीं देता । उसको अकेले रह जाना पड़ता हैं और अपने अपराधका 
अकेले ही मूल्य चुकाना पड़ता है । उसके मित्रतक उसकी शव-यात्रामें जानेसे 
कतराते हैं। यह प्रथा निर्मम और पाशविक हैं परल्तु वहाँ प्रचलित तो है ही । 

पख्तून वली, जिसको बहुधा पठानोंकी संहिता कहा जाता है, न्‍्यायके मामले 
में सर्वोच्च शक्ति मानी जाती है । उसका प्रथम आदेश “बदल” या बदला हैँ । 
अन्याय अथवा अनुचित कार्यके लिए प्रतिशोधका उत्तरदायित्व उस व्यक्तिका 
ही नहीं होता जिसने कि कष्ट सहा है अपितु उसके लिए प्रतिशोध लेनेका 
उत्तरदायित्व उसके परिवार और कबीलेके सदस्योंपर भी आ जाता है । घटना 
हो जानेपर प्रतिशोधको रोका नहीं जा सकता और उसके अपमान और प्रति- 
कारकी लपेटमें दोषी ही नहीं, उसका पूरा कुछ आ जाता है । इससे रक्तपातपर्ण 
झगड़े बढ़ते हैं । बहुतसे झगड़े जो आज दिख्ललाई दे रहे हैं, कई पीढियाँ पर 

हैं । वहुघा वैमनस्य और झगड़ेके तीन ही कारण होते हैँ---'ज़र, जोरू और 
ज़मीन --अर्थ, स्त्री ओर भूमि । 

इस प्रकारके झगड़े प्रायः तभी मिटते हैं, जव दो परिवारोंमेंसे एक या दोनों 
नष्ट हो जाते हैं । ऐसे अवसर वहुत कम आते हैं जब दुर्वल पक्ष झगड़ेकों निव- 
टानेके लिए अपनेको शत्रुकी दयापर छोड़ देता हैं । इसको 'ननवताई कहा 
जाता हैं। इसे मान-हानिकी सबसे गिरी हुई स्थिति माना जाता हैँ । झगड़ेको 
निवटानेवाला दुर्वल पक्ष अपने घरकी ओरतोंको लेकर, अपने शत्रुके घर जाता 
है । स्त्रियोंके सिरपर कुरान रखा रहता है । दुर्वल पक्ष सबलरू पक्षको कुछ भेड़ें 
भेंट करता हैं और उससे क्षमा माँगता है । 

“इस रक्तपातपूर्ण वंमनस्यनें पठान-जीवनके कलेजेको चुन डाला है। प्रसिद्ध 
ईसाई मिशनरी डाक्टर पैन्नेलने, जिन्होंने सीमान्त क्षेत्रमें सोलह वर्ष बिताये थे 
और जिनके पठान प्रशंसक रहें हैं, लिखा है, “यह देश तबतक प्रगति नहीं कर 
सकता, जबतक कि प्रतिशोधके प्रइनपर यहाँका जन-मत परिवर्तित नहीं 
होता ।* 

दूसरा आदेश 'मेलमस्तिया” अर्थात्‌ अतिथि-सत्कार हैँ । पठानोंके जीवनपर 
इसका भी वंसा ही व्यापक प्रभाव है, जंसा कि प्रथम आदेशका | सम्पन्न गृह- 
स्वामी निर्घन अतिथिके साथ भोजनके आसनपर बंठता हैं और उसको अपने 
हाथोंसे खाना परोसता हैँ । 'हुआआ' यानी अतिथिगृह 'मेलमस्तिया को व्याव- 
हारिक रूप देनेमें मुख्य साधन वनता हैँ । इसमें एक या दो कमरे रहते हैं। हुजञा 
अतिथि-गृहके अतिरिक्त स्थानीय लोगोंके लिए 'क्लव' का काम भी देता हैँ । वे 
लोग यहाँ आकर चाय पीते हैं, चिलूम फूंकते हैं और सामाजिक विपयोंपर चर्चाए 
करते हैं । गांवके क्वांरे युवक 'हुत्ला' में आकर सोया करते हैं क्योंकि पठानोंका 
सामाजिक आचार वयस्क हो जानेपर उनको घरमें सोनेकी अनुमति नहीं देता । 

आतिथ्यके नियमानुसार पठानका यह कर्त्तव्य हो जाता हेँ कि वह अतिथिकी 
सुरक्षाक्ा उत्तरदायित्व स्वीकार करे और उसे वे सब सुविधाएँ दे, जिनको पानेका 
अतिथि अधिकारी होता हैं। इस विश्येप स्थितिमें 'मेंलमस्तिया ( अतिथि- 
सत्कार ) वदरू ( प्रतिशोध ) से प्राथमिकता ले लेता हैं । यहाँतक कि यदि 
दात्रु भी दशरणार्थके रूपमें आता है तो उसे शरण दी जाती हँ और उस अतिथि 
की उसका पीछा करनेवलेसे रक्षा की जाती है । 

पठानोंके प्रदेशमें गाँवका पुरोहित, मुल्ला एक महत्त्वपूर्ण व्यक्ति होता हैँ । 


जसा कि अन्य मुसलमानोंमें होता है, पठान्ोंका मुल्ला विधिपूर्वक कोई दीक्षा 

नहीं लेता । जो भी व्यक्ति अपने हृदयमें ईश्वरकी वाणीका अनुभव करता 
है, मल्‍ला वन जाता है । बहुत वार गाँवका मुल्ला परम्परागत मुल्ला-परिवारका 
ही होता हैं । 

'जिरगा' सम्भवतः पठानोंकी सबसे महत्त्वपूर्ण संस्था हैं । इसे वयोवद्धोंक्ी 
सभा कहा जा सकता है । वस्तुत: यह पंचायतका काम करता है । जिस कवीलेमें 
जितनी अधिक लोकतंत्रीय भावना होती है, उसका जिरगा उतना हीं बड़ा होता 
हैं । उसमें मतदान नहों लिया जाता ओर उसके निर्णय प्रायः सर्वसम्मतिसे ही 
होते हैं । वे सभाका अभिप्राय समझकर लिये जाते हैं । सामान्य रूपसे जिरगा 
किसीपर अपराध नहीं लादता और न किसीके लिए दण्डका विधान ही करता 
हैं। वह पठानोंकी निश्चित परम्पराओंके अनुसार उभयपक्षमें एक समझौता 
करानेका प्रयत्न करता है । 

माउन्ट स्टुअर्ट एलफिस्टनने , जो पेशावरमें पहुँचनेवाले पहले अंगरज थे, सार- 
रूपमें पठानके ये लक्षण बतलाये हैं : “प्रतिहिसा, स्पर्दा, लोभ, लुटेरापन और 
हठवादिता उसके स्वभावके दोप हैं किन्तु दूसरी ओर वह स्वतंत्रता-प्रेमी, अपने 
मित्रोंक्रे प्रति विश्वासी, अपने आश्रितोंके प्रति दयालु, अतिथिसेवी, वीर, दृढ़, 
मितव्ययी, परिश्रमी और विवेकी होता है । अपने पड़ोसी देशोंके निव्रासियोंकी 
अपेक्षा उसमें झूठ बोलनेकी, पड्यन्त्र रचनेकी और धोखा देनेकी प्रवृत्तियाँ बहुत 
ही कम होती हैं । में एशियामें ऐसे अन्य लछोगोंको नहीं देखता जिनमें पठानोंसे 
कम चरित्र-दोप हों और जो उनसे कम विलासी और कम आचारहीन हों ।* 

सन्‌ १८५७ ई० में भारतमें विद्रोेहकी ज्वालाएँ सुझय उठीं । सीमान्तके 
ऊपरसे यह लहर हल्केसे निकल गयी। जिस समय विद्रोह चछ रहा था, उस समय 
अप्रेजोंकी स्थितिसे लाभ उठानेकी वातकों पठानोंने तिरस्कारकी दृष्टिसे देखा। 
परन्तु उसके तुरन्त वाद ही उनकी अंग्रेजोसे लड़ाई छिड़ गयी । सन्‌ १८५८ ई७ 
और सन्‌ १९०२ ई० के बीच अंग्रेजोने उनकी भूमिपर अधिकार करनेके लिए 
चालीससे भी अधिक य॒द्ध-अभियान किये । सन्‌ १८९७ ई० में अफरीदी और 
ओरकज़ई कयीलेके त्रिरुद्ध जिन सेनिकोंकी नियुक्ति की गयी, उनकी संख्या चालीस 
हजार थी । अफरीदियोंसे और झूसके आक्रमणकी आशइंकासे अंग्रेज ऐसे भयभीत 
थे, मानो प्रेतसे डरे हुए हों । साइमन कमीशनने जोर देते हुए लिखा था, “पश्चि- 
मोत्तर सीमांत भारतका सीमांत ही नहीं हैँ वल्कि सनक दृष्टिसि यह एक प्रथम 
महत्त्वका अन्तर्राष्ट्रीय सीमान्त हैं । यह भारतका प्रवेश-द्वार है ।* 

अंग्रेजोंने इस सीमान्तपर अपने अधिकारका पंजा सदा कसा हुआ रखा। 

उन्होंने पेशावर प्रान्तके मुख्य-मुख्य नगरों और उन सड़कोंको, जो उन्हें मिलाती 
थीं, अपने अधीन कर लिया । प्रमुख दरें, जिनमें खेबर भी एक था, अवतक पर्व- 
तीय क्षेत्रके कवाइली लोगोंके हाथमें थे। उनमेंसे कुछ अफ़गानिस्तानके अमी रके 

प्रति राजभक्तिकी एक क्षीण-सी भावना रखते थे । ज्यों-ज्यों समय बीतता गया, 

अंग्रेज सिन्चु त्द और पहाड़ियोंके बीचके सारे जिलोंपर कर लगाते गये और 

उन्तमें अपनी अदालतें खोलते गये । उन्होंने अपने प्रभावका विस्तार दरोतक कर 

लिया । पठानोंने कर एकत्रित करनेवाले अधिकारी; कलेक्टरको मारकर और 

ब्रिटिश सेनापर छिटफुट हमले करके अंग्रेजोंकी नीतिके प्रति अपना विरोध व्यक्त 

किया । अंग्रेज अधिकारी नगरोंमें ही बेठे रहते और यदि कभी पर्वतीय क्षेत्रमें 

आते भी तो अपने प्राणोंकी जोखिम लेकर । 

उच्नीसवीं शताब्दीके अंततक स्थितिमें परिवर्तन आ गया । ज़ारके शासनमें 

रूसने वहुत दूरंतक--बुखारा, समरकंद और खिवातक अपने बलका विस्तार कर 

लिया । रूसने भारतके सम्बन्धमें अंग्रेजोंको जो धमकियाँ दीं, उनसे वे भयभीत 

हो उठे । किपलिगने जिसको वड़ी खुशीके साथ 'एक महान्‌ खेल” कहा था, वह 

विस्तारवादी देशोंके मध्य स्वार्थ-पूर्तिके हेतु एक उन्मत्त दौड़ बन गया । जो सत्ता 

भारतपर राज्य कर रही थी, उसका सीमान्त प्रदेशकी शांति और प्रगतिसे दूरका 

नाता था | उसका उद्देश्य था मात्र अपत्ती सुरक्षा । यहाँतक कि अफ़गानिस्तान 

इन दो महान शक्तियोंके धक्केको रोकनेवाला एक मब्यवर्ती राज्य-बख़र स्टेट' 

समझा जाने छंगा | सिन्धु नदको अपने साथ लेते हुए 'वन्दोवस्ती जिले' पूर्ण रूप- 
से भारतके एक भाग समझे जाने लगे । पहाड़ियोंमें 'कवाइलियोंका क्षेत्र” वह सीमा- 
भूमि थी जिसपर प्रभाव वनाये रखना आवद्यक था। दरोॉके ऊपर अधिकार कर 
लिया गया । त्तयी सड़क बनायी गयीं । किले स्थापित किये गये और उनमें दुर्ग- 
रक्षक टुकड़ियाँ-गरिसन रखी गयीं । यह योजना अंग्रेजोंकी अग्रनीतिका एक 
अंग थी । कोलिन डेविसके दाब्दोंमें-'सीमान्तके पठानके लिए एक बहुत बड़े, 

वलिएट किन्तु छिप्रे हुए ऐसे घुंसेकी कल्पना यथार्थ हुई, जिसकी उँगलियाँ, पठानपर 
आघात करनेके लिए उन्नीसवीं सदीके अन्तिम चरणमें कसती जा रही थीं । सूने 
किल्लोंको फौजियोंसे भर॒ दिया गया । उस क्षेत्रमें दौड़नेवाले समस्त व्यापारिक 
पथोंपर अधिकार कर लेनेंके आदेश दे दिये गये। पठानके छोटेसे गाँव और 
चौरस खेतको भूकुटी चढ़ाकर देखा गया। पहाड़ियोंके ऊपर बनीं उसकी गढ़ियोंके 
बीचमें मार्ग रोकनेवाली सपिणी जैसी चमचमाती, सफेद सड़कें विछा दी गयीं । 
सीमाको कायम रखनेवाली भावनाको सतत रूपसे जागृत रखनेके लिए सीमा- 

स्तम्भोंकी पंक्तियाँ खड़ी कर दी गयीं, जो कि उसके देशको घेरे हुए थीं और 
उसकी स्वाधीनताको, जिसपर उसे अति गर्व था, घुड़कियाँ-सी दे रही थीं ।* 

स्वाभिमानी पठानकी प्रतिक्रिया सहज रूपसे उग्र हुई। उसने कार्य-रूप ले 
लिया और एक या दूसरे समयमें सीमाके प्रत्येक कबीलेने अपने हथियारोंको उठा 
लिया । आतिथ्य और धर्मपरायणताने आक्रोशका रूप ले लिया । अनेक सिविल 
अफ़सरोंपर हमले किये गये और उनकी हत्या कर दी गयी। अंग्रेजोंने भी वसा 
ही जवाब दिया । कवाइली लोगोंको कालेपानीकी सजा देकर अण्डमान द्वीप- 
समहमें भेज दिया गया । गाँव ओर खेतोंकी फसलें जला दी गयीं। कुएँ और 
फलदार वृक्ष नष्ट कर दिये गये। स्त्रियों ओर बच्चोंको सेनासे घिराव कराकर 
भूखा मारा गया । 

अग्रेजोंने अपनी सुरक्षाकों जीत लिया। विद्रोहका दमन कर दिया गया। 
दरों और मार्गोकोी अपने अधिका रमें कर लिया गया यद्रपि पहाड़ोंके ऊपर 
अंग्रेज अपना आधिपत्य कभी भी स्थापित न कर सके। सन्‌ १९०१ ई० में 
तत्कालीन वाइसराय लार्ड कज़ नने एक नये प्रान्तका प्रारम्भ करके शासनको 
नवीनतम स्वरूप दे दिया । इस प्रान्तको नार्थ वेस्टर्न फ्रण्टियर प्राविन्स [ पदर्चि- 
मोत्तर सीमान्त प्रदेश | का नाम दिया गया और इसके ऊपर एक चीफ़ कमिइ्नर 
नियुक्त कर दिया गया। उसमें सिन्धु नदके उस पारके पाँचों बन्दोवस्ती ज़िलों को 
सम्मिलित कर दिया गया । इस प्रकार इस प्रदेश और अफ़गानिस्तानक्े बीचकी 
पेटी 'कढीलोंके इलाके” का प्रारम्भ हुआ जिसका शासन्त सीधा भारत सरकारके 
हाथोंमें रखा गया । इससे पूर्व यह समस्त क्षेत्र पंजाब प्रदेशका एक अंग समझा 
जाता था । शासनका यह आदेश हुआ कि यह नवीन प्रदेश एक मुहरबन्द पुस्तक 
जेसा,--जन-साधा रणके लिए अप्रवेश्य रहेगा और सेना तथा पोलिटिकल विभागक्के 
अधिकारी यहाँ शिका रके लिए जाया करेंगे । इन पाँच बन्दोबस्ती ज़िलोंके लिए 
६,००० सिपाहियोंकी नियुक्ति की गयी जिनपर प्रतिवर्ष ३० लाख रुपया व्यय 
किया जाता था । 'सीमान्त प्रदेश अपराध विनियम (फ्रण्टियर क्राइम रेगुलेशन) 
के अन्तर्गत बिना न्यायालयमें भेजे हुए ही अभियुक्तको आजीवन कारावासका 
दण्ड दिया जा सकता था। आरोपीको अपनी रक्षाके लिए वकीलसे कानूनी सलाह 
लेनेकी सुविधा न थी ओर न वह अपना बचाव ही कर सकता था। कुछ 
अंग्रेज़परस्त बड़े जमीदारों और व्यापारियोंको बुलाकर उनको हत्या जसे गम्भीर 
अपराधोंको निबटानेके अधिकारतक दे दिये गये थे जब कि सिद्धा्त रूपमें तथ्यों 
के निष्क्र्षका उत्तरदायित्व 'जिरगा' को सौंपा गया था । उसक्री खोजके निष्कर्ष 

यदि स्वसम्मतिसे स्व्रीकृत होकर आये तो उसको डिप्टी कमिइनरको मान 
लेता चाहिये था, परन्तु जहाँतक व्यवहारका प्रश्न था, 'जिर॒गा' सरकारकी अपनी 
गढ़ी हुई चीज़ थी जिसको यह पहले ही बतला दिया जाता था कि उससे किस 
प्रकारके निष्कर्षकी अपेक्षा की जा रही है । दोष सिद्ध हो जानेपर अपराधीको 
पुनर्विचारकी प्रार्थनाकी आज्ञा न दी जाती थी। केवल चीफ़ कमिनशरसे यह 
अपेक्षा की जाती थी कि वही यदि उचित समझे तो इस प्रकारके आदेशको 


संशोधित कर दे । 


सन्‌ १९०९ ई० में सारे भारतमें मार्ले-मिण्टो सुधार और १९१९ ई० में 
मांटेग्यू चेम्सफोर्ड सुधार लागू किये गये परन्तु उनमें सीमान्त प्रदेशकी पूर्ण रूपसे 
उपेक्षा की गयी । सीमापग्रदेश अपराध विनियम उनके खिलाफ़ काममें छाया गया 
जिल्होंने उस प्रदेशमें सुधारोंकी मांगका समर्थन किया । इस विनियमकी धारा 
४० के अन्तर्गत लोगोंसे शांति बनाये रखनेके लिए भारी-भारी ज़मानतें देनेको 
कहा गया और जो उत्तको न भर सके उनको किसी भी अवधिके लिए, जो 
अधिक से अधिक तीन वर्ष हो सकती थी, जेल्में डाल दिया गया । 


प्रथम विद्व-युद्धके पश्चात्‌ भारतमें एक ओरसे दूसरी ओरतक राजनीतिक 
अज्यांतिकी जो हवाएँ चल रही थीं, उनका स्पर्श सीमा-प्रदेशमें भी अनुभव किया 
गया । खान अब्दुल गफ्फ़ार खाँके नामकी ओर सन्‌ १९१९ ई० में देशवासियों 
का ध्यान तव विशेष रूपसे आकृष्ट हुआ जब कि उन्होंने देशके समवेत स्वरके साथ 
'रॉलिट एक्टका विरोध किया और उसके प्रति अपना असंतोष व्यक्त करनेवाले एक 
विराट प्रदर्शनका नेतृत्व किया । इस कानूनने भारतकी राजनीतिक चेतनापर 
अपने प्रतिवन्धों द्वारा कठोर आघात किया । खान अब्दुल गफ्फ़ार खाँ शीघ्र ही एक 
जनप्रिय नेता समझें जाने लगे और सन्‌ १९३४ ई० में उन्तसे भारतीय राष्ट्रीय 
कांग्रेसका सभापतित्व स्वीकार*कर लेनेका अनुरोध किया गया परन्तु अपनी सहज 
विनम्रताके साथ वे यह कहकर पीछे हट गये कि में तो गांधीजीके निकट एक 
शिक्षार्थी मात्र हैँ । अभी में अखिल भारतीय ख्यातिका नेता नहीं हेँ यद्यपि बात 
ऐसी न थी । पंडित जवाहरलाल नेहरूने लिखा हैं : “उन दिनों खान अब्दुल 
गफ्फ़ार खाँ निश्चय ही एक बड़े नेता थे जो 'फर्ले-अफ़गान , 'फरसत्रे पठान (पठानों 
के गौरव) 'गान्धिए-सरहद' ( सीमान्त गांधी ) के नामसे जाने जाते थे । वे शेष 
भारतवासियोंकी दृष्टिमें उस वीर, दुजय जनताके साहस और त्यागका प्रतीक 
बनते गये, जिसने हमारे संघर्पमें कंपरे-सेकेंधा मिलाकर भाग लिया। 

प्रस्तावना 

खाँ अब्दुल गफ्फ़ार खाँने सन्‌ १९४२ में कहा था : 

“पस्तून अत्यन्त स्वात्तंत्रयप्रिय जाति है और किसी भी प्रकारकी अधीनता 
से उसको रोष आता है, फिर भी उसके अधिकांश लोग यह समझने लगे हैं कि 
भारतीय जनताकी मुक्तिमें ही उनकी स्वाधीनता निहित है। यही कारण है कि 
उन्होंने भारतको कई राज्योंमें विभाजित कर देनेकी योजनाका समर्थन न करके, 
स्वाधीनताके इस समान संघर्षमें अपने देशवासियोंका पूरा साथ दिया। उन्होंने 
अनुभव किया कि आजकी दुनियामें भारतके विभाजनसे इस देशके सभी भागोंमें 
एक व्यापक दुर्बलता आ जायगी और इसके किसी भी भागके पास इतने यर्थेष्ट 
साधन और क्षमताएँ न रह जायँंगी कि वह अपनी आज़ादीको चिर-स्थायी रख 
सके । अकेलेपनका यग बीत गया । अन्तर्राष्ट्रीय सहकारिता और सहयोगकी एक न 
नयी संकल्पना जन्म ले रही हैँ । पछ्तून अपनी इच्छाके विरुद्ध छादी गयी किसी 
बाघ्यता या किसी प्रकारके निर्देशको धृणाकी दृष्टिसे देखते हैं परन्तु अपनी निज 
की स्वतन्त्र इच्छासे वे अन्य लोगोंके साथ एकता और सहयोगके साथ कार्य करने- 
को सदैव तत्पर हैं । वे अपने शेष देशवासियोंके साथ काम करनेको तयार हैं 
और कवाइली क्षेत्रके अपने वन्धुओंके साथ भी । उनक्लनों ऐसी जिन्दगी जीनेको रा 
विवश कर दिया गया हैं जो किसी भी जनताके लिए उचित नहीं कही जा किट 
सकती । परन्तु इस समय, जब कि में अपनी पख्तृन जनताके साथ आपकी भाव- ह 
नाओंमें साझीदार हो रहा हूँ, क्षणभरके लिए भी इस वातसे इनकार नहीं कर 
सकता कि प्रत्येकको आत्म-निर्णयका अधिकार है । किसीके भी सिद्धांतमें वलपूर्वक_ 
परिवर्तन नहीं किया जा सकता और समय आनेपर प्रत्येक इकाईको अपने भविष्य... 
के निर्णयके लिए अपने आत्म-विवेकपर ही निर्भर होना पड़ता है। फिर भी के 
भारतकी इस आकांक्षाकी अवहेलना नहीं की जा सकती कि वह बाहरी दमनको 2 कर 
रोकनेके लिए अपने समग्र रूपमें घनिष्ठताके सम्बन्धोंका विकास करें ओर एशिया- 
के लोगोंका एक शक्तिशाली संघ बनाये; न इस वातसे इनकार किया जा सकता 
है कि वह एक प्रधान निमित्तके रूपमें पृथक्‌ रहनेव्राली शक्तियोंको भिन्न प्रकारसे 
सोचनेको विवश करे और परस्पर विरोधी लोगोंके बीचमें निकटताके सम्पर्क. 
स्थापित करें। एशियाके देश अपने-आप किसीपर आक्रमण नहीं करेंगे अं हद 

किसीको क्षति ही पहुँचायेंगे । वें मैत्नीके पारस्परिक सूत्रोंको दृढ़ करे, न्‌ 


वात निद्चत है कि वे वर्तमान स्थितिको ज्योंका त्यों नहीं चलने देंगे ओर न 
श्रमिक वर्गको ही ऐसी विपरीत स्थितियोंमें रहने देंगे । हमें यह देखकर प्रोत्साहन 

की राह देख रहें हैं और नये युगके इस उदयको ओर आशापूर्ण दृष्टिसे निहार 
रहे हैं । सीमान्त प्रदेशकी स्थिति कुछ इस प्रकारकी है कि पुरातन कालकी भाँति 
वह पुनः अनिवार्यत; इन समस्त महान्‌ परिवर्तनों और मेल-मिलापका केन्द्र एवं 
मध्य-विन्दु बल जायगा और न केवल स्वतंत्र भारतमें वल्कि स्वतम्त्र एशियामें एक 
महत्त्वपूर्ण भूमिका निभायेगा । 

सन्‌ १९४७ ई० में भारतका विभाजन हो गया। खान अब्दुल गपफ़ार खाँ व्यग्र 
हो उठे। उन्होंने गांधोजीसे कहा, “भारतके लोग पख्तूनोंको भेड़ियोंकी दयापर छोड़ 
रहे हैं | गांधीजीने उत्तको उत्तर दिया, “यदि पाकिस्तानके लोग आप छोगोंके 
साथ सद्व्यवहार न करेंगे तो हम उनके साथ लड़ेंगे.....यह सच हे कि में अहिसा- 
में विद्वास करता हूँ परन्तु यह भारतकी सरका रका कत्तव्य होगा क्नि वह पठानों- 
को उनके आत्म-सम्मान ओर आत्म-निर्णयक्री रक्षा करनेमें सहयोग दे । 

खाँन अब्दुल गफ्फ़ार खाँने सन्‌ १९४७ ई० के बादसे १५ वर्ष पाकिस्तानको 
जेलोंमे नज़रवन्दीकी स्थितिमें विताये ओर वहाँसे छूटनेके वाद वे अपने पाकिस्तानी 
भाइयोंके अच्तरके दमन और अन्यायकरी वृत्तियोंसे जूझते रहे । सन्‌ १९५५ ई० 
में पश्चिमी पाकिस्तानको एक इकाई वबनानेके लिए परिचमोत्तर सीमान्‍्त प्रदेशको 
सिन्ध, पंजाव और वलचिस्तान्तमें मिला दिया गया और इस प्रकार इतिहासके 
पृष्ठोंपरसे पछ्तूनोंका त्ताम सदाके लिए मिटा दिया गया । ३१ अगस्त सन्‌ १९६५ 
ई० के दित्त काबुलमें पस्तृनिस्तान दिवस मनाते हुए खान अब्दुल गफ्फ़ार खाँने 
कहा था कि पछ्तूनोंने एक राष्ट्रका निर्माण किया हें। यह उनके वलिदान और 
संघर्षका ही फल हे कि स्व॒राज्य मिला और अंग्रेज़ निकल गये । “पाकिस्तानका 
सर्जन हमने किया हैँ । उन्होंने बल देते हुए कहा, “वह पछलतूनोंके रक्तसे बना | क्‍ 
है । हम पाकिस्तानसे मंत्रीके सम्बन्ध रखना चाहते हैँ । पछ्तृन केवल अपने घरको 
वनानेकी मांग कर रहे हूँ । 

कवि इकवालने कहा हैँ, "एक 'भोमिन' विश्वासी, विना तलवारके भी अन्त 
तक लड़ता है । ख़ान अब्दुल गफ्फ़ार खाँका जीवन एक प्रेरणाप्रद वीर-गाथा 
है--एक ऐसी आत्माक्री विजय है जो वलू-प्रयोगको नहीं पहचानती और जिसकी 
समस्त विजयें उसकी अजेय सज्जनताके वलपर जीती गयी हैं । 

१८९७० 


हस्तनगरके, जिसको अब अदतंगर [ अष्ट नगर ] कहा जाता है, उत्तमंज़ई 
गाँवमें सन्‌ १८९० ई० में ख़ान बहराम खाँके यहाँ अब्दुल गफ्फ़ार खाँका जन्म 
हुआ । पठानोंमें नवजात शिशुका जन्म-दिवस लिखकर रख लेनेकी प्रथा नहीं हैं । 
यों भी उनमें बहुत कम लोग लिख-पढ़ सकते हैं, इसलिए उनमें जन्मकी तारीख 
लेखावद्ध नहीं हो पाती । ख़ान अब्दुल गफफ़ार खाँने अपने सम्बन्धरमें बतलाया, 
“मेरी माँ मुझसे यह कहा करती थीं कि सन्‌ १९०१ ई० में जब मेरे बड़े भाई डाक्टर 
खान साहबका विवाह हुआ, तब मेरी आयु ग्यारह वर्षकी थी। उसीके आधारपर 
में आपसे यह कह रहा हूँ कि मेरा जन्म सन्‌ १८९० ई० में हुआ है । में आपको 
अपने जन्मका वर्ष बतल्ग सकता हूँ परन्तु निश्चित तारीख नहीं ।॥ में चन्द्रमास 
जेठके अनुसार तिथि भी बतला सकता हूँ परन्तु अंग्रेज़ी तारीख नहीं । जितनी 
हम जानते हैँ, उससे: कह अधिक हमारी और आपकी बातें मिलती हैं । हमारी 
परम्पराएँ वस्तुतः एक ही हैँ ओर कुछ भी हो, हमें यह नहीं मूलना चाहिए कि 
सदियोंतक हमारे इस क्षेत्रके लोगोंका धर्म बौद्ध मत सहा है । हमारे जिंलेमें बोद्ध 
युगके अनेक स्मृंति-अवशेष बिखरे पड़े हैं और हमारे नगरोंमेंसे कुछके नामः बोद्ध 
अथवा हिन्दू हैं ॥ पख्तूके बहुतसे शब्द संस्कृत माषासेः लिये गये हैं । 

खान अब्दुल गफ्फ़ार खाँकी माता लम्बी देहकी, नीली आँखोंवाली एक सुन्दर 
महिला थीं और पिता अभिजाक कुलके मंझोले. कदके बलिछठ औरु कुछ अधिक 
आयुके खांन थे। खान अब्दुल गफ्फ़ार खाँ अपने पिताकी चोथो संताक्त हैँ ॥पठानों 
में सामान्यतः दो नाम होते हैं और पृत्रका नाम पिलाके नामपेर. कभी नहीं रखा 
जाता। खान बहराम खाँ एक धनी ज़मींदार थे और वे अपने; गाँवकेः सबसे प्रतिष्ठित 
खान समझे जाते थे। उनक़ो अपने मुहम्मदज़ई कुलके होनेकेा या अश्तंगरके 
प्रमुख खान होनेका गंव अथवा अहेँकार नहीं था । वे ईद्वरसे डरनेवाले, नम्न ओर 
आत्मसंयमी व्यक्ति थे। लोग उनके ऊपर इतना अधिक विश्वास करते थे कि. 
मामूली मृहस्थ उनके पास' अपनी बचतकी रक़म जमा कर जाते थे। उनकी बात 


. जा 





खान अब्दुल ग़पफ़ार खाँ 


'लिखा-पढ़ीसे कम पक्की न समझी जाती थी । उनके मित्रोंकी संख्या वड़ी थी 
परन्तु शत्रु कोई न था । उनके साथ किसीका झगड़ा न था। किसी भी खानके 
लिए यह एक विरल विशिष्टता थी । उन्होंने अपने सारे शतन्रुओंको क्षमा कर दिया 
था । प्रतिरोधकी भावनासे मानो उनका परिचय ही न था। उनका विश्वास था 
कि धोखा देनेमें अप्रतिष्ठा है, किसीसे धोखा खानेमें नहीं । वे अपने वचनके धनी 
थे और उनका हृदय स्फटिक-सा स्वच्छ था । वे लोगोंके इतने विश्वासपात्र थे कि 
न तो कोई उनकी वातका अविश्वास करता था और न किसीमें उनकी वातको 
काटनेकी हिम्मत थी । वे कभी झूठ नहीं बोले थे और वे यह जानते भी न थे कि 
झठ बोला कंसे जाता हैं । जब गाँवमें कोई झगड़ा हो जाता तो वे सर्देव निर्वल, 
सताये गये व्यक्तिका पक्ष लेते थे । अधिकारियोंकी खुशामदमें उनका विश्वास 
न था परन्तु वे सब उनको आदरकी दृष्टिसे देखते थे। अंग्रेज़ अधिकारी उनको 
“चाचा कहकर सम्बोधित करतें थे। उन्हें भी वे लोग अच्छे लूगते थे, यद्यपि वे 
उनके नाम कभी याद न रख पाते थे। खान बहराम खाँको घोड़े प्रिय थे और वे 
लब्बे वर्षकी उम्रतक घुड़सवारी करते रहे । किसी भी दोष अथवा भूलको वे बड़े 
सहज रूपसे, हंसी-खुशीसे लेते थे और हास्य-विसोद उनके स्वभावका एक अंग 
था । एक लम्बी, पकी आयुतक, रूगभग सो वर्षतक वे खेती कराते, हंस-हंस- 
कर क़समें खाते हुए जीवित रहे । 

खान अब्दुल गफ्फ़ार खाँकी माता और पितामें कोई साक्षर न था । लौकिक 
जगत्‌की अपेक्षा वे आध्यात्मिक संसारमें अधिक रहा करते थे । माँ बहुधा नमाज़ 
पढ़ चुकनेके वाद एकान्तमें ध्यानके लिए बंठ जाती थीं। वे एक बहुत बड़े पात्रमें 
सब्जी*पकातो थीं और उसे निर्धन पड़ोसियोंके यहाँ भी भेजा करती थीं । यद्यपि 
उत्तके घरमें नौकरोंकी एक अच्छी-खासी पलटन थी परन्तु ख़ान बहराम खाँ इस 
वातका आग्रह करते थे कि उधरसे गुज़रनेवाले पथिकोंको भोजन करानेके लिए 
वे स्वयं हिज्ना जायेंगे और वे अपने सिर॒पर नानरोटियोंसे भरी टोकरी और 
सब्जीका बड़ासा पात्र लेकर जाते भी थे | वे अक्सर यह कहा करते थे, “यात्रा 
करते हुए पथिक, जिनको हम नहीं जानते और जिनकी हम चिन्ता नहीं करते, 
वास्तवमें ईइ्वरके भेजे हुए अतिथि हैं । इसीलिए उनके लिए भोजत्त ले जाना मुझे 
अच्छा छुगता हैं ।” खात्त अब्दुल गपफ़ार ख़ाँनें कहा : 

“मेरी माता और मेरे पिता एक सच्चे धांसिक जीवनंके आदर्श रूपमें मेरी 
स्मृतिमें अब भी सजीव हैं । यद्यपि पिता अपन्ती आयु नहीं बता पाते थे किन्तु वे 
सन्‌ १८५७ के ग़दरके बड़े सजीव संस्मरण सुत्ताते थे। संघर्षके उन दिलोंमें 

पठानोंने जो भूमिका लिभायी, उसपर उन्तको गर्व न्न था । जिस समय वे यह 
स्मरण करते थे कि उनके बड़े भाईने चारसद्वाके खज़ानेके सैनिक रक्षकोंके अधि- 
कारोके रूपमे अग्रेज्ोंकी नौकरी की तव उनको किसी प्रकारकी लज्जाका बोध न 
होता हो, एसी वात न थी । कवीलेके छोगोंके साथ जब कभी अंग्रेज्ोंकी मठभेड 
हुई और जब भी अंग्रेज़ोंते उनका दमन करना चाहा तव खान वहराम खाँके पिता 
सेफुल्ला खाँने अपने उन सताये जानेवाले बन्धुओंका पक्ष लिया । सैफुल्ला खाँके 
पिता अबीदुल्लाह खाँको जाति-उद्वोधन और देशभक्तिके लिए तत्कालीन दुर्रानी 
शासकोंने फांसीपर छूटका दिया था। वे अपनी जातिके एक अत्यन्त प्रभाव- 
शाली, सामथ्यवान्‌ और जन-प्रिय नेता थे ।” 

खान अब्दुल गफ़्फ़ार खाँके प्‌व पुरुषोंकोी भाँति ही उन्तकी जन्म-भूमि कई दष्टियोंसे 
स्मरणीय हैँ । पेशावर ज़िलेकी चारसद्वा तहसीरूका एक भू-भाग हस्तत्तगर, ज़मीन 
की उस पतली पदीमें स्थित हे जो स्वात नदीके पर्वकी ओर दस मीरूतक चली 
गयी है और उत्तरकी ओरकी पहाड़ियोंसे नीचे दक्षिणमें काबुल नदीतक अपनेको 
'फेलाये हुए हैं । इसके निवासी मुहम्मदज़ई हैं । मुहम्मदज़ई पठानोंकी एक छोटी 


'परन्तु व्यवस्थित ढंगसे बसी हुई खेल है । हस्तनगरकी पछ्तू अपने मुहावरों तथा 


उच्चारणकी शुद्धताके लिए प्रसिद्ध है । यह क्षेत्र दो भागोंमें विभक्त हो गया हैं 
एक निचली ज़मीन जिसकी सिचाई स्वात नदीके जलसे होती ह॑ और दूसरा ऊपर 
की ओरका मेंदान जिसको स्वात नदीकी नहर दो भागोंमें विभाजित करती है । 
चारसद्दाके दो टीलोंमें जो बड़ा है, उसी स्थानपर गंधारके कुषाण-पूर्व कालकी 
राजधानी बसी थी । तत्पश्चात्‌ कुषाण-सम्राटोंने पेशावर अर्थात्‌ प्राचीन पुरुष॑पुर- 


'को अपत्ता शासन-केन्द्र बनाया । चारसद्दा पेशावरसे बीस मीलकी दूरीपर स्थित 
है और उत्तमंज़ई चारसद्ासे चार मीलकी दूरीपर बसा हुआ एक सुन्दर गाँव हैं। 


'स्व्रात नदीके इस तटवर्ती गाँवमें ५००० से अधिक लोग रहते हैं । इसके पश्चिम- 
में बीस मीलको दृरीपर मोहमंद कबीलेका इलाका हैं, जिसमेंसे होकर अफ़गा- 





निस्तानमें प्रवेश किया जा सकता हैं । इस परिवेशमें जन्मे और पले हुए खात् 
अब्दुल गफ्फ़ार खाँ प्रकृतिके एक बालक हैं । 

“पृथ्व्नीपर इसना रमणीक अन्य कोई स्थान नहीं है ।” उन्होंने कहा । पेशा- 
रवकी इस उपत्य कामें सब प्रकारके फल होते हँं---खूबानी, संतरे, बेर और नाश- 
पाती । इसके खेतोंमें गेहूं, चावल और गन्ना उत्पन्न होता हैं। चारसद्दा उन् 


नदियोंकी भूल-भुलयोंसे भरा हुआ है जो एक विज्ञाल मैदातको हरा-भरा और 
उर्वर बनाती हैं । तठोंकी हरीतिमाके मध्य नहरें शांत, मनन्‍्थर गतिसे बहती 

जाती हैं । उनके किनारे झुके हुए सरकारी वृक्ष हैं। यह मंदान अपनी छृषि- 
सम्पत्तिके कारण इस उप-महाद्वीप भारत और पुरातन विश्वके बीचके मार्गपर एक 
विशिष्ट महत्त्वकी स्थली रहा है । 

सन्‌ १८४९ ई० से लेकर सन्‌ १९०१ ई० तक पश्चिमोत्तर सीमांतका 
यह क्षेत्र पंजाबमें जुड़ा रहा। अंग्रेज़ोंने पंजाबियोंके लिए अनेक पाठशालाएँ 
स्थापित को किन्तु उन्होंने सीमान्त प्रदेशके निवासियोंको शिक्षाकी कोई सुविधा 
नहीं दी । अंग्रेज और पंजाबी दोनोंने पस्तूनोंकी उपेक्षा की । सीमान्‍्त प्रदेशके 
किसी गाँवमें शायद ही कहीं कोई पाठशाल्गा रही हो । भारतके अन्य प्रान्तोंमें 
अंग्रेज़ सरकार क्षेत्रीय भाषाओंके माध्यमसे शिक्षा देती थी। केवल पठान जाति ही 
ऐसी भाग्यहीन क़ौम थी जिसको शायद ही कभी पढ़ाई-छिखाईका कोई अवसर 
टिया गया और यदि उसको कभी कोई अवसर दिया भी गया तो यह कि 
पठानोंके वालकोंको एक अय्य क्षेत्रीय भाषा उर्दू पढ़ायी गयी । 

मस्जिदोंमं पछ्तून बालकोंकी धामिक शिक्षाकी व्यवस्था थी परन्तु वह भी 
मुल्ला या इमाम बनानेके उद्देश्स्से दी जाती थी। अब्दुल गफ्फ़ार खाँने 
बतलाया : 

“साधारण रूपसे पठानोंको ऐसी शिक्षा में कोई रुचि न थी। इस्लामके 
आगमनसे पहले पख्तून हिन्दू थे और हमारे यहाँ भी यह परम्परा चल रही थी 
कि शिक्षाको ब्राह्मणों के लिए सुरक्षित रखा जाय ।” उन्होंने कहा, “यह बहुत 
खेंदकी बात है कि अंग्रेज्ोंने हमारे लिए कोई विद्यालय नहीं खोला । यदि कहीं 
कोई स्कूल था भी तो मुल्ला लोग उसके विरोधमें यह प्रचार करते थे कि उसमें 
पढ़ाना पाप है । उनकी यह इच्छा थी कि पठान सदेव निरक्षर रहें और सदा 
अज्ञानके अंधकारमें ड्बा रहे । यही कारण हँ कि हमारा पठान समाज सारे. 
भारतमें सवंसे पिछड़ा रह गया। कैसी दयनीय स्थिति आ गयी, हमारे देशपर, 
जो इतिहासके विभिन्न कालोंमें शिक्षा और संस्कृतिक्ा एक केन्द्र रहा था, दुर्भाग्य- 
जन्य परिस्थितियों तथा मुल्लाओंकी म्खता तथा जड़ताके कारण उसके बुरे दिन 
आ गये। इसका फल यह हुआ कि हमारे समाजका इतना पतन हो गया कि 
किसी भी श्रेष्ट कार्यके प्रति उसका झुकाव ही न रहा । 

खान अब्दुल गफ्फ़ार खाँने गव॑ सहित कहा ; 

“हमारा देश विभिन्न संस्क्ृतियोंका साक्षी रहा है । पूर्व कालमें यह आये- 
सम्यताका पालना रहा हैं। परवर्ती कालमें इसने धौद्ध धर्भभग्रो विकसित होते 
हुए देखा | इस कालमें यह वड़ो शीत्रतासे प्रगतिकी सीढ़ियाँ चढ़ा। हमारे बीच 

उन युगोंके स्मृति-चिक्न अब भी बिखरे पड़े हैँ । अबतक बामियानमें सजीव 
चट्टानमेंसे कोरी हुई वुद्धवेवकी दो विद्ञालकाय प्रस्तर-प्रतिमाएँ विद्यमान हैं । 
सम्भवतः वे विश्वभरमें भगवान्‌ बुद्धकी सबसे वड़ी मूर्तियाँ हैं। पहाड़ीकी 
गोदमें इन मृर्तियोंको घेरे हुए एक विशाल गुहा-समूह हैँ जहाँ किसी समय बौद्ध 
भिक्षोओं और नव-दीक्षित श्रमणेरोंका आवास था । वामियानकी बगलमें 
जलालावादके निकट “अड्डा ( प्राचीन हिट्ठा नगर ) था, जहाँ एक विशालहू 
बौद्ध विश्वविद्यालय था । उसके अवशेष अब भी यत्र-तन्न बिखरे पड़े हैं । यही 

बात तठक्षशिलाके बारेमें भी है। प्रस्तर-प्रतिमाओंका अंकन और वास्तुकलाका 

रचना-क्ौशल्य यह प्रमाणित करता हैं कि पठानोंकी एक महान्‌ सम्यता और 

संस्क्रति रही है । मध्य एशियाके माध्यमसे उसका सुदूर-पूर्वमें प्रसार हुआ । हमने 

समस्त विद्वमें भगवान्‌ बुद्धका पृण्य-संदेश मुखरित किया था । अभी कुछ दिनों 

पहले ही पुरातत्त्व विभागने सम्भवतः कुषाण कालका एक विशाल नगर खोजकर 

निक्राला हैं । यदि हम इतिहासका सूत्र पकड़कर और पीछे जायें तो हम 

देखेंगे कि पर्तूनोंका यह देश ही महान्‌ मानव-संम्यताका भी एक पालना रहा 

हैं । अनेक विद्वानोंका मत हैँ कि आर्योने आमू नदीके तटोंपर ही प्रथम दिवा- 

आलोक देखा था और यहीं उन्होंने अपनी संस्क्ृतिका एक उच्च स्तरतक विकास 

किया था । जब उनकी संख्या अधिक बढ़ गयी और जब उनको अपने इस क्षेत्रमें 

स्थानाभाव अनुभवत्र होने छूगा तब उन्होंने शने:-शर्न: नये देशोंमें स्थानान्तरण 

किया । उनमेंसे एक शाखा ईरान होती हुई यूरोप चली गयी और दूसरे समूहने 

भारतकी ओर प्रयाण किया । यहाँ आकर वे अलग-अलग समाजोंमें विभक्त हो 
गये । भूगोल तथा जलवायुकी स्थितियोंके अनुसार उन्होंने विभिन्न संस्क्ृतियों 
और भाषाओंका विकास किया । परन्तु जब वें अपने मूल देश आर्यानावेजों' 
अर्थात्‌ आधुनिक अफ़गानिस्तान और पख्तूनिस्तानमें रहते थे, तब वे एक भाषा, 
जिसको आयिक' भाषा कहा जाता हैँ, बोला करते थे । पखछ्तू इस भाषाके बहुत 
निक्रट हैं । यह वही आर्यानावेजों था, जिसमें इतिहासके सर्वप्रथम माने जानेवाले 
ज़रथुस्तने जन्म लिया था। वे बलखके निवासी बतलाये जाते हैं । बलखसे वे ईरात 
चले गये । बलखकी प्रशंसामें छिखी गयी उनकी कविताएँ इस तथ्यकी साक्षी हैं । 
यही वह देश हैँ जहाँ कि हिन्दुओंके वंदिक सूक्‍तोंकी रचना हुई और इसी देशमें 
संस्कृत के प्रथम व्याकरणकार पाणिनिने जन्म लिया । पाणिति सिन्धु नदके तटपर 
स्थित वर्तमान 'सवाबी' तहसीलके निवासी थे। 'इंडस'” दाब्द और इसी प्रकार 
“हिन्दू " शब्द की व्युत्पत्ति पर्तू शब्द 'सिन्द' से हुई है, जिसका अर्थ नदी है। 

खान अब्दुल ग़फ्फ़ार खाँ 


“इस महास्थानन्तरके उपरान्त आय॑ भाषा-परिवारकी केवल दो शाखाएं 
पख्तृन और बल्‌च अपने मूल स्थानमें रह गयीं, जिनको मानो इस महान्‌ परम्परा 
की रक्षाका कर्त्तव्य-भार सौंप दिया गया । 

“वादमें इस देशमें इस्लाम आया | जबतक इस्लाम यहाँ पहुँचा तबतक 
अरबोंने अपना वह आत्मिक सत्त्व, ईह्वरीय ज्ञान और आत्मसंयम खो दिया था 
जिसको पेगम्वर ( मुहम्मद साहब ) नें उनमें बूंद-वंद करके संचय किया था 
और जिसका परवर्ती कालमें अवयूबक़र और उमर जसे महान्‌ व्यक्तियोंने प्रचार 
किया था । अरबोंसे सबसे वड़ी भूल यह हुई कि वे अपने साम्राज्यको बढ़ाने 
ओर उसपर अपना स्वामित्व जमानेंमें लग गये । तव भी, जब कि इस्लाम यहाँ 
आया, वे उसका विस्तार करते जा रहे थे। अपने इस विस्तारमें वे रसूलपाकके 
पवित्र उपदेशोंमें बतलाये गये उच्चाद्शोकों और उनके सद्गुणोंके विस्तारकी 
बातको भूल चुके थे । 

“इसका परिणाम यह हुआ कि हम अपनी मल महान्‌ संस्कृतिसे तो अपरि- 
चित रह ही गये, हमें इस्लामकी सच्ची मूल भावना भी बदलेमें नहीं मिली । 
इतना. होनेपर भी अनेक विद्वान्‌ और ईइ्वर-भक्तोंने इस्लामके मूल तत्त्वोंकी 
खोजके लिए समस्त इस्लामी जगत्‌में पर्यटन किया और इस्लामी दर्शन, विद्वत्ता 
ओर विचारके क्षेत्रोंमे अपना एक सम्मानजनक स्थान बनाया जिसके लिए हम 
आज भी गर्वका अनुभव कर सकते हैं ।” 





प्रारम्भिक वर्ष 

खान वहराम खाँ स्वयं पढ़े-लिखे नहीं थे परन्तु वे विद्वत्ताका आदर करते थे । 
उनके पुत्र अब्दुल गफ्फ़ार जब पाँच-छ: सालके हुए तव उनको एक मस्जिदमें 
मुल्लाके पास पढ़ने भेज दिया गया । वेचारा मुल्ला भी दिद्वत्ताके क्षेत्रमे 
अजनवी था । उसके लिए लिखनातक कठिन था। उसने कुरान शरीफ़की कुछ 
सुरहें ( सूरतें ) कठस्थ कर ली थीं। वह कुरान पढ़ तो लेता था परन्तु उसके अर्थ 
न समझ पाता था । खान अब्दुल गफ्फ़ार खाँके शिक्षारम्भपर उनके माता-पिता 
बहुत प्रसन्‍त हुए । उन्होंने एक समारोह मनाया जिसमें लोगोंको बहुतसे खाद्य- 
पदार्थ और मिठाइयाँ वांटी गयीं। मुल्लाने वालककों पहले अक्षर-ज्ञान नहीं 
कराया वल्कि उसने 'सिपरह' को शुरू कराया । इसमें उस बेचारेका भी कोई 
दोष नहीं था क्योंकि उन दिनों शिक्षाकी यही पद्धति प्रचलित थी । मुल्ला कठोर 
स्वभावका निर्दयी व्यक्ति था और वह अपने छात्रोंको बहुत बुरी तरह मारता- 
पीटता था । कुछ दिनोंमें अब्दुल गफ्फ़ारने कुरांनका पाठ प्रा कर लिया | इससे 
उनके माता-पिताको अत्यन्त हर्ष हआ और उन्होंने पनः एक जश्नका आयोजन 
किया । उसमें निर्धनोंको बड़ी उदारताके साथ दान दिया गया | इसमें कोई 
सन्देह नहीं कि मुल्लाको भी इस दानमेंसे एक अच्छा खासा हिस्सा मिला | 

पठानोंमें शिक्षाके प्रति चाव था और अधिकतर लोग अपने बच्चोंको पढ़ने 
के लिए मस्जिदमें भेजा करते थे । गाँवमें अन्य कोई विद्यालय तो था नहीं । यदि 
कहीं कोई था भी तो मुल्ला लोग उस शिक्षासे लाभान्वित नहीं होने देते थे । 
उनका कहना था कि इन विद्यालयोंकी पढ़ाई इस्लाम-विरोधी; कुफ्र हैं । उन्होंने 
अपने शिष्योंको तथा अन्य अशिक्षित लोगोंकों एक कविता सिखलायी थी, जिसको 
वे लोग बड़े उत्साह के साथ वाज़ारों ओर गलियोंमें गाते थे : 

सवक़ चथि; द मद्रसे वाई। द पारह द पसे वाई । 
जन्नत के व: जाए नबी । दोजख के वः घंसे वही ॥ 

इसका अर्थ यह था : 

“जो मदरसेमें पढ़ते हैं, वे पेसेके लिए पंढ़ते हैं ॥ उनको स्वर्ग कोई स्थान 
नहीं मिलेगा और वे लोग नरकमें जाय॑ंगे । 

खान अब्दुल ग़फफ़ार खाँ 


अब्दुल ग़फफ़ार खाँके सौभाग्यसे उनके पिता एक निर्भीक, विशाल हृदयके 
व्यक्ति थे और माता एक पुण्यशीलू, ममतामयी महिला । उन्होंने मुल्ला लोगोंके 
फतवे और उनके अनुयायियोंकी बातोंपर कोई ध्यान नहीं दिया | समूचे हस्त- 
नगरमें खान साहब पहले बालक थे जिनको किसी विद्यालयमें पढ़ने भेजा गया 
था । उस समय उनकी वय आठ वर्षकी थी। मुल्ला लोग पीठ पीछे बहराम 
ख़ाँके परिवारकी बुराई किया करते थे परन्तु उन लोगोंमें इतना साहस न था कि 
ख़ानके विरुद्ध खुला कुक्र फतवा दे सकते । बहराम खाँ गाँवके सबसे बड़े और 
लोकप्रिय खान थे । 
अब्दुल गफ्फ़ारको कहानियाँ बहुत अच्छी लगती थीं। वे कहानियोंकी पुस्तकें 
पढ़ते थे ओर दूसरोंके मुहसे भी बड़े चावसे सुनते थे। फर्राशके लड़के उनके 
खेलके साथी थे। उनके अन्य सहपाठी प्रायः उनसे कहा करते, ये तो भंगी हैं । 
तुम इनके साथ क्‍यों खेलते हो ? लेकिन वे किसीकी बात न सुनते थे और न 
उन लोग्रोंकी सेकथाम अब्दुल गपफ़ारके मनपर कोई प्रभाव ही डाल पाती थी। 
यहाँतक कि बड़े हो जानेपर भी उनका दस्तकार लोगोंसे विशेष सम्बन्ध रहा 
जसे कुम्हार, जुलाहे या बढ़ई । 
उन्होंने अपनी प्रारम्भिक शिक्षा म्युनिसिपल बोर्ड हाई स्कुलकी प्रारम्भिक 
कक्षाओंमें प्राप्त की और फ़िर उन्होंने पेशावरके ही एडवर्ड स मेमोरियल हाई स्कूल 
में अपना प्रवेश ले लिया । इस विद्यालयके प्रधानाध्यापक रैवरेण्ड ई० एफ० ई० 
बिग़रम थे । अब्दुल गफ्फ़ार खाँके बड़े भाई खान साहब भी वहीं पढ़ रहे थे । 
उन्होंने इसी विद्यालयसे सन्‌ १९०५ ई० में पंजाब विश्वविद्यालयकी मैट्रीकुलेशन 
परीक्षा उत्तीर्ण की । तबतक सीमा-प्रान्तमें अपना कोई विश्वविद्यालय न था । 
पेशावरका एडवर्ड्स मेमोरियल मिशन कालेज सारे पश्चिमोत्तर प्रदेशमें अकेला 
महाविद्यालय था जो सन्‌ १९०३ ई० में लाहौरके पंजाब विश्वविद्यालयसे 
सम्बद्ध हुआ था । सीमात्त्त प्रदेशमें सन्‌ १८९१ ई० में मैट्रीकुलेशन परीक्षोत्तीर्ण 
विद्यार्थियोंकी संख्या कुल पन्द्रह थी और सन्‌ १९०३ ई० में ७१ । सारे प्रान्तमें 
उन्त दिनों मुश्किलसे एक दर्जन हाई स्कूल होंगे । उनमें भी पेशावर और बन्‍नूके 
हाई स्कूल सबसे अच्छे और चुने हुए समझे जाते थे जिनकी' व्यव्रस्था रौवरेण्ड 
मि० बेगरम ओर रोवरेण्ड डाक्टर पैन्‍्नेलके हाथोंमें थी । 
सीमाप्रात्तमें मिशन स्कूलोंकी स्थापनाके समय मुल्छाओंने यह फ़तवा दिया 
क्रि जो भी व्यक्ति अप्त्ते बाकूकोंको इन ईसाई स्कूलोंमें भेजेंगे, उनका जातिसे 
बहिष्कार कर दिया जायगा | फिर उनका यह आदेश हुआ, “बालकोंको इन 

स्कूलोंमें जाने दिया जाय परन्तु इस बातका ध्यान रखा जाय कि वे लोग अंग्रेजी 
भाषा न सीखने पायें क्योंकि वह उन्तको अपने धर्मकी न्िन्दा सिखलायेगी। दह 
निश्चित ही उनकी आत्माओंका हनन कर देगी ।” बादमें मुल्लाओंका आदेश इस 
रूपमें बदल गया, “बच्चोंको इन स्कूलोंमें तवतक अंग्रेजी पढ़ने दी जाय जवतक 
कि वे ईसाइयतकी धर्म-पुस्तकें नहीं पढ़ते क्योंकि ईसाई इन्हीं पुस्तकोंके द्वारा हमारे 


% 
सन 


विचारोंको दूषित करते हैं और इन पुस्तकोंको पढ़ना मुसलमानोंके लिए विधि- 


संगत नहीं है ।” 

मिशन स्कूलमें पढ़ाईका प्रारम्भ छात्रोंकी हाज़िरीसे होता था। उस समय 
प्रधानाध्यापक धर्म-पुस्तक बाइबिलका कोई अंश पढ़कर सुनाते थे। यद्यपि खान 
अब्दुल गफ्फ़ार खाँ विद्यालयकी प्रवृत्तियोंमें भाग लेते थे फिर भी वे बहुघा 
अपने निजके विचारोंमें डूबे रहते थे और एक शांत जीवन बिताते थे । उनकी 
खेलोंमें विशेष रुचि न थी, यद्यपि वे क्रिकेट और फुटबॉल खेला करते थे। वे 
अपने साथियोंके पास गेंद-बल्ले तथा खेलका सामान पहुंचाकर उनकी खेलमें 
सहायता करते थे। वे कभी-कभी अपनी बन्दूक लेकर शिकारकों भी निकल जाते 
थे परन्तु वे किसी पशु-पक्षीका आखेट नहीं करते थे । उनके घनिष्ठ मित्र अब्दुल 
रहमान थे जो बादमें सन्‌ १९११ ई० में डाक्टर एम० ए० अन्सारीके साथ उनके 
“रेड क्रीसेन्ट मिशन' में तुर्कों गये । फिर वे वहीं ठहर गये और कमाल अतातुकके 
एक प्रसिद्ध सहयोगी बने । 

सन्‌ १९०६ में अब्दुल गफ्फ़ारके बड़े भाई मेडिकल कॉलेजमें प्रवेश लेनेके 
लिए बम्बई गये । उन दिनों अब्दुल गफ्फ़ार खाँ छठी कक्षाके विद्यार्थी थे । उनकी 
पढ़ाई अपने उसी स्कूलमें चलती रही । उन दिनों उत्तके पास एक नौकर बारात्ती 
काका रहा करता था। वह सेनाकी नौकरीकी चमक्र-दमककी ओर विशेष रूपसे 
आदकृष्ट था । वह अब्दुल गफ्फ़ार खाँके चित्तको भी उसी ओर खींचनेका निरन्तर 
प्रयत्न करता रहता था । बारानी काकाको वे फोज़ी अफसर अच्छे लगते थे, जो 
चुस्त वर्दी पहनकर, अपनी कमरमें तलवार लटकाये हुए अनुशासित सेनिकोंके 
आगे-आगे चलते थे । कुछ बारानी काका का आग्रह और कुछ अपनी स्वयंकी 
इच्छासे बिना माता-पितासे आज्ञा लिये ही उन्होंने भारतके प्रधान सेनापतिके पास 
सेनामें आयोगके लिए एक प्रार्थना-पत्र भेज दिया। प्रत्येक पठान जन्मजात 


सिपाही होता है । अब्दुल गफ्फ़ार खाँके पक्षमें कई बातें थीं। सबसे मुख्य वात 


यह थी कि वे एक प्रतिष्ठित परिवारके तरुण थे । उनके सम्बन्धर्म सरकारी तोौर- 
पर छानबीन कर ली गयी और वे सरकारके निर्णयकी प्रतीक्षा करते लगे । उस 

समय वे दसवीं कक्षामें पढ़ रहे थे। जिस समय उनकी मैट्रीकुलेशन परीक्षा चल 
रही थी और आधे प्रश्नपत्र हो चुके थे, उस समय उनको यह सरकारी सूचना 
मिली कि उनका कमीशन स्वीकृत हो चुका है और उनके लिए अगले दिन प्रात: 
दस बजे भर्ती करनेवाले अधिकारीके आगे उपस्थित होना आवद्यक है | अब्दुल 
गफ्फ़ार खाँको यह आदेशपत्र' पाकर बड़ी प्रसन्नता हुई । उन्होंने परीक्षाको वीचमें 
ही छोड़ दिया और भर्तीके कार्याल्यमें पहुँच गये । वहाँ उनकी जाँच हुई और 
उनका नाम कार्याल्ष्यकी सीधी नियुक्ति-सूचीमें आ गया । 

मरदानमें रिसाछा और पंदल सेना दोनोंकी छावनी थी। ये लोग सारे 
भारतम गाइड्स के नामसे प्रसिद्ध थे। उसमें धनी और प्रभावशाली व्यक्तियोंके 
लड़के भी बड़ी कठिनाईसे सिपाहीके स्थानपर भर्ती हो पाते थे। यह सेना विश्वस्त, 
स्थात्तीय लछोगोंसे तयार की गयी थी और वह युद्धके मंदानमें स्थल-सेनाकी आँख- 
कानका काम देती थी । इन लोगोंमें बहुत असेसे गहरे छाल रंगकी वर्दी चल 
रही थी लेकिन इसी दृष्टिसे उसको हटाकर उसके स्थानपर धूलके रंगकी वर्दी, 
जिसे ख़ाक़ो कहा गया, दे दी गयी थी । बादमें वही वर्दी राष्ट्रमंडलकी समूची 
स्थलू-सेनाकी लड़ाईकी वर्दी वन गयी । 

गाइड्स का प्रथम संवर्ग सन्‌ १८४६ ई० में पेशावरमें संगठित किया गया 
और कुछ वर्षोके पश्चात्‌ यह कोर मरदान आ गयी । अब्दुल गफ्फ़ार खाँकी 
नियुक्ति गाइड्स में कौ गयी थी क्योंकि वे एक अच्छे प्रभावशाली व्यक्तित्वके चुस्त 
युवा समझे गये थे । उनकी लम्बाई छः: फुट तीन इंच थी और उनका परिवार 
धती और प्रतिष्ठित था.। इस नियुक्तिसे उनके पिताको अत्यधिक प्रसन्नता हुई । 

अब्दुल गफ्फ़ार खाँ एक दिन अपने एक मित्रसे मिलनेके लिए पेशावर गये, 
जो वहाँके रिसालेमें एक अधिकारी था। जब वे लोग खड़े हुए आपसमें बात- 
चीत कर रहे थे तवतक एक अंग्रेज, जो सेनामें 'सब आल्टर्न'? था, वहाँ आया । 
अय्दुछ गफ्फ़ार खाँका मित्र नंगे सिर था और उन्तके सिर॒पर अंग्रेज़ी ढंगसे कटे 
ओर संवारे हुए बाल थे | अंग्रेज़ अधिकारी इससे चिढ़कर बोला, “बल, सरदार 
साहव तुम भी अंग्रेज बनता चाहते हो ?” उसकी यह वात सुतकर सरदार साहव 
का चेहरा एकदम तिस्तेज, पीला पड़ गया परन्तु उनमें इतना साहस न हुआ कि 
पलटकर उस अंग्रेज़कों जवाब दे सके। अब्दुल गफ्फ़ार खाँके मनपर इस घटना 
की वड़ी तीव्र प्रतिक्रियां हुई और उन्होंने यह निश्चय कर लिया कि अब में सेनामें 





2. एक मध्य श्रेयीक्ा सैनिक श्रधिकारी । 
४२ 





प्रारम्भिक वर्ष 

रहकर अंग्र ज्ञोंकी नौकरी नहीं करूंगा । “निश्चित ही सेनाका अपना एक आक- 
षण था ।” अब्दुल गफ्फ़ार ख़ाँने कहा, “मेरे वहाँ कई परिचित लोग थे जो 
उच्च पदों पर कार्य कर रहे थे। मेने आत्म-प्रशंसा करके मनको समझाना भी 
चाहा कि में सव प्रकारसे उन लोगों जंसा हूँ और इस योग्य हूं कि अंग्र जोंके 
बीच उनके समान स्तर और स्थितिको बनाकर चल सक। परन्तु ईश्वरकी इच्छा 
इसके विपरीत थी । 

उन्होंने शीत्रतामें जो निर्णय लिया, उसका उनके पिता बहराम खाँने घोर 
विरोध किया और वे उनसे रुष्ट हो गये । उनकी दृष्टिमें 'गाइड्स की जिस 
जगहको अब्दुल गफ्फ़ार खाँ ठुकरा रहे थे, वह अनेक लोगोंके लिए एक प्रलोभन 
थी । अब्दुल गफ्फ़ार खाँको सेनाकी नौकरी में अव कोई रुचि न रही थी । अपितु 
इसके विपरीत वे उसे अपने लिए एक अपमानजनक तथा हेय वस्तु समझने लगे 
थे। अपना नतिक समर्थन प्राप्त करनेके लिए उन्होंने अपने बड़े भाई डॉ० खान 
साहबको विस्तारसे एक पत्र लिखा । डॉ० खान साहवने उनके विचारोंकी पृष्टि 
करते हुए अपने पिताको चिट्टीमें यह लिखा, “कृपया आप इनके ऊपर अपना 
दवाव न डालिए और न इनसे किसी प्रकारसे असंतुष्ट ही होइए । 

इसके पश्चात्‌ अब्दुल गफ्फ़ार खाँ अपने अध्ययन-क्रमको चालू रखनेके लिए 
अपने एक साथीके साथ कंम्बलपुर रवाना हो गये और उन्होंने वहाँक़े एक विद्या- 
लयमें प्रवेश ले लिया, परन्तु कंम्बलपुर एक अति उष्ण स्थान था । स्वास्थ्यकी 
दृष्टिसे उनको वहाँकी जलवायु अनुकूल न रंगी। उन्हीं दिनों उनके मनमें अरबी 
भाषा सीखनेकी उत्कंठा जागी । कादियानके मोलवी तृरुद्दीनके यशने उनके मन 
को अपनी ओर खींच रखा था। अब्दुल गफ्फ़ार खाँ अपने प्रान्तको छोड़कर 
अपने एक मित्रके साथ उनके पास चले गये परन्तु वहाँका वातावरण भी उनको 
अपने अनुकूल न लगा। उन्होंने वहाँ एक रातको एक विचित्र स्वप्न देखा। उन्होंने 
देखा कि में एक कुएँमें गिर पड़ा हूँ। उसी समय एक आदमी मेरे पास आया और 
. उसने अपनी बॉह नीचे झुकाकर मुझको कुएँमेंसे खोंच लिया । फिर वह मुझसे 
बोला ; “क्या तुम यह कुआँ नहीं देख रहें हो जिसमें तुमनें अपने आपको गिरा 
लिया था ? सबेरे जब वे जागे तब उन्होंने अपना यह सपना अपने साथीको 
सुनाया । फिर उन दोनोंने अपने गाँव लोट आनेका निइचय कर लिया। 

कुछ दिनोंके बाद अब्दुल गफ्फ़ार खाँ अलीगढ़ चले आये और उन्होंने वहाँ 
अपना दाखिला ले लिया। वे शहरके एक होटलमें रहकर पढ़ने लूगे । अलीगढ़में 
एक वर्ष रहनेके पद्चात्‌ वे गर्भियोंकी छुट्टियोंमें अपने घर लौटे । उन्हीं दिनों उनके 

पिताको अपने बड़े पुत्र॒का एक पत्र मिला । खान साहब उन दिलों इंगलेण्डमें । 
चिकित्सा शास्त्रका अध्ययन कर रहे थे । उन्होंने अपने इस पत्रमें लिखा था कि 
यदि उनके छोटे भाईको इंजीनिर्यारिंगकी परढ़ाईके लिए इंगलंण्ड भेज दिया जाय पु 
तो ठीक रहेगा । अब्दुल गफ्फ़ार खाँका गणित बहुत अच्छा था और उसमें विशेष ॥ 
रूपसे ज्यामिति । इसीलिए ख़ान साहवने उनको यह राय दी थी । | 
बहराम खाँनें यह निश्चित कर लिया कि उनका दूसरा पुत्र भी अध्ययनके 
लिए इंगलेण्ड जायगा । उन्होंने ख़ान साहवको यह सूचना भी दे दी, ओर खान 
साहबने अपने भाईके छिए पी० एण्ड ओ० स्टीमशिपमें स्थान सुरक्षित करा लिया । 
अब्दुल गफ़्फ़ार खाँके पितानें उनको समुद्र-यात्राकी त॑यारी कर लेनेके लिए तीन 
हज़ार रुपये दिये । अब्दुल गफ्फार खाँ जब अपनी मातासे विदेश जानेकी अनुमति 
लेने गये तो वे रोने लगीं । वे उनको किसी प्रकार विदेश भेजने को राजी न थीं । 
अब्दुल गफफ़ार खाँने उनकी स्वीकृति प्राप्त करनेके लिए बहुतसे तक दिये परन्तु 
कोई परिणाम नहीं निकल। । लोगोंने उनकी मातासे यह कहा था और स्वयं भी 
उनको यह विश्वास हो गया था कि उस विलक्षण देश, विलायतमें जो भी जाता 
है, वह वहींका हो जाता हैं ।॥ फिर वह अपनी जन्म-भूमिमें छौटकर नहीं आता । 
लोगोंने उनसे कहा, “तुम्हारा एक पुत्र तो विदेश गया ही हैँ । अब वह अपने 
देशमें लौटकर नहीं आयेगा । यदि तुम्हारा दूसरा छड़का भी चला गया तो सच- 
मुच यह तुम्हारा दुर्भाग्य होगा । तुम विलकुल अकेली रह जाओगी । उन लोगों- 
को डर था कि विदेश जाकर कहीं अब्दुल गफ्फ़ार ईसाई न हो जायें अथवा 
किसी अंग्रेज लड़कोसे विवाह करके अपने परिवारसे सम्बन्ध न तोड़ लें। इसके 
अलावा वहराम खाँके खानदानमें कुछ मौतें भी हो ग़यीं थीं। उनको एक अप- 
दाकुन समझा गया और उनका प्रभाव भी अब्दुल गफफ़ार खाँकी विदेश-यात्रापर 
अच्छा न पड़ा । उनकी माता अपने पुत्रको न भेजनेके निश्चयपर दृढ़ थीं । अब्दुल 
ग़पफ़ार खाँके मनमें अपनी माताके प्रति अतिशय प्रेम था और वे भी उन्को बहुत 
चाहती थीं। अपनी माँके हृदयको ठेस लगाकर उन्हें विदेश जाना अच्छा न लगा। 
अब्दुल गप्फ़ार खाँ मि० विगरमसे विशेष प्रभावित थे । बहुत छोटी उम्रमें 
ही विगरम साहबके ईसाइयतके आदर्शने उन्हें प्रेरणा दी थी और उनको अपने 
देशके लिए सर्वस्व निछावर करनेंकी भावनासे परिचित कराया था। अददुल 
गफ्फ़ार खाने कहा : >- 
“मैंने अपनी शिक्षा मिशन स्कूलमें ली थी,[और मेरे अन्य साथी इस्लामिया 
स्कलमें पढ़ते थे। मेरी शिक्षाने मेरे मनमें जाति और देशके प्रति एक स्त्रापंणकी 
४४ 





प्रारम्भिक वर्ष 


भावना भर दी परन्तु मेरे साथियोंमेंसे किसीका भी इस ओर झुकाव न हुआ । 
इसका श्रेय मेरे उन शिक्षकोंको हैँ जिन्होंने मेरे ममपर अपना गहरा प्रभाव डाला 
था । जिस अध्यापकने मुझपर सबसे अधिक प्रभाव डाल। ओर मेरे मनमें ईश्वरके 
सव जीवोंके प्रति सेवाकी एक भावना जाग्रत की वे एक अंग्रेज सज्जन रवरेण्ड 
मिस्टर ई० एफ० ई० विगरम थे। उनके एक भाई डॉक्टर थे। वे एक विख्यात 
परिवारके थे और दोनों भाइयोंनें मिशनको अपना जीवन अर्पित किया था। उनके 
माता-पिता उनका पूरा व्यय वहन करते थे। बड़े भाई एडवड्स मेमोरियल 
मिशन हाई स्कूलके प्रधानाध्यापक थे और छोटे भाई मिशनक्रे चिकित्सालयका 
कार्य-भार संभाले हुए थे । दोनों भाई जिस प्रेम और उत्साहसे जनताक्ो सेवा कर 

हे थे, उसका में एक्र प्रत्यक्ष साक्षी था। में उनके वंगलेके निक्रट छात्रावासमें 
रहता था । हमारे हेडमास्टर विगरम साहव तीन-चार निर्धन छात्रोंकों अपने पास- 
से छात्रवृत्ति देते थे। मेरे ऊपर इसका भी गहरा प्रभाव पड़ा था। मेने अपने मन- 
में कहा, 'हम पख्तूनोंकों अपने निर्धन भाइयोंसे कोई सहानुभूति नहीं हँ--तस्तुतः 
चाहिए तो हमें परन्तु ये छोग जो बाहरसे आये हैं तथा जिनक्रा राष्ट्र और धर्म 
भी हमसे भिन्न है, मानवताके नाते हमारे यहाँके लोगोंसे सहानुभूति रखते हैं !' 
यही कारण था कि में उनके रंगमें रँग गया । फारसीमें एक कहावत हँ-- 

“ख़र्व॑ज़ा खर्बृज़ा दीदा रंगको गरिद” खरबूजाको देखकर खखूजेका रंग 
पलटता है । 

“जब मेरी माताने मुझको इंगलेण्ड जानेकी अनुमति नहीं दी तब मैंने यह 
निश्चय कर लिया में ईश्वरके सव जीवोंकी सेवा करूगा--विशेष रूपसे अपने यहाँ 
के लोगोंकी जो इस समय अपनी मूढ़ता और पिछड़ैपनके कारण दुर्भाग्य और 
विनाशकी ओर बढ़ते जा रहे हैं । 

सुधारक 
१९१०-१५ 


मुल्लाओंको यह डर लगा कि यदि जनता जाग्रत हो गयी तो उनको दान और 
"भेंटें मिलनी बन्द हो जायंगी । अब्दुल गफ्फ़ार खाँने उनको समझाया कि जनताकी 
'सफलता और समूृद्धिमें ही उनका कल्याण निहित है और किसी राणष्ट्रकी प्रगति 
जन-जाग्रतिपर निर्भर होती हैं । ब्रिटिश मुल्लाओं, धर्म-प्रचारकोंकी सब प्रकार- 
'की सारी व्यवस्था की जाती हैँ और वे एक आरामका जीवन विताते हैं । इसका 
कारण यह हैँ कि ब्रिटेन एक सफल ओर समृद्ध देश है । इस्लाम ने शिक्षा प्राप्त 
करनेको प्रत्येक स्त्री-पुरुषका धर्म वतलाया हैँ । मुहम्मद साहवने कहा है कि ज्ञान- 
की खोज करो, भले ही तुम्हें उसके लिए चीन जंसे दूर देशमें जाना पड़े । अब्दुल 
गफ्फ़ार खाँने मुल्ला लोगोंसे कहा, “अशिक्षित बने रहनेसे यह कहीं अच्छा हैँ कि 
लोग अंग्रजोंके खोले हुए स्कूलोंमें अपने वालकोंको पढ़ायें । यदि तुम यह कहते हो 
कि छोगोंको अंग्रेज़ोंके स्कूलोंमें नहीं जाना चाहिए तो तुम उनके लिए अपने 
विद्यालय खोलो ।” उन्होंने मुल्लाओंको सब प्रकारसे समझाया और उनमें जाग्रति 
लानेका प्रयत्न किया परन्तु उनको सफलता नहीं मिली | उन्होंने सोच लिया, 
“यदि ईश्वरकी इच्छा नहीं है कि इन मुल्लाओंको- समझ आये तो भला में क्‍या 
कर सकता हूँ ? | 

अब्दुल गफ्फ़ार खाँ और उनके कतिपय सहयोगियोंने आपसमें मिलकर 
“विचार-विमर्श किया । वें लोग संगठित होकर शिक्षाका प्रसार करना चाहते थे । 
इस कार्यमें तरंगज़ईके हाजी साहवने, जो स्वयं एक विद्वान्‌ और धा्िक वृत्तिके 
'पुरुष थे, बहुत सहायता की । तरंगज़ई उत्तमंज़ईसे केवल एक मीलकी दूरीपर 
वसा हुआ गाँव हैं । सन्‌ १९११ ई० में जब हाजी साहबवने शिक्षा-प्रचारके उद्देश्य- 
से अपने विद्यालय खोलने प्रारम्भ कर दिये तव उन्की ख्याति और भी बढ़ गयी । 
अब्दुल गफ्फ़ार खा और उनके साथियोंने हाजी साहबके संरक्षणमें 'दार-उल-उलूम' 
नामक संस्थाकी स्थापत्ता की । उसकी व्यवस्थाका कार्य मौलवी ताज मुहम्मदको 
सोंपा गया था। मोलवी फज्जल रव्वी और मौलवी फजल मुहम्मद इस कार्यमें उनके 
सहयोगी थे । इस संस्थाका उद्देश्य शिक्षाका प्रचार था और उसके व्यापक प्रसार 
के लिए गाँवोंमें विद्यालय खोलना था | अब्दुल गफ्फ़ार खाँ और मौलवी अब्दुल 

सुधारक 
अजीजने सन्‌ १९१० में उत्तमंजईमें एक विद्यालय खोला थोड़े ही दिनोंमें सारे 
प्रदेशमें ऐसे अनेक विद्यालय खुल गये । उनमें काफ़ी विद्यार्थियोंने दाखिला भी 
ल्या । : 

अब्दुल गफ्फ़ार खाँ तथा उनके सहयोगियोंने देशके कतिपय प्रमुख इस्लामी 
'शिक्षा-संस्थाओंसे अपना संपर्क स्थापित किया । उनके साथी फज्लू रब्वी साहब 
और फज़ल मखफी साहवने अपनी शिक्षा देवबन्दमें ग्रहण की थी जो कि उन 
दिनों एक प्रधान शिक्षा-केन्द्र समझा जाता था। मौलवी महमूदुल हसन उसके 
प्रधानाचार्य थे । वे स्वयं एक प्रख्यात विद्वान्‌ तथा धर्मपरायण व्यक्ति थे। उन्हीं- 
ने अब्दुल गफ्फ़ार खाँका परिचय मौलवी अवीदुल्लाह सिंधीसे कराया था, जो 
दिल्‍लीकी फतहपुरी मस्जिदमें अंग्रेज़ी पढ़े-लिखे युवकोंको कुरान शरीफ़ पढ़ाया 
करते थे | वे हर एक पढ़नेवालेको पचास रुपये महीने वजीफ़ा दिया करते थे । 
उन्तको धारणा यह थी कि समाजका अंग्रेजी पढ़ा-लिखा वर्ग धाम्मिकतासे दूर है । 
यदि वह इस्लामकी सच्ची भावनासे परिचित हो जाय तो वह समाजकी अपेक्षा- 
कृत अधिक सेवा कर सकता है । देववन्दका शिक्षा-संस्थान अलीगढ़की ब्रिटिशपोपक 
विचारधारासे टक्कर लेनेके लिए खड़ा किया गया था और उसने देंशमें कई 
विद्यालय स्थापित किये थे। सीमाप्रान्तके अनेक लोगोंने अपनी धामिक शिक्षा 
देववन्दमें ली थी । अब्दुल गपफ़ार खाँ और उनके कुछ साथी, समय-समयपर गुप्त 
'रूपसे देववन्द जाया करते थे और वहाँ पहुँचकर आवश्यक विषयोंपर राय लेते थे 
'तथा उन लोगोंके साथ विस्तारसे विचार-विमर्श करते थे। अंग्रंज सरकारने उस 
'संस्थामें अपने गुप्तचर छोड़ रखे थे जो उसके पास वहाँके सारे समाचार पहुँचाते 
रहते थे । 

अब्दुल गपफ़ार खाँका उन धर्मोपदेशकोंसे भी सम्पर्क था जो अत्यन्त क्रान्ति- 
कारी विचारोंके लोग समझे जाते थे। अब्दुल गफ्फ़ार खाँके बहुतसे साथी उन 
लोगोंके शिष्य रह चुके थे । अब्दुल गफ्फ़ार खाँ उदू पत्र 'ज़मींदार और उदू 
साप्ताहिक पत्र अल हलाल' के नियमित रूपसे ग्राहक थे। अल हलार का 
'सम्पादन मौलाना अबुल कलाम आज़ाद किया करते थें। इस पत्रका प्रकाशन 
उद्‌ पत्रकारिताके क्षेत्रमें एक नया मोड़ था। इसका प्रथम अंक जून १९१२ में 
निकला और प्रकाशित होते ही उसने जनतामें एक हलचल पँदा कर दी । 'अल- 
हलाल' की मांग इतनी अधिक हुई कि पहले तीन महीनोंके उसके सारे पुराने अंक 
फिर छापने पड़े क्योंकि ग्राहक पत्रके शुरूसे पूरे अंक चाहते थे । 

मुस्लिम राजनीतिका नेतृत्व उस समय अलीगढ़ दलके हाथोंमें था और 

खान अब्दुल ग़फ्फ़ार खाँ 

उसके लोग स्वयंको सर सैयद अहमंद खाँकी नीतियोंका 'ट्रस्ट्री' समझते थे। 
उनका बुनियादी सिंद्धान्त यह था कि मुसलमान ब्रिटेनके सम्राट्के प्रति राजभक्त 
रहें और अपने-आपको स्वाधीनताके आन्दोलनसे अलग रखें । जब अल हलाल 
ने एक अलग नारां उठा लिया और उसको लोकप्रियता तथा खपत बढ़ गयी तब 
उंत्त लोगोंने यहं समझा कि उनक्के नेतृत्वकों चुनौती दी गंयी हैं ॥ वें इसीलिए 'अरूू 
हलाल' का विरोध करने लगे और यह विरोध इतना वढ़ गया कि उन्होंने पत्रके 
सम्पादक मौलाना आज़ादको जानसे मार डालनेकी धमकीतक दे डाली । पुराने 
नेतृत्वने 'अल हलाल' का जितना विरोध किया, वह उतना ही लोकप्रिय होता 
गया । दो वर्षमें 'अंल हंछालः की साप्ताहिक खपत २६,००० प्रतियोंतक पहुँच 
गयी । यह एक ऐसी संख्या थी जो उदू पत्रकारिताके क्षेत्रमें अबतक सुनो न 
गयी थी । 

जो 'अल हलाल के ग्राहक वने थे, उनका नाम पुलिसको काली सूचीमें दर्ज 
था । अब्दुल गफ्फ़ार खाँ केवल इस साप्ताहिकक्रे नियमित ग्राहक एवं पाठक ही 
नहीं थे वल्कि वे उसे पढ़कर औरोंको सुनाते भी थे । लोग इस पत्रको बहुत पसंद 
करने लगे थे । 

बहराम खाँ अपने पुत्रकी इन प्रवृत्तियोंके कारण एक बेचनीका अनुभव कर 
रहे थे | उनकी दो पुत्रियोंका विवाह अच्छे घरोंमें हो चुका था । उनके बड़े पुत्र 
खान साहव भी विवाहित थे। वे इंगलण्डमें अंपना डाक्टरीका अध्ययन पूरा कर. 
चुके थे। बहराम खाँकी यह सकक्‍्से छोटी संतांन--अब्दुल गफ़्फ़ार खाँ अपने 
कमीशनसे त्यांगपत्र दे चुके थे ओर उन्होंने खेती, धांमिक ग्रन्थों का अंध्ययन और 
गाँवोंमें शिक्षा-प्रसारके कार्ययरों अपना लिया था। उनकी ये बातें बहराम खाँ 
की समझमें ने आंती थीं। संबंसे छोटी संतान होनेंक़े कारंण अब्दुल गंफ़्फ़ार माँ 
के अधिक लाड़ले थे । वे अपने बूढ़े पिंताक़ी अत्यधिक प्यार करंते थे। अपने 
कार्योके लिए वे पिंताके आगे कोई न कोई उचित कारण रख देंते थे और वृद्ध 
पिता उनकी क्षमा करे दिया करते थे। माँ हमेशा अब्दुल गप़्फ़ारके पंक्षमं रहती 
थीं । शायद वे पिताक़ी अपेक्षा उनके विचारोंक़ीं अंधिक समझती थीं ओर 
जिंसे वे ठीक समझती थीं उसीको वास्तवमें ठींक समझा भी जाता था । बहराम 
खाँने एक गाँवकी व्यवस्था अंब्दुंल गफ़्फ़ार खाँक़ो साँप दीं; जिस लड़कीके 
साथ वे शांदी करना चाहते थे, उससे उनकी शादी कर दी। फिर यह्‌ 
आशा करने लगें कि उनका पुत्र अपने निराले विचारोंकी त्याग देगा और अन्य 
लोगोंकी भाँति व्यवस्थित जीवन वितायेगा । 
का टाक कट, 





सुधारक 


अब्दुल ग़फफ़ार खाँका विवाह सन्‌ १९१२ ई० में हो गया और दूसरे वर्ष 
उनके एक पत्र ग़नी उत्पन्न हुआ । उनकी पत्नी उदार प्रकृतिकी ममतामयी नारी 
थीं । वे अपनी पत्नीको अत्यन्त प्रेम करते थे। वे एक अभिजात परिवारको कन्या 
थीं और उनका लालन-पालन बड़े स्नेहसे हुआ था। अब्दुल गफ़्फ़ार खाँ अपने 
पुत्रसे भी स्नेह करते थे परन्तु बहुत वार अलावके पास बंठे हुए जब वे उसे प्यारसे 
खिला रहे होते तव उसकी ओर ध्यान न देकर अन्य विचारोंमें खो जाते थे। 
उनकी पत्नी उनके चित्तकी इस अन्यमनस्कताकों देखती थीं, इन लम्बी चुप्पियों 
को भी देखती थीं और वे उनको बिलकुल अच्छी न लगती थीं । धीरे-धीरे 
उनको यह आभास होने लगा कि कोई ऐसी चीज़ ज़रूर हे जिसके कारण उनके 
शक्ति और सौन्दर्य-सम्पन्न पतिने उनकी सुन्दर आँखों और लाड़ले बेटेको भुला 
रखा है । अब्दुल ग़फ्फ़ार खाँ कम बोलते थे और कोई उनके मनकी थाह्‌ न 
ले पाता था । 

पश्चिमोत्तर सीमा-प्रान्तमें इन दिनों सरकारके डरसे राजनीतिक सभाएँ नहीं 
होती थीं । अब्दुल ग़फ्फ़ार खाँ अपने प्रिय समाचारपत्रोंके माध्यमसे देशकी 
सामयिक्र घटनाओंकी जानकारी रखते थे। सन्‌ १९१३ की बात है। उन्होंने 
आगरामें मुस्लिम लीगके वाधिक अधिवेशनका समाचार प्रकाशित देखा, जिसका 
सभापतित्व सर इब्राहीम रहीमतुल्लाह कर रहे थे । मौलाना आज़ाद तथा 
अन्य प्रमुख व्यक्तियोंके नाम भाषण-कर््ताओंकी सूचीमें थे । अब्दुल ग़फ़्फार 
खाँ इस अधिवेशनमें गये और वह उनको अच्छा छंगा । इसके वाद वे दिल्ली रुके 
और तत्पश्चात्‌ अपनी शिक्षा-सम्बन्धी प्रवृत्तियोंको चलानेके लिए अपने गाँवर्मे 
लोट आये । 

सन्‌ १९१४ में मौलाना मोहमेदुल हसत्तके अनुरोधपर वे अपने सहयोगी फझले 
मुहम्मर और मौलवी फछझले रब्बीके साथ देवबन्द गये । वहाँ मौलवियोंकी एक 
सभा हुई जिसमें यह निश्चय किया गया कि परिचमोत्तर प्रदेशके-कबायली इलाके 


में एक केन्द्र खोला जाय और अंग्रेजोंकी दासतासे भारतको म॒क्त करनेके लिए. 


वहींसे संघर्षकी तेयारियाँ शरू की जाये । 


हु 


इस उद्ृश्यको लेकर पहले भी बुनरमें एक केन्द्र स्थापित किया गया था... 
परन्तु कुछ समयके पश्चात्‌ यह पता चला कि जिन लोगोंके हाथोंमें कार्यभार _ 


कक ६ 
ने + 


साथा गया हूँ, वे सही किस्मके आदमी नहीं हैं । तथाकथित बी ू 
निष्क्रिय हे थे ओर स्थानीय जनतासे उनका कोई सम्पर्क न था। उनके 
कुछ मुखबिर भी गैर 

रह 3 । अब यह कार्य खान अब्दुल ग़फ्फ़ार खाँ और मौलवी 
ध कि 4305० ड 





ऋ 2: 


कत्ता 
चमें 









हद 
है. 
ञ् 






5 ३ ४३ 


खान अब्दुल गपफ़ार खाँ 


मोहमंदको सौंपा गया । उनको बाज़ोड़में ऐसी जगह चुननी थी जो सब प्रकारसे 
उपयुक्त हो और निरापद भी हो । इस केन्द्रके स्थानके चयनका अंतिम निर्णय 
मुख्य रूपसे मौलाना ओवबेदुल्लाह सिन्धीपर छोड़ दिया गया । 
अपने गाँवमें पहुँचनेके कुछ समय बाद ही खान अब्दुल ग़फ्फ़ार खाँ और उनके 
साथी चुपचाप बाजोड़ चल दिये । वे ट्रेनससे दरगई पहुँचे और वहाँसे टमटमपर 
'मालाकण्डकी सीमापर, जहाँ कि सशस्त्र सनिकोंका पहरा था। इस चौकीक़े 
सिपाहियोंका काम यह था कि वे हर एक व्यक्तिकी, चाहे वह पेदल हो या किसी 
सवारीपर, तलाशी लें और छानबीन करें । यदि उनको किसी मनुष्यपर तनिक 
भी सन्देह हो जाय तो वे उसे तत्काल गिरफ्तार कर लें। ख़ान अब्दुल ग़फ्फ़ार 
खा टमटमकी पिछली सीटपर बंठे थे और उन्होंने अपनेको एक चादरसे ढंक लिया 
था । उनकी सूरत-शक्‍ल ओऔर डीलडौल ऐसा था कि उसका छिप सकना कठिन 
था ओर जब एक सिपाही टमटमके पास आया तब वे व्यग्र हो उठे । शामका 
समय था ओर रात तेज़ीसे घिरती आ रही थी । चतुर टमटमवालेने सवारियों- 
का प्रक्ष लिया । उसने सिपाहीसे कहा, “साहब टमटममें कुछ नहीं है ।'” उनके 
साथी टमटमसे पहले ही उतर पड़े थे । वह सिपाही टमटमके पास आया 
ओर उसके भीतर एक दृष्टि डालकर बोला, “ठीक हैं, जा सकते हो ।'' वे छोग 
थोड़ी दृरतक गाड़ीमें गये और फिर एक गाँवमें रात बितानेके लिए टमटमसे उतर 
आये | वहाँ रात व्यतीत करके उन्होंने दूसरे दिन बहुत सवेरे ही चलना प्रारम्भ 
कर दिया । सारा दिन पंदलछ चलनेके बाद संघ्याके समय वे लोग एक छोटी नदी 
के निकट पहुँच गये । उन दिनों जाड़ेके दिन थे और नदीमें पानी बहुत कम था । 
उन्त लछोगोंने उसे पार किया और मौलवी फज्ले मुहम्मदके गाँवमें पहुँच गये । ये 
लोग बहुत थक चुके थे इसलिए इन्होंने रातको ओर दूसरे दिन पूर्ण विश्राम किया । 
फज्ले मुहम्मद मोलाना ओबेदुल्लाह सिन्धीको बुलाने चले गये और अपने फुफेरे 
भाईको खान्न अब्दुल ग़फ्फ़ार खाँके पास उनकी देखभालके लिए छोड़ दिया । 
कठोर भू-प्रदेशमें तीन दित्तकी दुःसाध्य पेदल यात्राके पश्चात्‌ वें लोग वाजोड़ 
पहुँच गये । उत्तरमें वाज़्ोड़की सीमा पंचकोरा नदी निद्चित करती थी । पूर्व और 
दक्षिणकी ओरसे वह मामुन्द कबीलोंके इलाकेसे घिरा था और पदिचममें कुनार 
नदीकी धारा थी जो वाज़ोड़को अफ़गानिस्तानसे अलग करती थी । इस क्षेत्रकी 
जन-संख्या १,००,००० थी और उसका क्षेत्रफल ५,००० वर्गमील था। खान 
अब्दुल गपफफ़ार खाँ इस इल्ाकेके प्राय: भ्रत्येक गाँवमें गये और अपना केन्द्र बनाने 
के लिए उन्होंने मामुन्दोंके इलाकेका ज़गई गाँव चुना । वहाँ उन्होंने ओबेदुल्लाह 

सुधारक 
सिन्धीकी काफ़ी दिनोंतक प्रतीक्षा की । उनपर गाँववालोंको कही सन्देह न हो 
जाय, इसलिए वे एक मस्जिदके पासकी छोटी-सी कोठरीमें चले गये और“चिल्ला' 
( ४० दिनका धार्मिक ब्रत ) रखने लगे । इस अवधिके परचात्‌ भी जब ओवबे- 
दुल्लाह साहव नहीं आये तव ख़ान अब्दुल ग़फ्फ़ार खाँ और उनके साथी माला- 
कण्डकी ओर चल दिये । 

मालाकण्डमें' पोलिटिकल एजेण्ट' (राजनीतिक अभिकर्त्ता ) का इतना आतंक 
जमा हुआ था कि वहाँके प्रभावशाली लोग भी एक सामान्य अंग्रेजको देखकर 
कांप उठते थे। उसको देखते ही वे झुककर दूरसे सलाम करते थे । यदि कोई 
कवायली किसी अंग्रेजजो विना सलाम किये निकल जाता तो उसे गिरफ्तार कर 
लिया जाता था और हथकड़ियाँ कस दी जाती थीं । अब्दुल ग़फ्फ़ार खाँ माला- 
कण्डसे चल दिये और इस सतत श्रमसाध्य यात्राको पूरा करनेके बाद अपने गाँव 
लौट आये । उनसे मिलनेके लिए वहुतसे लोग आने लगे क्योंकि घरसे चलते समय 
उन्होंने यह कह रखा था कि वे तीर्थयात्राके लिए अजमेर शरीफ़ जा रहे हैं । 

इसके कुछ अससेके बाद प्रथम विश्व-युद्ध छिड़ गया ओर क्रांतिकारी प्रवृत्तियों- 
के इस केन्द्रकी योजना कान्‍्यान्वित नहीं हो सकी । देववन्दके मौलाना मोहमेदुल 
हसन हजके लिए मक्का चले गये । उन्हें वहीं वन्दी वनाकर ब्रिटिश सरकारको 
सौंप दिया गया । ओवेदुल्लाह साहब अफ़गानिस्तान चले गये और उनके साथ 
खान अब्दुल ग़फ्फ़ार खाँके कई निकट सहयोगी भी । हाजी साहव अपनी शैक्षणिक 
प्रवत्तियोंको सजग रखना चाहते थे । जनताने उनको अनुकूल सहयोग भी दिया 
था परल्तु मुल्ला लोगोंने उन्तके विरुद्ध पड़यंत्र रचा । मुल्लाओंका कुचक्र यह था 
कि उनको अंग्रज् सरकारको सौंप दिया जाय और फिर आरोप लगाये जाय॑। 
किसी प्रकारसे हाजी साहवको इसकी सूचना मिल गयी ओर वे ',भामुन्दोंके 
इलाकेमेंसे बचकर निकल गये । अंग्र ज अधिकारियोंने उनके विद्यालय बन्द करा 
दिये और अध्यापकोंको गिरफ्तार कर लिया | इस प्रकार ख़ान अब्दुल गपफ़ार 
'खाँका अपना एक विश्वस्त प्रभावशाली मित्र एवं सहयोगी खो गया । 

सन्‌ १९१५ के दिसम्बर मासमें उन्तक दूसरे पुत्र वलीक उत्पन्न होनेके बाद 
उनका बड़ा लड़का ग़नी वीमार पड़ गया और उसकी दशा गम्भीर हो गयी। उन 
दिनों देशभरमें इन्फ्छुएंजाकी बोमारी व्यापक रूपसे फैली हुई थी । ग़नी भी उसी 
रोगसे पीड़ित हो गया और उसकी दशा इतनी विगड़ गयी कि वह अचेत हो 
गया । उसके उठकर खड़े होनेकी सारी आशाएँ धूमिल हो गयीं । संघ्याका समय 
था । खान अब्दुल गफ्फ़ार खाँ अपनी नमाज़ पढ़ चुकनेके बाद उसी चटाईपर 


हे 

बठे प्रभ्से करपाकी याचत्ता कर रहे थे । सामने चारपाईपर ग़नी लेटा हुआ था । 
तभी ग़नीकी माँ भीतर आयीं | उन्होंने अपने पुत्रकी चारपाईकी एक परिक्रमा 
की ओर फिर ग़नीके सिरहाने जाकर खड़ी हो गयीं। उनके हाथ प्रार्थनाके लिए 
ऊपर उठे हुए थे और नेत्रोंसे आंसू झर रहे थे। उन्होंने विनत भावसे सर्वशक्ति- 
मान्‌ ईइवरसे प्रार्थना की, “ऐ अल्लाह ! मेरे बच्चेकी यह तक़लीफ और यह रोग 
उसकी जगह मुझे दें दें और इस बच्चेकी ज़िन्दगी बचा ले ।” वह रात बहुत 
कृष्टम बीती । दूसरे दिन सबेरेसे ग़नीकी हालत धीरे-धीरे सुधरने लगी और 
उसको माँ बीमार पड़ गयीं । ग्रनी नीरोग हो गया लेकिन उसकी माताकी मृत्यु 
हो गयी । उस समय उनकी आयु पच्चीस वर्षकी भी न हुई थी। 

खान अब्दुल गफ्फ़ार खाँकी बेचनी बढ़ने लगी । उन्होंने दोनों बच्चोंको उनकी 
दादीके ऊपर छोड़ दिया, अपनेको कार्यव्यस्ततामें खो दिया और निजके दु:खको 
जन-सेवामें विस्मृत कर दिया। उनको प्रमका एक नया पात्र-उनकी जनता मिली। 
पख्तूनोंकी मिलकर रहना चाहिए, संगठित होना चाहिए, शिक्षित होना चाहिए 
ओर उनकी दशामें सुधार होना चाहिए | जनताका ध्यान उन्होंने उसके जीवन 
में व्याप्त कष्ट तथा अज्ञानके अंधकारकी ओर आकर्षित किया । उन्होंने यह चेष्टा 
की कि पख्तून अपने जीवनके सम्बन्धर्मं गम्भीरतासे विचार करें। उनको काफी 
हदतक सफलता भी मिली । हस्तनगरके सीधे-सादे पठान एक दिन एक मस्जिद 
में एकत्र हुए और उन्होंने यह घोषणा की कि खान अब्दुल गफ्फ़ार खाँ उनके 
हृदय-सम्राट “बादशाह हैँ । इस प्रकार वे बादशाह खाँ वत्त गये और सामान्यतः 
उनको इसी उपाधिसे जाना भी जाता है । 

सन्‌ १९१४ में युद्धकी घोषणा सीमा-प्रान्‍्तकी जनताके मतको अपनी ओर 
उतना आक्ृष्ट न कर सकी और न उसमें उतनी हरूचलर ही पंदा कर सकी 
जितनी कि उससे अपेक्षा की जा रही थी । पेशावर ज़िलेसे छगभग १२,००० 
ब्यक्तियोंने सेनाकी भर्तीमिं अपने नाम लिखवाये । सन्‌ १९१८ की सन्धिके रूपमें 
यूरोपमें शत्रुताकी समाप्तिसे एक विश्वव्यापी उल्लास छा गया परच्तु इस उल्लास 
का मुख्य कारण युद्धमें मित्र-राष्ट्रोंकी विजय उतनी न थी जितनी कि वस्तुओंके 
चढ़े हुए मूल्योंक तैज़ीसे नीचे गिरनेकी सम्भावना; एक आशा जो बादमें कटु निराशा 
में बदल गयी। सुधारोंके लिए आकुलूता और ऊँचे मूल्योंके भारके कारण जो 
वातावरण भारतमें था वह सीमा-प्रान्तमें भी पहुँच गया । 

भारतको यद्यपि युद्धकी रूपटोंने स्पर्श नहीं किया परन्तु उसके प्रभाव तो 
साक्षी रूपमें थे ही। सन्‌ १९१८ ई० के जुलाई मासमें 'मॉन्‍्टेग्यू चेम्सफोर्ड रिपोर्ट: 
बाहर आयी । उसमें पश्चिमोत्त र सीमा-प्रान्तके अपवादको छोड़कर, भारतके शेष 
समस्त प्रान्तोंमें एक उत्तरदायी शासनका नया प्रयोग करनेकी सिफारिश की गयी 
थी । उसमें पठानोंके लिए मताधिकार नहीं था, निर्वाचन नहीं था, विधानसभा 
'नहीं थी, मंत्रिमण्डल नहीं था; यहाँतक कि स्थानीय संस्थाओंके चुनाव भी नहीं 
थे । पठानोंने इस सौतेले व्यवहारके प्रति अपना रोष व्यक्त किया । 

सन्‌ १९१९ ई० का साल भारतके इतिहासमें सर्वाधिक यातनापूर्ण वर्षो्मेसे 
था । जनताका प्रत्येक अंग लड़ाई छेड़नेके लिए तेयार था। किसान वर्ग ऊँचे 
मुल्योंके कारण अत्यंत कष्ट उठा रहा था। उद्योगोंमें लगा हुआ श्रमिक वर्ग भय 
उत्पन्न करनेवाली उन शर्त.के कारण क्षुब्ध था, जिनके अन्तर्गत उसको कार्य करना 
था । परिणामस्वरूप वर्षके प्रारम्भसे ही ऐसी हड़तालें होनी शुरू हो गयी थीं 
जो इससे पहले कभी न हुई थीं। पराजित खलीफाके प्रति ग्र ट-ब्रिटेनने जो व्यव- 
हार किया, उससे मुसलमान ब्रिटेनके ऊपर क्राधित थे । इधर भारतीय कांग्रेसके 
उमग्रवादी तत्त्व आश्वासन भंग कर दिये जानेके कारण शासनसे रुष्ट थे । 

भारतक़ी अंग्र ज़ सरकार यह अनुभव कर रही थी कि उसकी लोकप्रियता 
घटती जा रही है । परन्तु वह विद्रोहकी आवाज़को चुप कर देना चाहती थी। 

राजद्रोहके अपराधपर विचार करनेवाली समिति 'सेडिशन कमेटी की सिफा- 


रिश्लोकााा समावेश करते हुए सन्‌ १९१९ ई० में 'रॉलट विलस जनताके समक्ष 
आये । भारत-रक्षा नियम' [ डिफेन्स ऑफ इंडिया रूल्स ] की अवधि समाप्त हो 
जानेके कारण जो स्थिति उत्पन्न हो गयी थी, उसे संभालनेके लिए किया गया यह 
एक अस्थायी उपाय था । दूसरे विधेयकका उद्देश्य देशके अपराध-कानूनमें एक 
स्थायी परिवर्तन करना था । राजद्रोहकी भावनाको जगानेवाले किसी भी पच्चेंको, 


प्रकाशित और प्रसारित करनेके लिए अपने पास रखना एक ऐसा दंडनीय अप- 


राघ निश्चित किया गया था जिसके छिए कारावास दंड दिया जा सकता था । 
इसपर गांधीजीने सत्याग्रहकी प्रतिज्ञा करते हुए यह कहा : 

“ये अधिनियम अनुचित हैं । ये स्व्राधीनता और न्यायके सिद्धांतोंका हनन 
करनेवाले और व्यक्तिके उन मूलभूत अधिकारोंको मिटा देनेवाले हैं, जिनके ऊपर 
समग्र रूपसे लोक, समाज और शासनकी सुरक्षा आधारित हे । हमारा यह दृढ़ 
निइचय है कि इन विधेयकोंके कानून वननेकी स्थितिमें अथवा इनके वापस न लिये 
जानेपर, हम वड़ोी विनम्रताके साथ इन कानूनोंकी अवज्ञा करेंगे । हम अपना यह 
निडचय भी व्यक्त करते हैं कि इस संधर्षमें हम वड़ी निष्ठाके साथ सत्यके पथका 
अनुसरण करेंगे ओर किसी व्यक्तिके जीवन या उसकी सम्पत्तिके लिए किसी भी 
प्रकारकी हिसाको प्रश्चय न देंगे । 

गांधीजी उस समयतक देशके सार्वजनिक जीवनमें सबसे प्रमुख स्थान ले चुके 
थे। आनेवाले सुधारोंक फल लोगोंकी दृष्टिति ओझल होकर पृष्ठ-भूमिमें चले गये 
ओर 'रॉलट विल्स, जिनको 'शासन-सत्ताके शरीरके गहरे, जमे हुए रोगका 
निश्चित लक्षण कहा गया, जनताकी कटु आलोचना और रोपके लक्ष्य वन गये । 

सभी निर्वाचित भारतीय सदस्योंके सम्मिलित विरोधके होते हुए भी बद- 
नाम 'रॉलेट बिल्स', मार्च सन्‌ १९१९ में स्त्रीकृत हो गये। श्री श्रीनिवास 
शास्त्री, मि० मुहम्मद अछी जिना, सरदार वल्लभभाई पटेल तथा अन्य अनेक 
नेताओंने शासनके इस क़दमको ग़रूत वतलाया | गांधघीजीने भारतकी जनताका 
आह्वान किया और कहा कि वह हज़ारोंकी संख्यामें आन्दोलन करे और शासन- 
को यह विद्वास दिला दे कि इस कानूनके फलस्वरूप उसे निकट भविष्यमें उससे 
क्या आशा रखनी चाहिये । देशव्यापी हड़तालकी तारीख़ मूल रूपसे ३० मार्च 
निश्चित की गयी थी, परन्तु वादमें वह वदलकर ६ अप्रेछ कर दी गयी । भूलसे 
दिल्लीमें यह हड़ताल एक सप्ताह पहले ही, अपनी पूर्वनिश्चित तारीखको मना 
ली गयी । यह हड़ताल अत्यंत सफल रही । आर्यसमाजके एक महान्‌ नेता स्वामी 
४ 

डवकी 
श्रद्धानन्दने दिल्लोकी प्रसिद्ध जामा मस्जिदके आगे एक वहुत वड़ी सभामें भाषण 
किया । पुलिस और सेनाने वहाँ एक विशाल जुलूसकों भंग कर देनेकी कोशिश 
की । इस मोकेपर गोली चली और कुछ लोग हत हुए । दिल्लीके चाँदनी चौकमें 
स्वामी श्रद्धानन्दनें, जो काफ़ी लम्बे थे और जी अपने संन्‍्यासी वेशमें अत्यंत भव्य 
प्रतीत होते थे, अपने नग्न वक्षपर गोरखोंकी संगीनोंके वार झेले । इस दुर्घटनासे 
सारे भारतमें एक सनसनी फैल गयी । 

६ अप्रेलकी राष्ट्रव्यापी हड़ताल पूर्ण रूपसे सफल रही | उसकी विशेषता थी, 
एक अभूतपूर्व उत्साह ! इधर-उधर हिसाकी भी कुछ छिटफुट घटनाएँ हुईं और 
शासनने दमनकी दिशामें अत्यधिक कठोर कदम उठाये। १३ अप्रछको अमृतसरके 
जल्याँवाले वाग़में एक शान्तिपूर्ण सभा हो रही थी कि गोली चला दी गयी 
ओर ये गोलियाँ तवतक वरसती ही रहीं जवतक कि खत्म नहीं हो गयीं ! 
सकड़ोंकी संख्यामें निहत्थे शान्त नागरिक, पुरुष, स्त्रियाँ और बच्चे मारे गये । 
अमृतसर शब्द 'कत्ले आम का पर्यायवाची वन गया । समूचे पंजाबमें कहीं-कहीं 
इससे भी जबन्य, इससे भी अधिक लज्जाजनक कुकृत्य हुए । सारे प्रदेशमें फौजी 
कानून ( मार्शल लॉ ) घोषित कर दिया गया । 

भारतके स्वाधीनता आन्दोलनमें पश्चिमोत्तर प्रदेशने पूरी तरहसे भाग लिया। 
६ अप्रलकों उत्तमंजईमें एक सभा हुई जिसमें काफ़ी संख्यामें लोग उपस्थित थे ॥ 
खान अब्दुल ग़फफ़ार खाँने इस जन-सभामें भाषण किया । इस सभामें “रॉलेट बिल्स' 
के सम्बन्धमें भर्त्सनाका एक प्रस्ताव भी स्वीकृत किया गया । यह एक ऐतिहासिक 
अवसर कहा जा सकता है जब कि ख़ान अब्दुल ग़फफ़ार खाँके ९० वर्षके वुद्ध 
पिता खान वहराम खाँ अपने जीवनमें पहली वार किसी भी राजनोतिक सभामें 
उपस्थित हुए । 

ब्रिटिश सरकारने जनतामें अपना आंतक फैलाना शुरू कर दिया । उसी समय 
अफ़गानिस्तानके साथ युद्ध भी छिड़ गया । अफ़गानिस्तानके शाह अमानुल्लाह खाँ- 
का रुख भारतीय राष्ट्रीय कांग्र सके प्रति सहानुभूतिपूर्ण था | तत्काल ही पेशावर 
ज़िलेमें फौजी कानून घोषित कर दिया गया । खान अब्दुल गफ्फ़ार खाँ और उनके 
कतिपय सहयोगी अपना घर छोड़कर मोहमंदोंके इलाकेमें चले गये जहाँसे उनका 
इरादा अफ़गानिस्तानकी ओर बढ़ जानेका था । ये लोग मोहमंदोंके इलाकेमें पहुँचे 
ही थे कि उनके पीछे-पीछे खान अब्दुल गफ्फ़ार खाँके पिता भी पहुँच गये। उन्होंने इन 
लोगोंको अफ़गानिस्तान नहीं जाने दिया और उन्हें उत्तमंजई वापस ले आये। अधिका- 
रियोंके डरसे ये लोग दिनमें बाहर छिपे रहते थे और रातके समय घर आते थे । 

किन्तु पुलिसको इन लोगोंकी उपस्थितिका पता चल गया । उसने खान अव्दुछ 

गफ्फ़ार खाँको ग्रिफ्तार कर लिया और उनको मरदान ले गयी । वे मरदानको 
जेलमें रख दिये गये और दूसरे 'दित्त पुलिस-अधीक्षकके आगे उपस्थित किये गये। 
उसने ख़ान अब्दुल ग़फ्फ़ार खाँके पाँवोंमें बेड़ियाँ डाल देनेकी आज्ञा दी अत; 
उनको फिर जेलमें ले जाया गया । जेलमें उनके पेरोंकी नापकी, इतनी बड़ी 
वेड़ियाँ न थीं। जेंलके अधिकारियोंने बड़ी कठिनाईसे उनके पाँवोंमें वेड़ियाँ 
डालीं । फिर उनको ले जाकर एक मोटर-कार में बंठा दिया गया । मरदानके 
पुलिस-अधीक्षक और सहायक आयुक्त उनको अपने साथ पेशावर ले गये और 
वहाँ उत्तको पेशावरके पुलिस-अधीक्षकके सामने प्रस्तुत किया गया । वादमें उनको 
ले जाकर पेशावरकी छावनीमें वन्दी वना दिया गया । उनके पाँवोंसे, जिनमें कि 
वेड़ियाँ पड़ी थीं, रक्त वह रहा था। दूसरे दिन एक अफरीदी दरोग़ा उन्की 
कोठरीमें आकर बोला, “बाहर आ जाओ । तुमको अदालतके सामने हाजिर होना 
हैं । इस उहंड अधिकारीसे बहस करनेका कोई अर्थ न था, इसलिए उन्होंने 
उससे कंवल इतना कहा, “मेरे पाँवोंमें बहुत दर्द है, इसलिए मैं वहाँ पैदल नहों 
जा सकता | यदि तुम एक ताँगा ले आओ तो चला चलूँगा, वरना नहीं 
जाऊंगा । अंतमें वे एक ताँगेमें बंठकर न्‍्यायारूय गये जहाँ कि तीन-चार अंग्रेज 
'बठे हुए थे । उन्त लोगोंने खान अब्दुल ग़फ्फ़ार ख़ाँसे कुछ प्रइन किये। उन्होंने पूछा, 
“क्या तुम घम-घमकर, लोगोंको सरकार॒के खिलाफ़ भड़काते हो * खान अब्दुल 
ग़फफ़ार खाँनें उनको उत्तर दिया, जिन लोगोंमें में घमता हूँ, वे सब आपके राज- 
भक्त खान और मलिक हैं । प्रहनोंको पूछ चुकनेके वाद वे लोग फैसला करनेके 
लिए वठ गये और इस बीचमें खान अब्दुल ग़फ्फ़ार खाँको वाहर भेज दिया गया । 
एक घंटेके पश्चात्‌ उनको कारागार ले जाया गया और उस बेरक में रख दिया 
गया जिसमें बहुतसे पठान बंदी थे । 

खान अब्दुल गफ्फ़ार खाँनें अपनी गिरफ्तारी, मुकदमेकी विचारणा और 
तत्पशचात जेल भेजें जात्तेका वर्णन इस प्रकार किया है : 

“मेरे जेल भेजे जानेंका कारण सत्याग्रह नहीं था। अधिकारीवर्गके लिए 
इतना काफ़ी था कि मैंने ६ अप्रेको उत्तमंज़ईकी सार्वजनिक सभामें भाषण किया 
था । यद्यपि मुझे गिरफ्तार कर लिया गया परन्तु में रेआरोपपर विचार नहीं किया 
गया | मुझसे पूछा गया कि क्‍या में पठानोंका बादशाह हूँ ? मैंने कहा कि में यह 
नहीं जानता । मैं-केवल इतना जानता हूँ कि में एक समाज-सेवक हूँ और दूसरी 

बात यह कि हम लोग रॉलट विल्सको वर्दाइत नहीं करेंगे । मेरे ऊपर जिरगाका 

डुबकी 
सदस्य-मण्डल प्रतिनियक्त किया गया । उसने मुझे सब तरहकी धमकियाँ दीं 
और मुझसे तरह-तरहके खुले तर्क किये। इन लोगोंनें मुझसे एक तर्क यह किया क्कि 
'सीमान्त-अपराध विनियम' [ फ्रन्टियर क्राइम रेग्यूलेशन ], जो इस समय भी इस 


सकता 


इसके विरोधमें कोई शिकायत नहीं हैं तो क्या इसे उचित ठहराया जा सकता 
कि वे रॉलेट एक्टक विरोधमें आयोजित सार्वजनिक सभाओं और आन्दोल्नान 
भाग लें ? इसके अलावा ब्रिटिश भारतक लोगोंने पठानोंक प्रति शायद ही कनी 
सहानभति दिखलायी हो । ऐसी स्थितिमें पठान ही क्‍यों ब्रिटिश भारतक उन 
कृतघ्न लोगोंके लिए कोई खतरा मोल लेनेका तेयार हा ? 

“उनके यह सब तक मझपर निष्फल सिद्ध हए। में अपने संकल्पपर दढ़ 
रहा, इसलिए अन्य अनेक लोगोंके साथ गिरफ्तार कर लिया गया।* 

“मं साधारण- नहीं वल्कि सबसे खतरनाक अपराधी समझा गया। झरझे 
हथकड़ियाँ डालकर जेलमें ले जाया गया और जबतक में कारावासमें रहा, मेरे 
परोंमें वेड़ियाँ पड़ी रहीं। मेरा वज़न २२० पाउण्ड था और जेल्में मेरे पाँवकी 
नापको बेडियाँ न थीं। मेरे लिए विशेष वेडियाँ वनवायी गयीं या नहीं, यह में नहीं 
जानता छेकन मेरे पाँवको बेड़ियाँ खोजनेमें जेलवालोंको काफ़ी दिवकत हुई । 
जब उन्होंने मेरे पाँवोंमें वेड़ियाँ पहनायीं तब मेरे टखनेके ऊपरका मांस छिल गया 
और उसमेंसे काफी खून निकलने लगा। प्रत्यक्ष रूपसे जेलके अधिकारी इससे 
चिन्तित न जान पड़े । उन्होंने कहा कि थोड़े ही दिनोंमें में इलतका अभ्यस्त हो 
जाऊंगा । मानो यह सब भी काफ़ी नहीं था । उन्होंने मुझको एक गम्भीर अपराध 
को लपेटमें लेनेका भी दुष्टतापूर्ण प्रयास किया | मेरे गाँवके एक पठानपर ठेली- 
ग्राफके तार काटनेका आरोप लगाया गया था। उसके अपंराधकी सुनवाई हुई 
और उसे दंड देनेका निश्चय हुआ । उससे पूछा गया कि कया वह मुझको जानता 
हैं ? उसने इसे स्वीकार किया और कहा कि मेरी अपीलपर ही उसने इस 
आन्दोलनमें हिस्सा लिया हैं । उस पठानसे अगला प्रदत्त किया गया, “अच्छा, तो 
क्या इन्हींने तुमको तार काटनेके लिए प्रेरित किया ?” इसके उत्तरमें उसने जोर 
देकर कहा, “नहीं ।” बादमें जब मेरे पिता मझसे मिलनेके लिए आये तो मुझको 
देखकर उन्हें अत्यन्त आनन्द हुआ। मेरे बारेमें फाँसीपर लटका दिये जानेकी 
अफ़वाह उड़ गयी थी ।” 

खान अब्दुल ग़फ्फ़ार ख़ाँ और उनके साथियोंको गिरफ्तार के रनेके लिए सेनाकी 
हुकड़ी उत्तमंज़ई गयी थी । उन्त लोगोंने गाँवको घेर लिया और सव गाँववालोंको 

आज़ाद स्कूलके अहातेमें एकत्र कर लिया । फिर उन्होंने अपनी बन्दूकोंको 
उठाया और उनको तेज़ीसे भरने लगे । लोगोंने समझा कि बस, अब वे गोलीसे 
उड़ा दिये जायंगे इसलिए वे ईद्वरसे अन्तिम प्रार्थना करने लगे। वास्तवमें यह 
चाल गाँवके लोगोंको डरा देनेके लिए चली गयी थी । इसके वाद सेना गाँवको 
लूटनेमें लग गयी । उत्तमंजई गाँवके ऊपर ३०,००० रुपयेका दण्ड-कर निश्चित 
किया गया था लेकिन १,००,००० से भी अधिक रुपयोंकी ज़बरदस्ती उगाही की 
गयो । १५० व्यक्तियोंको तवतकके लिए जेलमें बन्धककी भाँति रखा गया जबतक 
कि वें दण्ड-कर न चुका दें । बहराम खाँ और उनके कई सम्बंन्धियोंको भी तीन 
मासतक जेंलमें रखा गया । बहराम खाँको इस बातकी बड़ी खुशी थी कि उनको 
उसी जेलमें रखा गया था, जिसमें कि उनके पुत्र थे। “अगर ऐसा न होता तो 
में अपने बेटेको न जाने कब, कितने दिनों या साल्ोंमें देख पाता !” 
अंग्रेजोंके लिए यह बड़ी उद्विग्नताका समय था क्योंकि देशमें आन्दोलन चल 
रहा था और उसके साथ ही उन दिनों अफगानिस्तानके आक्रमणकी सम्भावनाएँ 
भी बढ़ गयी थीं। अंग्रेज पठानोंके ऊपर अपना आतंक जमाकर पदश्चिमोत्तर प्रदेश 
में आन्दोलनकों कुचल देनेका पक्का इरादा कर चुके थे। परन्तु तत्कालीन चीफ़ 
कमिश्नर सर जॉर्ज रोसकेपलने, जो एक सुयोग्य और जनताके प्रति सहानुभूति 
रखनेवाले शासक थे, इस दमन-चक्रको रोक दिया । छः मासके कारावासके 
परचात्‌ खान अब्दुल ग़फ्फ़ार खाँको रिहा कर दिया गया । 

जब ख़ान अब्दुल ग़फ्फ़ार खाँ जेलसे वाहर आ गये तब उनके वृद्ध माता-पिताने 
उनकी सगाई तय कर दी और उनके शीघ्र विवाहकी इच्छा करने लगे। एक 
दिन खान अब्दुल ग़फफ़ार खाँ अपने चचेरे भाई अव्वास खाँके साथ इसी सम्बन्धमें 
कुछ खरीदारीके लिए पेशावर जा रहे थे । वे सरदरयाव पहुँच पाये थे कि उनको 
पुलिसके सिपाही पुलके निकट प्रतीक्षा करते हुए मिले। उन्होंने दोनों भाइयोंको 
गिरफ़्तार कर लिया । इन लोगोंको वापस चारसद्दा थाने ले आया गया । 
वहाँसे ये लोग सी० आई० डी० के मुख्य अधिकारी मि० शार्टके बंगलेपर ले 
जाये गये और वहाँ जाड़ेकी कड़कड़ाती सर्दी्मिं उनको बाहर सड़कपर खड़ा 
रखा गया । शञामका समय था। शार्ट शराब पीकर आरामसे अपनी अंगीठीके 
पास बंठा था । 

“हम लोगोंको किसलिए गिरफ्तार किया गया है ? जिस समय मुझे पुलिसके 
अफ़सरके आगे हाज़िर किया जाय, उस समय में क्‍या कहूं ?' सर्दा्में ठिठुरते हुए 
अब्बास खाँ ने अब्दुल ग़फ्फ़ार ख़ाँसे पूछा । उन्होंने कहा कि आप निडर होकर 
सच-सच बोलिए और कोई झूठा बयान न दीजिए । 

काफ़ी रात बीत जानेके बाद मि० शार्टने, जो एक अहंकारी अफ़सर समझे 
जाते थे, उन दोनोंको पूछ-ताछक्रे लिए बुलवाया। इन लोगोंको नौशेंराके एक 
बम-काण्डमें शरीक होनेके सन्देहमें पकड़ा गया था। जिस समय बिना किसी 
व्यग्रताके खान अब्दुल ग़फ्फ़ार खाँ उनके प्रश्नोंका उत्तर दे रहे थे, उस समय मि० 
शार्टने ज़ोरसे कहा, 'धीमे बोलो । ख़ान अब्दुल ग़फफ़ार खाँ बोले, “जब में ज़ोरसे 
बोलता हूं, तब आप मुझे धीमे बोलनेके लिए कहते हैं और जब में धीमे बोलता 
हूं तो आप मुझे ज़ोरसे वोलनेके लिए कहते हैं । कृपया आप ही मुझे बोलकर 
बतला दीजिये कि कैसे बोला जाय ?” यह बात सुन्तकर मि० शार्ट क्रोधित हो 
गये ओर उन्होंने इन लछोगोंको पुलिसके सिपाहियोंकों सौंप दिया। उन्होंने खान 
अब्दुल ग़फ्फ़ार खाँ और अब्बास खाँको ले जाकर अलग-अलग कोठरीमें बन्द 


कर दिया । अब्बास खाँ अब्दुल ग़फ्फार खाँसे अलग हो गये । उस रातको इन 
लोगोंको खाना नहीं दिया गया । 


श 


खान अब्दुल ग़फ़्फार खाँ 


कोठरीका फर्श सीमेन्टका था और उसका दरवाजा छड़दार था। उसके 
फर्शपर दो कम्ब॒ल पड़े हुए थे। बड़ा भयानक शीत था। खान अब्दुल ग़पफ़ार खाँ 
उन कम्बलोंको ओढ़नेके लिए विवश थे। जब वे सबेरे सोकर उठे तव उनके रू 
सारे कपड़ोंमें जूँ भरी हुई थीं। वे उनको एक-एक करके वीननें ओर वाहर 
फेंकने लगें। उस हवाल्गतमें उनको एक सप्ताहतक रखा गया और इसके वाद 
एक अंग्र जके सामने उपस्थित किया गया। अंग्रेज़ने दोनों भाइयोंको रिहा 
कर दिया । 
“मुझको किसलिए गिरफ़्तार किया गया था ?” खान अब्दुल ग़फ्फ़ार खाँने 
उससे पूछा । 
१4३८ मे 3 3 उसने >> लापरवाहीसे ] उत्तर 
में तुम्हारे मामलेकी जाँच कर रहा था ।॥ उसने छापरवाहीसे उ 
। दिया । 

| “क्या आप मुझे गिरफ़्तार करनेसे पहले जाँच नहीं कर सकते थे ? 
| “यह मेरे ऊपर निर्भर है कि पहले गिरफ़्तार करके पूछ-ताछ करूँ या पहले 
पूछ-ताछ करके गिरफ़्तार करूँ ।  अंग्र जने प्रत्युत्तर दिया । 
। “कुछ भी हो, में भी एक इंसान हूं । अब्दुल ग़फफ़ार खाँ ने कहा, “कुछ 
| मेरी स्थितिको सोचिए | आपने व्यर्थ मुझको परेशानीमें डाल दिया। में भाग 
। | नहीं रहा था । मेरा अपराध निश्चय करनेके वाद भी आप मुझे गिरफ्तार कर 

सकते थे ।” 

“क्या आप अपनी स्थितिकी कथा सुनाने रंगे ?” अंग्र जनें वातको संक्षेपमें 
खत्म करते हुए कहा । यहींपर आकर वात समाप्त हो गयी और खान अब्दुल 
ग़फ्फ़ार खाँ अपने गाँवको वापस लछौट आये । 

अपने माता-पिताकी इच्छाके अनुसार अब्दुल ग़फ्फ़ार खाँने दूसरा विवाह 
कर लिया । फिर वें सार्वजनिक कल्याणकी प्रवृत्तियोंमें डूब गये । जेलके अनुभव 
नें उनको राजनीतिके निकट ला दिया था । वे सन्‌ १९२० के प्रारम्भमें क्‍ 
| खिलाफ़त सम्मेलन्तम सम्मिलित होनेके लिए दिल्‍ली चले आये जिसमें कि महात्मा 
] गांधी, मौछाना आज्ञाद, हकीम अजमल खाँ, अली बन्धु ( मौलाना शौकत अली 
और मुहम्मद अली ) तथा कई प्रमुख मुसलमान नेता भाग ले रहे थे | विद्व-युद्ध- 
की सन्धिकी शर्तोर्में एक ऐसा प्रस्ताव भी था जिसके अनुसार तुर्कीकि खलीफ़ाकी 
उन शाक्तियोंमें, जो कि उनको अपने धामिक पदकी प्रधानताके कारण मिली हुई थीं, 
। कटोती की गयी थी | खलीफा तुर्कीके सुछतान भी थे । मुसलमानोंने इसे अपने 
। धर्मके विरुद्ध मान्ना और इसे ब्विटिश सरकारकी ओरसे प्रतिज्ञा-भंगका कार्य 
हि 

हिज्जतकी हलचल 

समझा । भारतके मुसलमान धर्माचायने, जिनकी ऐक्यशक्ति और प्रभाव सन्‌ 
१८५७ के दशदरके बाद बिखर चुके थे, पुनः संगठन-शक्तिकी आवश्यकताका अनु- 
भव किया । मौलाना अबुरू कलाम आज़ाद अपनी गहन-विद्धत्ता, धामिक निष्टा 
और ववक्‍तृत्व शक्तिके साथ अपने आधुनिक दृष्टिकोणको लेकर क्षेत्रमें उतरे थे । 
उन्हीं दिनों उनको नज़रवन्दीसे रिहा किया गया था | मुसलमान नेताओंमें सवसे 
कम वयके होनेपर भो गांधीजीके लिए वे एक बड़े शक्ति-स्तम्भ थे। मौलाना 
आज़ादने खिलाफतके प्रश्नकों लेकर असहयोग आन्दोलनक्रे कार्यको प्रारम्भ करने- 

का प्रस्ताव रखा था । 
हिद्बत, खिलाफ़त आन्दोलनकी एक निकटकी शाखा थी। ब्रिटेनने तुर्ककि 
खलीफ़ाके सम्बन्धर्भें जो नीति अपनायी थी, उससे अपनी असहमति प्रकट करनेके 
हेतु अनेक भारतीय मुसलमानोंने स्वदेश-त्यागका निश्चय कर लिया । भारत उनके 
लिए 'दार-उल-हर्व', (युद्धका देश) वन गया। उन्होंने अपना सर्वस्व त्यागकर 
इसे छोड़ देना और 'हिद्वत' (धर्म-यात्रा) करके 'दार-उल-अलम' (शांतिके देश) में 
चले जाना अपना धाभिक कर्त्तव्य समझा । उत्तकी दृष्टिमें वही सच्चे विश्वासियों- 
का देश था । जिन लोगोंने इस त्यागका संकल्प कर लिशा, वे पेशावर होते हुए 
खबर दर्रातक गये और वहाँसे होकर अफग़ानिस्तानमें प्रवेश कर गये । पेशावरमें 
एक 'हिज्बरत समिति' का गठन हो गया था। देशान्तरण करके अफगानिस्तान 
जानेवाले उसीके द्वारा जाते थे। यह समिति 'मुहाजरीनों अर्थात्‌ देश-त्याग करके 
जानेव्रालोंकों सब प्रकारकी सुविधाएँ देती थी । अंग्र ज़् स रक्ना रने अपने नागरिकों- 
को पहले हिज्बनतके लिए निरुत्साहित किया। वादमें वह भी लोगोंकों अधिकसे 
अधिक संख्यामें देश छोड़कर जानेके लिए उत्साहित करने लूगी । उसने सोचा 
कि अपना देश छोड़कर दूसरे देशमें जानेवाले इन उत्प्रवासियोंके पहुँच जानेंसे अफ- 
ग़ानिस्तान अपने ऊपर एक बड़े बोझका अनुभव करने लगेगा। वह स्त्रयं भी 
भारतके इन राजनीतिक कार्यकर्त्ताओंसे छुटकारा पाना चाहेंगा। अंग्रज़ सरकारने 
देश त्यागकर अफगानिस्तान जानेवाले इन लोगोंमें अपने कुछ गुप्तचतर भी भेज 
दिये । मुल्लाओंने फतवा दिया कि जो लोग 'हिज्जत' नहीं करेंगे, उनका अपनी 
पत्नियोंके ऊपर कोई अधिकार नहीं रहेंगा। बहुत-सी महिलाओंने भी अपने 
पतियोंका साथ दिया। पेशावर ज़िलेके कई हज़ार निवासी अफग्र।निस्तान चले 
गये और प्रदेशके अन्य जिले भी थोड़े-बहुत अंशोंमें इससे प्रभावित हुए | अगस्त, 
सन्‌ १९२० में १८,००० पठानोंने अपने खेत, घरवार और दूकानें बेच दीं तथा 


बह 


काबुल चले गये । ख़ान अब्दुल ग़फ्फ़ार खाँने 'मुहाजरीनों के एक बड़े दलूका 
द ६१ 


खान अब्दुल ग़फ्फ़ार खाँ 
नेतृत्व किया । उनके ९० वर्षीय वृद्ध पिता भी इस दलके साथ चलनेको उत्सुक थे 
परन्तु बहुत प्रयत्नके वाद उनको आग्रहपूर्वक घर॒पर रोका गया । 
शाह अमानुल्लाहकी यह इच्छा थी कि अपने देशमें आनेवाले इन लोगोंको वे 
उपजाऊ भूमि और नौकरी दें तथा व्यापारके लिए भी सुविधाएँ दें । परन्तु गुप्त- 
चरोंने वहाँ जानेवाले लोगोंको गुमराह कर दिया । लोग कहने लगे कि हम यहाँ 
काम करनेके लिए नहीं बल्कि एक पवित्र युद्धमें जुझनेंके लिए आये हैं। मुझमें 
इतनी शक्ति नहीं हैं कि मैं अंग्र जोंके विरोधमें युद्ध छेड़ सक परन्तु में आप लोगों- 
को एक अलग बस्तीमें वसा सकता हूँ। अमानुल्लाह खाँने कहा, “अंग्र जोंके 
विरोधमें युद्ध छेड़नेके लिए आप अपना बल अर्जित कीजिए। में आपको पूरी 
सहायता दूँगा क्‍योंकि अंग्र ज़ उस काले नागकी भाँति हैं जो मुझको कभी शान्तिसे 
नहीं बंठने देंगे। उन्होंने इन प्रवासियोंकी सहायताकी पूरी कोशिश की परल्तु 
वह व्यर्थ गयी । हित्अत-आन्दोलन असफल हो गया । 
जिन दिलों ख़ान अब्दुल ग़फ्फ़ार खाँ काबुलमें थे, उन्हीं दिनों उन्होंने शाह 
अमानुल्लाह खाँसे भेंट की । शाह परुतृको छोड़कर कई भाषाएँ जानते थे । ख़ान 
अद्दुल ग़फ्फ़ार खाँने शाहका ध्यान, उनकी अपनी मातृभाषा तथा उनके देशकी 
राष्ट्रभाषाके प्रति उनकी अनभिज्ञताकी ओर आक्ृष्ट किया । यह बात उनके मनको 
छू गयी और उन्होंने तुरन्त कुछ समयमें ही पर्तू सीख ली । ख़ान अब्दुल गफ्फ़ार 
खाँको अफ़गान मंत्रियों और विश्वविद्यालयके छात्रोंसे भी फ़ारसीमें वोलना पड़ता 
था। उन्होंने इन लोगोंका ध्यान भी इस ओर खींचा । उन्होंने कहा, “पख्तृ 
आपकी राष्ट्रीय भाषा है । प्रत्येक पठानको यह सीखनी चाहिए ।” 
अफग़ानिस्तान पहुँचनेवाले उत्प्रवासियोंकी भीड़ने शाह अमानुल्लाह ख़ाँको 
घबरा दिया। उन्होंने खान अब्दुल ग़फ्फ़ार खाँसे कहा कि स्वदेशका त्याग करके वाहर 
की ओर भागना और वहाँ जाकर शरण खोजना बिल्कुल व्यर्थ हैं। उनकी यह वात 
खान अब्दुल ग़फफ़ार खाँकी समझमें आ गयी । उन्होंने इस प्रइनपर पुन्तविचार 
किया और नये पथकी खोज की । अफ़गानिस्तान पहुँचनेवाले धर्मयुद्धकर्ताओंका 
मायाजाल टूट गया और वे अपनें-आपको नितान्‍्त निराश्चित अनुभव करने लगे । 
वे धीरे-धीरे भारत वापस लौटने लगे। खान अब्दुल ग़फ्फ़ार खाँके साथियोंमेंसे कुछ 
ताशकंदकी ओर बढ़ गये और वे स्वयं अपने अन्य कुछ साथियोंके साथ वाज़ोड़ 
चले आये | वहाँ उनका विचार आज़ाद कवीलोंके बीच एक स्कूल खोलनेका हुआ। 
स्कूल खुल गया और इस विद्यालयने आसपासके इलाकेके अनेक विद्यार्थियोंको 
अपनी ओर आक्ृष्ट भी किया, परन्तु पोलिटिकल एजेन्टनें दीरके नवाबको बुला- 

हिजत्नतकी हलूचल 
कर यह आदेश दिया कि वे इस विद्यालयको तुरन्त बन्द करा दें । अब्दुल ग़फफ़ार 
ख़ॉँके सब साथी बिखर गये | दीर तथा वाज़ोड़के अनेक स्थानोंमें घूमते हुए वे 
अपने गाँव उत्तमंजई लौट आये और उन विद्यालयोंको फिरसे खुलवानेका प्रयत्न 
करने लगे, जिनको कि प्रथम विश्वयुद्धमें ब्रिटिश शासनने बन्द करा दिया था । 
खान अब्दुल ग़फ्फ़ार खाँने कांग्र सके उस महत्त्वपूर्ण अधिवेशनकों देखा जो 
दिसम्बर १९२० में नागपुरमें आयोजित हुआ था । उसमें सारे देशसे १४,००० से 
भी अधिक प्रतिनिधि सम्मिलित हुए थे और उसमें अनेक नेताओंने भाषण भी किये 
थे। इनमें सी० आर० दास, पंडित मदनमोहन मालवीय, मुहम्मद अली जिना, 
लाला लाजपतराय, पंडित मोतीलाल नेहरू, अली वन्धु ( मौलाना शौकत अली 
ओर मुहम्मद अली ) तथा अबुल कलाम आज़ाद प्रमुख थे | कांग्रस अब भारत- 
की जनताकी प्रतिनिधि संस्था थी जिसका गांधीजी नेतृत्व कर रहे थे । इस अधि- 
वेशनके शुरूके प्रस्तावोंमें एक प्रस्ताव कांग्र सके उद्देश्यके बारेमें स्वीकृत हुआ । 
“कांग्र सका लक्ष्य समस्त वंध और शाल्तिपूर्ण उपायोंस भारतकी जनताके लिए 
स्वराज्यकी प्राप्ति हैँ ।” कांग्रस संगठननें अपनी ढुलूमुल नीतिको छोड़ दिया था 
और अब वह एक ऐसे नवीन दलक रूपमें विकसित हो गयी थी जिसकी इकाइयाँ 
गाँवोंतकर्में पहुँच गयी थीं ओर जिसकी स्थायी कार्यसमितिक अखिल भारतीय 
ख्यातिक पन्द्रह बड़े-बड़े नेता सदस्य थे । 
नागपुर अधिवेशनसे पहले कलकत्तामें कांग्र सकी जो बैठक हुई थी, उसमें 
असहयोगका कार्यक्रम घोषित किया गया था । गांधीजीने उसे नागपुरमें अन्तिम रूप 
देनेका निश्वय किया । इस बार अपने सारे कार्यमें उनको उन्हीं छोगोंका सहयोग 
मिला जिन्होंने कलकत्तामें आंशिक रूपमें उसका विरोध किया था। असहयोग 
सम्बन्धी यह ऐतिहासिक प्रस्ताव संशोधन सहित इन दब्दोंमें स्वीकार किया गया : 
“कांग्र सकी दृष्टिमें वर्तमान भारत सरकारने देशका विश्वास खो दिया हैं 
और देशकी जनताने स्वतंत्रताको प्राप्त करनेका पूर्ण निश्चय कर लिया है क्‍योंकि 
अबतक उसने जिन उपायोंका आश्रय लिया है, वे उसको उसके अधिकार तथा 
स्वाधीनताकी स्वीकृति दिलानेमें असमर्थ सिद्ध हुए हैं । सरकारने अनेक गम्भीर भूले 
की हैं जिनमें खिलाफ़त आन्दोलन और पंजाबकी घटनाओंका विश्ञेष रूपमें उल्लेख 
किया जा सकता हैँ । अब, जब कि कांग्रेस अहिसात्मक असहयोगका प्रस्ताव स्वी- 
कार कर रही है, अपने सम्पूर्ण या आंशिक रूपमें अहिसाकी इस योजनाकी घोषणा 
करती हैं । वह एक ओर शासनके साथ स्वेच्छासे असहयोग करेगी और दूसरी ओर 
सरकारको कर नहीं देगी । यह योजना भारतीय राष्ट्रीय कांग्रस अथवा अखिल 





खान अब्दुल ग़पफ़ार खाँ 
| भारतीय कार्यकारिणी समितिक अनुसार ही कार्यान्वित होगी । इस अवधिमें देश- 
को तैयार करनेक लिए, वह जो भी उचित समझेगी, प्रभावशाली कदम उठायेगी।”' 
नागपुर-अधिवेशनमें कांग्र सके लक्ष्यपर विस्तारपूर्वक विचार-विमर्श हुआ । 
जो विधान गांधीजीने तेयार किया था, उसके अनुसार कांग्रेसका ध्येय ब्रिटिश 
शासनके अन्तर्गत और यदि आवश्यक समझा जाय तो उसके वाहर भी स्वाधीनता- 
की प्राप्ति था। कांग्रं सका एक दल, जिसका नेतृत्व मालवीयजी तथा जिना 
साहव कर रहे थे, स्त्रराज्यक्रे लक्ष्यको केवल ब्रिटिश साम्राज्यके अन्तर्गत ही 
सीमित रखना चाहता था । परन्तु इन लोगोंको बहुत कम समर्थन प्राप्त हुआ । 
संविधानके प्रारूपमें यह कहा गया था कि स्त्रतंत्रताकी प्राप्तिकि समस्त साधन 
वध तथा शांतिपूर्ण हों । जिना साहवने इस प्रस्तावका यह कहकर विरोध किया 
कि समस्त वध ओर शाल्तिपूर्ण उपायों द्वारा स्वराज्यकी प्राप्ति शब्द कांग्रेसके 
लक्ष्यकी उपलब्धिके लिए तर्क-संगत नहीं हैं । न उनमें राजनीतिक दृष्टिसे दृढ़ता है 
ओर न इन शब्दोंकों रखना बुद्धिमत्तापूर्ण ही कहा जा सकता हैं। उन्होंने निर्भीक 
होकर यहाँतक कह डाला कि बिना रक्त वहाये भारतको अपनी स्वतन्त्रता कभी 
नहीं मिलेगी और देशकी न तो इतनी इच्छा-शक्ति हैं और न उसमें इतनी समर्थ्य 
हूं कि वह हिसाका आश्रय ले सके। अतः पूर्ण स्त्रराज्यकी घोषणा एक शीक्रतामें 
किया गया निर्णय होगा ।” जिना साहव इस बातसे सहमत नहीं हुए कि स्त्रीकृत 
प्रस्तावकी सबका समर्थन प्राप्त करनेके लिए रूचीला रखा गया है एवं उन सब 
लोगोंका, जो ब्रिटेनके साथ सम्बन्ध वनाये रखना चाहते हैं और उनका भी जो 
उसको तोड़ देता चाहते हैँ, इस प्रस्तावसे एक मंचपर खड़े होना सम्भव होगा । 
गांधीजीसे यह अपील करते हुए कि वे पूर्ण स्व॒राज्यकी पुकार न करें, जिना साहब 
ने अपना भाषण पूरा किया । 
खान अब्दुल ग़फ्फ़ार खाँ गांधीजीकी विचार-धाराकी ओर विशेष रूपसे आकृष्ट 
हुए थे परन्तु स्वभावसे वें इतने लज्जाशील ओर नम्न थे कि वे पृष्ठ-भूमिमें ही 
रहना चाहते थे। इन्हीं दोनों वातोंने उस समय उनको गांधीजीसे दर रखा 
उनका स्व्रभाव अल्पभाषी था। अधिक बातों ओर कोलाहलसे उन्हें धुणा थी। 
उन्होंने भारतीय स्वाधीनताकी रूप-रेखाके अन्तर्गत ही सीमान्त जनताको मुक्ति 
देखी । क्रिसी भी वस्तुको पानेके लिए सक्रियता आवश्यक्र होती है। गांबी- 
जीने शान्तिपूर्ण ढंगसे कार्य करनेका जो महत्त्वपूर्ण पप दिखलाया था वह उनको 
है 20 अच्छा लगा । नागपुरका कांग्रेस-अधिवेशन उनके लिए राजनीतिका एक विशेष 
द शिक्षण था । इसके बाद जिना साहव कांग्रोसकओे किसी अधिवेशनमें नहों देखे गये ॥ 

नागपुरके कांग्र स-अधिवेशनके तुरन्त वाद सन्‌ १९२१ ई० में अब्दुल ग़फ्फ़ार 
खाँने अपने गाँव उत्तमंजईमें आज़ाद हाई-स्कूलकी स्थापना करके रचनात्मक 
प्रवत्तिकी एक आधार-शिला रख दी। काज़ी अतातुल्लाह, मियाँ आदम शाह, हाजी 
अब्दुल ग़फ्फ़ार खाँ, ख़ान अहमद खाँ, अव्दुल अकबर खाँ, ताज मुहम्मद खाँ, 
अब्दुल्ला शाह और खारिम मुहम्मद अकवर इस विद्यालयके शिक्षक थे | विद्यालय- 
के कोपमें इतनी निधि न थी कि अध्यापक-वर्गको समुचित वेतन दिया जा सकता 
और प्रशिक्षित शिक्षक उस अल्प वेतनपर आनेके लिए तैयार न थे। अब्दुल 
ग़फफ़ार खाँ भी विद्यार्थियोंकों पढ़ाते थे। सारी पढ़ाई पख्तू भाषाके माध्यमसे 
होती थी । इस्लामके सिद्धान्त, पछ्तूनोंका इतिहास एवं सम्यता भी अन्य विषयों- 
के साथ पढ़ाईके विषय थे। पाठ्यक्रममें बुनाईको भी स्थान दिया गया था। यह 
एक बिलकुल नवीन विषय था। शिक्षाके कार्यको विधिवत्‌ चलानेंके लिए इन 
लोगोंने एक संस्था 'अंजुमन-इस्लछाह-उल अफ़गानिया' बनायी थी | उसके उद्देश्य 
आथिक और सामाजिक प्रगतिसे सम्बन्धित थे। राजनीतिसे उसका कोई नाता 
न था । यह संस्था शुद्ध रूपसे एक मिशनरी प्रयास था । 

रचनात्मक कार्यके साथ अब्दुल ग़पफ़ार खाँ खिलाफ़त आन्दोलनमें भी सक्रिय 
भाग ले रहे थे। जनता सामान्य रूपसे 'ख़िलाफ़त' का अर्थ ब्रिटिश शासनके 
विरोधसे लेती थी । बहुतसे नये रंगरूट, जो कांग्रसके लिए कार्य करते थे, एक 
अछग ही नशोमें ड्बे रहते थे । उनके इस मदमें राष्ट्रप्रम, धामिकता और रहस्य- 
वादिताका सम्मिश्रण हुआ था । अब्दुल ग़फ्फ़ार खाँ खिलाफ़त आन्दोलनमें भाग 
लेनेंके लिए लाहौर गये । वहाँ उनकी अमीर मुख्तार खाँसे मुलाक़ात हुई । उनके 
साथ उनके दो लड़के अमीर मुमताज् और मक़सूद जान भी थे, जो पेशावरके 
इस्लामिया कॉलेजमें बी० ए० में पढ़ते थे परन्तु दोनों भाइयोंने आन्दोलनमें 
अपना अध्ययन छोड़ दिया था। अमीर मुख्तार खाँने अपने दोलों पुत्रोंकी खान 
अब्दुल ग़फफ़ार खाँके विद्यालयको अपित कर दिया। मकसूद जान उत्तमंज़ईके 
आज़ाद हाई स्कूलके पहले हेडमास्टर बनें । जब वे अपत्तो पढ़ाईको फिरसे चाल 
करनेके लिए कॉलेजमें भर्ती हो गये तब उन्तके बड़े भाई अमीर मुमताजने उनके 

पदका कार्यभार सेंभाला। पुलिसने आज़ाद स्कूलमें पढ़ानेवाले शिक्षकोंको 


डरानेकी बहुत कोशिश की । परन्तु जब उसको इसमें सफलता न मिली तब 


'सरकारने उन अध्यापकोंको अधिक वेतनकी नौकरियाँ देकर अपनी ओर 


खींचना चाहा । पुलिस आज़ाद हाई स्कूलक नये शिक्षकोंकों वरावर तंग करती 
रहती थी । 

खिलाफ़त समितिक भीतरक असंतुष्ट दलोंने अब्दुल ग़फ़्फ़ार खाँसे पेशावर 
की 'ख़िलाफ़त समिति की अध्यक्षता स्वीकार कर लेनेका आग्रह किया क्योंकि 
वही ऐसे एकमात्र व्यक्ति थे जिनका नाम सबको समान रूपसे मान्य था । संस्थामें 
लगातार झगड़े चल रहे थे और कोई ठोस कार्य नहीं हो पा रहा था। अब्दुल 
ग़फ्फ़ार खाँने इस पदको इस शर्तपर स्वीकार कर लिया कि सीमा-प्रान्तकी 
इस खिल्ाफ़त समितिक द्वारा चंदेके रूपमें जो भी निधि एकत्र की जायगी 
उसका व्यय कंवल शैक्षणिक प्रवृत्तियोंमे होगा । उन्तके लिए शिक्षाका प्रसार एक 
भावनात्मक कार्य था, जिसकी सफलताके लिए उन्होंने अपनी सारी शक्ति 
लगा दी थी । उन्होंने जनतासे अपने सम्पर्क फिर नये करनेके लिए और अपने 
उत्त बन्द विद्यालयोंको फिरसे खोलनेके लिए दोरे प्रारम्भ कर दिये थे, जिन्होंने 
मालाकण्ड, वाज़ोड़ और स्वातक निकटवर्ती क्षेत्रोंके वाछकोंको अपनी ओर आशशृष्ट 
किया था । 

अब्दुल ग़फफ़ार खाँकी प्रवृत्तियोंसे अधिकारी-वर्ग आशंक़ित हो उठा। उनके 
'ज़िलेके दौरोंपर आपत्ति की गयी । उनके उत्तमंज़ई विद्यालयको खुले हुए अभी 
कंवल छः महीने हुए थे कि चीफ़ कमिइनर सर जौन मंफ़ ने अब्दुल ग़फ्फ़ार खाँ- 
के पिताको बुलाकर इस वातके लिए उकसाया कि वे अपने पुत्रपर जोर डाल- 
कर इस विद्यालयको बन्द करा दें | चीफ़ कमिश्नरने बूढ़े खानको वतलाया कि 
यह काम अंग्रेजी सरकारके खिलाफ हैं। चीफ़ कमिश्नरने उनसे कहा, “जब 
और कोई इस काममें दिलचस्पी नहीं ले रहा हैं तव आपके पुत्रने ही इस स्कूल- 
को जमानेका काम अपने ऊपर क्‍यों ले रखा है ? आपके पुत्र एक गाँवसे दूसरे 
गाँवमें पहुँचकर पाठशालाएँ खोलते हैं ॥ आप उनसे कहिए कि वे इस न्‍ 


बन्द कर दें तथा अन्य लोगोंकी भाँति अपने घर॒पर रहें । अन्यथा आप दोनों- 
को इसका फल भुगतना पड़ेगा ।” 


बहराम खाँको अंग्रेज बहुत अच्छे लगते थे। वे लोग उन्हें 'चाचा' कहा 
करते थे । बहराम खाँ अंग्रजोंक बारेमें प्रायः कहा करते, “अंग्रेज हमारे वीचमें 
देवदूतकी भाँति आये हैं । ईश्वरनें उनको हमारे ऊपर उपकार करनेको भेजा 
६६ 

है । उन्होंने अब्दुल ग़फ्फ़ार खाँको अलग बुलाया और उन्हें चीफ़ कमिश्नरके 
साथ अपनी भंटकी सब वालें वतलायीं । फिर उन्होंने धीरेसे कहा, "जो काम 
ओर लोग नहीं कर रहे हैं, उसे तुम भी मत करो । तुम भी अपने घरपर 
आरामसे रहो । उनकी यह वात सुनकर अब्दुल गफ्फ़ार खाँने अपने मन बड़े 
क्छेशका अनुभव किया । उन्होंने अपने मनमें सोचा कि अंग्रेज्ञ स्वरार्थक लिए 
पिता और पृत्रक बीच भी भेद उत्पन्न कर रहे हें ! उन्होंने अपने पितास्ते, जो अति 
धामिक थे, यह कहा, '“मात्त लीजिए कि वाकी लोग नमाजमें रुचि नहीं छेतें तो 
क्या आप मुझे उसको छोड़ देने और धर्म-विमुख होनेको कहेंगे ?' 

“कभी नहीं बहराम खाने उत्तर दिया, “में तुमसे यह कभी नहीं कहूँगा 
कि तुम अपने घामिक कत्तंव्यकों छोड़ दो, अन्य लोग भले ही कुछ भी करें । 

“तब ठीक हूँ वावा, राष्ट्रीय शिक्षाका यह काम भी वसा ही है। यदि में 
अपनी नमाज़ छोड़ सकता हूँ तो स्कूल चलाना भी छोड़ सकता हूँ । जिस प्रकार 
नमाज़ पढ़ना मेरा एक कर्तव्य है उसी प्रकार जनताकी सेवा और शिक्षाका प्रसार 
भी मेरा एक कर्तव्य है । 

उनके पिता बोले, “अब में समझ गया । यदि तुप्त इसे अपना कर्तंव्य मानते 
हो तो खुशीसे करते रहो ।” वहराम खाँने चीफ़-कमिश्नरसे कह दिया कि 
उनका पुत्र अपने धार्मिक कर्त्तव्यको नहीं छोड़ सकता । इसके पश्चात्‌ वे भी 
निर्भीक भावसे अपने पुत्रकी प्रवृत्तियोंका समर्थन करने लगे । 

जब अब्दुल ग़फ्फ़ार खाँने अपने पशक्षका समर्थन करते हुए शासकोंसे कहा 
कि शिक्षा कोई अपराध नहीं हैँ, वल्कि इस कामको- करके हम शासनको सह- 
योग ही दे रहे हैं तव उन लोगोंसे उन्हें यह उत्तर मिला, “लेकिन अगर आपको 
समाज-सुधारक नामपर पठानोंको संगठित करनेकी अनुमति दे दी जाती है तो 
इस वातका क्‍या भरोसा कि यह संगठन शासन और उसके हितोंके विरुद्ध 
काममें नहीं छाया जायगा ? 

“आप मुझपर विश्वास कीजिए” अब्दुल ग़फ्फ़ार खाँने उत्तर दिया। 
शासकोंका कहना था, “नहीं, आप इसके लिए क्षमा माँगिए और इस वातकी 
जमानत दीजिए कि आप भविष्यमें यह कार्य नहीं करेंगे । 

“में इस बातकी जमानत दूँ कि में अपने लछोगोंको प्यार करना और उनकी 
सेवा करना छोड़ दंगा ?” उन्होंने अधिकारियोंसे प्रघ्न किया । अब्दुल ग़फ़्फ़ार खाँ- 
ने मिशन स्कूलमें शिक्षा पायी थी और वे ईसाइयतकी न्‍्याय-भावना और उदारता- 
को भल्ही भाँति समझते थे। अधिकारियोंका कहना यह था कि यह देझ-सेवा 

नहीं बल्कि विद्रोह हैं । सार यह कि अब्दुल ग़फ्फ़ार खाँको गिरफ्तार कर लिया 

गया और उनको 'सीमान्त अपराध विनियम की ४०वीं धाराक़े अनुसार १७ 
दिसम्बर, सन्‌ १९२१ को कठोर कारावासका दण्ड दे दिया गया । जिन कट्टोंका 
प्रारम्भ सन्‌ १९१९ में हुआ था और जिन संकटोंसे वे गजर रहे थे उनकी 
यह मानो वप्तिस्मा, धर्म-दीक्षा थी। अब्दुल गफ़्फ़ार खाँने एक मर्मस्पर्शी कथा 
सुनायी ; 

“मेरे गाँवके एक पिता और उसके पुत्रको साथ-साथ जेल भेजा गया | जब 
उनको जेलके कपड़े पहनाकर खड़ा किया गया तब पुत्र अपने पिताकों म॒ुश्किलसे 
पहचान सका | वह उसे पुकारकर बोला, 'बावा, तुम कहाँ गये ? यह सुनकर 
पिताने कहा, 'में यहीं तुम्हारे पास ही तो खड़ा हूँ ।' फिर मझ जैसे लम्बे-तगड़े 
आदमीकी कया बात पूछते हैं । जब मुझे जेलके कपड़े पहनाये गये तब पाजामा 
मेरे पाँवकी नलीतक पहुँच सका और कमीज तो नाभितक भी नहीं पहुँची । 
जब में अपनी नमाज़ पढ़ता था तब पाजामा वार-बार घुटनोंपर फट जाता था 
और कमीज मेरी पसलियोंमें चिपक जाती थी | नियमके अनुसार हर एक कंदी- 
को प्रतिदिन चक्‍्कीपर २० सेर अनाज पीसना पड़ता था। उसके पाँवोंमें बेड़ियाँ 
पड़ी रहती थीं और गलेमें छोहेका एक छल्ला, जिसमें काठकी एक तख्तीपर 
उसके दंडका प्रकार और अवधि खुदी रहती थी, रूटकता रहता था । मेरा जेलर 
हिन्दू था। वह एक ईमानदार व्यक्ति था और कंदियोंके छिए उसका व्यवहार 
सहानुभूतिपूर्ण था। उसने मुझे एक अकेली कोठरीमें रख दिया | उसने मुझसे 
चक्की नहीं पिसवायी ओर न ््ल पाँवोर्में बेड़ियाँ ही डलवायीं । यद्यपि उसने मुझे 
जेलका ही भोजन दिया परन्तु वह अपेक्षाकृत स्वच्छ था और दाल एवं सब्जियाँ 
स्वादिष्ट थीं। मेरी कोठरीका दरवाज़ा उत्तरकी ओर था और उसमें कभी धूप 
नहीं आती थी । सर्दी भयानक थी । मुझे ओढ़ने-विछानेको तीन पुराने कम्बल और 
एक चटाई दी गयी थी। यह मेरे लिए अपर्याप्त था। मुझको दिन-रात उसी कोठरी- 
में नज़रवन्द रखा जाता था। जब एक पहंरेदार, जो कुछ दयाल था, पहरेपर 
होता था तब वह मुझको कभी-कभी कोठरीसे वाहर निकाछूता था और मुझे लग- 
भग आधा घंटाके लिए धूप सेंकने देता था । 

रातमें भी मुझे शान्तिसे सोने नहीं दिया जाता था। प्रत्येक तीन घंटेके बाद 
पहरेदारकी ड्यूटी बदलती थी । वह काफ़ी शोरगुल करता था और हम लछोगोंको 
जोरसे आवाज़ देता था। जबतक हम लोग जाग न जायें और उसकी पुकारका 
जवाब न दे दें, तवतक वह आगे नहीं बढ़ता था । यदि कोई उसकी पुकार॒पर 

तुरंत नहीं बोलता था तो उसको दूसरे दिन दण्ड दिया जाता था। जब मैं गिर- 
फ्तार हुआ और पेशावर जेलमें ले जाया गया तव मझको हवालातमें वन्‍्द न करके 
'एक अकेली कोठरीमें रख दिया गया । जब में कोठरीमें घ॒सा तत्र उसमेंसे दर्गन्ध 
आ रही थी । मिट्टीके सफाईके तसलेमें ऊपरतक मल भरा हुआ था। मैंने कोठरी- 





से वाहर निकछकर अधिकारीसे कहा कि इस बी वदब्‌ तो सही नहीं जा न 
रही है । इसपर उसने मुन्नकों भोतर ढकेल दिया और वाहरसे तारा बन्द कर ः 
दिया । ह हु 


मेरी गिरफ्तारीके पन्‍चात खिलाफ़त-आन्दोलनके मेरे अन्य साथी भी पकड़ 

लिये गये । परे चौबीस घंटे हमको एकान्त कोठरियोंमें नज़रबन्द रखा जाता 
था । हमारा भोजन छड़ोंमेंसे अन्दर पहुँचा दिया जाता था | कोठरीका द्वार केवल 
सफ़ाई करनेवाले मेहतरके लिए खुलता था। हमारे साथ कोई दादचीत न करे 
या पत्र-ब्यवहार न करे इसके लिए हमारी कोठरीकी पूरी चौकसी रखी जाती 
थी । इस कड़े व्यवहारके कारण ही हमारे बहुतसे साथी जमानत दे देनेके छिए 
तंयार हो गये । मुझको दस दिलोंके बाद जेलसे निकाला गया और डिप्टी कृमि- 
इसरक्क सामने उपस्थित किया गया, जे; कि एक विरूक्षण स्त्रभावका अंग्रेज था । 
पुल्सिके अनुसार मेरा पहला अपराध यह था कि में हित्वत करनेके लिए अफ़- 
ग़ानिस्तान गया था और दूसरा यह कि मेंने आज़ाद स्कूल खोला था। अंग्रेज 
अधिकारी पुलिससे वार-बार पूछ रहा था कि जब ये हिज्बत करके चले गये तब 
इसको इस देशमें वापस क्‍यों आने दिया गया ? मेंते उसे बीचमें ही टोककर 
कहा, आपने तो हमारे देशपर अपना अधिकार जमा रखा हे और अब हमारे 
लिए उसमें घुसनेपर भी रोक छगा रहे हैं ?” मेरी इस बातपर वह क्रोधित हो 
गया और उसने पुल्सिसे मुझे ले जानेको कहा । साथ ही उसने मुझे तीन वर्षका 
कारावास-दंड भो सुत्ता दिया । 
| डॉ० खान साहब तथा अन्य छोग जेलमें मझसे मिलनेके लिए आये | वे मेरे 
















मुझको अपने दौरे रोक दंने होंगे । 
जेंलके बन्दियोंमें बहुतसे तथाकथित पवित्र धर्रगुद्धकर्ता भी थे। वे छ्द्ा 
ही रूड् गये । उनमें एक ऐसा आदमा भी था जिसे पूरा कुरान कंठस्थ था| 
पुलिसने उसको अपनी ओर कर लिया। वह अच्छे कार्यकर्त्ताओंको पुलिससे मिलल _ 
.. जानेंके छिए प्रोभन देता था _कारागारमे धर्मयुद्धकत्ततओंकी स्थिति बड़ी दय- _ 
| | मेरे वहाँ पहुँचनेक < दशामें वहुत कुछ सुधार हो गया। 

साधारण रूपसे क़दी इन एकान्त कोठरियोंमें एक सप्ताहतक रखे जाते थे 
परन्तु मुझको वहाँ दो मासतक रखा गया ओर इसके वाद मेरा तबादला डेरा 
इस्माईल खाँको कर दिया गया। इस कारागारमें वे ही बंदी रखे जाते थे जो 
जेल-जीवनकी अभ्यासी हो चुके होते थे । मुझको वहाँ वेड़ियाँ डालकर ले जाया 
गया । जिस समय मुझको कोठरीमें बन्द किया गया, उस समय मेरी वेड़ियाँ खोल 
दी गयीं। दूसरे दिन मुझको पीसनेके लछिए २० सेर अनाज दिया गया। भाग्यसे वह 
कीड़ोंका खाया हुआ था । उसको पीसनेमें मुझको कोई कठिनाई नहीं हुई । डेरा 
इस्माईल खाँका जेछर एक अधेड़ उम्रका मुसलमान था जो पहले एक सियाही 
रहा था। वह अंग्र जी नहीं जानता था और कुछ ही दिनोंमें पेल्शन लेकर घर 
जानेवाला था। कारागारका अधीक्षक एक अंग्रेज़ था जो केवल अंग्रजी जानता 
था इसलिए जेलका सारा कामकाज सहायक जेलर गंगाराम देखता था । गंगाराम 
एक धूर्त व्यक्ति था । रिब्वरत बटोरनेके लिए वह कदियोंको आयसमें छड़ाता रहता 
था ओर दुराचरणक लिए उनके पास कम उम्रक लछड़कोंको भेजता था । 

जिस समय में चक्की पीस रहा था, उस समय मुसलमान जेलर मेरे पास 
आया और बोला, “आप चक्की न पीसिये । जब अल्लाह मुझसे पूछेगा कि जिस 
जेलमें १४०० कंदी थे उसमें तुमने मेरे आदमीसे चक्की क्‍यों पिसवायी, तब मैं 
उसको क्‍या जवाब दूँगा ?” उसके मनको संतोष देनेके लिए मैंने उस समय चक्की 
पीसना वन्द कर दिया परन्तु ज्यों ही वह मेरे पाससे हटा में फिर चक्की पीसने 
लगा । वह कोठरीके वाहर खड़ा-खड़ा दरवाज़ेके एक छेदमेंसे मझे देख रहा था । 
वह फिर मेरी कोठरीमें घुस आया और पूछने लगा कि में चक्की क्‍यों पीस रहा हूँ ? 
मेरे ठीक सामने एक अन्य कंदी अनाज पीस रहा था। मेंने जेलरसे कहा कि इस- 
पर हत्याका अभियोग ह॑ और यह अपने इस जघन्य अपराधके लिए चक्‍को पीस रहा 
है, फिर मेरा तो एक पवित्र मिशन है। में अपने पवित्र उद्ब्यक लिए कार्य-च्यत 
क्यों होऊ ? जिसे चक्‍कीका काम सौंपा गया था उस व्यक्तिको जेंलरने आदश 
दिया कि मुझे पीसनेके लिए गेहूँकी जगह गेहँका आटा दें दिया जाय । दूसरे दित्त 
वह आदमी मेरे लिए पीसनेको थोड़ा-सा अनाज और बाक़ी पिसा हुआ आटा छे 
आया । उसने मुझसे कहा कि पूछनेपर में अं अधीक्ष कसे झूठ बोल जाऊँ वरना 
उसको नौकरीसे निकार दिया जायगा। मेने उससे कहा, “में नहीं चाहता कि 
तुम अपनी नौकरीसे हाथ धोओ । तुम मुझे पीसनेके छिए अनाज दो में झूठ नहीं 
बोल सकता ।” 

“जेलकी रोटीमें मिट्टी मिल्ली रहती थी । उसको चवाया भी नहीं जा सकता 

था । पकायी गयी सब्जियाँ इतनी वेस्वाद होती थीं कि भूखी विल्‍ली भी उनको न 
ए । जेलरने मुझसे कहा कि में उसके घरका वना हुआ खाना खाने लग, लेकिन 
इसपर तैयार नहीं हुआ । मैंने दूध लेना भी मंजूर नहीं किया क्योंकि वह 
री जेलकी भोजन-सूची में शामिल नहीं था । 
गड्भारामने अपने सिखाये-पढ़ाये लोगोंकों मेरे प्रास भेजा । उन्होंने मुझे 

उस अकेली कोठरीसे वाहर आनेके लिए रिश्वत देनेपर तेयार करना चाहा। 
गज्भारामके उन दलालोंने मुझसे कहा, आपकी नज़रवन्दीसे और चक्की पीसनेसे 
पेशावरवालोंकों लज्जा आती हैँं। वे आपके लिए गड्भारामको रिश्वत देनेको 
तेयार हैं । मैंने उन लोगोंसे कह दिया कि रिश्वत देना कोई भला काम नहीं है। 
में इसके लिए रिश्वत नहीं दूँगा और न वे लोग मेरी ओरसे गज्भारामको कुछ दें। 
यदि मझे रिश्वत ही दंनी होगी तो ज़मानत ही न दे दूँगा। में तो ज़मानत देकर 
छूट सकता हूँ । एक दिन जब में अनाज पीस रहा था, तब जेलका अंग्रेज अधी- 
क्षक मेरी कोठरीमें आया | एक कोनेमें रखी पकी हुई सव्जीकी ओर इशारा 
करके मेने उससे कहा, 'मेंने इसे एक विल्लीक आगे रखा था लेकिन उसने भी 
इसे नहीं छुआ और इसे आप एक इंसानको देते हैं !' अधीक्षक वोला, 'यह सब्जी 
तो बिलकुल ठीक है ।' इसके वाद मैंने कहा, सामनेकी कोठरीमें जो कंदी हैं 
उसकी बेड़ियोंकी ओर देखिए और मेरी बेड़ियोंपर भी दृष्टि डालिए। वह रोज़ 
वीस सेर अनाज पीसता है और इतना ही में भी । उसीकी तरह मुझे भी एक 
अलग कोठरीमें बन्दी बनाकर रखा गया हैं । अब आप मेरे अपराधपर भी 
विचार कीजिए । आप लोग अपने देशमें क्या मुझ जंसे बन्दियोंके साथ ऐसा ही 
व्यवहार किया करते हैं ? वह मुझसे उत्तरमें एक शब्द भी न वोला और चुपचाप 
मेरी कोठरीसे चला गया। दूसरे दिन मेरे कार्यमें परिवर्तन कर दिया गया । 
मुझको लिफाफे वनानेक लिए वर्कशॉप' में भेज दिया गया । जव अंग्राज़ अधीक्षक 
दूसरी वार मेरे पास आया तो उसने मुझसे कहा, शीघ्र ही में आपको इस 
अकेली कोठरीसे भी हटवा दूँगा ।' । 

“वर्कशॉपमें सीमा-प्रान्तके तीन कंदी थे। वे लड़कोंको लेकर आपसमें लड़ते- 
झगड़ते रहते थे । मेंने इस वातकी चेष्टा की कि वे-इस प्रकारका पापपूर्ण कृत्य 
न॒करें। 

“मैंने सिपाहियोंस भी, जो कि सचमुच गरीब थे, यह कहा कि वे रिश्वत 
पैसोंसे अपने हाथोंको कलुषित न करें। उनमेंसे एकने अपने दोषको स्त्रीकार करते 
हुए कहा कि मेरे लिए रिव्वत छोड़ देना असम्भव है क्योंकि उसके विना मेरा 

खान अब्दुल ग़फ़्फार खाँ 


निर्वाह नहीं हो सकता ।* मैंने उससे कहा : 

“मैं तुमसे यह नहीं कहूँगा कि तुमको क्या करना चाहिए। परच्तु में तुमसे 
इतना ही कह सकता हूँ कि तुम जो कुछ कर रहे हो, वह अनंतिक हैँ । और 
उसने इस्तीफा दे दिया । “मेरे कारण गद्भा रामकी आमदनी कम हो रही थी 
इसलिए उसने मुझे जेलसे हटानेके लिए एक पड्यंत्र रचा। अधीक्षकसे मेरी 
शिकायत करते हुए उसने कहा कि में वक्शॉपमें अव्यवस्था उत्पन्न कर रहा हूँ 
और यदि मुझको वहाँसे न हटाया गया तो कैदियोंमें अनुशासन वनाये रखना 
कठिन हो जायगा । जब अधीक्षकने इस सम्बन्धमें मुझसे पूछा तो मेरी वात सुन- 
कर वह समझ गया कि गंगाराम झूठ कहता है, परन्तु अनुशासन वनाये रखने- 
के लिए एक अंग्रेज कुछ भी करनेको तेयार हो जाता है इसलिए दो महीने इस 
जेलमें और दो महीने पेशावरकी जेलमें काटनेक वाद मेरा तबादला डेरा गाज़ी 
खाँक कारागारमें कर दिया गया । 

“पुलिसकी एक गाड़ी, जिसमें सब ओर पर्द पड़े हुए थे, कारागारके द्वारपर 
आकर खड़ी हो गयी । इस गाड़ीसे मुझको स्टेशन ले जाया गया । उस समय मेरे 
पाँवोंक टखनोंमें वेड़ियाँ पड़ी थीं और मेरी कलाइयोंमें हथकड़ियाँ थीं । मेरे गलेमें 
लोहेका एक छल्ला पड़ा हुआ था और में तंग, छोटे कपड़े पहने हुए था। स्वयं 
मेरे छिए यह एक विचित्र दृश्य था, फिर औरोंकों वह कितन्ता विचित्र लगता 
होगा । हमारी ट्रेन छूट गयी और हमें सारी रात स्टेशनपर ही वितानी पड़ी । 
मुझे किसीक पास जाने नहीं दिया गया और न किसीको मेरे निकट आनेकी 
आज्ञा दी गयी । जब हम गाज़ीघाट स्टेशनपर पहुँचे तव एक हिन्दू अधिकारीने, 
जो गारदका प्रधान था, मुझे अपनी सुपुर्दगीमें ले लिया और कहा, आप यहाँ 
टहलिए । में स्टेशनपर घूमने लगा तब नासिर खाँ, जो मुझे लेकर आया था, 
उस हिन्दू अधिकारीक पास जाकर बोला, यह आपने क्या कर डाला ? भरे, में 
तो मारा गया ।' हिन्दू अफसरने उससे कहा, अब यह मेरी हिरासतमें हैं । आप 
जा सकते हैं । फिक्र न कीजिए । 

“हमने एक नावपर सवार होकर सिन्धु चदकों पार किया | उसके वाद 
हमें एक ताँगेमें डेरा गाजीखाँ जेलतक ले जाया गया। जेलके भीतर जाकर 
मेरी वेड़ियाँ खोल दी गयीं । मेरे लिए यह एक अत्यक्त सुखद अनुभव था। वह 
एक छोटी-सी जेल थी जिसमें केवल दो वैरकें थीं। उनमें पंजाव्क राजनीतिक 
कैदी रखे जाते थे। मुझको यहाँ सी क्लासके कंदियोंके साथ रखा गया 
क्योंकि हमारे प्रदेशके सब राजनीतिक कैदियोंके लिए केवल यह सबसे निचली 

श्रेणी ही थी | जेलका अधीक्षक एक भरता मुसलमान था । 
सी श्रेणीक सव वन्दी हिन्दू अथवा सिख थे और वें सव मेरा आदर किया 
करते थे । मुझको रस्सी वँटनेका काम दिया गया लेकिन में उसे कर न सका । 
क्‍ मैंने जेलके अधीक्षकसे प्रार्थना की कि वे मुझे अन्य कोई काम दे दें और उन्होंने 
मुझे सूत कातनेका काम दे दिया । जब विशेष श्रेणी वन्दियोंकों मेरे वारेमें ये 
क्‍ सब वातें मालूम हुईं तब उन्होंने अधीक्षकसे इस बातका आग्रह किया कि वे मेरा 
( तवादला उनकी बैरकमें कर दें। सचमुच यह मेरे ऊपर ईइवरकी अति कृपा हुई 
कि मुझको तबादला करके इस जेलमें भेज दिया गया वरना शायद में जीवित भी 
न बचता । यहाँ मुझको पंजाबके लोगोंके निकट सम्पर्कमें आनेका और एक दूसरे- 
के विचारों और विश्वासोंकों जानने-समझनेका अनूठा अवसर मिला । 

“डेरा इस्माईल खाँकी जेलके दोषपूर्ण भोजनके कारण मेरे दाँत बुरी तरहसे 
खराब हो गये थे । मेरा वज़न ५५ पौंड कम हो गया था और मेरी कमरका दर्द 
बढ़ गया था । मुझको 'स्कुर्वी' नामक रक्त-रोग भी हो गया था। अधीक्षकने मुझे 
उपचारके लिए लाहौर भेजा । जेलके कार्यालयमें ही डॉ० प्रेमनाथनें मेरे दाँतोंका 
परीक्षण किया । उन्होंने मेरे दो दाँत निकाल दिये और शेपकी सफ़ाई कर दी । 
उन्होंने मुझको वतलाया कि मैं पायोरियाके पुराने स्थायी रोगसे ग्रस्त हूँ । उन्होंने 
मेरे लिए दवाइयाँ तथा उचित भोजन लिख दिया। मैंने उनसे कहा कि में एक 
ऐसा रोगी हूँ जो फीस दे सकता हैं। आप मुझसे अपनी उचित फीस ले सकते 

। उन्होंने इसे अस्वीकार कर दिया। जब मैंने अधिक आग्रह किया तब वे मुझसे मजा 
बोले, आपको देश-भक्तिके कारण कारावास-दण्ड मिला है । में आपके त्यागको 
तुलना तो नहीं करता लेकित कमसे कम मुझे इतना तो कर लेने दीजिये । यह 
कहकर उन्होंने अपना थेला उठा लिया और चले गये । हर 

“इस जेलमें मुझको छाला लाजपतराय और कांग्रेस तथा खिलाफत आन्दो- || 

; लनके कार्यकर्त्ताओंसे विचार-विनिमयका अवसर मिला। मलिक लाल खाँके साथ. के 
मैंने करान शरीफ़का श्रमपूर्वक अध्ययन किया । परन्तु कुछ दिनोंके बाद ही उन्होंने... 
यह क्रम भद्भ कर दिया यानी मूलकी स्वत: व्याख्याके लिए मझे अकेला छोड़ 
द दिया । वे परम्पराके कट्टर अनुयायी थे और स्व॒तन्त्र व्यास्या अथवा विवेचलके 
| लिए जो ज्ञान अथवा बुद्धि अपेक्षित थी, वह उनमें त्त थी । >मकआ 5 की] 
“कुछ दिनोंके वाद मुझको लाहौरसे डेरा गाजी खाँ जेल वापस भेज दिया... 
गया । मेरी बरकमें वहुतसे हिन्दू और सिख थे और कुछ समान भी बे #२:४ अर 
गुरुदत्तमल हमारे आदरणीय शिक्षक थे। बे अपनो प्रार्थताके अंतमें शान्ति 

खान अब्दुल ग़पफ़ार खाँ 

शान्ति कहा करते थे, परन्तु वे स्वयं एक शान्तिवादी न थे। उनको बहुत शीत्र 
क्रोथ आ जाता था । जब सिख लोग अपनी प्रार्थनाके लिए एकत्र होते थे तब वे 
सव मिलकर यह नारा लगाते थे, 'सर जावे, तन जावे, मेरा सिक्‍्ख धरम न 
जावे । उनके इस नारेने मुझको बहुत प्रभावित किया। में इस परिणामपर 
पहुंचा कि सिखोंमें हिन्दुओं और मुसलमानोंकी अपेक्षा धामिक चेतना है । इसका 
कारण यह है कि उनका धर्म-ग्रन्थ, जो उनकी मातृभापामें लिखा गया है, उनके 
हृदयको स्पर्श करता हैँ और उनके धर्म तथा प्रार्थनाके सच्चे अर्थतरो उनके आगे 
खोलता हैँ । हिन्दू और मुसलमान अपनी प्रार्थनाओंके मूल अर्थोको इस प्रकारसे 
ग्रहण नहीं कर पाते क्‍योंकि वे संस्कृत और अरबीमें लिखी गयी हैं और आजकी 
उनको मातृुभाषामें नहों हैं । 

“मैंने यहाँ गीताको पहली बार पढ़ा और ग्रन्थ साहब तथा वाइविलका भी 
अध्ययन किया । इसके लिए में अपने साथियोंका जितना आभार प्रकट कर सकूँ, 
उतना ही कम हैं । यदि मेंने उनके धर्म-प्रन्थोंको न पढ़ा होता, तो न तो मैं उन 
लोगोंको ठीक ढंगसे समझ पाता और न उन्तकी मित्रताका यथार्थ मूल्यांकन ही 
कर पाता। मुझको यह स्वीकार करना ही होगा कि कुछ भी कहिए, भगवदगीता 
उन दिनों मेरी पहुँचसे ऊपर थी । मेरे बौद्धिक साधन उसके लिए अक्षम थे अथवा 
मेरा मन उसको ग्रहण न कर पाता था। वास्तवमें अण्डमानके पंडित जगतराम- 
जीने मुझको सन्‌ १९३० में गीता पढ़ायी । उन्होंने मुझे उसकी मूल भावनासे 
अवगत कराया । उनके मनमें गीताके प्रति एक भावत्ता-जन्य श्रद्धा थी । 

एक बार कारागारोंके महानिरीक्षक हमारी जेलमें आये । राजनीतिक 
कंदियोंके प्रति वे अपने मनमें एक विरोध-भाव रखते थे। उनका व्यवहार भी 
कठोर था | जब वे हमारी वेरकमें घुसे और उन्होंने हिन्दुओंके सिर॒पर गांधी- 
टोपी और सिखोंके सिर॒पर काले साफ़े देखे तो उन्होंने जेलरकों झिड़कते हुए 
कहा, इनको आपने यह पहननेकी अनुमति क्‍यों दे रखी है ” तब हमारा 
अधीक्षक, जो एक अंग्रेज था, बीच में ही बोला, सर, यह जेलरकी नहीं, मेरी 
ग़लूती हैं इसपर महानिरीक्षक बेठकसे तुरन्त चल दिये परन्तु वे यह आदेश 
देते हुए गये कि इन लोगोंकी गांधी टोपियाँ और काले साफे उतरवा दिये जायें । 
कारागारके अधीक्षकने हम लोगोंकों उनका आदेश-पत्र भी पढ़कर सुनाया । इस 
आदेश-पत्रपर सरदार खड्ग सिंहने आपत्ति उठायी कि हम लोग विशेष श्रेणीके 
बन्दी हैं और नियमोंके अनुसार हमको अपने वस्त्र पहननेकी अनुमति हे । इसपर 
जेलके अंग्रेज अधीक्षकने कहा, 'मैं महानिरीक्षकके आदेशको कार्यास्वित करूँगा | 

एक आदर्श कंदी 
जब वह हम लोगोंके पाससे चछा गया तग हमने मिलकर यह सलाह की कि हम 
उसके आदेशको नहीं मानेंगे | दसरे दिन वन्दियोंको एक-एक करके जेलके कार्यालय 
में ले जाया गया और बलपूर्वक उनकी गांधी टोपियों और काले साफोंको उतारा 
गया । इसपर हम लोगोंने निश्चय किया कि हम केवल लंगी ही पहनेंगे । मुझको 
उन छोगोंने वही कपड़े पहननेकी छट दें दी जो कि साधारण रूपसे म॑ पहना करता 
था । इस झगड़ेसे केवलछ पंजाबियोंका ही सम्बन्ध था। सीमाग्रान्तके निवासीके 
लिए भावनात्मक दष्टिसे टोपी अथवा साफेका इतना महत्त्व न था । 
कुछ दिनोंके बाद उपायुक्त डेरा गाज़ी खाँको जेलम आये। सरदार खड्ग 
सिंहने अपना तर्क उनके सामने रखा । उनकी वात सुनकर उपायुक्तने कहा कि 
यह नियम टोपियों और साफोंपर लागू नहीं होता । सरदार साहबका आग्रह था 
कि सिरको ढेँकनेवाला वस्त्र वेशभूपाका ही एक भाग है। इसके वाद नारे 
लगाये गये । उपायुक्त घबरा गया और भागकर जेलके कार्यालयर्में चला गया । 
उस ने यह आदेश दिया कि नारे लगानेवाले कंदियोंकों सज़ा दी जाय। दूसरे 
दिन जेलक्रे अधीक्षकने यह आज्ञा दी कि बन्दी अपनी पोशाक ठीकसे पहने अन्यथा 
उनको दंड दिया जायगा। मसलमान कंदियोंने इसे स्वीकार कर लिया परन्तु 
हिन्द्रों और सिखोंने इस आदेशको माननेसे इनकार कर दिया। इसके वाद 
दण्डाधिका रीने जेलमें आकर, सवको अलग-अलग बुलाकर तीन-तीन मासका 
अतिरिक्त कारावास-दण्ड सुना दिया । 

“डेरा गाजी खाँके बन्दियोंमें मेरी सज़ा सबसे रूम्बी थी। अधिकांश कंदी 
ऐसे थे जो जेलमें छः महीने रहनेके बाद मक्त कर दिये जानेवाले थे और यदि 
कपड़ोंकी यह घटना न हुई होती तो औरोंको इसके थोड़े दिन बाद ही रिहा कर 
दिया जाता । नौ महीनेकी अवधि बीत जानेंके पश्चात अधीक्षकने उनको फिर 
चेतावनी दी । आप लोग कपड़े पहन लीजिए वरना आपकी सज्ञा और बढ़ 
जायगी । हिन्दू और मुसलूमानोंने इस आदेशको मान लिया परन्तु सिख अपने 
निवचयपर अडिग रहे । फलतः: उनकी सज़ा नो मास और बढ़ा दी गयी | उन 
लोगोंने, जो अपनी पोशाक पहननेको तयार हो गये थे, जेलके अधीक्षकसे प्रार्थना 
की कि उत्तका तबादका किसी अन्य कारागारमें कर दिया जाय | उनकी यह 
प्रार्थना तुरन्त ही स्वीकार कर ली गयी । नौ महीनेकी इस अतिरिक्त अवधिके 
पर्ण हो जानेके बाद सिखोंने यह अनुभव किया कि उनका कारावास-दण्ड और 
बढ़ा दिया जायगा । उन्तका मनोबल क्षीण हो च॒का था । उन्होंने भी अपना तबा- 
दल दूसरे कारागारम कर देनेको प्रार्थना की, जो कि तत्काल स्वीकार कर ली 

गयी । केवल में और सरदार खड़्ग सिंह वहाँ रह गये । कारागारोंका महानिरी- 
क्षक फिर हमारी वरकमें आया । कंदियोंके मनोवऊछके गिर जाने और दसरी 
जेल्ोंमें चले जानेके कारण उसके गर्वका पार न था। आते ही उसने सरदारजी 
से कहा 'वेल, खड़ग सिंह ! सरदार खड़ग सिंहने भी उसी दर्पसे उत्तर दिया, 
“एस, द्वाट' ( हाँ, कहिए )। महानिरीक्षक यह अपेक्षा न करता था। वह 
क्रोधित हो गया और उसने आज्ञा दी कि सरदार खड्ग सिंहको अकेली कोठरीमें 
भेज दिया जाय । उनको अबतक दूध दिया जाता था, वह बन्द कर दिया गया। 
वे मुझसे अलग कर दिये गये और जेलके अस्पतालकी एक एकान्‍्त कोठरीमें रख 
दिये गये। में वरकर्में अकेला छुट गया । मेरी बेरक अस्पतालके निकट पड़ती थी । 
अस्पतालमें दरवाजेके एक छेदमेंसे हम छोग एक-द्सरेकी झलक देख लिया करते 
थे खड्ग सिंह बहुत दुर्बल हो गये थे। में वबहुधा उस छेदमेंसे उनको खानेकी 
चीजें भी पहुँचा दिया करता था। वे एक बहादुर आदमी थे। वे इतने कष्ट 
और यातनाओंके वाद भी प्रसन्न-चित्त रहते थे । 

“कुछ दिलोंके बाद मेरा स्थानान्तर मियाँवालीकी जेलमें कर दिया गया 
जिसमें केवछ छोटी-छोटी कोठरियाँ थीं, बरकें नहीं । कांग्रेस, खिलाफत आन्दो- 
लन ओर गुरुके दाग्म-आन्दोलनके वहुतसे कंदी वदलकर डेरा गाजी खाँकी जेलसे 
यहाँ आ गये थे । उन्होंने जेलके अधिकारियोंसे अच्छे सम्बन्ध बना लिये थे। 
भियाँवालीमें बेहद गर्मी पड़ रही थी । वहाँ आँधियाँ भी बहुत आती थीं । जेलके 
कुएका जलू काफी शीतल था। हमारे जेलरका स्वभाव बहुत विचिन्न था । वह 
कंदियोंको नहानेके लिए कुएपर ले जाता था । शामके समय कैदियोंकी गिनती 
कर चुकनेके वाद वह बहुधा घंटाघरके नीचेके चबुतरेपर विश्राम करनेके लिए 
बंठ जाता था और राजनीतिक कंदी भी उसके साथ पालथी मारकर वंठ जाते थे। 
में उन लोगोंके साथ नहीं जाता था। जीवनभर कंदियोंके साथ रहनेसे जेलके 
अधिकारियोंमें एक विचित्र मनोवृत्ति विकसित हो जाती हैं । वे समझने लगते हैं 
कि कुछ भी हो, है तो एक कंदी, कंदी ही । एक दिन, जब कि जेंछर और राज- 
नेतिक कंदी बँठे हुए थे तभी जेलका डॉक्टर वहाँ आ गया। वहाँ कोई कुर्सी खाली 
न थी | यह देखकर जेलरने कंदियोंसे कहा कि वे कुर्सियाँ खाली कर दें और चले 
जाये । उन्तके इस अपमानसे मेरे मनपर एक गहरी ठेसः लगी परच्तु उन 
लोगोंने इसकी कोई परवाह नहीं को । दूसरे दिन मैंने उन्तको जेलके कार्याल्यके 
पास प्रतीक्षा करता हुआ पाया । वे चपरासीसे यह कह रहे थे कि वह जेलरसे 
उस ठंडी जगहपर जाकर बैठनेकी सिफारिश कर दे। जब आप एक सिद्धांतके 

साथ समझोता करते हैं तव आप सत्यसे ही समझौता नहीं करते वल्कि अपने 
आत्म-सम्मानसे भी समझोता करते हैं । 

“जब मेरी रिहाईके थोड़े दिन शेष रह गये तव मुझको पेशावर जेलमें 
भेज दिया गया। वहाँ मुझको उपायुक्तके आगे उपस्थित किया गया। उसने 
पुलिसको यह आदेश दिग्रा कि मुझको गाँव ले जाय और वहाँ जाकर रिहा कर 
दे । उन लोगोंने मुझको आज़ाद स्कूलके निकट छोड़ दिया | स्कूल बन्द होनेका 
समय था । वालकोंने जव मुझे आता हुआ देखा तब वे मेरी ओर दोड़े । गाँवोंके 
लोग गण्ह योजना बना रहे थे कि मेरी रिहाईपर वे सव मुझको लेनेके लिए अटक 
के पुलतक जायेंगे और एक विराट्‌ जुलसके साथ मुझे घोड़ेपर विठाकर लायेंगे । 
यह उत्साहपूर्ण प्रदर्शन न हो इसलिए सरकारने मुझकों रिहाईकी अवधिसे पहले 
छोड़ दिया । 

खान अब्दुल ग़फ्फ़ार खाँने नज़रबन्दीके कष्टोंको सहन किया । उनके हाथों 
और पाँवोंमें हथकड़ियाँ-वेड़ियाँ डाली गयीं। उनको अशुचिता और मलिनताके 
वातावरणमें रहना पड़ा । उनको जूँओंसे तकलीफ़ उठानी पड़ी और भूखा रहने- 
का कष्ट भी झेलना पड़ा। इन सबसे वढ़कर यह कि उनको निचले स्तरको 
घृणित मनोवृत्तिकी अंग्रेज नौकरशाहीके अपमान झेलने पड़े, ठोकरें खानी पड़ीं । 
फिर भी वे सदेव एक आदर्श बन्दी वने रहे। शक्तिवान्‌ होते हुए भी वे कृपालु रहे 
और उन्होंने शत्रुओंसे भी सदैव सज्जनताका व्यवहार किया। उन्होंने हर एक 
को, हर एक बातके लिए क्षमा किया । असीम धर्थ उनका चिरसहचर रहा ४ 
जिन लोगोंने उनको जेलमें डाला, उनके प्रति यदि कभी उनके मनमें तिरस्कार 
की भावना भी आयी तो उसमें एक उन्नत शालीनता रही । 

सन्‌ १९२४ में जब ख़ान अब्दुल ग़फफ़ार खाँ जेलसे छूटे तब उनका शरीर 
टूट चुका था और वे बहुत दुर्बल हो चुके थे। परन्तु उनकी आत्मा अपराजित 
थी । उनकी आँखोंमं उन सतत यातनाओंके लिए गर्व झलकता था जो कि उन्होंने 
दृढ़ निश्चय और उदासीन वृत्तिके साथ झेली थीं। उनके वृद्ध पिता वहराम खाँके 
उत्साहका पारावार न था । उन्होंने मिलनेके लिए आनेवाले सेंकड़ों लोगोंको अपने 
हाथसे चाय पिलायी और अंग्रेजोंके सम्बन्धमें कई प्रशंसात्मक बातें कहीं। पठानोंने 
अब्दुल ग़फफ़ार खाँकी ओर अतिशय श्रद्धाकी दृष्टिसे देखा | उन्हें उनका नेता 
'मिल गया, अंग्रेज़ोंको इसके लिए धन्यवाद ! 

तीन सालरूतक वे इस प्रकार नज़रवन्द रहे जेसे कि किसी मक़वरेमें वन्द रहे 
हों । तीन महीनेमें केवछ एक वार वें अपने सम्बन्धियोंको पत्र भेज सकते थे और 
एक वार ही उनका पत्र प्राप्त कर सकते थे। वे अपने सम्वन्धियोंसे इस अवधिमें 
केवल एक बार मिल सकते थे । इन भेंटोंके द्वारा ही उनको बाहरी संसारकी कुछ 
झलकियाँ मिल पाती थीं । उन्होंने सुना कि समूचे भारतमें आन्दोलनकी चिनगा- 
रियाँ तेज होती जा रही हैं । सीमान्त-प्रदेशमें सरकारने सार्वजनिक सभाओंपर 
रोक छगा दी थी और लोगोंकों ऐसे आयोजनोंसे डर लगने लगा था । परन्तु 
आज़ाद स्कूल प्रगति कर रहा था और उनकी संस्था सक्रिय थी | उनके | 
के अध्यापक ओर छात्र प्रत्येक पर्व और त्योहार, ज॑से कि मस्जिदोंमें मौलृद शरीफ़ 
आदिको बड़े उत्साहसे मनाते थे और उनमें भाषण किया करते थे। अन्य विद्या- 
थियोंके साथ ग़नी भी, जिसकी . वय ९ वर्षकी थी, भाषण किया करता था । 
वह उपस्थित जनतासे कहता, 'सरकारसे पूछिये कि मेरे पिताको किसलिए जेलमें 
डाला गया ? उन्होंने क्या अपराध किया था ? उसका छोटा भाई वली इस 
प्रकारके समारोहोंमें बड़े प्रभावोत्पादक ढंगसे कुरानका पाठ किया करता था। 
ऐसे कार्यक्रमोंका छोगोंके हृदयोंपर प्रभाव पड़ता था और उनमें एक नवीन चेतना 
आती जा रही थी । ख़ान अब्दुल ग़पफ़ार खाँका विचार हैं, “मेरी जेल-यात्रा 
पख्तूनोंके लिए वड़ी हितकारी सिद्ध हुई । उनका रुख आज़ाद स्कूलके प्रति अधिक 
सहानुभूतिपूर्ण हो गया और वे उसे अपेक्षाइतर अधिक आर्थिक सहयोग देने छंगे ।” 

खान अब्दुल ग़फ्फ़ार खाँकी माताकी मृत्युके समाचारकों उनसे एक वर्षसे भी 
अधिक सम यतक छिपाया गया । “मेरी गिरफ्तारीसे मेरी माता वहुत अधिक उद्विग्न 
हो गयीं । तीन मासमें जब कभी भी मुझको एक पत्र लिखनेंकी अनुमति मिलती 
थी तब में उसमें अपनी माताके लिए कुछ-न-कुछ अवश्य लिखा करता था | उन- 
की यह वड़ी इच्छा थी कि वे मुझसे मिलनेके लिए जेलमें आयें परन्तु वे बहुत वृद्ध 
थीं, हमारे घरसे डेरा गाजी खाँ काफ़ी दूर था और बीचमें सिन्त्रु नदा पड़ता था। 
उनको कष्ट और परेशानीसे वचानेके लिए मैंने उनसे सदैव प्रार्थना की कि वे 
मुझसे मुलाक़ात करनेके लिए न आयें। परन्तु शोक है, में यह नहीं जानता था 
कि स्वशक्तिमान्‌ ईश्वर उनको मुझसे ज्ीत्र ही छीन लेगा। सन्‌ १९२३ में 
वे बीमार पड़ीं और कुछ दिनों वाद ही उनकी मृत्यु हो गयी । उनकी बीमारी 
ओर मृत्युकी मुझे कोई सूचना नहीं दी गयी। वह मुझसे छिपायी गयी । मेंने 
उनके विषयमें समाचारपत्रोंमें पड़ा और मेरा मन अत्यंत दुःखी हो गया । अपनी 
रिहाईके बाद जब में अपने गाँवमें पहुँचा तब मेरी वहिननें मुझसे कहा कि 
अंतिम घड़ियोंमें उनकी जिह्वापर मेरा ही नाम था। उनके आखिरी इदब्द थे, 
“गफ्फ़ार कहाँ है ? 

खान अब्दुल ग़फ्फ़ार खाँके बड़े भाई डॉ० खान साहव अपने परिवारके 
लोगोंसे तेरह वर्षसे अलग थे । लन्दनके सेन्ट थॉमस अस्पतालसे एम० आर० सी० 
एस० की उपाधि प्राप्त कर चुकनेके पश्चात्‌ उनको फ्रांसके युद्ध-स्थलमें चला जाना 
पड़ा । अपने छोटे भाई और वृद्ध पिताके सम्बन्धमें वे नितान्त अनभिज्ञ थे । भारत- 
से भेजे जानेवाले पत्रोंमेंसे उन्हें एक भी नहीं मिला । जिस समय वे इंगलंण्डमें थे, 
उन्होंने एक अंग्रेज महिलाके साथ अपना दूसरा विवाह कर लिया जिससे कि उनके 
'एक पुत्र जेन उत्पन्न हुआ। जेन खाँकी शिक्षा पहले वहाँके पब्लिक स्कूलमें हुई 
और फिर आक्सफोर्डमें । लन्दन्के अपने दोर्घ प्रवासमें डॉ० खान साहब जवाहर- 
लाल नेहरूसे मिले ओर फिर वे दोनों एक दूसरेके निकटतम मित्र बन गये । डॉ० 
खान साहवने स्वदेश लोटनेका प्रयत्न किया परन्तु उन्तको लन्दनमें तबतक छः 
मास प्रतीक्षा करती पड़ी, जबतक कि उत्तको सन्‌ १९२० में जहाज़पर सवार 
होनेका आदेश नहीं मिलरू गया। इस प्रकार जब उनके पिता, भाई ओर अन्य 
सम्बन्धी जेलमें थे तब वे फ्रांसमें अंग्रेज़ोंकी सेवा कर रहे थे और अधिकारियों 
द्वारा अपने घरकी घटनाओंके सम्बन्धर्मं जान-वुझकर अनभिज्ञ रखे जा रहे थे । 
मार्च सन्‌ १९२० में भारत लौटनेपर उनकी नियुक्ति मरदातकी गाइड्स रेजी- 
मेंन्टमें की गयी । अवतक जिन तथ्योंको छिपाया गया था, वे प्रकाशमें आ गये 

और उनसे उनका चित्त अत्यन्त खिन्न हो गया । सन्‌ १९२१ में उन्तके यनिटको 
वज़ीरी लछोगोंके विरुद्ध कार्यवाही करनेका आदेश दिया गया । डॉ० खान साहबने 
वहाँ जाकर अपने स्वजातीय बन्धुओंके खिलाफ़ कार्य करना अस्वीकार कर दिया। 
उन्त दिनों वे इंडियन मेडिकल सर्विसमें कंप्टेनके पदपर कार्य कर रहे थे । बहु 
अधिक कटठिनाईके बाद उनको अपने आयोग ( कमीशन ) से त्यागपत्न देनेकी अनु 
मति मिली । तुरन्त ही उन्होंने पेशावरमें अपना चिकित्साका कार्य जमा लिया 
ओर उनकी गणना वहाँक्रे नामी डाक्टरोंमें होने लगी । जिस समय बड़े भाई 
पेशावरमें अपनी डॉक्टरी जमा रहे थे, उस समय छोटे भाई राजनीति और रच- 
नात्मक कार्यक्रमम अपने-आपको अधिकाधिक निमग्न करते जा रहे थे । 

ख़ान अब्दुल ग़फफ़ार खाँकी रिहाईकी आशामें आज़ाद स्कूलका वार्षिक अधि- 
वेशन स्थगित कर दिया गया था । जिस समय यह॒ समारोह मनाया गया, उस 
समय इलाकेके हज़ारों लोग वहाँ उपस्थित थे । उनमें अपने तरुण नेताके प्रति' 
उत्साह, प्रेम और श्रद्धाकी उमंगें हिलोरें ले रही थीं। जन-समुदायकी ओरसे 
उनकी विशिष्ट सेवाओंके लिए उन्हें एक पदक प्रदान किया गया और उसके साथ 
ही उनको 'फ़र्न -अफ़गान' ( पठानोंके गर्व ) की उपाधि भी दी गयी । इस सभा 
में उन्होंने एक छोटा-सा व्याख्यान दिया ; 

“एक बार एक गर्भिणी बाधिननें भेड़ोंके एक झुण्डपर आक्रमण किया। उसने 
वहीं एक वच्चेको जन्म दिया और मर गयी। वह व्यात्र शिशु भेड़ोंके बीचमें बड़ा 
हुआ और उसने उन्होंकी आदतों और ढंगोंको अपना लिया। एक वार एक व्याघत्र- 
ने भेड़ोंके उस झुण्डपर हमला किया | तब उसने देखा कि भेड़ोंके दकके साथ एक 
व्याश्र-शिशु भी मिमियाता हुआ दोड़ता जा रहा है । व्याप्रकों उसे मिमियाते हुए 
देखकर अत्यन्त आश्चर्य हुआ । व्याप्रने उस बच्चेको भेड़ोंके भृण्डसे अलग कर 
लिया और वह उसको एक तालाबके निकट ले गया, जहाँ कि वह जऊमें अपनी 
छाया देख सके और यह समझ सके कि वह भेड़ नहीं, वल्कि एक व्यात्र है । 
व्याश्बने उस शावकसे कहा, तुम एक व्यात्र हो, भेड़ नहीं। मिमियाओ मत, 
बल्कि एक बाघको भाँति गर्जना करो ।* 

“पख्तून बन्धुओ, तुम भेड़ नहीं, वाघ हो । तुम्हारा गुलामीमें पालन-पोषण 
हुआ है, मिमियाओ मत, वाघकी भाँति गरजो !” 

जनतानें उनके भाषणके लिए जो उत्साह प्रदर्शित किया उससे अधिकारी: 
लोग चिढ़ गये । प्रदेशका वातावरण उत्साहसे परिपूर्ण होता जा रहा था और 
खान अब्दुल ग़फ्फ़ार खाँ अपने विस्तृत दौरेके कार्यक्रममें लग रहे थे । 

वहराम खाँ, जो लगभग झतायु हो गये थे, सन्‌ १९२६ ई० में वीमार पढ़े 
और उनकी मृत्यु हो गयो । अपने अंतिम समयतक वें सक्रिय रहे ओर टहलना 
और घड़सवारी उनको प्रिय रही । उनके दोनों पुत्रोंने उनकी असीम उदारताके 
लिए उन्हें सदैव स्मरण किया । 

वहराम खाँके अन्तिम संस्कारमें पर्याप्त दानकी आशासे बहुतसे मुलला आ 
जुड़े । परन्तु जब उनको दान नहीं मिला तो वे क्रोधित हो गये । अंतिम संस्कार; 
मृत देहकों समाधिमें रखते समय उन्होंने खान अब्दुल ग़फ्फ़ार खाँकी निन्‍्दा की । 
उन्होंने कहा कि दिवंगत व्यक्तिक्रे प्रति उनका व्यवहार अनुचित हैँ और वह 
उसकी प्रतिष्ठाको हानि पहुँचानेवाला हैं। उनको भय हुआ कि अन्य लोग भी 
इसी आदर्शका पालन करने लगेंगे और इससे उनकी आय शीघ्र ही कम हो 
जायगी । खान अब्दुल ग़फ्फ़र खाँने इस अवसरपर एकत्रित लोगोंको सम्बोधित 
करते हुए कहा 

“समय वदल चुका हैं और निश्चय ही हमको भी ददलना चाहिए। पहले 
समयमें मल्‍्ला लोग केवल परोपकारके लिए धामिक उपदेश दिया करते थे परल्तु 
अब वे उनके लिए पारिश्रमिक लेते हैं। दान देनेकी परानी रूढ़ियोंकों भी अब 
परिवर्तित होना चाहिए ।। में दान देनेका विरोधी नहीं हूँ । में अपने दिवंगत पिता- 
की पुण्य-ज्मृतिमें २००० रुपये देना चाहता हूँ। क्‍या में आप लोगोंमें वाँटनेके 
लिए इस निधिका गुड़ या साबुन मेँगवा ले या में पख्तृन वालकोंकी शिक्षाके 
लिए यह धन गाँवके विद्यालयको दान कर दूँ ?” 

उपस्थित जन-समुदाय जोरसे चिल्ला उठा, “निश्चित ही आप इसे स्कूछको 
दान कर दीजिए । इससे मुल्ला लोग अत्यन्त निराश हो गये । वे लोग सदासे 
खान अब्दुल ग़पफ़ार खाँको पसन्द नहीं करते थे। अब उनका विरोध और भी 
बढ़ गया । 

बड़ी बहिनने हजके लिए जाना निश्चय किया था और उनके अनुरोधपर 
खान अब्दुल ग़फ़्फ़ार खाँने भी उनक्रे साथ सपत्नीक चलना स्वीकार कर लिया । 
यात्रियोंका यह दल कराचीसे जहाजपर सवार हुआ । इन लोगोंको जहाजके ऊपर- 
के डेकका यात्री बनना पड़ा क्योंकि उनको भीतर जहाजमें स्थान नहीं मिल सका। 
सागरजयात्राके अधिकांश समयमें ये लोग समुद्रकी बीमारीसे ग्रस्त रहे । खान 
अब्दुल ग़फ्फ़ार ख़ाँको इन्फ्लुएन्‍्जा हो गया । एक अरब यात्रीकी इनपर कृपा हो 
गयी और उसने इन्हें अपनी कोठरी (केबिन) में ठहहरा लिया । सचमुच उसीने इनकी 
जीवन-रक्षा की । जिद्दामें ये लोग जहाजसे उतर गये और फिर एक मार्गदर्शक 

खान अव्दछ ग़फ्फ़ार खाँ 


पडने इन लोगोको संभाऊक की । इन लोगोंके पास बहुत अधिक सामान था । वह 
उस पडेंकी लापरवाहीसे ही खो गया या शायद उसीने चुरा लिया । जिद्दासे ये 
लोग मक्का चले गये । उन दिलों गर्मीकी ऋतु थी | दिन काफी उद्ण होते थे 
और रातें ठंडी । बहठसे निर्धन यात्री वीमार पड़ गये और मौसमके अति विपम 
परिदर्ततके कारण मर गये । इस वर्ष, सन्‌ १९२६ ई० में अरबके सुरूतान इब्न 
सऊदने मक्‍कामें समस्त विश्वके ख्यातिप्राप्त मुसलमानोंक्नों आमंत्रित किया था । 
कई भारतीयोंके साथ खान अब्दुल ग़पफ़ार खाँने भी इस सम्मेलनमें भाग लिया । 
वहाँ चर्चा अनावश्यक छोटी-छोटी वातोंपर आकर समाप्त हो गयी जिनके कारण 
परस्पर झगड़े भी उठ खड़े हुए। इस सम्मेलनरम खान अब्दुल ग़फफ़ार खाँकी 
मुस्लिम देशोंके ऐसे कई प्रतिनिधियोंसे मठाकात हुई जिन्होंने उन्हें अपने देश्ों- 
वी स्थितिका सही-सही परिज्ञान कराया । 

अपने उद्देश्य, हजको पूरा करके वे तथा उनकी पत्नी तफ़की ओर बढ़ गये 
ओर उत्तकी वहिन गदीना चली गयीं जहाँसे वे स्वदेशकों लोट आयीं। तँफ़ एक 
रमणीक, दर्शनीय, ठंडी जगह थी । यात्राक्रे दौरान उनकी एक पस्तूनसे मित्रता 
हो गथी थी । उसीके आरामदेह मकानमें रहकर उन्होंने स्वास्थ्य लाभ किया । 
एक दिन जब वे नगरसे वाहर कुछ दूर टहलनेके लिए गये थे तभी उन्तको एक 
अपरिचित व्यक्तिनें, जिसकी दाढ़ी लम्बी थी और जो एक हुम्बा चोगा पहने था 
दूरसे अपनी ओर बुलाया । जब ख़ान अब्दुल ग़पफ़ार खाँ उसके पास पहुँचे तव 
वह बोछा, “यही वह स्थान है जहाँ कि पेग़म्बर ( मुहम्मद साहब ) की दाढ़ीका 
एक वाल और उनके चरण-चिह्न सुरक्षित हैं। म॑ यहाँ इन सब रत 
देखनेके लिए नहीं आया हूँ ।! ख़ान अब्दुल ग़फ्फ़ार खाँने कहा, 'में यहाँ पंग- 
म्वरके धर्य और साहसकों स्मरण करने आया हूँ जो कि उन तेफ़्के छोगोंका 
कल्याण करने, मदकासे ७५ मील दूर इस स्थानपर आये थे, जिन्होंने उनके ऊपर 
पत्थर फेंके थे, कत्ते दोड़ाये थे ओर उन्हें पीटा था । बिना क्षब्ध हुए, शांत भाव- 
से पंगम्बर ( मुहम्मद साहव ) ने इनके लिए प्रार्थना की थी, “अल्लाह, मेरे 
लोगोंकों सच्चा मार्ग दिखलाओ । 

तैफ़्से वे मवका गये और मक्‍कासे जिद्दा होते हुए मदीना चले गये। इन 
यात्रियोंके दलमें चार स्त्रियाँ और छः पुरुष थे। इस कारवाँने रातके समय रेगि- 
स्‍्तानमें ऊँटोंपर यात्रा की । मदीनामें कुछ समय व्यतीत करके वे यरूशलूम चले 
गये, जहाँ कि ख़ान अब्दुल ग़फ्फ़ार ख़ाँकी पत्मीका पाँव एक सीढ़ीपर फिसल 
गया । वे गिर पड़ीं और उनकी वहीं मृत्यु हो गयी । वे अपने पीछे एक बालिका 

हजपर 


और एक पुत्र छेड़ गयीं । खान अब्दुल ग़फ्फ़ार खाने इस दुःखको वहत गहराईसे 
अन «६ ०९-+० श्यिः +_ 55 ख> फ़र शा -< यवा 
अनुभव किया । उच्होंने फिर विवाह नहीं किया यद्यपि वे अभी यवा थे । 

उन्होंने कुछ ल् 


कुछ दिन, फिलस्तीन, ऊेबनान, सीरिया और इराकमें व्यत्तीत किये 
ओर वहाँक़ी स्थितियोक्ना अध्ययन किया । वद्नदादर्म थो 

बसरा चले गये और वहाँसे एक स्टीमर 
वे अपने गाँव आये | उनके सममें 
की भावना भरी थी । 


दन व्हरनेके बाद वे 


देशसे वाहर जो कुछ महत्त्वपर्ण घटनाएँ हो रहो थीं, उन्हें अपने मस्लिम 


आँखें खोल दीं। इस वातको 
उन्होंने ध्यानसे देखा कि किस प्रकार 'केवल मुसलमान” का विचार दृढ़ रास्ट्री- 
यताके रूपमें परिवर्तित हो जा रहा हैं । उन्होंने यह भी देखा कि तुर्कीसि खलीफा 
का शासन केसे हट गया ओर उसके स्थानपर कमार अतातुकके प्रगतिशील 
तृत्वम एक शक्तिशाली गणराज्यका कंसे उदय 


जगलल पाणा, रज़ा शाह आर इव्त 


देशोंके दौरेमें उन्होंने देखा । इन घटनाओंने उनकी 


हुआ ? मिस्र, ईरान और अरबका 
शसे राष्ट्रवादी नेताओं द्वारा कंसे 
प्रयावलट । ? वहाँ यह अत्यन्त व्यापक रूपसे अनुभव किया जा रहा था कि 


भारतको मांक्त मध्य-प्व और अन्य स्थानोंके निवरासियोंको भी त्रिटिश आधिपत्यसे 


सऊ 


मृक्ति पानेके लिए प्रेरणा ओर नेतृत्व देगी । 


सन्‌ १९२४ ई० और १९२९ ई० के बीचकी अवधि स्वाधीनताके संघर्षके 
लए किन परीक्षाकी घड़ी थी । साम्प्रदायिक भावना ऊपर उठती जा रही थी । 


के लांगान अपना दतुलन खा या तथा वे ककरत्तव्य वमृद हा गय । खान 


अव्दऊ रापफ़ार खाने संकी्ण साम्प्रदायिक भावनाकी सभी प्रव॒त्तियोंक्ी ओर 
से अपने आपको बड़े कठणोरतापर्यक बच्चाये रखा। 'में किसी धर्मकी शक्तिक्नो 


सके अनुयायियोंके सिरोंक्ी गणना करके नहीं मापता ।' 


8? 


>> 


लक 
| 

उन्होंने कहा, “वह 
विश्वास क्‍या हूँ जो छोगोंके जीवनसे व्यक्त न हो ? यह मेरी आन्तरिक धारणा 
हैँ कि इस्लाम अमल, यकीन ओर मुहब्बत; सदाचार, विश्वास ओर प्रेम हैं 
और बिना इनके अपनेको मुसलमान कहना वेसा ही निरर्थक है, जंसी कि पीतल 
की आवाज़ या हजझ्लाँशझकी झतकार । पवितन्न करानमें यह स्पष्ट रूपसे लिख दिया 
“गया हैं कि एक ही ईश्वरमें एकनिष्ठ विश्वास और भले कार्य किसी व्यक्तिको 
मक्ति दिलानेके लिए यशथेष्ट हैँ 


सारे देशमे सास्प्रदायिक दंगोंकी एक लहर दौड़ गयी थी। सितम्बर सन्‌ 


१९२४ में पदिचमोत्तर सीमान्त प्रदेशके कोहाद नगरमें भयानक साम्प्रदायिक झगड़े 

खान अब्दुल भ्रपफ़ार खाँ 

हुए । कोहाटके सारे हिन्दू उसे छोड़कर चले गये । इन दंगोंका तात्कालिक कारण 
पंगम्बर ( मुहम्मद साहब ) के जीवनके सम्ब्रन्धस एक आपत्तिजनक अर्ाल 
पुस्तक 'रज्धीला रसूल' का प्रकाशन था। उसके हिन्दू लेखक़की तुरन्त ही हत्य 

कर डाली गयी । गांधीजीने दिललीमें महम्मंद अलीके निवासस्थानपर इक्क्नीस दि | 
का अनशन रखा । कोहाटठके दंगों ओर अन्य समस्याओंयर गांवीजों ओर अली- 

वन्धुओंके बीच मूलभूत मतभेद हो गया और व॑ लोग एक-दस रेसे दर हट गये । 
सन्‌ १९२६ में सामान्य चतावके अभियानके समय साम्प्रदायिक भावनाओंकी 
एक अपील अपने पीछे कट स्मृतियोंके पद-चिह्न छोड़ गयी। हिन्द शुद्धि और संग- 
ठनपर वल देने लगे और मुसरूूमान उनसे स्पर्द्शा करने लगे। दिसम्बर सन्‌ 
१९२६ में स्वामी श्रद्धानन्दगीकी, जो कि असहयोगके दिनोंमें जन-नायक समझे क्‍ 

बन बदल ककीदीन 


जाते थे, एक मुसलमानने हत्या कर डाली । 'मुसलमानोंमें तरूवारका प्रयोग 
अधिक होने छगा हूँ । गांवीजीने कहा, 'यदि इस्कामके मूल उद्देश्य--शांतिकी 
रक्षा करनी हैँ, तो उनको तलवारको म्यानमें ही रखना चाहिए।” सन्‌ १९२७ | 
में महात्मा गांवीने कहा, 'में हिन्दू-मुस्लिम समस्याकों छनेका साहस नहीं कर | 
सकता । वह मनुप्यके हाथोंसे निकल गयी है और ईश्वरके हाथोंमें पहुँच गयी | 
हैं । हम आपसमें धृणा करते हँ, परस्पर अविश्वास करते हैं, एक द्सरेकी जवान | 
काटने दौड़ते हैं ओर यहाँतक क्रि हत्यारे बन जाते हैं । हम परम प्रभुसे प्रार्थना 
करे कि वे हमें विचार-शक्ति ओर वुद्धि प्रदान करें ।' 











खाँन अब्दुल ग़फ्फार खाँ हिन्दू-मुस्लिम ऐंक्यका उपदेश दे रहे थे, तभी एक 
मुसलमान धर्मोपदेशक वबोछा, अरे, यह कंसा व्यर्थका प्रयास है ? हिन्दू | 
हैं । भला हम उनसे कोई व्यवहार कंसे रख सकते हैं ?' खाँन अब्दुल ग़फफ़ार खाँ 


ने उसका प्रतिवाद करते हुए कहा, यदि वे मूर्तिपूजक हैं, तो हम क्‍या हैं ? 
मकवरोंकी यह पूजा क्‍या है ? भला कोई यह कंसे कह सकता है कि वे ईश्वरके 
प्रति आस्थावान नहीं हैं, जब कि में जानता हूँ कि वे एक ही ईश्वर॒पर विश्वास 
करते हैं ? आप हिन्दू-मुस्लिम ऐक्यसे इतने तिराश क्‍यों हैं ? कोई सच्चा प्रयत्न 
व्यर्थ नहीं जाता । इन खेतोंकी ओर दृष्टि डालिए । इनमें जो अनाज बोया गया हे 

उसे कुछ समयतक धरतीमें पड़े रहना होगा । फिर उसमेंसे अंकुर फूटेगा और 
अपने उचित समयमें वह अपने जेसे असंख्य द्वाने प्रदान करेगा । एक भले उद्देश्यकेः 
लिए किया जानेवाला प्रत्येक प्रयास ऐसा ह्दीहे। 

जाग्रतका सन्दशण पहचानक छए खान अव्दल गपफ़ार द्धान उन्य आर कष्ट- 


साध्य पंदल दोरे शरकू कर दिये । ९८ प्रतिशत पठान पढे-लिखे न थे और उनके 
हआ पर्चा कोई अथ न रखता था | »तः वे एक गाँवसे दसरे गाँव, 
करते हुए बढ़ते जाते थे । 
पस्तूनोंमे जन-जाब्रतिके लिए वे पस्तु-मभाषियोंका सहयोग चाहते थे। पदिचि- 
मोत्तर सीमान्त प्रदेश, जन-जातियोंके क्षेत्र तथा अफ़ग्ानिस्तानमें कुछ मिलाकर 
एक करोड़से अधिक पख्तुन निवास करते हैं । पठान संसारके अनेक नगरोंमें फैले 
| वे हिन्द महासागरक्े अस्पष्ट, अप्रसिद्ध बन्दरगाहोंमें किनारेके जहाजोंमें 
सामान लादते हैं । वहतसे पर्तून पूर्वी पाकिस्तानमें पुलिस विभागमें अधिकारी 
हूं । अनेक कलकत्ता, वम्बई, कराची और हरन्दनके वन्दरगाहोंमें जहाजोंपर माल 
'चढ़ानें ओर उतारनेका काम करते हैं। बड़े नगरोंमें वे घरों और दकानोंमें 
सुरक्षाक्रा कार्य, जमादारी करते हैँ । अनेक पठान भारतके गाँवोंमें व्याजपर रुपया 
वाँटनेका काम करते हैँ । पठान लोग सारे दक्षिण-पूर्वी एशियामें बिखरे हुए हैं । 
आस्ट्रेलियामें पठानोंकी एक अलग बस्ती है । कलोफोनियाके सबसे समृद्ध क्रषकोंमें 
'पख्तून लोग भी हैँ । प्तमस्त संसारमें बिखरे हुए पठान-समाजतक, विशेष रूपसे 
पश्चिमोत्तर सीमान्त प्रदेशके शिक्षितोंतक अपनी आवाज़ पहुँचानेके लिए खान 
अब्दुल ग़पफ़ार खाँने पख्तू भाषामें एक पत्र प्रकाशित करनेका निश्चय किया । 
खान अब्दुल ग़फ्फ़ार खाँने लिखा है, 'तवतक पख्तूनोंमें अपनी भाषाके लिए 
प्रेम जाग्रत नहीं हुआ था | उनमें यह चेतनातक न आयी थी कि पख्तू उनत्तकी 
अपनी मातृभागा है । वें जहाँ कहीं भी पहुँचे, उन्होंने वहींकी स्थानीय भाषाकों 
अपना लिया और अपनी बोलीको भूल गये । उन्होंने अन्य लोगोंको अपनी भाषा 
नहीं सिखक्लायी और न स्वयं पख्तूमं लिखने और पढ़नेपर ध्यान दिया। अनपढ़ों- 
को तो छोड़ दीजिए, जब मैंने सुशिक्षित पख्तूनोंसे, पछतूनोंके लिए विशेष रूपसे 
“निकाले गये पत्रके ग्राहक वनने और उसे पढ़नेका आग्रह किया तब उन्होंने टीका 
करते हुए कहा, “'पख्तूमें पढ़नें और जाननेके योग्य हे ही क्‍या ?” मैंने अपनी 

खान अब्डल ग़फ्फ़ार खां 


वबातपर वल देते हए कहा, “निश्चित ही इसमें परत भाषाका कोई दोय नहीं हैं। 
अन्य देशोंमं हम जिन भाषाओंका अस्तित्व देखते हैं वे भी कभी अविकसिन ही 

रही हैं। जो व्यक्ति इस योग्य थे और जिनमें स्वापणकी भावना थी, उन्होंने अपनी 
मात-भाषाओंके स्वररूपको सेंबवारा और उनको उन्ततिके शिखरतक पहुँचाया 
हममेसे कभी किसीने परुतू भाषाकों गढ़नेका ओर उसको विक ररने 
किया है ? बल्कि इसके सर्वभ्रा विपरीत मुल्छा छोगोंने पछु्तुके विरोध यह प्रचार 
किया कि पझित नरककी भाषा हैं। पसर्तुन समाज इतना निवेद्धि था कि 
मल्लाओंस यह भी नहीं पछ। 

केसे आये ? इस प्रकारकी परिरि 

वह बहुत थोड़े ही समयमें न केवल पख्ठुनोंके देशः 


कहा न भा परूतन बसत थ, छाकनाप्रयथ हा गया । अ 


केवल उसकी खपत ही मदद की अपितु उन्होंने उसको आशिक 

भी दी। 
सन्‌ १९२८ तक पख्तु भाषामें किसी राजनीतिप्रधान पत्रका प्रकाशन नहों 
'हुआ था ॥ पंजादसे उर्दू और अंग्र जीके जो समाचार-त्र प्रकाशित होते थे, 
पश्चिमोत्तर सीमान्त प्रदेश भी उन्हींकी खपत थी । अंग्र जीका 'सिदिल एण्ड 
मिलिटिरी गज़ट ओर उर्दका जमींदारः ही अधिकतर सीमान्‍न्त प्रदशमें भी 
जाता था । ख़ान अब्दुल ग़पफ़ार खाँ समाचारपत्रोंके नियमित पाठक थे ओर वे 
मौलाना आज़ादक्के अछ हिलाल' और अछ वेलछाश' तथा गांधीजीके यंग 
इंडिय' को संगृहीत करते थे । मई सन्‌ १९२८ ई० में उन्होंने अपने सम्पादनमें 
पख्तुके एक मासिक पत्र पस्तुन का प्रकाशन प्रारम्भ कर दिया । उसमें उनके 
लेख उनके हस्ताक्षर अब्दुल ग़पफ़ार के साथ छपते थे। उसका वापिक शुल्क 
चार रुपये था और वह विद्यार्थियोंको केवल ढाई रुपये चन्देमें दिया जाता था । 
यह मासिक पत्र मंझोले आकारके अठपेजी 'ओक्टेवो' आकारमें छप्ता था और 
उसमें चौवालीस पृष्ठ रहते थे । यह पहले रावरूपिण्डीसे मुद्रित हुआ, फिर अमृत- 
उरसे और तत्परचात पेशावरसे । आरम्भर्क अकाम मुख-पृष्ठपर एक न द्क 
रेखाचित्र रहता था अःर उसके साथ दो झण्डे, एक उगता हुआ चाँद और एकः 
तारा दिखलाया जाता था। उसके नीचे खादिमकी एक लघु कविता लिखी 
रहती थी, 'गुलामीमें बिताये गये दासके कई वर्ष, स्वाबीनतामे व्यतीत किये गये 
मात्र एक घण्टेकी तुलनामें नगण्य हैं । भले हो वह घण्टा भृत्युकी अति यंत्रणामें 
काटा गया हो ।' तदनन्तर, पत्रके मुख-पृष्ठपर ही एक नवोदित चन्द्र, दारा और. 

पख्तून 
ग़नीकी निम्नांकित मर्मस्पर्शी पंक्तियाँ छपी रहती थीं--- 

“यदि में एक दास होऊँ, जो एक चमकदार समाधि-स्थलमें एक कत्र- 
के नीचे लेटा है, तो सेरा सम्मान न करना और उस समाधिपर थक देता । 
यदि में मर ओर मेरा शरोर शहादतके रक्तम सना हुआ न पड़ा हो, तो 
मेरे लिए ईइ ग्रार्थनाएँ करके, अपनी जिह्लाक्रों मछिन न करना। हे 
माता, तू मेरे लिए कोनसा मुँह लेकर विलाप करेगी, यदि मेरा शरीर 
अंग्र जोंकी बनन्‍्दर्कोंसे चिथड़े-चिथड़े न हो गया हो ? या तो में अपनी दुरवस्था 

3 देशको देवलोकके उद्यानमें बदरू दूँगा, या फिर पख्तूनोंके वर और 
गलियोंके चिह्न॒दक मिटा डाल्‌गा 

पस्तुच पतन्रका संरक्षण और उसकी सफलता पखस््तुनोंके लिए प्रतिष्ठाका 

एक कारण बने । एक लिघु टिप्पणीमें कहा गया था, इस पत्रको पखु्तुनोंके लिए 

निकाला गया है, इसलिए हमने निरयय किया है कि इसके प्रकाशनसे जो भी 

लाभ होगा, उसका उपयोग राष्ट्रीय प्रवृत्तियोंमें किया जायगा । जितनी अधिक 

विक्री होगी, छाभका अंश उठना ही अधिक रहेगा। हम॑ पस्तुनोंसे यह अपीर 


करते हैं कि वे इस प्रकाशनकों सफल वनायें ।' 

पख्तून' के प्रवेशांकमें पद्चीससे भी अधिक रचनाएं थीं, जिनमें लेख और 
कविताओं आदिका समावेश था । आरम्भकी एक टिप्पणीमें कहा गया था, “यह 
एक मिथ्या धारणा दन गयी हैँ कि पझतू भाषामें किसी भी विचारकी यथावत्‌ 
अभिव्यक्ति कथिन है । यहाँ दो पद्चमय उक्तियाँ प्रस्तुत नको पढ़नेके पद्चात्‌ 


पाठक स्वयं यह अनुभव करेंगे कि कोई व्यक्ति अपने विचारको प्रभावपूर्ण ढंगसे 
कंसे व्यक्त कर सकता है । 

सम्पादकीय लेखमें कहा गया था, अधिकांश पख्तू-भाषी क्षेत्रोंमें पस्तून' के 
प्रकाशनका समाचार पहुँच चुका हैँ । पछतून जनताकी ओरसे जिस उत्साहके साय 
उसका स्वागत किया गया हैँ, उसकी साक्षी उन लेखोंकी संख्या हैँ, जो हमें अब- 
तक प्राप्त हो चुके हैं । ऐसा ग्रतीत होता हैँ कि जनता पछ्तू भाषामें ऐसे प्रकाशन- 
के लिए बड़ी उत्सुकतासे प्रतीक्षा कर रही थी | हमको यह विश्वास हो गया हैं 
कि 'पह्तून अति श्षीघ्रताके साथ प्रगति करेगा । जनताने उदारतापूर्वक हमें जो 
उत्तर दिया है, वह उसकी भावनाके पुनर्जीवनंका एक स्पष्ट प्रमाण हे । यह उसका 
अपना पत्न है और इसकी प्रगति और प्रतिष्ठाके प्रति उसका उत्तरदायित्व है । 
पत्रके अनुरूप हम प्रत्येक रचनाका स्वागत करेंगे, चाहे वह किसीकी भी हो ॥ 
उसकी भाषा सरल होनी चाहिए । पत्रकी प्रतिष्ठा उसकी सामग्रीपर निर्भर होती 

क्‍ | ख़ान अब्दुल ग़फ्फ़ार खाँ 

हैं। हमारे पत्रका यह प्रथम कर्तव्य होगा कि वह पख्तूनोंकी आकांक्षाओंको 
निर्भीक रूपमें वाणी दे और उस खतरेके प्रति, जो उनके स॒न्निकट हैं, उनको 

| सावधान करे । यह गगे बनकर वेठनेंका समय नहीं हैं । जीक्षन गतिशीलताके ८ 

द्वारा ही व्यक्त होता हैं और प्रकृति भी कर्मपर वल देती है, शब्दोंपर नहीं । हम 

मनोयोगपवंक कार्य करें और अपनेको व्यर्थ चर्चाओंमें न छगायें । ऐसे लेखों 

ओर भाषणोंके दिन वीत चके हैं जिनके पीछे कोई सिद्धान्त न हो । सफलताक़ो 

प्राप्त करनेके लिए हमको कठोर संघर्य करना होगा । ५ 


“पस्तून अफ़गानिस्तानमें रहनेवाले पस्तुनोंको भी सम्मिलित करके अपने 
सारे पठानोंकी भाषा है, काइ पन्न प्रकाशत नहीं हो रहा हैं । पस्तून ज नताके 


| 
॥ 
क्‍ 
क्‍ आपमें एक राष्ट्र हैं । यह दुर्भाग्ययी दात है कि अफ़गानिस्ताने 'परू्तु' में, जो 
कल्याणके लिए 'पख्तुन' का प्रकाशन किया जा रहा है । यह किसीके लिए भी 
सम्भव नहीं है कि वह एक-एक व्यक्तिसे मिलि और उसको अपनी दष्टिसे अवगत 
करे। परन्तु एक पत्निकाके माध्यमसे हम हज़ारों छोगोंतक अपनी वात पहुँचा 
सकते हैं । पत्रोंका श्रेष्ठ स्तर एक रातमें नहीं बनता । कुछ प्रख्यात पत्र तो कई 
शताब्दी पुराने हैं । लन्दनके 'टाइम्स का प्रथम प्रकाशन सन्‌ १७८५ ई० में हुआ 
ः था । पख्तूनके उत्तरदायित्वका यह भार हम सब मिलकर धैर्य और साहससे 
| वहन करें । हमें यह लिखते हुए खेद है कि इस दिश्ामें हमको अपने अफ़गान 
वन्चुओंसे निराशा मिली है । भाषा, परम्परा ओर आचारकी दृष्टिसे अफ़गानिस्तान 
एक पख्तून राष्ट्र हे, परन्तु उसकी भाषा 'फारसी' है । हमारी उससे यह अपेक्षा 
सर्वधा उचित है और हम चाहते हैं कि वह इसपर गम्भीरतापूर्वक विचार करे । 
आइए, हम पखछ्तृन जनता और उसके एक मात्र पत्र 'पख्तून की प्रगतिके लिए । 
प्रभुसे प्रार्थना करें । | 
'पख्तुन' में राजनीति विषयक अच्छे लेख प्रकाशित हुआ करते थे जैसे कि 


कबीली इलाकोंको धमकी, साइमन कमीशनका वहिष्कार, शाह अमानुल्लाकी 4 
यूरोप तथा सोवियत संघकी यात्राओंका महत्त्त आदि । उसमें स्वास्थ्यरक्षा, रु 
पौदोंके रोग और उन्तके निदानपर भी टिप्पणियाँ प्रकाशित होती थीं। चारसद्ा- है 
की राजकीय शिक्षण-संस्थामें स्थानाभावके सम्बन्धमें एक विद्यार्थीकी शिकायत है 
भी उसमें प्रकाशित हुई थी । एक पठान महिलाने अपने एक लघु लेखमें पख्तून है 






वहिनोंकी अशिक्षापर दुःख प्रकट करतें हुए, अपराधकी कोटिमें आनेवाली इस 
उपेक्षाके लिए पुरुषोंको दोषी ठहराया था। नगीता नामकी एक पख्तून वहिनने 
एक व्यंग्यपूर्ण गीतमें छिखा था कि पठान अपनी स्वयंकी स्वाधीनताको तो खो 

पख्तुन 

प्रेम करते हैं परग्तु जिस समय महिलाओंको स्वतन्त्रता देनेकी वात आठी है, तव 
वे उसको किस प्रकार अस्वीकार कर देते हैं, 'पख्यून पुरुषोंके अतिरिक्त स्त्रियोंका 
कोई छात्र नहीं है । वह चतुर होता हैं और वह महिल्गओंका वड़े उत्साहके साथ 
दमन करता है | पख्तुनोंने हमारे हाथ, पर और मस्तिप्कको एक अस्वाभाविक 
दीर्घ निद्रामें सुछा दिया है और हम लोगोंको अपने वलसे दवा रखा है । ससारके 
किसी अन्य पशुक्रे लिए भी ऐसे कठोर कानून कभी नहीं गढ़े गये । पठान ! जब 
तुम अपनी स्वाधीनताकी मांग करते हो, तव उसको अपने यहाँकी स्त्रियोंके लिए 

क्यों स्वीकार नहीं करते ? यदि तम हमसे यह अपेक्षा करते हो कि हम राष्ट्रीय 


प्रवृत्तियोंमें भाग ले तो शिक्षा द्वारा हमारे अंधेरेको दूर करो। एक पैशाचिकर 
अध्यादेश हमपर लाद दिया गया हैं| हमारे साथ सहानुभूति रखना भी एक पाप 
दस गया है क्योंकि अभी कलकी ही वात हें कि हमारे हँतुको छेकर खड़े हानके 


कारण शाह अमानुल्ला खाँको एक काफ़िर घोषित कर दिया गया । 

एक लेखकने अपनी लयय॒क्त कवितामें लिखा था, अभिनेता अमानुल्लाह खाँ- 

ने जो भी भूमिका अभिनीत की हो, वह पठानोंको वीरता ओर साहसका पाठ 

पढ़ायेगी ।” शाह अमानुल्छाह खाँकी यूरोपकी राजकीय यात्राके सम्बन्धर्में लिखे 
गये एक लेखमें उनकी सलिकाकी वेशभपाकी चर्चा करते हुए एक अन्य लेखकने 
लिखा था, 'पर्तून राष्ट्रगें, जिसकी उन्दरी पुत्नियाँ पहाड़ियोंमं इंधन वीनती हैं 
और उसको अपने सिर॒पर ढोकर छाती हैं, फसरकी कटाई करती हँ और लड़ा- 
इयोंके मंदानमें घमती हैं, पर्दका कोई स्थान नहीं है । परातन यगमें यहाँ परदा 
नहीं था, आज भी उसका अस्तित्व नहीं है और वह वहाँ भव्रिष्यमें भी नहीं 
होगा । ऐसे देशकी मलिका, जिसकी वेटियाँ गोल्ट्योंकी वोछारोंका सामना करती 
हैं, परदेमें कैसे ले जायी जा सकती थीं ? सारे विउ्त्रमं यदि ऐसे अवसरपर कोई 
आपत्ति उठाता है, तो वह केवल एक भारतीय मुसल्मात्त ही । वह परदा प्रथा, 
जिसका भारतमें प्रचलन है, इस्लामी परदा नहीं कही जा सकती । इस्छाम ऐसी 
हानिका रक प्रथाकी कभी स्वीकृति नहीं दे सकता । वह तो दासताके तुल्य हैं । 
स्त्रियाँ शारीरिक श्रम करें, इसका इस्डाम निषेव नशों करता, इससे उत्तके चलने- 
फिरनेकी स्व्राधीनता स्वयं सिद्ध हती है ।' 

“इस्लाम और सीमानन्‍्तके पझन' शझ्ीर्पक लेखमें एक गमनाम लेखकने लिखा 
था, 'किसीको भी यह देखकर आखउज्ुचर्य होता है कि अन्य राष्ट्रोंके निवासियोंकी 
तुलनामें पछ्तून अपमान और दीनताका जीवन किसलिए जी रहे हैँ ? सीमान्तके 
पठात्त अपनेको इस्लामका अनुयायी कहनेका दावा करते हैं और यह समझते हैं 

खान अब्दल गपफ़ार खाँ 
की इस्लाममें अधिक निष्ठा हैं । किसी भो 


ताह उनमस बहुत गुणाका 


कि विश्वके अन्य लोगोंकी अपेक्षा 
गिवित्र राष्ट्रके छिए जिन गुणोंकी आवश्यकता 
रखते हुए भी वे अनेक वातप्षोंमें अत्यंत पिछड़े हुए हैं। अल्लाहने बचन दिया हे कि 
गपने भीतर थविद्वास रखेगा ओर कर्म करेगा, वह उसकी अनुकम्पाका 
अधिकारी होगा । हम इस तथ्यका परीक्षण करें कि हम क्यों पिछड़े हुए हैं ? 
ओंके प्रकाञमें हमें इसके कारणकी खोज करनी चाहिए 
“ईदवरसने कहा है, 'असत्य मत बोलो, किसोकी हत्या मत करो, किसीको 
चोरी न करो, किसीको चोट मत्र पहुँचाओ, किसीके ऊपर अत्याचार मत करो 
ओर दसरोंकी सम्पत्तिको छीनो मत । तुम दूसरोंका उपकार करो, दुष्क्राय न 
करो और अपने शरीर, अपने वस्त्र और अपने स्थानकों सदा स्वच्छ रखो । 
दूस रोके साथ कभी ऐसा व्यवहार न करो जिसको कि तुम अपने लिए नहीं- चाहते । 
अच्य व्यक्तियोके प्रति ऐसे कार्य करो और ऐसे ढज़ोंको अपनाओ जिनको कि तुम 
उनसे अपने प्रति अपेक्षा रखते हो । यही इस्लाम धर्मके नियम ओर आआ्नाएँ हैं 
जिसका पालन करनेका इस्लाम आदेश देता है । यही इस्छामके सिद्धान्त हैं और 
जो इनके अनुसार चलते हैं, वे ही सच्चे मुसलमान हैँ । परन्तु जब तुम असत्य 
वोलते हो, चोरी करते हो, दसरोंको चोट पहुँचाते हो, हत्या करते हो, अन्य 
व्यक्तिकी सम्पत्तिको छीनते हो, निर्दयताके काम करते हो, हमेशा शरारतके अतब्- 
सरकी खोजमें रहते हो तथा शान्तिके एक शत्रु बन जाते हो तव तुम मुसलमान 
शब्दके वास्तविक अर्थमें अपनेको मुसलमान कहनेका दावा कर ही कंसे सकते हो ? 
यह हमारा दुर्भाग्य हैं कि हम इस्लामके नियमों ओर सर्वशक्तिमान्‌ ईश्वरके आदेशोंसे 
पूर्ण परिचित होते हुए भी वही करते हैं जो हम चाहते हैं। अपने पत्रके माव्यमसे 
हम यह प्रयास करेंगे कि प्रत्येक पछ्तुन इस्लामके ध्मादेश, कुरानकी मूल भावना 
तथा अल्लाह एवं पंगम्वर ( मुहम्मद साहब ) के दिखलाये हुए सत्पवयकी ओर 

अग्रसर हो । हर एक पख्तून इस्लामकी सच्ची भावनाको*ग्रहण करे और अपने- 
को उस वचनका सुयोग्य पात्र बनाये जो सर्वशक्तिमान्‌ प्रभुने उसे दिया हैं । इस 
. प्रकार वह इस तथा अन्य विश्वके समस्त छाभोंको प्राप्त करनेका पात्र बने ।”' 


'पस्तून' में इस्लामके प्रख्यात पुत्रोंके जीवन्-प्रसंग, रेखाचित्र एवं समाजकी 
घटनाओंपर आधारित छोटी कहानियाँ भी रहती थीं । इस पत्रका सबके ' 
आकर्षण वे कविताएँ थीं, जिनकी रचत्ता स्वयं उत्साही पाठक किया करते थे। 
इनमें स्त्री, पुरुष और स्कूलोंके बालक भी रहते थे । ग़नी 'पख्तून' में अपनी 
कविताएँ और गद्यके छोटे अंश दिया करते थे। अग्रांकित पंक्तियाँ उनके नमूने हैं : 

॥। 










5 वन्‍कयिफप्पप दा _7++-- रु जा 
कर के 


पस्लन 


ओह, दृल्हा देवदारके पेड़-सा लम्बा हैं 

और वधू गुलावोंका झुरमुट हें 

उसके सिरपर एक सुनहला दुपट्टा है, 

उसकी ठोड़ीपर एक सुस्तर काला तिल हें; 
पुराने और फटे कपड़े पहने है । 

ओह, फूछोंका वाग़य, एक उजड़ा शहर हं, 

ग्रेह, लड़का चिनार जैसा है 


ब 


ओर लड़की गुलाबोंका झुरमुट है । 


८! 


जब मांन प्रेमके द्वारा जीत लिया गया है, तब वह एक गीतमें वदर हु 
जाता हैं । 
जब एक गीत हठीछा वन जाता है, वह कोलाहलमें बदल जाता हूँ । 


जब एक विचार अपने विषयमें निश्चित हो जाता है, वह एक झब्दम 
बदल जाता है । 
जब एक गीत नाचनेकी इच्छा अनुभवत्र करता है, वह संगीतमें वदल” 


| 











जाता है। हा 
जब संगीत एक स्वप्न देखने चल्म जाता है, वह मोनमें वबदलः ५2 

जाता है । न. 
मोन ही आदि हैँ और मोन ही अंत है । ह 
संसारका सबसे बड़ा मूर्ख, सबसे वड़ा संत ही हैँ । *-- “जा प 


उसको धोखा देना वहुत सरल हूँ क्योंकि वह यह नहीं जानता कि 
धोखा कंसे दिया जाता हैं : 
उससे झठ बोलना सरल हैं, क्योंकि वह नहीं जानता कि झूठ 
वोला जाता हैं ? ८ 
वह एक बहुत बड़े अवसरको खो देगा, यह देखनेके लिए कि मृत्युको 
चुनोती देनेके लिए साहससे, हँसते हुए कंसे खड़ा हुआ जाता है !/ 
दह शक्तिशालीके आगे ढीठ है और दुर्बलके प्रति कृपालु; 
वह अपने भाईको प्रेम करता हैं और अपनी पत्लीके प्रति 
5 दार: हैं।। ८ जे हक 
. वहसंसारका सबसे बड़ा मूख है।. कह 5६६ “| 
वह आलुओंसे फूलोंको अधिक पसन्द करेगा योर, पुस्त॒ राजाओंसे 


हि हद + ञ न 
..._ घुमक्कड़ोंको--वह एक गढ़े हुए स्वप्तकें लिए जियेगा, एक राजकीय भोजके 

खान अब्दुल ग़फफ़ार खाँ 
'लिए नहीं । 
वह खानेंसे सोचना पसन्द करेगा, 
वह सोच नेसे नाचना पसन्द करेगा, 
वह तब सोयेगा और खर्राटे छेगा 
जब कि उसको अपनी धत्ती सासके पास वैठना चाहिए और उससे 
बिनत भावसे दार्ते करनी चाहिए । 
वह एक दालूकके नन्‍्हें सुकुमार हृदयको सांत्वना देना पसन्द करेगा; 
वजाय इसके कि किसी अभिमानी शक्तिशालीके पास वैठकर उसके 
दर्पका तुप्टीकरण करे । 
वह एक छोटेसे कृत्तका वड़ा मित्र वनना पसन्द करेगा, 
वजाय इसके कि वह एक बड़े आदमीका छोटा दोस्त बने । 
वह परियोंकी और उछलनेवाले धासके कीडोंकी बातें पसन्द करेगा 
ओर वह आपकी जेवमें पड़े हुए सोनेकी अपेक्षा चाँदमें झलकनेवाले सोनेको 
अच्छा समझेगा । 
वह संसारका सदसे वड़ा मूर्ख है । 
अप्रेछठ, १९३० में शासन द्वारा रोक लगायी जाने और खान अब्दुल 
ग़फ्फ़ार खाँको जेल भेजे जानेतक 'पख्तून' एक मासिक पत्रके रूपमें प्रकाशित 
होता रहा । इसके एक वर्षके पदचात्‌ जब उनको रिहा कर दिया गया तब वह 
फिर प्रकट हुआ । परन्तु सन्‌ १९३१ ई० में जंसे ही ख़ान अब्दुल ग़फ्फ़ार खाँको 
जेल भेजा गया, 'पख्तून' के प्रकाशनपर भी तत्काल रोक लगा दी गयी । कई 
वर्षोतक उनको अपने प्रदेशमें प्रवेश करनेकी अनुमति नहीं दी गयी । सन्‌ १९३७ 
ई० में जब वे अपने प्रान्तमें वापस लौटे तब 'पर्तृन' के एक मासमें तीन अंक 
प्रकाशित हुए । केवल एक वर्ष सन्‌ १९४० ई० के अतिरिक्त पख्तूनका प्रकाशन 
सन्‌ १९४२ ई० तक सतत रूपसे चलता रहा । फिर ख़ान अब्दुल रुफ्फ़ार खाँ- 
'की गिरफ्तारीके कारण वह स्थगित हो गया । सन्‌ १९४५ में उनकी रिहाईके 
तत्काल बाद उसका प्रकाशन पुन: प्रारम्भ हो गया और फिर अगस्त सन्‌ १९४७ 
'ई० तक चलता रहा, जबतक कि पाकिस्तान सरकारने उस पर स्थायी रोक 
'्तलगा दी। उसकी सारी उपलब्ध प्रतियोंको नष्ट करा दिया गया । सम्भवतः 
संसारके किसी पुस्तकालयमें या किसी व्यक्तिके निजी संग्रहमें पर्तृन' की पूरी 
फ़ाइल नहीं हैं । शायद काबुलकी लायत्रेरी ही वह एकमात्र स्थान है जहाँ उसकी 
थोड़ी-बहुत प्रतियाँ प्राप्त ही सकती हैं । 

पल्त्न 


ब्रिटिश सरकार केवल सम्पादकको गिरफ्तार कर लेनेके उद्देश्यसे 'पस्तून 
के अंकोंकी छानवीन करती थी। 'पस्तुन' को प्रकाशित सामग्रीका थोड़ा-सा 
अंश, वह भी अंग्रेजी अनुवादके रूपमें नयी दिल्‍ली स्थित राष्ट्रीय अभिलेखागार 
नेशनल अर्काइब्स में उपलब्ध हैं । 'पख्तुन' की ऐतिहासिक निधि शायद हमेशा- 
के छिए लुप्त हो गयी । 


चर 


शाह अमानुल्लाह खाँके शासन-कालमें, अफ़गानिस्तानमें 'पसख्तून' अत्यंत 
लोकप्रिय हो गया था । 'पख्तून' ने पख्तू भाषाके प्रति प्रेम और अभिरुचि जाग्रत 
कर दी थी और उसने अफ़गानिस्तानसे राजकीय संरक्षणमें प्रकाशित होनेवाले पत्र 
'परुतून फाग' के प्रकाशनके लिए एक प्रेरणा दी थी। शाह अमानुल्लाह खाँ 
पख्तु भाषापर इतने मुग्ध थे कि उन्होंने तीन वर्षकी अवधिके अन्तर्गत समस्त 
राज-कर्मचा रियोंको पछतू सीख लेनेका आदेश दे दिया था । वे उसको राष्ट्रभाषा- 
का पद देना चाहते थे । 

खान अब्दुल ग़फफ़ार खाँने लिखा हैँ, “सहसा अंग्रेजोंने इस आन्दोलन्तकी 
प्रगतिका रोक दिया । 'पस्तून फाग़” के तवतक नौ अंक ही निकल पाये थे कि 
अंग्रेजोंने मललाओं और घर्मोपदेशकोंकफे सहयोगसे अफ़गानिस्तानमें अशान्तिक्ता 
वातावरण खड़ा कर दिया । इन लोगोंने शाह अमानुल्लाह खाँको 'काफ़िर 
घो पत कर दिया और उनको अपने प्रिय देशका त्याग कर देनेको विवश कर 
दिया । 

इस अनठे पत्र 'पछ्तुन' में पछतून जनताका चेहरा और मन दर्षणक्नी भाँति 
प्रतिविम्बित होता था । इक़वालने संक्षिप्त रूपमें लिख। है : 'अफगानोंमें तीन 
ऐसे गण हैं जो औरोंका ध्यान अपनी ओर आछऊ्ृृष्ट करते हैं---उनकं गहरी धामि- 
कता, जन्म और पदके भेद-भावसे उनका सर्वथा मुक्त होना, और उनका धामिक 
और राष्ट्रीय विचारोंके बीचका पूर्ण संतुलन । अफ़गानोंको परिवर्तन विरोधिनी 
सनातनताकी यह प्रवृत्ति अपने आपमें एक चमत्कार हैं । एक ओर वह वच्रकी- 
भाँति कठोर है और दूसरी ओर उसमें नवीन सांस्कृतिक शक्तियोंके प्रति भावना-- 
शीलता और समीकरण करनेकी वृत्ति हे और यही पठान जातिके आंतरिक 
क्रमिक विकासका रहस्य भी है ।* 

तू १९२८ ई० में खान अब्दुल ग़फ्फ़ार खा अपने छुछ सहयोगियों 
साथ खिलाफ़त कास्फ्रेन्समें भाग लेनेके लिए कलकत्ता चले गये । इस सम्मे- 
नम अजझी वन्धुओं और पंजादी नेताओंके वीच भी गम्भीर दरार स्पष्ट रूप- 
से सामने आ गयी । रातमें जिस समय अधिवेशनकी कार्यवाही चछ रही थी, एक 
पंजाबी नेताने मौलाना महम्मद अलीकी अत्यंत तीखी आलोचना की । महम्मद 
अल्शक्रे निकट हो खान अब्दुल ग़फफ़ार खाँ भी मंचपर बंठे हुए थे | मुहम्मद अछी 
अपनी उग्म आलोचनाको सहन न कर सके और क्रोभ्रर्म उन्होंने उस पंजाबी नेता- 
को कुछ अपमानजन्क शब्द कहें। उन्हें सुनकर एक अन्य पंजाबी नेता, जो मंच- 
पर बेंठा हुआ था, सहसा उठ खड़ा हुआ । उसने अपना चाकू खोल लिया और 
सने भो महम्मद अलीको कुछ अपशब्द कहे । मंचक्रे ऊपर हो-हल्ला मच गया । 
खान अव्डुल ग़पफ़ार खाँके साथियोंने किसी प्रकार सामलेको शान्त क्रिया और 
उन लोगोंसे महम्मद अछीकों छटकारा दिलाया । 
जिन दिनों कलकत्तामें खिलाफ़त कान्फ्रेंस चल 
कांग्रेसका अधिवेशन भी हो रहा था । मुहम्मद अछीने हिन्दुओंकी सभ्यता, संस्कृति 
और आचार-व्यवहारका उपहास करते हुए उनपर आक्रमण किया। ख़ान अब्दुल 
ग़फ्फ़ार ख्ाँके छिए यह एक अप्रिय प्रसंग था और उन्होंने घिलाफ़त कास्फ्रेंसको 
छोड़कर कांग्रेसके अधिवेशनमें शामिल होनेका निश्चय कर लिया। कांग्रेसका अधि- 
वेशम उत्तके लिए एक अनूठा अनुभव था । “गांवीजी विषय निर्वाचिनी समिति- 
की वेठकर्मे भाषण कर रहे थे कि एक उद्धत युवक अपने आलोचनापूर्ण व्य॑ंग्योंसे 
वार-वार उनके भाषणमें वाधा डालने लगा, फिर भी उसके इस 
गांधीजीको क्रोध नहीं आया । एक बार वें उसकी किसी बातपर खिलेखिलाकर 
हँस पड़े और उन्होंने अपना भाषण फिर चालू कर दिया। में इस घटनासे विद्येष 
प्रभावित हुआ और अपने कंम्परमें छौटकर मैंने अपना यह अनुभव अपने साथियों- 
को सुनाया । मैंने उन लोगोंका ध्यान हिन्दुओंके नेता महात्मा गांबीके शांत भाव 
और उसके सर्वथा! विपरीत हम मुसलूमानोंके नेता मुहम्मद अलीके उम्र व्यवहार- 
वी ओर आक्ृष्ट किया | इसके पदचात्‌ हम छोगोंने मुहम्मद अछीके साथ बातचीत 

रही थी, उन्हीं दिनों वहाँ 

की। मैंने उन्तको यह प्रसंग बतलाया कि व्यवधान और आलोचनाके होते हुए भी 
गांधीजीने किस प्रकार बिना किसी व्यग्रताके, हंसते हुए अपना भाषण दूर किया । 
मैंने मुहम्मद अलीसे कहा, आप हमारे नेता हैं । हम चाहते हें कि आप ओर 
भी महान्‌ बनें | यदि आप सहनशीलता और आत्म-संयमको कुछ अधिक अपना 
'लेते तो कितना अच्छा होता ।” इसपर वे क्रोधसे जल उठे और बोले, ओह ! 
तुम जंगली पठान मुहम्मद अलीको शिक्षा देनेके लिए आये हो ?' क्रोधके उठ्वेग- 
में वे उस स्थानको छोड़कर चले गये । उनके इस व्यवहारसे हमारे मतपर एक 
गहरी चोट लगी। इसके पद्चात्‌ में खिलाफत कान प्रेन्‍्सकी बैठकोंमें नहीं गया और 
अपने गाँव वापस लौट आया । 
सन्‌ १९२८ ई० में अमानुल्लाहके पतनके पश्चात्‌ राजसत्ता एक छुटेरेके 
हाथमें चली गयी, जिसका नाम बच्चा-सर्वकाव था और नादिर शाह फ्रांससे इस 
बातकी कोशिशके लिए आ गये कि अफ़गास्तिनकी गदी फिर मुहम्मदजइयोंके 
हाथोंमें आ जाय । नादिर शाह और उनके भाई इस दिद्यामें संयुक्त रूपसे कार्य 
कर रहे थे और अधिकांश लोग यह समझने लगे थे कि वे अमानुल्लाहके लिए ही 
काम कर रहे हैं। नादिर भी अमानुल्लाहकी भाँति एक मुहम्मदज़ई था। महसूद 
और बज़ीरी छोग नादिर शाहकों आगे बढ़ानेमें विशेष रूपसे सहायक हुए ! 
उन्हींने उसके लिए काबुढूपर अधिकार किया और उन्हींकरे कारण दुर्राती राज- 
बंशकी पन:स्थापना सम्भव हो सको । 
इन अदतआऑपेर टिप्पणी करते हुए ख़ान अब्दुल, पाक खाँने लिखा हैं : 
“अमानुल्लाह खाँने पठानोंकी समृद्धि और उनके कल्याणके लिए कार्य किया । 
परन्तु वे लोग एक मित्र और एक शत्रुके बीच पहचान न कर सके और उन्होंने 
उसके विरोधमें विद्रोह खड़ा क+ दिया । उन्होंने अफ़गानिस्तानसे उनका नाम- 
पनिशान ही मिटा दिया। यह मात्र एस क्रतध्न भावना थी। ईश्वरकों दृष्टिमे 
ईद्वरने उन छोगोंके ऊपर बच्चा-सवंकावकों थोपकर 
मानों उन्हें इसका दण्ड दिया। देंश और समाजकों प्रंगर्त और कल्याणकाय उसी 
जगह रुक गये और वे सब विमाशकी ओर बढ़ने छंगे । ! हम पख्तूनोने अफ़गानि- 
स्तानके विनाशकों अपना स्वयंका विनाश समज्ञा । अंग्रेजोंने हमारे कारण अफ़ 
'गानिस्तानको बर्बाद कर डीडी क्ष्यों कि अफ़गानिस्तानकी उन्ततिका हि के 
निश्चित ही एक प्रभाव पड़ता । १०3 जो स्थिति जप 022३ गा 300 
ओ | घन और जनसे जितना कुट भी हो सका, हमने अफ़रगानिस्तानकी हे 2 
की ओऔर यह मदद तबतक चलती रही जबतक कि नादिर बाहका । वजय ज्ञांप्त 

खान अब्दुल ग़फ़्फार खाँ 
नहीं हो गयी। इस अशांति कालमें मेने अफ़गानिस्तानके मामलेपर बल देनेके लिए 
व्यापक दौरे किये | पंजावमें में इक़बाल और अन्य पंजाबी नेताओंसे मिला । मेरे 
खिलाफ़त आन्दोलनके सहयोगियोंने मुझसे पूछा, “आपने इक़वालसे भेंट क्‍यों की ? 
वे तो किसी भी कामके आदमी नहीं हैं । वे केवल कविताएँ लिख लेते हैं ।' इक़- 
वालकी मृत्युके पश्चात्‌ हर एक व्यक्तिने उनकी प्रशंसा की । संसारका यही प्रच- 
लित नियम हे कि जीवित राष्ट्र जीवित लोगोंको सम्मान देते हैं और पतनोन्मुख 
राष्ट्र मरे हुओंको । हम मुसलमान लोग सदैव मृतकोंको प्रतिष्ठा देते हैं और 
जीवितोंके गणोंकी सराहना नहीं करते । 

“लाहौरसे में लखनऊ चला गया जहाँ सन्‌ १९२९ ई० में कांग्रेस अधि- 
वेशन होने जा रहा था। यहाँ में गांधीजी ओर जवाहरलालजीसे पहली वार 
मिला । में उनसे पहलेसे परिचित न था। परन्तु जवाहरलालजी और डॉ० खान 
साहव एक दूसरेके घनिष्ठ मित्र थे। वे दोज़ों इंगलेण्डमें साथ रहे थे और लन्दन' 
विश्वविद्यालयमें साथ-साथ पढ़े थे। मेरे भाईने मेरे लिए जवाहरलालजीके नाम 
एक परिचयपत्र दे दिया था । मैंने अफ़गानिस्तानके मामलोंपर जवाहरलालजीके 
साथ विस्तारसे चर्चा को । ह 

“उसके बाद में दिल्‍ली चला आया । एक शुक्रवारको मेरी मुहम्मद अलीसे 
एक मस्जिदमें भेंट हुई। वे एक शिष्ट व्यक्ति थे और मेरे ऊपर अत्यन्त कृपालु 
थे । उनके भाई शौकत अली अच्छे आदमी नहीं थे और उन्होंने अपने भाईको 
गुमराह कर दिया था, विशेष रूपसे अफ़गानिस्तानके प्रश्नपर । उनकी इस वातसे 
मुझको कष्ट हुआ था ओर में बहुधा उनसे मिलनेके मौक़ोंको टाल देता था | जब 
मुहम्मद अलीने मुझे देखा, तब वे मेरी ओर मुस्कराते हुए वढ़ आये और बोले, 
“हम लोग पठानोंकी चिन्ता नहीं करते ।' मैंने भी उनको वैसा ही उत्तर दिया, 
'हम भी ऐसे नेताओंकी चिन्ता नहीं करते जो दूसरोंसे गुमराह हो जाते हैं । 
कृपया, यह तो याद कीजिए कि अमानुल्लाह खाँके सम्बन्धम्में आपने भी वे ही 
बातें कही हैं जो अंग्रेज लोग कहा करते हैं ।” मेरा बड़े प्रेमसे आलिंगन करते 
हुए उन्होंने कहा, भाई, मुझको सारे तथ्य बताओ ।” फिर वे मुझको अपने 
घर ले गये । 

“अमानुल्लाह खॉके यूरोप जानेके अवसरपर मौलाना शौकत अलीने उनके 
लिए एक बहुत वड़े समारोहका आयोजन किया था, जिसमें उन्होंने शाहको एक 
अभिनन्दनपत्र भी भेंट किया था। इस अवसरपर में भी नहाँ उपस्थित था।, 
कहा जाता हैं कि शौकत अलीको अमानुल्लाह खाँसे वह धन-राशि नहीं मिली, 

जिसकी कि वें उनसे आशा कर रहे थे, इसीलिए वे उनसे रुष्ट हो गये । 

कुछ दिनोंके वाद मुझको नादिर शाहका एक तार मिला जिसमें उनकी 
जीतका समाचार था । आनन्दके इस अदसरको हम लोगोंने हस्तनगरके उत्तरी 
ओर दक्षिणी कोनोंसे दो प्रभावोत्पादक जुल्स निकालकर मनाया। उतमंजईमें 
आकर वे दोनों जुलूस मिल गये । वहाँ हम लोगोंने एक बहुत बड़ी सभाका आयो- 
जन किया । मैंने उपस्थित जनसमुदायसे कहा, 'किसी भी राष्ट्रकी प्रगतिके दो 
मूल कारण होते हैं, धर्म और देशभक्ति । यद्यपि अमेरिका और यूरोपने धर्मकी 
उपेक्षा की है परन्तु उनमें राष्ट्रीयताकी बहुत वड़ी भावना हैँ अत; वे समृद्धिको 
पा चुके हैं । हमारे पतनका कारण यह है कि हमारे भीतर राष्ट्रीय - और धामिक 
भावनाओंकी कमी ह॑ । मुझको दृ रपर एक वहुत बड़ी जन-क्रान्ति आती दिखलाई 
दे रही हैं । परन्तु आप लोग अभीतक उसके प्रति स्चेततक नहीं हैं । उप महा- 
द्वीप ( भारत ) की अपनी पिछली यात्रामे मेंने यह लक्ष्य किया कि भारततके स्त्री 
और पुरुय उसके लिए पूर्ण रूपसे तंयार है। स्त्रियोंकी वात तो जाने दीजिए, 
हमारे पुरुष भी देश और समाजके हितके प्रति पूर्ण रूपसे सावधान नहीं हैं । क्रांति 
एक वाढ़की भाँति होती है । उससे एक राष्ट्र उन्नति कर सकता हैं और उसी 
प्रकार नष्ट भी हो सकता है । वह राष्ट्र, जो काफ़ी जाग्रत हो चुका है, जिसके 
भीतर भ्रातृत्वकी भावना पनप गयी हे, जिसमें पारस्परिक मैँत्री और राष्ट्री- 
यताकी भावनाएँ हैँ, निश्चित ही क्रान्तिसे लाभान्वित होगा । जिस राष्ट्रमें इन 
गणोंक्ी कमी है, वह उसकी बाढ़में वह जायगा । यदि हम यह समझते हैं कि 
समुद्ध राष्ट्र स्वर्गसे गिरते हैँ, तो हम भलमें हैं । वही राष्ट्र प्रगति किया करता 
है जिसने अपने निजके लिए आराम ओर सुख्खोपभोगको अस्वीकार कर देनेवाले 
नागरिकोंको जन्म दिया हे-ऐसे लोगोंको, जिन्होंने अपने राष्ट्रको आगे बढ़ानेके 
लिए अपने निजके सामाजिक स्तर और भविष्यकी आश्याओंको दाँवपर लूगा दिया 
है । हम लोगोंमें ऐसे आदमी नहीं हैं। यही कारण है कि हम लोग पिछड़े हुए हैं । 
जो आगेकी ओर वढ़ते जा रहे हैं, वे यह जानते हैं कि उनकी वास्तविक सफलता, 
उनके राष्ट्रकी प्रगतिमें ही निहित हैं। हम केवरू अपने निजक्रे छाभको ओर 
देखते हैं, भले ही देश रसातलम॑ चला जाय । हम इस वातको समझ सकनेमें 
असमर्थ हैं कि हमारी वयक्तिक् सफलता हमें अपनी राष्ट्रीय सफलताकी ओर नहीं 
ले जाती । जब एक राष्ट्र सफर होता है, तब उसका प्रत्येक नागरिक उससे 
लाभान्वित होता है । हम केवल अपने निजी लाभको ही देखते हैँ । अपने अकेले 
अस्तित्वको बनाये रखनेका प्रयास, पशुओंका तरीका हैं । जानवर अपने निजके 

लिए रहनेका आश्रय बनाते हैं, अपना संगी चुनते हैं और अपनी संतानको पालते 
हैं । यदि हम भी यही करते हैं तो हम उनसे श्रेष्ट प्राणी कंसे हुए ? यदि आप 
यह चाहते हैं कि आपका देश प्रगति करे और सफल हो तो आपको व्यक्तिगत 
अस्तित्वकी अपेक्षा सामाजिक जीवन जीना होगा । 

“मैंने यह सुना है कि अमानुल्लाह खाँ कहा करते थे, 'में पख्तूनोंका क्रांति- 
कारी वादशाह हूँ । सचमुच, वे ही ऐसे व्यक्ति थे, जिन्होंने हमारे भीतर क्रान्ति- 
कारी भावनाकों भरा । और वस्तुस्थिति यह हैँ कि स्त्रयं अफ़गानोंकी अपेक्षा हम 
उनसे अधिक लाभान्वित हुए क्योंकि अफ़गान सो रहे थे और हम पर्ण रूपसे 
जाग्रत थे । 

“इस सभाका श्रोताओंके ऊपर गहरा प्रभाव पड़ा। दूसरे दिन एक युवक 
मेरे पास आकर बोला कि पठान समुदायकी सेवा और उसके सुधारके लिए वह 
एक संगठन प्रारम्भ करना चाहता है । हम लोगोंने इस विपयपर चर्चा की और 
काफ़ी विचार-विमर्श किया । हम लोग “अंजुमन-इस्छाह-उल अफ़गानिया' संस्थाकी 
स्थापना कर चके थे) यह संस्था शिक्षा-प्रसारकी दिशामें कार्य कर रही थी। हमने 
निश्चय किया कि वही इस महत्त्वपर्ण कार्यको भी अपने हाथमें ले छे। अपने 
पिछड़े हुए समाजकी सामाजिक कमियोंको दूर करनेके लिए हमने एक अन्य संग- 
ठन 'खुदाई खिदमतगार अर्थात्‌ ईश्वरके सेवक प्रारम्भ किया था। आरम्भमें 
यह एक पूर्णतया अराजनीतिक संगठन था परन्तु ब्रिटेनकी दमन नीतिने उसको 
राजनीतिमें भाग लेनेको विवश कर दिया । यह एक आत्म-विरोधकी स्थिति थी 
कि अंग्रेज ही हमें और कांग्रेसको निकट लछानेक्रे माध्यम बने । 

“हम लोगोंमें पारिवारिक कलह, कुटिल पड्यन्त्र, शत्रुता, रूढ़ियाँ और झगड़े- 
दंगे फैले हुए थे। पख्तून जो कुछ कमाते थे वह हानिकारक प्रथाओं, कुरीतियों और 
मुकदमेवाजियोंमें खर्चा कर डालते थे। अधभूखे और अधनंगें पख्तुन एक दयनीय 
जीवन जी रहे थे । न हम धनी व्यापारी थे और न अच्छे खेतिहर । काफ़ी लम्बे 
विचार-विनिमयके पश्चात्‌ सितम्वर सन्‌ १९२९ में हम “खुदाई खिदमतगार' 
संगठनकी नींव रखनेमें सफल हो गये । हमने संस्थाका यह नाम एक प्रयोजन- 
विशेषके कारण रखा था; हम ईइ्वरके नामपर पख्तूनोंमें अपने समाज और देशकी 
सेवाकी एक भावना और एक चेतना भरना चाहते थे । हमको इस भावनाकी 

आवद्यकभा भी भी । परस्तुनोंका हिसामें विश्वास था और वह भी अपने विरो- 
धियोंके छिए नहीं वल्कि अपने निजके वन्धुओंके लिए। सबसे निकट और प्रिय- 
जन ही उनकी हिंसाके शिकार थे । आपसी पड्यन्त्रों और मतभेदोंने उनके हृदय 

खदाई खिदमतगार 
विदीर्ण करके उनको अलग-अलग कर दिया था । उनकी अन्य बहुत वड़ी कमियाँ 
प्रतिहिसा अथवा बदलेकी भावना तथा उनमें चरित्र और अच्छी आदतोंका 
अभाव थीं । 
जो व्यक्ति भी अपने अन्तरमें खुदाई खिदमतगार बननेकी प्रेरणाका अनुभव 


बिक 


करता था वह इस गम्भीर और पवित्र शपथको ग्रहण करता था : 





लड़ छ। सर 


“मैं एक खुदाई खिदमतगार हूँ और ईश्वरको मेरी किसी सेवाकी आवश्यकता 
नहीं है अतः में उसके प्राणियोंकी निःस्वार्थभावसे सेवा किया करूँगा। में कभी 
किसीसे प्रतिकार या प्रतिहिसावश वदला नहीं लूगा और उसको भी क्षमा कर 
दूंगा जिसने मेरे विरुद्ध मेरा शोषण किया हैं अथवा जिसने मुझपर अनुचित दवाव 
डाला हैँ । में किसी पड़यन्त्र, पारिवारिक कलह या शत्र॒ुतामें भाग नहीं लगा और 
मैं प्रत्येक पठानकों अपना भाई और साथी समझूँगा। में सारी कुप्रथाओं और 
कुरीतियोंका त्याग कर दूंगा। में एक सरल जीवन अपनाऊंगा। में दूसरोंका 
उपकार करूँगा और अपने-आपको दुष्कर्मोसे बचाऊंगा। में अपनेमें एक श्रेष्ठ चरित्र 
को विकसित करूँगा और अच्छी आदतें उत्पन्न करूँगा | में सुस्त वतकर जीवन 
नहीं बिताऊँगा । में अपनी सेवाओंके लिए कोई पुरस्कार नहीं चाहूँगा । में निर्भीक 
रहेगा और किसी भी त्यागके लिए सर्देव तत्पर रहूंगा । 

यह खुदाई खिदमतगार संस्थाके संस्थापकके शब्दोंमें उसके जन्मकी कथा हूँ । 

खान अब्दुल ग़फ्फ़ार खाँ पख्तूनोंसे चर्चा करते हुए एक गाँवसे दूसरे गाँवको 
चले जाते थे । उनके साथियोंको ऐसा लगा कि हमारे सफ़ेद कपड़े बहुत शीत्र 
मैले हो जाते हैं इसलिए उन लोगोंने अपने कपड़ोंको रंग लेनेका निड्चय कर 
लिया । उनमेंसे एक आदमी अपनी कमीज, पाजामा और साफा एक स्थानीय 
चमड़ा तैयार करनेके कारखानेमे ले गया ओर उन्हें चीड़की छालसे बनाये गये उस 
घोलमें डुबो छाया जो चमड़ेको रंगनेके लिए तेयार किया गया था | फल यह 
हुआ कि उसके कपड़ोंका रज् कुछ कत्थईपन लिये हुए गहरा लाल हो गया। 
दूसरोंने भी यही किया । जब अगले अवसरपर उन लोगोंका दर बाहर निकला 
तब उनके बस्त्रोंके असामान्य रंगने दूसरोंका घ्यान अपनी ओर आक्ृष्ट किया । 
छोगोंने अपने हलोंको खेतमें ही छोड़ दिया और वे छाल रज़के कपड़े पहने हुए 
इन लोगोंको देखनेके लिए दोड़े आये। 'वे आये, उन्होंने देखा और उन्होंने 
जीत लिया ।' ख्लान अब्दुल ग़फफ़ार खाँने अपने कार्यकर्त्ताओं,-खुदाई खिदमत- 
गारोंके लिए इसी गहरे छाल रज़को अपना लिया, इसीलिए ये लोग 'छारू 
कुर्तीवाले' भी कहे जाते हैं । उनका ध्येय स्वतंत्रता ओर उनका कार्या लोक-सेवा 

खान अब्दुल ग़फ़्फार खाँ 
था । खदाई खिदमतगारोंकी सेना कचके समय यह प्रयाण-गीत गाया करती था : 
हम ईश्वरकी सेना हैं । 
हम मृत्यु (के भय) ओर बन (के प्रकोभन) के आगे अविचलित हैँ 
हम लोग कूच कर रहे हैं, हमारे नेता ओर हम लोग, 
हम मरनेको तंयार हैं । 
हम सेवा करते हैं ओर हम प्रेम करते हँ-- 
अपनी जनताको ओर अपने ध्येयका । 
स्वाधीनता हमारा लक्ष्य हैं 
और उसका मल्य हम जीवन देकर चकाते हैं । 
यह महत्त्वपर्ण संगठन, जो अपने कई गुणोंके कारण अनूठा कहा जा सकता 
हैं, ख़ान अब्दुल ग़पफ़ार खाँकी समाज-संगठन करनेवाली प्रतिभाका परिचायक 
है । उन्होंने प्रत्येक गाँवमें स्थानीय लोगोंकी समितियोंका एक सूत्र-जाल बुन दिया 
था, जिनको कि जिरगा कहा जाता था। उसके ऊपर कई गाँवोंकी एक समिति 
टप्पा' गठित की गयी थी । इसके बाद तहसील और ज़िला समितियाँ थीं और 
उन सबके ऊपर प्रान्तीय जिरगा था, जिसको पख्तूनोंकी गंरसरकारी पालंमेन्ट 
कहा जा सकता हं। सभी समितियोंका गठन निर्वाचन द्वारा होता था। स्वयं- 
सेवकोंके संगठतमें अवश्य चुनाव-पद्धतिका उपयोग नहीं होता था क्योंकि वहाँ 
अनुशासन ही सबसे प्रधान वस्तु थी; और कऊहकी भावनाकों न आने देनेके लिए 
खान अब्दुल गफफ़ार खाँकोी खुदाई खिदमतगारोंका 'सालार-ए आज़म या कमाण्डर- 
इन-चीफ़ नियुक्त किया गया था। यह सर्वोच्च अधिकारी ही अन्य अफ़सरोंकी 
नियुक्ति करता था। ये सब अफ़सर ओर खुदाई खिदमतगार संस्थासे बिना कुछ 
लिये हुए उसे अपनी सेवाएँ प्रदान करते थे। यहाँतक कि वर्दीके लिए भी 
संगठनसे कुछ नहीं लेते थे। संस्थाके लिए ये स्वयंसेवक सर्देव महान शक्तिके हे | 
थे। वे आन्दोलनकी प्रवृत्तियोंको आगे बढ़ाते थे और उसके निर्णयोंको कार्यान्वित 
करते थे। उन्होंने यह शपथ ली थी कि वे निःस्वार्थ भावसे बिना पारश्रमिक लिये 
जनताकी सेवा करेंगे और अवसर आतेपर बड़ेसे बड़ा वलिदान देंगे । स्त्रसेवकोंको 
झण्डे दिये गये थे, पहले लाछू रज्धके और फिर तिरज्ज । उन्तको वर्दियोंपर 
लगायी जानेवाली पट्टियाँ भी दी गयी थीं और मशक वाजा तथा ढोल भी । 
खुदाई खिदमतगारोंमें पुरषोंकी वर्दी छाछ और स्त्रियोंकी काली थी । वे सार्व- 
जनिक सभाओंमे व्यवस्था बनाये रखते थे। गाँववालोंकी आवश्यकताके समय 
वे उनकी सहायता करते थे | वे लोग नियमित रूपसे ड्रिक करते थे और उनको. 

खुदाई खिदमतगार 
सना ज॑ंसे लम्बे मार्च! करना भी सिखलापा जाता था परस्तु वे शस्त्र धारण नहों 


करते थे और न अपने साथ हथिया लेकर चलते थे, यहांतक कि लाठी भी 
नहीं लेते थे । 

खुदाई खिदमतगारोंके आन्दोलनका रूक्ष्य परू चूनोंमें आत्म-सम्मान और ईव्वर 
से भयक्री भावना जाग्रत करना था--एक ऐसा भय जो शेप सारे भयोंसे मक्त 
देता हैं । खुदाई खिदमतगारोंकी इस संस्थाक्ता उद्देश्य पस्तुनाका उद्यागशीलता 
तथा मित 


व्ययिता सिखलाना था आर उन्तम आत्म-विद्यास भरता था । 

स्वाधीनताकी पुकार 

लाहौर कांग्रेससे कुछ पूर्व कांग्रेस और अंग्रेज सरकारके मध्य समझोतेंका एक 
आधार खोजनेका अंतिम प्रयास किया गया । २३ दिसम्बर सन्‌ १९२९ का दिन 
भैटके लिए निश्चित हुआ परन्तु उसी दिन जब कि लार्ड इरविन दिल्ली वापस 
आ रहे थे, रेलकी पटरीके किनारे एक वम-विस्फोट हुआ जिसमें वाइसराय वाल- 
वाल बच गये । इसके वाद महात्मा गांधी, पं० मोतीकाल नेहरू, विट्ठरूूभाई 
पटेल, तेज वहादुर सप्र्‌ और मिस्टर जिना उनसे मिले । बम-विस्फोटक्े विषय 
बातचीत होनेके वाद वाइसरायने पूछा, प्रारम्भ कँसे किया जाय ? क्‍या हम 
| सवसे पहले वन्दियोंकी रिहाईका प्रइन उठायें ? गांधीजीने सीधा प्रद्न किया, 
प्रस्तावित गोलमेज़ कांफ्रेंस क्या पूर्ण डोमिनियनके आधारको लेकर आगे बढ़ेगी ?' 
लार्ड इरविन उन्हें इसका कोई आश्वासन न दे सके । उनकी अनिश्चयात्मक 
टिप्पणीके परचात्‌ चर्चा वहीं समाप्त हो गयी । 

“हम अब एक नवीन युगमें प्रवेश कर रहे हैं |” गांधीजीने कहा, पूर्ण 
स्व॒राज्य हमारा दूरका लक्ष्य नहीं अपितु तात्कालिक ध्येय हैं । यदि हम अहिसा 
और उसके सहवर्ती गुणोंसे छाखों छोगोंमें स्वाधीनताकी सच्ची भावनाको विक- 
सित कर देंगे तो क्या हमारा ध्येय मर्तिमंत नहीं हो जायगा ? गुप्त हिसात्मक 
पड़यंत्रोंके द्वारा अंग्रेजोंके जीवनको जोखिममें डालना अथवा उन्हें देशसे निकाल 
देना ही यथेष्ट नहीं हैं । यह दृष्टिकोण हमको स्वाधीनताके निकट नहीं ले जायगा 
वल्कि एक अव्यवस्थाकों जन्म दंगा । हम अपनी आंतरिक ऐक्य-भावनाको विक- 
सित करके और उसके द्वारा उनके हृदय और मस्तिष्कूपर अपना प्रभाव डालकर 
अपने और उनके वीचके मतभेदकों दूर कर सकते हैं और स्वराधीनताको स्थापना 
कर सकते हैं। जिन लोगोंको हम अपनी प्रगतिके पथके बाधक समझते हैं, उनको 
आतंकित करके या उनकी हत्या करके नहीं बल्किअपने धीरज और सद-श्यव- 
हार द्वारा उनका हृदय-परिवर्तन करके ही हमें स्वाधीनता प्राप्त करनी है | अतः 
हम जनताके समक्ष सविनय अवज्ञाका पथ प्रस्तुत कर रहे जन 

सन्‌ १९२९ ई० में क्रिसमसके सप्ताहमें लाहौरके निकट, रावी नदीके तटपर 
जब कांग्रेसका अधिवेशन हुआ तव वातावरणमें एक कसाव था। ३०,००० दर्शकों 

स्वाधीनताकी पुकार 
और प्रतिनिधियोंमें पश्चिमोत्तर सीमाप्रान्तके उन लोगोंकी भी काफ़ी संख्या 
थो जो ख़ान अब्दुल ग़फफ़ार खाँके नेतृत्वमें पिछले कई वर्षोसि कांग्रेसके अधि- 
वेशनोंमें सम्मिलित होते आ रहे थे। अछी-वन्धु सन्‌ १९२४ ई० से कांग्रेससे 
शर्ने:-शने: दूर हटते जा रहे थे। यद्यपि वे कांग्र सके इस अधिवेशनमें शामिल हुए 
थे परन्तु केवछ गांधीजीको यह चेतावनी देनेके लिए कि मसलूमान लोग उनको 


सविनय अवज्ञाके अभियानमें सहयोग नहीं देंगे । डा० अन्सारी तथा अन्य कई 


मुस्लिम नेता कांग्र सके साथ थे परन्तु वे इस स्थितिके परिणामसे भय खा रहे थे 
और इसीलिए उनका उत्साह भंग था, परन्तु मौलाना आज़ादने कांग्र सके सम- 
र्थनमें अपनी सारी शक्ति लगा दी । उनको इस वातपर तनिक भी सन्‍्देह न था 
कि सामान्य रूपसे मुस्लिम जनता स्वाधीनताकी पुकारका यथोचित उत्तर देंगी। 
खान अब्दुल ग़फफ़ार खाँने खिलाफत कमेटीसे त्याग-पत्र दे दिया क्योंकि वह 
कांग्र स विरोधी संस्था बन चुकी थी । 

पं० मोतीलाल नेहरूने कांग्र सकी अध्यक्षताका कार्यभार अपने पुत्र जवाहर- 
लालको सॉंप दिया जो कि घोड़ेकी पीठपर वठकर पडालम आये थे। लम्बे मागपर 
अपार जन-समहमें लाखोंकी संख्यामें लोग एकत्रित थे ओर वे उनक ऊपर फूला- 
की वर्षा कर रहे थे । उन्होंने अपने अध्यक्षीय भाषणमें अपनेको एक समाजवादी 
और रिपव्लिकन घोषित किया । उन्होंने कहा, 'हमारे लिए स्वाधीनताका अभि- 
प्राय ब्रिटेनकी प्रभु-सत्ता और ब्रिटेनके साम्राज्यवादसे पूर्ण रूपसे मुक्त होना हे । 
मुझको इसमें तनिक भी सन्देह नहीं हे कि अपनी स्वाधीनताको प्राप्त कर लेनेक 
पश्चात्‌ भारत विश्व-सहयोग और विश्व-संघक सारे प्रयासोंका स्वागत करेगा 
और अपनेसे बड़े एक समहको, जिसका वह एक सदस्य होगा, अपनी स्वतःकी 
स्वाघीनताके एक अंशको देनेको भी तत्पर हो जायगा । सम्यताक नामपर मुक्त 
सहयोग और पारस्पकि आश्रयर्क पथपर संकी्ण राष्ट्रीयता और अंधेरे पक्ष खड़े 
कर दिये गये हैं । 

कलकत्ताके सन्‌ १९२८ ई० के विगत कांग्रेस अधिवेशनमें पूर्ण स्वराज्यकी 
मांगको स्थगित करनेंके लिए अपनेको उत्तरदायी ठहराते हुए गांधीजीते एक 
ऐतिहासिक प्रस्ताव प्रज्ञापित किया, जिसमें यह घोषणा की गयी कि कांग्रेसके 
संविधानके प्रथम अनुच्छेद आये हुए स्वराज्य शब्दसे पूर्ण स्व॒राज्यका अभिप्राय 
लिया जाय । प्रस्तावके प्रवर्ती अंशमें कहा गया : “वर्तमान परिस्थितियोंमें प्रस्ता- 
वित गोलमेज़ कांफेसमें प्रतिनिधित्व करनेसे कांग्रेसको कुछ भी लाभ नहीं होगा । 
स्वतन्त्रता-अभियानको संगठित करनेकी दिश्ञामें उठाये गये प्रारम्भिक कदमके रूपमें 

खान अब्दुल ग़फ्फ़ार खाँ 
तथा परिवर्तित 'क्रीड' के साथ कांग्रेसकी नीतिको यथासम्भव अनुरूप बनानेके 
लिए, कांग्रेस विधान-सभाओं और सरकार द्वारा गठित समितियोंके पूर्ण वहिप्कार 
का प्रस्ताव रखती है ओर कांग्रेसजनों तथा उन सब छोगोंसे, जो राष्ट्रीय आन्दो- 
लतमें भाग ले रहे हैं, यह आग्रह करती हैं कि वे भविष्यमें होनेवाले चनावोंमें 
भाग न ल | साथ ही वह वर्तमान सदस्योंको यह आदेश भी देती हे कि वे अपने 
पदोंसे त्यागपत्र दें दें। यह कांग्रश राष्ट्रसे अनुरोध करती है कि वह कांग्रंसके 
रचनात्मक कार्यक्रमको उत्साह सहित कार्यान्वित करे । वह अखिल भारतीय 
कां:्स समितिको यह अधिकार देती हैं कि वह जिस समय भी अनुकूल समझे 
सविनय अवज्ञा आन्दोलन छेड़ दे जिसमें कि चने हुए क्षेत्रमें या सर्वत्न सरकारी 
करोंको न देना भी शामिल हैं और वह इस कार्यमें जो भी उचित समझे, 
सुरक्षा वरते । 
गांधीजीने इस प्रस्तावको कांग्रेसक्रे भविष्यक्रे कार्यके मलाधारकी संज्ञा दी । 
३१ दिसम्बर सन्‌ १९२९ की अदछ रात्रियें बारह वजेके घंटेके साथ यह प्रस्ताव 
स्वीकृत हआ | सन्‌ १९३० के आगमनके साथ ही भारतीय स्वाधीनताका तिरं 
ध्वज फहराया गया। 'इसल्किलाब जिन्दाबाद---'क्रान्ति चिरजीवी हो' के गगनभेदी 
नारोंसे आकाश गज उठा। सीमान्तके स्वयंसेवक आनन्‍्दातिरेकसे लाच उठे और 
उस न्नाचम जवाहरलाल नेहरूने भी पठानोंका साकफ़ा वाँधकर भाग लिया । वे तथा 
उनकी पत्नी कमलाजी सीमाप्रान्तके लोगोके द्वारा दिये गये एक विशिष्ट भोजमें 
सम्मिलित हुए । 
लाहौरके कांग्रेस अधिवेशनमें सीमाप्रान्तक्रे कई सौ छोग शामिल हुए । प्रदेश 
के प्रतिनिधि तो कांग्रेस अधिवेशनोंमें सदेव आया करते थे परन्तु लाहौरमें सीमा- 
प्रान्तके उत्साही तरुणोंके एक वहुत बड़े दलने अखिल भारतीय राजनीतिकी 
धाराओंका प्रथम बार स्पर्श किया । उनके खुले, ताजे दिमाग़ उससे अत्यधिक 
प्रभावित हुए और वे स्वाधीनताके संघर्षमें शेष भारतके साथ एकताकी भावना- 
का अनुभव करते हुए अपने घर लौटे । उनके मनमें अपूर्व उत्साह था । ये छोग 
सरल थे परल्तु कार्य-साधक थे । अन्य प्रान्तके लोगोंकी अपेक्षा वे कम वातें करते 
थे और उनमें उतना वाक-छल भी न था। वे अपनी जन्तताको संगठित करने 
लगे और उसमें नये विचार फंलाने लगे । खान अब्दुल ग़फ्फ़ार खाँ अपने साथी 
खुदाई खिदमतगारोंके साथ सरल तथा प्रभावपूर्ण पख्तू भाषामें छोगोंको उद्बोधित 
करते हुए पदक या कभी-कभी धोड़ेपर एक गाँवसे दूसरे गाँवकों जाते थे ही वे 
लोगोंको उनके गौरवपूर्ण अतीतका स्मरण दिलाते थे ओर उन्हें यह बतलाते थे 

कि म'य एशिया ओर भारतके इतिहासमें उन्होंने कितनी उल्लेखनीय भूमिका 
निभायी है । वे अपने प्रदेशके लोगोंसे कहते कि आप छोग निर्भोक ओर साहसी 
हैं तथा मृत्युसे नहीं डरते, फिर भी आप गुल्म हैं । वे उनसे उनके रक्तपातपूर्ण 
झगड़ोंको त्यागने, लड़के-लड़कियोंक़ो पढ़ाने, महिछाओंके प्रति कृपालु होने, विवाह 
के खर्चेकों घटाने, सारे शोषकोंका विरोध करने तथा सर्देव शोषित व्यक्तिका पक्ष 
लेनेके छिए कहते थे । वे लोगोंसे ऐसी बातें कहते हुए, जो उनसे पहले कभी किसी 
ने न कही थीं, प्रान्तके एक छोरसे दसरे छोरतक कई वार पेंदल घूमे । उनके 
प्रास्तमें लगभग तीन हज़ार गाँव थे परन्तु ऐसा कोई गाँव न बचा था, जिसमें वे 
स्वयं न गये हों । तरुण उनके झण्डेके नीचे आकर खड़े हो जाते थे, छाल पोझाक 
धारण कर लेते थे और अपने नेताके समस्त उचित आदेंशोंका पालन करनेकी शपय 
लेते थे । इस संगठनक।! स्वरूप सैनिक पद्धतिपर था ओर उसमें एक उच्च स्तरका 
अनुशासन वनाये रखना अत्यावश्यक्न था | वे ईश्वर, समाज और मातृभूमिक्रे प्रति 
निष्टावान्‌ रहनेकी पवित्र शपथ लछेतें थे और अहिसाको पूर्ण रूपसे पालनेकी भी 
प्रतिज्ञा करते थे । उन्होंने अपने अति प्रिय शस्त्र राइफल, रिवाल्वर और तलवार 
त्याग दिये थे । इस संगठनमें किसी भी जातिका व्यक्ति भर्ती हो सकता था। 
पहले इन स्त्रयंसेवकोंकी प्रवृत्तियाँ समाज-सुधारके कार्योतक ही सीमित रहों। 
लोगोंको शराब पीनेसे रोकना, उनमें सचाई और एकताकी भावनाकों विकसित 
करना, खादीको प्रोत्साहित करना, पारस्परिक झगड़ोंकों रोकता और धर्मके या 
अन्य किसी प्रकारके भेद-भावके बिना मानव-मात्रकी सेवा करना उनके कर्त्तव्य 
थे। लाहौर कांग्रेसके बाद खान अब्दुल गफ्फ़ार खाँने अपने कार्यकर्त्ताओंके इस 
छोटेसे दलको कांग्रेसके कार्यक्रमको आगे बढ़ानेके लिए एक पूर्ण संस्थाके रूपमें 
वदल दिया । अप्रेल सन्‌ १९३० तक खुदाई खिदमतगारोंकी संख्या ५०० से 
अधिक नहीं थी परन्तु छः महीनोंके वाद ही वह बढ़कर ५०,००० तक पहुंच 
गयी । यह संगठन बड़ी तेजीके साथ फैलता चला गया और कबीलोंके इलाकेमें 
भी पहुँच गया । वह इतना लोकप्रिय हो गया कि जिस गाँवमें भी खान अब्दुल 
ग़फफ़ार खाँ पहुँचे, वहीं उन्होंने पहलेसे जिरगा स्थापित देखा । 

२६ जनवरी सन्‌ १९३० ई० को प्रथम स्वाधीनता दिवसकी संब्याको गांधी- 
जीने अपने ये विचार व्यक्त किये : 

“हम इस विचारसे अत्यधिक भयभीत हैं कि ब्रिटेनसे हमारा सम्बन्ध टूटते 
ही हिंसात्मक उपद्रव होने लगेंगे । में अहिसाका उपासक हूँ, फिर भी यदि मुझसे 
यह पूछा जाय कि इस चिंरदासत्व और उपद्रवके विवश्ञ साक्षीकी दो स्थितियों- 

खान अब्दुल ग़पफ़ार खाँ 

मेंसे आप किसे पसन्द करेंगे तो में विना किसी हिचकके कहूँगा कि में भारतकी 
इस चिरदासताकी अपेक्षा उपद्रवकी स्थितिको अधिक पसन्द करूँगा । इससे भी 

कहीं अधिक, इस रोजकी मलम्मेदार गलामीको देखनेसे यह कहीं अच्छा हैं 
कि हिन्द और मसलमान आपसमें लड़कर मर जाये। जिस समय हम अपनी 
स्वाधीनताकी वात कहते हैं उस समय हमारे आगे कई खेमोंसे अफ़गान-हमलेका 
भ्रम खड़ा कर दिया जाता हैं । जब हमने इतने वर्प अंग्र जोंकी दासतामें काटे हैं, 
तब हमारे लिए अफ़गान आक्रमणका क्‍या भय हैं ? में एक दृढ़ आशावादी हूँ 
आर मेरा यह अटलऊ विव्वास है कि रक्तहीन क्रान्तिके द्वारा ही भारत विजय 
प्राप्त कर सकता है । यदि आप अपनी शपथके प्रति सच्चे हैं तो यह विरूकुल 
सम्भव हैं ।' 

स्वाधीनता दिव्रस मनानेके लिए सारे भारतमें बड़ी-बड़ी सभाएँ हुईं जिनमें 
पश्चिमोत्तर सीमान्त प्रदेश भी सम्मिलित था। इन विद्ञाल सार्वजनिक सभाओंमें 
यह प्रस्ताव पढ़ा गया : 

“हमारा विश्वास हैं कि किसी भी देशकी जनताकी भाँति हम भारतीयों का 
यह अविच्छिन्न अधिकार है कि हम अपनी स्वाधीनताको त्राप्त करें, अपने श्रमका 
फल पाये और मानव-जीवनक्गे समस्त सुविधाको ग्रहण करें ताकि हमको अपने 
विकासके सारे पूर्ण अवसर प्राप्त हो सकें । हमारा यह भी विश्वास है कि यदि 
कोई शासन किसी जत्नताको उसके अधिकारोंपे वंचित करता है तो जनताको 
स्व्रत; यह अधिकार मिल जाता हूँ कि वह उसे बदल “दे या मिटा दे। अंग्र जी 
सरकारने भारतमें उसके निवासियोंकों न केवल स्त्राधीनताके अधिकारोंसे वंचित 
किया हैँ अपितु उसका आधार शोषण रहा हैं । उसने आर्थिक, राजनीतिक, 
सांस्कृतिक और आत्मिक सभी दृष्टियोंसे भारतको बरवाद किया है इसलिए हमारी 
यह मान्यता हैं कि भारतको निद्चित ही ब्निटेनसे अपना सम्बन्ध-विच्छेद कर 
देता चाहिए और पूर्ण स्वराज्य प्राप्त करना चाहिए । हम इसे मानव और 
ईद्व्रर दोनोंके प्रति एक अपराध मानते हैं कि हम किसी ऐसे शासनके अधीन रहें, 
जिसने हमारा चतुरदिक विन्ताश किया हें । फिर भी हम यह स्त्रीकार करते हैं कि 
हमारी स्वाधीनताप्राप्तिका सबसे प्रभावशाली पथ हिसाका नहीं हे । हमारे लिए 
जितना अधिकाधिक सम्भव हो, हम अपने सारे स्वेच्छिक् सहयोगको ब्रिटिश 
सरकारसे हटा ले और अपने आपको सविनय आज्ञा भंग आन्दोलनके लिए तयार 
करे, जिसमें शासनकों करोंका न देना भी शामिल हैँ । हम यह भरी भाँति समझ 
चुके हैं कि हमें हिंसात्मक कार्यक्रे लिए कितना भी उत्तेजित किया जाय, यदि 

हम शासनसे अपने स्वेच्छिक सहयोगको हटा लेंगे और करोंको नहीं देंगे तो इस 
अमानवीय शासनका अंत होकर ही रहेगा । इसलिए यह हमारा गम्भीर निश्चय 
हैं कि हम समय-समयपर प्राप्त होनेवाले कांग्र सके आदेशोंका पूर्ण पालन करेगें 

क्योंकि वे ही हमको पूर्ण स्व॒राज्यके ध्येयकी ओर निरल्तर प्रेरित करंगे । 
ख़ान अब्दुल ग़फ़्फार खाँ और उनके सहयोगी कार्यकर्त्ताओंके पीछे पुलिसके 
गृप्ततर छायाकी भाँति छूंगे रहते थे। कभी-कभी सावेजनिक सभाओं अग्रज 
अधिकारी और हृथियारबन्द सिपाहियोंका दस्ता भी मोजूद रहता था । इन सब 
लोगोंको इस बातका बड़ा आइचर्य था कि क्रान्ति आयी तो कंसे आयी ? वे अपने- 
आपको वहत असमर्थ अनुभव कर रहे थे । उनका खयाल था कि यह आन्दोलन 
तो केवल चार महीनेसे चछा हँ--वे उसको उस अवधिका ही समझते थे जिसमें 
कि कड़ा काम हुआ था और तृफ़ानी दौरे किये गये थे । तभी अचानक एक दिन 
पेशावरके उपायक्त ( डिप्टी कमिइनर ) मि० मेटकॉफने खान अब्दुल ग़फ़्फ़ार खाँके 
पास खबर भिजवायी कि वे उनसे आकर मिल लं। खाश अब्दुल गफ्फ़ार खाने जब 
जानेसे इनकार कर दिया तब उन्होंने लिखित आदेश भिजवाया । उन्होंने ख़ान 
अब्दुल ग़फ्फ़ार खाँको लिखा, 'यह आप क्‍या कर रहे हैं ? इसे बन्द कीजिये । 
खान अब्दुल ग़फ़्फ़ार खाने उत्तर दिया, 'मूल रूपसे यह एक सामाजिक कार्य हें, 
राजनीतिक नहीं । वस्तुत: यह काम सरकारको करना चाहिए। में तो आप लोगों 
का ही काम कर रहा हैँ । इसमें तो आपको मुझे सहयोग और सहायता देनी 
चाहिए ।' डिप्टी कमिश्नरने इसपर टिप्पणी की, 'में यह स्व्रीकार करता हूँ कि 
इस समय आप सामाजिक कार्यमें लगे हुए हैं परन्तु इस वातका क्या भरोसा कि 
आप पछ्तूनोंको संगठित करके उनका हमारे विरुद्ध उपयोग नहों करंगे ? खान 
अब्दुल ग़फ्फ़ार खाँने उत्तर दिया, 'यह तो पारस्परिक विद्वासपर आधारित हैं। 
आप हमपर भरोसा कीजिए और हम आपपर करें । में यह देख रहा हूँ कि क्रान्ति 
सन्निकट हें । क्रांति एक वेगवान्‌ जलू-प्रवाहकी भाँति होती हैँ । हम' पछ्तुनोंकों 

इसलिए संगठित कर रहे हैं कि कहीं वे उस वाढ़के आगे वह न जायें ।' 
१२ मार्च सन्‌ १९३० को गांधीजीने नमक-कानूत्त भंग करनेके लिए डांडी- 
की ओर प्रयाण किया । यह एक ऐतिहासिक घटना थी । १४ अग्रलको कांप्रेसके 


अध्यक्ष पं० जवाहरलाल नेहरू गिरफ्तार कर लिये गये । 


जे रे 


आधिकारिक रूपसे खुदाई खिदमतगारोंकी पहलो सभा १८ और १९ अमप्रेलू 


सन्‌ १९३० को उत्‌मानज़ईमें हुई, जिसमें लछगभग २०० लाल वस्त्रधारियोंने भाग 


लिया । २३ अप्रेलको खान अब्दुल ग़फ्फ़ार खाँने उतमानज़ईमें एक सार्वजनिक 

खान अब्दुल ग़पफ़ार खाँ 
'सभाको सम्बोधित किया। अपने भाषणमें उन्होंने जनताको सविनय अवज्ञा आन्दो- 
लनमें भाग लेनेकी सलाह दी । इस सम्मेलनके पर्चात वे आन्दोलनके संगठनके 
संबंधर्मं मोटरकार द्वारा पेशावर जा रहे थे लेकिन वहाँ पहँचनेसे पहले ही उनको 
नाको थानेपर गिरफ्तार कर लिया गया और वापस चारसद्दा ले आया गया । 
उनके साथ ही अफ़गान यूथ लीगके मंत्री मियाँ अहमद शाह, अध्यक्ष अब्दुछ 
अकवर खाँ तथा सभाके संयोजक सालार सर फ़राज़ खाँ और शाहनिवाज खाँका 
भी बन्दी बना लिया गया। नाकीके निवासियोंने कहा कि हमारे इलाकंम बाव्शाह 
खानको गिरफ्तार करके अंग्रेजोंने हमारा अपमान किया है और यह घोषणा की 
कि आजसे हम सभी छोग खुदाई खिदमतगार हैं । 
उन्होंने अंग्रेजोंकी दृष्टिमें मेरा सम्मान बढ़ा दिया । खान अब्दुल गफ्फ़ार 
खाने लिखा है, "जब मेरी गिरफ्तारीका समाचार जनतातक पहुंचा तव चार- 
सद्दाके हजारों छोगोंने एकन्रित होकर इस कार्यके लिए अपनी असम्मति प्रकट 
की । उसी दिन मेरे कुछ सहयोगी पेशावरमें गिरफ्तार कर लिये गये और उन 
गिरफ्तारियोंके कारण किस्साखानी दाजारमें एक बहुत बड़ा काण्ड हो गया। 
इसमें पुलिसने गोलियाँ चलछायीं और बहुतसे छोग मारे गये। चारसददार्मे भी 
जनताकी बहुत बड़ी भीड़ने जेलकों प्रेर लिया। डॉ० खान साहब तुरन्त उस 
'स्थानपर पहुँच गये और उन्होंने भीड़को समझा-बुझाकर थांत किया । लोग हमारी 
अहिसाकी शिक्षाक्रे प्रति सच्चे रहे और उन्होंने कोई हिसात्मक कार्य नहीं किया । 
दोपहरके बाद हमको एक पुलिस गाड़ीमें ले जाकर बिठा दिया गया और एक 
संनिक जत्थेकी निगरानीमें मरदान जेल ले जाया गया । पुलिसकी उस गाड़ीको 
रोकनेके लिए वहुतसे लोग सड़कपर जाकर लेट गये । मैंने उनको समझाया कि 
ये मुझे फोज़के साथ जानें दें और मुझे इस प्रयासमें सफलता भो मिली । सायंकाल 
हम लोग मरदान जेल पहुँच गये । उसके अगले दित हम लोगोंको रिसालपुर ले 
जाया गया और एक मजिस्ट्रेटक्े आगे उपस्थित किया गया जिसने हम सबको 
सीमाप्रान्त अपराध त्रिनिमयकी धारा ४० के अन्तर्गत तीन-त्तीन वर्षका हे 
कारावास दंड दिया । 

'वहाँसे हमें पंजाबकी गुफर जेलमें पहुँचा दिया गया । हमारे पेशावरके कार्य- 
कर्त्ताओंमेंसे बहुतसे छोग वहाँ पहलेसे बंदी थे । इस कारागारमें पंजाब, दिल्‍ली 
और सीमान्त प्रदेशक्ते कुछ राजनीतिक नेता भी थे ।' 

ऐसी ही एक अन्य घटनाका सजीब वर्णन करते हुए डा० खान साहबने 
लिखा है : 

स्वाधीनताकी पुकार 
“दूसरे दिन उत्मानज़ईमें एक सभाका आयोजन था ओर उसमें यह सम्भा- 
वना थी कि कहीं उपद्रव न भड़क उठे । इस आशंकाके कारण में पेशावरसे मोटर- 
कार द्वारा उत्मानज़ई पहुँच गया। सभाके निश्चित समयसे कुछ घंटों पूर्व ही में 
उस स्थलूपर पहुँच गया था। आस-पासके गाँवोंके जो छोग सभाक्रे लिए इकट्ट 
हुए थे, उनमेसे जिनके पास जो भी हथियार थे, वे मेने उनसे ले लिये । यहाँ मैंने 
किसी सार्वजनिक स्थानमें पहली बार राजनीतिक भाषण किया। जिस समय 
मेरा व्याख्यान समाप्त हुआ, कोई व्यक्ति मेरे पास पहुँचा और उसने मुझे वतलाया 
के गाइड्स' का रिसाला आ गया हैं। मेंने ऐकान किया कि जो लोग इस 
स्थितिका सामना करनेको तेयार न हों वे सभाको त्याग दें। लेकिन कोई व्यक्ति 
भाकों छोड़कर नहीं गया । मैंने छाल कुर्ती दल ( खुदाई खिदमतगारों ) से 
मंत्रपर आ जानेके लिए कहा । रिसालेके कमांडरने ऐलान किया कि वह गोली” 
चलाने जा रहा हैं इसलिए सभा भंग कर दी जाय और छोग तितर-बितर हो 
जायें । लेकिन लोगोंने उसकी ओर ध्यान दे दिया । तव कमांडरने मुझसे कहा कि 
यदि सम्भव हो तो में उसे मदद दूं। मेंने उससे कहा, 'सभाकी कार्यवाही प्री 
हो चुकी हैं । आपके लिए सबसे अच्छी बात यह है कि आप वापस लौट जाये 
और हम भी अपने गंतव्य स्थानपर कूच कर जायेंगे । परन्तु यदि आप गोली ही: 
जलाना चाहते हैं तो उसे अभी शुरू कर दीजिए क्‍योंकि जब हम एक वार इस 
! स्थानको छोड़ देंगे तब गोली चलाना कोई बहुत बड़ी बहादुरीकी वात नहीं होगी ॥' 
कमांडरने मेरे साथ चालू खेलनी चाही परन्तु अंतर्मं वह अपने आदमियोंके साथ: 
वापस चला गया और खुदाई खिदमतगार भी अपने बेंड वाजेक्के साथ कूच करके 
मस्ज़िदके पासकी एक जगहको चले गये । वहाँ पहुँचकर उनको टुकड़ियोंमें वँट 
जानेका और अपने-अपने स्थानोंपर लछोठ जानेका आदेंश दे दिया गया। जिस 
समय वे जा रहे थे, ब्रिटिश रिसालेक्रे एक 'स्क्वॉड' ने उनके ऊपर हमला कर 
दिया । छाल कुर्ती दलके कमांडर मुहम्मद अस्लम खाँनें अपने लोगोंकों भूमिपर 
लेट जानेकी आज्ञा दी रिसालेने उन लछोगोंपर आक्रमण किया परन्तु पहली पंक्ति. 
के पास्त पहुँचकर उसके सिपाही रुक़ गये । ऐसे ही कई वार आक्रमण करनेक्षे वाद 
वें लोग चले गये । इस धटनाने अधिकारियोंके क्रोयकों और भी भड़का दिया 
और दमन और भी अधिक वढ़ गया परन्तु इसका परिणाम यह निकला कि 
सितम्बरके अंततक हमारे स्वयंसेवकोंकी संख्या ८०,००० से ऊपर हो गयी। 
गांवीजीने अप्रैलमें डांडीमें नमक कानूनकों भंग कर दिया और उसके तुरन्त 
बाद उन्होंने एक वक्तव्य दिया : 

खान अब्दुल ग़पफ़ार खाँ 

“व्यवहार रूपमें तथा एक समारोहके रूपमें नमक कानून भज्ग किया जा 
चुका है अत; अब प्रत्येक व्यक्तिको यह छट दी जाती है कि वह अपने चालानका 
जोखिम लेकर जहाँ चाहे और जहाँ उसे सुविधाजनक प्रतीत हो नमक तैयार कर 
सकता है । देशम अग्नि-ज्वालासी जंछ उठी थी। कलकत्ता, दिल्ली, मद्रास, 
ल्ाहोर, इलाहाबाद और पेशावर आदिमें जनताने हज़ारोंकी संख्यामें ब्रिटिश 
कानू नक्ो भंग किया | वम्बईमें सविनय अवज्ञा आन्दोलनने एक आइचर्यजनक 
रूप ले लिया। वहाँ लगभग दस लाख व्यक्ति नमक-कानून तोड़नेके लिए सागर 
तटपर पहुँचे । कलकत्तामें लगभग ८०,००० लोगोंने, मद्भासमें ५०,००० ने, लाहौर 

में २०,००० ने और पेशावरमें तो प्रायः सम्‌ची जन-संख्याने ही उसे तोड़ा । 
शीघ्र ही यह वात स्पष्ट हो गयी कि सरकारको एक दृढ़, राष्ट्रवादी विप्लब- 
का सामना करना होगा; ऐसा राष्ट्रीय विप्लत् जो भारतमें इससे पहले देखा-सुना 
हीं गया । पेशावर अशजांतिके सबसे प्रमुख केन्द्रोंमेंसे एक था। वहाँ काफ़ो दिलोंसे 
तारोंके ऊपर कड़ा सेन्सर रखा जा रहा था। भांरतत्रासियों और अंग्र जोंके बीच 
के वमनस्येने गम्भीर रूप धारण कर लिया था। ब्रिटिश शासन सुलेमान जाँच 
समिति की त्तियुक्तिके लिए विवश हो गया । पेशावरकी अशान्तिके एक पखवारेके 
भीतर ही कांग्र सने भी श्री बिट्वुलुभाई पटेलकी अध्यक्षतामें एक जाँच समितिकी 
नियुक्ति कर दी । श्री विट्वलुभाई पटेलने अंग्र जोंकी दमन-नीतिके कारण विवान- 
सभाकी अध्यक्षता तथा सदस्यतासे त्याग-पत्र दे दिया था। शासन द्वारा कई 
अध्यादेशोंकी घोषणा की गयी जिनमें 'प्रेस आ्डिनेन्‍्स' भी शामिल था। इसका 
परिणाम यह हुआ कि गांधीजीका यंग इण्डिया' और ख़ान अब्दुल ग़फ्फ़ार खाँका 
'पख्तुन बन्द हो गया। 'यद्भ इण्डिया' साइक्लोस्टाइलपर छपकर निकलता था । 
इसके साथ ही कांग्रंस बुलेटिन! भी बन्द हो गयी । सरकारने उसे गैर-कानूनी 
करार दे दिया । उसके साथ प्रान्तीय कांग्रंस समितियों द्वारा एक परिशिष्ट भी 
निकलता था । पश्चिमोत्तर सीमा-प्रान्तके कांग्रेस संगठनसे भी एक परिशिष्ट 

' निकलता था । 

पेशावर जाँच समितिको, जिसके अध्यक्ष श्री विद्वुलभाई पटेल थे, खे 
में प्रवेश करनेकी अनुमति नहीं दी गयी और उसको एक सप्ताहतक रावरूपिण्डी- 
में अपनी बठकें करनी पड़ीं ॥ ७९ गवाहोंकी जाँच हुई, बहुतसे वक्तव्य लिये गये 
तथा उनको लेखावद्ध कर लिया गया । इसे रिकार्डमें वे अति आवश्यक जिज्ञप्तियाँ 
भी सम्मिलित कर ली गयीं जिन्हें सरकारने समय-समयपर निकाला था और 
पत्रोंके वे विवरण भी, जिनमें कि 'सुलेमान समिति' द्वारा छेखावद्ध की गयी 

स्वाधीनताकी पुकार 
साक्षियोंका सारांश प्रकाशित हुआ था। कांग्र सकी जाँच समिति द्वारा प्रकाशित 
विवरण पुस्तिका तत्काल ही सरकार द्वारा जब्त कर दी गयी परन्तु इससे पहले 
ही उसकी काफी प्रतियाँ दूर-दूरतक पहुँच चुकी थीं। श्री विट्रढूभाई पटेलने ३५० 
पृष्ठोंकी जो रिपोर्ट प्रस्तुत की थी, उसका सारांश यह है : 

“स्थानीय कांग्रेस समितिने यह निश्चय किया था कि शीघ्र ही पेशावर नगर- 
की दशरावकी . कानोंपर धरना दिया जाय और उसने इसके लिए ५ अप्रैल सन्‌ 
१९३० का दिन निर्धारित किया था । शराबके कुछ ठेकेदारोंने कांग्रस समितिसे 
प्रार्थना की कि उनको पन्द्रह दिवसकी अवधि और दी जाय ताकि वे इस वीच 
अपना एकत्रित माल निकाल दें। इस आधारपर ही कांग्रस समितिने दराबके 
ठेकेदारोंको सूचित किया कि यह कार्यत्राही २३ अप्रैलको प्रारम्भ की जायगी । २२ 
अप्रेछको प्रात: अखिल भारतीय कांग्र स समितिके उस प्रतिनिधिमंडलक्रो अटकमें 
ही रोक लिया गया जो सीमा-प्रान्त अधिनियम (नार्थ-वेस्ट फ्रन्टियर रेगुलेशन) 
के अन्तर्गत की गयी कार्यवाहीकी जाँचके लिए पेशावर आ रहा था । उसको 
सीमान्त प्रदेशमें प्रवेश नहीं करने दिया गया । जब पेशावर शहरमें यह समाचार 
पहुचा तब वहाँ विराट्‌ जुलूस निक्रालछा गया जो नगरमें घृमनेके पश्चात्‌ सायंकारू 
शाही वाग़की एक बहुत विशाल सावंजनिक सभामें परिणत हो गया । इस सभामें 
दशासनके आदंशपर असम्मति प्रकट की गयी और यह भी निश्चय किया गया कि 
मद्यकी दृकानोंपर कल प्रात:काल ( २३ अप्रेल ) से धरना प्रारम्भ कर दिया जाय, 
जैसा कि पूर्वनिश्चित था। २३ अप्रेलके सबेरे, बहुत तड़के ही सरकारनें कांग्र स- 
के प्रमुख सदस्योंमेंसे नौको गिरफ्तार कर लिया | दिन निकलनेपर जब लोगोंको 
इन गिरफ्तारियोंका पता चला तब वें कांग्रेस समितिके कार्यालयमें गये । वहाँ 
उनको ज्ञात हुआ कि अभी दो नेताओंके नाम वारन्ट ओर है । शराबकी दृकानों- 
पर धरतला देनेकी व्यवस्था कार्यान्वित की गयी । सारे शहरमें दृकानदारोंने अपनी 
इच्छासे ही पूर्ण हड़ताल कर दो । ९ वजेके लगभग जब लोग भीड़में खड़े हुए, 
धरना देनेके लिए जानेवाले स्वयंसेवकोंका जय-जयकार कर रहे थे, तभी पुलिसका 
एक दरोगा अपने साथ छलॉरीमें हथियारवन्द सिपाहियोंकी एक टुकड़ीको लेकर 
आया | कांग्र स कार्यालयमें पहुँचकर उसने यह सूचित किया कि उसके पास दो 
वारन्ट और हैं । यह सूचत्ता पाकर वे नेता, जित्तके नाम वारन्‍्ट थे, कार्याऊयसे 
नीचे उतर आये ओर आकर हछाॉरीमें बैठ गये | वे अभी कुछ ही दूर पहुँच सके 
थे कि लॉरीके एक पहियेमें पञ>वर हो गया । दरोगा दूसरी गाड़ी मगवरानेकी बात 
सोच रहा था, तभी वंदी नेताओंने उससे कहा क्रि यदि उसको कोई आपत्ति न 

हो तो वे अपने-आप ही पुलिस थाने चले जायें ओर वहाँ पहुँचकर अपनेको हाजिर 
कर दें । दरोगाने उनकी यह वात मान ली ओर चला गया । लोगोंका एक जुलूस 
नेताओंको अपने साथ लेकर चला और काबुली दरवाज़ा थानेतक पहुँच गया । 
उन्होंने देखा कि थानेका फाटक वन्द हैं । लगभग आधे घण्टेतक उसको खुलवाने- 
की कोशिश की गयी परन्तु प्रयत्व निष्फल हुए । जब भीड़ने नारे रूगाना शुरू 
किया तब पुलिसका सहायक अधीक्षक ( असिस्‍्टेन्ट सुपरिण्टेण्डेण्ट ) एक घोड़ेपर 
चढ़ा हुआ आया । नारोंसे वह क्रोधित हो गया ओर रोपमें भरा हुआ ही चझा 
गया । इस वीच वह दरोगा, जिसने कि नेताओंको ग्रिरफ्तार क्रिया था, लोगों- 
को शांत हो जाने और तितर-बितर हो जानेकी सलाह देता रहा। दोनों नेता 
पुलिस थानेके भीतर चले गये और भीड़ 'इन्क़लाव जिन्दाबाद', “महात्मा गांवी 
की जय के नारे लगाकर धीरे-धीरे छेंटने लगी । तभी अचानक हथिया रवन्द 
सनिकोंसे भरी हुई दो या तीन कारें पीछेसे वड़ी तेज़ीसे आयीं | उन्होंने लोगोंको 
सावधानतक न किया और न इसके परिणामको ही सोचा । वे भीड़पर चढ़ गयीं । 
वहुतसे लोग उनके नीचे कुचल गये और कुछकी तो वहीं मृत्यु हो गयी । जुलूसके 
लोग विलकुल निहत्थे थे । किसीके पास कुछ न था, न छाठी, न कुल्हाड़ियाँ, न 
पत्थर और इंट । भीड़ने संयमसे काम लिया । जनता आहत लोगोंको उठा-उठा- 
कर लाने छंगी और मृत देहोंको इकट्ठा करने लगी। कुछ लोगोंने एक का रको आगे 
से घेर लिया और वे उसे रोकनेके छिए प्रार्थना करने लगे। भीड़के कारण वह 
पीछे छोटी । उसी समय एक अंग्रज अधिकारी बड़ी तेज़ीसे मोटरसाइकिलपर 
आया । उसकी मोटरसाइकिलकी हथयारवन्द कारोंमेंसे एकमें टक्कर रगी । वह 
गिर पड़ा और कारके नीचे आ गया । तभी किसीने कारमेंसे एक गोली चलायी 
ओर घटना कुछ ऐसी हुई कि उससे संयोगवश दूसरी कारमें आग रूग गयी। 
डिप्टी कमिइनर अपनी उस हुथिया रबन्द कारमेंसे वाहर निकला और जंसे ही वह 
धानकी ओर बढ़ने लूगा, वह अचेत होकर थानेकी सोढ़ियोंपर गिर पड़ा । परनल्तु 
क्षणभरमें उसकी संज्ञा छौट आयी और उसने गाड़ियोंक्े सेनिकोंकरों गोली चलानं- 
का आदेंश दें दिय। । गोली चलनेके परिणामस्वरूप काफी लोग मारे गये और 


अनेक आहत हुए । भीड़को बहुत दूरतक खदेड़ दिया गया । साढ़े ग्यारह वजेके 


लगभग एक या दो बाहरी व्यक्तियोंने स्थितिकों सुलझ्नेक्रा भरसक प्रयत्न किया। 


उन्होंने भीड़से हट जानेके छिए और अधिकारियोंसे गाड़ियाँ और सैनिक हटा: 


लेनेके लिए ज़ोर दिया । जनता इस शर्तपर चली जानेके लिए तैयार हो गयी कि 
उसे मृत देहोंको तथा घायछू लोगोंकों अपने साथ ले जानेकी इज़ाजत दी जाय ॥ 

वह यह भी चाहती थी कि सैनिक और हथियारबन्द गाड़ियाँ हटा ली जायें । 
दूसरी ओर अधिकारी इस बातपर अड़े हुए थे कि वे उनको नहीं हटायेंगे । फल 
यह हुआ कि भीड़ तितर-बितर नहीं हुईं और जनता अपनी छातीपर गोलियाँ 
खानेके लिए तथा अपने प्राण दे देनेके लिए तेयार हो गयी । 

“इसके वाद दूसरी बार गोली चली और फिर थोड़ी-थोड़ी देरमें न केवल 
किस्साखानी वाज़ारमें वल्कि उसके गली-कूचोंमें भी तीन घंटेसे अधिक समय 
तक गोली चलती रही । लोग बहुत बड़ी संख्यामें मारे गये और घायल हुए । 
खिलाफ़त समितिके पाँच-छः स्वयंसेवक भी, जो अन्य लछोगोंके साथ घायलों तथा 
मृतकोंके शरीरोंको एकत्रित करनेमें जुटे हुए थे, मारे गये; इसीलिए बहुतसी लाझें 
हठायी नहीं जा सकीं और यह निश्चयपूर्वक कहा जाता हैं कि वे एक हलॉरीमें भर- 
कर किसी अज्ञात स्थानमें ले जायी गयीं और नष्ट कर दी गयीं । खिलाफ़त आन्दो- 
लनके स्वयंसेवकोंको लगभग साठ मृत शरीर मिले, जिनमेंसे अधिकांश उनके 
कार्याल्यके आस-पासके गछी-कुचोंमें पड़े हुए थे। उस कार्यालयमें काफ़ी बड़ी 
संख्यामें घायल लोग लाये गये और डा० ख़ान साहब द्वारा मरहम-पट्टी की 
जानेके वाद उनको लेडी रीडिंग अस्पताल भेज दिया गया । सरकारने घायलोंको 
प्राथमिक चिकित्साकी कोई सुविधा नहीं दी। उसने अपनी सारी शक्ति इस 
वातमें लगा दी कि इस निर्दय गोलीकांडसे जो विनाश हुआ हैँ उसको छोटेसे 
छोटे रूपमें कैसे दिखलाया जाय । शामको लगभग छः बजे फ़ौजने कांग्र सके कार्या- 
लयपर छापा मारा और वह अपने साथ कांग्र सके झण्डे तथा बिल्ले आदि उठा ले 
गयी । रातको वह फिर आयी और ख़िलाफत कार्याल्यमेंसे उन दो लाशोंको ले 
गयी जो कि शामको कुछ देरमें वहाँ लायी गयी थीं और उसके पासके स्कूलमें 
रखी गयी थीं । गोरे सैनिकों की क्र रताके कारण अगले दो-तीन दिनतक पेशावर 
नगर अपने निवासियोंके लिए रौरव नरक वन गया । २५ अप्रेकी रातको अधि- 
कारियोंने अचानक ही न केवरू सेनाकों बल्कि उस सामान्य पुलिसको भी हटा 
लिया जो शहरकी रक्षा कर रही थी । पेशावर नगर, सीमाके उस पारके हमला- 
वरों और लुटेरोंकी दयापर छोड़ दिया गया | सेना और पुलिसके हट जानेपर 
कांग्रस और खिलाफ़त समितिके स्त्रयसेवक आगे आये । उन्होंने पेशावरके नग्र- 
द्वारोंकी रखवाली करके बड़े वीरतापूर्वक स्थितिको संभाल लियाः और किसी 
भ्रकारकी कोई घटना नहीं हुई । २८ अप्रैठकी रातको पुलिस पुनः प्रकठः हुई: 
ओर उससे स्वयंसेवकोंसे चार्ज ले लिया । तत्परचात्‌ ४ मईको सहसा सेनाकाःत्गरः 
पर अधिकार हो गया । उसी दिन. सबेरे सेनिकों ने कांग्रस और खिलाफ़तः समितिः 

के कार्यालयोंपर छापा मारा और उनको वहाँ कागज़ और रुपया-पंसा, जो भी 
मिला, उसे वे अपने साथ उठा ले गये । उस समय वहाँ बहुतसे स्वयंसेवक थे । 
सेनाने उनको भी बड़ी निर्ममताके साथ मारा-पीटा । सँनिकोंने कांग्रेस कार्या- 
लूयके पासकी एक दूकानकों भी लूट लिया । उस दिनके बाद सारे काम-काजके 
लिए पेशावर शहर 'मार्शल लॉ ( फौजी कानून ) के अधिकारमें आ गया । पेणशा- 
वरमें किसी नागरिकका जीवन, उसकी व्यक्तिगत स्वतंत्रता और सम्पत्ति सुर- 
क्षित न रही । ३१ मईके दिन, जब कि सुलेमान जाँच समिति पेशावरमें नाग- 
रिकोंसे पूछताछ कर रही थी, सेनाने उन निरीह लोगोंपर गोलियाँ चलायीं जो 
दो छोटे-छोटे बच्चोंको दफनाने जा रहे थे | इसमें कोई सन्देह नहीं कि ये निरीह 
बालक दुर्घटनावश किसी अंग्रेज सेनिककी बन्दृककी गोलियोंके निशाना बन गये 
थे । जनतापर गोली चलानेके फलस्वरूप कमसे कम दस आदमियोंके प्राण गये 
और लगभग बाईस व्यक्ति घायल हुए । एक रूम्बे अर्सेतक पेशावरमें आतंकका 
अधिकार रहा । बाहरी संसारके लिए वह एक अप्रवेश्य क्षेत्र बना दिया गया । 
इन कुत्सित, अशोभनीय घटनाओंको जनताकी दृष्टिसे ओझल रखनेके लिए उसे 
शोप भारतसे अलूुग-सा कर दिया गया । किसी भी नेताको उसमें क़दम रखनेकी 
अनुमति नहीं दी गयी क्योंकि सरकारको यह भय था कि कहीं बे सारी स्थितिको 
अपनी आँखोंसे न देख लें और शासनके इस अमानुषिक व्यवहारका भंडाफोड़ न 
कर दें। नगरके अलावा पेशावर ज़िलेके अन्य भागों तथा प्रदेशके उन 
जहाँ कि कांग्र सका प्रभाव था, ऐसा रवेया अपनाया गया, ऐसे तरीके उपयोगमें 
लाये गये जिनको मात्र अमानवीय क्र रताकी संज्ञा दी जा सकती हैं। कांग्र सके 
सारे संगठनों, यूथ लीग और उसकी सम्बद्ध संस्थाओंको ग़ र-कानूती घोषित कर 
दिया गया । इतना सब होनेपर भी जनताका मनोबल नहीं टूटा और अहिंसाका 
बड़ी निष्ठाके साथ पालन किया जाता रहा ।” 

जिन दिलों पेशावरमें अशांति और अव्यवस्था फैली थी, उन्हीं दिनों एक 
गौरवपूर्ण घटना हुई । गढ़वाल राइफल्सकी एक पल्टनने निहत्थी, शांत जनतापर 
गोलो चलानेसे इनकार कर दिया। यह पल्‍टन अपनी राज-भक्तिके लिए अति 
प्रसिद्ध थी । तत्काल ही उसके सिपाहियोंको बन्दी कर लिया गया और उनके 
दस्त्र छीन लिये गये । जिस समय फौज़ी अदालतमें उनको उपस्थित किया गया, 
उस समय उन लोगोंने कहा, 'हम अपने निह॒त्थे देशवासियोंपर गोली नहीं चला- 
येंगे क्योंकि भारतकी सेना केवल भारतके शत्रुओंसे युद्ध करनेके लिए है। यदि 
आप चाहें तो हमको तोपके गोलेसे उड़वा सकते हैं ।! इन सब सिपाहियोंको दण्ड 

दिया गया--एककों आजन्म कालेपानीकी सज़ा, दूसरेको पन्द्रह वर्षका कठोर 
कारावास और शेष लोगोंको तीनसे लेकर दस सारूतक कठोर कारावास । 

खान अब्दुल ग़फ्फ़र खाँके गाँवकी घटनाओंका किसी प्रत्यक्षदर्शी द्वारा 
लेखावद्ध कराया गया वर्णन पटेल महोदयकी रिपोर्टमें इस प्रकार दिया गया है : 

“१३ मई सन्‌ १९३० के सवेरे तीन बजे, जब कि घोर अंधेरा छाया था, 
सरकारकी सेना ने उत्मानज़ई गाँवको घेर लिया । भोर होनेपर डिप्टी कमिश्नर, 
गोरे और हिन्दुस्तानी सैनिकोंके साथ गाँवमें घुसा । आठ सौ हथियारबन्द अंग्रेज 
सेनिक गाँवकों चारों ओरसे घेरे हुए थे । उनके साथ भारतीय रिसालेकी एक 
रेजीमेंट भी थी, जिसमें सिख, मुसठमान और डोगरा सिपाही थे । उनके अलावा 
वहाँ तीन सौ हट्रे-कट्ट शिया सिपाही भी मौजूद थे, जिनकी भर्ती केवल गाँवके 
 लोगोंको पीटनेके लिए की गयी थी । वे सब सीमानन्‍्तके उस पारके निवासी थे । 
गाँवके वाहर चार लेबिस तोपें और बहुत-सी तोपें तथा बन्दूर्के थीं। डिप्टी कमि- 
इनर खुदाई खिदमतगारोंके कार्याल्लयके पास गया और उसने अपने साथके गोरे 
ओर शिया सिपाहियोंको उस दूकानके दरवाजे तोड़नेको कहा जिसके ऊपर उक्त 
कार्यालय स्थित था । उत्त लोगोंनें दरवाज़ा तोड़नेकी बहुतेरी कोशिश की परन्तु 
उनको सफलता नहीं मिली । कुछ सिपाही दीवारसे चढ़कर ऊपर पहुँच गये और 
उन्होंने छज्जेको प्रेर लिया | नीचे खड़े जवान दूकानके दरवाज़ेको तोड़ते रहे । 

“उसके बाद दरवाज़ा टूट जानेपर डिप्टी कमिश्नर छज्जेके पासतक गया 
| और उसने उन खुदाई खिदमतगारोंको, जो वहाँ अपनी ड्यटीपर तनात थे, नीचे 
उतरनेका आदेंश दिया | उसने उन्हें छाल वर्दी उतारनेका भी हुक्म दिया। 
खुदाई खिदमतगारोंने कहा कि जबतक हमको अपने अफ़सरका हुक्म नहीं मिलेगा, 
हम नीचे नहीं उतरेंगे। जहाँतक कपड़े और वर्दी उतारनेकी बात है, हम उसको 
उतारनेकी अपेक्षा मर जाना अच्छा समझते हैं । इसपर खुदाई खिदमतगारोंके 


कमाण्डर रब्बनकज़ खाँने 'इन्क़छाव ज़िन्दाबाद' के नारे लगाते हुए उन लोगोंको 


नीचे उतरनेका आदेश दिया । जिस समय वें ऊपरसे उतरकर नीचे आ रहे थे 
उस समय डिप्टी कमिश्नरने उनको नारे लगानेसे रोका । कार्याल्यमें ही डिप्टी 


कमिश्नरने एक खुदाई खिदमतगारकी छातीसे अपनी पिस्तौल सटाते हुए उसे कपड़े . 


उतारनेका हुक्म दिया । वह बोला, 'साहब, यह तो नामुमकिन हैँ । किसी पठान- 
का पाजामा तबतक नहीं उतारा जा सकता, जबतक कि उसके शरीरमें प्राण 
हैं ।। उसकी इस बातपरं डिप्टी कमिइनरने उसे घूंसोंसे मारा और गोरे सिपाही 
अपनी राइफ़लोंके कुन्दोंस उसे तबतक कुचलते रहे, जबतक कि वह अचेत होकर 

गिर न पड़ा। जो भी गोरा सेनिक वहाँ मौजूद था उसने अचेतावस्थामें उसको एक 
ठोकर मारी । इसके बाद एकके बाद एक खुदाई खिदमतगारको निर्ममतासे पीटा 
गया और उसके कपड़े फाड़ दिये गये । कुछ खुदाई खिदमतगार छज्जेके ऊपरसे 
नीचे पक्की सड़कपर फ़ंक दिये गये । अब्दुल रज्जाकके परकी हड्डी टूट गयी 
और अन्य लोगोंको भी काफ़ी गहरी चोटें लूगीं। कुछ सेनिकोंने खुदाई खिदमत- 
गारोंको संगीनकी नोकोंसे घायल कर दिया । खुदाई खिदमतगारोंके कप्तान मुह- 
म्मद सक्‍यूव खाँको बड़ी निमर्मतासे पीटा गया । उसक्नी कमीज जबरदस्ती; उतार 
ली गयी लेकिन जब उसको अपना पाजामा उतारनेका आदेश दिया गया तब वह 
तड़पकर तेजीसे रिवाल्वर लानेके लिए अपने घरकी ओर दौड़ा । लेकिन उसके 
कमांडरने उसे बीचमें ही रोककर कहा, या तुम्हारा धीरज इतनी जल्दी खत्म 
हो गया कि हिंसासे बदला लेनेके लिए घर जा रहे हो ? तुमने तो जीवनपर्यन्त 
अहिसावादी बने रहनेकी प्रतिज्ञा की थी। यह सुनकर वह नंगे सिर, नंगे पाँव 
लौट आया और बनन्‍्दी बना लिया गया । 

“इस हंगामे और मारपीटके दौरानमें चौदह वर्षका एक किशोर भी वर्दी 
पहने हुए खड़ा था | वह खान अब्दुल ग़फफ़ार खाँका दूसरा पुत्र वली था। “तुम 
कौन हो ?' डिप्टी कमिश्नरने उससे पूछा। 'में ख़ान अब्दुल ग़फ़्फार खाँका लड़का 
हूँ । वलोने वसे ही ज़ोरसे चिल्छाकर उत्तर दिया। डिप्टी कमिश्नरकी यह अव- 
हेलना देखकर एक गोरे सिपाहीनें वलीकी ओर अपनी संगीन तानी लेकिन एक 
मुसलमान सिपाहीने, जो वहीं खड़ा यह सब देख रहा था, संगीनको रोकनेके लिए 
अपना हाथ आगे बढ़ा दिया । तब दूसरा गोरा सिपाही आगे बढ़ा लेकिन तबतक 
सरफ़राज़ खाँके भाई हसन खाँने, जिसको बन्दी लोग सौंपे गये थे, । 
वलीको अपने हाथोंमें उठा लिया और उसको लिये हुए ही पासकी एक मस्जिद- 
में कूद गया । इस प्रकार उसनें उस बालककी रक्षा कर ली ।” 

._ स॑निकोंने खुदाई ख़िदमतगारोंके कार्यालयमें आग लगा दी और गाँवमें लटमार 
मचा दी । उन्होंने छोगोंको बाहर टट्ठटी-पेशाबतक करने जानेकी इज़ाज़तन दी और 
न उनके मवेशियोंको चरनेके लिए चरागाहतक जाने दिया । जो लोग भी उनको 
लाल वर्दी पहने हुए दिखलाई दिये उन्होंने उन सबको गिरफ्तार कर लिया और 
निर्दयतापूर्वक मारा-पीटा । “क्या कोई सुर्खपोश अभी और बाकी है ?” डिप्टी 
कमिश्नर गरजा । भयके कारण किसीकी बोलनेकी हिम्मत न पड़ी । गाँवके एक 
खान मुहम्मद अब्बास खाँ पास ही खड़े थे । डिप्टी कमिइ्नरकी इस दम्भपूर्ण बात 
उनसे न सही गयी ओर वे तेज़ कदम रखते हुए अपने घर चले गये । वहाँ जाकर 

उन्होंने पानीसे भरे डेगमें लाल रंग घोल दिया और अपने सारे कपड़े उतार उसी- 
में डवो दिये । इसके बाद वे तथा उनके नौकर भींगे, लाल कपड़े पहने हुए उसी 
स्थानपर आये जहाँ कि फौज़ी सिपाही खड़े थे । डिप्टी कमिश्नरके सामने जाकर 
उन्होंने निर्भीकतासे कहा, अभी ये सुर्खपोश और हैं । तबतक वे खुदाई खिद- 
मतगार नहीं थे। उनके इस शौरयंपूर्ण कार्यने जनतामें इतना उत्साह भर दिया कि 
कृठोरसे कठोर दमन भी लाल वर्दोको हटा न सका । 

 “अंग्रेजोंने अपनी सेनाके साथ गाँवोंको धेर लिया और गाँववालोंकों अपने 
घरोंसे बाहर निकलनेको विवश कर दिया । उन्होंने गाँवोंके निवासियोंकों चिल- 
चिलाती धूपमें विठा दिया और इस इकरारके साथ कि हम खुदाई खिदमतगार 
नहीं हैं, उनको अँगूठेका निशान लूगानेका आदेश दिया । 

“सचमुच हम खुदाई ख़िदमतगार नहीं हैं । उन्होंने कहा । वास्तवमें वे थे 
भी नहीं परन्तु जब उनके ऊपर अंगूठेका निशान लगानेका जोर दिया गया तो 
उन्होंने इससे इनकार कर दिया । 

अंग्र जोंका यह व्यवहार सारे स्त्री-पुरुषोंको इतना अपमानास्पद लगता था 
कि यदि कोई उनकी बातसे सहमत होकर अंगूठेका निशान लगा देता था तो सब 
उसे हेय दृष्टिसे देखने लगते थे । खान अब्दुल ग़फ्फार खाँने इसका इन शब्दोंमें 
वर्णन किया हूँ, हमारे गाँवके एक आदसमीने अँगूठेका निशान लगा दिया । जब 
वह अपने घर पहुँचा तो उसको स्त्री काठका एक डण्डा लेकर कपडे धो रही थी । 
उसने अपने पतिसे पूछा, (तुमको घर कंसे आने दिया गया ?” वह बोला कि मुझको 
छोड़ दिया गया। स्त्रीने आशंका प्रकट की, यह कंसे सम्भव है ? और लोगोंको 
नहीं छोड़ा गया | तुम मुझे अपना अँगूठा दिखलाओ, जान पड़ता है कि तुम अपना 
निशान देकर आये हो ।' उसने अपने कपड़े धोनेके डण्डेको ऊपर उठा लिया और 
अपने पतिको बाहर खदंड़ दिया | वह आदमी फिर उसी जगह पहुँचा और अपने 
गाँववालोंके साथ जा बैठा । जब उससे पूछा गया कि तुम क्यों वापस लोट आये, 
तब उसने कहा कि मेरी स्त्री मुझको घरमें घुसने ही नहीं देती । मेरे ही गाँवकी 
एक अन्य घटना है। हाजी शाहनवाज़ खाँ, जो हमारे साथ जेलखानेमें थे, ज़मानत 
देकर अपने घर पहुँचे । लोगोंने इसके लिए उनको इतने ताने दिये कि शर्मसे 
उन्होंने आत्महत्या कर ली ।' 

सारे पदिचमोत्तर प्रदेशमें बड़ी उग्रतासे दमन-चक्र चल रहा था लेकिन लाल 
कुर्तीदलके स्वयंसेवक काफी संख्यामें शराबकी दूकानोंमें धरना देते थे और गाँवर्म 
'मार्च' करते थे । खुदाई खिदमतगारोंके इस संगठनमें पुरुषों, स्त्रियों और वालकों- 

के अलग-अलग दल थे । उन सबका नारा इन्किलाब जिन्दाबाद था। अंग्रजी 
सरकारने यातनाके विलक्षण ढंग निकाले थे | अल्पायु बालकोंकी पीठको नंगा 
करके जेलमें उनको तीस बेंत लगाये जाते थे । स्वयंसेवकोंको काँटोंके ऊपर विठाया 
जाता था, कपड़े उतारकर चाबुकोंसे उनकी खाल उपेड़ दी जाती थी। अंग्रज 
सिपाही उनसे, अपने किसी नेता अथवा अधिकारीकी समाधिके लिए बड़े-बड़े भारी 
पत्थर एक पहाड़ीके ऊपरतक उठवा ले गये । वहाँ उनका ढेर रूग गया । किसी 
खुदाई ख़िदमतगारने 'अल्लाह-ओ-अकबर' का धार्मिक नारा लूगाया तो उसे एक 
गोरे द्वारा यह अपशब्द सुनने पड़े, तुम्हारा अल्लाह-ओ-अकबर वह पत्थ रकी ककब्र- 
के नीचे सोया पड़ा है । उसने पत्थरोंके उंस ढेरकी ओर संकेत करते हुए कहा 
जिसे कि संगीनकी नोकपर बेगार कराकर जमा किया गया था। खुदाई ख़िदमत- 
गारोंके नेताओंके घर और जिरगे जला दिये गये । बन्नू शहरकों घेर लिया गया 
और उसकी चहारदीवारीके फाटक बन्द कर दिये गये । डेरा. इस्माईल खाँमें 
आन्दोलनकी गति अत्यन्त तेज़ थी | वहाँ पियारा ख़ान और उसकी पत्नी यशोदा 
देवीके नेतृत्वमें पुरुषों, महिलाओं और बालकोंके कई विराट्‌ जुल्स निकले । 
वहाँ एक दिन एक बहुत बड़ा जुलूस निकल रहा था, जिसमें अधिकांश महिलाएँ 
थीं। सीमान्त पुलिसके महानिरीक्षक ( इंस्पेक्टर जनरल ऑफ पुलिस ) मि० 
आइस मोंगरनें उसे रोका और शीघ्र ही बिखर जानेका आदेश दिया । जब 
जनताने उनकी आज्ञाको माननेसे इनकार किया तो वे क्रुद्ध हो उठे । उन्होंने अपना 
रिवाल्व॒र निकाल लिया और गोली दागनेके लिए उसे जुल्सकी महिलाओंके आगे 
ताना । तभी एक सिख तरुण भगवान सिंह झपटकर आगे आ गया और उसने 
मि० आइस मोंगरकी पिस्तौल़वाली कलाई पकड़कर कहा, आपको स्त्रियोंके 
ऊपर गोली दागते हुए शर्म नहीं आती ? अंग्रंज अफसर असमर्थ हो गया। 
उसका रिवाल्वर नीचे भूमिपर गिर गया । उसे उठाकर लज्जित हो वह तुरन्त 
ही वहाँसे चला गया । एक सालक बाद, जब कि साम्प्रदायिक दंगे चल रहे थे, 
उसने भगवान सिहको एक ह॒त्याक मामलेमें झूठा फेंसाकर इसका प्रतिशोध 
लिया । 

इन घटनाओंके बाद ही कबाइली इलाकेमें अशांति फैल गयी । वहाँके उप- 
द्रवोंसे अंग्रेज अपनेको स्थितिको संभालने असमर्थ अनुभव करने लगे। तरंग- 
ज़ईके हाजी साहबको अंग्रेजी सत्ताके दमनसे इतना विक्षोभ हुआ कि उन्होंने 
अपने सीमान्तके वन्धुओंको एक सन्देशमें लिखा कि वे अपने संकल्पपर दृढ़ रहें 
और अपने मनमें किसी प्रकारका भय “ करें, अंग्र जोंकी उनके कुकृत्यका दण्ड 

स्वाघीनताकी पुकार 
देनेके लिए हम शीघ्र ही हथियारोंसे लैस एक सेना तैयार कर रहे हैं ।' कवाइली 
क्षेत्रमं जगह-जगह उत्तेजना फंली हुई थी और आपात्‌ स्थितिका सामना करनेके 
लिए वहाँ एक काफी बड़ा ब्रिटिश सेन्‍्य-वलू तंयार रखा गया था। तरंगज़ईके 
हाजी साहव और उनके अनुयायियोंके गुप्त स्थानोंपर वम वरसाये जा रहें थे । 
कमसे कम एक घटना तो ऐसी निश्चित ही हुई जब कि पहाड़ी दरोकी उन 
गुफाओंके मुहके आगे तोंपें सटा दी गयीं जिनमें कि वें लोग मौजूद थे ओर फिर 
गोलोंकी भीषण वर्षा की गयी । अगस्तके महीनेमं अफरीदी लोग सीमाके इस 
पार बढ़ आये । उनके लिए एक काफ़ी विद्ञाल सेना भेजी गयी और उनके ऊपर 
हवाई जहाजसे एक दिनमें सेकड़ों वम गिराये गये । जब गाँवोंके छोग अफरी- 
दियोंको सहायता देने लगे तब संकट और भी वढ़ गया | कई स्थानोंपर तार और 
टेलीफोनकी संचार-व्यवस्था भंग कर दी गयी । अधिकारियोंने दमन-चक्रको 
अधिक गति दी परन्तु इससे आन्दोलन नहीं रुका । 

सीमाप्रान्तक अधिकारियोंने सारे प्रदेशको एक वारूदखाना समझ लिया, 
इसलिए उन्होंने यह निश्चय कर लिया कि वहाँकी जनताको किसी प्रका रकी कोई 
स्वतंत्रता न दी जाय और जो कोई जन-प्रिय आन्दोलन वहाँ उठ, उसका तत्काल 
दमन कर दिया जाय । कांग्र सके प्रभावकों नष्ट करनेके लिए सीमाप्रान्तक मुख्य 
आयुक्त ( चीफ़ कमिश्नर ) ने १० मई सन्‌ १९३० को पेशावर ज़िलेके खातों, 
कबाइलियोंके मुखियों तथा अन्य प्रतिष्ठित व्यक्तियोंके नाम एक विज्ञप्ति प्रचा- 
रित की : 

“आप व्यक्तिगत रूपसे इस वातके साक्षी हैं कि कांग्र स समितियोंने कानून 
द्वारा स्थापित शासन-पद्धतिको उलटनेकी चेष्टा की है और अब भी उनके लोग 
यह प्रयत्न कर रहें हैं । क्‍या कांग्र स आपके पास आपकी भूमि-सम्पत्ति, आपके 
'जिरगा' और आपकी 'मुजाहिव' ( वेतन, पेन्शल आदि ) रहने देगी ? आप 
कांग्र सके उन स्वयंसेवकोंको, जो लाल जाक्रेट पहनते हैं, अपने गाँवम कभी प्रवेश 
न करने दीजिए | वें अपनें-आपको खुदाई खिदमतगार अर्थात्‌ ईश्वरका सेवक 
कहते हैं परन्तु वास्तवमें वे गांधीके सेवक हैं । वे रूसके क्रांतिकारी बोल्शेविकों- 
की पोशाक पहनते हैं और वास्तवमें वे बं।ल्शेविकोंके अतिरिक्त कुछ हैं भी नहीं । 
वें यहाँ भी वोल्शेविकोंके देश जेंसा ही वातावरण उत्पन्न कर देंगे। 

पद्चिमोत्तर सीमन्त प्रदेशमें शासननें एक विद्ञाल सेन्‍्य बलका प्रयोग किया 


था। उसके लिए अपने बचावमेंं उसने कहा कि “यह भी दयालुताका ही एक 
कार्य था क्योंकि उसके द्वारा लाल वस्त्रधारियोंको हिसायुक्त उपद्रवका अवसर _ 








खान अब्दुल ग़फ्फ़ार खाँ 
दिये बित्ता ही दबा दिया गया । पशुओंपर तो पशवत्‌ लोगों द्वारा ही पाशविकता 
से शासन किया जाना चाहिए ।' 

भारतको सरकारने अपने प्रकाशन इंडिया इन १९३०-३० में सीमाप्रदेशको 
गम्भीर स्थितिका विवरण सार-रूपमें इस प्रकार दिया : 

“सरकारको सन्‌ १९३० के अगस्त मासमें फौजी कानून ( मार्शल ला ) 
लगाना पड़ा और उसे अगली जनवरीतक चाल रखना पड़ा । पेशावरमें दंगोंकी 
जो घटनाएँ हुईं, उनके तुरन्त बाद ही समस्त पश्चिमोत्तर सीमान्तमें; हज़ारा 
ज़िलेसे लेकर डेरा इस्माईल खाँ तक अशांतिके लक्षण प्रकट होने लगे । राजकीय 
वायुसेना ( रॉयल एयरफोर्स ) ने मई और सितम्बरके वीचकी अवधिमें कबाइ- 
लियोंके क्षेत्रमें अंतिम रूपसे शांतिकी पर्वावस्था लानेमें बड़ी सहायता की । इस 
सारे कालमें, जब कि अरहूग-अलहूग कबीली इलाकोंमें विद्रोह और उपद्रवकी घट- 
नाएँ हो रही थीं, प्रदेशके सारे 'बन्दोवस्ती ज़िलों' ( सेटिल्ड डिस्ट्रिक्ट्स ) में 
असेनिक अधिकारियोंको शासन स्थिर रखनेमें सहयोग देनेके लिए सेनामें भी 
अत्यधिक नियुक्तियाँ करनी पड़ीं । जिन गाँवों और नगरोंमें शासनके प्रति अधिक 
वेमनस्य था, उनमें सामान्यतया फ़ौज़ द्वारा रातमें भी घिराव डालना पड़ा क्योंकि 
दिन निकल आनेक बाद गिरफ्तारियाँ करनेपर उनका प्रभाव सिविल अधिका- | 

* रियोंपर भी पड़नेकी सम्भावना थी । स्थिति और अवसर-विशेषको देखते हुए यह 
अत्यावश्यक समझा गया कि विरोधक केन्द्रोंके आस-पास लगातार कुछ दिनोंक 
लिए थोड़ी-थोड़ी दूरपर सेनिकोंको तेनात कर दिया जाय । इस वर्षमें सीमाप्रान्त- 
के उपद्रवोंको शान्त करनेमें प्रशासनको अनेक असुविधाओंका सामना करना पड़ा 
क्योंकि उपद्रवोंके कारण प्रकट रूपसे असामान्य थे। यदि १९१९ की कुछ थोड़ी 
सी घटनाओं या प्रसंगोंको छोड़ दिया जाय तो यह मानना पड़ेगा कि इससे पूर्व 
इस क्षेत्रका कोई वलवा शेष देशके राजनीतिक आन्दोलनों और हलूचलोंसे जे 
रूपसे इतना सम्बन्धित नहीं था । अबतक सीमाप्रान्‍्तक निवासीका ध्यान मुख्य- 
तया अपने पड़ोसीसे या स्थानीय शासनसे लड़ने-झगड़नेपर कन्द्रित था । उसे इस 
बातकी कोई चिन्ता न थी कि अन्यत्र क्या हो रहा है । यदि उसका ध्यान कभी 
किसी ओर जाता भी था, तो वह भारतकी घटनाओंपर नहीं बल्कि पदिचिमके 
मुस्लिम देशोंकी गतिविधियोंकी ओर जाता था । कुछ भी हो, इस वार असंदिग्ध 
रूपसे यह कहा जा सकता हैं कि इस बलवेका प्रत्यक्ष कारण कांग्रेस दलकी 
प्रवृत्तियाँ रहीं । सारे विस्फोटकी सबसे विचित्र बात यह रही कि कांग्रेस-संगठनने 
मुख्य रूपसे मुसलमानोंपर अपना व्यापक प्रभाव सिद्ध कर दिया जब कि अबतक 

स्वाधीनताकी पुकार॑ 

मुस्लिम-समाजमें उसके अनुयायियोंकी संख्या अत्यंत नगण्य रही थी । इसके 
अतिरिक्त, सुर्खपोशोंके संगठन ने, जिसको खड़ा करनेकी जिम्मेदारी मुख्य रूपसे 
खान अब्दुल ग़पफ़ार खाँपर हैं, देहाती क्षेत्रोंमें दूर-दूरतक उत्तेजनात्मक विचारों- 
को फैलाया । यह एक ध्यान आकर्षित करनेवाला तथ्य हैं कि “बन्दोवस्ती ज़िलों' 
( सेटिल्ड डिस्ट्रिक्ट्स ) में इस अवधिमें जितने भी उपद्रव हुए उनमें कवाइली 
लोगोंने कोई लटमार नहीं की जैसा कि उनका आम तौरपर ढंग रहा है कि वे 
जिस गाँवसे गुज़रते थे, उन्हें छूटते जाते थे । अफरीदी छोग जिस समय अधिका- 
रियोंसे समझौतेकी चर्चाएँ कर रहे थे उस समय वे मि० गांधीकी रिहाईकी और 
भारतमें कुछ विशेष अध्यादेशोंको भंग करनेकी माँगें भी उनके सामने रख रहे 
थे। ये सब वातें स्पष्ट रूपसे वतलाती हैं कि सीमान्तक उस पार भी कांग्रेसक 
एजेंन्ट सक्रिय रहे हैं । 

कबीलेवालोंने अंग्रं जी सरकारकों यह अंतिम चेतावनी दी थी : “बादशाह 
ख़ान ओर मलूंग बावा ( नंगे फ़कीर, गांधीजी ) को रिहा करो, खुदाई खिद- 
मतगारोंकों छोड़ दो और पख्तूनोंके ऊपर जो दमन और अत्याचार कर रहे हो, 
उसे बन्द कर दो । यदि तुम ऐसा नहीं करोगे तो हम तुम्हारे साथ युद्ध घोषित 
कर देंगे ।” उन्होंने यह समझकर कि 'इन्क़रलाब' भी कोई व्यक्ति हैँ, उसकी 
रिहाईकी भी मांग की। कवीलेवालोंमें भी 'इन्क़िलाब जिन्दाबाद' एक लोकप्रिय 
नारा था । 

खान अब्दुल ग़पफ़ार खाँ पंजाबकी गुजरात जेलमें पहली बार किसी एक 
स्थानपर अधिक समयतक रखे गये और उनको पंजाब, दिल्‍ली और सीमान्तके 
समान्त विचारोंवाले व्यक्तियोंसे, जो उस जेलमें वन्‍्दी थे, मिलनें-जुलनेकी अनुमति 
दी गयी । इन्हीं सज्जनोंमेंसे कुछ भविष्यमें उनके निकट सहयोगी बने । जान 
पड़ता हैं कि इस समयसे ही उनके लिए उनके प्रशंसकों द्वारा स्नेहभावसे या 
विरोधियों द्वारा व्यंग्यसे 'सीमान्त गांधी नामका प्रयोग शुरू हुआ । इसी जेलमें 
उन्होंने गांधीजीकी आत्मकथाका मनोयोगपूर्वक विवेचनात्मक अध्ययत्त किया और 
उस पुस्तकके कुछ अंशको अपने जीवनमें आत्मसात्‌ करनेका प्रयत्न भी किया । 
अपनी कारावासकी इस अवधिमें वें न केवल सप्ताहमें एक बार उपवास रखते थे 
वल्कि सप्ताहमें एक दिन मौन भी रहा करते थे । अपने जेल-जीवनके सम्बच्चमें 
उन्होंने लिखा हैं : “हिन्दू मुसलमान और सिख सभीका व्यवहार सद्भावत्तापूर्ण 
था और स्वभावसे वे सब लोग गम्भीर थे | मैंने उनसे धारमिक, साहित्यिक और 
राजत्तीतिक लाभ प्राप्त किये और उन्तके साथ कारागारमें मुझे जो परम आनन्द 

| मिला वह मेरे समस्त जेल-जीवनका अपने ढंगका अकेला सुखद अनुभव है । ऐसे 
ज्ञानशील पुरुषोंके सान्निध्यमें अपने दिन बितानेका सौभाग्य मुझकों अन्य किसी 
जेलमें नहों मिला । डॉ० अंसारीके मार्ग-दर्शनमें हम लोगोंने अपनी पार्लमेट 
बनायी थी ताकि हम शासन करनेमें संसदीय वैधानिक तरीके सीख सके । उनका । 
विश्वास था कि हम लोगोंके ऊपर निकट भविष्यमें ही शासन-भार आनेवाला | 
हैं । डॉ० गोपीचंद भार्गव हम लोगोंके लिए लाहौरसे पुस्तकें मँगवा दिया करते | 
थे । हंसराजकी पत्नी जब जेलूमे उनसे भेंट करनेके लिए आती थीं तो हम लोगों 
के लिए भाँति-भाँतिकी खानेकी चीजें लाया करती थीं | पं० जगतराम, जो अंड- 
मानसे इस जेलमें आये थे, गीताकी कक्षाएँ लिया करते थे और मैं कुरानकी । 
मोलाना ज़फर अली खाँ और डॉ० सँफुद्दीन किचल इस पार्लमेण्टमें महत्त्वपूर्ण 
पदोंके लिए सदा झगड़ते रहते थे और सीमा प्रदेशके राजनीतिक वन्दियोंको 
अपनी ओर मिलानेका प्रयत्न करते रहते थे क्योंकि हम लोग जिस पक्षमें भी 
जाते थे, अंतर्में उसीकी जीत होती थी ! देवदास गांधी हम लोगोंके साथ कई 
मास रहे । हममेंसे कुछ लोग पकौड़े तथा अन्य स्वादिष्ट वस्तुएँ बनाया करते थे। 
हम सभी कंदी भाग्यशाली थे। उन दिवसोंकी सुखद स्मृतियोंकों में अब भी अपने 
मनमें संजोये हूँ । 

“जिन दिनों हम लोग जेंलमें थे उन दिनों अत्याचारी सरकार अमानवीय 
कृत्योंमे लगी थी । मियाँ जफर शाह और अब्दुल शाहने, जो हम लोगोंसे जे लमें 
मुलाकात करने आये, हमें सीमान्त प्रदेशकी सारी स्थितिकी जानकारी करायी । 
हमने उनसे निवेदन किया कि वे मुस्लिम लीगके नेताओंकों जनताकी इस दुर्दशासे 
अवगत करनेके लिए और उनकी सहायता लेनेके लिए लाहोर, दिल्‍ली और 
शिमला जानेकी कृपा करें । कमसे कम वे वाह्य जगत॒को सीमाप्रान्तकी स्थितिसे 
परिचित तो करायें । कुछ महीनोंके बाद वे हमारे पास पर भेंट करने आये । 
उन्होंने बताछाया कि मुस्लिम लीगके नेता हमारी सहायता नहीं करना चाहते 
क्योंकि हम अंग्र जोंके कार्यमें बाधा डाल रहे हैं । वे अंग्रजोंका विरोध करनेको 
तैयार नहीं हैं, वल्कि हिन्दुओंसे लड़ना चाहते हैं। तबतक हम लोग कांग्रेसमें 
शामिल नहीं हुए थे । डूबता हुआ आदमी तित्तकेका सहारा पकड़ता हूँ । मुस्लिम 
लीगके विरोध करनेपर हमने अपने इन दो सहयोगियोंसे प्रार्थना की कि अब वे 

_ सहायताके लिए राष्ट्रीय कांग्र सके नेताओंके पास जायें । ये लोग कांग्रेसके 
नेताओंसे भी मिले । यदि वे भारतके स्वाधीनता संग्राम सक्रिय भाग लें तो वे 
हमको हर प्रकारकी सहायता देनेको तयार थे; हम छोगोंने अपने साथियोंसे कहा 

स्वाधीनताकी पुकार 


कि बे सीमा प्रदेशमें जाकर खुदाई खिदमतगारोंके प्रान्तीय जिरगेमें कांग्र सके इस 
प्रस्तावको विचारार्थ प्रस्तुत कर्रे । जिरगा ने सर्वसम्मतिसे कांग्रे सका साथ देनेका 
निडइ्चय किया और फिर सार्वजनिक रूपसे कांग्र समें शामिल हो जानेंकी 
घोषणा की । 

“जब अंग्रजोंको कांग्र सके साथ पस्तूनोंके संयुक्त मोचेंका समाचार ज्ञात 
हुआ तब उनको होश आया । उन्होंने मेरे पास मिलने और समझौता करनेका 
सन्देश भेजा । उन्होंने कहा कि वे सारे सुधार, जो भारनमें कार्यान्वित हुए हैं 
तुरन्त ही सीमा प्रदेशमें भी छागू कर दिये जायेंगे । यदि हम कांग्र सके साथ नहीं 
जायँगे तो हमको केवल ये सुविधाएँ ही नहीं मिलेंगी वल्कि भविष्यमें भी सुधारों- 
के मामलेमें हमारे प्रदेशको शेष भारतसे प्राथमिकता दी जायगी। मेंने जेलके 
सभी राजनीतिक बन्दियोंको इकट्टा किया और उनको यह सारी कथा सुनाकर 
उनकी सलाह माँगी । उनमेंसे अधिकतर लोगोंकी यह राय थी कि में इस मौकका 
लाभ उठा लूँ। उन लोगोंका कथन था कि में कूटनीतिका मार्ग ग्रहण करूँ और 
अंग्र जोंके इस 7१रस्तावको स्वीकार कर ले । उनकी यह सम्मति सुनकर मेने कहा 
कि में अवसरवादी नहीं हूँ । न अंग्रंज ही इस योग्य हैं कि उन्तक ऊपर भरोसा 
किया जा सके | इसके अतिरिक्त हमें उस प्रतिज्ञासे भी च्युत नहीं होना है जो 
कि हमने कांग्र सके साथ की हैँ और नेतिक रूपमें हम जिससे बंधे हुए हूँ। मेंते 
ब्रिटिश सरकारकों अपना यह उत्तर लिख भेजा, “आप लागोंने हमपर विश्वास 
नहीं किया इसलिए हम लोग भी आपपर विश्वास नहीं करेंगे । 

प्रथम गोलमेज़ कांन्फ्रेसने लन्दन्में अपना कार्य जनवरी सन्‌ १९३१ तकके 
लिए स्थगित कर दिया । वहाँ लगभग दस सप्ताहतक साइमन-कमीशन द्वारा 
बतलायी गयी नीतिका आधार लेकर संविधानक सम्बन्धमें भिन्न-भिन्न समितियों- 
की बठकें होती रहीं । कांग्र सकी शक्ति और उसके द्वारा भारतकी बहुसंख्यक 
जनताक प्रतिनिधित्वकी बात एकक वाद दूसरे वक्ता द्वारा दृहरायी गयी और 
स्वीकार की गयी । ब्रिटेनक प्रधान मंत्री रेमज्ञ मंकडोताल्डने कहा, 'महामहिस 
सम्राट्की सरकारको कास्फ्रेन्सकी प्रकृतिको देखते हुए और लन्दसमें उसे दिये जाने- 
वाले सीमित समयको देखते हुए यही उचित प्रतीत होता है कि उसके कार्यको 
इसी जगह तबतकके लिए स्थगित कर दिया जाय जबतक कि अबतकके कार्यपर 
भारतवासियोंकी सम्मति नहीं ले ली जाती और उन कठिनाइयोंपर, जो उसके 
कामक बीचमें आ खड़ी हुई हैं, विजय पानेके लिए प्रयास नहीं किये जाते । 

२५ जनवरी सन्‌ १९३१ को भारतके वाइसराय लार्ड इरविनते एक वक्तव्य 

दिया । उन्होंने महात्मा गांधी और कांग्र सकी कार्यकारिणीक सदस्योंकी बिना 
शर्त रिहाईकी घोषणा करते हुए कहा, “हमारा यह कार्य इस हार्दिक इच्छासे 
प्रेरित हैं कि वह शान्तिपूर्ण स्थितियोंके निर्माणमें सहायक बने । वह शासनकों 
प्रधान मंत्रीक इस वचनको पूरा करनेकी सामर्थ्य दें कि यदि शान्तिकी घोषणा की 
गयी और उसे बनाये रखनेका आश्वासन दिया गया तो उसके प्रत्युत्तरमें सरकार 
भी पीछे न रहेगी । 

गांधीजीने कहा, “कांग्रेस कार्य-समितिके सदस्योंकी मात्र रिहाईसे स्थिति 
कठिन एवं निश्चित रूपसे दुरह वन गयी हैँ और इस स्थितिमें कार्यसमितिके 
सदस्योंके लिए कोई कार्य प्रायः असम्भव हो गया है । शासकवर्गने प्रत्यक्ष रूपसे 
यह नहीं समझा कि जनताके मनपर आन्दोलनका इतना गहरा प्रभाव पड़ चुका है 
कि कांग्र सका नेता, चाहे वह कितना ही बड़ा क्‍यों न हो, उसे अपने विशेष कार्य- 
पथपर चलानेमें विलकुल अक्षम हे । जहाँतक मेरा सवाल है, में शान्तिका उत्कट 
अभिलाषी हूँ; यदि वह सम्मानपूर्वक प्राप्त हो सके । इसलिए में गोलमेज़ कास्फ्रेंस- 
के परिणामोंपर ही उसका निष्कर्ष निकालगा । 

समस्त देशमें स्वाधीनता दिवसकी प्रथम वर्षगांठ, विशाल सभाओंका आयो- 
जन करके मनायी गय्गी जिसमें स्वाधीनताके प्रस्तावको दुहराया गया और एक 
स्मृति-प्रस्ताव स्वीकृत किया गया : 

“हम भारतक उन पत्रों और पृत्रियोंक प्रति अपना गर्व और साभार आदर 
व्यक्त करते हैं जिन्होंने भारतक स्वाघीनता संग्राममें भाग लिया, मातृभूमिको 
ब्रन्धनमुक्त करनेके लिए कष्ट सहे और बलिदान किये; अपने महान्‌ और प्रिय 
नेता गांधीजीक प्रति, जो हमारे लिए सतत प्रेरणा-सत्रोत रहे और जिन्होंने. हमें 
सेव उच्च आदर्श और मह॒त्‌ कार्यका पथ दिखलाया; अपने उन संकड़ों वीर 
युवकोंक प्रति, जिन्होंने अपने जीवनको स्वाधीनताकी वेदीपर चढ़ा दिया; पेशावर 
और पश्चमोत्तर प्रदेश, शोलापुर, मेदिनीपुर और बम्बईक शहीदोंक प्रति; उन 
हजारों छोगोंक प्रति जिन्होंने शत्र-सेनाक निर्मम लाठी-प्रहारोंका सामना किया 
और उनको झेला; गढ़वाली रेजीमेन्टके तथा सरकारकी सेना और पुलिसके -। 
भारतीय जवानोंके प्रति, जिन्होंने स्वयं अपने जीवनका खतरा उठाकर अपने 
स्वदेशवासियोंपर गोली चलानेसे या उनके विरुद्ध कोई कार्यवाही करनेसे इनकार 
कर दिया; गुजरातक उन अदमनीय किसानों तथा भारतके अन्य भागोंक उन वीर 
और, दीर्घ यातना सहनेवाले क्ृषषकोंक प्रति, जिन्होंने संघर्षके दमनका प्रत्येक 
प्रयत्न होते हुए उसमें सक्रिय भाग लिया; उन व्यापारियोंके प्रति और व्यवसायी 

स्वाधीनताकी पुकार 

वर्गके उन अन्य सदस्योंक प्रति जिन्होंने स्वयं हानि सहते हुए भी राष्ट्रके स्वाधी- 
नता संग्राममें अपना सहयोग दिया विशेष रूपसे विलछायती कपड़े और ब्रिटेनक 
मालका वहिष्कार करके; उन दस लाख स्त्री-पुरुषोंक प्रति जो जेलोंमें चले गये 
और जिन्होंने जेल-जीवनकी सब प्रकारकी यातनाओंको सहन किया, यहाँतक कि 
जेलकी दीवारोंके भीतर ही उनपर हमले किये गये और उनको निर्दयतापूर्वक 
पीटा गया; उन साधारण स्व्रयंसेवकोंके प्रति विशेष रूपसे, जिन्होंने भारतके एक 
सच्चे सेनानीकी भाँति बिना यश अथवा पुरस्कारकी चिन्ता किये हुए, केवल अपने 
महान्‌ उद्देश्यपर ध्यान केन्द्रित करते हुए अनवरत श्रम किया और बड़ी श्ान्तिके 
साथ कष्टों और कठिनाइयोंको झेला । 

“हम भारतकी नारियोंके प्रति अपनी श्रद्धा और गहरा सम्मान व्यक्त करते 
हैं जिन्होंने मातृभूमिके संकटकी घड़ीमें दृढ़ साहस और सहन-शक्तिके साथ अपने 
घरोंके आश्रयकों त्याग दिया और जो स्वाधीनता संग्रामके वलिदानों और विजयों 
में समान भाग बेँटानेके लिए हमारी राष्ट्रीय सेनामें पुरुषोंके साथ कंघोंसे कधा 
मिलाकर, प्रथम पंक्तिमें आकर खड़ी हो गयीं । हम अपने राष्ट्रके युवकोंके लिए 
अपना गर्व प्रकट करते हैं और उस वानर सेनाके लिए भी जिसके सदस्योंकी 
सुकुमार वय उसको स्वाधीनताकी लड़ाईमें भाग लेनेसे न रोक सकी । 

“हम इस तथ्यको साभार स्वीकार करते हैं कि भारतके बड़े और छोटे 
सभी समाज और वर्ग इस महान्‌ संग्राममें भाग लेनेके लिए एक साथ मिल गये 
और उन्होंने अपने इस उददेश्यके लिए अधिक-से-अधिक त्याग किया। इसमें 
भारतने जो त्याग किया, जो यातनाएँ सहीं उनके गरिमामय और प्रेरणाप्रद 
आदर्शक साथ हम अपनी स्वाधीनताकी शपथको दुहराते हैँ और अपना यह दृढ़ 
नि३चय व्यक्त करते हैं कि जबतक भारत पूर्ण स्वाधीन नहीं हो जाता हम अपने 
इस संघर्षको चलाते रहेंगे । 

काफी विचार-विमर्शक पश्चात्‌ ५ मई सन्‌ १९३१ को लार्ड इरविन ओर 
महात्मा गांधीक एक समझौतेपर हस्ताक्षर हुए । एक विज्ञप्तिमं कहा गया, सवि- 
नय अवज्ञा आन्दोलन कार्यरूपमें प्रभावपूर्ण ढंगसें स्थगित कर दिया जायगा और 
सरकार भी पारस्परिक सहयोगक रूपमें तदनुरूप कार्य करेगी । 

भारतीय उद्योगोंको प्रोत्साहन देनेकी दृष्टिसे विदेशी मालका बहिष्कार सर- 
कारने मान लिया परन्तु एक राजनीतिक अस्त्रके रूपमें नहीं । इस सन्धिक अच्त- 
गत विदेशी वस्त्रोंकी दूकानों और मादक-द्रव्योंकी दूकानोंपर शाल्तिपूर्ण ढंगसे 
धरने भी चलते रहे। 

खान अब्दुल ग़फ्फ़ार खाँ 


गांधी-इरविन समझौतेके फल-स्वरूप खान अब्दुल ग़फ्फ़ार खाँक अलावा शेष 
सब राजनीतिक कंदियोंको गुजरात जेलसे रिहा कर दिया गया । जब उन्होंने 
जेलक सुपरिण्टेण्डेण्टसे पूछा कि केवल मुझको ही क्‍यों नहीं छोड़ा गया तव उनको 
उत्तर मिला कि सर फज़्ले हसन और नवाब सेयदज़ादा सर अब्दुल मय्यूम सरीखे 
कुछ प्रमुख मुस्लिम नेता आपसे मिलना चाहते हैं । खान अब्दुल ग़पफ़ार खांने 
कहा, में उनसे नहीं मिलना चाहता । जब हम विपत्तिमें थे, तब उन्होंने हमारी 
कोई सहायता नहीं की और अब, जब कि समझौता हो चुका है, उनको अचा- 
नक मेरी याद आयी हैं । कृपया उनसे कह दीजिए कि वे मुझसे मिलनेके लिए 
यहाँ न आयें। 

पश्चिमोत्तर प्रदेशके चीफ़ कमिश्नर सर स्टुअर्ट पियर्स खान अब्दुल ग़फफ़ार 
खाँकी रिहाईके विरोधी थे । उन्होंने वाइसरायको सूचित किया कि सीमा-प्रान्तमें 
दो बेमेल व्यक्ति एक साथ नहीं रह सकते, 'वे अथवा में, दोनोंमेंसे एक ही आदमी 
इस प्रदेशमें रहेगा । 

गांधीजीने इस वातपर ज़ोर दिया कि खान अब्दुल ग़पफ़ार खाँ कांग्र सके 
व्यक्ति हैं, इसलिए उनको रिहा कर देना चाहिए | वाइसरायने जवाव दिया कि 
पस्तून आपको घोखा दे रहें हैं । उनका अहिसामें विश्वास नहीं है । आप उनके 
प्रान्तकी स्थितियोंका अध्ययन करनेके लिए वहाँ जाइये । अंतमें खान अब्दुल 
ग़फ्फ़ार ख़ाँको छोड़ दिया गया । 

अपनी रिहाईके तत्काल बाद ही ११ मार्च सन्‌ १९३१ को खान अब्दुल 
गपफ़ार खाँने इरविन-गांधी-सन्धि-वार्ताकों एक अस्थायी समझौतेंका नाम दिया 
और आवश्यकता पड़नेंपर जनताको संघर्षके लिए तैयार रहनेकी सलाह दी । 
उन्होंने यह घोषणा भी की कि वे खुदाई खिदमतगारोंकी संख्या बढ़ाकर एक 
लाखतक पहुँचा देना चाहते हैं । वे अचानक ही पेशावर पहुँचे और वहाँ | 
विशाल जन-समुदायने अपनी अन्‍्तप्ररणासे ही उनका भव्य स्वागत किया । उन्‍्हों ने 
पेशावर नगरमे कई स्थानोंपर भाषण किये जिनमें शहीदोंके अस्थायी स्मारककी 
चर्चा भी शामिल थी । 

अपने गाँव उत्मानज़ई पहुँचनेपर खान अब्दुल ग़फ्फ़ार ख़ाँका अत्यंत उत्साह- 
के साथ स्वागत किया गया | उन्होंने अपना एक क्षण भी व्यर्थ नहीं खोया और 
खुदाई खिदमतगारोंके संगठनके कामकों उठा लिया। उन्होंने अपने कई व्याख्यानों- 
में कहा, 'फिरंगीका एक सींग तो टूट ही चुका हैं । अब तुम छोग उठो और 
उसका दूसरा सींग तोड़नेके लिए तैयार हो जाओ | यह तुम्हारा अपना देश है 


१२६ 





<-+ +_ कक -ू भेब >> 4 













क 
| 


* |. नी बी गा 





स्वाधीनताकी प्रकार 


जिसे ईश्वरने तुम्हें वख्शा है । लेकिन तुम्हारी आपसकी फूटके कारण फिरंगियोंने 
इसपर अपना अधिकार जमा लिया हैं। तुम्हारे बच्चे भूखे ओर प्यासे मर रहे हैं 
जब कि उनके बच्चे आरामकी जिन्दगी बिता रहें हँ और जो कुछ वे चाहते 
उनको वह मिलता है । 

खान अब्दुल ग़पफ़ार खाँने अपने भाषणोंमें जो वार-बार टूटे हुए सींगका 
उल्लेख किया था, उसके कारण अंग्रेज उनसे बहुत रुष्ट हो गये और सन्धिके होते 
हुए भी उनको एक बहुत बड़ा द्वेषी समझने छगे ! अंग्रज कहने छंगे कि खान 
अब्दुल ग़फ्फ़ार खाँ निर्माणके लिए नहीं बल्कि विध्वंसके लिए कार्य कर रहे हें 
उन्होंने सोमाप्रान्तके नेताओंसे कहा, आप लोग सुशिक्षित व्यक्ति हँ । खान 
अब्दुल ग़फ्फार खाँ आपकी भाँति पढ़े-लिखे नहीं हैं। काम आप लोग करते 
हैं और उसका श्रेय उनको मिलता हैं। वे अपनी प्रवत्तियोंसे आप लोगोंके लिए 
एक मसीबत खड़ी कर देते हं। इस मभिथ्या प्रचारने खान अब्दुल ग़फ्फ़ार खाँके 
निकट सहयोगियोंपर भी अपना प्रभाव डाछा । उन लोगोंने मरदानमें काज़ी 
अताउल्लाहके यहाँ एक बैठक की । उन्होंने खान अब्दुल ग़फ्फ़ार खाँसे आग्रह 
किया कि वे अपने दौरे रोक दें और अंग्र जोंके टूटे हुए सींगको वजाना धन्द कर 
दें। 'तव में उन लोगोंसे क्या कहूँ ? ख़ान अब्दुल ग़फ्फ़ार खाँने उन लोगोंसे 
पूछा । वे बोले, अब हम लोगोंने अंग्रेजोंके साथ सन्धि कर ली इसलिए अब हमें 
एक दूसरेकी ओर मित्रताका हाथ बढ़ाना चाहिए । खान अब्दुल ग़पफ़ार खाँनें 
इसका प्रतिवाद करते हुए कहा कि इससे पख्तूनोंमें चेतनाकी भावना जाग्रत नहीं 
होगी और इस बातपर बल दिया कि यह सन्धि स्थायी नहीं हैं । 'ईश्वरने हम 
लोगोंको काम करनेका एक अच्छा अवसर दिया हैं । उसे हमें नष्ट नहीं करना 
चाहिए ।' 

मार्चके अंतमें कराचीमें कांग्रेस अधिवेशन हुआ । उसमें सन्धिको ओर भी 
स्थायित्व दिया गया । ख़ान अब्दुल ग़पफ़ार खाँ लगभग सौ खुदाई खिदमतगारों- 
के साथ वहाँ पहुँचे । इनकी सुर्ख वर्दियाँ लोगोंपर बड़ा प्रभाव डाल रही थीं ओर 
इनके साथ उनका बेण्ड बाजा था। इन लोगोंको कांग्र सके वाधिक अधिवेशनमें 
पहली बार आमंत्रित किया गया था और इनको ठहरनेके लिए कांग्रस नगरमें 
एक पृथक शिविर दिया गया था । 

कराचीमें राष्ट्रके जन-नायक भगत सिंहकी फांसीके दिन कांग्रे सका पण्डाल 
प्रतिनिधियोंस खचाखच भरा हुआ था। वातावरणमें एक कसाव-सा भरा हुआ 
था। पिछले दिनों हुए साम्प्रदायिक दंगोंने, जिनमेंसे एकमें श्री गणेश शंकर 

खान अब्दुल गऱफफ़ार खाँ 

विद्यार्थीकी मृत्यु हुई थी, समूचे अधिवेशनपर अपनी अंधकारपूर्ण छाया डाल 
रखी थी । यद्यपि अधिकांश प्रतिनिधियोंने सन्धिका स्वागत किया फिर भी वह 
लोकप्रिय न वन सकी । लोगोंके मनमें यह भय था कि यह सन्धि कहीं कांग्र स- 
को ऐसी स्थितियोंमें न डाल दे कि उसको सब प्रकारके समझौते करने पड़ें । जेसे 
ही गांधीजीकी ट्रेन कराची रेलवे स्टेशन पहुँची, नौजवान सभाके सदस्योंने, जो 
लाल कमीज पहने हुए थे, ज़ोरसे नारे लगाना शुरू कर दिया, गांधी, वापस 
जाओ ।' 'गांधीवादका पतन हो ।' 'गांधीकी सन्धिने भगत सिंहकों फांसीके तख्ते 
पर भेज दिया । “भगतर्सिह जिन्दाबाद', इन्किलाब जिन्दाबाद । | 
क्रोधित होनेकी बजाय तरुणोंको यह सदृपदेश दिया, 'आत्म-दमन ओऔर कायरता- 
की सीमाको स्पर्श करनेवाली भीरुताके अपने इस देशमें अत्यधिक बीरता और 
ऐसा आत्म-बलिदान दुर्लभ हैं । भगत सिंहकी वीरता और आत्म-बलिदानके आगे 
प्रत्येक व्यक्तिका मस्तक झुक जायगा । परन्तु में नम्र, भली और अहिसावादी 
जनतासे इससे भी अधिक वीरताकी इच्छा रखता हुं-वरह वीरता, जी बिना किसी- 
को चोट पहुँचाये, बिना एक भी व्यक्तिकी भावनाकों ठेस लगाये फांसीके तख्ते 
पर जा चढ़ती है ।” 

लोगोंको यह भय था कि प्रदर्शनकारियोंके कारण कांग्रेसकी कार्यवाही आगे 
बढ़ना प्रायः असम्भव हो जायगा । २६ मार्चके दित लगभग ५०,००० श्रोताओंके 
समक्ष कांग्रसके पण्डालमें पहला भाषण गांधीजीका हुआ। आकाशका खुला 
चंदोवा, जिसके नीचे कांग्र सका अधिवेशन चल रहा था, उसे एक विशेष विमोहन 
दे रहा था । गांधीजीने तरुणोंको सम्बोधित करते हुए कहा : 

“यदि आप मेरी सेवाएँ चाहते हैं तो आपको मेरी बात सुनी-अनसुनी नहीं 
करनी हैं । आपको यह जानना चाहिए कि एक हत्यारे, एक चोर अथवा एक डाक 
को दण्ड देना भी मेरे मनके विरुद्ध है, इसलिए इस बातमें कोई सन्देह नहीं रह 
जाता कि में भगत सिंहको बचाना नहीं चाहता था। परन्तु में आपसे यह भी चाहता 
हूँ कि आप भगत सिंहकी गलतीको महसूस करें। यदि मुझको भगत सिंह और उनके 
साथियोंसे मिलनेका अवसर मिला होता तो मेने उनसे यह कहा होता कि जो मार्ग 
उन्होंने ग्रहण क्रिया है वह भ्रामक और अनिष्टकारी हैँ । में यह वात स्पष्ट रूपसे 
कह देना चाहता हूँ कि हम अपने क्षुधा-पीड़ित करोड़ों छोगोंके लिए, अपने गूँगे, बहरे 
और पंगु छोगोंके लिए तलवारके रास्तेसे स्व्रराज्य नहीं छा सकते। ईव्वरको साक्षी 
करके मैं इस सत्यकी घोषणा कर देना चाहता हूँ कि हिसाका मार्ग स्वराज्य नहीं 
ला सकता, वह केवल विनाशकी ओर हो ले जायगा । में तरुणोंसे उस सारे अधि- 

कारके साथ, जिनसे कि एक पिता अपने पुत्रोंको समझाता है, कहना चाहता हूँ कि 
हिसाका मार्ग केवल अबःपतनकी ओर ही प्रवृत्त करेंगा | में तुम्हें इस समय 
विस्तारसे नहीं समझा सकता कि ऐसा क्‍यों ? क्या आप ऐसा सोचते हैं कि ये सब 
महिलाएँ और बालक, जिन्होंने बिगत संवर्पमें देशसे गौरव प्राप्त किया, हिसाका 
पथ पकड़कर वह पा सकते थे ? तब कया ये यहाँ आज हंते ? यदि हममें हिसाकी 
भावना रही होती तो क्या हमारी महिलाओंने, जो विश्वमें सबसे अधिक नम्न 
समझी जाती हैं, ऐसा अनूठा देश-सेवाका कार्य किया होता ? हमने अहिसाको शपथ 
ली थी इसीलिए हम छाखों पुरुषों, स्त्रियों और वालकोंको स्वाधीनता-संग्रामका 
सेनिक बना सके । 

“मैं युवकोंसे यह विनय करता हूं कि वे अपनेमें धैर्य और आत्म-संयम रखें । 
क्रोध हमको आगे नहीं ले जा सकता । मेने अंग्रेजोंके विरुद्ध सत्याग्रहका प्रयोग 
किया परन्तु मैंने उनको कभी छात्र नहीं समझा । हमें अंग्र जोंको अपना शझात्रु सम- 
झनेकी आवश्यकता भी नहीं हे । में उनको बदलना चाहता हूँ और इस हृदय- 
परिवर्तन द्वारा जो प्रेमका एकमात्र पथ है। में आपसे प्रार्थना करता हूँ कि आप 
मेरे चालीस वर्षके अहिसाके सतत अभ्यासपर विद्वास करें। 

२९ मार्चकों एक खुले हुए क्रीडांगनमें अधिवेशन हुआ, जो रूगभग ३२०० 
प्रतिनिधियों और कई हज़ार दर्शकोंसे खचाखच भरा हुआ था । कांग्र सके अध्यक्ष 
सरदार वल्लभभाई पटेलने एक जुलूसके साथ प्रवेश किया जिसमें आगे दो राष्ट्रीय 
व्वज लिये हुए स्वयंसेवकोंकी टोली चल रही थी और उसके बाद ही खुदाई 
खिदमतग़ारोंका जत्था था जो वैण्ड बजाता चल रहा था। इस जुलसमें गांधीजी, 
सुभाष बोस, खान अब्दुल ग़फ्फ़ार खाँ तथा कार्यकारिणीके अन्य सदस्य थे । सरदार 
पटेलके छोटेसे भापणकी मूल भावना थी, कांग्र स राष्ट्रकी कोटि-कोटि जन्ताका 
प्रतिनिधित्व करती हैं और उसका अस्तित्व उस जनताके ही निमित्त है ।' अधिवेशन- 
का मुख्य प्रस्ताव सन्धिकोी शर्तों और गोलमेज़ कास्फेन्सके सम्बन्धमें था। प्रस्ताव 
के समर्थकोंम ख़ान अब्दुल ग़फ्फ़ार खाँ भी थे । 'इन्क़िलाव जिन्दाबाद' के नारोंके 
साथ वे मंचपर आये और उन्होंने संक्षेपमें प्रस्तावका समर्थन किया । उन्होंने कहा 
कि वे बीमार हैं परन्तु वे गांधीजीका आदेश नहीं टाल सकते । वे मात्र एक सेनिक 
हैं । जब कप्तानने सिपाहीसे पूछा कि वह क्‍या जानता हैँ तब उसने उत्तर दिया 
कि वह केवल आदेश पालन करना जानता है। पख्तूनोंका गांधीजीमें गहरा 
विश्वास हैं और उन्हींके कारण वे भारत और भारतीयोंके मित्र बने हैं । 

खान अब्दुल ग़फ्फ़ार खाँके तुरन्त बाद गांधीजीने भाषण किया। वे अंग्रेजी 

खान अब्दुल ग़फ्फ़ार खाँ 
और हिन्दी दोनों भाषाओंमें बोले । उन्होंने जोर देते हुए कहा, हम कोई प्रतिज्ञा द 
नहीं कर सकते । यदि प्रतिनिधिमंडल यहाँ भारतमें अथवा इंगलेंडमें आयोजित | 
कान्फ्रेन्‍्समें जाता है और विचार-विमर्श भाग लेता है तो वह डेप्यूटेशन पूर्ण । 
स्व॒राज्य लेकर हो आयेगा इसका वचन कंसे दिया जा सकता हैं ? हाँ, वह तभी 
वापस आयेगा जब कि कांग्र सका भारतीय जनताके प्रतिनिधित्वका पूर्ण अधिकार 
स्पष्ट हो जायगा; उससे क्षणभर पहले नहीं । यदि वह अपने साथ पूर्ण स्वराज्य 
लेकर लोटता हैं तो यह कांग्रेसकी सबसे महान्‌ उपलब्धि समझी जायगी । स्वयं 
अपनी ओरसे और उस प्रतिनिधि-मंडलकी ओरसे, जिसको आप हमारे साथ भेजना 
चाहते हैं, में केवल विश्वासपूर्वक यह वचन दे सकता हूं कि हम किसी भी रूप 
अथवा प्रकारमें कांग्र सके प्रति अविश्वासी नहीं होंगे ।' 
सीमाप्रान्तके लोगोंने स्वाधीनता संग्राममें जो शौरय॑पूर्ण भूमिका निभायी थी, 
उसका स्थान-स्थानपर उल्लेख किया गया और उसके सम्बन्धमें दो प्रस्ताव स्त्रीकृत 
किये गये । एक प्रस्तावमें कहा गया, 'कहते हैं, सीमाप्रान्तरमं यह प्रचार-कार्य 
चल रहा हे कि कांग्रेसको वहाँके लोगोंके हितोंको चिन्ता नहीं है, इसलिए यह 
उचित समझा जाता है कि कांग्रेस इस सन्देहके निराकरणके लिए कदम उठाये । 
यहाँ कांग्रस अपना यह मत व्यक्त करती है कि किसी भी संवंधानिक योजनामें | 
सीमाप्रान्तमें शासनका वही रूप होगा जो भारतके शेष अन्य प्रान्तोंमं होगा ।' | 
अन्य प्रस्तावमें कांग्रेसने सीमाप्रान्‍्तकी अग्रगामी नीति ( फारवर्ड पॉलिसी ) । 
को अस्वीकृत किया । पं० जवाहरलाल नेहरूने कहा : “विगत वर्षो्में अफ़गान | 
जनताको असम्य, बबर लोगोंके रूपमें चित्रित किया गया है, जो कि हत्याओं और | 
लटमारके लिए घूमते रहतें हैं । यह भ्रान्त धारणा फंलायी गयी हैं कि जिस दिन ॥ 
अंग्रेज सरकार भारतसे चली जायगी, उस दिन चारों ओर लूट-खसोट मच | 
| 
टी 










जायगी । इसी प्रकारसे भारतके बारेमे भी सीमांतमें मिथ्या धारणाएँ फैलायी 
गयी हैं । में पठानोंको अच्छी तरहसे जानता हूँ । वे हमारे ईमानदार, वीर और 
विश्वसनीय मित्र हैं । मुझे पूर्ण विश्वास है कि स्वराज्यके भीतर ह। 
जन ताके साथ भारतके सम्बन्ध अत्यन्त सौहार्दपूर्ण रहेंगे । अंग्र जोंकी सरकारने 
अपनी '“अग्रगामी नीति के द्वारा उस देशकी जनताको, जिसपर किसीका अधि- 
कार स्थापित नहीं हैँ, अपना गुलाम बनानेका भरसक प्रयत्न किया हे । भारतीय 
लोग, जो विदेशी जुयेके नीचे दबे हुए व्यथासे कराह रहे हैं, यह नहीं चाहते कि 
अन्य लोगोंपर भी वही दासता छाद दी जाय । हमारे मौनका आज गलत अर्थ 
लगाया जायगा इसलिए में आप सब प्रतिनिधियोंसे उस प्रस्तावको स्वीकार करने- 

के लिए कह रहा हूँ जिसको कि मैं आपके समक्ष उपस्थित करने जा रहा हूं ।” 

खान अब्दुल गफफ़ार खाने प्रस्तावका समर्थन करते हुए कहा कि ब्रिटिश 
सरकार पश्चिमोत्तर सीमाप्रान्तके तथ्योंस भारतीयोंको जान-बूझकर अपरिचित 
रख रही हैं । वे दिन रूद गये जब कि अंग्रेज सरकार अफ़गान आक्रमणका भय 
दिखलाकर भारतीयोंको विभाजित रख सकती थी। आज पछ्तूनोंका महात्मा . 
गांधीपर पूर्ण विश्वास है और यदि उनको भविष्यमें सविनय अवज्ञा आन्दोलन 
छेड़ना पड़ा तो भारतको पूर्ण स्वराज्य दिलानेके प्रयत्नमें पछ्तृन किसीसे पीछे नहीं 
रहेंगे । हम यह दिखला देंगे कि वास्तवमें हम कया हैं ? खान अब्दुल ग़फ़्फ़ार 
खाँने ज़ोरदार शब्दोंमें कहा। उन्होंने साम्प्रदायिक एकताकी अपील करते हुए 
लोगोंसे कहा कि गुलामोंका कोई धर्म नहीं होता । हिन्दुओं और मुसलमानोंको 
जातीय मामलोंको लेकर लड़ना नहीं चाहिए । उन्होंने उपस्थित जनतासे कहा कि 
अंग्रेज सरकार सीमाप्रान्तमें भारतके विरुद्ध प्रचार कार्य कर रही हैँ। वह वहाँके 
लोगोंसे यह पूछती हे कि महात्मा गांधीकी रिहाईसे तुम्हें ऐसा क्या मिल जायगा 
जो पिछले वारह माससे तुम उनकी रिहाईकी मांग कर रहें हो ? गांधीजीने तुम 
पख्तून लोगोंके लिए क्या किया हैं ? अत: यदि आजका यह प्रस्ताव स्वीकार कर 
लिया गया तो सीमाप्रान्तकी जनताके लिए यह एक शुभ कामनाका संदेश होगा । 

खान अब्दुल ग़फ्फ़ार खाँने अफ़रीदी लोगोंकी ओरसे गांधीजीको एक संदेश 
दिया जिसमें उन्होंने महात्माजीसे अपने प्रदेशमें आनेकी प्रार्थना की थी । उन्होंने 
लिखा था कि आप स्वयं यहाँ आकर यहाँकी स्थितिका अब्ययन कीजिए ओर 
देखिए कि भारतको दासताके बन्धनमें जकड़े रहनेके लिए किस प्रकार लाखों 
रुपयोंका अपव्यय किया जा रहा है । अफ़रीदी छोगोंने यह भी सुझाव दिया था 
कि यदि गांधीजीको उनकी मांगें न्‍्याययुक्त प्रतीत हों तो वे ही उनके बीचरमें 
मध्यस्थका कार्य करें । वे अंग्रज सरकारपर इस वातका ज़ोर डालें कि वह उनके 
देशको छोड़ दे और उनको स्व॒तन्त्र कर दे । अपने भाषणके अन्‍्तमें ख़ान अब्दुल 
ग़पफ़ार खाँने कहा कि केवल गांधीजी ही पदिचिमोत्तर सीमाप्रान्त और सरहदी 
इलाकेमें शान्तिकी स्थापना कर सकते हैं और इस प्रकार वे सेनाके एक लम्बे- 
चौड़े खर्चको बचानेमें भी सहायता कर सकते हैं । 

कराचीमें मूलभूत अधिकारों सम्बन्धी एक प्रस्ताव उपस्थित किया गया, 
जनताके शोषणका अंत करनेके लिए राजनीतिक स्वतन्त्रता लाखों मरते हुए 
लोगोंकी वास्तविक आर्थिक स्वाधीनताका भी समावेश होना चाहिए । 

खान अब्दुल गफ्फ़ार खाँ और उनके निकट सहयोगी कांग्र ससे अत्यधिक 

प्रभावित हुए । उन्होंने वहाँ छोगोंसे विचार-विनिमय किया । इस वार वे नेहरू- 
जी तथा गांधीजीसे पूर्ण रूपसे परिचित हो गये । खुदाई खिदमतगार करत्तंव्यपरा- 
यण ओर अनुशासित लोग थे और जहाँ भी कोई कठिन कार्य करना होता था, 
वहाँ उत्तको भेजा जाता था। वे भी उस कार्यकों सुचारु रूपसे पूरा करते थे । वे 
बड़े लोकप्रिय हो गये । वे जहाँ भी गये वहाँ लोगोंनें उनका हादिक स्वागत 
किया । ख़ान अब्दुल ग़पफ़ार खाँने अहिसाके एक निष्ठावान्‌ उपासकके रूपमें 
गांधीजीके मनपर एक छाप छोड़ दी । 

कराची में ही गांधीजीको गोलमेज कान्फ्र न्‍्समें भारतका प्रतिनिधित्व करनेका 
आदेश-पत्र दे दिया गया । परन्तु लन्दनका रास्ता टेढ़ा-मेढ़ा था । इंगलेण्ड ओर 
भारत दोनों स्थानोंमें अधिकारोंके हित इस सन्धिके विरोधी थे । विन्सेन्ट चचिल 
ने कहा था, 'यह आश्चर्यजनक और अशोभनीय दृश्य है कि मिडिल टम्पल कॉलेज 
पढ़ा हुआ राजद्रोही वकील, जो अब एक फ़कोरका स्वांग भरे हुए हैं, अध- 
नंगा वाइसरायके राजभवनकी सीढ़ियाँ चढ़ता जा रहा है । ऐसे फ़कीर पूर्व में 
बहुत दिखलाई देते हैँ । वह सम्राट महोदयके प्रतिनिधिसे समान शर्तोकी लेकर 
चर्चा करना चाहता है, हालाँकि वह अबतक सविनय अवज्ञाके अभियानको संग- 
ठित कर रहा हैं और उसे कार्य-रूप दे रहा हैँ । भारतीय सिविल स्विसका 
सर्वत्र यही दृष्टिकोण था । 

पहला अवरोध, जिसको गांधीजीने हटानेका प्रयत्न किया, साम्प्रदायिक उल- 
झन था। इस कार्यका आरम्भ गांधीजीने कराचीमें ही कर दिया जहाँ कि 
१ अप्रुछऊ सन्‌ १९३१ में मौलाना आज़ादके सभापतित्वमें 'जमायत-उलरू-उलेमाए- 
हिन्द का वा्षिक अधिवेशन हुआ । उपस्थित जन-समुदायको सम्बोधित करते हुए 
गांधीजीने आगरा, बनारस, कानपुर, मिर्जापुर तथा कुछ अन्य स्थानोंके साम्प्र- 
दायिक दंगोंका उल्लेख किया, जिनमें हिन्दू और मुसलमान आपसमें शत्रुओं- 
की भाँति लड़े थे। गांधीजीने किसी एक ही जातिपर दोषारोपण नहीं किया । 
उन्होंने कहा, 'इस्लामके विद्वान्‌ अध्यात्मवादियो, में आपसे प्रार्थना करता हूँ कि 
आप अपने श्रेष्ठ पदका उपयोग करें और मुसलमानोंके भीतरसे साम्प्रदायिकताके 
विषको समूल नष्ट कर दें एवं उनको आपसी प्रेम और सहन-शक्तिके सिद्धांतकी 
शिक्षा दें । में ऐसे ही हिन्दुओंसे भी निवेदन करूँगा कि वे घंसेका जवाब घंंसेसे 
न दें बल्कि मुसछूमानोंकों उस समय भी अपना भाई समझें जब कि उनकी ग़लूती 
हो । यह बात गांधीजीके मनमें पेठ चुकी थी कि केवल हिन्दू-मुस्लिम एकता ही 
भारतको स्वराज्य दिलवा सकती हैँ और जबतक आपसकी साम्प्रदायिकताकी 
यह उलझन नहीं सुलझती तबतक गोलमेज़ कान्‍्फ़र नसमें जाना भी कोई अर्थ नहीं 
रखता । अपने निजके बारेमें उनका कहना था कि जो कुछ मुसलूमान चाहते हूँ 

वह देकर भी मैं उनको अंगीकार किये रहनेको तैयार हूँ। उन्होंने कांग्र सके 
मूलभूत अधिकारोंकी घोषणाका हवाला दिया और कहा कि वह स्वराज्य, जिसके 
लिए वे कार्य कर रहे हैँ, गरीबोंके लिए स्वराज्य होगा । इसके पश्चात्‌ उन्होंने 
उपस्थित जन-समुदायसे हिन्दू-मुस्लिम एकताके अपने उन प्रयासोंके लिए आशी- 
वादोंकी प्रार्थना की, जिनके लिए वे अगले दिन दिल्ली जा रहे थे । 

खान अब्दुल ग़फ्फ़ार खाँ, उन्‍नीस लाल कुर्तीवालोंके एक छोटेसे दलके साथ 
४ अप्रेलको कराचीसे बम्बई आ गये । उतरते ही उनको फूल-मालाएँ पहनायी 
गयीं । एक हज़ारसे भी अधिक व्यक्तियोंने बन्दरगाहपर पहुँचकर उनका स्वागत 
किया और वे उनको एक विश्ञाल जुलूसमें अपने साथ ले चले। इस जुलूसके आगे- 
आगे लाल कुर्तीवाले मसक वाजें और ढोल बजाते हुए चल रहे थे । उनके पीछे 
मुस्लिम स्वयंसेवकोंकी टोलियाँ थीं। सजी हुई मोटर-कारें और ट्रकें उनको तथा 
उनके साथियोंको चढ़ाकर ले जानेकी प्रतीक्षा कर रही थीं परन्तु उन्होंने जुलूस- 
के साथ-साथ नगरमें पेदक चलना ही उचित समझा । अपने बम्बईके केवल दो 
दिनोंके प्रवासमें उन्होंने लगभग एक दर्जन सभाओंमें भाषण किये, जिनमें उन्होंने 
हिन्दू-मुस्लिम एकताके पक्षका समर्थन किया, मुसलमानोंको कांग्रेसमें शामिल हो 
जानेकी सलाह दी और पठानोंके सम्बन्धमें जो मिथ्या धारणाएँ फंली हुई थीं, 
उनके निराकरणका प्रयास किया , रातको लूगभग दस बजे उन्होंने डोगरी मेदान- 
में एक सभामें भाषण किया । इस वस्तीमें पठान लोग विशेष रूपसे निवास करते 
थे । लगभग दस हज़ार श्रोताओंकी भीड़को सम्बोधित करते हुए उन्होंने कहा : 

“प्रिय भाइयो, में एक साधारण व्यक्ति हूँ । आप मेरे सम्बन्धमें बहुत ऊँचे 
विचार मत बनाइये । हम लोगोंमं यह आदत है कि हम दूसरोंका अत्यधिक 
मूल्यांकन करते हैं । हम लोग, विशेष रूपसे मुसलमान लोग बहुत निराशापूर्ण 
स्थितिमें हैं। जब भी कोई व्यक्ति मेरे लिए अत्यधिक आदर-भावना प्रदर्शित 
करता हैं तब में अपने-आपकों लज्जित अनुभव करने लगता हूँ । में देखता हूँ कि 
मेंतें कोई असामान्य कार्य नहीं किया । हम भारतीय यह नहीं जानते कि सेवा 
कंसे की जाती हैं और हम लोगोंमेंसे यदि कभी कोई थोड़ा-सा काम भी कर लेता 
हैं तो हम उसकी अति प्रशंसा करने लगते हैं । मैंने हमेशा यही कहा और 4 
हैं कि जो कुछ मैंने किया.है उसे करता प्रत्येक मुसलमानका कर्त्तव्य है । 

“मैं कोई वक्‍ता नहीं हूँ । में यह नहीं जानता कि बात कंसे की जाती हैं 
लेकिन में यह जानता हूँ कि काम कंसे किया जाता हैं। में आपको यह बतला 
देना चाहता हूँ कि अफ़गान राष्ट्र क्या हैं और पश्चिमोत्तर सीमान्त प्रदेश क्या ? 

ओर हम पख्तूनोंके तथा हमारे प्रान्तके विरुद्ध यह प्रचार-कार्य क्यों किया जा 
रहा हैं ? आप लोग समाचार-पत्रोंमें सीमान्त प्रदेशके विरुद्ध छेख पढ़ते होंगे और 
अलग-अलग मचोंसे उनके खिलाफ़ किये जानेवाले भाषण सुनते होंगे । यदि आप 
कभी किसी पत्रके सम्पादकसे पूछें अथवा किसी नेंतासे प्रइन करें कि क्या उसने 
कभी सीमान्‍्त प्रदेश देखा है और क्‍या उसकी वहाँके लोगोंके लोक-जीवन और 
संस्क्ृतिके सम्बन्धमें व्यक्तिगत जानकारी है, या क्या वह कभी अफग़ानोंके बीचमें, 
उनके साथ रहा हैँ, तो आपको इन प्रश्नोंका उत्तर नकारात्मक ही मिलेगा । 
भारतके नेता और पत्रकार सीमान्त प्रदेशके सम्बन्धमें कोई जानकारी नहीं रखते 
फिर भी वे सदेव उस प्रान्त और वहाँके निवासियोंक वारेमें लम्बे-लम्बे भाषण 
करते हैं और लेख लिखते हैँं। में आपसे यह कहना चाहता हूँ कि यह सब अंग्रेजों- 
का प्रचार हैं । ब्रिटिश लोगोंने यह जान लिया हैं कि अफ़गान एक संनिक जाति 
हैं । आरम्भमें हम अपनी स्थितिको नहीं समझ पाये लेकिन हमारा शत्रु हमारी 
स्थितिको भली भाँति पहचान गया और उसने सारे भारतवासियोंमें हम अफ़गान 
लोगोंको ही सबसे पहले बदनाम करनेकी कोशिश की । आप सब लोगोंने सीमान्त 
प्रदेशमें हुई डकतियोंके समाचार अख़बारोंमें पढ़े होंगे लेकिन में आपको बत- 
लाता हूँ कि वे सब राजनीतिक डकंतियाँ हैँ । वे केवल हिन्दुओंके घरोंमें ही नहीं 
हुईं बल्कि उनमें मुसलमानोंके घरोंको भी लूटा गया हैं । फिर केवल हिन्दुओंके 
लुटनेक समाचार ही क्‍यों प्रकाशित किये गये इसका कारण आप लोग भली 
भाँति समझ सकते हैं । अंग्रेजी सरकार इतने हवाई जहाज़ों और मशीनगनोंके 
रहते हुए भी सरहदी लुटेरोंसे हमारी रक्षा नहीं कर सकी और डकंतियाँ की गयीं । 
इसका अभिप्राय यह रहा है कि हम सीमान्त प्रदेशके निवासी सर्देव अंग्र जोंकी 
सहायताकी ओर देखते रहें और अफ़गानोंसे डरकर अंग्र जोंके गुलाम बने रहें । 
में यह दावा नहीं करता कि अफ़गानोंक देशक सभी लोग भले हँ । दूसरे 
देशोंमें भी जहाँ अच्छे लोग हैं, वहाँ बुरे लोग भी हैं । यही वात अफ़गानोंके साथ 
हैं । सन्‌ १९३० की आज़ादीकी लड़ाईमें पह्तून जनताने बहुत त्याग किया और 
सविनय अवज्ञा आन्दोलनकी ज्योतिको बुझने नहीं दिया। अंग्र जोंने हमारे प्रान्तमें 
आन्दोलनको कुचल देनेकी वहुतेरी कोशिश की लेकिन वे सफल नहीं हो सके। 
अंग्रेज पिछले सौ वर्षोके अनुभवसे यह जानते हैं कि यदि सीमा-श्रान्तकी जनताते 
आज़ादीकी लड़ाईमें शेष भारतवालोंका साथ दिया तो इससे उनकी शक्ति दुगुनी 
हो जायगी । यह एक ऐसा भेद था जिसको हम और आप नहीं जानते थे । 
अंग्रेज इसे अच्छी तरहसे समझते थे और यही कारण था कि उन्होंने हमको बद- 

नाम करके भारतीयोंकी दृष्टिमं गिरा दिया। में अपने हिन्दू, सिख, पारसी, 
ईसाई और यहूदी बन्धुओंसे यह निवेदन करूँगा कि वे इस वातपर विचार 
करें और अफ़गानोंक सम्बन्धमें जो भ्रमपूर्ण विचार उन्होंने बना रखे हें, उनको 
त्याग दें । 

“मैं थका हुआ हूँ और मैंने सारे दिन विश्राम नहीं किया हैँ इसलिए में 
अधिक विस्तारमें नहीं जाऊंगा । न यह ज़रूरी है कि में कांग्र सके मामलोंपर 
विस्तारसे चर्चा करूँ | मुख्य वात यह है कि हमें कांग्र ससे जो निर्देश मिले, हम 
उनके ऊपर चलें । यदि हम सारी रात बातें करते रहें और उनके अनुसार व्यव- 
हार न करे तो वे बातें निरर्थक होंगी । जब में अपने मुस्लिम बन्धुओंके मुखसे यह 
सुनता हूँ कि कांग्र स हिन्दुओंकी जमात है तब मुझको आइचर्य होता हैँ । वास्त- 
विकता यह हूँ कि कांग्रस एक ऐसी जमात हैँ जिसमें हिन्दू-मुसछमान, सिख, 
पारसी और ईसाई सभी लोग हैं और इसीलिए उसे भारतीय राष्ट्रीय कांग्रस 
नाम दिया गया हैँ । उसका लक्ष्य भारतको स्वतंत्र करना है, भूखे भारत*« 
वासियोंकों भोजन देना और नग्न लोगोंको वस्त्र देना है । मुझे यह कहते हुए खेद 
हैं कि वास्तवमें यह कार्य मुसलूमानोंका था, जिसको कि औरोंने अपने ज़िम्मे ले 
रखा हे । में मुसलमान्तोंसे पूछता हूँ कि हिन्दुस्तान उनका अपना देश हे या नहीं ? 
और यदि स्वराज्य प्र।प्त होता हैं तो वे उसमें भागीदार होंगे या नहीं ? क्‍या वे 
अपने अधिकारोंकी मांग नहीं करेंगे ? यदि मुसलमान कहते हैं कि यह उन्तका देश 
नहीं है और यदि उनके प्यारे अंग्र ज लोग यहाँसे जाते हैं तो क्या भारतके मुसलू- 
मान भी उन्तके साथ जायेंगे ? मेरा कहना है कि वे उन अंग्र जोंसे पूछकर देख लें 
कि क्‍या वे उनको अपने साथ जहाज़पर सफ़र करने देंगे ? जहाँतक मेरा ख़याल 
है, वे काले आदमियोंको अपने उस जहाज़पर साथ रहनेकी अनुमति नहीं देंगे। 
जिस प्रकारसे यह देश आप लोगोंका है, उसी प्रकारसे यह हिन्दुओं, पठानों, 
सिखों और ईसाइयोंका भी है । में आपसे यह पूछता हूँ कि क्या अपने देशकी 
सेवा करना आप्रका कर्तव्य नहीं हैं ? में आपका ध्यान इस ओर खींचना चाहता 
हूँ कि जो समाज समयके अनुसार नहीं चलते, वे नष्ट हो जाते हैं । में आपसे यह 
कहना चाहता हूँ कि पृथ्वीकी कोई शक्ति इस आन्दोलनको रोक नहीं सकती और 
भारत स्वतन्त्र होकर ही रहेगा । जब भारत स्वाधीन होगा और आप तथा हम 
इस मुल्कमें रहेंगे तव क्या आपको इस बातपर दर्म नहीं आयेगी कि आपने स्वराज्य- 
को पानेके लिए कोई कोशिश नहीं की ? यह कहना अपमानजनक है कि कांग्रेस 
हिन्दुओंकी है । कांग्रे सका लक्ष्य भारतको स्वाधीन करना हैं और इस की 

शासनका अन्त करना हैं । में आपसे यह कहना चाहता हं कि आप रसूल पाकके 
उपदंशोंको भूल चुके हैं । में आपसे पूछता हूं कि 'ज़िहाद' क्या है ? महान्‌ रसूल- 
की शिक्षाओंके अनुसार ज़िहाद अत्थाचारी शासकके आगे सत्यको प्रकट करना 
हैं । यदि हम मुसलमान हैं तो हमको अपने पैगम्बर रसूलके उपदेशोंके अनुसार 
चलना चाहिये । आप कुरान शरीफ़का अध्ययन कीजिए और देखिए कि जहाँतक 
गुलामीका सम्बन्ध है, उसमें हमें क्या उपदेश मिलता हैं ? आप अपने मौलवियोंसे 
पूछकर देखिए कि दासता अपमानजनक वस्तु हैँ या नहीं ? हमें इस बातकों मह- 
सूस करना चाहिए कि आज हम लोग गुलाम हैं; कांग्र स हम लोगोंकों इस गुलामी 
से मुक्ति दिलाना चाहती है । क्या आप इस दासतासे मृक्त होना चाहते हैं ? आज 
आज़ादीका झण्डा महात्मा गांधीके हाथोंमें हैं। यह सचम॒च हमारे लिए कसी 
लघुताकी बात हैँ ? आज़ादीका यह झण्डा तो मुसल्मानोंके हाथोंमें होना चाहिए 
था, हमको इस आन्दोलनका नेतृत्व करना चाहिए था और संसारके देशोंकों हमारे 
पीछे चछना चाहिए था | हमारे पंगम्वर साहवने हमको यह उपदेश दिया हँ कि 
हम सताये हुए लोगोंकी सहायता करें और अत्याचारियोंका नाश करें। आज 
हिन्दू, मुसलमान, सिख, पारसी और ईसाई सभी सताये हुए लोग हैं और अंग्रेज 
सरकार उनपर अत्याचार कर रही है जिसने कि हमारे देशमें ही हम सबके 
सारे अधिकारोंको छीन लिया हैं । यदि मुसलमान इस संसा रमें एक सम्मानपूर्ण 
जीवन व्यतीत करना चाहते हैं तो उनको सताये हुए लोगोंकी सहायता करती 
चाहिए । आपने कुरानमें इसराइलियों और हज़रत मूसाकी कथा पढ़ी होगी । 
जब उन्होंने इसराइलवालोंको यह आदेश दिया कि वे आगे बढ़कर अत्याचारीका 
सामना करें तब उन्होंने उत्तर दिया कि उनमें इतनी शक्ति नहीं हैँ और वे शत्रु- 
के आगे खड़े नहीं हो सकेंगे । इसका फल यह हुआ कि इसराइलियोंको चालीस 
वर्षोतक दासताके बन्धनमें रहना पड़ा । इस दासताका कारण उनका आलस्य 
और उनकी ईद्वरक विश्वासमें कमी थी । इस्लामने हमको सिखलाया है कि 
ईइवर ही सर्वोच्च्र सत्ता हैं। मुसलमानोंका यह कर्त्तव्य है कि वे सारे विश्वमें ईश्वर 
और मनुष्यकी अभिन्नताक सिद्धान्तका प्रसार करें । वे राष्ट्र, जो आलसी हो जाते 
हैं, संसारमें अपना सब कुछ खो बंठते हैं । यदि आप इस संसारमें सम्मानके साथ 
रहना चाहते हैं तो जाग्रत रहिए और अपने समाजको संगठित कीजिए । आपको 
अपने बन्धुओंकी सहायता करती चाहिए और अत्याचारी शासनकों हटा देना 
चाहिए जो कि हम सबके ऊपर अपना अधिकार जमाये हुए है। आप यह क्‍यों 
कहते हैं कि हिन्दू बाईस करोड़ हैं और मुसलमान कुछ सात करोड़ । में कहता 

हूँ कि संसारमें बहुसंख्यक और अल्प-संख्यकका प्रश्न ही नहीं उठता । वहाँ तो 
योग्यताक आधारपर मूल्य आंका जाता है । भारतमें इस समय केवल तीन लाख 
अंग्रज हैं लेकिन वे बत्तीस करोड़ हिन्दुस्तानियोंपर शासन कर रहे हैं। यह 
सब अजीब ख़यालात इस सरकारने मुसलमानोंक मनमें उपजाये हैं । यह बहु- 
संख्या या अल्प-संख्याका प्रश्न नहीं हैं। यदि आप संगठित होकर अपने भीतर 
काफ़ी शक्ति पंदा कर लेते हैं तव जो कुछ भी आप चाहेंगे वह सब आपको 
मिलेगा । जो मार्ग आपने ग्रहण किया हैं वह आपको विनाशकी ओर ही ले 
जायगा । इस मार्गपर चलकर संसारक अनेक राष्ट्रोंका नाम-निशान मिट गया । 
केवल वे ही राष्ट्र, जो प्रयत्तशील होते हैं, आजके विश्वमें जीवित रह पाते हैं । 
यदि आप इस संसा रमें अपने अस्तित्वको क़ायम रखना चाहते हैं तो आप अपने- 
को संगठित कीजिए और अपने देशको स्वतंत्र कीजिए । मुसलमान, सिख, 
पारसी और ईसाई सभी पीड़ित जन हैं । हमारा धर्म हमें यह शिक्षा देता है कि 
हम पीड़ितोंकी सहायता करें । हम उसे नहीं करते और आपसमें लड़ते-झगड़ते 
हैं । में आपसे पूछता हूं कि ये सब झगड़े कौन करा रहा हैं ? में आपको विश्वास 
दिलाता हूँ कि ये सब झगड़े अंग्र जोंके उकसानेसे होते हैं। सन्‌ १९१५ में, जब 
कि नित्य होती हुई डकंतियोंको रोकना बहुत आवश्यक हो गया था, उस समय 
तो हम अंग्र ज्ञोंके साथ थे | देशक जिस भागमें हम रहते हैं उसमें शायद ही 
कभी कोई ऐसी रात गयी हो, जिसमें पाँच-छ: डकंतियाँ न हुई हों । एक वार 
जब मिस एलिसको अफ़रीदी लोग उठा ले गये तो उसको वापस लानेके लिए 
कोई उपाय बचाकर न रखा गया । उसके बादसे सुरक्षाका प्रवन्ध हुआ और कोई 
स्‍त्री भगायी न जा सकी। अंग्र जी सरकारने मिस एलिसकी इस घटनापर हज़ारों 
रुपये खर्चा किये और भगानेवालोंको मार डाला गया । ऐसा क्‍यों ? उसी सरकार 
ने हम लोगोंके लिए तो कभी कुछ नहीं किया । उसका सम्बन्ध कंवरू अपनी 
सुरक्षासे रहा । में सरकारसे यह कह देना चाहता हूँ कि यदि वह शान्ति बनाये 
रखनेमें असमर्थ हैँ तो अपने अधिकार हम लोगोंको सौंप दे । हम उसे यह 
दिखला देंगे कि शान्ति कंसे बनाये रखी जाती है । में आपको सचेत कर देना 
चाहता हूँ । यहाँ ऐसी कोशिशें की गयी हैं कि हिन्दू और मुसलमान आपसमें 
लड़-झगड़ें । जबतक गोलमेज़ कान्‍न्प्रन्स बुलानेंकी बात सामने नहीं आयी थी तब- 
तक हम लोगोंको आपसमें लड़ानेक प्रयत्न किये जाते रहे | अंग्रेजोंने अब इस 
उद्देश्यको लेकर हमसे सन्धि कर ली है । 

“मस्ज़िदके सामने गाना-बजाना होता हैँ तो उसपर मुसलमानोंको ही 

होती हैं । यदि कहीं वहाँ वाजा बजता हैं तो मुसलूमानोंका इस्लाम लोप हो 
जानेकी आशंका होती हैं। पीपछका एक पत्ता गिर जाता हे तो हिन्दुओंको 
आपत्ति होती हैं । यह सब क्या है ? में कहता हूँ कि एक गुलामका कोई धर्म 
नहीं होता । जब यहाँ फौजी कानून लागू हो जाता हैं तो यहाँ कोई 'अज़ान' भी 
नहीं लगा सकता । धर्म नष्ट तभी होता हैँ जब कि किसी मस्जिदके आगे 
वाजा वजता है या पीपछका एक भी पत्ता गिरता हैँ । जहाँतक मैंने कुरान 
और गीताको पढ़ा है, मेने यह पाया है कि प्रेम ही धर्म हैं । में तो इससे भी 
आगे बढ़कर यह घोषित करनेको तंयार हूँ कि जिसके दिमाग़में ऐसा पक्षपात भर 
गया हैं, वह तो एक इन्सानतक नहीं हैं । ( इसी समय किसीने रोककर प्रश्न 
किया कि कानपुर और बनारसमें क्‍या हुआ ? ) मेरे मुस्लिम बन्धु यह भी नहीं 
जानते कि किसी सार्वजनिक सभामे कैसे बंठा जाता हैं ? में यह स्वीकार करता 
हूँ कि बहुतसी जगह दंगें-फन्‍्लाद हुए और बनारस तथा कानपुरमें भी हुए । 
( फिर एक बार शोर-गुलू उठा । ) में आपसे प्रार्थना करूँगा कि आप ऐसे लोगों 
से दूर ही रहें जो इस्लामी वेशभूषा पहनकर घुणा फंलाते हैं । वे हम लोगोंको 
धोखा देते हैं और जनताको उत्तेजित करते हैं । में आपसे कहता हूँ कि जो कुछ 
हुआ और भविष्यमें भी जो कुछ होगा वह अंग्रजोंके कारण ही होगा । यदि यहाँ 
कोई मुसलमान हैँ तो वह आगे आये और अंग्रेजोंको हिन्दुस्तानसे बाहर निकाल- 
कर दिखलाये । 

“में अपनी बातकों अब ख़त्म करूँगा | ज़्यादा बोलकर मुझे दुःख ही होता 
हैं । कभी कोई आदमी खड़ा होता हैं और हिन्दुओंपर आरोप लगाता है कि वे 
हमें सताते हैं । मैंने एक किताब पढ़ी थी । उसके पढ़नेसे मालम होता है कि 
अंग्र जोंने तुर्को्में क्या किया ? वहाँ उन्होंने निर्दोष बालकोंको मार डाला, स्त्रियों- 
के शीलूका अपहरण किया और लोगोंको भाँति-भाँतिके कष्ट पहुँचाये । मिस्र, 
सीरिया, ईरान और अफ़गास्तिनको इस पीड़ादायक स्थितिका सबसे अधिक 
सामना करना पड़ा । यह सब किसने किया ? में कहता हूँ कि यह सब अंग्रेजों- 
के द्वारा हुआ | शायद अंग्रेज हमारे सम्बन्धी हैं और वे हिन्दू शत्रु, जो हमारे 
साथ रहते हैं । में आपसे कहता हूँ कि यदि आप सात करोड़ मुसलमान संगठित 
हो जायें तो सारे इसलामी देशोंकी रक्षा कर सकते हैं । मेरे मुस्लिम बन्धुओ, में 
नेता नहीं हूँ और न मैं यह चाहता हूँ कि आप लोग मेरी 'जय' बोलें । में आपसे 
कह चुका हूँ कि में एक सिपाही हूँ । में किसीके ऊपर आश्रित नहीं हूँ । ईइ्वरने 
मुझको धन दिया हैँ । में अपनी रोटी खाता हूँ और अपने मुल्कके लिए काम 

खान अब्दुल ग़फफ़ार खाँ 

करता हूँ । कुछ लोग मुसलमानों जेसे वस्त्र पहनकर आते हैं ओर आकर घृणां 
फैलाते हैं । वे हिन्दुओंको मुसलमानोंसे लड़ानेकी कोशिश करते हैं । कुछ लोग 
हिन्दूकी वेशभूषामें आते हैं और कहते हैं कि मुसलमानोंने पीपलकी डाल काट 
ली | वे हिन्दुओं और मुसलूमानोंको झगड़ा करनेके लिए उत्तेजित करते हैं । 
तीसरी ताक़त यह नहीं चाहती कि हम लोग हिल-मिलकर भाई-भाईकी तरह 
रहें । यदि हममे भाई-चारेकी भावना रहती है तो हमको गुलाम बनाकर नहीं 
रखा जा सकता । आपने एक शक्तिशाली सरकारके ऊपर जीत पायी है और 
अब, जब कि सफलताका समय सामने आ गया है, सरकार आपको विभाजित कर 
देना चाहती हे और आपकी सफलताको विफलतामें वदल देना चाहती हैं । जो 
कुछ मेंनें विचार किया, वह मेंने आपके सामने रखा । अब लाल कुर्तीवाले, जिन्होंने 
मातृ-भूमिको स्वाधीन करनेकी शपथ ली हे, सलामी देंगे । 

५ अप्रूको स्त्रियोंकी एक सभामें ख़ान अब्दुल ग़फ्फ़ार खाँने स्वाधीनताके 
राष्ट्रीय आन्दोलनमें प्रमुख भाग लेनेके लिए बम्बईकी महिलाओंके प्रति अपना 
सम्मान्न व्यक्त किया । उन्होंने कहा कि हमारे यहाँकी स्त्रियाँ भी आप जेंसी ही 
नारियाँ हूँ जिन्होंने पिछले सविनय अवज्ञा आन्दोलनमें एक मुख्य भूमिका निभायी 
हैँ । यद्यपि मुस्लिम महिलाओंमें पर्देका प्रचलन है फिर भी वे पीछे नहीं रहीं । 
खान्न अब्दुल ग़फ़्फ़ार खाँनें पर्दा-प्रथाके बारेमें अपने विचार व्यक्त करते हुए कहा 
कि पर्दा मुस्लिम महिलाओंकी प्रगतिके पथमें बाधक रहा हैं। इस्लामके पुराने 
इतिहासके संदर्भमें उन्होंने कहा कि प्राचीन इतिहास यह बतल्गता हैं कि जब 
भी कभी राष्ट्रीय संघयंका अवसर आया तब महिलाओंने भी अपना बहुत बड़ा 
योगदान दिया । उन्होंने इस बातपर बल दिया कि वर्तमान सामाजिक प्रथाओंमें 
आवश्यक सुधार होना चाहिए ताकि मुस्लिम महिलाएँ राष्ट्रके जीवनमें सक्रिय 
भाग ले सके ।/' 

उन्होंने इस वातपर बल दिया कि पठान लोग नारियोंको अत्यन्त सम्मानकी 
दृष्टिसे देखते हैँ ॥ एक पठान्न किसी स्त्रीके सम्मानकी रक्षाके लिए सब कुछ करने- 
को उद्यत हो जाता हैं । यहाँतक कि जिस किसी एलिसको कतिपय कवीलेवाले 
पकड़कर ले गये थे, उसके साथ भी उन्होंने कोई अभद्र व्यवहार नहीं किया । यह 
पठानोंकी वीरताकी भावत्ताकों प्रदर्शित करता हैँ । कैसी दयनीय बात हैं कि 
अंग्रज लोग पुरुषोचित शौर्य और मर्यादाकी बढ़-चढ़कर बातें करते हैं परच्तु 
विगत स्वाघीनता संग्राममें जब उनको हमारी वीर महिला संनिकोंसे व्यवहार 
करनेका अवसर मिला तब उन्होंने नारी-समाजके प्रति अपनी सम्मान-भावनाका 

पैगम्ब॒रका कार्य 
कोई परिचय नहीं दिया । 

अपने भाषणके निष्कर्ष रूपमें खान अब्दुल ग़फफ़ार खाँने कहा कि भारतीय 
महिलाओंने अपने वलिदानोंसे भविष्यमें वननेवाले किसी भी संविधानमें अपने अधि- 
कारोंको सुरक्षित कर लिया हैं और सीमाप्रान्तके लोग, जो आज भारतकी स्वा- 
धीनताके लिए संघर्ष कर रहे हैं, उनको अधिकार दिलानेके लिए भी लड़ेंगे ओर 
प्रयत्न करेंगे कि उनको उनके कार्यका उचित श्रेय प्राप्त हो । 

दिल्लीके लिए रवाना होनेसे पहले खान अब्दुल ग़फ्फ़ार खाँनें मुसलमानोंकी 
एक विशाल सभाको सम्बोधित किया। उन्होंने कहा कि पिछली सभामें उन्होंने जो 
कुछ कहा उसको भ्रामक तथ्योंके रूपमें प्रस्तुत किया गया है । उन्होंने कहा, मेंने 
मस्जिद सामने वाजा बजाने या गानेकी जो वात कही, उसका अर्थ यह निकाला 
गया कि स्वयं मुझको उसके ऊपर कोई आपत्ति नहीं हैं जब कि वस्तुतः मेरे कथन- 
का अभिप्राय यह था कि हिन्द और मसलमानोंकों छोटी-छोटी महत्त्वहीन बातोंको 
लेकर झगड़ा नहीं करना चाहिए; विशेष रूपसे उस दणशामें जब कि दोनों ही पर- 
तन्त्रताक बन्धनोंमें जकड़े हुए हैं । स्वाधीनता पा लेनेक बाद इस प्रकारक साम्प्र- 
दायिक दंगोंके अवसर नहीं आयेंगे । ये दंगे केवछ इसलिए होते हैँ कि देशमें एक 
तीसरी शक्ति मौजूद है । यह शक्ति दोनों जातियोंके बवीचमें शत्रुताकी भावनाका 
पोषण करती रहती हैं 

दिल्लीमें उन दिनों ऑल इंडिया मुस्लिम कान्फ्र सका अधिवेशन चल रहा 
था । गांधीजीने वहाँ किसी समझौतेपर पहुँचनेके लिए उसके नेताओंसे सम्पर्क 
स्थापित किया परन्तु उनको सफलता न मिली । कास्फ्रेन्सने स्वतः पृथक निर्वाचित 
सदस्योंक पक्षमें घोषणा की और कांग्रेसका विरोध करते हुए अपनेंको उसके 
अनुकूल सिद्ध नहीं किया । मौलाना शौकत अलीने मुसलमानोंकी मांगोंका उल्लेख 
करते हुए कहा : 

“ये मांगें पहली जनवरी सन्‌ १९२९ को मुस्लिम कास्फ़ेन्समें सूत्र-वद्ध की 
गयी थीं । तत्पश्चात्‌ मुस्लिम लीगने उनको बिना किसी संशोधनक पूरा, ज्योंका 
त्यों स्वीकार कर लिया और तबसे वे मिस्टर जिनाके चौदह मुद्दे कहलाने लगीं । 
हम उनपर आज भी दृढ़ हैं । 

उन्हीं दिनों दिल्लोसे गांधीजीका एक वक्तव्य प्रसारित हुआ, जिसमें उन्होंने 
यह संकेत किया था कि हिन्दू-मुस्लिम समस्यापर सिख और मुसलमान सर्व- 
सम्मतिसे अपन्ती जो भी इच्छा व्यक्त करेंगे, उसको वे पूर्ण रूपसे स्वीकार कर 
लेंगे । हिन्दुओंकी राय लेनेसे पहले उन्होंने इस सिद्धान्तको प्रयोगमें लाना चाहा 

हे खान अब्दुल ग़फ़्फार खाँ । 
ही था परन्तु वह कार्यान्वित नहीं हुआ । स्वयं उनको भी ऐसा लगा कि साम्प्रदायि- | 
|| कतापर आधारित समस्याके किसी भी समाधानके साथ अपनेको सम्बद्ध करना | 
2] उनके लिए सम्भव नहीं होगा | खान अब्दुल गफ्फ़ार खाँने गांधीजीको पूरा सह- | 
योग दिया । 


हर मौलाना शौकत अली तथा कुछ अन्य नेता अधिकारियोंके सम्पकमे थे । 
शौकत अलीने दिल्लीमें ८ अप्रैछको विदेश-सचिव मिस्टर हॉवलसे भेंट को । गृह- । 
राजनीतिक विभागकी एक फाइलमें हॉवेलकी एक गोपनीय टिप्पणीने इस भेदको । 
खोला हैं : | 
“कल प्रातःकाल मिस्टर शौकत अली मुझसे मिलने आये और मेरी उनके 
साथ काफ़ी देरतक बातचीत होती रही । अन्य विपयोंपर साधारण चर्चाके वाद 
अंतमें उन्होंने खान अब्दुल ग़फ्फ़ारकी बात उठायी, जिनसे कि में समझता हूँ, वे 
ई' दिल्लीमें भेंट करते रहे होंगे । उन्होंने कहा कि खान अब्दुल गपफ़ार खाँको अपने 
नामका तनिक भी मोह नहीं हैँ और न कांग्रेससे उनका अत्यधिक लगाव ही ह 
| वे साधारण रूपसे अधिकारी वग्गंसे शान्तिपूर्ण सम्बन्ध रखना चाहते हैं परल्तु | 
उसके रूखे व्यवहारके कारण यह कठिन स्थिति उत्पन्न हो गयी हैं । मेंने कहा कि ! 
कि स्वाभाविक रूपसे में इस घटना-तथ्योंको स्वीकार न कर सकूँगा। मुझे ऐसा 
लगा है कि खान अब्दुल गफ्फ़ार खाँ और उनके प्रमुख सहयोगियोकी वर्तमान । 
प्रवत्तियाँ पश्चिमोत्तर सीमान्‍्त प्रदेशमें, शान्ति स्थापित करनेमें कुछ भी सहयोग 
नहीं देतीं। चचकके दोरानमें मेने कहा, यदि आपका खान अब्दुल ग़फफ़ार ख़ाँके | 
ऊपर कोई प्रभाव हैँ तो आप उनसे यह क्‍यों नहीं कहते कि वे हिसाको उत्तेजित | 
हा! करनेवाले कार्मोका खुलकर विरोध करें और इस अनावश्यक आन्दोलनको रोके, 
है| जो, यदि अनिश्चित कालतक चलता .गया तो निश्चित रूपसे एक कष्टपूर्ण 
[ स्थितिको खड़ा कर देगा ? उन्होंने इसका तुरन्त उत्तर दिया, “आप मुझको वहाँ 
जाने क्‍यों नहीं देते ? में अपने साथ दो या तीन लोगोंको ले जा सकता हूं । हम 
लोग वहाँ ( पश्चिमोत्तर सीमाप्रान्त ) जाकर केक लोगोंको यह समझायेंगे 
( कि उनका कार्य कितना मूर्खतापूर्ण है ?” मैंने उनसे कहा कि में आपके सुझात्र 
पर निदच्य ही विचार करूँगा । में वहाँ शान्तिपूर्ण स्थितिकी स्थापताके लिए ही 
चिन्तित नहीं था अपितु मुझकों यह भी चिन्ता थी कि किसी ग़रूतफहमीके 
« कारण वर्तमान उपद्रव ऐसा रूप न ले ले जिसका सरकारकी स्थितिपर प्रभाव 
पड़े । उदाहरणके लिए मैने पिछले दिनों ही अपना यह कर्त्तव्य समझा कि मिस्टर 
गांधीको वहाँ जानेसे रोक दिया जाय । मुझको यह चित्त्ता थी कि यदि मैंने स्वयं 








पेगम्वरका कार्य 

प्रोत्साहित करके उनको वहाँ भेजा तो कहीं अनुचित आरोप लगाकर सरकारकी 
स्थितिको उधार न दिया जाय अथवा किसी अन्य दिशामें कोई हानि न हो जाय । 
इसका उन्होंने कुछ गर्मसि उत्तर दिया : गांधी मुसलमानोंके मित्र नहीं हैं ओर 
वे सरकारके भी मित्र नहीं हैं । इस मामलेमें हम सरकारकी सहायता करनेको 
तैयार हैं क्योंकि हमारा विचार यह है कि उसके और हमारे हित एक हैं ।' 
मेंने उनसे कहा कि में इसपर सोचूँगा और आपकी यह वात ल्ार्ड विलिंगडनको 
भी वतलाऊंँगा । उन्होंने कहा कि उनके पास मेरा निर्णय शीघ्र ही पहुँच जाना 
चाहिए क्‍योंकि यदि वे जाना भी चाहेंगे तो इस मासके अंतमें ही । 

“इस प्रइनपर मैंने इन कागज़ोंपर लिखी हुई टिप्पणीको पढ़ा । में भी इस 
वातके लिए कम उत्सुक नहीं हें कि उनको ( मौलाना शौकत अलीको ) वहाँ 
( सीमाप्रान्तमें ) भेजा जाय । वास्तवमें में उनको रोकनेका कोई कारण नहीं 
पाता । उनकी तथा मि० गांधीकी स्थितिमें अंतर हैँ जिसका प्रभाव पड़ता हैं । 
यदि मि० गांधी वहाँ जाते हैं तो समस्त पश्चिमोत्तर सीमाप्रांतमें यह सामान्य 
धारणा वन जायगी कि हमें शासनमें कांग्रेसका सहयोग लेना पड़ा है और उसको 
अधिकार देने पड़े हैं। मि० शौकत अलीके जानेकी अपेक्षा इससे कहीं अधिक 
अनावव्यक उत्तेजना फेलेगी । यह आपत्ति मि० शौकत अलीपर लागू नहीं 
होती । में जो इन दोनोंके प्रति अपने व्यवहारमें जो भेद रख रहा हूँ, उसका 
ओऔचित्य आगेतक चलता हैँ, जिसको मुझे सोचना हैँ । सीमाशप्रान्त जानेके 
सम्बन्धमें जिस समय मेरी और मि० गांधीकी चर्चा हुई थी उस समय यदि 
उनको आपत्ति होती तब आज हिन्दू-मुस्लिम सम्बन्धोंके क्षीण होनेके कारण मेरे 
वे सब तक, जो उस समय मेंने उनके सामने रखे थे, निश्चय ही अधिक पुष्ट होते । 
इस समय में सर फज्ले हसन और मि० एमर्सनकी रायपर निर्भर कर रहा हूँ 
जिनको कि में उनको ( मि० शौकत अलछो ) भेजनेके पक्षमं लिख रहा हूँ और 
जिनको में इस टिप्पणीकी एक-एक प्रति भेज रहा हूँ । * 

साम्प्रदायिक प्रइनके साथ ही उन दिनोंकी आर्थिक स्थिति भी खतरेके संकेत 
देने लगी थी । कृषिसे उत्पन्न वस्तुओंके मृल्योंमें जो स्थिर रूपसे गिरावट आ 
गयी थी उसका प्रभाव समूची क्ृृषि-व्यवस्थाको छिन्न-भिन्न करनेकी धमकियाँ दे 
रहा था । खेतीकी पिछली फसल अच्छी हुई थी ओर खेतोंमें काफ़ी गल्ला उत्पन्न 
हुआ था | इससे एक बहुत बड़ी समस्या उठ खड़ी हुई थी । किसानके सामने दो 
ही रास्ते थे । या तो बढ़ोतरीका अनाज बिलकुल बेचा ही न जाय या बेचा जाय 
तो असाधारण अल्प मूल्यपर । काइतकारों और असामियोंके आगे नकद रुपया 

पाने की बहुत वड़ी कठिनाई आ गयी थी, जिससे कि उनको रूगान अथवा माल- 
गुजारी जमा करनी थी । मार्चमें कराचीमें कांग्र सका जो अधिवेशन हुआ था, 
उसमें कांग्रसके वारह मूल उद्देश्योंमें भू-राजस्वकी पचास प्रतिशत छूट भी शामिल 
थी । छोटे असामियोंके लिए लगानको बिलकुल ही माफ़ करनेको कहा गया था । 
भू-राजस्वमें कटोतोके लिए कांग्रसने भारतभरमें, विशेष रूपसे गुजरात, संयुक्त 
प्रदेश तथा पश्चिमोत्तर सीमाप्रान्तमें उत्साहपूर्ण अभियान छेड़ दिया था। सर- 
कार पं० जवाहरलाल नेहरू और खान अब्दुल ग़फ्फ़ार खाँके विरुद्ध कड़ी कार्य- 
वाही करनेकी बात सोच रही थी । गांधीजीने अप्रेल मासमें सरकारकों तार 
द्वारा सूचित किया : 

“मं देखता हूँ कि ख़ान अब्दुल ग़फ्फ़ार खाँके विरुद्ध एक उत्तेजना फंलायी जा 
रही हैँ । वे कराचीमें मेरे ऊपर यह प्रभाव छोड़कर गये थे कि अहिसाके ब्रतमें 
उनकी पूर्ण रूपेण आस्था हैं। यदि उनके विरुद्ध शिकायतें हों तो उनको 
मेरे पास भेज दिया जाय ताकि में उनसे इस सम्बन्धमें सम्पर्क कर सक। वे 
विश्वस्त हैं और न्याय पक्षको सरलतासे स्वीकार कर लेते हैं। यदि उनको 
अपनी सफ़ाईका अवसर दिये बिना ही गिरफ्तार कर लिया गया तो यह एक 
बड़ी दुःखद बात होगी । लार्ड इरविनकी यह इच्छा कि में सीमागप्रान्तमें न जाऊँ, 
मेरे लिए चिन्ताका एक अतिरिक्त विषय हैं । निवचय मानिए, मेरी उपस्थिति 
वहाँ एक गम्भीर प्रभाव डालेगी । 

पश्चिमोत्तर सीमाप्रान्तके केन्द्रीय जिरगाकी एक विश्येष बंठक मई मासके 
आरम्भमें खान अब्दुल ग़फ्फ़ार खाँके सभापतित्वमें उत्मानज़ईमें हुई जिसमें 
निम्नांकित प्रस्ताव स्वीकृत हुआ : 

“यह सभा गांधी-इरविन सन्धिकी पुष्टि करती हैं और यह घोषित करती है 
कि अफ़गान जिरगा बड़ी निष्ठाके साथ उस शान्तिपूर्ण वातावरणको बनाये रखनेका 
प्रयत्त कर रहा है जो दिल्लीके समझौतेके द्वारा बना हैँ किन्तु उसे इस बात- 
का खेद है कि स्थानीय शासन अपनी वास्तविक भावनामें सन्धिकी शर्तेकि पालन 
में असमर्थ रहा है । 

“यह सभा पदिचमोत्तर सीमाप्रान्तके सभी जिरगाओंका ध्यान विशेष 
रूपसे इस ओर आकर्षित करती हूँ कि वे स्थात्तीय मांगको पूर्तिके छिए अपनी 
दक्तिको खादीके उत्पादनमें लगायें और हिन्दू-मुस्लिम एकताके सूत्रोंकों दृढ़ करें । 
केवल इनपर ही राष्ट्रकी सफलता निर्भर हैं । 

“जिरगाका यह निश्चित मत है कि प्रान्तकी स्थानीय संस्थाओंमें जिस मात्रा- 

में सुधार लागू किये गये हैं वे यदि जनताकी मांगकी पूति नहीं कर पाते तो 
वह तवतक असंतुष्ट ही वनी रहेगी, जवतक कि उसमें वें समस्त सुधार नहीं लागू 
किये जाते जो शेष भारतमें लागू हैं । 

“इस प्रदेशके शासनकी भावत्री रूपरेखाके सम्बन्धर्मं जिरगाकी राय हैँ कि 
गोलमेज़ कास्फ्रेन्‍्सकी उप-समितियों द्वारा तैयार किये गये प्रस्ताव इस प्रदेशकी 
जनताको मान्य नहीं हैं ।' 

गांधीजीने भारतकी सेवासे निवुत्त होकर विदेश लौटते हुए लार्ड इरविनको 
१८ अप्रेछको वम्बईमें विदाई दी और तत्पशचात्‌ वे निकट भविष्यमें उनके उत्तरा- 
धिकारी लार्ड विलिगडनकी भेंटके आमंत्रणकी प्रतीक्षा करने लगे। भारत-सरकार 
के सचिवालयने पश्चिमोत्त र सीमा-प्रान्तके चीफ़ कमिश्नरको यह सूचना दी : 

“लगभग ११ मईको सम्भवतः गांधी शिमला आ रहे हैं । शायद उनकी 
वाइसरायसे भेंट होगी और प्रत्येक दशामें एमर्सनकों भी गांधीके साथ चर्चा करनी 
होगी । गत चर्चाओंमें एमर्सनने सीमाप्रान्तके मामलेमें सामयिक त्रिपयोंके अतिरिक्त 
महत्त्वपूर्ण समस्याओंकों जान-बुझकर टाल दिया। यदि गांधी स्थानीय सूृत्रोंसे 
खान अब्दुल ग़पफ़ारके द्वारा स्थितिकी सूचना न पाते तो यह कभी सम्भव न था 
कि वे सीमा-प्रान्तके प्रन्‍नको विद्येप रूपसे उठातें। जो भी हो, इस सम्बन्धमें 
भारत-सरकारका रुख स्पष्ट है । वह अंतिम प्रयत्नके रूपमें खान अब्दुल ग़फ्फ़ार 
की गतिविधियोंको नियंत्रित करनेके लिए, जो पेशेकी दृष्टिसे गांधीके सहयोगी हैं, 
गांधीकी सहायता चाहेगी । इसका अपना ओचित्य है । खान अब्दुल ग़फ्फ़ार और 
उनके संगठनके विरुद्ध कोई क़दम उठानेसे पहले सरकार यह उचित समझेगी कि 
वह इस सम्बन्धमें गांधीजीको पूर्व-सूचना दे दे । वह, तो भी, वास्तवमें यह अधिक 
अच्छा समझती है कि गांधीजीकी मध्यस्थताके बिना ही आप खान अब्दुल गफ्फ़ार 
खाँसे सीधा सम्पर्क करें । यदि सीमा-प्रान्तके मामलोंके निर्णयमें गांधीजीका भाग 
लेना आवश्यक ही समझा जाय तो यह सुझाव दिया जाता हैँ कि एमंसन यह 
कार्य-पद्धति ग्रहण करें ; 

“(अ) खान अब्दुल ग़फ्फ़ार खाँकी गतिविधियों, उनके व्याख्यानों तथा 
लाल कुर्ती दलकों भर्तीके वारेमें गांधीजीको सूचित कर देना ओर उत्तके कारण 
सीमाप्रान्तके क्षेत्रमं जो असामान्य खतरे उत्पन्न हो सकते हैं, उन्को स्पष्ट रूपमें 
समझा देना । 

“(ब) गांधीजीको यह चेतावनी दे देना कि यदि ख़ान अब्दुल ग़फ़्फ़ार खाँ 
हिंसाके लिए उत्तेजित करनेवाले प्रचारसे अपनेको अलग नहीं कर लेते जे बान्ना- 

खेल और अपने सहयोगियोंपर यही रुख़ अपनानेका दबाव नहीं डालते तो इन 
प्रवत्तियोंक चलते रहनेसे निकट भविष्यमें या कालान्तरमें कवीलोंमें निश्चय ही 
एक उपद्रव प्रारम्भ होगा और परिणामस्वरूप सरकार इस बातके लिए विवश हो 
जायगी कि वह 'क्रिमिनल लॉ अमेण्डमेण्ट एक्ट” के द्वारा आवश्यक कार्यवाही 
करके उपद्रवको निर्मल कर दे या इसके अतिरिक्त ख़ान अब्दुल ग़फ्फ़ार खाँ ओर 
उनके संगठनके विरोधमें कड़ा क़दम उठाये । 

'*(स) इस स्थितिमें गांधीजी सम्भवतः यह सुझाव देंगे कि उनको सीमा- 
प्रान्तमें जाने दिया जाय । उनको इसके लिए निश्चित रूपमें अनुत्साहित करना 
चाहिए । उनसे यह कहा जाय कि वे पत्र-व्यवहार द्वारा खान अब्दुल ग़फफ़ार खाँ- 
को सलाह दें । सबसे पहली बात यह कि ख़ान अब्दुल ग़फफ़ार खाँ आपसे मुला- 
कात करें ओर आपसे तथा आपके अधिकारियोंसे सम्पर्क बनाये रखें | दूसरी बात 
यह कि वे भाषण करना बन्द कर दें और यदि बन्द न कर सके तो कम अवश्य 
कर दें और उनमें आपत्तिजनक बातें न कहें" 

“चीफ़ कमिश्नरने व्यक्तिगत रूपसे तथा अपने स्थानीय अधिकारियों द्वारा 
खान अब्दुल ग़फफ़ार खाँसे सम्पर्क स्थापित करनेका प्रत्येक प्रयास किया लेकिन 
जब कभी भो चीफ़ कमिश्नरनें उनको मिलनेके लिए बुलाया, उन्होंने इनकार कर 
दिया । सीमाप्रान्तके अधिकारियोंकी यह शिकायत थी, “आदेशके सर्वथा विप- 
रीत, उसका उल्लंघन करते हुए ख़ान अब्दुल ग़फ्फ़ार खाँने एकके बाद अनेक 
सभाओंमें व्याख्यान दिये; उनके प्रत्येक भाषणमें जातिगत धुणा और विद्रोहकी 
तीव्र भावना व्यक्त होती हैँ । उन्होंने यह बात खुलकर कही है कि उनका उद्देश्य 
अंग्रेजोंको भारतसे बाहर निकाल देना हैं । 

लार्ड विलिगडनसे अपनी भेंटके तुरन्त बाद ही गांधीजीने खान अब्दुल गफ्फ़ार 
खाँ और पं० जवाहरलाल नेहरूको विचार-विमर्शके लिए वारडोली बुलाया । 
जिस समय खान अब्दुल ग़फ्फ़ार खाँ रेलके थर्ड क्लासके डिब्बेसे नीचे उतरे, उस 
समय सरदार पटेल, देवदास गांधी तथा अन्य मित्र स्टेशनपर उपस्थित थे। में 
आपको अपने आनेकी खबर नहीं देना चाहता था', उन्होंने कहा, लेकिन वारडोली 
नयी जगह होनेंके कारण मुझे तार देना ही पड़ा । उनके सामानमें केवल हाथका 
एक थला था, जिसमें वदलनेके लिए एक जोड़ी कपड़े तथा कुछ कागज़ थे । उनके 
साथ विस्तर नहीं था । उन्होंने सरदार पटेलसे पहली बात यह कही कि कुछ 
समयके लिए वे मित्रोंके साथ मुलाक़ात आदि नहीं कर सकेंगे क्योंकि उनका सारा 
कार्यक्रम गांधीजीपर ही निर्भर करेगा । वे वापस भी तभी जायेंगे जब कि ।ां 

गांधीजीसे छुट्टी मिल जायगी । जिस घड़ी वे स्वराज्य आश्रममें पहुँचे उन्होंने अपने 
चित्ताकर्षक व्यवहारसे सबको आनन्द और सन्‍्तोष दिया । वे इस वातसे बड़े प्रसन्न 
थे कि उनको वारडोली बुलाया गया। उनके मनमें सन्‌ १९२८ से ही, जबसे 
कि वह प्रसिद्ध हुई थी, वारडोली देखनेकी इच्छा थी । 

अपने आश्रममें पहुँचनेके कुछ मिनट बाद ही वे बड़े आवेशके साथ उन लोगों 
के विरुद्ध बोलते दिखलाई दिये जिन्होंने, 'इस्लामको घटाकर 'हाउरी' और 
'घिलमा ” तक ला दिया था। उन्होंने ज़ोर देकर कहा कि इस्लामका अर्थ ईइवर 
की इच्छाके आगे पूर्ण समर्पण हैं; बिना जाति मत या रज्भको ध्यानमें लाये हुए 
उसके प्राणियोंकी सेवाके द्वारा उसकी सेवा करना है तथा सत्य और न्यायके लिए 
सतत प्रयत्न करना हैं । 


संधिके अंतर्गत जो शर्तें रखी गयी थीं उनके सम्वन्धमें चर्चा करते हुए खान 
अब्दुल ग़फ्फ़ार खाँने कहा : 'गाधीजीश आज्ञाके अनुसार हमने प्रायः अपनी 
समस्त प्रवृत्तियोंको स्थगित कर दिया हैँ । यद्यपि हम खुदाई खिदमतगारोंकी 
भर्ती करते हैं परन्तु थोड़ा-बहुत धरना देनेके अतिरिक्त हमारी गतिविधियाँ प्राय: 
जन्य हैं । जहाँपर कुछ हलचल हैं, वहाँ प्रत्येक गाँवमें केवल यही सामान्य 
कार्यक्रम रहता हैं कि सप्ताहमें एक बार जुमाकी नमाज़के बाद हमारे कार्यकर्त्ता 
एकत्रित होते हैं । उस समय स्वयंसेवकोंको ड्रिल सिखलायी जाती हैँ । उन लोगों- 
से यह कहा जाता हैं कि वे कोई ऐसा कार्य न करें जो कांग्रंस और सरकारके 
वीचके समझोतेके विरुद्ध हो। यहाँतक कि हम लोगोंने समस्त नारे लगाना भी 
छोड़ दिया है क्योंकि उनको समझौतेकी भावनाके विरुद्ध समझा जा सकता हैं । 
फिर भी दूसरा पक्ष हमको उत्तेजित करता और उकसाता रहता हैँ । एक 
महीना हुआ, लगभग एक दर्जन विद्यार्थियोंको एक आपत्तिजनक नाटक खेलनेके 
अपराधमें गिरफ्तार कर लिया गया । हम उनके मुकदमेमें परवी कर रहे हैं । 
मुझको यह कानूनी सलाह दी गयी है कि इस नाटकमें ऐसी कोई बात नहीं है 
जिसके कारण उसको आपत्तिजनक ठहराया जा सके । परन्तु जनताको उत्तेजित 
करनेंका गिरफ्तारियाँ सबसे छोटा उपाय हैं । ये गिरफ्तारियाँ भी एक विशाल 
सेन्‍्य-प्रदर्शनके साथ हुईं । हथियारबन्द गाड़ियों और सेनाकी टुकड़ियोंनें गरीबों- 
.के पशुओंके चारे और दैनिक उपयोगकी वस्तुओंको बलपूर्वक छीनकर फेक दिया 





१. हूर । 
« गिलमा । 








जा अब्दुल ग़पफ़ार खां 


और उनको एक बहुत बड़ी परेशानीमें डालर दिया। कुछ सेनिक तो घोड़ोंपर 
पा चढ़कर पतली गलियोंमें घूमें । छोगोंको इन बातोंपर क्रोध आना स्वाभाविक था । 
|;॒ ; यह भी गांवीजीके अनुशासनका ही प्रभाव था जिससे उनको इस अवसरपर 
| अपने अधीन रखा। इस सन्धिके बादमें ऐसी घटनाएँतक हुई हैं कि सेनिक 
लोगोंके घरोंमें वलछात्‌ घुस आये हैं । घरवालेको बिना चेतावनी दिये हुए पकड़- 
कर बाहर कर दिया गया हैं । यह भी हिसाके लिए जनताको उत्तेजित करनेका 
| एक ढंग था, जिसके लिए सालभरके करीबके अनुभवके बावजूद हम मुश्किलसे 
ह तैयार थे ।' 
| देवदास गांधीने पूछा, “आपके प्रान्तमें, आपके विचारमें अहिंसा कवतक बनी 
्ड रहेगी ?” खान अब्दुल गफ्फ़ार खाँने कहा, 'मुझको इस वातका निश्चय हैं कि 
! हम सारे भारतमें गांधीजीके सबसे अच्छे शिष्य सिद्ध होंगे । हमको चाहें कितने ही 


4" कष्ट क्यों न सहन करने पड़ें, हम उनके लिए तेयार हैं । गांधीजीके लिए जितने 
शीक्र सम्भव होगा, वे हमारे प्रान्तमें पहुँचेंगे और वहाँकी स्थितिको प्रत्यक्ष 
॒! देखेंगे । में चाहता हूँ कि वे सीमाप्रान्तमें जाये और वहाँके लोगोंके सीधे सम्प्कर्मे 
. आयें | गांधीजी वहाँ अवश्य जायेंगे, लोगोंमें वोलेंगे और उन लोगोंको भावों 















कार्यके सम्बन्धर्मं आदेश देंगे । 

“क्या अहिसा मात्र एक साधन सिद्ध होगी ? एंग्लो-इंडियन पत्रों द्वारा लाल 
कुर्ती! आन्दोलनके विरोधमें यह कहकर प्रचार किया जाता हैं कि इसका उद्देश्य 
अंग्र जोंके खिलाफ़ एक उग्र वातावरण खड़ा कर देना है । इस बारेमें आपके विचार 
क्या हैं ?” इसके उत्तरमें खान अब्दुल ग़पफ़ार खाँने कहा : 

“मेरी अहिसा मेरे लिए प्रायः एक निष्ठाकी वस्तु बन गयी हूँ । में बहुत पहले- 
से ही गांधीजीकी अहिसामें विद्वास कर रहा था लेकिन मेरे प्रान्तमें उसके प्रयोग- 
को जो अतुरुत्तीय सफलता मिली, उसने मुझको अहिसाका एक दुढ़ योद्धा बना 
दिया । मुझे आशा है, यदि ईद्वरकी इच्छा रही तो मैं अपने प्रान्तको ज 
होते नहीं देखंगा । हमारे यहाँके रक्तपूर्ण झगड़ोंने हमको बदनाम कर डाला है । 
वास्तवमें हिसाके कटु परिणामोंको सबसे अधिक हमने ही भोगा है। यों भी हमारे 
स्वभावोंमें हिसा-वत्ति अधिक है । यदि हम अहिसाकी शिक्षा ग्रहण करते हैं तो 
वह हमारे हितकी ही वात हैं । एक वात और भी; पठान क्या प्रेम और उचित 
तकके वशीभूत नहीं हैं ? वह आपके साथ प्रेमसे नरकमें भी चला जायगा लेकिन 
आप उसको बलपूर्वक स्वर्गमें भी नहीं ले जा सकते । पठानपर प्रेमकी इतनी शक्ति 
है । मेरी इच्छा यह हैं कि पठान दूसरोंके साथ वही व्यवहार करना सीखें, 

पंगम्बरका कार्य 
जिसकी वे अपने प्रति दूसरोंसे अपेक्षा करते हैं | सम्भव हैँ कि में असफल हो 
जाऊँ और हिसाकी एक लहर मेरे प्रान्तको वहा ले जाय परन्तु में उसको अपने 
विरुद्ध भाग्यका एक खेल समझकर ही सन्‍्तोष पा छूँगा । उससे मेरी अहिसाकी . 
वह अंतिम निष्ठा डाँवाडोल न होगी जिसकी औरोंकी अपेक्षा अपने छोगोंको अधिक 
आवश्यकता हैं । 
खान अब्दुल ग़फफ़ार खाँने देवदास गांधीके साथ ६ जूनको बारोलीके गाँवों- 
का दोरा किया । जिस शौर्य एवं साहससे वहाँके ग्रामीणोंने यंत्रणाओंको सहा 
उसके लिए ख़ान अब्दुल ग़फ्फ़ार खाँने उनको बधाई दी । उन्होंने उन लोगोंको 
सांत्वना देते हुए कहा कि जिन कष्टोंकी आपने सहन किया हैं, वे मेरे प्रान्तके 
निवासियोंकों भी सहने पड़े हैं । खान अब्दुल ग़फ्फ़र खाँने उनकी उन भयानक 
यातनाओंके लिए तनिक भी खेद व्यक्त नहीं किया | जो भी व्यक्ति अत्याचारी 
शासनके लिए उत्तरदायी होते हैं, उनके प्रति सहज रूपसे अरुचिकी एक भावना 
रहती है परन्तु ख़ान अब्दुल ग़फ्फ़ार ख़ाँने ब्रिटिश शासकोंको इस दृष्टिसे नहीं 
देखा । उन्होंने यह अनुभव किया कि ईश्वरने तपाकर निखारनेके लिए ही उन 
ग्रामीणोंको अग्नि-शिखाओंमें डाला था । 
सभी गाँवोंकी अपेक्षा उनका ध्यान बेद्छी ग्रामने सतवसे अधिक आक्ृष्ट किया । 
दिनभर दौरा करनेके परचात्‌ उन्होंने देवदास गांधीसे कहा, में चाहता हूँ कि 
श्रमिकों और क्ृषकोंके दल बेदुछीसे आदर्श ग्रहण करें । जनताकी उन्नतिकों लेकर 
जो लूम्बे-लम्बे भाषण किये जाते हैं और जो बृह॒दाकार ग्रन्थ लिखे जातें हें उनकी 
अपेक्षा यह कार्य, जो यहाँ किया गया हे, कहीं अधिक महत्त्वपूर्ण हैं। बेद्छी 
के निवासियोंने एक श्रेष्ठ जीवतकी अपनी ख्याति ही नहीं बढ़ायी, उन्होंने 
अपने पड़ोसके गाँव रानीपरजके उन ग्रामीणोंक जीवनको भी बदल दिया हैं 
जिन्होंने परस्पर मिलकर एक मतसे खादीको धारण करने और मादक द्रव्योंका 
बहिष्कार करनेका ब्रत लिया हैं। यह एक ऐसा कार्य है जो मुझको बहुत प्रिय 
लगा हैं ।” 
आश्रमवासियोंने जब उनसे सार्वजनिक सभामें भाषण करनेको कहा तब वे 
बोले, 'में तो एक सिपाहीभर हूँ । मेरी आपसे प्रार्थना हैं कि आप मुझको नेता 
न बनायें ।' अंतमें जब सब लोगोंने अधिक आग्रह किया तब उन्होंने हिन्दुओं और 
मुसलूमानोंकी एक संयुक्त सभामें भाषण किया । इस सभाकी अध्यक्षता कस्तूर 
बा गांधीने की । 
“मुझको यह देखकर अत्यन्त आइचर्य होता है कि मेरे मुस्लिम बन्धुओंमेंसे 

खान अब्दुल ग़फ्फ़ार खाँ 

कुंछ कांग्रेसके नामभरसे चौंकते हैं ।॥ उनका विचार है कि कांग्रेस एक हिन्दू 
संस्था हैं इसलिए उनका उससे कुछ सम्बन्ध नहीं हैं । किसी भी ऐसे संगठनका, 
जो अपनी प्रकृतिमें मूल रूपेण राष्ट्रीय है, इससे अधिक मिथ्या वर्णन और कुछ 
नहीं हो सकता । में अपने बन्धुओंसे यह निवेदन करूँगा कि कांग्र सके उद्देश्यों, 
नियमों तथा उसके संविधानको पढ़ें। संक्षेपमें कांग्र सका उद्देश्य यह हैं कि जनता- 
को दासता और शोषणसे मुक्ति मिले । दूसरे शब्दोंमें कांग्रंसका लच््य यह हैँ कि 
भारतके करोड़ों भूखे छोगोंको भोजन और. करोड़ों नंगे लोगोंको तन ढँकनेको 
कपड़ा मिले । में चाहता हूँ कि आप इस्लामके इतिहासका अध्ययन करें और 
इसपर विचार करें कि रसूल पाक ( मुहम्मद साहव ) के जीवनका उद्देश्य, 
मिशन क्या था : अत्याचारसे पीड़ितोंको मुक्ति दिलाना, निर्धनोंको भोजन दिलाना 
अथवा नंगोंको वस्त्र दिलाना ही उनका उद्देश्य था । और इसलिए कांग्र सका 
कार्य उनके कार्यके अलावा और कुछ नहीं हैं। उसका इस्लामसे कहीं विरोध 
खड़ा नहीं होता । यह सब दिनके प्रकाशकी भाँति स्पष्ट हैं । उसको देखते हुए 
में वास्तवमें यह नहीं समझ पाता कि भला एक मुसलमान कांग्र ससे पृथक्‌ रह 
ही क॑ंसे सकता है ? 

“अब हम अहिसाके सिद्धान्तकों लें। यदि एक मुसलमान या मुझ जंसा 
पठान उसे अंगीकार करता है तो निश्चय ही इसमें कोई आश्चर्यकी बात नहीं 
है । वस्तुतः यह कोई नयी 'क्रीड' नहीं है । अबसे लगभग चौदह सौ वर्ष पहले 
इसे पंगरम्बर ( मुहम्मद साहब ) ने उस समय अपनाया था जब कि वे मकक्‍कामें 
थे ओर बादमें वह उन्त सबके द्वारा अपनायी गयी जिन्होंने अपने कंधेसे अत्या- 
चारीके जुएको उतार फेंकना चाहा । लेकिन हमने उसको इतना विस्मृत कर 
दिया कि जब महात्मा गांधीनें उसे हमारे सम्मुख रखा तब हमने सोचा कि वें 
एक नवीन सिद्धांतका उत्तरदायित्व ग्रहण कर रहे हैं अथवा हमें कोई नवीन 
अनोखा शस्त्र प्रदात कर रहें हैं । उत्तको एक भूले हुए सिद्धांतकों पुनः स्मरण 
दिलानेवाले और एक राष्ट्रकी पीड़ाके समय उसको औषध रूपमें प्रस्तुत करने- 
वाले प्रथम व्यक्तिका श्रेय है । 

“में हिच्दुओं और मुसलूमानोंसे यह कहेँगा कि स्वाधीनताका यह संग्राम 
दोनोंकी मुक्तिके लिए हैँ । इस संघर्षमें भाग लेकर हिन्दू लोग किसीके ऊपर अह- 
सान नहीं कर रहे हैं और न हिलन्दुओंका साथ देकर मुसलमात्त ही किसीके ऊपर 
अहसान कर रहे हैं । ऐसे अनेक प्रभाव हैं जो हम लोगोंको विभाजित कर देना 
चाहते हैं । आप लोग, जो हिन्दुस्तानमें हैं, अफगान-आक्रमणकी पुकारसे परिचित 

हजपरं 
हैं । हम लोग भी देरसे हो सही हिन्दू-राज्यकी पुकारसे परिचित हुए हँ--धनी 
हिन्दुओंका, शिक्षित हिन्दुओंका और राष्ट्रवादी हिन्दुओंका राज्य । में उन लोगों- 
से, जो मुझको हिन्दू-राज्यकी चेतावनी देने आते हैं, कहता हूँ कि किसी बिलकुल 
अजनवीकी अपेक्षा अपने पड़ोसीकी गुलामी अच्छी है । 

गांधीजी ख़ान अब्दुल ग़पफ़ार खाँके साथ कांग्र स कार्य-समितिकी ९ जूनकी 
बठकमें भाग लेनेके लिए बम्बई चल दिये । जबतक भारतमें पहले हिन्दू-मुस्लिम 
समस्या न सुलझ जाय तबतक गांधीजी लन्दन जानेके पक्षमें न थे परन्तु समितिने क्‍ 
निर्णय किया कि अन्य समस्त स्थितियाँ अनुकूल हैं इसलिए गोलमेज़ कास्फ्रेन्समें | 
गांधीजीको भारतका प्रतिनिधित्व करना चाहिए । । 
ख़ान अब्दुल ग़फ्फ़ार ख्राँ गांधीजीके साथ ठहरे । बम्बईके पठान बहुत बड़ी 
|. संख्यामें उनसे मिलनेके लिए आये। उन्होंने खान अब्दुल ग़फ्फ़ार खाँके आगे झुक- 
कर और उनके हाथको चुमकर उनके प्रति अपना आदर दिखलाया और फिर वे 
उनको घेरकर बठ गये । कुछ लोग तो उनके पास घंटों बंठे रहे | उन्होंने उन 
लोगोंको उत्तरदायित्वकी भावनाकों विकसित करनेका और एक शांत नागरिककी 
भाँति जीवन व्यतीत करनेका सदुपदेश दिया । ख़ान अब्दुल ग़फ्फ़ार खाँके प्रति 
उन लोगोंने जो निष्ठा प्रदर्शित की, वह मर्मको स्पर्श करती थी परन्तु ९ जूनकी 
रातकी डोंगरीकी सार्वजनिक सभाने उनके मनको अत्यन्त कड़ वाहटसे भर दिया । 
| यद्यपि उनकी इच्छा उस सभामें जानेंकी न थी परन्तु उनको करत्तंव्यवश जाना ही 
| पड़ा । उनको बहुत पहले दिनमें ही यह पता लग गया था कि आज सभामें 
किसी-त-किसी प्रकारका उपद्रव होनेवाला है । यदि वे सभामें उपस्थित न होते तो 
लोगोंको भारी निराशाका सामना करना पड़ता । सभामें विघ्त डाला गया और 
एक ऐसे निरपराध हिन्दूका क्रूरताके साथ वध कर दिया गया, जो यह ऐलान 
सुनकर सभामें आया था कि वहाँ पं० जवाहरलाल नेहरू तथा अन्य नेताओंका 
भाषण होनेवाला हैं; यह ख़ान अब्दुल ग़फ्फ़ार खाँके लिए बड़ा पीड़ादायक 
अनुभव था । उन्होंने अपने दर्द और दुःखको इन डब्दोंमें व्यक्त किया है ; 
“शत्रुताके इस प्रदर्शनकों देखकर मुझको दुःख हो रहा हैं । क्या आप हम 
लोगोंका, इस संध्याके अपने अतिथियोंका अपने इस अशिष्ट आचरणसे स्वागत 
करना चाहते हैं ? क्या स्वयं आप अनुभव पहीं करते कि इस तरहका आचरण $ 
आपको अपयदके अतिरिक्त कुछ न दे सकेगा ? यह व्यवहार आपको विनाशके 
पथपर ही ले जायगा। में अत्यंत गम्भीरतासे आपसे यह प्रार्थना करूँगा कि आप 

जो कुछ कर रहे हैँ, उसपर विचार भी करें । इस अपराधका दोष आप किसी 
औरपर नहीं मढ़ सकते । यह तो इस्लामकी शिक्षाके अनुकूल आचरण नहीं है। 

बोलते समय उनके मनमें एक तीब्र अपमानकी अनुभूति सजग थी। उसी 
दिन उनके कानोंमें यह द्वेषपूर्ण आरोप भी पड़ा था कि कुछ मुसलमान कांग्र ससे 
रिश्वत खाते हैं। उन्होंने इस आरोपका तीखे शब्दोंमें खण्डन किया । इसपर चोट 
करते हुए उन्होंने निनन्‍्दापूर्ण शब्दोंमें कहा : 

“में मुसलमानोंसे यह कहँगा कि जो आरोप उनके ऊपर लगाया गया हें, 
उसको ध्यानमें रखकर वे गम्भीरतापूर्वक अपनी स्थितिको सोर्चे। यदि हम इस 
दोषारोपणको सत्यरूपमें स्वीकार करते हैं तो इसका अभिप्राय यह होगा कि हम 
मुसलमानोंमें कर्त्तव्य-ज्ञान नहीं है । हम लोगोंमें देश-भक्ति नहीं है । पंसेके लिए 
हम सरकारका काम करते हैं और पंसेके लिए ही हम कांग्र सका काम करते 
हैं । औरोंपर हम अपना यह कंसा प्रभाव छोड़ रहे हैं ! इस घणित आरोपका 
अर्थ यही है । यदि आपका यह विचार हूँ कि आपके लिए यह आरोप सही नहीं 


बे ऐत 


हैं तो आप मझे यह बतलाइये कि देशकी स्वाधीनताके लिए आप क्या कर रहे 
हैं ? इस जगतमें इस्लामका प्रादुर्भाव किस उद्देश्यको लेकर हुआ ? पीड़ितों और 


पददलितोंकी सहायताके लिए ही न ? इसीलिए न कि भूखोंकों खाना और नंगों- 

को कपड़ा मिले ? क्‍या आपने इस्लामके इन उद्देश्योंके लिए कार्यरत होकर 

उसकी शिक्षाओंका पालन किया है ? अंग्रज हम सबके ऊपर शासन कर रहे हैं । 

उनको आपकी किसी सहायताकी आवश्यकता नहीं हैं। वे पददलित नहीं हैं 

फिर भी हम प्रतिपल अंग्र जोंका साथ देनेके लिए कितने उत्सुक रहें हैँ और 

दुःखकी वात है कि हमने अपने बन्ध्रुओं; हिन्दुओंके प्रति अपने करत्तंव्यकी जान- 

बूझकर उपेक्षा की है । स्वाधीनताके संग्रामकों चलाते रहनेकी सारी जिम्मेदारी 

हमने अकेले उनपर डाल दी हैँ । यह इस्लामकी शिक्षाओंको मूल रूपसे अस्वीकार 

करना है । वे हमको यह बतलाती हैं कि हमको सदैव दुर्बंल पक्षका ही साथ 
देना चाहिए। मुसलमान अपने धामिक उपदेशों ओर विश्वासोंके द्वारा स्वाघी- 
नता-प्राप्तिके लिए किये जानेवाले प्रत्येक प्रयाससे बँघे हुए हैं। और, वास्तवमें, 
हमें तो इस लड़ाईका नेंतृत्व करना था--आगे रहकर रास्ता दिखलाना था। 
हमारी परम्पराओं और धार्मिक विश्वासोंके अनुसार इससे अल्प स्थान हमारे लिए 
उन परम्पराओं और विश्वासोंका विरोधी है । हम मुसलमान अपने-आपको इस 
कर्तंव्य-भारसे मुक्त कैसे रख सकते हैं ? सचमुच हमारी स्थिति बड़ी दय- 
त्तीय है !! 

खान अब्दुल ग़फ्फ़ार खाँ 

उन्होंने अपने भाषणके अन्तमें निष्कर्ष-रूपमें कहा : 

“हमको, हम लाखों तरुण अफ़ग़ानोंकों गुलामीसे धृणा हो चुकी हैं। इस अप- 
मानकों हम अधिक दिनोंतक नहों झेल सकते । हमको आज़ादी चाहिए। एक 
मुसलमान गुलाम कभी नहों हो सकता । हम अत्याचारीका विरोध करना चाहते 
हैं और पीड़ितको मुक्ति देना चाहते हैं । इस्लामने हमको इसकी शिक्षा दी हैँ ओर 
रसूल पाकने इसके ऊपर आचरण भी किया हूँ । यदि कोई पारसी या सिख 
भाई अंग्रेजोंका विरोध करनेके लिए सामने आता हैं तब हम पारसो अथवा 
सिखका पक्ष लेंगे। यदि कोई हिन्दू अंग्र जोंका विरोध करता हैँ तब हम उसकी 
ओर होंगे और यदि कोई मुसलमान इसी कार्यके लिए हमारी सहायता चाहता हैं 
तो और भी अच्छा हैं । उसको आगे आने दीजिए । में अब अपने भाषणको समाप्त 
करूँगा । आप मुझको नुक़सान नहीं पहुँचा सकते । ऐसा करके आप अपने-आपको 
ही हानि पहुँचायेंगे । यदि आपको मेरी सेवाओंकी आवश्यकता हैं तो में तंयार 
हूँ अन्यथा मुझे उसकी चिन्ता नहीं हैं । आपको इस वातकी कोशिश करनी चाहिए 
कि इस तरहकी घटनाएँ आगे न होने पायें, क्योंकि ये सारे मुस्लिम-समाजके 
लिए अपमानपूर्ण हैं ।” 

खान अब्दुल ख्फ्फ़ार खाँ देवटास गांधीके साथ सत्याग्रह आश्रम देखनेके 
लिए अहमदाबाद गये । नगरके लघु प्रवासमें वे आश्रममें ही ठहरे । १४ जूनको 
उन्होंने एक सार्वजनिक सभामें कहा : 

“इस सत्याग्रह आश्रमको देखनेकी मेरी तीतन्र अभिलाषा थी परन्तु मनुष्य 
सोचता कुछ और है और ईश्वरकी अभिलाषा कुछ और होती है । कुछ भी हो, 
अंतमें मेने यह अवसर प्राप्त कर ही लिया । आप सब लोगोंसे मिलकर मेरा चित्त 
अत्यन्त प्रसन्न हुआ है । आप सब कर्मशील व्यक्ति हैं अतः मुझे आपसे कुछ कहने- 
की आवश्यकता नहीं हैँ । में कोई नेता नहीं हूँ और न में बनना ही चाहता हूँ । 
में एक मामूली सिपाही हूं । में जेलमें दुःख और आनन्‍्दकी मिश्रित भावनाओंके 
साथ वाहरके समाचार पढ़ा करता था । हमारे स्त्री-समाजपर जो अत्याचार हुआ, 
उसके वर्णन पढ़कर मेरा मन्त व्ययासे भर जाता था। में सोचता था कि हम 
पंतीस करोड़ लोग मनुष्य नहीं हैं बल्कि वाणीहीन, निष्क्रिय व्यक्ति हैं जो मुँहसे 
बिना एक बात निकाले अत्याचारकी इन घटत्ताओंको अपनी आँखोंसे देख रहें हैं । 
मुझको यह विचार करके आनन्द भी होता था कि अत्याचार करनेवाली इस 
सरकारके अब इने-गिने दिन ही शेष रह गये हैं । यह शासन अब अधिक दिनों- 
तक चलनेंवाला नहीं हैं । परन्तु भाषण करके या तालियाँ बजाकर इस सरकार- 

को इस देशसे नहीं निकाला जा सकता । इसके लिए आपको कार्यमें लगना 
पड़ेगा । यह सरकार शाक्तिके आगे झुकती हैँ । यदि वह यह देखती हैँ कि आप 
सुसंगठित हैं तो वह आपको माँगोंको सरलूतासे स्वीकार कर लेती है | यदि आप 
अंग्र जका चुम्बन लेंगे तो वह आपको लात मारेगा । इसलिए आप लोगोंको पूरी 
तरहसे संगठित होना चाहिए और हिन्दुओं तथा मुसलमानोंके बीच शान्ति तथा 
मित्रताके सम्बन्ध बनाये रखना चाहिए । हम अफ़गानोंने दिल्लीको लूटनेमें ओर 
वगदाद तथा यरूशलमके आक्रमणमें अंग्र जोंकी सहायता की । लेकिन आप जानते 
हैं कि इसके बदलेमें हमें क्या मिला ? 'फ्रंटियर क्राइम रेग्यूलेशन', जो कि हम 
लोगोंके लिए एक धीमे जहरकी भाँति है। हमको अपने विचारोंके आदान-प्रदान- 
तकका अवसर कभी नहों दिया गया । अब हमारे वच्चेतक क्रान्तिमें भाग लेनेके 
लिए उत्सुक हैं । अंग्र ज हमको यह धमकी दिया करते थे कि भारत अच्छी तरह- 
से संगठित है । यदि पठानोंने अपना सिर उठाया तो वहाँके लोग हमको अपने 
अधोन कर लेंगे । इसी प्रकार उन्होंने हिन्दुस्तानियोंस कहा कि पठान बड़े शक्ति- 
शाली लोग हैं और वे भारतपर चढ़ाई कर देंगे । लेकिन आप जानते हैं कि हम 
लोग भी इंसान हैं । हम गुलाम हैं और हम आज़ाद होना चाहते हैं । अपने 
लक्ष्यकी प्राप्तिके लिए हमको मिलकर साथ-साथ काम करना चाहिए । सन्धिका 
यह समय अल्प कालके लिए हैँ । हमको भविष्यके लिए अपनें-आपको तैयार 
रखना चाहिए। हमारी सन्धि हो चुकी हैँ इसलिए हमको आलपस्यमें बंठे नहीं 
रहना चाहिए। यदि गोलमेज़ कान्फ्रन्‍्स असफल हो जायगी तो हमारी लड़ाई 
फिर छिड़ जायगी । इसलिए यह हमारा ककत्तंव्य हैँ कि हम इस स्थितिके लिए 
अपनेको तैयार रखें। में स्वयंसेवकोंकी भर्ती कर रहा हूँ । स्वतन्त्रताकी लड़ाईमें 
हिन्दू, मुसलमान, पारसी और ईसाई-कोई भी क्‍यों न हो, में सबकी सहायता 
करूँगा । में हिन्दुओं और मुसलूमानोंको यह सलाह दूँगा कि वे आपसमें लड़ें-झगड़ें 
नहीं । इस बातका बहुत कम महत्त्व हैँ कि हिन्दूराज होता हैँ या मुस्लिमराज । 
जब हम सभी गुलाम हैं तो हमको अपनी गुलामीको दूर करता ही चाहिए और 
अंग्रेजोंकी इस देशसे वाहर निकालना ही चाहिए। में आपको यह भी सलाह 
दूंगा कि आप कठोर अनुशासनका पालन करें | हमको इस बातपर ध्यान नहीं 
देना चाहिए कि सरकार सन्धिकी शर्तोकी अवहेलना कर रही हैं । हमको अपने 
कत्तंव्य-पालनसे च्युत नहीं होना है ।' 


देवदास गांधी खान अब्दुल गफ्फ़ार खाँको बोरसद ज़िले और बड़ौदा राज्यके 
गाँवोंके दौरेपर ले गये जहाँ कि उन्होंने कई सार्बजनिक सभाओंमें भाषण किये । 

जूनके तीसरे सप्ताहमें सीमाप्रान्तके लिए चल दिये । रास्तेमें उन्होंने अजमेर 
और  दिल्लीमें सार्वजनिक सभाओंमें भाषण किये । उन्होंने २१ जूनकी अजमेरकी 
सार्वजनिक सभामें कहा : 

“मैं नेता नहीं हूं । यह शब्द कहकर में अपने-आपको छोटा नहीं कर रहा 
हूँ । में जहाँ भी जाता हूँ, वहाँ मुझको दो कार्य करने पड़ते हैँ । एक तो मुझको 
अपने लिए आयोजित जुलूसमें भाग लेना पड़ता हें और दूसरा सभाओंमें भाषण 
करना होता है । इन दोनों कार्योमेंस एक भी मेरी रुचिके अनुकूल नहीं हैं । उन 
राष्ट्रोने, जो बहुत लम्बी-चोड़ी बातें करते हैं, कभी कोई ठोस कार्य नहीं किये । 
आप भाषणोंके ज़रिये स्वतंत्रताकी लड़ाईको नहीं जीत सकते । उन लोगोंको, जो 
ईदवर॒पर भरोसा करके अपने देशको ईमानदारीसे सेवा करनेके लिए उठ खड़े 
होते हैं, निश्चित ही सफलता प्राप्त होती हैं । में मुसलमानोंसे यह कहना चाहता 
हूँ कि वर्तमान आन्दोलन उससे भिन्न नहीं जिसे मक्कामें रसूल-पाकने प्रारम्भ 
किया था । आज भी अत्याचारी और शोषितके मध्य वसा ही संघर्ष चल रहा 
है, जैसा कि उनके समयमें था। क्या भारत केवल हिन्दुओंके लिए रहेगा ? 
नहीं । वह दोनों जातियोंके लिए होगा । आपको मिलकर खड़ा होना चाहिए । 
आपने अभी अंग्रेजोंको अच्छी तरहसे समझा नहीं है । वे हिन्दुओं और मुसलमानों 
में साम्प्रदायिक मत भेद उत्पन्न कराते हैं | हमने अंग्रेजोंको पूरी तरहसे समझ 
लिया है । हमने अपने पवित्र स्थलोंपर उनका झण्डातक लहराया । जितनी ही 
आप उनकी खुशामद करेंगे उतना ही वें आपका निरादर करेंगे । अंग्रेज भारतमें 
सम्यताको लानेका दावा करते हैं परन्तु उन्होंने सीमा-प्रास्तमें शान्तिके साथ धरना 
देनेवालोंतकको गोलीसे मारा । हमने उनको जो सेवाएँ की थीं उनके बदलेमें हमें 
यह मिला । हमने खुदाई ख़िदमतगार आन्दोलन प्रारम्भ किया । अंग्रेजोंने हमारे 
विरुद्ध यह प्रचार प्रारम्भ किया कि हम लोग उनके प्रति वफ़ादार नहीं हैं । हम 
मिलकर काम नहीं कर सकेंगे । इसलिए उन्होंने हमको लाल कुर्तीवाला' नाम 
दिया । हमारा आन्दोलन तेज़ीसे फंछ गया ओर अब वे हमारे मित्र बनना चाहते 
हैं । एक सज्जनने, जिनका नामोल्लेख मैं नहीं करना चाहता, मुझसे यह कहा कि 
उन्होंने हमारी वाइसरायसे सिफारिश की हैं। मुझे उनपर हँसी आयी क्योंकि जब 
हम शक्तिशाली हो गये तब अंग्रेज स्वतः ही हमारे मित्र बनना चाहते हैं । वे अब 
हमारे चचेरे भाई वन गये हैं । यदि आप लोग सशक्त हैं तो निशचय ही प्रत्येक 
व्यक्ति हमारी मांगोंको स्वीकार कर लेगा । अंग्रेज आचरणसे भ्रष्ट हैं । आप अपनी 
शक्तिको बढ़ाइए और अपनी लड़ाईको जारी रखिए और तब आप निद्िचत ही 

चेतावनीके संकेत 
सफल होंगे । 


२३ जूनको दिल्‍लीमें भाषण करते हुए सबसे पहले उन्होंने पत्रकारोंसे निवेदन 
किया कि उनके तथ्योंको भ्रामक रूपमें प्रस्तुत न किया जाय । उन्होंने कहा : “में 
अंग्रेजी समचार-पत्नोंक और विद्येप रूपसे 'टाइम्स ऑफ इण्डिया के सम्बन्धमें 
कुछ शब्द कहना चाहूँगा जिसने कि मेरे अहमदाबादमें किये गर्में भाषणको एक 
अलग ही रज् दिया है । इस पत्रने मोटे शीर्षक देकर यह प्रकाशित किया है कि 
मैं व्निटिश शासनका नाश चाहता हूँ परन्तु उसने यह स्पष्ट नहीं किया कि मेरी 
यह इच्छा क्यों हैं और अफ़गान ब्रिटिश सरकारके विरोधी क्‍यों हैं? हमने भी इस 
सरकारको अपनी महती सेवाएँ अपित की हैं। हमने उनकी आज्ञा स्वीकार करके 
दिल्‍ली, बग़दाद, यरूशलम और यहाँतक कि मकक्‍्कापर भी हमले किये हैं । इसके 
अतिरिक्त मैं आपको यह भी वता देना चाहता हूँ कि यदि कभी कोई विशेष 
स्वादिष्ट पदार्थ हमारे पास आया है, तव हमने स्वयं उसे नहीं चखा है और न 
उसको अपनी पत्नियों और वालकोंकों दिया है, वल्कि उसको अंग्र जके पास ले 
गये हैं और कहा है कि इसे आप खाइये । परन्तु बदलेमें उन्होंने हमको फ्रन्टियर 
क्राइम रेगूलेशन ( सीमा-प्रान्त अपराध-विनियम ) दिया । उदाहरणके खरूपमें में 
आपको आगे हवीब नूरका एक मामला रख रहा हूँ जिसने खुदाई खिदमतगारोंपर 
अत्याचार करनेवाले अंग्रोज असिस्टेल्ट कमिश्नर ( सहायक आयुक्त ) को गोलीसे 
मार देनेका प्रयत्त किया और जिसको बिना मुक़दमेके--विना विचा रणाके तुरन्त 
फांसीके तख़्तेपर छटठका दिया गया। क्या इन दिनों आप यह कल्पना भी कर 
सकते हैं कि जंगलीसे जंगली लोगोंतकममे ऐसे कानून प्रचलित किये जा सकते 
हैं ? सारे भारतमें सुधार लागू किये गये परच्तु हमको उनसे वंचित कर दिया 
गया । वह तो अब हम अंग्र जोंको समझ सके हें, लेकिन मैं यह नहीं जानता कि 
आप भी उनको समझ सके हैं या नहीं क्योंकि उनके साथ आपकी घनिष्ठ 
मित्रता है । 

“अंग्रेजोंका स्वभाव अत्यंत विलक्षण है ।”' उन्होंने कहा, ' यदि आप उनकी 
प्रशंसा करेंगे तो वे आपको बड़ी निर्देयतासे अपने बंगलेसे ठोकर मारकर निकाल 
दंगे और जोरसे चिल्लाकर कहेंगे, 'निकल जाओ, काले आदमी !” परन्तु यदि 
आप अपनेको संगठित करेंगे और अपने अधिकारोंकी मांग करेंगे तो उनकी यह 
प्रकृति हैं कि वे आपके सामनें झुक जायेंगे । मैंने अपने भाषणमें कहा था कि हम 
सु समझ चुके हैं और हमारे नन्‍्हें बच्चे भी उनके ख़िलाफ़ हो गये है । में 
आपको एक उदाहरण दूंगा । २९ मईको हम सीमाप्रान्तके एक गाँवमें अपने 

| प्रचार कार्यके लिए गये। हमसे एक छोटा-सा वालक आकर मिला जो कि भर्ती- 

4 के लिए अपना नाम लिखाना चाहता था । मैंने उस वारूकसे पूछा कि में उसका 

| नाम कहाँ लिखूँ ? उसने उत्तर दिया, इन्क़िलावमें' । यह सुनकर मैंने पुलिसके 

|. इंस्पेक्टरकी ओर देखा, जो कि हमारे साथ था। मैंने उससे कहा कि वह यह 

|! वात अपनी डायरीमें लिख ले कि एक पठान बालकतक 'इन्क़िलाव' चाहता हैं 
मेने उससे केवल इतना कहा लेकिन उसने इससे एक लम्बी कहानी गढ़ ली । 
मेने मुसलमानोंसे यह कह दिया कि यदि आप लोग अंग्र जोंका साथ देना चाहते 
हैं और इस आज्दोंललको कुचल देना चाहते हैं तो आपको सफलता नहीं मिलेगी । 
अंग्रेज अब शिथिल हो चुका हैं । वह अब अधिक समयतक यहाँ नहीं रह सकता । 
वह यहाँ रह ही कंसे सकता हैं जब कि पठानों ज॑ंसी विश्वस्त जाति अपनी स्त्रियों 
और बच्चोंतकके साथ उसकी विरोधी हो चुकी हो ? अंग्रेज झुकेगा और निकट 
भविष्यमें ही यह देख लेगा कि 'इन्क़िलाव' कैसा होता है ? पृथ्वीपर कोई ऐसी 
शक्ति नहीं हैं जो 'इन्क्रिलाव” को रोक सके । उसके लक्षण तो आप आज भी देख 

द रहे हैं ।' 

है “मेरे मुसलमान बन्धुओ, में आपसे एक निवेदन करना चाहता हूं । में चाहता 

|| हूँ कि इसे हिन्दू लोग भी सुनें ।'' उन्होंने अपना भाषण जारी रखते हुए कहा, में 

आपसे पूछ रहा हूँ, आप प्रायः यह कहा करते हैं कि एशिया अध्यात्मकी भूमि 

पा हैं । आपका धर्म आपको क्‍या सिखलाता हैं ? क्‍या किसी धमंने किसी राष्ट्रको 

यह सिखलाया कि वह दासत्वको स्वीकार करे ? में कहता हुं कि प्रत्येक धर्मका 

मूल सिद्धांत मुक्त रहना हैं । वह उत्पीड़ितकी सहायता करनेकी शिक्षा देता हैं, 

अत्याचारीके विरुद्ध युद्ध छेड़नेका आदेश देता है । यह किसी भी मुसलमानकी 

इच्छापर निर्भर है कि वह अपने धर्मके आदेशानुसार किसी अंग्रेजका गुलाम रहे द 

या स्वाधीन। हमनें-हम अफ़गानोंने अबतक केवल अंग्र जोंका दास वनना ही सीखा 

हैँ परन्तु आज हम इस दासतासे छुटकारा पानेके लिए उत्सुक हैं । क्‍या में आपसे 

पूछ सकता हूँ कि यदि आपका धर्म आपको मुक्त रहनेकी सीख देता है तो डे 

इस दिद्यामें कौनसे कदम उठाये हैं ? इस लच्तयकी प्राप्तेके लिए आपने कौनसे 

प्रयास किये हैं ? स्वतंत्रताकी उपलब्धिके लिए आप कौनसे रचनात्मक ठोस कार्य 

कर रहे हैं ? जब हम अफ़गानोंके पास कोई संगठन न था, जब हम लोगोंमें पर- 

स्पर एकता न थी, जब हमारे राजनीतिक आन्दोलनको बल नहीं मिला था तब 

हमारी ओर कोई देखतातक नहीं था । अब, जब कि हम कुछ कार्य कर चुके हैं 

और जब हमने कुछ शक्ति अजित कर ली है, तब अंग्रेज हमसे पूछते हैं, "आप 

चेतावनीके संकेत 

क्या चाहते हैं ? आप लोग हमसे क्रोधित क्‍यों हैं ” आप जो कुछ भी पाते हैं, 
शक्तिके द्वारा पाते हैं । कोई राष्ट्र तभी जीवित रह सकता है, जव कि उसके पास 
पर्याप्त शक्ति हो । आप कुरानको पढ़िए। उसमें ऐसे पतनोन्‍्मुख राष्ट्रोंके अनेक 
उदाहरण मिलते हैँ जिन्होंने कापुरुषता, दुराचार वृत्ति और विलासका जीवन 
व्यतीत कर अपने अस्तित्वको नष्ट कर दिया हैं। आप अपने तरुणोंमें राष्ट्रके प्रति 
एक निष्ठा और स्वाधीनताके प्रति एक लगन जाग्रत कीजिए और इन्हीं युवकोंके 
द्वारा आप शक्ति अर्जित करेंगे अंग्रंज अब (थक चुका हैं । वह यहाँ अधिक 
दिनोंतक नहीं रह सकता । उसके लिए अपनी स्वयंकी रक्षा करना ही कठिन हो 
रहा हैं, वह भरा आपकी रक्षा कैसे कर सकेगा ? यह देश आपका और हिन्दुओं 
का दोनोंका हैं । आप छोगोको कंबेसे कंधा मिलाकर कार्य करना चाहिए और 
अपनी मातृभूमिको दासताके कलूकसे मुक्त करना चाहिए ।* 

खान अब्दुल ग़पफ़ार खाँ जूनके तीसरे सप्ताहमें सीमाप्रान्तमें लौट आये । 
२५ जूनको डेह बहादुरमें उनके सम्मानार्थ एक सभाका आयोजन हुआ जिसमें छ: 
हज़ारसे भी अधिक लोग उपस्थित थे । उनमें तीन हज़ार खुदाई खिदमतगार 
और दो सौ महिलाएँ थीं । इस सभामें उन्होंने अपने दो सहयोगियोंकी गिरफ्तारी- 
का उल्लेख करते हुए कहा कि सरकार सन्धिकी शर्तोंको भंग कर रही हैं और 
इस प्रकार जनताको उत्तेजित करना चाहती है ताकि आन्दोलनके दमनके लिए 
उसको कोई बहाना मिल सके । उन्होंने जनताको हिसात्मक कार्योसे दूर रहनेकी 
चेतावनी दी । उन्होंने उसे सन्धिकी शर्तोका कठोरतापूर्वक पालन करनेकी सलाह 
भी दी । उन्होंने कहा कि जनता ब्रिटिश सत्ताके भवनकी नींवको हिला चुकी हैं । 
उन्होंने पुलिस विभागके सरकारी संवाददाताओंसे अपने इन शब्दोंको लिख लेने- 
के लिए कहा और यह भी कहा कि वे उनको अपने अधिकारियोंतक पहुँचा दें । 
जनता अब जेलों और मशीनगनोंसे डरती नहीं । जिस कार्यको उसने प्रारम्भ 
किया है, उसे वह पूर्ण करेगी ही । उन्होंने इस वातकी वकालत की कि स्त्रियोंको 
भी आन्दोलनमें भाग लेना चाहिए । 

वे सीमा-प्रान्तकी जनताभें उत्साहकी एक लहर जाग्रत करते हुए और खुदाई 
खिदमतगारोंका संगठन करते हुए एक जगहसे दूसरी जगह गये । उन्होंने अनेक 
स्थानोंपर सभाओं में व्याख्यान दिये-कभी आधी रातमें, कभी दोपहरम और कभी 
सबेरे । उनमें उन्होंने लोगोंको सक्रिय होनेके लिए कहा | जनता अपने बादशाह 
खानको एक विलक्षण पुरुष समझकर, उनके भाषणको सुननेके लिए, बहुत बड़ी 
संख्यामें दूर-दूरसे आती थी । उनके दर्शान करके उसको घैर्य प्राप्त होता था । 

ख़ान अब्दुल ग़फफ़ार खाँ 


खान अब्दुल ग़फ्फ़ार खाँके प्रति उसका प्रेम असीम था। जनता 'फख्र-ए-अफ़गान' 
को एक संत समझने लगी । जिन कुओंका वे पानी पी लेते थे, उन्हें भीड़ घेर 
लेती थी और तत्काल रीता कर देती थी । उसका विश्वास था कि इस जलसे 
उसकी रोग-मुक्ति हो जायगी। अनेक रोगोंके निवारणके लिए उनके दर्शन औपध- 
के समान समझे जाने लगे थे। अपने प्रति इस विश्वासके लिए उन्होंने लोगोंको 
अनुत्साहित किया । एक सार्वजनिक सभामें उन्होंने कहा : “मेरी दृष्टिके आगे दो 
लक्ष्य हैं, एक देशको स्वतंत्र करना और दूसरा भूखोंको रोटी तथा नंगोंको वस्त्र 
देना । दूसरे अर्थोर्में स्वाधीनता इस्लाम हैं और इस्लाम स्वाधीनता है । जबतक 
आपको स्वाधीनताकी प्राप्ति न हो तवतक आप चेनसे न बेंठिएं। इसकी परवाह 
न कीजिए कि आपपर बम फेंके जाते हैं या तोप अथवा बन्दृकोंसे आपको भूना 
जाता हैं । अंग्र जोंका, जो सारे कष्टोंके मूल कारण हैं, डटकर मुकावला कीजिए । 
मित्र ओर बगत्र॒ुके वीच्र पहचान कीजिए कांग्र स एक हिन्दू संगठन नहीं अपितु 
एक राष्ट्रीय संस्था हैँ । यह हिन्दू, मुसलमान, सिख, यहूदी, ईसाई और पार- 
सियोंका मिल्गा-जुला जिरगा है। वह ब्रिटिश सत्ताके विरोधमें अपना कार्य कर 
रहा है । ब्रिटेन भारतका और पठानोंका शत्रु है । इसीलिए मैं कांग्रे समें शामिल 
हो गया हूँ । आपको भी मेरे साथ मिलकर कार्य करना चाहिए। आप ऐसी 
कोशिश करें कि अंग्रज जनतामें फूटकी भावनाकों फैला न सकें । 

खान अब्दुल गफ्फ़ार ख़ाँको पठानोंकी ओरसे पूरी तरहसे अनुकूल प्रत्युत्तर 
मिला । उनके परिवारके प्राय: प्रत्येक व्यक्तिने राष्ट्रीय आन्दोलनमें सक्रिय भाग 
लिया । उन लोगोंमें उनकी वहिन भी थीं जिन्होंने कि विशाल जन-सभाओंमें 
भाषण किये | डा० ख़ान साहबनें अपनी सारी दाक्ति आन्दोलनमें लूगा दी। 
सरकार भयसे त्रस्त हो उठी । उसने आपसी कलहके बीज बोनेकी कोशिश की, 
सुधारोंका प्रकोभन दिया । प्रतिद्वन्द्दी संगठन खड़े किये । खुदाई खिदमतगार 
आन्दोलनके सम्बन्धमें भ्रामक विचार फलाये और बलप्रयोग किया । यहाँतक 
कि ख़ान बन्धुओंपर प्रभावशाली मुस्लिम नेताओं द्वारा ज़ोर डलवाया गया। 
अंग्रेज यह चाहते थे कि ख़ान अब्दुल ग़फ्फ़ार खाँ कांग्रेसकी मान्यताको स्वीकार 
न करें तथा अपने दौरोंको रोक दें । 

सीमाप्रान्तमें उन्होंने चमत्कार कर दिखलाया । उनमें एक चमत्कार महिला 
समाजकी जाग्रति भी थी | भाईज़ईकी महिलाओंकी एक सभामें अपने मानपत्नका 
उत्तर देते हुए ख़ान अब्दुल ग़पफ़ार ख़ाँने कहा : 

“मेरी बहनों, इस स्नेहपूर्ण मान्पत्रके छिए में आपको धन्यवाद देता हूँ । 

स्वाधीनताकी पुकार 

यह पहला अवसर हैँ जब कि मुझकों एक नवीन, अनूठे सुखका अनुभव हो रहा 
हैं । इसका कारण यह हैं कि में जब कभी भारतमें गया तो मैंने वहाँ हिन्दू और 
पारसी महिलाओं में राष्ट्रीय जागरण और देशभक्तिकी भावना देखी । उसे देख- 
कर में अपने मनमें कहा करता था कि क्‍या कभी ऐसा अवसर भी आयेगा जब कि 
हमारी पख्तून नारियाँ भी जाग्रत होंगी और राष्ट्रसेवाके हेतु कमर कसकर तैयार 
होंगी ? में इस आकांक्षाकों बहुत दिनोंसे अपने मनमें सँजोये हुए था। आज 
ईश्वरको धन्यवाद है कि मेरी कामना पूर्ण हुई। यह उसीकी अनुकम्पा है कि 
हमारी अबोध और अशिक्षित महिलाएँ राष्ट्रसेवाके उद्देश्यको लेकर प्रत्येक सेवा- 
कार्यके लिए तयार हैं । 

“ईइवरने पुरुषों और स्त्रियोंमें कोई भेद नहीं किया । यदि कोई दूसरेसे आगे 
बढ़ना चाहता हैं तो वह केवल अच्छे विचारों और श्रेष्ठ आचारको लेकर ही वढ़ 
सकता हैं । यदि आप इतिहासका अध्ययन करें तो आपको मालूम होगा कि महि- 
लाओंमें भी अनेक विदुषियाँ और कवयित्रियाँ हुई हैं । हमने महिलाओंको हेय दृष्टि 
से देखा हैं । यह हमारी एक बहुत बड़ी भूल हैं। यदि आप अपनी तलनन्‍्द्राको त्यागें, 
गाँवोंका दोरा करें और अपनी अबोध तथा पीड़ित बहनोंमें जागति उत्पन्न करें 
तो इससे आपका स्तर ऊंचा उठेगा। 

“खुदाई खिदमतगारोंकी सेवाओंके कारण आज सर्वत्र पठानोंको आदरकी 
दृष्टिसे देखा जाने लगा है । वे आपके बालक हैं और आपके वन्धु हैं । हम उस 
प्रत्येक वहिन और माताको बधाई देते हैं जिसके भाइयों और बेटोंने सुर्ख वर्दीको 
पहना है और जो राष्ट्रकी सेवाके लिए कमर कसकर तयार हैँ 

“यदि आप इस्लामके इतिहासका अध्ययन करें तो आप देखेंगी कि पुरुषों 
और महिलाओंने इस्लामकी समान रूपसे सेवा की हैं । इसलिए राष्ट्रकी सेवामें 
आप मेरा साथ दीजिए। में गम्भीरताके साथ आपको वचन देता हूँ कि यदि 
हमको सफलता मिली और मातृभूमि स्वाधीन हुई तो आपको आपके सारे अधि- 

| कार दिये जायेंगे । कुरान पाकमें आपको पुरुषोंका समान पद दिया गया हैं । 
आज आप पीड़ित हैं क्‍योंकि पुरुषोंने ईश्वर और पंगम्वर ( मुहम्मद साहब ) की 
आज्ञाओंकी अवहेलना की हैं। आज हम “'रिवाज़ञ---रीतियों और प्रथाओंके 
अनुयायी हैं और हम आपको सता रहे हैं । लेकिन ईद्वरको घन्यवाद है कि हमते 
के समझ लिया है कि हमारा और आपका लाभ ओर हानि, उत्थान और पतन 
वस्तुत: एक हैं । आपको यह जान लेना चाहिए कि यदि आप हमारे साथ राष्ट्र- 
सेवाका संकल्प करती हैं तो निश्चित ही आपकी स्थितियोंमें सुधार होगा । 

_ खान अब्दुल गपफ़ार खाँ | 

९ जुलाईको कोहाटकी एक मस्जिदमें आयोजित सभामें उन्होंने कहा : 

“मैं आपको यह स्पष्ट समझा देना चाहता हूं कि ये छाल कुर्तीवाले कौन 
हैं और वे लाल रंगके वस्त्र क्यों पहनते हैं ? कुछ मुल्लाओंने यह निश्चय किया 
है कि ये लोग अपनी लाल वर्दीको पहनकर मस्जिदोंमें नमाज नहीं पढ़ सकते । 
यह एक प्रकारसे अंग्रेजोंका पक्ष लेना हैं । में पूछता हूँ कि इसमें अनुचित क्‍या 
है| है ? यदि उससे हमारी आज़ादीकी लड़ाईमें मदद मिलती है तो मुल्ला लोग जो 

भी बतलायें हम वही वस्त्र पहननेको तैयार हैं । कुरानमें यह लिखा हैं ओर रसूल | 

पाक़नें भी कहा है कि एक गुलाम देश धरतीपर एक शापकी तरह है । प्रत्येक 

धर्म स्वाधीनता, शान्ति और समताको लेकर खड़ा है । ये लाल कुर्तीवाले; खुदाई 

खिदमतगार ईश्वर और देशकी सेवा करते हैं । ये लोग वर्दी पहनते हैं, इसलिए 

नहीं कि इनको सरकारसे कुछ सौ रुपये वेतन मिलते हैं बल्कि इसलिए कि 
| एक 'मुज़ाहिद' बनकर राष्ट्रकी सेवा करते हैं । प्रत्येक सेनाकी अपनी एक वर्दी 
| होती है, इसी तरहसे खुदाई खिदमतगारों, ( ईश्वरके सेवकों ) की भी अपनी यह | 
। | विदश्ेप पोशाक है ।' । 
रा, १९ जुलाईको ख़ान अब्दुल ग़फ्फ़ार खाँने मेरठके जमायत-उल-उलेमाके अधि- | 
हि वेशनमें व्याख्यान दिया । उनका वह भाषण, जिसको सरकारने आपत्तिजनक 
| और अभियोग चलाने योग्य समझा, इस प्रकार था : 
|| “मसलमानोंके विरुद्ध यह सामान्य आरोप है कि उनमें वुद्धिकी कमी हैं । 
जिस रास्तेपर हिन्दू, सिख, ईसाई और पारसी चल रहे हैं, उसको देखिए और 
| फिर अपने कार्योपर भी एक दृष्टि डालिये | हिन्दू, सिख और पारसी भाइयोंमें 

| भिन्न-भिन्न विचारोंके लोग हैं लेकिन उनमें कभी गालियोंका यह आदान-प्रदान, 

यह कलह-ठेष, एक दूसरेका यह तिरस्कार और अपमानास्पद व्यवहार नहीं दिख- 
ही । * लाई देता ज॑ंसा कि मुसलमानोंमें देखनेमें आता है । आपमें शिक्षाकी कमी हैँ पर 
| देखनेके लिए आपके पास आँखें तो हैं ही। उन्हें खोलिए और देखिए कि अन्य 
द | द समुदाय क्या कर रहे हैं और आप क्‍या कर रहे हैं ? अन्य समाजोंके सदस्योंने 
द 


५ >> अयंजसआ उ+ आइईं आरूताे-नन+-++पाआके -4- जा +ककनत- 


नागरिकताके जिन गुणों और जिस नम्रताको अपनाया है, उसकी ओर दृष्टि डालिए 
और आप देखेंगे कि उनका आपसका व्यवहार कितना प्रेम और सौजन्यपूर्ण हैं ! 
अब आप अपने जाति-बन्धुओं और नेताओंकी ओर भी एक दृष्टि डालिए। मैंने 
2 मुसलमानोंकी वर्तमान स्थितिपर काफ़ी विचार किया है और में इस निष्कर्षपर 
2४2४ पहुँचा हूँ कि वे एक वर्गके रूपमें, परस्पर विरोधी दृष्टिकोणोंके लोग हैं । अन्य 
> पम समुदायोंमें भी आपको विरोधी विचारधाराके लोग मिलेंगे लेकिन वे एक दूसरेके 

प्रति ऐसा दुर्व्यवहार नहीं करते और न दुर्वचनोंके शस्त्रसे लड़ते ही हैं । इसका 

कारण यह हैं कि उनकी दृष्टिके सम्मुख समान लक्ष्य है, जिसको उन्हें प्राप्त करना 

है। उनमें भी ऐसे लोग हैं जिनकी अपनी-अपनी रायें हैं परन्तु लक्ष्य एक ही 

है । में उस (लूच्य) की व्याख्या या परिभाषा नहीं करना चाहता परन्तु मुस्लिम 

समाजकी शोचनीय स्थितिके मूल कारणको दुहरा देना चाहता हूँ । में पुन; कहता 

हँ कि हम छोगोंके आगे एक सामान्य लक्ष्य नहीं है । आप लोग अपने हृदय टटो- 

लिए । क्‍या आप चाहते हैं कि हिन्दुस्तानकी यह गुलामी सदा वनी रहें ? क्‍या 

आपका लक्ष्य यही हैं ? यदि वास्तवमें ऐसा ही हैं तो आप किसी अन्यको हानि 

नहीं पहुँचा रहे हैं वल्कि अपनी ही हानि कर रहे हैं। मुसलमानोंके आगे एक 

सामान्य लच््यका न होना ही उनके इस कलह और विवादका कारण है । मेरे 

हृदयपर यह एक वहुत बड़ा भार है। मुसलमान पृथक्‌ निर्वाच्रक वर्गकी मांग 

करते हैं । वे अपने अधिकारोंकी सुरक्षाके लिए चिल्ला रहे हैं । में उनसे यह 
कहना चाहता हूँ कि वे ज़ोरसे चिल्काकर या ऐसा व्यवहार करके, जेसा कि वे 
कर रहे हैं, अपने अधिकारोंकों नहीं पा सकते । यह एक नियम हैं कि अधिकार 
केवल शक्तिसे ही प्राप्त किये जा सकते हैं । एक ऐसा समय था जब कि सीमा- 
प्रान्तके लोगोंके पास शक्ति न थी और परिणामस्वरूप न मुसलूमानोंने और न 
हिन्दू भाइयोंनें ही उनकी ओर ध्यान दिया । किसीने यह अनुभव नहीं किया कि 
उसका हमसे कोई सम्बन्ध है और न हमको कोई सहायता ही दी। आज, जब कि 
ईदवरकी कृपासे हम अपने प्रान्तमें कुछ ठोस कार्य कर चुके हें और जब कि हमारे 
पास एक लाखसे अधिक, अच्छी तरहसे अनुशासित स्व्रयंसेवक हैं तव सरकार यह 
जाननेको उत्सुक हैं कि हम कया चाहते हैं ? आज सरकारतकने हमारी ओर 
अपनी मित्रताका हाथ बढ़ाया हैं और हर एक हमारा दोस्त है । में आपको स्पष्ट 
रूपसे यह बतला देना चाहता हूँ कि वह अकेली वस्तु क्या है जिसने हमारे प्रति 
सबका व्यवहार बदल दिया है । वह द्क्ति हैं । भले ही आपको स्वीकृत अधि- 
कार मिल जायें, पर जवतक आपकी यह वर्तमान स्थिति चल रही है, तबतक 
आप अपने अधिकारोंकी रक्षातक न कर सकेंगे। निर्माणात्मक कार्यके द्वारा 
आपको शक्ति प्राप्त करनी होगी । उसको भाषणों और प्रस्तावों द्वारा प्राप्त नहीं 
किया जा सकता । आपको अपना संदेश लेकर गाँव-गाँव जाना चाहिए और 
जनताके वीचमें तेजीसे काम करना चाहिए । आप दंशकी प्रगतिके लिए अवश्य 
कार्य करें । 

“अब मुझे मुसलमानोंके एक अन्य दोषकी ओर आपका ध्याम् आक्ृष्ट करना 

चाहिए । वे उनतकको पीड़ा पहुँचाना चाहते हैं जो कि उनकी निःस्वार्थ भावसे 
सेवा किया करते हैं । आप उनसे किसी प्रकारके प्रोत्साहनकी आशा नहीं रख 
सकते । ऐसा समुदाय, इसीलिए कभी सफल नहीं हो सकता । 

“मेरे कुछ मुसलमान बन्धु कहते हैं कि सीमाप्रान्तके छोग हिन्दुओंसे प्रभा- 
वित हैं । अन्य कुछ लोग कहते हैं कि हिन्दू उनको धन देते हैं । इस प्रकारके 
मिथ्या आरोप देश और समाजके हितोंको क्षति पहुँचाते हैं । हम इस आन्दोलनमें 
इसलिए शामिल हुए हैँ कि हम अंग्र जोंको देशसे वाहर निकालकर स्वतंत्र होना 
चाहते हैं । केवल पेशावर शहरमें एक लाख खुदाई खिदमतगार हैं । वन्‍्तू और 
डरा इस्माईल ख़ाँमें भी ऐसे लोगोंकी संख्या अत्यधिक है जो कि ठोस रचनात्मक 
कार्य कर रहे हैं । हम दोमेंसे केवल एक यहाँ रहेगा--या तो हम लोग या वे 
अंग्रज जिन्होंने आत्मिक, नेतिक और आर्थिक रूपसे हमें वर्बाद किया है । अंग्रज 
भी इस तथ्यको भली भाँति जानते हैं। हमारा उद्देश्य इस देशसे अंग्र जोंको 
बाहर निकाल देना हैं या स्वयं नष्ट हो जाना है। में कांग्र सके अतिरिक्त ऐसा 
कोई अन्य दल नहीं खोज सका जिसका छच्य अंग्र जोंकी इस देशसे वाहर 
निकालना हो और पददलित लोगोंकी सहायता करना हो । हमारा रूक्ष्य भी 
यही है । 

“शायद आप मुझसे यह पूछना चाहें कि मुझको यह विचार कहाँसे मिला ? 
में आपको यह बतलछाता हूँ कि आप इसे अपने ग्रन्थ कुरान शरीफ़में पायेंगे । 
पेगम्बर साहब सताये हुए लोगोंकी सहायता करनेके लिए और मनुष्यको दासत्व- 
से मुक्ति दिलानेके लिए आगे आये । क्‍या दासत्व एक अभिशाप नहीं है ? में यह 
स्पष्ट शब्दोंमें कह रहा हूँ कि अंग्रंज अत्याचारी हैं और हिन्दू, मुसऊमान, सिख 
तथा पारसी उनके द्वारा सताये गये लोग हैं । इन पीड़ित लोगोंका अपना कोई 
देश नहीं है । उनका देश बलसे और कृपटसे उनसे छीन लिया गया है । पैगम्ब॒र 
साहबकी जीवनीको पढ़िए, कुरानके पृष्ठोंकी पछटिए । हम किसी ऐसे दलूकी खोज 
में हैं जो हमें अपना सहयोग दे और उसके सहकारसे हम दमनकारियोंका अच्त कर 
सके । यदि आप मुझको कांग्र स जंसा ही कोई अन्य दल बतला सकते हैं | मे 
उसके साथ मिरूकर काम करनेको तैयार हूँ । हम स्वतंत्रता चाहते हैं । हम 
अंग्र जोंकी अपने देशसे बाहर निकाल देना चाहते हैं क्योंकि उनके व्यवहारसे हम 
अधीर हो उठे हैं, इसीलिए हम कोई कोई ऐसा सहयोगी दल चाहते हैं जिसका 
और हमारा लछक्ष्य एक हो । 

“मुझको उनकी बात सुनकर बहुत आइचर्य होता है जो यह कहते हैं कि 

कांग्र स एक हिन्दू संगठन हैं । भारतमें हिन्दुओंकी संख्या अधिक है इसलिए किसी 
भी राष्ट्रीय संगठनमें उनका वहुमत होना स्वाभाविक हैँ । जब हमने यह खोज 
लिया कि देशमें केवल एक ही ऐसी संस्था है जो पीड़ितोंको अपनी सहायता 
देना चाहती है और भारतको स्वतंत्र तथा समुद्ध वना देना चाहती हे, तव हमने 
उसको अपना सहयोग दिया । इसके अलावा में आपसे यह भी कहना चाहता हूँ 
कि ब्रिटिश सरकार हम लोगोंको मिटा देना चाहती हैं। प्रायः हमारे खुदाई 
खिदमतगार मार दिये जाते हैं । हमारे कुछ लोग पत्थर बरसाकर मार डाले गये 
और कुछको गोलियोंसे भून दिया गया । एक प्रतिष्ठित व्यक्तिने मुझसे कहा कि 
उससे पुलिसके एक अधिकारीने मुझे मार डालनेको कहा क्योंकि मुझे ( खुदाई 
खिदमतगारोंके ) अध्यक्षका स्थान लेनेका कोई अधिकार न था। में एक ऐसे दल 
की खोजमें हूँ जो स्वाधीनताकी इच्छा रखता हो और जो इस अत्याचारी शासन*« 
से हमारी रक्षा करनेको तैयार हो। यदि कोई ऐसा मुसलूमानोंका दल हैँ जो 
हमको बचा सके और आज़ादीका झण्डा लेकर हमारे साथ कदमसे कदम मिला- 
कर चल सके तो हम उसके साथ मिलनेको तैयार हैं । परन्तु आप यदि और कुछ 
कहना चाहते हैं तो में आपसे कहूंगा कि हमने कांग्र सके साथ बने रहनेका निश्चय 
किया हे । हममेंसे हरएक स्त्री, पुरष और बालक, सब अंग्र जोंका तवतक विरोध 
करते रहेंगे जवबतक कि हमारी जाति समाप्त नहीं हो जाती या अंग्र जोंको भारतसे 
निकाल नहीं दिया जाता ।” 
अपने संगठनके प्रचारके सम्वन्धमें खान अब्दुल ग़फ्फ़ार खाँ सारे सीमा-प्रांत- 
में दोरे कर रहे थे और निर्भीक होकर भाषण कर रहे थे। सीमा-प्रान्तकी सरकार 
उनके स्पष्ट व्याख्यानोंसे घबरा उठी थी । कोहाट तो फ़ौजकी भर्तीका एक बड़ा 
केन्द्र था । सीमांत प्रदेशकी सरकारने लार्ड विलिगडनकी सेवा सूचित किया कि 
यदि ख़ान अब्दुल गफ्फ़ार खाँ अपना कोहाटका दौरा नहीं रोकेंगें तो उनको 
गिरफ्तार कर लेना पड़ेगा । वाइसरायने इस सम्बन्धर्म गांधीजीको सूचना भेजी । 
उसपर गांधीजीने उन्हें चेतावनी दी कि ऐसी स्थितिमें सन्धिको भज्ध हुआ समझा 
जायगा । गांघीजीने स्थितिका निकटसे अध्ययन करनेके लिए वाइसरायसे सीमा- 
प्रान्त जानेंकी अनुमति मांगी जो अस्वीकृत हो गयी | इसके बाद गांबीजीने सुझाव 
दिया कि नेहरूजीको ही वहाँ जाने दिया जाय परन्तु वाइसरायने इसकी अनुमति 
भी नहीं दी । तीसरी बार गांघीजीने अपने पुत्र देवदास गांधीके नामका सुझाव 
भेजा जो बड़ी कठिनाइयोंके बाद इस शर्तपर स्वीकृत हुआ कि वे वहाँ न तो कोई 
भाषण कर सकेंगे और न मानपत्र ही स्वीकार कर सकेंगे । उनको भेजनेका मुख्य 

उद्देश्य शान्तिकी वृत्तियोंको बढ़ावा देना था और यदि हो सके तो एक बहुत बड़ी 
विपत्तिको टालना था ।' गांधीजीने लिखा, “उनकी उपस्थिति खान अब्दुल ग़फ्फ़ार 
खाँको चीफ़ कमिश्नरके आमंत्रणके अनुकूल उत्तर देनेमें सहायक होगी ।” 
सीमाश्रान्तकी स्थितिका निकटसे अध्ययन करनेके लिए छः दिवसके दौरेका 
कार्यक्रम लेकर देवदास गांधी जूनके अन्तिम क्लेंप्ताहमें पेशावर पहुँचे । इस दौरेके 
सम्वन्धमं ख़ान अब्दुल ग़पफ़ार खाँने लिखा है : 

“हम लोग पेशावरसे एक ट्रकम्में उत्मनज़ई रवाना हुए । जब हम शाही 
बाग़से आगे निकल गये तब एक मित्रकी मोटरकार हमारे पास पहुँची, जिसके 
ऊपर राश्ट्रीय झंडा लहरा रहा था। हम लोग ट्रकसे उतर पड़े और जाकर कार- 
में बंठ गये। दो खुदाई खिदमतगार, जो आकर्णक छाल वर्दी पहने थे, जाकर 
अगली सीटोंपर बेंठ गये और मैंने, खुर्शीद बहन और देवदास गांधीने पीछेकी 
सीटको घेर लिया । जब हम चारसद्दा पहुँच गये तब हमें खबर मिली कि इलाके- 
के बदनाम डकंत काजीने उस ट्रकपर गोलियाँ चलायीं जिसको हमने छोड़ा था । 
काजी सरदरयाबके पुलके पास एक जंगलमें बैठा हम लोगोंकी प्रतीक्षा कर रहा 
था। ट्रककों रोका गया और उसकी तलाशी ली गयी तो उसमें एक घायल 
आदमी मिला जो कि ट्रकमें रह गया था। चारसद्दाके अस्पतालमें हम उससे 
जाकर मिले ओर उसके साथ बातचीत की । वास्तवमें काज़ीको हमारे ऊपर 
गोली चलानेका काम सौंपा गया था और इसके लिए उसे कुछ रुपये दिये गये थे। 
नाकी थानेसे काज़ीको खबर दे दी गयी थी कि हम छोग एक ट्रकसे रवाना हो 
चुके हैं । इसे ईश्वरीय कृपा ही कहा जायगा कि हमने गाड़ी बदल दी और इस 
प्रकार बाल-बाल बच गये । मुझको यह भी पता चला कि काज़ी जब अफरीदी 
इलाकेमें पहुँचा तो उसको मार डाला गया। उसका यह कार्य पख्तून परम्पराओं- 
के विरुद्ध समझा गया जिससे कि पख्तून-समाज भारतीयोंकी दृष्टिमें गिर जाता । 

“देवदासने हमारे साथ सारे क्षेत्रका दौरा किया और वे इस निर्णयपर पहुँचे 
कि सरकारकी हमपर नाराज़ीका मुख्य कारण हमारा पख्तून जनतामें कार्य 
करना है । 

हमारे प्रदेशर्म मुस्लिम छीगका कोई संगठन न था। हमारे आन्दोलनके 
प्रतिकारके लिए अंग्रेजोंकों .. अलसी विरोधी संगठनकी आवश्यकता थी । उन्होंने 
पेशावरके गवर्नमेण्ट हाई स्कूलके प्रधानाध्यापक इनायतुल्लाह मशरिकीसे खाक़- 
सार संस्थाका प्रारम्भ कराया और उसको सहायता दी। खुदाई खिदमतगार 
जनतामें अत्यंत लोकप्रिय थे इसलिए खाकसार लोग सीमा-प्रान्तमें अपना विशेष 

स्वाधीनताकी पुकार 

स्थान न वना सके परन्तु भारतके अन्य भागोंमें फेल गये । इनायतुल्लाह मशरिकी 
ने सरकारकी किसी वातपर उसे लखनऊमें क्षमाका प्रार्थना-पत्र दे दिया और 
इस प्रकार उन्होंने अपनी दुर्वलताको प्रकट करके खाकसार आन्दोलनकी मृत्युकी 
घंटियाँ बजा दीं। सीमाप्रान्तमें अनेक जाली संगठन खड़े किये गये परन्तु वे 
खुदाई खिदमतगारोंकी चुनौतीका सामना नहीं कर सके और ज्ञान्त पड़ गये। 
हम लोग जन-प्रवृत्तियोंमें यथेष्ट समय व्यय कर रहे थे और हमारा आन्दोलन 
जंगलकी आगकी भाँति फैलता ही जा रहा था। केवल कोहाट ज़िलेमें एक लाख- 
के लगभग खुदाई खिदमतगार थे । अंग्रंज मझको उत्तेजित करना चाहते थे और 
उसके बाद मुझे गिरफ्तार कर लेना चाहते थे। उन्होंने गांधीजीके मनमें यह 
वात वंठानेकी कोशिश की कि सारा दोप मेरा है परन्तु उनको सफलता नहीं 
मिली । मेरे वारेमें लार्ड विलिगडन और गांधीजीमें पत्र-व्यवहार हुआ । गांधीजी- 
ने मुझको मिलनेके लिए बारडोली बुलाया । 

“बारडोली जाते हुए, मार्गमें मुझको मुहम्मद अलीके दामाद शोयव कुरेशी 
भोपाल स्टेशनपर मिल गये और उनके विशेष आग्रहपर में एक रातके लिए 
भोपालके नवावका अतिथि वना । उस समय मौलाना शौकत अली भी वहाँ ठहरे 
हुए थे | उन्होंने मुझसे कहा, “यदि आप तंयार हों तो हम दोनों चलकर वाइस- 
रायसे मिले | मुझे पूरा भरोसा हैँ कि आप पख्तूनोंके लिए सुधारकी जो भी 
मांग उनके सामने रखेंगे, उन सबको वे स्वीकार कर लेंगे ।” वाइसरायसे भेंट 
करनके उनके प्रस्तावको न मानते हुए मेंने कहा, “मुझे वाइसरायमें ऐसा 
विश्वास नहीं हे । में वारडोलीके लिए रवाना हो रहा हूँ ।” 

“मेरी बारडोलीमें गांधीजीके साथ स्पष्ट चर्चा हुई । मैंने उससे कहा कि 
सरकार मुझपर मिथ्या आरोप लगा रही थो। वे लोग यह चाहते हैं कि में जनता- 
में कार्य न करू । कृपया आप वाइसरायको यह सूचित कर दीजिए कि वे उन 
सब लोगोंको, जिनको मेरे विरुद्ध शिकायतें हैं, बुलवा लें । फिर आप तथा वे हम 
लोगोंका न्याय करें । यदि आपकी दृष्टिमं में दोषी समझा जाऊँगा तो आप लोग 
जो भी निर्णय करेंगे, वह मुझको मान्य होगा ।” गांधीजीने मेरा प्रस्ताव वाइस- 
रायके पासतक पहुँचा दिया। उन्होंने वाइसरायकों यह भी लिखा कि उनको 
सीमा-प्रान्तमें जानेकी अनुमति दी जाय ताकि वे स्थलूविशेषपर स्थितिका अध्य- 
यन कर सके । वाइसराय उन दिनों शिमलामें गर्मियाँ बिता रहे थे। गांधीजीने 
उनको यह भी लिखा कि यदि वे चाहें तो हम लोग शिमला आकर उनसे भेंट 
करें । वाइसरायके प्रत्युत्तरकी प्रतीक्षामें उन्होंने मुझको रोका । जब वाइसराय- 

ने उनके निवेदनको अस्वीकार कर दिया तब वे मुझसे बोले, “मैंने वास्तविकता 
को समझ लिया । आप अपनी जगह सही हैं । आप अपने कामको लेकर आगे 
बढ़िए । 

देवदास गांधीने कांग्र सकी कार्यकारिणी समितिके आगे अपने दौरेका विव- 
रण प्रस्तुत किया, जिसमें उन्होंने लिखा : 

“अपने कुछ दिन पहलेके छ: दिनके दौरेमें मेने पेशावरका प्रायः पूरा ज़िला 
और कोहाट तथा बन्‍्नृके भागोंकों देखा | पेशावर ज़िलेमें जनप्रिय आन्दोलन 
अत्यंत शक्तिशाली हैं और बच्नू तथा कोहाटमें उसकी शक्ति अपेक्षाकृत कुछ ही 
कम हैँ । पिछले वर्ष सरकारने आन्दोलनको दवानेके लिए जो कठोर क़दम उठाये 
थे, वें ही इस वर्तमान स्थितिके--सर्वत्र व्याप्त इस वेचैनीके लिए उत्तरदायी हैं । 

“आज समूचा पठान प्रदेश शेष भारतकी भाँति स्वाधीनताकी उत्कंठासे 
प्रतीक्षा कर रहा है । लोगोंने बहुत बड़ी संख्यामें खुदाई खिदमतगारोंमें अपना 
नाम लिखा लिया हैँ और वे आन्दोलनके नेताओंके-विशेष रूपसे खान साहब 
अब्दुल ग़फ्फ़ार खाँके सीधे प्रभावके अन्तर्गत आ गये हैं । उन लोगोंके बीच- 
में खान साहवका व्यक्तित्व जादू जँेसा असर करता है । उनके चरित्रकी सरलता- 
ने ओर पीड़ितों तथा निर्धनोंके प्रति उनकी गहरी सहानुभूतिने उनको लछोगोंके 
हृदयोंमें प्रतिष्ठित कर दिया हैं | वें अपनेको बिलकुल आराम नहीं देते । आने- 
जानेके लिए वे लॉरीको काममें लाते हैं । उन्होंने यह नियम-सा बना लिया हैं । 
लारी परिवहनके लिए सबसे कम खर्चका साधन है । वे पंदल काफ़ी चलते हैं 
और घोड़ेपर भी सवारी करते हैं इसलिए दौरेके लगातार चलते रहनेपर भी 
उनका व्यय बहुत कम होता है। उनके आदर्शका अन्य छोगोंने भी अनुसरण 
किया हूँ । किसी कार्य-कर्त्तामें निरर्थक वस्तुओं या विलासकी सामग्रीपर धन 
व्यय करनेंका साहस नहीं हैँ । इस प्रकार उनमें कठोरतम मितव्ययिता बरती 
जाती है और जो कुछ भी खर्च होता हैं वह स्वयं कार्यकर्त्ताकी ओरसे होता 
हैं । खान साहब और ऐसे ही अन्य कार्यकर्त्ता अपनी व्यक्तिगत आयका एक बहुत 
बड़ा अंश आन्दोलनपर व्यय करते हैं । उन्होंने लगभग सारे दोरेमें मेरे साथ 
रहनेकी कृपा की । 

“भ-राजस्वकी वसूलीके सम्बन्धमें लोगोंको निर्दयताके साथ जो यातना दी 
गयी उसके कुछ मामले भी मेरी दृष्टिमें आये । चारसद्वा और मर्दान तहसीलके 
निबासियोंकी यातनाएँ भू-राजस्व कर न दे सकनेके कारण सर्वाधिक हैं। इस 
स्थितिको यदि और भी बिगड़नेसे शीघ्र बचाना है तो उस अवध और उच्छू खल 

ने अपनाय है। मैंने ऐसी पर्दानशीन औरतें भी देखीं जिनको जीवनमें पहली वार 
राजस्व अधिकारियोंके बुलवानेपर विवश होकर अनेक लोगोंके सामने जाना पड़ा। 
उन महिलाओंके साथ सबकी उपस्थितिमें इसलिए अपमानास्पद व्यवहार किया 

बहुतसे मामले हुए हैं । एक-दो मामलोंको तो स्वयं मैंने देखा । एक पर्दानश्ञीन 
महिलाने, जिसकी गोदमें एक ननन्‍्हीं वच्ची थी, खान साहबकों रो-रोकर बतलाया 
कि दो-तीन दिनतक उसको सबेरेसे शामतक कड़ी धूपमें खड़ा रखा गया और 
उसको पानीतक नहों पीने दिया गया। जान पड़ता हूँ कि कारिदे लगान वसूली- 
के लिए स्त्रियोंके साथ यातनाके इसी तरीकेको सबसे अधिक व्यवहारंमें लाते हैं । 
इससे छज्जाजनक यातना और क्या हो सकती हू कि ग्रीष्मके इन महीनोंमें, पेशा- 
बरकी कड़ी धपमें स्त्रियोंको सुबहसे शामतक खड़ा या बेठा रखा जाय ? 

“जिन स्त्रियोंको इस प्रकारसे कष्ट दिया गया था, उनके वयानोंको लिख 
लिया गया है । इन घटनाओंने सारे क्षेत्रमें एक अत्यंत व्यापक रोप फंला रखा 
हैं । स्वयं खान साहब इन प्रसंगोंसे अपने मनमें बड़ी व्यग्रताका अनुभव कर रहें 
हैं । लगान दे सकनेमें असमर्थ पुरुषोंके तो असंख्य मामले हैँ । उनसे कर निचो- 
ड़नेके लिए उन्हें तिरस्क्ृत किया जाता है और उनके साथ निर्दयताका व्यवहार 
किया जाता है । समस्त देशमें सामान्य रूपसे जो आर्थिक संकट आया हुआ है 
उससे सीमाप्रान्‍्त भी अछता नहीं रहा हैं । यही कारण है कि अनेक लोग अपना 
भू-राजस्व कर चुका सकनेमें असमर्थ हो गये हैँ । 

इसी अपराधमें एक मनुष्यको एक ऐसी छोटी-सी कोठरीमें बन्द कर दिया 
गया, जिसमें छतपर वर्र जैसे एक जहरीले कीड़े--हड्डेका छत्ता था । उस छत्तेके 
नीचे आग सुलगा दी गयी और उस व्यक्तिको जानबूझकर छेड़े गये हड्डोंकी दया- 
पर छोड़ दिया गया । उसकी सारी देह सूज गयी और उसको कई दिनोंतक 
पीड़ा होती रही । जान पड़ता हैं कि इसी प्रकारसे कई मामले यहाँ हुए हैं । 
प्रमाण रूपमें इसे पंक्तिवद्ध कर लिया गया है । मैंने स्वयं ऐसे कुछ लोगोंको देखा 
हैं और उनसे वातचीत की हैं जिनको इस तरहके दंड दिये गये हैँ । 

“इस विशिष्ट व्यवहारके लिए खुदाई खिदमतगारोंको चुन लिया गया है । 
जो सरकारी. पक्षके लोग हैं अथवा जिन्होंने यह स्वीकार कर लिया हैँ कि उनका 
खुदाई खिदमतगारोंसे कोई सम्बन्ध नहीं है, उत्ते इस करकी मांगतक नहों को 
गयी है । | 

खान अब्दुल गफ्फ़ार खाँ 

“पेरे सामने ऐसे भी कई मामले आये जिनमें अनुत्तेजित, शानन्‍्त, खुदाई 
खिदमतगारोंपर पुलिसवालोंने हमरा किया । 

“सरकारकी सामान्य नीतिका यह अंग रूगता है कि उन सबको, जिनका 
खान अब्दुल ग़फ्फ़ार ख़ाँ और उनकी संस्थासे कुछ भी सम्बन्ध है, आतंकर्मे रखा 
जाय । जिन व्यक्तियोंको इस आन्दोलनमें कुछ प्रसिद्धि मिल गयी हैँ उन्तको भड़का- 
कर किसी न किसी बहाने पीटा गया हैं । 

“पेशावर ज़िलेके हर एक गाँवमें खुदाई खिदमतगारोंकी एक सेना हैँ । उनकी 
पोशाक बहुत कुछ फौजी वर्दीके समान है । उनको यह वर्दी पहनना, सामूहिक 
व्यायाम [ ड्रिल | करना और फौजी पद्धतिसे 'मार्च' करना बहुत प्रिय हैं । इन 
लोगोंमें सेनाके अनेक सेवा-निवृत्त छोग भी हैं। वे शिक्षक-वर्गम हैं । गाँवोंके 
अबोध लोगतक बड़ी आसानीसे 'ड्रिल” और फोजी परेड करना सीख लेते हैं । 
जिस समय सेना प्रयाण करती है उस समय सामान्यत; ढोल और बिगुल बजते 
चलते हैं । इस सेनामें सभी शस्त्रोंका प्रयोग वर्णित है, यहाँतक कि लाठीका 
भी । अधिकारीगण अपने साथ एक बेंत रखते हैं जो बचावके शस्त्रकी जगह नहीं 
बल्कि उसके महत्त्वविशेषके द्योततकी जगह उपयोगमें आता हे। इस प्रान्तमें 
प्रायः सभी लोगोंके पास आग्नेय अस्त्र ( बन्दूक, पिस्तौल आदि ) हैं इसलिए 
उनके लिए शरस्त्रोंके साथ परेंड करना अपेक्षाकृत सरल हैँ परन्तु खान अब्दुल 
ग़फफ़ार खाँके आदेशके अनुसार उसपर रोक हैँ । जो कुछ भी मैंने यहाँ देखा हें, 
उसके आधारपर में यह कह सकता हूँ कि इन छोगोंने अहिसापर पूरा बल दिया 
हैं । मुझे यह वतलाया गया कि अनेक खुदाई ख़िदमतग़ारोंने सिद्धान्त रूपमें 
शस्त्रोंका प्रयोग त्याग दिया हैं । स्थिति यहाँतक है कि यदि डाकू छोग उनपर 
आक्रमण करते हैं तब भी वे आत्मरक्षार्थ उनपर शास्त्र उठानेकी परवाह नहीं 
करते । अहिसाके सम्बन्धर्में उनके विचार जाननेके लिए मैंने कई स्वयंसेवकोंसे 
बातचीत की । मुझे इस सम्बन्धमें उनका दृष्टिकोण स्पष्ट और सुलझा हुआ प्रतीत 
हुआ । उन्होंने यह वचन दिया हैँ कि उनको भले ही मृत्युपर्यन्त यंत्रणा दी जाय, 
वे किसीके विरुद्ध अपनी उँगली भी न उठायेंगे । गत वर्ष जब मद्य-निषेधके लिए 
दूकानोंपर धरने दिये गये तब उनको असह्य यातनाएँ दी गयीं और उनपर अशिष्ट 
हमले किये गये परन्तु उन्होंने उनको अत्यन्त शान्‍्त भावसे सहा और इस प्रकार 
वे अहिसाकी कसौटीपर खरे उतरे । जब एक पठान किसी बातका संकल्प करता 
हैं तब उसको कितना भी आत्म-पीड़न क्‍यों न झेलना पड़े, वह बिना किसी प्रति- 
क्रियाके उसको सहन कर लेता हैं । इन विषयोंपर मेरी खान साहबसे तथा अन्य 

स्वाधीनताकी पुकार 
नेताओंसे विस्तारसे चर्चा हुई | वे अहिसाकी उस व्याख्यासे, जो कांग्रेस करती हे, 
पूर्णतया सहमत हैं । उन्होंने मुझे प्रतीति दिलायी कि वे उसका दुृढ़तासे पालन 
करनेका हमेशा प्रयास करते हैं । 

“कांग्रेसने रचनात्मक कार्यकी जो दिशा दी हैं, उसमें अबतक यहाँ कोई 
प्रयास नहीं किया गया हैँ । लेकिन मुझको ऐसा जान पड़ता हैँ कि यहाँ बहुत 
बड़े मानपर खादी उत्पादनका कार्य प्रारम्भ किया जा सकता हैं क्य्गेंकि उसके 
लिए यहां पर्याप्त क्षेत्र हैं। आजकल जनमतके अत्यधिक अनुरूप होनेके कारण यदि 
सीमाप्रान्तमें खादी अति अल्प कालमें ही विदेशी वस्त्रोंकी जगह ले ले तो इसमें 
कोई आश्चर्यकी वात नहीं होगी । ख़ान साहव इस ओर कार्य करनेंको उत्सुक हैं । 
वे इस रचनात्मक प्रवृत्तिको तत्काल प्रारम्भ कर देना चाहते हैं और इसके लिए 
विशेषज्ञोंका सहयोग प्राप्त करनेपर वल दे रहे हें । 

“अपने छः: दिवसके परिभ्रमणमें मेंने खान साहबके सशक्त और प्रेरणाप्रद 
व्यक्तित्॒वका जो रूप देखा वह इससे पहले कभी न देखा था । उनके साथ कार्य- 
कर्त्ताओंका एक अत्यन्त शक्तिशाली दल है जो उनके आदेशोंका तत्क्षण ही पालन 
करता हैं । खान साहवको उनके अपने प्रदेशमें लोगोंका जो गहरा स्नेह और 
सम्मान मिला है उसे देखते हुए तथा उनकी अविचलित आस्था तथा वकक्‍्तव्योंको 
देखते हुए मुझे यह निश्चित होता है इस आन्दोलनकी सम्भावनाएँ बहुत बड़ी हूँ । 
मैंने अलग-अलग विचार-धाराके लोगों3 बातचीत की तथा उसके मूलमें इस 
असंदिग्ध तथ्यको पाया कि ख़ान अब्दुल ग़फ्फ़ार खाँ सभीकी श्रद्धाके पात्र हँ- 
उनके भी जो उनके लाल कुर्ती आन्दोलनके आलोचक हैं । 

सीमा-प्रान्तके चीफ़ कमिश्नर सर स्टुअर्ट पियर्सने ख़ान अब्दुल ग़पफ़ार खाँ 

के साथ ३० जुलाई १९३० के दिन तीन घंटेसे अधिक समयतक बातचीत की । 

इस सम्वन्धम मुख्य आयुक्तने अपने एक शासकीय लेख-पत्रमे लिखा हें : | 

““इस चर्चा मेने कई वार यह प्रयत्न किया कि ख़ान अब्दुल ग़फ्फ़ार खाँका 

ध्यान भविष्यकी निर्माणात्मक प्रवृत्तियोंकी ओर जाय । मेंने वार-वार चर्चाका 

रुख उसी ओर मोड़ना चाहा परन्तु मुझको सफलता न मिली | मेंने उनसे कहा, 
“ठीक है, पठान कुछ तो पाता जा रहा हैं । में देख रहा हूँ कि जिन सुधारोंकी 

उसने आशातक न की थी, जिनका उसने सपनातक न देखा था, वें सुधार 

उसे मिलने जा रहें हें और वह भी अति शीत्र ! सुधार ? आपके सुधार ?' ह 
उन्होंने कहा, “आपके सुधार तो कागज़ी हैं । उनसे क्या अन्तर आयेगा ? में जो 
चीज़ चाहता हूँ, वह तो हृदयका परिवर्तन हैँ ।' मैंने उनकी धर्मनिष्ठाकी गहराई 
को मापनेको कोशिश नहीं की लेकिन मन ही मन मैंने यह अनुमान लगा लिया क्‍ 
कि मुझे इनको एक धाभिक वृत्तिका मुसलमान तो नहीं ही समझना चाहिए । एक 
और चीज़, जिससे वे बुरी तरहसे ग्रसित हैं, उनके भीतरकी हीनताकी भावना है । 
इस हीन-ग्रन्थिक कारण ही जब दे पठानोंकी वर्तमान स्थितिकी बात करते थे, 
तब उसे 'गुलामीकी दशा” कहते थे । मेने इस बातको उनसे एकसे अधिक बार 
कहा कि यदि आप मुझसे यह अपेक्षा करते हैं कि में पठानोंका अधिकाधिक हित 
करूँ तो जो कठिनाइयाँ हमारे सामने हैं, उनको दूर करनेमें आपको हमारी सहा- | 
यता करनी चाहिए, बजाय इसके कि आप हमारे आगे नयी-नयी कठिनाइयाँ रोज़ 
खड़ी कर दें । उनको छोड़नैके लिए में दरवाजेतक गया और मैंने उनको यह । 
कहकर विदा किया कि में आपके ऊपर भरोसा कर रहा हूँ । में आपसे यह आशा 
करूगा कि और लोगोंक झगड़ेसे आप सीमा-प्रान्तको वचानेकी कोशिश करेंगे, 
चाहे वह झग़ड़ा जवाहरलालका हो या वल्लभभाई पटेलका | चलते समय जब 
हमने एक-द्सरेको अभिवादन किया तब मेंनें खान अब्दुल ग़पफफ़ार खाँको अन्तिम 
चेतावनी भी दे दी । मैंने उनसे कहा क्रि सर ई० होटसन और मि० गलिकपर 
जो घातक आक्रमण हुए; उन्होंने क्या सबक दिया, यह आपको बतलानेकी आवश्य- 

दूसरा समझौता 
क॒ता नहीं है । में आपसे आज्ञा करता हूँ, आप यह अनुभव करें कि इस प्रकार 
के आतंकवादी कार्येसि इज्धुलेग्डमं कितना रोप फैला है । इसके अतिरिक्त अभी 
लगभग एक सप्ताह या उससे कुछ पहले एक अत्यन्त गम्भीर घटना हो गयी थी । 
आपके प्रान्तके ही एक व्यक्तिनें एक यूरोपियन महिलापर हमला किया था। 
आपने अपने पिछले भाषणोंमें इन यूरोपियन महिलाका वार-वार जिक्र किया हे । 
में आपको सलाह दे रहा हूँ कि अब आप ऐसा न करें । 

“हमारी विस्तारयुक्त चर्चाके प्रारम्भका अंश अंग्रेजीमें चछा । जसा कि मुझे 
वतलाया गया था, उसके विपरीत उनकी अंग्र जो शुद्ध थी परन्तु वे असामान्य रूपसे 
धीरे-धी रे बोल रहे थे | ऐसा प्रतीत होता था कि वे सोच-सोचकर बोल रहे हैं । 
वार्तालापके प्राय: अन्तमें वे पह््तुपर आ गये । अब वे बड़ी सरलतासे और सह- 
जतासे अपने विचार व्यक्त कर रहे थे । केवल एक बार बे कुछ उत्तेजित हुए । 
उस समय वे अंग्रेजी बोले और फिर उर्द । उनकी उर्द[ अधिक परिष्क्ृत 
नहीं थी ।' 

जुलाईके मध्यमें गांधीजीने गृह-सचिव मि० एमर्सनसे मिलकर उनको एक 
आरोप-पतन्न दिया जो कांग्रंस चार्जशीट के नामसे प्रसिद्ध हुआ । सरकार और 
गांधीजीके बीच पत्र-व्यवहार भी चला । जुलाईके अन्तमें जब चर्चा एक अत्यन्त 
नाजुक दोरसे गुज़र रही थी तब कुछ हिसात्मक घटनाएँ हो गयीं । एक काण्डमें 
वम्बईके स्थानापन्न गवर्नर सर अरनेंस्ट हॉटसनके प्राण लेनेकी चेष्टा की गयी और 
उसके एक सप्ताहके भीतर ही अलीपुरके डिस्ट्रिक्ट जज मि० गलिकको उनके अदा- 
लतके कमरेमें ही मार दिया गया। गांधीजीने इन शब्दोंमें क्षोभ व्यक्त किया, 
“भगत सिंहकी पूजा हो चुकी और अब उससे देशकी अपार हानि हो रही है ।' 
इसके बावजूद उन्होंने प्रतिकारकी भावना और दमनके सम्बन्धमें सरकारको 
चेतावनी दी, "जो रोगका कारण समझ सकेगा वही उसका निवारण कर सकेगा । 
जिनकी इस कार्यकी वलवती उच्छा नहीं है अथवा जिनमें इसे कर सकनेका साहस 
नहीं हे, उनके लिए यही अच्छा है कि वे शेपको राष्ट्रके ऊपर छोड़ दें ॥' 

बम्बईमें ६ अगस्तसे अखिल भारतीय कांग्रेस समितिकी त्रिदिवसीय बठक 
प्रारम्भ हुई जिसमें राजनीतिक हत्यारोंके विरोध्रमें सर्वसम्मतिसे निन्दाका एक 
प्रस्ताव स्वीकृत हुआ। इस प्रस्तावमें अहिसाके लिए एक व्यापक अभियान चलाने 
के लिए समस्त कांग्रंस संगठनोंका आह्वान किया गया था | इसका प्रालेख स्वयं 
गांधीजीने तंयार किया था । इसे प्रस्तुत करते हुए उन्होंने कहा : 

“मुझसे यह पूछा गया है कि में तरुणोंके हिसात्मक कार्योकी निन्‍दा तो करता 

हैं लेकिन उसके साथ सरकारके वसे ही कार्योकी निन्‍दा भी क्यों नहीं करता ? 
वे लोग, जो इस प्रकारके तर्क करते हैं, कांग्र सको नहीं जानते । कांग्रंस इस 
शासन-प्रणालीको खत्म कर देनेके लिए वचनवद्ध हैं । इस प्रणालीकी चाहे जितनी 
निन्‍दा की जाय वह उसके सुधारमें सहायक नहीं होगी। कांग्र सका अस्तित्व उसकी 
स्थायी भर्त्समा हैं । राजनीतिक ह॒त्याओंके प्रसंगमें सरकारके ग़रूत कामोंकी 
आलोचना स्थितिकों उलझा देगी और गर्म खूनवाले नौजवानोंको मार्ग-अ्रष्ट कर 
देगी । में इन युवकोंसे अत्यंत स्पष्ट शब्दोंमें कहना चाहता हूँ कि उन्हें हत्याओंको 
बन्द कर ही दना चाहिए। इस बातकी कोई चिन्ता नहीं कि दूसरी ओरसे 
उनको कितना उत्तेजित किया जा रहा है । 

“मुझसे अगला प्रश्न यह पूछा जाता है कि शासन-प्रणालीको आप अहिसा- 
से कंसे समाप्त कर सकेंगे ? निश्यच ही, सन्‌ १९२० से देशने जो प्रगति की है 
वह अहिसाकी सफलताका पर्याप्त, स्पष्ट प्रमाण हैं | प्रश्न यह नहीं हैं कि हमको 
सफलता मिलेगी अथवा नहीं । कांग्रेसने एक सिद्धांत स्वीकार किया है और हमें 
प्री निष्ठाके साथ उसे कार्य-रूप देना हैं । 

वम्बईमें कांग्र सकी कार्यकारिणी समितिने एक महत्त्वपर्ण कदम उठाया और 
वह हिन्दुस्तानी सेवा दल, सीमा-प्रान्तके कांग्रेस संगठन तथा खुदाई खिदमत- 
गार संस्थाका पुनर्गठन था ताकि वे कांग्र सके कार्यक्रम और 'क्रीड' पर अधिक 
दृढ़ हो सके । इस सम्बन्धमें निम्नांकित वक्तब्य प्रसारित किया गया। इसमें कार्य- 
समितिके निर्णयोंका समावेश किया गया था : 

“सीमाप्रान्तके नेतागण इस बातपर सहमत हैं कि वर्तमान पश्चिमोत्तर 
प्रदेशकी कांग्रस समिति और अफ़गान जिरगाका एकीकरण कर दिया जाय । 
इस नये प्रान्तीय संगठनका गठन, जो प्रदेशमें कांग्र सका प्रतिनिधित्व करेगा, 


कांग्रेस संविधानक आधारपर किया जाय। यह नव निर्वाचित समिति सीमाप्रान्त 


कांग्रंस समिति होगी । प्रदेशकी भाषामें इसको सीमाप्रान्‍्तका जिरगा भी कहा 
जा सकता है । इसी प्रकार ज़िला और स्थानीय समितियोंका जिरगा कहकर 
उल्लेख किया जा सकता हैं, परन्तु यह तथ्य स्पष्ट हैं कि वास्तवमें वे कांग्रेस 
समितियाँ हैं । कार्य-समितिक इस अद्यतन प्रस्तावक अनुसार यह स्वीकार किया 
गया कि खुदाई खिदमतगारोंको कांग्रेस स्वयंसेवर्कोंका संगठन समझा जाय, फिर 
भी उनका खुदाई खिदमतगार नाम वना रहने दिया जाय । समूचे संगठनका 
संचालन कांग्रेसक संविधान, नियमों तथा कार्यक्रमक अनुसार किया जाय तथा 
अबसे घ्वजके स्थानपर राष्ट्रीय ध्वजका प्रयोग किया जाय । 

दूसरा समझौता 

“कार्यसमितिकी प्रार्थनापर सीमा-प्रान्तके नेता खान अब्दुल ग़फ्फ़ार खाँने 
प्रदेशम कांग्र स आन्दोलनक नेतृत्वका भार अपने कंधोंपर ले लिया है । 

पेशावरकों लिए रवाना होनेसे पहले १ अगस्तकों खान अब्दुल ग़फ्फ़ार खाँने 
गांधीजीक सचिव महादेव देसाईसे कहा : 

“जैं आपसे दो-एक बातें कहनेको उत्सुक हूँ । आप अपने क्षेत्रोंम भू-राजस्व- 
करकी स्थितिक सम्बन्धमें वातें करते हैं । ठीक है, परन्तु हमारे क्षेत्रमें उसको 
स्थिति अत्यधिक असह्य हो गयी है । आपके प्रान्तोंमें राजस्व विभागके अधिकारी 
पुलिसकी सहायता लेते हैं परन्तु हमारे क्षेत्रमें वे स्वयं ही उसका कार्य करते 
हैं । हम लोगोंने सारे दमनकों सहा है और आगे भी सहेंगे छेकिन यदि उन्होंने 
हमारी बहनोंकों अत्याचारका लक्ष्य बनाया तो हमारे आगे भी एक मुश्किक आ 
खड़ी होगी । वास्तवमें उनका ध्येय हमारे यहाँकी महिलाओंकों परेशान करना 
नहीं है वल्कि वे इस बहाने हमको उकसाना चाहते हैं । वे कुछ भी करें, हम 
उनके हाथोंमें खेलेंगे नहीं । खुदाई खिदमतगारोंके साथ जो भी व्यवहार होगा, 
उसके लिए हम यह भी नहीं चाहेगे कि आप चिन्ता करें । जिस दिन भाई देंव- 
दास पेशावरसे चले थे, उसी दिन मैंने अपने दस कार्यकर्त्ताओंको कंम्बेलपुर भेजा 
था । उन लोगोंको वहुत बुरी तरह मारा-पीटा गया और उनको अत्यंत असहाय 
अवस्थामें अटककी सीमापर छोड़ दिया गया ।* 

१४ अगस्त सन्‌ १९३१ को वाइस रायको भेजें गये अपने एक पत्रमें गांधीजी- 
ने लिखा : “पिछले दिनों धटनाओंका चक्र कुछ ऐसी तेज़ीसे चला कि में आपके 
३१ जुलाईक कृपापत्रका प्राप्ति-स्वीकार भेजनेतकका अवकाश न निकाल सका । 
कार्यका रिणीका इरादा यह नहीं हैं कि सरकारके आगे एक विषम परिस्थिति 
खड़ी कर दी जाय अतः वह किसी भी सम्मानपूर्ण समझोतेपर आरूढ़ रहने- 
को तेयार है । निश्चित ही इस समझौतेकी स्थिरता प्रान्तीय सरकारोंक अपने 
दृष्टिकोण एवं व्यवहारपर निर्भर हागी । जंसा कि में अपने पत्न-व्यवहारमें तथा 
व्यक्तिगत चर्चाम भी कई बार आपसे कह चुका हैँ, शासन और कांग्रेस का पार- 
स्परिक सम्बन्ध उत्तरोत्तर कम होता जा रहा है। कांग्रेस कार्यसमितिके कार्या- 
लयमें सरकारकी गतिविधियोंकी जो रूगातार सूचनाएँ मिलती रहती हैं उनकी 
व्याख्या संक्षेप रूपमें यह की जा सकती है कि सरकार द्वारा कांग्र सकी प्रवृ- 
त्तियों तथा कांग्रेसक कार्यकर्त्ताओंको दवाया जा रहा हैं । यदि समझौतेको एक 
स्थिरता देनी हैँ तो में इस दिज्ञामें सोचनेका साहस कर सकता हूँ कि उन शिका- 
यतोंक बारेमें, जो भेजी जा चुकी हैं, शीघ्र निबटारा किया जाय । जसा कि में 

आपको सूचित कर चुका हूँ, ओर भी शिकायतें आती जा रही हैं और मेरे साथ 
काम करनेवाले लोग यह ज़ोर डाल रहे हैं कि यदि समथपर सहायता न मिल 
सके तो कम-से-क्रम उनको यह अनुमति तो दे दी जाय कि वे अपनी सुरक्षाके 
उपायोंको प्रयोगमें ला सकें ।' 

सीमा-प्रान्‍्त सम्बन्धी कांग्र सके आरोप-पत्रमें यह लिखा गया था : 

“मालाकण्ड एजेन्सीके तहसीलदारोंने हवालातमें बन्द मुज़रिमोंसे यह कहा 
कि यदि वे खुदाई खिदमतगारोंको गोली मारनेको तंयार होंगे तो उनको छोड़ 
दिया जायगा | उनसे आगे यह भी कहा गया कि उनसे जितना भी अधिकसे 
अधिक सम्भव हो, खुदाई खिदमतगारोंकों पकड़ छें और उनमेंसे हर एकसे सौ-सौ 
रुपये छीनकर उनको छोड़ दें। जो लोग ऐसा करनेपर राजी होंगे उनको भी छोड़ 
दिया जायगा । सेदन में एक खुदाई खिदमतगारके छुरा भोंक दिया गया और 
रुस्तममें ४ जुलाई १९३१ की रातमें एक खुदाई खिदमतगारकी संदिग्ध परि- 
स्थितियोंमें हत्या कर दी गयी । 

“चारसद्ाके दोलतपुर नामक स्थानमें वटग्रमके जेलदार अब्दुल्ला जानने 
पुलिसके सिपाहियोंकी सहायतासे बहुतसे स्वयंसेवकोंको पकड़ लिया जो लगानका 
कर चुका सकनेमें असमर्थ थे। उसने,उनमेंसे छः आदमियोंको एक ऐसे कमरेमें 
बन्द कर दिया जिसमें कि हड्डोंका छत्ता था । कमरेमें वुआँ कर दिया गया ताकि 
हड्डे भड़क उठे । हड्डोंके काट लेनेसे उन बेचारे स्वयंसेवकोंके चेहरे बुरी तरहसे 
सूज गये । फिर उनको बाहर निकाला गया और घर जाते समय उनसे यह कहा 
गया कि वे अपनी पत्नियोंसे भू-राजस्व जमा करनेको कहे । 

“३१ जुलाई १९३१ को ख़ान अब्दुल्ला जान और उसके साथियोंनें रगान 
जमा न कर सकनेवाले कुछ खुदाई खिदमतगारोंकों पकड़ लिया । उन्होंने स्वयं- 
सेवकोंके हाथोंको कसकर पीछे पीठपर बाँध दिया और फिर उनको तेज धपमें 
बंठे रहनेको विवश किया । जिस किसीने भी उनका विरोध किया, उसे उन 
लोगोंने रायफलोंके कुन्दोंस बुरी तरह पीटा | परिणामस्वरूप उनमेंसे एक बूढ़ा 
व्यक्ति संज्ञाहीन हो गया । 

“शबकदारमें अलमर और हामिद खाने, जिनको सरकारसे जागीरें मिली हुई 
हैं, दो खुदाई खिदमतगारोंको पकड़ लिया और वे उन्हें 'पॉलिटिकल़ अफ़सर' 
के पास ले गये । उसने उन खुदाई खिदमतगारोंको कांग्रेसका कार्य न करनेकी 
आज्ञा दी । इनकार करनेपर उनको नंगा कर दिया गया और फिर उनको निर्द- 
यतापूर्वक पीटा गया । उनमेंसे एकको बलपूर्वक तेज धूपमें धरतीपर लिटा दिया 

दूसरा समझोता 
गया और उसको रस्सियोंसे जकड़ दिया गया ताकि वह इधर-उधर न हिल सके । 
फिर उसका अपमान करनेके लिए उसकी गुदामें उंगलियाँ और काठके टुकड़े 
डाले गये । इस तरहका अपमान पठान अपने लिए मृत्युवत्‌ समझता हैं ।” 

“खान अब्दुल ग्रफ्फ़ार खाँके पख्तू पत्र 'पस्तुन की मई मासकी प्रतियाँ 
डाकघरके अधिकारियोंने रोक लीं। इस अंकमें केवल समाजसुधारके विषयोंपर 
सामग्री थी। ख़ान साहवको प्रतियाँ रोकनेका कोई कारण भी नहीं वतलाया 
गया । 

“खलील ओर मोहमन्दके इलाकेमें तथा पेशावरकी तहसीलमें किसी भी प्रकार- 
की सभा या जुल्सपर प्रतिवन्ध लगा दिया गया हैं ।” 

पेशावर लौटनेपर कांग्रे सके कार्यकर्त्ताओं तथा खुदाई खिदमतगारोंकी एक 
सभाको सम्बोधित करते हुए १३ अगस्तकों ख़ान अब्दुल गफ्फ़ार खाँने कहा कि 
अकबर गाँवमें हमारे निर्दोष वन्धुओंको अत्य॑न्त निर्ममतासे पीठा गया हैं ।' इस 
घटनाने उनके मनको बहुत आघात पहुँचाया और इस प्रकरणका उल्लेख करते 
समय वे फूट पढ़े । उन्होंने आगे कहा कि ' मेंने महात्मा गांधोसे अपने इच्छानुसार 
कार्य करनेकी अनुमति मांगो थी परन्तु उन्‍होंने वह मुझे नहीं दी । अन्यथा में 
अंग्र जोंकी दिखला देता कि उनको पठानोंसे काम पड़ा है, किसी अन्यसे नहीं । 
विश्वासघातिनी सरकार सन्विकी शर्तोंकोी क़दम-क़दमपर भंग कर रही हैं । 
अंग्रेज हमसे बदला ले रहे हैं । अंग्र ज सरकारको इसका ज्ञान होना चाहिए कि 
उसे लगानमें देनेके लिए छोगोंके पास कुछ भी नहीं है । वे भूखों मर रहे हैं लेकिन 
अंग्रंज शान-शौकतको जिन्दगी बिता रहे हें । सरकारको यह अच्छी तरहसे समझ 
लेना चाहिए कि पठान उसे लन्दत वापस जानेको विवश कर देंगे । फरोह जसे 
अत्याचारी राजाका अंतमें विनाश हुआ । ईश्वर अत्याचारीकी कभी सहायता नहीं 
करता । लोगोंने अपने वस्त्र अपने खूनसे रंग लिये हैं और सारे विरोधोंके आगे वे 
यह दढ़ निश्चय लेकर खड़े हैँ कि अंग्र जोंको बाहर निकालकर रहेंगे । 

गांधीजीकी इच्छा थी कि मध्यस्थ न्‍्यायाधिकरणका किसी रूपमें गठन किया 
जाय और शासन तथा कांग्र सके मब्य समझोतेकों लेकर जो भी प्रश्न उठें, उनका 
उसीके द्वारा निबटारा हो । गांधीजी संयुक्त प्रदेश, सीमा-प्रान्‍्त और गुजरातकी 
बढ़ती हुई विपरीत स्थितिके सम्पर्कमं थे । उनकी रायमें उसका कारण इन प्राक्ततों 
की स्थानीय सरकारों द्वारा समझौतेका चर॒स सीमातक भंग किया जाना था । 
अगस्तके दूसरे सप्ताहमें उन्होंने वाइसरासको टेलीफोन किया कि स्थितिको देखते 
हुए उनका लन्दन जा सकना सम्भव नहीं होगा । 

खान अब्दुल ग़पफ़ार खाँ 


। ... वाइसराय ने गांधीजीको लिखा : “पिछले पाँच महीनोंसे अनेक दिशाओंमें ु 
कांग्र सकी प्रवृत्तियाँ आपके पत्र एवं दिल्‍लीके समझौतेकी भावना-दोनोंके प्रतिकूछ 
रही हैं । वें केवल समझौतेकी स्थिरताको ही नहीं, शांति-स्थापनके प्रयत्नोंको भी 
लगातार धमकियाँ देती रही हैं---विशेषतया संयुक्त-प्रदेश और सीमा-प्रान्तमें । 
उन्होंने अपने पत्रमें गांधीजीको यह स्मरण दिलाया कि गोलमेज़ परिषद्में यदि 
कांग्र सका प्रतिनिधित्व नहीं होता तो इसको उन मुख्य उद्देश्योंकी असफलता 
समझा जायगा, जिनको प्राप्त करना इस समझौतेका प्रयोजन था ।' 
गांधीजी सरदार पटेल, जवाहरलालजी नेहरू तथा खान अब्दुल ग़फ्फ़ार 
खाँके साथ वाइसरायसे भेंट करनेके लिए २५ अगस्तको शिमला पहुँचे । वाइस- 
राय और गांधीजीके विचार-विमर्शके पश्चात्‌ २८ अगस्तको एक विज्ञप्ति प्रसारित 
की गयी । इस विज्ञप्तिमें, जिसको बहुत वार दूसरा समझौता” भी कहा गया, यह 
निर्दिष्ट किया गया था कि लूंदनकी गोलमेज़ परिपदमें गांधीजी कांग्रे सका प्रतिनि- 
धित्व करेंगे। ५ मार्चका समझौता पूर्व॑वत्‌ क्रियान्ब्रित होता रहेगा। कांग्र सकी इस 
ढ * शिकायतकी कि सरकारने वारडोलीमें दमन किया हें, जाँच की जायगी और भविष्य 
| में जो भी शिकायतें होंगी, उनका निवबटारा प्रशासनकी अपनी सामान्य कार्य- 
विधि तथा व्यवहारके अनुसार होगा । 
गांधीजीने इसपर टिप्पणी करते हुए कहा, यदि प्रान्तीय सरकारें उतनी ही 
| निर्दोष हैं, जितना कि वे दावा करती हैं तो वे निष्पक्ष जाँचसे क्यों बचना चाहती 
|; हैं ? दूसरे समझोते' के अनुसार तो वे किसी भी प्रकार पूछ-ताछतकका सामना 
करनेको तैयार नहीं हैँ । कां ग्रे सने उनकी इस अस्वीकृतिको मान लिया है परन्तु 
उसने यह भी स्पष्ट कर दिया हैँ कि इस इनकारको स्वीकार कर लेना, उसमें 
निहित अन्यायको मंजूर कर लेना नहीं है। कांग्रेस जिसे राष्ट्रके हितमें नहीं 
मानेंगी, उसे स्वीकार करना उसकी दृष्टिमें एक ग़छत काम होगा । यद्यपि सम- 
झौतेके अनुसार सविनय अवज्ञा आन्दोलनको स्थगित कर दिया गया हैँ फिर भी 
आत्म-रक्षाक॑ उपायक रूपमें वह इस अधिकारको सुरक्षित रख रही हैँ । जब 
| विचार-विमर्श, पारस्परिक चर्चा और याचिका असफल हो जायगी तब उसके आगे 


न+>-कन निनन 


जनक रम्तः भाकि वीक >ताकअमााकननबाक-त+ लत उक 


वन के या 


यही मार्ग शेष रह जायगा; फिर भी हमको यह आशा करनी चाहिए कि रक्षाके 
लिए भी सविनय अवज्ञा आन्दोलन आवश्यक नहीं होगा । जहाँतक मनुष्यक लिए क्‍ 
संभव है, लन्दन-यात्राके परिणामतकर्क लिए उसे स्थगित करना ही उचित होगा 
परन्तु राष्ट्रके आत्म-सम्मान या हितके लिए न तो उसका सर्वथा त्याग किया जा 
सकता है ओर न उसको त्यागना ही चाहिए 

दूसरा समझौता 

जिन दिनों खान अब्दुल ग़फ्फार खाँ शिमल्ामें थे, उन्हीं दिनों उनको भारत 
सरकारके परराष्ट्राचिव मि० हॉवेलका पत्र मिला, जिसमें उनसे मिलनेकी प्रार्थना 
की गयी थो । खान अब्दुल ग़फ्फ़ार खाँने अपने प्रत्यत्तरमें उनसे मिलनेकी असमर्थता 
प्रकट कर दी । हॉवेल साहवने इसकी सूचना गांधोजीको दें दी । गांधीजीने खान 
अब्दुल ग़फफ़ार खाँसे इसका कारण पूछा । वे बोले, 'मैं एक दुर्वलल मनुष्य हूँ । में 
यह नहीं चाहता कि फिसलनकी भूमिपर चल और गिर पड़ । उनकी यह बात 
सुनकर गांधीजी खिलखिलाकर हँस पड़े | वे बोले, "में क्या फिरंगियोंसे बात 
नहीं करता ?' “आप महात्मा हैं । खान अब्दुल ग़फफ़ार खाँने कहा लेकिन गांधी- 
जीको राजी रखनेके लिए उन्होंने २९ अगस्तको मि० हॉवेलसे भेंट की । अपनी 
इस मुलाकातक सम्बन्धमें खान अब्दुल ग़फ्फ़ार खाने लिखा हैं : 

“पम्ि० हॉवेल एक सज्जन पुरुष थे और वे हमारे पश्चिमोत्तर प्रदेशमें रह 
चुके थे । उनके सहयोगी, उपपरराष्ट्रसचिव मि० वेंली भी मेरे प्रान्तमें अधिकारी 
रह चुके थे और हम लोग एक-दूसरेसे परिचित थे। मि० हॉवेलने कहा कि 
अंग्र जोंके पछ्तूनोंके साथ बहुत अच्छे सम्बन्ध थे परन्तु जोशीले भाषण करके वे 
खराब कर दिये गये । मेने कहा कि जोशीले भाषणोंसे सम्बन्ध तो नहीं बिगड़ा 
करते । आप मि० वेलीसे पूछियें कि आप अंग्रेज लोगोंने पठानोंके साथ कितना 
दुर्व्यवहार किया हैं ? “आप चुप क्‍यों हैं ?' मेंने वेली साहवसे पूछा, आप तो सब 
कुछ जानते हैं । उन दिनों आप पेशावर जिलेके डिप्टी कमिश्नर थे। आपने हमको 
कांग्र समें सम्मिलित हो जानेके लिए विवश कर दिया । उसी समय एक टेलीफ़ोन 
आ गया और हमारी बातचीत रुक गयी । हॉवेल साहबने मुझे वतलाया कि यह 
गृह-सचिव मि० एमर्सनका टेलीफोन है । उन्होंने आपसे मिलनेके लिए सन्देश 
भेजा हैं। मि० एमर्सनने मेरे साथ मिलनेका समय निश्चित नहीं किया था इस- 
लिए मैंने कहा कि में एमर्सन साहवसे नहीं मिल्‍ूगा । हॉवेल साहवके सूचित करने 
पर मि० एमर्सनने मुझे टेलीफोन किया और थोड़ी देरके लिए ही सही अपने 
कार्याल्यमें आनेका आग्रह किया। हॉवेल साहब बोले कि वापसीमें उन्तका कार्यालय 
आपके रास्तेमें पड़ेगा । यदि आप उनसे मिलतें जायें तो अच्छा हैं । हॉवेल साहब- 
से बातचीत करनेके बाद में मि० एमर्सनके कार्याछ्यको चल दिया ।* 

मि० हॉवेलने अपनी फाइलमें इस भेंटका संक्षेप इस प्रकार दिया हैं : 

“उन्होंने सारा दोष सरकारपर डाल दिया और हमने उनपर | फिर 
हमने उनसे कहा कि आरोप तथा प्रत्यारोप स्थितिको आगे नहीं बढ़ा सकते । 
“आप जिन सुधारोंकी बात कहते हैं उनमेंसे अधिकांश प्रदेशकी जनताको प्रदान 

| है. 


खान अब्दुल ग़पफ़ार खाँ 
करनेका सरकार पहलेसे ही निश्चय कर चुकी है। सरकारका सहयोग लेकर 
आप बहुत कार्य कर सकते हैं और उसके अभावमें अत्यल्प | शासनने अपार 
सहनशीलता दिखलायी हैं । आप क्या अब, जब कि गोलमेज़ परिपद्‌की बैठक 
चलनेवाछी है, कोई ऐसा कार्य करके नहीं दिखला संकते ?” खान अब्दुल ग़फ्फ़ार 
खाँ वार्ताके दौरानमें अपने पुराने मार्गपर भटक गये । उन्होंने सरकारी कर्म- 
चारियोंके वीच असमानताकी और छाल कुर्तीवालोंपर किये गये दमनकी चर्चा 
छेड़ दी । इसके जवाबम मेंनें उनसे कहा कि यदि लाल कुर्तीवालोंपर अत्याचार 
किया गया या उनके साथ दु््यवहार हुआ तो वे उसके लिए न्‍्यायालयमें जाकर 
मामला दायर कर सकते थे और अभियोग सिद्ध कर सकते थे । न्यायाछूयमें तो 
निष्पक्ष विचार किया जाता हैं। दूसरी बात यह कि यदि सरकारकी दृष्टि छाल 
कुर्तीवालोंके अनुकूछ नहीं हैं तो इसमें केवल खान ( अब्दुल ग़पफ़ार खाँ ) का 
दोष है । उन्होंने अपने अनुयायियोंमें शासन और उसके कर्मचारियोंके प्रति घृणा 
तथा तिरस्कारकी भावनाएँ जगानेंका भरसक प्रयत्न किया है । क्या इन भाव- 
नाओंकी किसी भो सीमातक एक प्रतिक्रिया स्वाभाविक नहीं है ? चर्चाके अन्तमें 
खान से यह आग्रह किया गया कि वे चीफ़ कमिश्नरसे मिल लें और यह देखें 
कि वे उनके मध्य मार्गमें भी मिलनेको तंयार हैं ।' 

मि० एमर्सनसे अपनी बातचीतके सम्बन्धमें ख़ान अब्दुल ग़पफ़ार खाँ लिखते 
हैं: “जंसे ही मैंने भीतर क़दम रखा मि० एमर्सनने तुरन्त ही मुझपर अपना 
मन्तव्य प्रकट कर दिया। उन्होंने कहा, आपने अपने मेरठके भाषणमें कहा हैं कि 
हम अंग्रेजोंके चेहरे गोरे हैं लेकिन हृदय काले हैं। यदि में इस भाषणका विवरण 
इंगलंडमें प्रकाशित करा दूँ तो निश्चय ही अंग्रेज उन सब सुविधाओं और सुधारों- 
को वापस लोटा लेंगे जिनको देनेका उन्होंने वचन दिया है ।* 

“इसका मैंने उनको यह उत्तर दिया कि उस सभामें तो मेने बहुत कुछ कहा 
हैं और में आपको इस बातकी अनुमति देता हूँ कि आप इंगलंडके समाचार-पत्रोंमें 
इस भाषणका पूरा ब्यौरा प्रकाशित करा दें । मैंने अपने भाषणमें यह स्पष्ट कर 
दिया है कि अंग्रेजोंके साथ हमारे बहुत अच्छे सम्बन्ध थे और हमारा उनके ; 
अत्यंत अनुराग था । हमारे पास खानेकी जो भी अच्छीसे अच्छी चीज़ आती थी, 
उसे हम अपने बच्चोंको नहीं देते थे वल्कि हम उसे अंग्रेजोंको लाकर देते थे लेकिन 
फिर भी हम उनको प्रसन्न नहीं रख सके । भारतने जिन सुधारोंको अस्वीकार 
किया था, उनतकके लिए अंग्रेजोंनें हमें इनकार कर दिया । इसीलिए मेने कहा 
था कि मुझे जान पड़ता हैँ, अंग्रेजोंके चेहरे गोरे हैँ परन्तु उनका मस्तिष्क 

दूसरा समझौता 
कलपित हें । 

“हॉवेलका व्यवहार एमर्सनकी भाँति, जिन्होंने अपनी आयुका एक लम्बा अंश 
पंजाबमें बिताया था, अशिष्ट नहीं था।'' 

एमर्सन साहवने खान अब्दुल ग़फ्फ़ार खाँसे अपनी वातचीतका सारांश इस 
प्रकार लिखा है 

“उन्होंने मझकों यह विस्तारपूर्वक वबतछाया कि उनके आन्दोलनका कंसे 
प्रारम्भ हुआ । उन्होंने मुझे उसके तीन उद्देश्य बतलाये : ( १ ) अफ़गानोंका 
एकन्नीकरण, ( २ ) सामाजिक सुधार और ( ३ ) यदि भारतमें विद्रोह होता हं, 
जिसकी कि प्रान्तकी सुरक्षाको घमकियाँ मिल रही हैं तो उस स्थितिमें अफ़गानोंके 
लिए सीमाप्रान्तका संरक्षण । 

“इससे पहले इस तीसरे उद्देश्यकी कोई चर्चा मैंने नहीं सुनी थी और न उसका 
कोई जिक्र मेरे आगे आया था। यह आन्दोलनकी तथाकथित अहिसाकी प्रवृत्ति- 
की एक टीका थी । उन्होंने कहा कि उनका आन्दोलन किसी ब्रिटिश-विरोधी 
उद्देश्यको लेकर प्रारम्भ नहीं हुआ था परन्तु सन्‌ १९३० में जो घटनाएँ हुईं 
उन्होंने उसे निश्चित रूपसे एक सरकार विरोधी रूप दे दिया यद्यपि वे स्वयं 
और उनके अनुयायी अब भी हमारे मित्र बननेंको तंयार हैं । उन्होंने यह भी कहा 
कि अप्रेऊ १९३० तक उनके स्वयंसेवकोंकी संख्या १०००० थी परन्तु इस समय 
वह २,००,००० के लगभग है । मैंने बादकी इस संख्यापर अविश्वास करते हुए 
अतिशयोक्ति समझा । 

“उन्होंने आगे यह भी दावा किया कि उनके पक्षने सन्धिकी शत्तोंका प्री 
तरहसे पालन किया हैं । इसे मे स्त्रीकार नहीं करूँगा-उन्होंने अपने आन्दोलनको 
अहिसाकी वृत्तिपर बल दिया और इस बातका दृढ़ताके साथ विरोध किया 
कि लाल कुर्तीवालोंने कभी हिसापूर्ण अपराध भी किये हैँ । इसके विपरीत मेंने 
उनको कई उदाहरण दिये परन्तु हमेशाकी भाँति यही कहते रहे कि भारत सर- 
कारको जो सूचनाएँ दी गयी हैं वे प्रामाणिक नहीं हैं । उनके मनमें यह एक बिल- 
कुल ग़लत धारणा जमकर बैठ गयी हैँ कि उनका अपने अनुयायियोंके ऊपर अत्यंत 
नियंत्रण हे । इसके विपरीत मेंने उन्हें कई घटनाएँ बतलायीं, सरवन्दका प्रकरण, 
उन मोटर-कारोंको रोकनेका प्रयास जिनमें कि अंग्रेज अधिकारी बठे हुए थे, सेना- 
के सामनें ही, उसको उकसानेवाली लाल कुर्तीवालोंकी परेड, मरदानकी वह 
घटना जिसमें कि 'रेजीमेन्टल गा्ड स' के सामने, उसके बाहर एक क्वार्टर गार्ड 
खड़ा कर दिया गया था और सामान्यतः नित्य लाल कुर्तीवालोंका पुलिसके थानोंके 

खान अब्दुल ग़फ्फ़ार खाँ 


सामने पहुँचकर आपत्ति जनक नारे लगाना । मैंने खान अब्दुल ग़फ्फ़ार खाँसे कहा 
कि में इन घटनाओंका सम्बन्ध अहिसाके सिद्धान्तसे नहीं जोड़ पाता । मैंने उनसे 
यह स्पष्ट कह दिया कि सरकारकों उनके आन्दोलनके वारेमें यह बिलकुल भरोसा 
नहीं हैँ कि इसका स्वरूप अहिंसक ही वना रहेगा । मैंने उनसे यह भी कहा कि 
पिछले दिनों जो सव जगह अनुभव प्राप्त हुए हैं उनसे यह सिद्ध हो गया कि 
अहिसा, हिसाके आगे तत्काल ही अपनी मर्यादाका त्याग कर देती है । 

“उनके सारे तर्क इस आधारको लेकर चल रहे थे कि उन्होंने तो समझौतेका 
पालन किया हैं परन्तु स्थानीय प्रशासनने उनका उल्लंघन किया है । उन्होंने कहा 
कि इस समय प्रदेशमें जो शासन-पद्धति चल रही है, वह व्यावहारिक रूपमें फोज़ी 
कानूनका ही एक रूप हैं । उन्होंने वार-बार यह कहा कि लाल कुर्तीवालोंके 
खिलाफ़ बदलेकी नीतिको काममें लाया जा रहा है । भू राजस्व करकी उगाहीके 
'सम्बन्धमें दूसरोंसे लाल कुर्तीवालोंके भेद-भावके कई उदाहरण देकर उन्होंने अपने 
कथनकी पुष्टि की । मैंने उनकी वातकों पकड़कर कहा कि लाल कुर्तीवाले भी तो 
ज़नताको उकसा रहे हैं कि वह सरकारको भू-राजस्व कर न दे । उन्होंने इस 
: तथ्यको स्वीकार नहीं किया जौर कहा कि मैंने अपना सारा राजस्व कर सरकार- 
को चुका दिया है । यदि हम अन्य लोगोंको करका भुगतान न करनेके लिए 
: प्रोत्साहित करते तो हम अपने करका भुगतान ही क्‍यों करते ? 

“ * * मेने उनसे कहा कि आपके बहुतसे भाषणोंमें इतनी काफ़ी आपत्ति- 
जनक सामग्री है कि आपके ऊपर अभियोग चलाया जा सकता हैं और अभियोग 
न चलाकर ह॒द दर्जेजी सहनशीलूता दिखायी जा रही है। सरकार इसलिए कार्य- 
वाही नहीं कर रही हैं कि यह समझौतेके भंगकी दिशामें एक कदम होगा । वह 
जहाँतक सम्भव हो इस स्थितिको टालना चाहती हैं। सरकार जो अपनेको बचा 
रही है, उसका यह कारण नहीं है कि वह डर गयी हैँ । यदि उसे लड़ना ही पड़ा 
तो सरकारको आन्दोलनसे निबटनेमें भी कोई कठिनाई नहीं होगी । उन्होंने 
कहा कि मेरे मनमें इस वातका बहुत दर्द हैं कि मुझको तो अभियोगसे मुक्त रखा 
गया और मेरे अनेक साथियोंपर मुक़दमे चलाते जा रहे हैं । वे स्वयं शान्ति 
रखनेके इच्छुक जान पड़े परन्तु जब बिना किसीको उत्तेजित किये ही लाल कुर्ती- 
- बालोंके साथ अनुचित व्यवहार होता हैं तब वे मौन नहीं रह पाते । मैंने उनको 
सलाह दी कि आप सप्ताहमें सात दिन मौत रहा कीजिए' ' 'मेंने उनसे कह दिया 
कि अगर आप लड़ाई करता चाहते हैं तो आपकी इच्छाकी भी अच्छी तरहसे 
पूर्ति की जा सकती हैं । यह समझना कि सरकार भयके कारण कोई कार्यवाही 

दूसरा समझौता 
करनेमें हिचक रही है, स्वयंको धोखेमें रखना होगा | चर्चाके बीचमें मैंने जब 
भी कभी उदाहरणके लिए या तुलना करते हुए किसी बाहरकी घटनाका उल्लेख 
किया तब उन्होंने मुझे वीचमें ही रोककर कहा कि उसमें उनको कोई दिलचस्पी 
नहीं है । उनका सम्बन्ध केवल सीमा-प्रान्तसे है । यह एक ऐसा विशेष लक्षण 
था जिससे ऐसा प्रतीत होता हैं कि कुछ दिलनोंमें या वादमें उनके तथा कांग्र सके 
वीच एक दरार अवश्य पड़ जायगी । 

“उनका व्यवहार मैत्री-पर्ण था और वे विनोद करना भी जानते थे | मुझको 
ऐसा लगा कि वे कुछ हठधर्मी हैं और समस्याके केवल एक पक्षको देखते हैं । 
उनके मनमें यह धारणा पूरी तरह घर कर गयी है कि प्रशासन और उसके सारे 
अधिकारी उनका विरोध करनेके लिए तैयार खड़े हैं, हालाँकि जो कार्यवाही 
उनको करनी पड़ रही हैं उसका उन्हें कारण भी नहीं वबतलाया जा रहा हैं । 
मेरा अनुमान है कि वे गांधीजीकी इस शिक्षाका पालन करनेकी चेष्टा करेंगे कि 
धीरे चलो; सारा कार्य शांतिसे धेर्यपूर्वक करो; परन्तु उनको इसमें सफलता नहीं 
मिल सकेगी क्योंकि जब भी कोई ऐसी घटना होगी, जिसको वे 'लाल कुर्तीवालों 
के ऊपर दमन ' की संज्ञा दे सके तब वे शान्तिसे न बेठ सकेंगे ओर उससे न अपने 
को अलग रख सकेंगे । मेरा अपना खयाल हे कि वे दूसरोंको उत्तेजित करनेवाली 
या चिढानेवाली बातोंको रोकनेकी कोशिश करेंगे लेकिन यदि उन्होंने अपने 
संगठनके लिए कठोर श्रम करना रोक दिया तो मुझको अत्यधिक आइचर्य होगा । 
उनकी इस प्रवृत्तिपर ही अधिक सचेत होकर दृष्टि रखनेकी आवश्यकता हें ।* 

शिमलाकी एक सार्वजनिक सभामें बोलते हुए खान अब्दुल ग़फ्फ़ार खाँने 
कहा कि वे एक अभागे प्रान्तके रहनेवाले हैं जहाँ कि सरकारके द्वारा जनता- 
को रोज़ नये-नये कष्ट मिलते रहते हैं । ब्रिटिश सरकारने गांधीजीको एक आरोप- 
पत्र भेजा था । उसका उल्लेख करते हुए उन्होंने कहा कि जो लोग कांचके घरों- 
में रहते हों उनको दूसरोंके ऊपर पत्थर नहीं फेंकना चाहिए । उन्होंने कहा कि 
मुझे इस आचरणपर हँसी आती हैँ | सरकारकी मनोवृत्ति उस वकील जसी है जो 
अभियुक्तको दोषी समझते हुए बचावके लिए उसकी परवी करता हैँ । अकबरपुर- 
की घटनाका ज़िक्र करते हुए उन्होंने कहा कि फौज़ियोंने गाँववालोंके साथ जंसा 
व्यवहार किया हैं वसा संसारकी कोई असभ्यसे असम्य सरकार भी नहीं करेगी । 
न उससे यह अपेक्षा की जा सकती है। उन्होंने यह भी कहा कि इस दुः:खान्त 
घटनाके समय जब स्त्रियाँ और बच्चे घायलोंके लिए पानी लानेको कुओंपर गये 
तब अंग्र ज अधिकारियोंके उकसानेपर उनके घड़ोंकों फोड़ दिया गया । एक ओर 

खान अब्दुल ग़फफ़ार खाँ 
तो लछोगोंको पीटा गया और दूसरी ओर उनको गिरफ्तार भी कर लिया गया । 
यह ब्रिटिश सभ्यताका एक नमना हैं । उन्होंने सरकारकों चुनौती दी कि यदि 
वह कर सके तो इस आरोपका प्रतिवाद करे । 
गांधीजीने मि० एमर्सनको एक पत्र लिखा, जिसमें उन्‍होंने लिखा : “पिछले 
दिनों में इतना अवकाश न निकाल सका कि में खान अब्दुल ग़फ्फ़ार खाँसे अक- 
बरपुरके सम्बन्धमें और उन कोदियोंके साथ हुए व्यवहारके बारेमें एक वक्तव्य ले 
लेता, जिनको कि में अन्य किसी उपयुक्त शब्दके न मिल सकनेके कारण “राज- 
नीतिक वन्दी' कहूँगा । ख़ान साहवने मुझको पेशावर जेंछके उन कंदियोंका मर्म- 
स्पर्शी विवरण भेजा हैं जिनको एक नाटक अभिनय करनेके अपराधमें सज़ा हुई 
हैं । आपको स्मरण होगा, उनके बारेमें मेरी आपसे चर्चा भी हुई थी | ख़ान 
साहब लिखते हैं कि उन बन्दियोंके बेड़ियाँ डाल दी गयी हैं और उनसे 'ख़रस' 
चलाने ( पत्थर कूटनें ) का काम लिया जाता हैं। हट्टे-कट्ट व्यक्तियोंसे कड़ा काम 
लेनेमें मुझे कोई आपत्तिकी वात नहीं लगती परन्तु बलिछ्ठसे बलिष्ठ मनुष्यकी भी 
अपनी एक सीमित कार्यक्षमता हुआ करती हैं और उस समय, जब कि किसीके 
पैरमें वेड़ियाँ हों, पत्थर कूटना हँसी-खेल नहीं है । में आपको इस पत्नके साथ ही 
श्रीमती खुशंद बहिनका एक वक्तव्य भेज रहा हूँ । यह अकवरपुरके उन घायल 
पुरुष और स्त्रियोंके सम्वन्धमें है जिनको कि स्त्रयं उन्होंने देखा हैँ | में आपसे 
आशा करता हूँ कि आप इन सब वक्तब्योंको मिथ्या या अतिशयोक्तिपूर्ण कहकर 
एक ओर न रख देंगे । 
शिमलामें विद्यारथथियोंकी दी हुई एक दावतमें फीरोज़ खाँ नूनने खान अब्दुल 
ग़फ्फ़ार खाँसे कहा: “आप पख्तून लोगोंने मुसलमानोंकों वहुत बड़ी हानि पहुँचायी 
है । 'लेकिन इसमें हमारा क्‍या दोष है ? ख़ान अब्दुल ग़फ्फ़ार खाँने कहा, 
“सबसे पहले हम आपके पास आये । जब हमने यह देख लिया कि आप हमारी 
सहायता नहीं करना चाहते तब हम कांग्रंसके पास गये । हम गुलामीसे तंग आ 
चुके हैँ और अब हम आज़ादी चाहते हैं । यदि आप भी 'स्वाधीनताके इच्छुक हैं 
तो हम अब भी आपके साथ हैं । “हम अपने साथियोंसे परामर्श करनेके बाद 
आपको इसका उत्तर देंगे । फीरोज़ खाँ नूनने कहा और इस चर्चाके लगभग 
पन्द्रह वर्ष पश्चात्‌ बिहारके दंगोंके समयमें वे खान अब्दुल ग़फ्फ़ार खाँसे पटनामें 
मिले । 
शिमलाम 'सिविछ एण्ड मिलिट्री गज़ट' के एक संवाददाताने उस भेंटके 
बारेमें, जो ब्रिटिश अधिकारियों और ख़ान अब्दुल ग़फ्फ़ार खाँमें हुई थी, एक 

दूसरा समझौता 


ग़लतफ़हमी पैदा कर दी | उसने अपने पत्रमें यह भ्रामक समाचार प्रकाशित 
करा दिया कि पेशावरकी घटनाओंकी जाँचके बारेमें कांग्र सकी कार्यकारिणीने 
खान अब्दुल ग़फ्फ़ार खाँकी बातोंको स्वीकार नहीं किया है इसलिए वे उससे त्याग- 
पत्र दे देंगे । इस समाचारसे पंजाब और सीमाप्रान्तमें हलचल फेल गयी । खान 
अब्दुल ग़फफ़ार खाँ जब लाहौर पहुँचे तब उनको नवाब साहब खान अब्दुल 
क़ यूमका भेजा हुआ एक आदमी मिला । उन्होंने सीमाप्रान्तसे यह सन्देश भिज- 
वाया था कि आप कांग्रेससे अलूग न हों । यदि आपने कांग्र सको छोड़ दिया तो 
अंग्रंज सरकार सीमाप्रान्तको कोई सुधार नहीं देगी । 

शिमलासे लौटकर खान अब्दुल ग़फ्फ़ार खाँने देखा कि अंग्र जोंने उनके कुछ 
सहयोगियोंके मनमें भय और रोपके बीज बो दिये हैं और वे गुप्त रूपसे उनके 
विरोधमें काम कर रहे हैं। कतिपय साथियोंको यह रूगा कि आपसकी इस दरार- 
से आन्दोलनको हानि पहुँचेगी । उन्होंने मतभेदको दूर करनेके लिए मियाँ जाफ़र 
शाहके मकानपर एक बैठकका आयोजन किया। खान अब्दुल ग़फ्फ़ार खाँके विरो- 
धियोंका कहना था कि उनका हिन्दुओंके ऊपर विश्वास नहीं हैं और उनको भय 
हैं कि गोलमेज़ परिषदमें कहीं उनके अधिकारोंकी उपेक्षा न कर दी जाय । उन 
लोगोंकी राय थी कि उनको इस आशयका एक प्रस्ताव स्वीकृत कर लेना चाहिए। 
खान अब्दुल ग़पफ़ार खाँने उनसे कहा कि हिन्दुओंने अबतक तो हमारे साथ कोई 
अविश्वसनीय कार्य नहीं किया है और इस मौकेपर तो हमें इस प्रकारकी कोई 
अड़चन खड़ी ही न करनी चाहिए । उन्होंने यह गम्भीर घोषणा की, यदि 
हिन्दुओंने हमारे विश्वासको भंग किया तो हम सब खुदाई खिदमतगार आपके 
नेतृत्वको स्वीकार कर लेंगे और आपके आदेशानुसार चलेंगे।' 

खान अब्दुल गफ्फ़ार खाँनें इस घटनाका वर्णन करते हुए लिखा है, “'रातमें 
जब हमारें मतभेद अंतिम रूपसे दूर हुए समझ लिये गये तब हम लोगोंने एक 
मित्रके रूपमें एक-दूसरेसे बिदा ली । सवेरेके समय जब हम लोग चाय पी रहे थे 
तब प्रान्तीय जिरगाके जनरल सेक्रेटरी मियाँ जाफ़र शाहने कहा कि यह बात 
सिद्धांततः ग़लत है कि सारे लोग एक व्यक्तिके नेतृत्वको स्वीकार करें और उसके 
आदेशानुसार कार्य करें | मैंने उनसे कहा, 'मियाँ साहब, एक व्यक्तिके नेतृत्वमें 
काम करना किसी भी देशके लिए कल्याणकारी हैं और विश्वभरमें इसे स्वीकार 
किया जाता है । यह अवश्य हैं कि यह इस बातपर निर्भर करता है कि वह 
व्यक्ति देशके हितके लिए काम कर रहा हैं या स्वार्थकी पूर्तिके लिए | यदि 
वह सारा कार्य निजी लाभके लिए कर रहा हैं तो वह देशकी हानि कर रहा हैं 

खान अब्दुल ग़फ्फ़ार खाँ 


और उसका विरोध न्यायसंगत हे । यदि आप ऐसा सोचते हैं कि में व्यक्तिगत 
स्वार्थक लिए काम कर रहा हूँ तो आपको मेरा विरोध करना चाहिए परन्तु 
यदि आपका यह विचार है कि में राष्ट्रके हितके लिए काम कर रहा हूँ तो आपको 
हमारा साथ देना चाहिए । विरोधी पक्षके लोग तो वाद-विवाद करनेपर तुले हुए 
थे । मियाँ अहमदशाह और हमारे अध्यक्ष खान अब्दुल अकबर खाँ न केवल हम 
लोगोंसे अलग हो गये बल्कि हमारे विपक्षी बनकर कार्य करने लगे। 

अहमद अकवर खाँ और मियाँ अहमदशाहने सितम्बर सन्‌ १९३१ में एक 
छोटी पुस्तिकाके रूपमें अपना एक लम्बा वक्तव्य प्रकाशित किया जिसमें यूथ लोग 
और खुदाई खिदमतगारोंके भारतीय राष्ट्रीय कांग्रे समें विछलयके लिए खान अब्दुल 
ग़फफ़ार खाँको पूर्ण उत्तरदायी ठहराया। इस पुस्तिकामें खान अब्दुल ग़फ्फार 
खाँके विरुद्ध यह शिकायत की गयी थी : 

“९ अगस्त सन्‌ १९३१ को खान अब्दुल ग़पफ़ार खाँने वम्बईमें कांग्र सके साथ 
एक समझौता किया । इस समझौतेके अनुसार यह निश्चय हुआ कि सीमाप्रान्त 
अफ़गान जिरगा सीमाप्रान्तकी कांग्रस समिति हो जायगा । खुदाई खिदमतगार 
कांग्र स स्वयंसेवक समझे जाने लगेंगे और अफ़गानोंके काले झण्डेंकी जगह कांग्रेस- 
का झंडा ले लेगा । एक बात अवश्य हुई, वह यह कि अपने आपको कांग्र सकी 
आलोचनासे बचानेके लिए कांग्र सकी कार्यकारिणी समितिने सीमाप्रान्तके नेताओं- 
को यह अधिकार अवश्य दे दिया कि वे 'जिरगा' और खुदाई खिदमतगार' शब्दों- 
को बनाये रख सकते हैं परन्तु असलियत यह हैँ कि यह जिरगा पुराना जिरगा 
नहीं होगा और न खुदाई खिदमतगार ही वे खुदाई खिदमतगार होंगे । हमने 
अपनी शक्तिभर इस बातकी बहुत चेष्टा की कि इस संस्थाका अस्तित्व विलय न 
हो क्योंकि प्रत्येक व्यक्तिकी अपने दलमें ही सम्मानपूर्ण स्थिति रहती हैं; परन्तु 
हमारी बात किसीने नहीं सुनी । उन सब लोगोंने, जो २३ अगस्तकी “अफ़गान 
सेप्ट्ल जिरगा' की बैठकर उपस्थित थे, इस निर्णयको स्वीकार कर लिया । हम 
लोगोंनें विचार किया कि इस मामलेपर खान अब्दुल ग़फ्फ़ार ख़ाँसे पुनः चर्चा 
कर ली जाय । वें १२ सितम्बरको वापस लौटे और हम कुछ मित्रोंके साथ इस 
सम्बन्धर्मं उनसे बातचीत करने उनके पास गये । उनके सामने बहुतसे प्रस्ताव 
रखें गये परन्तु उन्होंने किसीको स्वीकार न किया | अंतमें यह निश्चय किया 
गया कि हम लोगोंको एक वक्तव्य देना चाहिए : 

“यह बात राष्ट्रकी जान कारीमें होनी चाहिए कि हम लोगोंने न तो त्याग- 
पत्र दिये हैँ और न हमने अपना कार्य ही रोका हूँ । हमारी ख़ान अब्दुल ग़फफ़ार 





दूसरा समझोना 

खाँके साथ कोई व्यक्तिगत शत्रुता नहीं है और हम उनको अवतक अपने प्रिय 
मित्रोंमेसे एक समझते हैं ! उनके लिए हम लोगोंके मनमें आदर है । हम यह कह 
सकते हैं कि हम जमायत-उल-उलेमा अथवा सिख लीगकी भांति कांग्रेसको 
अपना सहयोग देते रहेंगे परन्तु अपने अस्तित्वको विलीन नहीं करेंगे । बम्बईके 
समझोतेने मांस-मांस ले लिया हैं और हड्डियोंको हमारे लिए छोड़ दिया हैँ । 
हम यह कहना चाहते हैं कि यदि राष्ट्रकों हमारी सेवाओंकी आवश्यकता होंगी 
तो हम उनसे इनकार नहीं करेंगे परन्तु हमारी यह इच्छा है कि पुराना जिरगा 
बना रहें । 

इसका उत्तर देते हुए खान अब्दुल ग़फफ़ार खाँने सारे तथ्योंको २१ सितम्बर 
को इन दब्दोंमें जनताके सामने रखा ; 

“समाचारपत्रोंमें कई बार मेरे ऊपर व्यक्तिगत हमले हुए और मेरे विरोध- 
में अनेक आपत्तियाँ उठायी गयीं । में उन सबका तबतक उत्तर देना आवश्यक 
नहीं समझता जबतक में यह नहीं समझता कि उनसे देशको हानि पहुँच सकती 
हैं। मेंने इस वक्तव्यका भी कभी प्रतिवाद न किया होता परन्तु में यह समझ रहा 
हूँ कि इससे राष्ट्रमें एक भ्रम उत्पन्त होगा और इस अवसरपर मेरा मौन एक 
अपराध समझा जायगा । 

“अपने इस वक्तब्यमें मेरे मित्रोंने जनताकों मार्ग-भ्रष्ट करनेके लिए इधर- 
उधरकी बहुतसी बातें कही हैं परन्तु उनकी असली आपत्ति यह हैँ कि फ्रण्टियर 
लोइ जिरगा' से बिना पूर्व अनुमति लिये यूथ लीगको कांग्रेससे क्यों मिला दिया 
गया ? तथ्य इस प्रकार हैं : 

“हमारी यूथ लीगकी स्थापना सन्‌ १९२९ में हुई। उसमें हमने अपना यह 
उद्देश्य निश्चित किया कि हम इस संस्थाके द्वारा पठान राष्ट्ररूपी भवनका निर्माण 
करेंगे और हमारे समाजमें जो बड़े-बड़े दोष हैं उनको दूर करनेंका प्रयत्न करेंगे । 
इसी भावनासे प्रेरित होकर हमने जिरंगे कायम किये और सीमा-प्रान्तमें खुदाई 
खिदमतगारोंकी भर्ती शुरू की। अप्रैल १९३० में हम लोग गिरफ्तार कर लिये 
गये । इसके पश्चात्‌ सरकारने हमारे कार्यकर्ताओं और खुदाई खिदमतगारोंपर 
जो दमन किया, वह एक अवरणित कथा हैं । जब हमारे जिरगेकी कार्यकारिणीने 
यह पूरी तरहसे समझ लिया कि शासन हम पख्तुनोंको मिटा देनेपर तुल गया हैं 
तब उसने पख्तूनोंको बचानेके लिए भारतको भिन्न-भिन्न संस्थाओंसे नेतिक सहा- 
यताकी खोज की । परन्तु कांग्र सको छोड़कर शेष कोई उसे अपना सहयोग देनेको 
तेयार न हुआ । हमारे अफ़गान राष्ट्रके प्रति कांग्रे सकी सहानुभूति बढ़ती गयी 


१८७ 





६ <>>कार-+-- जीता 4७. नी++स» अि- 4.4मममाबम न न-ती तल 34 तलाक का 8 5० 


है । अ आम की कील शी. शी... 8४७०० +-ब००- “हरकत २७७. + 
> 
स+कान-.की ना... ओके ० “३. हा ल्लहतकी. # बतज-- 


खान अब्दुल ग़फ्फ़ार खां 


ओर जितना उसके लिए सम्भव था, उसने हमारी सहायता की अर्थात्‌ उसने 
समाचार-पत्रों और भाषणोंके द्वारा हमपर किये जानेवाले दमनको संसारके सामने 
खोलकर रख दिया । अप्रेछ १९३० की घटनाकी जाँचके लिए उसने एक समिति 
नियुक्त की और अन्य कई प्रकारसे हमारे प्रति अपनी सहानुभूति दिखलायी । हमारे 
जिरगाके दो ज़िम्मेदार सदस्य मियाँ अब्दुल शाह तथा मियाँ जाफ़र शाहने इन्हीं 
कारणोंसे, मियाँ अब्दुल अकबर खाँ, मियाँ अहमद शाह और मेरी रायसे अंग्र जी- 
में एक छोटी किन्तु तथ्यपूर्ण पुस्तिका प्रकाशित की । इसमें उन लोगोंने यह्‌ घोषित 
किया कि अफ़गान लीग कांग्र सका एक अंग हैँ । अफ़गान सेन्‍्ट्रल जिरगाने भी 
इसको बल देते हुए एक वक्तब्य प्रकाशित किया । इसके बाद सरकारने कई तरह- 
से, अनेक बार यह प्रयत्न किया कि हमारा जिरगा कांग्रे ससे अपने सम्बन्ध तोड़ 
ले । यहाँतक कि जब हम जेल भेज दिये गये तब भी हमको वहाँ सूचना दी गयी 
कि यदि हम कांग्र ससे अपने सम्बन्धोंकों तोड़ लें तो हम लोगोंके साथ पृथक रूपसे 
एक सन्धि की जा सकती हूँ । परतु जब मियाँ अहमद शाह, अब्दुल अकवर खाँ 
और मेंनें मिलकर इस प्रश्नपर विचार किया तव हम लछोग इस परिणामपर पहुँचे 
कि यदि हमारा जिरगा कांग्र ससे सम्बन्ध तोड़ लेता है तो सरकार हमें कहींका 
न रखेगी । अत: हमने इस प्रस्तावको स्व्रीकार नहीं किया । 

“सन्धिके पश्चात्‌ हम लोग जेलसे बाहर आ गये । मियाँ अहमद शाहकों यह 
बात अच्छी तरह स्मरण होगी कि “दि सिविल एण्ड मिलिटरी गज़ट' के मिथ्या 
प्रचारका खण्डन करनेंके लिए मेने जो प्रतिवाद प्रकाशित कराया था, उसमें 
उनके आग्रहसे ही मैंने जिरगाको कांग्रेसका एक अंग स्वीकार किया । मियाँ साहब 
ने उस समय स्वयं ज़ोर देकर कहा, 'हम लोगोंको कांग्र समें सम्मिलित हो जाना 
चाहिए अन्यथा सरकार हमारे जिरगेका नाम-निशान मिटा देगी । वें यह अच्छी 
तरह समझते हैं कि एक ओर जिरगाको कांप्रेसका एक अंग स्वीकार करनेका 
और, दूसरी ओर यह वक्तव्य प्रकाशित करनेका कि कांग्र ससे हमारी केवल सन्धि 
हुई थी या उससे एक सम्बन्ध मात्र था, क्‍या अर्थ होता है ? 

“बादमें पेशावर कांग्रंस समितिके सदस्य आपत्तियाँ उठाने लंगे। हम लोगों ने 
उनके साथ वाद-विवाद किये । खान अब्दुल अकबर खाँ और मियाँ अहमद शाह 
यह स्वीकार करनेको तैयार थे कि पेशावरके जिरगोंको तो कांग्रेस समितियाँ कहा 


जाय परन्तु गाँवोंके जिरगोंका वही नाम रहे और उनका प्रधान कार्यालय उत्मान- 


ज़ईमें हो । पेशावरियोंनें इस प्रस्तावको नहीं माना | गुत्थी उलझती गयी "दा 
अन्तत:ः दोनों दलोंको बम्बई जाना पड़ा । अब्दुल अकबर खाँ और मियाँ अहमद 


१८८ 








दूसरा समझौता 

शाहने मुझसे यह प्रार्थना की कि हमें पेशावरियोंसे छुटकारा दिलवाइए और मुझपर 
जोर डाला कि में इस बातकी पूरी कोशिश करूँ कि कांग्रेस जिरगेका वही पुराना 
नाम बनाये रखे। हम लोग वम्बई गये । मियाँ अहमद शाह वम्बईमें रुके नहीं ओर 
वापस चले आये । उनका विचार था कि देवदास गांधीका उनके प्रति व्यवहार 
यथेष्ट आदरपूर्ण नहीं था । इतनी साधारण-सी बातपर क्रोधित होकर लौट आना 
मिथाँ अहमद शाहकी एक दुर्बलता ही कही जायगी जब कि वे एक आवश्यक प्रश्न 
के निवटारेके लिए बम्बई गये थे । यदि मियाँ साहबके मनमें राष्ट्रके लिए उतनी 
ही सहानुभूति है, जितनी कि उन्होंने अपने वक्तब्यमें प्रदर्शित की हैँ तो निश्चित ही 
उन्हें किसी निजी मामलेसे एक राष्ट्रीय उद्देश्यको अधिक अहमियत देनी चाहिए 
थी । उस स्थितिमें सब समस्याएँ उनके सामने ही सुलझ जातीं । जब मियाँ साहब 
वापस चले आये तब मैंने जो भी समझौता राष्ट्रके लिए कल्याणकारी समझा, वह 
कर लिया । यदि प्रान्तीय केन्द्रीय समितिने, जो नियम और व्यवस्थाके अनुसार 
अकेला 'लोइ जिरगा' है, उसे सर्व-सम्मतिसे स्त्रीकार न कर लिया तो में अपना 
समझौता वादमें निष्फल भी कर देता । मियाँ साहवके इस प्रकारके गुप्त प्रचारसे 
और प्रत्येक सदस्यके पास अलग-अलग पहुंचकर यह कानाफूसी करनेसे कि यह 
समझौता ग़रूत हैं, कितनी हानि हो सकती हैं ! और फिर इस प्रकारका अनुचित 
वक्तब्य प्रकाशित करना कितना बड़ा राष्ट्रीय अपराध है! मेरे भाइयो, इस सम्बन्ध 
में जो कुछ भी हुआ है वह विधिवत्‌ नियमोंके अनुसार हुआ हैँ । मियाँ साहवने 
सारे प्रदेशसे जिरगाके सदस्योंको बुलवाया और उन लोगोंनें समझौतेकों सर्व- 
सम्मतिसे स्वीकार करके उसकी पुष्टि की । यह “'लोइ जिरगा' हूँ । नियमोंमें किसी 
अन्य 'लोइ जिरगा' की चर्चा नहीं है जिसका कि मियाँ साहबने उल्लेख किया 
हैं । यह वात अवश्य हैँ कि वहाँ यह लिखा हुआ है कि 'लोइ जिरगा' वर्षमें एक 
बार हुआ करेगा परन्तु उसका अभिप्राय,वारपिक अधिवेशनसे है । 

“इसके अतिरिक्त यह कहना भी ग़लत है कि हमारे सम्बन्ध कांग्रे सके साथ 
वैसे ही होंगे जैसे कि जमायत-उल-उलेमा-ए-हिन्द या सिख लीगके हैँ। उन्होंने 
तो कभी यह नहीं कहा कि वे कांग्र सके एक अड्भ हैँ, जब कि हमारा जिरगा 
कांग्र सका एक अज्भ होनेकी घोषणा कर चुका है । 

“अब झण्डेके वबारेमें भी दो शब्द : मेरा कथन हैँ कि इस समयतक हमारे 
जिरगाने अपना कोई झण्डा निश्चित नहीं किया | प्रत्येक स्थानपर झण्डका 
अनियमित व्यवहार हुआ है । प्रत्येक दलने अपने झण्डेको अपने मनचाहे रखमें 
रंग लिया । बहुतसे दल कांग्रेसके ध्वजको अपना झण्डा मान रहे हैं । अबसे, 

यदि प्रान्तीय जिरगाने कांप सके झण्डेको चुन लिया तो इसमें क्या हानि हैं ? यह 

| कहना विलकुल ग़रूत है कि जिरगाने काले झण्डेको अपने ध्वजके रूपमें मान्यता 

; दी है । यह कहना भी बिलकुल गलत है कि हमारा जिरणगा कांग्र समें वैसे ही 
घुल जायगा जसे कि पानीमें शक्कर, जैसा कि मियाँ साहव सोचते हैं । 

“मेरी तुच्छ सम्मतिमें यह एक नया समझौता नहीं है । यह स्वीकार किया 
जा चुका है कि जिरगा तथा कांप्रंसके उद्देश्य, सिद्धान्त, नीतियाँ तथा विरोध 
एक तथा समान हैं । हमारे वीचमें केवल यह अन्तर था कि हमारा दल जिरगा 
कहलाता था ओर हमारे स्वयंसेवक खुदाई खिदमतगार, जिनकी वर्दी छाल थी । 
इस समझौतेके वाद भी ये सब चीजें पहले जैसी ही चलती रहेगी । मियाँ अहमद 
शाह और खान अब्दुल अकबर खाँका भीतरी मतलब क्‍या है, यह में नहीं 
जानता । मेरा विचार है कि वे कार्यको छोड़नेके लिए कुछ बहाने खोज रहे हैं 
क्योंकि जिरगाकी प्राय: प्रत्येक वैठकर्में इन लोगोंने अपने त्याग-पत्र दिये हैं और वे 
स्वीकार नहीं किये गये हैँ । यदि मात्र यही उद्देश्य हैं तो इसके लिए राष्ट्रमें एक 
फूट डालनेकी क्‍या आवश्यकता हैँ ? इन लोगोंको स्वेच्छासे, शान्तिपूर्वक अपने 
कामको छोड़ देना चाहिए और उन अन्य लोगोंके कार्यमें, जो राष्ट्र-सेवामें रंगे 
हैं, विघ्न नहीं डालना चाहिए । 

“में बड़ी विनम्रतासे निष्कर्षके रूपमें यह कहुंगा कि मैंने अपने जीवनका 
सबसे अच्छा समय; लगभग इक्कीस वर्ष पठान-राष्ट्रकी सेवामें अर्पण किये हैं । 
मैंनें सारे विश्राम और सुखको, स्वास्थ्य और धनकी समस्त सुविधाओंको अपने 

। लिए 'हराम माना हैँ । पठान राष्ट्रकी सेवा करते हुए मेंने यह कभी नहीं देखा 
कि यह रात है या दिन, सर्दो है या गर्मी, पानी तरस रहा है अथवा क्‍या में 
बीमार हूँ ? मेने जेल-जीवनकी कठिनाइयोंकी भी कोई परवाह नहीं की । मेरी 
दृष्टिकि आगे यह लक्ष्य रहा कि पठान सुखी और समुद्ध हो और विश्वके अन्य 
राष्ट्रोंके वीचमें सम्मानसे खड़ा हो | मेरे लिए यह बिलकुल असम्भव है कि में 
पठानके उस सम्मान और विशिष्टताको और लोगोंके हाथों बेच दूं जिसको कि 
उन्होंने संसारमें अपने त्यागोंके फलके रूपमें पाया है । 

“यदि आपको मेरी निष्कपटतापर विश्वास है तो में आपसे कहँँगा कि आप 
मुझपर भरोसा कीजिए । इस समय हमारे लिए यही भरा और हितकारी है कि 
हम लोग कांग्रसमें सम्मिलित हो जायें । अपनी एकता और संगठनके बलूपर ही 
अब हम विश्वका आदर पाने छगे हैं। यदि हम दलोंमें वेंट गये तो हमारा अना- 
दर होने लगेगा । सारी दुनिया हमारे ऊपर हँसेगी । मैंने वर्षोतक राष्ट्रकी जो 

दूसरा समझौता 
सेवा की हैं और पठानोंके लिए जो कुछ त्याग किया है वह सब व्यर्थ हो 
जायगा । 

“में आपको यह आश्वासन देता हूँ कि यदि कांग्र सके साथ हमारा मिलाप 
पठानोंके लिए किसी भी प्रकारसे अहितकर सिद्ध हुआ या किसो प्रकारसे उनके 
विश्वासको छला गया तो में कांग्र ससे अपना सम्पर्क तोड़ देनेवाला पहला व्यक्ति 
होऊँगा । में आपको यह आश्वासन दे रहा हूँ कि यदि पठानोंके हितोंकी रक्षाके 
लिए मुझे संसारसे लड़ना पड़े तो भी मं न हिचकूगा और उसके विरुद्ध शान्तिमय 
युद्ध घोषित करनेवाला में पहला व्यक्ति होऊँगा । कांग्र स हमारे साथ जो प्रतिज्ञाएँ 
कर चुकी हैँ, उनके अनुसार वह हमें प्रत्येक सहायता देनेकी वचनवद्ध हैं | यदि 
कांग्रेस अपनी प्रतिज्ञाको भड़ करती हैं तो हम अपने-आपकी वापसीके अधिकार- 
को सुरक्षित रखते हैँ । किसीने हमारे हाथ नहीं बॉव रखे हैं । । 

“बन्धचुओ, आप स्वयं इस बातका निर्णय कीजिए कि क्या कांग्र समें सम्मिलित 
होनेसे हमारी हानि होगी ? बल्कि इसके विपरीत, में तो यह कहता हूँ कि कांग्रेस- 
के मिलापसे हमारी शक्ति बढ़ी हैं| कांग्रंस हमारी एक दशक्तिशालिनी मित्र है । 

सन्धिका उल्लंघन 
१९३१ 


२९ अगस्त १९३१ को गांधीजी गोलमेज परपदमें भाग लेने चले गये 
और उसके बाद यहाँ एक अल्पकालीन शान्ति छा गयी। अब राजनीतिक हलूचल- 
का केन्द्र लन्द हो गया । सितम्बरके पिछले पखवारेमें जो आथिक संकट आया 
उसने ब्रिटिश सरकारको इस वातके लिए विवश कर दिया कि वह सोनेके सम्बन्ध- 
में अपने सिद्धान्तको त्याग दे और रुपयेका सम्वन्ध स्टलिंग' से जोड़नेका निर्णय 
घोपित कर दे । भारत सरकारके कार्यक्रममें बोझिल तथा विविध प्रकारके करोंको 
लगाना भी शामिल था| किसानोंको अपना राजस्त्र कर चुकानातक कठिन हो 
गया और उसके भुगतानके लिए सरकारको कड़ी कार्यत्राही करनी पड़ी । विशेष 
रूपसे पश्चिमोत्तर सीमान्त प्रदेशमें इस दिशामें सरकारने बड़े कठोर क़दम उठाये । 
राजस्व करकी वसूलीके सन्दर्भमें एक बड़े ज़मीदार माजुल्ला खाँका मामला विशेष 
रूपसे उल्लेख करने योग्य है । वे खुदाई खिदमतगार भी थे। वे अपने ऊपर 
वकाया राजस्व करका भुगतान नहीं कर सके और इसी अपराधमें उनको हवालात 
भेज दिया गया । उन्होंने अधिकारियोंको सूचित किया कि उनकी इच्छा सरकारी 
रुपया रोकनेकी नहीं है और जितने शीघ्र भी उनके लिए सम्भव होगा, वे उसे 
भरनेका प्रयत्न करेंगे । उनके ऊपर केवल कुछ हज़ार रुपये ही निकलते थे, जिनके 
लिए उनकी एक मोटर-कार, एक ताँगा, एक घोड़ा तथा तीन भेंसें कुर्क कर ली 
गयीं । जब वे छोड़ दिये गये, उनकी फसल कुर्क कर ली गयी और अंतमें उनकी 
भूमि भी, जिसका मूल्य १५,००० रुपये कृता जाता था, जब्त कर ली गयी । 

दूसरा उदाहरण डॉ० ख़ान साहबके दूसरे पुत्र ओवेदुल्ला खाँका हैं। उनके 
नामपर जो भूमि चढ़ी थी, उसके लिए भू-राजस्व करके रूपमें उनको एक "| 
रक़म चुकानी पड़ी । उन्होंने सारे करका भुगतान कर दिया और केवल ३०० रुपये 
बकाया रह गये जिनके लिए उनको गिरफ्तार करके चारसद्दा जेलमें भेज दिया 
गया । जेलमें उन्तकी रहनेकी जगह वहुत गन्दी थी । वहाँ रहनेसे उन्होंने भोजन- 
का पूर्ण परित्याग ही अच्छा समझा । उनको एक मास पन्द्रह दिनका कारावास 
दिया गया था । उन्होंने ३८ दिवसका अनशन किया तब स्थितिमें सुधार किया 


गया । इसके क्रुछ दिन बाद उनको छोड़ दिया गया । अपने पिता डॉ० खान 

सन्धिका उल्लंघन 


साहवकी देखरेखमें उनका एक मासतक इलाज चलता रहा, तब कहीं जाकर वे 
पुन; स्वस्थ हो सके । इसके पश्चात्‌ वे अपने गाँव चले गये जहाँ कि “आडिनेन्स' 
के सिलूसिलेमें उनको फिर गिरफ्तार कर लिया गया । 

इन दिनों सारी राजनीतिक गतिविधियाँ सुपुप्त पड़ी थीं। खान अब्दुल 
ग़फ्फ़ार खाँके प्रचार-दोरेने सितम्बरके आरम्भमें इस शान्तिको भंग कर दिया । 
कांग्रेसकी कार्यसमितिने उनको सीमा-प्रान्तमें कांग्रेसके पुनर्गठनका अधिकार सौंपा 
था । सितम्वरके अंततक धरनेके कार्यने विशेष ज़ोर पकड़ लिया । पेशावर नगर- 
में धरना देनेके लिए ३००० लाल कुर्तीवाले चुनें गये। इनमेंसे लगभग ३०० स्वयं- 
सेवक एक वार धरना देनेके लिए दृकानोंपर खड़े होते थे । उनका स्थान लेनेके 
लिए स्वयंसेवक पचास-पचासकी टोली वनाकर जाते थे। वे फ़ौज़ी ढंगसे कच 
करते हुए नगरमेंसे निकलते थे और संस्थाका यह प्रदर्शन नागरिकोंको प्रभावित 
करके उनमें उत्साह जगाता था । अक्तूबर मासमें अनेक सभाओं तथा जुलसोंका 
आयोजन किया गया । जनताको उसके कर्तव्य और अधिकारोंके प्रति सचेत 
करनेको खान गपफ़ार खाँ तूफ़ानी दौरे कर रहे थे। कुछ स्थानोंमें शासनकी ओ रसे 
सावंजनिक सभाओंपर प्रतिवन्ध लगा दिया गया था। खान अब्दुल ग़फ्फ़ार खाँ 
इस प्रतिवन्धको अवज्ञाकी दृष्टिसे देखते थे और कभी वे उससे बचनेके लिए अपनी 
सभाएँ मस्जिदोंमें करते थे । वे जनताकों आगामी संघर्षके लिए तैयार रहनेकी 
सलाह देते थे। उनकी बहुतसी सभाओंमें कार्यवाहीके पश्चात्‌ लाल कुर्तीवालोंने 
अपना झण्डा लहराते हुए और अपने ढोल बजाते हुए सैनिक पद्धतिसे “मार्च 
किया । जिस दिन खान अब्दुल ग़फ्फ़ार खाँ अपने दौरेके सिलसिलेमें किसी गाँवके 
पाससे गुज़रतें थे उस दिन उस गाँवके लोग तथा स्वयंसेवक सड़कके किनारे 
आकर खड़े हो जाते थे ओर आनेपर उनका भी वहीं स्वागत करते थे । वे सभाओं 
में यह कहा करते थे, “आप लोग मेरी वातोंको ग़ौरसे सुनिए । शायद मुझको 
शीघ्र ही गिरफ्तार कर लिया जायगा। हम वाणी और लेखनीकी वही स्वाधीनता 
चाहते हूँ जो विश्वके अन्य राष्ट्रोंको प्राप्त हैं। हम वे अधिकार चाहते हैं जो 
भारतके अन्य प्रान्तोंको प्राप्त हैं । हम इन काले कानूनोंको वापस लेनेकी मांग 
करते हैँ । एक बातकों आप स्मरण रखिए, यदि आप अपनी शक्ति बढ़ा लेंगे तो 
आपको सब कुछ प्राप्त हो जायगा ।” 

अक्तूबरके अन्तमें दिल्लीमें कांग्रेंसकी कार्ययमितिकी एक वंठक हुई | इसमें 
सम्मिलित होनेके लिए खान अब्दुल ग़फ्फ़ार खाँको विशेष रूपसे आमंत्रित किया 
गया । इस बंठकमें समितिने देशकी गम्भीर स्थितिपर विचार-विमर्श किया और 

खान अब्दुल ग़फ्फ़ार खाँ 


सरकारी नीतिकी बंगाल, संयुक्त प्रदेश तथा सीमाप्रान्तमें आतंक फैलानेके लिए 
निन्दा की । 
बठककी कार्यवाही पूरी हो जानेके पश्चात्‌ पं० जवाहरलाल नेहरू खान- 
अब्दुल गफ्फ़ार ख़ाँको एक ओर ले गये ओर बोले, 'हम पेशावर कांग्रेस समिति- 
को हर महीने ५०० रुपये खर्च भेजा करते हैं । अवसे आपके जिरगाके लिए 
१००० रुपया बाँध दिया जायगा ।' 
खान अब्दुल गफ्फ़ार खाँनें कहा, “पंडितजी, हमको आपके रुपयोंकी ज़रूरत 
नहीं है । भला हम आपसे रुपये क्‍यों लेंगे ? क्या भारत केवल आपका ही देश 
है ? वह हम दोनोंकी समान रूपसे मातृभूमि हैं। आप अपना भार उठाइये और 
हम अपना उठायेंगे । यदि आप हमारी सहायता ही करना चाहते हैं तो हमारी 
बालिकाओंके लिए एक विद्यालय और हमारी बहिनोंके लिए एक चिकित्सालय 
बनवा दीजिए ।” जवाहरलालूजी इस वातपर रुष्ट हो गये और उन्होंने ह ० 
अन्सारीसे इसकी शिकायत करते हुए कहा कि ख़ान अब्दुल ग़फ्फ़ार खाँ एक 
अत्यंत अभिमानी और अहंकारी व्यक्ति हैं । ख़ान अब्दुल ग़पफ़ार खाँने डॉ० 
अन्सारीसे अपनी सफ़ाई देते हुए कहा कि मैंने ऐसी कोई बात नहीं कही जिससे 
कोई आघात रंगे । और रही अभिमानकी बात--एक खुदाई खिदमतगार और 
अभिमान दोनों साथ-साथ नहीं रह सकते । ख़ान अब्दुल ग़पफ़ार खाँने कहा है : 
“तकतक में और जवाहरलालजी एक-दूसरेको भली भाँति पहचानते न थे । 
हम लोग तबतक गहरे मित्र नहीं बने थे और एक-दूसरेके स्वभावसे भी अच्छी 
तरह परिचित न थे । जब हमारी घनिष्टता बढ़ गयी तव हममें परस्पर इतनी 
आत्मीयता, इतना प्रेम बढ़ गया कि सगे माँ-जाये भाइयोंमें भी न मिलेगा । 
रुपये-पसेकी वात मेरे मनको रुचिकर न लगती थी । मेने अपने जीवनमें कभी 
किसीसे रुपया नहीं माँगा । कांग्र सकी कार्य-समितिके सदस्य संस्थासे अपना रेल 
किराया ले लेते थे परन्तु मैंने उसे कभी स्वीकार नहीं किया । इस प्रइनपर 
जवाहरलालजीने मुझसे गर्म बहसे भी की ।/” 
पहली नवम्बरको ख़ान अब्दुल ग़फ्फ़ार खाँ रुस्तम पहुँचे । वहाँके वाज़ारमें 
खुदाई खिदमतगारोंके कुछ नेता उनके साथ हो लिये। वे उनके साथ सत्याग्रहियों- 
से बातचीत करते हुए घूमने रूगे । फिर वे इस बातका पता लगानेके लिए कि 
धरना देनेवालोंके प्रति व्यवसायियोंका रुख कंसा हैँ, कुछ हिन्दू व्यापारियोंसे भी 
मिले । इन दिलों रुस्तममें 'क्रिमिनल प्रोसीजर कोड' की धारा १४४ लगी हुई 
थी इसलिए एक पुलिस अधिकारीने उनको लोगोंको एकत्रित करनेसे मना किया । 

सन्धिका उल्लंघन 
तत्पश्चात्‌ ख़ान अब्दुल गफ्फ़ार खाँनें एक मस्जिदमें अपनी सभा की । उसी समय 
पुलिसका एक दरोगा उनके पास एक 'नोटिस' लेकर आया जिसमे प्रतिबन्धका 
आदेश पालन करनेकी उनको चेतावनी दी गयी थी । इस सभामें आस-पासके 
इलाकेके लोग बहुत बड़ी संख्यामें उपस्थित थे । पुलिसने खान अब्दुल ग़फ्फ़ार 
खाँके इस सभामें किये गये भाषणका सार निम्नलिखित दिया हैं : 

“मृत्युसे न डरिए । धारा १४४ आपकी परीक्षाके लिए हें । यदि आप इस 
आदेशका विरोध नहीं कर सकते तो भला युद्धके लिए कंसे तैयार हो सकते हैँ? 
इसकी ओर घ्यान न दीजिए । आप तैयार हो जाइए और इस अहिसात्मक युद्ध- 
के लिए कमर कसकर मंदानमें निकल आइए । यह अहिसापूर्ण युद्ध उसी युद्धका 
एक रूप हैं जो आपके पूर्वजोंने अवसे १४०० वर्ष पहले लड़ा था| संसारको यह 
दिखला दीजिए कि आप उनकी संतान हैं । अंग्रंज मुख्य आयुक्त ६००० मील 
दूरसे आपके ऊपर शासन करने आया है । उसे घूमनेके लिए मोटर-कार दी गयी 
है । वह आपपर अत्याचार करता हैं और इसके बदलेमें ५००० रुपया वेतन 
लेता है । आप खुद अपने ऊपर शासन कीजिए ओर किसीके अधीन न बनिए । 
यदि इस युद्ध-क्षेत्रमें आपकी मृत्यु भी हो जाती हैँ तो इससे क्‍या होता है ? 
आखिर तो प्रत्येक व्यक्तिको एक दिन मरना ही है । अपनी संतानोंके लिए, इस 
'जालिम हुकूमत' से आज़ाद होना आपका कर्तव्य हैं। यदि आपने अपना यह 
कर्त्तत्य न निभाया तो क़यामतके वाद न्‍्यायके दिन आप अल्लाह ओर रसूल- 
पाकको क्या उत्तर देंगे ?' 

पूरे सन्धि-कालमें पुलिस विभाग उनके भाषणोंको लिपिबद्ध करता रहा तथा 
उनके लेखोंको रखता रहा । वे जहाँ कहीं भी गये, गुप्तचरों द्वारा उनका पीछा 
किया गया और उनकी प्रत्येक प्रवृत्तिकों गहरी दृष्टिसे देखा गया । पुलिस द्वारा 
लिपिवद्ध किये गये उनके भाषण तथा 'पख्तून' में प्रकाशित उनके लेख मिलकर 
एक अनूठा ऐतिहासिक प्रमाण-लेख बनाते हैं । यह वह युग था जब कि उनकी 
राजनीतिक प्रवृत्तियाँ अपनी चरम सीमापर थीं ओर उनके कार्यकी तुलना गांधी, 
नेहरू और वल्लभभाई पटेलसे की जातो थी । नवम्बर १९३१ के पहले पखवारे 
की सीमाप्रात्त शासनकी गोपनीय टिप्पणीमें यह लिखा हें : 

““इस पखवारेमें खान अब्दुल ग़फ्फ़ार खाँकी कार्य-प्रवृत्तियाँ विशेष रूपसे 
उल्लेखनीय रही हैं । उन्होंने पेशावर जिलेकी मरदान तहसीलमें दौरा किया जहाँ 
कु कुछ दिनोंसे धारा १४४ लगी हुई हैँ ओर घार्मिक समारोहों या उत्सवोंके 
अतिरिक्त शेष समस्त सभाओं , प्रदर्शनों तथा जुलूसोंपर प्रतिबन्ध लगा दिया गया 

खान अब्दुल गपफ़ार खां 


हैं । इस इलाकेमें उन्होंने अपने सामान्य व्याख्यानोंकी अपेक्षा अधिक उग्र भाषण 
किये । उनका रुस्तमको सभामें किया गया भाषण तो आपत्तिजनक था । समस्त 
व्यावहारिक प्रयोजनके लिए उसे आदेशका उल्लंघनकर्त्ता तो माना ही जायगा, 
यद्यपि नामभरके लिए उसका आयोजन एक मस्जिदमें किया गया था। इस 
सभामें एक बड़ा जन-समूह एकत्र हुआ था और लोग मस्जिदसे काफी दूरतक फैले 
हुए थे । अपने इस भाषणमें, जो वस्तुतः राजनीतिक था, खान अब्दुल ग़फ्फ़ार 
खाँने उपस्थित जनतासे यह स्पष्ट शब्दोंमं कहा कि वह सरकारके इस प्रतिवन्ध- 
को भंग करे । उन्होंने सभामें उपस्थित छोगोंसे यह कहा कि वे इसके उल्लंघनको 
अपने लिए एक परीक्षा समझें | खान अब्दुल ग़फ्फ़ार खाँने उत्तेजनाका जो 
वातावरण बनाया उसमें जनताने अपना सहकार नहीं दिया । उनके यहाँसे जाने- 
के पश्चात्‌ इस प्रतिवन्धित क्षेत्रमें कोई सभा भी नहीं हुई । लाल कुर्ती दलके 
स्थानिक नेता खान अब्दुल ग़फ़्फ़ार खाँके इस सीमातक पीछे चलनेको तंयार नहीं 
हैँ । शायद वे यह सोचते हों कि यह सब खान अब्दुल ग़फफ़ार खाँने एक 
आक्रोशमें कहा, जिससे वे इन दिनों अधिक ग्रसित जान पड़ते हैं । वल्कि इसके 
सर्वथा विपरीत ऐसे संकेत मिले हैं कि उनके दलके लोग सरकारका रुख देख रहे 
हैं । मरदान तहसीलके लाल कुर्तीवाले यह बड़ी उत्सुकतासे देख रहे हैं कि धारा 
१४४ के अन्तर्गत सभा न करनेकी आज्ञाकों भंग करने और जनताको उकसानेके 
अपराधमें देखें सरकार खान अब्दुल ग़फफ़ार खाँके ऊपर कया कार्यवाही करती है ? 
यदि इस दिशामें शासनने कोई क़दम न उठाया तो स्थानीय स्थितिका उत्तरोत्तर 
बिगड़ते जाना अवश्यम्भावी हैँ । अन्य स्थानोंपर सम्भवतः इसकी प्रतिक्रिया भी 
होगी । और कुछ न सही तो इससे एक ऐसे क्षेत्रमें प्रतिवन्‍्धका अभाव तो नष्ट 
हो ही जायगा जो कि पिछले कुछ दिनोंसे पेशावर जिलेका सबसे खराब इलाका 
रहा हैं और जहाँ सरकारके प्रति द्रोहकी ही नहीं अपितु अराजकताकी भावनाएँ 
फलती जा रही हैं । 

“मरदानसे लौटनेके बाद खान अब्दुल ग़फ्फ़ार ख्राँ तख्ताबादकी एक विशाल 
सभामें गये । तख्ताबाद पेशावर तहसीलके दोगज़ई थानेकी सीमामें पड़ता है । 
यह क्षेत्र पिछले कुछ वर्षोसे सरकारकी चिन्ताका एक कारण बना हुआ हैं । 
सभाका, जिसमें ख़ान अब्दुल ग़फ्फार खाँने फिरंगियोंके विरुद्ध आपत्तिजनक 
भाषण किया, यह परिणाम सामने आया कि इस इलाकेमें सरकारकी स्थिति कुछ 
गिर गयो और उसकी प्रतिष्टापर ठेस लगी । इस सभाका तत्कालीन प्रभाव यह 
हुआ कि उन लोगोंने भी, जिन्होंने कि भू-राजस्व करके भुगतानका वादा किया, 

उसे चुकानेसे इनकार कर दिया । ख़ान लोगोंमें भी ऐसे व्यक्तियोंकी संख्या कम 
नहीं हैं जो इस विश्वासपर अपना कर रोके हुए हैं कि लाल कुर्तीवालोंके अभि- 
यानके कारण सम्भव हैँ कि सरकार उसमें कुछ छूट दे दे, या सभी मामलोंमें 
बकाया लगान माफ़ कर दे । कुछ लोगोंके इनकारका तरीक़ा ऐसा रहा कि मानों 
उन्होंने जान-बूझकर सविनय अवज्ञाका यह रूप अपनाया हो । नहरोंके पानीके 
उपयोगके विरुद्ध, जिसके लिए सिंचाई कर देना पड़ता हैं, गांवोंमें संगठित रूपसे 
प्रचार कार्य चलाया जा रहा हैं। इस कार्यके लिए कुछ दल देहातोंमें दौरे कर 
रहे हैं । चारसह्ा, मरदान, यहाँतक कि मालाकण्ड एजेन्सीके साथ रानीज़ई 
क्षेत्रमें भी किसानोंसे अंगूठा लगवाकर यह वचन लिया जा रहा हैं कि जबतक 
सिंचाईकी दरमें कमी नहीं की जायगी, वें रवीकी फसलके लिए नहरका पानी 
नहीं लेंगे । 

“पेशावर शहरमें हालॉकि स्वयंसेवक धरना दे रहे हैं, स्थिति शांत है और 
कावूमें कर ली गयी हैं ।' * * | 

“ ५ नवम्वरको खान अब्दुल ग़फ्फ़ार खाँ अपने हज़ारा ज़िलेके दोरेके लिए 
चल दिये । वहाँसे कुछ ऐसे संकेत मिले हैं कि सम्भवतः उनको पहली ही बार 
असफलताका मुँह देखना पड़ा हैं । सारी मानसेहरा तहसीलमें, जहाँसे कि उन्होंने 
अपना दोरा प्रारम्भ किया हैं, उन्हें एक संगठित विरोधका सामना करना पड़ा है । 
वफा, लाल कुर्तीवालोंका एक गढ़ समझा जाता हैँ, लेकिन वहाँ भी उनका कोई 
प्रभावशाली स्वागत नहीं हुआ । उनके भाषणकों भी, जो आधा पखछ्तू और आधा 
उर्दमें था, लोग मुश्किलसे समझ सके । उपस्थित जनसमुदायका एक बड़ा अंश 
उनके भाषणकी समापसिसे पहले ही धीरे-धीरे सरक गया ।* * 'मानसेहराने तो दो 
प्रतिद्वन्द्री परेडों और सभाओंका दृश्य देखा । यहाँके विरोधके फलस्वरूप कुछ 
स्थानोंस सभाओंका आयोजन अंतिम क्षणपर हटाना पड़ा और वह सभा अन्यत्र 
की गयी । खान अब्दुल ग़फ्फ़ार खाँकी सभाओंका यहाँ पूवव॑निश्चित कार्यक्रम 
स्थिर न हो सका। इसके दो कारण थे, एक तो विरोध और दूसरा कुशल 
स्थानीय संगठनका अभाव । 

“बैल्स रेजीमेन्टकी दूसरी वटालियनने अपना झण्डा उड़ाते हुए अवोटाबाद 
से १ नवम्वरको कूच किया और ६ नवम्बरकों वह मानसेहरा और ओघी होती 
वफ़ा पहुँच गयी । बहुतसे सेवानिवृत्त सैनिक वटालियनमें मिलने आये और उनका 
स्वागत-सत्कार किया गया । ओधघोीमें बहुतसे जन-जातीय लोग भी उपस्थित थे । 
लगभग ४० वर्षसे किसी ब्रिटिश बटालियनने ओधीमें प्रवेश न किया था ओर 

खान अब्दुल ग़पफ़ार खाँ 

ऐसा जान पड़ता है कि वफ़ामें तो इससे पहले कोई अंग्रेज पलछटन आयी ही 

नथी। 

“'मियाँ अहमद शाह और उनके साथियोंने एक पृथक्‌ संगठन खड़ा किया है 
परन्तु इस दिश्ामें वे विशेष कार्य नहीं कर सके हैं । उनके सम्बन्धमें अधिकसे 
अधिक यह कहा जा सकता है कि वे अपनी भूमि तैयार कर रहे हैं । दूसरी ओर 
खान अब्दुल ग़फ्फ़ार ख़ाँका अपना मार्ग भी सरल नहीं लगता । 

“सम्भवत: वे स्त्रयं भी इस तथ्यका अनुभव करने लगे हूँ । उनके कुछ प्रमुख 
सहयोगियोंके विरुद्ध कानूनी कार्यवाही भी की गयी हैं । यह देखा जा रहा हैं कि 
पिछले कुछ दिनोंसे उनका मिजाज कुछ विगड़ा रहता हैँ और वे अपनें-आपको 
रोक भी नहीं पातें। ये सब बातें भी यही प्रदर्शित करती हैं। उनके आगे एक 
ओर मियाँ अहमद शाह आदिका विरोध है और दूसरी ओर नगर कांग्र स समिति- 
ु के नेताओंका । इसके अलावा उनपर ऊपरसे यह दवाव भी डाला जा रहा है 
| कि वे अपनी संस्थामें कांग्र सके नियम और व्यवस्थाका अधिक दृढ़तासे पालन 

करें । यह स्थिति सम्भवतः उनके अनुयागियोंमें आगे भी एक मतभेद उत्पन्न 
करेंगी । 

६ नवम्बर महोनेके मध्यमें जाथों गाँवमें खुदाई खिदमतगारोंकी एक सभाको 
सम्बोधित करते हुए ख़ान अब्दुल ग़फ्फ़ार ख़ाँने कहा : “मं आपके गाँवमें आपको 
जगाने आया हँ-उन सब लोगोंको जो सोये हैं और संसारके वारेमें उदासीन और 
अपरिचित हैं । में चाहता हूँ कि आप अपनी दशाकी ओर देखें, इन फटे बस्त्रों 
ओर इन नंगे बच्चोंकी ओर देखें। आपकी इस दशाका कारण यह हैं कि आप 
अपने धर्मके सम्बन्धमें अज्ञानमें हैं । ये युवक, जिन्होंने छाल कपड़े पहन रखे 
हैं और जो अरूग-अलग जगहोंसे यहाँ आये हैं, आपकी, ईश्वरके प्राणियोंकी सेवा 
करना चाहते हैं । ईव्वरके प्राणियोंकी सेवा करना ईद्वरकी सेवा करना है । 
रसूल पाकनें यह कहा हैं कि वह युवक सबसे धर्मात्मा और ईश्वरसे डरनेवाला हें 
जो ईश्वरके प्राणियोंकों सुख देता है । 

“इस बातको भी स्मरण रखिए कि अकेले मुसलमान ही ईश्वरके प्राणी नहीं 
हैं । हिन्दू, मुसलमान, सिख, यहूदी, ईसाई ओर पारसी, तात्पयं यह है कि जो 
भी इस संसारमें हे, ईश्वरका प्राणी हैं। खुदाई खिदमतगारोंके लिए यह धर्मका 

आचरण है कि वे विश्वके समस्त प्राणियोंकों सुख दें। उन्होंने इसकी दीक्षा ली 
हैं और इस कार्यके लिए शपथ ग्रहण की है । उनका उद्देश्य यह हैँ कि वे दलित द 
व्यक्तिको अत्याचारीके हाथोंसे मुक्त करें। वे अत्याचारीके विरुद्ध खड़े हों, भले ही ह 

सन्धिका उल्लंघन 
वह हिन्दू हो, मुसलमान हो अथवा अंग्रेज हो । यदि आप अंग्रेजोंके खिलाफ़ हैं 
तो इसका कारण यह हैं कि वे अत्याचारी हैं और हमारे ऊपर दमन किया 
जा रहा हैं । क्‍ 

“खुदाई खिदमतगार बड़ा धर्य रखतें हैं । यदि कोई उनका अपमान करे तो 
भी वे बदलेमें उसका अपमान नहीं करेंगे । वे किसीको भी किसी प्रकारका कष्ट 
नहीं देंगे । वे उत्तेजित नहीं होंगे और न अपने मनमें किसीके प्रति प्रतिहिसाकी 
भावना रखेंगे । हमारा विश्वास ईश्वरपर है, वही हमारा बदला लेगा । 

“बन्धुओ, प्रत्येक व्यक्तिको एक वार मरना है, चाहे वह वीर हो या 
कापुरुष । वह मृत्यु, जिसे अल्लाह और रसूल पाकके नामपर गले लगाया जाता 
हैं, प्रशंसाके योग्य है । 

“आप मुझसे पूछेंगे कि मैंने और सब वातें तो कहीं परन्तु मैंने आपको यह 
नहीं वतलाया कि अंग्रेजोंको किस प्रकार निकाला जाय जो कि हम सबका शोषण 
कर रहें हैं । में आपको वह शस्त्र दे रहा हूँ जिसका सामना पुलिस ओर सेना 
नहीं कर सकती । यह रसूल पाकका रास्त्र हें परन्तु आप इसे पहचानते नहीं हैं । 
यह धर्य और श्रेष्ट आचारका शस्त्र हैं। संसारकी बड़ीसे बड़ी शक्ति भी इसके 
आगे टिक नहीं पाती । 

“ईइवरने मसलमानोंको सच्चा रास्ता दिखलाया । नास्तिकोंने उन्नपर अत्या- 
चार किये । उनको प्रज्वलित अग्निमें लिटाया और उनके गलेमें रस्सियाँ बाँध- 
कर उनको गलियोंमें खींचा । उन अधामिक लोगोंने उन्हें और भी विविघ प्रकार- 
के कष्ट पहुँचाये परन्तु मुसलमानोंने धीरज न छोड़ा और अत्याचारीको परास्त 
होना पड़ा । 

“जब आप अपने गाँवोंमें वापस जायें और अपने 'हुज्ज' में जाकर अपने 
बन्धुओंसे मिले तो उन्हें बतलायें कि ईइ्वरकी एक सेना है, जिसका शास्त्र धैर्य 
हैँ । आप अपने भाई-बन्दोंस कहिए कि वे इस सेनामें शामिल हों । यदि आप 
इसमें भर्ती हो जायेंगे तो फिरंगियोंका सेवक आपको डरानेकी चेष्टा करेगा परन्तु 
आपको उससे भयभीत होनेकी आवश्यकता नहीं हँँ। उसने इस्लामको वर्बाद किया 
हैं । हम बन्धुत्व भावनाकी नींव डाल रहे हैं । 

“ईदवर हमारी परीक्षा लेना चाहता हैं। उसे उत्तीर्ण करनेके लिए सारी 
कठिनाइयोंको सहन कीजिए । यदि आप धीरजकों न छोड़ेंगे तो निश्चय हो 
आपकी विजय होगी । शतानका दल ईश्वरके दलपर विजय नहीं पा सकता 

'पख्तून के नवम्बर मासके अंकमें प्रकाशित अपने एक लेख 'सरकारका उत्तर- 


१९९ 








जज #+७+ आम 


.२०क->-- न. 


45455. . .3.... 


कल. 


खान अब्दुल ग़फ़्फार खाँ 
दायित्व ओर देशमें उपद्रव” में खान अब्दुल ग़फ्फ़ार खाँने लिखा था : 

“जब कभी में दिन-दिन बढ़ती हुई चोरी, डकंती या हत्याकी घटनाको 
देखता हूँ या उसके बारेमें पढ़ता हूँ तो में इस परिणामपर पहुँचता हूँ कि निश्चय 
ही इनमें सरकारका कुछ हाथ है । हाछत इतनी गिर गयी हैँ कि लोग पेशावर 
शहरकी चहारदीवारीके बाहर प्रधान मार्गोपर छूट लिये जाते हैं । पिछले दिनों 
जो घटनाएँ हुई हैं, उनसे मनमें बड़े विचित्र विचार आने लगे हैं। डकंतियोंमें 
सबसे अधिक हानि खुदाई खिदमतगारोंकी हुई है जो कि राष्ट्रके सेवक हैं । 
उनके कार्यालयोंपर हमले किये गये हैं और उनकी चोरियाँ हुई हैं । यहाँतक कि 
यदि वे आटा पिसानेके लिए चक्‍कीपर गये हैं तो उसको भी चुरा लिया गया 
हैं । हमने यह सब सहन कर लिया परन्तु अब तो बहुतसे स्थानोंपर खुदाई 
खिदमतगारोंकी हत्याएँ भी हुई हैं । 

“मेरा सरकारसे यह कहना हैं कि आप लोग भू-राजस्व कर तथा अन्य कर 
वसूल करनेमें सबसे अधिक सक्रिय हैं और आप लोग सरकारी मशीनरीको जमानेके 
तरीके भी जानते हैं परन्तु क्या आप यह जानते हैं कि प्रजाके भी कुछ अधिकार 
हुआ करते हैं ? आप दिनभर और रातभर यह सोचते हैं कि अपने राज्यकोपषों- 
को किस प्रकार भरा जाय ? यह सोचते हैं कि इस देशको अपनी मुट्ठीमे जकड़-. 
कर किस प्रकार रखा जाय ? मेरा आपसे कहना हूँ कि आप देशमें शान्ति स्थापित 
करें ताकि बे लोग, जो आपके अधीन हैं, सुरक्षाका अनुभव कर सकें । यदि आप 
न्‍्यायके विरुद्ध आचरण करनेवाले थोड़ेसे लोगोंको दुरुस्त नहीं कर सकते तो 
आपके लिए यही अच्छा हैं कि आप इस देशको छोड़कर चले जाये । हम यह 
दिखला देंगे कि शान्ति कैसे स्थापित की जाती हैं । वह युग चला गया जब हम 
पठान लोग अंधेरेमें थे और अपने अधिकारोंके बारेमें कुछ ज्ञान न रखते थे । अब 
हम सरकारके ओर उसके अधीन जनताके कर्तव्योंको जानते हैं। इतनी बड़ी 
सेना, पुलिस-चबल और सिपाहियोंके दलके दल आप किसलिए रख रहे हैं ? क्‍या 
यह उस अन्यायी सरकारको टिकाये रखनेके लिए है जो हमारे वैधानिक अधि- 
कारोंको कुचल रही है ? या फिर यह अफ़रीदी, मोहमन्द, महसूस और वज़ीरी 
आदि ग़रीब कबाइलियोंको 'बर्बाद करने और उनके क्षेत्रोंपर अपना अधिकार 
जमानेके लिए है ? यदि ऐसा नहीं है और आप यह दावा करते हैं कि यह उस 
प्रजाके लिए हे, जिससे आप करके रूपमें धन-राशि लेते हैं; यह उसकी रक्षा 
के लिए हैं; देशमें शान्ति स्थापित रखनेके लिए है; तो हम चाहते हैँ कि आप हमें 
अपने इस कथनका ठोस प्रमाण दें। भू-राजस्व तथा अन्य करोंके बदलेमें आप 

हमारे जीवन और हमारी सम्पत्तिकी रक्षा करें। आपको यह भली भाँति जान 
लेना चाहिए कि यदि हमारे पसीनेकी कमाईका रुपया स्वयं हमारे विनाशमें और 
अंग्र जोंके हितमें ही लूगता है तो अंतमें हम इसके लिए वाधघ्य हो जायेंगे कि भू- 
राजस्व तथा अन्य करोंका भुगतान रोक दें । 

१८ नवम्वरकों खान अब्दुल ग़फ्फ़ार खाँ अपने हज़ारा ज़िलेके दौरेंसे वापस 
लोट आये । उनको बुखार हो आया था इसलिए कुछ दिनोंके लिए उनका अगला 
| कार्यक्रम स्थगित हो गया । २१ तारीखको उत्मानज़ईमें एक सभा हुई जिसकी 
अध्यक्षता खान अब्दुल ग़फ्फ़ार खाँने की । इस सभामें यह निश्चय किया गया 
कि यदि सरकारने सिंचाईकी दर कम न की तो हस्तनगर और बेज़ई इलाकोंमें 
रबीकी फसलके लिए सरकारी नहरोंसे पानी नहीं लिया जायगा। यह भी | 
निश्चय किया गया कि जो लोग इस निर्णयको माननेसे इनकार करेंगे उनकी | 
पानीकी नालियोंपर धरना दिया जायगा । | 

कई सार्वजनिक सभाओंमें एक गीत गाया गया था, हे ईश्वर ! फस्र-ए- 
अफ़गानको हमारा राजा बना दो !” खान अब्दुल ग़फ्फ़ार खाँने उनको चेतावनी 
देते हुए कहा, आपकी यह इच्छा और यह विचार आपके भीतरकी दासत्वकी 
वृत्तिका प्रत्यक्ष फल हैं। आप यह चाहते हैं कि आपके कंधोंपरसे अंग्र जोंके 
दासत्वका जुआ हट जाय और उसकी जगह मेरा आ जाय । कृपा करके राजा 
वनानेकी यह भावना हो त्याग दीजिये । सच तो यह हैं कि राजाओंके कारण | 
ही हम इस दयनीय दशापर आ पहुँचे हैं । याद रखिये, यदि में मर जाऊँ तो ऐसा । 
न हो कि कोई आपको धोखा दे और आपका राजा बन देठे । यह देश सारे 
पख्तूनोंका है और वे ही इसके सुखदायी फलोंको ग्रहण करेंगे । हम केवल तीन 
सालके लिए अपना 'मशीर' ( नेता ) चुनेंगे । यदि-वह अपने कार्यके लिए उचित 
व्यक्ति सिद्ध हुआ तो हम उसे दुबारा चुन लेंगे अन्यथा उसे हटा दिया जायगा 
और उसका स्थान दूसरा व्यक्ति ले लेगा ।' 

दिसम्बरके प्रारम्भमें ब्रिटिश समाचारपत्रोंने खान अब्दुल ग़फ्फ़ार खाँके 
विरुद्ध एक अभियान प्रारम्भ कर दिया। (दि डेली एक्सप्रेस ने एक संवादका 
शीर्षक यह दिया, “लाल कुर्तीवालोंकी सहायतासे खान अब्दुल ग़फ्फ़ार खाँ द्वारा 
भारतमें पवित्र युद्ध प्रारम्भ करनेकी धमकी ।” यह संवाद 'भारतके एक प्रथम 
अधिकारी व्यक्ति! का भेजा हुआ था| उसमें कहा गया था : 

“गांधीकी यूथ लीगसे शुरू करके खान अब्दुल ग़फ्फ़ार खाँने लाल कुर्तीवालों- 
च खुदाई खिदमतगारोंमें बदल दिया हैँ, जिनका कि वे बार-बार पवित्र युद्ध 

खान अब्दुल ग़फफ़ार खाँ 

“जिहाद' के लिए आह्वान कर रहे हैं । स्वयं उनके शब्दों में, आप लोग विश्व- 
को अधाभिक लोगोंसे मुक्ति दिलानेके कार्यकी आधारशिला होंगे । आप भारतको 
उन अत्याचारी अंग्र॑जोंसे मुक्ति ठिलानेवाले लोग होंगे, जिन्होंने न केवल भारत 
को बल्कि सारे इस्लामी संसारको बर्बाद कर डाला हैं। आप हृदयहीन ब्रिटिश 
राष्ट्रके पंजेसे इस्लाम तथा शेष विश्वको छुड़ायेंगे । और अपनी मातृ-भूमिको 
स्वतन्त्र करनेसे, उसके कंधेसे विदेशी जुएको उतारकर फेंकनेसे वड़ा और कोई 
धमंयुद्ध 'जिहाद' नहीं है ।' 

“ख़ान अब्दुल ग़फ्फ़ार खाँ अपनी बढ़ती हुई सेनाके लिए मात्र एक अधिनायक 
ही नहीं हैं जिसके पीछे कि शहीदका प्रभामंडल जाज्वल्यमान है, अपितु वे ईश्वर- 
के भेजें हुए इस्लामके मुक्तिदाता भी हैं । 

इस समाचारपत्रननें ख़ान अब्दुल ग़फ्फ़ार खाँको एक जन्मजात समाचार 
ग़ढ़नेवाला पत्रकार, अनुभवी शेखीखोर और अपने ढंगका अकेला अवसरवादी' 
बतलाते हुए आगे लिखा, “बिना किसी संयमके, बिना किसी मर्यादाके वह 
ब्रिटेनके विरुद्ध आग उगलता हुआ बढ़ता चला जाता हैँ । वह उन कवीलोंमें, 
जो शीघ्र ही उत्तेजिन हो उठते हैं, असंतोष फंलाता जाता है। वह सारे भले 
मुसलमानों काइसलिए आह्वान करता हैँ कि वे आक्रमणकारी अंग्रेजोंसे युद्ध 
करनेको तंयार रहें । प्राप्त सूचनाके आधारपर बतलाया जाता है कि उसने अपने 
आदमियोंसे यह कहा, “आप अपनी इन बन्दूकोंको कवीलोंके झगड़ोंमें अपने पड़ो- 
सियोंके लिए इस्तेमाल न करें बल्कि इनका प्रयोग अंग्रेजोंको हिन्दुस्तानसे बाहर 
निकालनेंमें करें। 

इस संवादमें अन्तमें कहा गया था, “ख़ान अब्दुल ग़फ्फ़ार खाँ कांग्र ससे 
सम्बद्ध अपने लाल कुर्ती संगठनमें सचमुच बादशाहकी स्थिति रखता है । अब इस 
विलक्षण व्यक्तिमें इतनी हिम्मत हो गयी है कि वह ब्रिटेनकों अपनी गिरफ्तारीके 
लिए चुनौती दे, क्योंकि उसे इस बातकी इजाज़त दे दी गयी है कि वह सीमा- 
प्रान्तकी प्रत्येक पहाड़ीके ऊपरसे 'जिहाद' की पुकार करे--इस विश्वासके साथ 
कि एक दिन उसकी पुकार नाटकीय ढंगसे सुन ली जायगी ।” 

दि डेली मेंलके एक समाचारमें कहा गया था : “सीमाप्रान्त सोवियत 
रिपब्लिककी दूरकी एक सेनिक चौकी हैँ । “वह भारतपर आक्रमण करनेका 


सबसे मर्मान्तक स्थान है । “खबर दर्रेके पार रूसी सोना बरसाया जा रहा हैं 


“उनका नेता भयानक खान अब्दुल ग़फ्फ़ार खाँ है, जो जेलका पंछी हैं और 
अंग्रेजोंका एक हृदयहीन शत्रु है ।” 

सन्धिका उल्लंघन 

इसके विपरीत ब्रिट्रेनके उदार दलीय संसद-सदस्य एवं 'नेकेड फकीर नामक 
पुस्तकके प्रणेता मि० रावर्ट वर्नेशने अपनी खान अब्दुल ग़पफ़ार खाँके साथ को 
गयी भेंटके यह संस्मरण लिखे हैं : 

“उनके भाई डा० खान साहवका सहसा मुझे फोन मिला । उन्होंने कहा कि 
यदि में तुरन्त ही उनके बँगलेपर पहुँच सके तो मेरी खान अब्दुल गफ्फ़ार खाँसे 
भेंट हो सकती है । अंधेरा धिर आया था और विजली तथा गड़गड़ाहटके साथ 
आँघी घिरती आ रही थी । मुझे प्रथम दृष्टिमें ख़ान अब्दुल ग़फ्फ़ार खाँ ऐसे लगे 
मानों मेरे चक्षुओंके आगे महाप्रभु ईसाका परम्परागत रूप ही प्रत्यक्ष हो गया है । 
वे मुझसे टूटी हुई-सी अंग्रे जीमें वात करने लगे और उनके भाई डा० खान 
साहवको दुभाषिया बननेका कष्ट देना पड़ा । 

उन्होंने मुझसे जो कुछ कहा, उसका सार इस प्रकार हैं : 

“भारत सरका रको मेरे आन्दोलनके सम्बन्धमें भ्रम हैँ । में अंग्रेजोंको घुणाकी 
दृष्टिसि नहीं देखता । मेरी मांग केवल यह हैं कि सरकार हमारे सीमाप्रान्तमें भी 
वे सुधार लागू करे जो उसने भारतके शेष अन्य भागोंमें लागू किये हैं । मेंने कभी 
यह घोषित नहीं किया कि सरकारको भू-राजस्व करका भुगतान न किया जाय । 
में स्वयं एक ज़मोंदार हूँ और अपना लगान दे चुका हूँ । मुझे रूससे किसी प्रकार- 
का अर्थ नहीं मिला हैं । मेरा सोवियत रूससे कोई सम्बन्ध ही नहीं हे । यद्यपि 
अंग्र जोंने मुझे कारावासमें डाले रखा है फिर भी में उनसे घृणा नहीं करता । 
मेरा आन्दोलन सामाजिक है और राजनीतिक भी । मैं छाल कुर्तीवालोंको यह 
सिखलाता हूँ कि तुम अपने पड़ोसीको प्रेम करो और सर्वदा सत्य बोलो | मुसल- 
मान एक युद्ध-प्रिय जाति हैं। वह अहिसाके सन्देशको सरलतासे ग्रहण नहीं कर 
पाती । में उसे अहिंसाके पथपर अग्रसर करनेका पूरा प्रयत्न करता हूँ । 

उनके व्यक्तित्व और वाणीका मुझपर जो . प्रभाव पड़ा उसे मैंने इन शब्दोंमें 
लिखा : “ख़ान अब्दुल ग़फ्फ़ार खाँ एक कृपालु, भले और उससे भी अधिक एक 
प्रेम करने योग्य व्यक्ति हैं। यदि कोई वृद्ध जार्ज लैन्सबरीके सम्बन्धमें यह सोचे कि 
वे एक भयानक क्रान्तिकारी हैं, वैसे ही खान अब्दुल ग़फ्फ़ार खाँके सम्बन्धमें यह 
कल्पना करना होगा कि वे ब्रिटिश राज्यके एक निर्दय शत्रु हैँ । 

सन्धिकी अवधिमें सीमाप्रान्तमें तनावकी स्थिति स्थायी रूपसे थी और शासन 
विशेष कानूनों, अध्यादेशों और कठोरतम दण्डोंको साथ लेकर फौजी ढंगसे चल 
रहा था । खान अब्दुल गफ्फ़ार खाँने इस क्रर स्थितिका विरोध करनेके लिए एक 
आन्दोलन चलाया और परिणामस्वरूप वे सरकारकी दृष्टिमें एक हौवा; मिथ्या 

खान अब्दुल ग़फ्फ़ार खाँ 


भय वन गये । वे छः फुट तीन इंचकी पठानकी पौरुषमयी काया लिये, लम्बे-लम्बे 
डग भरते हुए, खुदाई खिदमतगारोंके केन्द्र स्थापित करते एक गाँवसे दूसरे गाँवममें 
गये और उनका संगठन सारे प्रान्तमें फेल गया। उनके अनुयायी पूर्ण रूपसे शांत 
थे। उनके विरुद्ध हिसाका एक भी आरोप पूरी तरहसे सिद्ध नहीं हो सका । 
कलह-प्रिय सींमान्तके निकट, भारतके राष्ट्रीय आन्दोलनसे अत्यधिक निकट इस 
अनुशासित आन्दोलनके इतने शीघ्र लोकप्रिय हो जानेके कारण पश्चिमोत्तर 
सीमाप्रान्तकी सरकारका आसन हिल उठा । 

सीमाप्रान्तके चीफ़ कमिश्नर सर राल्फ ग्रिफिथ २२ दिसम्वरको एक दरवार- 
का आयोजन करने जा रहें थे। उसमें सम्मिलित होनेके लिए उन्होंने खान 
अब्दुल ग़फ्फ़ार खाँके पास निमंत्रणपत्र भेजा परन्तु उन्होंने चीफ़ कमिश्नरके पास 
जाना अस्वीकार कर दिया । तत्पश्चात्‌ चीफ़ कमिश्नरने एक आदेश भेजा जिसमें 
उन्हें मिलनेंके लिए बुलाया गया था । खान अब्दुल ग़फ्फ़ार खाँने इस आदेशकी 
भी अवहेंलना कर दी और मुख्यायुक्तसे मिलने नहीं गये । अन्तमें उनको लानेके 
लिए पुलिसका एक सिपाही भेजा गया । चीफ़ कमिइ्नरसे भेंट होनेपर खान 
अब्दुल गफ्फ़ार खाँने उनसे कहा, 'में एक सरल व्यक्ति हूँ और मुझको सीधी बात 
अच्छी लगती है । कृपया मुझसे कूटनीतिज्ञके रूपमें चर्चा न कीजिएगा । इसपर 
सर राल्फ़ने उत्तर दिया, खान साहब, राजनीति एक खेल है, जिसमें शतरंजकी 
चालें चली जाती हैं | में आपको मात दूँ और यदि आप दे सके तो मुझको मात 
दें ।! 'तब मैं आपसे बातचीत करनेके लायक आदमी नहीं हूँ ।” खान अब्दुल 
ग़फ्फार खाँ इतना कहकर उठ खड़े हुए । तब सर राल्फ ग्रिफिथने अपना स्वर 
बदला और उन्हें रोका । तत्पश्चात्‌ चर्चा आगे बढ़ी । 

चीफ़ कमिश्नरने अपनी भेंटमें तीन सम्भावित खतरोंका उल्लेख किया जो 
कि उनकी रायमें देशके सामने थे--पहला कबाइलियोंसे, दूसरा अफ़गानिस्तानसे 
ओर तीसरा रूससे । खान अब्दुल ग़फ्फ़ार खाने उनसे कहा कि आप वास्तवमें 
कबाइलियोंकी ओरसे चिन्तित हैं और उनमें सुधार करना चाहते हैं तो में आपको 
अपना सहयोग देनेंको तेयार हूँ तथा आपकी सहायता करनेको तैयार हूँ । परन्तु 
इसके लिए आपको अपनी वर्तमान कबाइली लोगोंसे सम्बन्धित नीतिका त्याग 
करना होगा और कबाइलियोंको अपना शत्रु नहीं बल्कि मित्र समझना होगा । 
हमारे सहयोगसे आप ऐसी योजना कार्यान्वित कर सकेंगे जिससे उन लोगोंको 


अत्यधिक लाभ होगा । 
चीफ़ कमिद्मरने एक पेन्सिक और कागज उठा लिये और उन्तकी बातोंको 

विस्तारसे लिखने रंगे । खान अब्दुल ग़फ्फ़ारने उनसे कहा : आप ऋवाइब्टवॉंको 


मरवानेमें और विनाश करनेमें जितना खर्च करते हैं यदि उसका क्षात्रा भी उतके 
विकासके लिए व्यय करनेको तैयार हों तो इस क्षेत्रमें गृह-उद्योगोंका प्रारम्भ दा 


त्रा्प #पहन्लर्ि्गॉ>ॉकिन्नाडी रसायन 


जाय । उससे वे सम्मानपर्वक अपनी स्वतंत्र जीविकाका उपार्जन कर सकते ऋर 
उद्योग, शिल्पकला तथा व्यापारको भी सीख लेंगे। कवाइलियोकि क्षत्रस विद्यालूद 
खोले जायें जो उनके वालकोंको नये जीवनकी ओर ले जानेमें सहायता करें । 
रोगके संकटमें उन्हें मदद देनेके लिए चिकित्सालय भी खोलना चाहिए 
सुविधाओंके मिल जानेसे ये आत्मसम्मानी और वीर लोग पख्तुन समाजछो छाझ 


पहँचानेताले सदस्य वन जायेंगे । अफगानिस्तानसे खतरेके सम्बन्धर्म खान ऋच्द 


सरकारको आप नहों चाहते वह वहाँ टिक नहीं पाती। दूसरी दाठ द 
रक्तके नाते अफ़गानके लोग हमारे बन्धु हैं और जव आपकी हमारे साथ नह 
रहेगी तो यह स्वाभाविक हैँ कि वे आपके मित्र वन जायें । 

खान अब्दुल ग़रफ़ार खाँनें रूमके खतरेके वारेमें कहा, रूसो खतरका सानका 
करनंका सबसे उत्तम उपाय यह ह कि आप हमें हमारे अधिकार रर ह 
अपनी भूमिके स्वामी वन जायें । हम पस्तूनोंकी जाति बहुत बड़ी है. और आठ 
लेकर पंजावके मध्य भागतक फंली हुई है । इस जातिपर कोई आक्रमण चहों ऋर 
सकता ओर यदि कोई हमसे युद्ध छेड़ना भी चाहेगा तो हम अपने देझको उुरक्षारु 
लिए सब कुछ वलिदान करनेको तंयार हैं ।' 

सर राल्फ ग्रिफिथने चर्चाकी सारी विशेष वातोंकों लिख लिया और छान 
अब्दुल ग़फ़्फ़ार खाँसे कहा कि में वाइसरायसे परामर्श लेने दिल्‍ली जा रहा 
उनकी मुद्रा और भावोंसे खान अब्दुल ग़फ़्फार खाँको यह प्रतीत हुआ (कऋ उनक्छ 
इन प्रस्तावोंके प्रति सहानुभूति हैं । 

सर राल्फ खान अब्दुल गफ़्फार खाँसे बोले, 'मुझे आञ्ा हैं कि आप मुझसे 
फिर मिलेंगे ।' 

वे बोले, अवश्य, यदि आज जंसी ही परिस्थितिने मुझे यहाँ आनेको विवज्ञ 
कर दिया ।' उनका तात्पर्य पुलिस द्वारा बुलवानेंसे था। चीफ़ कमिइतर सर 
रालफ़नें उनकी बात सुनकर कहा : 

बाहर बेठे हुए इन खानों और ख़ान वहादुरोंको देखिए। ये लोग बराबर 
कई दिनोंसे मुझसे भेंट करनेकी प्रतीक्षा कर रहे हैँ लेकिन में इन लोगोंसे नहीं 

खान अब्दुल ग़फ्फ़ार खाँ 


मिलना चाहता और मेरे वार-बारके अनुनयके वाद भी आप मुझको उपक्ृत नहीं 
करना चाहते ।' 
खान अब्दुल गफ्फ़ार खाँने हँसते हुए कहा, 'ग्रिफिथ साहब, ये लोग व्यक्ति- 
गत स्वार्थके लिए आपके चारों ओर घूम रहे हैं जब कि मेरा इस तरहका कोई 
इरादा नहीं है । तब में इस. रास्तेपर चलकर अपनेको क्‍यों थकाऊ ?' 
उनकी इस बातपर सर राल्फ ग्रिफिथने मेजपर एक घूसा मारकर कहा, 
“वह निश्चित ही एक अभागी सरकार है, जिससे ईमानदार लोग दूर रहते हैं 
और जिसे वेईमान घेरे रहते हैं। उसका विनाश भला कौन रोक सकता है ? 
ईद्वर ब्रिटिश सरकारकी रक्षा करे ![' 
इस भेंटके पश्चात्‌ चीफ़ कमिइनर वाइसरायसे मिलनेके लिए दिल्ली चले 
गये । खान अब्दुल ग़फ्फ़ार खाँने लिखा हैं : “मुझे यह विश्वास हुआ कि ईश्वर- 
की इच्छा हुई तो मेरा देश और मेरा समाज कुछ तो लाभान्वित हो ही जायगा। | 
परन्तु वाइसरायसे मिलनेके पश्चात जैसे ही सर राल्क ग्रिफिथ वापस आये उन्होंने 
२४ दिसम्बर १९३१ को मुझे जेल भेज दिया । सारे देशमें सबसे पहले गिरफ्तार 
होनेवाले व्यक्तियोंमेंसे में एक था ।”' 
सरकारने उसके दूसरे दिन बड़े दिनको खुदाई खिदमतगारोंके विरुद्ध कानूनी 
काररवाई की । उसकी सेनाके छः दस्तोंने पेशावर शहर और देहाती क्षेत्रके उन 
स्थानोंपर, जहाँसे लोग निकलकर जा सकते थे, नाकावन्दी कर दी । २४ 
दिसम्बरकी रातकों ख़ान अब्दुल ग़फ्फ़ार खाँ, डॉ० खान साहव तथा जिलेभरके 
नेता गिरफ्तार कर लिये गये । 
खान बन्धुओंको १८१८ की धारा ३ के अन्तर्गत बन्दी किया गया । उन्हें 
अटकके पुलतक ले जाया गया और वहाँ एक रेलगाड़ीमें बेठा दिया गया । 
डॉ० खान साहबके सबसे बड़े पुत्र सादुल्‍्ला खाँ कुछ दिन पहले ही इंगलण्डसे 
आये थे ओर प्रान्तीय कांग्रेस कमेटीके मंत्री चुने गये थे। उनको भी गिरफ़्तार 
करके उनके पिता और चाचाके पास बैठा दिया गया। मिसेज़ खान साहब 
थोड़े दिन पहले गाँव आयी थीं। उनको तथा उनके सारे परिवारकों आधी रातको 
सोतेसे जगा दिया गया और मकानको पुलिसकी तलाशीके लिए खाली करनेको 
, कहा गया । डॉ० ख़ान साहबके दूसरे पुत्र ओबेदुल्ला खाँ जेलसे छुटनेके बाद पुनः 
स्वास्थ्यलाभ कर रहें थे, उनको गिरफ्तार कर लिया गया । यद्यपि पिता और 
पुत्रोंकी एक साथ ही बन्दी किया गया था परन्तु उनको एक ं नहीं रखा 
गया । डॉ० खान साहब एक स्पेशल ट्रेन द्वारा इलाहाबाद ले जाये गये और 

सन्धिका उल्लंघन 

उनको ननी जेलमें रखा गया, खान अब्दुल गफ्फ़ार खाँ विहारमें हजारीबाग जेल 
में रखे गये और सादुल्‍ला खाँको बनारस जेल भेज दिया गया। घरपर केवल 
डॉ० ख़ान साहवकी दो पत्नियाँ और उनके छोटे बच्चे छोड़ दिये गये । अन्य 
पख्तुन महिलाओंकी भाँति खान अब्दुल ग़फ्फ़ार खाँकी दो बहनें आन्दोलनमें भाग 
ले रही थीं। वे वहुत-सी सावंजनिक सभाओं और जुलूसोंमें भी गयी थीं परन्तु 
उनको गिरफ्तार नहीं किया गया। फिर भी उनके पुत्रोंको बन्दी बना लिया 
गया । उनके दूर और पासके रिब्तेके सभी भाई पकड़ लिये गये । इसके पश्चात्‌ 
प्रमुख खुदाई खिदमतगारोंकी सामूहिक रूपसे धर-पकड़ शुरू हो गयी । 

ट्रेनकी एक घटनाका विवरण देते हुए ख़ान अब्डुल ग़फ्फ़ार खाँ कहते हैं : 
“जब भी हम अपने डिब्बरेंकी खिड़कियोंके पल्‍ले ऊपर उठाते थे, पुलिसका एक 
पंजाबी दरोगा उन्हें तुरन्त नीचे गिरा देता था ताकि कोई हम लोगोंको देख न 
सके । मेंने उससे कहा, 'जवान, हम लोग औरतें नहीं हैं जिनको लोगोंकी न जरोंसे 
वचानेके छिए तुम खिड़कियाँ बन्द कर देते हो ? लेकिन मेरी वातका उसके 
ऊपर कोई असर न हुआ । जब हम संयुक्त प्रदेशमें पहुंचे तब एक ब्रिटिश अधि- 
कारी, एक गोरे सिपाहीके साथ हमें अपनी हिफाज़तमें लेनें आया । अधिकारी 
मेरे निकट आया । उसने मेरे डिब्बेका दरवाजा खोला और बोला, क्रपया नीचे 
उतर चलिए और अपनी टाँगोंको आराम देनेके लिए प्लेटफार्मपर टहल लीजिए । 
अब आप इस अंग्रेज और पंजाबी मुसलमान पुलिस अधिकारीके बीचके अन्तर॒पर 
ध्यान दीजिए । हम इन्हीं मुसलमानोंके लिए अंग्रजोंसे लड़ रहे हैं । जिस समय 
में अपने डिब्बेमें बैठा था, वह अंग्रज अफसर अपने हाथमें शरावका एक गिलास 
लेकर मेरे पास आया और उसने मुझे वह भँट करनी चाही । उसने स्नेंहसे कहा, 
कृपया इसे पी लीजिए । जब मेने उससे कहा कि में शराब नहीं पीता तो 
उसको मेरी वातपर आश्चय हुआ । में उसकी सहानुभूति और स्नेहको कभी नहीं 
भूलंगा । 

चीफ़ कमिइ्नरनें एक विज्ञप्ति प्रसारित की। उसके बाद २४ पृष्ठोंका छपा 
हुआ एक लूम्बा पत्रक निकाला, जिसमें खान अब्दुल ग़फ्फ़ार खाँ तथा खुदाई 
खिदमतगारोंकी प्रवृत्तियोंका एक-एक महीनेका ही नहीं, प्रायः एक-एक दिनका 
क्रमसे लेखा प्रस्तुत किया गया था जिनके कारण भारत सरकारको सामूहिक 
रूपसे गिरफ्तारियाँ करनी पड़ीं और १५ कठोर अध्यादेशोंकी घोषणा करनी 
पड़ी । अध्यादेश १३ में, जिसमें कि सीमाप्रान्तकी सरकार और उसके अधि- 
कारियोंको विधि तथा व्यवस्था क्रायम रखनेके लिए विशेषाधिकार प्रदान किये 

खान अब्दुल ग़फ्फ़ार खाँ 


स-. 


गये थे, ६१ वाक्य-खण्ड थे 
भारत सरकारके एक प्रकाशन इंडिया इन १९३१-३२ में इन घटनाओंका 
सारांश इस प्रकार दिया गया था : 

“दिसम्बरके प्रारम्भमें पेशावर जिलेमें छाल कुर्तीवालोंका एक शिविर 
लगा । उसमें तम्वू गाड़े गये, फौज़ी तरीकेसे कवायद की गयो और युद्ध-नोतिका 
शिक्षण दिया गया । इस शिविरमें इस वातका प्रयत्न भी किया गया कि सीमाके 
उस पारके कवाइली क्षेत्रोंमे भी लाल कुर्ती आन्दोलनका प्रसार किया जाय । 
शासकोंके प्रति द्रोह एवं घुणा जाग्रत करनेके उद्देश्यसे स्वात इलाकेमें उत्तेजना 
फंलानेवाली छोटी पुस्तिकाएँ बाँटी गयीं । पहली दिसम्वरको प्रधान मंत्रीने जो 
घोषणा की उसमें उन्होंने निकट भविष्यमें ही सीमा-प्रान्तमें कतिपय वधानिक 
सुधारोंको लागू करनेका वचन दिया । सामान्यतया जनताको उससे संतोष प्राप्त 
हुआ किन्तु ख़ान अब्दुल ग़फ्फ़ार खाँपर उसका कोई प्रभाव नहीं पड़ा । वल्कि 
उनके भाषण अब अपेक्षाकृत अधिक राजद्रोहात्मक होने लगे । इन भाषणोंमें 
उन्होंने संघर्षके पुनः छिड़नेपर अपनी तैयारियोंकी चर्चा की जिसमें कि लाल 
कुर्ती आन्दोलनका विकास भी शामिल था । 

१२ दिसम्वरको किया हुआ उनका एक भाषण कांग्रे सके साथ उनके संवबंधको 
स्पष्ट रूपसे प्रकट करता है । इस भाषणमें उन्होंने कहा : “कुछ लोग मेरे विरुद्ध 
यह शिकायत करते हैं कि में अपने निजके पख्तुन राष्ट्रको बेचकर कांप्रेसमें 
सम्मिलित हो गया हूँ। कांग्र स एक हिन्दू संस्था नहीं अपितु एक राष्ट्रीय संगठन 
हैं । वही एक ऐसी संस्था है जो फिरंगियोंके खिलाफ़ काम कर रही है । ब्रिटिश 
राष्ट्र समान रूपसे कांग्रेस और पठान दोनोंका शत्रु हैँ। उससे मुक्ति पानेके 
लिए इन दोनोंने अपने आगे एक समान उद्देश्य रखा है । मेरे कांग्रेसमें शामिल 
होनेका यही कारण है ।” 

खान अब्दुल ग़फ्फ़ार खाँ और उनके भाईने २२ दिसम्बरको आयोजित चीफ 
कमिद्नरके दरवारके आमंत्रणको अस्वीकार कर दिया । सामान्य रूपसे लोगोंका 
यह अनुमान था कि इस समारोहमें सुधारोंको प्रारम्भ करनेके सम्बन्धमें कुछ 
महत्त्वपूर्ण घोषणाएँ की जायेंगी । मुख्य आयुक्तके इस दरवारसे २ दिन पहले २० 
दिसम्व॒रको सीमाप्रान्तकी कांग्रेस-समितिकी एक बैठक हुई जिसमें कतिपय प्रस्ताव 
स्वीकृत हुए । उनमें कहा गया कि हमें इन सुधारोंसे संतोष नहीं होगा, लाल कुर्ती- 
वालोंके संगठनका ध्येय पूर्ण स्वाधीनता है । गांधी-इरविन समझौतेको भंग करने- 
को कांग्र सकी अखिल भारतीय समितिसे कहा जाय तथा ख़ान अब्दुल ग़फ्फ़ार 

खाँसे यह आग्रह किया जाय कि वे स्वयं वम्वई जाकर, सविनय अवज्ञाकों पुन- 
ग्रहण करनेकी योजनापर मि० गांधीके साथ विचार-विमर्श करें। नव वर्षके 
प्रथम दिन एक विशाल सभाके आयोजन और उसमें कांग्र सका झण्डा भी फहरानें- 
की बात निश्चित की गयी। यह समारोह लाल कुर्तीवालोंकी शक्ति और क्षमताका 
एक प्रभावोत्पादक प्रदर्शन वने इसलिए उसकी तंयारियाँ शीत्र ही प्रारम्भ कर 
देनेका निग्चय भी किया गया। स्पष्ट हें कि एक सामान्य ढंगसे चलनेवाली सरकार 
अपने सामान्य कानूनोंकी सीमाओंमें रहकर इस घमकीका सामना नहीं कर सकती । 
उसके लिए यह सम्भव नहीं है इसलिए २४ दिसम्बरको कुछ अध्यादेशोंकी घोषणा 
की गयी और उनको प्रदेशमें कार्यान्वित किया गया । खान अब्दुल ग़फ्फ़ार खाँ- 
तक अन्य कुछ नेता विना पूर्व सूचना दिये हुए २४ दिसम्बरकी रातमें गिरफ्तार 
क्र लिये गये । पेशावर जिला सेनाके छः दलोंको सौंप दिया गया जिन्हें कि आव- 
इयकता होनेपर इधर-उधर भेजा जाता हैं । महीनेके अंतिम सप्ताहमें पूरे पेशावर 
जिलेकी स्थितिपर तेजीसे नियंत्रण कर लिया गया और राजस्व करकी मदमें एक 
लाख रुपया एकत्र कर लिया गया । इसमें अपवादस्वरूप कंत्र७८ः २९ दिसम्वरके 
उपद्रवकी घटना हैँ जिसमें कि एक बहुत वड़ी, दंगा करनेवाली भीड़को सेना द्वारा 
तितर-बितर किया गया । कोहाटमें २६ दिसम्बरको उपद्रवकी एक गम्भीर 
घटना हुई जब कि लोगोंकी एक वहुत बड़ी भीड़नें जान-वृझकर, छावनीमें बल- 
पूर्वक प्रवेश करना चाहा । डिप्टी कमिइनरक व्यक्तिगत अनुनय और फिर 
चेतावनीके बाद भी उसने वहाँसे चले जानेंसे दृढ़ताके साथ इनकार कर दिया । 
उसका उपद्रव बढ़ता ही चला गया। उसने नेताओंक़ी गिरफ्तारियोंको रोकनेकी 
चेष्टा की और सेनाकी टुकड़ियोंपर पत्थर वरसायें । इस परिस्थितिमें भीड़को 
तितर-बितर करने तथा उपद्रवको रोकनेके लिए गोली चलाना अनिवार्य हो 
गया । स्थितिको नियंत्रणर्में लाया जाय इससे पहले ही १५ आदमी मर गये और 
लगभग ३० घायल हो गये। दूसरे दिन स्थानीय अधिकारी उस क्षेत्रमें गये जहाँके 
अधिकांश व्यक्ति प्रदर्शनमें शामिल्ल थे। उनके सामने गाँववालोंने अपना दोष 
स्वीकार किया और यह वचन दिया कि वें लाल कुर्ती दलका परित्याग कर 
देंगे । उस क्षणसे स्थिति शांत और काबूमें है । 

गांधीजीके लन्दन-प्रयासकी अवधिमें भारतकी राजनीतिक स्थितिमें ह्वास 
हुआ | प्रारम्भसे ही सन्धि एकपक्षीय थी और दमन-चक्र वेगसे घूम रहा था। 
वारडोली काण्डकी जांच म॒च्छित पड़ी थी और संयुक्त प्रान्तकी दशा अत्यधिक 
विगड़ चुकी थी। बंगाल क्रोधसे उबल रहा था । हिलजी शिविरमें गोली चलनेसे 
दो कंदी मर गये थे और लगभग तीस आहत हुए थे । आतंकवादी अपना सिर 
ऊँचा कर रहे थे और सरकार दभनपर बल दे रही थी। पंजाब, सीमाप्रान्त 
और बंगालमें अध्यादेश क्रियान्वित हो गये थे। जवाहरलाल नेहरू गांधीजीसे 
भेंट करने वम्बई जा रहे थे । २६ दिसम्बर १९३१ को उनको रास्तेमें ही वन्दी 
बना लिया गया । इस घटनाके दो दिन पहले खान अब्दुल गफ्फ़ार खाँ और उनके 
प्राय: सभी सहकर्मी गिरफ्तार किये जा चुके थे । 

२८ दिसम्बर १९३१ को गांधीजीने वम्बईकी भूमिपर चरण रखते ही कहा 
कि में इन अध्यादेशोंको. कांग्र सके लिए एक चुनौती मानता हूँ । इसके साथ ही 
उन्होंने यह भी कहा कि यह जो कठोर अग्ति-परीक्षाएँ दी जा रही हैं इनको 
हटानेके लिए भी में कोई उपाय उठा न रखूंगा । एक दिन शामको एक साव॑- 
जनिक सभामें उन्होंने अपनी इस वातको फिर दुहराया । इस सभामें ही उन्होंने 
बंगालकी आतंकवादी प्रवृत्तियोंकी निन्दा की और 'एक सम्पूर्ण जातिके विनाशके 
लिए ब्रिटिश सरकारकी भी भरत्संना की। उस समय पाँचसे कम अध्यादेश लागू 
नहीं थे । गांधीजीने कहा : 

“'में इनको अपने ईसाई वाइसराय लार्ड विलिंगडनके वड़े दिनपर दिये गये 
उपहार समझकर स्वीकार कर रहा हूँ । यदि मुझे आशाकी एक किरण भी दिख- 
लाई देगी तो में उसे संजोऊंगा और चर्चाका परित्याग नहीं करूँगा.। लेकिन यदि 
मुझको अपने प्रयासमें सफलता न मिली तो में आपको ऐसे युद्धमें _ 
आमंत्रण दूंगा जो अंततक चलेगा। पिछले संघर्षमें लोगोंने लाठियाँ खायी थीं, 
इस बार उनको गोलियाँ झेलनी पड़ेंगी । में भारतकी मुक्तिके हेतु लाखों जिन्द- 
गियोंको उत्सर्ग करनेसे भी न झिझकूँगा । यह बात मैंने अंग्रेजोंसे इंगलेण्डमें कह 
दी हैं ।” 

'दि वेलफेयर ऑफ इंडिया लीग” की एक सभाको सम्बोधित करते हुए 
गांधीजीने कहा कि मेंने अपने अंग्रंज मित्रोंकी यह वचन दिया हैं कि भले हो 
गोलमेज परिपदके परिणाम निराशाजनक, नकले हैं फिर भी हम सहयोगके नये 
उपायोंकी खोज करेंगे | परन्तु यहाँ पहुँचनेके वाद मुझे अभेद्य अन्धकार दिख- 
लाई दे रहा है। “मेरी दृष्टिके ठीक सामने अध्यादेशका क्रर यथार्थ खड़ा है । 
उसके जँसा कुछ भी नहीं हैं। वह विधानका एक अमानवीय अंग है, यदि वास्तव- 
में उस विधानको विधानका नाम दिया जा सकता हैं तो । लगानकी अदायगीके 
बारेमें जो आन्दोलन चला उसमें अवज्ञाका दंड गोलियाँ थीं। उन मामलोंके 
अलावा जहाँ आज्ञा-भंग विनाशकारी उग्र भावनाओंको साथ लेकर चल रहा हो, 
यह दण्ड किसी भी प्रकारसे न्‍्याय-संगत नहीं कहा जा सकता । 

गांधीजीकी सभामें उपस्थित कुछ यूरोपियनोंने उनसे पूछा कि “जिन अध्या- 
देशोंपर आपको आपत्ति हैं यदि उनको हटा दिया जाय तो क्‍या आपकी दृष्टिमें 
सहयोगका पथ कुछ खुल सकेगा ? 

“निबचय ही इससे मार्गका एक अवरोध दूर होगा और वातावरण अनुकूल 
बनेगा । गांधीजीने इसे स्वीकार किया । उनसे दूसरा प्रश्न किया गया, “आप 
अध्यादेशोंकी निन्‍दा करते हैं परन्तु इनसे पहले क्या आप सीमा-प्रान्त नहीं जा 
सकते थे ओर वहाँके अधिकारियोंसे नहीं मिल्ल सकते थे ?” इस सवालके जवाब- 
में गांधीजीने कहा : 

“में आपको यह वात वतला देना चाहता हूँ कि गत वर्ष मैंने इस दिशामें 
तीन वार प्रयत्न किया परन्तु मुझको सफलता नहीं मिली । सन्धिके परचात मेंने 
लार्ड इरविनसे पूछा कि क्‍या में सीकाप्रान्‍्त जा सकता हूँ ? में सरकारकों अपना 
पूर्ण सहयोग देना चाहता था इसलिए मुझे उत्तकी मात्र अनुमतिकी ही नहीं अपितु 
उनके प्रोत्साहनकी भी आकांक्षा थी। परन्तु लार्ड इरविनने मुझे इनकार कर 
दिया । इसके पश्चात्‌ मैंने लार्ड विलिगडनसे दो वार निवेदन किया परन्तु पुनः 
असफल रहा । लार्ड इरविनका यह खयाल था कि मेरे वहाँ जानेसे स्थितिमें एक 
उबाल-सा आ जायगा । यदि आप चाहते हैं कि में चौथी वार प्रयत्न करूँ तो में 
उसे करूँगा । आप लोगोंमेंसे यदि कोई मेरी वात सरकारके कानोंतक पहुँचा 
सकता है तो में चाहेगा कि वह मेरा 'एटर्नी' बनकर प्रतिनिधित्व करे और मेरे 
लिए सोमा-प्रान्त जानेकी अनुमति ले आये। सविनय आज्ञ।-भंग में स्वयं एक 
अच्छा परिणाम नहीं मानता और मे उसे तबतक ग्रहण नहीं करना चाहता जब 
तक कि कोई मुझे अपनाने या शुरू करनेको वाध्य ही न कर दे । परन्तु जब भी 

खान अब्दुल ग़फ्फ़ार खाँ 
में उसे प्रारम्भ करूँगा, पूर्ण औचित्यके साथ करूँगा और तब सरकारकी स्थिति 
अनोौचित्यपूर्ण हो जायगी ।” 

“परन्तु आप उन विद्रोह संगठनोंको क्‍्यां कहेंगे जो नियम और व्यवस्थाका 
घ्वंस कर रहे हैं ?' 

“विद्रोह एक ऐसा शब्द है जिसे दूरतक खींचा जा सकता हैं।” गांधीजी- 
ने उत्तर दिया, “'ध्वंसकारी संगठनोंसे यदि आपका अभिप्राय उन तत्त्वोंसे है जो 
शासनके अधिकारोंको बलात अपने हाथोंमे ले लेना चाहते हैँ, न्याय या अन्याय- 
का बिना विचार किये, तो में कहूँगा कि उन लोगोंके लिए भी अध्यादेशोंको 
प्रयोगमें नहों छाना चाहिए । इन अध्यादेशोंके कारण सरकारको सहारा देनेवाले 
व्यक्ति भी शीघ्रतासे उसके प्रति उदासीन होते जा रहे हैं । मेहसे वे भले ही हाँ' 
कहें परन्तु वास्तवमें उनका अभिप्राय 'नहीं से होता हैं । आप मेरा ध्यान वंगाल- 
की ओर खींचना चाहते हैं और मुझसे यह आशा करते हैं कि में प्रत्येक दशामें 
उन ह॒त्याकाण्डोंको रोकनेके लिए वक्तव्य दूं । कोई भी समाज हत्याओंकों सहन 
नहीं करेगा परन्तु इसका अर्थ यह नहीं हैँ कि जिसपर भी सन्देह हो, उसके साथ 
हत्यारे जसा व्यवहार किया जाय । में पूछता हूँ कि बंगाल और अन्य प्रान्तोंमें 
हत्याएँ क्यों होती हैं ? में इस रोगकी जड़तक पहुँचना चाहता हूँ । बंगाल- 
में दो पागल लड़कियोंने एक निर्दोष मजिस्ट्रेटकोी जानसे मार डाला । उन्होंने 
घृणाका विष गहरा पी लिया था। उनको प्रत्येक बात अतिरंजित करके वतलायी 
गयी थी । परत्तु इन सबके नीचे एक सत्यका धरातल भी हैं जो न केवल इन 
भली-चंगी लड़कियोंको-वल्कि किसी प्रान्तके किसी व्यक्तिको पागल वना सकता 
हैं । हिसाकी भर्त्सना करते समय में किसी अंग्रेजके आगे झुकता नहीं । हिसाको 
निमूल करनेके उद्दश्यको लेकर चलनेवाले किसी भी अंग्रेजका में किसी भी सीमा- 
तक साथ दे सकता हूँ परन्तु उसके तरीके मानवीय होने चाहिए, जनरल डायर 
सरीखे नहीं । क्या आप यह आशा करते हैं कि अध्यादेशोंके वातावरणमें आप एक 
संविधानकी श्रमपूर्वक रचना कर सकेंगे ? आपकी यह आशा आधारहीन के । 
अध्यादेशोंके सहारे शासन्त करनेसे अंग्र जोंकी साख बढ़ेगी नहीं और न उससे 
शासित होनेसे भारतीयोंकी । 

आधी रातके समय अपने भाषणका निष्कर्ष निकालते हुए गांधीजीने कहा : 
“जब में जहाजसे उतरा तो मुझे आशा थी कि मुझे ऐसे मार्ग और साधन मिलेंगे 
जिनसे में अपना सहयोग दे सकूगा । परन्तु मुझे अपने रास्तेपर क़दम-क़दमपर 
बड़े-बड़े पत्थर दिखलाई दे रहे हैं और में सोच रहा हूँ कि मुझे क्या करता 

चाहिए ? में मार्ग और साधनोंके लिए व्यग्र हूँ परन्तु मप्ते आशाकी एक किरण 
भी दिखलाई नहीं दे रही हैं । जो इस समय स्थिति चल रही है उसमें हिसाके 
विश्वासी खुली क्रान्तिके लिए खड़े हो जायँगे परन्तु जो लोग अहिसाके प्रति 
प्रतिज्ञावद्ध हैं, वे क्या करें ? उनके लिए तो अकेला मार्ग वच जाता हैं, सविनय 
आज्ञा-भंग । में चाहता हूँ कि क्रिसमसके इन दिलोंमें प्रत्येक अंग्र ज पुरुष ओर 
नारी अपने हृदयको टटोलकर देखे ।” 

गांधीजीने अपना समय व्यर्थ नहीं खोया और वे कांग्रेंसकी कार्यसमितिके 
साथ विचार करने बेंठ गये । उन्होंने समितिको यह सम्मति दी कि उसे अपने 
निर्णयमें परिवर्तनकी भी गुंजाइश रखनी चाहिए क्योंकि सविनय अवज्ञाका संघर्ष 
छेड़नेसे पहले वे सरकारके दृष्टिकोणसे भी परिचित हो जाना चाहते हें और शासन 
के उस रवेयेपर ही उनका निर्णय निर्भर होगा । इस स्थितिमें यह सुझाव आया 
कि इस समय कार्यसमितिकी बैठक स्थगित कर दी जाय और गांघीजी ज्ञीघत्र ही 
वाइसरायसे मिलनेकी अनुमति प्राप्त करनेकी चेष्टा करें । यह सुझाव भी सदस्योंके 
बहुमतसे रद हो गया ओर यह निश्चित हुआ कि महात्मा गांधी वाइसरायको एक 
तार भेजकर उनको कांग्र सके इस विचारणीय विषयकी जानकारी करायें, अत: 
२९ दिसम्बरको गांधीजीने वाइसरायको यह तार भेजा : 

“कल मुझे सीमा-प्रान्त तथा संयुक्त-प्रान्तमें लगाये गये अध्यादेशोंकी खबर 
मिली । यह भी पता चला कि सीमा-प्रान्तमें गोली चली हैँ और उपर्युक्त दोनों 
प्रदेशोंमें मेरे आदरणीय साथियोंकी गिरफ्तारियाँ हुई हैं तथा इनसे भी बढ़कर 
वंगालका अध्यादेश मेरी प्रतीक्षा कर रहा हैं । ऐसी स्थितिमे मैंने सोचा कि 
में जहाज़से उतरूँ ही न। क्‍या मैं इन सबको इस बातका संकेत समझ कि हमारे 
पारस्परिक मेत्रीपूर्ण सम्बन्ध समाप्त हो गये हें अथवा अब भी मुझसे आप यह 
अपेक्षा करते हैँ कि में आपसे मिल तथा मार्गदर्शन लूँ। इस सम्बन्धमें कांग्र सको 
समुचित सलाह देनेका कार्य मुझपर ही छोड़ा गया है । प्रत्युत्तर तार द्वारा भिज- 
वानेकी कृपा करें । 

दिनांक ३१ दिसम्वरके एक तारमें वाइसरायके निजी सचिवने लिखा : 

“हिज़ एक्सलेन्सीकी इच्छा है कि में आपको सूचित करूँ कि वे तथा उनको 
सरकार सभी राजनीतिक दलों और जनताके सभी वरग्गोसे मंत्रीपूर्ण सम्बन्ध बनाये 
रखना चाहते हैं, विशेष रूपसे वंधानिक सुधारोंके बड़े कार्यमें, जिसे वे अविलम्ब 
आगे बढ़ानेंका निर्णय कर चुके हैं । वे आप सबका पूर्ण सहयोग चाहते हैं । फिर 
भी यह सहयोग पारस्परिक होना चाहिए । हिज् एक्सलैन्सी तथा उनकी सरकार 

खान अब्दुल ग़पफ़ार सराँ 
संयुक्त प्रदेश और सीमा-प्रान्तकी कांग्रे सकी प्रवृत्तियोंके साथ सहयोगकी उस 
मैत्रीपूर्ण भावनाका, जो भारतकी भलाईके लिए अपेक्षित है, कोई सामंजस्य 
नहीं पाती । 

“पश्चिमोत्तर सीमान्त प्रदेशमें खान अब्दुल रुपफ़ार खाँ और उनसे निय॑- 
त्रित संस्थाएं शासनके विरुद्ध सतत रूपसे कार्य कर रही हैं । वें जातीय घ॒णाकी 
भावनाको उत्तेजित कर रही हैं । चीफ़ कमिश्नरने उनका सहयोग प्राप्त करनेके 
लिए जो भी प्रस्ताव रखे, वे सव खान अब्दुल ग़फ्फ़ार खाँ और उनके मित्रोंने हठ- 
पूर्वक अस्वीकार कर दिये । उन्होंने पूर्ण स्व॒राज्यके पक्षमें प्रधान मंत्रीकी घोषणा- 
को भी अस्वीकार कर दिया। खान अब्दुल ग़फफ़ार खाँने पिछले दिनों अनेक भाषण 
किये जिनसे किसी निर्माणात्मक कार्यकी अपेक्षा विद्रोहको उत्तेजना मिली । 
उनके सहयोगियोंने कबाइली क्षेत्रोंमें भी उपद्रव फैलानेकी चेष्टा की । हिज् एक्स- 
लेन्सीकी सरकारकी स्वीकृतिसे चीफ़ कमिश्नरने चरम सीमातक सहनशीलता 
दिखलायी । प्रान्तमें वंधानिक सुधारोंको अविलम्द क्रियान्वित करनेका हिज़ 
मंजेस्टीकी सरकारका जो इरादा है, उसके बारेमें भी चीफ़ कमिश्नरने अंतिम क्षण 
तक खान अब्दुल ग़फ्फ़ार खाँका सहयोग प्राप्त करनेका पूरा प्रयत्न किया | सर- 
कारने कोई भी विशेष कार्यवाही करनेको स्वयंको तबतक रोका जबतक कि खान 
अब्दुल ग़फ्फ़र खाँ और उनके सहयोगियोंने सरकारके विरुद्ध शीघ्र संघर्षकी खुले 
तौर॒पर व्यापक तैयारियाँ न्त कर लीं और वे प्रदेश तथा कबाइली क्षेत्रकी शान्ति- 
को गम्भीर धमकी न देने लगे; परन्तु अव सरकारके लिए यह सम्भव नहों रहा हैं 
कि वह कार्यवाहीमें विलम्ब करे | हिज़ एक्सलन्सीको यह ज्ञात है कि गत अगस्त 
मासमें ख़ान अब्दुल ग़फ्फ़ार खाँको प्रदेशमें कांग्रेस आन्दोलनका नेतृत्व करनेका 
उत्तरदायित्व सौंपा गया था और उनको इस बातका भी पता है कि जिस 
स्वयंसेवक संगठनका खान अब्दुल ग़फ्फ़ार खाँने नियंत्रण किया था उसको अखिल 
भारतीय कांग्र स समितिने विशेष रूपसे कांग्रे सके संगठनके रूपमें स्वीकार किया 
था । हिज़ एक्सलन्सी चाहते हैँ कि में आपसे यह स्पष्ट कर दूँ कि उनके ऊपर 
शान्ति और व्यवस्था क्ायम रखनेका जो उत्तरदायित्व है उसके कारण उनके लिए 
यह असम्भव है कि वे ऐसे व्यक्ति या संस्थाओंसे सम्पक रखें जो उपयुक्त प्रवृत्तियों- 
के लिए ज़िम्मेदार ठहरती हैं । गोलमेज़ परिषद्के कार्यवश आप स्वयं भारतसे 
अनुपस्थित रहे और ज॑सा व्यवहार आपने वहाँ पाया उसके प्रकाशमें हिज् एक्स- 
लैन्सी यह स्वीकार करनेंको तेयार नहीं हैं कि इन कार्योकी जिम्मेदारीमें आपका 
हाथ भी हैं अथवा संयुक्त प्रदेश और सीमाप्रान्तमें कांग्रंस द्वारा संचालित इन 

कार्योको आपकी स्वीकृति भी प्राप्त है । यदि वास्तवमें ऐसी ही वात हैं तो हिज़ 
एक्सलेन्सी आपसे मिलनेको इच्छुक हैं । वे अपने विचारोंको आपके सामने इसलिए 
रखना चाहते हैं कि आप सहयोगकी उस भावन्ताकों कायम रखनेमें अपने प्रभाव- 
का प्रयोग करें जो गोलमेंज़ परिपद्‌्की कार्यवाहोको सजीब बनाये हुए थी । परन्तु 
हिज़ एक्सलेन्सी इस वातपर बल देनेके लिए वाध्य हैं कि वें आपसे उन उपायों- 
पर विचार-विमर्शके लिए तंयार नहीं होंगे जो कि हिज़ मेजेस्टीकी सरकारकी 
पूर्ण स्वीकृतिसे बंगाल, संयुक्त प्रदेश और पश्चिमोत्तर सीमाप्रान्तमें अनिवार्य समझे 
गये हैं । उन उपायोंकों तवतक सक्रिय ही रखना हैं जबतक कि उनको लागू 
करनेका प्रयोजन पूरा नहीं हो जाता अर्थात्‌ नियम और व्यवस्थाका समुचित 
संरक्षण, जो कि किसी भी भली सरकारके लिए आवश्यक हैं । हिज्ञ एक्सलेन्सी- 
का यह प्रस्ताव हैं कि इस तारका उत्तर प्राप्त होनेपर विचारोंके इस आदान- 
प्रदानको प्रकाशित कर दिया जाय ।” 

गांधीजीने अपने १ जनवरी १९३२ के तारमे वाइसरायको लिखा : 

“मेरे दिनांक २९ के तारके प्रत्युत्तरमं आपका तार मिला, तदर्थ में हिज़ 
एक्सलेन्सीको धन्यवाद देता हूँ । आपके उत्तरसे मेरे हृदयकों बहुत ठेस ऊंगी । 
अतिशय मेैत्रीपूर्ण भावनाके साथ उठाये गये एक क़दमको इस प्रकारसे अस्वीकार 
कर देना उनके उच्च पदके लिए कदाचित्‌ ही उपयक्त हो, में उनके निकट एक 
जिज्ञासुके रूपमें जाना चाहता था | शासनने जिन अति गम्भीर और असामान्य 
उपायोंका अपनाया हैं और जिनका मेंने उल्लेख किया है, उनपर में चाहता था 
कि वे सरकारके दृष्टिकोणसे प्रकाश डालें । मैंने जो आगे बढ़कर यह पहल 
की हूँ उसके प्रति उनको अभिरुचि दिखलानी चाहिए थी परन्तु उसके स्थान- 
पर हिज़ एक्सलन्सीने इस भावनाको ही स्वीकार नहीं किया । उन्होंने कहा है 
कि में अपने आदरणीय साथियोंका परित्याग कर दूँ । यदि में इस असम्मानजनक 
आचरणका दोषी भी बन जाऊँ तो भी ज॑ंसा कि उनका कहना है, में उनके साथ 
उन विषयोंपर चर्चा नहीं कर सकेगा जो राष्ट्रके लिए अति आवश्यक रूपसे 
महत्त्वपूर्ण हें । 

“पेरी सम्मतिमें अध्यादेशों और कानूनोंके सम्मुख वंधानिक मामले महत्त्व- 
हीन होकर अपना प्रभाव खो देते हैं । राष्ट्रमे यदि हठीली अवरोध-शक्ति न हुई 
तो यह अध्यादेश उसके अति नंतिक पतनके बाद ही समाप्त होते हैं । में आशा 
करता हूँ कि एक संदेहास्पद प्राप्तेकि लिए कोई स्वाभिमानी भारतीय अपनी 
राष्ट्रीय भावनाको मार डालनेका खतरा न उठायेंगा । जब राष्ट्रके पास आंतरिक 

खान अब्दुल ग़फ्फ़ार खाँ 
बल ही नि:शेष हो गया तब वह संविधानकों लेकर ही क्‍या करेगा ? अब में 
सीमाप्रान्तके विषयमें भी कुछ बतलहाना चाहता हूं । आपके तारमें कुछ तथ्योंका 
निरूपण किया गया है, उनके सम्बन्धमें मुझे यही कहना हे क्रि वहाँ विना वारल्ट 
निकलवाये जनप्रिय नेताओंको गिरफ्तार किया जा रहा है। कानूनोंसे बढ़े-चढ़े 
अध्यादेशोंको लागू किया जा रहा हैं । जनताका जीवन और सम्पत्ति नितान्त 
अरक्षित हैँ और उन निहत्थे शांत जनसमूहोंपर, जो अपने विश्वस्त नेताओंकी 
गिरफ्तारीके विरोधमे प्रदर्शन करनेका साहस कर रहे हैं, गोली चलायो जाती 
है । यदि ख़ान अब्दुल ग़फ्फ़ार खाँ पूर्ण स्वाधीनताके अपने अधिकारपर बहू 
देते हैं तो उनका यह दावा स्वाभाविक हैं क्‍योंकि कष्ट-मुक्तिके हेतु उसे लाहौर 
कांग्र समें सन्‌ १९२९ में स्वीकार किया गया है और मेंने भी लंदनमें ब्रिटिश 
सरकारके आगे इस दादेपर ज़ोर दिया हे । इसके अतिरिक्त में वाइसराय महोदय- 
को यह भी स्मरण करा देना चाहूँगा कि उनको सरकारी तौरपर इस वातका 
ज्ञान होते हुए भी कि कांग्र सके आधिकारिक आदेश-पत्रमें स्वतन्त्रताका यह दावा 
भी सम्मिलित है, मुझे कांग्र सके प्रतिनिधिके रूपमें लंदनकी परिपद्में सम्मिलित 
होनेके लिए आमंत्रित किया गया । में यह भी नहों समझ पा रहा हूँ कि क्‍या 
दरबारमें जानेसे इनकार कर देना ऐसा अपराध हैँ जिसपर कारावास दंड अव- 
लम्बित हो सकता हैं ? यदि खान साहब जातियोंके बीच घृणाकी भावनाको उत्ते- 
जना दे रहे हैं तो यह असंदिग्ध रूपसे खेदजनक बात है। उन्होंने स्वयं मेरे समक्ष 
इसके विपरीत घोषणाएँ की हैं। यदि यह मान भी लिया जाय कि उन्होंने जातीय 
घृणाको उकसाया तो उनपर खुले तौरपर मुकदमा चलाना चाहिए था जहाँ कि 
वे अपनेको इस अभियोगके विरुद्ध निर्दोष सिद्ध कर सकते । संयुक्त प्रान्तके संबंध- 
में निश्चित ही हिज़ एक्सलंसीको भ्रमपूर्ण सूचनाएँ दी गयी हैं। “''संयुक्त प्रान्तके 
बारेमें एक लम्बे असेंसे वाद-विवाद चलता आ रहा है और उससे राष्ट्रका हित 
जुड़ा हुआ है, उन किसान लोगोंका जिनकी आ्थिक रीढ़ टूट चुकी हैँ । कोई भी 
शासन, यदि वह अपनी अधीन प्रजाके कल्याणका इच्छुक होगा तो कांग्रंस जसी 
संस्थाके ऐच्छिक सहयोगका स्वागत करेगा जिसके सम्बन्धर्मं यह स्वीकार किया 
जा चुका हैं कि उसका जनतापर अत्यधिक प्रभाव है और उसकी एकमात्र कामना 
जनसेवा है । में साथ ही इस बातको भी कहना चाहता हूँ कि में करबन्दीको 
उस जनताका पुरातन और सहज, अविच्छेद्य अधिकार मानता हूँ जिसके आर्थिक 
भारसे मुक्ति पानेके शेष समस्त उपाय समाप्ष्व हो चुके हों। में इस बातको भी 
अस्वीकार करता हूँ कि किसी भी रूप या आकारमें अव्यवस्थाको बढ़ानेकी 

कांग्र सकी तनिकसी भी इच्छा हें । 

“जहाँतक वंगालका प्रश्न है, कांग्र स ह॒त्याओंकी भर्त्सना करनेमें सरकारके 
साथ हैँ । ऐसे अपराधोंकों निमूल करनेमें सरकार जो क़दम उठायेगी उसमें 
कांग्रस उसे अपना हादिक सहयोग देगी परन्तु जहाँ कांग्रंस अगणित शब्दोंमे 
आतंकवादके तरीक़ोंकी निन्‍दा करती हैं, वहीं वह सरकारके आतंकवादके साथ 
भी अपना किसी भी प्रकारका सम्बन्ध नहीं रखना चाहती। बंगालमें लागू अध्या- 
देश और उसके काननोंने कांग्र सका विश्वास भंग किया हैं । सरकारके इस 
प्रकारके कानूनी आतंकवादकी प्रवृत्तियोंस अलूग कांग्र स अपने निश्चित अहिसा- 
के सिद्धांतकी मर्यादामें ही रहेगी । 

“आपके तारमें यह विचार व्यक्त किया गया है कि सहयोग दोनों ही पक्षोंसे 
होना चाहिए। मुझे यह प्रस्ताव हृदयसे स्वीकार हैं परन्तु आपके तारसे जो निष्कर्ष 
निकलता है, वह यह है कि हिज़ एक्सलेन्सी विना सरकारकी ओरके किसी प्रति- 
कारके, काग्न सके सहकारकी अपेक्षा करते हैं । उन्होंने मुझसे उन विषयोंपर चर्चा 
करना स्पष्ट रूपसे अस्वीकार कर दिया, जिनपर उनके साथ वार्तालाप करनेंके 
लिए में प्रयत्नशील था । मेरे विचारमें दो पक्ष अवश्य हैं । उनमें एक लोक-पक्ष 
हैं जिसे में आपके आगे रख चुका हूँ । इससे पहले कि में कोई निर्णय करूँ और 
तदनुसार कांग्र सको सम्मति दूं, में दूसरे पक्ष अर्थात्‌ सरकारी पक्षको समझ लेनेके 
लिए उत्सुक था । आपके तारके अंतिम गद्यांशके संदर्भमें मेरा यह कहना हे कि 
मेरे साथियोंने सीमाप्रान्त, संयुक्त प्रान्‍्त अथवा जहाँ भी जो कार्य किये हैं उनके 
नेतिक उत्तरदायित्वसे में अलग नहीं हो सकता किन्तु में इस तथ्यकों भी अद्धीकार 
करता हूँ कि उन दिनों भारतसे अनुपस्थित रहनेके कारण मुझे अपने सहयोगियोंके 
कार्यो और प्रवृत्तियोंकी विस्तार रूपसे जानकारी नहीं थी । इस कारण, स्वयंकी 
ज्ञान-वुद्धिके लिए और इसलिए भी कि मुझको कांग्रेस कार्यसमितिको अपनी राय 
और मार्ग-दर्शन देना था मेंने खुले मस्तिष्क एवं स्वेच्छापूर्ण इरादोंकों लेकर हिज़ 
एक्सलैन्सीसे भेंट करनी चाही और मैंने विचारपूर्वक उनको उनके मार्ग-दर्शनके 
लिए लिखा । 

“मैं हिज़ एक्सलैन्सीसे अपनी इस मनोभावनाकों नहीं छिपाऊँगा कि उन्होंने 
ऐ करके मुझे जो उत्तर दिया हैं, वह मेरी मेत्रीपूर्ण और सदिच्छायुक्त पहलका 
उत्तर तो शायद ही कहा जा सके । अब यदि बहुत विलम्ब न हुआ हो तो में 
हिज़ एक्सलैन्सीसे यह निवेदन करूँगा कि वे अपने निर्णयपर पुनविचार करें और 
चर्चाको किसी विशेष क्षेत्र या विषयकी सीमामें प्रतिबन्धित न करके, मुझसे एक 

खान अब्दुल ग़फ्फ़ार खाँ 

मित्रकी भाँति मिले; कोई शर्त न रखें । में अपनी ओरसे उन्हें यह वचन दे सकता 
हूँ कि में सारे तथ्योंका, जो वे मेरे सामने रखेंगे, पूर्वाग्रहहीन खुले मस्तिष्कसे 
अध्ययन करूँगा । में विना किसी हिचकके, स्वेच्छासे सम्बन्धित प्रदेशोंमें जाऊंगा 
ओर अधिकारियोंकी सहायता लेकर दोनों पक्षोंका अध्ययन करूँगा । और यदि मैं 
अपने अध्ययनके पश्चात्‌ इस निष्कर्षपर पहुँचा कि लोग अपनी जगह ग़लत थे 
तथा मुझ सहित कांग्र स कार्यसमितिको वास्तविक स्थितिसे दूर ले जाया गया हूँ 
और सरकार अपनी जगह ठीक हैं तो मुझे सबके सामने इस वस्तुस्थितिको स्वीकार 
करनेमें तनिक भी झिझक नहीं होगी । फिर में इसके अनुसार ही कांग्र सको अपना 
पथ-दर्शन दूंगा। अपनी इस इच्छा और सानुकूल सहमतिके साथ ही में हिज़ 
एक्सलंन्सीके सामने अपनी सीमाएँ भी अवश्य रखना चाहूँगा। अहिसा मेरा पूर्ण 
सिद्धान्त है । मेरा विश्वास हैं कि विशेष रूपसे जिस समय जनताकी सरकारमें 
अपनी कोई प्रभावशाली आवाज़ न हो उस समय सविनय आज्ञा-भंग मात्र उसका 
स्वाभाविक अधिकार ही नहीं हूँ अपितु वह विद्रोह अथवा सशस्त्र क्रान्तिका एक 
प्रभावोत्पादक पर्याय भी है । अतः में अपने सिद्धांतको कभी त्यागूंगा नहीं । इस 
सिद्धांतके अनुसरणकी दृष्टिसे तथा उन अप्रतिपादित विवरणोंके बलपर, जिनको 
भारत-सरकारकी अद्यतन प्रवृत्तियाँ सहारा दे रही हैं, यह समझा गया कि मुझे 
जनताको मार्ग दिखानेका कोई अवसर न मिलेगा अतः कांग्रं स समितिने मेरी 
सलाह मान ली और एक प्रस्ताव स्वीकृत किया, जिसमें प्रयोग रूपमें सविनय 
आज्ञा भड्की योजनाकी एक रूपरेखा प्रस्तुत को गयी है। में इसके साथ ही मूल 
प्रस्ताव भी भेज रहा हूँ। यदि हिज़ एक्सलेन्सी यह उचित समझते हैं कि में उनसे 
आकर भेंट करूँ तो यह प्रस्ताव उस समयतकके लिए स्थगित किया जा सकता 
हैं या कार्थान्वित होनेसे इस आशाके साथ रोका जा सकता है कि चर्चाके परिणाम- 
स्वरूप अन्ततः इसे त्याग ही दिया जायगा । मेरा अपना विचार भी यही है कि 
हिज़ एक्सलेंसी और मेरे बीचका यह पत्र-व्यवहार गम्भीर रूपसे महत्त्वपूर्ण हे 
ओर इसके प्रकाशनमें विलम्ब नहीं होना चाहिए। अतः में अपना तार, आपका 
उत्तर, यह तार तथा कांग्रेस समितिका प्रस्ताव प्रकाशनार्थ भेज रहा हूँ। 

कार्यसमितिके प्रस्तावमें कहा गया था, “जहाँतक पश्चिमोत्तर सीमाप्रान्तकी 
बात है, शासनकी अपनी सूचनाओंसे यह प्रकट होता है किन तो अध्यादेशकी 
घोषणाके लिए और न ख़ान अब्दुल ग़फ्फ़ार खाँ तथा उनके सहकमियोंकी गिरफ्तारी 
और बिना अभियोग चलाये उनके कारावासके लिए कोई अधिकार-पत्र ( वारन्ट ) 
था । कार्यसमिति प्रान्तमें निर्दोष तथा निहत्थे लोगोंपर गोली चलाना 2 


२१८ 





अध्यादेशका राज 


अमानवीय कार्य मानती है और सीमाप्रान्तके वीर लछोगोंको उनके इस साहस 
और धरर्यपर बधाई देती हैँ । कार्य-समितिको इसमें सन्देह नहीं हे कि पश्चिमोत्तर 
सीमाप्रान्तकी वीर जनताने यदि अधिकसे अधिक उत्तेजित किये जानेपर भी अपनी 
अहिसाकी भावनाकों बनाये रखा तो उसका लह और तक़लीफें निश्चय ही भारत- 
की स्वतन्त्रताके लक्ष्यकको आगे ले जायंगी । कार्यसमिति भारतकी सरकारसे यह 
मांग करती है कि वह उन कारणोंकी खोजके लिए एक निष्पक्ष सार्वजनिक जाँच 
विठाये जिनके कारण उसे अध्यादेश तथा उसके अन्तर्गत वहुतसे कानूनोंकी घोषणा 
करनी पड़ी तथा उसे कानूनके सामान्य न्यायालयों और विधानकी सारी मशी- 
नरीको अध्यादेशोंके पीछे कर देनेकी आवश्यकता पड़ गयी ।* 

कार्यसमितिकी रायमें, “इन कानूनों, अन्य प्रान्तोंमें लागू अपेक्षाकृत कम 
गम्भीर कानूनों तथा वाइसरायके तारसे अब यह सम्भव नहीं रहा है कि कांग्र स 
सरकारको आगे अपना सहयोग दे, यदि सरकार अपनी नीति ही मूल रूपसे न 
बदल दे । प्रस्तावमें आगे कहा गया था कि कांग्र सकी मांगोंको दृष्टिमं रखते हुए 


प्रधान मंत्रीकी घोषणाएँ प्री तरहसे असंतोषजनक और अपर्याप्त हैं । सरकारको 


ओरसे कोई संतोषप्रद उत्तर न मिलनेके कारण कांग्र सकी कार्यसमिति सविनय 
आज्ञा-भंगके हेतु राष्ट्रका आह्वान करती हैँ । वह विश्वके स्वाधीन लोगोंसे यह 
अपील भी करती है कि वे भारतके संघर्षकी ओर ध्यानसे देखें; इस विश्वासके 
साथ कि कांग्रंस जिस अहिसात्मक पद्धतिको अपना रही हैँ उसका एक विद्व- 
व्यापी महत्त्व है । यदि यह प्रणाली इस प्रयोगमें सफल हुई तो यह भी सम्भव है 


कि यह भविष्यमें एक प्रभावशाली और नंतिकतापूर्ण तरीकेके रूपमें युद्धको जगह 
लेले।' 


वाइसरायक निजी सचिवने २ जनवरी सन्‌ १९३२ को अपने एक तारमें 


गांधीजीको लिखा : 

“हिज़ एक्सलेन्सी और उनकी सरकार बड़ी कठिनाईसे इस वातका विश्वास 
कर पा रही है कि आपका तथा कार्यसमितिका यह विचार हूँ कि सविनय अवज्ञा- 
की धमकियोंसे हिज़ एक्सलेन्सी आपको मुलाकातके लिए बुलायेंगे और उस भेंटक 
कुछ लाभकारी परिणाम निकलेंगे । कांग्र सने जिस मार्गको ग्रहण करनेका अपना 
इरादा घोषित किया है, उसके जो भी परिणाम होंगे, उनके लिए तथा सरकार 
उसका सामना करनेके लिए जो भी आवश्यक उपाय अपनायेगी उनके लिए भी 
आप तथा कांग्र॑ंस उत्तरदायी होंगे । 


गांधीजीने इसका उत्तर दिया, “यह तो समय ही बतलायेगा कि किसका पक्ष 

खान अब्दुल ग़पफ़ार खाँ 

न्‍्यायसंगत था | में सरकारकों यह आश्वासन देना चाहता हूँ कि संघर्ष कालमें 
कांग्र सकी ओरसे जो भी प्रयत्न किये जायेंगे उनमेसे कोई हेप-भावसे प्रेरित होकर 
नहीं किया जायगा और उनमें अहिसाका कड़ाईक साथ पालन होगा | 

४ जनवरी १९३२ को बहुत सबेरे गांधीजीको गिरफ्तार कर लिया गया 
और यरवदा जेल ले जाया गया जहाँ कि उनको अनिश्चित अवधिके लिए नज़र- 
बन्द कर दिया गया, 'जबतक सरकारकी इच्छा हो तवतकके लिए ।' 

गांधीजीको यह मालम नहीं था कि वलल्‍लभभाई पटेलकी भी गिरफ्तारी हो 
चुकी है अतः उन्होंने सरदारके पास यह संदेश भिजवाया और उसे प्रसारित 
करनेको कहा, 'ईश्वरकी दया अनन्त है । कृपया जनतासे यह कह दीजिए कि वह 
सत्य और अहिसासे विचलित न हो और स्वराज्यप्राप्तिकि लिए अपने जीवन 
तथा अपने सर्वस्वको अर्पित करनेसे तनिक भी न झिझके ।' 

अंग्रेज छलोगोंके लिए उन्होंने मि० वरियर एल्विनके द्वारा यह सन्देश प्रसा- 
रित कराया, “अपने देशवासियोंसे कहिए कि में उन्हें उतना ही प्रेम करता हूँ 
जितना कि अपने देशवालोंको । मैंने घृणा और ईरष्यसिे प्रेरित होकर उनके साथ 
कभी कोई व्यवहार नहीं किया और ईश्वरने चाहा तो भविष्यमें भी नहीं करूँगा । 
में उनके साथ उससे अलग व्यवहार नहीं कर रहा हूं जो इन्हीं परिस्थितियोंमें 
मेंने अपने आत्मीयों और परिचितोंके साथ किया हैं । 

गिरफ्तारीके बाद गांधीजी महादेव देसाईक लिए शीघ्रतामें कुछ आदेश घसीट 
गये थे । उनमेंसे एकमें वेरियर एल्विन साहवसे यह निवेदन किया गया था कि 
वे स्वयं पश्चिमोत्तर सीमान्त प्रदेशमें जाये ओर यह देखें कि वास्तवमें वहाँ क्‍या 
घटनाएँ घटी हैं ? खुदाई खिदमतगार आन्दोलनके कठोर दमनके सम्बन्धमें वंबई- 
में जो समाचार छनकर मिल रहे थे, वे भी बड़ी चिन्ता उत्पन्न कर रहे थे । 
किसी भी पत्नकारको वहाँ प्रवेश नहीं करने दिया जा रहा था। समाचासरपत्रोंमें 
वहाँक जो विवरण छप रहे थे उनका बड़ी कड़ाईसे छान-बीन कर, संन्‍्सर प्रकाशित 
होने दिया जाता था । फलस्वरूप जनता यह जाननेको बड़ी व्यग्र हो उठी थी कि 
पठानोंक भाग्यमें क्या हे ? एल्विन साहब पहले संवाददाता थे जिन्होंने वहाँ प्रवेश 
किया और वहाँकी स्थितिका विस्तार सहित विवरण दिया । उनकी यह रिपोर्ट 
विश्वभरमें प्रसारित हुई परन्तु भारतमें उसपर तुरन्त ही प्रतिबन्‍्ध लगा दिया 
गया । 

देवदास गांधीने दिनांक ७ जनवरी १९३२ की अपनी एक प्रेस विज्ञप्तिमें 
कहा, 'मेरे पिताकी इच्छा यह थी कि में समग्र भारतकी ओरसे अहिंसक पठानों- 

को आदर एवं सम्मान अपित करनेके लिए जितने जश्ञीत्र हो सके में सीमाप्रान्त 
जाऊँ। पश्चिमोत्तर सीमान्त प्रदेंशमें हमारे साथी शासनकी प्रतिरोधी नीतिक 
विरुद्ध एक बड़ी अहिंसक लड़ाईमें लगे हुए हैँ । वे सरलतासे घवरायेंगे नहीं और 
न त्रस्त होकर घुटने टेकेंगे । जितना भी मेंने उन्हें देखा हैं, उसके आधारपर में 
यह कह सकता हूँ कि उनमें कष्ट झेलनें और त्याग करनेकी अपार क्षमता हैं । 
अब उस प्रान्तमें नेता या किसी प्रभावशाली कार्यकर्त्ताकों वाहर नहीं रखा गया 
है फिर भी हम समाचारमपत्रोंमें नित्य चीफ़ कमिश्नरक जो वक्तव्य पढ़ते हें वे 
स्वयंमें नेताविहीन खुदाई खिदमतगारोंके अनुशासन और अहिसासे पूर्ण साहसकी 
अप्रत्यक्ष स्वीकृतियाँ होती हैं । मुझे आज्ञा है कि उनके कट्टोंक प्रति भारतभरके 
मुसलमानोंकी सहानुभूति होगी । यदि मुझे सीमाप्रान्तमें जानें दिया जाय तो मेरा 
पहला कार्य यह होगा कि वहाँ जो गोलीकाण्ड हुए हैं, उनकी जाँच करूं । 
लेकिन में जानता हूँ कि मुझे रोक लिया जायगा या गिरफ्तार कर लिया 
जायगा । 

देवदासकी सहायतासे मि० वेरियर एल्विन पश्चिमोत्तर सीमान्‍्त प्रदेशमें 
गये और उन्होंने अपने बीस पृष्ठके विवरणमें लिखा : 

“जिस दिन महात्मा गांधीकी गिरफ्तारी हुई, उसी दिन शामको मुझे उनका 
सन्देशा मिला । उसमें उन्होंने अपनी यह इच्छा प्रकट की थी कि कोई अंग्रज 
पश्चिमोत्तर सीमाप्रान्तमें जाय और वहाँकी घटनाओंको देखकर बतलाये कि 
वास्तवमें वहाँ क्या हो रहा हैं ? हम लोगोंका खयाल यह था कि मुझे उस प्रदेश- 
में प्रवेश नहों करने दिया जायगा । इसलिए मैंने किन्हीं अन्य सज्जनकों खोजनें- 
का प्रयत्न किया परन्तु मुझको सफलता नहीं मिली । तब मैंने स्वयं ही सीमाप्रान्त 
जानेका निश्चय कर लिया । मैंने अपने साथ भाई शामरावको ले लिया । उनसे 
मुझे सूचनाएँ एकत्र करनेमें बड़ी सहायता मिली। दोरेकी सारी व्यवस्थाको उन्होंने 
संभाला । में छिपकर नहीं गया । मैंने अपना नाम भी नहीं वदला । इतना 
अवश्य था कि सामान्यतया में कमीज़ और धोती पहना करता हैँ परस्तु वहाँ में 
अंग्र जी पोशाकमें गया। पेशावर पहुँचते ही में एक मोटर गाड़ी लेकर शहरमें 
एक दूकानदारके यहाँ चला गया । उसने सब ओर मेरा यह प्रभाव जमा दिया 
कि मैं एक अंग्रेज व्यापारी हूँ और अपने विश्वासपात्र वाबूको लेकर व्यवसायके 
सिलसिलेमें पेशावर आया हूँ । यह प्रभाव मेरे लिए भी छाभप्रद सिद्ध हुआ । 
दूकानदार अत्यधिक भयभीत था, इसलिए नहीं कि वह मेरे ऊपर भरोसा नहीं 
क्रता था बल्कि इसलिए कि महात्मा गांधीसे सम्बन्धित व्यक्तिसे बात करनेतकमे 

खतरा था । मेरी उपस्थितिने एक भय उत्पन्न कर दिया जो कि उन दिनों चल 
रहे दमनकी शक्तिको सूचित करनेवाला एक प्रमाण-पत्र कहा जा सकता है 

“मैंने वहाँ जाते ही सूचनाएँ एकत्र करनी प्रारम्भ कर दों। फिर में छावनीके 
एक होटलमें चला गया और होटलसे डाक-बंगलेमें, जहाँ कि मेंने पुलिसकी जान- 
कारीक लिए अपने सम्वन्धमें एक कागज़की खानापूरी की । इसमें सारे तथ्य सत्य 
दिये गये थे। मेंने पहले दो दिन पेशावर शहरमें ही बिताये । इन दिलनोंमें मेंने 
दुकानदारों, वकीलों, विद्यार्थियों, लाल कुर्ती दलवालों तथा अन्य प्रत्यक्ष साक्षियोंसे 
मुलाकातें कीं। लोगोंको विश्वास दिलाकर उनसे तथ्योंकी जानकारी प्राप्त करना 
वास्तवमें बहुत कठिन कार्य था । कुछ लोग मुझसे पीछेके दरवाजेसे चोरीसे मिलने 
आते थे। कुछ लोग कंवल रातमें ही आते थे। कुछ घरोंक भीतरी कमरोंमें 
मिलते थे, जहाँ प्रकाश मन्द होता था । तीसरे दिन में होशेरा, मरदान, चारसह्दा 
और उत्मानज़ई गया जहाँ कि दमन अपनी चरम सीमापर है । में वेलाह, मंगर, 
दुर्गई आदि गाँवोंमें भी गया और मैंने गाँववालोंसे बहुत-सी बातें कीं । चौथे दिन 
हम लोग कोहाट गये और अत्यन्त कठिनाईक होते हुए भी मेंने वहाँ गोलीकाण्डका 
पूरा विवरण प्राप्त कर लिया । लोग इतना डर गये थे कि कस्बेका एक प्रमुख 
व्यक्ति देहातकी ओर दूरतक टहरूता हुआ गया और सड़कपर उस जगह, जहाँ 
बिलकुल सुनसान पड़ता था, हमारी मोटर-कारके पास आया । मुझे सूचना देनेके 
लिए वह मुश्किलसे इतना साहस जुटा सका । पाँचवें दिन हम लोग खबर दर्रा 
गये । हम वहाँ लिण्डी कोतलूसे लेकर जिन्तरातक पैदल चले । हमें रास्तेमें कई 
जगह गोली चलनेंकी आवाज़ सुनाई दी। मेरे प्छनेपर मेरे मार्गदर्शकने लापरवाही- 
से कहा, 'कुछ नहों, परिवारोंके झगड़े हैं । हम अफ़री दियोंके कुछ गाँवोंमें गये 
ओर उनके साथ स्थितिपर विचार किया । बादमें मुझे मालूम हुआ कि इन दिलों 
पुलिस मेरी खोज कर रही थी । में उससे कैसे बच गया यह एक रहस्य ही है । 
खबरके दरंकी ओर जानेसे पहले मैंने डिप्टी-कमिइनरको एक मैत्रीपूर्ण तथा सीधा- 
सादा पत्र लिखा जिसमें मैंने उनको बतछाया कि में वहाँ क्‍यों आया हूँ । साथ ही 
मेंने उनसे उनकी भेंटके लिए अनुमति माँगी ताकि मैं अधिकारियोंके विचारोंको 
भी जान सकूं ओर एक निष्पक्ष तथा संतुलित विवरण उपस्थित कर सकँ | अपने 
उत्तरमें उन्होंने मुझसे मिलनेसे स्पष्ट इनकार कर दिया, भले ही मेरा कुछ भी हेतु 
हो । इतना ही नहीं, उन्होंने मुझे लिखा कि मुझे सबके सामने गिरफ्तार कर लिया 
जायगा, मेरे सामानकी तलाशी ली जायगी और मुझे पुलिसके पहरेम प्रदेशसे 
बाहर निकाल दिया जायगा । उन्होंने जिस ट्रेन और दिनका अपने पत्रमें उल्लेख 

किया था, वे मेरे लिए सबसे अधिक असुविधाजनक थे । कुछ भी हो, पेशावरके 
अपने दो दिनके प्रवासमें मैंने आधे दर्जन अधिकारियों और सिविलियनोंसे मिलकर 
उनके विचारोंको जाना । इसलिए में इस वातका दावा कर सकता हूँ कि भछे ही 
में अति अल्प समयतक रुक पाया परन्तु मैंने प्रत्येक वर्गके लोगोंके विचार जान 
लिये--शहरवाले, गाँववाले, कांग्रेसजन, सिविलियन और अधिकारी । में अपने 
विवरणके सम्बन्धमें यह दावा नहीं कर सकता कि इसमें भ्रान्ति नहीं हो सकती । 
इस बातको सभी लोग जानते हैं कि मेरी सहानुभूति कांग्रेसके प्रति है फिर भी 
में एक अंग्रंज हूँ और में यह कभी न चाहेंगा कि मेरी अपनी जातिके छोगोंको 
तिरस्कारकी दृष्टिसे देखा जाय । मैंने इस वातका पूरा प्रयत्व किया है कि अधि- 
कारी वर्गके विचारों और तकॉपर भी प्री तरहसे अपना ध्यान केन्द्रित करूँ । 
में ने लोकप्रिय आन्दोलनके दोपोंको भी छिपानेका प्रण्त्न नहीं किया है । वस्तु- 
स्थिति यह है कि स्थानीय अधिकारियोंतकने 'दमन' के तथ्योंकों पूर्ण रूपसे 
स्वीकार किया हैं । उसके ऊपर उन्हें लज्जा नहीं हैँ । वे कहते हैं, यह सीमाप्रान्त 
है । आप छोग; नीचेके प्रदेशोंमें रहनेवाले लोग इन सब बातोंकों न समझ 
सकेंगे । परन्तु नीचे रहनेवाले छोग यह भली भांति समझते हैं कि मनुष्यता 
समान है, चाहे सीमाप्रान्त हो या वम्बई । 

“इस प्रदेशकी राष्ट्रीय प्रवृत्तियोंके सूत्र खान अब्दुल ग़फफ़ार खाँके नामके 
साथ जुड़े हुए हैं । इस भव्यता और शौरय॑से परिपूर्ण आक्ृतिने पठानोंके मनकी 
कल्पनाओंको अपने वशमें किया है । ख़ान अब्दुल ग़फ्फ़ार खाँ एक महान्‌ व्यक्ति 
हैं--शरी रसे महान्‌, हृदयसे महान्‌, समृद्धिसे महान्‌ और अब अपने आत्मिक विचारों- 
से महान--जिनके जीवनका गांधीजीके जीवनसे सादृश्य है । उनके सम्बन्धमें 
आपको भिन्न-भिन्न प्रकारके मत सुननेको मिलेंगे । दिल्लीमें एक अफ़सरने उनका 
ज़िक्र आनेपर मुझसे कहा, वह पुराना दुष्ट ! सीमा-पारके एक छोटेसे गाँवकी 
गढ़ीमें एक अफ़रीदीने मुझसे कहा, वह,''वह तो किसी भी कामका नहीं है । वह 
तो गोलीतक नहीं चला सकता, एक अंग्रेज महिलाने, जो उनके परिवारमें आठ 
वर्षतक रही थीं, उनके सम्बन्धमें अपना मत व्यक्त किया, वे तो ईसा मसीह हैं। 
मि० बर्नेंज अपनी पुस्तक 'मंकेड फ़कीर' में लिखते हैं, 'खान अब्दुल ग़फ्फ़ार खाँ 
एक क्ृपालु एवं सज्जन पुरुष हैँ, बल्कि प्रेम करने योग्य व्यक्ति हैं । उनका नाम 
सामान्य रूपसे 'महात्मा' के नामके साथ लिया जाता हैं लेकिन खान अब्दुल 
ग़फफ़ार खाँके भाषण महात्माजीकी अपेक्षा उम्र होते हैं । महात्माजीमें शरत्रुओंके 
हृदयको जीतनेकी शक्ति है, वह भी उनमें नहीं है । वें अत्यंत कुशल संगठनकर्त्ता 

हैं । वे अपनी इच्छाके अनुसार चलनेवाले व्यक्ति हैं। मूल रूपसे वे एक नेता हैं 


फिर भी वे भले और स्नेहशील हैं । उनके हृदयमें निर्धनोंके लिए निष्कपट प्रेम 
है । उनके मुखपर अहिसाका सत्य चमकता-सा रहता हैँ। जब मेंने उनको 
पिछले साल वबारडोलीमें देखा तो मुझे कवि वर्डसवर्थकी ये पंक्तियाँ स्मरण हो 
आयी जो उन्होंने ऐसे ही किसी पर्वतीय स्थानमें रहनेवाली महान्‌ आत्माके बारे- 
में लिखी थीं : 

“वह अपनी जातिके आदिकालके गुणोंको अबतक संजोये है । 

उसकी प्रतिहिसा और उसके समस्त क्रूर विचार नष्ट हो चुके हैं । 

वह बदलेगा नहों--वह उन्नत शिखरपर रखेगा उस विवेकको, जिसे 

कष्टोंने पाला-पोसा है ।' 

११ जनवरीको जब में पेशावर पहुँचा तब मुझे कोई व्यक्ति छाल वर्दी पहने 
हुए दिखलाई न दिया और ऐसा प्रतीत हुआ कि वस्तुत: आन्दोलनको भू-गर्भमें 
ढकेल दिया गया हैं । जिन उपायोंसे शासनकों यह उपलब्धि हुई, उनपर भी 
विचार किया जाय । 

“२४ दिसम्बरको चीफ़ कमिश्नरने तीन अध्यादेशोंकी घोषणा की थी जिनके 
द्वारा अधिकारियोंके पास अत्यधिक अधिकार आ गये थें। किसी भी मनुष्यपर 
तनिकसा सन्‍्दंह होते ही अध्यादेशके अनुसार वे उसे बंदी वना सकते थे, रोक 
सकते थे ओर उसे अपने नियंत्रणमें ले सकते थे । 

“यदि शासनको संतुष्टि हो जाती और उसे इस बातका तकंयुक्त आधार भी 
मिल जाता कि किसी व्यक्तिने सार्वजनिक सुरक्षाके अहितमें कोई कार्य किया है, 
कर रहा है या करना चाहता है तो उसको किसी भी विशेष क्षेत्रमें प्रवेश करनेसे, 
रहनेसे या रुकनेंसे रोका जा सकता था | आदेशकी अवज्ञाके अपराधमें दो वर्षके 
कारावास या अर्थदण्डका विधान था--उसे दोनों दण्ड भी दिये जा सकते थे । 
अधिकारियोंके हाथोंमें वहुत शक्ति दे दी गयी थी। मकान उनके अधिकारमें थे । 
सामान्य उपयोगमें आनेवाली कतिपय वस्तुओंके संचयपर उनका नियंत्रण था, वे 
विशेष अदालतें क़ायम कर सकते थे और उन संस्थाओंके ऊपर प्रतिवन्ध ः 
सकते थे जो कि उनकी दृष्टिमं खतरनाक हों। अध्यादेशके अन्तर्गत ४,१२९ 
गिरफ्तारियाँ हुईं जिनमें ३,५३१ केवल पेशावर नगरमें हुईं । 

“२५ दिसम्बरसे लाल कुर्तीवालोंका मुख्य कार्यक्रम यह हैँ कि गाँवोंसे स्वयं- 
सेवकोंको धरना देनेके लिए पेशावर दहरमें भेजें । पुलिस इन धरना देनेवालोंके 
नाम और पते लिख लेती हैँ जो कि संस्थाके नियमके अनुसार सच ही बतलाये 

जाते हैं । तव सेनाके सिपाही रातके समय उस गाँवपर आक्रमण करते हैं जहाँके 
वे स्वयंसेवक रहनेवाले होते हैं । सामान्यतया सेनाके ये दल तड़के तीन बजे 
गाँवमें पहँंच जाते हैं और उसे सब ओरसे घर लेते हैं । इसके वाद गाँवके 
मुखिया लोगोंको बुलाया जाता हैं और उनसे कहा जाता हैं कि वे खुदाई खिद- 
मतगारोंको उपस्थित करें । इससे इनकार करनेपर उनको पीटा जाता हैं । यदि 
गाँवमें कोई लाल कुर्तीवाले मिल गये तो उनको पकड़ लिया जाता हैं; निर्दयता- 
से पीटा जाता हैं और उनकी वर्दी उतारकर जला दी जाती हैं। स्थानीय 
( पेशावरका ) कांग्र स कार्यालय जलाकर राख कर दिया गया । शायद कांग्रेससे 
सहानुभूति होनेके अपराध में सारे गाँवपर सामूहिक जुर्माना कर दिया गया अथवा 
उसके निवासियोंपर भू-राजस्व॒ कर वकाया था, इसलिए जुर्माना किया गया । इस 
मामलेमें पलिसने घरोंपर छापा मारा और उसे जो कुछ भी मिला, उसे उठाकर 
ले गयी । कई ऐसे मामलोंका भी पता चला जिनमें पलिसके लोग भीतर जनानेमें 
घस गये। उन्होंने स्त्रियोंके साथ अभद्र व्यवहार किया और उनके गहने तथा 
जवाहरात उतरवाकर ले गये । सेनाकी दौड़ तो गाँववालोंके लिए एक भया- 
वनी वस्तु बन गयी है । उनकी नींद सुरक्षित नहीं रही, पता नहों रातमें कब 
जगा दिये जायें ? कोई आदमी अपनेको सुरक्षित नहीं समझ रहा है, भले ही वह 
स्वयं निर्दोष हो किन्तु उसके किसी सम्बन्धीके अपराधके लिए उसे गिरफ्तार 
किया जा सकता है । बह॒धा जमीदारोंको अपने यहाँ स्पेशल पुलिस” रखनेको 
कहा जाता हैं । यदि वह इस आदंशकी अवहेलना करता है तो उसे कारागार 
भेजा जा सकता हैं | एक गाँवमें लाल कर्ती दलके एक अधिकारीके भाईसे 
यह कहा गया कि पचीस पूलिसवालोंको अपने यहाँ ठहराये और उनका भार 
वहन करे । असमर्थता प्रकट करनेपर उसे जेल भेज दिया गया । अनेक सत्या- 
ग्रहियोंने अपने आपको स्वयं गिरफ्तार करा दिया | उन लोगोंकी संख्या इतनी 
बढ़ गयी कि सरकारके लिए उनको जेलोंमें स्थान दे सकना सम्भव नहीं रहा हैं 
इसलिए उसने लूंदनकी मंट्रोपोलिटन पुलिसका तरीका अपनानेका निश्चय किया 
है। घरना देनेवाले सत्याग्रहियोंस कहा जाता हैं, चलते रहो ।' यदि वे लोग 
हटनेंसे इनकार करते हैं तो उनको पीटा जाता हैं। पेशावर शहरमें इस कामके 
लिए अधिकतर लाठीको काममें लाया जाता हे । लंदनकी पुलिसकी भाँति यह 
“चलते रहो न तो कर्णप्रिय हैं और न मित्र भावसे दिया गया आदेश है । लोगों- 
को बड़ी निर्ममतासे मारा जाता हेँ। पुलिसके एक सिपाहीने मुझसे कहा कि 
लाठियोंकी यह मार वरसातकी झड़ीकी तरह चलती हैँ । एक अच्य प्रत्यक्षदर्शो- 

का कहना है, 'इतनी मार तो एक गधा भी नहों सह सकता।' धरना देनेवाले 
बहुधा इस मारसे संज्ञाहीन होकर गिर पड़ते हैं और उनके मित्र उनको उठाकर 
ले जाते हैं। इस सम्बन्धमें गाँवोंकी दशा तो और भी गम्भीर हैँ । पुलिसने 
साधारण रूपसे यह तरीका अपनाया हैँ कि वह किसी आदमीको मारकर गिरा 
देनेंके बाद तालाव या नदीके ठण्डे पानीमें फेक देती है। मरदानमें मेने एक 
विलक्षण घटना सुनी । नदीक किनारे बसे हुए एक छोटेसे गाँवकी वात हैं जिसे 
हिन्दूकुशकी पर्वत-श्रंंखलाएं चारों ओरसे किसी मनोरम स्वप्न-सा घेरे हैं । वहाँ 
कब्रिस्तानकी निकटवर्ती मस्जिदमें एक सार्वजनिक सभा होनेवाली थी । सिपा- 
हियोंने आकर लोगोंको वहाँसे चले जानेकी आज्ञा दी | उन लोगोंने उत्तर दिया 
कि वे वहाँसे चले जायेंगे लेकिन इससे पहले वे अपनी नमाज़ पढ़ लेना चाहते हैं । 
वे ज्यों ही नमाज़ पढ़नेको झुके त्यों ही पीछेसे उनके ऊपर लाठियाँ पड़ने लगीं । 
फिर पुलिसते उन लोगोंको घसीटकर मस्जिदमेंसे वाहर निकाला और ले जाकर 
नदीमें फेंक दिया । 

“यहाँ सेनाके प्रदर्शन द्वारा गाँववालोंको भयभीत करनेका भी एक प्रयास 
हुआ । 'रायरू एयर फोर्स द्वारा हवाई प्रदर्शन भी किये गये। स्थल सेनाने गाँवों 
और कस्बोंमें होकर कूच किया। कांग्र सके विरुद्ध आग्रहपूर्वक प्रचार-कार्य चलाया 
गया । दूरवर्ती गाँवोंके ऊपरसे हवाई जहाज उड़े और उन्होंने पर्चियाँ गिरायीं 
जिनमें कांग्रेस की निंदा की गयी थी । 

“में पठानोंकी मनोवृत्तिके सम्बन्ध पहलेसे ही बतला चुका हूँ कि वे तिर- 
स्कार या अपमानके लिए हद दर्जके संवेदनशील होते हैं । इन्हीं पठानोंने 
अहिंसाकी सच्ची भावनासे प्रेरित होकर जो कुछ सहा, उसकी वहुतसी कहानियाँ 
मुझको प्रत्यक्षदशियोंसे सुननेको मिलीं। स्वयंसेवकोंके साफ़, कमीज और जूते 
उतरवा लिये गये और केवरू पाजामा पहने हुए उनके दलको फ़ौज़ने पेशावर 
हहरके बीचमेंसे निकाला । उत्मानज़ई गाँवमें यह हुक्म दे दिया गया है कि कोई 
भी अंग्रेज इधरसे होकर निकले तो उसे सलाम किया जाय । जो कोई ऐसा नहीं 
करेगा उसे पीटा जायगा । एक अन्य गाँवमें पुलिसके एक सिपाहीने मुझको ष 
लाया, 'सेनावाले लोगोंसे पैसे उगाहते हैं जैसे वे कोई मुगल हों । वे हर एक 


 गाँववालेसे एक रुपया, आठ आना वसूल करते हैं और जिसके पास देनेको नहीं 


होता उससे कहते हैं, यदि तुम्हारे पास नहीं है तो अपनी स्त्रियोंको कमानेको 
भेजो ।” एक अन्य स्थानपर पुलिसने लाल कुर्तीवालोंको इस बातके लिए विवश 
कर दिया कि वे एक दूसरेको मारें-पीट और इस प्रकार उन्हें सारे गाँवके ठट्टेंका 

पात्र बनानेकी चेष्टा की गयी । 

“विशेष रूपसे यही वे तरीक़ थे जिनसे कि सरकारने लाल कुर्तोवालों- 
के आन्दोलनका दमन करनेका प्रयत्न किया । उसने उनके साथ जो उग्रतापूर्ण 
आचरण किया, उसके दोषसे मुक्त होनेके लिए क्या सरकारके पास कोई न्यायो- 
चित उत्तर हैं ? यह एक महत्त्वपूर्ण प्रश्न हे, जिसकी ओर हम सवका व्यान 
आक्ृष्ट होना चाहिए। प्रत्येक लाल कुर्तीधारी अहिसावादी रहनेके लिए प्रतिज्ञावद्ध 
हैं । आन्दोलनके नेताओंने अहिसाके प्रति सदेव निष्ठावान्‌ रहनेकी शिक्षा दी हें । 
अफरीदी इन लोगोंको अहिसावादी होनेके कारण हेय दृष्टिसे देखते हैं । प्रत्यक्ष- 
दर्शियोंने मुझे बतलाया कि किस अद्भुत धथर्य और साहससे इन लोगोंने लाठियोंके 
वारोंकों ही नहीं, वन्दृकोंकी गोलियोंको भी झेला हैं ? 

“उत्तरकी भव्य पर्व॑त-श्रुखलाके नीचे बसे हुए एक छोटेसे गाँवमें मेने 
ग्रामीणोंके झुण्डसे बातचीत की । उन प्रतापी पुरुषोंकी देह--अंग-अंग सांचेमें ढले 
से लगते थे। नेत्रोंमें स्नेह-भाव था । 

“अब आगे क्‍या होगा ?” मैंने पूछा । 

“कह सकना कठिन हैं ॥” वे बोले, “हम लोगोंसे जो कुछ भी हो सकेगा, 
करेंगे, यहाँतक कि अपनी जान भी देनी पड़े तो उसे देंगे लेकिन इस जुल्मको 
चुपचाप सहते रहना वहुत कठिन हैँ ।” 

“लेकिन हिसा क्या आपको मदद देगी ? 

“निश्चित रूपसे नहीं । 

“तब क्या आप अहिसामें विश्वास करते हैं ?” 

“प्री तरहसे ।* 

“सारा संसार इस बातको भली भांति जानता है कि विगत दो वर्षमें खान 
अब्दुल ग़फ्फ़ार खाँकी शिक्षाके फलस्वरूप इन लोगोंके अहिसात्मक युद्ध सम्बन्धी 
ज्ञानने कितनी अधिक प्रगति की हैं । 

“इसकी विपरीत दिश्ञामें इस वातके भी स्पष्ट प्रमाण प्राप्त होते हैं कि यह 
शिक्षा हिसाकी भावनाके भूतकों गाँवोंमेंसे हटानेमें अभी पूर्ण रूपसे सफल नहीं 
हुई है । जैसा कि पहले हुआ करता था, पुलिसके उन अधिकारियोंका, जो जिलेमें 
अकेले जाते हैँ, अपमान किया जाता है। उनके प्रति अशिष्ट व्यवहार होता है । 
कृभी-कभी उनकी मोटरोंपर पत्थर और कीचड़ फंका जाता है। उनकी ओर देख- 
कर बच्चे घूरते हैं । बहुधा पुलिसके साथ अत्यंत उग्र, दुब्यंबहार किया जाता 
हैं । यद्यपि अफरीदियोंके साथ कोई विधिवत्‌ सन्धि नहीं है, परन्तु सीमाक्रे निकट- 

खान अब्दुल ग़फ्फ़ार खां 
के कुछ गाँवोंके लोगोंने कवाइलियोंकी उस समय भोजन देकर तथा अन्य सव 
प्रकारसे सहायता की, जब कि वे गत वर्ष अंग्रेजोंसे लड़ रहे थे । 

“कई स्थानोंमें वास्तवमें उपद्रव किया गया है । कोहाटमें कांग्र सजनोंने यह 
स्वीकार किया कि लाठी-प्रहारके पश्चात्‌ जनताकी ओरसे जो ईटोंके टुकड़े और 
पत्थरके रोड़े चलाये गये उन्होंने सेनाको गोली चलानेके लिए उत्तेजना दी । जान 
पड़ता है कि तहकल पयानमें भी जनताके द्वारा थोड़ा-बहुत पथराव किया गया । 
यहाँ एक ऐसी घटना भी सुननेको मिली जिसमें स्त्रियों द्वारा पुलिसपर पत्थर 
वरसाये गये । 

“फिर भी इस प्रकारकी घटनाएँ बहुत कम हुई हैँ और उनके आधारपर 
शासनकी आतंक फंलानेकी उस नीतिको दोपम॒क्त नहीं किया जा सकता जिसकी 
कि यहाँके अधिकारियोंने शुरुआत की है । ''पठानके लिए अहिसा एक सर्वथा 
नवीन विचार है । सब लाल कुर्तीवाले संत भी नहीं हैं । यदि उनमेंसे थोडेसे 
ऐसे लोग भी हों जिन्होंने अवतक अहिसाके सिद्धान्तकों पूर्ण रूपसे आत्मसात्‌ 
न कर पाया हो, तो इसमें कोई आइचर्यकी बात नहों हे । मेरे इस कथनका 
अभिप्राय यह नहीं है कि हिसाको न्‍्यायपूर्ण ठहराया जाय; वह केवछ उसकी 
स्थितिको स्पष्ट रूपसे समझाना है ।'''' 

“दूसरी ओर, नियम और व्यवस्थाकों स्थिर रखनेके लिए जितना अनिवार्य 
या आवश्यक है, क्या पुलिस उससे अधिक उग्र उपायोंका प्रयोग नहीं करती ? 
इसके उत्तरमें ज़ोरके साथ 'हाँ कहा जा सकता हैं, क्योंकि, कुछ भी हो, अधि- 
कारियोंका लक्ष्य केवल नियम और व्यवस्थाकों बनाये रखना ही तो नहीं है । वह 
पूरे आन्दोलनको कुचल देना भी है । एक अधिकारीने मुझसे कहा, 'लाल कुर्तीवालों- 
का यह धन्धा अब नष्ट हो ही जाना चाहिए । हम भी इसे मिटानेका पूरा निश्चय 

कर चुके हैं । फोज़के कारण भी इतनी अधिक ज्यादतियाँ हो रही हैं । वह 
पुलिसको अधिक उग्र, हिसात्मक उपाय अपनानेके लिए दवाती है । उसके सनिक 
स्वयं भी अपनी राइफलोंके कुन्दोंको इस्तेमाल करते हैं, जिससे मृत्यु भी हो सकती 
हैं। अब में आपको कुछ उदाहरण दूँगा जो अत्यंत विश्वस्त साक्षियोंपर आधा- 
रित हैं । चारसद्वामें कचहरियोंके ऊपर धरना देनेका प्रयास किया गया। इन 
सत्याग्रहियोंकी बुरो तरहसे पीटा गया और फिर उनको पुलिस-इंस्पेक्टरके सामने 
ले जाया गया । इन्स्पेक्टरने उनसे यह शपथ लेनेंको कहा कि वे धरना देना छोड़ 
देंगे । उन्होंने इस वातकी शपथ लेनेसे इनकार किया ओर उनको फिर पीटा 
गया । इसके बाद उन्हें यह आदेश दिया गया कि खान अब्दुल गफ्फ़ार खाँके 

अध्यादेशका राज 
लिए अपशव्द कहकर उनका अपमान करें । सत्याग्रहियोंके पुन: इनकार करनेपर 
उनको तीसरी वार पीटा गया । इसके पश्चात्‌ उनके सिरोंपर मिट्टीसे भरे तसले 
रख दिये और उनको घुड़सवारों द्वारा खदेड़ा गया । वे दौड़ते जाते थे और पुलिस 
के घुड़सवार सारे रास्ते बन्दुकोंके कुन्दोंसे उनको मारते जाते थे । 

“जेलोंमें कंदी लोग वहुधा जुकामसे पीड़ित रहते हैं । गिरफ्तारीके समय 
अतिरिक्त पुलिस इनामके रूपमें उनसे उनके गर्म कपड़े उतरवा लेती है और उनके 
कम्बल भी ले लेती हैं । एक कारागारमें वन्दियोंको चार दिनतक इसलिए कम 
खाने और एक कम्बलूपर रखा गया कि अपनेको जेलके अनुशासनके अनुरूप ढाल 
लें । कई लोगोंके मेंहसे यह बात सुननेमें आयी कि सामान्य रूपसे कंदियोंके साथ 
यही व्यवहार किया जाता हैं । लेकिन में समझता हूँ कि ऐसो बात नहीं होगी । 
परन्तु एक अत्यंत विश्वस्त सूत्रसे एक बड़ो भयानक घटना सुननेको मिली । कोहाट- 
के निकट लगभग १२० छाल कुर्तेवालोंको जाड़ेंकी ठिठरती रातमें, रातभर 
खुले स्थानमें रखा गया । उनको कुछ भी खाना नहीं दिया गया ओर उनके शरीर- 
परसे अधिकांश वस्न्न उतरवा लिये गये । सवेरे उनको माफ़ी माँगनेका आदेश 
दिया गया और उनके इनकारपर उनको निर्ममतासे पीटा गया । शीतसे उनके 
शरौर चेतनाशून्य हो चुके थे। पहाड़ियोंकी ओरसे सबेरेकी तेज़, काटनेवाली-सी 
सर्द हवा आ रही थी । यह यंत्रणा किसीके छिए भी असह्य है, आखिर उन्होंने 
क्षमा मांग ली । छेकिन जब आप समाचारपत्रोंमें यह पढ़ें कि लाल कुर्तीवालोंकी 
ओरसे इतने क्षमा-पत्र भरे गये तो यह स्मरण रखें कि उत्त लोगोंने माफी न मांगने 
के लिए कुरानकी शपथ ली है और मात्र यंत्रणा जैसी ही किसी वस्तुने उन्हें विवश 
करके उनसे यह माफ़ी खींच ली हैं । कई वार इन लोगोंको उन नदियोंक सर्द 
पानीमें गोते लूगवाये गये जो वर्फ़ीलि पहाड़ोंसे बहकर आती हैं । किसी आदमीका 
अंगठ। पकड़कर स्याहीसे गीला किया गया और उसे माफ़ोनामापर हस्ताक्ष रोंक 
स्थानपर लगा दिया गया, ऐसी घटनाएँ भी बहुत वार हुई हैं । 

“इन दिनों लाल कुर्तीवालोंका आन्दोलन प्रच्छन्न रूपमें चल रहा हैं । उसको 
भावता टूटी नहीं है, यहाँतक कि पूरा संगठन विस्मयकारी रूपमें अवतक जीवित 
हैं । केवल उसका मस्तिष्क उससे हटा दिया गया हैँ और उसके आवागमनके 
साधन रोक दिये गये हैं । यों ऊपरसे वह बिलकुल शान्‍्त दिखलाई दे रहा है परंतु 
उसके भीतर रोषका एक उमड़ता हुआ ज्वार हैं । स्थिति शोचनीय हैँ | सीमा- 
प्रान्तका सामान्य अंग्रेज कठोर और कल्पनाहीन है । वह पुराने भारतका प्रति- 
निधित्व कर रहा है, वह भी उसकी सबसे बुरी दशाका |” 

खान अब्दुल ग़फ्फ़ार खाँ 

“मैंने यहाँ आकर जो देखा और सुना, उसका मुझपर यह प्रभाव पड़ा कि 
दमनके उपाय कभी सफल नहीं हो सकेगे। केवल कुछ समयके लिए ही सरकार 
यहाँ मरुस्थलकी शान्ति स्थापित करनेमें समर्थ हुई है । उसने समाजके कुछ अंगों- 
में भयकी मनोवृत्ति उत्पन्न कर दी है और हमारे उत्तरक बहुसंख्थक भाइयों और 
बहनोंक जीवनको दु:खपूर्ण बना दिया हूँ परन्तु वह उसकी भावनाको कुचल नहीं 
सकी है, कुचल सकेगी भी नहीं । 

“अफरीदियोंने अबतक '“इन्किलाब जिन्दाबाद' के नारेको नहीं त्यागा है । वे 
समझते हैं कि इन्किलाब नामका कोई जीता-जागता आदमी हैँ; एक वहुत बड़ा 
नेता जो लोगोंको आज़्ादीक मार्गपर लिये जा रहा हैं। एक अर्थमें यह सच भी 
हैं । नेताविहीन और संगठनहीन, कल्पनासे भी अधिक दमित शौर्यवान पठानोंने 
रक्तहीन क्रान्तिकी भावनाको ही अपना नेता मान लिया हूँ । उसे कभी कुचला 
नहीं जा सकता । सत्य, धर्य, प्रम और कष्टक द्वारा वह इन लोगोंको ञीघ्र ही 
विजयकी ओर ले जायगा ।* 

देशभरके प्रमुख कांग्रेसनन १० जनवरी १९३२ तक जेंलके सींखचोंके भीतर 
पहुँच चुके थे। सरकार, जिसकी पतवार लन्‍्दनमें सर सेमुअल होरके हाथोंमें 
थी और भारतमें लार्ड विलिगडनके हाथोंमें, कोई अधूरा काम करनेके पक्षमे नहीं 
थी फलत;: थोड़े ही दिनोंमें अध्यादेशोंकी संख्या बढ़कर तेरहतक पहुँच गयी 
जिनको कि 'भारतके लिए राज्य सचिव ( सेक्रेटरी ऑफ स्टेट फॉर इंडिया ) 
सर सेमुअलने अत्यंत तीक्षण और कठोर बतलाया था । इन अध्यादेशोंने भारतीय 
जीवनकी प्राय: प्रत्येक प्रवुत्तिको अपनी परिधिमें घेर लिया था। कांग्रेस, उसके 
सहयोगी तथा उससे सहानुभूति रखनेवाले सभी संगठन गरक़ानूनी क़रार दें दिये 
गये । इनमें युवक संघ ( यूथ लीग ), विद्यार्थी मंडल, राष्ट्रीय विद्यालय तथा 
संस्थाएं, कांग्र स द्वारा संचालित चिकित्सालय, स्वदेशी दूकानें तथा पुस्तकालय 
सम्मिलित थे । इन सवकी सूची वहुत लम्बी थी और उसमें प्रत्येक प्रांतसे सकड़ों 
नाम शामिल किये गये थे । प्रतिवनन्‍्धकों तोड़नेके सिछसिलेमें लगभग सात हज़ार 
गिरफ्तारियाँ हुईं जिनमें दो सौ प्रमुख कांग्रेसी नेता भी थे। चचिल महोदयने 
अपने स्वाभाविक रूखेपनके साथ कहा कि 'ग़दरके वाद' भारतमे जिन अध्यादेशों- 
को लगानेकी आवश्यकता पड़ी है, उनमें ये सबसे शक्तिशाली हैं । 

इन अध्यादेशोंमेंसे एक तो बहुत ही विचिंत्र था। उसकी विशेषता यह थी 
कि बालकोंक अपराधक लिए उनके माता-पिता और अभिभावक दंडित किये जा 
सकते थे। सम्पत्तिको जब्ती, इस अवसरपर शासनकी नीतिका एक सामान्य 
लक्षण वन चुकी थी । इसका क्षेत्र बहुत लम्बा-चौड़ा था । इसमें संस्थाओं और 
व्यक्तियोंके घर, कार्यालय, मोटर-कारें और बेंकोंके खातोंमें एकत्रित रुपया, सभी 
कुछ सिमट आता था। ऐसा जान पड़ता था कि अधिकारियोंने जान-बुझकर यह 
नीति अपना ली थी कि राजनीतिक कंदियोंके साथ अपराधियोंसे भी बुरा व्यवहार 
किया जाय । जेलके समस्त अधिकारियोंके पास एक गोपनीय पत्रक भेज दिया 
गया था जिसमें इस बातपर बल दिया गया था कि सविनय अवज्ञाके कंदियोंके 
साथ कठोरता बरती जाय । कोड़े गाना एक साधारण दण्ड समझा जाता था । 
सर सेमुअल होरनें हाउस ऑफ कामल्स में स्पष्ट शब्दोंमे कह दिया कि इस 

खान अब्दुल ग़फ़्फ़ार खाँ 
बारकी लड़ाई पीछे नहीं खींची जायथगी ।* 
परन्तु कठोर दमनकारी उपाय भी भारतमें शांतिपूर्ण वातावरण बनाये रखनेमें 
पर्याप्त सिद्ध नहीं हुए । बहिष्कार और सविनय आज्ञा भंग आन्दोलन चाल्‌ रहे 
और देशके भिन्न-भिन्न भागोंमें बलवे, हड़तालें और उपद्रव फूट पड़े । पहले चार 
महीनोंमें लगभग ८०,००० गिरफ्तारियाँ हुईं । जनता संघर्ष करती रही । परन्तु 
संघर्ष नेतृत्वहीन था। सविनय आज्ञा-भंग करनेवालोंकी सामान्य प्रवृत्तियाँ थीं, 
सरकारके प्रतिबन्धके आदेशको तोड़कर सार्वजनिक सभाओं एवं जुलसोंका 
आयोजन । बहिष्कारका कार्य बहुत प्रभावशाली था और व्यापक भी--बंकों, 
बीमा-कम्पनियों, सोने-चाँदीके भावके बाज़ारोंपर भी उसका असर था। उसके 
साथ ही साथ कर-बन्दीका आन्दोलन भी चल रहा था । 
प्रारम्भिक कालमें इस अभियानकी तीन मुख्य प्रवृत्तियाँ थीं--धरना, विदेशी 
वस्तुओं तथा संस्थाओंका बहिष्कार और विशेष अवसरों तथा पर्वोपर समारोहों- 
का आयोजन । जनवरी और फरवरी मासमें स्वतंत्रता दिवस, गांधी-दिवस और 
सीमान्त दिवस मुख्य रूपसे मनाये जाते थे । 
गृह-विभागकी एक गोपनीय फाइलमें लिखा गया ; “पेशावर ज़िलेके भीतर 
या बाहर कांग्रेस अथवा लाल कुर्तों दछककी अब कोई ऐसी गतिविधि नहीं हैं जो 
उल्लेखनीय हो । फिर भी पेशावर ज़िलेकी मरदान और चारसद्दा तहसीलोंमें 
ओर कुछ सीमातक नौशेरा तहसीलमें छाल कुर्तोवालॉंको निर्वाचनके रूपमें एक 
ऐसा अवसर मिला जिसमें उन्होंने अपनी दुष्टताका, जो कि उनमें अभीतक शेष 
हैं, खुलकर प्रदर्शन किया । यह मौका मानों उन्हींके लिए आकाशसे गिरा हो । 
यह आशा भी नहीं की जाती थी कि उनकी तंयारियाँ इतनी व्यापक और इतने 
बड़े पमानेपर होंगी । ७ अप्रेलको नौशेरा तहसीलमें मतदान हुआ । अनेक मत- 
दान केन्द्रोपर लाल कुर्तोवालोंने धरना देनेका प्रयत्न किया । इनमें सबसे बड़ा 
प्रदर्शन पब्बीमें हुआ । इस अवसरपर दो-तीन सौ महिलाएँ अपने सिरोंपर कुरान 
रखे हुए नाटकीय ढंगसे प्रकट हुईं । वे मतदाताओंसे अपना मत न देनेका आग्रह 
कर रही थीं। ११ अप्रेलको चारसद्वार्में मतदान हुआ । वहाँ कई हज़ार लाल कुर्ती- 
धारी इकट्ठे थे।''''समूचे मतदान केन्द्रमें केवल एक वोट पड़ा। दूसरे दिन मर- 
दान तहसीलमें स्थितिनें अपनी चरम सीमाकों छू लिया। कटलंग, होती, मरंदान- 
काल्खान और रुस्तममें विद्ञाल प्रदर्शन हुए जिनमें अनुमानत; ३०,००० व्यक्तियों 
ने भाग लिया । १२ अप्रेलसे मरदान और चारसद्या तहसीलोंमें बिलकुल शान्ति 
है, लेकिन यह सूचना मिली है कि हिज़ एक्सलेन्सी वाइसरायके आनेपर पेशावर 

राजनीतिक बन्दी : : 

या उसके निकट विरोध प्रदर्शित किये जायेंगे। इस दिशामें आवश्यक सावधानियाँ 
वरत ली गयी हैं ।' 

संशोधित संविधानके अनुसार पश्चिमोत्तर सीमा-प्रान्तकी स्थिति वदली और 
वह गवर्नरका प्रान्त समझा गया । २० अप्रेछ १९३२ को वाइसरायने अपने एक 
भाषणमें इस प्रान्तकी नवीन विधानपरिपदका उद्घाटन किया । चीफ़ कमिश्नर- 
के स्थामपर गवरनरकी नियक्ति हुई और प्रदंशमें स्‍्व-शासन घोषित किया गया । 
एक सेवानिवृत्त सरकारी कर्मचारी सर अब्दुल कंयूम, जिनका राजनीतिसे कभी 
कोई सम्बन्ध न था, इस प्रदेशके प्रथम मंत्री बनाये गये । 

सन्‌ १९३२ में श्री बटरण्ड रसेलकी अध्यक्षतामें इंडिया लोगन भारतमें 
एक प्रतिनिधिमंडल भेजा | उसने 'कण्डीशन इन इंडिया ( भारतमें स्थिति ) 
शीर्षक अपना विवरण प्रस्तुत किया । इसमें कतिपय अध्याय पश्चिमोत्तर सीमा- 
प्रान्तके सम्बन्धमें भी थे। विवरणमें कहा गया था : “अधिकारी वर्गसे विस्तारसे 
चर्चा हुई । उनकी रायमें सन्धि एक ग़लती थी । इस सन्बिके कारण ही छाल 
कुर्ती दल कांग्रेस संस्थाका एक अंग बन गया और उसने भी अहिसाको अपनी 
नीतिके रूपमें स्वीकार कर लिया | यदि ऐसा न होता तो उसे पहले ही दवा 
दिया गया होता । सीमा-प्रान्तके अधिकारियोंने प्रचार-पक्ष, स्व॒राज्य अथवा 
स्वाधीनताके विचार तथा जनताकी संगठन-शक्तिको काफ़ी सीमातक अनदंखा 
किया, जब कि उसके मंदाभक अन्य साथी प्रदेशोंमं पिछले कई वर्षोसे ऐसी अनंक 
घटनाएँ हो रही थों। एक वहुत बड़े सरकारी अधिकारीने मुझसे यहाँतक कहा 
कि खान अब्दुल ग़फ्फ़ार खाँकी वास्तविक योजना पख्तूनिस्तानका निर्माण हैँ। वे 
भारतक स्वराज्यके हेतु यह कार्य नहीं कर रहे हैं ।* 

दूसरी ओर भारत सरकारने सब मुख्य सचिवों तथा चीफ़ कमिश्नरोंको १६ 
जनवरी १९३२ को लिखा : “यह विशेष महत्त्वकी वात हँ कि मुसलमानोंसे 
वार्ताछाप करतें समय या किसी और प्रकारसे उन्हें यह वतला देना चाहिए कि 
लाल कुर्तों दल आन्दोलन मूल रूपसे कांग्र सका आन्दोलन है । 

इंडिया लोगकी रिपोर्टमें कहा गया था : 'सीमा-प्रान्तमें दमनकी कठोरताने 
हा युद्ध जंसा दश्य उपस्थित कर दिया है । यद्यपि शासनकी ओरसे काफ़ी शक्ति- 
प्रदर्शन हो रहा हैं फिर भी कोई अधिकारी यह दावा नहीं कर सकता कि आन्दो- 
लनको प्री तरहसे दवा दिया गया हैं। अंग्रज अधिकारियोंके आगे अहिसाके 
सिद्धान्तका बड़ी कठोरताके साथ पालन किया जा रहा है जंसा कि इस आन्दोलन 
का नियम हे; विशेष रूपसे इस क्षेत्रमें जहाँ कि शस्त्रास्त्र खुले ढंगसे, सुलभतासे 

उपलब्ध हैं, यहाँतक कि गाँवोंक प्रत्येक व्यक्तिके पास हैं । इसका उस ईमानदारी 
को श्रेय है, जिसके साथ अहिसाक सिद्धांत्तको अंगीकार किया गया है | 
सीमा-प्रान्‍्तकी सरहदी जन-जातियोंपर इस आन्दोलनका कया प्रभाव पड़ा 

॥ | इस सम्बन्धमें 'इंडिया इन १९३१-३२* में लिखा गया : 

; “लाल कुर्ती दलक लोग सन्‌ १९३१ में सीमा्क उस पारक कवायली इलाके 
में अपना आन्दोलन फैलाकर उन लोगोंको भी एक विपत्तिमें डाल देना चाहते 
थे । इस प्रयासमें उनको बहुत ही कम सफलता मिली । परन्तु पश्चिमोत्तर सीमा- 
प्रान्तमें लाल कुर्ती दल और सविनय आज्ञा-भंगक विरुद्ध जो क़दम उठाये गये 
उसकी प्रतिक्रिया काबुल नदीक उत्तरमें कबाइली इलाकेमें हुए बिना न रही । 
तरंगज़ईक हाजी, उनके पुत्रों तथा अलीनगरक फकीरकी विरोधी प्रवृत्तियोंसे 
सन्‌ १९३२ के प्रारम्भमें एक अश्ांतिका वातावरण वन गया। सम्भवतः यह 
अशांति उन छाल कुर्तीवालोंके कारण ही उत्पन्न हुई जो शरण लेनेक लिए उस 
ओर भाग गये थे । फरवरीक प्रारम्भमें पाइन्दा खेल और सुलतान खेलके इलाकों 
में, जो कि दीरक नवाबक राज्यमें पड़ते हें, बलवा उठ खड़ा हुआ जिसने 
चितराल रोडकी सुरक्षाक लिए भी एक खतरा उत्पन्न कर दिया । उपद्रवकारियों- 

| ने सेना और पुलिसकी कुछ चौकियोंको जला दिया । दीरक नवावने चकदराक 

सेना दलकी सहायतासे, जिसने अपनी सारी शक्ति वहीं केन्द्रित कर दी थी, 
किसी प्रकार इस बलवेको दबाया। इस सिलसिलेमें उपद्रवकारी क्षेत्रोंम हवाई 
जहाजसे बम गिरानेकी धमकी भी दी गयी फिर भी उत्तेजना पूर्ण रूपसे शान्त 
नहीं हुई ओर मार्चतक सीमाप्रान्तकी स्थिति विद्रोहकी धमकियाँ-सी देने लगी । 
बाजोड़क कवाइलियोंका एक लइकर मोमन्दोंक इलाकमें घुस गया और दानिश 
कोल क्षेत्रतक पहुँच गया जो कि ब्रिटिश प्रशासनिक सीमासे कंवल बारह मील- 
की दूरी पर स्थित हे । तरंगज़ईक हाजीने 'जिहाद' का धामिक उपदेश देते हुए 
मामुन्दोंकी, जिनका कबीला बड़ा और महत्त्वपूर्ण हे, इस बातक लिए उकसाया 
कि ब्रिटिश भारतकी सीमामें, नीचे उतरनेम वे वाजोड़वालोंका साथ दें | आगे 
उत्तरमें दीर राज्यकी सीमापर बाजोड़ियोंकी एक अन्य सेना, जिसमें उतमान 
| खलका कुछ सेनादल भी सम्मिलित था, पंजकोरा नदीक पश्चिमी तटपर एकत्रित 

. थी। वह नदीको पार करनेकी धमकियाँ दे रही थी। इस लश्करने और उन 

गाँवक लोगोंने, जहाँक निवासी लद्करमें थे, निरीक्षण करनेवाले हवाई जहाजोंक 

ऊपर गोलियाँ बरसायीं । इस आशासे कि शायद यह बलवा शांत हो जाय, सर- 
कारकी ओरसे कार्यवाहीमें विलम्ब किया गया । लेकिन साथ ही उनको चेतावनी 

दें देना भी आवश्यक समझा गया | जब चेतावनियोंपर कोई घ्यान नहीं दिया 
गया तो कतिपय मोमन्द और शमोज़ई गाँवोंकें ऊपर वम गिराये गयें । ११ और 
१२ मार्चको पुनः यह कार्यवाही की गयी और १२ मार्चको तरंगज़ईक हाजीके 
मकानके ऊपर बम बरसायें गये। यह आवश्यक समझा गया कि अफ़रीदी तिराह- 
के ऊपर नित्य सेनिक-निरीक्षण जारी रहे ।” 

वायु निरस्त्रीकरण परिषद्के जेनेवाकक पूर्ण अधिवेशनमें ब्रिटिश मंडलकी प्राय: 
एक अस्पष्ट भूलके कारण सन्‌ १९३३ में पश्चिमोत्तर सीमाप्रान्त सहसा प्रकाशमें 
आ गया । जिस समय ब्रिटेनक प्रतिनिधि घारा ३४ में एक प्रतिवाद जोड़नेके लिए 
खड़े हुए उस समय सभी अन्य देशोंक प्रतिनिधियोंको आइचर्य हुआ और शांतिक 
प्रति निष्ठावान्‌ व्यक्ति अत्यंत उद्विग्न हो उठे । इस धारामें हवाई जहाजसे बम 
बरसानेपर रोक लगानेका प्रस्ताव रखा गया था । ब्रिटिश प्रतिनिधि मि० एन्थॉनी 
ईडेन इस प्रस्तावक क्षेत्रसे 'सीमाक वाहरक कुछ ज़िलोंको' निकाल देना चाहते थे। 
उन्होंने ब्रिटेनकी ओरसे 'सीमाक वाहरके कुछ ज़िलोंमें पुलिस कार्य; आरक्षणक 
लिए” एक निक्षेप वाक्‍यक द्वारा बम गिरानेकी छट चाही । यद्यपि पश्चिमोत्तर 
सीमाप्रान्तका नामसे उल्लेख नहों किया गया फिर भी मि० एन्थोनी ईडेनने इसका 
समर्थन करते हुए अपने भाषणमें यह स्पष्ट कर दिया कि उस समय उनके 
मस्तिष्कमें पश्चिमोत्तर सीमाका चित्र था। उन्होंने कहा : 

“संसारमें कुछ ऐसे भाग भी हैं जिनका आरक्षण-कार्य अपने ढंगकी एक अलग 
ही समस्या है । मेरा तात्पर्य उन पर्वतीय दुर्गम्य ज़िलोंसे हें जहाँ कि आबादी 
बहुत दूर-दृ रपर हैँ ओर जहाँकी जंगली सशस्त्र पहाड़ी जन-जातियोंमें कभी-कभी 
अपने पड़ोसियोंकी शांतिको नष्ट करनेंकी आवेशमय भूख जाग उठती है । यदि इस 
पद्धतिसे व्यवस्था न रखी जाय तो दूसरा रास्ता स्थलीय सेनाका उपयोग हैं । 
सामान्य रूपसे इसक॑ लिए एक बहुत विशाल सेना चाहिए । जब कभी भी अशांति 
उत्पन्न होगी और व्यवस्थाको कायम करना आवश्यक होगा उस समय इन सैनिकों- 
की संख्या अत्यधिक बढ़ जायगी--युद्धके कारण नहीं अपितु वहाँकी प्राकृतिक 
तथा अन्य स्थितियोंके कारण । तात्पर्य यह कि इन क्षेत्रोंकी समस्या स्पष्ट रूपसे 
पुलिसका आरक्षण कार्य है ।” 

जिस समय यह चौंका देनेवाला प्रस्ताव सामने आया तब उसपर प्री 
तरहसे वाद-विवाद हुआ । जो लोग वहाँ उपस्थित थे उन सबके सामने यह तथ्य 
स्पष्ट हो गया कि वस्तुतः अकेला ब्रिटिश प्रतिनिधिमंडल हो वायु निरस्त्रीकरण- 
के नियमसे छुटकारा चाहता हूँ । पोलेण्ड, स्विट्ज़रलैण्ड, जर्मनी, नार्वे, चीन, 


२३५ 





खान अब्दुल ग़फ्फ़ार साँ 
संयुक्त राष्ट्र अमेरिका, सोवियत रूस और अफ़गानिस्तानके प्रतिनिधि इसके विपक्ष 
में थे। उनकी राय थी कि यह रोक पूरी तरहसे छगें, विश्वव्यापी हो और यह 
कार्य सबके लिए समान रूपसे अयोग्य समझा जाय । इसलिए अपने इस दावेके 
समर्थनमें कि 'सीमाक वाहरक जिल्ोंमें पुलिसके कार्य; आरक्षण और व्यवस्था 
स्थिर रखनेके लिए वायुपथसे वम वरसाये जा सकते हैं ग्रंट ब्रिटेन अकला ही 
नहीं रह गया वल्कि उसकी नीति सबके आगे अनावृत्त हो गयी । 

सीमाप्रान्तक अपने ढंगक अनूठे आन्दोलनक नेता खान अब्दुल ग़फ्फ़ार खाँ 
हजारीबाग सेन्ट्रल जेलकी एक एकान्त कोठरीमें नज़रबन्द थे। किसीको यह 
अनुमति भी न थो कि उनकी बंठकक सामनेके फुटपाथसे भी गुज़र सके । राजेन्द्र- 
प्रसादजी भी उसी जेलमें कंदी थे परन्तु ख़ान अब्दुल ग़फ्फ़ार खाँको इसकी 
जानकारी न थी । 

खान अब्दुल ग़फ्फ़ार खाँने डा० एम० ए० अन्सारीको, जो गुजरातकी स्पेशल 
जेलमें नज़रवन्द थे, ४ फरवरी १९३२ को यह पत्र लिखा : 

“ईदकी बधाई । आपके ऊपर ईइश्वरक आशीर्वाद हों । में आपकी कुशलता 
चाहता हूँ और यह आशा करता हूँ कि आप तथा अन्य सभी मित्र गुजरात जेलमें 
पुन; एकन्न हो गये होंगे तथा सानन्द होंगे । मुझे इस बातका दुःख है कि इस बार 
में आपके साथसे वंचित कर दिया गया। मुझे छाछा शामछालकी कक्षाएँ याद 
आती हैं और अवतारनारायणजीका सुबहक। तेजोसे टहुलूना भी, जब कि वें जफर 
अली ख़ाँको साथ ले.लिया करते थे। वालीबॉल टीमक कप्तान मुनीजी, आपकी 
'पार्लमेण्ट” सब कुछ स्मरण हो आता है । नवाब साहब भी शायद वहाँ पहुँच 
गये हों । यदि आप मेरे सभी बन्धचुओंसे अलग-अलग मेरा सलाम कहेंगे तो में 
आपका बहुत आभारी होऊंगा । 

“अब कृपा करके मेरी कहानी भी सुन लीजिए । में एक तृतीय श्रेणीकी 
बरकमें अकेला रहता हूँ । रातमें मुझे बन्द कर दिया जाता हैँ । मेरे पास कोई 
नहीं आ सकता और न मैं किसीक निकट जा सकता हूँ | न यहाँ वालीबॉल हे 
और न बेडमिन्टन ।* न नियम, न व्यवस्था, न कोई चिट्ठी और न किसीसे 
मुलाक़ात ।''''इसके बावजूद कि में एक राजनीतिक कंदी हूँ, में सी' कक्षा- 
के बन्दियोंको अपनेसे कहीं अच्छा समझता हूं » मेरी दृष्टिमं यह कानून बदला 
लेनेके लिए ही गढ़ा गया हैँ । में आपको और क्या लिखूँ ? यदि में आपको कुछ 
और लिखूँ भी तो आप इस पत्रसे भी वड्न्चित कर दिये जायेंगे । बस इसे ही 
ढेरमेंसे एक दाना समझ लीजिएगा । लेकिन शुक्र है, हमारा भी एक ईश्वर हैँ जो 

राजनीतिक बन्दी 
हमारी इन यातनाओंको देख रहा होगा और हम भी यह देख रहे हैं कि वह क्या 
करनेवाला है ? में बिलकुल स्वस्थ हूँ । में सुबह और शामको टहलरूकर व्यायाम 
कर लेता हैँ । मैंने एक छोटा-सा सुन्दर वगीचा वना लिया हे । वहीं मेरा समय 
वीतता है । आप यदि इस बगीचेको देखें तों जायद आप इसे पसन्द कर | यह 
जफ़र अली खाँके वगीचेसे वड़ा है और अच्छा भी । आप मेरे लिए ईश्वरसे दुआ 
मांगिए और में भी आपके लिए उससे प्राथना करूगा। 

डॉ० अन्सारीको लिखा गया यह पत्र जेलके अधिकारियों द्वारा रोक लिया 
गया लेकिन उन्होंने ( ख़ान अब्दुल ग़पफ़ार खॉने ) अपने पुत्रोंको, पृत्रीको तथा 
भाईको जो छोटे-छोटे पूर्जे लिखे थे, वें उन लोगोंके पास बहुत काफी विल्म्बके 
पदचात पहंचा दिये गये । 

अपने दिनांक ८ अप्रैल १९३२ के एक सरकारी पत्रमें हज़ारीबागके उपा- 
युक्त ( डिप्टी कमिश्नर ) ने विहार और उड़ीसा सरकारके मुख्य सचिव ( चीफ़ 
सेक्रेटरी ) को लिखा : 

“आज सवेरे मैं हज़ारीबाग सेन्ट्रल जेलके राजनीतिक कंदी ख़ान अब्दुल 
ग़फ्फार खाँसे मिला | जेंलके अधिकारियोंको उनकी ओरसे कोई कष्ट नहीं हैं । 
उन्हें एक आम शिकायत है जिसे उन्होंने मप्ने तथा जेलके अधीक्षकको बतलाया । 
उनका कहना हैं कि पत्रों और मुलाकातोंके सम्वन्धमें उनके साथ अन्य राजनीतिक 
कैदियोंसे भिन्न व्यवहार किया जा रहा है । उन्हें इस वातपर अत्यन्त खेद हे कि 
उनके व्यक्तिगत पत्रोंको रोक लिया जाता है । उनको एक अकेली कोठरीमें नज़र- 
बन्द करके रखा गया हैं इसलिए वे अकलेपनका भी अनुभव कर रहे हैं । में यह 
आवश्यक समझ रहा हूँ कि उनके पन्नों, उनकी मुलाकातों और उनको समाचार-पत्र 
देनेके सम्बन्धमें शीघ्र आदेश प्राप्त कर लिये जायें। जबसे उन्हें कारावास मिला 
है तबसे उनको कोई पत्र नहीं मिला हैं। स्पष्ट है कि उनके लिए भेजें गये सभी 
पत्र अभीतक पश्चिमोत्तर सीमा-प्रान्तके पुलिस विभागके महानिरीक्षकके पास 
इकट्रे हैं । 

विहार और उड़ीसा शासनके सचिव ( सेक्रेटरी ) ने भारत सरकारके सचिव 
मि० एच० डबल्यू० एमर्सनकों लिखा : 

“में भारत सरकारके तथा पश्चिमोत्तर सीमा-प्रान्तके विचारार्थ यह सूचित 
कर रहा हूँ । हजारीबागके उपायुक्तनें यह सूचना दी है कि खान अब्दुल ग़फ्फ़ार 
खाँ, जो इन दिनों हजारीबाग सेन्‍्ट्रलू जेलमें बन्दी हैं, अपनी तकलीफोंके कारण 
ऐ चिन्तित हैं; विशेष रूपसे इसके लिए कि पदश्चिमोत्तर सीमा-प्रान्तकी 

खान अब्दुल ग़पफ़ार खां 


सरकारने अपने पत्र-व्यवहार सम्बन्धी उनकी शिकायतपर कोई विचार नहीं किया 
हैं और न इस सम्बन्धमें अपने आदेश भेजे हैं । उपायुक्तकी रायमें खान अब्दुल 
गपफ़ार खाँकी मनःस्थिति जेसी चल रही है वह बादमें पश्चिमोत्तर सीमा-प्रान्त- 
में परेशानी पैदा कर सकती है इसलिए वे यह उचित समझ रहे हैं कि खान 
अब्दुल ग़फफ़ार खाँके साथ किसीको रख दिया जाय । इन परिस्थितियोंमें मुझसे 
यह पूछा जा रहा है कि क्‍या भारत-सरकार यह उचित समझती हैँ कि ख़ान 
अब्दुल ग़फ्फ़ार खाँके साथके लिए काजी अतातुल्लाहका तबादला गया जेलसे 
हजारीबाग जेलकों कर दिया जाय ?* 

लगभग छः महीनेसे भी अधिक समयतक खान अब्दुल ग़फफ़ार खाँका सम्बन्ध 
बाहरी संसारसे टूटा रहा। न कोई समाचार, न पत्र और न मिलने-जुलनेके 
लिए कोई व्यक्ति | अंतमें डा० खान साहवकों उनके पास हजारीबाग सेन्‍्ट्रल 
जेलमें भेज दिया गया । हजारीबागके उपायुक्त मि० आर० ई० रसलने ९ अगस्त 
१९३२ को बिहार और उड़ीसा सरकारके सचिवको यह विवरण भेजा : 

“में ६ अगस्तको प्रात:काल हजारीबाग सेन्ट्रल जेलके दो राजनीतिक 
वन्दियोंसे मिला । मैंने उन दोनोंका स्वास्थ्य ठीक पाया । वे अपना समय अध्य- 
यन तथा बाग़बानीमें व्यतीत करते हैं । उनको केवल यह शिकायत है कि उन्हें 
उनके मनोनुकूल पुस्तक नहीं मिल पातीं । जेलके पुस्तकालयमें अधिकतर उपन्यास 
हैं, जिनमें उनको कोई रुचि नहीं है । मेने अधीक्षकसे यह कह दिया है कि उन 
लोगोंके लिए वे 'वलव लायब्नेरीसे किताबें प्राप्त करनेकी व्यवस्था कर दें । 

“कृदी खान अब्दुल ग़फ्फ़ार खाँ अपने बच्चोंकी शिक्षा और अपनी सम्पत्ति- 
के प्रवन्धके सम्बन्धमें भी अत्यधिक चितित हैं । उन्होंने मुझसे यह पूछा कि क्‍या 
१८१८ के विनियम ३ के अन्तर्गत उनके परिवारको निर्वाह भत्तेकी सुविधा मिल 
सकती है ? मैने जेलके अधीक्षकको उन्हें यह बतलानेको कह दिया है कि १८१८ 
के विनियम ३ में यह गवर्नर जनरलके अपने स्वयंके निर्णयपर आधारित हैँ कि 
वे जिस कंदीके परिवारको निर्वाह भत्ता देना आवश्यक समझें उसे स्वीकृत करें 
और जिसे जरूरी न समझें, उसे अस्वीकार कर दें । ख़ान अब्दुल ग़फ्फ़ार ः। 
कहा कि वे सरकारसे कोई अनुग्रह नहीं चाहते । वे जिज्ञासाके रूपमें इस बातको 
जानना चाहते हैं कि क्या नियमानुसार उनका परिवार निर्वाहभत्ता पानेका अधि- 
कारी हैं ?” 

“विनियममे यह कहा गया हैँ कि कंदीके ऊपर जो अधिकारी हैं वही सरकार- 
को यह लिखे कि कंदी और उसके परिवारके लिए स्वीकृत किया गया भत्ता पर्याप्त 

अथवा अपर्याप्त है । न तो में और न जेलका अधीक्षक इस मामलेमें इस स्थितिमें 
हैं कि इस दिशामें अपने कर्त्तव्यका पालन कर सके इसलिए इस विषयमें कोई 
विवरण अबतक प्रस्तुत नहीं किया जा सका। परन्तु कंदीने यहाँ आनेके कुछ 
दिनों वाद ही अपने परिवारके भत्तेके विषयमें शासनको लिखा और भारत सरकार 
ने अपने दिनांक १० मई १९३२ के उत्तरमें उनको यह लिख दिया कि उनके 
मामलेमें शासन उनके परिवारको निर्वाह-भत्ता देनेको कोई आवश्यकता अनुभव 
नहीं करता । इसलिए वात वहीं खतम हो गयी जहाँतक कि खान अब्दुल ग़पफ़ार 
खाँका सम्बन्ध था । परन्तु इस विपषयपर बन्दीने मुझे जो वक्तव्य दिये हैँ उनको 
में शासनकी सूचनाके लिए भेज देना उचित समझता हूँ । खान अब्दुल ग़फ्फ़ार 
खाँने मुझको वतलाया कि उनका एक पुत्र अमेरिकामें अध्ययन कर रहा हैं और 
दो पत्र देहरादूनमें शिक्षा ग्रहण कर रहे हैं । उनकी एक पुत्री मरीके कान्वेन्ट 
स्कूलमें पढ़ रही हैं । उनका कहना हैं कि उनको अपनी सम्पत्तिके विपयमें कुछ 
भी पता नहीं हैं और उसमें क्या हो रहा हैं इसके सम्बन्धमें वे अनिद्धिचत हैं। 
यदि उससे कोई आय हो रही है, तो उसके विषयमें भी वे अनजान हैं । उन्होंने 
देहरादूनमें पढ़नेवाले अपने एक पुत्रसे घरकी आर्थिक स्थितिके सम्बन्ध पूछताछ 
की थी लेकिन उनके पृत्रनें अपने प्रत्युत्तरम इस सम्वन्धमें जो लिखा था वह अंश 
सेन्सर द्वारा काट दिया गया इसलिए उनको इस बातकी अत्यधिक चिन्ता हैं कि 
उनके परिवारको उसके निर्वाह योग्य आय मिल भी रही है या नहीं । उन्होंने 
यह भी कहा कि उनके भाई डा० खान साहबके परिवारके निर्वाहके लिए भत्ता 
स्वीकृत किया जा चुका हैं । उनको इस बातका बड़ा आश्चर्य हो रहा हँ कि उनके 
अपने मामलेमें ही उसे क्‍यों अस्वीकृत किया जा रहा हैं ? 

““इस सम्बन्धमें में अपनी ओरसे कुछ सुझाव नहीं देना चाहता सिवा इसके 
कि यदि बन्दीको उसकी सम्पत्तिकी वस्तु-स्थितिसे अवग॒त कर दिया जाता हैं कि 
उसकी संरक्षा और व्यवस्था किस प्रकार की जा रही हैं तथा उसके परिवारको 
कंसे रखा जा रहा है तो इससे उसके मनको कुछ शांति मिलेगी ।” 

बिहार और उड़ीसा सरकारकी ओरसे १७ अगस्त १९३२ को सूचनार्थ यह 
लिखा गया : 

“इसमें सन्देह नहीं कि खान अब्दुल ग़फ्फ़ार खाँको शासनका यह निर्णण 
बतला दिया गया हैं कि सरकार उनके मामलेम॑ं उनके परिवारको निर्वाह भत्ता 
देनेकी आवश्यकता अनुभव नहीं करती । यदि वे इस निर्णयके विरुद्ध आगे अपील 
करना चाहते हैं ओर वे समझते हैं कि उनके पास इसके लिए आधार हैं तो उनके 

लिए यह मार्ग खुला हुआ है । संक्षेपमें स्थिति यह है कि पश्चिमोत्तर सीमाप्रान्त- 
की सरकारने उनके परिवारको भत्ता देनेकी सिफारिश नहीं की है, क्योंकि उनके 
तीन पृत्रोंकोी, जिनके नाम उन्होंने अपनी सम्पत्ति लिख दी है, एक हज़ार, रुपयोंसे 
भी अधिककी मासिक आय हैं। जहाँतक उनकी पत्रीका प्रइन है, जब अपनी 
गिरफ्तारीसे पहले उन्होंने ही अपनी सम्पत्तिका उत्तराधिकार अपने पत्नोंके नामपर 
कर दिया तो फिर सरकार ही इस बन्धनमें क्‍यों पड़े ? अनुमान है कि उसके 
भाई उसको सहायता दे रहे हैं ।” 

माच १९३४ के अन्तमें विहार और उड़ीसा सरकारने भारत-सरका रको यह 
लिखा, हजारीबाग जेलमें काफी दिनोंसे नज़रबन्द रहनेके कारण, उसका खान 
अब्दुल ग़फ्फ़ार खाँ और डॉ० खान साहवकी मानसिक स्थितिपर विपरीत प्रभाव 
पड़ा हैं । विहार शासनने आगे भारत-सरकारको यह सुझाव दिया कि “वह इस 
स्थितिपर विचार करे कि क्‍या इन दोनों भाइयोंकी नज़रबन्दीकी जगह वदल देना 
ठीक होगा या उनकी रिहाई करनेके बाद उन्हें किसी ऐसे स्थानपर रखना, जहाँ 
कि वे कोई हानि न पहुँचा सकें ?' 

कारागारोंके महानिरीक्षक ( इन्सपेक्टर जनरल ऑफ प्रिंजन्स ) ने खान- 
बन्धुओंकी इन कठिनाइयोंको लिपिबद्ध किया : 

“उन्होंने कलकत्तासे वर्फमें दवाकर लायी गयो मछलियोंकों लेनेपर आपत्ति 
की । जो फल बाहरसे यहाँ आते हैं वे बेस्वाद हो जाते हैं । 

“बकरीका मांस उनको पसन्द नहीं है और भेड़का मांस ( मटन ) बहुत ही 
खराब किस्मका आता हैं । गायका मांस खानेकी उनकी इच्छा नहीं होती । वास्तव- 
में एक प्रकारसे उन्होंने मांस त्याग ही दिया है। कभी-कभी वे मुर्गी या उसके 
चजोंका मांस ले लेते हैं । 

“यहाँ ऐसा रसोइयाँ नहीं हैं जो उनको उनकी रुचिका भोजन पकाकर 
खिला सके । उन्होंने बिहारी नौकरोंको खाना बनाना सिखल्‍ाना चाहा लेकिन वे 
बुद्धिहीन सिद्ध हुए । डॉ० खान साहब अपने हाथसे, जितना अच्छा भोजन वे वना 
सकते हैँ, बनाते हैँ और यद्यपि वह विहारके कंदो रसोइयोंसे अच्छा ही वनता ह 
फिर भी वे स्वयं ( डॉ० खान साहब ) सीमाप्रान्तके भोजनके वे विभिन्न प्रकार 
नहीं पका पाते जिनको अपने घरपर खानेके वे आदी हैं । 

“उन्होंने इस बातकी भी शिकायत की कि यहाँ तात्कालिक आवश्यकता 
पड़नेपर शल्य क्रिया और दांतोंकी चिकित्साकी भी कोई समुचित व्यवस्था नहीं 
है । कई बार स्मरण दिलानेपर भी इस ओर ध्यान नहीं दिया जा रहा है और 


२४० 





द 
। 
। 
| 
| 












राजनीतिक वन्दी 
इस विल्म्ब्रके कारण उनके दाँतोंकी हालत बहुत बिगड़ चुकी हैं । 

“डॉ० ख़ान साहवने वतलाया कि उनके नेनी जेलके कंदी-नौकर वहुत चतुर 
थे। वे अपने विहारो कंदी-नौकरोंकी होशियारीसे प्रभावित नहीं हैं । उनके आगे 
एक बहुत बड़ी कठिनाई यह भी है कि उनको घड़ी-घंटेतक काटना कठिन हो 
रहा हैं । उनके दिवस बड़े एकरसतामय तथा ऊब पैदा करनेवाले वन गये हैं । 
उनमें एक गहरी थकान-सी भर गयी है । वे तथा उनके भाई सोचते हैं और इस 
बातपर स्व्रय आइचर्य भी करते हैं कि आखिर उन्हें हो क्या गया है ? वे चाहते 
हैं कि भारत-सरकार उनके वबारेमें एक नीति निर्धारित कर ले। फिर भले ही 
उनके भाग्यमें फांसीपर चढ़ना लछिखा हो । डॉ० खान साहब फिर भी कुछ प्रसन्न- 
चित्त रहते हैं लेकिन खान अब्दुल ग़फ्फ़ार खाँ तो बड़े चिन्तित, आग्रही और 
किसी सीमातक चिड़चिड़े हो गये हैं। मुझे ऐसा लगता है कि उनकी मानसिक 
स्थिति पहले जैसी नहीं रही है ज॑ंसी कि मैंने उनकी २२ नवम्बर १९३३ को देखी 
थी । उन्होंने अपने चित्तमें कुछ धारणाएं जमा ली हैं जिनका इलाज हजारीबागरमें 
नहीं ह । यदि वे यहाँसे स्थानांतरित कर दिये जाते हैं तो शायद हो सके: यद्यपि 
वे कहते यही हैं कि यदि उनकी कठिनाइयोंको दूर कर दिया जाता हैं तो वे 
यहाँ भी बड़ी खुशीसे ठहर सकते हैं । उन्होंने यह कहा कि ये सब कठिनाइयाँ 
भारतके अन्य बहुतसे कारागारोंमें नहीं हैं । इसके अतिरिक्त उन्होंने एक वात और 
भी कही, वह यह कि उनके सम्बन्धियोंके लिए रेलसे सीमाप्रान्तसे हजारीबागतक 
आना बहुत महँगा पड़ता है ।' 

उन लोगोंके व्यायाम तथा पुस्तक-अध्ययनके सम्बन्धमें हजारीबाग सेन्ट्रल 
जेलक॑ अधीक्षकने लिखा : इन लोगोंको जेलके भीतर ही प्रातः: और सायंकालू 
काफी दूरतक टहलनेकी सुविधा दी गयी हैं। इसके अतिरिक्त वे दोनों सब्जियाँ 
और फल ( पपीता ) उगानेमें अपना काफ़ी समय व्यतीत करते हैं । लेकिन अब 
उनकी मांग यह है कि उनके लिए टनिसके खेलके साधन भी जटाये जायें। इस 
उद्देश्यके लिए वे चाहते हैं कि दो अन्य उपयुक्त साथी भी खोजें जायें जो भीतरके 
तथा बाहरके मेंदानके खेलों, जंसे ब्रिज या टेनिसमें उनका साथ दे सकें और 
उनको पूरी तरहसे व्यस्त रख सकें । उनका सुझाव यह हैं कि यदि उनको कहीं 
वाहर नहीं भेजा जाता तो दो राजनीतिक वन्दी डॉ० खान साहबके पुत्र तथा 
काजी अतातुल्लाह खाँ, जो इन दिनों बतारस जेलमें हैं, यहीं लाकर उनके साथ 
रुख जाय । इस सम्बन्धमें म॑ं यह भी सूचित करना आवद्यक समझ रहा हूँ कि 
जेलके भीतर फिलहाल टैनिसका मैदान नहीं हर 

“उनको पुस्तकोंसे संतोष नहीं हैँ । जेलके पुस्तकालयमें लगभग सात सो 
पुस्तकें हैं जिनमें अधिकांश उपन्यास हूँ । जो पुस्तकें पढ़ने योग्य हैं उनके लिए वे 
कहते हैं कि वे उनकी पढ़ी हुई हैं । वे इतिहास, जीवन-चरित्र, यात्रा-विवरण, 
राजनीति और दर्शनकी और ऐसे ही विषयोंकी पुस्तकोंको पढ़ना पसन्द करते 
हैं। डिप्टी कमिश्नर द्वारा भी उनको समय-समयपर अच्छी पुस्तकें दी जाती हैं 
जिनमें चिकित्सा सम्बन्धी पत्र तथा अन्य मनोरंजक पत्र-पत्निकाएँ भी रहती हैं 
जैसे कि इण्टरनेशनल ज्योगरफिकल सोसाइटी द्वारा प्रकाशित पत्र आदि। फिर 
भी में यह प्रयत्न करूँगा कि उन लोगोंके लिए सेन्‍्ट्रलू लाइब्रेरी कलकत्तासे पुस्तकें 
मेंगायी जा सके । 

“उनके विवादका यदि कोई अंतिम विषय हो सकता है जिसपर वें सोचना 
चाहें तो यही कि सरकार उनके प्रति किसी प्रकार॒की कठोरता नहीं बरतती सिवा 
इसके कि उनकी स्वतत्रताकों प्रतिवन्धित कर दिया गया हैं । उनको यह देखना 
चाहिए कि जिस तरह भी वे बतलछाते हैं, जेलके भीतर होते हुए भी उनको सभी 
प्रकारसे संतुष्ट और प्रसन्न रखा जा रहा हैं । दूसरी वात यह कि उनका सामान्य 
स्वास्थ्य न गिरे । “उनकी शिकायतोंमें यत्र-तत्र थोड़ा-बहुत सार है परन्तु मुझको 
ऐसा लगता हैँ कि उनमेंसे अधिकांश उनकी वर्तमान मानसिक दशासे उत्पन्न हुई 
हैं और इसलिए वे मुझको काल्पनिक ढंगकी प्रतीत होती हैं । ज॑ंसा कि में समझा 
हूँ वास्तविक तथ्य यह है कि एक ही स्थानपर बहुत दिनोंतक रहनेसे उन 
दोनोंका मन इस जगहसे भर चुका हैं । इसलिए स्थान और वातावरणके परिवर्तन- 
से उनकी “वर्तमान मनोदशामें सम्भवतः सुधार होगा । मेने अभी थोड़े दिनोंसे ही 
उनकी प्रकृतिमें यह तबदीली देखी है कि वे बहुत आसानीसे उत्तेजित हो जाते हैं 
और तुच्छ बातोंमें भी वे उचित-अनुचितका ध्यान खो बेठते हैं और उनके 
मस्तिष्कोंकी धर्यहीनता तथा बेचनी भी धीरे-धीरे बढ़ती जा रही हैं और यही 
कारण हैं कि जेलकी अपनी नज़रबन्दीमें उनके सामने जो भी थोड़ी-बहुत | 
नाइयाँ आती हैं उनको अतिशयोक्तिके रूपमें देखनेकी उनकी मनोवृत्ति विकसित 
होती जा रही है। 

“उनका कहना हूँ कि उनको जेलमें रहते हुए दो वर्षसे भी अधिक अवधि 
बीत चुकी हैं लेकिन अबतक वे यह नहीं जानते कि उनक। भविष्य क्‍या है ? इस- 
लिए वे अब, उनके अपने शब्दोंमें “अपने स्वयंके विषयमें उद्विग्न हो उठे हैं ।” 
उनके स्नायु धीरे-धीरे दुर्बल होते जा रहे हैं । उनमें निश्चित रूपसे मानसिक 
ह्वासके चिह्न प्रकट होने लगे हैं इसोलिए वे अपनी प्रतिष्ठा और स्वाभिमानका 

ध्यान भी खोते जा रहे हैं जो कि उनमें पहले बहुत ऊंचे दर्जंके रहे हैं ॥ जहाँतक 
में समझ सका हूँ, उनकी पारिवारिक परेशानियोंने भी उनकी इस वर्तमान मनो- 
दशाको बढ़ाया है ।' 

१ फरवरी १९३४ को डा० खान साहबके पुत्र ओवेदुल्ला खाँने मरदान 
जेंलमें अनशनकी घोषण कर दी । जिस स्थानपर उन्हें रखा गया था वह उनके 
स्वास्थ्यकी दृष्टिसि ठीक न था। सरकारसे वार-बार कहनेपर भी जब कोई ध्यान 
नहीं दिया गया, तब उन्होंने यह क़दम उठाया । उनका यह अनशन ७८ दिलों- 
तक चला । इस बीच सरकारने उनको जबरदस्ती खाना खिलाने ( नलीसे दूध 
आदि पहुँचाने ) की चेष्टा की लेकिन उसे सफलता नहीं मिली । ७८ दिलोंके 
पश्चात्‌ उनको स्याऊूकोट जेलमें स्थानांतरित कर दिया गया, जेसी कि उनकी 
मांग थी और वहाँ वे अपनी रिहाईके दिन १८ अगस्तकतक रहे 

दोनों ख़ान वन्धु उन दिनों हजारीबागमें थे। वे समाचार-पत्रोंमें यह देखते 
थे कि ओवेदुल्ला खाँका अनशन लम्बा खिंचता जा रहा हैं। सरकारने उनको 
ओवेदुल्लाके स्वास्थ्यके सम्बन्धमं कभी कोई जानकारी नहीं दी । न उन्होंने 
ही कभी सरकारको ओवेदुल्ला खाँको देखनेकी अनुमतिके लिए लिखा और न 
ओवेदुल्ला खाँसे यह आग्रह किया कि वे अपना अनशन बन्द कर दें । जब समा- 
चार-पन्नोंमें यह खबर आने लगी कि अनशनकारीकी हालत गिरती जा रही है 
और जब एक प्रकारसे उनकी मृत्यु निश्चित समझी जानें लगी तब उनके पिता 
और चाचाने यह निश्चय किया कि अधिकारियोंकों उनकी मृत देहके सम्बन्धमें 
आवश्यक निर्देशन दे दिये जायं और यह भी बतला दिया जाय कि उसे कहाँ 
गाड़ना है ? उनको यह पत्र भेजें हुए अभी थोड़े ही दिन हुए थे कि समाचार- 
पत्रोंम यह प्रकाशित हुआ कि ओबेदुल्ला खाँकी विजय हुई हैँ और उन्होंने स्याल- 
कोट जेलमें अपना अनशन भंग कर दिया हैं । 

१७ अगस्त १९३४ को ख़ान अब्दुल ग़पफ़ार खाँनें गांधीजीके अनशनकी 
सहानुभूतिमें एक सप्ताहका उपवास किया | डिप्टी कमिइनरनें शासनको उनकी 
स्थितिसे अवगत करते हुए लिखा : “उन्होंने उपवासको अच्छी तरहसे व्यतीत 
कर दिया और उनका स्वास्थ्य भी संतोषजनक रहा । गत ६ महीनेमें उनका 
वज़न १० पौण्ड कम हुआ हैँ और जबसे उनको सज़ा हुई हैं तबसे वे अपना 
२१ पाउण्ड वज़न खो चुके हैं । डा० खान साहवका स्वास्थ्य ठीक हूँ और वे 
प्रसन्न हैं ।' 

सीमा-प्रान्तकी सरकारने भारत-सरकारको लिखा : “इस अफ़वाहसे कि 

खान अब्दुल गफंफ़ार खाँ 
महात्मा गांधी स्वेच्छासे किये गये उपवासको पूर्ण करनेके वाद अगस्त मासमें 
पेशावर आ रहे हैं, यहाँका वातावरण वदल गया हैं । ऐसा विश्वास किया जाता 
हैं कि वे प्रतिवनन्‍्धके किसी आदेशको नहीं मानेंगे और उनका ध्यान विशेष रूपसे 
खान अब्दुल गपफ़ार खाँकी रिहाईपर केन्द्रित होगा । ' ' ' जितना भी हो सके 
उतना स्थितिका भार कम करनेके लिए, उसे सामान्य बनानेके लिए तथा 
गांधीजीको पुनः अनशनका एक बहाना न देनेकी दृष्टिसे भारत-सरकार खान 
अब्दुल ग़फ्फ़ार खाँ और खान साहबको मुक्त करनेक प्रस्तावपर विचार कर सकती 
है| स्पष्ट हे कि गांधीजीका अनशन भारत तथा अन्य देशोंके जनमतको अपनी 
ओर आक्ृष्ट करेगा । इन सब परिस्थितियोंमें इस सरकारकों उनकी रिहाईका 
प्रस्ताव स्त्रीकृत करनेमें कोई आपत्ति नहीं होगी, यदि उनमेंसे किसोको पश्चिमो- 


त्तर सीमान्त-प्रदेशमें प्रवेश करनेकी अनुमति न दी जाय ।” 


जितने दिनतकर्क लिए भी उसके लिए सम्भव था भारत-सरकार खान- 
वन्धुओंको उनके प्रदेशसे बाहर रखनेका दृढ़ निश्वय कर चुकी थी । 'खान अब्दुल 
ग़पफ़ार खाँका यहाँकी जनताक ऊपर एक दृढ़ प्रभाव हैं। वह उनके ऊपर अंध 
विश्वास करती है तथा उनके भाषणोंसे बड़ी सरलतासे उत्तेजित हो जाती है इस 
लिए वर्तमान परिस्थितिमें यह उचित नहीं समझा जा रहा है कि उनको सीमा- 
प्रान्तमें आनेकी अनुमति दी जाय । उन दोनों भाइयोंक निजी खर्चके लिए सौ-सौ 
रुपया मासिक भत्ता वाँध दिया गया था । डा० खान साहबक परिवारक लिए जो 
७०० रुपया निर्वाह-भत्ता निश्चित किया गया था, उसका खुलासा इस टिप्पणीमें 
दिया गया है, 'इसमेंसे दो सौ रुपये उनकी अंग्रेज पत्नीक लिए और दो-दो सौ रुपये 
उस पत्नीसे पुत्र और पत्नीको । यह भत्ता तभी दिया जायगा जब कि वें इंगलेण्डमें 
रहेंगे । यह भत्ता काफी उदारतासे निश्चित किया गया हैं । चीफ कमिइ्नरने सन्‌ 
१९३२ में जो विवरण उपस्थित किया उससे यह ज्ञात होता है कि डा० ॥ 
साहबकी वाधिक आथ ७,१८९ रुपये थी । इस निधिमें उनको भूमिसे प्राप्त होने- 
बाली आमदनी सम्मिलित नहीं हैं। ७०० रुपये प्रतिमास भत्ता निश्चित करके 
हम उनकी इस आयसे भी अधिक दे रहे हैं । इसके अलावा उनके पुत्र और पुत्री 
को भारतसे दूर इंगलेण्डमें रहनेसे कुछ अन्य लाभ भी हैं । वे किसी भी -प्रकारके 
दूषित वातावरणसे मुक्त रहेंगे, इसलिए में यह सोच रहा हूँ कि ये भत्ते जारी 
रखे जायें ।' 

खान अब्दुल ग़फ्फ़ार खाँने आन्दोलनके सम्बन्धमें और अपने जेल-जीवनके 
विषयमें लिखा है : 

“स्वाघीनताकी उपलब्बिके लिए हमारे प्रान्तमें दो प्रकारके आन्दोलन छेड़े 
गये---हिसायुक्त और अहिसायुक्त | सबसे पहले उग्र, हिसात्मक आन्दोलन प्रारम्भ 
हुआ और फिर उसके तीन या चार दशक पश्चात्‌ सन्‌ १९२९ में अहिसात्मक 
आन्दोलन । अंग्र जोंने हिसात्मक आन्दोलनको अविलम्ब दबा दिया परन्तु अहिसा- 
त्मक आन्दोलन कठोर दमनके होते हुए भी निरन्तर पनपता चला गया । उग्र, 
हिसामय आन्दोलनने जनतामें भय और कायरताकी भावनाएँ उत्पन्न कीं और 
उसने लछोगोंको दुर्वल हृदय और नेतिक दृष्टिसे कमजोर वना दिया । अहिसात्मक 
आन्दोलनने पख्तूनोंके हृदयोंमेंसे भयकों निर्मल कर दिया । उसने उनको वीर 
बना दिया और उनका नेतिक स्तर ऊँचा उठा दिया । 

“हिसात्मक आन्दोलनने लोगोंके हृदयोंमें हिसाके विरुद्ध एक घृणा जाग्रत की 
परन्तु अहिसात्मक आन्दोलनने जनतासे प्रेम, स्नेह और सहानुभूतिको प्राप्त किया । 
इसने पख्तूनोंमें देशभक्ति और वन्धुत्वकी भावनाको जाग्रत किया । इससे उनके 
साहित्यमें, कवितामें एक महान्‌ क्रांति आयी और उनका रहन-सहनका ढंग 
बदला । यदि हम इसे दो शब्दोंमें कहें तो हिसा घृणा है और अहिसा प्रेम है । जब 
एक अंग्र जको मार दिया जाता था, तब केवलरू अपराधीको ही दण्ड नहीं दिया 
जाता था बल्कि उसके कार्यके लिए सारे गाँव ओर समूचे क्षेत्रकों कष्ट झेलता 
पड़ता था । लोगोंमें हिसाकी भावना फैलती थी और हिसात्मक कार्य करनेवाले 
दमन्तके लिए उत्तरदायी होते थे । अहिसात्मक आन्दोलनमें हमने आत्म-पीड़ाके 
मार्गको अपनाया । इससे पूरे समाजको कष्ट नहीं हुआ वल्कि उससे वह लाभान्वित 
ही हुआ । इस प्रकार उसने लोगोंका प्रेम और सहानुभूति ही प्राप्त की । इस 
आन्दोलनकी अन्य बड़ी देन यह हे कि इसने लोगोंके जीवनकों एक नये साँचेमें 
ढाल दिया । अबतक उग्र पारिवारिक कलह हुआ करते थे और फिर वे कलह 
सर्वनाशपूर्ण युद्धोंमें वदल जाते थे । अंग्र जोंने यह सोचा कि अहिंसावादी पठान 
हिसावादी पठानसे अधिक खतरनाक है और इसीलिए सन्‌ १९३२ में उन्होंने 
पठानोंके साथ ऐसे अमानुपिक कार्य किये कि वे किसी प्रकार उत्तेजित होकर 
हिसापर उतारू हो जायें लेकिन उनको सफलता नहीं मिलो । 

“अंग्र जोंने पठानोंको जो भयानक यंत्रणाएँ दी हैं, उनके कुछ उदाहरणोंका 
में यहाँ उल्लेख करूँगा । अंग्रेजोंने पठानोंके पाजामें उतरवा लिये और उनको 
नंगा कर दिया। जिस समय चारसदहामें धरना अपनी पूरी तेजीपर था उस 
समय उन्होंने स्वयंसेवकोंके पाजामे उतरवाये और उनके अंडकोषोंकों रस्सीके 
फंदेमें डालकर उमेंठा और उनको तबतक मारा जबतक कि वे अपने होश-हवास 

खान॑ अब्दुर्ल गफ्फ़ार खाँ 
नहीं खो बैठे । इसके बाद उन्होंने उन घबराये हुए स्वयंसेवकोंको पेशाव और मल 
से भरे हुए गड्ढोंमें फेंक दिया । कड़कड़ाती हुई भयानक सर्दीमें स्वयंसेत्रकोंको 
पानीमें फेंक दिया गया । बहुतसे छोगोंकों गोली मार दी गयी । 

“अकेली हरिपुर जेलमें १०,००० खुदाई ख़िदमतगारोंको सालके सबसे सर्द 
महीनोंमें गिरफ्तार किया गया था । उनमेंसे प्रत्येक कैदीको एक कम्बल और 
एक चपाटी दी जाती थी । वह भी सब कंदियोंको नहीं मिल पाती थी । बड़े-बड़े, 
प्रमुख नेंताओंको भी कोड़े मारनेंकी सजा दी गयो । उनसे चक्‍कोसे अनाज पिस- 
वाया गया और धानी चलवायी गयी । वे अकेली कोठरियोंमें नज़रबन्द करके 
रखे गये । ऐसी कोई निर्दयता न बची; ऐसा कोई अपमान शेष न रहा जिसका 
व्यवहार राजनीतिक बन्दियोंके साथ न किया गया हो । 

“हजारीबाग जेलमें में एक बैरकमें वन्‍्द कर दिया गया । जेलके जेंलर और 
सुपरिन्टन्डेन्टके अलावा मेरे पास कोई आ नहीं सकता था । में एक राजनीतिक 
कंदी था । प्रतिमास जिलाधीश [ कलेक्टर ] मेरे पास आता था । एकाकीपनने 
मेरे स्वास्थ्यपर अपना कुप्रभाव छोड़ दिया हैं । जिलाधीश एक अत्यन्त सज्जन 
व्यक्ति था और मैंने अपनी ओरसे हालाँकि उससे कोई शिकायत नहीं की लेकिन 
फिर भी वह यह देख रहा था कि मेरा वज़न कम होता जा रहा है और मेरे मुँह- 
पर पीलापन आता जा रहा है ओर यह सब मेरी नज़रबन्दीके कारण है। मैंने 
उसको यह सुझाव दिया कि काज़ी अतातुल्लाहको, जो गया जेलमें हैं और 
अनिद्रा रोगसे पीड़ित हैं, मेरे पास भेज दिया जाय । जिलाधीशने सरकारसे यह 
सिफारिश की कि काज़ी साहवका तबादला गयासे हजारीबाग कर दिया जाय 
परन्तु सीमा-प्रान्तकी सरकारने इसका विरोध किया क्‍योंकि मेरी ही तरह वे भी 
उसकी आँखकी किरकिरी थे। उनके स्थानपर नैनीतालसे डॉ० खान साहब 
ले आये गये । 

जब डॉ० ख़ान साहबने मुझे एक वैरकमें बन्द देखा तो वे बोले कि मुझको 
तो नेनी जेलमें बरकसे बाहर घूमने दिया जाता था। हज़ारीबाग़ जेलका अधी- 
क्षक एक पंजाबी था जो कि डॉ० खान साहबके साथ इंगलैण्डमें रहा था लेकिन 
वह एक बहुत ही डर॒पोक आदमी था । वह बोला, “यदि मैं आपको की 
की आज़ादी दे दूंगा तो में कहींका भी न रहूँगा ।” डॉ० खान साहब अपनी ज़िद- 
पर अड़ गये । अंतमें हम लोगोंको जेलसे बाहर घमने-फिरनेकी अनुमति दे दी 
गयी । शीघ्र ही हम लोगोंको यह पता भी रूग गया कि राजेन्द्रप्रसादजी, आचार्य 
कृपालानी तथा बिहारके अन्य राजनीतिक कार्यकर्ता भी उसी जेलमें नज़रबन्द 

राजनीतिक बन्दी 

हैं । कभो-कभी बरकसे वाहर जेलमें ही हम लोगोंकी अंग्रेजोंस मुलाक़ात हो 
जाती थी और उनके साथ हमारे मंत्रीपूर्ण सम्बन्ध भी वन गये थे। हमारा जेलर, 
जिसको 'छोटा साहब कहा जाता था, एक भल्ला व्यक्ति था और उसके मनमें 
राष्ट्रीय कार्यकर्ताओंके प्रति सहानुभूति थी। उसने हमारे निवेदनपर एक राज- 
नीतिक बन्दीको, जो शीघत्र छूटनेवाले थे, कभो-कभी हमारे पास आकर चाय पी 
जानेकी अनुमति दे रखी थी। विहारी लोग अच्छे स्वभावके होते हैँ और वें 
जाति-पाँतिके बन्धनोंको बड़ी कठोरतासे मानते हैं । वे किसीके साथ अधिक सम्पर्क 
नहीं रखते लेकिन जब हमारे साथ उनके सौहार्दपूर्ण सम्बन्ध स्थापित हो गये तो 
वे बड़े अच्छे लोग साबित हुए । उस बन्दीको विदाके समय हमने दावत दी । 
मेंनें उसे चाय और पकोड़े परोसे और मेरे बड़े भाईने तली हुई 'ब्रिजलछ' । हमारे 
अतिथिने खाद्य-पदार्थोको पसन्द किया और फिर वह एकदम खिलखिलाकर हँस 
पड़ा । उसने कहा कि एक वार एक मुसलमान डाकियेने उसको बड़ी सावधानीसे 
एक कोना पकड़कर एक पोस्टकार्ड दिया । उसने भी दूसरा कोना पकड़कर उसे 
ले लिया । फिर भी उसके भाईने उससे यह कहकर कि तुम छू गये हो, उसके 
हाथ धुलवाये । मेरे साथ भी ऐसी ही एक विचित्र घटना हुई । मेंने एक दिन 
एक ब्राह्मण कंदीको, जो मुझे पपीता खिलाया करता था, एक पपीता दिया। 
उसने उसे मेरे चाकूसे नहीं काटा क्‍योंकि में मांस खाया करता हूँ । जब मेंने 
उससे पूछा कि तुमको किस अपराधमें सज़ा हुई तो उसने सहज भावसे कह दिया 
कि में हत्याके एक मामलेमें फेंस गया था । 

“यद्यपि में एक राजनीतिक कंदी था लेकिन मेरे बच्चोंके लिए कोई भत्ता 
स्वीकृत नहीं हुआ था, जब कि डॉ० खान साहव और अतातुल्लाहके परिवारके 
लिए निर्वाह भत्ता दिया जाता था । रुपयोंकी कमीके कारण मेरे पुत्र ग़नीको 
अपना कोर्स पूरा किये बिना ही अमेरिकासे वापस लौट आना पड़ा | मेरे पास 
काफ़ी भू-सम्पत्ति हैं लेकिन उससे कोई आय नहीं होती थी क्‍योंकि मेरी गिर- 
फ्तारीके बाद कोई उसकी देख-रेख करनेवाला न था और सरकारके उकसानेपर 
साझीदार मेरे भागमें भी बेईमानी किया करते थे । 

“अपना तीन वर्षका कठोर कारावास समाप्त करनेके पश्चात्‌ में २७ अगस्त 
१९३४ को रिहा कर दिया गया । मेरें ऊपर पश्चिमोत्तर सीमा-प्रान्तमें प्रवेश 
करनेपर प्रतिबन्ध भी लूगा हुआ था । विहारके लोगोंमें कई मेरे मित्र थे इसलिए 
में बाबू राजेन्द्रप्रसाद तथा अन्य लोगोंसे मिलनेके लिए पहले पटना गया । मुझे 
महात्मा गांधी और जमनालालजी बजाजने वर्धामें रहनेके लिए आमंत्रित किया । 

हर 2० 


खान अब्दुल ग़फ्फ़ार साँ 
उस वर्ष कांग्र सका अधिवेशन धम्बईमें होने जा रहा था और यह भी प्रस्ताव 
था कि इस बार मझे उसका अध्यक्ष बनाया जाय । राजेन्द्र बाबूका विशेष आग्रह 
था कि मैं इस प्रस्तावकों स्वीकार कर लूँ । यद्यपि मुझको इस सम्मानपूर्ण पदके 
लिए चुन लिया गया था फिर भो मैंने इस .प्रस्तावकों अस्व्रीकार कर दिया ओर 
राजेन्द्रप्रसाददी से कह दिया कि में तो एक खुदाई खिदमतगार हूँ । में केवल 
सेवा-कार्य करूँगा । 

खान अब्दुल ग़फफ़ार खाँ और डॉ खान साहब २७ अगस्त १९३४ को 
हजारीबाग जेलसे छोड़ दिये गये परन्तु उनके पश्चिमोत्तर प्रदेश और पंजाबमें 
प्रवेश करनेपर प्रतिबन्ध रूगा दिया गया | गृह-सचिव मि० एम० जी० हंलेटने 
अपनी एक टिप्पणीमें, जिसपर “गुप्त शब्द लिखा था, यह लिखा : 

“ख़ान अब्दुल ग़फफ़ार खाँके जेलसे मक्त हो जानेके बाद उनकी आगामी 
गतिविधियाँ क्‍या होंगी और प्रान्तमें उनकी रिहाईकी कया प्रतिक्रिया होगी यह 
कह सकना कठिन है । यहाँ यह उल्लेख कर देना आवश्यक हैँ कि उनकी एक 
देवताके समान मान्यता है। हिज़ एक्सलेंसी गवर्नरने इस प्रकारके प्रसंगोंका 
उल्लेख किया है । खान अब्दुल ग़फ्फ़ार खाँके सुझावपर जो कुआँ बना उसके 
बारेमें जन-सामान्यमें यह विश्वास फल गया हैं कि उसके जलसे अनेक प्रकारके 
पापोंसे छुटकारा मिल जाता है अतः उसे लोग अपने साथ दूर-दूरतक ले जाते हैं । 
इसकी अत्यधिक सम्भावना हैँ कि उनके आनेसे एक सुषुप्त आन्दोलनको गति 
मिल जाय । यदि वे उत्मंज़ई सरीखी जगहोंमें जाते हैँ तो उनके स्वागतके लिए 
निश्चित ही एक बड़ी भीड़ इकट्ठी होगी और यह कह सकना कठिन हैँ कि उसका 
फल. क्या होगा ? असंदिग्ध रूपसे, उनके प्रान्तमें प्रवेशसे राजभक्त और बुद्धिप्रधान 
लोगोंका, जो कि लाल कुर्तीवालोंके आन्दोलनसे डरते हैँ, उत्साह भंग हो जायगा 
और उसमें खिन्‍नताकी एक लहर दोड़ जायगी । खान अब्दुल ग़फ्फ़ार खाँ यदि 
किसी विध्वंसकारी प्रवृत्तिमं नहीं भी रलूगते तो भी इस बातकी सम्भावना हैं 
कि वे आगामी निर्वाचनको दृष्टिमें रखकर लाल कुर्ती दलवालोंकी एक प्रचार- 
सेना तंयार करें और इसका परिणाम यह भी हो सकता हैँ कि वे अपनी कठाक्ष- 
पूर्ण उक्तियों तथा अपने समरतंत्रसे निर्वाचनमें सफलता प्राप्त कर लें । * * 

“उनको पश्चिमोत्तर प्रदेश तथा पश्चिम पंजाबसे दूर रखनेपर भी इस बात- 
के दृष्टि रखनी चाहिए कि क्‍या सोीमा-प्रान्तकी जनता उनके स्वागतको उत्सुक है 
या लोगोंपर उनका कोई प्रभाव शेष है ? 

हजारीबाग जेलसे छटकर खान-वन्धु बावू राजेन्द्रप्रसाद तथा जेलके अपने 
अन्य साथियोंसे मिलनेके लिए पटना चले गये | वहाँ २९ अगस्तको खान अब्दुल 

खान अब्दुल ग़फ्फ़ार खां 


ग़फ्फ़ार खाँने एक विशाल सभामें उदृ्‌ में भापण किया । जनता द्वारा प्रदर्शित प्रेम 
और स्नेहकी भावनाओंके लिए उन्होंने अपनी हादिक प्रसन्नता प्रकट की । अपने 
व्याख्यानमें उन्होंने कहा कि वे अपने बिहार प्रान्तीय वन्धुओंके साथ बिहारमें 
रहे । जो लोग जेलमें निरन्तर साथ रहे हैं, वे ही इस बातका अनुभव कर सकते 
हैं कि बन्दियोंमें आपसमें बन्धुत्व, प्रेम, विश्वास और स्नेहके कैसे नाते जुड़ जाते 
हैं । जब वे बदलकर पहली बार हजारीबाग जेलमें आये तब वे यह न समझ 
सके कि उनको प्रभुने वहाँ क्‍यों भेजा हैं ? सरकारने तो उन्हें इस विचारसे 
निर्वासत किया था कि उनके आन्दोलनसे उनके सम्बन्ध टूट जायँंगे परन्तु एक 
महान्‌ शक्ति! है, जिसको इच्छा कुछ और थी । बादमें उनको इस बातकी 
अनुभूति हुई कि प्रभुने वहाँ उनको एक निश्चित प्रयोजनको पूर्ण करनेको भेजा 
था । जबतक वह प्रयोजन रहा तबतक उनको हजारीबाग जेलमें रखा गया 
और जब वह पूर्ण हो गया तब उन्हें प्रभु द्वारा तत्काल मुक्त कर दिया गया । 
दूसरी बात वे यह कहना चाहते हैं कि संयुक्त प्रान्त ( आधुनिक उत्तर प्रदेश ), 
मध्यप्रान्त तथा सिन्धके निवासियोंने, विशेष रूपसे मुसलूमानोंने उनको तथा 
उनके भाईको अपने प्रान्तमें अपने साथ कार्य करनेको आमन्त्रित किया परन्तु वे 
बराबर यही सोचते रहें कि भारतकी स्वाधीनताकी उपलब्धिके लिए कौनसे 
कदम उठाये जायें और असहाय लोगोंको अत्याचारीके पंजेसे कैसे मुक्त किया 
जाय ? वे सीमा-प्रान्तवासियोंके एक दलका गठन करना चाहते थे, उसे शक्ति- 
सम्पन्न बनाना चाहते थे ओर उनका सारा ध्यान अपने उसी लरक्ष्यपर केन्द्रित 
था । अपनी उपलब्धियोंपर दृष्टि डाले बिना वे कार्यक्षेत्रमं आगे नहीं बढ़ना 
चाहते थे। वे अपने दलकी शक्ति इतनी बढ़ा देना चाहते थे कि वह स्वाधीनता 
की लड़ाई लड़ सकनेमें समर्थ हो सके और यह दल भारतके अन्य सब प्रान्तोंसे 
अग्रगामी हो । वे ईश्वरके सेवक थे । वे उन हिन्दुओं और मुसलमानोंका ध्यान 
अपनी ओर आकर्षित करना चाहते थे जो कि मिथ्या धारणाओंके वशीभत होकर 
कार्य कर रहे थे; जो धर्मका नाम लेकर एक-दूसरेकी शिकायतें करते थे । यद्यपि 
ये लोग ईश्वरके सेवक थे परन्तु इनको जनताकी सेवा करनेसे मना किया जाता 
था। इसपर भी दांवा यह किया जाता था कि भारतमें धार्मिक स्वाधीनता हैं । 
निर्दय कानून; अध्यादेश भारतमें वापस ले लिये गये थे परन्तु वे सीमा-प्रान्तमें 
अबतक लागू थे। उन्होंने ( ख़ान अब्दुल ग़फ्फ़ार खाँने ) कहा कि आप सब 
लोगोंने देखा होगा कि रिहाईके पश्चात्‌ सबको अपने-अपने प्रान्तोंमें जानेकी 
अनुमति दे दी गयी परन्तु हम लोगोंको पंजाब और सीमा-प्रान्तमें प्रवेश न ढ 

का आदेश दे दिया गया हैं । उन्होंने कहा कि पंजाब सरकारसे वे यह पूछना 
चाहते हैं कि उनका उस सरकारसे क्‍या सम्बन्ध हैं ? पंजाबमें कोई अध्यादेश 
सन्‌ १९३२ में स्त्रीकृत किया गया था और उसीके अनुसार उनके उस प्रान्तमे 
प्रवेशपर भी प्रतिवन्‍्ध लूगा दिया गया है । वे यह पूछना चाहते हैं कि क्‍या वे 
चोर हैं, डाक्‌ हैं या लुटेरे हैं या वे कोई हिसात्मक काम करना चाहते हैं ? 
आखिर उनका अपराध क्या है ? उनका अपराघ केवल यह हैं कि वे अपने देशसे 
प्रेम करते हैं और पीड़ित जनोंके प्रति उनके मनमें एक ममता है । वे शासनके 
लोगोंसे यह कहना चाहते हैं कि वे एक घामिक व्यक्ति हैं और वे जो कुछ कहना 
या करना चाहते हैं वह धर्मानुसार ही करना चाहते हैं । उनका हिन्दुओं और 
मुसलमानोंसे यह आग्रह है कि आप लोग अपने-अपने धर्मके ग्रन्थोंको पढ़ें । अधि- 
कांश व्यक्ति अपने धर्मके विपरीत आचरण कर रहे हैं । घामिक ग्रन्थ इसलिए 
प्रकट नहीं हुए कि उनको अलमारियोंमें रख दिया जाय। लोगोंको उन्हें समझने- 
की और उनके ऊपर आचरण करनेकी चेष्टा करनी चाहिए। जहाँतक उन्होंने 
गीता और कुरानको समझा है, उनके अनुसार दासता एक शाप है । उन्होंने कहा 
कि उन्हें यह चिन्ता नहीं हैं कि लोग उनकी इन बातोंसे प्रसन्न होंगे या नाराज़ 
क्योंकि आम तौरसे लोग सत्यको पसन्द नहीं करते । उन्होंने कहा कि वे तो 
ईश्वरके एक सेवक हैं और उसीका कार्य कर रहे हैं । वे कोई नेता नहीं हैं ओर 
न मंचपर भाषण करना उनको अच्छा लगता हैं । यह ओर बात है कि मित्रोंका 
अधिक आग्रह हो और वे इसके लिए विवश हो जायें । वे मूलतः एक सिपाही हैं 
और उनका विश्वास सिद्धान्तोंपर नहीं अपितु व्यावहारिक कार्यपर हैँ । मुसल- 
मान अपने कुरान शरीफ़को खोलकर देखें कि वें सच कहते हैं या नहीं | पवित्र 
कुरानमें यह कहा गया है, 'मुहम्मद, तुम मुसलमानोंसे यह कह दो कि यदि उन्होंने 
कुरानको त्याग दिया तो वे अल्लाहके कोपके भाजन हो जायेंगे। वह उनको 
किसी विदेशी राष्ट्रके अधीन कर देगा । सब लछोगोंको यह जानना चाहिए कि 
विश्वमें धर्मोका प्रादुर्भाव राष्ट्रोंके उत्थानके लिए हुआ है, उनके पतनके लिए 
नहीं । हिन्दुओंको अपनी गीताका अध्ययन करना चाहिए । महाभारतका कारण 
यह था कि एक अत्याचारीने दुर्बलके अधिकारोंका अपहरण कर लिया था । अर्जुन 
युद्ध करनेको राज़ी नहीं थे । भगवान्‌ क्ृष्णने उनसे कहा कि उनका जन्म दुर्बलोंके 
अधिकारोंकी रक्षाके लिए और उनको सहायता करनेके लिए हुआ हैँ अतः वे 
दमनकारियोंका नाश करें । यह हिन्दू धर्म हे और यह इस्लाम हें । 

आगे उन्होंने कुरानकी एक और आयतका उद्धरण दिया और मुसलमानों- 

को यह सदुपदेश दिया कि उनका जन्म उनके अपने सहधर्मियोंके लिए ही नहीं 
द हुआ है अपितु सबकी सेवार्के लिए हुआ हैँ; चाहे वह ईसाई हो, सिख हो या ४ 
| हिन्दू हो । उन्होंने आगे पूछा कि धर्म क्या है और उन्होंने स्त्रयं ही इसका “ 
ई। प्रत्यत्तर दिया कि धर्म प्रेम, सदाचार और ईश्वरके प्राणियोंकी सेवा करना हैं । 

६. धर्मका प्रादुर्भाव घृणाके प्रसारक॑ लिए नहीं हुआ वल्कि उसे दूर करनेके लिए 
क्‍ हुआ है । धर्मने विभाजनको जन्म नहीं दिया । उन्होंने कहा कि आर्य सब अपने 

धमकी शिक्षाओंपर मनोयोगपूर्वक चिंतन करें । 

श। उन्होंने आगे कहा कि यह देश जिस प्रकार हिन्दुओंका है, उसी प्रकार 
मुसलमानोंका है और उनको परस्पर लड़ना नहीं चाहिए । अन्यथा वे इस शाप- 
की अवधिको और भी लरुम्या कर देंगे | हिन्दू लोग पूछते हैं कि वे मुसलमानों के 
साथ कंसे काम कर सकते हैं और यही बात मुसलमान भी कहते हैं लेकिन एक 
दिन ऐसा आयेगा जव कि उनको मिलकर काम करनेको विवश होना पड़ेगा । एक 
बार जब कि वे कराचीमें थे, हिन्दू-मुस्लिम एकताकी चर्चाएँ चल रही थीं और 
। एकता परिषद्का विकास होता जा रहा था। तब उन्होंने इस बातपर आइचर्य 
। किया था कि यह आडम्बर किस लिए है क्‍योंकि एकता तो दोनों ही जातियोंके 
द लिए कल्याणकारक है और वेमनस्य दोनोंके लिए ही हानिकारक । लेकिन वे तब- 
!। तक एक नहीं होंगे जबतक कि वे अपने पतत्त और विनाशका अनुभव नहीं कर 
| लेंगे । भारतीय अवतक सो रहे हैं । विहारमें भूकम्प हुए और वाढ़ें आयीं । यदि 
लोग देशके अन्य भागोंपर दृष्टि डालें तो वे देखेंगे कि वहाँ हँजा और प्लेग फंल 
। रहा है, लेकिन वे उसकी ओरसे नितान्त उदासीन हैं । उनको भय हैँ कि यदि 
उन्होंने अपने देशकी सेवा की तो उनको कारागारमें भेज दिया जायगा। यदि 
कोई वहाँ अपनी स्वाभाविक मृत्युसे भी मर जायगा तो लोग यह कहेंगे कि उन्होंने 
अमुक व्यक्तिसे राजनीतिक आन्दोलनमें भाग न्न लेनेके लिए बहुत मना किया 
लेकिन उसने नहीं सुना और मर गया | उन्होंने ( ख़ान अब्दुल ग़पफ़ार ख़ाँने कु 
लोगोंसे पूछा कि यदि वे अपने देशकी सेवा नहीं करते तो क्या इस बातका कोई 
ज़िम्मा ले सकता हे कि वे मरेंगे नहीं ? मनुष्यकी देह नश्वर हैं। फिर वह एक 
सम्मानजनक मृत्युको ही वरण क्‍यों न करे ? यदि भारत हिन्दुओं और मुसलमानों 
दोनोंका ही है और यदि वे इस अभिशापको और हरूम्बा नहीं करना चाहते तो 
उन्तको कुछ काम करना चाहिए । हिन्दू-मुस्लिम ऐक्य-भावनाकों तवतक बल नहीं 
मिल सकता जबतक कि लोग उसकी आवश्यकताका अनुभव नहीं करते । सीमा- 
प्रान्तके निवासियोंमें यह अनुभूति ज़ाग्रत हुई हैं और वहाँकी स्त्रियों तथा बालकों 

तकने यह निश्चय कर लिया है कि वे अब दासताकों सहन नहीं करन | सासाशात 
के ननन्‍्हें वालकोंने कहा कि भारत उनका अपना देय हे जिसपर उनको शासन 
करनेका अधिकार है । अंग्रेजोंको भारतसे कुछ लेना-देना नहीं है । अंग्रेजोंका अपना 
स्वत.का देश है और उनको किसी औरके देशपर अपना ठावा करनेका अधिकार 
ही क्या है ? हमारे यहांके वच्चे नज़े और भूखे रहते हैं जब कि दूसरे देशके छोग 
यहाँ आकर ऐश करते हैं । उन्होंने राँचीके निवासियोंका उल्लेख करते हुए कहा 
कि वे लोग राँची रोडपर नग्नप्राय दिखलाई देते हैं। ऐसो है उनक देखका 
स्थिति । परन्तु वे आपसमें एक-दुूसरेकी शिकायत करते हैं । स्व्रार्थी तत्त्वोंनें उनका 
इस प्रकार धोखा दिया है कि उनको अपने छाभ और हानिका ज्ञान भी नहीं रहा 


। कुछ छोग कहते हैं कि हिन्दू-मुस्लिम एक्ताके बिना कु नहीं हो सकता 


ऐकिन वे ( खान अब्दुल ग़फ्फ़ार खाँ ) उन लोगोंसे यह कहना चाहत हूं कि जब- 
क भारतमें विदेशी राज हैं तवतक यहाँ हिन्दू-मुस्लिम एकता हो ही नहीं सकती । 
यदि हिन्दू और मसलूमान एक हो जाते हैं तो फिर अंग्रेज यहाँ टिक नहीं सकते । 
अंग्रेज उन हिन्दुओं और मुसलूमानोंपर शासन कर रहे हैं जो कि उनके शासनके 
साँचेको चला रहे हैं, इस तरहसे हिन्द-म॒ुस्लिम वेमनस्यके लिए भारतीय स्वय ही 
उत्तरदायी हैं । उन्होंने कहा कि जब में भारतीयोंसे यह सुनता हूँ कि हमारी 
संस्कृति ऐसी हैं, हमारा धर्म ऐसा थव्रा इसी प्रकारकी अन्य बातें, तो उन्हें 
आश्चर्य होता है । में फिर उन धार्मिक ग्रन्थोंका उल्लेख करना चाहता हूँ और 
यह कहना चाहता हूँ कि दासका कोई धर्म नहीं होता । राजनीतिक शक्ति अंग्रेजोंके 
हाथमें है । उनका धर्म क्या है ? दासता स्वयंमें एक शाप है फिर भी भारतवासी 
यह समझते हैं कि वे बड़े भाग्यवान्‌ हैं । हिन्दुओंका विश्वास हैं कि उनकी संस्कृति 
सर्वाधिक प्राचीन है । मुसलमान शहाबुद्दीन गोरी और महमूद गज़नवीकी विजयों- 
पर गर्व करते हैं । में प्छता हूँ कि मुसुछमान आज क्‍या हैं और उनका यह कहना 
क्या अर्थ रखता है कि हमारे पिता एक बादशाह थे | उन्होंने ( ख़ान अब्दुल 
ग़फफ़ार खाँने ) कहा कि उन्होंने बहुत-सी ऐसी बातें कही हैं जो कि वे कहना 
नहीं चाहते थे । वे केवल लोगोंका घ्यान उनके घर्मोकी ओर आकर्षित करना 
चाहते थे जिनमें कि दासत्वको एक अभिशाप बतलाया गया हैं और स्वराज्यको 
एक वरदान । यदि हिन्दू और मुसलमान यह सोच लेते हैं कि यह देश उनका 
अपना हैं तो वे देशका हित करके एक-दूसरेपर उपकार नहीं करते | यदि वे 
अपने देशको स्वाधीन कर लेंगे तो ऐसा करके वे किसीके ऊपर अहसान नहों करेंगे। 
विदेशी उनके देशके ऊपर राज्य कर रहे हैं । उनको जर्मनी, फ्रांस और इटली 

ज॑से विदंशी राष्ट्रोंकी ओर दृष्टि डालनी चाहिए और यूरोपके उन छोटे-छोटे राष्ट्रों- 
की ओर भी देखना चाहिए जो अपने देशपर शासन कर रहे हैं । एशियाका कोई 
राष्ट्र उनके ऊपर राज नहों कर रहा है । उनमेंसे प्रत्येक राष्ट्र स्वतंत्र है परन्तु 
भारतके निवासी वाह्म लोगों द्वारा शासित हैं फिर भी वे बड़े प्रसन्न हैं । हिन्दू 
और मुसलमान विधानसभाकी कुर्सियोंके लिए आपसमें झगड़ रहे हैं । दोनोंकी संख्या 
मिलकर ३५ करोड़ हैं । क्या उनको इतनी कुर्सियाँ मिल जायँंगी ? ईश्वरके सेवक 
होनेके नाते उनका यह कर्तव्य हैं कि वे मानव-जातिकी सेवा करें । सुधार एक 
दर्जन साहू पहले ही दे दिये गये हैं परन्तु उन्होंने देशकी कोई भलाई नहीं की 
और विचितन्न वात यह हैँ कि जिन भारतीयोंके लिए वे थे वही लोग नौकरियाँ 
हथियानेके लिए आपसमें लड़े-झगड़े । उन्हीं व्यक्तियोंने अंग्रेजोंके तनिकसे इशारेपर 
आपसमें वमनस्य उत्पन्न कराया और इस प्रकार विदेशी सत्ताके सूत्रोंको पुष्ट किया, 
इसलिए उनको चाहिए कि वे कुर्सियोंक इन सब मोहोंको त्याग दें । वे अपने 
सताये हुए वन्धुओंकी वात सोर्चे और अपने देशको स्वतंत्र करनेका प्रयत्न करें 
फिर सारी कुर्सियाँ उनके पास स्वयं चली आयेंगी। यदि लोगोंको सचमुच यह 
विश्वास हैं कि यह उनका अपना देश हैँ तो फिर हिन्दू और मुसलमान दोनों 
जाग्रत क्‍यों नहीं होते और कार्यमें क्यों नहीं लग जाते ? खान अब्दुल ग़फफ़ार खाँने 
कहा कि वें उनको सब कुछ छोड़ देनेकी सलाह देंगे और कहेंगे कि वे कांग्रेसके 
साथ भाई-चारा स्थापित करें। उन्होंने कांग्रेसके प्रति अपनी श्रद्धा प्रकट करते 
हुए कहा कि वह समस्त भारतका प्रतिनिधित्व करनेवाली संस्था हैं । न वह 
मुसलमान संगठन हैँ और न हिन्दू बल्कि वह सभीकी, ईसाइयों और पारसियों 
आदिकी भी एक मिली-जुली संस्था है । जब कांग्रेसके साथ एक वार बन्‍्धुत्व 
स्थापित हो जायगा तो अपने लक्ष्यतक पहुँचनेमें हमें देर न ऊूंगेगी । यह भाई- 
चारा इस प्रकार स्थापित हो सकता है कि जब किसी प्रइनपर मतभेद हो तब 
वहुमतसे जो भी निर्णय हो उसको सभी लोग बिना असनन्‍्तोष प्रकट किये स्वीकार 
करें और यही अनुशासन भी है । 

उन्होंने आगे कहा कि कुछ लोगोंकी राय यह थी कि सविनय हे 
आन्दोलनको वापस ले लेना चाहिए लेकिन वे इन सब बातोंके विरुद्ध थे क्योंकि 
ये बातें अनुशासनके विपरीत थीं। जब युद्धेके छिए आदेश मिल जाय तब 
उसका पालन करना ही चाहिए और जब उसे रोक देनेकी आज्ञा मिले तो उसे 
रोक देना चाहिए | उन्होंने कहा कि जब वे जेलमें थे तव एक समाचार-पत्रमें यह 
खबर प्रकाशित हुई कि वे आन्दोलनको वापस लेनेके पक्षमें हैं। यहाँतक कि एक 

सरकारी व्यक्ति उनके पास इस कथनकी पुष्टिके लिए पहुँचा । तब उन्होंने उससे 
कहा कि में जेलमें राजनीतिविषयक चर्चा नहीं करूँगा । साथ ही उन्होंने उससे 
यह भी कहा कि कांग्र सका आदेश ही मेरे लिए सर्वोपरि है । 

उन्होंने अपने भाषणके निष्कर्पषमें कहा कि बिहार और विशेष रूपसे छोटा 
नागपुरके निवासियोंकी दशाने उनके हृदयकों छू लिया है और उन्होंने अपने मन- 
में यह निश्चय कर लिया हैं कि यदि मुसलूमानोंकों उनकी आवश्यकता है तो वे 
उनकी सेवा करनेको तंयार हैं। हिन्दुओंको इस वातसे अपने मनमें बुरा नहों 
मानना चाहिए कि उनसे क्‍यों नहीं पूछा गया ? इस सम्बन्धमें मुसलमानोंकी 
स्थिति असामान्य है । वे उस घर्मके अनुयायी हैं जिसका प्रादुर्भाव ही विश्वको 
दासताके पाशसे मुक्त करनेको हुआ है । एक मुसलमान किसी अत्याचार और 
निरंकुश सम्राट्के आगे सच वबोलनेमें कभी नहीं डरा । 

उन्होंने कहा कि वे ईश्वरके एक सेवक हैं और उनका पंथ बिना किसी जाति 
या सम्प्रदायके भेद-भावके ईश्वरके समस्त प्राणियोंकी सेवा करना हैँ । वे यहाँसे 
जाकर अपने मित्रोंसे सम्मति लेंगे और वे सबसे पहले बिहारकी सेवा करना 
चाहेंगे । जनताने उनके प्रति जो प्रेम और स्नेह प्रदर्शित किया उसके लिए उन्होंने 
उसे धन्यवाद दिया और सर्वशक्तिमान्‌ प्रभुसे प्रार्थाा की कि वह असहाय और 
निर्धन भारतवासियोंके विछापको सुने तथा उनको अत्याचारियोंके पंजेसे छुड़ाये । 

“मेने उनके भाषणको एक वारसे अधिक ध्यान-पूर्वक पढ़ा ।” छॉनमम्बरने 
लिखा, “यह बिलकुल सच है कि वक्ता दासता या विदेशी शासनके शापसे मुक्त 
होनेके लिए हिसाकी वकालत नहीं करता । मैंने अनुभवसे यह देखा है कि 
सामान्यतः अभियोगके वकीलतक धारा १२४-ए के मामलोंमें इस तथ्यको नहीं 
देखते कि हिसाके लिए उत्तेजना अथवा हिसात्मक तरीकोंकी वकालत करना ही 
धारा १२४-ए के अन्तर्गत अपराधका एक आवश्यक अंग नहों है । घारा १२४-ए 
के अन्तर्गत किसी अपराधके लिए इतनाभर आवश्यक हैं कि अभियुक्त अपने भाषण 
से, लेखसे अथवा चिह्न आदिसे घृणा, तिरस्कार या उत्तेजना उत्पन्न करनेका 


प्रयत्न करे अथवा वह ब्रिटिश भारतमें कानूनसे स्थापित शासनके विरुद्ध असंतोष 
जाग्रत करनेकी कोशिश करे । 


“ ““घारा १२४-ए की व्याख्याओंको ध्यानमें रखते हुए, जो कि अबसे पंतीस 
वर्ष पूर्व सम्मुख रखी गयी थीं और जो अबतक मान्य हैं, मैं-निम्नांकित अंशोंकी 
ओर विशेष रूपसे ध्यान दिलानेकी चेष्टा करूंगा । यदि सरकार तिलकके मामलेमें 
इच्छाके विरुद्ध मूल विदेशी सत्ताके आवास' शब्दको धारा १२४-ए के अन्तर्गत 

ले सकती हैँ तो वर्तमान भाषण तो अति स्पष्ट रूपसे धारा १२४-ए के अन्तर्गत 
आ जाता है। मेरी अपनी रायमें यह मामला सीमा-रेखापर नहीं हैं । वक्ता यहाँ 
सरकारके किन्हीं विशेष दोषोंका उल्लेख नहीं कर रहा हैं । वह उससे छुटकारा 
पानेकी बात केवछ इसलिए कह रहा है कि वह एक विदेशी शासन है । वर्तमान 
शासनको बार-बार अत्याचारी कहकर भर्त्सना की जाय, उसे जनताको पीड़ा देने- 
वाला कहा जाय और लोगोंकों गुलाम बतलाया जाय,--मैं अनुमान नहीं करता 
कि सरकारकी ओरसे जनताका चित्त हटानेंके लिए और उसकी राजभक्तिकी 
भावनाको दुर्बल करनेके लिए इससे अधिक और कौनसी वात कही जा सकती है ? 
ऐसे वक्तव्य, जो किन्‍्हीं विशेष अधिकारियोंपर नहीं अपितु शासनके ऊपर अत्याचार 
और दमनका दोप मढ़ते हैं, स्पष्ट रूपसे उसके खिलाफ़ असंतोप भड़काते हें । वे 
असंदिग्ध रूपसे तिरूकके फैसलेके अन्दर आ जाते हैं । यदि चालान किया जाता 
है; सम्राट्‌ वकील यदि यह समझते हैं कि भाषणके लिए यह आवश्यक नहीं हैं 
कि वह हिसाका समर्थन करे ही और यदि वे तिलकके मामलेके फैसले तथा उन 
अधिकारी व्यक्तियोंके, जिन्होंने उस मामलेमें सिद्धान्तोंकों स्पष्ट करके सामने 
रखा, दृष्टिकोणकी कद्र करते हैं तो धारा १२४-एके अन्तर्गत एक खुला मामला 
कायम कर नेमें कोई कठिनाई नहीं होनी चाहिए । निस्संदेह अधिकारी परे भाषण 
को पढ़ लेनेंकी वात कहेंगे परन्तु यहाँ तो पूरे भाषणमें ही श्रोताओंके मनपर यह 
प्रभाव डालनेकी कोशिश की गयी हैँ कि वर्तमान विदेशी शासन एक शाप है, 
तथा शासन अत्याचार और दमनका अपराधी है । हिन्दुओं तथा मसलमानोंका 
यह कर्तव्य हैं कि वे इस प्रकारके शासनसे छुटकारा पानेके लिए एक हों और 
अपनेको दासत्वसे मुक्त करें । भाषणको आद्योपान्त, अच्छी तरहसे पढ़ लिया गया 
है । पूरे व्याख्यानमें एक ही प्रधान स्वर व्याप्त है कि विदेशी शासन अर्थात्‌ वर्त- 
मान सरकार एक शापके तुल्य है जिसने जनताको दास बना रखा है। हिन्दू 
और मुसलमानोंको ऐक्य करके उससे अपनेको मुक्त करना चाहिए । 

“अभी यह कह सकना सम्भव नहीं हैं कि अपराध सिद्ध होनेपर दोपषीकों 
क्या दण्ड दिया जायगा परन्तु जहाँ अदालतको इस तथ्यपर विचार करनेका अधि- 
कार हैँ कि भाषणमें हिसाको उत्तेजना नहीं दो गयी, वही समान रूपसे उसे 
बातपर भी विचार करना चाहिए कि छात्रुताकी ऐसी भावना फैलानेका प्रभाव 
भाषणकर्त्ताकी अपनी स्थितिपर निर्भर करता हैं | साथ ही वह उन परिस्थितियों- 
पर भी अवरूम्बित हैँ जिनमें वह भाषण किया गया हैं | 

* “प्रस्तुत भाषण एक ऐसे प्रभावशाली व्यक्तिके द्वारा किया गया हैं जिसकी 

रिहाईके लिए आग्रह किया जाता रहा है और जिसके लिए लोग व्यग्र रहे हैं 
इस सभामें बहुत बड़ा जनसमुदाय एकत्रित था तथा उसकी अध्यक्षता प्रान्तके एक 
प्रभावशाली व्यक्तिनें की थी। अध्यक्षने अपने भाषणमें यह कहा कि पटनाकी 
जनता उनके ( ख़ान अब्दुल ग़फ्फ़ार खाँके ) दर्शनके लिए बड़ी उत्कंठित रही है । 
जिस समय यह भाषण हुआ उस समय एक हलचल थी और वातावरणमें एक 
अज्वान्ति फैली हुई थी । 

“इस भाषणके छिए नाम मात्रका अथवा साधारण दण्ड नहीं दिया जाना 
चाहिए | तिलक और नेहरूके मुकदमोंमें उनको कठोर दण्ड दिया गया था । उनके 
भाषणोंमें भी जनताको हिसाके लिए उत्तेजित नहीं किया गया था और मझे 
स्मरण ह कि नेहरूके भायणमें तो लोगोंको अहिसक बने रहनेके लिए कहा 
गया था । 

भारत-सरकारने स्थानीय सरकारोंको यह ग॒ृप्त गदती चिट्ठी भेंजी : 

“ज्ञात हुआ हैँ कि हजारीबाग जेलसे अपनी रिहाईके तुरन्त वाद ही खान 
अब्दुल ग़पफ़ार खाँ और डॉ० खान साहवने पटनामें एक विशारू जन-सभाको 
संम्धोधित किया । इस सभाकी जो सूचना हमें प्राप्त हुई है उससे पता चलता है 
कि इन वक्ताओंके भाषणोंका उपस्थित जन-समुदायपर एक गहरा प्रभाव पड़ा हैं । 
खान अब्दुल ग़पफ़ार खाँके भाषणमे दासता, अत्याचार और विदेशी शासनके 
शापके उल्लेख किये गये हैं । खान अब्दुल ग़फ्फार खाँने दासत्वसे अथवा “विदेशी 
शासन के शापसे मुक्त होनेके लिए हिसात्मक उपायोंका समर्थन नहीं किया लेकिन 
हिसाको उत्तेजना या हिसात्मक प्रणालीके पक्षका समर्थन ही धारा १२४-एके 
अन्तर्गत अपराधका एक आवश्यक अंग नहीं है । ख़ान अब्दुल ग़फ्फ़ार खाँने शासन 
का उद्भव विदेशी होनेके कारण ही उसका विरोध करते हए उसे अत्याचारी एवं 
दमनकारी बतलाया हैँ और कहा है कि वह जनताको गुलाम बनाये हुए है । 
उन्होंने हिन्दुओं और मुसलमानोंसे यह आग्रह किया हैं कि इस सरकारसे छुटकारा 
पानेके छिए एक हो । इस परिपत्रके द्वारा स्थानीय सरकारोंको यह सूचित किया 
जाता हैँ कि यह अपराध स्पष्ट रूपसे भारतोय दंड सहिताकी घारा १२४-एके 
अन्तर्गत आ जाता है । 

“यह तथ्य भारत-सरकारकी जानकारीमें हैं कि स्थानीय शासनने इस मामले- 
में चालान कायम करनेकी स्वीकृति नहीं दी है । वह उसकी इस बातसे सहमत है 
कि वक्ताने जेलसे छूटनेके तुरन्त बाद यह भाषण किया हैं और उसमें प्रकट अथवा 
प्रच्छन्न रूपसे हिसाका समर्थन नहीं किया गया है इसलिए इस सम्बन्ध अभियोग 

खान अब्दुल ग़फ्फ़ार खां 


कायम करना आवद्यक नहीं समझा गया । साथ ही यह भी स्पष्ट है कि यदि इस 
तरहके भाषणोंकी श्यंखला चलती हैँ तो उसके परिणाम असंदिग्ध रूपसे खतर- 
नाक होंगे, इसलिए भारत-सरकारने यह विचार किया हैँ कि स्थानीय शासन इस 
सम्बन्धरमें कदम उठाये । ख़ान अब्दुल ग़फ्फ़ार खाँ तथा डॉ० खान साहव जो भी 
भाषण करें उसको सावधानीके साथ पूरा लिपिवद्ध कर लेना चाहिए और यदि 
उनका कोई भाषण भारतीय दंड संहिताकी धारा १२४-एके अन्तर्गत आ जाता है 
तो शासनको चालानकी कार्यवाही तत्काल करनेमें कोई हिचक नहीं होनी चाहिए । 
स्थानीय शासकोंके लिए भारत-सरकारका निर्देश अपेक्षित नहीं हैं और वे इस 
कार्यको कर सकते हैं, जंसा कि जवाहरलाल नेहरूके मामलेमें हुआ । फिर भी 
यदि इसकी सूचना शीघ्र भारत-सरकारको मिल जाती है तो उसे इससे प्रसन्नता 
होगी । अभियोग चलाया जाय अथवा नहीं, इन दोनों व्यक्तियोंके प्रत्येक भाषणका 
पूर्ण विवरण भारत-सरकारके पास पहुँच जाना चाहिए ।” 

३० अगस्तकों पुलिसने सूचित किया, ख़ान अब्दुल ग़फ़्फ़ार खाँ आज सवेरे 
गया चले गये जहाँ कि वे आज साय॑ किसान सम्मेलनकी अध्यक्षता करेंगे ।” बादमें 
उसने लिखा, २ सितम्बरको उन्होंने इलाहाबादकी एक सभामें भाषण किया 
जिसकी अध्यक्षता पुरुषोत्तमदास टंडननें की । जिस समय सभाकी कार्यवाही चल 
रही थी, उसी समय पानी वरसने लगा लेकिन श्रोतागण ख़ान-वन्धुओंके भाषण 
सुननेके लिए जमे बेठे रहे। इस भाषणमें खान अब्दुल ग़पफ़ार खाँने कहा, 
“सीमा-प्रांतका एक वालकतक जानता हैं कि भारत उसका अपना देश हैं । एक 
पठान बालकने किसी अंग्रेजको देखा तो वह तुरंत बोल उठा, अरे, तुम अभीतक 
यहाँ हो ? सीमा-प्रान्तके लोग यह अनुभव करते हैं कि यह देश उन्का हैं और 
उनको इसपर शासन करना चाहिए । यही भावना में यहाँ भी जाग्रत करना 
चाहता हूँ । 

खान-बन्धु गांधीजीके सान्निध्यमें अपना समय वितानेके लिए इलाहाबादसे 
वर्धा चले गये । उन्होंने वहाँ जमनालालूजी बजाजका आतिथ्य ग्रहण किया । ४ 
सितम्बरको ख़ान अब्दुल ग़पफ़ार खाँने निम्नांकित वक्तब्य प्रसारित किया : 

“'में यह देख रहा हूँ कि कांग्र सके इस वर्षके बम्बई अधिवेशनके अध्यक्ष 
पदके लिए मेरा नाम प्रस्तावित किया जा रहा है । इसमें मित्रोंका जो डे 
निहित है उसके प्रति मेरे मत्में समादर हैँ। निस्संदेह उन्नकी इच्छा मुझको; एक 
मुसलूमानको संकेत रूपमें यह सम्मान देकर हिन्दू-मुस्लिम एकताके कारणको 

आगे बढ़ानेकी है । इसमें भी सन्देह नहीं हैँ कि मेरे प्रान्तने भारतकी स्वराधीनता- 

एक ईव्वरीय उपहार 
की लड़ाईमें जो त्याग किये हैं, उनके प्रति देशकी गुणग्राहकता व्यक्त करनेकी भी 
उनकी इच्छा हैं और इसी निमित्त मुझे यह सम्मान प्रदान किया जा रहा है । 

“परन्तु मुझे यह घोषित करनेकी अनुमित दीजिए कि जंसा में बार-बार कह 
चुका हूँ, में एक विनम्र सेवक मात्र हूँ और मेरी आकांक्षा यह हैं कि में अपने 
दिवस एक जनरलकी हेसियतसे नहीं अपितु एक स्वयंसेवकके रूपमें पूरे करूँ। 

“मेरे मनमें यह भावना तभीसे सबसे ऊपर रही हैं जबसे कि मझे भारतीय 
स्वाधीनताके संग्राममें एक स्वयंसेवकके रूपमें भर्ती होनेका सौभाग्य मिला हैं । 
इसके अलावा एक और वात है, वह यह कि एक स्वयंसेवक अथवा सिपाहीकी 
हेसियतसे भी मेरी सेवाएँ इस सम्मानके लिए अति अल्पकालोन रही हैं । 

“इन कारणोंसे में उन लोगोंसे, जिन्होंने मेरा नाम प्रस्तावित करनेकी कृपा 
की हैं, पूर्ण रूपसे निवेदन करूँगा कि वे इस प्रस्तावको वापस लेकर मुझे आभारी 
करें। फिर भी में इस ओर संकेत कर देना चाहता हूँ कि मेरे प्रदेशको ठोस मदद 
देनेके और भी तरीके हो सकते हैं ।' 

खान-वन्धु वर्धामें गांधीजीसे तीन सालके वाद मिले थे । उनके पास गांधीजी- 
से चर्चा करनेकी वहुत सी वातें थीं। वे उनके निकट रहते थे, साथ भोजन 
करते थे और नित्य उनकी प्रार्थना सभामें सम्मिलित होते थे | खान-बन्धु आश्रम- 
वासियोंक बीचमें रहे । उन्होंने उनके भोजनालयमें, जहाँ सवका इकट्ठा खाना 
बनता था, भोजन किया । प्राय: शामको वे गांधीजीकी प्राथना-सभामें कुरानकी 
आयतें पढ़ते थे । कभी-कभी ख़ान अब्दुल ग़फ्फ़ार खाँ अपने साथ प्रार्थनाके मंदान- 
में चश्मा ले जाना भूल जाते थे। तव वे गांधीजीसे उनका चर्मा मांगते थे। 
गांधीजी अपना चद्मा उतारकर उनकी ओर वढ़ा देते थे। खान-भाइयोंकी टह- 
लनेंकी आदत थी । वे आश्रमवासियोंके साथ मंदानमें घूमने निकरू जाते थे। 
वहाँ वे खेतोंमें पत्थर इकट्ठू करते थे और उनको लाकर महिला आश्रममें जमा 
कर देते थे ताकि वे भविष्यमें कभी इमारतमें काम आयें। वापस लौटनेपर वे 
बहुधा गांधीजीकी उनके पर धुलानेमें मदद करते थे । साधारण रूपसे यह काम 
कस्तूर वा किया करती थीं। गांधीजी और ख़ान-बंधु एक-दूसरेक्नो अत्यधिक 
चाहने लगे । 

गांधीजीने २४ सितम्वरकों मीरा बेनको लिखा, “दोनों भाइयोंकी मित्रता 
मुझे ईइ्वरके एक उपहारसी लगती है । यूरोपमें रहते हुए आपको प्राप्त होने- 
वाला शायद यह मेरा अंतिम पत्र होगा । खान साहब अब्दुल ग़पफ़ार खाँ इन 
दिनों मेरे पास हैं । उनकी पुत्री उनके भाईकी पत्नीके साथ वहाँ रह रही हैं । 

उनकी यह इच्छा हैं कि उनकी लड़की वापस चली आये ओर अपनी शिक्षा यहाँ 
आश्रममें ले। वे यह चाहते हैं कि वह आपके साथ भारत चली आये । यदि 


4 आप उससे मिलें; मेरा मतलब यह कि यदि समय रहते आपको मेरा यह पत्र 

|, मिल जाय तो आप उस बालिकाको अपने साथ ही लेती आइए । 
इस पत्नको बीचमें ही रोक लिया गया । इस पत्रकी एक प्रतिलिपि गृह- 
विभागके मि० एम० जी० हेलेटको भेजते हुए मि० वंम्फोर्डन लिखा, “पहले 
असहयोग आन्दोलनमें गांबीने अछी-बन्धुओंकों बोतछूमे भरा था, अब वे खान- 
बन्धुओंके साथ वही कार्य कर रहे हैं। सौभाग्यसे इन लोगोंका प्रभाव केवल 
स्थानीय है । मि० हेलेटने अपनी सरकारी फाइलमें यह टिप्पणी लिखी : 

“मेरा विचार है कि इस पत्रकी एक प्रतिलिपि हमें पश्चिमोत्तर सीमा-प्रान्त- 
को भेज देनी चाहिए। जिस लड़कीका इस पत्रमें उल्लेख किया गया है उसे 
सरकारकी ओरसे निर्वाह-भत्ता दिया जा रहा हैं । इस भत्तेका मुख्य प्रयोजन यह 
हैं कि उसे यहाँके दूषित वातावरणसे दूर रखा जाय, परन्तु ऐसा प्रतीत होता है 
कि हमारे प्रयत्न निष्फल गये । 

जब एक अधिकारीने उनको यह वबतलाया कि डॉ० खान साहवकी पत्नी और 
पुत्रकों तो कुट॒म्ब-भत्ता दिया जा रहा है परन्तु खान अब्दुल ग़फ्फार खाँकी लड़की- 


|$। को नहीं, तब मि० हेँलेटने सीमा-प्रान्तकी सरकारके सचिव ( सेक्रेटरी ) को 


लिखा : “इस पतन्नके साथ में वीचमें ही रोके गये एक पतन्नकी प्रतिलिपि संलग्न 
॥ कर रहा हूँ जिसमें कि आपके शासनकी कुछ दिलचस्पी हो सकती है । यदि वह 
लड़की ( खान अब्दुल ग़फफ़ार खाँकी पुत्री ) वहाँसे ले आयी जाती है तो उसके 
लिए यह एक दयनीय स्थिति होगी परन्तु हम लोग इस मामलेमें कुछ कर सकेंगे, 
ऐसा सम्भव नहीं लगता। में समझता हूँ, उसे कोई भत्ता नहीं दिया जा 
रहा है ।” 

पंजाबके धर्मोन्मादसे ग्रस्त एक समाचारपत्रने खान-वन्धुओंके ऊपर न केवल 
हिन्दू-मुस्लिम एकताका पक्ष लेनेके लिए आक्रमण किया अपितु शिक्षाके लिए अपने 
बालकोंकों इंगलुण्ड और अमेरिका भेजनेके लछिए उनकी मुस्लिम धर्मकी आस्था- 
पर भी सन्‍्देह प्रकट किया । 

एक वार गांधीजी डा० खान साहवकी अंग्रेज पत्नीके सम्बन्धमें यों ही कुछ 
बातें पूछने छगे । उन्होंने पूछा, “क्या उन्होंने इसलाम-धर्म स्वीकार कर लिया 
हैं ?” खान अब्दुल ग़फ्फ़ार खाँ बोले, “आपको यह सुनकर आचरदर्य तो होगा 
परन्तु में स्वयं भी नहीं जानता कि वे मुसलमान हैं या ईसाई ? में केवल इतना 

ड़ 


जानता हूँ कि उनका धर्म-परिवर्तन नहीं हुआ और उनका जो भी धर्म हो, उसे 
पालनेकी उनको पूरी स्वतंत्रता हैं | मेंने उनसे इस सम्बन्धमें कभी कुछ नहीं पूछा 
और भला में पूछता भी क्‍यों ? क्‍या पति और पत्नी साथ रहते हुए अपने-अपने 
धर्मोका दृढ़ताके साथ पालन नहीं कर सकते ? विवाहके कारण किसीके धामिक 
विश्वासोंमें परिवर्तन क्‍यों किया जाय ? एक विनोदपर्ण बात है। मेरे भाईके 
लड़केने , जिसने अभी लन्‍्दन मेंट्रीकुलेशनकी परीक्षा उत्तीर्ण की है और जो आगे 
ऑकक्‍्सफोर्ड विश्वविद्यालयमें प्रवेश लेनेका विचार कर रहा हैँ, अपने पिछले पत्रोंमेंसे 
एकमें मुझे लिखा हैं कि उसके साथी उसे ईसाई समझते हैं और वह स्वयं भी 
नहीं जानता कि वह उनसे क्‍या कहे ?” 

“ठीक है गांधीजी बोले, “आपने अपने भाईकी पत्नीके सम्बन्ध जो कुछ 
वतलाया उससे मुझे आश्चर्य तो हुआ हो, प्रसन्नता भी हुई । लेकिन इस मामलेमें 
अन्य मुसलमान क्‍या सोचते हैं ? इस सम्बन्धमें उनके विचार आप जंसे तो नहीं 
होंगे। 

“नहों, में जानता हूँ कि अधिकतर लोगोंके विचार ऐसे नहीं हैं ।” खान 
अब्दुल ग़फ्फ़ार खाँने कहा, “लेकिन उनके स्वयंके वारेमें यह कहा जा सकता हैं 
कि एक लाख व्यक्तियोंमेंसे एक भी इस्लामकी सच्ची भावनाकों नहीं समझता । 
हमारे फरस्परिक झगड़ोंमेंसे अनेकके मूलमें यह अज्ञान हैं। उभय पक्षों; हिन्दू 
और मुसलमानोंने, जिनका स्वार्थ सधा उन्होंने, आवेश और पूर्वाग्रहकी रूपटोंको 
हवा दी । हम पतनके कितने गहरे गतंमें चले गये हैं ! सन्‌ १९३० में जब में 
गुजरात जेंलमें था तब मेंने यह निश्चय किया कि में अपने हिन्द-बन्धुओंसे सम्पर्क 
बढ़ानेमें अधिक समय दंगा और हम लोगोंने यह निश्चय किया कि एक-दूसरेको 
ओर भी अच्छी तरह समझनेके लिए गीता और कुरानकी कक्षाएँ चलायी जायें । 
जिन व्यक्तियोंको विषयका पर्याप्त ज्ञान हो और जिनका उनपर अधिकार हो वे ही 
सज्जन इन ग्रन्थोंका अध्ययन करायें | कुछ समयतक तो ये कक्षाएँ चलती रहों 
परन्तु अन्तमें अध्ययन करनेवालोंके अभावमें उनका क्रम टूट गया । गीताकी कक्षा- 
में में ही अकेला विद्यार्थी रह गया और इसी प्रकार कुरानकी कक्षामें भी केवल 
एक शिष्य । इन मित्रका नाम इस समय मुझे स्मरण नहीं है । लोगों ने इस प्रयास- 
को पसन्द नहीं किया और परिणाम यह हुआ कि हम दोनों उनके तान्ोंके शिकार 
बन गये । वे मुझे हिन्दू! और उत्तको मुसलमान कहकर व्यंग्य करने लगे । 

“परन्तु मेने अपना गीताका क्रम चाल रखा । मैंने उसका तीन वार अध्ययन 
किया । मेरे विचारमें हम यह नहीं समझ पाते कि सारे धर्म अपने अनुयायियोंको 

खान अब्दुल ग़फ्फ़ार खाँ 
पर्याप्त प्ररणा देनेमें समर्थ हैं और हमारी यह असफलता ही हमारे झगड़ोंका मूल 
कारण हैं । कुरान शरीफ़ कहता है कि ईश्वरने सारे राष्ट्रों और सारे समाजोंमें 
अपने सन्देशवाहक भेजें हैं और ऐसे लोग भी जिन्होंने उनको निरन्तर सावधान 
किया हैं । वे उनके अपने पैगम्बर हैं । वे सब अहले किताब ( ग्रन्थ-पुरुष ) हैं । 
हिन्दुओंमें भी यहुदियों और ईसाइयोंसे कम 'अहले किताब नहीं हुए । ' 

“परन्तु यह तो एक परम्परावादी मुसलमानका मत नहीं हैं।' 
कहा ; 

“में यह जानता हूँ । मुसलूमानोंको अपने कुरान शरीफ़में हिन्दुओं और उनके 
ग्रन्थोंका उल्लेख नहीं मिलता । इसका कारण यह है कि कुरानमें बहुत विस्तार- 
युक्त सूची नहीं बल्कि दृष्टान्त दिये गये हैं । उसमें केवल सिद्धांत सामने रखे गये 
हैं । उदाहरणार्थ, जिन्होंने ग्रन्थोंको प्रेरणा प्रदान की है वे 'अहले किताब' की श्रेणी 
में आते हैं । में इस बारेमें प्री तरहसे निश्चित हूँ कि मूल पाठ उन सबको समा- 
हित करता हैं जिन्होंने अपने विश्वास और आचारको क्रियान्वित करनेके लिए 
ग्रन्थोंको प्रेरणा दी है । में तो इससे भी आगे बढ़कर यह कहनेको तैयार हूँ कि 
सारे धर्मोका मूल सिद्धांत एक हैँ । भिन्नता उसके ब्यौरोंमें हैं और इसका भी 
कारण है । प्रत्येक धर्मका जिस भूमिमें उद्भव होता है वह उसीके रज्भः और स्वाद 
को ग्रहण करता है । 

“हम इसका एक अत्यंत सरलू उदाहरण ले लें । इस्लाम और हिन्द्धर्म दोनों- 
में स्वच्छताके ऊपर अत्यधिक वल दिया गया है। स्वच्छताके प्रश्नपर न उनमें कोई 
मतभेद हैं और न वह सम्भव है फिर भी उनके अभ्यास अथवा आचरणमें अन्तर 
पड़ गया । इस्ल्ाममें दांतोंकी स्वच्छताके लिए सूखे ब्रशको काम लानेके लिए कहा 
गया हे और हिन्दू-धर्ममें हरी, ताज़ी दातुनको उत्तम बतलाया गया हैं । 

“हिन्दू धर्ममें नित्य स्नान करने अथवा अधिक वार स्नान करनेकी महिमा 
हैँ जब कि इस्लाममें सप्ताहमें कमसे कम एक बार पूर्ण स्नान करनेपर बल दिया 
गया हैँ । यह वात क्या सूचित करती है ? इससे पता लगता है कि हिन्दू-धर्मका 
प्रारम्भ गंगाके मंदानी क्षेत्रमं हुआ जहाँ कि जलका कोई अभाव नहीं हैँ और 
इस्लामका प्रादुर्भाव उस रेगिस्तात्ती भूमिमें, जहाँ कि कभी-कभी कई ३ 
पानीकी एक बूँद मिलना भी कठिन हो जाता है । परन्तु इसका अभिप्राय यह 
नहीं है कि इस्लाम मुसलमानोंके नित्य स्नान करनेका अथवा उनके ताज़ी हरी 
दातुनके प्रयोग करनेका विरोधी हैँ । विविध धर्मोमें व्यक्तियोंके व्यवहारमें जो 
अन्तर दृष्टिगोचर होता हँ वह इसके अतिरिक्त और कुछ सूचित नहीं करता कि 

प्रत्येक धर्म एक विशिष्ट भूमिमें जन्मा है । में किसी ऐसे कालूकी कल्पना नहीं कर 
सकता जब कि सारे विश्वमें केवल एक ही धर्म होगा । प्रत्येक समाज अपने निज- 
के धर्मपर आश्वित होता हैं और इसका कोई अर्थ नहीं हैँ कि एक समाज दूसरे 
समाजके विश्वासमें व्यवधान डालनेकी चेष्टा करे । 

उनकी रायमें फिर भी इसका अर्थ यह नहीं था कि समाज अपने वीचमें एक 
ऐसी विभाजन रेखा खींच लें कि एकका दूसरेसे कोई सम्बन्ध ही न रह जाय । 
उन्होंने कहा, “जब हम प्रत्येक स्टेशनपर 'हिन्दू पानी, 'मुसलिम पानी; 'हिन्दू 
चाय, 'मुसलिम चाय' को पुकार सुनते हैं तो हमारी जान आफ़तमें पड़ जाती 
हैं । एक हिन्दू अथवा एक मुसलूमानको, एक-दूसरेके पात्रसे पानी लेकर पीनेमें 
क्यों आपत्ति होनी चाहिए, यदि वह जल स्वच्छ हैं ?' 

फिर भी इस मामलेमें या अन्य किसी मामलेमें किसीके ऊपर दवाव डालनेका 
कोई प्रइन नहीं उठता । सन्‌ १९२२ के दिनोंकी एक घटनाका उल्लेख करते हुए, 
जब कि वे डेरा गाज़ी खाँ जेलमें थे, अब्दुल गफफ़ार खाँने महादेव देसाईसे कहा, “ मेरे 
साथके कंदी शाकाहारी भोजन किया करते थे । उनकी भावनाओंपर किसी प्रकार- 
की ठेस न ऊरूगे इसलिए छः माससे भी अधिक समयतक मेंने मांस नहीं खाया, 
परन्तु इसका मेरे स्वास्थ्यके ऊपर प्रतिकूल प्रभाव पड़ा । डाक्टरोंने मुझसे बहुत 
जिद की कि में मांस खाना शुरू कर दूं। उन्होंने यह सलाह दी कि यदि में अपने 
सारे दांतोंको नहीं खोना चाहता तो मुझे मिला-जुला भोजन करना चाहिए। में 
बड़ी मुश्किलसे इसपर तंयार हुआ । अब यह प्रश्न सामने आया कि मांस पकाया 
कहाँ जाय ? जेलके अधीक्षकने मुझसे कहा कि वह वहीं बनेगा जहाँ कि सवकी 
रसोई पकती है । मेंने कहा कि ऐसी स्थितिमें में मांस खाना छोड़ दंगा परन्तु 
अपने साथियोंकी ग्रहण-शक्तिपर कोई आघात न पहुचाऊंगा । अधीक्षक भला 
आदमी था, उसने मेरी बातपर मांस पकानेके लिए एक अलग रसोईघर दे दिया । 
परन्तु मेरे कुछ सिख और हिन्दू मित्रोंको मेरा मांसाहार सह्य न हुआ । हमको 
एक-दूसरेकी भावनाओंका खयाल रखना चाहिए । उसके बिना हम हिन्दू-मुस्लिम 
एकताके लक्ष्यको नहीं पा सकते । 

“मैंने लोगोंको आपके हरिजन आन्दोलनके सम्बन्ध भी शंकाएँ प्रकट करते 
हुए सुना हैँ महात्माजी ! खान अब्दुल ग़फ्फ़ार खाँने एक दित्त अपनी चर्चामें 
गांधीजीसे कहा, 'यहाँतक कि आपके यरवडा पैकक्‍्ट और आपके चौबीस दिलनोंके 
उपवासके सम्बन्धमें भी लोगोंको ग़छतफहमी हैं । आपके बारेमें हमसे यह कहा 
गया है कि आप साम्प्रदायिक हो गये हैँ। हमने साहसपूर्वक इस प्रकारकी आलछो- 

चनाका अनमोदन करना अस्वीकार कर दिया। आपका तो बह एक विशद्ध 
मानवतावादी आन्दोलन था। एक धर्मके अनुयायियोंकों अपने स्वतःक्े धर्माव- 
द लम्बियोंके साथ तो किसी प्रकारके छआछुतका व्यवहार करना ही नहीं चाहिए । 
है! आपको याद होगा, मैंने आपको बधाई देनेके लिए जेलसे तार भेजा था ।” 

|! महादेव देसाईने खान अब्दुल ग़फफ़ार खाँको एक उन्मादी साप्ताहिक पत्नकी 
कतरन दिखलायी जिसमें कि किसी मुसलूमान द्वारा गांधीजीके उपवासकी आलछो- 
चना की गयी थी । महादेव देसाईने उनसे पूछा कि क्‍या जेसा यह लेखक प्रति- 
पादित करता है, इस्लाममें केवल उसी प्रकारके उपवासको स्वीकृति दी गयी 
हैं जसा कि परम्परासे चछता आ रहा हैँ और जिसमें दितके समय सब प्रकार- 
का भोजन-पान वर्जित होता हैँ और सूर्यास्त तथा दिन उगनेके बीचके समय- 
में उपवासकों तोड़ा जा सकता हैं ? “यह सब व्यर्थ बात है ।' खान अब्दुल 
ग़फफ़ार खाँनें कुछ रोपमें कहा, “पिछले अगस्तमें जब गांधीजीने उपवास किया 
था तब मंने भी परे सात दिनोंतक पूर्ण उपवास किया था | उन दिनोंमें शामको 
केवल नमक मिला हुआ पानी लेता था | यह कहना इस्लामका मज़ाक उड़ाना है 
कि मुसलूमानोंकी भीड़ जैसा उपवास रखा करती है, वही उसका सच्चा तरीका 
हैं । स्वय पगम्बर [ मुहम्मद साहव ] को भोजनकी आवश्यकता न थी, क्योंकि 
जंसा उन्होंने स्त्रय कहा हैं, अल्लाह उनको आत्मिक भोजन भेजा करता था । 
उसे सामान्य मनुष्य नहीं पा सकते क्योंकि उसके लिए जिस विश्वासकी आवश्य- 
कता ह वह उनमे नहीं हे । इस पत्रकी आलोचना उस व्यक्ति जंसी हे जिसने 
कि सप्ताहमें एक दिन मौन रखने और गीता पढ़नेके कारण मुझे हिन्दू क़रार 
देनेकी चेंष्टा की थी। पंजाबके कुछ उदू समाचार-पत्र मेरे विरुद्ध सब प्रकारके 
आक्षेप लगाते हैँ और उनको फेलाते हैँ । एक पत्रनें तो ऐसा कोई मोका न छोड़ा 
जब कि पहले मुझे इस्लामका शत्रु न बतलाया हो । 

“किसी भी परम्परानिष्ठ मुसलमानकी अपेक्षा वे कहीं अधिक सच्चे मुसलमान 
हैं । महादेव देसाईने लिखा है, “जहाँतक में समझता हैं, उन्होंने कभी कोई 
नमाज़ नहीं छोड़ी और अनेक तथाकथित परम्परा-निष्ठ मुसलमानोंकी अपेक्षा उनमें 

बन्धुत्वकी भावना कहीं अधिक मौजूद हैँ। बड़े भाई [ डॉ० खान साहब ] ने 
अनेक वष विदेशमें बिताये हैँ । जेसा कि उनका दावा है उनके मित्रोंमें विभिन्न 
राष्ट्रों और मतोंके छोग हूँ । उनमें व्यक्ति चुननेकी अद्भुत क्षमता है परन्तु जहाँ 
५ तक उनकी धामिकताका प्रश्न है, उन्हें अपने पिताकी घाभिक भावना मानों 
उत्तराधिकारमें मिली है; अपने छोटे भाईसे किसी प्रकार. भी कम नहीं | यों वे 

बहुधा मन-बहलावके लिए कह दिया करते हैं, 'मेरे भाई मेरी ओरसे भी नमाज़ 
पढ़ लिया करते हैं ।' मेरी दृष्टिमं छोटे भाईकी सबसे महान वस्तु उनकी अपनी 
आध्यात्मिकता है अथवा इससे भी अधिक इस्लामकी सच्ची भावना, अर्थात्‌ उनका 
ईइबरके समक्ष विनत होना; समर्पण करना है । उन्होंने गांबीजीके समग्र जीवन- 
को इसी गजसे मापा है और उनका गांधीजीकी ओर झुकाव मात्र इसी कारणसे 
हुआ हैं । वे गांधीजीके नाम या प्रसिद्धसि आकर्पित नहीं हुए, न उनके राजनीतिक 
कार्यसे तथा न उनकी विद्रोह अथवा क्रांतिकी भावनासे । गांधीजीके पवित्र, 
तपस्व्री जीवन तथा उनकी आत्म-शुद्धिपर बल देनेकी प्रवृत्तिने खान अब्दुल 
ग़फ्फ़ार ख़ाँकों अपनी ओर सबसे अधिक खींचा है । गांधीजीका समग्र जीवन, 
सन्‌ १९१९ से आगे आत्म-शुद्धिका एक स्थायी प्रयास रहा है । मुझे ऐसे बहुतसे 
मुसलमानोंकी मित्रताका सौभाग्य प्राप्त है जो इस्पातकी भाँति खरे हैं और जो 
हिन्दू-मुस्लिम एकताके लिए सर्वस्त्र निछावर करनेको तैयार हैं परन्तु उनमेंसे 
एक भी ऐसा नहीं हैँ जिसमें खान अब्दुल ग़फ्फ़ार खाँकी स्फटिक जेंसी निर्मलता 
तथा जीवनकी कठोर तपशीलताके साथ ही ह॒द दर्जेजी सुकुमारता और ईइवर 
की जीवंत श्रद्धाका समावेश हुआ हो । महान्‌ हो या कमसे कम उनके समकक्ष 
हो हो। 

“ख़ान अब्दुल ग़फफ़ार खाँ एक सिपाही हैं।” महादेव देसाईनें लिखा हैं, 
“ऐसे सिपाही, जिनके आदेशका पालन करनेके लिए हज़ारों-लाखों सिपाही तत्पर 
रहते हैं और उनकी आज्ञाओंको पालते हैं । छल-छिद्र और आडम्बर उनको 
व्याकुल करता हैं । ऐसा नेतृत्व, जिसमें महानतम सेवाके अतिरिक्त अन्य वातोंका 
समावेश हुआ हो, उनकी समझमें नहीं आता । निर्माणात्मक कार्यक्रमके लिए वे 
नवदीक्षित व्यक्ति नहीं हैं। वे उन सब कार्यक्रमोंमें कोई रुचि नहीं लेते जिनमें 
दिखावा होता है, सर्जनात्मक कार्य नहीं । हमारे प्रदेशकी ओर बहुतसे जुलाहे 
लोग थे परन्तु अब वे धीरे-धीरे कम होते जा रहे हैं । यदि में चरखेका सन्देश 
अपने जिल्होंमें फैला सका तो में अपनेको अत्यन्त आभारी समझूंगा, लेकिन जब 
तक मैं स्वयं कातना न सीख ले और नियमित रूपसे न कातूँ तबतक मेरे लिए 
चरखेकी बात करनेका कोई अर्थ नहीं हैं ।' वे बोले और फिर वे कातना सीखने- 
के लिए बैठ गये । तीन-चार दिनमें ही वे अच्छा, ऐँठा हुआ सूत कातने लगे । 

समाजवादी सिद्धान्तकों लेकर जो भी व्यक्ति उनके पास तक करने की 
उससे वे कहते थे, “गांधीजीसे सच्चा समाजवादी मुझे कोई और बतलाइये । 
हम लोग उसके पीछे चलेंगे ।” ओर उनकी दृष्टि पिछले दिनोंकी ओर घूम जाती 

खान अब्दुल ग़फ्फ़ार खाँ 

थी जब कि उनके ज़िलोंमें एक नियत समयपर जोतों या चकोंका वितरण हआ 
करता था | “खानगीरी, जो जमींदारीका ही एक दूसरा नाम है, अंग्रजोंकी 
उत्पत्ति हें ।” जोतोंके पुनवितरणपर चर्चा करते हुए उन्होंने मुझसे कहा । उनकी 
इस बातको में प्री तरहसे न समझ सका । उन्होंने इसे अधिक स्पष्ट किया, “इस 
तरहकी ख़ानगीरी या ज़मींदारीको इसलिए प्रारम्भ किया गया कि वह नये 
स्थापित शासनको सहारा देनेके लिए खम्भेका काम करे । मेरे दादाकों एक खान 
वनाकर सौ एकड़ भूमि दी गयी थी, इस वातके वावजद में आपसे यह कह 
रहा हूँ । यह सन्‌ १८४८ की, ब्रिटिश शासनकी स्थापनाके लगभग पचीस वर्ष 
बादकी बात है | इससे पहले हमारे यहाँ ख़ान लछोगोंका एक जिरगा हुआ करता 
था । वह सारे गाँवोंकी और उन गावोंमेंसे प्रत्येकके भूमिक्षेत्रकी गणना करता 
था ओर फिर परचियाँ डालता था। प्रत्येक पच्चीस सालके वाद प्री घटनाको 
आवृत्ति होती थी । सब लोगोंके पास, जिनमें खान भी शामिल थे, वस्तुत: एक 
ही आकारके चक रहते थे और इस पुनवितरणकी पद्धतिके अन्तगंत समस्त जन- 
संख्या एक गाँवसे बदलकर दूसरे गाँवमें पहँच जाती थी । में इससे सच्चे समाज- 
वादकी कल्पना नहीं कर सकता ।* 

ख़ान-बन्धुओंकी बातचीतके दौरान वहुत वार उनके विचार उन पहाड़ियों, 
उस नदी ओर उस छोटेसे टापृक़ी ओर वापस भाग जाते थे जिसके ऊपर उन्होंने 
अपना-आश्रय स्थान बनाया था । वे यह स्वप्न देख रहे थे कि एक दिन गांधीजी 
वहाँ उनके अतिथि होंगे । 'यहाँ आपका आश्रम होगा, महात्माजी', उन्होंने 
कहा, 'में इससे अधिक शान्तिमय और सुन्दर स्थानकी बात सोच भी नहीं पाता । 
पेशावरकी समूची घाटी सब तरहके फलोंसे भरी-प्री हैं। हम आपको विश्वास 
दिलातें हैं कि वहाँ आपका वज़न कई पौंड बढ़ जायगा ।' बे अपने गन्‍नेके खेतों- 
की, अपनी गायोंके बढ़िया, मकखनदार दूधको, जिसका कि केवल मक्खन वनता 
था और अपनी भेंसोंकी बातें करने लगे, जिनके दूधको वे और काममें लाते थे । 
लेकिन अब वे खेत कहाँ हैं और उनका क्‍या हो रहा है, यह हम भी नहीं 
जानते । निर्वासनकी; घरसे वाहर रहनेको एक खिन्नताके साथ उन्होंने कहा । 
गांधीजीके लिए यह एक तीच्षण आत्मावलोकनका समय था । उनकी प्रवृत्तियों 
और शब्दोंने इस अफवाहको जन्म दिया कि वे कांग्रेसकों विछकुलू छोड़े देनेका 
विचार कर चुके हैं। १७ सितम्बर १९३४ को गांधीजीने वर्धासि एक वक्तव्य 
दिया जिसमें उन्होंने इसकी पुष्टि की और कारण स्पष्ट किये : 

“यह अफवाह कि मेंने कांग्रेससे अपने भौतिक सम्बन्ध पृथक कर है 

विचार किया हैँ, सच थी । इसके आगे-पीछेकी सभी स्थितियोंपर पूर्ण रूपसे 
विचार करनेके पश्चात्‌ मेंने एक सुरक्षित और दूरदर्शी मार्गको चुना हैं । मैंने 
। सोचा हू कि में कांग्र सकी अक्तूबर महीनेकी बैठकसे पहले कोई आखिरी निर्णय 
न करूँ । मेरे निर्णय स्थगित करनेके विचारकों एक अन्य आकर्षक विचार पीछेसे 
बल दे रहा हैँ । में इससे अपनी धारणाकी सचाईका परीक्षण करना चाहता हूँ। 
मुझे यह लगने लगा है कि कांग्रेसका एक बहुत बड़ा बुद्धिप्रधान वर्ग मेरी कार्य॑- 
प्रणालीसे, मेरे विचारोंस और उन विचारोंपर आधारित कार्यक्रमसे एक थकानका 
अनुभव करने लगा है । मझे ऐसा प्रतीत होने लगा हैँ कि में कांग्र सके सहज 
विकासके लिए एक सहायक तत्त्व नहीं वल्कि एक वाधा बन गया हूँ। 

“यदि मुझे यह परीक्षण करना है कि मेरी निजकी धारणा सत्य हैँ अथवा 
नहीं तो मुझे जनताके समक्ष वे समस्त कारण प्रस्तुत करना चाहिए जिनपर मेरी 
धारणा एवं मेरा कांग्र ससे पृथक्‌ होनेका प्रस्ताव आधारित हे । 

“कांग्र सने देशके सामने अपना जो कार्यक्रम रखा हैं, उसके अतिरिक्त मेरा 
निजका कोई कार्यक्रम नहीं हैं; और उसका वह कार्यक्रम हैँ अस्पृश्यताका निवा- 
रण, हिन्दू-मुस्लिम एकता, पूर्ण नशावन्दी, खादीके लिए हाथसे सूत कातना, 
ग्रामीण उद्योगोंको नवजीवन देनेके लिए स्वदेशीका प्रचार तथा सात लाख गाँवों- 
का सामान्य रूपसे पुनर्गठन, जो कि हमारे देश-प्रेमकी भावनाको पूर्ण परितुष्टि 
दे सके । 

“व्यक्तिगत रूपसे में भारतके किसी गाँवमें अपनेको समाधिस्थ कर देना चाहता 
हूँ । उसमें भी में सरहदका गाँव अधिक पसन्द कर रहा हूँ। यदि खुदाई खिदमत- 
गार वास्तवमें अहिसावादी हैं तो वे अहिसाकी भावना तथा हिन्दू-मुस्लिम एकता- 
को आगे बढ़ानेमें सबसे अधिक योगदान देंगे क्योंकि यदि वे मन, वचन और कर्म- 
से अहिंसामें विश्वास करते हैं और यदि वे हिन्दू-मुस्लिम एकताके सच्चे प्रेमी हैं, 
तो निश्चित ही हम उनके द्वारा इन बातोंको पूरा होते हुए देखेंगे, जिनकी कि इस 
देशको सबसे अधिक आवश्यकता है । अफ़गानोंकी धमकी, जिसका हमें इतना 
अधिक भय है, तब अतीतकी एक वस्तु बन जायगी। इसलिए में अपने निजके 
लिए इस दावेकी सचाईको परखना चाहता ह कि उन्होंने अहिभाकी भावनाकों 
आत्मसात्‌ कर लिया है और उनका हिन्दू-मुसछमान तथा अन्य लोगोंकी एकतामें 
हृदयसे विश्वास है । में व्यक्तिगत रूपसे यह भी चाहता हूँ कि इस प्रकार या अन्य 
तरीकोंसे में उनततक चरखेका सन्देश पहुँचा दूँ । में कांग्रेसके भीतर रहूँ या बाहर, 
अपने विनम्र ढंगसे उसकी सेवा करना मुझे प्रिय लगेगा । 

# के 


खान अब्दुल ग़पफ़ार खाँ 


जब ख़ान अब्दुल ग़फ्फ़ार खाँसे गांधीजीकी प्रस्तावित निवृत्ति और उनके 
वक्तव्यके सम्बन्धमें पुछा गया तो उन्होंने महादेव देसाईसे कहा : “मुझे उनके इस 
निर्णयको जानकर आश्चर्य नहीं हुआ । उनके निर्णयोंपर प्रश्न करना मुझे कभी 
सरल नहीं लगा क्योंकि वे अपनी सारी समस्याएँ ईश्वर॒पर डाल देते हैं और 
हमेशा उसकी आज्ञाओंको सुनते हैं। प्रत्येक महान सुधारक ऐसा ही होता हैं 


. और प्रत्येक सुधारकके जीवनमें एक ऐसी स्थिति आती हैं जब कि उसे अपने 


अनुगामियोंको छोड़ना पड़ता हैं । उन्न लोगोंकी सीमाएँ और दुर्बलताएँ उसे कुचल 
नहीं पातीं और वह अपने विस्तीर्ण डनोंसे छगातार ऊँचाईकी ओर उठता जाता 
है । परन्तु ऐसा करके वह अपनी सेवाओंकी पहुँच और गतिको सीमित नहीं करता 
बल्कि उन्हें बढ़ाता है । यह कुछ होते हुए भी मेरे पास नापका केवल एक ही 
पमाना हैं और वह नाप ईश्वरके समक्ष अपनेको समर्पित करना है ।” 


। 











वर्धामें सितम्बरमे कांग्रेस कार्यसमितिकी वेठक हुई। इस अवसरपर मौलाना 
आज़ादने बंगालूके मुसलमानोंकी ओरसे सामान्य रूपसे और कलकत्ताके पेशावरी 
टूकनदारोंकी ओरसे विशेष रूपसे ख़ान अब्दुल ग़फ्फ़ार खाँको आमंत्रित किया । 
उन्होंने कहा कि वे सब यह चाहते हैं कि आप निकट भविष्यमें कलकत्ता पघारें । 
खान अब्दुल ग़फफ़ार खाँने अपनी स्वीकृति दे दी परन्तु गांधीजी उनको वहाँ भेजने 
के लिए तैयार नहीं हुए । उन्हें यह आशंका थी कि कहीं सरकार ख़ान अब्दुल 
ग़फफ़ार खाँको फिर गिरफ्तार न कर ले । मौलाना आज़ादके आग्रहपर किसी 
प्रकार गांधीजीने अपनी स्वीकृति दे दी । खान अब्दुल ग़फ्फ़ार खाँको गांधीजीसे 
विस्तारसे सारी हिदायतें लेनी पड़ीं कि वे वहाँ हया कहेंगे और केसे कहेंगे ? 

३० सितम्बर १९३४ को खान बन्धुओंके सम्मानमें कलूकत्ताके टाउनहॉलमे 
सार्वजनिक सभाका आयोजन किया गया जिसमें मौलाना आज़ाद, डॉ० विधान- 
चंद्र राय तथा वंगालके कई प्रतिष्ठित नेता उपस्थित थे । 

सभाको सम्बोधित करते हुए खान अब्दुल ग़फ्फ़ार खाँने हिन्दू-मुस्लिम एकता 
पर वल दिया और कहा कि उनकी रायमें राजनीतिक स्वतंत्रताकी उपलब्धिके 
लिए वही सबसे प्रभावकारी शस्त्र हें। जबतक हिन्दुस्तानके दो वहु-संख्यक 
समुदायोंके सार्वजनिक और राजनीतिक मत-भेद दूर नहीं हो जाते तबतक वे 
अपने लक्ष्यकी ओर बढ़नेंमें समर्थ नहीं हो सकेंगे । किसी समय हिन्दुस्तान 'स्वर्ण- 
भूमि! कहलाता था । इस समय उसकी क्या दशा हैं ? उसके निवासी नंगे हैं और 
भूखों मर रहे हैं । उनकी इस दुर्दशाका कारण हें दासत्व और विदेशी प्रभुत्व । 
अंग्र जोंने हिन्दुस्तानकों तलवारके वलूपर कभी नहीं जीता । इतिहास यह सिद्ध 
करता हूँ कि उन्होंने उसे धोखे और चालवाजियोंसे लिया हैं । जातियोंकी पारस्प- 
रिक फूटने उनकी इस मामलेमें सहायता की । खान अब्दुल ग़फ्फ़ार खाँनें अपने 
श्रोतागणका इस बातके लिए आवाहन किया कि वे केवल शेक्सपियर, बेंकन, 
लेनिन और ट्राटस्क्रीकी रचनाओंको ही न पढ़ें वल्कि भारतीय साहित्य और 
दर्शनका भी अध्ययन करें । 

अपने भाषणके निष्कर्षमें उन्होंने कहा कि अल्प-संख्यक समुदायोंके मनमें इन 

| खान अब्दुल ग़फ्फ़ार खाँ 
दिनों यह भ्रांत धारणा जम गयी हे कि ज॑से ही ब्रिटिश राज समाप्त होगा वसे 
| ही इस देशमें हिन्दू-राजकी स्थापना हो जायगी और उनका भाग्य जँसाका तंसा 
| रहेगा । यदि थोड़ी देरके लिए हम उनकी यह वात भी मान लें तो उस स्थितिमें 
देशकी सम्पदा तो देशमें रह जायगी और यदि अल्पसंख्यक समाजोंके लोग गुलाम 
भी रहेंगे तो उनका पेट तो भरा रहेगा। सफेद लोगोंकी दासतामें और काले 
| लोगोंकी दासतामें यह तो अंतर होगा ही । उन्होंने समस्त समुदायोंसे यह अपील 
५६ की कि वे अपने लक्ष्य, भारतकी स्वाधीनताको प्राप्त करनेके लिए पहले जीष्रता- 
द के साथ एक हो जायें । 
|॥ इसके पश्चात्‌ डॉ० खान साहवने भाषण किया । उन्होंने खुदाई खिदमतगार 
[। आन्दोलनके सम्वन्धमें विस्तारसे सब बातें वतलायीं और कहा कि वह शुद्ध रूपसे 
द एक समाजसेवी संगठन था परन्तु सरकारने उसे लाल कुर्ती दल; एक उम्र संगठन 
का नाम दे दिया और उसे बोल्शेविकों जंसा राजनीतिक रंग दे दिया । उन्होंने 
] अपने संगठनके उद्देश्य और लक्ष्य वतलाते हुए कहा कि उसका उद्देश्य विशाल 
मानवताके किसी भी रूप अथवा अंगकी सेवा करना है । 

२ अक्तूबरको बंगालके विद्यार्थियोंने अलवर्ट हॉलमें खान अब्दुल ग़पफ़ार खाँ 
को एक अभिनन्दन-पत्र भेंट किया । इस अवसरपर श्री जें० सी० सेन गुप्त, 
सतीशचन्द्र दास गुप्त, प्रोफेसर खान अब्दुल रहमान तथा अन्य प्रतिष्ठित लोग 
उपस्थित थे । 

| खान अब्दुल ग़फफ़ार खाँनें कहा, “में आपसे प्रार्थना करता हँ कि आप 
| । मुझको सरहदी गांधी न कहें क्योंकि गांधी एक ही रहना चाहिए । यदि दो गांधी 
हो गये, तो उनमें झगड़ा होगा ही । महात्मा गांधी हमारे जनरल हैं और जनरल 
एक ही होना चाहिए इसलिए कृपया मेरे नामके साथ गांधी जीका नाम न जोड़िए। 
आपने मेरे ऊपर जो प्रशंसाके फूल बरसाये मैं उनका उपयुक्त पात्र नहीं हूँ । जिन 
सेवाओंके लिए आपने मेरी इतनी सराहना की, वे भी मुझसे सम्पन्न नहीं हो सकी 
हैं । वास्तवमें आपकी इस प्रशंसाका श्रेय अहिसाकी उस प्रणालीको ख चाहिए 
जिसने हमारे यहाँके लोगोंके स्वभावोंकों बदल दिया है । पहले पठान लोग 
तुच्छ वातोंको लेकर नित्य लड़ा-झगड़ा करते थे परन्तु अहिसाके सिद्धांतकों अपना 
लेनेंके वाद अब उनका स्वभाव ही बदल गया हैं । पठान किसीको मार डालना 
एक साधारण-सी बात समझते थे और उसपर सोचतेतक नहीं थे परन्तु आज दे 
कितने आश्चर्यजनक रूपसे अहिसक हो गये हैं ! खुदाई खिदमतंगारोंके ऊपर 
गोलियाँ चलायी गयीं जिनके कारण लगभग पाँच सौ व्यक्ति मारे गये और अनेक 


मि्ाप आकसलकलराााा 

गाँवमें कार्य 
आहत हुए । पुलिस उनके घरोंमें घुस गयी और उसने उनकी महिलाओंके साथ 
अशोभनीय व्यवहार किया फिर भी उन्होंने हिसाके मार्गको नहीं अपनाया । 

“लार्ड इरविनने जब मुझे जेलसे रिहा कर दिया, तब मुझसे गोलमेज़ परिपद- 
में भाग लेनेके छिए कहा गया । लेकिन में वहाँ नहीं गया क्‍योंकि में उसे समयका 
अपव्यय मानता था । कांग्रेस विधानसभाओंमें पहुँचनेका प्रयत्न कर रही हैं। में 
काग्रेसके विरुद्ध विद्रोह तो नहीं करना चाहता लेकिन में आपसे यह कह दूँ कि 
इस पद्धतिसे “कम्यूनड एवार्ड और “ह्वाइट पेपर” को नहीं पलटा जा सकता । 
उन्हें तो हिन्द और मुसलमानोंकी एकतासे ही पछटा जा सकेगा । अंग्र जोंने इस 
वातको प्री तरहसे जानते हुए कि वे आपको आपसमें लड़ाते रहेंगे और राज्य 
करते रहेंगे, आपको थोड़ेसे अधिकार दे दिये हैं | में आपसे कहता हूँ कि आपको 
त्याग करने ही पड़ेंगे, आपको संगठित होना ही पड़ेगा और तब कहीं आप अपनी 
इच्छित बस्तुको प्राप्त कर सकेंगे । 

'सीमा-प्रान्तमें ९५ प्रतिशत मसलमान हैं परन्तु खुदाई खिदमतगारोंका 
आदर्श ईइवरके सब ग्राणियोंकी सेवा करना है । ईश्वरके दलूमें केवल मुसलमान 
ही नहीं हैं बल्कि हिन्दू, सिख, अंग्रेज तथा और लोग भी हैं । आप खुदाई खिद- 
मतगारोंको छाल कुर्ती या लाल कमीजवाले न कहा कीजिए ज॑सी कि मृसोलिनी- 
की या हिटलरकी कमीज कही जाती हैं । हमारा अस्तित्व मानवताकी सेवाके 
लिए है । हमारा आन्दोलन राष्ट्रवादी नहीं वल्कि धामिक हैं। दोनोंके बीचरमें 
बहुत वड़ा अन्तर हैं । एक शान्तिके सिद्धान्तपर आधारित हैं और दूसरा युद्धपर । 
आप अहिसात्मक प्रणालीसे छड़िए और जीतकर स्वराज्यको ग्राप्त कीजिए । आप 
अत्याचारियोंके खिलाफ लड़िए, चाहे वह हिन्दू, मुसलमान, अंग्रज या जर्मन कोई 
भी क्‍यों न हो । 

“हम सविनय आज्ञा-भंग आन्दोलनमें शामिल नहीं थे, फिर भी एक रातको 
मुझे तथा सब प्रमुख कार्यकर्त्ताओंको गिरफ्तार कर लिया गया । उसके बाद में 
केवल दस महीने काम कर सका और इस बीचरमे मैंने तीन लाख स्वयंसेवक भर्ती 
किये । समूचा सीमा-प्रांत आतंकसे कांप रहा था और स्त्रियोंके साथ अपमानपूर्ण 
व्यवहार किया जाता था। इतनेपर भी हमने हिसाको स्वीकार नहीं किया । 
स्मरण रखिए, जब कोई पठानोंके सम्मानपर आक्रमण करता हैं या उनकी 
महिलाओंके साथ शोभनीय व्यवहार नहीं करता तो वे इसका बदला लेनेमें तनिक 
भी नहीं चूकते । परन्तु यह सब होनेके वाद भी वे शान्‍्त रहे । अहिसात्मक 
आन्दोलनने हमें यथार्थममें वीर बना दिया | इसका श्रेय मुख्य रूपसे महात्मा गांधी 

द । खान अब्दुल ग़फ्फ़ार खाँ 
|| की शिक्षाओंको है । सरकार यह नहीं चाहती कि पठान अहिंसाको ग्रहण करे । 
यदि ऐसा न होता तो मुझे अपने प्रदेशमें प्रवेश करनेकी अनुमति दे दी जाती ।” 
| उन्होंने वंगालके तरुणोंको सलाह दी कि अपने यहाँ वे खुदाई खिदमतगारों 
जसी कोई संस्था प्रारम्भ करें | वे हिन्दू और मुसलमानोंके हृदयोंसे वेमनस्यथकी 
| भावनाको दूर करके उन्हें शुद्ध करें और उनमें एकता स्थापित करें । ह 
| द खान अब्दुल ग़फफ़ार खाँनें कलकत्तामें अपने श्रोतागणसे वार-बर यह अपील 
की कि वे निर्धन ग्रामीणोंक्ी ओर ध्यान दें | उन्होंने उन लोगोंसे कहा कि वे 
| पिछड़े हुए मुस्लिम समाजकी सेवा करना चाहते हैं; विशेष रूपसे वंगालके ग्राम- 
| वासियोंकी क्योंकि वे हो सबसे अधिक पीड़ित लोग हैं । बंगालूमें अपने इस कार्य- 
हु का वर्णन उनके अपने शब्दोंमें इस प्रकार है : 
। “में कुछ दिनोंतक कलकत्ता रुका रहा। वहाँ में पठानोंका अतिथि था। 
भेरी इच्छा वंगालके गावोंको देखनेंकी और बंगाली मसलूमानोंसे मिलनेकी थी । 
में उनके विषयमें सब कुछ जानना चाहता था । मेंने अपनी यह आकांक्षा कई 
सार्वजनिक सभाओंमें व्यक्त की परन्तु कलकत्ताके मुसलमानोंने इस दिल्ामें मुझे 
कोई सहायता नहीं दी । मुस्लिम असोसिएशन सुहरावर्दी और उनके साथियोंके 
हाथोंमें था । उन्होंने इस बातकी बहुत कोशिश की कि मैं वंगालके गाँवोंका दौरा 
न कर सकूं, क्योंकि इससे उनकी नेतागीरीको ख़तरा था । जब में इन मुसलमानों 
| से निराश हो गया तो कांग्र सके एक प्रतिष्ठित कार्यकर्ता डॉ० प्रफुल्लचन्द्र घोपने 
औ। अपनी ओरसे मुझसे यह कहा कि वे मेरे साथ गाँवोंमें चलनेको तैयार हैं किन्तु 
| । 5 उनका विश्वास है कि देहातके मुसलमान निष्प्राण हो चुके हैं । वंगालके गाँवोंके 
ह) निवासी केवल बंगला समझते थे, इसलिए मुझको एक बंगाली दुभाषियेकी आव- 
इयकता थी । प्रफुल्ल बावू और में कलकत्तासे गाँवोंकी ओर चल दिये । में वहाँके 
लोगोंसे मिला और मेरीं उनसे बातचीत हुई। मेने उनसे कहा कि किसी समय 
भारत सोनेकी भूमि था | हर एक घरमें दूध और घी होता था और चावल भी 
प्रचुर मात्रामें होता था परन्तु आज हमारे बच्चे भूखे हैं, नंगे हैं, निस्सहाय हैं 
और उन्तकी दशा दयनीय है | मेंने उनसे कहा कि जबतक देश स्वाधीन नहीं 
होता तबतक उन्तकी दशामें कोई सुधार नहीं होगा । में कुछ दिनों गाँवोंमें घमा 
और मैंने एक सभा की । मेरी इस पहली सभामें लगभग पचास ग्रामीण न 
लित हुए। इसके थोड़े दिनों बाद मैंने दूसरी सभाका आयोजन किया जिसमें 
लगभग दो सौ व्यक्ति उपस्थित थे। इसी प्रकार मेरी सभाओंमें धीरे-धीरे श्रोताओं 
की संख्या बढ़ने लगी । जब में बहुत दौरे करने लगा तब एक दिन मेंने प्रफुल्ल 

गाँवमें कार्य 
वाबूसे कहा कि गाँवोंके लोग निष्प्राण नहीं थे । आवश्यकता उस व्यक्तिकी थी 
जो उनको फिर युवावस्था दे । 

वर्धा लौटनेसे पहले खान अब्दुल ग़फ्फ़ार खाँ शांतिनिकेतन गये जहाँ कि 
उनका पुत्र गनी पढ़ रहा था । श्री रवीन्द्रनाथ ठाकुरने पुस्तकालय भवनके सामने 
छात्रों तथा आश्रमवासियोंकी एक सभामें अपने अतिथिका थोड़ेसे किन्तु चुने हुए 
जशब्दोंमें स्वागत किया । उन्होंने कहा कि खान साहवका आगमन आश्रमके इति- 
हासमें एक अविस्मरणीय घटना है । छात्रोंका यह सौभाग्य है कि उन्हें उनसे 
मिलनेका अवसर मिला हूँ । रविवावने आगे कहा कि इस वातने हमारे हृदयोंको 
स्पर्श किया हैं कि आपकी शांतिनिकेतनपर आस्था हैं । यह विश्वास इस तथ्यसे 
व्यक्त होता हैँ कि जब आप दूर जेलमें थे तब आपने अपने पृत्रको शिक्षा ग्रहण 
करनेके लिए यहाँ भेजा । 

खान अब्दुल ग़फ्फ़ार खाँने इसका उत्तर देते हुए कहा कि इस उत्साहपूर्ण 
स्वागतकी ऊष्माने मेरे मनको गहरे सुखकी अनुभूति दी है । इस स्थानको देखकर 
मुझे अतिशय आनन्द हुआ हैँ। जो कुछ मैंने यहाँके बारेमें सुना था, उससे कहां 
अधिक मेंने यहाँ आकर देखा हैँ । मुझको ऐसा प्रतीत होता है कि भारतके उत्थान- 
के लिए यथार्थमें महाकविके आदर्शोकी आवश्यकता है | उन्होंने यह आशा व्यक्त 
की कि समस्त समुदाय शिक्षाके सम्वन्धमें कविके उन उदात्त विचारोंकों आत्मसात्‌ 
करेंगे जो कि धर्मकी सत्य भावनापर आधारित हैं । धर्मोकी ग़छतफहमीके कारण 
ही साम्प्रदायिक भावनाएँ भारतकी समस्त प्रेरणाओंको गला घोंटकर मार डांलने- 
की धमकियाँ दे रही हैं । 

वे आश्रममें बहुत थोड़े समयके लिए रुक सके क्योंकि दूसरे दिन उनको पटना- 
के लिए चल देना था। लेकिन वे जवतक वहाँ रहे, उन्होंने अपनेको अत्यंधिक 
व्यस्त रखा और शांतिनिकेतन तथा श्रीनिकेतनके सभी त्रिभागोंको देखनेका प्रथ॑त्न 
किया । उन्होंने वहाँ जो कुछ देखा, उसमें अपनी गहरी दिलचस्पी व्यक्त की । 

उनके शांतिनिकेतनसे चलनेंसे कुछ समय पूर्व उत्तरके सामनेवाले प्रांगणमें 
एक विदा-समारोहका आयोजन हुआ जिसमें श्री रवीन्द्रनाथ ठाकुरने उर्दूमें भाषण 
किया । उसका हिन्दी रूपान्तर इस प्रकार है : 

“प्रिय मित्र, आप हम लछोगोंके वीचमें वहुत थोड़ी देरके लिए रुके फिर भी 
हमारे लिए यह एक दुर्लभ सौभाग्य है । यदि में यह कहूँ कि आपकी उपस्थितिने 
हमारे मनमें नयी शक्ति और ओजस्विताका संचार किया है तो मुझे आशा है कि 
हे इसे मात्र अतिशयोक्ति या शिष्टाचारकी एक अभिव्यक्ति न समझेंगे--प्रेम 

खान अब्दुरू गफ्फ़ार खाँ 


कभी उच्चरित शब्दों द्वारा व्यक्त नहीं होता वल्कि प्रेमीकी आत्मा ही प्रेमकी 
अपनी कसौटी होती हैं । जब हमारा आपसे सम्पक हुआ तब हमारे हृदयकी 
समस्त भावनाओंने अनेक रूपोंमें विशाल आकार ग्रहण कर लिया । 

“यह सच हैँ कि आप हमारे साथ बहुत अल्पकाल रहे परन्तु हम इस प्रसंग 
के महत्त्वको समयके मानसे नहीं मापेंगे । वे लोग वास्तवमें महान होते हैं जिनका 
हृदय सबके लिए मुक्त होता हूँ । वे विश्वके सारे देशोंके होते हैं और वे समयकी 
सीमाओंको पार कर एक शाश्वत जीवन जीते हूं। मेरे शब्दोंपर विश्वास कीजिए, 
आपने बहुत थोड़े समयके लिए भी आश्रममें आनेकी जो क्रृपा की है उसकी स्मृति 
हमारे हृदयोंमें सदेव ताज़ी रहेगी । 

“सत्य आपके जीवनका मूल आधार रहा हैं और मुझे विश्वास हैं कि आप 
अपने चारों ओर उसके प्रभावको प्रकाश-पुंजकी भाँति विखेर रहे हैं । हमने यह 
अनुभव किया हे कि सत्यकी इस निष्ठाके अभावमें हमारे निजके समस्त प्रयत्न दिन- 
प्रतिदिन कुण्ठित होते जा रहें हैं ॥ आप इस भूमिमें, जिसके दुर्भाग्यशाली प्राणी 
खंडोंमें बिखर गये हैं, परमेश्वरके एक प्रयोजनको पूर्ण करनेके लिए आये हैं। 

अपने निजके बन्धुओंके प्रति उनके मनमें जो घृणाका विष भरा हैं और जिससे 
वे आत्म-विनाशकी ओर निरंतर बढ़ते जा रहें हैं, उससे आप उनको मुक्त करने 


आये हैं । 

“इसमें हमको तनिक भी सन्देह नहीं हैं कि आप अपने चरित्रकी महान 
दक्तिके अंश मात्रसे यहाँके लोक-मानसको उद्दीप्त करनेमें समर्थ रहे हैं । अपनी 
इस आशभारपूर्ण अर्भ्यथन्ाको स्वीकार करनेकी हम आपसे प्रार्थना करते हैं । यह 
हमारी हादिक कामना हैँ कि इस देशको, जो मृत्युके मुखमें शीघ्र जानेवाले रोगी- 
के सदृश है, आप ओजपूर्ण स्वास्थ्य तथा सत्यका बल प्रदान करनेके लिए 
भविष्यमें कभी अधिक समय दें।” 

खान-बन्धु अपनी बम्बई यात्रामें १४ अक्तूबरको रायपुरसे गुज़रे । वहाँ उनके 
स्वागतके लिए रेलवे स्टेशनपर तीन सौसे अधिक व्यक्ति उपस्थित थे । खान 
अब्दुल ग़फ्फ़ार खाँने अपने डब्बेके सामने खड़े होकर एक छोटासा भाषण ३ । 
उन्होंने कहा : 

“यदि आप गाँवोंमें जायेंगे तो वहाँ आपको भारतकी असली हालत देखनेको 
मिलेगी । गाँवोंमें लोग भूखों मर रहे हैं ओर उनके पास तन ढँकनेको वस्त्र भी 
नहीं है। समस्त भारतकी यही स्थिति हैँ । यही हिन्दू और मुसलमान, जो अपने- 
को सोनेसे तोला करते थे, आज दासताके कारण अकिचन बन गये हैं । भारत- 

द गाँवमें कार्य 

वासी इतने कायर हो गये हँ कि वे एक सिपाहीतकसे डरते हैं । यदि पुलिसका 
कोई दरोगा आ जाता हैं तब तो उनकी सूरत भी नहीं दिखल्‍ाई देती और यदि 
कहीं अंग्र ज दिखलाई दे गया तो फिर वया पूछिए ! यदि हिन्दू और मुसलमान 
मिल जाते हैं तो यह स्थिति नहीं रहेगी ओर निश्चय ही वे स्वाधीनताको प्राप्त 
कर लेंगे। 

खान अब्दुल गफ्फार खाँ और डॉ० खान साहव कांग्रे सके वम्बई अधिवेशन- 
में सम्मिलित होनेके लिए १९ अक्तूबरको वम्बई गये । उन्होंने यह यात्रा तीसरे 
दर्जमं की । इन लोगोंका स्वागत करनेके लिए रेलवे स्टेशनपर स्वागत-समितिके 
सो स्वयंसेवक उपस्थित थे। उनके अतिरिक्त अपने वेण्ड बाजेके साथ पाँच सौ 
स्वयंसेवक वहाँ मौजूद थे, जिनमें पचास महिला स्वयंसेविकाएँ भी थीं। खान- 
वन्धु ओंकी अगवानीके लिए वम्बईके एक हज़ारसे भी अधिक नागरिक स्टेशनपर 


उपस्थित थे | स्वागतकारिणी समितिके अध्यक्ष श्री के० एफ० नरीमानने खान- - 


वन्धुओंको गाड़ीसे उतरते ही प॒ृण्पहार पहनाये । इसके दूसरे दिन गांधीजी वम्बई 
पहुँच गये । खान-बन्धु उनके साथ ही कांग्रेस नगरमें विशेष रूपसे तंयार की 
गयी एक झोंपड़ी में ठहरे । फिर जबतक वे वहाँ रुके तततक यानी २९ अक्तूबर 
तक वे गांधीजीके साथ ही रहे । 

खान अब्दुल गफ्फ़ार खाँने कांग्र सकी अव्यक्षताका प्रस्ताव अस्वीकार कर 
दिया था । वे अखिल भारतीय स्वदेशी प्रदर्शनीका उद्घाटन करनेके लिए भी 
तंयार नहीं हुए । स्वागत-समितिके सदस्योंको उनसे इस प्रस्तावको स्वीकार 
करानेके लिए गांधीजीक पास जाना पड़ा तब कहीं उन्होंने इसके लिए स्वीकृति 
दी । प्रदर्शनीके समय उनका परिचय देते हुए २० अक्तूबरको श्रीमती सरोजिनी 
नायड्ने कहा कि खान अब्दुल गपफार खाँ सीमाप्रांतके एक लम्बे सिपाही हैं, यहाँ 
जितने भी लोग हैं उनसे कमसे कम एक गज लम्बे । वे सरल, विनम्र और सादे 
सनिक हैँ । यदि उनको अनुमति दे दी जाय तो वे पर्दके पीछे बंठना पसन्द करेंगे, 
इसलिए नहीं कि वे कायर हैं बल्कि इसलिए कि अपने प्रचारसे उनको बहुत लज्जा 
लगती है । इस अवसरपर बोलते हुए खान अब्दुल गफ्फ़ार खाँने कहा : 

“मं आपसे केवल यह कहना चाहता हूँ कि इस प्रदर्शनीके समारोहका 
उदघाटन मेरे द्वारा कराकर आपने मुझे जो सम्मान दिया है उसके लिए में 
आभारी हूँ । इस कायतने मुझे अत्यन्त प्रसन्नता दी है, इसका कारण यह है कि मैं 
स्वदेशी वस्तुओंको हृदयसे चाहता हूँ । सन्‌ १९३१ में हम लोगोंने सीमा-प्रान्तमें 
स्वदेशीका कार्य प्रारम्भ किया था। उसके बाद दुर्भाग्यसे मुझे जेंल चला जाना 

खान अब्दुल ग़फ्फ़ार खाँ 


पड़ा और यह क्रम वहीं टूट गया । फिर मेरी इस सम्बन्धमें गांधीजीसे चर्चा हुई 
परन्तु वे यूरोप चले गये और उनके वापस लौटनेसे पहले ही भारतमें स्वाघीनता 
को लड़ाई छिड़ गयी । जब मैंने इस देशमें भ्रमण किया और सारी स्थितिको 
प्रत्यक्ष देखा तब मेरा स्वदेशीपर और भी विश्वास वढ़ गया । अब वह उत्तरोत्तर 
बढ़ता जा रह। है । 

“सन्‌ १९३१ में में वारडोलीमें था। वहां मैंने गाँवोंमें विस्तृत दौरे किये और 
खादीके कार्यको देखा । परन्तु उससे में उतना प्रभावित नहीं हुआ जितना कि 
अपने बंगालके कुछ ही दिनों पहलेके दौरेमें हुआ । अभी कुछ दिनों पहले ही मैंने 
बंगालके गाँवोंमें चरखेको सक्रिय कार्य करते देखा है । वहाँ (हन्दुओं और मुसल- 
मानोंकी दशा बड़ी दयनीय है । जिन गाँवोंमें चरखेसे सूत काता जाता है, वहाँ 
के निवासी कुछ पैसे कमा लेते हैं और उससे एक वार खाना खा लेते हैं लेकिन 
जिन गाँवोंमें चरखा नहीं पहुँच पाया है वहाँके लोग तो भखों मरते हैं । जो कुछ 
मैंने अपनी आँखोंसे देखा है, में आपको वही वतला रहा हूँ । इस स्थितिको 
देखनेंके वाद मेरी चरखेपर और भी आस्था बढ़ गयी। पहले में चरखा नहीं 
चलाता था लेकिन अंब मैंने उसे चलाना शुरू कर दिया हैं । इसका कारण यह 
हैं कि यदि नेता देशके आगे स्वयं अपना उदाहरण प्रस्तुत न करेंगे तो जनता 
उनके पीछे कैसे चलेगी ? यदि महात्माजी स्वयं चरखा न चलाते तो चरखेका 
इतना प्रचार न होता और न उसको इतनी लोकप्रियता मिल पाती । कुछ लोग 
कहते हैं कि चरखा चलाना समयका अपव्यय है । उनका समय निद्चित ही 
गांधीजीके समयसे अधिक मूल्यवान नहीं हो सकता । 

“मैंने बंगालमें कुछ खामियाँ देखीं । वहाँ लोग चरखेसे सुत कातते हैं लेकिन 
उसे बेच देते हैं और पहननेके लिए मशीनसे तैयार किया गया कपड़ा खरीदते 
हँ। उन्होंने मुझसे यह कहा, 'मिलका कपड़ा भी तो इस देशका उत्पादन है ।' 
तब मैंनें उनको बतलाया, 'यह बिलकुल ठीक है परत्तु मिलका लाभ एक व्यक्ति 
के पास जाता हैं । हमारा उहेश्य यह है कि उस छाभमें सब लोग साझी- 
दार हों ।' 

“मं बड़े भंडारोंके पक्षमें नहीं हुँ । में यह सुझाव देनेका साहस कर रहा क 
कि कांग्रेस और चरखा संघको प्रत्येक गाँव, थाने और तहसीलको इस दिश्ामें 
आत्मनिर्भर बनानेकी कोशिश करनी चाहिए ताकि वहाँके लोग स्वयं कातें, घुर्ने 
और अपनी आ।वश्यकताओंको पूरा करें। इस प्रकार वे लोग अधिक लाभान्वित 
होंगे । 

गाँवमें कार्य ै 

“में आपसे प्रार्थना करता हूँ कि आप अपने देशमें ही बना हुआ कपड़ा 
पहनें । यदि आप अपने देशक लिए इतना भी नहीं कर सकते तो ओर क्‍या 
करेंगे ?' 

कराची अधिवेशनक लगभग साढ़े तीन वर्ष पश्चात्‌ २६ अक्तूबरको बम्बईमें 
कांग्रेसका अधिवेशन हुआ । कांग्रंस नगरमें, जिसका नाम खान अब्दुल ग़फ्फ़ार 
खाँक नामपर रखा गया था, लगभग ६०,००० व्यक्ति एकत्रित थे । 

सहस्नों सत्याग्रहियोंने जो शौर्यपूर्ण त्याग किये थे और जो यंत्रणाएँ सहन की 
थीं उनके लिए कांग्रेसने एक विशेष प्रस्ताव द्वारा राष्ट्रको बधाई दी और अपने 
विश्वासको इन शब्दोंमें लिपिवद्ध किया : 

“समग्र देशकी जनतामें जो जागरति परिलक्षित हो रही हैँ वह इस अहि- 
सात्मक असहयोग और सविनय अवज्ञाके बिना कभी उत्पन्न नहीं हो सकती थी। 
कांग्रेसने जहाँ सविनय अवज्ञाके स्थगित करनेकी इच्छा और आवश्यकताको स्वीकार 
किया वहीं गांघीजीके उल्लेखके बिना अहिसात्मक असहयोग और सविनय अवज्ञामें 
अपने विश्वासको भी दुहराया, 'स्वराज्य प्राप्त करनेकी यह प्रणालो, हिसात्मक 
प्रणालियोंसे, जिनका फल पीड़ा देनेवाले और पीड़ित दोनोंके लिए मात्र आतंक- 
वाद होता हैँ, उत्तम हैं । 

कांग्रेसके सामने एक महत्त्वपूर्ण विचार-वस्तु उसके संविधानमें एक परिवतन 
था, जिसके लिए कि स्वयं गांधीजीने सिफ़ारिश की थी। कुछ लोग कांग्रेसके 
स्वीकृत ध्येयमें 'शांतिमय और वंधानिक' उपायोंके स्थानपर 'सत्ययुक्त और अहि- 
सात्मक' शब्द रखना चाहते थे परन्तु अखिल भारतीय कांग्रंस समितिने यह 
सुझाव दिया कि यह संशोधन पहले सम्मतिके लिए समस्त प्रान्तोंमे प्रसारित किया 
जायगा । 

खहद्दरके वस्त्र निर्धारित करनेके सम्बन्धमें एक पृथक्‌ प्रस्ताव पारित हुआ : 

“कोई भी सदस्य, यदि वह हाथके कते हुए और हाथके बुने हुए खहरको 
पहननेका अभ्यस्त नहीं है तो वह किसी भी पद या कांग्रेस समितिकी सदस्यताका 
पात्र नहीं समझा जायगा ।* 

श्रमकी योग्यताके सम्बन्धमें पहली बार यह आवश्यक समझा गया, “जिस 
व्यक्तिनं पिछले छः मासोंमें लगातार शारीरिक श्रम न किया हो वह कांग्रेस 
समितिकी सदस्यताके चुनावमें उम्मीदवारीका पात्र नहीं समझा जायगा ।* 

२८ अक्तूबरको कांग्रेसने अखिल भारतीय ग्राम-उद्योग परिषद्को संगठित 
करनेके सम्बन्धमें अग्रलिखित प्रस्ताव पारित किया : 

खान अब्दुल ग़फ्फ़ार खाँ 


“इस दृष्टिसे कि अपने प्रारम्भकालसे कांग्र सका उद्देश्य जनताके साथ प्रगति- 
शील ढंगसे समीकरण रहा है, तथा गाँवोंका पुनर्गठन एवं पुननिर्माण कांग्रेसके 
रचनात्मक कार्यक्रमोंमेंसे एक रहा हैं; इस विचारसे भी कि इस प्रकारके पुनर्गठन 
में बुनाईके केन्द्रीय उद्योगके अछावा मृत अथवा मृतप्राय ग्रामीण उद्योगोंका पुन- 
जागरण और प्रोत्साहन अनिवार्य रूपमें शामिल हैं तथा इस खयालसे कि यह 
कार्य भी बुनाईके पुनर्गठनकी भाँति केवल ऐसे केन्द्रित एवं विशिष्ट प्रयास द्वारा 
ही सम्भव है जो कांग्र सकी राजनीतिक प्रवृत्तियोंसे अप्रभावित तथा स्वतंत्र हो, 
श्री जें० सी० कुमारप्पाकों यह अधिकार दिया जाता है कि कांग्रेसकी एक प्रवृत्तिके 
रूपमें वें गांधीजीकी सम्मति और मार्गदर्शनसे अखिल भारतीय ग्राम-उद्योग परि- 
पद्‌ ( ऑल इंडिया विलेज इंडस्ट्रीज असोसिएशन ) का गठन करें। उक्त परिषद्‌ 
उक्त उद्योगोंके पुनर्जागरण और प्रोत्साहनके हेतु तथा गाँवोंकी नेतिक एवं भौतिक 
उन्नतिके छिए कार्य करेगी ।” 

इस प्रस्तावपर बोलते हुए खान अब्दुल ग़फ्फ़ार खाँने कहा : “राजनीतिक 
स्वतंत्रताके बिना देशकी कोई प्रगति नहीं हो सकती । हम उसके लिए संघर्ष कर 
रहे हैं और करते रहेंगे । कांग्रंस एक ऐसी संस्था है जिसका उहेश्य सारे भारत- 
की सेवा करना है अत: इस तथ्यको अनुभव करना उसका कर्त्तव्य हें कि भारत- 
की पूरी जनसंख्याका ९८ प्रतिशत भाग गाँवोंमें निवास करता है। कांग्रेसको 
गाँवोंमें बसनेवाली आवादीके इस विशाल परिमाणकी ओर ध्यान देना चाहिए 
ओर उसकी चिन्ता करनी चाहिए । वास्तवमें यह हमारा कर्त्तव्य है कि हम गाँवों- 
के लोगोंकी कठिनाइयों और कष्टोंको जाननेके लिए उनके पास जाये । ग्रामीण 

बन्धु भूखों मर रहे हैं और नम्नप्राय हैं । बिना देखे उनकी यथार्थ स्थिति | 
नहीं जा सकती । उनके बच्चे डर॒पोक हैं । यदि आप उनके निकट जायँगे तो वे 
आपसे दूर भाग जायेँंगे। में आपसे वही कह रहा हूँ जो मैंने व्यक्तिगत रूपसे 
बंगालके देहातमें देखा हैं । केवल उन गाँवोंमें, जहाँ कि चरखा संघके कार्यकर्त्ता 
पहुँच गये हैं और जहाँ चरखे इकट्ठुं हो गये हैं, छोगोंको कमसे कम दिनमें एक 
बार तो भोजन मिल जाता है । में उनके घरोंमें गया और मैंने उनको बहुत साफ- 
सुथरा पाया। जिन गाँवोंमें चरखा नहीं चलता वहाँ मेने लोगोंको घरोंमें छिपे 
हुए, भूखों मरते देखा। चरखाके द्वारा वे ग्रामीण अपनी रोटी ही नहीं पाते बल्कि 
उससे उनको राजनीतिक चेतना भी प्राप्त होती हैं । उन्तेक मनसे भय निकलरू गया 
है । परन्तु जिन स्थानोंमें कोई रचनात्मक कार्य नहों चलता वहाँके निवासियोंकी 
स्थिति बड़ी ही दुर्भाग्यपूर्ण हे । जबतक हम उनके बीचमें जाकर नहीं रहते ओर 


२७८ 








गाँवोंमें कार्य ; 

उनके उत्थानके लिए कार्य नहीं करते तबतक स्वराज्यकी प्राप्ति सम्भव नहीं है । 
गाँवोंके लोगोंसे जो कुछ कहा जाय वे उसे करनेको तंयार हैं परन्तु उनको कोई 
मार्ग दिखलानेवाला चाहिए। में आपको हजारीबाग जेंलकी एक घटना वतला रहा 
हूँ । वहाँ वहुतसे कैदी थे परन्तु मुझसे मिलनेकी किसीको आज्ञा न थी । वहाँ मैंने 
एक-दो कठिन परिश्रमी कंदियोंकी सहायता लेकर एक छोटासा खेत तैयार किया । 
जेलमें कुछ काश्तकार भी थे । उन्होंने मुझे खेतमें काम करते हुए और शलरूजम 
तथा पपीताके पेड़ उगाते हुए देखा । इससे उनके मनमें एक उत्सुकता जाग्रत 
हुई । उन्होंने अपने मनमें सोचा कि यह तो बड़ी आसान चीज हैँ और उसके 
सहारे वे बड़ी सरलतासे खड़े हो सकते हैं । एक दिन जब हम सीमाप्रान्तसे 
मंगाये हुए तरवृूज़ और सरदाके बीज वो रहे थे, तब वे हमारे पास आये और 
बोनेके लिए हमसे कुछ बीज ले गये । इस प्रकार हम देखते हेँ कि यदि हम करना 
चाहें तो बहुतसा काम वाक़ी पड़ा हुआ है । भारत एक क्ृपिप्रधान देश है । यहाँ 
कितनी सारी गायें, बकरियाँ और भंसें हैं। आप यह देख सकते हैं कि उनके 
चमड़ेसे, जो वस्तुत: हमारा होता है, अन्य लोग कितना लाभ कमाते हैं । गाँवके 
लोगोंको निश्चित ही चमड़ा तंयार करनेकी विधि सिखलानी चाहिए। उनको 
यह भी जानना चाहिए कि हड्डी और गोबर आदिसे खाद कंसे तैयार की जाती 
हैं। इन सब दृष्टियोंसे में महात्मा गांधीका समर्थन करता हूँ और आपसे इस 
प्रस्तावको स्वीकार करनेकी प्रार्थना करता हूँ । 

अधिवेशनके आखिरी दिन, २८ अक्तूबरको जब गांधीजीने कांग्र ससे अपने 
आधिकारिक सम्बन्ध अलग कर लेनेके लिए पंडालमें प्रवेश किया तब अपने उन 
महान नेताके प्रति सम्मान प्रदर्शित करनेके लिए समस्त उपस्थित जन-समुदाय, 
लगभग ८०,००० श्रोता उठकर खड़े हो गये । 

“अबसे कांग्रेस-संगठनमें मेरी केवल इतनी सीमित दिलरूचस्पी रहेगी कि में 
दूरसे उन सिद्धान्तोंको कार्यान्वित होते हुए देखूँ जिनके सहारे कांग्रेस खड़ी हैं ।॥” 
गांधीजीने अपनी बातपर बल देते हुए कहा, 'यदि हम पूर्ण रूपसे सत्यनिष्ठ हैं 
तो हमें यह मानना होगा कि कांग्रेसका एक प्रधान अंग प्रगतिशील ढंगसे सामा- 
जिक, नेतिक और आर्थिक रहा है । अब वह एक शक्तिशाली कार्यक्रम बन 
गया हैं क्योंकि वह अनिवार्य रूपसे राजनीतिसे भी सम्बद्ध हैं अर्थात्‌ उसे देशको 
विदेशी जुएसे निकालकर स्वतंत्र करना हैं । परन्तु इसका तात्पर्य विदेशोंसे मेत्री- 
सम्बन्ध तोड़ देना नहीं हैं क्‍योंकि वे तो पूर्ण समानताके घरातलपर स्वेच्छापर 
आधारित होते हैं । मुझे एक चेतावनी भी देनेकी आज्ञा दीजिए । मुझे आशा है, 

खान अब्दुल ग़फ्फ़ार खाँ 


कोई यह नहीं सोचेगा कि खद्दर सम्बन्धी वाक्य-खण्ड और अनिवार्य श्रम तत्काल 
लागू नहीं किये जायँगे | परन्तु ऐसा ही होगा । इस असावधानीके लिए में 
अपनें-आपको अपराधी अनुभव कर रहा हूँ कि मेंने अबसे पहले इन बातोंपर जोर 
क्यों नहीं दिया और सविनय आज्ञा-भंगसे पहले इन चीजोंको एक आवश्यक शर्त 
के रूपमें क्यों नहीं रख दिया ? कांग्रेससे मेरी निवुत्ति इस असावधानीके लिए 
मेरी ओरसे प्रायश्चित्त समझी जा सकती हैं यद्यपि यह असावधानी मुझसे पूर्ण 
अचेतनावस्थामें हुई हैं । मेरा रचंय सविनय अवज्ञाकी क्षमताका विकास हैँ । यह 
अवज्ञा प्री तरहसे सविनय होगी । इसमें कभी प्रतिकारकी भावनाको उत्तेजना 
नहीं देनी चाहिए । 

खान अब्दुल ग़पफ़ार खाँकी इच्छा गाँवोंमें मौन भावसे कार्य करनेकी थी 
और जब गांधीजीने उनको अखिल भारतीय ग्रामोद्योग परिषद्की कार्यकारिणी 
समितिमें छेनेंका निश्वय किया तब खान अब्दुल ग़फ्फ़ार खाँको उसे स्वीकार 
करनेमें तनिक भी हिचक नहीं हुई। उन्होंने कांग्रेसकी कार्यसमितिकी सदस्यताको 
भी स्वीकार कर लिया परन्तु केवल गांधीजीके आग्रहसे । 

बम्बईमें अपने दस दिनके आवासमें ख़ान अब्दुल ग़फ्फ़ार खाँने लगभग छः 
अवसरोंपर भाषण किये । इस सम्बन्धमें बम्बई सरकारने भारत-सरकारको यह 
सूचित किया : “उनके २७ और २८ अक्तूबरके व्याख्यान कुछ आपत्तिजनक हैं । 


' इस बातकी जाँच जा रही हैँ कि क्‍या वे भारतीय दण्ड संहिताकी धारा १२४-ए 


के अन्तर्गत आते हैं? और क्‍या उनके ऊपर चालानकी काररवाई की जा 
सकती हैं ?' 

खान अब्दुल ग़फ्फ़ार खाँको २७ अवतृबरको इंडियन क्रिव्चियन असोसियेशनके 
तत्वावधानमें संयोजित एक छोटीसी सभामें भाषण करनेके लिए 'त्तागपद नेबर- 
हुड हाउस में आमंत्रित किया गया । उन्होंने वहाँ अपना व्याख्यान उद्‌ में दिया । 
पुलिसके संवाददाताने उसे इस प्रकार लिपिवद्ध किया : 

“जितना थोड़ासा समय मैं निकाल सका हूँ, उसमें में आपको उस दुर्भाग्य- 
शाली देशके सम्बन्धमें और उस अभागे तथा पीड़ित समुदायके बारेमें कुछ बत- 
लाना चाहता हूँ जिसके विरोधमें न केवल भारतमें बल्कि सारे विह्वमें प्रचार 
किया गया है । आपने यह सुना होगा कि खुदाई खिदमतगार एक आश्दोलन हें; 
एक संस्था है जिसका आरम्भ मेरे प्रांतमें सन्‌ १९२९ में हुआ । बहुतसे अंग्र जी 
समाचारपत्रोंने, जिन्हें आप लोग पढ़ते हैं, हम लोगोंको 'लाल कुर्ती दल का नाम 
दिया हैं । हम लाल कुर्तीवाले नहों बल्कि खुदाई खिदमतगार हूँ । जिस समय 

इस संस्थाका प्रारम्भ किया गया उस समय यह केवल सामाजिक क्षेत्रमें कार्य 
करनेवाली संस्था थी। हमने देखा कि हमारे प्रान्तमें हमारे पठान-बन्धुओंपर 
'फ़टियर रेगूलेशन एक्ट' लागू हैं । अपने कपट, धूर्तता और छलसे ब्रिटिश सर- 
कारने उसे एक प्रकारके कानूनका रूप दे दिया था। उसका परिणाम यह था 
कि हमारे यहाँके लोग सर्देव एक दूसरेसे लड़ते रहते थे और हमारे मुल्कमें बहुत 
हत्याएं होती थीं; और पुरुषोंकी बात तो जाने दीजिए, हमारे यहाँकी स्त्रियोंको 
भी न्यायालयोंमें जाना पड़ता था | तब हमने यह अनुभव किया कि हमारे यहाँक 
# लोग वरबाद होते जा रहे हैं । उनके पास इतना समय नहीं था कि वे एक साथ 
बंठकर इन विषयोंपर विचार कर सकते क्‍योंकि उनके सारे हूम्वे-लम्बे दिन, 
सबेरेसे संध्यातक कचहरियोंमें निकल जाते थे जहाँ कि वे लड़ते थे और एक- 
दूसरेको बर्बाद करनेकी योजनाएँ बनाते थे | सरकारने उन्हें यह नयो चीज़- 
अदालत दी थी और हमारे यहाँकी जनताकों तथा हमारे देशको दो दलोंमें बाँट 
दिया था । उस समय हमारी दशा बड़ी दयनीय थो । इसलिए हमने अपने यहाँ- 
के लोगोंको विनाश तथा वरबादीसे बचाना अपना कर्तव्य समझा । उस समय 
हमने यह देखा कि सरकार हमें कोई राजनोतिक कार्य करनेकी अनुमति नहीं 
दे रही है । राजनीतिक कार्य तो एक ओर, शिक्षाके प्रश्नको ही ले लीजिए । 
जनताकी शिक्षाकी व्यवस्था करना शासत्तका कर्तव्य है । हमारा दुर्भाग्यशाली 
समुदाय उसी प्रकारकी शिक्षा चाहता था जिस प्रकारकी सरकार आज आपको 
दे रही हैं । लेकिन वह हमको शिक्षित नहों बनाना चाहती थी और हमें अज्ञानमें 
रखना चाहती थी । हमारा दोष क्‍या था ? हमारा दोष केवल यह हैं कि हमारा 
प्रान्त्त भारतका प्रवेश-द्वार हैँ और हम वहाँ रहते हैं इसलिए सरकारकी दृष्टिमें 
हम लोग दरबवान हैं । वह तो हमसे खुले शब्दोंमं कहती है, भला हम दर- 
बानोंको सुधार क्‍यों देंगे ? यदि हम उन्हें कुछ देंगे तो हिन्दुस्तान हमारे हाथसे 
निकल जायगा । उन्होंने हमारे कामको खतरनाक समझा और सोचा कि यदि 
हमे भारतीयोंसे मिल जाते हैं तो वे इस देशपर शासन नहीं कर सकेंगे । 
हमारे आन्दोलनको अपने प्रारम्भमें ही कुचछ देनेका यही सबसे बड़ा कारण हैं । 
हमसे कहा गया कि तुम्हारा समुदाय असम्य हैँ और उसमें डाकू लोग हैं । सब 
पठान फरिव्ते नहीं हैं । प्रत्येक समाजमें भले और बुरे लोग हुआ करते हैं लेकिन 
में आपसे कहता हूँ कि हमारा समाज संख्याकी दृष्टिसे एक बड़ा समुदाय हैं, 
जो छोटे-छोटे दलोंके रूपमें अछग-अलग रहता है । सीमा-प्रान्तमें हिन्दू कुल 
जनसंख्याके ५ प्रतिशत हैं लेकिन में आपको विश्वास दिलाता हूँ कि यहाँ उनकी 

महिलाओंकी इज्जत, उनका जीवन और उन लोगोंकी सम्पत्ति समस्त भारतके 
किसी भी प्रान्तकी अपेक्षा अधिक सुरक्षित है । हमसे अंग्रेज यह कहा करते थे, 
'इस देशमें २५ करोड़ हिन्दू हैं। यदि तुम हमसे लड़ते हो और हम यह देश 
छोड़कर चले जाते हैं तो यहाँ हिन्दू-राज्य स्थापित हो जायगा । दूसरी ओर आप 
लोगोंको यह कहकर डराया जाता था, 'यदि हम लोग यहाँसे चले जाते हैं तो 
ऊपरसे पठान उतर आयेंगे और तुम लोगोंको निगल लेंगे । में आपसे यह 
कहता हूँ कि हमारे अभागे देश और समुदायसे आपको किसी प्रकारका कोई 
खतरा नहीं है । सन्‌ १९३२ ई० में एक कांग्र सजनने मुझसे पूछा था, क्‍या यह 
सच है कि पठान मनुष्यका रक्‍्तपान करते हैं ?” मैंने उनको जवाब दिया कि 
आपकी बात विल्कुल सच हैँ । मनुष्यका रक्त बहुत स्वादिष्ट होता हैं । क्‍या 
आपने उसे कभी नहीं चखा ? यह वात में केवल इसलिए कह रहा हूँ कि एक. - 
कांग्र सजनतककी हमारे वारेमें यह जानकारों है ! आप सब, हमारे भारतीय 
भाई-बहिन हमारे उस छोटेसे प्रान्तके सम्बन्ध नितान्त अनभिज्ञ हैँ जो आपका 
दरबान हैं और आपका प्रवेश-द्वार भी । यह वात में उन कारणोंसे कह रहा हूँ 
जो मेने अभी आपको बतलाये । 

“सरकारी विद्यालयोंकी बात एक ओर जाने दीजिए, परन्तु सरकारने वड़ी 
चतुरतासे किसी न किसी बहाने हमारे नन्‍हें बालकोंकी शिक्षण-संस्थाओंको बरवाद 
कर डाला । यदि इस प्रशइ्नकों जाने भी दिया जाय कि हमारे लिए शिक्षाकी 
व्यवस्था करना शासनका कर्तव्य था--फिर भी उसने हमारी अपनी शिक्षण 
संस्थाओंको केवछ इसलिए नष्ट कर दिया कि हम सदेव उसके नियंत्रणमें बने रहें । 
जब हमने यह देखा कि न तो हम राजनीतिक कार्य कर सकते हूँ और न शिक्षाका 
प्रसार, तब हमने सामाजिक कार्यको अपनानेका विचार किया, इसलिए हम गाँवों- 
में गये और हमने ईद्वरके प्राणियोंके प्रति लोगोंमें प्रेम जाग्रत करनेके लिए खुदाई 
खिदमतगार संस्थाको प्रारम्भ किया । 

“इस संस्थामें खुदाई खिदमतगार बननेवाले प्रत्येक व्यक्तिकों एक शपथ 
लेनी पड़ती हैं : 

'में ईश्वरके समस्त प्राणियोंको, चाहे वे ईसाई, हिन्दू, मुसलमान, पारसी, 
सिख, जर्मन, फ्रांसीसी या अंग्रज कोई भी क्‍यों न हों, प्रभुक्रे प्राणी समझता 

| हूँ और में उन सबका सेवक हूँ ।' हमारा यह आन्दोलन सीमा-प्रान्ततक सीमित 
| नहीं है और न उसमें हिन्दू या मुसलमानका कोई प्रतिबन्ध ही हैं । वह विश्व- 
! बन्धुत्वकी शिक्षा देनेके लिए एक आन्दोलन हैं । जब हम किसी खुदाई खिदमत- 

गारको प्रशिक्षण देते हैं तब हम उससे कहते हैं, इस एक सिद्धान्तको स्मरण 
रखना कि तुम्हें सभी अत्याचारियोंका, चाहे वह कोई व्यक्ति हो या राष्ट्र, विरोध 
करना हैं । तुम्हें समस्त पीड़ितोंकी सहायता करनी है चाहें वे किसी भी जातिके 
क्यों न हों । इस प्रकार तुम्हें सदैव दमनकारीके विरुद्ध खड़ा होना होगा चाहे 
वह हिन्दू, मुसलमान, ईसाई या कोई क्‍यों न हो ? जिनके पास धन नहीं हें, 
जिनको सताया जा रहा हैँ उनको हम आततायियोंके पंजोंसे मुक्त करना चाहते 
हैं | में आपसे यह पूछता हूँ कि यह सब क्‍या है ? यह धर्म है । वास्तवमें धर्मका 
यही स्वरूप हैं । खतरिस्तियोंके धर्मसे में थोड़ा-बहुत परिचित हूँ क्‍योंकि मेरी शिक्षा 
एडवार्डस चर्च मिशन हाई स्कूलमें हुई है । आपके धर्मसे में इस सीमातक प्रभावित 
हुआ हूं कि आज अपने देश और समुदायकी सेवामें लगा हुआ हूं । मेरे विद्यालय- 
के प्रधान अव्यापक लंदनके एक सुप्रसिद्ध कुलीन सज्जनके पुत्र थे । मेरे तरुण हेड 
मास्टरने मेरे मनपर अपनी गहरी छाप डाली । लंदनके सुखोपभोग और आराम 
के जीवनको त्यागकर वे यहाँ उन भारतवासियोंकी सेवा करने आये थे जिनकी 
राष्ट्रीयतातक उनसे भिन्न थी। वे इस सेवाकी कोई कीमत नहीं लेते थे; इस 
कार्यका कोई पारिश्रमिक स्वीकार नहीं करते थे। उनका सारा व्यय उनके पिता 
वहन किया करते थे। में आपसे कहूँगेा कि आप इस बातपर विचार करें कि 
ईसा मसीहका इस संसारमें आनेका क्‍या प्रयोजन था ? वे निर्घनों और निरीह 
प्राणियोंके हेतु आये थे । उस समय वहाँकी स्थिति यह थी कि तत्कालीन शासन- 
सत्ता निर्धनोंको बहुत बुरी तरहसे कुचल रही थी। ईसा मसीह उन्हें दमनकारियों- 
के पाशसे मुक्त करने आये थे । हज़रत मूसाके आनेका प्रयोजन भी यही था। 
आप “ओल्ड टेस्टार्मन्ट' को पढ़िए । जब वे फरोहके पास गये तब उन्होंने उससे 
यही पहली वात कही कि जिन इसराइलियोंको तुमने गुलाम उना रखा हैं, उन्हें 
तुम छोड़ दो । 

“में आपको यह बतला देना चाहता हूँ कि प्रारम्भमें हमारा आन्दोलन एक 
धामिक तथा सामाजिक आन्दोलन था । हम वही कार्य करना चाहते थे जो विश्व- 
के समस्त धर्मो---इस्लाम, हिन्दू और ईसाइयोंके धर्म आदिने किया हैं अथवा जो 
इन धर्मोका उपदेश देनेवाले सुधारकों द्वारा किया गया हैँ । हमारी आकांक्षा 
प्राणी मात्रकी सेवा करनेकी थी । प्रारम्भमें सरकारने हमारे संगठनको एक हँसी- 
खेल समझा । हम गाँवोंमें जाकर लोगोंसे यह कहा करते कि आपसमें न लड़िए, 
झूठ न वोलिए, चोरी न कीजिए, गुप्तचरीका कार्य न कीजिए और अपने देश- 
बान्धवोंकी उपेक्षा करनेमें औरोंका साथ मत दीजिए । जब हमारे आन्दोलनको, 

जो सत्यका एक आन्दोलन था, प्रारम्भ हुए चार महीने बीत गये तब सरकारकों 
वेचेनी अनुभव हुई और उसने एक आदमीको यह देखनेके लिए भेजा कि हम 
लोग गाँवोंमें क्‍या करते हैं ? हमने उससे कहा, 'हम यह चाहते हैं कि ईश्वरके 
प्राणी आपसमें लड़ें-झगड़ें नहीं ।' हमने उससे यह भी कहा, 'ब्रिटिश सरकार यह 
दावा करती है कि उसका शासन एक देवी शासन है और उसका राष्ट्र एक दैवी 
राष्ट्र । फिर वह पुलिस क्‍यों रखती हैं ? यदि उसका यह दावा सच है तो उसे 
हमारी सहायता करनी चाहिए । किन्तु वह तो मात्र एक स्व्रांग है । पुलिसको 
भी इसलिए रखा जाता है कि वह लाठियोंका इस्तेमाल करे और हमें जेलमें 
भिजवानेके लिए हमारे विरुद्ध डायरियाँ लिखे। हम यह भली भांति जानते हैं 
कि सरकारका कर्त्तव्य क्या है और वह कर कया रही है ? हमने सरकारको 
बतला दिया था कि हमें अब अपने कामसे कोई न रोक सकेगा । हमारा लक्ष्य 
अपने समुदायमें आवश्यक सुधार करना और अपने पठान-समाजको पूर्ण रूपसे 
संगठित करना हैं । एक वार तो अंग्र॑ जोंने हमारी इस वातको स्त्रीकार कर लिया 
लेकिन वादमे उन्होंने कहा, 'यदि आज आप पढठानोंको संगठित कर लेते हैं तो 
इस बातका क्‍या भरोसा कि आप उनको सरकारके विरुद्ध काममें नहीं लायेंगे ?' 
उनके मस्तिष्कोंमें यह आशंका थी । हमारे हृदय साफ़ थे लेकिन उनके मनमें यह 
दोषी भावना थी । उनकी इस वातपर हमने उनको उत्तर दिया, “इस वातकी 
हम आपको क्‍या जमानत दे सकते हैं । किसी भी राष्ट्रका भरोसा उसका विश्वास 
होता हैं । आप हमारे ऊपर विश्वास कीजिए और हम आपके ऊपर विश्वास 
करेंगे ।' 

“हम लोगोंने सीमाप्रान्तमें जन्म लिया हे इसलिए हम अभागे हैं । यह हमारा 
एक बहुत बड़ा अपराध था कि हम उस सीमा-प्रदेशके ग्रामीणोंकों सुसभ्य बनाना 
चाहते थे जो भारतका प्रवेश द्वारर' कहलाता हैं । सरकार यह नहीं चाहती थी। 
वह चाहती थी कि वे लोग आपसमें लड़ते-झगड़ते रहें, सहारेके लिए उसकी ओर 
देखते रहें और एक बर्बाद और बिगड़ती हुई ज़िन्दगी व्यतीत करते रहें ताकि 
सरकार बिना किसी परेशानीके उनके ऊपर शासन करती रहे । हमारी बातको 
सरकारने स्वीकार नहों किया और वह उसे स्वीकार कर भी क॑से सकती थी ? 
इसके चार महीने बाद २९ अप्रेल १९३० को खुदाई खिदमतगारोंकी पहली 
सभाके दूसरे दिन हम ओर हमारे सारे कार्यकर्त्ता गिरफ्तार करके जेल भेज दिये 
गये । में आपको यह बतला देना चाहता हूँ कि हमारे तत्कालीन समाज-सुथार 
आन्दोलनका सिद्धांत अहिसापर आधारित था | हम खुदाई खिदमतगारोंको यह 

गाँवों में हे 
शिक्षा दिया करते थे कि वे शांति और धर्यके साथ अपना कार्य करें। उनको 
अपने कार्यमं जो भी कष्ट उठाने पड़ें अथवा जो भी कठिनाइयाँ सहनी पढ़ें उन्हें 
वे शान्त मन और धर्यपूर्ण चित्तसे सहन करते हुए स्थितिका सामना करें| हम 
उनसे इन बातोंको निभानेकी शपथ्र भी लिया करते थे। तबवतक हम कांग्रसमें 
सम्मिलित नहीं हुए थे । तव हमारा आन्दोलन पूर्ण रूपसे एक धामिक और सामा- 
जिक आन्दोलन था। हमारी गिरफ्तारियोंके बाद पेशावरके लोगोंने शासनके 
विरोधमें प्रदर्शन करना चाहा । सरकार अपनी प्रतिष्टाको क़ायम रखना चाहती 
थी । हमारी नवजात संस्थाने जो भावना उत्पन्न की थी, सरकार उसे कुचल 
डालना चाहती थी। उपायुक्तने पेशावर पहुँचकर पुलिसके महानिरीक्षकसे टेलीफोन 
से कहा, आपको यहाँ आनेकी कोई आवश्यकता नहीं है । जो लोग गिरफ्तार किये 
गये हैं उनको जेल भेज दिया गया हैं और जो जनता जुलसके रूपमें प्रदर्शन कर 
रही थी वह चली गयी है । लेकिन इसके बाद भी शस्त्रागार और बन्दूकें पेशावर 
के क्िस्साखानी वाजारमें पहच गयीं। सबसे पहले हिन्दुस्तानी फ़ोजको जनताके 
ऊपर गोली चलानेका आदेंश दिया गया । उसने यह कहकर गोली चलानेसे इन- 
कार कर दिया कि इन लोगोंके पास है क्‍या ? न इनके पास लाठी हैं और न 
पत्थर । हम किसके ऊपर गोली चलायें ? इसपर उसे यहाँसे हटा दिया गया । 
उसके सनिकोंको कोर्ट मार्शल' के बाद जेलमें पहुंचा दिया गया । उनमेंसे वहुतसे 
लोग अवतक जेलोंमें पड़े हुए हैं । उसके वाद ब्रिटिश सिपाही बुलाये गये जिन्होंने 
कि गोली चलायी | मिनटभरमें २००-२५० व्यक्ति शहीद हो गये। में पूछता हूं, 
हमने ऐसा क्या अपराध किया था जिसके लिए किस्साखानी वाज़ारमें हमारा खून 
बहाया गया ? नहीं, हमारा कोई अपराध नहीं था। इस तरहसे सत्ता अपनी 
प्रतिष्ठाकों स्थिर रखना चाहती थी । हम इस बातको खूब समझते हैँ कि पठानोंके 
बीचमें गोलियोंसे प्रतिष्ठा कायम नहीं होती । वह तो केवल प्रेमपूर्ण शब्दोंसे संभव 
है | अंग्रेज सरकार इस बातको नहीं जानती थी लेकिन जब वह जान गयी तब 
उसने भी यह अनुभव किया कि पठानोंका दमन नहीं किया जा सकता । आप 
पठानोंके ऊपर प्रेमसे विजय पा सकते हैं लेकिन उनको हिसाके बलसे नहीं जीत 
सकते । अब इस बातको ब्रिटिश सरकार भी समझती हे । मुझे अपने हिन्दुस्तानी 
भाइयोंसे यह सुनकर बहुत आइचर्य हुआ कि सरकार बंगालमें आतंकपूर्ण कारर- 
वाई कर रही है क्‍योंकि वहाँ हिसा हैं लेकिन में आज आपसे पूछ रहा हूँ कि उस 
समय सीमाप्रान्तमें आतंकपूर्ण काररवाई क्‍यों की गयी ? हमारे स्वयंसेवक तो 
पूर्ण रूपससे अहिसाका पालन कर रहे थे। जेंलसे वापस आनेके बाद मेने जगह-जगह 

सरकारको यह चुनोती दी कि वह एक भी ऐसी हिसाकी घटना बतला दे जो कि 
हमारी ओरसे हुई हो । लेकिन उसने ऐसा नहीं किया | वह तो एक राष्ट्रकी 
भावनाको कुचलना चाहती थो। उन लोगोंने मेरे प्रान्तमें जगह-जगह गोलियाँ 
चलायीं, लोगोंके घरोंको लूटा और बरबाद किया । वे लोगोंके मकाभोंमें घुस गये 
और वहाँ चाय या खाना बनानेके जो भी वर्तन-भांड़े या अन्य सामान उन्हें मिला 
| उसे तोड़-फोड़ डाछा । सिपाहियोंने आटा रखनेके पात्नोंमें फिनाइल उड़ेल दी । 
॥। सरकारने जितनी अधिक हिंसा दिखलायी, हमारी राष्ट्रीय भावना उतनी ही 
|| सजग हुई । अप्रेलमें जब खुदाई खिदमतगारोंक़री पहली सभा हुई तब सरकारने 
| प्रदेशभरमें अपना दमन तेज कर दिया। लेकिन तीन मासके भीतर ही हमारे 
। स्वयंसेवकोंकी संख्या बढ़कर चालीस हज़ार हो गयी । 
। “मं आपको यह बतला रहा हूँ कि कैसे इस आन्दोलनने, जो मूलतः सामा- 
| जिक था, एक राजनीतिक रज्भू ले लिया । उसे यदि किसीने राजनीतिक बनाया 
| तो शासनने । जब उसने हमारे ऊपर आतंकवादी प्रयोग प्रारम्भ कर दिये तब 
| हम निस्सहाय हो गये । पहले हम मुसलूमानोंकी सभा 'म॒श्लिम छीग' के पास 
। गये । हमने छाहौर, शिमला और दिल्लीमें गण्यमान्य मुसलमानोंसे भेंट की तथा 
। हमने उनसे अपनी सहायता करनेकी प्रार्थना की परन्तु इसके लिए कोई त॑यार न 
हुआ । इसके बाद जब में जेलमें था तब मेरे कुछ बन्धुओंने वहाँ ( जेलमें ) जाकर 
- मुझसे यह शिकायत की कि हिन्दुस्तानके मुसलमानोंने उनकी सहायता नहीं की और 
यह पूछा कि क्या कोई और भी ऐसा दल हैं जो उनको इस नाश और विध्वंससे 
बचानेको तयार हो और क्‍या उन लोगोंको उसकी सहायता मिल सकती है? 
आप जानते हैं कि सागरमें डूबनेवालेको तिनकेका सहारा भी बड़ा होता है । 
कांग्रेसने हमसे कहा, 'हम-आप छोगोंके साथ हैं । हम आपको सहायता देगे।' 
तब हमने भी उससे कहा, 'हम भी आप लोगोंके साथ हैं ।' उसने हमें उपक्ृत 
किया और इस प्रकार हमारी संस्थाकी स्थिति बदछ गयी । वह एक राजनीतिक प 
संस्था वन गयी । यह सब इस सरकारके कारण हुआ । इसका क्‍या सरकारके ( 
पास कोई उत्तर हैँ ? यदि हैं तो वहः उसे दे । जब हमको कांग्रेसका सहारा 
मिल गया तब एक समितिका गठन हुआ जिसे 'पटेल कमेटी” कहा गया। श्री 
का विट्ठलभाई पटेलको सीमा-प्रान्तमें जानेकी अनुमति नहीं दी गयी । जब वे रावल- 
ह पिण्डीमें रुक गये तब लोग गुप्त रूपससे उनसे मिलनेके लिए पहुँचे | श्री विटुल- 
] भाई पटेलने जो विवरण तेयार किया और प्रकाशित किया उसे सरकार द्वारा 
द तत्काल ज़ब्त कर लिया गया । जनताको जब किस्साखानी बाजारमें मारे गये 

गाँवोंमें कार्य 
लोगोंके प्रतिकारमें एक सहायता मिली और सरकारने जब यह देखा कि एक 
ओर अफरीदी लोग उससे लड़ाई छेड़नेको तेयार हैं और दूसरी ओर हमसे मिल 
जानेंके कारण कांग्रेस उसके विरुद्ध प्रचार-कार्य कर रही हैं तब उसने अपनी 
नीतिको बदछ दिया ओर वह हमसे पूछने छूगी कि आपको क्‍या चाहिए ? 
हमने उससे कहा, 'हमारी मांगोंका समय निकल गया। हमने कहा था कि 
हमारा आन्दोलन सामाजिक हैं पर आपने न सुना । अब हम उसे नहीं छोड़ेंगे । 
आप जो कुछ करना चाहें वह कर सकते हैं ।' 

“इस सरकारकी नीति यह रही है कि वह सीमाप्रान्तको भार तका प्रवेश- 
द्वार समझती है और दरवानको शेष भा रतसे अलग रखना चाहती हैं । जब हम 
लोग कांग्र समें सम्मिलित हो गये तब उसको इस वातका अनुभव हुआ कि यह 
क्या हो गया ? वह राष्ट्रको कुचल देना चाहती थी परन्तु यह चीज़ अब उसको 
अपने लिए ख़तरेका एक मूल कारण बन गयी । एक धामिक आन्दोलन अब 
एक राजनीतिक आन्दोलनमें परिवर्तित हो गया । 

“जब यह स्थिति उत्पन्न हो गयी तव सरकारके कुछ एजेंन्ट हमारे पास आये 
और बोले, 'हम आपकी मांगें सरकारसे स्वीकार करानेको तयार है परन्तु इसके 
साथ एक शर्त जुड़ी हुई थी और वह यह थी कि हमको कांग्रंस और महात्मा 
गांधीका साथ छोड़ देना होगा । हमने उनसे कहा, हम कांग्र सको नहीं त्यागेंगे । 
पठान लोग कृतघ्न नहों हैं । जो हमारे ऊपर उपकार करता है, उसे हम अकेला 
नहीं छोड़ते । इसके पश्चात्‌ सन्धि हो गयी । सीमा-प्रान्तके चीफ़ कमिइ्नरने लार्ड 
इरविनको लिखा, इस प्रान्तमें दो आदमी नहीं रह सकते । यहाँ केवल एक ही 
व्यक्ति रहेगा, में अथवा खान अब्दुल ग़फ्फ़ार खाँ।' लार्ड इरविन एक उदार व्यक्ति 
थे । उनके मनमें मनुष्यताके लिए प्रेम था । महात्मा गांधीकी सलाहसे उन्होंने मुझे 
रिहा कर दिया । हमें जेलसे तो मुक्ति मिल गयी परन्तु अपना कार्य करनेके लिए 
हम मुक्त नहीं थे। लार्ड इरविनको पुलिसकी ओरसे रोज़ झूठी सूचनाएँ मिला 
करती थीं जिमको वे गांधीजीके पास भेज दिया करते थे। अंग्रेज हमें आतंकमे 
रखना चाहते थे । उनको यह भय था कि कहीं कोहाट, वन्नू और हज़ारा जिलों- 
के पठान भी सरहदी पठानोंकी भाँति जाग्रत न हो जाये । वे चाहते थे कि समूचा 
सीमा-प्रान्त जाग्रत न हो । इस बार फिर गांधीजी हमारी सहायताके लिए आगे 
आये | महात्मा गांधीने उनसे कहा, 'यदि आप इन लोगोंको फिरसे गिरफ्तार 
कर लेते हैं तो इसे सन्धि-भंग समझा जायगा ।' सेनामें एक ऐसा अंग्रज था जो 
खूब अच्छी तरहसे पश्तू जानता था। हम जहाँ कहीं जाते, वहाँ वह हमसे पहले 

खान अब्दुल ग़फ्फ़ार खां 


पहुँच जाता और लोगोंसे यह कहता : 

'अमुक-अमुक नेता आये हैँ । आप लोग उनके पास मत जाइएगा | आप 
उनसे कह दीजिए कि वे आपके गाँवसे चले जायें।' परन्तु वह यह नहीं जानता 
था कि इस तरह वह हमारा प्रचार-कार्य कर रहा है । वह किस प्रकार ? वह 
इस प्रकार कि हमारा आन्दोलन एक सच्चा आन्दोलन था; एक धामिक आन्दो- 
लन था । में आज भी आपसे यह कह रहा हूँ कि हमारे ऊपर खुदा, परमात्माकी 
दया हुई थी और उसकी कृपासे ही हम लोगोंमें जागरण हुआ था । हमारे छोटे 
वबालकोंतकमें एक भावना भर गयी थी । जब कभी वे किसी अंग्रे जको मोटरकार- 
में जाते हुए दखते तब उससे कहते, 'अरे, तुम अभीतक यहाँ हो ? हमारे देशकी 
चेतनाको बच्चोंकी इस भावनासे सभझा जा सकता हैं। में आपसे कहता हूँ कि 
यह भावना यों ही उत्पन्न नहों हुई । इसके पीछे ५१३ गाँवोंका त्याग हैं । यदि- 
आज भी सीमा-प्रान्तमें यह भावना दिखलाई देती हैँ तो इसका कारण यही है 
कि सीमा-प्रान्तने जितने बलिदान किये हैं उतने भारतके किसी अन्य प्रदेशने नहीं 
किये । सरकार हमारी प्रवृत्तियोंको रोक देना चाहती थी परन्तु किसी प्रकार हम 
उनको चलाते रहे । समूचे सीमा-प्रान्तमें ऐसा कोई गाँव न बचा जिसमें कि हम 
न गये हों । वहाँ जाकर हम अपने देश-बन्धुओंको सारी स्थितिका ज्ञान कराते थे 
और उन्हें उचित मार्गका निर्देश करते थे । 

“एक खुदाई खिदमतगार किसीके प्रति कभी शत्रुताकी भावना नहीं रखता। 
जब सन्‌ १९३२ ई० में हमें गिरफ्तार किया गया तब हमारे यहाँकी जन-संख्या 
छन्‍्बीस लाख थी जिसमेंसे पाँच लाख खुदाई खिदमतगार. थे | सन्धिके बाद भी 
पठानोंको यह अनुभव होता रहा कि उसके साथ किसी प्रकारकी सन्धि नहीं हुई 
हैं क्योंकि संधिकी अवधिमें भी उनके ऊपर आतंकका चक्र चल रहा था । प्रत्येक 
स्थानपर धारा १४४ लागू थी--जिलोंमें, तहसीलोंमें और सड़कोंपर भी । 
सड़कके इस ओर या उस ओर चार-चार मीलकी दूरीतक कोई सभा नहीं की 
जा सकती थी। में आपको यह भी वतला रहा हूँ कि हमारे साथ जो भी 
व्यवहार हुआ, उसके लिखित प्रमाण मेरे पास मौजूद थे जिनसे यह भी पता 
लगता था कि हिन्दुओं और मुसलमानोंको आपसमें लड़ानेके प्रयत्न किये गये । 
सरकारको यह ज्ञात हुआ कि महात्मा गांधी आ रहे हैं और उसको यह भी पता 
लगा कि में उनसे मिलनेके लिए जा रहा हूँ । निश्चित ही उनको यह ख़बर भी 
मिली होगी कि सारे कागज़ात मेरे पास हैं । उन दिनों में वीमार था और 
पेशावरमें पड़ा हुआ था । मेरा विचार दूसरे दिन सबेरे 'फ्रण्टियर मेल” से जाने- 

गावाम कार्य 


का था परन्तु पुलिस रातमें ही आ गयी । उसने मुझे गिरफ्तार कर लिया । फिर 
एक स्पेशल ट्रेनसे मुझे हज़ारीवाग़ जेल भेज दिया गया । उस रातको ही मेरे 
साथ काम करनेवाले समस्त कार्यकर्त्ताओंको गिरफ्तार कर लिया गया और उनमें 
से प्रत्येकको तीन वर्षका कारावास दण्ड दें दिया गया । 

'वहाँकी सारी घटनाओंका मुझको बादमें पता चला । में आपको वतला रहा 
हैँ कि मुझपर सरकारका भू-राजस्व्र कर वाकी नहीं था, फिर आप यह सोच सकते 
हैँ कि सरकारका हमारे घरोंको छूटनेका और हमारा सामान उठाकर ले जानेंका 
क्या उद्देश्य था । उसका उद्देश्य केवछ यह था कि उसकी प्रतिष्ठा कायम रहे । 
इस कार्यके द्वारा वे लोग जनताकों यह दिखला देना चाहते थे, तुम क्या हो और 
तुम्हारे नेता क्‍या हैं ? सरकार तुम्हारे घरोंकों छूट सकती है, तुम्हारे नेताओंको . 
गिरफ्तार कर सकती है और उनका अपमान कर सकती हैं ।' में इन सब वातोंक 
लिए सरकारसे कोई शिकायत नहीं करना चाहता क्‍योंकि वह वही करेंगी जिसे 
कि वह ठीक समझेगी । 

“आज उसका सारा साम्राज्य भारतके वलूपर ही चल रहा है । यदि भारत 
उसके हाथोंसे निकल जायगा तो फिर उसका साम्राज्य कंसे स्थिर रह सकेगा ? 
एसी स्थितिमें वें छोग भारतको दास बनाये रखनेक लिए विविध प्रकारकी चालों 
और दमनकों उपयोगमें छायेंगे । इनके लिए मुझे उनके विरुद्ध कोई शिकायत 
नहीं हें । वे जो कुछ भी करेंगे उसका हम स्वागत करेंगे लेकिन हमें अपने देशके 
लोगोंसे, अपने भाइयोंसे एक बहुत बड़ी शिकायत है जिसे कि हम दूर करना 
चाहते हैं । यदि हमारे बन्धुजन, हमारी वातकों नहीं समझ पाते तो भरा हम 
उनसे क्या कह सकते हैं ? हम तो उनको कंबल प्रेमसे समझा सकते हैं ओर 
ईदवरसे प्रार्थना कर सकते हैं कि वह उनको ऐसी समझ दे ।*' 

बम्बईमें अपने रुकनेके आखिरी दिन, २९ अक्तूबरकों ख़ान अब्दुल ग़फ्फ़ार 
खाने गांधी सेवा सेना तथा “ीमेन्स यूनिटी क्लब के छूगभग सौ सदस्योंको 
सम्बोधित किया । देशक निमित्त महिलाओंने जो त्याग किये थे उसकी उन्होंने 
सराहना की । सीमा-प्रान्तके वीचमें प्रशंसनीय कार्य करनेके लिए उन्होंने खुर- 
शीद बहन नौरोज़ीको बधाई दी। उन्हें दो बार जेल जाना पड़ा था। ख़ान 
अब्दुल ग़फफ़ार खाँने इस बातपर बड़ी प्रसन्नता प्रकट की कि महिलाएँ अपने 
करत्तव्यक पालनमें बड़ी सजग हैं । उन्होंने कहा कि यदि भारतकी महिलाएं जाग्रत 
हो जाती हैं तो विश्वमें कोई ऐसी शक्ति नहीं हैं जो इस देशकों गुलाम रख सके । 

खान-बन्धु ओंको वर्धामें बिलकुल घर सरीखा छूगने रूगा था और बे आश्रम- 
की प्रवृत्तियोंमें भाग लेने लगे थे । 'खान-बन्धु यहीं हैं और उनके साथ मेरा समय 
बहुत सुन्दर ढंगसे व्यतीत होता हैँ । गांधीजीने लिखा, “उनके साथ जितना ही 
अधिक रहा जायगा, उनसे उतना ही प्रेम बढ़ता जायगा । वे इतने भले, इतने 
सरल, फिर भी इतने सूक्ष्मग्राही हैं । सार ग्रहण करनेमें उनको देर नहीं 
लगती । 

डॉ० खान साहबने स्वेच्छोसे जमनालाल बजाजकी गृहस्थीके रोगियोंकी 
चिकित्सा और उपचर्याका कार्य अपने ऊपर ले लिया था; एक ऐसी गृहस्थी जो 
गांधीजीसे मिलनेके लिए वर्धा आनेवालों और कार्यकत्ताओंके कारण हमेशा बढ़ती 
रहती थी । डाँ० खान साहव चिकित्सा और स्वच्छता सम्बन्धी अपने मिशनको 
लेकर वर्धाके आस-पासके गाँवोंमें नित्य दस-पन्द्रह मील पंदल घूमते थे। सबेरे 
टहलनेके समय गांधीजीका साथ देनेके लिए वे बहुत तड़के आश्रममें पहुँच जाते 
थे । उनके साथ टहलते समय वे बिलकुल चुपचाप रहते थे और एक शब्द भी 
न बोलते थे । उसके बाद वे आश्रमके रोगियोंको देखते हुए वापस घर आते थे । 

खान अब्दुल ग़फ्फ़ार खाँ नित्य सबेरे और शाम गांधीजीकी प्रार्थनामें सम्मि- 
लित होते थे ओर उनके साथ टहलने भी जाया करते थे । जिस समय नित्य सबेरे 
गांधीजी तुलसीकृत रामायणका पाठ करते उस समय खान अब्दुल ग़पफ़ार खाँ 
उनका साथ देते थे। एक दिन उन्होंने प्यारेलाल्से किसी भजनके सम्बन्धमें 
कहा, 'इस भजनके संगीत ने मेरी आत्माको तृप्त कर दिया है । इसे उर्दू लिपिमें लिख 
दीजिए ओर इसका मेरे लिए उदू अनुवाद कर दीजिए ।” मूल रूपसे उनके स्व- 


_भावमें निवृत्तिभावकी प्रधानता थी इसलिए उनको जितना शान्तिके साथ प्रार्थना 


करना ओर मौन रहकर कार्य करना अच्छा लगता था उतना और कुछ नहीं । 
इन्हीं दो बातोंके कारण उन्होंने बंगालके गाँवोंमें जानेका और वहाँके कार्यमें अपने 
को आकण्ठ निमर्न कर देनेका निरचय किया था । कुछ ही मास पूर्व उन्होंने बंगाल- 
के निर्धन मुसछमानोंकी सादी झोपड़ियोंमें खह्दरकी सामर्थ्यंका प्रत्यक्ष दर्शन किया 
था । अब वे उन लोगोंके लिए ग्राम-उद्योगोंके पुनरुज्जीवनका सन्देश लेकर जाना 

चाहते थे । इस विपषयमें उनकी गांधीजीके साथ विस्तारसे चर्चा हो चुकी थी और 
वे वंगालमें अपने कार्यकी रूप-रेखा तँयार कर चुके थे। उनका विचार अपने 
प्रदेशमें प्रवेश करनेंकी अनुमति मिलनेतक वंगालके गाँवोंमें रहनेका था । ग्रामीणों- 
की स्थितिका अध्ययन करनेके लिए वे वर्धाके निकटवर्ती गाँवोंमें भी जाते थे । 

१६ नवम्बरकों वे नागझरी गाँवमें गये । गाँवमें घूम लेनेके वाद उन्होंने 
वहाँ एक सभामें भाषण किया । उन्होंने कहा कि इस गाँवमें आनेपर उनको खुशी 
हुई हैं लेकिन उनका मन उन लगभग चालीस स्वयंसेवकोंके इतिहासको स्मरण 
करके खिन्न हो गया हैं जो पिछले संघर्षमें जेल गये थे । उन्होंने कहा कि गाँवोंकी 
स्थिति वहुत बिगड़ गयी है। उनके निवासी फटे कपड़े पहनते हैं और पेट भरनेके 
लिए उनके पास पर्याप्त भोजन भी नहीं हैं । उनके लिए न चिकित्सालय हैं और न 
विद्यालय । उनकी झोपड़ियाँ ऐसी हैं कि उनमें यूरोपके कुत्ते और गधे भी नहीं 
रहना चाहेंगे । भारत किसी समय सोनेकी भूमि कहलाता था परन्तु आज दासता 
ने उसे भिखारी बना दिया हैं । जवतक स्वराज्य नहों मिल जाता तबतक भारतके 
लोग सुखी नहीं हो सकते । यदि उनमें आपसमें एकता होती, यदि उन्होंने 
अहिसाका पालन किया होता और यदि वे कांग्र सके कार्यक्रमपर चले होते तो 
उनको आज निश्चय ही स्वाधीनता मिल गयी होती । 

अगले दिन मौज़ा देवलीमें लगभग एक हज़ार ग्रामीणोंकी एक सभाको सम्बो- 
घित करते हुए उन्होंने कहा कि वहाँ आकर उन्हें प्रसन्नता हुई है परन्तु इस बात 
पर खेद भी हुआ है कि उस सभामें महिलाएँ नहीं हैं । उन्होंने कहा, 'में यह 
चाहता हूँ कि पुरुष और नारी एक गाड़ीके दो पहियोंके समान हों । जिस प्रकार 
बिना दो पहियोंके कोई गाड़ी नहीं चल सकती उसी प्रकार पुरुष और नारीके दो 
पहियोंके बिना स्वराज्य नहीं मिल्त सकता ।' उन्होंने इस बातके लिए गाँववालों- 
पर कटाक्ष किया कि वे लोग पुलिससे बहुत डरते हैँ । उन्होंने टिप्पणी की कि 
यूरोपियन तो संख्यामें बहुत कम थे । यदि भारतवासियोंने उनकी सहायता न 
की होती तो वे भारतमें टिक न पाते । उन्होंने श्रोताओंको धर्मकी शिक्षाओंका 
पालन करत्तेका उपदेश देते हुए कहा कि वें केवल ईश्वरसे डरें॥ फिर उनको 
पुलिस, सेना या संसारकी किसी भी शक्तिसे डरनेंकी आवश्यकता न रहेगी । 

नवम्बरके अंतिम सप्ताहमें खान अब्दुल ग़फफ़ार खाँने संयुक्त प्रदेशका एक 
अल्पकालीन दोरा किया । २७ नवम्बरको मथुरामें एक विशाल जन-समुदायको 
सम्बोधित करते हुए उन्होंने कहा कि वे नगरोंमें भाषण करनेको अधिक उत्सुक 
नहीं हैँ बल्कि वे गाँवोंमें जाकर सेवा कार्य करना चाहते हैं, क्योंकि वहाँ स्थिति 

बहुत बिगड़ चुकी है । अपने सम्बन्धमें उन्होंने कहा कि वे किसी प्रान्तविशेषके 
नहीं हें वल्कि वे ईश्वरके एक सेवक हैं और उनके मनमें प्रत्येक मनुष्यकी सेवा 
करनेकी कामना हैं । 

वे उसी दिन मोटर-कारसे अलीगढ़ पहुँचे । मार्गमें जगह-जगह उनका स्वागत 
होनेके कारण उन्हें निश्चित समयसे दो घंटे विलम्ब हो गया । वे एक जुलसमें ले 
जाये गये । यह जुल्स अलीगढ़की गलियोंमे घूमता हुआ लाइन लायत्रेरी पहुँचा 
जहाँ कि नागरिकोंकी एक सभामें उनको भाषण करना था। छाइन छाइब्रेरीके 
समीप पहुँचकर जुलूस कई हजार लोगोंके जन-समूहम वदल गया । वहाँ विश्व- 
विद्यालयके छात्रोंकी भी एक बहुत बड़ी भीड़ एकत्र थी | यगनभेदी हर्षध्वनिके 
बीच खान अब्दुल ग़पफ़ार खाँ भाषण करनेके लिए खड़े हुए। उन्होंने इतने उत्साह- 
पूर्ण स्वागतके लिए अलीगढ़के नागरिकोंको हार्दिक घन्यवाद दिया और उनके 
प्रति उन्होंने जो प्रेम और स्नेह व्यक्त किया उसके लिए भी उन्हें धन्यवाद दिया। 
उन्होंने आगे कहा, “इस प्रकारके जुलूसों और सभाओंका समय बहुत पहले ही 
निकल चुका हैं। इस समय तो प्रत्येक व्यक्तिको व्यावहारिक कार्यमें लगना 
चाहिए जिसमें कि उसकी सच्ची प्रसन्‍नता निहित है। उन्होंने इस वातपर बल 
दिया कि भारतकी आबादीका नब्बे प्रतिशतसे भी अधिक भाग गाँवोंमें रहता है 
और वह एक असह्य गरीवबीमें अपने दिन काट रहा है, अतः नगरोंमें रहनेवाले 
हिन्दुओं और मुसलमानोंमेंसे प्रत्येक व्यक्तिका यह कर्त्तव्य हैं कि वह ग्रामीणोंकी 
सहायता करे। उन्होंने उपस्थित लोगोंसे यह कहा कि आज सायंकाल आपने 
जो प्रेम-भाव प्रदर्शित किया यदि वह वास्तविक हैं तो आपको ग्रामोंके उत्थानके 
लिए कांग्र सके कार्यक्रमको कार्यान्वित करना चाहिए ।*' 

उन्होंने कहा कि देशके अधःपतनका मुख्य कारण यह हैं कि हम दासताको 
चाहते हैं । इस दशामें न तो हिन्दू और मुसलमान ही यह गर्व कर सकते हैं कि 
उनका कोई धर्म अथवा उनकी कोई अपनी संस्कृति है । अत: उनको दासताके 
विचारको पूर्ण रूपसे मिटा देनेके लिए एक हो जाना चाहिए; उस विचारको जो 
कि उनके अन्तस्तलूको खाये जा रहा है। हिन्दू और मुसलमानोंमें रे 
विरुद्ध फैले हुए अविश्वासका उल्लेख करते हुए उन्होंने कहा कि वह सब प्रचारके 
अतिरिक्त कुछ नहीं हैँ जिसने कि हमेशा भारतको अपने अधिकारमें रखना चाहा 
हैं । उन्होंने लोगोंसे कहा कि उन सबको ईद्वरके ऊपर पूरी सच्चाईसे विश्वास 
करना चाहिए । ईमानदारी, विश्वसनीयता और निर्भीकताके साथ मानवताकी 
सेवा करनेके लिए उनको अपने-आपको एक खुदाई खिदमतगार समझना चाहिए । 


२९२ 








विचारणा 


भारतकी स्वाधोनता सबका एकमात्र लक्ष्य न चाहिए । केवल भारतकी 
स्वाधीनतामें ही सवकी समंद्धि निहित हैं । 
उन्होंने मुसलमानोंसे कहा कि इस्लाम स्वाधीनताके लिए आया लेकिन आज 
उनको यह देखकर दुःख होता है कि मुसलमान पीछे हट रहें हैं और वे अपने 
धर्मको भूलते जा रहे हैं । यदि हिन्दू स्वाघोनताके इस संघर्षको त्याग भी दें तो 
भी मुसलमानोंको अपने धर्मका पालन करते हुए उससे विमुख नहीं होना चाहिए । 
अपने प्रान्तका उल्लेख करते हुए उन्होंने कहा कि वहाँ केवल छब्बीस लाख 
लोग हैं फिर भी वे अपनी स्वाधीनताके लिए ही नहीं वल्कि समस्त भारतको 
स्वतंत्रता दिलानेके लिए पूर्ण निश्चय कर चुके हैं । उन्होंने कहा, उन्हें इस बात 
की प्रसन्नत। है कि वर्तमान आन्दोलनने उनके लोगोंको शेष भारतके निकट संपर्क- 
में ला दिया हैं । सीमाप्रान्त सदेव अहिसावादी रहा लेकिन वहाँ अध्यादेशका 
शासन चलता रहा । उन्होंने श्रोताओंको यह सलाह दी कि वे अपने बीचके मत- 
भेदोंको दूर कर दें और उनका अनुगमन करें । 
खान अब्दुल गफ्फ़ार खाँ अपने बारह वर्षके पुत्र अब्दुल ग़नीके साथ ४ 
दिसम्ब रको वर्धा लौट आये । उनकी चौदह सालकी पुत्री मेहरताज़ कुछ दिनों पूर्व 
ही शिक्षा ग्रहण करनेके लिए मीरा बहनके साथ इंगलेण्डसे लोटी थी। खान 
अब्दुल ग़फफ़ार खाँने सोचा, यदि एक पठान लड़की पढ़नेके लिए इज्भूलंण्ड जा 
सकती है तो “कन्या-आश्रम' अपनानेमें भला उसे क्या कठिनाई हो सकती हे ? 
आश्रमका सरल जीवन, शांत वातावरण, पवित्रता, स्वतंत्रता और शारीरिक श्रम 
करनेपर बल; खान अब्दुल ग़फ्फ़ार खाँको इन्हीं सब कारणोंसे आश्रम अच्छा 
लगा और उनकी यह लालसा हो उठी कि उनकी पुत्री अपनी शिक्षा वहीं ग्रहण 
करे । उन्होंने उसकी देखभाल मीरा वहनको सौंप दी । 
वर्धा अब उनके लिए दूसरे घर ज॑ंसा बन गया था। तीन वर्षकी लम्बी 
अवधिके बाद उनकी पुत्री मेहरताज़ और पुत्र ग़नी, वली तथा अली अपने स्नेंह- 
शील पिताके पास, सव साथ-साथ रह रहे थे । 
स्वाधीनताके ठीक सौ दिनके बाद ७ दिसम्वरको शामके पाँच बजे खान 
अब्दुल ग़फ्फ़ार खाँ गिरफ्तार कर लिये गये । वर्धाका पुलिस अधीक्षक अपने साथ 
वम्वईकी पुलिसके किसी अधिकारीको लेकर खान अब्दुल ग़फ्फ़ार खाँको खोजता 
हुआ सत्याग्रह आश्रममें आया । उस समय वे ऊपरके खण्डमें गांधीजीके पास बंठे 
हुए थे । मीरा वबहनने आगंतुकोंका आगमन घोषित किया । गांघीजीने मीरा बहनसे 
उन लोगोंको ऊपर ले आनेको कहा । वर्घाका पुलिस अधीक्षक ऊपर आ गया 

और उसने गांधीजीको यह वतलाया कि वह खान अब्दुल ग़फ्फ़ार खाँके लिए 
बम्बईके प्रेसीडेन्सी मजिस्ट्रेटका गिरफ्तारीका वारन्ट लेकर आया हैं। गांधीजीने 
उससे वारन्ट माँगा और उसे खान अब्दुल ग़फ्फ़ार ख़ाँको फ़कर सुनाया । उनके 
ऊपर धारा १२४-ए के अन्तर्गत आरोप लगाया गया था। पुलिस अधिकारीके 
यह पूछनेपर कि आप कबतक तंयार हो सकेंगे, ख़ान अब्दुल गफ्फार खाँनें कहा 
कि में तो बिलकुल तंयार हूँ । परन्तु गांधीजीने कह। कि यदि अधिकारीको कोई 
आपत्ति न हो तो ख़ान साहब जमनालाल वजाजके यहाँ जाकर अपने भाई तथा 
बच्चोंसे मिल लें । गांधीजी और आश्रमवासी खान अब्दुल ग़फ्फ़ार खाँके साथ 
पुलिसकी गाड़ीतक आये | कुछ मिनटमें ही वे जमनालालजीके यहाँ पहुँचा दिये 
गये । 

श्रों महादेव देसाई खान अब्दुल ग़फ्फ़ार खाँकी गिरफ्तारीके प्रत्यक्ष साक्षी 
थे । खान-बन्धुओंसे अपनी चर्चाके आधारपर उन्होंने दो खुदाई खिदमतगार' 
पुस्तकके रूपमें उनके लघु चरित्र रेखांकन प्रस्तुत किये हैँ । महादेव देसाईने 
लिखा है : 

“परन्तु पिताके पास बालकोंकी अश्रुधारामे मिलानेके लिए आँसू न थे । वे 
यह जानते थे कि उनको एक ऐसी मेन्नीका सौभाग्य मिला हैं जो उनकी बढ़ती 
हुई परख और परीक्षणोंमें निरन्‍्तर विकसित होती जायगी और कभी घटेगी 
नहीं । गांधीजी और जमनालालजीकी मित्रता, जिसे वे बिना तनिक भी चिन्ता 
किये हुए अपने बच्चोंको सौंप सकते थे। ख़ान अब्दुल ग़फ्फ़र खाँकों तो ९ 
दिसम्वरको ही वंगालके लिए रवाना हो जाना था परन्तु ग्रामोद्योग परिषद्के 
बोर्डकी पहली बैठकके लिए उनको जमनालाल बजाजने आग्रहपूर्वक रोक लिया 
था । इस प्रकार उनकी वंगाल यात्रा १५ दिसम्बरतकके लिए स्थगित हो गयी 
थी । ७ तारीखकी शामको जब पुलिस अधिकारी उनके लिए गिरफ्तारीका 
वारंट लेकर आया तब हम लोग वास्तवमें उनके बंगालके कार्यक्रमपर विचार 
और चर्चा कर रहे थे। ऐसे बुलाबोंके लिए सदा तैयार रहनेवाले उस महान्‌ 
पठानने वारंट मिलते ही कहा कि में चल देनेको तैयार हूँ । परन्तु उनको अपने 
मित्रों, भाई तथा बच्चोंसे मिलनेकी अनुमति दे दी गयी । वे जब चलनेकी तंथारी 
कर रहे थे तब गांधीजीने उनसे कहा, अच्छा तो ख़ान साहब, पिछले अवसरोंसे 
विपरीत इस बार हम लोग बचाव करने जा रहे हैं । खान साहबको किचित्‌ 
अचरज हुआ । वे बोले, 'जिस मार्गकों मैंने सन्‌ १९१९ से ग्रहण किया है, उससे 


भिन्न रास्तेपर में नहीं जाना चाहता । 'मैं इस मामलेमें आपकी भावनाको 

समझ रहा हूँ । गांधीजीने कहा, लेकिन यह | अवसर नहीं हैँ । यदि हमारा 
वश चलेगा, तो हम लोग जेल नहीं जाना चाहेंगे ।' उन्हें सीधा प्रत्युत्तर मिला, 
'जेसी आपकी इच्छा ।' 

“बड़े भाईका छोटे भाईसे अलग होना वेसा ही था जेसे कि किसी वस्त्रको 
वीचमेंसे चीर दिया जाय और उसके एक टुकड़ेमें ऐंठन पड़कर रह जाय । तीन 
वर्षतक जेलमें और फिर सौ दिनकी इस प्रतिवन्धित स्वाधीनतामें दोनों भाइयों- 
ने आनन्द और दु:खोंमें एक-दूसरेका हिस्सा वेँटाया था । परन्तु छोटा भाई अपने 
इस व्यक्तिगत कारणको लेकर दुःखी नहीं था। उन्होंने अपने बालकोंसे वीर 
वननेको कहा और उनको अपने पितृतुल्य गांधीजी तथा जमनालालकी क्ृपामय 
छायामें सादगी और आत्म-अनुशासनका पाठ पढनेको कहा । 

“लेकिन ऐसा रूगा कि एक विपाद उनके मुखपर अपनी हल्कीसी छाया 
डाल रहा है, में बंगालके गाँवोंके गरीब मुसलमानोंको जो वचन देकर आया 
था, काश, में उसे प्रा कर पाता ! मैंने उनसे यह वादा किया था कि में तुम्हारे 
बीचमें आकर रहूंगा और काम करूँगा। और अब में उनकी इतनों छोटोसी 
सेवा भी न कर सकूँगा ।' क्षणभर रुककर उन्होंने एक गहरे विषादके स्वरमें 
कहा, 'जहाँतक सरहदी सूबेकी वात हैँ, में स्वयं भी नहीं जानता कि मैं क्‍या 
कहूँ ? मेरे लोग मेरी गिरफ्तारीसे उत्तेजित न हों और कोई अविवेकपूर्ण कार्य 
न करें। वे इस घटनाकों शांत भावसे ओर ठंडे दिमाग़से साहसके साथ ग्रहण 
करें । वें अपने आंतरिक मतभेदोंका मिटानेके लिए, अपनेमें एकताकी भावना 
जाग्रत करनेके लिए और मौन कार्य करनेके लिए मिल बंठे । मुझे इस बातका 
दुःख है कि हम लोगोंके ऊपर सब प्रकारके लांछन लगाये जाते हैं और हमको 
यह सिद्ध करनेका अवसर भी नहीं दिया जाता कि वे मिथ्या हैं । एक सरकारी 
रिपोर्टमें मेरे प्रान्तको खूनी प्रदेश” बतलाया गया परन्तु उन लोगोंने सरल और 
अज्ञानमें डूबे हुए पठानोंमें शिक्षा-प्रसारके अराजनीतिक कार्य और समाज-सुधार 
तकके लिए हमें कौनसा अवसर दिया ?' 

“परन्तु जेसे ही बम्बईके लिए विदा लेनेका क्षण आया, वेसे ही उनके मनसे 
यह विषाद भी तिरोहित हो गया । जमना लालू बजाज और उनकी भली पत्नी 
जानकी देवीसे विदा लेते समय उन्होंने कहा, 'मुझे इस बातका पूर्ण निश्चय हे 
कि यह सब ईश्वरकी इच्छा है | वह मुझे जिस समयतक बाहर रखना चाहता 
था, उस समयतक उसने मुझे बाहर रखा और अब उसकी यह इच्छा है कि में 
भीतर रहकर सेवा करूँ । जिसमें वह खुश है, उसीमें में भी खुश हूँ । 

खान अब्दुल ग़फ्फ़ार खाँ 

गांधीजीने महादेव देसाईकी पुस्तककी भूमिकामें लिखा हैं : 

“खान अब्दुल ग़पफ़ार खाके सम्पर्क आनेकी अभिलाषा तो मुझे हमेशा रही 
है लेकिन गत वर्षके आखिरी महीनोंसे पहले मुझे कभी ऐसा अवसर नहीं मिला 
कि में कुछ समयतक उनके साथ रहता । परन्तु हजारीबाग जेलसे छूटनेके बाद, 
सौभाग्यवश शीघ्र ही न केवल ख़ान अब्दुल ग़फ्फ़ार खाँ, बल्कि उनके भाई डॉ० 
खान साहंब भी मेरे पास आ गये । भाग्यकी बात हैं कि २७ दिसम्बरतक सीमा- 
प्रान्तम उनका प्रवेश निषिद्ध कर दिया गया था और कांग्र सके आदेशके अनुसार 
वे आज्ञा-भेंग नहीं कर सकते थे । अतः उन्होंने वर्धामें सेठ जमनालाल बजाजका 
आतिथ्य स्वीकार कर लिया। इस प्रकार मुझे इन भाइयोंके घनिष्ठ सम्पर्कमें आने- 
का मौका मिल गया । जितना-जितना में उन्हें जानता गया, उतना ही अधिक में 
उनकी ओर आकर्षित होने लगा । उनकी पारदर्शी सच्चाई, स्पष्टादिता और हद 
दर्जेुकी सादगीका मुझपर बहुत प्रभाव पड़ा । साथ ही मेने यह भी देखा कि सत्य 
ओर अहिसामें केवल नीतिके तौरपर नहीं, बल्कि ध्येयके रूपसें उनका विश्वास हो 
गया हे । छोटे भाई ख़ान अब्दुल ग़पफ़ार खाँ तो मुझे गहरी धामिक भावनाओंसे 
ओत-प्रोत प्रतीत हुए; परन्तु उनके विचार संकीर्ण नहीं हैँ । मुझे तो वे विश्व- 
प्रेमी मालम पड़े । उनमें यदि कोई राजनीतिकता है तो उसका आधार धर्म हैँ और 
डाक्टर साहबकी तो कोई राजनीति है ही नहीं । मुझे उनक सम्पर्कका जो अवसर 
मिला उससे में इस परिणामपर पहुँचा कि इन दोनों भाइयोंको बहुत ग़लत समझा 
गया हैं । इसलिए मेंने महादेव देसाईसे कहा कि वे उन लोगोंसे उनके जीवनकी 
पूरी जानकारी लेकर जनताके लिए उनका एक रेखा-चित्र प्रस्तुत करें जिसमें कि 
उन्हें मानवके रूपमें परिचित कराया जाय । 

अपने दिनांक ११ दिसम्बर १९३४ के एक सावजनिक वक्तव्यमें गांधीजीने 
शासन द्वारा तिरस्कृत अपनी सीमा-प्रान्‍्तकी यात्राका उल्लेख करते हुए कहा : 

“वर्तमान क्षणमें मेरी इच्छा सविनय आज्ञा भंग करनेकी नहीं हैँ । में ईश्वर 
का एक विनम्र सेवक हूँ । मेरा वहाँ ( सीमाप्रांत ) जानेका उद्देश्य यह है कि में 
उत्त लोगोंसे मिलें और उनके बारेमें जानूँ जो कि अपने आपको खुदाई खिदमत- 
गार कहते हैं । उनके वीर नेताकी गिरफ्तारीके बाद मेरे अंतरकी यह प्रेरणा 
और भी बलवती हो गयी है । परन्तु अधिकारियोंकी आज्ञाके उल्लंघनसे मेरा 
तात्कालिक उद्देश्य पूर्ण नहीं हो सकता इसलिए में आवश्यक अनुमति प्राप्त करने- 
के लिए भी सम्भव वंधानिक उपायोंसे कोशिश करना चाहता हूँ । 

शासन द्वारा अस्वीकृत गांधीजीकी इस सीमा-प्रांत यात्राके सम्बन्ध मि० 

सी० एफ० एन्‍्ड्र ज़ने भारत सरकारके गृह-सचिव मि० हँलेटसे दो वार मुलाकात 
की । गांधीजीके सीमा-प्रान्‍्त जानेंमें जो ख़तरा था उसे स्पष्ट करते हुए गृह-सचिव- 
ने कहा, 'उनके प्रयोजन कुछ भी हों, उनकी इस यात्राके ग़लत अर्थ लगाये जा 
सकते हैं और उसका परिणाम यह हो सकता हैं कि आन्दोलन और हिसाकी 
भावना फिर जाग जाय ।' 

तब मि० एन्ड्रज़ने उनको बतलाया कि गांधीजी खान अब्दुल ग़फ्फ़ार खाँके 
लिए स्वयंको उत्तरदायी अनुभव कर रहे हैं । वे नेता हैं और उनके जिन निष्टा- 
वान्‌ अनुयायियोंने उन्तके कार्यको लेकर कष्ट उठाये हैं और जो जेल गये हैं उनके 
प्रति वे भी निष्ठाकी भावनासे बंधे हैँ । मि० एन्ड् जने गांधीजीसे पूछा था कि उन्होंने 
इतने शीघ्र, बिना काफ़ी पूछताछके सीमा-प्रान्तके आन्दोलनको स्वीकार क्‍यों कर 
लिया ? गांधीजीने उनसे कहा कि उन्होंने पूछ-ताछ कर ली है और स्वयं खान 
अब्दुल ग़पफ़ार खाँ द्वारा भी उनको पूरा भरोसा दिलाया जा चुका हैँ । फिर मि० 
एन्ड्र ज़नें अपनी निजकी स्थितिको बतलाया । कुछ मास पूर्व जब गांघीजोने उनके 
आगे सीमा-प्रान्त जानेका पहली वार सुझाव रखा तब एन्ड्रज़ साहबने तुरंत ही 
इसके लिए अपनी असम्मति प्रकट कर दी । वे गाँवोंकी योजनाको क्‍यों छोड़ देना 
चाहते हैं और सीमा-प्रान्‍्त क्यों जाना चाहते हैँ ? गांधीजीने कहा कि यह विचार 
उनके मनमें प्रवेश कर गया हें | गांधीजी अपने विचारपर स्थिर हैं । वे इस उद्दश्य- 
को लेकर सीमा-प्रान्त जाना चाहते हैं कि वे वहाँके लोगोंसे मिलेंगे और उनसे 
सीधा सम्पर्क स्थापित करेंगे | वे वहाँ जाकर यह देखना चाहते हैँ कि खान अब्दुल 
ग़फ्फ़ार खाँने पठानोंको जो अहिसाकी शिक्षाएँ दी हैं उन्हें उन लोगोंने अपने जीवन 
में कितना उतारा है ? गांधीजीका सीमा-प्रांत जानेंका एक आशय यह भी है कि 
वे ग्राम-उद्योगोंके विकासमें वहाँके निवासियोंको सहायता देना चाहते हैं । 

मि० हेलेटने एन्ड्रज़् साहबसे स्पष्ट रूपसे कह दिया कि गांधीजीका सीमा- 
प्रांत भ्रमण 'ओऔचित्यहीन ही नहीं वल्कि एक दुःखान्त घटना होगी । इसके बाद 
मि० एनन्‍्ड्र ज़ गांधीजीके ऊपर ख़ान अब्दुल ग़फ्फार खाँके प्रभावका उल्लेख करते 
रहे और बोले कि स्वयं उन्होंने भी खान साहबके सम्बन्ध बहुत अच्छा मत बना 
रखा है । इसपर गृह-सचिवने कहा कि खान अब्दुल ग़फ्फ़ार खाँके पिछले दिनोंके 
भाषण, जिनमें एकपर उनके ऊपर अभियोग चल रहा है, जातीय घृुणाकी भाव- 
नाओंको उत्तेजना देते हैं । वे उनके सन्‌ १९३१ के भाषणों जंसे ही हैं । गृह- 
सचिव मि० हेलेटने आगे कहा कि ख़ान अब्दुल ग़फ्फ़ार खाँ एक हठघर्मी, बल्कि 
एक ईमानदार हठघधर्मो व्यक्ति हैं जिनकी हठधमिताने उनकी सारी अच्छो बातोंको 

खान अब्दुल ग़फफ़ार खां 
दवा दिया है। मि० एन्ड्र ज़ने अपनी राय देते हुए कहा, 'यह भी सम्भव हें, 
उन्होंने यह सोचा ही न हो कि वे अपनी इन गतिविधियों और भाषणों द्वारा 
अहिसाके सिद्धान्तको आघात पहुँचा रहे हैं ।' 

खान अब्दुल ग़फ्फ़ार ख्राँकी विचारणासे कुछ पहले गांधीजीनें वल्लभभाई 
पटेलको निम्नांकित पत्र लिखा : 

द “में आपको खान साहबके लिए एक नया वक्तव्य भेज रहा हूँ । में समझता 
| हैँ कि यह करने योग्य काम हे और इसे करना चाहिए । में उनको भी एक पत्र 
आओ । भेज रहा हूँ । आप उसको पूरा पढ़ लीजिएगा ताकि मुझको-आपको आगे वही न 
| दुहराना पड़े । में इस वक्तव्यमें खेदकी अभिव्यक्तिको अत्यंत महत्त्वपर्ण समझ रहा 

हूँ । परन्तु इस सम्वन्धमें और पूरे वक्तव्यके सम्बन्धर्में अंतिम निर्णय आपका होना 

चाहिए । में इतनी दूरीपर हूँ कि यहाँसे निश्चित रूपसे कुछ भी नहीं कह सकता । 
। में यह भी महसूस कर रहा हे कि इस मामलेमें एक वकील नियुक्त कर लेना 
| । चाहिए । वही वक्तव्यको पढ़े । उसे इस सम्बन्धमें बहस नहीं करनी हैँ कि अभि- 
। युक्त दोषी है अथवा निर्तोष । यदि आवश्यक समझा जाय तो वह भाषणका विश्ले- 
षण करें | इसके अलावा वह केवल मामलेपर दृष्टि रखे । साक्षियोंके साथ जिरह 
करनेका कोई प्रदइन नहीं है । ये मेरे सुझाव मात्र हैं । इन्हें आप स्वीकार करें या 
नहीं--जसा भी आप उचित समझें ।”' 

२३ दिसम्बर १९३४ को खान अब्दुल ग़फ्फ़ार खाँको बम्बईके चीफ़ प्रेसी- 
डेन्सी मजिस्ट्रेट मि० एच० पी० दस्तूरके आगे उपस्थित किया गया। उन्हें पहरेसें 
न्‍्यायालूयमें छाया गया । उनको देखते ही समस्त दर्शकगण उठकर खड़े हो गये 
और उन्होंने तालियाँ बजायीं। खान अब्दुल ग़फफ़ार खाँने उन्हें झुककर अभिवादन 
किया और फिर वे अपने वकील भूछाभाई देसाईके पीछे जाकर अपनी जगह बेठ 
गये । लोक अभियोजक मि० जी० एल० थाल्करने अदालतको सम्बोधित करते 
ह हुए कहा कि अभी; मामलेकी इस स्थितिमें वे पूरा भाषण पढ़ना आवश्यक नहीं 
द समझ रहे हैं परन्तु वे पहले उस धाराका उल्लेख करना चाहते हैं जिसके अन्तर्गत 
खान अब्दुल ग़फ्फ़ार खाँके ऊपर आरोप लगाया गया है । उन्होंने वहसको आगे 
बढ़ाते हुए कहा कि २७ तारीखको अभियुक्त द्वारा किये गये भाषणका उद्देश्य एक 
वमनस्य उत्पन्न करना था और शासनके प्रति घुणा एवं अपमानकी भावनाएँ फंलाना 
था अत; यह अपराध आरोप १२४-एकी मुख्य धाराके अन्तर्गत आता हूँ; उसकी 
तीन व्याख्याओंके अन्तर्गत नहीं जिनका कि घाराके साथ उल्लेख हे । 

मि० भूलाभाई देसाईनें उस साक्षीसे जिरह करनेसे इनकार कर दिया बी 

विचारणा 
यह कहा कि भाषण बम्बईके नागपद नेवर हाउसमें किया गया और उसमें लंग- 
भग २५० व्यक्ति उपस्थित थ्रे । गवाहनें कहा कि उनमें मुख्यतया भारतीय 
ईसाई थे । 

इसके पश्चात्‌ मजिस्ट्रेटने अभियुक्तके विरुद्ध आरोपपत्र पढ़ा और उससे पूछा 
कि वह अपनेकों इस आरोपके लिए दोपी स्वीकार करता हैं अथवा दोषी स्वीकार 
नहीं करता ? 

खान अब्दुल ग़फ्फार खाँ : 'में आरोपको स्वीकार नहीं करता ।' 

मजिस्ट्रेट : 'तव क्या आप यह कहना चाहते हैं कि आप दोपी नहीं हैं ?' 

खान अब्दुल गफफ़ार खाँ - नहीं, में आरोपको स्वीकार नहीं करता । 

मजिस्ट्रेट : 'तव क्या आप आरोपके लिए दोपी होनेसे इनकार करते हैं ?' 

भूलाभाई देसाई : 'श्रीमन्‌, देखते हैँ कि एक अभियुक्त अपनेको या तो दोषी 
स्वीकार करता हे अथवा दोपी स्वीकार नहीं करता । धाराके शब्दोंमें 'में आरोप 
स्वीकार नहीं करता' अभिवचन तीसरे विकल्पमें आता है ।' 

मि० वाल्कर : यदि अभियुक्त दोषका स्वीकरण नहीं करता तो उसे प्रतिनि- 
धित्वका अधिकार प्राप्त है ?' 

भूलाभाई देसाई : "निश्चित ही ।' 

मजिस्ट्रेटने अभियुक्त द्वारा कहे गये अभिवचनको लिख लिया । इसके पश्चात्‌ 
उसने अभियुक्तसे पूछा कि क्‍या उसके भाषणका अनुवाद ठीक है ?' 

'में नहीं कह सकता क्‍योंकि में आरोपको स्वीकार नहीं करता ।' खान अब्दुल 
ग़फ्फ़ार खाँने कहा । उनका यह लिखित वक्तव्य पढ़ा गया : 

“मैंने आरोप-पत्रकों तथा उससे संलूग्न अपने हिन्दुस्तानीमें किये गये भाषण- 
के अनुवादको देख लिया हूँ । यद्यपि अनुवादकी सामान्य प्रवृत्तिमें पर्याप्त सुधारकी 
आवश्यकता हे फिर भी में यह स्वीकार करता हूँ कि मेरे भाषणके मुख्य कथन 
सही हैं और जैसा कि मेरे वकोल मित्रोंने मुझको बतलाया हैँ, वे उस धाराके 
खण्डोंके अन्तर्गत आ जाते हैं जिसके लिए मुझपर अभियोग क़ायम किया गया हैं । 

“मं एक निष्ठावान्‌ कांग्रेसजन हूँ और में उसकी इस नीतिको स्वीकार करता 
हैँ कि इन दिनों गिरफ्तार होकर जेंल न जाया जाय । 

“इसलिए, कुछ भी हो, मेरी इच्छा राजद्रोहात्मक शब्दोंको कहनेकी नहीं थी; 
भले ही वे मेरे अज्ञानमें व्यक्त हुए हों । मुझे अपने उन कथनोंपर खेद हैँ जिनके 
लिए मुझपर अभियोग क़ायम किया जा सकता हूं । 

“इसके साथ ही में यह कहना चाहता हूँ कि मेरे ईसाई मित्रोंने जब मुझे 

खान अब्दुल गफ्फ़ार खाँ 
भाषण करनेको आमंत्रित किया और खुदाई खिदमगार आन्दोलनके वर्णनके लिए 
प्रेरित किया तब में उन तथ्योंकों प्रकट करनेको बाध्य था, जिनको कि आन्दोलन 
के वारेमें में सत्य मानता था । मेरा आशय किसीकी संवेदनशीलताको आघात 
पहुँचानेका नहीं था । 

“सम्भवतः मेरे कथनकी पुष्टि उस सम्मान-भावनासे हो जाती ह जो कि 
मेंने वहाँ अपने स्कूलके दिनोंके अंग्रज हेड मास्टरके प्रति प्रदर्शित की थी । मुझे 
आशा हैं, मेरा प्रा भाषण पढ़ लेनेके पश्चात्‌ अदालतके मनमें यह संशय नहीं 
रहेगा कि मेरा प्रयोजन सरकारके विरुद्ध अभियोग लगाना था । वस्तुतः में 
आन्दोलनके निर्दोष चरित्रपर वल दे रहा था ।' 

इसके पश्चात्‌ मि० वाल्करने मजिस्ट्रेटको सम्बोधित करते हुए कहा कि 
अभियुक्त द्वारा किये गये भाषणमें शासनके लिए 'निकृष्ट कोटिके और सबसे 
निचले स्तरके' उद्देश्य निहित हैँ और इस प्रकार वह मुख्य धाराके अन्तर्गत आ 
जाता हैं । उन्होंने भाषणको पढ़ते हुए उन अंशोंके ऊपर टिप्पणी की, जिनपर कि 
अभियोग आधारित था । उन्होंने इस भाषणकों “आपत्तिजनक एवं अत्यन्त राज- 
द्रोहात्मकः बतलातें हुए इस बातका अनुरोध किया कि उसके ऊपर तदनुरूप 
काररवाई होनी चाहिए । 

मजिस्ट्रेटने अपने आदेशोंको रोक लिया और मुक़दमेको १५ दिसम्बर, 
शनिवार ११ बजे दिनतकके लिए स्थगित कर दिय्ग । 

सरकारी वकील मि० वाल्कर 'म॒कुट' ( ब्रिटेनके सम्राट्‌ ) की ओरसे उप- 
स्थित हुए थे और मि० भूलाभाई देसाई, मि० के० एम० मुंशी तथा मि० कानूगा 
अभियुक्तका प्रतिनिधित्व कर रहे थे । 

अदालत छोड़नेंसे पहले वकीलोंके बार असोसिएशनके कतिपय सदस्यों तथा 
वहाँ उपस्थित कांग्र स नेताओंने खान अब्दुल ग़फफ़ार खाँसे बड़े स्नेहके साथ हाथ 
मिलाया । 

१५ दिसम्बरको चीफ़ प्रेसीडेन्सी मजिस्ट्रेट मि० दस्तूरने खान अब्दुल 
ग़फ्फ़ार खाँको दो वर्षके लिए कठोर कारावास दण्ड दिया । अपने फँसलेके वीचमें 
उन्होंने कहा ; 

“यद्यपि अभियुक्त अपने द्वारा दिये गये लिखित वक्तव्यमें आरोपको स्वीकार 
करनेसे इनकार करता है; उसका तर्क यह प्रतीत होता हैँ कि उसकी इच्छा 
राजद्रोहात्मक शब्द कहनेकी न थी और अज्ञानमें उसने कुछ बातें कह दीं, इस 
परिस्थितिमें में सचमुच यह समझ सकनेमें असफल रहा कि अभियुक्तके विद्वान्‌ 

विचारणा 
वकीलने मेरे नि्दोष लिखनेके अभिवचनपर क्यों आपत्ति की ? 

“किसी भी साक्षीसे जिरह करनेका कोई प्रयास नहीं किया गया और 
आशुल्पिमें लिखी गयी टिप्पणियोंकी शुद्धत ओर अनुवादका किसी तरहसे खंडन 
नहीं किया गया । अपने लिखित वक्तत्यमें अभियुक्त यह कहता है कि अनुवादकी 
सामान्य प्रवृत्तिमें पर्याप्त सुवारकी आवश्यकता है, परन्तु वह अपने भाषणके मुख्य 
कथनोंके सही होनेको स्त्रीकार करता है, जिनके वारेमें उसके वकील मित्रोंने उसे 
यह सलाह दी हैं कि वे भारतीय दण्ड संहिताकी उस धाराके अन्तर्गत आ जाते 
हैं जिसके लिए उसपर अभियोग क़ायम किया गया हे । उसको इच्छा राज- 


जो 


द्रोहात्मक शब्द कहनेकी न थी और उसे इस बातका खेद हैँ कि अनजानमें ही 
सही, उसने कुछ ऐसी बातें कह दीं जिनके ऊपर कि चालान किया जा सकता 
था । इसके साथ ही वह यह भी कहता है कि खुदाई खिदमतगार आन्दोलनका 
वर्णन करते समय वह कुछ ऐसे तथ्य बतलानेकों बाव्य था जिनके सम्बन्धर्मे उसे 
यह विद्वास था कि वे सत्य हैं । उसने यह भी कहा कि उसका पूरा भाषण पढ़ने 
पर यह स्पष्ट हो जायगा कि उसका उद्देश्य खुदाई खिदमतगार आन्दोलनके निर्दोष 
चरित्रपर बल देना था, सरकारके विरुद्ध कोई अभियोग लगाना नहीं । 

“राजद्रोहके अपराधकी मूल भावना भाषणकर्ता अथवा लिखित रूपसे कुछ 
प्रकाशित करनेवाले व्यक्तिक आशयमें निहित होती है । जंसा कि अभियुक्त 
कहता है, उसका आशय सरकारके विरुद्ध आरोप लगाना नहीं हे । वह यह भी 
कहता है कि उसके द्वारा व्यक्त कुछ कथन, जिनके बारेमें उसके वकील मित्रोंने 
यह सलाह दी हैं कि वे उक्त धारामें आते हैँ, उसके द्वारा अज्ञानमें कहे गये हें 
और उसके पूरे भाषणको पढ़ लेना आवश्यक हैं। आशयका निर्णय मुख्य रूपसे 
भाषाके द्वारा होना चाहिए। जब किसी व्यक्तिपर कुछ कहने अथवा लिखनेके 
लिए आरोप लगाया जाता हैं तब उसने जो कुछ कहा है या लिखा हैँ, उसका 
अर्थ, उसका अपना अर्थ ही समझना चाहिए तथा यह भी देखना चाहिए कि 
उसने जिन लोगोंको सम्ब्रोधित किया हैँ उन्होंने उसकी भाषासे क्‍या अर्थ ग्रहण 
किया हैं । 

“यदि उसके शब्दोंके अर्थ ब्रिटिश भारतमें कानूनसे स्थापित शासनके प्रति 
घुणा या अपमान जगाते हैं या उसका प्रयत्न करते हैं तो वे शब्द धारा १२४-ए 
की परिभाषाके अनुसार “राजद्रोह' के अन्तर्गत आ जाते हैं परन्तु वेध उपायोंके 
द्वारा निवारण या परिवर्तनके लिए, अपमान, घृणा या वेमनस्यको बिना उत्तेजित 
किये या उत्तेजनाका बिना प्रयास किये शासनको काररवाइयोंपर अपनी असंतुष्टि 

खान अब्दुल ग़फफ़ार खां 


प्रकट करते हुए टिप्पणी करना इस धाराके अनुसार अपराध नहीं ठहरता। 
अपमान, घृणा या वेमनस्थको उत्तेजित करनेका प्रयास किये बिना सरकारके 
प्रशासकीय तथा अन्य कार्यपर अपनी नापसंदगीको व्यक्त करते हुए टिप्पणी करना 
भी इस धाराके अनुसार अपराध नहीं है । 

“परन्तु जहाँ यह निश्चित हो जाता हैँ कि वक्ताका आशय शासनके प्रति 
घ॒ुणा, अपमान या वेमनस्यकी भावनाओंको उत्तेजित करना हैं अथवा उसके लिए 
प्रयास करना हैं तव इसका कोई महत्त्व नहीं होता कि वक्ताके शब्द सत्य हैं या 
असत्य था उन्होंने वास्तवमें घृणा, अपमान या वेमनस्थकी भावनाओंको उत्तेजित 
किया हैं । 

“साधारण बुद्धिसि यह मान लिया जाता है कि किसी भी व्यक्तिके कार्य 
उसके मन्तव्यके स्वाभाविक और सामान्य परिणाम होंगे | साधारणतया वह यह 
नहीं कहेगा, यद्यपि इस भापाका स्वाभाविक और सामान्‍य प्रभाव यह होगा कि 
वह वैमनस्यकी भावनाको जाग्रत करेगा परन्तु जिस समय में बोल रहा था, उस 
समय मेरा आशय यह नहीं था । किसी मनुष्यक्रे छेखनको पढ़कर या भाषणकों 
सुनकर कोई भी व्यक्ति इस वातका वहुत कुछ सही अन्दाज़ लगा सकता है कि 
वह किस ओर प्रेरित हैं और किधर जाना चाहता हैं ? 

“परन्तु इसके साथ ही सम्पूर्ण भाषणको निष्पक्ष, मुक्त और उदार भावनासे 
पढ़ना चाहिए । फिर यह देखना चाहिए कि उसको पढ़ते समय किसी आपत्ति- 
जनक वाक्य या कठोर शब्दके लिए रुकना तो नहीं पड़ता । यह कार्य स्वतंत्र 
भावनासे करना चाहिए और उसे संकीर्ण आलोचनाकी दृष्टिसे नहीं देखता चाहिए। 

“ये वे सिद्धांत हैं जो अनेक अभियोगोंमें उच्च न्यायालयोंने मार्ग-दर्शनके 
लिए निर्धारित किये हैं । उनके सहारे इस निर्णयपर पहुँचा जा सकता हैँ कि वह 
लेखन या भाषण, जिसके विरुद्ध शिकायत की जा रही है, वस्तुतः राजद्रोहात्मक 
है या नहीं । 

“भाषण काफ़ी लम्बा है और वह टाइप किये हुए तेरह पृष्ठोंसे भी अधिक 
स्थान घेरता है । उसमें श्रोताओंको यह बतलाया गया है कि आन्दोलनका आरंभ 
कंसे हुआ, वह किस वर्षमें शुरू किया गया और उसकी प्रवृत्तियाँ कंसे बढ़ीं । 
प्रारम्भमें वह एक सामाजिक संगठन था । जब फ्रन्टियर रेंगुलेशन एक्टका प्रारूप 
तैयार हुआ तब इस आन्दोलनका आरम्भ हुआ । वह कहता हैं : 

“अपने कपट, धूतंता और छलसे ब्रिटिश सरकारने फ्रण्टियर रेगुलेशन एक्ट- 
को एक प्रकारके कानूनका रूप दे दिया था। उसका परिणाम यह था कि हमारे 

विचारणा 

यहाँके लोग सर्देव एक-दूसरेसे छड़ते रहते थे और हमारे मुल्क्रमं बहुत हत्याएँ 
होती थीं। पुरुषोंकी बात तो जाने दीजिए, हमारे यहाँकी स्त्रियोंको भी कानून 
की अदालतोंमें जाना पड़ता था । फ्रण्टियर एक्टका प्रारूप इतनी चालाकीके साथ 
तेयार किया गया था कि हमारे यहाँकी सारी स्त्रियोंपर उसका प्रभाव पड़ा और 
हमने यह अनुभव किया कि हमारे यहाँके लोग बरवाद होते जा रहें हैं। सरकार 
ने उनको एक नयी चीज़; अदालत दी थी और हमारे यहाँकी जनता और हमारे 
देशको दो दलोंम बाँट दिया था । 

“वक्ता यह स्पष्ट कपसे कहता हें क्रि फ्रण्टियर एक्ट विधानका एक कपट और 
धर्ततासे भरा हुआ अंश था जिसको कि शासनने कुछ विशेष उदव्योंसे पारित 
किया था ओर वे उद्देश्य थे, वहाँकी जनताको दो दलोंमें विभाजित कर देना, 
मुकदमेवबाज़ीको बढ़ावा देना और जनताकी बर्बादीकी योजना वनाना । इतना ही 
नहीं, वह इसके आगे यह भी कहता हे कि उस एक्टके कारण ही उसके मुल्कमें 
अधिक हत्याएँ होने लगी हैं । 

“भाषणमें थोड़ा-सा आगे चलकर वह श्रोताओंसे कहता हैं कि सरकार, 
जिसका कर्तव्य भारतकी जनताको शिक्षा प्रदान करना था, सीमाप्रान्तके निवा- 
सियोंको शिक्षित नहीं वनाना चाहती थी । वह उनको अज्ञानमें रखना चाहती 
थी ताकि वे भारतीयोंसे न मिल सकें और भारतसे संयुक्त न हो सकें । यद्यपि वह 
इस प्रकार सरकारके ऊपर किसी न किसी मात्रामें कत्तंव्यपराइमुखताका दोप 
लगाता है और यह कहता है कि इसके पीछे सरकारके स्व्रार्थपूर्ण उद्देश्य थे 
परन्तु मेरे विचारमें यह वाक्य-खंड अपने-आपमें “राजद्रोह' के अन्तर्गत नहीं आता । 
वक्ताका शासनके प्रति दृष्टिकोण क्या है, केवल यह दिखलानेके लिए ही मेंने 
इसका उल्लेख किया हैं और साथ ही यह दिखलानेके लिए भी कि शासनक्रे ऊपर 
दोषारोपण करनेके लिए वह कितना तत्पर हैं । 

“यही निक्ृष्ट उद्दे इय वह शासनके ऊपर पुनः आरोपित करते हुए कहता है : 
'सरकारी विद्यालयोंको जाने दीजिए, हमने अपने निजी विद्यालय खोले परन्तु 
सरकारने किसो न किसी वहाने हमारे नन्‍्हें वालकोंकी उन शिक्षण-संस्थाओंको 
वर्बाद कर डाला। इस प्रशनको जाने दीजिए कि हमें शिक्षित करना शासनका एक 
कत्तंग्य था, उसने हमारी अपनी शिक्षा-संस्थाओंको इसलिए नष्ट कर दिया कि 
हम उसके नियंत्रणमें बने रहें । 

“पृष्ट ६ पर वह शासन द्वारा नियुक्त पुलिसके सम्बन्धमें पूछता है, 'ब्रिटिश 
सरकारने पुलिसको किसलिए रखा है ?” फिर वह स्वयं उसका उत्तर देता हे, 

'हम जानते हैं और आप भी जानते हैं कि वह ( पुलिस ) हमारे ऊपर लाठियाँ 
चलानेके लिए रखी गयी हैं और इसलिए रखी गयी है कि वह हमें जेलोंमें भेजने 
के लिए हमारे विरुद्ध डायरियाँ लिखे।' 

“यह स्पष्ट रूपसे उस धाराके भीतर आ जाता हैं । इसका अर्थ यह है कि 
सरकारने पुलिसको शांति और व्यवस्था वनाये रखनेके लिए नहीं वल्कि इसलिए 
रखा हैं कि वह लोगोंकों पीटे, उनके विरुद्ध मिथ्या, गोपनीय रिपोर्ट करे और 
उनको जेल भेजे । यह तथ्योंको जान-बूझकर दूषित करनेके अतिरिक्तऔर कुछ | 
नहीं है, जिसका उद्देश्य केवल शासनके प्रति धृणा जाग्रत करना अथवा उसका | 
| अपमान करना ही हो सकता है । 
“इसके वाद वह खुदाई खिदमतगारों द्वारा किये जानेवाले कार्यों और सर- । 

ु कार द्वारा किये गये कार्योके वीचकी विपमताको व्यक्त करता है । वह कहता हैं : 

“हम उसी सीमाप्रान्तके गांवोंके निवासियोंकों सस्‍्य देखना चाहते थे जिसको कि 

भारतका प्रवेश-द्वार कहा जाता हैं जब कि सरकार यह चाहती थी कि वे लोग 

क्‍ | आपसमें लड़ते-झगड़ते रहें और वे एक वर्वाद और बिगड़ी हुई जिन्दगी बिताते 
द रहें ताकि सरकार घिना किसी परेशानीके उनके ऊपर शासन करती रहे !' 

“शासनके ऊपर यह दोषारोपण करना कि वह उन लोगोंको लड़ाते रहना 
चाहता था और उनकी ज़िन्दगीको वर्बाद कर देना चाहता था; बिगाड़ देना 
चाहता था, एक “'राजद्रोह' मात्र ही नहीं अपितु एक ऐसा वक्तव्य है जो कि | 
ईमानदार नहीं है । 

“इसके नीचेका अंश तो सबसे बुरा है । उसमें वक्ता यह वतलाता है कि 
शासन अपनी प्रतिष्ठाको बनाये रखनेके लिए किस सीमातक जा सकता है । वह 
कहता है : 

“में आपको बतला चुका हूँ कि सत्ता अपनी प्रतिष्ठाको बनाये रे चाहती 
थी और इसके साथ ही वह उस भावनाको भो दवा देना चाहती थी जो कि पठानों 
में उत्पन्न की गयी थी । फिर भी ( जुल्सके लोगोंके तितर-बितर हो जानेके बाद 
भी ) पेशावरके किस्साखानी वाज़ारमें शस्त्र-भण्डार और बन्दूर्कों पहुँच गयीं । 
इसके पश्चात्‌ पहले भारतीय सेनाको गोली चलानेका आदेश दिया गया । उन् 
लोगोंने यह कहकर गोछी चलानेसे इनकार कर दिया : “इन लोगोंके पास है ही 
क्या ? न इनके पास लाठियाँ हैं और न पत्थर । हम किसके ऊपर गोली चलायें ?' 
इसपर भारतीय सेनाक उन लोगोंको वहाँसे हटा दिया गया । बादमें उनको सैनिक 
न्‍्यायालयमें उपस्थित किया गया और फिर जेलमें भेज दिया गया । उसके बाद 

विचारणा 
वहाँ ब्रिटिश सेनिक बुलाये गये ओर उन्होंने आकर गोलियाँ चलायीं । एक या दो 
मिनटमें २००-२५० व्यक्ति शहांद हो गये । क्या हमने कोई अपराध किया था 
जिसके लिए किसाखानी वाज़ारमें हमारा खून वहाया गया ? नहीं, यह प्रतिष्ठाक 
लिए हुआ । सरकार अपनी प्रतिष्ठा कायम रखना चाहती थी । 

“यह कथन शासनके विरुद्ध एक अति गम्भीर आरोप है अर्थात्‌ वह अपनी 
प्रतिष्ठािके लिए उन २००-२५० निर्दोष मनुष्योंकी हत्या करनेमें नहीं हिचकी 
जिनकी अपनी कोई ग़रूती नहीं थी; जिनका अपना कोई अपराध नहीं था । जिस 
भारतीय सेनाने गोली चलाना अस्वीकार कर दिया और जिसको इसके लिए दंड 
दिया गया, उसका उदाहरण भी यहाँ एक विश्येप प्रयोजनसे दिया गया है । वक्ता 
भारतीय सेना और उस ब्रिटिश सेनाके वीचका वंषम्य स्पष्ट करना चाहता हैं 
जिसके द्वारा यह तथाकथित कार्य पूरा हुआ । भाषणका यह अंश शासनके प्रति 
घृणा और अपमानकी भावनाओंको उत्तेजना देनेके लिए बाध्य हैं। वह असंदिग्ध 
रूपसे श्रोताओंके मनमें उस सरकारके लिए द्वेप और वैमनस्य जाग्रत करेगा 
जिसने मात्र अपनी प्रतिष्ठाके छिए २५० मनुष्योंकी क्रर हत्या जेसे असस्यतापूर्ण 
एवं हिसात्मक कार्यको प्रश्नय दिया । 

तत्पश्चात्‌ अभियुक्त सीमाप्रान्तमें अपनाये गये आतद्भुवादकी ओर श्रोताओं 
का ध्यान आक्ृष्ट करता है । 

“हमारे स्वयंसेवक अहिंसाका पूर्ण रूपसे पालन कर रहे थे। सरकार ऐसा एक 
भी प्रसंग नहीं वतला सकती जिसमें उन्होंने हिसात्मक कार्य किया हो । जेलसे 
लौटनेके वाद मैंने सरकारकों जगह-जगह यह चुनौती दी कि वह हमारी ओरसे 
हुई हिसाकी एक भी घटना वतला दे । परन्तु उसने ऐसा नहीं किया । वस्तुतः 
वह स्वाज्भ था । वह राष्ट्रकी एक भावनाकों दवा देना चाहती थी | में आपका 
ध्यान इस ओर भी आाक्ृष्ट करना चाहता हूँ । सरकारने देदशके विभिन्न भागोंमें 
गोलियाँ चलवायीं, लोगोंके घरोंको छूटा और वरबाद किया | वे लोग मकानोंमें 
घुस गये और उन्हें ( सिपाहियोंको ) वहाँ चाय पीने या खाना बनानेंके जो भी 
बर्तन-भाड़े मिले उन्हें उन लोगोंने तोड-फोड़ डाछा । उन्होंने गरीब लोगोंके आटा 
रखनेके बर्तनोंमें फिनाइल उड़ेल दी । घरकी काममें आनेवाली वस्तुओंके उठा 
ले जानेपर हमें आइचर्य नहीं । उन्हें पुलिसवालोंको उठाकर ले जाने दो । वे उनके 
काममें आयगी । 

यह एक अन्य अत्यंत गम्भीर आरोप हैं । वह शासनपर यह दोषारोपण 
करता हैँ कि उसने राष्ट्रकी एक भावनाको कुचलनेके लिए पशुता, क्रूरता और 

खान अब्दुल गफ्फार खाँ 


निकृष्ट उद्देश्यको अपनाया । 
“फिर अभियुक्त श्रोताओंको यह वतलाता हैं कि सरकारके दमन के कारण 


ही खुदाई खिदमतगार आन्दोलनने, जो मूल रूपसे एक सामाजिक आन्दोलन था, 
राजनीतिक स्वरूप ग्रहण कर लिया । खुदाई खिदमतगारोंने स्वयं अपने संगठन- 
को राजनीतिक रंग नहीं दिया परन्तु जब शासनने उसके ऊपर आतंकवादी कार्ये- 
वाही की तब वे इसके लिए विवश हो गये | वक्ताके ये शब्द शासनके विरुद्ध दमन 
और आतंकवादी तरीकोंको अपनानेका आरोप लगाते हैं । 

“अपने भाषणमें कुछ नीचे उसने कहा हैं : 'सन्धिके कालमें भी उनको 
यानी पठानोंको आतंकित रखा गया । * * * ऐसे प्रयास किये गये कि हिन्दू और 
मुसलमान आपसमें लड़तें-झगड़ते रहें । सरकारको यह ज्ञात हुआ कि महात्मा 
गांधी आ रहे हैं और उसको यह भी पता चला कि में उनसे मिलनेके लिए जा 
रहा हूँ । ' ' ' उसी रातको पुलिसने मुझको गिरफ्तार कर लिया ।  * उसने 
हमारे सब साथी कार्यकर्ताओंकों गिरफ्तार कर लिया और उनमेसे प्रत्येकको 
तीन वर्षका कठोर कारावास दण्ड दे दिया गया। में आपको अपने सम्बन्धमें 
बतला रहा हैँ कि सरकारका मेरे ऊपर कोई भू-राजस्व कर बकाया न या; फिर 
आप सोच सकते हैं कि उसका मेरे घरको लूटनेका और मेरी चीज़ोंको उठाकर 
ले जाने का क्‍या उद्देश्य था ? उन्होंने जो हमारे घरोंको लूटा उसका उद्देश्य भी 
यही था; अपनी प्रतिष्ठाको क़ायम रखना । इस प्रकार वें जनतासे कहना चाहते 
थे कि तुम क्या हो और तुम्हारे नेता क्‍या हैं ? सरकार तुम्हारे घरोंको छूट 
सकती हैं, तुम्हारे नेताओंको गिरफ्तार कर सकती है और उनका अपमान कर | 
सकती हैं ।' ख्य 

“उपर्युक्त अंशमें वक्ता पुन: सरकारके उद्देश्यको हेय चित्रित करता है। है 
उसकी रायमें वह सरकार ही हैँ जो हिन्दुओं और मुसलूमानोंको आपसमें लड़ाती 
हैं । वह यह भी कहता हैं कि वह केवल अपनी प्रतिष्ठाको कायम रखनेके हेतु 
लोगोंके घरोंको लूटने और नेताओंका अपमान करनेको तंयार हो गयी । 

“मेरे द्वारा उद्धृत अंश असंदिग्ध रूपसे शासनके प्रति अपमान - और घृणा- 
की भावनाओंको उत्तेजना देता हैँ । अभियुक्त जब यह कहता हैँ कि उसका 
आशय राजद्रोहात्मक शब्द कहनेका न था अथवा यह उसके अज्ञानमें व्यक्त हुए 
कथन हैं तब में यह नहीं समझ पाता कि इससे उसका अभिप्राय क्‍या हैं ? 

“जो अंश मैंने उद्घृत किये हैं उनके लिए यह नहीं कहा जा सकता कि 
अभियुक्तने केवल कुछ छिटफुट शब्द जहाँ-तहाँ कह दिये हैँ अथवा वे उससे बिना 

विचारणा 
समझे-वझे अज्ञानमें निकल गये हैं। ये लरूम्वे उद्धरण हैँ और वे जान-वूझकर 
शासनके ऊपर हेय और कुटिल उद्देश्योंकी आरोपित करते है । 

“शासनके सम्बन्धमें उसका दृष्टिकोण यह है कि वह कपटी, धूर्त और छली 
है । वक्ताके कथनानुसार सरकार ही हिन्दुओं और मसलमानोंकों आपसमें लड़वाती 
है । राष्ट्रकी भावनाको कुचलनेके लिए वह दमन और आतंकका आश्रय लेती है 
और इस प्रकार वह स्वयं एक अभियक्त हैं । उसने सत्तापर यह आरोप लगाया 
हैं कि उसने अपनी प्रतिष्ठाको कायम रखनेके लिए निरपराध व्यक्तियोंकी हत्या 
की । वह सरकारके ऊपर यह अभियोग भी लगाता है कि उसने गोलियाँ चलायीं, 
लोगोंके घरोंकों लटा, ग़रीव छोगोंके आटा रखनेके पात्रोंमें फ़ितायलको उड़ेला 
और उनके चाय तथा खाना बवनानेके वर्तनोंको तोड़ डाछा । वह शासनका एक 
ऐसे संगठनके रूपमें चित्रण करता हैं जो लोगोंके विरुद्ध गोपनीय रिपोर्ट लिखने, 
उनको जेल भिजवाने और उनको लाठियोसे पिटवानेके लिए पुलिस-बरूका पोषण 
करता हैं । 

“इसलिए में घारा १२४-ए के अन्तर्गत अभियुक्तको दोषी ठहराता हूँ । उसने 
शासनपर जो अभियोग लगाये हैं, वे जान-बुझकर लगाये हैं । वे आरोप स्पष्ट, 
गम्भीर ओर घुष्टतापूर्ण हैं । अभियुक्त एक अत्यन्त प्रभावशाली व्यक्ति हे और 
उसके कथन सामान्य व्यक्तिकी अपेक्षा कहीं अधिक प्रभावोत्पादक हैं, इसलिए में 
उसको दो वर्षके कठोर कारावासका दण्ड देता हूँ । 

“मैं राजद्रोहका किसी प्रकारसे दोषी नहीं हूँ ।” खान अब्दुल ग़फ्फ़ार खाँने 
कहा, “उन ईसाइयोंकी सभामें, जो उसी धर्मके अनुयायी हैं जिसके कि अंग्रेज, 
में राजद्रोहकी चर्चा केसे कर सकता था ? मेरा वास्तविक राजद्रोह यह हैं कि 
में बंगालके पददलित मुसलूमानोंकी सेवा करनेको उत्कंठित हूँ । में उनसे स्नेह 
और सहानुभूति रखता हूँ और उनकी उन्नतिकी कामना करता हूँ । मुख्य रूपसे 
मेरा अपराध यही था, जिसके लिए मुझे गिरफ्तार किया गया। सरकार यह 
जानती थी कि मुझे लगभग ८ दिसम्बरको वंगाल पहुँच जाना हैँ । में बंगालमें 
जाकर वहांके मुसलमानोंके दीचर्ें कार्य करूँ, इस विचारको सरकार सहन न 
कर सकी । 

भूलाभाई देसाईने केन्द्रीय सभामें खान अब्दुल ग़फफ़ार खाँकी रिहाईकी मांग 
करते हुए यह बात कही : 

“अपनी गिरफ्तारीके बाद एक वकीलके नाते उन्होंने मुझसे पहली बात यह 
कही : “यदि सत्य अपने-आपमें आरोपके सन्‍्मुख एक सफाई हो सकता हैं तो में 

विचारणाके सामने खड़े होनेको और अपने भाषणके प्रत्येक वाक्यकों सिद्ध करने- 
को बिलकुल तैयार हूँ ।” जब मैंने उस ईमानदार पठानको यह वतलाया कि ऐसा 
नहीं हैँ तो उसे वास्तवमें आश्चर्य हुआ। मेने उनसे कहा कि यदि आप नग्न 
सत्य भी कहेंगे तो भी सरकार उसे अपमानजनक और अपने लिए एक व्यंग्य ही 
समझेगी । वास्तवमें उस धाराका मूल आधार ही यह प्रतीत होता है कि 
सरकारको आदर्श मानना चाहिए | इसके बदले यदि आपका सत्य उसे आदर्शके 
अलावा ओर बतलछाता हैं तो भी आप धारा १२४-ए के अपराधी ठहराये 


जायेंगे । 

कांग्रसका भाईचारा 
१९३४-३६ 


१५ दिसम्बर सन्‌ १९३४ को खान अब्दुल ग़फ्फ़ार खाँको बम्बईमें बाइ- 
कुलाके सुधार-गृह 'हिज़ मेजेस्टीज़ होम ऑफ करेक्‍्शन' में भेज दिया गया । फिर 
वहाँसे उनका तबादला साबरमतीकी सेण्ट्रल जेलमें कर दिया गया | उस समय 
उनका वज़न घटकर १६८ पौण्डसे १६१ पौण्ड रह गया था। १३ जनवरी 
१९३५ तक वह और भी कम हो गया और १५५ पोौण्ड रह गया । २७ जनवरी 
से लेकर ६ फरवरीतक वे एक अंतरंग रोगीके रूपमें जेलके चिकित्सालयमें भरती 
रहे । उनकी शिकायत यह थी कि उनकी भूख घट गयी है, उनका खाना ठीक 
ढंगसे नहीं पकाया जाता और बम्बई प्रेसीडेन्सीकी जलवायु उनके स्वास्थ्यके 
अनुकूल सिद्ध नहीं हुई। २५ मार्च, १९३५ को उनका शरीर-भार ओर भी कम 
होकर केवल १४९ पौण्ड रह गया । 

भारत-सरकारके गृह-सचिव मि० हंलेटने संयुक्त प्रदेश और मध्यप्रदेशके 
मुख्य मंत्रियोंको यह सूचित किया : 

“यद्यपि अभी ख़ान अब्दुल ग़फ्फ़ार खाँका स्वास्थ्य गम्भीर रूपसे खराब 
नहीं हैं परन्तु उसके क्षीण होते जानेकी सम्भावना हैँ । विरोधी प्रचारकी दृष्टिसे 
उनके वज़नकी इस कमी और उनके अभियोगकों सामने लाकर शासनपर यह 
दोषारोपण किया जा सकता है कि उसने णान-वूझकर एक राष्ट्रीय नेताको ऐसे 
कारागारमें रखा जहाँकी जलवायु और अन्य स्थितियाँ उसके स्वास्थ्यके लिए 
अनुकूल सिद्ध नहीं हुईं। इसका स्वाभाविक परिणाम यह हुआ कि उसका स्वास्थ्य 
नष्ट हो गया । इस स्थितिमें यह स्पष्ट है कि यदि सम्भव हो सके तो हमें उनका 
तबादला किसी ऐसे प्रान्तमें करके इस स्थितिको बचा लेना चाहिए जहाँकी 
जलवायु उनकी प्रकृतिके अनुकूल हो और जिसकी उनके प्रान्तकी जलवायुसे समा- 
नता हो । स्वयं कंदीका भी यह कहना हैँ कि उसका स्थानान्तरण पश्चिमोत्तर 
सीमा-प्रान्त या पंजाबकी गुजरात जेूमें कर दिया जाय । इन सब कारणोंसे यदि 
सपरिषद्‌ गवर्नर महोदय भारत-सरकार तथा वम्बई सरकारकी सहायताका कोई 
मार्ग खोज निकालते हैँ अर्थात्‌ उनकी इस कठिनाईको दूर करनेके लिए खान 
अब्दुल ग़फ्फ़ार ख्वाँको संयुक्त प्रदेश या मध्यप्रान्तको किसी जेलूमें रखनेको तयार 

हो जाते हैं तो भारत-सरकार इसके लिए उनकी आभारी होगी ।' 
इसका उत्तर मध्यप्रदेशकी सरकारने यह दिया : 

“यद्यपि मि० गांधीका इस प्रान्तसे कोई स्वाभाविक सम्बन्ध नहीं हैं फिर 
भी स्पष्ट रूपसे उनकी उपस्थिति इस प्रदेशपर एक अनिश्चित कालके लिए थोप 
दी गयी हैं। वर्धामें उनका आवास-स्थान एक ऐसा केन्द्र वन गया हैँ जहाँ कि 
सारे देशका प्रत्येक प्रमुख कांग्रेसनन आता हैँ । यदि कोई राजनीतिक उपद्रव 
खड़ा हो जाता है तो यह केन्द्र विरोधी तत्त्वोंका एक गढ़ वन जायगा । अलछी- 
बन्धु तथा अन्य राजनीतिक नेताओंसे हमने यह अनुभव प्राप्त किया हैँ कि जेलमें 
रहते हुए भी ये छोग स्वयं सारी राजनीतिक प्रवृत्तियोंके संगम बन जाना चाहते 
हैं | यदि वातको कुछ रूखेपनसे कहा जाय तो वस्तु-स्थिति यह है कि मि० गांधी- 
के सीमा-प्रान्‍्तके इन एक ही पेशेके साथीको मि० गांधीके निवास-स्थानसे जितना 
अधिक दूर रखा जायगा, इस प्रदेशमें हमारी मानसिक शांतिके लिए उतना ही 
अच्छा होगा । | 

“इस प्रान्तकी सरकारने भारत-सरकारको सर्देव अपना प्र त्येक सम्भव सह- 
योग दिया हूँ और राजनीतिक बन्दियोंको स्थान दिया हैं परन्तु दोनों गांधियोंको 
अपने क्षेत्रमें रखना सामान्य रूपसे अनौचित्यपूर्ण ही नहीं होगा बल्कि वह उसकी 
आतिथ्य भावनापर भी एक अतिरिक्त कर हो जायगा । 

संयुक्त प्रदेशकी सरकार 'काफी कठिनाई और अनिच्छा' ब्यक्त करनेके बाद 
खान अब्दुल ग़फफ़ार खाँको बरेलीकी जिला जेलमें रखनेपर तेयार हो गयी । 

दिनांक २९ मई, १९३५ के अपने एक पत्रमें श्री वल्लभभाई पटेलने भारत- 
सरकारके होम-मेम्बर सर हेनरी क्राइकको लिखा : 

“अपनी ६ फरवरीकी बातचीतमें मेंनें आपको ख़ान अब्दुल ग़फ्फ़ार खाँका 
मामला विस्तारसे बताया था और उस समय आपके मुझे यह आश्वासन देनेकी 
कृपा की थी कि आप उनकी सजामें कुछ ठोस कमी करनेके लिए बम्बई सरकार 
को सुझाव देंगे । परन्तु वह तो दूर रहा, पत्रोंके अनुसार पंजाब और पश्चिमोत्तर 
सीमा-प्रान्तकी सरकारोंने खान अब्दुल ग़फ़्फ़ार खाँके गिरते हुए स्वास्थ्यकी दृष्टि- 
से की गयी, कारागारोंके महानिरीक्षककी यह सामान्य सिफारिश भी अस्वीकृत 
कर दी कि उनका तबादला उक्त प्रान्तोंकी किसी जेलमें कर दिया जाय । मैं 
विगत ६ मार्चकों खान साहबसे मिला था। पत्रोंमें पिछले दिनों उनके गिरते 
हुए स्वास्थ्यके सम्बन्धमें समाचार प्रकाशित हुए हैं । 

प्रत्युत्तरमें सर हेनरी क्राइकने श्री वल्लभभाई पटेलको ७ जूनको यह पत्र 


! 

कांग्रेसका भाईचारा 
लिखा : 

“आपसे मिलनेके थोड़े दिनों वाद ही मेने उनके ( खान अब्दुल ग़फ्फ़ार 
खाँके ) मामछेको फिर अत्यंत सावधानीके साथ देखा । जिस दण्डाधिकारीके यहाँ 
उनका अभियोग था, उसके निर्णयपर मेंने विचार किया और उनकी पहली 
रिहाईके बादके भाषणों सहित घटनास्थलूकी समस्त परिस्थितियोंपर भी विचार 
किया । इस सम्बन्धमें मेने पश्चिमोत्तर सीमा-प्रान्तकी सरकारके अभिप्रायकों भी 
जाननेका सुयोग प्राप्त कर लिया और अब में इस अंतिम निर्णयपर पहुँचा हूँ कि 
इस मामलेमें मेरी पहल करनेकी और बम्बई-सरकारको यह सुझाव देनेकी कि 
उनके दण्डमें कमी कर दी जाय, कोई तक्क-संगति नहीं है ।* 

१७ जूनको श्री वल्लभभाई पटेलने नाराज़ होकर सर हेनरी क्राइकको यह 
पत्र लिखा : 

“मुझे आपकी स्पष्टवादिता अच्छी लगी । खान साहब अब्दुल ग़फ्फ़ार खाँके 
सम्बन्धमें आपके मनमें जो विचार चले हैं उनकी एक झलक उसके द्वारा मिली । 
फिर भी में आपसे यह कहनेकी अनुमति चाहेंगा कि उस दिनकी घटना मुझे 
पूर्णत: स्मरण है, जब कि आप दण्डकी कठोरतासे इस सीमातक प्रभावित हुए थे 
कि आपने स्वयं दण्डमें कुछ ठोस कमी करनेके लिए वम्बई-सरकारको सुझाव 
देनेकी वात कही थी | मि० भूलाभाई देसाईसे इस विषयमें आपकी जो चर्चा हुई 
हैं वह इसकी पुष्टि करती है । में आपसे यह कहनेकी अनुमति भी चाहूँगा कि 
जब एक बन्दी अपने विगत कार्योके लिए अपनी ओरसे ही खेद व्यक्त करता हैं 
तब उसकी पिछली घोषणाओंको उसके विरोधमें छाकर खड़ा कर देना ओऔचित्य- 
पूर्ण प्रतीत नहीं होता । 

“किसी अन्य प्रान्तकी जेलमें ख़ान साहबका तवादला करनेमें केन्द्रीय शासन- 
के समक्ष जो कठिनाइयाँ हैं, उनको भी में समझ रहा हूँ, परन्तु यदि उनका 
स्थानान्त रण प्रेसीडेन्सीकी ही किसी अपेक्षाकृत ठंडी जगह ज॑से नासिक या यर- 
वडामें कर दिया जाता है तो मामला सरलतासे सुलझ जाता है । पिछली वार 
जब महात्मा गांधी और मेंने ३१ मईको खान साहबसे भेंट की थी तब स्वयं 
उन्होंने ही मुझको यह सुझाव दिया था। महात्माजीने वम्वईकी सरकारसे यह 
जाननेके लिए प्रार्थना की हैँ कि क्या यह सुझाव स्वीकार किया जा सकता है ?* 
..._ सर हेनरी काइकके मनमें ख़ान अब्दुल ग़पफ़ार खाँके सम्बन्धर्में जो विचार 

चल रहे थे उनका एक अंशभर ही श्री वललभभाई पटेलपर व्यक्त हुआ था । 
* गृह-सचिवने २६ जनवरीको अपनी एक गोपनीय टिप्पणीमें लिखा : 

“मेने खान अब्दुल गफ्फ़ार खाँके मामलेमें दण्डकी सम्भावित कमीके प्रइनपर 
सर राल्फ ग्रिफिथको एक पत्र लिखनेके लिए प्रारूप तैयार किया। तत्पश्चात्‌ दूसरे 
दिन मैंने इस सम्बन्धमें होम-मेम्बरकी भी राय ली । पतन्रका प्रारूप लिखते समय, 
अभियोगके पूव॑-इतिहासकी स्मृतिको पुनः जाग्रत करनेपर मुझको दण्डकी कमी 
करानेके इस सुझावमें कई गम्भीर आपत्तियाँ दिखलाई दीं। “' में यह भली भाँति 
समझ रहा हूँ कि उस मामलेमें, जिसमें कि खान अब्दुल गफ्फ़ार खाँको दण्ड दिया 
गया है, वास्तवमें कुछ ऐसे लक्षण हैं जिनके आधघारपर दण्डमें कमी की जा 
सकती थी । दण्डकी कटौतीकी इन सम्भावित परिस्थितियोंकी दृष्टिसे यदि उन्होंने 
मूल न्‍्यायालयमें या अपीलकी अदालूतमें पुनविचारके लिए प्रार्थना की होती तो 
बहुत सम्भव था कि उनकी सजामे कमी कर दी जाती । परन्तु यह एक बिलकुल 
भिन्न वात हैँ कि कार्यकारी शासन द्वारा दण्डकी अवधिमें कमी की जाय । मेरे 
ख्यालसे इस कार्यसे एक क्षोभ फंलेगा । ऐसा प्रतीत होता है कि दण्ड देते समय 
मजिस्ट्रेट इस तथ्यसे प्रभावित था, जंसा कि उसने अपने फंसलेमें अन्तसे पहलेके 
वाक्‍्यमें कहा हैँ, अभियुक्त एक प्रभावशाली व्यक्ति हैं और उसके शब्द किसी 
सामान्य मनुष्यके शब्दोंस कहीं अधिक प्रभाव रखते हैं ।' 

“वे कभी भी छुट, उनके हठधर्मी स्वभावको देखते हुए मेरे मनमें इस वात- 
का कोई सन्देह नहीं हैँ कि वे फिर इसी तरहके भाषण करेंगे | यदि वे अपनेको 
इससे रोकना भी चाहें तो यह उनके वशकी बात नहीं हैं । वे अपना ध्यान किन 
क्षेत्रोंमे विशेष रूपसे केन्द्रित करेंगे, यह कह सकना भी सम्भव नहीं हैं । परन्तु 
कुछ कारणोंके आघारपर यह विश्वास किया जा सकता हैं कि सम्भवतः वे 
बंगालकी ओर अधिक आक्ृष्ट होंगे और मुझको इस बातमें भी कोई सन्देह नहीं 
हैँ कि यदि उन्होंने अपने कुछ मास पूर्व किये गये भाषणोंको ही दृहराया तो इससे 
निश्चित ही स्थिति और बिगड़ेगी । फिर भी यदि इस बातको जाने दिया जाय 
कि वे रिहाईके वाद क्या करेंगे, तो भी हमें यह विचार करना चाहिए कि यदि 
शासन उनके दण्डमें कमी कर देता हँ तो उसका सामान्यतः क्या प्रभाव पड़ेगा ? 

"मेरी राय यह हे कि स्वास्थ्यके गिरावटके आधार॒पर उनके दण्डमें कमी 
यथेष्ट तकसंगत नहीं होगी । यह सच है कि बम्बईकी जलवायु उनके स्वास्थ्यके 
लिए अनुकूल सिद्ध- नहीं हो रहीं है परन्तु बम्बईकी सरकार उनको वहाँसे हटाने- 
के लिए क़दम उठाने जा रही है और इससे उनकी जो भी न्यायपूर्ण शिकायत है 
वह दूर हो जायगी । यदि स्वास्थ्यकी खराबीके कारण हम उनको मुक्त कर देते 
हैं तो एम० एन० रायके लिए भी यही व्यवहार करनेके लिए प्रक्षोभ उत्पन्न हो 

सकता हूँ, जिनकी स्वास्थ्यहीनताकी आये-दिन खबरें मिलती रहती हैं और 
शायद यह भी सोचा जा सकता है कि नेहरूकी तवीयत भी खराब चल रही है 
इस प्रकार ख़ान अब्दुल गफफ़ार खाँकी रिहाई एक आपत्तिजनक मिसाल बन 
सकती है । 

“इसके अतिरिक्त में यह भी अनुभव कर रहा हूं कि अब्दुल ग़फ्फ़ार खाँकी 
सजामें कटौती करनेसे पश्चिमोत्तर सीमा-प्रान्तमें यह समझा जा सकता हैं कि 
आन्दोलनकारियोंके प्रति शासनका रुख ढीला पड़ गया हँ और इस भावनासे 
निश्चित ही लाल कुर्ती दल आन्दोलनके अन्य संगठनकर्त्ताओंको प्रोत्साहन मिलेगा। 
मेरा ख्याल हैं कि यदि किसी ऐसे नेताके दण्डकी अवधि घटायी जाती हैँ, जिसकी 
कि पिछली गतिविधियाँ आपत्ति जनक रही हैं तो इससे लोगोंके मनमें यह धारणा 
वनेगी कि सरकार शिथिल पड़ गयी है, साथ ही यह आवाज़ भी उठने छगेंगी 
कि जो व्यवहार खान अब्दुल ग़फ्फ़ार खाँके साथ किया गया है, वही इस सम्बन्ध- 
में नेहहके साथ भी करना चाहिए। मुझको पूरी तरहसे स्मरण हे कि सत्यपालके 
म॒क़दमेमं उनको इसी अपराधमें कम दण्ड दिया गया था और में यह भी जानता 
हूँ कि सत्यपालूका पिछले सालोंमें पंजावपर भी उतना प्रभाव नहीं था जितना 
कि ख़ान अब्दुल ग़फ्फ़ार खाँका हैं। यह भी निद्चित हैँ कि उनका प्रभाव खान 
अब्दुल ग़फ्फ़ार खाँकी भाँति सारे भारतपर नहों था। मुझको इस बातमें बहुत 
संदेह है कि खान अब्दुल ग़फ्फ़ार खाँके दण्डके लिए मुसलमानोंमें सामान्यतः: एक 
प्रवल रोष भाव जाग्रत हुआ हैं अथवा उनके दण्डमें कमी हो जानेके कारण वे 
विशेष प्रसन्न होंगे। इन सब कारणोंसे मेरा विचार यह है कि इस प्रस्तावको 
ओर ध्यान ही नहीं देना चाहिए ।” 

खान अब्दुल ग़फ्फ़ार खाँने अपने जेलके अनुभवोंका वर्णन करते हुए लिखा 
हैं : “साबरमती जेलका अंग्रेज अधीक्षक एक बहुत कठोर व्यक्ति था । उसने मुझे 
एक ऐसे वार्डमें रख दिया, जहाँ कि वार्डके नम्बरदारकों भी भीतर आनेकी अनु- 
मति नहीं थी । वह वार्डका दरवाज़ा बन्द करके ताला लगा देता था और बाहरसे 
चौकसी रखता था । मुझे यहाँ वी श्रणी दी गयी थी परन्तु मेरा भोजन 
तथा अन्य सुविधाएं मेरे प्रदेशकी सी श्रणी ज॑सी थीं । में ज़मीनपर सोता था । 
मेरे साथ कोई बात करनेवाला नहीं होता था। वहाँ बहुतसे बन्दर आ जाया 
करते थे और में उनके साथ खेला करता था । एक वार में इन्फ्लछएंजासे बीमार 
पड़ गया लेकिन बीमारीके बाद भी मुझे चिकित्सालय नहीं भेजा गया और न 
मुझको चारपाई ही दी गयी । मुझको सीमेन्‍्टके फर्शपर लेटना पड़ता था । जेलमें 

खान अब्दुल ग़फ्फ़ार खाँ 
मुझको केवल दो छोटे-छोटे कम्बलू दिये गये थे जो मेरे लिए सर्दीकी उस ऋरतुमे 
पर्याप्त न थे । परन्तु ईश्वरकी क्ृपासे में स्वस्थ हो गया । 

“मई सन्‌ १९३५ में गांधीजी मुझसे मिलनेके लिए आये । उनके प्रयत्नस ही 
में 'ए' श्रेणीमें चढ्ा दिया गया। एक वार जेलोंका महानिरीक्षक वहाँ निरीक्षण 
करने आया । मेंने उसके सामने अपनी मांगें रखीं | मैंने उससे कहा कि बे मेरे 
लिए बम्बईसे किसी ऐसे कैदीको भिजवा दें जो कि मेरा खाना बना दिया करे । 
उन दिलों मेरे पास कोई बावरची न था । उसने कहा कि वह मेरा तबादला पंजाब 
प्रान्तमें करा देगा और मेरे लिए पेशावरसे किसी परुतून बावरचीकी व्यवस्था 
करा देगा । मैंने उससे कहा कि पंजाब सरकार मुझे कभी अपने प्रांतमें रखने- 
को तंयार नहीं होगी और उससे आग्रह किया कि वह मेरे लिए फिलहाल वम्बई 
से ही कोई बावरची भिजवा दे । उसे पूरा विश्वास था कि पंजावकी कोई जेल 


ओर पख्तून वावरची ही मेरे अनुकूल पड़ेगा । पंजाव सरकारने मुझको अपने यहाँ 


रखना स्वीकार नहीं किया लेकिन पेशावर जेंलसे मेरे लिए एक वावरची आ 
गया । वह बावरची नहीं बल्कि तपेदिकका एक रोगी था । उसके भेजनेसे उनका 
अभिप्राय यह था कि मुझे क्षय हो जाय । अगस्त सन्‌ १९३५ में मुझको उस बाव- 
रचीके साथ ही बरेली डिस्ट्रिक्ट जेलमें भेज दिया गया । मुझे बहाँकी सेन्ट्रल जेल 
में नहीं रखा गया जिसमें कि बहुतसे राजनीतिक बन्दी थे | सरकार चाहती थी 
कि भुझे कष्ट हो और मुझे किसीका साथ न मिले । सावरमती जेलकी भांति ही 
यहाँ भी मुझे एक एकान्त कोठरी दे दी गयी । 

“इसी बीच डा० ख़ान साहब केन्द्रीय सभामें निर्वाचित हो गये और उनके 
ऊपरसे सीमा-प्रान्तमें प्रवेश करनेका प्रतिबन्‍्ध हट गया । वे तथा उनकी पत्नी 
जेलमें मुझसे भेंट करनेके लिए आये । 

“कारागारोंके महानिरीक्षक कर्नल सलामतुल्लाह खाँ बहुत अच्छे व्यक्ति थे । 


_ जब वे निरीक्षण करनेंके लिए आये तब मेंने उनसे उस रोगी वावरचीको हटा 


देनेंका निवेदन किया । मैंने उनसे कहा कि में क्षयके एक रोगीसे रसोई पका नेका 
काम नहीं ले सकता । इसमें उसे और मुझे दोनोंको असुविधा होती हैं । अंतममें 
उस बावरचीका तबादला कर दिया गया । 

“जेलमें श्री रफ़ी अहमद किदवाई मुझसे मिलनेके लिए आये और जेंछोंके 
मंत्री महोदय भी आये । उस समय गरमियाँ शुरू हुई थीं। उन्होंने इस बातकी 
सिफ़ारिश की कि मेरा स्थानान्तरण किसी शीतल स्थानपर कर दिया जाय। लेकिन 
उस समय मेरा तबादला नहीं किया गया । बरेलीमें मुझे गर्म छू के झोंके सहने 

पड़े जो कि वहाँ लगातार चला करते थे । मेरे सारे शरी रपर छोटी-छोटी फुन्सियाँ 
हो गयीं । जब गर्मीकी ऋतु बीत चली और में उसका असह्य प्रकोप झेल चुका 
तब मुझे अलमोड़ा जेल भेजा गया । उन दिनों उस पहाड़ी क्षेत्रमें वर्षा प्रारम्भ हो 
गयी थी । वहाँ लगातार कई दिनोंतक बरसात होती रहती थी और में घूमनेके 
लिए भी वेरकसे वाहर नहीं ।नकल पाता था । मुझे वहाँ बगीचेका वह्‌ काम दिया 
गया था जिसे जवाहरलालजी अधूरा छोड़कर चले गये थे। मझसे पहले वे उसी 
जेलमें थे। मेने इस कार्यको संतोपजनक ढंगसे किया इसलिए मझको अपने दण्ड- 

पन्द्रह दिनोंकी अतिरिक्त छुट दे दी गयी । इस प्रकार कुल मिलाकर मुझको 
अपनी सज़ामें साढ़े चार मासकी अतिरिक्त छूट मिल गयी । मेरे दण्डकी अवधि 
पूरी हो गयी और में छोड़ दिया गया । परन्तु पश्चिमोत्तर सीमा-प्रान्तत और 
पंजावमें मेरे प्रवेशपर प्रतिवन्‍्ध था, इसलिए में वापस वर्धा चला आया । 

वर्धा जातें समय खान अब्दुल ग़फ्फ़ार खाँको १ अगस्त १९३६ के सवेरे 
मागमें नागपुर स्टेशन मिला । वहाँ कांग्रेसके बहुत काफ़ी लोग उनको अपनी सद्‌- 

इच्छाएं अपित करनेके लिए उपस्थित थे । खान अब्दल ग़फ्फ़ार खाँ तीसरे दजके 

एक डिब्बेमें सो रहे थे। उनकी टाँगें उनकी सीटसे बाहर निकली हुई थीं । उनके 
सिरहाने तकियेकी जगह टाटका एक थेला रखा था । बस यही उनका सामान 
था; सिपाहीका एक थैला | उनका स्वास्थ्य अत्यत गिर चुका था ओर उनको 
हल्का बुखार भी था | उनको यह देखकर बड़ी प्रसन्नता हुई कि इतने लोग स्नेह- 
वश उनसे मिलने आये हैं। उन्होंने कहा, यह कांग्रेसका भाई-चारा हैं । 

वर्धामं खान अब्दुल ग़फ्फ़ार खाने पुन: जमनालालजी बजाजका आतिदथ्य 
ग्रहण किया । वे नित्य पेंदलछ वर्धासे पाँच मील दूरसे गाँव जाते थे । लगभग एक 
मास पहले गांधीजीने वहाँ अपना आश्रम स्थापित किया था । उन दिनों चुनावका 
अभियान चल रहा था परन्तु गांधीजीने मानों अपतेको सेवार्गाँवमें बन्द कर लिया 
था । वे रचनात्मक कार्यमें लगे रहते थे । दूर और पासके मिलनेवाले उनसे परा- 
मर्श लेनेके लिए वहाँ पहँच जाया करते थे । वर्धा पहुँचनेके वाद खान अब्दुल 
ग़पफ़ार खाँ प्रायः अपना सारा दिन महात्मा गांधीके साजन्निध्यमें ही व्यतीत करते 
थे जिन्हें कि उन दिनों मलेरिया ज्वर हो आया करता था । सितम्बरके अंततक 
गांधीजी अपनी सामान्य प्रवृत्तियोंमें भाग लेने रंगे । 

२ अक्तूबर १९३६ को सेवार्गाँवमें गांधीजीने अपनी सरसठवीं वर्षगाँठ शांति- 
के साथ मनायी । इसके एक पखवारेके बाद वे खान अब्दुल ग़फ्फ़ार खाँके साथ 
भारत माता' के मन्दिरके उद्घाटन-समारोहके लिए बनारस चल दिये। इस 

खान अब्दुल ग़फ्फ़ार खाँ 
मन्दिरमें भारतका एक विशाल उभरा हुआ मानचित्र संगमर्मरपर खुदाई करके 
तैयार किया गया था। वाबू शिवप्रसाद गुप्त द्वारा निमित भवन 'प्रेमाश्नम में 
भगवानदासजीने अतिथियोंका स्वागत किया । उन्होंने अपने स्वागत-भाषणमें इस 
बातपर बल दिया कि समस्त धर्मोका मुख्य सिद्धांत एक ही हैं और वह प्रेम, 
शान्ति और एकताका प्रसार हैं । 

गांधीजीने कहा : “मुझसे सवेरे उद्घाटनक्रे लिए कहा गया। वेदसंत्रोंका 
पाठ सुनते समय मुझे अपनी प्रात:कालकी प्रार्थनाका वह इलोक स्मरण हो आया 
जिसको कि हम लोग पिछले बीस वपषसे दुहराते आ रहे हैं-- 

समुद्रवसने ! देवि ! पर्वत स्तन मण्डले । 
विष्णपत्नी ! नमस्तुभ्यं पादस्पर्श क्षमस्व में ॥ 

“( पृथ्वी माता, तुम विष्णुकी पत्नी हो । सागर तुम्हारे वस्त्र हैं और पर्वत 
तुम्हारे स्तन हैं । में तुम्हें नमस्कार कर रहा हूँ । में अपने परोंसे तुम्हारा जो 
स्पर्श कर रहा हूँ, उसे क्षमा करना । ) यह वही पृथ्वी माता है जिसकी सेवा 
ओर भक्तिमें आज हम अपनेको अपित कर रहे हैं । जिस माताने हमें जन्म दिया 
हैँ वह निश्चित ही एक न एक दिन मृत्यु-गतिको प्राप्त होगी परन्तु विश्वमाताके 
साथ ऐसा नहीं हैं । वह हमारा भार धारण करती है और हमारा पोषण करती 
हैं । वह भी एक दिन मरेगी परन्तु जिस दिन वह मरेगी, उस दिन अपने समस्त 
पुत्रोंकी अपने साथ लेती जायगी । इसलिए बह हमसे समग्र जीवनके समर्पणको 
माँग करती है ।” 

खान अब्दुल ग़फ्फ़ार खाँने इस समारोहमें अपनी उपस्थितिपर अत्यन्त प्रसन्नता 
व्यक्त की और कहा कि पहले ज़मानेमें मस्जिदें बना करती थीं। उनमें सब लोग 
जा सकते थे और वहाँ अपनी प्रार्थना कर सकते थे । उन्होंने अपना यह मन्तव्य 
प्रकट किया कि यह मन्दिर भी, जिसका महात्मा गांधीने अभी उद्घाटन किया 
है, उपासना और प्रार्थनाकी ऐसी ही एक आम जगह बने । 

३० अक्तूबरसे २ नवम्बरतक खान अब्दुल ग़फ्फ़ार खाँ गांधीजीके साथ 
अहमदाबाद रहे । वहाँकी नगरपालिकाने उन्हें एक अभिनन्दन-पत्र भेंट किया । 
सावंजनिक सभाओंमें उन्होंने हिन्दू-मुस्लिम एकतापर बल दिया और खुदाई 
खिदमतगार आन्दोलनकी साथ्थंकता बतलायी । खान अब्दुल ग़फ्फ़ार खाँ गांधीजीके 
साथ ही अहमदाबादसे वर्धा लौट आये । सोमा-प्रान्तमें उनके प्रवेशपरसे प्रतिबंध 
हटानेके लिए वहाँकी परिषद्में एक प्रस्ताव रखा गया था और इस सम्बन्धमें 
सीमा-प्रान्तके होम-मेम्बरने एक भाषण किया था । १९ नवम्बरकों ख़ान अब्दुल 

कांग्रेसका भाईचारा 
गफ्फ़ार खाँने इस भाषणके प्रत्युत्तरमें एक वक्तव्य निकाला : 

“मुझे सूचना मिली हे कि सीमा-प्रान्तके होम-मेंम्वरने मे री अहिसाकी भावना- 
पर अपना अविश्वास प्रकट किया हैं और अपनी वातके पुष्टीकरणके लिए सदनके 
आगे कुछ प्रमाण प्रस्तुत किये हैँ; यदि उनको प्रमाण कहा जा सकता हैं तो । 

“होम-मेम्बरनें चारसद्या मंदानमें विगत निर्वाचनका स्मरण दिलाते हुए कहा 
है कि उन दिनों हमारे क्षेत्रकी स्थिति ऐसी हो गयी थी कि धमकीके कारण केवल 
तीन वोटरोंने मतदान केन्द्रमें जानेकी हिम्मत की थी। उन्होंने यह भी कहा कि 
काश, उस समय प्रत्येक व्यक्तिकों अपने मतदानका अधिकार होता ! उन दिनों 
जो भी घटनाएँ घटीं, जो भी दृश्य उपस्थित हुए, वे मेरे और मेरे कार्यकर्ताओंकी 
अनुपस्थितिमें हुए, क्योंकि उन दिनों हम सब विभिन्न अवधियोंके लिए जेल काट 
रहे थे। उनकी इस वातकों कि धमकोके कारण तीन मतदाता अपना मत देने 
गये, प्रमाणरूपमें स्व्रीकार नहीं किया जा सकता । वस्तुस्थिति यह हैँ कि उन 
दिनों कांग्रेसने निर्वाचनके वहिष्कारका आह्वान किया था। अतः वहाँ ही नहीं, 
भारतके अनेक स्थानोंमें मतदाताओंनें अपने मतोंको रोक लिया था । 

“क्या यह सम्भव हैं कि धमकीके कारण हज़ारों मतदाताओंको उनके मता- 
धिकारसे रोका जा सके ? खुदाई खिदमतगारोंकी अपेक्षा शासनके पास धमकी 
देनेके कहीं बड़े साधन मौजूद थे। इसके अतिरिक्त उन खुदाई खिदमतगारोंमेंसे, 
जो जेलकी चहारदीवारीसे वाहर थे, वहुतसे मतदाता भी थे। यदि इस निर्वाचनमें 
मतदाता अपने मत कांग्रेस प्रत्याशीको देने जाते हैँ तो भी क्या यही कहा जायगा 
कि उन्होंने किसीकी धमकीके कारण ऐसा किया हैं ? 

“मेरी तथाकथित हिंसाका दूसरा प्रसंग यह बतलाया गया है कि में उस 
दरबारमें सम्मिलित नहीं हुआ जो कि तथाकथित सुधारोंकी योजनाके लिए आयो- 
जित किया गया था और मेंने उसके निमंत्रणका उत्तरतक नहीं दिया । में इस 
सम्बन्धमें केवल इतना ही कहना चाहता हूँ कि मुझे इस समारोहका आमंत्रण 
अपने एक मित्रके द्वारा मिला था और उस मित्रक्रे द्वारा ही मेने उसका उत्तर भी 
भिजवा दिया था। मेने यह सोचा भी न था कि उस दरबारमें मेरा सम्मिलित 
न होना एक अपराधकी कोटिमें आयेगा | में यह भी स्पष्ट कर देना चाहता हूँ 
कि मेरा यह कार्य कांग्रेसकी नीतिसे प्रेरित था, जिसपर कि मेरा पूर्ण रूपसे 
विश्वास है । 

“इसके पश्चात्‌ होम-मेम्बरने कहा है कि मैंने ओर मेरे दलनें सरकारसे 
सहयोग नहीं किया और मेंने यह घोषणा की कि पूर्ण स्वाधीनताके अतिरिक्त कुछ 

खान अब्दुल ग़फफ़ार खाँ 

भी मुझे और मेरे दलको संतोप न दे सकेगा । उन्होंने कहा कि इस स्थितिमें 
शासन कार्यवाही करनेके लिए और राजद्रोहात्मक आन्दोलनको दवानेके लिए 
विवश हो गया । होम-मेम्बर कहते हैं : 'में यह सोचता भी नथा कि इन लोगों- 
का असहयोग वास्तवमे कांग्रेसका असहयोग हैँ जिसको कांग्रेसनें निश्चित रूपसे 
अपना एक अहिसात्मक कार्य बतलाया है । कोई अहिसात्मक कार्य भारतके किसी 
भागमें अवेध घोषित नहीं किया गया । न स्वाधीनताकी इच्छा और माँगको ही 
अवेध वतलाया गया । निश्चित ही में स्वाधीनताकी माँगको हिंसाका एक कार्य 
नहीं समझता । यहाँ यह वात ब्यान देने योग्य है कि कांग्रेसके ध्येयमें कांग्रेसका 
लक्ष्य काफ़ी शब्दोंमं स्पष्ट किया गया हैं और में यह नहीं जानता कि उसके 
कारण कांग्रेस एक हिसात्मक संगठन समझी जाती है अथवा उसको अवैध कार्यमें 
प्रवत्त वतलाया जाता हैं ।' 

“तत्पश्चात्‌ सीमाप्रान्तके होम-मेम्ब रने मेरे उस भाषणका उल्लेख हिसात्मक 
क्रिया-कलापके एक प्रसंगके रूपमें किया हैं जिसके लिए मुझको दो वर्षका कठोर 
कारावास दण्ड दिया गया है । ये सव बातें अधिक शोभाजनक नहीं हैं । उनको 
यह ज्ञात होना चाहिए कि इस भाषणके कुछ वावय-खण्डोंके लिए मुझको अपनी 
ओरसे न्‍्यायालयके आगे खेद व्यक्त करना पड़ा है यद्यपि मेरे भापणमें कही 
हिसाकी कोई भावना न थी। मेरे ऊपर राजद्रोहका आरोप लगाया गया था जो 
कि एक सांविधिक अपराध हे परन्तु इसीलिए वह अनिवार्य रूपसे एक हिसात्मक 
कार्य नहीं हो जाता । मुझे इस बातका ज्ञान है कि यदि मेरे भीतर हिसा है तो 
होम-मेम्ब रके साक्ष्योंकी कमीके कारण वह मुझसे निकरू नहीं जायगी और यदि 
मुझमें वास्तवमें अहिंसा हैं तो होम-मेम्बरके अनेक साक्ष्य मुझे हिसक नहीं बना 
सकेंगे । वह मेरे और मेरे ख्रष्टाके बीचका मामला है वर्योंकि वही मनुष्यके हृदय- 
को पढ़ सकतनेंमें समर्थ है । में केवल यह कह सकता हें कि मेरी अहिसा और 
उसकी सामर्थ्यमें कई वर्पोसे आस्था है। उन अनेक प्रसंगोंमें, जो मेरी दृष्टिके आगे 
आये हैं, मेने उसे कार्य सिद्ध करते हुए देखा है । उसके प्रतिकूल कुछ भी क्‍यों न 
कहा जाय फिर भी में यह समझता हूँ कि अहिसाने खुदाई खिदमतगारोंके लिए 
क्या किया हैँ । में यह दावा करता हूँ कि उत्तके कार्य असंदिग्ध रूपसे अहिंसा 
और उसकी क्षमताके गौरवपूर्ण उदाहरण हैं । इसका अर्थ यह नहीं है कि खुदाई 
खिदमतगार पूर्ण मानव हैं । वे और में, ईश्वरके और इसलिए मानवताके विनम्र 
सेवक वननेका प्रयास कर रहे हैं । हम लोग अहिसाके गुणोंका उत्तरोत्तर अनुभव 
कर रहे हैं और उनको अपने आचरणमें ढालनेकी चेष्टा कर रहे हैं । हममेंसे 

कांग्रेसका भाईचारा 
वहुतोंके लिए अहिसा एक जीवित विश्वासकी वस्तु बस गयी है । 

“मैं इसके समर्थन खरशीद बहन नौरोजी, स्वर्गीय विट्ठठुभाई पटेल, फादर 
बेरियर एल्विन और देवदास गांधीके साक्ष्य देना चाहता हूँ । खुरशीद बहन 
नौरोजी तथा देवदास गांधी बहुत दिनोंतक सीमाप्रान्तम खुदाई खिदमतगारोंके 
बीचमें रहे हैं और उनको इन लोगोंके निकट सम्पर्कर्म आनेका प्रत्येक अवसर 
मिला है । इन चारों साक्षियोंने अपनी जाँच-पड़ताल भिन्‍न-भिन्‍न मौकोंपर और 
एक दसरेसे अलग-अलग की है । यह नहीं कहा जा सकता कि उनके आगे मिथ्या 
बयान दिये गये हैं और उन्हें धोखा दिया गया है | अंतम में यह कहना चाहता 
हैँ कि मुझे सीमाप्रान्तमें कभी प्रवेश करने दिया जाय या नहीं परन्तु मेरा यह 
विश्वास हैं कि खुदाई खिदमतगार सर्देव उस घोषणाके प्रति सच्चे रहेंगे जो 
उन्होंने की थी कि वे समस्त परिस्थितियोंमें, चाहे उन्हें कितना भी उत्तेजित क्‍यों 
न किया जाय, अहिसाका पालन करते रहेंगे। मझको इस बातका भी भरोसा 
है कि सीमाप्रान्तके मतदाता कांग्रेसके प्रत्याशीका पूर्ण रूपसे समर्थन करके 
यह दिखला देंगे कि वे भारतकी पूर्ण स्वाशीनताके लिए छेड़े जानेबाले राष्ट्रीय 
आन्दोलनमें कांग्रेसके पीछे हैं, उस स्वाधीनताके लिए जो कि उनका जन्मसिद्ध 
अधिकार है ।* 

सीमा-प्रान्तमें खदाई खिदमतगार आन्दोलनपर प्रतिवन्ध ऊलूगा रहा | हिन्दू 
महासभाके एक मंत्रीने यह वक्तव्य दिया कि यह प्रतिबन्ध छूगा रहना चाहिए; 
यद्यपि उसका इससे कोई सम्वन्ध न था। पं० जवाहरलाल नेहरू इस वक्तव्यपर 
बिगड़ गये । उनको एक विचित्र स्वप्न भी आया । उन्होंने देखा कि खान अब्दुल 
ग़फफ़ार खाँको चारों ओरसे घेर लिया गया है और वे उनको बचानेके लिए लड़ 
रहे हैं । वे जाग पड़े । उनके सारे शरीरमें थकान भर गयी थी । वे बड़े दुःखी 
थे और उनका तकिया आँसुओंसे गीला हो गया था । 

नवम्वरके अन्तिम सप्ताहमें वल्लभभाई पटेल और भूलाभाई देसाईने चुनावके 
सिलसिलेमें गवर्नरसे अनुमति लेकर सीमाग्रान्तका भ्रमण किया । गवर्न रको उनके 
वहाँ जानेमें कोई आपत्ति न हुई परन्तु उन्होंने कुछ शर्तें लगा दीं, यह दोरा 
पाँच दिनसे अधिकका नहीं होगा और ये लोग अपने इस निर्वाचन अभियानमें 
घूमनेवाले चक्रवातकी भांति ग्रामीण क्षेत्रोंम चक्कर काटनेका प्रयास नहीं करेगे।' 
एक गोपनीय पत्रमें भारत-सरकारके हाम-मेम्वर सर हेनरी क्राइकने सीमाप्रान्तके 
गवर्नर सर राल्फ ग्रिफिथको लिखा : 

“में आपका ध्यान कतिपय विचार-वस्तुओंकी ओर आक्ृष्ट करना चाहता 

खान अब्दुल ग़फ्फ़ार खाँ 

हूँ । वल्लभभाई पटेलको सीमाप्रान्तमें प्रवेश करनेकी अनुमति दी जाय, इसका 
निर्णय करते समय हमें उनको ( विचारोंकों ) दृष्टिमें रखना चाहिए । अखिल 
भारतीय संसदीय समिति वास्तवमें कांग्रेसका एक वैध रूप है जों कि वंधानिक 
ढंगसे सक्रिय रूपमें कार्य कर रही हैं । यदि ऐसे निकायके अध्यक्षका सीमाप्रान्त 
में प्रवेश निपिद्ध ठहराया जाता है तो निश्चय ही उसकी एक तीक्र प्रतिक्रिया 
होगी । परन्तु प्रत्येक दशामें पटेल अपनी सभाओंमें पठान श्रोताओंके मनकों 
व्यक्तिगत रूपसे अपनी ओर कुछ तो आकर्षित करेंगे ही । जेसा कि सम्भवतः 
आप जानते होंगे, वे नेहरूके साम्यवादी विचारोंके कट्टर विरोधी समझे जाते हैं 
और शायद नेहंरूके बढ़ते हुए प्रभावके कारण वे उनसे कुछ ईर्ष्या भी रखते हैं । 
हमें यह सूचना मिल चुकी हैं कि पिछले दिनों खान अब्दुल भ्रफ्फ़ार खाँके साथ 
उनका घनिष्ठ सम्पक रहा हैं और इन दोनों व्यक्तियों ( बललभभाई पटेल और 
भूलाभाई देसाई ) ने कुछ दिन पूर्व ही गांधी, नेहरू और राजेन्द्रप्रसादके साथ 
लम्बी चर्चा की है। उस बेठकमें जिन विपयोंपर विचार-विमर्श किया गया उनमें 
एक विषय यह भी था कि आपकी सरकार निर्वाचनके कार्योमें ( उनके कथना- 
नुसार ) हस्तक्षेप करती है । ऐसा सम्भव है कि पटेल खान अब्दुल ग़फफ़ार खाँ- 
की ओरसे कोई सन्देश लेकर वहाँ जायें । उनसे यह भी आशा की जाती है कि वे 
लाल कुर्ती दलके लिए कुछ ठोस आर्थिक सहायता लेकर वहाँ पहुँचे । परन्तु यदि 
पटेलको सीमाप्रान्तसे बाहर रखा जाता है तो भी किन्‍्हीं अन्य रास्तेसे यह सन्देश 
और यह आर्थिक सहयोग पहुँचानेमें इन लोगोंको कोई कठिनाई नहीं होगी | 

वर्षके साथ ही कांग्रेसके सभापतिका कार्यकाल पूर्ण होने जा रहा था अतः 
उसके निर्वाचनकी एक हलचल-सी फंली हुई थी । अपने सभापतित्वके कालमें 
नेहरूजीने समस्त देशका एक दौरा किया और कांग्रेसमें एक जीवन-शक्तिका 
संचार कर दिया। यह अनुभव किया जाने लगा कि फंज़पुर कांग्रेसके लिए 
नेहरूजीका पुननिर्वाचन होना चाहिए और नेहरूजीको फिर सभापति चुन भी 
लिया गया | 

यह परिकल्पना कि कांग्रेस तथा प्रदर्शनीका आयोजन किसी गाँवमें करना 
चाहिए मूल रूपसे गांधीजीकी थी। वे इस अधिवेशनको सफल बनानेपर तुले हुए 
थे । महाराष्ट्रके एक गाँव फैजपुरमें जिस ढंगसे कांग्रेस अधिवेशनका आयोजन 
किया गया, वह अत्यन्त प्रभावोत्पादक था। दूर और पासके लगभग १,००,००० 
दर्शक वहाँ पहुंचे तथा तिलूकनगरमें एकत्रित हुए। २५ दिसम्ब॒रको गांधीजीने 
अपने एक भाषणके साथ खादी और ग्रामोद्योग प्रदर्शनीका उद्घाटन किया : 

कांग्रेसका भाईचारा 

“आपने अपने सभापतिके लिए संयोजित जुझूसकी इस भव्य सादगीको 
देखा, विशेष रूपसे उस रथकी सुन्दर अलंकृति और सजावटको जिसे कि छ: बेलों- 
की जोड़ियाँ खींच रही थीं । ठीक है, लेकिन यह सब उसके हेतु सजाया गया, 
जो आपकी यहाँ प्रतीक्षा कर रहा हैं । यहाँ नगरकी सुविधाएँ और आराम नहों 
है, लेकिन वह सव कुछ है जो ये निर्धन किसान आपको दे सकते हैं। यह 
जगह हम सबके लिए एक तीर्थ है, हमारी काशी और हमारा मक्का, जहाँ कि 
स्वतंत्रताके आगे हम अपनेको अफ्ति करने आये हैं और राष्ट्रकी सेवाके हेतु अपने 
मनको केन्द्रित करने आये हैं । यहाँ हम इन निर्धन किसानोंके ऊपर हुक्म चलाने- 
के लिए नहीं आये हैं वल्कि यह सीखने आये हैं कि हम अपना नित्यका कार्य 
करके उनके कार्यमें कैसे हाथ बॉँटा सकते हैं और उनका भार कसे हल्का कर 
सकते हैं । हम स्वयं सफ़ाई करनेवालेका काम करें, स्वयं अपने कपड़े घोय, अपने 
आप ही आटा पीसे आदि । “ कांग्रेसके इतिहासमें यहाँ आपको पिछली बार 
बिना पालिश किये हुए चावल और हाथसे पिसे आठेकी चपातियाँ, पर्याप्त स्वच्छ 
बाय और आपके अंगोंके विश्वामके लिए घरती माताकी साक़-सुथरी गोद दी 
गयी है । परन्तु आप क्रपा करके अधिवेशनके संयोजकोंकी जो भी कमियाँ हों 
उनको सहन कीजिए क्योंकि खान साहवकी भापामें हम सब खुदाई खिदमतगार, 
ईइवरके सेवक हैं जो कि यहाँ अपनी सेवा कराने नहीं बल्कि अपनी सेवाएँ अपित 
करने आये हैं | 

नेहरूजीके अध्यक्षपदसे किये गये भाषणमें 'यूरोपमें फासिस्टवादकी विजय 
पर विशेष चर्चा की गयी थी । उसे उन्होंने अन्तर्राष्ट्रीय क्षेत्रमं एक खुली दस्यु- 
वृत्तिका नाम दिया । साथ ही उन्होंने भविष्यकी ओर एक संकेत करते हुए कहा 
कि यह स्थिति युद्धक ओर ले जानेवाली है । उनके मनपर उसकी जो प्रतिक्रिया 
हुई थी उसे व्यक्त करते हुए उन्होंने कहा : कांग्रेस आज भारतमें पूर्ण लोकतंत्र- 
के सहारे खड़ी हैं और वह एक लोकतंत्री राज्यके लिए संघर्ष कर रही है । वह 
साम्राज्यवादकी विरोधी है और आजके राजनीतिक और आशथ्थिक हाँचेमें एक 
बहुत बड़ा परिवर्तन लानेके लिए लड़ रही है । मुझे आशा है, घटनाओंका तर्क 
उसे समाजवादकी ओर प्रेरित करेगा जो कि भारतकी आर्थिक बीमारियोंका एक 
मात्र उपचार है। 

इसके बाद वे भारतकी समस्याओंकी ओर मुड़े, नया संविधान, नयी संविधान 
ऐ और कार्यकी संघीय संरचनाका विरोध करनेकी आवश्यकता । उन्होंने कहा 
कि हमें साफ़ स्‍लेटपर फिरसे नया लिखना हैं । 

खान अब्दुल ग़फ्फ़ार खाँ 

“जो हमारे साथ लखनऊमें नहीं थे, वे एक लम्बी अवधिके बाद हमारे वीच- 
में आ गये । नेहरूजीने अपने भाषणके प्रारम्भमें ही कहा, “हम स्वतंत्र भारतके 
खान अब्दुल ग़फ्फ़ार खाँको उनकी निजकी वीरताके लिए और सीमा-प्रान्तकी 
उस जनताके लिए हादिक स्वागत करते हैं जिसका कि उन्होंने भारतके स्वाधीनता 
संग्राममें प्रभावपूर्ण और शौयंपूर्ण ढंगसे नेतृत्व किया । यद्यपि वे इस समय हमारे 
साथ हैं परन्तु वे अधिक दिनोंतक यहाँ नहीं रहेंगे। उनके सम्बन्धरमें भारतकी 
ब्रिटिश सरकारके आदेश दोड़ रहे हैं कि उनको अपने घर जाने दिया जाय, या 
उन्हें अपने प्रान्तमें प्रवेश करनेकी अनुमति दी जाय या उन्हें पंजावमें ही जाने 
दिया जाय । उनके अपने प्रान्तमें कां ग्रेसका संगठन अबतक अवैध माना जाता 
हैँ और वहाँ अब भी अधिकांश राजनीतिक कार्योपर प्रतिवन्ध छूगा हुआ हैं ।' 

“यद्यपि प्रत्यक्ष रूपमें हम दुर्वल जान पड़ते हैं । उन्होंने अपने भाषणके अंत 
में कहा, “परन्तु वास्तवमें हम कमज़ोर नहीं हैं शक्ति बढ़ती जा रही हैं 
और ब्रषिटेनका साम्राज्य निस्तेज होता जा रहा हैं । हमझो. राजनीतिक और 
आर्थिक रूपमें दवाया गया है, हमारी नागरिक आज़ादियोंकों हमसे छीन लिया 
गया हैँ, हमारी सेकड़ों संस्थाओंको गैरकानूनी करार दिया गया है, हजारों य॒वा 
पुरुषों और स्त्रियोंको जेंलों और नज़रबन्दी-शिविरोंमें रखा गया है, हमारे आन्दो- 
लनोंपर शुण्डके झुण्ड खुफिया पुलिसके लोगों और मुखविरोंके द्वारा लूगातार नजर 
रखी गयी हैँ ताकि हम किसी तरह राजद्रोहके कानूनके शिकंजेमें आ जायें परन्तु 
इन सब और ऐसी ही बहुतसी वातोंके कारण हम दुर्वल नहीं वल्कि शक्तिशाली 
हुए हैं । यह कठोर दमन हमारी निरंतर बढ़ती हुई राष्ट्रीय शक्तिका एक पैमाना 
बन गया है। युद्ध और क्रांति विश्वके ऊपर शासन कर रहे हैं और राष्ट्र उद् ण्डता- 
प्वक अपना शस्त्रीकरण कर रहे हैं । यदि युद्ध छिड़ता है या संकटकी कोई 
अन्य स्थिति आती है तो भारतका रवया उसमें एक परिवर्तन छा सकता | । 
सफलताकी कुजियाँ आपके हाथोंमें हें, यदि आप उनको ठीकसे घुमा सके और 
यह निरंतर विकसित होते हुए इस अनुभवसे ही सम्भव है कि हमने पराजित 
मनोवृत्तिको अपनेसे बिलकुल दूर कर किया हैं । 

“सामान्य निर्वाचननें हमारे ध्यानको अपनी ओर आक्ृष्ट कर लिया है और 
हमारी शक्तिको सोख लिया है । यद्यपि इस बातको स्वीकार नहीं किया जाता 
परन्तु चुनावके क्षैत्रमें भी हम अधिकारियोंका हस्तक्षेप देखते हैं । वहाँ अशिक्षित 
मतदाताओंके मामलेमें मतदानकी गोपनीयताको भंग करनेके अर्थपूर्ण प्रयत्न किये 
जाते हैं लेकिन इन सब कठिनाइयों; राज्यका दबाव, निहित स्वार्थ और अर्था- 

कांग्रेसका भाईचारा 
भावके होते हुए भी हम इन चुनावोंमें विजय प्राप्त करेंगे । 

“परन्तु एक बहुत हरुम्बी यात्रामें यह तो एक छोटासा डग है । हमें अपने 
पथपर विपत्तियों और पीड़ाओंको साथी वनाकर आगे बढ़ना हैं। वें दीर्घ कालसे 
हमारी सहयात्री रही हैं और उनको सहन करते हुए हमने प्रगति की हैं । जब 
हम यह सीख लगे कि उनपर कैसे शासन किया जाता है तो हम यह भी सीख 
जायेंगे कि सफलतापर कंसे शासन किया जाता है ।' 

कांग्रेसने यह निश्चय किया कि यदि युद्ध प्रारम्भ हो जाता हैं तो ब्रिटिश 
साम्राज्यवाद अपने हितोंकी पूर्तिके लिए भारत और उसकी जनता, उसकी जन- 
शक्ति और उसके साधनोंका जो शोषण करेगा उसमें कांग्रेस बाधा डालेगी । 
भारतके सीमान्‍्तकी शान्‍न्तिके प्रइनपर और पड़ोसियोंके साथ अपनी मंत्री स्थापित 
करनेके सम्बन्ध कांग्रेसने अपना यह निश्चय प्रकट किया : “कांग्रेसका दृढ़ 
विश्वास हैं कि सीमा-प्रान्तमें भारत-सरकार द्वारा अपनायी गयी नीति, साम्राज्य- 
वादके स्वार्थ निहित होनेके कारण नितान्त असफल हुई हे । काग्रेसका यह भी 
विश्वास है कि सीमान्तके पठान कबाइलियोंपर क्र और आक्रमणकारी होनेका 
जो अरोप लगाया गया है वह आधारहीन हैं और उनके साथ मंत्रीपूर्ण सम्बन्धों- 
को बढ़ाकर उन्हें शक्तिका एक मृल्यवान स्रोत वनाया जा सकता है ।” 

फैजपुर कांग्रेसमें ही खान अब्दुल ग़पफ़ार खाँको पूर्वी खानदेशके पुलिस 
अधीक्षक द्वारा पदिचमोत्तर सीमा-प्रान्त सार्वजनिक थघान्ति अधिनियमकी धारा ५ 
के अन्तर्गत दिनांक १४ दिसम्बर १९३७ पेशावरका निम्नलिखित आदेश दे दिया 
गया : 

“मुख्य सचिवके पास उनको संतुष्ट करनेके लिए इस विश्वासके लिए पर्याप्त 
तर्कयुक्त आधार हैं कि आपने जिस ढंगसे कार्य किया है वह साव॑जनिक शांतिके 
लिए हानिकारक है और आपने आन्दोलनका जो प्रसार किया हैँ वह भी सावव॑- 
जनिक शान्तिके लिए हानिकारक हैं अत: सपरिषद्‌ गवर्नर आपको यह निदेश 
देते हैं कि आप सीमा-द्रान्तमें प्रवेश न कर सकेंगे, वहाँ रुक न सकेंगे और रह न 
सकेंगे । यह आदेश २९ दिसम्बर १९३७ तक लागू रहेगा । 

फैज़पुर कांग्रेसके अधिवेशनके पश्चात्‌ देशके नेता निर्वाचनके कार्यमें संलग्न 
हो गये । गांघीजीने पूर्ण रूपेण गाँवोंके रचनात्मक कार्यकों उठा लिया और ख़ान 
अब्दुल ग़फ्फ़ार खाँ उनके पास रहकर निर्माणात्मक कायंकी मूल भावनाको ग्रहण 
करने लंगे। श्री वललभभाई पटेलको चुनावका कार्यभार सौंप दिया गया था 
और इस मुहिमक प्रमुख अभियानकर्त्ता जवाहरलाल नेहरू थे। सीमाप्रान्तको 
छोड़कर, जहाँ कि उनके प्रवेशपर प्रतिबन्ध था, नेहरूजी तरकशसे छुटे बाणको 
भाँति देशभरमें सरसराते हुए निकल गये । 'हर एक मतदाताका मत कांग्रेसको 
मिलना चाहिए। वे बल देकर कहते, “और इस प्रकार हम करोड़ों हाथोंगे 
स्वाधीनताका ज्वलूंत संकल्प अंकित करे ।' 

फरवरी १९३७ ई० में सामान्य निर्वाचनोंके परिणाम घोषित कर दिये गये । 
मतदानमें कांग्रेसने अत्यधिक मतोंसे विजय प्राप्त की । उसे ग्यारह प्रदेशोंमेसे छः 
प्रान्तोंमं पूर्ण बहुमत प्राप्त हुआ । कांग्रेस देशमें सबसे वड़ा विजयी दल माना 
गया । 

सीमाप्रान्तमें, जहाँ कि मुसलमानोंकी संख्या अधिक थी, कांग्रेसके प्रत्याशियों ने 
मुसलमानोंके लिए सुरक्षितः३६ स्थानोंमेंसे १५ स्थानोंपर विजय प्राप्त की जब कि 
मुस्लिम लीगको एक भी जगह नहीं मिल सकी । कुल मिलाकर खुदाई खिदमत- 
गार दलके ५० सदस्योंके सदनमें १९ स्थान प्राप्त हुए । कांग्रेसकी विजयने अपना 
एक गहरा प्रभाव डाला । इस चुनावके ऊपर टिप्पणी करते हुए टाइम्स ने 
लिखा : 

“कांग्रेस दलने अपनी विजयें उन लाभोंके कारण प्राप्त कीं जिनमें कि 
ग्रामीण क्षेत्रोंके छाखों मतदाताओंका हित निहित था और उन लछाखों छोगोंकी 
गणनापर, जिनका अपना कोई मत नहीं था । 

फरवरीके अन्तमें वर्धामें कांग्रेसकी कार्यकारिणीकी बैठक हुई। राष्ट्रने 
कांग्रेसके आवाहनका जो अनुकूल उत्तर दिया था उसके लिए इस बैठकमें धन्य- 
वादका एक प्रस्ताव पारित हुआ, “यह समिति राष्ट्र द्वारा सौंपे गये एक बड़े 
उत्तरदायित्वका अनुभव करते हुए समस्त कांग्रेस संगठनका, विशेष रूपसे विधान- 

मंडलके नवनिर्वाचित सदस्यगणका आह्वान करती है कि वें लोग कांग्रेसके 
आदर्शों और सिद्धान्तोंके उत्थानके हेतु राष्ट्रके इस विश्वास और उत्तरदायित्वको 
सरदेव स्मरण रखें । वे जनताके विश्वासके प्रति सच्चे रहें और स्वराज्यके एक 
सिपाहीके नाते मातृभूमिकी स्व्रतन्त्रताके लिए तथा करोड़ों लोगोंको कष्ट और 
शोपणसे मृक्त करनेके लिए अनवरत श्रम करें ।” 

समितिने यह घोषणा की कि “कांग्रेस जनकी तथा इसी प्रकारसे अन्य समस्त 
भारतीयोंकी प्रथम निष्ठा भारतकी जनताके प्रति होनी चाहिए। विधानमंडलके 
कार्योमें भाग लेनेके लिए सदस्यों द्वारा निष्ठाकी जो शपथ लो जायगी, उसका 
इस प्राथमिक निष्ठा और कर्त॑व्यके ऊपर कोई प्रभाव नहीं होगा । समितिने 
विधान-सभाके सदस्योंको यह स्मरण दिलाया कि विधानमंडलके ऐसे समस्त कार्यों- 
की पृष्ठभूमिमें जनताकी स्वीकृति अनिवायं हैँ जिनका कि उस जनतापर प्रभाव 
पड़ना हैं । इस उद्देश्यसे विधानमंडलके सारे कार्योका, चाहे वे भीतर किये जायें 
या बाहर, कांग्रेसकी गतिविधिसे समन्वय होना चाहिए ।” विधानमंडलमें कांग्रेस 
की यह नीति निश्चित की गयी : 

“कांग्रेस ब्रिटिश साम्राज्यवादके यंत्रके साथ अपनी असहयोगकी सामान्य 
तथा बुनियादी नीतिपर तबतक दृढ़ रहेगी जबतक कि परिस्थितियोंमें ही कोई 
विशेष परिवर्तन नहीं आ जाता। कांग्रेसका लक्ष्य पूर्ण स्वाधीनता है और उसको 
सभी प्रवृत्तियाँ उसी ओर निदेशित हैं । कांग्रेसका तात्कालिक लक्ष्य नये संविधान 
का मुकाबला करना है और एक संविधान सभाके हेतु राष्ट्रकी माँगपर बल देना 
है। कांग्रेसके सदस्य कांग्रेसके उस कार्यक्रमको कार्यान्वित करनेपर बल दें जिसका 
कि कांग्रेसके घोषणा-पत्र तथा भू-सम्पत्तिके विभाजन सम्बन्धी प्रस्तावमें उल्लेख 
किया गया हैँ । वर्तमान क्रिया-कलापके अन्तर्गत, जब कि सुरक्षण और विशेष 
अधिकार वाइसराय या गवर्नरके हाथोंमें हैं और जबतक सेवाओंकी संरक्षा भी 
उन्हींके हांथोंमें है, यह गतिरोध अवश्यम्भावी हैं । कांग्रेसकी नीतिको कार्यान्वित 
करते सम्॒य जब वे बीचमें आते हैं तव उनका परिहार नहों करना चाहिए ।* 

मा्चके तीसरे सप्ताहमें गांधीजी और खान अब्दुल ग़फ्फ़ार खाँ अखिल भार- 
तीय कांग्रेस समितिकी बंठकमें भाग लेनेके लिए दिल्‍ली रवाना हो गये । पदों को 
स्वीकार करनेके विचारणीय विषयपर कांग्रेसका नेतृत्व दो भागोंमें बट गया, 
जिनकी कि राय अरूग-अलग थी । दक्षिणपक्षी नेताओंकी धारणा थी कि मंत्रि- 
मंडलोंकी रचना करके, नये संविधानसे लड़नेके लिए कांग्रेस अपनी स्थिति 
अपेक्षाकृत दृढ़ कर सकेगी । नेहरू, सुभाष बोस तथा अन्य वामपक्षी नेता पदोंको 

स्वीकार करनेका विरोध कर रहे थे । काफ़ी उग्र बहसके बाद अखिल भारतीय 
कांग्रेस समितिनें गांधीजीका समझौतेका सूत्र स्वीकार कर लिया। इस सूत्रके 
अनुसार कांग्रेसको यह अधिकार दिया गया कि जिन प्रदेशोंके विधान-मंडलोंमे 
कांग्रेसका बहुमत है उन प्रान्तोंमें वह पदोंको स्वीकार कर सकती हैं 

१९ माचको प्रास्तोंके विधान-मंडलोंके कांग्रेस सदस्योंका दिल्लीमें एक सम्मे- 
लन हुआ जिसमें उन्होंने यह शपथ ग्रहण की : 

“में, इस अखिल भारतीय सम्मेलनका एक सदस्य अपने लिए भारतकी 
सेवा करनेकी शपथ लेता हूँ । में यह शपथ लेता हूँ कि में विधान-मंडलमें और 
उसके बाहर भी भारतकी स्वाघधीनताके हेतु एवं उसकी जनताकी ग़रीबी और 
शोप णका अन्त करनेके हेतु कार्य करूँगा । मैं अपने लिए यह शपथ लेता हूँ कि 
में कांग्रेसके अनुशासनमें उसके आदर्शों और उद्देंश्योंके प्रसारके लिए कार्य करूँगा 
ओर जबतक भारत स्वाधीन नहीं हो जाता और उसकी जनताको असह्य भारसे 
मुक्ति नहीं मिल जाती, में निरंतर कार्य करता रहूँगा ।' 

दिललीमें अखिल भारतीय कांग्रेस समितिकी वंठकमें खान अब्दुल ग़फ्फ़ार 
खाँको अपनी रिहाईके पश्चात्‌ पहली वार अपने सीमाप्रान्तके सहयोगियोंसे 
मिलनेका अवसर मिला । 'गवर्नरने सर अब्दुल कंयूमको मुख्य मंत्रित्वके 
लिए आमंत्रित किया, इससे अपनेको मैं निरुत्साहित अनुभव नहीं करता । उन्होंने 
उन लोगोंसे कहा, यदि आपके प्रत्याशी एक बड़ा बहुमत न पा सके तो आपको 
इस शिक़ायतका मौक़ा नहीं हे कि मुख्य मंत्रित्त आपके पास नहीं आ सका । 
आपकी जो भी सफलताएँ अथवा असफलताएँ रही हों, आप रचनात्मक कार्यक्रम 
को लेकर फिर दूनी शक्तिसे आगे बढ़िये ।' 

मार्चके अंतमें गवर्नरोंने उन प्रान्तोंके नेताओंको 'प्रीमियर' पद ( प्रधान 
मंत्रित्व ) स्वीकार करने तथा मंत्रिमंडल बनानेके लिए आमंत्रित किया, जिनमें 
कि कांग्रेसको बहुमत प्राप्त हुआ था । प्रत्येक गवर्नरसे यह कहा गया कि वह अपने 
प्रान्तके सम्भावित 'प्रीमियर' को एक आइवासन दे । उसका प्रारूप गांधीजीने बड़े 
संतुलित शब्दोंमें तैयार किया था और उसे सार्वजनिक रूपसे घोषित भी किया जा 
सकता था, 'हिज़ एक्सलुसी अपने मंत्रियोंके संवैधानिक कार्यों अपने हस्तक्षेपके 
विद्येपाधिकारका प्रयोग नहीं करेंगे और न अपने मंत्रिमंडलकी सलाहोंकी उपेक्षा 
करंगे ।' 

गवर्नरोंने यह आश्वासन नहीं दिया और नेताओंने मंत्रिमंडलका गठन करनें- 
में अपनी असमर्थता प्रकट कर दी। पहली अप्रुलको अधिनियमका प्रतिष्ठापन 

हुआ। वह दिन समग्र भारतमें 'दासताके इस नये घोषणापत्र के विरोधमें, विरोध- 
दिवसके रूपमें मनाया गया । 

जब बहुमतवाले दलने सरकार बनानेसे इनकार कर दिया तब गवर्नरोंने अपने 
प्रान्तोंम 'अंत;:कालीन' मंत्रिमंडलकी नियुक्ति की परन्तु उनकी स्थिति भी दिन- 
दिन कठिन होती गयी । वे विधान-मंडलूका सामना नहीं कर सके ओर निर्वाचित 
सदस्यों द्वारा वार-बार मांग की जानेपर भी विधान-मंडलको बुलाया नहीं गया । 
लेकिन बजटको पारित करनेके लिए पहले छः महीनेके भीतर ही सत्र प्रारम्भ 
करना आवश्यक था । इस संकटकी स्थितिने शासनको अपनी ओरसे आगे बढ़ने- 
को विवश कर दिया। वाइसराय छार्ड लिनलिथगोने गांधीजीके इस सुझावको 
स्वीकार कर लिया, 'यह स्थिति तभी आयेगी जब कि कोई विचारणीय विषय 
गवर्नर और उसके मंत्रीके बीच एक गम्भीर मतभेद उत्पन्न कर दे और उनकी 
साझेदारी टूट जानेका ही प्रश्न उठ खड़ा हो । वाइसरायके इस वक्तव्यसे गति- 
रोध दूर हो गया । कांग्रेसकी कार्य-समितिने अपनी ८ जुलाईकी बंठकमें यह 

इचय किया कि कांग्रेसजनोंको पद स्वीकार करनेकी स्वीकृति दे दी जाय । 

जुलाईके अंततक कांग्रेस दलके नेताओंने बम्बई, मद्रास, संयुक्त प्रान्त, बिहार, 
मध्यप्रदेश और उड़ीसामें अपने मंत्रिमंडल बना लिये। इसके तुरन्त बाद ही 
सीमा-प्रान्तमें आठ गेरकांग्रेसी सदस्यों द्वारा कां ग्रेसको सहयोग देनेके कारण कांग्रेस- 
को वहाँ भी पूर्ण बहुमत प्राप्त हो गया । अत: वहाँ डॉ० खान साहबके नेतृत्वमें 
कांग्रेसका मंत्रिमंडल बन गया । 

खान अब्दुल ग़फ्फ़ार खाँने बम्बई, पटना और लखनऊका दौरा किया और 
उन्होंने वहाँ हिन्दू-मुस्लिम एकताका उपदेश दिया । अगस्तके अंतिम सप्ताहमें, 
जब कि उनके ऊपरसे सीमा-प्रान्तमें प्रवेशका प्रतिबन्ध हट गया तब उन्होंने 
कराचीके पत्र-प्रतिनिधियोंको यह बतलाया कि बे अपने प्रान्तमें पहुँच जानेके वाद 
ही अपना भविष्यका कार्य-क्रम निश्चित करेंगे । 

जब उनसे इपीके फ़कौरकी गतिविधियोंके बारेमें प्रश्न किये गये तब उनका 
प्रत्युत्तर देते हुए उन्होंने कहा कि वे तो एक फ़कीर नहीं हैं । वे अपने गाँवके एक 
अति सम्पन्न व्यक्ति हैं, एक शिक्षित ज़मींदार हैं । वे एक देशभक्त पुरुष हैं, जिनका 
प्रभाव दूर-दूरतक है । उनका घ्येय भारतको स्वाधीनता है और उसके मिलते 
तक वे यह नहीं जानेंगे कि आराम कंसा होता है ? परन्तु कुछ लोगोंने, जिनके कि 
स्वार्थ निहित रहे हैं, उन्हें एक परम्परावादी व्यक्तिके रूपमें पेश किया हैं। वे 
उनके ( खान साहब ) तथा उनके साथियोंका अपयश फैलाना चाहते हैँ और 

खान अब्दुल ग़फ्फार खाँ 

संसारके लोगोंको यह बतलाना चाहते हैं कि मसलमानोंमें एक ऐसा वर्ग भी है, 
जिसके विचार बड़े संकीर्ण हें और वही सब प्रकारकी परेशानियाँ पेंदा करता 
हैं। कबाइली लोगोंकों इन बातोंसे अत्यंत दुःख होता हूँ । इपीके फ़कीरने इस 
सम्बन्धर्मं एक जिरगा बुलाया और उन लोगोंने वर्तमान स्थितिपर पर्याप्त बिचार- 
विमर्श किया । सीमा-प्रांतमें एक शरारती तबका हैं जो अपहरण, छट-मार और 
आगजनीकी घटनाओंके लिए ज़िम्मेदार हैं । उन लोगोंने इन शरारती तत्त्वोंकी 
घोर भर्त्सना की । उन्होंने हिन्दू नेताओंकों वहाँ आकर सीमा-श्रांतकी स्थितिकी 
जाँच-पड़ताल करनेका आमंत्रण भी दिया | परन्तु इस तरहका कोई समाचार 
बाहर नहीं आने दिया गया और जो कुछ बाहर आया भी वह मिथ्या और अति- 
रंजित था । ख़ान अब्दुल ग़फफ़ार खाँने लोगोंको यह सलाह दी कि वे इस प्रकार 
की निरर्थक अफवाहोंपर विश्वास न करें। उन्होंने आगे कहा, “मुझे भय हैँ कि 
मुझपरसे प्रतिवन्‍्ध हट जानेके बाद भी मुझको कबाइली लोगोंगे मिलनेकी इजाजत 
नहीं दी जायगी । 

अंतर्में एक दीर्घ अवधिके पश्चात, छः वर्षके निर्वासनके उपरान्त खान 
अब्दुल ग़फ्फ़ार साँ सन्‌ १९३७ के अगस्त मासके अंतमें अपने पर्चिमोत्तर प्रदेश- 
में वापस लोटे । जनताने उनका अभूतपूर्व स्वागत किया । पेशावरमें भी एक 
स्वागत समारोह एवं सभाका आयोजन हुआ । इस विशाल सभामें अपने श्रोताओं 
को सम्बोधित करते हुए उन्होंने कहा, ईश्वरको अत्यंत धन्यवाद हैँ कि में, आपकी 
खुशियोंमें भाग बटानेके लिए फिर आपके बीचमें आ गया हूँ परन्तु वास्तविक 
खुशी तो अभी आनेको हैं । तवतक हमारी प्रसन्नता कोई अर्थ नहीं रखती जब- 
तक कि हम अपने लक्ष्य, स्वतंत्रताको प्राप्त नहीं कर लेते । हमारी आज्ादीकी 
लड़ाई अब ऐसी स्थितिमें पहुँच गयी हैँ कि वह हमसे अधिक वलिदानकी अपेक्षा 
करने लगी हैं । जहांतक मेरी अपनी बात हैं, में स्वतंत्रताके लिए तबतक लड़ता 
रहँगा जवतक कि हम अपने कंघेसे विदेशी सत्ताका जुआ उतारकर नहीं फेंक 
देतें और जबतक हम इस देशमें यहाँकी जनताकी सच्ची सरकार स्थापित नहीं 
कर देते । 

सीमाप्रान्तमें कांग्रेसको जो सफलता मिली उससे प्रेरित होकर कांग्रेसके सभा- 
पति पं० जवाहरलाल नेंहरूले अवतृबर सन्‌ १९३७ में उस प्रदेशको यात्रा की, 
यद्यपि वह बहुत थोड़े दिनोंकी थी । वे सीमाप्रान्तमें पहली बार जा रहे थे । १४ 
अक्तूबरको जब वे पेशावर पहुँचे तब अपार जन-समुदायने आतिशवाजी और 


'पटाखोंकी तीखी आवाज़ोंके बीच उनका अति उत्साहपूर्ण स्वागत किया । खुदाई 

खिदमतगार स्व्यंसेवकोंकी एक टकड़ी कांग्रेस अध्यक्षके प्रति सम्मान प्रदर्शित करने 

हेतु ( गाई ऑफ ऑनर' देने ) रेलबेके प्लेटफॉर्मपर उपस्थित थी । ख़ान 
अब्दुल ग़फफ़ार सा, डा० खान साहब, अन्य अनेक प्रमुख कार्यकर्त्ता और प्रान्तीय 
विधानसभाके बहुतसे सदस्य उनके स्वागतार्थ वहाँ पहुंचे थे। नेहरूजी लगभग 
एक मील लम्बे जुलूसके साथ एक सजी हुई कारमें ले जाये गये । उनके एक ओर 
खान अब्दुल ग़फ्फ़ार स्राँ बेंठे हुए थे और लगभग एक लाख दर्शनार्थों उनका जय: 
जयकार कर रहे थे। जुलसमें सवरो आगे दस हजार खुदाई खिदमतगार स्वयं- 
सेवक अपनी छाछ वर्दियाँ पहनें चल रहे थे । खाकसार स्वयंसेवक अपनी खाकी 
वर्दियाँ पहने हुए थे और उनके हाथोंमें फावड़े थे । इस ॥ अन्य अनेक 
राजनीतिक और सामाजिक संगठनोंके सदस्य भी सम्मलित थे। सारे पेशावर 
नगरमे तिरंगे झण्डे लहरा रहे थे । सौसे भी अधिक सजे हुए द्वारोंको पार करते 
हुए काबुली दरवाजेतक पहुँचनेमें इस जुल्सको कई घंटे लग गये । वहांसे नेहरू 
जी और उनके साथके लोगोंको डा० ख़ान साहबके निवास-स्थानपर ले जाया 
गया । 

पशावर॒म एक बहुत बड़े जन-समदायको सम्बोधित करते हुए नेहरूजीने चुने 
हुए सम्मानपर्ण शब्दोंमें खान अब्दुल ग्रफ्फ़ार खाँकी सराहना की और कहा कि 
केवल 'फरस्न-ए-अफ़गान' ( पठानोंके गौरव ) ही नहीं हैं; उनको तो 'फखर-ए- 
हिन्द ( भारतका गौरव ) कहना अध्रिक उपयुक्त होगा । महात्मा गांधीको छोड़- 
कर कदाचित्‌ ही कोई ऐसा व्यक्ति होगा जिसका कार्यक्षेत्र इतना व्यापक हो । 
वास्तवमें वे भारतके शौर्य और साहसके एक मू्तिमान प्रतीक हैँ । उन्होंने कहा : 
“साम्प्रदायिक प्रशनोंका जन-सामान्यसे कोई सम्बन्ध नहीं है और जो इस व्यवस्था- 
को समाप्त नहीं करना चाहते, उन्हींके द्वारा ये प्रश्न उठाये जाते हैं । उन्होंने 
स्व॒राज्यके अर्थकी व्याख्या करते हुए कहा कि वह नौकरशाहीका परिवर्तन मात्र 
नहीं है । हम उस पीसनेवाली मशीनके खिलाफ़ खड़े हुए हैं जो कि हमको कुचल 
रहो हैं । उसका पहिया यदि किसी ब्निटेनवालेकी अपेक्षा किसी हिन्दुस्तानीको 
सहायतासे चलता हे तो इससे वस्तु-स्थितिमें क्या सुधार हो जायगा ? हमको तो 
यह देखना है कि शासनकी लगाम कुछ थोड़ेसे लोगोंके हाथोंमें नहीं बल्कि जन- 
साधारणके हाथोंमं होनी चाहिए, जिनकी संख्या पंंतीस करोड़ है । उन्होंने इस 
तथ्यपर बल दिया कि जो संविधान-सभा देशके समस्त बालिग व्यक्तियोंके मतदान 
के आधारपर बनेंगी, केवल वही भारतके संविधानको तंयार करनेके लिए एक 
उपयुक्त निकाय होगी । 


३२९ 





खान अब्दुल ग़फ्फ़ार खाँ 

उन्होंने कबाइली जनतापर बम बरसानेंके निर्दयतापूर्ण कार्यकी निंदा की और 
कहा कि यह वात कितनी बेतुकी हैँ कि भारतके इन लोगोंकों कत्ल करनेके लिए 
भारतीय सेनिक रखे जाते हैं । कबाइली इलाकेके निवासियोंके सम्बन्धमें उन्होंने 
कहा कि यदि हम उनको समझनेकी कोशिश करें और उनके विचारोंको जानें 
तो ऐसी बात नहीं कि उनके प्रइन सुलझ न सके । 

१५ अक्तूबरको नेहरूजी और खान अब्दुल ग़फ्फ़ार खाँ उत्‌मंज़ईको चल 
दिये । उस दिन आस-पासके गाँवोंके बहुतसे लोग खिंचकर उत्‌मंज़ई आ गये थे 
और उस मानव-मेदिनीमें एक अपूर्व उत्साह दिखलाई देता था। खान अब्दुल 
ग़फ्फ़ार खाँके घर उनके पुत्र बलीने नेहरूजीका स्वागत किया | इसके वाद वे 
आज़ाद स्कूलमें गये जिसकी स्थापना सन्‌ १९२० में ग्रामीण किशोरोंको राष्ट्र- 
सेवाका पाठ पढ़ानेके लिए हुई थी । स्कूलके अध्यापकों और विद्यार्थियोंने कांग्रेस- 
अध्यक्षको एक अभिनन्दन-पत्र भेंट किया | उसमें भारतीय राष्ट्रीय कांग्रेसपर 
सरहदी जनताके अडिग विश्वासपर बल दिया गया था । 

नेहरूजीने कहा कि भारतमें शायद ही कोई ऐसा भाग होगा जो उत्‌मंजईके 
इस छोटेसे गाँवको न जानता हो । भारतकी स्वाधोनताके संघर्पमें इसके निवा- 
सियोंनें जो गौरवपूर्ण योगदान किया है, उसके लिए यह गाँव सदैव प्रेम और गर्व- 
से स्मरण किया जायगा । इसे कोई भूल न सकेगा । उन्होंने कहा कि उनकी 
हादिक अभिलापा हूँ कि अपनी इस व्यक्तिगत भेंटके द्वारा वे समस्त सीमान्त- 
निवासियोंको अपनी स्नेहाञउजलि अपित करें । सविनय आज्ञा-भंग आन्दोलनमें 
पठानोंनें जो साहस प्रदर्शित किया था उसकी नेहरूजीने अत्यन्त सराहना की 
और कहा कि देशके प्रहरी होनेके कारण सीमाप्रान्तके निवासियोंपर एक महान्‌ 
उत्तरदायित्व है । 

उन्होंने कहा, “जब आप मुझसे मेरे कष्टों और मेरे त्यागकी वात कहते हैं 
तो उससे मुझे बड़ी शर्म महसूस होती हैँ । आप लोगोंमेंसे हजारों मनुष्योंने जो 
तकलीफ़ सही हैं उनकी तुलनामें मेरे कष्ट कितने महत्त्वहीन हैं ।” नेहरूजीने इस 
बातको स्वीकार किया कि उन्होंने सीमाप्रान्तके लोगोंसे वबहुतसे सवक़ सीखे हैं 
और पठानोंके सम्पक्कनें उनको एक साहसपूर्ण प्रेरणा प्रदान की है। 'हम यह नहीं 
जानते कि हम कब स्वाधीन होंगे, उन्होंने कहा, अबतक भारतमें कुछ ऐसे लोग 
भी हैं जो कि गुलाम बने रहनेमें ही सन्‍्तोष अनुभव करतें हैँ परन्तु भारत निश्चय 
ही स्वतन्त्र होगा और हम रहें अथवा न रहें लेकिन मुझ इसका निदचय है कि 
आप लोग, भारतके बालक एक दिन अवश्य स्वाधीन देशमें सांस लेंगे ।' 

विचारणां 
खंबरके दर्रेको देखनेके वाद नेहरूजी १६ अक्तूबरको पेशावर लौट आये । 
वहाँ विद्यार्थियोंने उनको इस्कामिया कॉलेजमें एक अभिनन्दन-पत्र अपित किया । 
इस अवसरपर बोलते हए उन्होंने खबर दर्रेका उल्लेख किया जिसे देखकर वे 
लौटे थे । उन्होंने कहा कि यह ऐतिहासिक दर्रा भारतकी प्राचीन गरिमाको मेरे 
निकट खींचकर ऊछे आया और भारतीय इतिहासके हज़ारों साल पुराने चित्र मेरे 
मानस-चल्षुओंके आगे साकार हो उठे । 
अपने चलनेके दिन, १७ अक्तूबरको उन्होंने कहा 
सीमान्त प्रदेशमें मैंनें तीन दिन,---अपने तीन अल्प दिवस वितायें और 
अपनी आँखों भारतका वह ऐतिहासिक प्रवेश-द्वार देखा जो सुदीर्घ अतीतकी 
स्मृतियोंकों संजोकर सम्पन्न है । वह भारतकी स्वाघीनताके हेतु किये गये शौर्य- 
पूर्ण कार्यों और उसके कारण सही गयी असह्यम यंत्रणाओंकी वर्तमान स्मृतियोंको 
लेकर भी उतना ही सम्पन्न है। मैंने भारतके इस उत्तरी छोरके वीर पुरुष-को 
देखा । उनके पौरुषेय उत्साह, अनुशासन तथा उनके निच्छछ और सरल स्वभाव- 
ने मेरे मनको जीत लिया । भारतकी आज़ादीके पास इससे सुदृढ सेनिक नहीं हें; 
इससे वीर रक्षक नहीं हैं और जैसे ये लोग हैं वेंसे साथी उसे मिल जाना उसके 
लिए एक हर्पप्रद उपलब्धि है, एक दुर्लभ आनन्द है । भारतके प्रवेश-द्वा रके ये 
रक्षक हमारी राष्ट्रीय स्त्रतंत्रताके योद्धाओं और रक्षकोंमें भी सबसे आगे हूं । ये 
लोग भारतके अन्य प्रान्तोंके सुसंस्क्ृत लोगोंसे बहुत-सी बात सीख सकते हैँ परन्तु 
अन्य लोग भी इनसे वहुत कुछ सीख सकते हैं । साहस, शोर्यके साथ कष्ट-सहन, 
शानदार अनुशासन और संकीर्ण सम्प्रदायवादसे मुक्ति; उत्तरके मेरे इन प्रिय 
साथियोंसे यह सब सीखा जा सकता हैं । और इसलिए हम साथ-साथ मार्च 
करेंगे, साथ-साथ लड़ेंगे और साथ-साथ भारतकी स्वाधीनताके उस महान्‌ प्रयास- 
में विजय पायेंगे जो हमारे करोड़ों देशवासियोंको आगे बढ़नेको प्रेरित करता रहा 
हैं । में भारतके अन्य प्रान्तोंकी ओरसे इस उत्तरी प्रदेशके लिए एक मुक्त सराहना 
और मंत्रीपूर्ण घुभ-कामनाएँ लेकर आया हूँ। मेरे प्रति आपका स्नेह और आतिथ्य- 
भावना अपरिमित रही हैं। में अपने दिमाग़में बहुतसी जीती-जागती, धड़कती 
तस्वीर लेकर वापस जा रहा हूँ और लाखों आवाजर्जे मेरे कानोंमें गूँज रही हैँ । 
ये आवाजें मझे पीछेकी ओर खींच रही हैं । मैं, यद्यपि वापस जा रहा हूँ लेकिन 
में सीमान्तकी पुकार सुन रहा हूँ । मुझे आशा हैं कि शीघ्र ही मैं अपने उत्तरके 
इन साथियोंसे फिर अपना परिचय नया करूँगा । 
डा० राममनोहर लोहियाको उनके पत्न 'दि कांग्रेस सोशलिस्ट के लिए सीमा- 

खान अब्दुल ग़फ्फ़ार खाँ 
प्रान्तके बारेमें अपनी धारणाएँ बतलाते हुए पं० जवाहरलाल नेहरूने कहा : 

“सीमाप्रान्तके अपने इस अल्पकालोन दौरेमें में निजी तौरपर भारतकी 
एकत्ताके सम्ब्रन्धमं अधिक जागरूक था । उसका कारण एक व्यक्तिनिए स्थिति हो 
सकती है परन्तु मेरा विचार हैं कि उसका एक वस्तुनिष्ठ आधार भी था । में इस 
तथ्यके प्रति चेतनाशील था कि सीमाप्रान्तके लोग समग्र भारतकी एकता ओर 
स्वाधीनताकी दिशामें सोचते हैं । सम्भव हूँ कि इस सम्बन्धमें उनके विचार पूरी 
तरहसे साफ़ न हों और वे किसी जिरहके सामने न टिक सकते हों तथापि उनके 
निकट वे एक ठोस और स्पष्ट तथ्य हैं । यहाँके लोग अपने सार्वजनिक व्याख्यानों 
और निजी बातचीत, दोनोंमें वरावर भारतकी स्वाधीनताकी बात कहते हँ-- 
अपनी किसी स्थानीय स्व्र॒तन्त्रताकी नहीं, शायद, भारतकी एकता और स्वतन्त्रता- 
की यह भावना उनमें पिछले कुछ वर्षों जागरूकताके साथ विकसित हुई हें 
असहयोग आन्दोलन या उसके बादसे । लेकिन मेरा खयाल है कि उसकी पृष्ठभूमि 
वहाँ बहुत पहलेसे मौजूद थी । 

“यह सत्य हे कि सीमाकी दूसरी ओरके निवासियों तथा भारत एवं अफ़गा- 
निस्तानके बीचके अर्ध-स्वाधीन क्षेत्रकी सरहदी जनजातियोंके प्रति उनके मनमें 
एक गहरी आत्मीयता है । यहाँतक कि वे उन लोगोंके प्रति भी, जो मूल रूपसे 
अफ़गान हँ, भाषाकी समानता तथा सांस्कृतिक सम्बन्धोंके कारण आत्मीयताकी 
यह भावना रखते हैं परन्तु जहाँतक राजनीतिक सम्बन्धोंकी बात हैँ वे निश्चित 
रूपसे भारतकी ओर ही देखते हैं । स्पष्ट हें कि समान वलिदानों और समान हेतु 
के कारण ही सीमाप्रान्‍्त तथा शेष भारतके बीचके राजनीतिक बन्धन सुदृढ़ 
हुए हैं । 

“सीमाप्रान्तर्में एक चीज़ बहुत स्पष्ट रूपसे दिखलाई देती है, वह उस वस्तुकी 
अनुपस्थिति हैँ जिसको कि शेष भारतमें साम्प्रदायिक भावनाके नामसे जाना जाता 
हैं । यहाँतक कि धर्मके मामलेमें भी यद्यपि वे व्यापक दृष्टिस असंदिग्ध रूपसे 
घामिक हैं; वे हठधर्मीसे बहुत दूर हैं । वे बिलकुल बच्चों जैसे लोग हैं और उनमें 
बच्चोंकी अच्छाइयाँ और बुराइयाँ. दोनों हैं। किसीको छलना उनके लिए सरल 
कार्य नहीं हैं इसलिए उनके कामोंमें बहुत कुछ सादगी किन्तु विश्वस्तता रहती 
हैं जो कि औरोंका ध्यान आकर्षित करती हैँ । उनकी प्रथाएँ भारतके अन्य भागों- 
में प्रचलित प्रथाओंसे एक मनोरंजक विषमता रखती हैं; उदाहरणके लिए वहाँ 
नगरोंको छोड़कर पर्देका अधिक रिवाज नहीं हैँ । आप शहरोंसे जितना दूर जायेंगे, 

पर्दा उतना ही कम होता जायगा । छाल कुर्ती दलमें पठान महिलाओंकी एक 

स्थायी सेना हैं । मझ्कको यह वतलाया गया कि कवाइली इलाकेमें पर्दका विलकुलू 
ही प्रचलन नहीं हे । 

कवाइली इलाकेके सम्बन्धमें मेरी अधिक जानकारी नहीं हैं अतः उसके 
निवासियोंके वारेमें में विशेष नहीं वतला सकता परन्तु एक तथ्य प्रत्यक्ष हैं, वह 
यह कि स्वाधीनताके प्रति उनका प्रेम बहुत कुछ उग्रता लिये हुए हैं और अशम- 
नीय है। केवल ऐसी कार्यवाही, जो उन्हींका अस्तित्व समाप्त कर दे, उनके हृदय- 
से इस प्रेमको निर्मल कर सकती हैं । उनके समीप जानेका केवल एक ही मार्ग 
है और वह उनको पर्ण स्वतन्त्रता देते हुए मित्रताका हैं । यदि विरोधको लेकर 
उनके पास पहुँचा जायगा तो वे एक प्रवकू अवरोध सामने रख दंगे । जेंसा कि 
वे अवतक करते आये हैं । परन्तु मित्रके प्रति उनके हृदयमें वड़ी कोमझ भाव- 
नाएँ रहती हैं । जिसको वे अपना मित्र मान लेते हैं उसके लिए वे सब कुछ करने- 
को तैयार हो जाते हैं इसलिए यह एक निश्चित बात है कि एक मित्रतापण पहुँच- 
के द्वारा ही उनसे सबसे अच्छे फल प्राप्त हो सकते हैं । इसके अतिरिक्त एक बात 
अवद्य स्मरण रखनी चाहिए वह यह कि यह कबाइली क्षेत्र इलाकेकी एक संकीर्ण 
पट्टी है, जिसकी चौड़ाई पचाससे अस्सी मीलतक हैं ओर जिसमें बहुत बिरल 
आवादी है । अतः ( विरोबसे ) प्रभावित संख्या भी अपेक्षाकृत कम ही रहती 
है । वे लोग भयानक ग़्रीवीकी स्थितिमें हैँ और उनकी समस्याएँ मुख्य रूपसे 
आथ््थिक हैं । आर्थिक दृष्टिसे उनको सुलझाना कोई कठित बात नहीं होगी परन्तु 
यदि उनके ऊपर वलात्‌ राजनीतिक आधिपत्य लाद दिया जायगा तो समस्याका 
निदान स्वतः असफल हो जायगा । वे जो कुछ भी करते हैं, वह वे अपनी इच्छा- 
के साथ ही कर पाते हैं । 

“कुछ दिनों पहले समाचारपत्रोंमें एक विवरण प्रकाशित हुआ था। उसमें 
वज़ी री नेताने अपने एक भाषणमें वहाँ हुई अपहरणको कुछ घटनाओंकी भर्त्सना 
की थी और उनके लिए कुछ शरारती लोगोंको दोषी ठहराया | उसने अपने 
भाषणमें कहा था कि जहाँतक उसकी अपनी बात है, वह इस प्रकारके 
अपराधोंका घोर विरोध करता हैँ क्योंकि उनसे उसकी तथा उसके अनुया- 
यियोंकी बदनामी होती है । वह दुष्कमियोंको अपनी शक्तिभर दण्ड देगा । वस्तुतः 
उसने राष्ट्रीय आन्दोलनके नेताओंको अपने यहाँ आनेका आमंत्रण दिया था और 
कहा था कि वें स्वयं यहाँ आकर सारी घटनाओंकी जाँच-पड़ताल करे। परि- 
स्थितियाँ इस योग्य न थीं कि वहाँ पहुँचकर जाँच की जाती परन्तु में समझता 
हुँ कि अपहरणकी घटनाओंके सम्बन्धमें उसका यह वक्तव्य विश्वास करनेके योग्य 


श्रेरे 

है । स्पष्ट हे कि ये सारी घटनाएँ उसके हितमें नहीं हैं । वह एक बड़ी चीज़- 
का घोर विरोधी है और वह हैं, अंग्रेजोंकी अग्रनीति । थोड़ेसे व्यक्तियोंके अपहरण- 
से इसमे कोई सहायता नहीं मिलती बल्कि इस प्रकारकी घटनाएँ लोगोंके मनपर 
उसके प्रतिकूल प्रभाव ही डालती हैं । हमको यह बात पूर्ण रूपसे स्मरण रखनी 
चाहिए कि कवाइली लोग मूर्ख नहीं हैं, यद्यपि वे सरल अवश्य हैं और उनमें पढ़े- 
लिखें लोग भी कम हैं । उनके नेताओंने उन्हें जो मार्ग-दर्शन दिया है उससे उनमें 
सुस गठन और प्रतिकारकी एक शक्ति आ गयी हैं । निश्चय ही इस प्रकारके लोगों- 
में घटनाओं और उनके परिणामोंकों समझ सकनेकी क्षमता होनी चाहिए । में 
निश्चित रूपसे यह अनुभव कर रहा हूँ कि इस प्रकारके लोगोंके पास यदि सही 
रास्तेसे और मुक्त ढंगसे पहुँचनेका प्रयत्न किया जायगा तो स्वयं उनकी यह 
इच्छा होगी कि वे अपनी ओरसे आगे बढ़कर मिल । स्त्रयं उनके लिए कोई सुखद 
या सरल वात नहीं है कि वे उन भयानक कठिनाइयोंको निरन्तर झेलते रहें जो 
कि आधुनिक युद्ध अपने हवाई जहाज़ों और बमोंके साथ उनको पहुँचाया करता 
है । वे भी इस स्थितिको दूर करनेका एक सम्मानपूर्ण मार्ग चाहते होंगे लेकिन जो 
तत्व उनके ऊपर अपना आधिपत्य छादनेकी चेष्टा करेगा, उसकी ओर बे मुड़कर 
देखेंगे भी नहीं । स्वतन्त्र भारतमें इनके साथ मंत्रीपूर्ण व्यवहार करनेमे कोई कठि- 
नाई नहीं होगी । 'अश्ननीति', जिसके कारण इनके साथ समय-समयपर माम्‌ली 
लड़ाइयाँ होती रहती हैं, अंग्रेजोंकी दृष्टि भी एक असफल नीति रही है । यह 
नीति इन जन-जातियोंपर अधिकार स्थापित करनेमें तो सफल हुई ही नहीं, उसने 
भारतपर भी एक बोझ डाल दिया हँ। कहा गया है कि पिछले दिलों वज़ी रिस्तान- 
में जो कार्यवाही हुई उसमें प्रतिदिन एक लाख रुपया खर्च हुआ | हवाई जहाजसे 
बम बरसानेके जो अभियान किये गये उनमें यद्यपि बहुत बड़ी क्षति और विनाश 
हुआ फिर भी ये कबाइली जनताका मनोबरू न डिगा सके। उन लछोगोंके प्रति 
चाहे अन्य जो भी नीति अपनायी जाय परन्तु यह तो निश्चित है कि अंग्रेह्नोंकी 
इस वर्तमान नी तिको छोड़ देना उचित होगा । 

“में यह अवश्य कहेँगा कि सीमा-प्र।न्तके लोगोंने मुझे बड़ी गहराईके साथ 
प्रभावित किया है । बड़ी-बड़ी भीड़ों और जन-प्रिय उत्साहका मैं अभ्यस्त हूँ । 
मुझे उन लोगोंकी अनुशासनकी भावना और उनकी शान्‍्त गरिमाने अपनी ओर 
आकर्षित किया हैं । जो शब्द भी उन्होंने कहे वे मुझे शब्दाडम्बर मात्र नहीं जान 
पड़े । उनमें मुझे उनके हृदयोंकी आकांक्षा दर्पणकी भाँति प्रतिविम्बित होती हुई 
प्रतीत हुई और ऐसा लगा कि उनके पीछे शक्तिके अजस्र स्रोत हैं । सीमान्तके ये 

लोग समस्त भारतके लिए गर्वका एक कारण हैं। जब भारतको स्वाधीनता 
मिलेगी तब इन लोगोंकों अनिवार्यतः वही सम्मानपूर्ण स्थान प्राप्त होगा जो कि 
इन्हें इस देशमें बहुत काल पहले प्राप्त था । 
“यह भी हो सकता हैं कि हम सीमा-प्रान्तके इन लोगोंसे बहुत-सी वातें 

गीखें । ये लोग केवल बातें वबनानेवाले नहीं हैं। इनका प्रत्येक निश्चय कार्य 
रूपमें परिणत हुआ करता हैं । इसका उदाहरण अहिंसाकी नीति हैँ जिसको कि 
हमारे विगत स्वाधीनता-संघर्पमं इन लोगोंने बड़ी आस्थाके साथ ग्रहण किया हैं 
अहिंसाकी इस नीतिने समस्त भारत देशको बड़ी गहराईके साथ प्रभावित किया 
हैं । जिन लोगोंने धीरे-धीरे इसकी सामर्थ्यको पहचाना है उन्होंने इसे पूरी तरहसे 
अपने जीवनमें उतार लिया है। वहतसे लोगोंके लिए यह नीति निष्क्रियताका एक 
पर्याय है और कुछ लोगोंके लिए कायरताका एक बहाना । परन्तु पठानोंके ऊपर 
कोई यह आरोप नहीं लगा सकता कि वे युद्धमें कापुरुष होते हैं । यदि उन्होंने 
अहिसाकी इस नीतिको ग्रहण किया है और इसपर व्यवहार किया हैँ तो इसका 
श्रेय उनकी शक्तिको हैं, उनकी कायरताकों नहीं । इस प्रकार उनका यह आदर्श 
हम सबके लिए वहत अर्थ रखता हैं। वह हमारे अहिंसाके तकनीकके अधिक 
विकासमें सहायक होगा । इससे एक शांतिपूर्ण कार्यकी क्षमता बढ़ेगी और उसके 
कुछ नतीजे निकलंगे । 


“अन्य देशोंमें जन-प्रिय सामृहिक आन्दोलनोंका विकास इस तथ्यको बत- 
लाता है कि वहाँ संघर्पम एक शांतिमय तकनीकके सहारे ही विश्वासका निरंतर 
विकास हुआ हैं । यह तकलीफ फासिस्ट देशोंकी--आक्रमणकारी और क्षुब्धकारी 
हिसाके सर्वधा विपरीत हैं । जहाँपर भी शांतिपूर्ण प्रक्रियापर बल दिया गया हैं 
फ्रांसका फ्रष्ट पोपुलाइरे” इसका एक उदाहरण हैं । स्पेनमें भी इस नीतिको बहुत 
सीमातक अपनाया गया था परन्तु वहाँ सनिक, फासिस्ट हिसाने एक संकटकी 
स्थितिको खड़ा कर दिया । अन्य देशोंमें क्या होगा, यह कह सकना कृटिन हैं परन्तु 
ऐसा जान पड़ता हैं कि कोई भी स्थिति क्‍यों न हो, 'जनताके अग्र आन्दोलन 
( पीपुल्स फ्रण्ट मवमेण्ट ) को बल देनेके लिए शांतिपूर्ण नीति ही सबसे उचित 
एवं श्रेयस्कर पथ हैँ । शायद शक्तिके ऐसे शान्तिपर्ण विकासके लिए भारतमें अन्य 
देशोंकी अपेक्षा अधिक अवसर और अधिक अनुकूल स्थितियाँ हें । जसा कि अन्य 
स्थानोंपर हैं वैसा ही यहाँ भी हिसाका खतरा दूसरी ओरसे सम्भावित हे । हमें 
इस बातको भी स्मरण रखना चाहिए कि भारतीय संघर्षकी पृष्ठ-भूमि यद्यपि 
प्रधान रूपसे शांतियुक्त हैँ परन्तु वह कम शक्तिशालिनी नहीं हे और अंतर्में तो वह 

स्वयंमें एक वल-प्रयोग हैं । अतः निष्क्रियताकी पुराने ढंगकी शांतिवादी धारणा 
हमारी इस अहिसापर छागू नहीं होती जो कि एक शक्तिमान्‌ आन्दोलन हैं और 
जो निष्क्रियतासे काफ़ी दूर है । 

नेहरूजीने इस बातपर खेद व्यक्त किया कि उन्होंने सीमा-प्रान्‍्तको देखा तो 
अवश्य परन्तु बहुत थोड़ा देखा । परन्तु यहाँ आनेकी उनकी उत्कंठा इतनी तीत्र 
थी कि वे इस अवसरको भी हाथसे जाने नहीं देना चाहते थे। अगले वर्षके 
प्रारम्भमें एक सप्ताहके लिए वे फिर सीमा-प्रान्त गये । जनताके उत्साहपूर्ण स्थागत 
के साथ उन्होंने २१ जनवरी, १९३८ के प्रात:काल अपना सीमा-प्रान्तका दौरा 
प्रारम्भ किया। वहुत सबेरे ही उन्होंने तक्षशिल्में ट्रेन बदली । भोर होनेमें अभी 
काफ़ी देर थी । रास्तेके सभी स्टेशनोंपर उन्हें देखनेके लिए अपार भीड़ एकत्रित 
थी | लोग अपने हाथोंमें जलती हुई मशालें लिये हुए 'इन्किलाब जिन्दाबाद' का 
तारा लगा रहे थे। उन्हें लानेके लिए खान अब्दुल ग़फफ़ार खाँ हैविलियन स्टेशन- 
पर पहुँच गये थे । इसके बाद वे सीमा-प्रान्तके परे दौरेमे नेहरूजीके साथ रहे । 
नेहरूजीने मोटरसे, ट्रकसे और तांगासे अपने इस दौरेकों पूरा किया । तांगेको तो 
उनके मेज़वान खान अब्दुल ग़पफ़ार खाँने ही हांका । 

पेशावर पहुँचनेसे पहले ही उन्होंने वड़ी तेजीके साथ अबोटाबाद, मानसेहरा, 
बफा, हरिपुर और मर्दान ज़िलेके कुछ गाँवोंका दौरा किया | वे कोहाट, वन्‍्न्‌ 
ओर डेरा इस्माईल खाँ भी गये और एक सप्ताहकी अल्प अवधिमें उन्होंने अलग- 
अलग स्थानोंकी लगभग तीस जन-सभाओंको सम्बोधित किया | उन्होंने समस्त 
राजनीतिक केन्द्रोंको देखा जहाँ कि खुदाई खिदमतगारोंने उनके सम्मानगें सड़कों- 
पर परेड की । सीमा-पारकी जन-जातियोंने भी उनका हादिक स्वागत किया । 
अफरी दियोंने कोहाट दर्रेके पासवालो पहाड़ियोंकरी चोटियोंपर सारी रात आग 
जलायी, जिसकी ज्वालाएँ कई मीलसे दिखलाई देती थीं । 

२६ जनवरीके सबेरे बन्नूमें एक प्रभावोत्पादक समारोहका आयोजन किया 
गया जिसमें कि कांग्रेस अध्यक्ष द्वारा तिरंगा झंडा लहराया गया । इसके बाद 
उन्होंने अपने एक छोटेसे भाषणमे झंडेका महत्त्व बतलाते हुए कहा कि इस राष्ट्रीय 
झंडेके पीछे लाखों देशवासियोंकी यातनाएं और बलिदान हैं। यह भारतकी स्वतं- 
त्रता और उसके विभिन्न समुदायोंकी एकताका प्रतीक है । वह भारतकी गरिमा 
और प्रतिष्ठाका भी द्योतक हे । जो इसका अनादर करता है वह सम्पूर्ण राष्ट्रका 
असम्मान्त करता हेँ। इसके ब्राद उन्होंने खान अब्दुल ग़फफ़ार खाँसे निवेदन किया 
कि वे पख्तुमें भारतकी स्वाधीनताकी शपथको पढ़ें। उस सभाके हज़ारों व्यक्तियों- 
२२६ 





9 / नि शनि की ऋू >  » शक ओऔओ आय कफ आ+ 


'_ आल ० जा 5 ७“ #%3.<+ 0 छा 
पं थ 





; सीमाप्रान्तकी पृकार 
ने, नेहरूजी सहित खान अब्दुल ग़फ्फ़ार खाँके पीछे इस झपथको गरम्भीरतापूर्वक 
गब्ददा: दृहराया । 

“हमारा यह विश्वास हैं कि अन्य लोगोंकी भाँति भारतीय जनताका भी 
यह अविच्छेद्य अधिकार है कि वह स्वाधीनताको प्राप्त करे और उसके साथ अपने 
परिश्रमके फल और अपने जीवनकी आवश्यकताओंको प्राप्त करे ताकि उसे अपने 
विकासके समस्त अवसर प्राप्त हो सकें । हमारा यह भी विश्वास हैँ कि यदि कोई 
शासन जनताको अपने अधिकारोंसे वंचित करता हैं और उसका शोषण करता 
है तो उस जनताको स्वत: यह अधिकार प्राप्त हो जाता हैं कि वह उसे बदल दे 
या खत्म कर दे । भारतमें ब्रिटिश शासनने न केवल भारतीय जनताको उसकी 
स्वाधोनतासे वंचित रखा है अपितु वह स्वयं जनताके शोषणपर निर्भर रहा हैं 
और उसने भारतको आर्थिक, राजनीतिक, सांस्कृतिक और आत्मिक दृष्टियोंसे 
वर्बाद किया है, इसलिए हमारा यह विश्वास है कि भारतको ब्रिटेनसे अपने 
सम्बन्ध विच्छेद कर लेना चाहिए और पर्ण स्व॒राज्य या मकम्मिल्ल आज़ादीको 
पाना चाहिए । हम यह स्व्रीकार करते हैं कि हमारी स्वतंत्रताका मार्ग हिसाका 
नहीं है । भारतने गान्तिपर्ण एवं बंध उपायोंसे ही अपनी शक्ति और अपना आत्म- 
विश्वास अर्जित किया है और इन्हींके साथ वह अपने स्वाधीनताके लम्बे मार्गपर 
आगे बढ़ा है तथा इसपर दढ़ रहकर ही वह अपनी स्वतंत्रताको प्राप्त करेगा । 

“हम पन:ः भारतकी स्वाधीनताके लिए शपथ ग्रहण करते हैं ओर गम्भीरता- 
के साथ यह निश्चय करते हैं कि जबतक पूर्ण स्वराज्य प्राप्त नहीं हो जाता तब- 
तक हम अहिसाके साथ अपना यह संघर्ष चलाते रहेंगे । 

वानु अब्दुल ग़फ्फ़ार खाँनें कहा कि कांग्रेस भारतीय जनताके सभी वर्गोंका 
प्रतिनिधित्व करती है और लाखों भखोंकी करुण पकारकों वाणी देती है । मात्र 
कांग्रेस ही हिन्दू, मसलमान और सिख सवको स्वतंत्रताका सन्देह देती 

बीस हज़ार श्रोताओंकी एक अन्य सभामें, जिसमें कि वज़ीरी लोग भी बड़ी 
संख्यामें उपस्थित थे, नेहरूजीने इस बातपर वल देते हुए कहा कि जनता आनेंवाले 
संघर्षके लिए तैयार रहे । स्वाधीनताकी लड़ाईमें पिछले दिनों सीमा-प्रान्तके लोगों 
ने जो शानदार भूमिका निभायी थी, उसके लिए नेहरूजीने उसकी सराहना की । 
खान अब्दुल ग़फ्फ़ार खाँका उल्लेख करते हुए उन्होंने कहा : 

“इस प्रदेशने एक महान पुरुष उत्पन्न किया है, जिसके ऊपर समस्त भारत 
भ् श्र गव करता हैं । उसने यहाँका सारा वातावरण वदलकर सीमा-प्रान्तकी 
जनताकों दलदलसे बाहर निकाला हैँ । खान साहब अब्दुल ग़फफ़ार खाँने खुदाई 

खान अब्दुल ग़पफ़ार खाँ 


खिदमतगारोंकी एक विशाल सेना तैयार की हैं और एक शस्त्रप्रिय जातिकों 
स्वाधीनताकी एक शौर्यपूर्ण अहिसात्मक लड़ाईके लिए तैयार एवं गतिशील किया 
हैं । जो कुछ उन्होंने किया, वह अपनें-आपमें एक चमत्कार है.। अहिसाका शस्त्र 
एक वलशाली शास्त्र है जिको केवल वीर और साहसी पुरुष ही चला सकता 
हैं । हमने बड़े साहसके साथ ब्रिटिश सत्ताको एक चुनौती दी है । अहिसाके द्वारा 
ही भारतकी मुर्मायी हुई, शिथिलू भावनाने एक जीवन-शक्तिको पाया हैं । केवल 
शक्ति ही शक्तिके मुकावलेमें खड़ी हो सकती हूँ । मात्र हवाई वमवारी ही हवाई 
वमवारीका सामना कर सकती है । तीर, कमान यहाँतक कि बन्दुकसे भी यह 
सम्भव नहीं है । ये हथियार अब पुराने पड़ चुके हैं और व्यर्थ हो गये हैं । भारत 
ने इसीलिए एक शक्तिशाली शत्रुका सामना करनेके लिए अहिसाके नये शस्त्रको 
गढ़ा हैं और ब्रिटिश साम्राज्ययो समूल हिला दिया हैं । 

हिन्दू तथा सिख संस्थाओं द्वारा नेहरूजीको जो अभिनन्दनपत्र भेंट किये 
गये थे, उनमें व्यक्त की गयो कतिपय आशंकाओंका उल्लेख करते हुए नेहरूजी ने 
कहा कि उन लोगोंका अति अल्पसंख्यक होनेका तर्क उचित और टिक सककें- 
वाला नहीं हैं । उनको चाहिए कि वे इस प्रान्तके निवासियोंके सुख और दु:खमें 
समान साझीदार वनकर रहें और आपसी विश्वासको जाग्रत करें । जितनी सुरक्षा 
उन्हें ये आत्मीयताके बंधन दे सकेंगे, उतनी अन्य कोई न दे सकेगा । स्वाधीनता 
के हेतु भारतीय नारियोंके वीरतापूर्ण कार्योकी याद दिलाते हुए उन्होंने सभामें 
उपस्थित मंहिलाओंसे यह अपील को कि वे आत्म-रक्षाके लिए किसी दूसरेपर 
निर्भर न हों । उनको अपने मनमें यह विश्वास होना चाहिए कि उनमें साहसकी 
कमी नहीं हे । अपनी पुत्री इंदिराका उल्लेख करते हुए उन्होंने भावनाके साथ 
कहा कि उन्होंने उसे पढ़नेके लिए हज़ारों मील दूर भेजा हैँ, यद्यपि वह अभी एक 
छोटी बालिका है । जब वह सात वर्षकी थी तभीसे वे उसे सव जगह अकेला 
भेजते हैं ताकि उसमें आत्म-विश्वास बढ़े ओर आगे चलकर वह भारतकी स्वा- 
धीनताकी एक वीर सेनिक बन सके । उन्होंने कहा कि वह देशके इस भागको भी 
देखने आयेगी और ज॑ंसी कि उनको आशा है, वह निश्चित रूपसे आयेगी तो वे 
उसे वज़ीरिस्तानमें अकेले जानेके लिए कहेंगे क्योंकि वे वज़ीरियोंपर और इंदिरा- 
पर विश्वास करते हैं । 

उन्होंने अंग्रेजोंकी अग्र नीति! ( फारवर्ड पॉलिसी ) की तीव्र आलोचना करते 
हुए श्रोताओंसे प्रश्न किया : 'बया आप यह सोचते हैँ कि एक-दो अथवा कुछ 
हिन्दू स्त्रियोंका अपहरण हो जानेंके कारण अंग्रेजोंने वज्जीरिस्तानपर आक्रमण 

ड़ पुकार 

किया ? ब्रिटिश सरकारका यह तौरा-तरीक़ा नहीं है। उन स्त्रियोंको वापस लानेके 
और भी बवहुतसे रास्ते हो सकते थे परन्तु अंग्रेजोंके हित इससे बिलकुल भिन्न 
हैं । वे साम्राज्यवादी व्यवस्थाका विस्तार करनेके लिए, कवाइलियोंके इलाकेकी 
सीमाको पीछे खदेड़ देनेके लिए और अपनी द्ाक्तिको बढ़ानेके लिए सीमाके उस 
पारके इलाकेके ऊपर हमले करते रहते हैं। ये मौक़ तो केवल एक बहाना मात्र 
हैं, आक्रमणके इन कार्योपर हमारे देशका जो लाखों रुपया व्यय होता है, उसकी 
कोई तर्क-संगति नहीं है ।”” 

नेहरूजीने कहा कि कांग्रेसकी नीति सीमा-पारके निवासियों तथा पड़ोसी 
देशोंके साथ बन्धुत्व स्थापित करनेकी है। उन्होंने इसे स्पष्ट ऋरते हुए कहा, 'उन 
लोगोंको हमपर विश्वास करना चाहिए। जो भी अवांछित तथा अनिष्टकारी 
घटनाएँ होंगी, उन्हें हम रोकेंगे ।' 

इपीके फ़कीरने उनको जो पत्र लिखा था, उसका उल्लेख करते हुए नेहरू- 
जीने कहा कि कुछ स्वार्थी तत्त्वोंने अपने हित-साधनके लिए वजीरियोंके ऊपर 
सामूहिक रूपसे कतिपय अभियोग लगाये हैं, जिनका कि इपीके फ़कीर और प्रधान 
वजीरी सरदारने तीतन्र प्रतिवाद किया है । नेहरूजीने वतछाया कि उनको यह 
पत्न फारसीमे, कांग्रेस-अव्यक्षकी हैसियतसे लिखा गया हे । उसमें उनको तथा 
कांग्रेसके अन्य नेताओंको इस वातके लिए आमंत्रित किया गया हैं कि वे उनके 
इलाकेमें जायें और उनके वक्तव्यकी सचाईका परीक्षण करें । इस पत्रमें उन्होंने 
अपना यह दढ़ निश्चय भी व्यक्त किया हैं कि वे अपनी सत्यनिष्ठा और स्वाधीनता 
को पुनः प्राप्त करनेके लिए अपने रक्तका अंतिम बिन्दुतक वहा देंगे । स्वतंत्रताका 
एक अल्प क्षण दांसताके हज़ारों वर्षोसि कहों श्र छ है । फ़कीरने स्पष्ट रूपसे आक्र- 
मणकारियोंकी भर्त्सना करते हुए कहा है : 

“यह कार्य इसलाम और उनके कवीलेके पवित्र नामपर एक कलंक हैं ।” 
नेहरूजीने कहा कि में उन्तके वक्तव्यकी सच्चाई पर सन्देह नहीं करता । उन्होंने 
इस वातपर वर दिया कि पड़ोसियोंके साथ मित्रताके सम्बन्ध केवल भारतकी 
सुरक्षाके लिए ही नहों अपितु उसके राजनीतिक उत्थानके लिए भी अनिवार्य हैं । 
उन लोगोंको छोड़ भी दिया जाय तो कांग्रेस और खान अब्दुल ग़फ्फ़ार खाँ ही 
वज़ीरियोंके आक्रमणकी समस्याको सुलझानेमें समर्थ हैं । 

नेहरूजी जहाँ भी गये, वहाँ उनके प्रति अत्यंत सम्मान प्रदर्शित किया गया । 
एक जगह ३०० कवाइली रायफलघारोी उन्हें घेरकर खड़े हो गये । एक मलिक॒- 
ते सम्मान प्रकट करनेके लिए उन्हें एक बकरी भेंट की । एक अन्य मलिकने 

खान अब्दुल ग़फ़्फार खाँ 
अपने पृत्रको नेहरूजीके परोंमें लिटाकर उनको आदर दिया । जिस समय नेहरूजी 
कोहाट गये उस समय अफरोीदियोंने उनके रास्तेमें कीमती कालीन विछाकर 
उनके प्रति अपनी सम्मान-भावनाको प्रदर्शित किया | जहाँ भी नेहरूजी गये, 
हज़ारों लोग गाँवोंसे आकर सड़कके किनारे खड़े हो गये । 

२६ जनवरीकी संघ्याको डेरा इस्माईल खाँकी अपनी एक सभामें नेहरूजीने 
कहा कि उन्होंनें अपने सात दिनके इस दोरेमें इस युगके कुछ ऐसे दृश्य देखे हैं 
जो उनके लिए अविस्मरणीय रहेंगे परन्तु बहुत वार उनका मस्तिष्क अतीत 
यगोंमें भ्रमण करने भी चला गया हैं। सरहदका यह इलाका भारतके दीर्घ 
इतिहासकी स्मृतियोंसे सम्पन्न है । उत्तर-पश्चिमके इन दरोंसे होकर हज़ारों साल 
पहले एकके बाद दूसरा काफिला यहाँ आता रहा हैं । इस देशमें अनेक अजनवी 
ओर ज़रूरतमन्द जातियाँ आयी हैं ओर वे भारतमें समाहित हो गयी हैं । पुरातन 
कालमें आर्य इस देशमें आये और उन्होंने इसके ऊपर अपनी एक बड़ी गहरी 
छाप छोड़ी । फिर सीथियन, हण और तुर्क भी इस देशमें आये और उनमेंसे 
बहुतसे यहीं वस गये । आज भी हमारी राजपूत जातियोंमें काफी सीथियन रक्त 
हैं । उन्होंने कहा कि अभी पिछले दिन उन्होंने सिन्धु नदको लगभग उसी जगह 
पार किया जहाँ कि उसे सिकन्दरने पार किया था । उस समय उनके मानस- 
चक्षुओंके आगे एक चित्र खड़ा हो गया और उन्होंने मकदूनियाकी सेनाको भारत 
के उपजाऊ मंदानोंमे प्रवेश करते हुए देखा । कालान्तरमें सम्राट्‌ अशोकने सीमा- 
प्रान्तके इस समूचे क्षेत्रमें अपने अमिट स्मारक स्थापित किये । कनिष्कके शासन- 
कालमें पेशावर एक शक्तिशाली साम्राज्ययी राजधानी बना । यह साम्राज्य 
विध्याचलसे लेकर मध्य-एशियातक फेला हुआ था । वह एक बौद्ध साम्राज्य था । 
उसके पश्चात्‌ पश्चिम और सुदूर पूर्वके देशोंसे अनेक धर्मयात्री और अध्येता ज्ञान 
की खोजमें पेशावर आये । पेशावर उन दिनों तीन महान्‌ संस्क्ृतियों--भारतीय, 
चीनी और ग्रीको-रोमन की मिलन-स्थली था | वादमें सहसा अरबोंका पुनः 
अभ्युत्थान हुआ । विजयकी एक भयानक लहर चीनसे स्पेनतक वेगसे दोड़ गयी । 
इन अरब छोगोंने भारतके द्वारोंको खटखटाया अवद्य परन्तु उसके भीतर प्रवेश 
नहीं किया । हमें इस बातको स्मरण रखना चाहिए कि शताब्दियोंतक इस्लाम 
हमारा पड़ोसी रहा है; एक मित्र पड़ोसी जिससे हमारा कभी संघर्ष नहीं हुआ, 
जिसने हमपर कभी आक्रमण नहीं किया । मध्य-एशियाके विजेता जब भारतमें 
आक्रामकके रूपमें आये तब संघर्षका प्रारम्भ हुआ | यह संघ राजनीतिक था, 
धार्मिक नहीं, यद्यपि शोषणके लिए उसे एक धामिक संघर्षका नाम दिया गया । 

ग़ज़नीका महमूद एक निर्दय विजेताके रूपमें यहाँ आया और उसने भारतको लूटा, 
परन्तु इस वातको कितने लोग जानते हैं कि मध्य-एशियामें उसकी सबसे अच्छी 
सेनाओंमें भारतीयों और हिन्दुओंका एक सैन्य-दल भी था, जिसके सेनापतिका नाम 
तिलक था ? सीमान्‍्तके इन्हीं क्षेत्रोंके उस पार भारतने सुदूर पूर्वतक भारतीय 
धर्म और कलाके सन्देश भेजे थे और ज्ञानकी खोजमें अनेक धर्म-यात्रियोंने भारत- 
की लम्बी यात्राएँ की थीं। नेहरूजीने कहा कि जब वे सीमा-प्रान्तके उस पारके 
क्षेत्रमं घूम रहे थे तो यह सब और ऐसी ही बहतसी तस्वीरें उनके आगे साकार 
हो गयीं। 

फरवरी सन्‌ १९३८ के दूसरे सप्ताहमें श्री सुभाष बोसकी अध्यक्षतामें हरिपुरा- 
में कांग्रेसका वापधिक अधिवेशन हुआ । इस अधिवेशनमें संयुक्त-प्रान्त और विहार- 
के मंत्रिमण्डलोंकी एक संकट-स्थिति कांग्रेसके सम्मुख आकस्मिक रूपसे आ खड़ी 
हुई । इन प्रदेशोंके 'प्रीमियरों' ( प्रधान मंत्रियों ) ने इस वातपर बल दिया कि 
उनको समस्त राजनीतिक बन्दियोंको सामूहिक रूपसे मुक्त करनेका अधिकार प्राप्त 
हैं । गवर्नरोंने गवर्नर-जनरलूके सहारे इसपर आपत्ति की और दोनों मंत्रिमंडलोंने 
त्यागपत्र दे दिया। स्वास्थ्य ठीक न होनेसे तथा अन्य कारणोंसे कई मासतक 
सार्वजनिक रूपसे मौन रहनेके पश्चात्‌ गांघीजीने मंत्रिमंडलोंकी संकट-स्थितिपर 
एक वक्तव्य जारी किया : “गवर्नर-जनरलके कार्यनें मुझे भ्रममें डाल दिया हैं 
और मेरे मनमें यह सन्देह जगा दिया है कि क्‍या बन्दियोंकी रिहाईका विवाद- 
ग्रस्त प्रस्ताव ही अंतिम सहारा शेष रह गया था अथवा ब्रिटिश अधिकारी सामा- 
न्‍्यतः कांग्रेस-मंत्रियोंसे ऊब गये थे ? मेरी बहुत इच्छा है, यदि सरकारके लिए 
यह सम्भव हो सके कि वह इस मामलेमें अपने क़दमोंकों हटा ले और एक ऐसी 
संकट-स्थितिको टाल दे, जिसके परिणामोंकों कोई पहलेसे नहीं बतला सकता ।” 

शासनने कांग्रेसके अनुशासनके सामने संकट-स्थितिको टारू दिया । ब्रिटिश 
अधिकारी निर्माणकी दिशामें मंत्रिमंडलोंकी प्रगति और उनकी बढ़ती हुई छोक- 
प्रियताको ख़तरेका एक संकेत समझकर सावधान हो गये थे । पश्चिमोत्त र सीमा- 
प्रान्तमें डा० खान साहबके मंत्रिमंडलने प्रारम्भिक शिक्षाके लिए पख्तुको शिक्षण- 
का अनिवार्य माध्यम बना दिया था। उसने किसानोंको राहतें दी थीं और स्थानीय 
निकायोंसे मनोनीत करनेकी पद्धतिको समाप्त कर दिया था। उसने यह घोषणा की 
थी कि राजकीय कार्यालयोंमें समस्त भर्तियाँ, चाहे वे मन्त्रालय सम्बन्धी हों अथवा 
कार्यकारी, खुली प्रतियोगिताके द्वारा होंगी । उसने राजनीतिक दलोंके ऊपरसे 
प्रतिवन्‍्ध हटा दिया और सीमाप्रान्त अपराध विनियम और उसके साथ ही भार- 
तीथ दंड संहिताकी धारा १२४-ए को लागू नहीं रखा । इस मंत्रिमंडलने समस्त 
राजनीतिक वन्दियोंको रिहा कर दिया ओर जन-सामान्यके हितके लिए अनेक सुधार 
किये । इस प्रकार अब बहुत सीमातक सीमा-प्रान्‍्तत राजनीतिक भारतका ही एक 

अजड्भू लगने लगा । 

गांधीजीका विचार अप्रेल मासमें सीमा-प्रान्त जानेका था परन्तु उड़ीसा और 
बजद्भालके पूर्वाधिकारने उनको इस योजनाको बदल दिया। स्वयं सीमाप्रांतर्म न 
जा सकनेपर उन्होंने अपनें सचिव श्री महादेव देसाईको थोड़े दिनोंके लिए खान 
बन्धुओंके पास भेजा । ३० अप्रेुऊ १९३८ के 'हरिजन' में महादेवभाईने यह 
लिखा : 

“डा० खान साहव मुझको अपने घर ले गये। उस दिन उनके भाई खान 
अब्दुल ग़फ्फ़ार वहीं थे लेकिन उस समय वे उतमंज़ईमें नहीं थे। किसीने हमसे 
कहा, 'वादशाह ख़ान मुश्किलसे ही घरपर मिलते हैं । वे एक गाँवसे दूसरे गाँव 
घमा करते हैं । थोड़ी-सी कठिनाईके वाद हम लोगोंने उनको पड़ोसके एक गाँव- 
में खोज लिया । वे अपनी तीसरे पहरकी नमाज़ पढ़नेके लिए गये थे। उनके 
मस्ज़िदसे नमाज़ पढ़कर लोटनेतक हमसे प्रतीक्षा करनेको कहा गया । उनके घर- 
पर उनके वहुत मित्र और सम्बन्धी एकत्रित थे लेकिन उनमेंसे कोई नमाज़ पढ़ने 
नहीं गया था लेकिन ख़ान अब्दुल ग़फ्फ़ार खाँ, जो अपनी रोज़की पाँच नमाज़ोंमेंसे 
एक भी नहीं छोड़ते, मस्जिद गये थे। वहाँके लोगोंमें सन्‌ १९२० से ही वे बाद- 
शाह खान' के नामसे प्रसिद्ध हैं । वहाँकी जनता उनको बादशाह जेसा आदर भी 
देती है । 

“मैंने यह सुन लिया था कि इन दिनों उनका उपवास चल रहा हैँ अतः मेंने 
उनसे निवेदन किया कि वे मुझे पूरी वात बतलानेकी कृपा करें ।” वे बोले, (एक 
गाँवमें एक मौत हो गयी थी । मृतकके घरवालों तथा सम्बन्धियोंका अति आग्रह 
था कि शवको कब्रिस्तान ले जानेमे में भी 'जमातकी नमाज़” में शरीक होऊ । 
मुझे दूसरे गाँवमें जानेकी जल्दी थी इसलिए मैंने यह सुझाव दिया कि जो भी 
मस्जिद सबसे निकट हो उसीमें नमाज़ पढ़ ली जाय | लेकिन उस गाँवके मौल- 
वियोंने इस बातपर बल दिया कि यह नमाज़ 'मकबरे में ही पढ़नी चाहिए । 
मकबरा उस गाँवसे कुछ दूर पड़ता था | मैंने मौलवियोंसे तक किया कि में तो 
मक्का ओर मदीना हो आया हूँ । वहाँ तो यह नमाज़ मस्जिदम पढ़ ली जाती हैं । 
मोलवी लोग इस वातपर बरावर जोर दे रहे थे कि यह रीति शरीयत' के 
विरुद्ध है और मुझको इसका ज्ञान नहों हैं । खेर, हम लोग झुक गये । जब हम 
लोग नमाज़ पढ़कर गाँवमें लौट रहें थे तब मौलवी लोगोंने मुझे बुरा-भमला कहना 
शुरू कर दिया । गाँवके लोगोंको इसपर रोष आ गया और उन्होंने मोलवियों- 
को मारना शुरू कर दिया। कुछ खुदाई खिदमतगारोंने, जो घटना-स्थरूपर मौजूद 

थे, गाँववालोंको रोका और बीचमें पड़कर मौलतियोंकों उनसे छुटकारा दिलाया । 

यह एक सराहनीय कार्य था परन्तु इसके पश्चात्‌ उन्होंने जो कुछ किया, बह 
कार्य उनका नहीं था । मौलवियोंके पास चाकू और छुरियाँ थीं। खुदाई खिदमत- 
गार उन छोगोंसे उनको छीन लेना चाहते थे ताकि वे गाँवबालोंपर आक्रमण न 
कर सकें। में उन लोगोंसे कुछ दूर आगे चल रहा था । जैसे ही मुझे लगा कि 
पीछे कुछ लड़ाई-झगड़ा हो रहा है, वसे ही में तेज चलछकर उनके पास पहुँच 
गया । वहाँ जाकर मैंने देखा कि खुदाई ख़िदमतगार उन हथियारोंसे कुश्तियाँ 
लड़ रहें हैँ । मेंने इस कामको अनुचित ठहराते हुए उनसे कहा कि चूंकि में आप 
लोगोंको इसकी सज़ा नहीं दे सकता, में अपने-आपको इसका दण्ड अवश्य दंगा । 
यह कहकर मैंने अपने तीन दिनके उपवासकी घोषणा कर दी । इसका विजली 
जैसा असर हुआ । हर एकको इससे धक्का लगा । वे आँखोंमें आँसू भरे हुए मेरे 
पास आये और मुझसे उपवास त्याग देनेके लिए आग्रह करने लगे । उन्होंने कहा 
कि इस कार्यके लिए में उन्हें जो भी चाहूँ, दण्ड दूँ । मैंने उन्हें समझाया कि अब 
इन सव वातोंका कोई लाभ नहीं हैं । वें सब एक जगह एकत्रित होकर यह 
निश्चय करें कि वें फिर कभी ऐसा नहीं करेंगे । इसके बाद में पेशावर चलरू 
दिया । 

“उनका यह उपवास मुसल्मानोंके 'रोजा सरीखा नहीं बल्कि पूर्ण उपवास 
था जिसमें केवल जल और नमक ग्रहण किया जा सकता हैं । पठान छोग, जो 
दोषोंके प्रतितक क्षमाशील होते हैं और जो किसी अतिथिकों अपने घरसे बिना 
कुछ खाये जाने नहीं देते, खान अब्दुल ग़फ्फ़ार खाँके इस उपवासको सहन न कर 
सके । उन्होंने स्थान-स्थानपर अपनी बेठके कीं और खान साहबको आश्वासन 
देनेके छिए यह निश्चय किया कि इस प्रकारकी भूल फिर कभी नहीं दुहरायी 
जायगी । 

“में खान साहबके साथ उनके तांगेमे पूरवकी ओरके गाँवोंकों देखने चला। 
हमारा रास्ता दृरतक फेले हुए उन हरियाले खेंतोंमेंसे गुजर रहा था, जिनमें गेहूँ 
और जो मुस्करा रहे थे । बीच-बीचमे सुहावने बाग़-वगीचे भी मिलते जा रहे थे। 
एक-दो मील जानेके बाद खान साहब अपना तांगा किसी गाँवमें ले जाते थे । 
वहाँके किसी खानसे वे मेरा परिचय कराते और उसका कुछ पूर्व इतिहास बत- 
लाते और फिर दूसरे गाँवकी ओर चल देते । मैंने उन्हें मिट्टीकी सादी झोपड़ियों 
में रहते देखा | उनके घरोंकी दीवारें और छत दोनों मिट्टीकी थीं। उनमेंसे 
बहुतसे लोगोंके पास रिवाल्वर थे और उत्तकी पेटियोंमें कारतूस भरे हुए थे । 

खान साहवने मझको बतलाया कि कतिपय अनिजात परिवारोंकों छोड़कर पठान 
स्त्रियां पर्दा नहीं करतों, लेकिन मैंने किसी महिहझाका चेहरा नहीं देखा । इन 
गांवोंके लोगोंमें मेने प्रजातन्त्र-ी एक आश्चर्यजनक भावना देखी । घरका छोटेसे- 
छोटा नौकर और खेतका मामूछीसे मामूछी मज़दूर आकर आपको सलाम करेगा, 
फिर आपसे हाथ मिलानेके लिए अपना हाथ आगे बढ़ायेगा । गाँवोंका प्रत्येक लड़का 
या लड़की खान साहबकों अभिवादन किया करता है और वे भी उसे उसका 
उत्तर दते हैं । वे लोग कहते हैं, 'खँर अछी !' और ख़ान साहब इसका उत्तर 
देते हैं, 'मे मश, मे मश । पहले अभिवादनका अर्थ होता हैं कि “आप कंसे हैं ?' 
इसके उत्तरमें जो अभिवादन किया जाता हैँ, मुझे आशा हैँ कि आप थके हुए 
नहीं होंगे । परन्तु इसका अभिभप्राय यह होता हैँ, 'मुझे आज्या हैँ कि आप चिन्ताओं 
से मक्त होंगे ।' 

स्वच्छता इन गाँवोंकी एक विद्येपता नहीं कही जा सकती । वास्तवमें पशु 
और मुर्गीखाने उन्तकी हालतको सुधरने नहीं देते । शामके समय हम लोग खेतोंमें 
होकर घूमने गये । हम पगदंडियों और नहरकी पटरियोंके ऊपर टहलते हुए जा 
रहे थे । 'यह जमीन कंसी मुस्कराती हुई हैँ ? खान साहबने कहा, “हमारे यहाँ 
बड़ी अच्छी फसलें पंदा होती हैं । यहाँ फलोंकी बहुतायत हैँ । वें फल, जिनको 
आप अपने यहाँ बहुत कद्र करते हैं,यहाँ काफी मात्राम उत्पन्न होते हैं और बर्बाद 
जाते हैं । यहाँ एक प्रकारकी घास होती हैँ । उसमें यह गुण होता हैँ कि उसे 
खाकर गायोंका दूध बढ़ जाता हैं । हमारे यहाँकी गायें रोज़ चौदह सेरतक दूध 
देती हैं । इतना सब होनेपर भी हमारे सूबेम बेहद बेकारी हे । लछोगोंको काफ़ी 
खाना नहीं मिलता । फिर भी यहाँके लोग अतिथि-सत्कारमें हद कर देते हैं । 
अतिथिके सत्कारमें कितना ही पेसा खर्च हो जाय, हम पठान लोग उसकी चिन्ता 
नहीं करते परन्तु यदि आप इन लोगोंसे कुछ नक़द मांगेंगे तो यह उसे नहीं दंगे । 
इनका स्वभाव ही ऐसा हो गया हैँ कि इनके लिए नक़द रुपया निकालना 
कठिन हैं ।' 

“सब जगह मझसे यह प्रश्न पूछा गया कि गांधीजी कब आ रहे हैं । एक 
जगह मेंने उनके रिवाल्वरपर ताना देते हुए कहा, (इसे लेकर ही आप गांधीजी 
और खान साहबसे बातें करेंगे ” इसके साथ ही आप उनके साथ चरूंगे ? उन्होंने 
उत्तर दिया "नहीं, जब हम वादशाह खानके साथ जाते हैं तब हमें यह ले जाने- 
की जरूरत ही नहीं होती ।' 'लेकिन अकेलेमें यह क्‍यों जरूरी होता हैं ?' मेने 
पूछा । इसका उन्होंने उत्तर दिया : 'यहाँ आपसके झगड़ोंमें खून-खराबियाँ होती 
३४५ 

हैं । कोई यह नहीं कह सकता कि उसके ऊपर कब हमला हो जायगा । लेकिन 
बादशाह ख़ानको तो कोई छू भी नहीं सकता । 

“बहाँ दो गाँवोंमें मृत्युएं हो गयीं । हम लोग वहाँ गये । एक जगह जाकर 
हम लोग चुपचाप बैठ गये | पहले खान साहवने मरे हुए व्यक्तिके लिए थोड़ेसे 
शब्दोंमें प्रार्थना को। फिर वहाँ मातमके लिए आये हुए सभी लोगोंने उसे दुहराया 
और हमारी उस जगहकी मातमपुर्सी पूरी हो गयी । दूसरी जगह काफ़ी छोग 
एकत्रित थे । वहाँ प्रार्थनाके लिए दो, तीन, चार बार पुकार की गयी । प्रार्थना- 
( नमाज़ ) के वाद मौन छा गया, जिसे कि खान साहबने भंग किया | वे हस्त- 
शिल्पको पुनः जीवन देनेके सम्बन्धमें बोले | उन्होंने कहा कि गाँवके लोगोंको 
उसीसे संतुष्ट होना चाहिए जिसको उनका गाँव उन्हें उत्पादन करके दे सके । 

“मैंने देखा कि वहाँ बहुतसे पठान खादीके वस्त्र पहने हैँ । वे खुदाई खिद- 
मतगार थे । जब वे अपनी ड्यूटीपर होते हैं तब वें लाल कमीज पहनते हैं । शेप 
समय वें खान साहब सरीखा राख जंसे कुछ भूरे रंगका कुरता और पाजामा 
पहने रहते हैं । यह फंशन खान साहबने चलाया है और यहाँ लोकप्रिय हो गया 
हैं । वहाँ आये हुए लोगोंकी भीड़ छटनेसे पहले ही मेज़बानोंमेसे एक व्यक्तिने वहाँ 
आकर उन लोगोंसे भोजनके लिए रुकनेका आग्रह किया । मैंने खान साहबसे पूछा 
कि क्या यहाँ मृत्युके पश्चात्‌ जाति-भोज देनेका रिवाज़ है ? उन्होंने कहा, ऐसा 
तो नहीं है लेकिन जिस घरमे मृत्यु होती है उसके लोगोंसे यह अपेक्षा नहीं की 
जाती कि वे खाना बनायेंगे अतः उस परिवारका कोई सम्बन्धी इस कार्यको अपने 
ऊपर ले लेता है । वही शोकाकुल परिवारके सदस्योंको तथा उन अतिथियोंको 
खाना खिलाता हैं जो दुःखी परिवारसे सहानुभूति प्रकट करने आते हैं । वे लोग 
परिवारवालोंके साथ भोजनका कौर तोड़ते हैं । यह रीति बहुत दिनोंसे चलती 
आ रही है । मैंने इसका दृढ़ विरोध किया और अब यह तेज़ोसे खत्म भी होती 
जा रही है । लेकिन मौलवी लोगोंका हित इसीमें हैं कि सब तरहकी प्रथाएँ और 
मिथ्या विश्वास बने रहें । इसलिए वे उनको सहारा देते हैं । वे मुझे क़समें देते 
हैं क्योंकि में ही इन रूढ़ियोंको समाप्त कर देनेकी दिशामें कार्य कर रहा हूँ। 

खान साहबने मुझे थोड़ेसे दर्शनीय स्थल दिखलानेकी क्रपा भी की । मर- 
दानकी सीमासे सटी हुई एक पहाड़ी हैं जिसपर बिखरे हुए बौद्ध भग्नांश ऐसे 
लगते हैं मानों वे उसमें जड़ दिये गये हैँ। पहाड़ीकी चढ़ाई लगभग सौ फुट है 
और बिलकुल आसान हैँ । वहाँके प्राचीन भवन तो प्राय: भग्न हो चुके हैं परन्तु 
पत्थरकी चोकोर और आयताकार पतली पट्टियोंस बनी हुई दीवारें अवतक 

विद्यमान हैं । उन्हें देखकर आश्चर्य होता हैं कि इतनी सदियाँके वाद भी वें अब- 
तक कंसे बनो हुई हैं । इन भित्तियोंपर उत्कीर्ण की गयी सूक्ष्म नक्काशी अब भी 
देखी जा सकती हैँ । सारे स्थानकों देखकर मुझे ऐसा लगा कि वास्तवमें कभी 
यहाँ एक विशाल भवन रहा होगा जिसमें एक बड़ा सभा-मंडप या प्रार्थना-गृह 
रहा होगा । उसकी देख-रेख करनेवाला बूढ़ा पठान मुझको नीचेकी एक भूमिगत 
कोठरीमें ले गया और उसे दिखलाकर बोला, 'यह कालकोठरी हें जहाँ कि 
कंदियोंकोी रखा जाता था । “यह व्यर्थ्री वात हैं ।' खान साहबने कहा, 'मुझे 
निश्चय हू कि यह कालकोठरी नहीं हैं । सम्भव है कि गर्मियोंमं या अति शीत 
कालमें भिक्षु लोग यहाँ आकर ध्यान-चिन्तन करते रहे हों । परे स्थानको देखकर 
मुझे तो यह अनुमान होता हैँ कि यह किसी अन्य स्थानकी अपेक्षा ईश्वरका घर 
एक देवालय होगा । “क्या यह भी एक संयोग नहीं हे कि आप उसी स्थानपर 
अहिसा की शिक्षा दे रहें हेँ जहाँ कि सदियों पहले बोद्ध भिक्षुओं और धम-यात्रियों- 
के द्वारा इसी पुण्य सन्देशका प्रसार किया गया था ?' मेंने कहा । खान साहबने 
मेरी बात की कद्र की और वे उसे सुनकर म॒स्कराये । 

दसरी जगह, जहाँ कि खान साहब मझको ले गये, खबर दर्रा था । जेसे ही 
हमारी कार बेगसे उस संकीर्ण सड़कके साथ, जो दो पर्वत-श्रेणियोंके मध्यमेंसे 
गुज़रती है, अपने रास्ते आगे बढ़ने लगी, ख़ान साहब गम्भीर विचारमें ड्ब गये। 
इस फ़ौजी सड़क और इन सैनिक छावनियों तथा किलोंपर अफ़गान सीमातक 
पानीकी तरह पंसा बहाया गया हैँ । सड़कके दोनों ओर पहाड़ियोंकी ढलानोंपर 
उन मृत सिपाहियोंकी स्मृतिम्में तख्तियाँ लगी दिखलाई देती हैं जो कि अफरीदियों 
के साथ लड़ते हुए मारे गये हैं । खान साहव यह सब देखते हैं और कहते हैं-- 
क्या यह स्वयंमें एक दुःखान्त घटना नहीं हैँ कि हम विदेशी आक्रमणकारियोंसे 
इस संकोर्ण दरेंकी रक्षा करनेतकमें असमर्थ रहे हैं ? हममें परस्पर कितना वैम- 
नस्य रहा होगा और कितनी कायरता रही होगी । क॑ंसी शोचनीय स्थिति थी ! 
यदि हम लोगोंमें एकता रहे, तो सरहदकी सुरक्षाकी समस्या मुझे स्थायी रूपसे 
सरल जान पड़ती है । 

'कबाइलियोंके साथ ये लड़ाइयाँ क्‍यों की जाती हैं ?' उन्होंने मुझसे उस 
समय प्रश्न किया जब कि वे मुझको उन जन-जातियोंके गाँव अथवा यों कहिये 
कि उनकी खंलोंके वे दुर्ग दिखला रहे थे, जिनको कि सड़ककी ओरसे मिट्टीकी 
दीवारोंसे घेर दिया गया था। काफ़ी दूरपर, पहाड़ियोंकी ऊँची. चोटियोंके ऊपर 
कुछ व्यक्ति राइफलें लिये हुए खड़े दिखलाई दे रहें थे। उनकी वेश-भुषा अफ़री- 

दियों जंसी थी । 'ये लोग खस्सेदार हैं । इनकी भर्तो कबाइलियोंमें ही की जाती 
हैं और इस मार्गकी सुरक्षाके लिए इन्हें कुछ दे दिया जाता हे । अफ़रीदो भी 
पठानोंकी भाँति सादे तथा सरल लोग हैं । दोषोंके प्रति वे क्षमाशील हैँ । वे पख्तू 
बोलते हँ। यदि रक्तपातपूर्ण आपसी झगड़ोंकों छोड़ दीजिए तो वंसे ये लोग 
सुसंगठित हैं और इनके पारस्परिक सम्बन्ध घनिष्ठ हैं । इन लोगोंके साथ मेल 
रखना इतना कठिन क्‍यों हो गया है ? भला इन्हें क्यों रिश्वत दी जाय और यदि 
ये लोग सत्तासे नहीं दवते तो इनको वम गिराकर क्‍यों दवाया जाय ? ये हमारे 
मित्र बनना चाहते हैं और यदि हम इनकी रोटीकी समस्या सुलझा देते हैं तो ये 
शांतिपूर्वक सौहार्दपूर्ण ढंगसे रहने लगेंगे । परन्तु हम लोगोंकों तो उनके पास ही 
नहीं जाने दिया जाता ।' 

'और यह तो देखिये कि ये लोग रहते कंसे हैं ? खान साहवने दूरवर्ती 
चट्टानोंकी छोटी खोहोंकी ओर संकेत करते हुए कहा, “ये इनकी गुफाएं हैं । इन 
गुफाओंके अलावा इनके पास रहनेका अन्य कोई स्थान नहीं हैं। और आप 
कल्पना कर सकते हैं कि यहाँ इन्हें खानेके लिए क्या मिलता होगा ? मुख्य रूप 
से इनका आहार मकई और जौकी रोटी तथा मसूरकी दाल हैँ । इसके साथ 
इनको कभी-कभी मट्ठा मिल जाता है । इनको यदा-कदा मांस भी मिल जाता हैं 
परन्तु इतनेपर भी ये लोग वीर और दीर्घजीवी हैं । में आपसे कहता हूँ कि आप 
लोग विटामिनोंकी जो इतनी सारी बातें करते हैं, वे मेरी समझमे नहों आतीं । 
आप खोजकर मुझे ऐसे और कोई लोग बतला दीजिए जिनके भोजनमें विटामिनों- 
की इतनी अधिक कमी रहती हो, जितनी इन अधभूखे अफ़रीदियोंके खानेमें 
रहती है । और ये उन अधिकांश लोगोंसे अधिक बलिष्ठ ओर वीर हैँ जिनके 
भोजनमें विटामिनोंकी कोई कमी नहीं रहती । नहीं, इसका कारण यह है कि ये 
एक पवित्र जीवन व्यतीत करते हैँ और सम्यताने इन्हें बिगाड़ा नहीं हैं । इनके 
समाजमें व्यभिचार नहीं हूँ क्योंकि उसका दण्ड मृत्यु हैं । 

इन्होंने अपने निवास-स्थानोंपर ये सफेद झंडियाँ क्‍यों लगा रखी हैं” मेने 
पूछा । ठीक ही उत्तर मिला कि यदि अंग्रेज अपने मरे हुए लोगोंकी स्मृतिमें 
तख्तियाँ लगा सकते हैं तो अफ़रीदी अपने शहीदोंकी स्मृतिर्में सफेद झंडियाँ गाड़ 
सकते हैं। “ये 


7 


ये उन लछोगोंकी यादमें हैं जो निरपराध मारे गये हैं अथवा जो 
अंग्रेजोंसे लड़ते हुए मरे हैं । खान साहबने मुझे वबतलाया । इन लोगोंके विरुद्ध 
ही ये सतत युद्ध छेड़े गये हैं और इनको अपने अधिकारमें लानेके लिए आधु- 
निकतम हथियार; बमोंके प्रयोग किये जाते हैं ।' 

श्री महादेव देसाईकी यात्राके थोड़े दित बाद ही गांधीजी मि० जिनाकी 
तीन धण्टेकी मुलाकातके पश्चात्‌ सीमा-प्रान्तत चल दिये । शरीरसे दुर्वख और मन 
से शिथिल बे अपने वहुत दिन पहले दिये गये वचनको प्रा करनेके लिए पठानोंके 
आतिथ्यशील देशकी ओर रवाना हो गये । 

१ मईको गांधीजी नौशेरा पहुँच गये जो कि पेशावरसे पचोस मीलछकी दूरी- 
पर हैं। वहाँ खान अब्दुल ग़पफ़ार खाँ और खुदाई खिदमतगारों द्वारा उनका भव्य 
स्वागत किया गया । कहीं कोई भीड-भाड़ नहीं थी, कोई शोरगुल नहीं था और 
कोई कोलाहल नहीं था । पेशावरमे उनके जानेके मार्गके दोनों ओर मीलोंतक 
खड़ी भीड़का अनुशासन अपनी ओर ध्यान आक्ृष्ट करता था । डा० खान साहव- 
के यहां, जहाँ कि गांधीजी ठहरे हुए थे, भीड़ने उनके कार्य या उनके विश्वाममे 
व्यवधान नहीं डाला, यद्यपि वे लछोग गांघीजीकी प्रातः और सायंकालीन प्रार्थना- 
सभाओंमे भाग लेते थे | सकडों लोग सवेरे अपने घरोंसे बाहर निकल पड़ते और 
बहुत तड़के डा० खान साहवके अहातेमें आकर एकत्रित हो जाते | कुछ स्त्रियाँ 
सबेरे तीन बजे या उससे भी जल्दी उठ बेंठतीं और प्रार्थनामें आनेके लिए हाथ- 
पैर धोकर और स्नान करके तेयार हो जातीं। वहाँ न दर्शनोंके लिए घक्‍काम॒क्‍्की 
थी और न प्रार्थनाके समय या उसके बाद कोई शोरगुल था । 

गांधीजी उन दिनों वड़ी मुश्किससे अभिनन्दन स्वीकार करते थे और उन्होंने 
सम्भवतः किसी सरकारी कॉलेजसे तो कभी कोई अभिनन्दन-पत्र स्वीकार ही न 
किया था । यद्यपि उन दिनों उनका स्वास्थ्य बहुत गिरा हुआ था फिर भी उन्होंने 
पेशावरके इस्लामिया कॉलेज और सेन्ट एडवर्ड स कॉलेजमें भाषण करनेका आमं- 
त्रण अस्वीकार नहीं किया । इस्लामिया कॉलेजके अभिनंदन-पत्रमें कहा गया था, 
आपने हमारे सबसे महान्‌ व्यक्ति खान अब्दुल गफ्फ़ार खाँको प्ररणा प्रदान की है । 
आपकी इस प्रेरणा और मार्ग-दर्शनसे ही खान साहव श्रेष्ठ प्रकारके अनुशासनसे 
युक्त अपने मानव-शरीरमें शौर्यपूर्ण भावनाएँ भर सकनेमें सफल हुए हैं । आपने 
स्वाधीनताके इस महान्‌ संघर्षको उच्चतवय नेतिक स्तरपर पहुंचाया है ।! इस 
अभिनंदनपत्रमें हिन्दू-मुस्लिम एकताका उल्लेख किया गया था और गांधीजीकी 
सफलताकी कामना की गयी थी । उसके उत्तरमें गांधीजीने कहा : 

“यह अच्छा ही हुआ कि आपने हिन्दू और मुसलूमानोंकी एकताकी समस्या- 
का उल्लेख कर दिया । में आपसे इस समस्यापर विचार करनेका निवेदन करता 
हैँ । आप सोचें क्रि आप इस महान्‌ हेतुको आगे बढ़ानेके छिए क्या कर सकते हैं ? 
इसमें कोई सन्देह नहीं है कि यह कार्य आपका; नयी पीढ़ोका हैँ । हम लोग बूढ़े 

खान अब्दुल ग़फ्फ़ार खाँ 
होते जा रहे हैं और थोड़े दिनोंमें ही अपने पुरखोंसे जा मिलेंगे, इसलिए इस भार- 
को आप लोगोंको ही वहन करना है । इस महान्‌ उद्देश्यको प्राप्त करनेमें आप 
किस प्रकारसे सहायक हो सकते हैं यह आपने अपने अभिनन्दन-पत्रमें खान साहब- 
के कार्य और अहिसाके प्रति अपनी कद्रसे स्वयं ही प्रकट कर दिया है । में नहीं 
जानता कि यह उल्लेख आपने जान-वूझकर किया हैँ या नहीं और आपने जो कुछ 
कहा है उसके पूर्ण आशयको आप समझते भी हैं या नहीं । परन्तु मुझे आशा है 
कि आपने जो कुछ कहा हैं उसका आशय आपने समझा हैं और अपने शब्दोंको 
प्री तरहसे तौछा है । यदि आपने ऐसा कर लिया हैं तो में आपको एक क़दम 
आगे ओर ले जाना चाहूँगा । उर्दके एक समाचारपत्रनें लिखा हैं कि सीमाश्रांतमें 
मेरे आनेका मिशन पठानोंको पुंसत्वहीन बनाना है, जब कि ख़ान साहवने मुझको 
इसलिए बुलाया हैं कि पठान मेरे मुँहले अहिसाके सन्देशकों सुन सके और में 
भी खुदाई खिदमतगारोंको निकटसे देखकर यह जान सक्‌ू कि उन्होंने अहिसाको 
किस सीमातक ग्रहण किया हैं। इसका अर्थ यह हैं कि खान साहबको, किसी 
प्रकार मुझसे वह भय नहीं हैँ जो कि उस पत्रने वतलाया हैं क्‍योंकि वे यह जानते 
हैं कि अहिंसा सबसे सशक्त; हिसासे भी अधिक शक्तिशाली हैं । इसलिए यदि 
आप वास्तवमें अहिसाकी मूल प्रकृतिको जानते हैं और आप खान साहबके कार्य- 
की क़द्र करते हैं तो आपके लिए अहिंसाकी शपथ लेना आबश्यक हो जायगा; यह 
जानते हुए भी कि आज सारे वातावरणमें हिसा व्याप्त हो चुकी है और हम सब 
रात-दिन सेनाके युद्ध-चालन, हवाई कार्यवाही, शस्त्रीक रण और नौसेनाकी शक्तिकी 
चर्चाएँ किया करते हैं । आपको यह अनुभव करना पड़ेगा कि शस्त्रहीन अहिसा- 
की शक्ति प्रत्येक समय सशस्त्र बलसे कहीं अधिक है । मेरे लिए अहिसा अन्त: 
प्रेरणासे स्वीकार की हुई वस्तु रही हैं। टचपनसे वह मेरे प्रशिक्षणका और परि- 
वारके प्रभावका एक अंग रही हैं । परन्तु उसमें इतनी उच्च द्क्ति निहित है, यह 
अनुभव मुझे दक्षिण अफ्रीकामें उस समय हुआ जब कि मेने इसे संगठित हिसा और 
जातिगत पक्षपातके विरुद्ध सम्मुख रखा | दक्षिण अफ्रीकासे लोटनेके समय मेरे 
मनमें यह स्पष्ट धारणा बन गयी कि हिसाकी अपेक्षा अहिसाकी प्रणाली अधिक 
उत्कृष्ट है । 

“यदि हिसाकी प्रणालीके लिए पर्याप्त प्रशिक्षण लेना आवश्यक हैं तो अहिसा 
की प्रणालीके लिए उससे कहीं अधिक प्रशिक्षण प्राप्त करना अनिवार्य है और 
यह प्रशिक्षण, हिसाके प्रशिक्षणकी अपेक्षा कहीं अधिक कठिन भी हैं। अहिसाके 
इस प्रशिक्षणके लिए पहली सारभूत अनिवार्यता ईश्वरपर जीवंत विश्वास है । 

गांधीजीकी पहली यात्रा 
वह व्यक्ति, जिसका कि ईव्वरपर जीवित विच्वास है, अपने ओंठोंपर ईश्वरका 
नाम रखकर कभी दुष्कृत्य नहीं करेगा । वह तलूवार॒पर नहीं अपितु ईष्वर॒पर पूरा 
भरोसा करेगा । लेकिन आप यह कह सकते हैं कि एक कायर व्यक्ति भी यह कह- 
कर कि वह तलवार इस्तेमाल नहीं करता, इस रास्तेसे ईश्वरका विश्वासी बन- 
कर बच सकता हैं । कायरता ईश्वरपर निष्ठाका चिह्न नहीं है । ईश्वरका सच्चा 
पुरुष स्वयं तलवार चलानेकी शक्ति होते हुए भी यह समझकर उसे इस्तेमाल नहीं 
करेगा कि प्रत्येक मनुष्य ईश्वरकी ही एक मूर्ति हैं । 

यह कहा जाता हैं कि इस्लाम मानवकी बन्ध॒ृत्व-भावनापर विश्वास करता 
है परन्तु मझ्कको यह कहनेकी अनुमति दीजिए कि यह केवल मसलिम समुदाय- 
का बन्ध॒ुत्व नहों हैँ वल्कि एक विश्व-बन्ध॒त्व हे और वह मेरे निकट अहिसाके 
प्रशिक्षणकी दूसरी सारभत आवश्यकता है । मसलमानोंका “अल्लाह वही है जो 
ईसाइयोंका “गॉड और हिन्दुओंका ईइ्वर हैँ । जिस प्रकार हिन्दू धर्ममें ईश्वरके 
अनेक नाम हैं उसी प्रकार इस्लाममें भी उसके कई नाम हैं। ये नाम व्यक्ति- 
सूचक नहीं हैं वल्कि वे उसके गुणोंका द्योतन करते हैं । यद्यपि वह समस्त गुणों- 
से परे है फिर भी लघुकाय मानवने उस विराट, शक्तिमान्‌ ईश्वर॒पर अनेक विशें- 
पताएँ आरोपित करके अपने नम्न ढंगसे, अगम, अवर्णनीय और अतुल कहकर 
उसका वर्णन करनेका प्रयास किया हैं । इस ईश्वरपर जीवंत श्रद्धा रखनेका अथ 
मनुष्य मात्रके प्रति वन्व॒ुत्व-भावकों स्वीकार करना है । इसका अर्थ समस्त धर्मो- 
को समान आदर देना भी हैं । यदि इस्लाम आपको प्यारा है तो हिन्दू-धर्म मुझको 
प्रिय है और इसी प्रकार ईसाइयोंको अपना ईसाई धर्म प्यारा है । यदि आपका 
यह विश्वास है कि आपका धर्म अन्य धर्मोसे ऊंचा हैं तो आपकी यह इच्छा भी 
आपकी दुृष्टिमें न्‍्यायोचित होगी कि अन्य लोग अपना धर्म त्यागकर आपका घम 
ग्रहण कर ले लेकिन में कहूँगा कि यह हद दर्जुजी असहनशीलता है और असहन- 
डीलता हिसाका ही एक प्रकार हे । 

“तीसरी अनिवार्यता हैं सत्य और पवित्रताकों अपने जीवनमें उतार छेना 
क्योंकि जो व्यक्ति यह दावा करता है कि उसका ईश्वर॒पर सक्रिय विश्वास हूँ 
वह सच्चे और पवित्र होनेके अतिरिक्त और कुछ तो हो ही नहीं सकता । 

“अब में आपसे यह कहूँगा कि आपने खान साहबकी सेवाओं और अहिसा- 
की जो क़द्र की हैं यदि वह यथार्थ है तो यह समस्त आशय उनके साथ जड़े 
हुए हैं । 

“जो नेतृत्व करने का दावा करते हैं, उन्हें इस समस्त आशज्ययोंको आत्मसातु 
२५१ 

कर लेना चाहिए और वे उनके नित्य जीवनके माध्यमसे भी व्यक्त होना चाहिए। 
इस स्थितिमें आपका कोई पद या श्र॑णी नहीं होगी लेकिन आप अपनी जनताके 
नेता होंगे । यदि आप इन आदश्ंको अपनी ज़िन्दगीमें उतार रंगे तो किसीको 
यह कहनेका मोक़ा न रह जायगा कि अहिसा आपको पुंसत्वहीन वनाने जा रही 
है और तब आपकी अहिसा वीरतम पुरुषकी अहिसा होगी ।” 

एडवड्डस कॉलेजमें अपने अभिनंदनका उत्तर देते समय गांधीजी फिर उसी 
विपय-वस्तु पर चले गये : 

“इस देशमें जन्म लेकर, जहाँ कि हज़ारों साल पहले अहिसाका उपदेश दिया 
गया था, अब यह आपपर निर्भर हैं कि आप अहिसात्मक निष्क्रिय विरोधको 
दुर्बल और शोषितके हाथोंमें एक दुनिवार शस्त्रकी भाँति ग्रहण करके अपने निज 
के ढंगसे स्वत: उसका स्वरूप और लक्षण निश्चित करें । 

“आपका अभिनन्दन मेरी प्रशंसामें एक जय-ध्वनिके सदश है । इस प्रकार- 
की प्रशंसाका गण-दोपष-विवेचन मेरे लिए कभी सरल बात नहों हुई ।” उन्होंने 
वल देते हुए कहा, “में आपको यह वतला दूं कि मेरे जीवनमें ऐसा समय कभी 
नहीं आया जब मुझे इसकी क़॒द्र करनेमे उतनी कठिनाई प्रतीत हो जितनी कि 
आज हो रही है । इसका कारण यह है कि मुझमें वराग्यकी एक विचित्र भावना 
भर गयी और में अभो उससे छुटकारा नहीं पा सकता हूँ । हाँ, तो में यहाँ 
भाषण करनेके लिए नहीं आया हूँ। मुझसे यह कहा गया था कि मुझे पाँच मिनट- 
से अधिक समय देनेकी आवश्यकता नहीं है परन्तु आपके अभिनन्दन-पन्नके एक 
वाक्‍्यने मुझे उससे कुछ अधिक मित्रट ले लेनेके लिए बाध्य कर दिया जितने कि 
मेंने पहले आपको बतलाये थे। आपके अहिसात्मक निष्क्रिय विरोध सम्बन्धी वाक्य 
से मझे बहुत पुरानी सन्‌ १९०७ की दक्षिण अफ्रीकाके गर्मिस्टन नगरकी एक घटना 
स्मरण हो आयी । वहाँ निष्क्रिय विरोधपर, जंसा कि उन दिनों यह आन्दोलन 
जाना जाता था, मेरा भाषण सुननेके लिए यूरोपियन मित्रोंको एक सभा एकत्रित 
हुई । सभाके सभापतिने मुझसे बिलकुल वही बात कही जो कि आपने आज अपने 
इस अभिनन्दन-पत्रमें कही है कि निष्क्रिय विरोध दुर्वलका हथियार हैं । वहाँ यह 
बात मुझे धक्का पहुँचानेके लिए मुझे निदिष्ट करके ही कही गयी थी और मैने 
भी तत्काल ही वक्ताको उस भूलको सुधार दिया । यदि यह आश्चर्यजनक नहीं 
तो एक विचित्र वात अवद्य है कि आपने भारतमें इतने वर्षोतक सत्याग्रह ही 
के बाद भी वही भूल को । हम दुर्बल और शोषित हो सकते हैं परन्तु अहिसा 
दुबछका हथियार नहीं हैं । यह सबसे शक्तिशाली और सबसे बीर पुरुषका शस्त्र 

हैं । हिसा अवद्य दुर्वेह और शोषितका एक हथियार हो सकती है । अहिसासे 
मूलरूपेण अपरिचित होनेके कारण उनके लछिए उसका कोई पहल स्पष्ट नहीं था । 
फिर भी यह सच है कि निष्क्रिय विरोधको दुर्वकका एक शस्त्र समझा गया । यही 
कारण हे कि दक्षिण अफ्रीकाके आन्दोलनकी निष्क्रिय विरोधसे अलूग पहचान 
करनेके लिए उसके लिए सत्याग्रह नाम गढ़ा गया । 

“निष्क्रिय विरोध एक नकारात्मक वस्तु है और उसमें प्रेमका कोई सक्रिय 
सिद्धान्त नहीं है| सत्याग्रह प्रेमके सक्रिय सिद्धान्तकों लेकर आगे बढ़ता हैँ । वह 
यह कहता हैं : 'तुम उनको प्थार करो जो तुम्हें तुन्छ समझकर तुमसे काम लेते 
हैं । यह तुम्हारी अपनी बात है कि तुम अपने मित्रोंको प्रेम करो लेकिन में तुमसे 
कहता हूँ कि तुम अपने श॒त्रुओंको प्रेम करो ।' यदि सत्याग्रह दुबंछका एक शस्त्र 
होगा तो में ख़ान साहबकों धोखा दे रहा होऊँगा क्योंकि क्रिसो पठाननें आजतक 
यह मंजूर नहीं किया है कि वह दुर्वल हैं । स्वयं खान साहबने मुझसे यह कहा 
कि स्वेच्छासे लाठी और राइफलका त्याग कर देनेके वाद उन्होंने अपने-आपको 
जितना शक्तिशाली और वीर अनुभव किया है, उतना उन्होंने पहले नहीं किया 
था । यदि अहिसा एक वीर पुरुषका सबसे शक्तिशाली शस्त्र न होती तो पठानों 
. जेसे एक वीर समाजके आगे उसे रखनेमें निश्चित ही मझे वड़ा संकोच होता । 
इस शास्त्रको ग्रहण करके खान साहब यह स्पष्ट घोषणा कर सकते हैं कि उन्होंने 
अफ़रीदियों तथा अन्य कबाइली लोगोंकों अपना मित्र बना लिया हैं और उनमें 
एक परिवर्तन ला दिया हैं । 

“मुझे इस वातकी प्रसन्नता है कि मुझ्ते आपको सही करनेका एक मोक़ा 
मिला क्‍योंकि जिस क्षण आप उसका ( अहिसाको शक्तिका ) अनुभव करेंगे, उसी 
क्षण आप उस हेतुके लिए अपना नाम कार्यकर्त्ताओंमें लिखा देंगे जिसके लिए में 
और ख़ान साहव काम कर रहे हैं । में यह स्त्रीकार करता हूँ कि उसपर दृढ़ 
विश्वास एक वड़ी कठिन वात हैं । हालॉकि में पिछले पचास वर्षसे उसके प्रति 
सचेत रहते हुए उसका अभ्यास कर रहा हूँ पर्तु फिर भी में उसे एक कठिन 
चीज़ समझता हूँ । वह एक वहुत ऊँचे स्तरकी पूर्व-कल्पना चाहती हैं । उसके 
लिए असीम घर्य अपेक्षित हें“-घासकी पत्तीसे सागरकों रिक्त कर सकनेवाला 
धघर्य । 

अस्वस्थताके कारण गांबीजीको अपने मूल कार्यक्रमको बहुत संक्षिप्त कर देता 
पड़ा । ख़ान अब्दुरू ग़फ्फ़ार खाँ यह नहीं चाहते थे कि गांधीजी सीमाश्रान्तके गाँवों 
की एक झलक देखें विना ही यहाँसे वापस जायें इसलिए उन्होंने जल्दीसे गांधीजी- 

खान अब्दुल ग़पफ़ार खाँ 


के पेशावर जिलेके दोरेकी व्यवस्था की । गांधीजी पहले उत्तरमें शवक़दार गये 
और वहाँसे पूर्वकी ओर जाकर उत्मंज़ई । वहाँसे उन्होंने मरदानका दोरा किया । 
पेशावरसे मरदान जानेवाला रास्ता कई गाँवोंसे होकर गुज़रता था और पूरे 
देहातके लोग उस दिन या तो सड़कपर चलते हुए दिखलाई दे रहे थे या गांधी- 
जीके स्वागतके लिए सड़कके किनारे खड़े थे, जो कि खान अब्दुल ग़फ्फ़ार खाँकी 
अनुरक्षामें आ रहे थे। प्रतीक्षा करते हुए पठानों--वुद्ध और युवक, स्त्री और 
पुरुष तथा वालकोंने अपने नेत्नोंमें आनन्दाश्रु भरकर गांधीजीका स्वागत किया । 
हर एक गाँवमें लोगोंने गांधीजीको घी-मक्खन, मोटी-सी बकरी, पुप्ट भेड़ा और 
हाथकी रोटी नॉन भेंट करनेके लिए उनका इन्तज़ार किया । 

खान अब्दुल गफ्फ़ार खाँ अपनी जनता और देशको, जिसमें उन्होंने क्रान्ति- 
कारी परिवर्तन किया था, जानते थे । “महात्माजी, यह मत्ता गाँव है जिसने कि 
सबसे भयंकर दमनके दृव्य देखे थे, उन्होंने कहा, “और यहाँ, जहाँ कि कठोरतम 
दमन हुए थे, आप लोगोंके उत्साहमें कोई कमी न पायेंगे परन्तु इससे आप यह 
न सोच लीजिएगा कि पठान वीर और बलिछए होता है । वह कौड़ी-दो कौड़ीके 
पुलिसके सिपाहीके आगे भयसे दवक जाता था। परन्तु हमारे आन्दोलनने पठानों- 
मेंसे यह भय निकाल दिया हैँ और अब वे एक फौज़के सामने भी निडर होकर 
खड़े होते हैं । इन स्त्रियोंने भी आन्दोलनमें सक्रिय भाग लिया था परन्तु इनको 
गिरफ्तार नहीं किया गया ।* 

जसे ही वे शवक़दारसे उत्मंजईकी ओर चले, मार्गमें गांधीजीको एक छोटा- 
सा गाँव मिला जो कि घना बसा हुआ था और जिसमें अच्छे मकान थे, “यह 
तरज्ुज़ई हैं । खान अब्दुल ग़फ्फ़ार खाँने कहा । “यही प्रसिद्ध हाज़ीजीका घर 
है । उन्हें तरज्भजईके हाज़ी कहा जाता था। वे अब इस संसारमें नहीं हैं । वे 
एक वीरात्मा थे। अंग्रेजोंने उनके वारेमे तरह-तरहके किस्से फैला रखे हैं । सर 
माइकल ओ_ डायर मुझको तरंगज़ईके हाज़ीका दामाद कहा करता था ।” 

एक गाँवमें पिछले आन्दोलनके समय पुलिसने मकानोंको जला दिया था । 


. उस गाँवमें एक जिरगा उस जगह गांधीजीका स्वागत करनेके लिए प्रतीक्षा कर 


रहा था जहाँ कि गाँववालोंने खण्डहरोंके ऊपर नया मकान बनाया था। एक 
बूढ़े खाननें गांधीजीको हाथसे काते हुए ऊनका एक कोट भेंट किया । “मैं इसका 
क्या करूं ?” गांधीजीने पूछा । 'इसे सर्दी पहनिएगा ।” ख़ानने उत्तर दिया। 
'लेकिन में तो सर्दीमें यहाँ आ रहा हूँ । गांधीजी बोले, 'तबवतक आप इसे अपने 
पास ही क्‍यों नहीं रख लेते ? इसे रखनेके लिए मेरे पास कोई चीज़ नहीं है ।' 

बूढ़े खानने हँसते हुए कहा, “निश्चित ही आप गम्भीर नहीं हैं । 'ऐसा नहीं है । 
में सर्दीके मौसममें यहाँ आ रहा हैँ । मेरे आनेतक इसे आप अपने पास ही रखे 
रहिए । तव में रख लेगा । खानने कहा | ठीक है, मेरी चीज़ समझकर ।' 
गांधीजीने आगे जोड़ा और सब लोग जोरसे हंस पड़े । 
अपने अल्प-प्रवासमें गांधीजी संकड़ों खुदाई खिदमतगारोंसे मिले । एक-दो 
फर्लाज्जकी दूरीपर, रास्तेभर वे दिनमें ओर रातमें भी प्रतीक्षा करते हुए खड़े 
मिलते । गांधीजीके प्रत्येक स्वागत-भाषणमें एक वातका उल्लेख अवश्य किया 
जाता कि यदि भविष्यमें आन्योलन छिड़ा तो पठान पीछे नहीं रहेंगे । गांधीजीने 
प्रायः अपने सारे भाषणोंमं अहिसाके आशय वतलाये । खुदाई खिदमतगारोंके आगे 
उन्होंने जा भाषण किये, वे तो उनपर ही विशेष रूपसे आधारित थे। खान 
अब्दुल ग़फफ़ारने ओजपर्ण पख्तूमें उनका भाषान्तर किया । 
पेशावरके एक राजनीतिक सम्मेलनको, जिसमें ५०,००० श्रोता एकत्रित थे, 

सम्बोधित करते हुए गांधीजीने कहा : “आपने अपने मानपत्रोंमें मुझे यह विश्वास 
दिलाया है कि आपने विगत सबिनय आज्ञा भंग आन्दोलनमें अहिसाका एक विजयी 
और अद्वितीय प्रदर्शन किया है । मुझे भी इस वातका पता लगाना है कि क्‍या 
आपने अहिंसाकों उसके समस्त आशयों सहित अंगीकार कर लिया हैं ? मेरे यहाँ 
आनेका मुख्य प्रयोजन यह मालूम करना हैं कि खुदाई खिदमतगारोंके सम्बन्धमें 
जो कुछ मेंने खान साहबसे सुना है, वह सत्य था। मुझे इस बातका खेद हैं कि 
सत्यकी इस खोजके लिए जितना समय देता आवश्यक था, उतना में न दे सका । 
लेकिन मेरा यह दृढ़ विश्वास वन गया हैं कि एक सेनापतिके रूपमें खान साहबके 
ऊपर यहांके लोगोंकी एक आश्चर्यजनक, स्नेहपर्ण निष्ठा है। में जहाँ भी गया, 

हाँ मेने यह लक्ष्य किया कि न केवल खदाई खिदमतगार बल्कि प्रत्येक व्यक्ति- 
सत्रीगरुष और वालक उनको जानता है और उनसे प्रेम करता हैं । उन्होंने खन 

साहबका बड़ी आत्मीयताके साथ स्वागत किया । उनका सादच्निध्य यहाँ वालरोंके 
लिए शांतिदायक है । जो भी व्यक्ति खान साहबके पास पहुँचा उसके साथ उन्होंने 
अति सज्जनताका व्यवहार किया । खुदाई ख़िदमतगारोंके आज्ञा-पालनकी भावना- 
को तो संदिग्ध दृष्टिसे देखा ही नहीं जा सकता । इन सब वातोंने मेरे मनमें 
असीम प्रसन्नता भर दो । एक सेनापतिके लिए ऐसा ही आज्ञा-पालन उचित हैं । 
सामान्य सेनापति भयके सहारे अपनी आज्ञाओंका पालन कराता हैं लेकिन खान 
साहब प्रेमके अधिकारसे । अब प्रइन यह है कि खान साहबके पास यह जो अत्य- 
धिक बल हैँ उसका वे क्या उपयोग करेंगे ? में अभी इस प्रश्तका उत्तर नहीं दे 

सकता ओर न खान साहब ही दे सकते हैं । इसलिए यह निश्चित रहा कि यदि 
ईद्वर॒की इच्छा होगी तो में अक्तृूवरके लगभग इस अद्भुत प्रदेशमें पुन: आऊंगा । 
उस समय में यहाँ अधिक दिनोंतक रहँगा और यहाँ अहिसाने जो कार्य किया हैं 
उसका में यहाँ रहकर ब्यौरेवार अध्ययन करूँगा । 

गांधीजीको भेंट किये गये सभी मानपत्रोंमें अहिसापर बल दिया गया था । 
मरदान कांग्रेस समितिने उनको जो मानपत्र भेंट किया था, उसमें यह कहा गया 
था, “हम आपको विश्वास दिलाते हैं कि आपने हमारी गिरी हुई स्थितिमें जो 
हमारा साथ दिया है उसके लिए हम आपके ऋणी हैं और इस ऋणको हम कभी 
विस्मृत नहीं करेंगे । इस ऋणको तबतक स्वीकार किया जायगा जबतक कि इस 
प्रान्तमें एक भी पठान बालक रहेगा । हम अज्ञान है, हम निर्धन हैं परन्तु आपने 
हमें अहिसाका जो उपदेश दिया हैं उसके कारण हम ककर्तंव्यच्युत नहीं होंगे और 
अहिसाब्रत पूरा करेंगे, जिसके छाभ हमने प्रत्यक्ष देख लिये हैं । पेशावरके एक 
अभिनन्दन-पत्रमें कहा गया था : “'सरहदके लाखों पठानोंके मनपर आपने जो 
प्रभाव डाला हें, वह किसी औरने नहीं डाला । कुल्खानके मानपत्रमें अहिसा- 
का अभिप्राय प्रतिपादित किया गया था : “आपने हमें अहिसाकी शिक्षा दी है । 
यह शिक्षा हमको एक बड़ी क्रान्तिके लिए तंयार कर सकती हैँ। उसने हमें सच्चे 
साहस ओर वीरत्वकी एक प्रेरणा दी हैं। उसे ग्रहण कर लेनेपर मनुष्य किसी 
मनुष्यसे भय नहीं करेगा । यह भावना व्यक्तिको नम्नर और ईइवरके प्रति भीरु 
बनाती हैँ और सबसे अधिक यह कि यह हमें अपनी समस्याओंको सुलझानेके योग्य 
बनाती है, विशेष रूपसे साम्प्रदायिक दंगे, निर्धनता और बेकारीकी समस्याओंको | 
यह प्रत्येक व्यक्तिको ईमानदारीके साथ अपनी जीविका अजित करनेमें सहायता 
देती है ।” 

गांधीजीका चारसद्वाका सम्वोधन पूर्णतः: अहिंसापर आधारित था । इसके 
पदचात्‌ उन्होंने जिन सार्वजनिक सभाओंमें भाषण किये उनमें उन्होंने अहिसाका 
व्याख्या सहित अर्थ समझाया । चारसदह्ाकी सभा आइचर्यजनक ढंगसे शांत रही 
ओर दस हज़ारसे भी अधिक श्रोता रातके दस बजेतक बंठे भाषण सुनते रहे 
और सभामे पूरी तरह व्यवस्था वनी रही | इस सभामें गांधीजीने कहा: 


“वास्तवमें में उन लोगोंसे परिचित होना चाहता था जिनके सम्बन्धमें मैंने बहुत 


काफ़ी सुन रखा था । में अपनी आँखोंसे यह देखना चाहता था कि खुदाई खिद- 
मतगार कंसे रहते हैँ, उनकी गतिविधियाँ क्या रहती हैं और वे किस पद्धतिसे 
कार्य करते हैं । खान साहब भी इस बातके लिए उत्सुक थे कि मैं इन लोगोंको 

देखें और यह जाँच करूँ कि इन्होंने अहिसाको किस सीमातक स्वीकार किया हूँ । 
मेरा यह दोरा वहुत कम समयका हैँ और मुझे डर हैँ कि इतने अल्प कालमें इन 
बातोंकी परीक्षा नहीं ली जा सकती । फिर भी में आपको एक बात बतला देना 
चाहता हैँ, वह यह कि मेरी आपके बीचमें अधिक रहनेकी इच्छा हो उठी हैं 
यद्यपि में उत्मंज़ई और चारसद्दातक ही आ सका फिर भी आजकी रात में 
आप सबका क्ृतज्ञ हेँ। मेंने आपको देखा | ख़ान साहब और डा० खान साहबको 
मेंने निकटसे देखा है, यहाँतक कि वर्धामें भी देखा है परन्तु मेरे मनमे आप लछोगों- 
को देखनेकी इच्छा थी | में आप सबसे परिचित होना चाहता था। आपके और 
खान साहवके कंधोंपर बहुत बड़ी ज़िम्मेदारी आ गयी हैँ क्योंकि आप लोगोंने जान- 
बूझकर एक ऐसा नाम चुना है जिसका आशय बहुत शक्तिमान्‌ हैं । आप अपनेको 
जनताका सेवक कह सकते थे, पठानोंका सेवक कह सकते थे या इस्लामका सेवक 
कह सकते थे | लेकिन इन सवकी जगह आपने खुदाई खिदमतगारका नाम चुत्ता 
हैं; ईश्वरके सेवक अर्थात्‌ मानवताके सेवक, जिसमें हिन्दू, मुसलमान, ईसाई, 
पंजाब, गुजरात और भारतके अन्य भागोंके अतिरिक्त विश्वके अध्य भाग भी 
शामिल हैं । आपका यह महत्त्वाकांक्षी नाम यह सूचित करता हैं कि आपने 
अहिसाको स्वीकृति दे दी है । कोई मनुष्य ईश्वरके नामपर तलवारके सहारे मान- 
वताकी सेवा कँसे कर सकता है ? यह तो केवछ उस बलके द्वारा ही हो सकता 
है जो कि ईश्वरने हमें दिया हैं । वह किसी भी बलसे, जिसकी बात हम सोच 
सकते हैं, अधिक बड़ा हैं। यदि आप मेरी इस बातको नहीं समझ सकते तो 
आपको यह निश्चय मान लेना चाहिए कि संसार मुझे और खान साहबको व्यर्थंका 
ढोंगी समझेगा और हमपर हँसेगा । इसलिए जिस समय में खुदाई खिदमतगारों- 
को देखकर प्रसन्न हुआ उस समय मेरे मनमें एक प्रकारकी शंका भी थी । बहुतसे 
लोगोंने मुझे आपके विरुद्ध सचेत किया था परन्तु यदि आप अपने ध्येयके प्रति 

सच्चे हैं तो उस चेतावनीका कोई अर्थ नहीं हैं । याद रखिये, समूचे भारतमें 
जितने स्वयंसेवक हैं उनमें संख्यामें आप सबसे अधिक हैं और भारतके अन्य 
प्रांतोंक स्वयंसेवकोंकी अपेक्षा आप अधिक अनुशासित भी हैँ लेकिन जबतक अनु- 
शासनके मूलमें अहिंसा नहीं रहतो तबतक यह सम्भावना बनी रहती हैँ कि कहीं 
यह अनुशासन एक सीमाहीन उपद्रवका मुख्य साधन न वन जाय । इस प्रकारको 
शांत और सुनियोचित सभाएँ मैंने अपने दौरोंमें कम ही देखी हैं । उनके लिए में 
आपको बधाई देता हूँ । आपने मेरे लिए जो प्रेम प्रदर्शित किया हैँ, उसके लिए 
में आपका आभारी हूँ। मैं इस प्रार्थनाके साथ अपनी बात पूरी करूँगा कि 

सीमांतके पठान भारतको स्वतंत्र करें और अहिसाके द्वारा मुक्त किये गये उस 
भारतके द्वारा संसारको अहिसाकी मूल्यवान शिक्षा दें ।” 

मरदानमें कुछ ऐसी घटनाएँ हो गयीं जिन्होंने उनको एक सीधी शिक्षा ग्रहण 
करनेका अवसर दिया : “आपने मुझसे जो कुछ कहा, यदि वह आपकी दुृढ़ 
प्रतिज्ञा है और आप उसका पालन कर सकते हैं तो इसमें कोई सन्देह शेप नहीं 
रहता कि आप भारतके हेतु स्वाधीनता अर्जित करेंगे । इतना ही नहीं, और भी 
बहुत कुछ करेंगे। जब अपनी स्वाधीनताके निमित्त हम अपने बहुतसे लोगोंकी 
कुर्बानियाँ देनेकी तयार हो जायँंगे तब हमें खुलकर यह कहनेमें कोई कठिताई 
न होगी कि हम युद्धके उस भयानक भूतकों भगा देंगे जो इन दिनों यूरोपको धम- 
कियाँ दे रहा हैं । हम यह कहते हैं कि हम जो कुछ करते हैं, वह ईश्वरके नाम- 
पर करते हैं । हम अपनेको खुदाई खिदमतगार कहते हैं । हम तलवारको त्याग 
देने की प्रतिज्ञा करते हैं, फिर भी यदि हम अपने दिलोंसे तलवार और खंजर 
निकाल कर नहों फेंकते तो यह निश्चित हे कि हमारा,अनादर होगा और खुदाई 
खिदमतगार एक तिरस्कृत शब्द बन जायगा ।' 

इसके पदचात्‌ उन्होंने मयरकी एक घटनाका उल्लेख किया जिसमें कि पठानों 
ढ्वारा तीन सिख मार डाले गये थे। “आज दोपहरके बाद जो क़िस्सा मैंने सुना, 
उससे मुझे एक धक्का रूगा है और उस धकक्‍्केसे में अवतक सँभल नहीं पाया हूँ । 
जहाँतक मुझे मालूम हुआ हूँ, उन ब्यक्तियोंने, जिनको मार डाला गया, ऐसा कोई 
काम नहीं किया था जिससे ह॒त्याकारियोंका क्रोध भड़के । उन छोगोंने यह कृत्य 
दिनदहाड़े किया और इससे पहले कि कोई उनके ऊपर सन्‍्देह करे, वे भाग गये। 
यह एक सोचनेकी बात हैँ कि यह घटना कैसे हुई जब कि हम सब लोग अहिंसा- 
की बातें करते हैं । उस गाँवमें खुदाई खिदमतगार थे और ऐसे अन्य लोग भी थे 
जो कि अहिसाके 'ध्येय"ः पर विश्वास करतें हैं । उनका यह कर्तव्य था कि ये 
अपराधियोंको पकड़ें । आपका भो यह कर्तव्य है कि आप उन शोकग्रस्त परि- 
बारोंके प्रति दोस्तीका बर्ताव करें, भयग्रस्त लोगोंको सहानुभूति दें और विपत्तिके 
समयमें उनको सहायता देकर आश्वस्त करें । जबतक हमारे बीचमें इस प्रकारकी 
चीज़ें चलती रहेंगी उस समयतक निश्चित ही हमारी अहिसाको शंकाकी दृष्टिसे 
देखा जायगा । 

कलखानमें किये गये अपने एक भाषणमें उन्होंने सार-रूपमें अहिसाका यह 
सन्देश दिया : 

“में आपसे यह कहना चाहता हूँ कि में एक अहिसायुक्त व्यक्तिके समस्त 

श्रेष्ठ लकक्षणोंको संगृहोत करके अभी आपके सामने न रख सकगा लेकिन मैं यह 
कहँगा कि आपने अपने अभिभाषणमें एक वस्तुका उल्लेख नहीं किया हैं और वह 
यह कि अहिसाके आशय क्‍या हैं । आपने इलाहावाद और लखनऊके दंगोंके समा- 
चार सुने होंगे । यदि हम लोगोंमें वास्तवर्में अहिसा होती तो उनका होना सम्भव 
नहीं था। कांग्रेसके रजिस्टरमें उसके हज़ारों सदस्य हैं । यदि उन्होंने सचमुच 
अहिसाको अपने जीवनमें उतारा होता तो ये दंगे नहीं होते । परन्तु हम उनको 
रोकनेमें असफल ही नहीं रहे वल्कि उन्हें काबूमें करनेके लिए हमने फौज़ और 
पुलिसका सहारा लिया। कांग्रेसजनोंमें कुछने मुझसे तर्क किया कि हमारी अहिंसा 
हमारे उस व्यवहारतक ही सीमित हैँ जो हम अंग्रेजोंके साथ करते हैं। तब मेंने 
कहा कि अहिसा एक शक्तिशालीका शास्त्र हैं, दुर्बलका नहीं । वीर पुरुषकी सक्रिय 
अहिसा चोर, डाक, हत्यारोंको भगा देती हैँ। और ऐसे स्वयंसेवकोंकी सेना तयार 
करती हैँ जो दंगोंको अपने काबूमें करनेके लिए आत्म-बलिदान करते हैं, जो 
आगजनी और झगड़ोंको शान्त करते हैँ और इसी प्रकारके अन्य काम करते हैं । 
आपने यह कहा हैँ कि अहिसासे बेकारीकी समस्या अपने आप ही सुलझ जायगी। 
आपका कहना ठीक हैं क्थोंकि वह शोषणको रोकेगी | अहिसाको आत्मसात्‌ करने- 
वाला व्यक्ति स्वतः ही ईश्वरका एक सेवक बन जाता हेँ। वह अपने समयके प्रत्येक 
क्षणका हिसाब ईश्वरको देनेको त॑ंयार रहता हैं। आप सव ईश्वरके सच्चे सेवक 
और अहिसाके सच्चे अम्यासी बनें । 

८ मईको सीमान्तका दौरा समाप्त हो गया और गांधीजी जुहमें जाकर 
विश्राम करनेके लिए बम्बई रवाना हो गये । 

मईके तीसरे सप्ताहमें बम्बईमें कांग्रेसकी कार्य-समितीकी बैठक हुई । जिन 
प्रदेशोंमें कांग्रेसके मंत्रिमंडल बने थे उनके मुख्य मंत्रियोंको इस बैठकमें विशेष 
आमंत्रण देकर बुलाया गया था । इसमें नागरिक स्वतंत्रता, भू-सम्पत्ति सम्बन्धी 
नीति, श्रम, गाँवोंका उत्थान और शिक्षाके सम्बन्धमें विचार किया गया । कार्य- 
समितिकी इस बंठकमें कांग्रेसके मंत्रियोंके विरुद्ध को गयी शिकायतोंकी छान-बीन 
भी की गयी । इन दिनों गांधीजी जुहमें विश्वाम कर रहे थे और कार्यसमितिके 
सदस्य प्रत्येक महत्त्वपूर्ण मामलेमें उनकी सलाह लेते थे। कांग्रेसके सभापति श्री 
सुभाष वोस गांधीजीके साथ मि० जिनाके साथ चर्चामें लग गये। बातचीतमें मि० 
जिनानें यह आग्रह किया कि इस तथ्यको प्रारम्भमें ही स्पष्टतः स्व्रीकार करके 
आगे बढ़ना होगा कि कांग्रेस हिन्दुओंकी ओरसे मुसलमानोंको प्रतिनिधि संस्था 
मुस्लिम लीगके साथ समझौता कर रही है । जूनके महीनेमें मुस्लिम लीगने अपनी 
ग्यारह मांगें पेश को । उनमें एक मांग यह भी थी कि मुस्लिम लीगको भारतके 
मुसलमानोंका प्रतिनिधित्व करनेकी एकमात्र अधिकारिणी संस्था समझा जाय । 
वार्तालापमें गतिरोध आ गया । द 
गांधीजी जुहुसे वापस वर्धा चले आये । उनका स्वास्थ्य इन दिनों ठीक नहीं 
चल रहा था। खान अब्दुल ग़पफ़ार खाँके साथ काफ़ी विचार-विमर्शके बाद 
दिसम्बर १९३८ के अंतमें गांधीजी एक मासकी यात्रापर सेवाग्रामसे सीमा-प्रान्त 
चल दिये । कार्यसमितिकी बंठकमें भाग लेनेके लिए वे मार्गमें दिल्लीमें रुके | यह 
बैठक युद्धके उन मेंघोंकी छायामें मिल रही थी जो चेकोस्लोवाकियाके प्रश्नको 
लेकर यूरोपपर बरस पड़नेकी धमकी दे रहे थे। यद्यपि उन दिनों गांधीजीका मौन 
चल रहा था फिर भी उन्होंने कांग्रेसके विचार-विमर्शर्मं सक्रिय रूपसे भाग लिया । 
बठककी कार्यवाही ग्यारह दिनतक चली । इस बीचमें युद्धेफे बादल छेट गये और 
१० सितम्बरको म्युनिख॒की सन्धि-वार्तापर हस्ताक्षर हो गये । गांधीजीको अपने 
युद्ध सम्बन्धी विचारोंको दुहरानेंका एक मौक़ा और मिला । उन्होंने लिखा : “यदि 
कांग्रेस अहिसाके अपने पूर्ण मतको कार्य रूपमें परिणत कर सके तो भारतका 
नाम अमर हो जाय ।” उन्होंने अपना यह दृढ़ निश्चय व्यक्त किया ; 

“यदि में नितान्त एकाकी रह जाऊँ और ब्रिटिश सत्ता कांग्रेसकों सारा 
नियंत्रण सौंप दे तो भी में इस युद्धमें यूरोपका भागीदार नहीं वनूँगा । 

४ अक्तूबरको गांधीजी दिल्लीसे सीमा-प्रान्‍्तत चल दिये । पेशावर पहुँचकर 
उन्होंने सरदार बलल्‍लभभाई पटेलको एक पत्रमें लिखा : 

“मेरा समय बहुत अच्छा बीत रहा है । आप भी मुझे ऐसा पूर्ण विश्वाम 
नहीं दे सके । मौसम बड़ा सुहावना हैं । इन दिनों ख़ान साहब अब्दुल ग़पफ़ार 
खाँ मेरे निकट रहकर मेरी सँभाल कर रहे हैं । 

गांधीजीने उत्मंजईसे मीरा वबहनको एक पत्रमें लिखा : 

“आपको में पहले ही सब कुछ वतला चुका हूँ । इन दिनों में यूरोपके सागरों- 
में डुवकियाँ लगा रहा हूँ | कृपया यह सूचित कीजिए कि मेरे लेखोंके सम्बन्धमें 
आपकी क्या प्रतिक्रिया है, क्योंकि में कुछ अन्य लेख भी लिख रहा हूँ । 

६८ अक्तूबरकों उन्होंने पेशावरमें एक लेख लिखा, जिसका शीर्षक था, “यदि 
में एक चेक होता !” उन्होंने अपने इस लेखमें हिटलरके साथ हुए (एंग्लो-फ्रेन्च 
समझौते की आलोचना की और उसको एक 'सम्मानहीन सन्धि बतलाया । इस 
लेखमें गांधीजीने लिखा : 

“में चेक जनतासे, और उसके द्वारा उन समस्त राष्ट्रोंसें, जो छोटे! अथवा 
'दुर्बल' कहे जाते हैं, कुछ कहना चाहता हूँ । “इन छोटे राष्ट्रोंकी अधिनायकों 
को संरक्षामें जाना ही पड़ेगा या जानेके लिए तंयार रहना होगा अन्यथा वें यूरोप 
की शांतिके लिए एक खतरा बने रहेंगे । भले ही सारा विश्व उनके साथ सद- 
भावना रखे, इंगलेण्ड और फ्रांस उनको बचा न सकेंगे । यदि में: एक चेक होता 
तो अपने देशको इन दोनों राष्ट्रोंके अहसानसे अवश्य ही मुक्त रखता | इसके वाद 
भी में किसी राष्ट्र या संगठझनकी अघीनता स्वीकार न करता। यह तो कोई 
दोखीकी बात होगी कि में तलवारके बलपर अपनी आज़ादीकी रक्षा करता । 
में एऐसा नहीं करता । में उस सत्ताकी शक्तिको कभी स्वीकार ही न करता, जो 
मेरे देशको उसको स्वाधीनतासे वंचित करना चाहती । में उसकी इच्छा पूरी न 
करता और इस प्रयत्नमें निःशस्त्र रहतें हुए अपनेको मिटा देता । इस प्रकार 
यद्यपि में अपने शरीरकों खो देता परन्तु आत्माको; अपने सम्मानको बचा 
लेता ।* 

“लेकिन हिटलरके मनमें दया नहीं है । आपके आत्मिक प्रयास उसके आगे 
निष्फल हो जायेंगे ।” उनकी शुश्रुषा करनेवाले एक सज्जनने कहा । 

“मेरा उत्तर यह हैं कि आपकी बात ठीक हो सकती हैं ।''''यदि मेरी तक- 

लीफ़ोंका हिटलरपर कोई प्रभाव नहीं होगा तो इससे क्या हुआ ? में कुछ खोऊेंगा 
तो नहों । मेरे पास मेरा सम्मान ही अकेली वस्तु हैं जिसकी कि मुझको रक्षा 
करनी चाहिए और मेरा यह सम्मान हिटलरकी दयापर आश्रित नहीं हैं । लेकिन 
में अहिसाका विश्वासी होनेके कारण उसकी सम्भावनाओंको सीमित नहीं करूँगा । 
अबतक हिटलर और उस सरीखे अन्य लोगोंका एक ही प्रकारका अनुभव है और 
वह यह कि मनुष्य शक्तिके आगे झुकता हैं। शस्त्रविहीन पुरुष, स्त्रियाँ और बालक 
अपने मनोंमें बिना किसी प्रकारकी कदटुता लाये हुए उनकी अहिसात्मक अवज्ञा 
करें, यह उनके लिए एक बिलकुल अनूठा अनुभव होगा । इसके अतिरिक्त हिट- 
लर और उस सरीखे लोगोंके स्वभावके सम्बन्धमें भी यह निश्चित होकर नहीं 
कहा जा सकता कि वह उच्च और उत्कृष्ट प्रवृत्तियोंके प्रति अनुकूल होगा ही 
नहीं । उनमें भी तो आखिर वही आत्मा हैं जो मुझमें हे ?' 

उनकी शुश्रषा करनेवाले एक अन्य सज्जनने कहा, “परन्तु आप जो कुछ 
कह रहे हैं वह आपके लिए तो ठीक हैँ परन्तु आप औरोंसे तो यह अपेक्षा नहीं 
कर सकते कि वे आपको इस अनूठे आद्वानका अनुकूल ही उत्तर देंगें। उनको 
तो लड़ना सिखलाया गया हैं|" 

“आपकी बात ठीक हो सकती है परन्तु मुझको तो एक आह्व्वानका उत्तर 
देना है । जब मेंने दक्षिण अफ्रीकाम सत्याग्रह प्रारम्भ किया था तब मेरा कोई 
साथी न था । परन्तु एक राष्ट्रके सम्मानकी रक्षा हो गयी | इससे भी बड़ा उदा- 
हरण खान साहब अब्दुल ग़पफ़ार खाँका हैँ। वे अपनेको ईश्वरका एक सेवक 
कहते हैं और उनके पठान लोग बड़ी प्रसन्‍नताके साथ उनको 'फर्ख -अफगान' 
( पठानोंका गौरव ) कहा करते हैं । इस समय भी जब में ये पंक्तियाँ लिख रहा 
हैँ, वे मेरे सामने बंठे हुए हैं । उन्होंने अपने यहाँके लोगोंमें इतना परिवर्तन ला 
दिया हैं कि उन्होंने अपने शास्त्रोंको त्याग दिया हैं । खान साहवका खयाल है कि 
उन्होंने अहिसाके ब्रतको ग्रहण कर लिया हैँ । अन्य लोगोंके विषयमें वे इतने 
निश्चित नहीं हैं । 

“में सीमाप्रान्तमें आया हूँ या यों कहिये कि खान साहब द्वारा यहाँ लाया 
गया हूँ ताकि में खुदाई खिदमतगारोंके कार्यको प्रत्यक्ष रूपसे देख सकूँ। मेने अभी- 
तक इनका कार्य नहीं देखा हे फिर भी में इतना कह सकता हूँ कि अहिसाके बारे 
में इनकी जानकारी बहुत कम है। अपने नेताके ऊपर दृढ़ विश्वास, इनकी विश्वमें 
सबसे बड़ी निधि हैं । शांतिके इन संनिकोंको में एक पूर्ण, तैयार चित्रके रूपमें 
प्रस्तुत नहीं कर सकता । में इतना कह सकता हूँ कि यह एक सेनिकका अपने 

साथी सेनिकोंको शांतिके पथपर ले जानेका प्रयास है जिसके लिए उसने इन्हें 
बदला हैँ। यह प्रयास अन्तमें सफल होगा या नहीं यह नहीं कहा जा सकता, फिर 
भी यह निश्चित हैं कि वह भविष्यके सत्याग्रहियोंके लिए एक आदर्श रूप होगा । 
मेरा यहाँ आनेका उद्देश्य तभी पूर्ण होगा जब कि में इन लोगोंके हृदयोंतक पहुँच 
जानेमें सफल होऊँगा । में इनको यह बतलाना चाहता हूँ कि यदि अहिसाको ग्रहण 
करके आप अपनेकों उससे अधिक वोर अनुभव नहीं करते जितने कि आप सबत्त्र 
रहकर किया करते थे अथवा अहिसाके लिए आप स्वतः:को योग्य व्यक्ति नहीं 
समझते तो आपको अपनी इस अहिसाको छोड़ देना चाहिए क्‍योंकि ऐसी अहिसा 
कायरताका ही एक रूप हैं । आपकी निजको इच्छा भले ही आपको रोके, इस 
कार्यके लिए और कोई नहीं रोकेगा । इससे बड़ी और कोई वीरता नहीं है कि 
मनुष्य किसी भौतिक बलके आगे, चाहे वह कितना ही महान्‌ क्‍यों न हो, मनमें 
विना कटुता लाये इस विश्वासके साथ घुटने टेकनेसे इनकार कर दे कि केवल 
आत्मा ही जीवित रहती है, अन्य कुछ नहों हैं ।' 

खान अब्दुल ग़फ्फ़ार खाँ और डा० खान साहबवने गांधीजीके स्वास्थ्यकी जो 
निरंतर संभाल की उसके कारण सीमाप्रान्तकी स्वास्थ्य-वर्धक जलवायुमें उनके 
स्वास्थ्यमें पर्याप्त सुधार हुआ । वें प्रायः मौन रहें । विश्वामकी इस निश्चित अवधि 
में उन्हें सभी प्रका रके कार्यक्रमोंसे मुक्त कर दिया गया था; कहीं कोई सार्वजनिक 
समारोह नहीं, किसीसे भेंट-मुलाकात नहीं, बातचीत नहीं, यहाँतक कि कागज़की 
वे परचियाँ भी नहीं जो उनके मौन कालमें चला करती थीं । खान अब्दुल ग़फ्फ़ार 
खाँ उन्हें ९ अक्तूबरकों पेशावरसे अपने घर उत्मंज़ई ले आये । 

उत्मंजई स्वात नदीके किनारे बसा हुआ एक गाँव हूँ । उसके चारों ओर 
चरागाह हैं । उसके रमणीक प्राकृतिक दृश्य देखते ही बनते हैँ । जिधर भी दृष्टि 
डालिए मीलोंतक मकई, विविध प्रकारकी फलियों और कपासके गहरे हरे रंगवेः 
खेत फंले हुए दिखलाई देते हैं । उनके बीच-बीचमें फलोंके बाग हैं जिनमें कि 
बढ़िया किस्मको नारंगी, आडू, बेर, अंगूर, खूबानी और नासपाती उत्पन्न होती 
हैं । गहाँकी भूमि उर्वर हैं और जलकी भी प्रचुरता है । गाँवके एक किनारे एक 
पन्चक्की हूँ, जंसे किसी सुन्दर चित्रमें आँकी गयी हो । उत्मंज़ईके प्रायः सभी 
मकान कच्ची मिट्टीके हैं, बहाँतक कि अभिजात वर्गके भी । इन घरोंकी दीवारें 
धूपमें सुखायी हुई कच्ची इंटोंसे तैयार की गयी हैँ । उनकी छतोंकी पटाई लकड़ी 
की भारी शहतीरोंसे की गयी है, जो कि इन मकानोंको गर्मीमें ठंडा और शीत 
ऋठतुमें गर्म रखा करती हैं । इन मकानोंमेंसे बहुतसे पुराने ढंगसे बने हुए हैं, 

जिनमें कि सामने हुज्ला है, उसके वाद अस्तवलछ और पीछे दाहिनी ओर रहनेके 
कमरे । उत्मंजईकी सड़क अच्छी हैं परन्तु उनकी पानीके निकासकी व्यवस्था ठीक 
नहीं है | गाँवकी सबसे बड़ी नाली, गलियोंका चक्कर काटती हई, धीमे-धीमे 
बहती रहती है । 
खान अब्दुल ग़पफ़ार खाँने गांधीजीकी सुरक्षाके लिए अपने मकानकी छतपर 
कुछ खुदाई खिदमतगार रख दिये । उनको वहाँ तेनात करनेसे पहले खान अब्दुल 
गफ्फार खाँने गांधीजीसे चर्चा की अवश्य परन्तु उनको पूरी बात नहीं बतलायी । 
उन्होंने केवल यह पूछा कि क्‍या सुरक्षाके उद्देश्यसे कुछ व्यक्ति रखे जा सकते हैं ? 
उन्हें कोई आपत्ति तो नहीं हैं ? गांधीजीने सिर हिला दिया । खान अब्दुल गपफ़ार | 
खाँने यह समझा कि इन्होंने सशस्त्र पहरेदार रखनेकी अनुमति दे दी । लेकिन 
जब गांधीजीको इन पह रेदारोंकी बातका पता चला तब उन्होंने इसपर आपत्ति की 
और कहा कि किसी अन्यके लिए वे स्वीकार कर लेंगे लेकिन इस वातको नहीं 
सहेंगे कि उनकी अपनी रक्षाके लिए सशस्त्र पहरेदार रखे जायें। यह कार्य तो 
] उनके पूरे जीवनके अभ्यासके सर्वथा विपरीत होगा । खान अब्दुल ग़पफ़ार खाँने 
ह सोचा था कि शस्त्र केवल इसलिए है कि यदि कोई उत्पाती आये तो डराकर भगा 
दिया जाय | उनका इरादा भी शास्त्रोंके प्रयोगका नहीं था। इसलिए उनका 
खयाल था कि गांधीजीको उनके रखनेपर कोई आपत्ति नहीं होगी । गांधीजीने 
उनको उनके इस तर्कका दोष समझाते हुए एक दुष्टांत दिया, “परमात्माने एक | 
|| तार साँपको अपने पास बुलाया और कहा कि वे उसके विषके दांत निकाल देंगे।”' | 
सॉपने कहा, “ठीक है, लेकिन में अपनी फुफकार तो बनाये रख सकता हूँ ?” | 
परमात्माने उसे चेतावनी दी, “हाँ, तुम फुफकार बनाये रख सकते हो लेकिन | 
याद रखना कि इस स्थितिमें आदमकी औलाद तुम्हें और तुम्हारी प्री सर्प जाति- 
को समूल नष्ट कर देगी ।” 
गांघीजीने इस दृष्टान्तपर टिप्पणी की, “इस दृष्टान्‍्तका फल यह है कि बल- 
का प्रदर्शन भी हिसाका एक प्रकार हैं और उसके कर्ताको भी उसी प्रकारका 
प्रतिकार मिलता है जिस प्रकारका कि हिसा करनेवालेको । वस्तुतः यह हिंसासे 
भी बुरा है ।” 
खान अब्दुल ग़फ्फ़ार खाँको गांधीजीकी आपत्ति युक्तिंगत लंगी और छत- 
परसे सशस्त्र पहरेदार हटा दिये गये । इसके बाद उन्होंने यांधीजीसे यह आप्रह 
किया कि वे बिना शस्त्रोंक चोकीदारोंको रखनेकी स्वीकृति दे दें । गांधीजीने 
अनिच्छापूर्वक इसकी स्वीकृति दे दी । 

दूसरो यात्रा 
प्रतीत होता है कि यह घटना गांधीजीके निकट एक वड़ी विचारणीय 
समस्याका प्रतीक थी-उस समस्याका जो कि देशके सामने उपस्थित थी । “जिस 
प्रकार एक सत्याग्रहीके लिए यह आवश्यक है कि वह आत्मरक्षाके लिए गास्त्रोंका 
प्रयोग त्याग दे, उसी प्रकार यदि भारतको अहिसापूर्ण स्वराज्य प्राप्त करना है 
तो उसे स्वयंको इस योग्य वलना चाहिए कि वह पुलिस और फ़ौजकी सहायताके 
विना सीमाके उस पारके हमलोंसे अपनी रक्षा कर सके । यहाँ इस पश्चिमोत्तर 
प्रदेशमें एक छाखसे भी अधिक खदाई खिदमतगार बतलाये जाते हैं, जिन्होंने कि 
अहिसाके मतकी शपथ ग्रहण की हैं । यदि उनको अहिंसा कोई प्रयोजन-विशेष 
सावधनोंकी या केवछ नामकी अहिसा नहों है वल्कि एक वीर पुरुषकी सच्ची 
हिसा है तो उन्हें अपनेको इस योग्य वनाना चाहिए कि वें अपनी प्रेमपर्ण सेवाओं- 
सीमाके उस पारके आक्रमणकारियोंको अपना मित्र बना सकें और उन्तकी हमला 
करनेका इस आदतका छुड़वा सक | यदि वें ऐसा कर पाते हैं तो वे भारतकों 
स्वाधीनताको तो प्राप्त करेंगे ही, सारे विश्वके आगे एक आदर्श प्रस्तुत कर 
दंगो।५। 
अपनी बातचीतमें उन्होंने खान अब्दुल ग़पफ़ार खाँसे कहा, “मेरे मनमें यह 
दृढ़ विश्वास होता जा रहा है कि यदि हम पुलिस या सेनाकी सहायताके विना, 
अपनी झक्तिका विकास करके सरहदके इन आक्रमणोंको नहीं रोक पाते तो इस 
प्रांतमें कांग्रेसी सत्ता बनाये रखनेका कोई अर्थ नहीं हैं । जो स्थिति चल रही 
हैं, “उसमें हमारी शक्ति उत्तरोत्तर क्षीण होती जायगी और अंत हमको निश्चित 
ही पराजित होना पड़ेगा । एक चतुर सेनापति पराजित होनेकी घड़ीतक किसी 
मोर्चेपर रुका नहीं रहता । वह किसी ऐसे स्थानपर लौट आता है जहाँपर, उसे 
विश्वास होता हैं कि वह डटा रहेगा ।” 
गांधीजीने आगे कहा, “कई सालोंसे, तभीसे जबसे कि हम छोग एक दूसरेसे 
मिले हैं, मेरा एक प्रिय सपना रहा हैं। वह यह कि में कबाइलियोंके इलाकेमें 
जाऊं, सीधा काब्॒कतक बढ़ता जाऊँ और सीमाके उस पारकी जन-जातियोंमें 
घुल-मिलकर उनके मनोविज्ञानकों समझनेकी कोशिश करूँ । हम लोग वहाँ साथ- 
साथ हो क्‍यों न चलें ? हम उनके सामने अपना दृष्टिकोण रखें और उन कवा- 
इली लोगोंके साथ मित्रता और सहानुभूतिका सम्बन्ध स्थापित करें । मुझको इस 
बातका पूर्ण निश्चय हो चुका हैं कि सरहदकी समस्याके समाधानका केवल एक ही 
मार्ग हैं और वह मार्ग पूर्ण शांतिका है; उनको समझाकर सही रास्तेपर लानेका 
हैँ । यदि हमारी खुदाई खिदमतगार संस्था वास्तवमें वंसी ही है, जसा कि उसका 

नाग है और जैसा उसे सचमुच होना भी चाहिए तो मुझे निदचय है कि इस कार्य- 
को हम आज ही आरम्भ कर सकते हैं । इसीलिए में यह जाननेको उत्सुक हूँ कि 
खुदाई खिदमतगारोंने अहिसांको किस सीमातक समझा और ग्रहण किया हैं ? वे 
लोग कहाँ खड़े हैं और भविष्यमें मेरे तथा आपके कार्यकी रूपरेखा क्या होगी ? ' 

“दक्षिण अफ्रीकामें १३,००० ग्रामीण सत्याग्रहियोंकी एक छोटी-सी पढ्टीने 
वहाँको यूनियन सरकारकी एक बहुत बड़ी शक्तिका मुकाबला किया और वे उसके 
विरोघमें दृढ़ताके साथ जमे रहे । जनरल स्मट्स उन लोगोंको वहाँसे हटा न सके, 
जिस तरह कि उन्होंने ५०,००० चीनियोंको बिना किसी मुआवज़ेके सामान सहित 
वहाँसे निकाल दिया था । यदि हम अपने अहिसाके मार्गसे भटक गये होते तो हमे 
कुचल देनेमें भी उनको कोई हिचक नहीं होती । फिर भरा अहिसात्मक ढंगसे 
प्रशिक्षित एक लाख खुदाई खिदमतगारोंकी सेना क्या नहीं कर सकती ”* 

इसके पश्चात्‌ उन्होंने खुदाई ख़िदमतगारोंके अधिकारियोंको सम्बोधित करते 
हुए कहा :; 

“हम लोगोंके लिए यह बड़े सौभाग्यकी वात है कि हमारे बीचमें वादशाह 
खान जैसे सच्चे, ईमानदार और ईश्वरसे डरनेवाले पुरुष मौजूद हैं । उनके कहनेसे 
हज़ारों पठानोंने अपने शस्त्रोंको त्याग दिया हैं । इसे एक चमत्कार ही कहा जा 
सकता है । भविष्यमें क्या होगा यह कोई नहीं कह सकता । यह भी सम्भव हे 
कि सव खुदाई ख़िदमतगार अपने नामके अनुरूप ईइ्वरके सच्चे सेवक सिद्ध न 
हों । यदि उतनी छूट भी रखी जाय तो भी जो कुछ हुआ है, वह अपने-आपमें 
एक विलक्षण कार्य है । में आपसे यह अपेक्षा करता हूँ कि यदि कोई अपने अधीन 
करनेंके लिए आपको अति यंत्रणाएँ भी दे तो भी आप प्रसन्न मुद्रासे यह अग्नि- 
परीक्षा दें । आप ईश्वरका नाम स्मरण करते हुए यह उच्चतम त्याग करें और 
उस त्यागके समय आपके मनमें भय, क्रोध अथवा प्रतिकारका चिह्नतक न हो । 
यह बहुत ऊंचे दर्जेकी वीरता होगी । तलवार लेकर युद्ध करना वीरता नहीं कहो 
जा सकती । किसीको मारनेकी अपेक्षा स्वयं मरनेमें कहीं अधिक वीरता है। 
केवल वही सच्चा वीर हें; मात्र वही सच्चे अर्थमें शहीद हैँ जो निर्भय होकर 
मृत्युकों वरण करता हैं और जो अपने शत्रुको तनिक-सो भी चोट पहुँचानेकी वात 
अपने मनमें नहीं लाता; वह नहीं जो कि दूसरोंको मारता और मरता हैं । 

“हमारा देश यदि अपनी इस अधोगतिमें भी ऐसी वीरताको प्रदर्शित करता 
हैं तो यूरोपके सारे अनुशासन, विज्ञान और संगठनके बावजूद यह उसके लिए 
एक प्रकाश-पुञ्जके सदृश होगा। मुटठीभर लोगोंका अपनेसे बड़ी शक्तिका सशस्त्र 

मुकावला करना यदि एक वीरतापूर्ण कार्य है तो शस्त्रहीन लोगोंका वहसंख्यक 
सशस्त्र लोगोंके विरोधमें खड़ा होना निश्चय ही अधिक वीरतापूर्ण कार्य हैं । 
यूरोप यदि केवछ इतना ही समझ लेता हैं तो वह अपनेको बचा लेगा और विश्व- 
के सामने एक ज्वलंत आदर्श प्रस्तुत करेगा । 

गांधीजीने ख़ान अब्दुल ग़फ्फ़ार खाँसे कहा कि वे अधिकसे अधिक खुदाई 
खिदमतगारोंसे मृक्त रूपसे बातचीत करना चाहते हैं ताकि गांधीजी उनको पूरी 
तरह समझ सके और वे लोग गांधीजीको । तदनुसार गांधीजीने उत्मंजईमें चार- 
सदा तहसीलके खुदाई ख़िदमतगारोंके चार अधिकारियोंके साथ लगातार दो दिन- 
तक वातचीत की। उन्होंने पेशावरमें खुदाई खिदमतगारोंके दूसरे दलके साथ चर्चा 
की । गांधीजीके प्रश्नोंका उत्तर देते हुए दोनों स्थानोंपर अधिकारियोंने उनको 
यह विश्वास दिलाया कि उनकी अहिसापर पूर्ण निष्ठा हैं। उन्होंने यह घोषणा- 
तक की कि यदि असम्भव बातें सम्भव हो जायें, खान अब्दुल ग़फ्फ़ार खाँतक 
अहिसाके पथको त्याग दें तो भी वे गांधीजी द्वारा सिद्ध किये गये अहिसाके 
सिद्धान्तको नहीं छोड़ंगे । 

गांघीजीने उनसे कहा कि यद्यपि उन लोगोंका यह कथन सुननेमें अति 
साहसप्‌र्ण जान पड़ता हैं और उन्होंने जो कुछ कहा वह कभी सम्भव नहीं होगा 
तो भी वे उनके इस कथनको एक वचनके रूपमें स्वीकार कर रहे हैं । 

गांधीजीने उनको अहिसाके आशय और उसके गृण-धर्मके सम्वन्धमें अपनी 
संकल्पना विस्तारसे बतलायी। उन्होंने कहा : “जिस समय विरोधी शक्तिशाली 
और पूर्ण रूपसे शस्त्रसज्जित हैं, उस समय अहिसाके निष्क्रिय रूपका पालन 
अपेक्षाकृत सरल हैं परन्तु जिस समय आप आपसमें व्यवहार करेंगे अथवा अपने 
देशवासियोंके साथ व्यवहार करेंगे और आपका दमनकारी अथवा प्रतिरोधकारी 
कोई बाह्य वल नहीं होगा, उस समय भी क्‍या आप अहिसाका पालन करेंगे ? 
दूसरे शब्दोंमें आपकी अहिसा एक शक्तिशालीकी होगी अथवा एक दुर्वलकी ? 
यदि आपकी अहिसा एक शक्तिमानकी अहिसा हैं तो शस्त्र-त्यागके बाद आप 
अपनेको अपेक्षाकृत अधिक सशक्त अनुभव करेंगे । यदि ऐसा नहीं हैं तो आपके 
लिए यही उचित हैँ कि आप उन शरस्त्रोंको पुन; धारण कर लें जिनको कि आपने 
स्वेच्छासे त्याग दिया था । एक शस्त्रहीन कायर होनेकी अपेक्षा यह कहीं अच्छा 
हैं कि आप एक हास्त्रधारी वीर योद्धा बनें ।'' 

उन्होंने कहा, “मेरे और बादशाह खानके विरुद्ध वबहुधा यह आरोप लगाया 
जाता है कि हम लोगों सीमान्तके वीर और युद्धप्रिय लोगकों अहिसाका सन्देश 

ख़ान अब्दुल ग़फफ़ार खाँ 
देकर भारत और इस्लामका एक अपकार कर रहे हैं । इन लोगोंका कहना हैं कि 
में आपकी शक्तितकों समूल नष्ट करनेके लिए यहाँ आया हूँ । सीमाप्रान्त भारत 
में इस्लामके किलेका एक बुर्ज है, पठान लोग तलवार और राइफलके पुराने घनी 
हैं । में उनसे शस्त्रोंका त्याग कराकर उनको पुंसत्वहीन बनानेकी चेष्टा कर रहा 
हूँ और इस प्रकार इस्लामकी शक्ति और सुरक्षाके किलेको नष्ट कर रहा हूं । 
में इस आरोपका पूरी तरहसे प्रतिवाद करता हूँ। मेरा विश्वास यह है कि अहिसा 
के सिद्धान्तकों सम्पूर्ण रूपमे स्वीकार करके आप वास्तवमें भारत और इस्लामको 
अधिक सेवा कर सकते हैं, जो कि अभी मुझको ख़तरेम पड़े हुए मालूम होते हें । 
यदि आपने अहिसाके वछको समझ लिया हैं तो शस्त्रोंके परित्यागके फलस्वरूप 
आपको स्वयंको अधिक शवितिशाली अनुभव करना चाहिए। उस स्थितिमें आपकी 
शक्ति एक आत्मिक शक्ति होगी जिसके द्वारा आप न केवल इस्लामकी बल्कि 
संसारके सारे धर्मोकी रक्षा कर सकेंगे। फिर भी यदि आप इस दक्तिके रहस्य 
को नहीं समझ सकते और शास्त्रोंके परित्यागके कारण अपनेको शक्तिशाली अनुभव 
करनेंकी अपेक्षा पहलेसे दुर्बल अनुभव करते हैं तो आपके लिए यही अच्छा हैं कि 
आप अपनी अहिसाकी प्रतिज्ञाको छोड़ दें। में यह कभी सहन नहीं कर सकता कि 
मेरे प्रभावके कारण एक भी पठान कायर अथवा दुर्वल मनोवृत्तिका व्यवित बने । 
इसकी अपेक्षा में यह कहीं अच्छा समझता हूँ कि आप आवेशमें भरकर अपने 
वस्त्रोंके पास लौट जायें । क्‍ 
“आज सिख कहते हैं कि यदि वे क्ृपाण छोड़ देते हैं तो उनका सब कुछ 
छुट जाता हैँ । जान पड़ना हैँ कि उन्होंने क्रपाणकों अपना धर्म बना लिया हे 
उनका विचार हैँ कि उसका परित्याग करनेके पश्चात्‌ उनमें एक दुर्बलता और 
कायरता आ जायगी । मेने उनसे कहा कि यह आपका व्यर्थका भय हैँ और यह 
बात में आपसे भी कहता हूँ। में कुरानकों उसी मनोयोग और श्रद्धाके साथ पढ़ता 
हैँ जिससे कि में गीता पढ़ता हूँ । कुरानके अलावा मैंने इस्छामके अन्य महत्त्वपूर्ण 
ग्रन्थोंको भी पढ़ा है । मेरा यह दावा है कि में अपने मनमें इस्लाम तथा अन्य 
धर्मोको वेसा ही आदर देता हूँ ज॑सा कि में अपने धर्मको देता हूँ । में साहसपूर्वक 
अपने इस दृढ़ मतको क्यक्त कर रहा हूँ कि यद्यपि तलूवारकों इस्लछामके इतिहास 
में जोड़ दिया गया और वह भी धर्मके नामपर--तथापि इस्लामकी स्थापना तल- 
वारके द्वारा नहीं हुई और न तलवारके नामपर उसका प्रसार ही हुआ | इसी 
प्रकार ईसाई धर्ममें भी तलवारका खुलकर प्रयोग किया गया परन्तु ईसाई धर्म 
उसके द्वारा नहीं फैला । यूरोपमें लाखों लोग धर्म-दीक्षा; वप्तिस्मा लेते हैं लेकिन 

दूसरी यात्रा 
आज वे अपने ही धर्मके भाइयोंका रक्त बहाकर और उनकी हत्या करके उत्सव 
मना रहे हैं। यह ईसामसीहके उपदेशोंके सर्वधा विपरीत है और यह ईसाई 
धमंको अस्वीकार करना है । यदि आप मेरी इन वातोंको ग्रहण कर लगे तो 
आपका प्रभाव आपकी इन सीमाओंके उस पार द्र-दरतक फेल जायगा ओर 
आप यूरोपको एक मार्ग दिखलायेंगे । 

“आज १७,००० अंग्रेज सैनिक हम लोगोंके ऊपर राज्य करनेंकी सामर्थ्य 
रखते हैं क्योंकि उनके पीछे ब्रिटिश साम्राज्यका एक वल हैँ । यदि खुदाई खिद- 
मतगार यह अनुभव करते हैं कि शस्त्र-त्यागके फलस्वरूप उनके अतः:करणम 
आत्मिक वरूका एक ज्वार आ गया है तो मेरा कहना है कि भारतको अपनी 
स्वाधीनता पानेके लिए १७,००० मनुष्योंकी भी आवश्यकता नहीं होगी क्‍योंकि 
तव उनके पीछे एक ईश्वरीय शक्ति होगी । परन्तु इसके विपरीत यदि एक लाख 
मनुष्य बाहरी रूपमें तो अहिसाको स्वीकार कर लेते हैं परन्तु उनके हृदयमें हिसा 
छिपी रहती ह॑ तो उनकी यह संख्या शून्यके समान हें । आपको तलवारका त्याग 
कर देना चाहिए क्योंकि आपने यह अनुभव कर लिया है कि वह आपकी शक्ति 
की नहीं अपितु आपकी दुर्वछताकी प्रतीक हैं; वह आपको सच्ची वीरता दे सकने 
में असमर्थ है । यदि आप अपनी तलवार फेंक देते हैँ परन्तु आपके हृदयमें तलू- 
वार वनी रहती हैं तो आप ग़लूत रास्तेपर चले जायेंगे ओर आपका शछास्त्र-त्याग 
आपकी किसी योग्यताको नहीं बढ़ायेगा वल्कि वह खतरनाक ही सिद्ध हो 
सकता है ।' 

'किसीके हृदयसे हिसाके उन्मूलनका क्‍या अभिप्राय हैं ? गांधीजीने पूछा 
और स्वयं ही उसे समझाते हुए कहा कि वह केवल किसी व्यक्तिकी अपने क्रोधके 
ऊपर नियंत्रण करनेकी योग्यता नहीं है बल्कि हृदयसे क्रोधका मूलोच्छेद हैं । यदि 
एक डाक मेरे हृदयमें क्रोध या भयकी भावनाको प्रेरित करता हैँ तो इसका अमि- 
प्राय यह है कि म॑ं अपनेंकी अभीतक हिसासे मुक्त नहीं कर पाया हूँ । अहिसाके 
अनुभवका तात्पयं यह ह कि आपको अपने भीतर उसकी शक्ति अनुभव होने लगे; 
दूसरे शब्दोंमें वह आत्म-बल हूँ; ईश्वरको जानना हैँ । जिस व्यक्तिने ईश्वरको 
जान लिया हैँ, उसके भीतर क्राघ या भयक्री भावना प्रवेश नहीं कर सकती और 
न टिक ही सकती है, भले ही भय या क्रोधका निमित्त कितना ही बलशाली क्‍यों 
सही 325 

उन्होंने कहा कि किसी भी खुदाई खिदमतगारकों सबसे पहले एक ईइवरका 
पुरुष; मानवताका एक सेवक बनना पड़ेगा । उसके लछिए उसको मन, वचन और 

खान अब्दुल ग़फ्फार खाँ 


कर्मसे पवित्र होना पड़ेगा और एक ईमानदार उद्योगमें सतत रूपसे लगा रहना 
होगा क्योंकि मनकी पवित्रता और आलस्यका आपसमें कोई मेल नहीं हैं । अत: 
उनको किसी ऐसे हस्त-शिल्पको सीख लेना चाहिए जिसका कि वे अपने घरपर 
अभ्यास कर सके । इसके लिए रुई ओंटना, सूत कातना और बुनना सबसे अच्छा 
है क्योंकि लाखों आदमियोंको केवल यही काम दिया जा सकता हैं और वे उसको 
अपने घरपर भी कर सकते हैं । “जिस व्यक्तिनें तलवारका परित्याग कर दिया 
है उसको क्षणभरके लिए भी बेकार नहीं बैठना चाहिए । जैसी कि एक प्रसिद्ध 
कहावत है, 'बेकारका दिमाग, शतानका कारखाना होता है । आलस्य आत्मा 
और बवुद्धिका धीरे-धीरे क्षय कर देता है । जिस ब्यक्तिने हिसाको त्याग दिया हैं, 
उसे हर सांसके साथ प्रभुका नाम स्मरण करना चाहिए और अपने कार्यमें चौवीसों 
घंटे लगा रहना चाहिए । 

“इसके अतिरिक्त प्रत्येक खुदाई खिदमतगारके पास अपनी आजीविकाका एक 
स्वतंत्र साधन अवश्य होना चाहिए । आप लोगोंमेंसे बहुतोंके पास भूमि है । आपकी 
भूमि आपसे छीनी जा सकती है लेकिन आपकी दस्तकारी या आपकी हाथकी 
कुशलता नहीं । यह सत्य हैं कि ईश्वर अपने सेवकोंको उनका नित्यका भोजन 
देता है परन्तु तभी जब कि वह मनुष्य उस भोजनके लिए श्रम करता हैं । प्रकृति- 
का यह नियम हैं कि यदि आप काम नहीं करेंगे तो आपको भोजना नहीं मिलेगा 
और यही नियम आपका भी होना चाहिए । आपने लाल कमीज़को अपनी वर्दी 
वनाया है । मुझको यह आशा थी कि आपने खादीको भी अपनाया होगा जो कि 
स्वाधीनताकी वर्दी हैँ । परन्तु मेने आपमेसे बहुत कम लोगोंको खादी पहने हुए 
देखा । शायद इसका कारण यह हैँ कि आप लोगोंको अपनी वर्दी खुद ही बन- 
वानी पड़ती हैं और खादी महँँगी मिलती है । यदि आप लोग अपने हाथसे सूत 
काता करते तो ऐसा नहीं होता । 

गांधीजीने उन लोगोंसे कहा कि उनको आगे हिन्दुस्तानी भी सीखनी चाहिए। 
इससे उनका मस्तिष्क विकसित होगा और उनका ज्ञान बढ़ेगा । उसे सीखकर वे 
बाहरी दुनियाके सम्पर्कम आ सकेंगे । यदि वे लोग चाहें तो स्वास्थ्य-विज्ञान और 
प्राथमिक उपचारके सामान्य तत्त्वोंकी भी जानकारी प्राप्त कर सकते हैं ओर सबसे 
अंतमें--यद्यपि यह छोटी बात नहीं हैँ कि वे लोग सब धर्मोके प्रति समान आदर 
और श्रद्धा रखनेकी वृत्तिको विकसित करें। उन्होंने अंतमें कहा, “लाल कमीज 
पहन लेनेंसे कोई खुदाई खिदमतगार नहीं हो जाता और न अपने पदके अनुसार 

पंक्तिवद्ध खड़े होनेसे । खुदाई खिदमतगार बननेके किए यह आवश्यक है कि आप 

दूसरी यात्रा 

अपने अंत:करणमें एक ईश्वरीय शक्तिका अनुभव करें जो कि वस्त्र-बलके सर्वथा 
विपरीत हैं। वास्तवमें आप लोग अभी अहिसाके द्वारतक आये हैं, फिर भी 
आपने इतना अधिक पा लिया हैं। उस समय आपकी कितनी वड़ी उपलब्धि होगी 
जब कि आप उसके पवित्र भवनके भीतर प्रवेश करेंगे ? परन्तु जसा कि में 
आपको पहले बतल। चुका हूँ, इन सबके लिए एक पूर्व-तंयारी और प्रशिक्षणकी 
आवश्यकता हैं और हममें इन दोंनोंकी कमी है ।' 

एक दिन ख़ान अब्दुल ग़फ्फ़ार खाँ और गांघीजीमें निम्नांकित वार्तालाप 
हुआ : 

खान अब्दुल ग़पफ़ार खाँ : “यहाँ गाँवोंमें कुछ ऐसे पठान हैं जो खुदाई खिद- 
मतगारोंको असह्य कष्ट पहुँचाते रहते हैं। वे उनको मारते हैं, उनकी ज़मीनें 
छीन लेते हैं और इसी तरहके और भी काम करते रहते हैं । हम उनके विरुद्ध 
क्या करें ?” 

गांधीजी : “हमें उनके अहंकारका धेर्य और सहनशीलताके साथ सामना 
करना चाहिए । हमें उनकी क्रूरताका उसी ढंगसे सामना करना चाहिए जिस 
ढंगसे कि हम अंग्रेजोंका सामना किया करते हैं । हमको हिसाका उत्तर हिसासे 
और तिरस्कारका बदला तिरस्कारसे नहीं देना चाहिए और न अपने मनमें क्रोध- 
को आश्रय देना चाहिए | यदि हम ऐसा करेंगे तो निश्चय ही उनके हृदय पिघल 
जायेंगे । इस उपायके असफल हो जानेपर हम उनके साथ असहयोग करेंगे। 
अगर वे खुदाई खिदमतगारोंकी जमीने छीनेंगे तो हमारे लोग उनके यहाँ कोई 
काम नहीं करंगे; भले ही हमारे आदमियोंको भूखसे मर जाना पड़े । हम उनके 
क्रोधका साहसके साथ सामना करेंगे लेकिन उनके अधीन होना स्वीकार नहीं 
करेंगे । हम अपने अंत:करणके विरुद्ध कार्य नहीं करेंगे ।' 

खान अब्दुल गपफ़ार खाँ : “क्या हमें इस बातकी अनुमति है कि हम उनके 
विरुद्ध पुलिससे शिकायत लिखायें और उनको दण्ड दिलायें ? 

गांधीजी : "एक सच्चा खुदाई खिदमतगार कभी कानूनकी अदालतमें नहीं 
जायगा । अदालतकी लड़ाई शारीरिक लड़ाई जसी हो है । अन्तर यह हैं कि वहाँ 
दूसरा व्यक्ति आपके लिए बल-प्रयोग करता हैँ । झगड़ा शुरू करनेवालेको पुछिस- 
से दण्ड दिलवाना प्रतिकारका ही एक स्वरूप हैं जिसि एक खुदाई खिदमतगारकों 
कभी स्वीकार नहीं करना चाहिए । उदाहरणके लिए में आपको अपना एक 
ब्यक्तिगत प्रसंग वतलाऊँ | सेवाग्राममें कुछ हरिजन मेरे पास आकर बोले कि में 
मध्यप्रान्तके मंत्रिमंडल एक हरिजन मंत्री शामिल करा दूँ अन्यथा वे अनशनके 

खान अब्दुल ग़पफ़ार खाँ 

जरिये सत्याग्रह '* करेंगे । में जानता था कि यह सब एक उपद्रवी व्यक्तिका काम 
है । पुलिस सुपरिन्टेन्डेन्टको यह डर था कि उत्पाती लोग कुछ शरारत कर सकते 
हैं इसलिए वह वहाँ कुछ पुलिसके सिपाही नियुक्त कर देना चाहता था परन्तु 
मेंने उसे मना कर दिया । मेंने हरिजनोंसे कहा कि आपको धूप सहनेकी ज़रूरत 
नहों हैं । आश्रममें जो भी कमरा आपको पसन्द आये उसे आप ले सकते हैं । 
उन्होंने मेरी पत्तीका कमरा पसन्द किया। मेने उनको वही कमरा घेर लेने 
दिया । हम लोगोंने उनकी सारी जरूरतोंका ध्यान रखा और उनमेंसे एक व्यक्ति 
जब बीमार पड़ गया तब हमने उसकी परिचर्या की। इसका फल यह निकला 
कि वे लोग हमारे मित्र वन गये ।” 

१५ अक्तूबरको विश्वामका समय समाप्त हो गया और गांधीजी मरदान और 
नौशेराके भीतरी इलाकोंका दौरा करने चल दिये | यह दौरा अधिक दूरीका न 
था और इसके आयोजनमें इस बातका ध्यान रखा गया था कि गांधीजीपर एक- 
बारगी श्रम न पड़े । यह भ्रमण प्रचारकी 'वस' से किया गया । इस वबसकों 
नेहरूजीने खुदाई खिदमतगारोंकी विशेष मांगपर उनको प्रचार कार्यके लिए दान 
किया था । गांधीजी और खान अब्दुल ग़फ्फ़ार खाँ इसी मोटरगाड़ीसे अलकत रा- 
की सड़कपर बड़ी तेजीसे यात्रा कर रहे थे इसलिए सड़कके इधर-उधरके गाँवोंके 
सारे निवासी अपने घरोंके द्वार बन्द करके इन लोगोंकी एक झलक देखनेके लिए 
मार्गके किनारे आकर खड़े हो जाते थे । वे अपने अनुशासनके अनुसार शान्त खड़े 
रहते थे । अत्यंत उदारता, व्यवहारकी गरिमा और निस्पुह भावसे अरूग रहनेकी 
प्रवृत्ति पठानोंकी अपनी विशेषताएँ हैँ जो कि उनको प्रिय हैं । उनमें एक दुर्बलता 
भी है, वह हैं अतिथि-सत्कारमें उनका अति उत्साह । गांधीजी इस आतिशथ्यसे 
घबड़ा गये होते परन्तु ख़ान अब्दुल ग़फ्फ़ार खाको धन्यवाद है कि उन्होंने पहलेसे 
सावधानी वरती और समयपर अपील निकाल दी जिसके कारण इस आतिथ्यपर 
एक अंकुश बना रहा । केवल एक ही घटना इसका अपवाद कही जा सकती है । 
एक दिन जब गांधीजीको आकस्मिक रूपसे बाहर जाना पड़ा तब मुन्नत न्‍ 
किसी गाँवके निवासियोंने उनको फछ, गन्ने और सब्जियाँ भेंट कीं । वह उनकी 
आतिथ्य भावनाका एक संकेत मात्र था । उसे स्वीकार करनेके लिए गांधीजीको 
मोटरसे नीचे उतरना पड़ा । उन छोगोंने गांधीजीसे कहा : 

“हमारी वड़ी इच्छा हैं कि आप हम लोगोंके बीचमें रहें और इस प्रान्तको 
अपना घर बना ल।” गाँवके प्रधान खानने कहा, “आपने हमारे बादशाहको 
देदके अपनी ओरके प्रान्तोंमें छ वर्षतक बन्दी बन कर रखा। हम आपको छ; 

दूसरो यात्रा 
मासतक तो अपने प्रेमका वन्दी बनाकर रख ही सकते हैं ।” छोटे बच्चोंने आगे 
बढ़कर 'त्रेमश' ( आशा है कि आप थके नहीं होंगे ) कहते हुए गांधीजीसे हाथ 
मिलाया । 

१५ अक्तूबरको गांघीजीने नौशहरामें खुदाई खिदमतगारोंके अधिकारियोंकी 
एक बेठक बुलायी । उन्होंने गांधीजीसे कहा : 

“आपने हमको अहिसाका ऐसा शस्त्र प्रदान किया है जो इस्पात और पीतल 
के हथियारोंसे कहीं अधिक बढ़िया है । उसके लिए हम आपको धन्यवाद देते हैं । 
उन्होंने गांवीजीको यह विश्वास दिलाया कि उनकी अहिसापर पूरी निष्टा हैं, 
जैसा कि उन्होंने सविनय अवज्ञाके आन्दोलनमें अपने व्यवहार द्वारा सिद्ध कर 
दिया हैँ | उन्होंने गांधीजीको आश्वासन दिया कि उनका यह विश्वास कभी 
विचलित नहीं होगा । इसके उत्त रमें गांधीजीने कहा : 

“आपने मुझको यह विश्वास दिलाया हे कि आपने अहिसाके सिद्धांतको प्री 
तरहसे समझ लिया है और आप उसके ऊपर सदैव दढ़ रहेंगे। में आपके कहनेपर 
विश्वास करता हूँ और इसके लिए आपको वधाई देता हूँ । में आपसे इसके आगे 
भी कुछ कहना चाहता हूँ । यदि आप इस सम्पूर्ण सिद्धान्तको कार्यरूपमें बदल 
सकते हैं तो आप एक इतिहासका निर्माण करेंगे । आपका दावा है कि सदस्य- 
सूचीके अनुसार खुदाई ख़िदमतगारोंकी संख्या एक लाख़से अधिक हैँ । आज देश- 
भरमें कांग्रेसके जितने भी स्वयंसेवक हैं उनकी सम्मिलित संख्यासे भी यह संख्या 
अधिक हैं। आपने निःस्वार्थ भावसे सेवा करनेकी शपथ ली हैं। आपको कोई 
भत्ता नहीं मिलता और आपको अपनी वर्दी भी स्वयं ही वनवानी पड़ती हैं । 
आपकी संस्था एक ही समुदायके अनुशासित लोगोंका एक संगठन हैं । खान साहबके 
शब्द आपके लिए कानून हैँ । आपने यह सिद्ध कर दिया हैँ कि आपमें बिना प्रति- 
कारके आघात सहनेकी सामर्थ्य है परन्तु यह आपकी परीक्षाकी पहली सीढ़ी हें, 
आखिरी नहों । भारतकी स्वाधीनताके हेतु कष्ट-सहनकी क्षमता और अनवरत 
रूपसे कार्य करनेकी सामर्थ्यकोी साथ-साथ मिलूकर काम करना होगा । स्वाघी- 
नताके एक सिपाहीके लिए जन-कल्याणके कार्य करना आवश्यक हैं । 

“आपकी तथा एक साधारण फौजी सिपाहीकी समानता वर्दीके काटसे शुरू 
होती हैं और वहीं खत्म भी हो जाती है, या शायद उन पदोंतक जो आपने ग्रहण 
किये हैं । सेनाकी भाँति आपके यहाँ भी कर्नल और जी० ओ० सी० ( जनरल 
ऑफिसर कभाण्डिग ) हैं परन्तु उनके विपरीत आपके सारे क्रिया-कलाप हिसापर 
नहीं वल्कि अहिसापर आधारित हैं इसलिए आपका प्रशिक्षण, आपकी पूर्व-धार- 

णाएँ, आपकी कार्य-पद्धति, यहाँतक कि आपके विचार तथा प्रेरणाएँ भी उनसे 
भिन्न होनी चाहिए । शस्त्र ग्रहण करनेवाले सनिकको मारनेका प्रशिक्षण दिया 
जाता है । यदि वह स्वप्न भी देखता हे तो संहारके । वह अपने शशस्त्रोंको छेकर 
युद्ध करने, सेनिक सम्मान प्राप्त करने और युद्धक्षेत्रमें आगे बढ़नेके सपने देखता 
हैं । उसके लिए संहार एक कला बन गया है । जिस समय वह युद्ध नहीं कर रहा 
होता उस समय वह खाने-पीने, क़समें खाने या अपनी इच्छा अनुकूल आमोद- 
प्रमोद्में समय व्यतीत करता हैं । परन्तु इसके विपरीत एक सत्याग्रही, एक 
खुदाई खिदमतगार सर्देव किसी मौन सेवाक अवसरकी प्रतीक्षा करेगा और अपना 
सारा समय प्रेमक साथ श्रम करनेमें लूगायेगा । उसके सपने संहारक नहीं होंगे 
वल्कि दूसरोंकी सेवा करते हुए अपने प्राण अर्पित करनेके होंगे। वह निष्कपट 
भावसे अपने साथके लोगोंके हितक लिए मृत्युतकको अद्भीकार करेगा और यह 
स्वार्पण ही उसके लिए एक कला वन जायगा । 

“लेकिन किस प्रकारका प्रशिक्षण आपको इस कार्यके योग्य बनायेगा ?* 
उन्होंने प्रश्न किया और स्वयं ही इसका उत्तर भी दिया । उन्होंने कहा कि “खुदाई 
खिदमतगारोंक लिए रचनात्मक कार्यकी विविध शाखाओंका प्रशिक्षण ही सबसे 
अधिक उपयुक्त कार्य होगा । रचनात्मक अहिसाक विज्ञानमें प्रशिक्षित -एक लाख 
खुदाई खिदमतगारोंको लेकर सीमा-प्रान्तके आक्रमण एक बीते हुए युगकीौ वस्तु 
बन जायेंगे । यदि आपक बीचमें चोरी या डकेतीकी एक भी घटना हो जाती है 
तो इसे आपको अपने लिए एक अत्यन्त लज्जाकी वात समझनी चाहिए | चोर 
और सीमाके उस पारक हमलावर भी मनुष्य ही हैं । वे इसलिए अपराध नहीं 
करते कि अपराध करना उनको प्रिय हैँ वल्कि उनक॑ जीवनकी आवश्यकताओं 
और अभावोंने ही उनको इस ओर ढकल दिया हैं । इससे अच्छा और वे कुछ 
जानते ही नहीं । अवतक उनके साथ एक ही प्रकारका, यानी वरूका व्यवहार 
किया गया है । किसीने उनको शत्रु समझकर शरण नहीं दी और उन्होंने भी 
किसीको नहीं दी । उनके विरुद्ध डा० खान साहब निरुपाय हैं क्योंकि शासनके 
पास भी उन लोगोंके लिए कंवरू यही व्यवहार शेष है । परन्तु अहिसाक रास्तेसे 
समस्याको सुलझाया जा सकता हैँ । मुझे विश्वास हे कि जहाँ सरकार असफल 
हुई हैं वहाँ आप सफल होंगे । आप उनको कुटीर-उद्योगोंमें लगाकर अपनी भाँति 
ईमानदारीके साथ जीना सिखला सकते हैं । आप उनके बीचमें जा सकते हैं और 
उनके घर जाकर उनकी सेवाक कार्य कर सकते हैं । आप प्रेम तथा सहानुभूतिक 
साथ उनको सारी बातें समझा सकते हैं । जिस समय आप अपने तर्क, प्रेमपूर्ण 

दूसरी यात्रा 

ढज़से उनके सामने रखेंगे तो उन तकोके प्रति उनका व्यवहार अमंत्रीपूर्ण नहीं 
होगा । इस समय आपके सामने दो मार्ग खुले हुए हँ---एक पशुवलका रास्ता 
जिसका प्रयोग किया जा चुका है और जिस तरीकेमें कमियाँ पायी गयी हैं और 
दूसरा शांतिका मार्ग । मैं समझ रहा हें कि आपने अपना मार्ग चुन लिया हें । 
मेरी इच्छा है कि आप उसके लिए अपनेको योग्य सिद्ध करें| 

गांधीजी नौशहरामें कुछ घंटे रुके । वहाँसे वे शामको होती मरदान पहुँचे जो 
कि मरदान जिलेका प्रधान केन्द्र हें। नौशहराकी भाँति होती मरदान भी एक 
छावनीका शहर है । स्वात, बुनेर, बाजोड़ और दीर॒क आस-यपासके क्षेत्रोंमे निवास 
करनेवाली जन-जातियोंक यातायातका केन्द्र होनेके अतिरिक्त उसका एक साम- 
यिक महत्त्व भी हें । 

गांधी जीके एक सामान्य प्रइनके उत्तरमें एक खुदाई खिदमतगार ने कहा कि 
हम लोग सब प्रकारकी उत्तेजना सह लेते हैं परन्तु यह नहीं सह पाते कि कोई 
उनके पूजनीय नेताओंका अपमान करे । गांधीजीने कहा कि अहिंसा कोई ऐसी 
चीज़ नहीं है जिसको टुकड़ोंमें स्वीकार अथवा अस्वीकार किया जा सके । उसका 
केवल तभी मूल्य है जब कि उसका अपने सम्पूर्ण रूपमें अभ्यास किया जाय । 
उन्होंने कहा, “जब सूर्य उगता हैँ तब सम्पूर्ण विश्वमें उसकी इतनी उष्णता भर 
जाती हैं कि एक अन्धा आदमी भी सूर्यकी उपस्थितिको अनुभव करने लगता हैँ । 
इसी प्रकार जब एक लाख खुदाई खिदमतगार अहिंसाकी भावनाकों पूण रूपसे 
ग्रहण कर लेंगे तब वह स्वयं ही अपनेको घोषित करेगी और प्रत्येक मनुष्य उसकी 
जीवनदायी सांसका अनुभव करेगा ।* 

गांधीजीने उन लोगोंसे दक्षिण अफ्रीकामें अपने और पठानोंके निकट सम्बन्धों- 
की चर्चा की और टिप्पणी की, “में जानता हूँ, यह कठिन हैँ । किसी भी पठानके 
लिए अपने सम्मानको नत करना हँसी-खेल नहीं है । उन्होंने कहा कि “उनके 
पास अपनी एक परख है, जिसके सहारे वे लक्षण देखकर यह समझ लेंगे कि क्‍या 
वास्तवमें खुदाई खिदमतगारोंने अहिसाकी भावनाको ग्रहण कर लिया हैं ? क्‍या 
उन लोगोंने अपनी प्रेमपूर्ण निःस्वार्थ सेवाओंमें सबके; जिनमें सबसे नीचेके और 
सबसे नि:सहाय लोग भी शामिल हैं, हृदयोंको जीत लिया हैँ और कया वे भयसे 
नहीं वल्कि प्रेमसे सब लोगोंका सहयोग प्राप्त कर सकते हैं और उनसे अपनी बातें 
मनवा सकते हैं ? में पठानोंको तभीसे जानता हूँ जब कि में दक्षिण अफ्रीका 
था । मुझको उनके निकट सम्पकमें आनेका अवसर भी मिला है । कुछ पठान मेरे 
मुवक्किल थे । वे मुझको अपना 'मित्र, दार्शनिक और मार्गदर्शकः समझते थे, 


३७५ 





८७ >क गा बन 
का कु हक ०> ख्य्य्द््डः . -+ उमा जनता पापा पूछ" <+- २ की... 





खान अब्दुल ग़फ़्फार खाँ 

जिसके ऊपर वे मुक्त रूपसे भरोसा करते थे । वे प्रायः मेरे पास आया करते थे 
और मेरे सामने अपने गुप्त अपराधोंको स्वीकार करते थे । वे कुछ रूखे, हर समय 
तेयार रहनेवाले थे । लाठी चलानेकी कलामें वे बड़े कुशल थे। वे बड़ी सरलता- 
से उत्तेजित हो जाते थे और दंगोंमें आगे बढ़कर भाग लेते थे | किसी मनुष्यके 
प्राण ले लेना उनके लिए साधारण बात थी । उसपर वे सोचते भी नहीं थे, जंसे 
कि कोई भेड़ या मुर्गी मार डाली । मुझको यह सुननेमें एक परी-कथा-सी लगती 
हैँ कि इस प्रकारके लोगोंने एक व्यक्तिके आदेशपर अपने शस्त्रोंकों त्याग दिया हैँ 
ओर उनसे उत्कृष्ट अहिसाके शस्त्रको ग्रहण कर लिया है । एक लाख खुदाई खिद- 
मतगार मन और वचनसे सच्चे अहिसान्नती वन जायें और अपने हिसापूर्ण अतीत- 
को वेसे ही फंक दें जसे कि एक सांप अपनी केचुली उतार फेंकता हैं तो यह एक 
चमत्कारसे कम नहीं है । इसी लिए में आपके इस आदश्वासनपर कि आपका 
अहिसामें विश्वास हे सचेत रहनेको विवश हूँ । इस कारणसे ही मुझे अपने कथन- 
के प्रारम्भमें 'यदि' जोड़ना पड़ता हैं । मेरा यह संशय केवल कार्यकी कठिनताके 
कारण हैँ, परन्तु वीर पुरुषके लिए कोई भी कठिनाई बहुत बड़ी नहीं होती और 
में जानता हूँ कि पठान लोग वीर हैँ ।* 

इसके पद्चात्‌ वे उन रक्षणोंकी व्याख्या करने लगे जिनके सहारे उनको 
खुदाई खिदमतगारोंकी अहिसाकों परखना था : 

“बया आपने अपने क्षेत्रके सब लोगोंकों अपना मित्र बना लिया है और 
प्रत्येक व्यक्तिके मनमें अपने प्रति विश्वास उत्पन्न कर लिया है ? वे लोग आपका 
प्रेमसे आदर करते हैं या भयसे ? जबतक एक भी व्यक्ति आपसे डरता है तवतक 
आप एक सच्चे खुदाई ख़िदमतगार नहीं हैँ । एक खुदाई ख़िदमतगार अपनी वाणी 
और व्यवहारमें सज्जन होगा । उसके नेत्रोंमें पवित्रताकी एक ऐसी ज्योति चमकने 
लगेगी कि उसे देखकर एक अजनवी, एक स्त्री और एक बच्चातक अपने अन्तर- 
की प्ररणासे यह समझ लेगा कि यह व्यक्ति एक मित्र हे, एक ईद्वरका पुरुष हैं 
जिसके ऊपर बिना मनमें शंका लाये हुए विश्वास किया जा सकता हैँ । एक 
खुदाई खिदमतगार समुदायके समस्त वर्गोका सहयोग प्राप्त करेगा, अपने प्रेमके 
बलपर लोगोंकों आज्ञाएँ देगा और उस्तके इन आदेशोंका लोग अपनी इच्छा और 
अन्त प्रेरणासे पालन करेंगे; वेसे नहीं जैसे कि क्ररताकी असीम शक्तिसे हिटलर या 
मुसोलिनीके आदेश मनवाये जा सकते हैं । जब में समझ लूँगा कि आपके प्रभाव- 
के कारण लोग धीरे-धीरे अपनी अस्वच्छताकी आदतोंको छोड़ते जा रहे हैं; 
शराबी मद्यका त्याग कर रहें हैँ और अपराधी अपराधोंका तथा जनता खुदाई 

दूसरी यात्रा 
खिदमतगारोंको अपना सहज रक्षक और विपत्तिका मित्र समझकर सव जगह 
स्वागत करने लगी है तव में यह जान लगा कि कमसे कम हम लोगोंके वीचमें 
ऐसे मनुष्योंकी एक संस्था तो है जिन्होंने वास्तवमें अहिसाकी भावनाको ग्रहण कर 
लिया हैं। उस समय में समझूगा कि भारतकी मुक्तिमें अब अधिक विलम्ब 
नहीं है । 
सवाबी तहसील खुदाई खिदमतगार आन्दोलनके प्रधान केन्द्रोंमें एक थी 

गांधीजीने वहाँ जो भाषण किया उसमें उन्होंने जेल जानेके लिए न्यायालयमें 
हाजिर होनेवालोंकों चेतावनी देते हुए कहा कि जो खुदाई ख़िदमतगार अपने 
हृदयमें क्रोधचकी भावना लाये बिना जेंलके अपमान और उपेक्षाओंको न सह सकें 
उनके लिए यह बहुत अच्छा होगा कि वे खुदाई खिदमतगारोंकी वर्दीको त्याग 
दें । आप लोगोंने सेकड़ों और हज़ारोंकी संख्यामें जेलकी ओर कूच करके अपने 
उत्साहको सिद्ध कर दिया है । छेकिन इतना ही काफ़ी नहीं हैं । केवल जेंलोंको 
भर देनेसे भारतकी आज़ादी नहीं आ जायगी । “चोर और अपराधी भी जेंल 
जाते हैँ परन्तु उनका जेल जाना उनकी कोई योग्यता नहीं है । वे पवित्र और 
निर्दाप व्यक्तियोंकी यातनाएँ ही हैँ जिनमें कुछ अभिप्राय निहित होता हैँ । यह 
अभिप्राय तब पूर्ण होता है जब अधिकारी यह समझने लगें कि केवल जेंल ही 
वह स्थान है जहाँ कि वे सबसे पवित्र और सबसे निर्दोष नागरिकोंको रख सकते 
हैं और उनको ऐसा लगे कि कोई उनका हृदय-परिवर्तन करता जा रहा हैँ । एक 
सत्याग्रही इसलिए जेलमें नहीं जाता कि वह अधिकारियोंकों परेशान करेगा बल्कि 
इसलिए जाता हैं कि वह अपने निर्दोष आचरणके अनुभवोंसे उन लोगोंको बदल 
देगा । आप सब लोगोंको यह सिद्ध कर देना चाहिए कि जबतक जेंल जानेके लिए 
आप अपनी नीतिक योग्यताका विकास नहीं कर लेते, जो कि सत्याग्रहका एक 
आवश्यक नियम हैं, तवतक आपका जेल जाना कोई अर्थ नहीं रखता । अंतमें 
वह आपको एक निराशा ही देगा । अहिसाके उपासकमें यह क्षमता होनी चाहिए 
कि वह न केवल बिना प्रतिहिसा और क्रोधके जेल-जीवनके तिरस्कार और शारी- 
रिक क्लेशोंको झेले वल्कि उसके मनमें क्लेश देनेवालोंक्े लिए एक दया हो । इस- 
लिए आज में यह चाहता हूँ कि मेरे मन्तव्योंको दृष्टिमं रखतें हुए आप अपना 
परीक्षण करें । यदि आपको ऐसा लगता हैँ कि आप इनका पूर्ण रूपसे पालन नहीं 
कर सकते या नहीं करना चाहते ता में आपसे कहँँगा कि आप अहिसाके इस 
बिल्लेको उतारकर रख दें और बादशाह खानसे प्रार्थना करे कि वे आपको 
आपको शपथसे मुक्त कर दें । यह भी एक तरहकी वीरता होगी । परन्तु यदि 

खान अब्दुल ग़फ्फ़ार खाँ 
४६ आपका अहिसाके सिद्धान्तपर वेसी ही पूर्ण आस्था है जैसी कि मैंने अभी आपको 
बतलायी तो में आपको बतला दूँ कि परमात्मा परीक्षाकी घड़ीमें आपको सहारा 
देगा और आपको अपेक्षित शक्ति प्रदान करेगा 

भाषणके अंतमें ख़ान अब्दुल ग़फ्फ़ार ख्रॉँके एक प्रइनके उत्तरमें खुदाई खिद- 
मतगारोंने कहा : “हम यह स्वीकार करते हैं कि हम महात्माजीके अहिसाके 
मानदण्डपर पूरे नहीं उतरते । अभीतक हम अपने हृदयोंसे क्रोधकों मिटा देनेसे 
समर्थ नहों हुए हैं । हम केवल यह कह सकते हैं कि हम अपनी कमियोंको अनुभव 
करते हैं | इन कमियोंको दूर करनेका हम पूरी ईमानदारीके साथ प्रयत्न करेंगे 
और उस आदर्शको प्राप्त करेंगे जो कि हमारे सम्मुख रखा गया हैं ।' 

इन सब चर्चाओंमें ख़ान अब्दुल गफ्फ़ार खाँने दुभाषियेका काम किया । 
उन्होंने सरछ और ओजपूर्ण पख्तूमें उनका भाषान्तर किया । फिर उन्होंने अपनी 
ओरसे कहा : “में यह समझता हूँ कि अपने मनसे क्रोधको निर्मुछ कर देना 
कठिन है परन्तु आपने ईश्वरकों साक्षी देकर शपथ ली हे । मानव प्रकृतिसे ही 
दुर्वल हैं परन्तु ईश्वर सर्वशक्तिमान्‌ हैं । यदि आप अपनी शक्तिसे पूर्ण अहिसातब्रती 
बननेंके प्रयास करें तो आपके वे प्रयास असफल भी हो सकते हैं परन्तु यदि 
ईश्वर आपकी सहायता करेगा तो निश्चय ही आप सफल होंगे । यह हो सकता 
हँ कि आपको एकबारगी सफलता न मिले परन्तु आपका प्रत्येक प्रयत्न आपको 
अपने पथपर एक कदम ऊपर ले जायगा । आप साहसको न त्यागियें । 

तीन दिनके दौरेके पश्चात्‌ गांधीजी विश्राम करनेके लिए तथा 'हरिजन' 
की टिप्पणियाँ लिखनेके लिए उत्मंज़ई लोट आये । अपने शान्‍्त आवासमें वे दो 
दिनतक दौरेके सम्बन्धमें ख़ान अब्दुल ग़फफ़ार खाँके साथ चर्चा करते रहे और 
यह देखते रहे कि दोनोंकी धारणाओंमें कितना साम्य है ? खान अब्दुल ग़फ्फ़ार 
खाँनें कहा, “मेरी धारणा यह हैँ कि जैसा उन्होंने स्वयं हमारे आगे स्वीकार किया 
है, ये लोग अभी कच्चे रंगरूट हैं और अहिसाके मानदण्डपर पूरे नहीं उतरते । ये 
हिंसाको अपने हृदयोंसे अभी बिलकुल निर्मल नहीं कर सके हैं । इनमें अभी कुछ 
चारत्रगत दोष भी शेष हैं । फिर भी इनकी सच्चाईमें सन्देह नहीं किया जा 
सकता । यदि इनको एक मोौक़ा दिया जाय तो ये परिश्रमसे एक आकारंमें ढाले 
जा सकते हैँ और मेरा विचार हूँ कि यह प्रयास करने योग्य हैँ ।' 

खान अब्दुल ग़फफ़ार खाँ अपने मनमें अत्यधिक उत्साह अनुभव कर रहे थे । 
उन्होंने कहा, “महात्माजी, वह देश, जो फल और अन्नकी दृष्टिसे इतना सम्पन्न 
है, इस धरतीपर मुस्कराता हुआ एक छोटा-सा अदन बन सकता था छेकिन 

दूसरी यात्रा 
आज इसे चित्ती खाये डाल रही है । मेरी यहं धारणा दिन-प्रतिदिन पक्की होती 
जा रही है कि किसी और चीज़की अपेक्षा हिसाने ही हम पठानोंका सवसे अधिक 
विनाश किया हैं। हम लोगोंमें जो एक ठोसपन था, इसने उसे विखेर दिया हैं 
ओर तुच्छ आंतरिक कलहोंके रूपमें इसे चीर डाला हैं । आज एक पठानकी सारी 
वक्ति यह सोचनेमें ही लग जाती हैं कि वह अपने भाईको केसे हानि पहुँचा 
सकता है ? यदि हम केवल इस अभिश्ञापसे मुक्त हो जायें तो यह शक्ति कितने 
लाभकारी कार्योमें लगायी जा सकती है । यह वात मेरे मनमें बंठ गयी है कि 
अहिसात्मक आन्दोलन हमारे लिए एक ईश्वरीय वरदान है । अहिसाके मार्गके 
अतिरिक्त हम पठानोंके लिए अन्य कोई मुक्ति-मार्ग नहीं हैं । मुझे इसके अद्भुत 
रूपान्तरणका जो अनुभव हुआ हे उसीके आधारपर में आपसे यह कह रहा हूँ कि 
हमने अभी अहिसाको एक लघु मात्रामें ग्रहण किया हैं लेकिन फिर भी उससे 
हमारे वीच कितना काम किया है । हम लोग पहले भीरु और आलसी थे । किसो 
अंग्रेजको देखते ही हम डर जाते थे। अपना समय व्यर्थ नष्ट करनेका हमारे 
निकट कोई मूल्य न था। आपके आन्दोलनने हम लोगोंमें एक नवजीवनका संचार 


किया है और हमें इतना उद्योगशील वना दिया है कि भूमिके जिस टुकड़ेमें पहले. 
< ५ ९३ ब्् न्ट्व ९३ 


दस रुपयेकी पैदावार हुआ करती थी उसीमें अब उसके दुगुने मूल्यकोी उपज हुआ 


करती है । हमने अपने मनसे भयको निकाल दिया हैं और अब हम किसी भी. 


अंग्रेजसले अथवा उस कारणसे किसी मनुष्यसे नहीं डरते । 

उन्होंने इसकी एक घटना सुनायी, “सविनय आज्ञा-भंगके दिनोंमें एक अंग्रेज 
अधिकारी अपने सैनिक दलके साथ आया और उसने खुदाई खिदमतगारोंके जुलूस 
को भंग करनेंका आदेश दिया | वह अपनी जेंबमें घारा १४४ के अन्तर्गत निषेध- 
का एक आज्ञा-पत्र रखे हुए था परन्तु उसने किसीको वह नहीं दिखलाया क्‍योंकि 
वह हमपर दमन करना चाहता था। प्रदर्शनमें एक खुदाई खिदमतगार आगे- 
आगे राष्ट्रीय झंडा लिये चल रहा था। अंग्रेज अधिकारीनें उसके हायसे वह 
राष्ट्रीय झंडा छीनना चाहा परन्तु खुदाई खिदमतगारने उसके आगे आत्म-समर्पण 
नहीं किया । इसपर अंग्रेज अधिकारी क्रोधावेशमें आ गया और उसने सिपाहियों- 
को आदेश दिया, गोली चलाओ ।' लाल कुर्तीत्राले गोलियोंको झेलनेंके लिए 
अपही जगहपर अविचलित खड़े रहे । उत्तकी इस शान्तिपूर्ण दुढ़ताको देखकर वह 
आइचयंसे स्तब्ध रह गया । उसकी आगे बढ़नेकी हिम्मत न हुई | महात्माजोी, 
यदि आपने उसकी उस समयकी हालत देखी होती ! उसके मुँहले आवाज़तक न 
निकल रही थी । मैंने उसको यह कहकर ढाढस दिया कि हम लोग तो निःशस्त्र 

खान अब्दुल गफ्फ़ार खाँ 

हैं ओर उसे हम लोगोंसे डरनेकी कोई बात नहीं है । मैंने उससे यह भी कहा कि 
यदि उसने अपने अहंकार ओर बुद्धिहीनतासे गोली चलानेका आदेश देकर हमें 
नीचा दिखानेकी कोशिश न की होती और प्रारम्भमें ही हमें आदेश-पत्र दिखा 
दिया होता तो हम बड़ी खुशीसे जुलूसकों भंग कर देते, क्योंकि हमारा इरादा 
आदेश भंग करनेका न था। उसका अभिमान ट्ट चुका था और वह अपने- 
आपको बहुत छज्जित अनुभव कर रहा था । अंग्रेज लोग हमारा अहिंसासे डरते 
हैं । वे कहते हैं कि एक अहिसाब्रती पठान हिंसा करनेवाले पठानसे अधिक खतर- 
नाक होता है ।'' 

ख़ान अब्दुल भपफ़ार खाँ कहते जा रहे थे : “आपने अहिसाके सिद्धान्तकी 
जिस प्रकारसे व्याख्या की है उसी प्रकारसे यदि हम उसे अंगीकार कर ले तो हम 
कितने अधिक शक्तिशाली हो जायें और हमारी दशामें कितना सुधार हो जाय ? 
हम विनाशके कगारपर खड़े हुए थे परन्तु ईश्वरने क्ृपालु होकर हमें इस अंतसे 
बचानेके लिए अहिसात्मक आन्दोलन भेज दिया । में अपने यहाँके लोगोंसे कहता 
हूँ ; आपके स्वराज्यके खाली नारे लगानेका क्‍या अर्थ है ? महात्माजीके दिख- 
लाये हुए रास्तेसे यदि आपने सब प्रकारके भयोंसे मुक्त होना सीख लिया, और 
यदि आप शारीरिक श्रमके द्वारा सच्चाईसे अपनी स्वतंत्र जीविका कमाने लगे तो 
आपको तो आपका श्वराज्य मिल गया । 

गांधीजीने ख़ान अब्दुल गपफ़ार ख़ाँको सुझाव दिया कि यदि आपको अहिसा- 
के संतोषजनक परिणाम प्राप्त करने हैं तो आपको खुदाई खिदमतगारोंसे रचना- 
त्मक अहिसाके प्रशिक्षणके कठिन पाद्यक्रमकों पूरा कराना ही होगा । खान 
अब्दुल ग़फफ़ार खाँ उत्मज़ईके पासके गाँव मर्वण्डीमें खुदाई खिदमतगारोंका एक 
प्रशिक्षण-केन्द्र और आवास-गृह स्थापित करनेका पहलेसे निश्चय कर चुके थे । अब 
यह निश्चय हुआ कि इन प्रवृत्तियोंके अलावा उत्मंजईमें भी कताई और बुनाईका 
एक केन्द्र शुरू किया जाय । गाँवके वें लोग, जिनके पास समय हैँ, समवर्गी 
विधियोंके सहित कताई और बुनाईकी सभी कलाओंको सीखें । ये शिक्षार्थी खुदाई 
खिदमतगार ही हों यह आवश्यक नहीं है । 'महात्माजी, मेरा विचार उत्मंज़ईको 
एक आदर्श ग्राम बना देनेका हैँ । उन्होंने गांधीजीको अपनी वात समझाते हुए 
कहा : “कताई-बुनाई केन्द्र ग्रामीण जनताके लिए एक प्रकारकी स्थायी प्रदर्शनी 
होगा । खुदाई खिदमतगारोंके आश्रममें हम उनके आगे आत्म-निर्भरताका एक 
आदर्श रखंगे । हम केवल वही वस्त्र पहनेंगे जिसका कि हम स्वयं उत्पादन की 
हम केवल वही फल और सब्जियाँ खायँंगे जिनको हम स्वयं अपने यहाँ उगायेंगे । 

दूसरी यात्रा 

यहाँ हम दूधके लिए एक छोटीसी डेरी खोलगे । जिस वस्तुका हम स्वयं उत्पा- 
दन नहीं कर सकंगे, उसका हम प्रयोग नहीं करेंगे ।'' 

गांधीजीने उनकी वबातपर टिप्पणी की: “में आपको इसके अलावा एक 
सुझाव और दूंगा । खुदाई खिदमतगारोंके लिए आप जो झोंपड़ियाँ बनवायें, उनको 
तेयार करनेमें स्वयं हिस्सा लें, स्वयं श्रम करें ।” “मेरा भी यही विचार है ।” 
खान अब्दुल ग़फफ़ार खाँने कहा । 

कार्यकरत्ताओंके पहले दकको समुचित रूपसे प्रशिक्षित करनेके लिए गांघीजी- 
ने यह सुझाव दिया कि “कुछ खुदाई खिदमतगारोंको वर्धा भेजा जा सकता हैं, 
जहाँ कि वे खादीके विज्ञानमें निपुण होनेके अतिरिक्त प्राथमिक उपचार और 
स्वास्थ्य-विज्ञान, सफ़ाई, गाँवोंके उत्थानका कार्य और हिन्दुस्तानीकी प्रारम्भिक 
शिक्षा भी ग्रहण कर सकते हैं । वहाँ वे वुनियादी ताछलीमकी शिक्षा भी प्राप्त कर 
सकते हैं ताकि वे यहाँ वापस आकर सामूहिक शिक्षाका कार्य अपने हाथोंमें ले 
सके । परन्तु यह कार्य तवतक प्रगति नहीं कर सकेगा जवतक आप इस दिद्या- 
में स्वयं उनका नेतृत्व न करेंगे और आप स्वयं इन सब वातोंम कुशलता प्राप्त 
नहीं कर लेगे | 

“और सबसे अंतमें', गांधीजीने कहा, “यदि आप अपने आश्रममें समयकी 
पावन्दीका नियम छाग नहीं करेंगे तो आपका कोई कार्य नहीं हो सकेगा । वहाँ- 
की एक नियमित दिनचर्या होनी चाहिए और जागनेका, सो नेका, खाना खानेका, 
काम करनेका और आराम करनेंका एक निश्चित समय होना चाहिए । इन 
नियमोंका कठोरताके साथ पालन होना चाहिए । में समयकी नियमितताको सबसे 
अधिक महत्त्व देता हूँ । वास्तवमें वह अहिसाका ही एक उप-सिद्धान्त हैं ।* 

इसके वाद वे लोग सीमाके उस पारके हमलोंकी समस्यापर चर्चा करने 
लगे । प्रश्न यह था कि खुदाई खिदमतगार उनको रोकनेके मिशनको किस प्रकार 
कार्यान्वित करें । खान अब्दुल गफ्फ़ार खाँका विचार यह था किवहाँ पुलिस ओर 
फोज़ रहनेके कारण यह काम वहुत कठिन हो गया हैँ । वें प्री तरहसे लोकप्रिय 
सरकारके नियंत्रणमें नहीं हैँ और उनकी उपस्थितिने वहाँ दुृहरे शासनकी सारी 
बुराइयाँ पंदा कर दी हैं। “अधिकारी हमारे साथ पूरे हृदयसे सहयोग करें और 
यदि वे ऐसा न करें तो किसी एक ज़िलेसे पुलिस और सेनाकी शक्तिको खींच 
लें। उस जिलेमें हमारे खुदाई खिदमतगार शान्ति-व्यवस्था अपने हाथोंमें ले 
लगे । 

परन्तु गांधीजी इससे सहमत नहीं थे । “मैं यह स्पष्ट रूपसे स्वीकार करता 

खान अब्दुल ग़फ्फ़ार खाँ 

हूँ कि में अधिकारियोंसे किसी हादिक सहयोगको अपेक्षा नहीं करता । हमारे 
उद्देश्यपर न सही, वे हमारी योग्यतापर भरोसा नहीं करेंगे । उनसे यह अपेक्षा 
करना कि वे हमारे विश्वासपर अपनी पुलिसको हटा लेंगे, उनसे अत्यधिक आशा 
करना हैं । अहिंसा एक विश्वव्यापी सिद्धान्त हैं और उसकी प्रवृत्ति किसी प्रति- 
कूल वातावरणके द्वारा संकुचित नहीं होती। हमारी अहिंसाकी सफलता यदि 
अधिकारियोंकी कृपापर निर्भर होगी तो वह वस्तुतः एक पोली, नि:सार वस्तु 
होगी जिसका कुछ भी मूल्य नहीं होगा । हम जनताके ऊपर पूरा नियंत्रण रख 
सकते हैं और उस स्थितिमें पुलिस और फौज हमें कोई हानि नहीं पहुँचा सकती । 
इसके पश्चात्‌ उन्होंने प्रिस ऑफ वेल्सके आगमनके समयमें हुए वम्बईके दंगेका 
उल्लेख करते हुए कहा कि जब कांग्रेसने तत्काल स्थितिको अपने काबूमें कर लिया 
तब पुलिस और सेनानें समझ लिया कि यहाँ अब हमारा कोई काम नहीं 
रहा । 

खान अब्दुल ग़पफ़ार खाँने उन्हें बीचमें टोककर कहा, “लेकिन कठिनाई तो 
यह है कि हमलावरोंमेंसे अधिकांश दुश्चरित्र हैं जिनको कि ब्विटिश भारतसे 
निष्कासित कर दिया गया है | इन लोगोंके साथ हम सम्पर्क भी कायम नहीं कर 
सकते क्‍योंकि अधिकारी मझे या हमारे कार्यकर्त्ताओंको उस कवाइली क्षेत्रमें जाने- 
की अनुमति नहीं देंगे । 

गांधीजीने अपनी बातको स्पष्ट किया ; “वे अनुमति देंगे और में कहता हूँ 
कि उनको अनुमति देनी ही होगी परन्तु इसके लिए हमको खुदाई खिदमतगारों- 
की संस्थाको वास्तवमें, सच्चे ईइवरके सेवकोंका दल बनानेकी आवश्यकता हें; 
ऐसे लोग जिनके लिए अहिसा एक जीवन-श्रद्धा हो । अहिसा एक बहुत ऊँचे दर्जे- 
का सक्रिय सिद्धान्त हैं। वह आत्मिक बल है अथवा वह हममें विद्यमान परमात्मा 
की शक्ति है। अपूर्ण मानव उस दिव्य सारको, उसको समग्र रूपमें ग्रहण कर सकने 
में समर्थ नहीं है । वह उसकी पूर्ण ज्योतिको सहन भी नहीं कर सकता । लेकिन 
जब उसका एक अति लघु अंश भी हमारे भीतर सक्रिय हो जाता हैं तव वह 
आश्चर्यजनक कार्य करके दिखलाता हैं । आकाझञमें स्थित सूर्य अपनी जीवनदायी 
ऊष्मासे ब्रह्मांडकों भर देता है लेकिन यदि कोई उसके बहुत निकट चल्ग जायगा 
तो वह उसको जलाकर भस्म कर देंगा। यही बात परमात्माके साथ भी है । 
जिस सीमातक हम अहिसाका अनुभव करते हैं, उस सीमातक हम ईश्व र-तुल्य हो 
जाते हैं परन्तु हम पूर्ण ईश्वर कभी नहीं हो सकते | अहिसा क्रियाशील रेडियमके 
समान हैं । उसका एक अति लघु अंश, जिसमें दुर्दम्य वृद्धि छिपी है, निरन्तर, 

दूसरी यात्रा 
मौन, अदृश्य रूपमें तबतक अपना कार्य करता रहता है जवतक कि वह समस्त 
रोगयुक्त तन्तु-सम्‌हको स्वस्थ नहीं बना देता । इसी प्रकार अहिंसाका एक लघु 
अन्त;:कण भी अदृश्य, अनवरत रूपसे अपना सूक्ष्म कार्य करता रहता हैं और परे 
समाजमें खमीर उठा देता है 

“वह अपने कार्यमें आत्म-निर्भर हैं । आत्मा मृत्युके वाद भी टिकी रहती 
है । उसका अस्तित्व भौतिक देहपर निर्भर नहीं है । ठीक इसी प्रकार अहिसा या 
आत्मिक वलको भी अपने प्रसार या प्रभावके हेतु भौतिक साधनोंकी आवश्यकता 
प्रतीत नहीं होती । वह उनसे स्वतंत्र, अपना कार्य करता रहता है । वह देश 
और कालका अतिक्रमण कर जाता है । 

“और इसलिए इसका परिणाम यह होता है कि अहिसा यदि किसी एक 
स्थानपर सफलताके साथ प्रतिप्ठित हो जाती है तो उसका प्रभाव सर्वत्र फेल 
जाता हैं। जबतक उत्मंजईमें डकंतीकी एक भी घटना होती हैं तवतक में यह 
कहँगा कि हमारी अहिसा सच्ची नहीं है । 

“अहिसाका आचरण इस मूल सिद्धान्तपर आधारित है कि जो तुम्हारे अपने 
लिए भला है वह समस्त विश्वके लिए समान रूपसे भला होगा । समस्त मानव- 
जाति सार-रूपमें समान हैं । जो कुछ मेरे लिए सम्भव है, वह प्रत्येक व्यक्तिके 
लिए सम्भव है । तर्ककी इसी रेखापर आगे बढ़नेसे मं इस निष्कर्पपर पह्ेचा हूँ 
कि यदि में किसी ग्राम-विशेषकी विभिन्‍न समस्याओंका अहिसात्मक ढंगसे हल 
खोज लेता हूँ तो उससे मुझे जो सीख मिलेगी, वह मुझे भारतकी उसी प्रकार 
की समस्त समस्याओंको अहिसात्मक ढंगसे सुरूझानेके योग्य वनायेगी । 

“और इसलिए मैने सेवाग्राममें स्थायी रूपसे रहनेका निगव्चय कर लिया हैं । 
सेवाग्राममें मेरा प्रवास मेरे लिए एक शिक्षा रहा हैं । वहाँ हरिजनोंसे मुझे जो 
अनुभव मिला हैं उसने मझे हिन्दू-मुस्लिम समस्याका एक आदर्श समाधान दिया 
है । इस समाधानकों समझौतोंकी ज़रूरत नहीं हैं। और इसलिए यदि आप 
उत्मंज़ईमें सव कुछ ठीक कर लेते हैँ तो आपकी सारी समस्या सुलझ जायगी । 
यहाँतक कि आपके और अंग्रेजोंके इन सम्बन्धोंका रूप भी बदल जायगा। वे 
निर्मल; निष्कपट हो जायेंगे, यदि हम उनको यह बतला सके कि हमें वास्तवमें 
उनकी उस सुरक्षाकी आवश्यकता नहीं हैं जिसके लिए उन्होंने पुलिस और सेनाका 
इतना दिखावा खड़ा कर रखा हैं । 

परन्तु खान अब्दुल ग़फ्फ़ार खाँके मनमें एक सन्देह था । प्रत्येक गाँवमें कुछ 
ऐसे स्वार्थी ओर शोषक तत्त्व हैं जो अपने स्वार्थोंको पूरा करनेंके लिए किसी भी 

खान अब्दुल ग़फ्फ़ार खाँ 
सीमातक जानेके लिए तेयार हैं । क्या उनकी बिलकुल उपेक्षा करके आगे बढ़ा 
जाय या उनको भी सुधारनेकी दिशञामें प्रयत्न किये जाये ? 

“उनमेंसे कुछको अन्तमें छोड़ा जा सकता हैं ।” गांधीजीने कहा, “लेकिन 
हमें किसीको सर्वथाके लिए त्याज्य नहीं समझना होगा । हमारी कोशिश यह होनी 
चाहिए कि बुरे काम करनेवाले व्यक्तिके मनोविज्ञानका भी अध्ययन करें । बहुत 
बार वह परिस्थितियोंका शिकार भी होता हैँ । धर्य और सहानुभूतिके रास्तेसे 
हम उन लोगोंमेंसे कुछको तो न्यायके पक्षमें ला ही सकते हैं । इसके अतिरिक्त 
हमे यह बात भी न भूलनी चाहिए कि भलछा ही स्वेच्छासे या किसी दवावसे बुरे- 
को प्रश्नय देता हैं । केवल सत्य ही आत्म-पोषित है । अंतिम प्रयोगके रूपमें हम 
दुष्कर्मी व्यक्तिसि अपना सारा सहयोग हटाकर और उसको बिलकुल अकेला छोड़ 
कर उसकी बुराईकी शक्तिका अवरोध कर सकते हैं । 

“यह सार-रूपमें अहिसात्मक असहयोगका. सिद्धान्त हैं । इसके लिए यह अति 
आवश्यक हैँ कि यह मूल रूपसे प्रमकी भावनासे प्रेरित होकर किया जाय । इसका 
उद्देश्य विपक्षीको दण्ड देना नहीं है और न उसको किसी प्रकारका आघात पहेँ- 
चाना ही हैं । यहाँतक कि जब हम उससे असहयोग करें तब भी उसे हम यह 
अनुभव कराते रहें कि हममें उसके प्रति मेत्नीकी भावना है । जब भी हमारे लिए 
सम्भव हो या जब भी हमें अवसर मिले हम मानवीयताके साथ उसकी सेवा करके 
उसके हृदयतक पहुँचनेका प्रयत्न करते रहें । वास्तवमें अहिसाका वैज्ञानिक परी- 
क्षण यही हँ कि अहिसाका द्वन्द्र अपने पीछे कोई द्वेपभाव न छोड़े और अन्‍्तमें 
शत्रु मित्रमें बदल जायें । दक्षिण अफ्रीकार्में जनरल स्मट्सके साथ मेरा यही अनु- 
भव रहा प्रारम्भमें वें मेरे घोर विरोधी और आलोचक थे । आज वे मेरे स्नेही 
मित्रोंमेंसे एक हैं । लगातार आठ वर्षतक हम एक-दूसरेके विपक्षी रहे । लेकिन 
वे ही थे जो दूसरी वार गोलमेज़ परिपद्‌्में व्यक्तिगत और सार्वजनिक रूपमें मेरे 
पक्षमें रहे और जिन्होंने मुझे पूरा सहारा दिया । ऐसी ही अनेक घटनाएं हैं । में 
तो केवल एक ही आपको बतला रहा हूँ । 

“समय परिवर्तित होता हे और प्रणालियाँ नष्ट हो जाती हैं परन्तु मेरा 
विश्वास हे कि केवछ अहिसा और उसपर आधारित समस्त वस्तुएँ अन्ततक ;ं 
रहेंगी । उश्नीस सौ वर्ष वीते जब कि ईसाई धर्म जन्मा था | ईसामसीहका प्रभाव- 
काल तो केवल तीन अत्यल्प वर्षोका रहा। उनके अपने समयमें भी उनकी 
शिक्षाओंकों गलत ढद्भसे समझा जाता रहा । उनकी झिक्षाका मूल है, 'अपने गात्रु 
को प्यार करो । लेकिन आजकी ईसाइयत उसे स्वीकार नहीं कर रही हैं, 

दूसरो यात्रा 
लेकिन एक व्यक्तिकी शिक्षाके मूल सिद्धांतके प्रसारके लिए १९०० वर्ष होते ही 
कितने हैं ? 

“इसके वाद छ: शताब्दियोंने करवट ली और मज््चपर इस्लाम प्रकट हुआ । 
बहुतसे मुसलमान मुझे यह कहनेकी इज़ाजत भी न देंगे कि इस्लाम, जेसा कि 
उसका डब्दार्थ है, पवित्र शान्ति हैं। कुरानका अध्ययन करनेंसे मुझे यह पूरा 
विश्वास हो गया कि इस्लामका मूलाधार हिंसा नहीं है । लेकिन यहाँ भी वही 
वात है । समयके चक्रमें तेरह सौ वर्ष एक लघु बिन्दुके समान हैं। मुझे इस बातकी 
प्री प्रतीति हो चुकी हैं कि जिस हृदतक इन दोनों महान्‌ धर्मोके अनुयायी अहिसा- 
की मल शिक्षाको ग्रहण करेंगे, उसी सीमातक ये दोनों सजीव रहेंगे परन्तु यह 
केवल बुद्धिसे पकड़नेकी वात नहीं है। इसे मनमें गहरा पैठना चाहिए ।* 

सुनहला पुल 
१९३८ 


अगले सप्ताहमें कोहाट, वन्‍नू और डेरा इस्माईल खाँके श्रमपूर्ण दौरेका व्यस्त 
कार्यक्रम रहा । नित्य पिछले दिनसे सफ़रकी दूरी बढ़ जाती थी। मोटरकी 
यात्रा अब अधिक थकान पंदा करने छूगी थी । गांधीजी पेशावर और मरदानके 
शुद्ध पख्तू भाषी ज़िलोंसे, जिनको लाल कुर्तीवालोंके जिले” कहा जाता था, ज्यों- 
ज्यों दक्षिणनी ओर बढ़ते जा रहे थे त्यों-त्यों उनको कोलाहलपूर्ण और कम अनु- 
शासित भीड़ें मिलती जा रही थीं। इस शोर-गुरूके कारण सार्वजनिक सभाओं में 
उनके ऊपर और भी ज़ोर पड़ रहा था। गांधीजीने केवल खुदाई खिदमतगारों- 
की सभाओंमें चर्चा करना अधिक पसन्द किया होता लेकिन उनको ख़ान अब्दुल 
ग़पफ़ार खाँके अनुनय और अनुरोधके आगे झुकना पड़ा, जो रमजानके ब्रतके 
बावजूद स्वयं भी विश्वाम नहीं ले रहे थे । 

कोहाटसे चलनेसे पहले खान अब्दुल ग़पफ़ार खाँने यह निश्चय किया कि 
उनके साथ खुदाई खिदमतगारोंकी एक टोली भी रहेगी । वह शेष दौरेमें गांधी- 
जीके साथ चलेगी । कोहाट ज़िला सीमा-प्रान्तके हृदय भागमें पड़ता हैं । कोहाट- 
का शहर और छावनी, जो तहसीलके पश्चिमके भागमें हैं, पेशावरसे चालीस मील 
की दूरीपर उस सड़कपर हैँ जो कोहाट दरेंके अफरीदियोंके इलाकेमेंसे होकर गुज- 
रती है। कोहाटका दर्रा खेबरके दर जितना लम्बा नहीं हैं परन्तु उसका धरातल 
खंबरसे विषम हैँ और उसका प्राकृत सौन्दर्य खेबरकी अपेक्षा चित्तको अपनी 
ओर अधिक आकर्षित करता हैं । 

खान अब्दुल ग़पफ़ार खरा इस भू-खण्डके प्राकृतिक दृश्योंकी रमणीयताको 
मुग्ध होकर देखते जा रहे थे । सहसा नीचे घाटीमें एक छोटी-सी सादी स्वच्छ 
झोपड़ीकी ओर इशारा करके वे वोल उठे, 'देखिए, यह रहा अजब खाँका मकान ।' 
गांधीजीके निजी सचिव श्री प्यारेलालने पूछा, 'कौन अजब खाँ ? मोली एलिसका 
अपहरण करनेवाला ? वह कुख्यात व्यक्ति जिसे कानूननें अपनी रक्षासे वंचित कर 
दिया और जिसने सीमाप्रान्तमें फांसीकी तख््तीपर अपने अपराधका दण्ड या ?' 
खान अब्दुल ग़पफ़ार खाँ हँसे, 'मर गया ? फांसी चढ़ गया ? नहीं तो, वह तो 
अभीतक जीवित हैँ और तुकिस्तानकी सीमापर जाकर कहीं बस गया है । वह 

कोई दुष्ट व्यक्ति भी नहीं था । इसके वाद उन्होंने अजव खाँकी सारी घटना 
सुनायी । यह कहानी उनको किसी ऐसे प्रत्यक्षदर्शीनी सुनायी थी जो दोनों सम्ब- 
न्धित पक्षोंकी अच्छी तरहसे जानता था। खान अब्दुल ग़फ्फ़ार खाँकी दृष्टिमें 
अजब खाँ एक निरपराघध व्यक्ति था। अजब स्राँ एक तोप खींचनेवाला था। उसके 
घरपर अंग्रेजी फ़ौजके एक मेजरने छापा मारा । “तुम और जो चाहो करो लेकिन 
अगर तुम जनानखानेकी ओर गये और तुमने किसी स्त्रीको स्पर्श किया तो आज 
में तुम्हारा हिसाव साफ़ कर दूँगा। अजब खाँने मेजरकों चेतावनी देते हुए 
कहा । मेजर हँसा और वह जनानखानेकी स्त्रियोंको वेपर्द करनेके लिए धृष्टता- 
पूर्वक उस ओर बढ़ा । अजब खाँ अपने वचनका धनी निकला । पठानोंको हिसाव 
साफ़ करनेका जो एक ही तरीक़ा आता है, उसीसे मेंजरका भी हिसाव तय कर 
दिया गया। पूरा वृत्तांत सुनाकर अंतमें खान अब्दुल ग़पफ़ार खाँने टिप्पणी 
की : “और मिस एलिस जबतक अजब खाँकी अभिरक्षामें रहीं तवतक उसने 
उनके साथ कंसा व्यवहार किया यह आप किसीसे भी पृछ सकते हैं । स्वयं मिस 
एलिसने इसकी साक्षी दी हैं । अजब खाँकी जगह कोई भी गोरा होता तो वह 
मोली एलिसको इससे अधिक इज्ज़तके साथ नहीं रख सकता था । 

उस दिन कोहाटमे कई प्रतिनिधिमंडलोंने आकर गांधीजीसे भेंट की। 
गांधीजीने उनके प्रति सहानुभूति दिखलाते हुए उन्हें आश्वासन दिया और कहा 
कि वे सम्बन्धित विषयोंपर पेशावरमें उनके मुख्य मंत्रीसे बातचीत करेंगे । २२ 
अक्तूबरकों कोहाटके नागरिकोंकी ओरसे कोहाट जिला कांग्रेस समितिने गांघी- 
जीको एक मान-पत्र भेंट किया । इस अवसरपर संब्याके समय नगरके बाहर एक 
रमणीक स्थानपर कई संस्थाओंकी ओरसे एक सार्वजनिक सभाका आयोजन किया 
गया था। अपनो मुलाकातोंमें विभिन्‍न प्रतिनिधिमंडलोंने गांधीजीके आगे अपनी 
जो कठिनाइयाँ उपस्थित की थीं, उनका उल्लेख करते हुए उन्होंने कहा, “आप- 
की कठिनाइयों और आपके कटष्टोंसे परिचित होनेके लिए मेंने आपको एक घंटेसे 
अधिक समय दिया परन्तु आपके आगे में यह स्वीकार कर रहा हूँ कि में अब इन 
मामलोंको अपने हाथोंमें लेनेंके योग्य नहीं रह गया हूँ । एक ओर मेरे ऊपर धीरे- 
धीरे बुढ़ापा घिरता आ रहा हैं और दूसरी ओर मेरे ऊपर तरह-तरहकी जिम्में- 
दारियाँ भी आती जा रही हैं । मुझे इस बातका भय है कि यदि मैंने एक साथ 
ही वहुतसे मामलोंकों अपने हाथोंमें ले लिया तो में अपनी अपेक्षाकृत महत्त्वपूर्ण 
ज़िम्मेदारियोंको न्‍्यायोचित रूपसे पूरा नहीं कर पाऊँगा । इन सबमें भो में खुदाई 
खिदमतगारोंकी जिम्मेदारीको अपनी सबसे बड़ी ज़िम्मेदारी समझ रहा हूँ । यदि 

बादशाह ख़ानके सहयोगसे में उसे पूरी तरहसे निबाह लेता हूँ तो में यह अनुभव 
करूँगा कि मेरे जीवनके अंतिम वर्ष ब्यर्थ नहीं हुए । 

“मुझे पूरी आशा है कि खुदाई खिदमतगार स्वराज्यके संग्रामके पूर्ण अहिसा- 
ब्रती सैनिक बन जायेंगे । लेकिन यह वात सुनकर लोग मुझपर हँसते हैँ । उनके 
उपहासका मेरे ऊपर कोई प्रभाव नहीं है। अहिंसा शरीरका नहीं बल्कि आत्माका 
एक गुण हैं । जब इसका केन्द्रीय अभिप्राय आपके अस्तित्वमें समाहित हो जायगा 
तो शेप समस्त स्वतः ही उसके पीछे चला आयेगा । खुदाई भिदमतगारोंकी 
मनुष्य-प्रकृति मेरी प्रकृतिसे अलग नहीं है । जब में किसी सीमातक अहिसाका 
अभ्यास कर सकता हूँ तो मुझको विश्वास है कि खुदाई खिदमतगार भी इसका 
अभ्यास कर सकते हैं या कोई भी इसका अभ्यास कर सकता हैं । इसलिए हम 
सब मिलकर सर्वशक्तिमान्‌ प्रभुसे प्रार्थना करें कि खुदाई खिदमतगारोंको लेकर 
मेंने जो सपना देखा है, वे उसको सच्चा बनायें ।* 

गांधीजीने खुदाई खिदमतगारोंके अधिकारियोंसे काफ़ी देरतक वातचीत की । 
इस चर्चाम गांधीजीने उनके मनमें यह वात बठानेकी कोशिश की कि जिस मार्ग 
को उन्होंने अपनाया है, वह बहुत कठिन है | वे बहुधा जो बात कहा करते थे 
उसीको उन्होंने फिर दृहराया कि अपनी सशस्त्र वीरताके लिए प्रख्यात पठान 
जिस दिन शस्त्रोंका परित्याग करके वास्तवमें अहिसाको ग्रहण कर लेगा वह दिन 
भारत और विद्वके इतिहासमें एक अत्यन्त महत्त्वपूर्ण दिवस सिद्ध होगा । “आप 
जो कुछ भी कहिए, सारे भारतमें आज जन-साधारणकी दृष्टिमें पणान एक डर 
उत्पन्त करनेवाला व्यक्ति समझा जाता हैं । गुजरात और काठियावाड़के बच्चे 
पठानका नाम सुनते ही भयसे पीले पड़ जाते हैं । सावरमती आश्रममें हम लोग 
बालकोंको निडर बनानेकी शिक्षा दिया करते हैँ लेकिन यह स्वीकार करनेमें 
मुझको लज्जा आती है कि अपने सारे प्रयत्नोंके वाद भी हम उन्त बालकोंके हृदय 
से पठानका भय दूर करनेमें सफल नहीं हुए । बहुत चेष्टा करनेपर भी मैं आश्रम- 
की कन्याओंके मनमें यह बात न बैठा सका कि उनको पठानसे नहीं डरना 
चाहिए । उन्होंने अपनी निडरता दिखलानेकी कोशिश भी की परन्तु वह एक 
दिखावेकी; वाहरी वस्तु थी । अन्तरका विश्वास नहीं । साम्प्रदायिक दंगोंके दिनों 
में यदि उनको यह खबर लग जाती कि मुहल्लेमें अकस्मात्‌ कोई पठान आ गया 
है तो वे घरसे बाहर निकलनेका साहस भी नहीं करती थीं । उनके मनमें यह 
भय घर कर गया था कि कहीं कोई उनका अपहरण न कर ले ।” 

“मैने लड़कियोंसे कहा कि उनको अपहरण हो जानेपर भी भयकी आवद्य- 

कता नहीं हैं । उस अवस्थामें उनको अपहरण करनेवाले व्यक्तिके आत्माभिमान 
और विवेककों जाग्रत करना चाहिए और उससे कहना चाहिए कि अपनी वहिन- 
के समान लड़कीसे अभद्र व्यवहार करना पुरुषणोचित शौर्य नहीं है । उनकी इस 
प्राथनाके वाद भी यदि अपहरणकर्त्ता अपने क॒त्सित इरादेको नहों बदलता तो जेसा 
कि एक दिन सबको मरना ही है, वें भी अपनी जिद्वाकों काटकर अपने जीवन 
का अंत कर सकती हैं । लूँकिन यह निश्चित हैं कि किसी भी स्थितिमें उनको 
समर्पण नहीं करना है । लड़कियाँ बोलों, आपका कहना सच हैं लेकिन ये सब 
हमारे लिए नयी वातें हैं। हमें अपने ऊपर इतना विश्वास नहीं हैं कि ऐसा अव- 
सर आ जानेपर हम यह कर भी सकंगी। जब आश्रमकी लड़कियोंके मनमें इतना 
भय है तो औरोंकी बात में क्या कहूँ ? इसलिए जब में यह सुनता हूँ कि पठानोंमें 
खुदाई खिदमतगारोंकी एक ऐसी संस्था खड़ी हुई हें जिसने कि हिसाका पूर्ण रूपसे 
त्याग कर दिया है तब में यह नहीं समझ पाता कि इस बातके ऊपर विश्वास भी 

किया जाय या नहीं ? 

इसके बाद गांबीजीने श्रोताओंसे प्रश्न किया कि हिसाके त्यागका अर्थ क्या 
हैं और जिस पुरुषने हिसाकों अपने हृदयसे निकाल दिया हैं उसके लक्षण क्‍या 
हैं ? फिर स्वयं उन्होंने कहा कि “नाम रख लेने या वर्दी पहन लेनेसे कोई खुदाई 
खिदमतगार नहीं हो जाता । उसके लिए अहिंसाके एक नियमित प्रशिक्षणको 
आवश्यकता होती है । यूरोपमें, जहाँ कि लोगोंने मानव-ह॒त्याके कार्यकों एक उच्च 
पेशे जंसा गौरव दिया हैं, विनाशके विज्ञानकों पूर्ण करनेके लिए करोड़ों रुपये 
व्यय किये जा रहे हैं । वहाँके सर्वश्रेष्ठ वैज्ञानिकोंको इस क्षेत्रमं आकर काम करनें- 
को विवश किया जा रहा हैं । यहाँतक कि उनको शिक्षा-पद्धति भी इसी बिन्दु 
पर केन्द्रित होती जा रही है | वें अपने विछास और शारीरिक सुखके साधनोंपर 
अपार घन-राशि व्यय किया करते हैँ। ये वस्तुएँ उनके आदर्शका एक अंग वन 
गयी हैं । इसके विपरीत एक ईर्वरके पुरुष या खुदाई खिदमतगारका यह कत्तंब्य 
होना चाहिए कि वह पविन्न रहें, उद्योगशील रहें और प्राणीमात्रकी सेवामें कठोर 
श्रम करे । आप अपने निकटके ईइ्वरके प्राणियोंकी सेवा करते हुए यह भाँपसकते 
श् कि आपने अहिसामें कितनी प्रगति की है और अहिसामें स्वयं कितनी शक्ति 
हैं ? इस शक्तिको घारण करके एक अकेला व्यक्ति सारे संसारके मुकावलेमें खड़ा 
हो सकता हैँ | तलवारके बलपर यह सम्भव नहीं है ।” 

अबतक अहिंसा सविनय आज्ञा भंगकी एक पर्यायवाची रहीं हैं और अपने 
अहिंसात्मक तरीकेसे उसने इसका जुर्माना भी चुकाया है। गांघीजीने लोगोंसे कहा 

कि में आप लोगोंसे यह कहना चाहता हूँ और यही बात मैं स्वाबोमें भी कह चुका 
हूँ कि यद्यपि अहिसा सविनय आज्ञा-भंगके कार्यक्रममें सम्मिलित थी तथापि उसका 
मूल प्रयोजन एक नेतिक अधिकार अथवा एक योग्यता प्राप्त करना था जिसकी 
कि एक सत्याग्रहीसे पर्व-अपेक्षा की जाती हैं । यह योग्यता अहिंसाका प्रशिक्षण 
लेनेंवाले व्यक्तिके साथ प्रारम्भसे ही चलती है। सत्याग्रहकी लड़ाईमें सविनय 
आज्ञा-भंग अन्त है, प्रारम्भ नहीं । 'वह्‌ आखिरी कदम है, पहला नहीं ।' उस 
समय जनताके मन्तमें सरकारके प्रति एक कातरतापूर्ण भय भरा हुआ था । उसको 
दूर करनेके लिए उन्होंने सत्याग्रह या सबविनय आज्ञा-भंगका मार्ग अपनाया था । 
लेकिन वह एक तुरन्त असर डालनेवाली दवा थी। गांधीजीने कहा, एक चिकि- 
त्सक, जो शक्तिशाली दवाओंको काममें लाता है, यह भरी भाँति जानता है कि 
ऐसी दवाको ठीक किस स्थितिमें रोक देना चाहिए । जो ऐसा नहीं जानता वह थधैर्य 
खो बठता हैं । एक चिकित्सककी भाँति मैंने अप्रैछ सन्‌ १९३४ में सविनय आज्ञा 
भंगको तत्काल वापस ले लिया और उपयुक्त समयके लिए उसे केवल अपने लिए 
सीमित कर लिया । यह्‌ सव समय रहते हो गया । इसलिए मैं यह चाहता हूँ कि 
आप सविनय आज्ञा-भंगको कुछ समयके लिए भूल ही जाये ।” गांधीजीनें बल 
देकर कहा । इसके बाद उन्होंने विस्तारके साथ यह बतलाया कि ईइवरकी सेवा 
कंसे की जा सकती है । उन्होंने कहा कि हम ईइवरके प्राणियोंकी सेवा करके ही 
उसकी सेवा कर सकते हैं । गांधीजीनें कहा कि लोग इसे उनका एक अंधविश्वास 
कह सकते हैं परन्तु उन्होंने प्रत्येक कार्यके पीछे ईश्वरीय प्रेरणा खोजनेकी एक 
आदत बना ली हूँ । उन्होंने कहा, “इसीलिए मेंने वादशाह खानके दिये गये नाम 
खुदाई खिदमतगार' में भी एक ईश्वरीय प्रेरणा देखी । उन्होंने आपको सत्याग्रही 
नहीं बल्कि ईश्वरका एक सेवक कहा ।' 

“लेकिन ईद्वरकी सेवा कँसे की जाय ? वह तो अव्यक्त है, निराकार हैं और 
उसको किसी व्यक्तिगत सेवाकी आवश्यकता नहीं है । हम उसके रचे हुए प्राणियों 
की सेवाके द्वारा ही उसकी सेवा कर सकते हैं । उर्दमें एक कविता है जिसका 
भाव यह हैं, मनुष्य कभी ईद्वर नहीं बन सकता लेकिन वह अपने मूलमें उसकी 
ईद्वरीयतासे अलग भी नहीं हैं । हम अपने गाँवको ही अपना संसार बना लें । 
हम उसके निवासियोंको जो सेवा करेंगे वही ईश्वरको सेवा होगी | खुदाई खिद- 
मतगारोंका कार्य होना चाहिए, बेका रोंको काम देकर, उन्हें उनकी बेकारीसे छुट- 
कारा दिलाना, रोगियोंकी सेवा-शुश्रूषा करता, उनकी गन्दी आदतोंको छुड़ाना 
ओर उनको स्वच्छताके साथ सादा स्वस्थ जीवन बितानेकी शिक्षा देना | एक 

खुदाई खिदमतगार इन सब कार्योको करते समय यह सोचेगा कि वह ईइ्वरकी 
ही सेवा कर रहा हैं अतः उसकी सेवा किसी वेतनभोगी कर्मचारीकी अपेक्षा 
अधिक श्रम और अधिक चिन्ताके साथ होगी ।' 

अन्तमें गांधीजीने कुछ व्यावहारिक सुझाव दिये । उन्होंने कहा, “एक खुदाई 
खिदमतगार अपने समयको ईश्वरकी एक अमानत समझे और अपने प्रत्येक मिनट- 
का कड़ाईके साथ हिसाव रखें। आलसीपन या निरर्थक कार्योमें एक भी क्षण 
खोना ईश्वरके निकट एक पाप हैं । यह वसा ही है ज॑सा कि चोरी करना । यदि 
किसी खुदाई खिदमतगारकों भूमिका टुकड़ा भी मिल जायगा तो वह अपने 
लिए नहीं बल्कि निराश्चितों और ज़रूरतमन्दोंके लिए उसमें फल अथवा सब्जी 
उगा लेगा और इस प्रकार उसका उपयोग कर लेगा । यदि वह आहलस्यमें घर- 
पर बैठा रहना चाहेगा और कुछ काम न करना चाहेंगा क्‍योंकि उसके मां- 
बापके पास काफ़ी पँसा हे और वह इस योग्य हैँ कि वाज़ारसे खानें-पीनेकी 
सामग्री ओर सब्जियाँ खरीद सकता हैँ तो उस समय वह अपने मनमें यह तर्क 
करेगा कि वाज़ारसे सामान लाना रोककर मैंने किसी ग़रीबको उसकी आयसे 
वंचित कर दिया और उस वस्तुको चुरा लिया जो कि ईश्वरकी है । एक खुदाई 
खिदमतगार किसी वस्तुकों खरीदनेसे पहले अपने आपसे पूछेगा कि इसकी किसी 
अन्य मनुष्यको मुझसे अधिक तो आवश्यकता नहीं हैं ? मान लीजिए कोई उसके 
आगे अनेंक ब्यंजनोंसे भरी हुई थाली लाकर रख देता हैं और संयोगवश उसी 
समय वहाँ कोई ऐसा आदमी आ जाता है जो भूखसे मर रहा है तो वह पहले 
उस व्यक्तिकी भूखकी ओर ध्यान देगा । वह पहले उसे खाना खिलायेगा और 
बादमें उस थालीमेंसे अपना भाग लेगा ।* 

कोहाटसे पश्चिममें छब्वीस मीलकी दूरीपर एक कस्वा हंगू हैं । वहीं तह- 
सीलका मुख्यालय भी हैँ । गांधीजी दूसरे दित वहाँ गये । वहाँ उन्तको एक मान- 
पत्र भेंट किया गया जिसमें यह कहा गया था कि भारतकी स्वाधीनताकी चाबी 
सीमाप्रान्तके पास हे । गांधीजीनें इस कथनसे सहमत होते हुए उसमें इतना और 
जोड़ दिया कि सीमाप्रान्तमें भी यह चाबी खुदाई खिदमतगारोंके पास हैं । उन्होंने 
कहा, 'जिस प्रकार गुलाब अपनी सुगन्धसे सारे वायुमंडलको भर देता हँ उसी 
प्रकार जब एक लाख खुदाई खिदमतगार वास्तवमें अहिसाका ब्रत ले लेंगे तो 
उसकी सुगन्ध समस्त भारतमें उत्तरसे दक्षिणतक और पूर्वले पश्चिमतक फेल 


जायगी । वह दासताके उस रोगको नष्ट कर देगी जिससे यह सारा देश 
पीड़ित हैं ।' 

हँगमें गांधीजीनें खुदाई खिदमतगारोंकी एक सभामें भाषण किया। मार्गमें 
उनको नसरत खेलमें एक अभिनन्दन-पत्र भेंट किया गया था, जिसमें विगत 
स्वाधीनता संग्रामका उल्लेख किया गया था। गांधीजीने उसका ज़िक्र करते हुए 
कहा : 'में आप लोगोंसे यह कह देना चाहता हूँ कि सविनय आज्ञा-भंग आ भी 
सकता है और जा भी सकता है परन्तु हमारी स्वाधीनताका अहिंसात्मक आन्दो- 
लन तबतक लगातार चलता रहेगा, जबतक कि इस देशको स्वतंत्रता नहीं मिल 
जाती । इस समय केवल उसका लक्ष्य बदल गया हैं ।! उस अभिनन्दन-पत्रमें यह 
भी कहा गया था कि खुदाई खिदमतगार दमनके सामने नहीं झुके और न आगे 
झुकंगे । गांधीजीने अपने भाषणमें उसका उल्लेख करते हुए कहा : 

“में यह जानता हूँ कि नब्बे प्रतिशत भारतीय अहिंसाका केवल यही अर्थ 
समझते हैं, इसके अलावा कुछ नहीं । अपनी जगह यह ठीक है । इसमें एक वीरता 
हैं परन्तु आप लोगोंको और विशेष रूपसे खुदाई खिदमतगारोंके अधिकारियोंको 
यह स्पष्ट रूपमें समझ लेना चाहिए कि केवल यही पूर्ण अहिंसा नहीं हैँ । यदि आपने 
वास्तवमें अहिसाका अर्थ समझ लिया है तो आपके निकट यह बात स्पष्ट होनी 
चाहिए कि अहिसा कोई ऐसा सिद्धांत या गुण नहीं हैं जो कि किसी विशेष अवसर- 
पर उपयोगमें लाये जानेके लिए हो अथवा जो किसी विशेष दल अथवा वर्गके लिए 
व्यवहारमें लाये जानेके लिए हो । उसे तो हमारे अस्तित्वका एक अभिन्न अंग बन 
जाना चाहिए | हम अपने हृदयोंसे क्रोषकी भावनाको बिलकुल निर्मल कर दें । 
यदि हम ऐसा नहीं करते तो फिर हममें और हमारे ऊपर अत्याचार करनेंवालों- 
में अंतर ही क्या रहेगा ? क्रोषके कारण एक मनुष्य गोली चलानेका आदेश देता 
है, दूसरा किसीके लिए अपमानजनक भापषाका प्रयोग करता हैं और तीसरा लाठी 
चलाता हैं । मलमें तीनों एक ही हैं । आपके भीतर क्रोध उपजे ही न, या वह 
आपके हृदयमें टिके ही न, तभी आप वास्तवमें यह दावा कर सकते हूँ कि आपने 
हिसाको निकाल फेंका है और तभी आप अपनेसे यह आशा रख सकते हैं कि आप 
अंततक अहिंसक बने रह सकेंगे । 

इसके पद्चात्‌ गांधीजीनें सविनय आज्ञा-भंग और सत्याग्रहके बीचके अन्तर- 
को स्पष्ट किया, “हमारा सविनय आज्ञा-भंग या असहयोग अपनी प्रकृतिसे ही न्‍ 
न था कि उसका हमेशा व्यवहार किया जाता। लेकिन यह लड़ाई, जो कि आज 
हम अपनी रचनात्मक अहिसाके द्वारा छेड़ने जा रहे हैँ, प्रत्येक समयके लिए 
मान्यता रखती है, यही असली चीज़ हैं। मान लीजिए सरकार सविन्तय अवज्ञा- 
कारियोंको गिरफ्तार करना रोक देती है । ऐसी स्थितिमें हमारा जेल जाना 

भी रुक जायगा लेकिन इसका अर्थ यह नहीं होगा कि हमारी लड़ाई समाप्त हो 
गयी । एक सविनय आज्ञा-भंगकारी जेलके नियमोंका उल्लंघन करके वहाँके 
अधिकारियोंको तंग करने के लिए जेल नहीं जाता । यह ठीक है कि जेलके भीतर 
भी सबिनय आज्ञा-भंग किया जा सकता है परन्तु उसके लिए वहाँ कुछ निश्चित 
नियम हैं । मेरे कहनेका अभीष्ट यह हैं कि सबिनय अवज्ञाकारीकी लड़ाई जेल 
जानेके साथ खत्म नहीं हो जाती । जब हम एक वार जेल चले जाते हैं तब जहाँ- 
तक बाहरी विश्वका सम्बन्ध हैं, उसके लिए हम नागरिक रूपसे मृत हो जाते हैं । 
उस समय सरकारकी दासताके बंधनमें वँधे हुए लोगों अर्थात्‌ जेलके कर्मचारियों- 
के हृदय-परिवर्तनके लिए हमारी लड़ाई जेलके भीतर ही शुरू हो जाती हैं । यह 
लड़ाई हमें उनके आगे यह प्रदर्शित करनेका एक अवसर देती हैं कि हम लोग 
चोर और डकंतों जसे नहीं हैं । हमारी इच्छा आपका अनिष्ट करनेंकी नहीं हें । 
हम अपने विपक्षीको नष्ट नहीं करना चाहते वल्कि उसे अपने एक मित्रके रूपमें 
बदल देना चाहते हैं । इसका अर्थ यह नहीं होता कि हम उनके सभी न्यायपूर्ण 
आदेशोंका दासकी तरह पालन करें । इस ढंगसे सच्ची मित्रता नहीं जुड़ती । 
उसके लिए हमें उनको यह प्रतीति करानी चाहिए कि हमारे मनमें उनके प्रति 
द्ेषकी कोई भावना नहीं है बल्कि हम उनके हितेपी हैं और हृदयसे यह प्रार्थना 
करते हैं कि उनपर प्रभु-कृपा हो । जब में जेलके सोंखचोंके भीतर था तब भी 
मेरी यह लड़ाई चल रही थी । में कई बार जेल गया हूँ लेकिन जब-जब में वहाँ- 
से आया हूँ तब-तब मैंने जेलके अधिकारियों और अपने सम्पर्कमें आनेवाले अन्य 
व्यक्तियोंके रूपमें अपने मित्र ही छोड़े हैं । 

“अहिसाकी एक विशेषता है । उसकी क्रिया कभी रुकती नहीं । बन्दुककी 
गोली या तलवारके बारेमें यह बात नहों कही जा सकती । गोछी शत्रुको केवल 
नष्ट कर सकती हैं जब कि अहिसा शत्रुको एक मित्र बना सकती है; और इस 
प्रकार वह सविनय अवज्ञाकारीको इस योग्य बनाती है कि वह विपक्षीकी शक्ति- 
को आत्मसात्‌ कर ले ।” 

गांधीजीने आगे कहा कि आप लोगोंनें अपने सविनय आज्ञा-भंगके द्वारा 
संसारके आगे अपना यह दृढ़ निश्चय प्रकट किया कि आप अंग्रेजोंका शासन नहीं 
चाहते । परन्तु अब आप लोगोंकों इससे ऊँचे प्रकारके एक अन्य पराक्रमका 
प्रमाण देना हैँं। उन्होंने कहा कि खिलाफ़तके दिनोंमें लम्बे-तड़ंगे बलिछ्ठ पठान 
सेनिक मुझसे और अली-बन्धुओंसे छिपकर मिलने आया करते थे । उनको इसका 
अत्यंत भय बना रहता था कि कही उनके उच्चाधिकारी उनको हम लोगोंके पास 

आता हुआ न देख ले और इसके लिए उनको नौकरीसे न निकाल दिया जाय । 
उनका शरीर लम्बा-चौड़ा था और उनके शरीरमे उस व्यक्तिसे अधिक शक्ति थी, 
जिसके आगे वे दासवत्‌ व्यवहार किया करते थे। गांधीजीने कहा, “'में अपने 
भोतर एक ऐसी शक्ति चाहता हूँ जो सिवा ईश्वरके, जो कि मेरा एकमात्र स्व्रामी 
और प्रभु है, किसीको अपित न हो। लेकिन यह तभी हो सकता है जब कि में 
यह दावा कर सकें कि मेंने अहिंसाकी अनुभूति प्राप्त कर ली है ।'' 

उन्होंने कहा, “अहिसाका प्रयोग सीखनेके लिए किसी व्यक्तिको विद्यालयमें 
या शिक्षकके पास जानेंकी आवश्यकता नहीं है, अहिसाकी शक्ति उसकी सरलूता- 
में ही निहित हैं । यदि आप लछोगोंने यह अनुभव कर लिया कि वह एक ऐसा 
सर्वाधिक सक्रिय सिद्धान्त हैं जो बिना किसो विश्राम या रोक-टोकके चौवीसों 
घंटे निरंतर चलता रहता हैँ तो आप अपने घरोंमें, मार्गोमें और मित्रोंके साथ ही 
नहीं वल्कि शन्रुओंके साथ भी उसके प्रयोगके अवसर खोजने लगेंगे । आप चाहें तो 
अपने घरोंपर आजसे ही उसका अभ्यास कर सकते हैं ।' उन्होंने कहा कि शत्रुओं 
के ऊपर क्रोध न करनेके लिए उन्होंने अपनेको काफ़ी नियंत्रित कर लिया था । 
साथ ही उन्होंने यह स्वीकार किया कि वे कभी-कभी अपने आत्मीयों और मित्रों- 
पर क्रोधित हो उठते थे । लेकिन अहिसाका यह अनुशासन उन्होंने अपने घरपर 
अपनी पत्नीसे सीखा है । गांधीजीने कहा कि में अपने घरपर एक अत्याचारी 
व्यक्ति जेसा व्यवहार किया करता था हालाँ कि वह अत्याचार प्रेमके कारण ही 
होता था। "में कस्तूर बाके ऊपर क्रोधित हो उठता था लेकिन बे मेरे क्रोधको वड़ी 
नम्नताके साथ, बिना किसी शिकायतके सह लिया करती थीं । उनकी विरोधहीन 
नम्रताके इस गुणने मेरी आँखें खोल दीं। धीरे-धीरे मुझको ऐसा लगने लगा कि 
मुझको उन्हें ऐसे आदेश देनेका कोई अधिकार न था । यदि मुझे उनके द्वारा अपने 
आदेशोंका पालन कराना था तो मुझे यह चाहिए था कि में उनको अपनी सारी 
बातें समझाऊं और अपने विश्वासमें लू । इस तरह वे मेरी अहिसाकी शिक्षिका 
बन गयीं । मेरा विश्वास हें कि मुझको अपने जीवनमें उनसे बढ़कर कोई निष्ठा- 
वान्‌ और विश्वासपात्र साथी नहीं मिला | मेंने उनके लिए सचमुच जीवन एक 
नरक बना दिया था । आये दिन में अपनी रहनेकी जगह बदल दिया करता था । 
में इस बातका कि आज उन्हें कौनसा वस्त्र पहनना है, उनको आदेश देता था । 
मेरे घर॒पर प्रायः नित्य मुसलमान और अछूत लोग आया करते थे । कस्तूर बाका 
पालन-पोषण एक परम्परा-निष्ठ परिवारमें हुआ था जिसमें छुआछत मानी जाती 
थी । में उनकी स्वाभाविक अनिच्छाका कोई खयाल न करके उनसे उन लोगोंके 

सेवा-कार्य कराता था । लेकिन इसके लिए उन्होंने मुझे कभी इनकार नहीं किया । 
उनको एक शिक्षिता स्त्री नहीं कहा जा सकता था | वें अत्यंत सीधी-सादी थीं 
और उनके ऊपर आधुनिक संस्कारोंकी छाप न थी । उनकी इस निर्दोष सरलता- 
ने ही मझको जीत लिया । 

“आपके घरपर आपकी माताएँ, बहनें और पत्तनियाँ हैं ।” गांघीजीने आगे 
कहा, “आप उनसे अहिसाका यह पाठ सीख सकते हैँ । आपको सत्यका ब्रत भो 
पालन करना चाहिए । आपको अपने-आपसे यह प्रदन करना चाहिए कि मुझे 
सत्य कितना प्रिय है और मन, वचन और कर्मसे में उसका कितना पालन कर 
सकता हूँ ? जिस व्यक्तिने सत्यका ब्रत नहीं लिया वह अहिसासे बहुत दूर हे । 
असत्य स्वयं ही हिसा हैं ।' 

रमज़ानके महीनेका प्रारम्भ था। गांधीजीने उन लोगोंकों यह वतलाया कि 
अहिसा-ब्रतको शुरू करनेके लिए इस मासका किस प्रकार उपयोग किया जा 
सकता है । उन्होंने कहा, "मुझे ऐसा लगता है, हमारी यह धारणा वन गयी है 
कि खान-पानको छोड़ देनेसे ही रमज़ानका ब्रत शुरू होता हैं और उसीसे वह पूर्ण 
होता हैं । लेकिन हम इस वातकों कभी सोचनेतक नहीं कि रमज़ानके पवित्र 
मासमें हम क्षुद्र वातोंकों लेकर क्रोधमें भर जाते हैं और एक-दूसरेका अपमान 
करने लगते हैं । रोज़ा तोड़नेके समय यदि पत्नीकों हमें भोजन परोसनेमें थोड़ी-सी 
भी देर हो जाती हैं तो हम उसपर अपछणब्दोंके जलते कोयले उड़ेल देते हैं । में 
इसे रमज़ानका ब्रत नहीं वल्कि उसकी एक मज़ाक उड़ाना कहूँगा । यदि आप 
वास्तवमें अपने भीतर अहिसाकी भावनाको जाग्रत करना चाहते हैँ तो आपको 
इस बातकी शपथ लेनी चाहिए कि स्थिति कैसी भी क्‍यों न हो, आप अपने परि- 
वारके किसी सदस्यपर क्रोधित नहीं होंगे और न अपना मानसिक संतुलन बिगा- 
डेंगे । आप उन लोगोंको लेकर क्रोधके वशीभूत नहीं होंगे। इस प्रकार आप अपने 
भीतर अहिंसाकी भावनाको उत्पन्न करनेंके लिए अपने दैनिक जीवनके मामूली 
छोटे-छोटे मौक़ोंको भी इस्तेमाल कर सकते हैं ओर उसे अपने वालकोंको भी 
सिखला सकते हैं । 

उन्होंने एक अन्य उदाहरण दिया । मान लीजिए कि कोई अन्य बालक उनके 
न एक पत्थर मारता है । सामान्य रूपसे पठान अपने बच्चेसे यह कहते हैं 
कि वह कराहता हुआ अपने घर न लौटे बल्कि पत्थरका जवाब और भी बड़े 
पत्थरसे दे । परन्तु अहिसाका एक उपासक अपने वच्चेसे यह कहेगा कि वह पत्थर 
का जवाब पत्थरसे न दे बल्कि पत्थर मारनेवाले बालकको प्रेमसे अपने गले लगा 

ले ओर उसे अपना मित्र बना ले। क्रोधको अपने हृदयसे पूर्ण रूपसे निकाल देने- 
का और हर एकको अपना मित्र बना लेनेका यह सूत्र वास्तवमें भारतको उसकी 
स्वाधीनताके लिए काफ़ी है । यह सबसे शीघ्रताका और सबसे निश्चित मार्ग हैं । 
मेरा तो यह दावा है कि भारतकी ग़रीब जनताके लिए अपनी स्वाधीनता प्राप्त 
करनेका यही एकमात्र मार्ग है । 

अस्सी मोलकी यात्रा करके २४ अक्तूबरको गांधीजी वन्नू पहुँच गये । मार्गके 
बड़े-बड़े गाँवोंमें ग्रामवासियोंने केलेके खम्भों और हरे पत्तोंसे मेहरावदार द्वार खड़े 
किये थे । जिस ओरसे गांधोजी आ रहे थे, उस ओर बन्नू शहरसे आठ मीलकी 
दूरीतक समान अंतरपर लाल कुरतीधारी स्वयंसेवक खड़े किये गये थे। उनके 
बीचमें वज़ीरियों, भिनान्तियों और ओरकज़इयोंके झुण्ड खड़े हुए थे जो किसी 
डोरीमें गाँठ सरीखे लगते थे । उनकी हवाम लहराती हुई पोशाक, ढीली-ढाली, 
फूली हुई-सी शलवारें, उनके ऊँट और उनके कंघेपर रखी हुई पुराने ढद्भकी 
वन्दूृक--एक अद्भुत दृश्य खड़ाकर रही थीं। 'सुरनई' के ग्राम्य-वाद्य और ढोल- 
की आवाज़ोंने जनतामें एक स्फूर्ति और उत्साह भर दिया था | 

बन्नू शहरपर, जो एक चहारदीवारीसे घिरा था, अभी कुछ दिनों पहले ही 
छापा पड़ा था। उसका प्रभाव नगरपर अवतक बना था। एक दिन श्ञामको 
लगभग दो सो छापामारोंने चहारदीवारीके एक द्वारको वलपूर्वक खोल लिया या 
किसी तरह वहाँपर नियुक्त संतरियोंसे खुलबवा लिया । उस समय शहरके लोग 
जाग रहें थे। सीमा पारके इन हमलावरोंने शहरमें घुसते ही वन्दृकोंसे फ़ायर किये 
और फिर कुछ दूकानोंमें आग लगा दी । उन्होंने नगरकी बहुत-सी दृकानोंको छूट 
लिया । फिर भी पुलिसने उनके काममें कोई रुकावट नहीं डाली और न उनका 
सामना किया । चहारदीवारीका वह द्वार खुला ही पड़ा रहा । छापामार लगभग 
तीन लाखके मूल्यका सामान लेकर जंसे आये थे, वंसे ही खुले रास्तेसे चले गये । 
छापेमें शहरके बहुतसे लोग मारे गये । इस छापेसे पहले बन्नू शहर और अन्य 
स्थानोंपर तीन सालके भीतर बाईस छापे पड़ चुके थे जिनमें तेरह हिन्दू और 
मुसलमान मारे गये थे । इस छापेमें कबाइली छापामार लूगभग एक दर्जन हिन्दुओं 
को अपने साथ पकड़कर ले गये । कांग्रेसकी कार्य-समितिने अपने एक सदस्य 
आसफ़ अलीको पिछले छापोंकी जाँचका कार्य सौंपा | मि० आसफ़ अलीने सीमा- 
प्रान्तमें गांधीजीके साथ कुछ देरतक बातचीत की और फिर वच्नूके छापोंके बारे- 
में अपना विस्तारयुक्त वर्णन प्रस्तुत किया । 

बन्नमें नागरिक सुरक्षा समिति और (पीड़ित सहायता समिति' के प्रति- 

निधि-मंडलोंने आकर गांधीजीसे मुलाकात की । उनके अलावा वज़ीरी कवाइलियों- 
का एक दर और अपहृत व्यक्तियोंके कुछ दुखी सम्बन्धी भी गांधीजीसे आकर 
मिले। २५ अक्तूवरको गांधीजीने एक अविस्मरणीय भाषण किया : 

“सम्भवत: आप लोग यह जानते होंगे कि पिछले दो माससे मैंने पूर्ण मौन 
ग्रहण किया है । मझे इससे लाभ हुआ है और मुझे विश्वास हैं कि देशको भी 
इससे छाभ हुआ है । मेरे इस मौनका मूल कारण मेरी घोर मानसिक अशांति 
थी । परन्तु इसके पश्चात्‌ इसके अपने गुणोंके कारण मेंने इसे एक अनिश्चित 
अवधिके लिए बढ़ा लिया । मेरे लिए इसने सुरक्षाकी एक दीवारका काम दिया 
है और इसके कारण में पहलेसे अच्छा कार्य कर सका हूँ। जब में यहाँ आया तब 
केवल खुदाई खिदमतगारोंसे वातचीत करनेके लिए मेंने इसे कुछ शिथिल कर 
दिया । बादमें खान साहब खान अब्दुल ग़फ्फ़ार खाँके दवावके आगे मुझको झुक 
जाना पड़ा । । 

“मैंने आज प्रतिनिधि-मण्डलोंस मिलने और उनके दिये हुए कागज़ोंका 
अध्ययन करनेमें कई घण्टे बिताये । बन्नमें पिछले दिनों जो हमलछा हुआ और उसके 
साथ जो घटनाएँ हुईं, उन्होंने मेरे मनको अत्यधिक स्पर्ण किया हैं । चंकि यह 
प्रदेश एक ओरसे ऐसी सीमासे घिरा हैं जिसके उस पार बहुत-सी सरहदी जन- 
जातियाँ बसती हैं और उनमें बहुतसे लोगोंका पेशा ही छापा मारना है इसलिए 
इस प्रान्तकी स्थिति कुछ विचित्र है और अन्य प्रान्तोंसे भिन्न हैं । जहाँतक में जान 
सका हूँ ये छापे किसी साम्प्रदायिक उत्तेजनाके कारण नहीं डाले जाते हैं । हमला- 
वरोंका उद्देश्य अपनी प्राथमिक आवश्यकताओंकी संतुष्टि जान पड़ता हैं । हिन्दू 
लोग इन छापोंके अधिक शिकार हुए हैँ । शायद इसका कारण यह हैं कि सामा- 
न्‍्यतया ये अधिक पसेवाले हैं । मुझको अपहरणका भी यही उद्देश्य जान पड़ता 
है । मेरी दृष्टिमें इस तरहके लगातार छापे भारतके इस भागमें अंग्रेजोंकी असफ- 
लताके प्रमाण हैँ । सीमाप्रान्त सम्बन्धी नीतिपर इस देशके करोड़ों रुपये व्यय हुए 
हैं और हज़ारों जीवनोंका वलिदान चढ़ा हैं । फिर भी बहादुर कवाइली लोगों 
को अबतक अपने अधिकारमें नहीं लिया जा सका है । जो वृत्तांत मेंने आज सुने 
यदि वे बिलकुल सही हैं और मेरा विद्वास हैँ कि वें सही हैं तो इस प्रदेशमें 
किसीका भी जीवन ओर सम्पत्ति सुरक्षित नहीं है । 

“आज में ऐसे अनेक व्यक्तियोंसे मिला, जिनके सम्बन्धी या प्रियजन इस छापे 
में मारे गये हैं या उनका अपहरण किया गया हैं अथवा उन्होंने छापेमारोंको कुछ 
धन देकर उनसे मुक्ति पायी हूँ । जब मैंने उनके दु:खोंकी भयानक कथाएँ सुनीं तो 

खान अब्दुल ग़फ्फ़ार खाँ 


मेरा मन उनके प्रति सहानुभूतिसे भर गया । परन्तु आपके आगे में यह स्वीकार 
करता हूँ कि अपने मनमें पूरी इच्छा रखते हुए भी मेरे पास ऐसा कोई जादू नहीं 
हैं जिससे कि में उन लोगोंको उनके परिवारोंके पास ला सकूँ । आपको सरकारसे 
या कांग्रेस मन्त्रिमण्डलसे भी इसकी अपेक्षा नहीं करनी चाहिए। यह किसी भी 
सरकारके वशकी वात नहीं हैं । फिर भी वर्तमान ब्रिटिश सरकार तो यह इच्छा 
तक नहीं रखती कि अपने किसी प्रजा-जनका अपहरण हो जानेपर वह अपने 
सेनिक साधनोंको प्रत्येक समय गतिशील करे, जबतक कि अपहरण किया गया 
व्यक्ति शासकोंकी जातिका ही न हो । 

“सारे तथ्योंका अध्ययन्न करनेके पश्चात्‌ मेरी यह धारणा वन गयी हैं कि 
जबसे इस प्रदेशमें कांग्रेस सरकारकी स्थापना हुई है, तवसे इन हमलोंकी हालत 
और भी बिगड़ी हैं । पुलिसके ऊपर यहाँके कांग्रेस मंत्रिमण्डलका कोई प्रभावपूर्ण 
नियंत्रण नहीं है और सेनापर नियंत्रणका तो प्रश्न ही नहीं है। अन्य प्रान्तोंके 
कांग्रेसके मंत्रिमंडलोंकी अपेक्षा यहाँ और कम नियंत्रण हैं । इसलिए में यह अनुभव 
कर रहा हूँ कि यदि डा० खान साहब छापोंसे सम्बन्धित इस प्रइनकों नहीं सुलझा 
पाते तो उनके लिए त्यागपत्न दे देना ही अच्छा है। यदि छापोंकी संख्या इसी 
प्रकार बढ़ती गयी तो मुझको भय है कि इस प्रदेशमें कांग्रेस अपनी प्रतिष्ठाको खो 
बंठेगी । मेरी रायको छोड़कर आपको अपने-आपसे यह प्रश्न करना है कि मेरी 
बतलायी हुई इन सब कठिनाइयोंके बावजूद आप कांग्रेस मंत्रिमण्डल रखना चाहेंगे 
या कोई अन्य । कुछ भी कहिए, मुख्य मंत्री आपका सेवक हैं। उसको तिहरी 
अनुमतिसे अपने पदपर कार्य करना पडता है। उसे अपने निर्वाचन क्षेत्र, प्रान्तीय 
कांग्रेस समिति और अखिल भारतीय कांग्रेस कार्यकारिणीकी अनुमतिसे अपना 
कार्य चलाना पड़ता हैं । 

“जो लोग आज मुझसे मिले उनमेंसे कुछने मझसे प्रइन किया कि क्‍या वे 
सुरक्षाकी खोजमें सीमाप्रान्तको छोड़कर जा सकते हैं ? मैंने उनसे कह दिया कि 
जब सम्मान और सुरक्षाके साथ रहनेका कोई रास्ता न हो तो प्रदेशका त्याग 
किया जा सकता है । यह पूर्ण रूपसे एक वैध मार्ग है। मेरे पास एक शिकायत 
और आयी । वह यह है कि छापेसे प्रभावित क्षेत्रोंमे अब मुसलमान, छापामारोंके 
विरुद्ध हिन्दुओंको उतना सहयोग नहीं देते जितना कि 'फ्रंटियर क्राइम रेगूलेशन 
एक्ट'की कतिपथ धाराओंके हमारे खण्डन करनेसे पहले दिया करते थे। इन 
लोगोंको शिकायत हैं कि मुस्लिम जन-संख्या अब छापामारोंको प्रोत्साहन देती 
हैं । उनका यह कथन सत्य भी हो तो भी इस मामलेमें में आपको सावधान कर 

देना चाहता हूँ | यदि आप अपनी रक्षाके लिए अन्य लोगोंके सशस्त्र सहयोगपर 
निर्भर करते हैं तो आपको अभी या बादमें इन रक्षा करनेवाले लोगोंका आधि- 
पत्य स्वीकार करनेके लिए तेयार रहना होंगा। आपको यह अधिकार अवश्य 
प्राप्त है कि आप शस्त्रके द्वारा आत्मरक्षा करनेकी कलाकों सीखें । इस स्थितिमें 
भी आपको सहयोगकी भावनाकों विकसित करना होगा । में चाहता हूँ कि आप 
किसी भी स्थितिमें कायरताके दोपके अपराधी न बने । आत्मरक्षा प्रत्येक व्यक्ति- 
का एक जन्मजात अधिकार है । में भारतमें एक भी कायर व्यक्ति नहीं देखना 
चाहता । 

“चौथा पर्याय यह हैं कि आप इस प्रश्नकों अहिसात्मक ढंगसे सुलझायें जैसा 
कि मेरा सुझाव हैं । आत्मरक्षाका यह सबसे निश्चित और सबसे अचक उपाय 
हैं । यदि मुझको अपनी इच्छाके अनुकूल कार्य करने दिया जाय तो में यह चाहेंगा 
कि में कवाइली क्षेत्रोंमें जाऊं और वहाँके लोगोंसे मिलकर उनके आगे अपने तकों 
को रखूँ । मुझे पूरा भरोसा है कि मेरे प्रेम और न्यायपूर्ण तकॉके लिए उनके 
हृदय-द्वार बन्द न रहेंगे । लेकिन में जानता हूँ कि मेरा द्वार बन्द हैं। सरकार 
मुझको उनके प्रदेशमें जानेकी अनुमति नहीं देगी । 

“कवाइलीको जसा चित्रित किया जाता है, वह वेसी भयानक प्रकृतिका 
मनुष्य नहीं हो सकता । वह भी मेरे और आपके जसा एक आदमी हैं। मान- 
वीय भावनाओंका एक अनुकूल उत्तर देनेंकी योग्यता वह भी रखता है । उसके 
साथ अवतक जो व्यवहार किया गया है, उसमें मानवीय भावनाएं प्रत्यक्ष रूपसे 
अनुपस्थित रही हैँ । आज दोपहरको मुझसे कुछ वजीरी लोगोंने भेंट की । मैंने 
उनकी प्रकृतिम और किसी दूसरी जगहके मनुष्यकी प्रकृतिमं कोई मल भिन्‍नता 
नहीं पायी । मानव-प्रकृृति अनिवार्यतः बुरी नहीं होती | पाशविक प्रकृति भी 
प्रेमके प्रभावके सामने झुकती हुई देखी गयी है । मानव-प्रकृतिमें आपकी आस्था 
होनी चाहिए । आप तो व्यापारी समुदायके लोग हैं । आपके पास सबसे उत्कृष्ट 
और सबसे मूल्यवान्‌ वस्तु प्रेम है। अपने मालका यातायात करते समय उसे मत 
छोड़िए । आप कवाइलियोंको अधिक-से-अधिक जितना प्रेम दे सकते हैं उतना 
उनको दीजिए । निश्चय ही उनसे बदलेमें आपको प्रेम मिलेगा । 

“छापेसे अपनी रक्षा करनेके प्रयोजनसे यदि आप छापामारोंपर धनका दबाव 
डालते हैँ, उनको विना छापा मारे लौट जानेके लिए घूस देते हैँ या अपहरण 
होनेपर अपने छुटकारेके लिए उनको धन देते हैं तो उनके लिए बार-बार लूट 
करनेके लिए यह एक आमंत्रण होगा । वह आपको और कबाइली छापामार-- 

खान अब्दुल ग़फ्फ़ार खां 
दोनोंको आचार-भ्रष्ट करेगा । यूक्ति-संगत मार्ग यह हैं कि आप उनको घन न दें 
वल्कि उनको उद्योग-धन्धे सिखलायें और उनको इस दुर्दशासे उवार लं। इस 
प्रकार आप उस मूल उद्देश्यको ही परे कर दें जिसके कारण उनको छापा मारनेकी 
आदत पड़ गयी हैं । 

“इस बारेमें मेरी खुदाई खिदमतगारोंके साथ बातचीत चल रही हैं और में 
बादशाह ख़ानके सहयोगसे एक योजना वना रहा हैं । यदि यह योजना फलदायी 
होती है और वास्तवमें खुदाई खिदमतगार अपने नामके अनुकूल गृणोंको अपना 
लेते हैं तो उनके आदर्शका प्रभाव गलाबकी मीठी महककी तरह कवाइलियोंके 
इलाकेमें भी फैलेगा और सम्भव हैं कि इससे सीमाकी समस्याका एक स्थायी हर 
निकल आये । 

गांधीजीने खुदाई खिदमतगारोंके अधिकारियोंको शक्तिशाली अहिसा और 
दुर्बलकी अहिसाके बीचका अन्तर समझाया । उन्होंने यह भी बतलाया कि यदि 
रचनात्मक कार्य एक राजनीतिक अभियानके रूपमें अपनाया जाता है अथवा वह 
रचनात्मक कार्य अहिसासे जुड़ा होता है अथवा एक लोकोपकारी क्रिया-कलापके 
रूपमें उठाया जाता है तो तीनों स्थितियोंमें क्या अन्तर होता हैं ? गांधीजीने 
उनको वें दिन स्मरण दिलाये जब कि भारतमें अहिंसात्मक आन्दोलन प्रारम्भ 
किया गया था । उन्होंने कहा कि उस समय छाखों मनुष्योंने यह अनुभव किया 
कि वे तलवारके बलपर ब्रिटिश सरकारसे नहीं लड़ सकते क्योंकि सरकारके पास 
उनसे अधिक ास्त्र हैँ । उस समय उन्होंने ( गांधीजीने ) उन लोगोंसे कहा कि 
यदि आपके पास अधिक ्ास्त्र हों और आप तलवार लेकर लड़ने जायें तो भी 
आपको मृत्युका सामना करनेंके लिए तेयार रहना होगा । लड़ते समय यदि आप- 
के हाथकी तलवार ट्ट जाती हैँ तो आपकी मृत्यु निश्चित है । फिर आप किसी- 
को मारनेकी नहीं वल्कि स्वयं मरनेकी कलाको क्‍यों नहीं अपनाते ? और अपनी 
आत्मिक शक्तिसे शत्रुको क्‍यों नहीं पछाड़ते ? सरकार आपको कारागृहमें डाल 
सकती है, आपकी सम्पत्तिकी जब्ती कर सकती है, यहाँतक कि आपके प्राण भी 
ले सकती हैँ लेकिन इससे क्या हुआ ? गांधीजीने कहा कि उनके इस तर्कने लोगों- 
के हृदयमें घर कर लिया लेकिन बहुतसे ऐसे लोग भी थे जो मन ही मन यह 
सोचते रहे कि यदि उनके पास पर्याप्त शस्त्रोंकी शक्ति होती तो वे सशस्त्र लड़ाई- 
का मार्ग ही ग्रहण करते। उन लोगोंके पास अहिसाके अलावा और कोई हि न्‌ 
था इसलिए उन्होंने उसे स्वीकार किया । दूसरे शब्दोंमें उनके हृदयमें हिंसा मौजूद 
थी, केवल वह व्यवहारमें नहीं छायी जा रही थी । उनकी यह अहिसा एक वीर 

सुनहला पुल 
पुरुषकी नहीं बल्कि दुर्वलकी अहिंसा थो। इसके वावजूद उसने उन्हें अधिक 
शक्तिशाली बनाया । उनकी यह एक बहुत बड़ी भूछ थी कि उन्होंने अहिसाको 
एक दुर्बवलका हथियार ,समझा और उसी रूपमें उसे ग्रहण किया । यदि खुदाई 
खिदमतगार भी यही भूल करते हैँ तो यह दुःखान्त घटना होगी । गांधीजीने 
कहा, “यदि आप बादशाह खानके कहनेसे तलवारको त्याग देते हैं परन्तु उसे अपने 
हृदयमें स्थान दिये रहते हैं तो आपकी अहिसा एक अल्पस्थायी वस्तु होगी | कुछ 
ही समयमें आपका सारा उत्साह शिथिल पड़ जायगा । चन्द सालोंके वाद आप 
अपनेको बदलना भी चाहेंगे तो आपको ऐसा लगेगा कि आपका पूर्ण अभ्यास छूट 
चुका हैं और अब आप दोनों आद्शोंको खो चुके हैं। उस समय आपके पास व्यर्थ 
पश्चात्तापके अछावा कुछ भी न होगा । में आपसे एक अद्वितीय वस्तुकी अपेक्षा 
कर रहा हैं । वह यह है कि आप तलवार चलानेमें समर्थ हों और आपकी विजय 
भी निश्चित हो फिर भी आप तलवारका त्याग कर दें। यदि आपका विपक्षी 
ट॒टी हुई तलवारसे लड़ रहा हो तों भी आप उसकी ओरसे गर्दन मोड़ ले, क्रोध 
या प्रतिहिसासे नहीं बल्कि मात्र प्रेमकी भावनासे । यदि आप वास्तवमें अहिसाको 
इस भावनाके साथ समझ छेंगे तो आप कभी तलवारका प्रयोग ही नहीं करना 
चाहेंगे । उस समय आपके पास निश्चित ही उससे उत्कृष्ट शस्त्र होगा । 

“अब आप मुझसे पूछेंगे, इन सबका ब्रिठिश शासनके ऊपर कंसे प्रभाव 
पड़ेगा ? मेरा उत्तर यह हैं कि हम अपनी निःस्वार्थ सेवासे भारतकी समस्त जनता 
को एक प्रेम-रज्जुमें बांध देंगे । हम उसमें एकता उत्पन्न करके इस देशका वाता- 
वरण इस प्रकार बदल देंगे कि अंग्रेज उसका प्रतिरोध न कर सकेंगे । आप यह 
कहेंगे कि अंग्रेजके हृदयपर प्रेमकी भावनाका कोई प्रभाव न पड़ेगा । मेरा तीस 
सालका अनुभव इसके विपरीत हैं। आज १७,००० अंग्रेज तीस करोड़ भारतीयों- 
पर शासन कर सकते हैं क्योंकि हमारे ऊपर उनके भयका आतंक छाया हुआ हैं। 
यदि हम एक-दृसरेको प्रेम करना सीख जायेंगे; यदि हमारी हिन्दू और मुसलूमान- 
की, जाति और जाति-बहिष्कृतकी, धनी और निर्धनकी खाईं पट जायगी तो मृद्री- 
भर अंग्रेज हम लोगोंके ऊपर शासन न कर सकेंगे ।'” 

इसके वाद गांधीजीने रचनात्पक कार्यक्रमकी चर्चा की । उन्होंने रचनात्मक 
कार्यको अहिसाकी योजनाकों गति देनेवाले एक वलकी संज्ञा दी । सन्‌ १९२० में 
गांवीजीने देशके आगे अहिसाका कार्यक्रम रखा था । उस समय उसे दो शांखाओं- 
में विभाजित कर दिया गया था--असहयोंग और रचनात्मक कार्यक्रम । साम्प्र- 
दायिक एकता स्थापित करना, अस्पृश्यताका निवारण, मादक द्रव्योंका निषेध, 

ख़ान अब्दुल ग़पफ़ार खाँ 
हानिकारक पेयों और ओऔषपधियोंका पूर्ण बहिष्कार, हाथकी कती हुई और हाथकी 
बुनी हुई खादीका प्रचार और गृह उद्योगोंको प्रोत्साहन इस रचनात्मक कार्यक्रमम 
शामिल थे । उनको केवल राजनीतिक उद्देश्य-पूर्तिकि लिए नहीं बल्कि अहिसाके 
एक अभिन्न अंगके रूपमें अंगीकार कर लिया गया था | दोनोंमें एक मूल अन्तर 
हैं । उदाहरणार्थ, हिन्दू-मुस्लिम एकताको कार्य-सावनके रूपमें अपनाना एक बात 
है और उसे अहिसाके एक अभिन्न अंगके रूपमें अंगीकार करना दूसरी व त। 
पहली वस्तु अपनी मूल प्रकृतिमें ऐसी नहीं हैं कि वह एक स्थायी वस्तु हो । 
ज्यों ही यह अनुभव किया जायगा कि राजनीतिक इए-सिद्धिके लिए अब उसकी 
कोई आवश्यकता नहीं रह गयी त्यों ही उसको परे कर दिया जायगा । वह प्रति- 
पक्षीके लिए एक चाल या एक बहानातक हो सकती हैँ । लेकिन जब वह अहिसा- 
के कार्यक्रमका एक अंग होगी तो उसकी जहडें केवल प्रेममें होंगी । उस तरुको 
हृदय-रक्तसे सींचा जायगा । 
इसी तरहसे चरखेको भी अहिसासे जोड़ना पड़ा । “आज भारतमें छाखों छोग 
वेकार और निराश्रित हैं । ज॑सा कि दक्षिण अफ्रीकामें होता है, उनके साथ एक 
व्यवहार तो यह किया जा सकता हैँ कि उनको भूखों मरनेके लिए छोड दिया 
जाय ताकि शेष व्यक्तियोंमेंसे प्रत्येकको भूमिका अधिक भाग मिलू सके । यह एक 
हिसाका मार्ग है । दूसरा रास्ता अहिसाका है । यह प्रत्येक प्राणीको उसक्री अंतिम 
घड़ीतक बचानेके सिद्धान्तको स्वीकार करता हैं । यह सिद्धान्त हमसे यह अपेक्षा 
करता हैँ कि हम ईश्वरके रचे हुए प्रत्येक प्राणीको, छोटेसे छोटे व्यक्तिकों आदर 
और स्नेह दें । इस मार्गका पथिक उस बस्तुको ग्रहण करना अस्वीकार कर देगा 
जिसमें सब व्यक्ति समान रूपसे अपना भाग न बटायें । यह सिद्धान्त हाथसे काम 
करनेवाले श्रमजीवियोंपर भी लागू होता है । उनमें जो लोग अधिक सुखी और 
सम्पन्न हें उनको अपनेसे कम सुखी और सम्पन्न लोगोंको समान आदर देना चाहिए 
और उनको अपनेमें ही एक समझना चाहिए । इस विचार-धाराने गांधीजीको 
चरखेकी खोजके लिए प्रेरित किया । उन्होंने लिखा है, “जब मुझे चरखेके | 
का पता लगा तब मेने चरखा देखा भी न था। वस्तुतः 'हिन्द स्वराज्य' में मैंने 
इसे 'हथकरघा' कहा था क्‍योंकि उस समय में सृत कातनेवाले चरखे और हथ- 
करघेके अन्तरको नहीं जानता था । उस समय मेरे मानस-चक्षुओंके आगे ग़रीबी 
के बोझसे दबे हुए वे भूमिहीन श्रमिक थे जिनके पास न कोई नौकरी थी और न 
जीवन-निर्वाहका अन्य कोई साधन। में इन्हें कसे वचा सकता हूँ ?-मेरे आगे यह 
समस्या थी । यद्यपि इस समय में आपके साथ इन आरामदेह मकानोंमें हूँ लेकिन 

सुनहरा पुल 
मेरा हृदय दुःखी और पीड़ित जनोंके साथ उनकी कुटियोंमें है । उन छोगोंके बीच- 
में में अधिक आनन्द अनुभव करूँगा । यदि मेंने अपनेको आराम और सुखके वशी- 
भूत हो जानें दिया होता तो एक अहिसाके उपासकके नातें यह मेरा एक अनुचित 
कार्य होता । वह क्‍या चीज़ हैं जो मुझे और एक गरीबकों एक सजीव कड़ीके 
रूपमें जोड़े रख सकती हैं ? मेरा उत्तर है कि वह वस्तु चरखा है । किसीने अपने 
जीवनमें कोई भी पेशा क्‍यों न अपनाया हो और उसका पद कोई भी क्‍यों न हो 
चरखा अपनी समस्त प्रकट विशेषताओंके साथ, उसे एक ग़रीबके साथ सुनहले 
पुलकी भाँति जोड़े रखेगा। उदाहरणके लिए, मान लीजिए कि में एक डाक्टर हेंँ। 
जिस समय में चरखेसे, पर-हितके लिए, यज्ञका पवित्र धागा खींचंगा तव चरखा 
मेरे मनमें यह विचार जाग्रत करेगा, 'में मोटी-मोटी फीसोंके छालचसे सम्पन्न 
महलोंके राजघधरानोंमें जाता हूँ परन्तु इसकी बजाय में असहाय जनोंकी पीड़ाओं- 
को कंसे शान्त कर सकता हूँ ? चरखा मेरा आविष्कार नहीं है, वह इस देशमें 
बहुत पहलेसे है | मेरी खोज यह है कि मैंने उसे अहिसा ओर स्वतंत्रतासे सम्बद्ध 
कर दिया । प्रभुने मेरे हृदयमें यह प्रेरणा दी-यदि तुम अहिसाके द्वारा कार्य 
करना चाहते हो तो तुम छोटी-छोटी चीज़ोंको लेकर आगे बढ़ों; बड़ीको नहीं ॥* 
जसा कि मेंने इस सम्वन्धर्में विचार व्यक्त किया था, पिछले बारह वर्षोर्मं यदि 
हमने चतुम खी कार्यक्रमको पूर्ण रूपसे कार्यान्वित किया होता तो आज हम अपने 
स्वामी होते । तब किसी भी विदेशी शक्तिका हमारे ऊपर कुदृष्टि डालनेंका साहस 
न होता । यदि हमारे भीतर हमारा कोई झात्रु न होता तो कोई बाहरसे यहाँ 
आनेकी और हमें हानि पहुँचानेकी हिम्मत नहीं कर सकता था | यदि कभी कोई 
आता भी तो हम उसे अपनेमें आत्मसात्‌ कर लेते और वह हमारा शोषण न कर 
पाता ।* 

गांधीजीने अपने भाषणके निष्कर्ष रूपसें कहा, 'में चाहता हैँ कि आप इस 
प्रकारकी अहिसाको प्राप्त करें । में आपसे २४ करेटके सोने वननेकी अपेक्षा करता 
हैँ, इससे कमके नहीं । यह ठीक हैँ कि आप मुझको घोखा दे सकते हैं । यदि 
आप ऐसा करेंगे तो इसके लिए में अपनेको ही दोष दूँगा । यदि आप सच्चे हैं 
तो आपको इसे अपने कार्य द्वारा सिद्ध करना होगा | किसी भी मनुष्यकों किसी 
लाल कुरतीवालेसे भयभीत होनेंकी आवश्यकता न हो या जबतक लाल कुर्तोवाले 
जीवित हैं तबतक कोई किसीसे भयभीत न हो । 

बन्‍नूसे चलनेसे पहले गांधीजी उस मौकेको देखने गये जहाँ कि कुछ दिनों 
पहले छापा पड़ा था । इसके बाद वे लक्‍्कीके लिए रवाना हुए । वहाँ खान अब्दुल 

खान अब्दुल ग़पफ़ार खाँ 
ग़फ्फ़ार खाँने उनके लिए खटक खलके एक 'नृत्य रूपक' का विशेष रूपसे आथो- 
जन कराया था । यह नृत्य तलहूवारके खेलकी गतियोंपर आधारित था और खटक 
लोगोंमें अत्यंत लोकप्रिय था । इसमें नर्तक हाथीकी भाँति भूमिपर दृढ़तासें अपना 
पर जमाता है और फिर किसी छोटेसे सुन्दर मुग-छोनेकी भाँति उछाल लेता है। 
यह नृत्य भी अन्य छोक-कलाओंकी भाँति शने:-शर्नें; लोप होता जा रहा था परंतु 
खुदाई खिदमतगारोंका आन्दोलन पुरातन, स्थानीय पख्तू संस्कृतिके सभी श्रेष्ठ 
पहलुओंको नया जीवन देनेकी चेष्टा कर रहा था इसलिए ये कलाएँ फिर उभर 
रही थीं | नृत्यकी तालबद्ध गतियोंकी ओजपूर्णता और सादगीने ढोल और ग्राम्य 
वाद्य 'सुरनई की ध्वनियोंके साथ मिलकर दर्शकोंको मंत्रमुग्ध-सा कर दिया । 
राशत्रिके समय सभा हुई । उसमें गांधीजीके भाषणका विषय था, “निःशस्त्री- 
करणकी शक्ति । मंचके पीछे एकत्रित पुराने ढंगकी देशी वन्दूकों और चाल राइ- 
फ़लोंका एक जंगल दर्शकोंको रोमांचित कर रहा था और गांधीजीके भाषणकी 
विपयवस्तुको एक पृष्ठ-भूमि प्रदान कर रहा था । उन्होंने कहा : 

“एक सशस्त्र संनिक अपनी शक्तिके लिए अपने हथियारोंपर निर्भर होता है । 
उससे उसके हथियार; उसकी बन्दूक या उसकी तलवारको ले लीजिए तो वह 
सामान्यतः अपनेको असहाय अनुभव करने लगेगा । उसकी अवरोघ-शक्ति मूछित 
हो जायगी और उसके आगे आत्म-समर्पणके अलावा अन्य कोई चारा न रहेगा । 
परन्तु जिसने वास्तवमें अहिसाका अनुभव किया है, उसका हथियार ईश्वरीय 
शक्ति होगी; एक ऐसी शक्ति जिससे उसे कोई वंचित नहीं कर सकता और जिसका 
संसारमें किसी हथियारसे मुकाबला नहीं किया जा सकता । आदमी अपनी असाव- 
धानीके क्षणोंमें ईड्वरको भूल जाते हैँ परन्तु वह हमारे ऊपर दृष्टि रखता हैं और 
सदेव हमारी रक्षा करता हैं । यदि खुदाई खिदमतगारोंने इस रहस्यको समझ 
लिया है और यह अनुभव कर लिया हैँ कि इस संसारमें अहिसा सबसे बड़ी शक्ति 
हैं तो यह बहुत अच्छी बात हैं । अन्यथा बादशाह खानके लिए; जिनका है 
सामने रखकर खुदाई खिदमतगारोंनें शस्त्रत्याग किया है, यह अच्छा होगा कि 
वे उनके लिए फिर शस्त्र जुटा दें । ऐसी स्थितिमें खुदाई खिदमतगार उस संसार- 
की दृष्टिमें तो वीर बने रहेंगे जिसने कि पशुबलकी उपासनाको आज अपना धर्म 
बना लिया है । लेकिन यदि उन्होंने अपने शस्त्र त्याग दिये परन्तु इसके साथ ही 
वे अहिसाकी शक्तिके लिए भी अजनवी बने रहे तो यह एक दुःखान्त घटना होगी, 
जिसके लिए कमसे कम में, ओर जहाँतक में जान सका हूँ बादशाह खान भी 
तैयार नहीं होंगे । 

अहिंसात्मक संगठनके सम्बन्धमें खुदाई खिदमतगारोंको सम्बोधित करते हुए 
उन्होंने कहा : “बे सिद्धान्त, जिनके ऊपर अहिसात्मक संगठन निर्भर है, उन 
सिद्धांतोंसे भिन्न तथा विपरीत हैं जो कि किसी हिसात्मक संगठनमें अपनाये 
जाते हैं । उदाहरणके लिए, सेनाके एक अधिकारी और एक साधारण सिपाहीके 
बीच एक भेदभाव चलता आ रहा है । सिपाही अफस रके अधीन होता है और 
दर्जमं उससे छोटा समझा जाता हैं जब कि अहिसात्मक सेनामें एक अफसर केवल 
एक प्रधान सेवक होता है । जहाँ सब लोग समान समझे जाते हैं वहाँ वह केवल 
एक पहला व्यक्ति होता है। किसीके ऊपर वह अपने पद, श्रेणी या श्रेष्ठताका 
दावा नहीं करता । आप छोगोंने खान अब्दुल ग़फ्फ़ार खाँको बादशाह खान को 
उपाधि दी है । परन्तु यदि अपने मनमें वे सचमुच यह समझने लगें कि उनको एक 
साधारण जनरल जैसा व्यवहार करना चाहिए तो यह विचार उनको पतनकी 
ओर ले जायगा और उनकी सारी श्ञाक्तिको नष्ट कर देगा । वें इस अर्थमें सचमुच 
बादशाह हैं कि वे सबसे सच्चे और सबसे प्रधान खुदाई खिदमतगार हैं और वे 
सेवाके गुण और परिमाणमें शेष समस्त खुदाई खिदमतगारोंमें श्रेष्ठ हैं 

“एक सेनिक संगठन और एक शान्ति-संगठनमें दूसरा अन्तर यह होता हें कि 
सनिक संगठनमें अपने जनररू या अन्य अधिकारियोंके चुनावमें एक सामान्य 
सिपाहीका कोई हाथ नहीं रहता । वे लोग उसके ऊपर थोप दिये जाते हैं ओर 
उसपर मनमाना हुक्म चलाते हैं । अहिसक सेनामें जनरल और अधिकारियोंकों 
चुना जाता है और वे निर्वाचित लोगोंकी भाँति व्यवहार किया करते हैँ । उनका 
अधिकार केवल नेतिक होता है और वह मुख्य रूपसे सनिकोंकी स्वेच्छिक आज्ञा- 
कारितापर निर्भर होता है । 

“यह तो अहिसक सेनाके जनरल ओर उसके सिपाहियोंके आन्तरिक सम्बन्धों 
की वात रही । यदि उनके वाह्म विश्वके सम्पर्कोको देखें तो वहाँ भी हमको ऐसे 
सम्बन्ध दिखलाई देंगे। अभी-अभी हमको एक बहुत बड़ी भीड़से निबटना पड़ा, 
जो कि इस कमरेके आगे इकट्ठी हैं। आपने वलू-प्रयोगसे नहीं बल्कि अनुनय-विनय 
और अपने प्रेमपर्ण तकोंसे उसे यहाँसे हटाना चाहा और आप जब अपने इस प्रयास- 
में असफल हुए तो अन्तमें वापस आ गये और इस कमरेके दरवाज़ोंकों बन्द करके 
बेठ गये । फौजी अनुशासन नंतिक दबावकों नहीं जानता । 

“अब में इससे भी एक क़दम आगे जाता हूँ। ये सब लोग जो बाहर भीड़ 
लगाये हूँ, यद्यपि खुदाई खिदमतगार नहीं हैं, फिर भी हमारे मित्र हैं | ये लोग 
हमारी वातोंको उत्सुकताके साथ सुनना चाहते हैं । इनके अलावा अन्यत्र कुछ 

ऐसे लोग भी हो सकते हैं जिनका हमारे प्रति अच्छा व्यवहार न हो अथवा वे 
हमारे विरुद्ध हों । सैनिक संगठनमें इस प्रकारके लछोगोंके लिए एक ही निर्धारित 
मार्ग हें, वह यह कि उनको बलपूर्वक खदेड़ दिया जाय । परन्तु इस क्षेत्रमें यह 
सोचनातक कि यह हमारा विरोधी है, या किसी कारणवश हमारा शत्रु हैं 
अहिसा अथवा प्रेमकी भाषामें एक पाप होगा । अहिसाके उपासकके लिए बदला 
लेनेंकी बात तो बहुत दूर रही, वह अपने प्रतिपक्षीके हृदय-परिवर्तनके लिए 
प्रभुसे प्रार्थना करेगा । यदि ऐसा नहीं होता तो वह अपने विरोधी द्वारा पहुँचाये 
गये प्रत्येक सम्भावित आघातको किसी गिरी हुई या कायरताकी भावनाके साथ 
नहीं बल्कि प्रसन्न मुखसे झेलनेके लिए तैयार रहेगा । उस समय उसके हृदयमें 
एक वीरताका भाव होगा । में बिना किसी संशयके इस प्राचीन कथनपर विश्वास 
करता हूँ कि अहिसा कठोर पाषाण हृदयोंको भी निश्चय ही पिघ्रछा सकती हैं ।' 

उन्होंने अपने कथनको उदाहरण देकर समझाया । उन्होंने दक्षिण अफ्रीकाके 
पठान मीर आल्मकी वार्तें बतकायीं जिसने कि उनके ऊपर घातक आक्रमण किया 
था। उन्होंने यह बतलाया कि अन्‍्तमें उसे कंसा पश्चात्ताप हुआ और वह कँसे 
उनका मित्र यन्न गया । उन्होंने कहा, “यदि में बदला ले लेता तो ऐसा कभी 
नहीं हो सकता था । मेरा यह कार्य पूरी तरहसे हृदय-परिवरतंनकी प्रक्रिया कहा 
जा सकता हूँ | यदि आप अपने अन्‍न्तरमें इस प्रेरणाकों अनुभव नहीं करते कि 
आपको प्रेमसे अपने शत्रुका हृदय-परिवर्ततन करना चाहिए तो आपके लिए यही 
अच्छा होगा कि आप भिन्‍न वर्गकी खोज करें । अहिंसा आपके लिए नहीं है ।' 

“अब आप मुझसे पूछेंगे कि हमें चोर-डाकुओं और रक्षाहीन 
भ्रष्ट करनेवाले व्यक्तियोंके साथ कैसा व्यवहार करना चाहिए ? 'क्या एक खुदाई 
खिदमतगारके लिए इनके प्रति भी अहिसा बनाये रखना आवश्यक है ?” इसके 
उत्तरमें में निविचित रूपसे हाँ! कहूँगा । दण्ड देनेका अधिकारी केवल वह ईश्वर 
है, जिसके निर्णयोंमें भ्रान्तिकी सम्भावना नहीं है । यह आदमीकी चीज़ नहीं हे, 
जिसके फ़ैसले कमज़ोर हुआ करते हैं। दृष्कर्मोंका सामना करते समय यदि हम 
हिसाको त्याग देते हैं तो इसका अभिप्राय यह नहीं होना चाहिए कि हम उनकी 
ओरसे उदासीन हैं या हम अपनेको असहाय अनुभव कर रहे हैं । यदि आपकी 
अहिसा सच्ची हैं और उसकी जड़ें प्रममें हैं तो वह दुष्कर्मीके सुधारके लिए 
निश्चय ही पशुवलके प्रयोगसे अधिक प्रभावकारी होगी । में आपसे यह दृढ़ आशा 
करता हूँ कि आप डाकुओंकी खोज करेंगे और उनको उनके रास्तेकी भूलें सम- 
झायेंगे । इस कार्यके » करनेमें जीवनके अंतिम क्षणतक आप वीरताका परित्याग 

नहीं करेंगे ।' 

२७ अक्तृवरकी शामको गांधीजी डेरा इस्माईल खाँ पहुँच गये । सन्‌ १९३० 
का हिन्द-मसलिम दंगा अपने पीछे लूट-मार और घरोंमें आग रूगानेकी दुःखद 
स्मृतियोंकों छोड़ गया था छेकिन डेरा इस्माईरू खाँमें अब भी अज्ञांतिको एक 
लहर चल रही थी और वह उसके दौरमेंसे गज़र रहा था। स्थानीय कांग्रेस 
कमेटी नाम मात्रके लिए अपना अस्तित्व बनाये हुए थी । उसके स्वयंसेवक खुदाई 
खिदमतगारोंको अपना ऐच्छिक सहयोग नहीं देना चाहते थे । परिणाम यह हुआ 
कि जहाँ गांधीजी ठहरे थे, वहां भीड़के नियंत्रणकी सारी व्यवस्था भंग हो गयी 
और एक उपद्रव फंल गया। उसने प्रार्थना-सभाओंका होना भी असम्भव कर 
दिया । गांधीजीने भीड़से बचनेके लिए द्वारोंको बन्द करवा दिया लेकिन वह भी 
एक निष्फल प्रयास सिद्ध हआ। भीड़ने फिर भो उनको श्ञांति नहीं लेने दी। दो 
दिनके पश्चात्‌ डेरा इस्माईल खांके नवावबने गांधीजीको उनके हिन्दू मेज़बानकी 
अनुमतिसे वहाँसे हटा लिया और वे उनको अपेक्षाकृत अधिक शांतिपूण स्थानमे 
ले गये । 

खुदाई खिदमतगारों और स्थानीय स्वयंसेवकोंके वीचके तनावपूर्ण सम्बन्ध 
गांधीजीकी दृष्टिमें भी आये । उनका उल्लेख करते हुए उन्होंने अपनी प्रार्थना- 
सभामें कहा : “यह मतभंद दुर्भाग्यपर्ण हैं । फिर भी खुदाई खिदमतगार यदि 
अपनी अहिसाकी आस्थाको, जेसा कि अवतक वे उसे समझ सके हँ, काय रूपम॑ 
परिवर्तित कर सकते हैं तो ये सारे मतभेद और झगड़े एक बीते हुए युगको 
बातें हो जायेंगे । यह खुदाई खिदमतगारोंकी अग्नि-परीक्षा हैं । यदि वे उसमें 
तपकर:; विजयी होकर निकलते हें तो वे साम्प्रदायिक एकताको छलानेके एक 
साधन बनेंगे और स्वराज्यकी स्थापनाके भी । में यह जानता हूँ कि क्रोधको अपने 
हृदयसे विरूुकुल निकाल देना एक दुष्कर कार्य हैँ । यह मनुष्यके व्यक्तिगत प्रयत्न 
से सम्भव नहीं हैं । यह केवल प्रभुकी कृपासे हो सकता है । आइए, हम सब 
मिलकर उससे यह प्रार्थना करें कि वह खुदाई खिदममगारोंको उनके अंतरमें छिपे 
क्रोध और हिसाके अंतिम अवशेषको जीतनेके योग्य बनाये । 

३१ अक्तूबरकी टंककी एक सार्वजनिक सभामें गांधीजीने टंकके हिन्दुओंकी 
शोकाभिव्यक्तिका उल्लेख किया । उन्होंने गांधीजीके निकट जाकर अपना हृदय 
खोला था, “इस क्षेत्रमें मुसलमान मुख्य रूपसे वहुसंख्यक हैं और हिन्दू बहुत ही 
कम; अति अल्प संख्यामें हैं। वे लोग यह अनुभव करते हैँ कि इस इलाकेमें उनका 
अस्तित्व तभी सम्भव हैं, जब कि मुसलमान उनको अपना सच्चा हमसाया , 

पड़ोसी समझें ।”” उन्होंने मुझसे आग्रह किया है कि में उनके लिए खुदाई खिद- 
मतगारोंसे यह कहूँ कि वे इस दिशामें उनकी मदद करके स्वाभाविक भूमिकाको 
निभायें । में उन लोगोंकी भावनाका और उनकी इस हादिक प्रार्थनाका पूर्ण रूप- 
से समर्थन कर रहा हूं । मुझे पूर्ण विश्वास हैं कि यदि आपने मुझमें जो आशाएँ 
जगायी हैं, उनको आप पूरा कर लेते हैँ तो आप उनके मनको शान्ति और सान्त्वना 
दे सकते हैं। मेंने पिछले मौक़पर भी यह कहा था कि यह हिन्दू, मुसलमान और 
अंग्रेजोंका परीक्षा-काल है । अंग्रेजोंके कामोंके बारेमें इतिहास अपना फ़ेसला 
करेगा । परन्तु हिन्दुओं और मुसलूमानोंको अपने पारस्परिक व्यवहारोंको सुधा र- 
कर अपना इतिहास स्वयं लिखना हैं । खुदाई खिदमतगारोंके लिए उनका कार्य- 
पथ निर्धारित किया जा चुका हैं । उनको पड़ोसियोंकी रक्षाके लिए एक जिन्दा 
दीवार बनना हैँ । दृढ़ विश्वासी आत्माओंकी एक छोटीसी टोली, जिसको अपने 
जीवन-घ्येयमें अशमनीय निष्ठा हो, इतिहासकी धाराकों मोड़ सकती है । यदि 
खुदाई खिदमतगारोंकी अहिंसा चमक-दमकवाला सलमा-सितारा नहीं वल्कि बिना 
मिलावटका सोना हैँ तो ऐसा पहले हुआ है और भविष्यमें भी होगा ।' 

खुदाई खिदमतगारोंको चर्चा करते हुए गांधीजीने अपने भाषणमें अपने किसी 
प्रद्यात मुसलमान मित्रके इस कथनका भी समावेश किया । उन्होंने कहा, “इस 
मित्रका मन्‍्तव्य यह था--यदि आपको अपने मनमें तनिकसा भी यह लगे कि 
अहिसा केवछक ऊपरसे ओढ़नेका एक लबादा, या एक बहाना मात्र है या वह 
अपेक्षाकृत बड़ी हिंसातक पहुँचनेके लिए पैर जमाकर आगे बढ़नेका एक पत्थर 
हैं; केवल इतना ही नहीं, यदि आप अहिसाको उसके तकंसंगत चरम निष्कर्षपर 
ले जानेको तैयार न हों--किसी शिशुघाती या बालकके ह॒त्यारेतकके लिए क्षमा- 
की प्रार्थना करनेको त॑यार न हों तो आप खुदाई खिदमतगारोंके अहिसाके प्रतिज्ञा- 
पत्रपर हस्ताक्षर न करे । यदि आप इस मानसिक तंयारीके बिन्ता इस प्रतिज्ञा- 
पत्रपर हस्ताक्षर करते हैं तो आपका यह कार्य आपके और आपके संगठनके लिए 
एक बदनामीका कारण तो होगा ही, वह उनको भी एक ठेस पहुँचायेगा जिसको 
बड़ी प्रसन्नताके साथ आप 'फर्ख्र अफगान --( पठानोंका गौरव ) कहते हैं । 

'लेकिन यदि कोई आततायी पापपूर्ण उद्देश््से किसी अरक्षित बहन या माँ- 
के साथ छेड़छाड़ करता है तो ऐसी प्रायः घटनेवाली घटनाओं में हमें क्या रॉ 
चाहिए ?” आप मुझसे पूछेंगे, क्या उस आततायीको अपनी इच्छाके अनुसार कार्य 
करनेकी छुट दे दी जाय ? अथवा क्‍या ऐसे मामलेमें हिसाको काममें लानेकी छूट 
दी जा सकती हे ?' दोनों ही स्थितियोंके लिए मेरा उत्तर है 'नहीं । “पहले आप 

उस आततायीको विनयके साथ समझायेंगे । असंगत वात यह होगी क्ि-अपने 
मदमें वह आपकी बात नहीं सुनेगा । उस समय आपको उसके तथा उसके द्वारा 
सतायी जानेवाली महिलाके बीचमें आना होगा । बहुत सम्भव है कि वह आपको 
मार डाले । लेकिन तव आप अपना कर्त्तव्य पूर्ण कर चुकेंगे। यह प्रायः निश्चित 
हैं कि आपको अर्थात्‌ एक निःशस्त्र तथा अनवरोधकारी व्यक्तिकों मारकर आक्र- 
मणकारीकी कुत्सित छालूसाका शमन हो जायगा और वह उत्पीड़ित महिलाकों 
छोड़कर चला जायगा । लेकिन में आपको बतला चुका हूँ कि अत्याचारी प्राय: 
वसा नहीं करते ज॑सी कि हम उनसे आशा या अपेक्षा करते हैं । यह देखकर कि 
आप उसका ( हिसात्मक ढंगसे ) अवरोध नहीं कर रहे हैं, वह आपको किसी 
खम्भेसे वांध भी सकता हैं और इस प्रकार वह आपको बलात्कारका एक प्रत्यक्ष 
साक्षी बननेके लिए विवश भी कर सकता हैं । यदि आपमें दढ़ इच्छा-शक्ति होगी 
तो आप इतना ज़ोर छगायेंगे कि इस चेष्टामें आप या तो बंघनको तोड़ देंगे या 
स्वयं समाप्त हो जायेंगे । दोनों ही स्थितियोंमें आप दुष्कर्मोकी आँखें खोल देंगे । 
आपका सशस्त्र विरोध भी इसके आगे कुछ न कर सकेगा । यदि आप उसमें हार 
जाते हैं तो स्थितिके इससे भी बुरे हो जानेकी सम्भावना है जितनी कि बिना 
अवरोध डाले हुए आपके मर जानेपर होती । इससे एक अवसर ओर मिल जाता 
है । दुर्भाग्यकी शिकार महिला आपके शाल्तिपूर्ण साहसका अनुकरण कर सकती 
हैं और बेइज्ज़त होनेकी अपेक्षा अपनेको बलिदान कर सकती हैँ ।* 

३१ अक्तूबरको दोपहरके समय गांधीजी डेरा इस्माईल खाँसे चल दिये । 
अब उनके दोौरेका अंतिम चरण प्रारम्भ हुआ था । उनकी यह बिलकुल इच्छा 
न थी कि बिना विशेष आवश्यकताके दौरेकों एक भी दिनके लिए वढ़ाया जाय । 
सड़कके पासके एक गाँवमें दोपहरकों भोजन करनेके समय उन्होंने अपनी इस 
भावनाको खुदाई खिदमतगारोंपर व्यक्त किया । उन्होंने कहा, “इस सारे गाँवसें 
मुसलूमानोंके घर हैँ । रमज़ानके रोज़ेके कारण इन घरोंमें रसोईका चूल्हातक 
नहीं जला हैं। फिर भी इन लोगोंको हमारे लिए भोजन तेयार करना पड़ा हे । 
इस बातने मेरे हृदयको छू लिया हैँ और इनके प्रति में एक नम्नताका; एक 
आभारका भाव अनुभव कर रहा हूँ । अब मेरी वह उम्र नहीं रही कि में इनके 
साथ रमज़ानका व्रत रख सकेँ, जेसा कि मैंने दक्षिण अफ्रीका में रखा था। वहाँ 
कुछ मुसलमान बालक मेरी देखरेखमें थे। उनको यह बतलानेके लिए कि रोज़े 
कैसे रखे जाते हैं, स्वयं मैंने भी यह ब्रत किये थे। आयुके अतिरिक्त मुझको 
बादशाह खानकी भावनाओंका भी खयाल है, जिन्होंने कि रात-दिन लगकर मेरे 

दारीरिक स्वास्थ्यकी देखभाल की हैँ । मेरे उपवास रखनेसे वे अपने भीतर एक 
व्यग्रताका अनुभव करते । 

मोटर बड़े वेगके साथ शेंष यात्राको पूरा कर रही थी । पहले दिन दलने 
एक सो पचास मीलको दूरी तय की । उसमें भी वे लोग सड़कसे दस मील दूर 
देहाती क्षेत्रमें पनियाला गाँवतक गये । जिस समय वे मीरा खैल पहुँचे उस समय 
शाम हो रही थी और अंधेरा घिरने लगा था । इस क्षेत्रके रास्तोंपर रोक लगी 
हुई थी और सड़कके इस टुकड़ेपर यात्रा करना निरापद न समझा जाता था । 
शामके चार बजेके वाद इस मार्गपर आने-जानेकी अनुमति न थी, लेकिन खान 
अब्दुल ग़फफ़ार खाँकी उपस्थितिसे सारी कठिनाई सुलझ गयी | खान अब्दुल 
गफ्फ़ार खाँके छोटे पुत्र वली मोटर चला रहे थे | दल जैसे ही पहली रोकके पास 
पहुँचा वेसे ही खान अब्दुल ग़फ्फ़ार खाँने उनको हिदायत दी, “इन लोगोंसे कह 
दो कि हम अपनी जोखिमपर सफ़र कर रहे हैं । और देखो, अगर तुम किसीकी 
“रोको आवाज़ सुनो तो तत्काल अपनी गाड़ीमें ब्रेक लगा देना । यह मालूम हो 
जानेपर कि हम लोग कौन हैं, हमें कोई नहीं रोकेगा । अगर तुमने तेज़ीसे मोटर 
भगा ले जानी चाही तो पीछेसे गोलियोंकी बौछार होने लगेगी ।”' 

पार्टीने उस गाँवमें रातकों आराम किया । दूसरे दिन सवेरेसे मोटरने फिर 
वही तेज़ चाल पकड़ ली । वें कुछ घंटोंके लिए बचन्नू शहरके निकटवर्ती अहमदी 
बन्दा गाँवमें रुके । फिर वे नमकके क्षेत्रकी भूरी मटियाली पहाड़ियोंके सम्‌हको 
तेज़ीसे पार करते हुए आगे बढ़े और कोहाट कस्बा होते हुए कोहाटके दरेंपर पहुँच 
गये । कार तेज़ीसे बढ़ती जा रही थी ओर खान अब्दुल ग़फ्फ़ार खाँ उस रास्तेके 
विभिन्न स्थानोंके बारेमें जानकारी देते जा रहें थे; एक 'आँखों देखा हाल' सुनाते 
जा रहे थे । वे एक सेनिक चौकीसे होकर गुज़रे । बन्नू-कोहाट मार्गपर इतनी 
चौकियाँ थीं कि वह उनसे जड़ा हुआ सा लूगता था । उस सैनिक चौकीको देखकर 
खान अब्दुल ग़फ्फ़ार खाँ बोल उठे, “व्यर्थके खर्चकों देखिए, महात्माजी ! झंडों, 
हथियारवन्द मोटरों और टंकोंके इस व्यर्थ प्रदर्शनकी ओर दृष्टि डालिए ! ये 
अबतक डाकुओंके एक छोटेसे गिरोहकों भी नहीं पकड़ सके हैं जो इतने दिनोंसे 
देशके इस भागमें उत्पात मचाये हुए हैं । इस साल तो सचमुच डाकुओंके सरदार- 
ने सेनाके सामनेंकी उस पहाड़ीपर अपना झंडा गाड़ दिया और अपनी गिरफ़्तारी- 
के लिए फोजको एक चुनौती दी। लेकिन वह अबतक आज़ाद घम रहा है। 
यह रवेया या तो सेनाकी त्िराशाजनक अक्षमताको व्यक्त करता हैं या जान- 
बूमकर अपनायी गयी एक उदासीनताको, जो कि अपराधकी कोटिमें आ 

जाती हैं । 

इसके बाद उन्होंने ?२५ मीलकी यात्रा की और अंत पेशावर पहुंच गये । 
रास्तेमें पनियाल्लरा और अहमदी बन्दा दोनों स्थानोंपर सभाएँ हुईं | गांघीजीने 
खुदाई खिदमतगारोंसे कहा कि वे उनसे उसके अछाबा कुछ कहनेके लिए या 
उसका विस्तार करनेंके लिए नहीं आये हैं जिसको वे जानते हैं और जिसका 
उन्होंने अभ्यास किया है लेकिन कई प्रकारसे उसके विपरीत कार्य भी हुआ है । 
“अब मैंने स्वयं आपके मखसे वह आश्वासन पा लिया है जो कि में खान अब्दुल 
ग़फ्फ़ार खाँसे पा चुका था ।” गांधीजीने पत्तियालामे कहा, “आपने अहिसाको 
मात्र एक अस्थायी अभियानके रूपमें नहों अपितु एक आस्थाके रूपमें अंगीकार 
किया है, इसलिए यदि आप तलवारका त्याग करते हैं और अपने हृदयमें तलवार 
बनाये रखते हैं तो यह तलवारका त्याग आपको बहुत आगे नहीं ले जायगा । 
जबतक यह आपके हृदयमें एक ऐसा बल उत्पन्न नहीं कर देता जो कि तलवारके 
बलके विपरीत हें और उससे कहीं बढ़कर हैँ तवतक आपका तलवारका त्याग 
सच्चा नहीं कहा जा सकेगा। अबतक आप लोग उदले या प्रतिकारको अपना 
एक पवित्र कर्तव्य समझते हैं । यदि आपका किसीके साथ झगड़ा हो गया तो 
वह मनुष्य सदेवके लिए आपका शत्रु बन गया । पिता अपना झगड़ा अपने पुत्रको 
सोंपता हैं और इस प्रकार यह झगड़ा कई पीढ़ियोंतक चलता हैँ । परन्तु अहिसा- 
में यदि कोई आपको अपना शत्रु समझता हैं तो भी बदलेमें आप उसको अपना 
शत्रु नहीं समझंगे । निश्चित ही फिर प्रतिहिसाका कोई प्रश्न नहों उठता ।* 

“मृत जनरल डायरसे अधिक क्रर तथा रक्त-पिपासु ओर कौन हो सकता 
है ?'” गांधीजीने उन लोगोंसे पूछा, ' फिर भी मेरी सलाहपर जलियाँवाला बाग 
कांग्रेस जाँच समितिने उसपर अभियोग चलानेकी माँग नहीं की । मेरे हृदयमें 
उसके लिए दुर्भावनाका एक चिह्नतक नहीं है । में व्यक्तिगत रूपसे उससे मिलता 
और उसके हृदयतक पहुँचता लेकिन यह मेरी केवल एक अभिलापा रह गयी । 

गांधीजीकी वार्ताके अन्तमें एक खुदाई खिदमतगारने उनसे एक कठिन प्रश्न 
किया, “आप हम लोगोंसे यह अपेक्षा करते हैं कि हम आक्रमणकारियोंसे हिन्दुओं 
की रक्षा करें, फिर भी आप यह कहते हैं कि हम लोग चोरों ओर डाकुओंके लिए 
भी शस्त्रोंकों प्रयोगमें न लायें। 

“यह परस्पर विरोध केवल प्रकट देखनेका हैं ।' गांधीजीने अपना मन्तब्य 
प्रकट किया, “यदि आपने वास्तवमें अहिसाकी भावनाको आत्मसात्‌ कर लिया 
हैँ तो आप छापामारोंके यहाँ आकर छापा मारनेकी प्रतीक्षा नहीं करेंगे बल्कि 

ख़ान अब्दुल ग़फ्फ़ार खाँ 

आप स्वयं उनके इलाकेमें जाकर उन्हें खोजेंगे और छापा पड़नेसे पहले उसे रोक 
दंगे । यदि फिर भी छापा पड़ता हैं तो आप हमलावरोंका सामना करेंगे । आप 
उनसे कहेंगे कि वे आपका सारा सामान उठाकर ले जा सकते हैं लेकिन जबतक 
आप जीवित हैं तबतक वे आपके 'हमसाया' हिन्दुओंकी सम्पत्तिपर हाथ नहीं छुगा 
सकेंगे । यदि संकड़ों खुदाई खिदमतगार अपने जीवनका मोल देकर अपने पड़ोसी 
हिन्दुओंकी रक्षाके लिए तेयार हो जायेंगे तो छापामारोंको निश्चय ही यह सोचने 
को विवश होना होगा कि क्‍या वे आवेशहोन स्थितिमें कसाईकी भाँति उन निर्दोष 
और गेरहमलावर खुदाई खिदमतगारोंकों काट डाले जिन्होंने कि अहिसात्मक ढंग- 
से अपनेंको उनके आगे डाल दिया हैं? आप लोग अब्दुल कादिर जिलानीकी 
कहानी जानते हैं, जिसे उसकी मांने चालीस सोनेकी मुहरे देकर एक कारवाँके 
साथ वग़दाद भेजा था। मार्गमें उस कारवाँको डाकुओंने लूट लिया। उन्होंने 
मुसाफ़िरोंके शरीरके कपड़ेतक नहीं छोड़े । वालक अब्दुल क़ादिरको किसीने छआ- 
तक नहीं । जब डाकू उसके साथियोंका सारा माल-असवाब लेकर चल दिये तब 
अब्दुल क़ादिरने आवाज़ देकर उनको बुलाया । निकट आनेपर उसने डाकुओंको 
बतलाया कि मेरे पास मेरी माँकी दी हुई चालीस मुहरें हैं। वे मेरे लवादेके 
अस्तरमें सिलली हैं। कथा आगे बढ़ती है कि आक्रमणकारी बालककी अति सरलता- 
से इतने प्रभावित हुए कि उन्होंने न केवल उसको विना छुये जाने दिया वल्कि 
उसके कारवाँके साथियोंका सारा माल-असवाबव भी लौटा दिया। वही बालक 
आगे एक सन्त बना ।* 

पेशावरमें वकीलोंके बार असोसिएशन' ने गांधीजीको एक अभिनन्दनपत्र 
अपित किया जिसमें उन्होंने यह दावा किया कि गांधीजी वकालतमके पेशेकी दृष्टिसे 
उनके भाई-बन्द हैँ । गांधीजीने कहा कि इस विशेषाधिकारके तो वे मुश्किलसे ही 
एक पात्र होंगे क्योंकि उचन्तको अपने वकील समाज द्वारा ही इस अधिकारसे वंचित 
होना पड़ा हैं और वे अपने उस कानूनको भी बहुत दिनों पहले ही भूल चुके हैं । 
बादमें तो देशकी अदालतोंमें कानूनको स्पष्ट करने ओर उसकी व्याख्या करनेकी 
अपेक्षा वे अधिकतर कानून भज्भज करनेमें लगे रहे हैं । 

गांधीजी अपनी अहिसाकी योजनामें खादी और कुटीर-उद्योगोंको प्रमुख 
स्थान देते थे अतः उन्होंने पेशावरकी खादी-प्रदर्शनीका उद्घाटन करना स्वीकार 
कर लिया । सीमा-प्रान्तर्में यह अपने तरीकेका पहला प्रयास था। खुदाई खिदमत- 
गारोंने इस प्रदर्शनीमें अपने स्वयंसेवकोंके जत्थे भेजे । इस उद्घाटन समारोहमें 
तथा प्रदर्शनीमें प्रान्तके मंत्री तथा अन्य सम्भ्रान्‍्त जन सम्मिलित हुए । इस प्रद- 

सुनहला पुल 
शनीमें महिलाओंकी विशेष रूपसे बहुत बड़ी उपस्थिति रही ! 

गांधीजीने अपने हिन्दुस्तानीमें लिखे गये सन्देशमें, जो प्रदर्शनीमें वितरित 
किया गया था, यह कहा था : 

'नामोंके कारण भ्रममें मत पड़िए। जापानी वस्त्रपर स्वदेशीकी छाप रूगा 
देनेसे वह स्वदेशी नहीं हो जाता। केवल वही वस्तु, जिसको भारतके गाँँवोंमें 
निवास करनेवाले लाखों श्रमिकोंने भारतमें उत्पन्न किये गये कच्चे मालसे पर्णत: 
तेयार किया हो, स्वदेशी कहला सकती है । 

“जेसा कि हम देखेंगे, इस परीक्षणप्रें केबल खादी ही खरी उतरती है। 
जिस प्रकार बिना सूर्यके प्रभात नहीं हो सकता, उसी प्रकार बिना खादीके कोई 
वस्त्र पूर्ण रूपसे स्वदेशी नहीं हो सकता । 

“इस दृष्टिसे देखनेपर ज्ञात होता है कि अभी स्वदेशीकी दोड़में पेशावर वहुत 
पीछे है। यहाँ केवल एक खादी भंडार हैं और वह भी घाटठेमें चला करता है 
में यह आशा करता हूँ कि इस प्रदर्शनीके फलस्वरूप खादी भंडारकी स्थिति दृढ़ 
हो जायगी तथा उसके बन्द हो जानेकी सम्भावना नहों रहेगी । 

खादी प्रदर्शनीका उद्घाटन करते हुए गांधीजीनें कहा : 

“खादी-कार्यमे सहायता देनेके लिए डा० गोपीचन्दने मंत्रियोंकों धन्यवाद 
दिया है लेकिन में देखता हूँ कि यहाँ न तो सव मन्त्री और न विधानसभाके सदस्य 
ही अपने नित्य अभ्यासमें खादी पहनते हैँ । कुछ सदस्य केवल विधान-सभामें खद्दर 
के वस्त्र पहनकर जाते हैं । कुछ लोग वहाँ भी खादी पहनकर नहों जाते । उनका 
यह काम राष्ट्रीय भावना और कांग्रेसके संविधान दोनोंके प्रतिकूल हैं । यहाँतक 
कि अभी लाल कुरतीवालोंको भी खादीधारी होना हूँ । यदि ये सब्र; एक लाख 
खुदाई खिदमतगार खद्दर पहनने लगें तो इस पूरे प्रान्तको खादीधारी हो जानेमें 
देर न लगे । खादीके उत्पादनके साधत्तोंकी दृष्टिसि यह देश अति सम्पन्न है लेकिन 
खादीके कार्यमें वास्तवमें यह प्रदेश सबसे पीछे है 

“में आपसे यह आशा करता हूँ कि आप इस प्रदर्शनीको देखते समय आव- 
श्यक वातोंको पूछेगे और इसे अध्ययनकी भावनासे देखेंगे । जसी कि कपड़ेकी 
मिलके उद्योगमें लाखों रुपयेकी पजीकी आवश्यकता होती है वेसी खादी उत्पादन 
के संगठनमें नहीं होती और न इसके लिए अति उच्च तकनीकी कुशलता ही आव- 
इयक हैं । एक मामूली आदमी भी इस कामको उठा सकता हैं | मैं यह आशा 
भी करता हूँ कि इस प्रथम प्रदर्शनीके बाद निकट भविष्यमें ऐसी ही अन्य खादी 
प्रद्शनियोंका आयोजन भी होगा ।”' 

खाम अब्दुल गफ्फ़ार खाँ 

पेशाव रमें गांधीजीसे दक्षिण भारतका एक उत्तराधिकारी मिला । उसने उनसे 
एक कठिन प्रश्न किया : 'दक्षिणसे उत्तर भारत आनेपर मुझे जान पड़ता है कि 
में एक नितान्‍्त भिन्न मानव-समुदायके सामने आकर खड़ा हो गया हूँ । मुझे दोनों 
के बीचमें मिलनका कोई आधार नहीं दिखलाई देता । क्या उत्तर और दक्षिणका 
यह जोड़ा कभी मिल्‍रू सकेगा ?' गांधीजीने उत्तर दिया कि यद्यपि बाह्य रूपमें यह 
भिन्नता दृष्टिगोचर होती है परन्तु वास्तवमें हैं नहीं । अहिसाके सुनहले पुलने भया- 
नक युद्ध-प्रेमी पठानोंको नम्र, बुद्धिवादी दक्षिण भारतीयोंसे जोड़ रखा है । खुदाई 
खिदमतगार, जिन्होंने अहिसाको एक आस्थाके रूपमें स्वीकार किया है, शेप 
भारतके किसी भी प्रान्तके निवासियोंसे भिन्न नहीं हैं, सिवा इसके कि इनमें अहिसा- 
त्मक शोयंकी मात्रा अधिक हैं । अनेक रूपोंमें एकरूपताके इस प्रश्न और इसी 
प्रकार अन्य जटिल प्रश्नोंको जिस क्षण हम अहिसाके रास्तेसे सुलझाते हैं उसी क्षण 
हमारी सारी कठिनाइयाँ दूर हो जाती हैं ।' 

अपने दौरेके कार्यक्रमके अनुसार गांधीजी सिंधकी ओरके जिले हजारासें 
सबसे अन्तमें जानेवाले थे। हज़ारा सीमाप्रान्तका सबसे उत्तरी जिका था और 
प्रदेशका एकमात्र ऐसा क्षेत्र था जो कि सिन्धु नदके पर्व पड़ता था। उसमें 
प्रवेश करनेंसे पहले गांधीजी चच इलाकेके विभूति नामक स्थानमें गये | यद्यपि 
यह इलाका राजनीतिक और भौगोलिक दृष्टिसे पंजाबका एक अंग था फिर भी 
वहाँकी भाषा, रीति-रिवाज, लोगोंको प्रक्रृति और उनकी जीवन-पद्धति सीमाप्रांत- 
के निवासियोंके अधिक निकट थी । उन्होंने यह प्रार्थना की थी कि उनके इलाके- 
के पसछ्तृुभापी लोगोंको खुदाई ख़िदमतगार आन्दोलनमें सम्मिलित होनेकी अनुमति 
दी जाय | इसपर गांधीजीने कहा कि ऐसा करनेमें कोई कठिनाई नहीं होगी । 
“कोई भी व्यक्ति, जो पख्तू भापा जानता हैं और खुदाई खिदमतगारोंके प्रतिज्ञा- 
पत्रपर हस्ताक्षर करता हैं, एक खुदाई खिदमतगार वन सकता हैं | इसमें फेवल 
एक शर्त हैँ कि वह इसके साथ-साथ किसी अन्य संगठनमें अपना नाम दर्ज नहीं 
करा सकता ।” 

जिस समय गांधीजी विभूति जा रहे थे, उस समय उनको हे एक 
मामूली दुर्घटना हो गयी जिसके फलस्वरूप एक बछड़ा उनकी कारके नीचे आ 
गया और उसके शरीरका कुछ भाग कुचल भी गया । जो कांग्रेसजन गांधीजीके 
साथ चल रहे थे उन्होंने इस दुर्घटनाके लिए कांग्रेस मंत्रिमंडलके विरोधिथोंको 
दोषी ठहराया । गांघीजीने इसपर अपने विचार व्यक्त करते हुए कहा, “खुदाई 
खिदमतगारोंने संगठनके लिए अपनी असंदिग्ध योग्यता सिद्ध कर दी है । किसी 

भी सार्वजनिक सभामें खुदाई खिदमतगारोंकी एक चुनी हुई टुकड़ी व्यवस्था और 
अव्यवस्थाके सारे अन्तरको स्पष्ट कर देती है । अहिसाका सिद्धान्त खदाई खिदमत- 
गारोसे यह अपेक्षा करता हैँ कि वे लोगोंसे व्रही वात प्रेमके बलूपर करा ले जिसे 
कि पुलिस लाठी और गोलीके जोर॒पर कराती है । जब हमारे ह॒दयोंसे प्रेमके अंकुर 
फूटने लगेंगे तव हमारे सामान्य विवाद और कलह एक बीते हुए युगकी वस्तु बन 
जायेंगे । आजको दुघंटनाको ही ले लीजिए, जब कि एक बछड़ा संयोगवश हमारी 
मोटरके नीचे आ गया । यदि हममें प्रेम होता तो उसने मोटर चलानेवालेको 
यह प्ररणा दी होती कि वह मोटरकों तत्काल रोक दे ताकि घायल पशके उप- 
चार और चिकित्साकी समुचित व्यवस्था की जा सके । हमारे दलके एक सज्जन- 
ने शीक्षतामें, जो मुझे भद्दी लगी, इस दुर्घटनाके लिए तथाकथित बिरोधियोंको 
दोषों ठहराया ओर कहा कि यह कार्य जान-बुझकर किया गया हैं। अहिसामें 
विपक्षीपर दोपारोपण करनेमें हमको शीत्रता नहीं करनी चाहिए और न उसे 
तबतक शंकाकी दृष्टिसे देखना चाहिए जवतक कि हमारे पास इसके लिए निश्चित 
प्रमाण न हों । जब खुदाई खिदमतगारोंके हृदय प्रेमसे परिपर्ण हो जायेंगे तब 
हेमको अपनी स्वतंत्रता मिल जायगी । लछेकिन जबतक हमारे छोटे-छोटे कार्यों . 
द्वारा प्रेम प्रकट नहों होता तबतक स्वतन्त्रता हमारे पास नहीं आ जायगी ।' 
उन्होंने खान अब्दुल ग़फ्फ़ार खाँसे कहा, “जहाँ यह दुर्घटना हुई हं, वहाँ हमें 
किसी आदमीको भेज देना चाहिए । वह वहाँ जाकर पशुके मालिकको हर्जाना दे 
ओर उस बछड़ेंको मरहम-पट्टीके लिए पदु-चिकित्सालय ले जाय । खान अब्दुल 
ग़फ्फ़ार खांने तत्कारू इसकी व्यवस्था कर दी । 

६ नवम्बरको संघ्याके समय गांधीजी हरिपुर पहुँच गये । रास्तेमें वे पंजा 
साहव भी गये जहाँ कि सिख गुरुद्वारेके प्रवन्धकोंनें उनको तथा खान अब्दुल 
ग़फ्फ़ार खाँको सम्मानसूचक वस्त्र 'सरोपा' भेंट किया । हरिपुरमें अव्यवस्थाके वे 
ही पराने दृश्य दृहरायें गये । शामके समय एक सार्वजनिक सभामें गांधीजीने 
श्रोताओंसे कहा कि '“सौजन्यका पाऊुन और नियमित रूपसे सही व्यवहार अहिसा- 
के वसे ही अंग हैं जंसी कि अन्य बड़ी-बड़ी चीज्ञों जिनको मंनें आपको बतलाया । 
वेज्ञानिकोंका कथन हैं कि हम लोग बनमानुपके वंशज हे । यह हो सकता है 
लेकिन मनुष्यके लिए यह उचित नहीं हैँ कि वह पशु जंसा जोवन बिताये और 
उसी तरह एक दिन मर जाय । जिस अंशमें हम अपनेमें अहिसा और ऐच्छिक 
अनुशासनकी भावनाको विकसित करते हैं उतने ही अंशमे हम पशु-प्रक्ृतिसे दूर 
हो जाते हैं और अपने भाग्यकी रचना करते हैँ । अहिसा हमसे एक ककत्तंव्यकी 

अपेक्षा करती हैं । वह यह कि हम कमज़ोरसे कमज़ोर आदमीकी भी सही बात- 
का आदर करें; यहाँतक कि एक छोटे बच्चेकी भी ।” 

समाजवादियोंके एक छोटेसे दलने ख़ान अब्दुल ग़फ्फ़ार ख़ाँके हाथोंमें वह 
मानपत्र दिया जिसे वे वस्तुत: गांधीजीकों देना चाहते थे। सभाकी कार्यवाही 
प्रारम्भ हो चुकी थी अत: उनको उसे पढ़नेकी अनुमति नहीं दी जा सकी । इसपर 
वे लोग ऐसे नारे लगाते हुए, जो उनके योग्य नहीं थे, सभा छोड़कर चले गये । 
गांधीजीन इस अशोभनीय घटनाका भी सहनशीलताकी आवद्यकतापर बल देनेके 
लिए प्रयोग कर लिया । उन्होंने कहा, “हमें गालियोंकों भी सहनशीलताके साथ 
वदश्ति कर लेना चाहिए । मानव-प्रकृतिकी रचना कुछ इस प्रकारकी है कि यदि 
हम किसीके कोध या गालियोंकी ओर कोई ध्यान न दें तो क्रोध करनेवाला 
या गाली देनेवाला आदमी अपने आप ही थक जायगा और उन्हें बन्द कर देगा । 
जिन लोगोंने अपने बिना किसी प्रयोजनके एक उपद्रव खड़ा कर देना चाहा उनके 
विरुद्ध हमें अपने मनमें द्ेष-भाव नहीं वसा लेना चाहिए क्‍योंकि वे हमको सहन- 
शीलताका एक छोटासा, मूल्यवान पाठ पढ़ा गये हैं । एक सत्याग्रही अपने शत्रु 
को सदेव अपना एक सम्भावित मित्र समझता हैं। लगभग आधी शताब्दीके 
अनुभवमें मुझे शत्रुताका ऐसा एक भी मामला नहीं मिला जिसमें पूर्ण अहिसाके 
आगे शत्रुता अंततक टिक सकी हो । 

७ नवम्वरको सवेरे गांधीजी ने अपने निर्धारित समयसे पहले ही अबोटावाद 
पहुँचकर अपने मेजवानको आइचर्यमें डाल दिया । अबोटावबादमें उनके सारे कार्य- 
क्रम उन्तके पहुँचनेके दूसरे दित आयोजित थे। ८ नवम्बरको मनसहराम एक 
सावंजनिक सभा हुई जिसमें कि नागरिकोंकी ओरसे गांधीजीको एक मानपत्र 
अपित किया गया था | उसमें यह कहा गया था : 

“हम सीमाओ्रान्तके निवासियोंने आपके अहिसाके दिव्य संदेशको । प्रकार 
आत्मसात्‌ किया और जिस प्रकार उसे अभ्यासमें रूपान्तरित किया उसे आप 
समझेंगे ओर हमें इस बातकी स्वीकृति देंगे कि हम उसके लिए एक अत्यल्प, क्षमा 
करने योग्य गर्व अनुभव करें । हिसा तबतक जीवनमें हमारी मुख्य पूर्व धारणा 
रही जबतक कि 'पठानोंके गर्व बादशाह खानने उसे हमारे हृदयोंसे निर्मल नहीं 
कर दिया । मुमकिन हैँ कि अहिसा उनके लिए क्रोई विशेष सार्थकता न रखती 
हो जो उसके आस्थामय वातावरणमें जन्मे हैं। लेकिन हम पठानोंके लिए वह एक 
विशिष्ट महत्त्वकी वस्तु सिद्ध हुई है जिसकी हमें अपनी बुराइयोंको दूर करने के 
लिए अत्यधिक आवश्यकता थी। इसलिए पठान लोग उसको समझनेके लिए और 

उसकी कीमत-क्रेद्र करनेके लिए विद्येप रूपसे उसके अनुकूल हैँ । इस्लामने शांति 
या दसरे शब्दोंमें अहिसाकी जीवनके एक नियमक्रे रूपमें घोषणा की और बलके 
प्रयोगकी एक अपवाद रूपमें स्वीकृति दी । लेकिन पठानोंने अन्य मुसलूमानोंकी 
भाँति अपवादकों मुख्य सिद्धांतका स्थान ले लेने दिया और मूल उपदेशको वें 
प्रायः भूल हो गये । उस मूल सिद्धांतको, जो हमारी दृष्टिसे ओझलू-सा हो चला 
था, वापस लानेका आपको श्रेय हैं । हम आपको आश्वासन देते हें कि बहुत थोड़े 
समयमें हो पश्चिमोत्तर सीमाप्रान्तके पठान व्िना किसी जाति, सम्प्रदाय या धर्म- 
के भेद-भावके भारतकी स्वाधोनताके अहिसात्मक संग्रामकी पहली पंक्ति खड़ी 
क्रनेके लिए आगे आयेंगे।' 

गांधीजीने भी उनको आश्वासन दिया कि अहिसाके क्षेत्रमें उनकी अबतककी 
जो उपलब्धियाँ हैं उनका गांधीजोके निकट वहुत बड़ा मुल्य हैं । लेकिन इस 
पुरानी कहावतपर विश्वास करते हुए कि जिसके पास कुछ है, उससे और भी 
अधिक अपेक्षा की जाती ह, उन्होंने खुदाई खिदमतगारोंकों चेतावनी दी कि वे 
उनसे तथ्रतक संतुष्ट नहीं होंगे जबतक कि वे अहिंसाके द्वारा अपनी स्व्राधीनता 
ही नहीं अपितु भारत देशकी स्वाधोनता प्राप्त करनेका अपना ध्येय पूरा नहीं कर 
लेते । गांबीजीनें खुदाई खिदमतगारोंसे कहा कि उन्होंने यह समझनेके लिए कि 
यहाँ अहिसा किस प्रकार कार्य कर रही है, उनके प्रांतकी दुबारा यात्रा की । 
गांधीजीने कहा कि उनका इरादा यहाँ तीसरी बार भी आनेका हैं । उनको आशा 
हैं कि उक्त समय वे उन विभिन्न समस्याओंके सूत्रोंकोी फिर पकड़ेंगे, जिन्हें उन्होंने 
बीचमें ही छोड़ा हैँ । 

इससे पहले उन्होंने खुदाई खिदमतगारोंके बीच भाषण करतें हुए कहा था : 

“आप अपने शत्रसे घृणा न करें, यही काफ़ी नहीं है । प्रत्येककों अपने हृदयमें 
अपने शत्रुके प्रति एक सहानुभूतिकी भावना रखनी चाहिए। आजकल यह कहने- 
का एक फंशन चल पड़ा है कि अहिंसात्मक तरीकेसे समाजका संगठन नहीं हो 
सकता या उसे चलाया नहीं जा सकता । में इस विचारधाराका विरोध करता 
हैँ । एक परिवारमें कोई पिता अपने पृत्रको उसकी किसी ग़रूतीपर थप्पड़ मार 
देता हैं लेकिन इससे वह पितासे वदला लेनेकी वात तो नहीं सोचता ? बह अपने 
पिताकी आज्ञाका पालन करता है । थप्पड़के कारण उसके मनमें कोई निरुत्साह 
की भावना नहीं आती । वह उसके पीछे पिताके असच्तुप्ट प्यारका अनुभव करता 
है । मेरी रायमें यह सबसे संक्षिप्त तरीक़ा है जिससे कि एक समाज शासित होता 
हैं या उसे शासित होता चाहिए। जो एक परिवारके लिए सच हे वही एक 

खान अब्दुल ग़फ्फ़ार खाँ 
समाजके लिए भी सच हो सकता हैं क्योंकि समाज भी एक बड़ा परिवार ही है । 
यह मनुष्यकी अपनी कल्पना हैँ जिसने विद्वको युद्धमें छंगे हुए शत्रुओं और मित्रों- 
के दलोंमें विभाजित कर दिया हैं । लेकिन वह भी प्रेमका वल ही है जो आखिरी 
उपायके रूपमें विरोधमें भी अपना काम करता जा रहा हैं। और जो इस विद्व- 
को जीवित रखे हैं । 

“मुझसे यह कहा गया कि लाल कुर्तीधवारी नाम मात्रके लाल कुर्तीधारी हैं । 
में आशा करता हूँ कि यह आरोप निराधार हैँ । वादशाह खान यह अनुभव करते 
हैं कि कुछ अनिच्छित और स्वार्थी तत्त्वोंके घुस आनेके कारण खुदाई खिदमतगार 
आन्दोलनका अन्तः:सरण होने लगा हे । में जानता हूँ कि वे इसके लिए अपने 
मनमें एक वड़ी अशांतिका अनुभव कर रहे हैं । इस वारेमें मेरा विचार उनसे 
मिल रहा हैं 'कि खुदाई खिदमतगारकी संख्यामें मात्र अनुवृद्धि, यदि वे छोग 
ग्रहण किये हुए मतके सच्चे प्रतिपादक न हुए तो, आन्दोलनको केवल कमज़ोर 
ही करेगी । 

“आज लाल कुर्तीधारियोंके आन्दोलवने केवल सकल भारत ही नहीं वल्कि 
बाह्य देशोंका घ्यान भी अपनी ओर आकर्षित कर रखा है, हालाँकि उसने अवतक 
जो प्राप्त क्रिया हैं वह उस सम्पूर्ण एक अंशभर ही है, जिसे उसको प्राप्त 
करता है । में बिना किसी संशथके खुदाई खिदमतगारों द्वारा दिये गये आइवा- 
सनको स्वीकार करता हूँ कि वे अहिसाके सिद्धांततों समग्र रूपमे समझनेके लिए 
और उसका अभ्यास करनेके लिए उत्सुक हैं । उनके आगे बहुत बड़े-बड़े काम हैँ 
जो उनको पूरे करने हैं। रचनात्मक अहिसाका कार्यक्रम, जिसे मेंने उनके सामने 
रखा है, यदि एक वार ठीकसे प्रारम्भ कर दिया गया तो स्वत: अपना काम करता 
रहेगा । उसका प्रवर्तन खुदाई खिदमतगारोंकी निष्ठा और उनके उत्साहका भी एक 
निश्चित परीक्षण होगा । 

दोपहरके वाद अबोटाबाद लौटते समय गांधीजी वहाँके एक स्थानीय 5 | 
मन्दिर में गये । वहाँ उनको यह जानकर प्रसन्नता हुई कि अबोटाबादमें हरिजनों- 
को अपने बालकोंको विद्यालयोंमें भेजनेमें, कुओंका उपयोग करनेमें और अन्य 
सार्वजनिक सुविधाएँ प्राप्त करनेमें कोई कठिनाई नहीं है । 

दोपहरके बाद गांधीजीसे अल्पसंख्यकोंका एक प्रतिनिधिमंडल मिला । वे 
लोग इस बातसे बड़े क्षुब्ध थे कि जबसे एक पृथक प्रांतके रूपमें सीमाप्रांत बनाया 
गया हैँ तभीसे यहाँ हिसापूर्ण अपराधोंमें बड़ी तेजीके साथवुद्धि होती जा रही है। 
उन्होंने यह सुझाव रखा कि सरहदपर बसे हुए लोगोंको आत्म-रक्षाकी सुविधा 

प्रदान करनेके लिए बिना मूल्य लिये हुए आग्नेय अस्त्र दिये जायँ और उनके नि:- 
शुल्क प्रशिक्षणकी भी व्यवस्था को जाय | फिर भी उन्होंने इस बातको स्वीकार 
किया कि वहसंख्यक समदायमें अल्पसंख्यकोंकी रक्षाके छिए एक कर््तव्य-भावना 
जाग्रत करनेपर ही सीमाके उस पारके छापोंकी समस्था समुचित ढंगसे अन्तिम 
रूपमें सुलझ सकती है । 

गांधी जीने कहा कि में आप छोगोंकी इस मांगका समर्थन करूँगा कि लोगोंको 
उनके प्रार्थना-पत्रोंपर निःशुल्क लाइसेंस दिये जायें लेकिन सरकारसे यह अपेक्षा 
करना कि वह विना मूल्य लिये सीमान्तकी समस्त जन-संख्यामें आग्नेय अस्त्रोंका 
वितरण करे उससे अत्यधिक अपेक्षा करना होगा । यदि आप लोग चाहते हैं कि 
आग्नेय अस्त्र दिये जाये तो उनके लिए आप एक 'फंड' खोल सकते हैं । इसके 
उपरान्त भी मेरे मनमें सन्देह रह जाता हैँ कि क्‍या आग्नेय अस्त्रोंके वितरित हो 
जाने और उनके प्रयोगमें प्रशिक्षित हो जानेसे सोमाकी रक्षाहीनताका प्रश्न सुलझ 
जायगा ? यदि वन्नके पिछले छापेके अनुभवके आधारपर देखा जाय तो यह एक 
खर्चीला शौक ही साबित होगा । जिस समय वहाँ छापा पड़ा उस समय नाग- 
रिकोंकी ओरसे केवल एक बन्दूक काममें लायी गयी हालाँकि वन्नू शहरमें बन्दूकों- 
की कोई कमी न थी और उस बन्दकसे भी छापामारोंकी अपेक्षा नागरिक हो 
अधिक आहत हुए । हाँ, आप लोगोंने बहुसंख्यकोंके कत्तव्यके बारेमे जो वात कही, 
उसे में स्वीकार कर रहा हूँ | वादशाह ख़ान इस कोशिशमें लगे हुए हैं कि खुदाई 
खिदमतगार छापोंसे नागरिकोंकी रक्षा करनेका अपना कर्त्तव्य प्रा करे । 

एक जगह यह शिकायत की गयी कि हिन्दू और सिख यह समझते हैं कि 
मुसलमानोंके संसर्गसे वे धर्म-अ्रष्ट हो जायेंगे । गांधीजीने कहा कि यदि यह बात 
सच हैं तो यह किसी भी सच्चे धर्मकी एक खिल्ली उड़ानेवाली है । प्रत्येक मनुष्य 
का यह कर्त्तव्य है कि वह हर एक स्थान और हर समय अपने घर्मके अतिरिक्त 
शेप धर्मोकों समान आदर ओर सम्मान दे । परन्तु जहाँ अल्पसंख्यक खुर्द- 
वीनसे देखने लायक; बहुत ही कम हैं और वे भिन्न धर्मवाले अत्यधिक बहुसंख्यकों- 
के बीचमें बसे हुए हैं वहाँ तो यह उनके अस्तित्वके लिए एक प्राथमिक शर्त 
हैं । अल्पसंख्यकोंके लिए भले ही यह एक परिस्थितिजन्य आवश्यकता हो, तो भी 
उन्हें स्वेच्छापूर्वक वहुसंख्यकोंके धर्म और भावनाओंकों उचित आदर देना चाहिए 
और बहुसंख्यकोंको भी अल्पसंख्यकोंके घर्म और भावनाओंके प्रति बड़ो सावधानी - 
के साथ आदर प्रदर्शित करना चाहिए | इसे उनको अपना एक विशेष अधिकार 
और कर्त्तव्य समझना चाहिए । 

अबोटाबादके कार्यक्रमका एक सार्वजनिक सभाके साथ उपसंहार हुआ | इस 
सभामें बहुतसे मानपत्र पढ़े गये और गांधीजीको जनताकी ओरसे एकन्रित ११२५ 
रुपयेकी थैली भेंट की गयी । उनमेसे कुछ मानपत्नोंमें निरर्थक अतिशयोक्ति- 
पूर्ण भाषाका व्यवहार किया गया था। उनका उत्तर देते हुए गांधीजीने कहा, 
“आपने अपने मानपत्नमें इस वातपर बड़ी परितुष्टि प्रकट की है कि आपके वीचमें 
“विश्वका सबसे महान पुरुष” आया हैं । आपका मान-पत्र सुनते समय मुझको यह 
आदचर्य हो रहा था कि आखिर वह "'महान्‌ पुरुष” कौन है ? निश्चय ही में वह 
व्यक्ति नहीं हो सकता । में अपनी कमज़ोरियोंकों जानता हूँ और खूब अच्छी तरह 
से जानता हूँ । एथेन्सके महान्‌ धर्मशास्त्री सोलनके सम्बन्धर्में एक अति प्रसिद्ध 
कहानी हैं । एक क्रोससने, जो अपने युगका सबसे घनिक व्यक्ति समझा जाता था, 
सोलनसे पूछा, 'संसारका सबसे सुखी व्यक्ति कौन हैँ ?” क्रोससको पूरी आशा 
थी कि उत्तरमें सोलन उसीका नाम छेगा परन्तु सोलनने जवाब दिया कि किसी 
भी व्यक्तिके जीवनके अन्तिम क्षणतक यह कंसे कहा जा सकता है कि वह सुखी 
था । जब सोलनके लिए किसीको उसके जीवन-कालमें सुखी कहना कठिन था 
तब किसी भी व्यक्तिके जीवन-कालमें उसे महान्‌ व्यक्ति निर्णय करना उससे भी 
कहीं अधिक कठिन बात होगी । वास्तविक महानता किसी पह।ड़ीपर; किसी ऊंचे 
स्थानपर रखी हुई ऐसी वस्तु नहीं है जिसे हर कोई आसानीसे देख ले | बल्कि 
इसके विपरीत मेरे सत्तर वर्षके अनुभवने मुझे कुछ और हो सिखलाया हैँ । जिन 
व्यक्तियोंके वारेमें और जिनकी महानताके सम्बन्धमें दुनिया उनके जीवन-कालमें 
अपरिचित रहती है, वे बहुधा सच्चे महान्‌ पुरुष होते हैं । सच्ची महानताका 
निर्णय केवल ईइवर ही कर सकता हैं क्‍योंकि केवल वही मनुष्योंके हृदयोंको 

नता हे | 
ः उन्होंने मानपत्नकों पुनः उद्धृत करते हुए कहा : 

“न केवल अवोटाबादके नागरिक अपितु यहाँके सूर्य, चन्द्र और । 
भी मेरी एक झलक देखनेको उत्कंठित हैं । मेरे प्यारे मित्रो, क्या में इससे यह 
समझ कि आपके इस शहरमें सूर्य, चन्द्र और तारागणका अलग सेट हैँ और वह 
वर्धा या सेवाग्राममें नहीं चमकता ? हमारे यहाँ काठियाबाड़में समाजका एक वर्ग 
है, जिसे /भाट' कहा जाता हैँ। ये लोग पैसेके लिए अपने गाँवके मुखिया या 
अन्य आश्रयदाताकी प्रशंसामें कविताएँ रचते हैं और उसे गाकर सुनाते हैं । बस 
यही इनका पेशा है । खेर, में आपको भाट या धनके लिए प्रशंसा करनेवाला तो 
नहीं कह सकता । में आपसे यह अवश्य महसूस कराना चाहता हूँ कि अपने 

नेताओंकी अतिशयोक्तिपूर्ण सराहना एक ग़लूत चीज़ हैं। इससे न उस नेताको 
कोई मदद मिलती हैं और न उसके कामको ! में आपसे यह चाहता हूँ कि आप 
ऐसे प्रशंसापूर्ण मानपत्र देनेका अभ्यास हमेशाके लिए छोड़ दें। में सत्तर वर्षका 
हो चुका । ईश्वरको अभी मझे थोड़ासा समय और देता है । अब मेरी यह बिल- 
कुल इच्छा नहीं हैं कि में उस समयको निरशथ्ंक अत्युक्तिपूर्ण बातें सुननेमें खो दूँ । 
यदि आपको अभिनन्दपत्र देना ही हैँ तो आप उसमें उस व्यक्तिके दोषों और 
उसकी कमियोंका वर्णन करें। इससे उसे 'सर्चलाइट' का रुख अपनी ओर मोड- 
कर अपने भीतरकी कमजोरियोंको देखनेमें मदद मिलेगी और वह उनको निकाल 
सकेगा । 

“जबसे में इस प्रदेशमें आया हूँ तभीसे में खुदाई खिदमतगारोंके लिए अहिसाके 
दृढ़ एवं पूर्ण सिद्धान्तकी व्याख्या करनेमें लगा हूँ । न में रुका हूँ और न मेंने उसे 
कुछ कम ही किथा है। में यह दावा नहीं करता कि मैंने अहिसाके अर्थकों उसकी 
समग्रताके साथ समझ लिया हैँ । जो कुछ मैंने अनुभव किया हे, वह उस महान्‌ 
पूर्णताका एक अति लघु अंशभर हैँ । अपूर्ण मानवको यह सामर्थ्य नहीं मिली कि 
वह अहिसाके पूर्ण अर्थशो पकड़ सके या उसका समग्र रूपमें अभ्यास कर सके । 
यह ईरवरका ही सहज गुण है जो सर्वोच्च शासक है और जिसकी समानता कोई 
नहीं कर सकता : लेकिन में आधी शताब्दीसे भी अधिक समयसे अहिसाको सम- 
झनेका और उसे अपने निजके जीवनमें उतारनेंका एक अनवरत, अविश्रांत प्रयत्न 
कर रहा हूँ । इसमें कोई सन्देह नहीं हे कि खुदाई खिदमतगारोंने, जहाँतक वे उसे 
समझ सके, अहिंसाका अभ्यास करके एक जाज्वल्यमान आदर्श उपस्थित किया हूँ । 
इससे उनको विश्वभरसे सराहना प्राप्त हुई है । लेकिन अभी उनको अपने मार्ग 
पर एक क़दम और बढ़ना हैं । यदि खुदाई खिदमतगारोंको अपनी अंतिम अग्नि- 
परीक्षामेंसे सफल होकर निकलना है तो उनको अपनी अहिसाकी संकल्पनाको और 
विस्तृत करना होगा और अपने अभ्यासको, विशेष रूपसे उसके निश्चित पक्षोंको 
अधिक पूर्णता और गहराई देनी होगी । अहिसा निःशस्त्रीकरण मात्र नहीं हैं । न 
वह दुर्बलों और क्लीवोंका एक हथियार ही हैं। जो लड़का लाठीका प्रयोग करने- 
की शक्ति भी नहीं रखता, अहिसाका अभ्यास नहीं कर सकता । अहिसा शरस्त्री- 
करणसे अधिक शक्तिशाली एक अनन्य बल है जो इस विश्वमें आया हैँ । जिसने 
यह महसूस करना नहीं सीखा कि अहिंसा निश्चित रूपसे पशुबलसे अधिक वबल- 
शाली है, वह अहिसाकी यथार्थ प्रकरतिको समझ नहीं सका । यह अहिसा मोखिक 
शब्दों द्वारा सिखलायी नहीं जा सकती । यदि हम उसके निमित्त हृदयसे प्रार्थना 

कर तो मात्र प्रभ-कृपासे उसकी ज्योति हमारे अंतरमें जग सकती है । यह कहा 
गया कि यहाँ ऐसे एक लाख खुदाई खिदमतग।र हैं जिन्होंने अहिसाकों एक मत; 
एक आस्थाके रूपमें स्व्रीकार किया हैं । लेकिन इससे बहुत पहले सन्‌ १९२० में 
ही बादशाह ख़ानने अहिसाकों बिज्वका सबसे जक्तिशाली हथियार समझकर पसन्द 
किया था और उरो घारण किया था । उनके अठारह वर्षके अभ्यासने उसमें उनके 
विश्वासको और भी दढ़ कर दिगय्रा है क्योंकि उन्होंने यह देख लिया है कि अहिसा- 
ने उनके यहाँके लोगोंको निर्भीक और समर्थ बना दिया हैँ । पहले ये लोग अपनी 
तुच्छ नौकरीको खो बेठनेकी आशंकासे ही घबड़ा उठते थे। लेकिन आज वे अनु- 
भव करते हैं कि वे एक भिन्न प्रकारके मनुष्य हैं । तीन वबीसी और दस सालऊकी 
इस आयुमें अहिसामें मेरी आस्थाकी ज्योत्ति आज पहलेसे अधिक प्रदीप्त हैं । लोग 
मुझसे कहते हैं : “आपके अहिसाके कार्यक्रमको देशके सामने आये हुए लगभग दो 
दशक वीत चुके हैं लेकिन वह स्वतंत्रता कहाँ है, जिसका आपने हमें वचन दिया 
था ? में उनको यह उत्तर देता हूँ कि यद्यपि छाखों लोगोंने अहिसाकों एक मत; 
एक “क्रीड के रूपमें ग्रहण करनेकी प्रतिज्ञा की थी लेकिन केवल इने-गिने लोगोंने 
उसका अभ्यास किया और वह भी केवल एक नीतिके रूपमें । लेकिन इतनेपर 
भी उससे हमें जो परिणाम मिला उसने मेरा ध्यान पर्याप्त रूपमसे अपनी ओर 
आक्ृष्ट किया । उसीसे मुझे खुदाई खिदमतगारोंके बीचमें अपने प्रयोग चलाते रहने 
का प्रोत्साहन मिला और ईश्वरकी इच्छा हुई तो यह प्रयोग सफल होगा ।' 

गांधीजीको ९ नवम्वरके सबेरे सेवाग्राम चल देना था। खान अब्दुल ग़फ्फ़ार 
खाँ अपने कामके भावी कार्यक्रमके ब्यौरोंको उनसे आखिरी बार समझनेमें व्यस्त 
थे। खान अब्दुल ग़पफ़ार खाँ बहुत दिनोंसे एक स्वप्न घोषित कर रहे थे। वह 
यह कि वे और गांधीजी शवत और स्व्रातकी मनोरम पहाड़ियोंके कबाइली इलाके 
में भ्रमण करेंगे । परन्तु अब इस सपनेके साकार होनेका बहुत कम रे रह 
गया था। ख़ान अब्दुल ग़फफ़ार ख़ाँने अपना खेद व्यक्त करते हुए कहा, “'महात्मा- 
जी, जबसे आप यहाँ आये तभीसे में खुदाई खिदमतगारोंसे यह कहता आ रहा 
हैँ, “आप लोगोंने ग़रीबोंके हेतुको अपना हेतु बना लिया हे परन्तु आपने उनकी 
निधनताको दूर करनेके लिए क्या किया है ? आपने यह प्रतिज्ञा की है कि आप 
कभी प्रतिकार महीं करेंगे लेकिन वया आप प्रेमके द्वारा विपक्षियोंका हृदय जीतने- 
के लिए कभी उनके पास गये ?” खान अब्दुल ग़फ्फ़ार खाँने गांधीजीको अपने 
कुछ अनुभव भी सुनाये, 'एक बार ट्रेनमें आते समय मेरे पंजाबके एक मुसल- 
मान मित्रने सबके सामने मेरी यह कहकर निन्‍दा की कि मेने पठानोंको अहिंसा 

सिखलाकर इस्लामकी भावनाको ठेस पहुँचायी है और उसे ढा देनेके लिए सुरंग 
लगायी हैं । मेने उससे कहा कि वह स्वयं भो नहीं जानता कि वह क्‍या कह रहा 
हैं ? अहिसाके सन्देशने पठानोंके विचारोंगें एक आइचर्यजनक रूपान्तरण ला दिया 
हैं। उसने उनको राष्ट्रीय एकताकी एक नवीन दृष्टि प्रदान की हैँ । यदि उसने 
यह सब अपनी आँखोंसे देख लिया होता तो वह इस तरहकी वातें कभी न 
कहता । मेंनें उसको दिखलानेके लिए कि इस्लाममें शान्तिकी भावनाको कितना 
अधिक महत्त्व दिया गया है, उसके आगे कुरानशरीफ़के अध्यायों और आयतों- 
का प्रमाण रखा और उससे कहा कि शान्ति इस्लामके मुडेरका पत्थर है । मेंने 
उसे यह भी बतलाया कि इस्लामके इतिहासके महान्‌ पुरुष अपनी उग्रताकी 
अपेक्षा अपनी सहनशीलछता और आत्म-निग्रहके लिए अधिक जाने जाते हूँ । मेरा 
उत्तर सुनकर वह चुप हो गया ।* 

इसके बाद उन्होंने वह प्रसंग वतलाया जिसमें उनके ऊपर यह आरोप लगाया 
गया था कि उन्होंने मुसलूमानोंकों हरानेमें हिन्दुओंकी सहायता करनेके लिए एक 
लाख खुदाई खिदमतगारोंका लश्कर खड़ा किया हैँ । मेरे कई मित्रोंने मुझको यह 
सलाह दी कि में इस सामूहिक अपमानके विरोधमें प्रतिवाद प्रकाशित कराऊं 
लेकिन मेंने इनकार कर दिया । मैंने उन लोगोंसे कहा, 'सीमा-प्रान्तकी जनताके 
मनको में अभी पर्याप्त रूससे समझ नहीं सका हूँ । हम लोगोंकी स्वार्थहीन सेवाओं- 
के कारण उसकी दृष्टिमें हमारी वात उतना मूल्य तो रखेगी ही जितनी कि दूसरों- 
को बात, कमसे कम तबतक, जबतक कि वह सोने और म॒लस्‍्मेके बीचका अंतर 
नहीं पहचान पाती । लेकिन में पहचानकी घड़ीकी प्रतीक्षा करूँगा । 

“महात्माजी, में राजनीतिसे घृणा करता हूँ ।' वे बहुघा दौरेमें गांधीजीसे 
कहा करते, “राजनीति एक रिक्त और सूनी भूल-भुलेया हूँ | में इससे दूर भाग 
जाना चाहता हूँ और सबसे ग़रीब लोगोंके घरोंमें जाकर माद्रवताकी सेवामें लग 
जाना चाहता हूँ । 

वर्धा आनेके लिए तक्षशिलाके रेलवे स्टेशनपर गाड़ीमें बैठनेसे पहले गांधीजी 
तक्षशिलाके ऐतिहासिक खण्डहरोंकी देखनेके लिए गये और इसके साथ ही उनका 
सीमा-प्रान्तका दौरा पूरा हुआ | देशके इस भू-भागमें बौद्ध धर्म एक हज़ार वर्षसे 
भी अधिक समयतक पूर्ण विकसित अवस्थामें रहा था। सारे क्षेत्रमें स्तूपों, विहारों- 
के ध्वंस तथा स्तम्भोंके टुकड़े बिखरे थे । एरिसनने तक्षशिलला नगरका उल्लेख 
करते हुए लिखा हैँ कि यहाँ एक महान एवं उन्नत विश्वविद्यालय था। सारे 
नगरोंमें निश्चित ही सबसे बड़ा नगर वह्‌ था जो सिन्ध ओर झेलमके बीचमें बसा 

हुआ था । उन दिनों और परवर्ती शताब्दियोंमें वह तत्कालीन कला और विज्ञान- 
के लिए प्रख्यात था। आजके युगमें जब खुदाई खिदमतगार मन, वचन और 
कर्मसे अहिसाका पालन करनेके लिए प्रतिज्ञा-पत्रपर हस्ताक्षर करता हूँ तब वह 
केवल अपने उस सहनशील अग्रगामीके पद-चिह्नोंपर ही अनुगमन करता है, जिसने 
कि यह धर्म-पद गाया था, 'क्रोधको अक्रोचसे जीतो ।' 

गांधीजीने अवशेषोंको गहरी दिलूचस्पीके साथ देखा । बहाँके संग्रहालया- 

ध्यक्षन जब उनको चांदीकी भारी पायलरूका एक जोड़ा दिखलाया, तब वे बोल 
उठे, 'ऐसे हो मेरी मां भी पहना करती थी।' गांधीजीने भारतके गौरवमय 
अतीतके उन भव्य स्मारकोंसे, जो उनके सामने बिखरे पड़े थे, अनिच्छापूर्वक 
विदा ली। चार सप्ताहतक अहिसाकी समान खोजमें वे ख़ान अब्दुल ग़फ्फ़ार खाँके 
निकटतम भागीदार रहे । उसने उनको ख़ान अब्दुल ग़फफ़ार खाँके और भी पास 
ला दिया | एक दर्दके साथ वें अलग हुए । उस समय गांधीजीकी आँखोंसे आँसू 
वह रहे थे । 

११ नवम्बर १९३८ को गांधीजीने रेलगाड़ीमें 'हरिजन' के लिए एक लेख 
लिखा---'खुदाई खिदमतगार और बादशाह खान ।* 

“खुदाई खिदमतगार चाहे ज॑से हों और अन्तमें वे कंसे भी सिद्ध हों परन्तु 
उनके नेताके वारेमें; जिनको वे बड़ी प्रसन्नतासे बादशाह खान” कहा करते हैं, 
कोई सन्देह नहीं हो सकता । इसमें कोई सन्देह नहीं कि वे ईश्वरके एक पुरुष हैं । 
वे यह विश्वास करते हैँ कि वह प्रत्येक क्षण उपस्थित है और उनको यह अच्छी 
तरहसे मालम हैं कि उनके आन्दोलनकी प्रगति ईश्वरकी इच्छापर निर्भर हैं। 
अपने उद्देश्यमें अपनी समग्र आत्माको समाहित करके भी वे इसकी चिन्ता नहीं 
करते कि आगे क्‍या होगा ? उनके लिए यह अनुभव कर लेना काफ़ी रहा है कि 
अहिसाको पूर्ण रूपसे स्वीकार किये बिना पठानकी मुक्ति नहीं हैं । वे इस बातमें 
गर्व अनुभव नहीं करते कि पठान एक अच्छा लड़ाका है । वें उसकी योग्यताकी 
क़द्र करते हैं परन्तु उनका विश्वास हैँ कि अति प्रशंसासे उसे बिगाड़ दिया गया 
हैं। वे समाजमें पठानकों इस रूपमे नहीं देखना चाहते । उनका विश्वास हैं 
कि पठानका शोषण किया गया हैँ और उसे अंधेरेमं रखा गया हैं | वे चाहते हैं 
कि वह और भी अधिक वीर बनें और अपनी वीरतामें सच्चे ज्ञानका > 
करे जो कि उनके खयालसे केवल अहिसाके द्वारा प्राप्त हो सकता है । 

“और खान साहब मेरी अहिसामें विश्वास करते हैं इसलिए उन्होंने यह 
चाहा कि में अधिकसे अधिक जितने समयतक हो सके, खुदाई खिदमतगारोंके 

बीचमें रहूँ | मझे तो यहाँ आनेके लिए किसी प्रछोभनकी आवश्यकता नहीं थी 
क्योंकि में तो स्त्रयं ही उनका परिचय पानेको उत्सुक था। में उनके हृदयोंतक 
पहुँचना चाहता था । में यह जानना चाहता था कि अबतक में ऐसा कर सका या 
नहीं । कुछ भी हो, मेने प्रयत्न किया । 

“परन्तु यह वतलानेसे पहले कि मैंने यह कार्य किस प्रकार किया और 
कितना किया, में अपने मेजवान ख़ान साहवके सम्बन्धमें एक शब्द अवश्य कहूँगा । 
इस सम्पूर्ण दौरेमें उन्हें इस वांतकी बड़ी फ़िक्र रही कि परिस्थितियोंके अनुसार 
मुझे अधिक-से-अधिक आराम पहुँचाया जाय । मुझे किसी प्रकारकी कठिनाई या 
कोई कमी न हो, इसके लिए कोई उपाय उठा नहीं रखा । मेरी सारी आवश्य- 
कताओंका वे पहलेसे ही अनुमान कर लेते थे । उन्होंने जो कुछ किया उसमें कोई 
दिखावा नहीं था | वह सब उनके लिए बिलकुल स्व्राभाविक था । वह एक हृदय - 
से किया गया था | उनके साथ छल-पाखण्डकी तो वात ही नहों हैं । दिखावटसे 
वे बहुत दूर हैं । इसलिए उनकी देखभाल कभी अखरती नहीं और न कभी किसी 
काममें रुकावट ही डालती है, इसीलिए जब तक्षशिलामें हम एक-दूसरेसे अलग 
हुए तो हमारी आँखें आसुँओंसे गीली हो गयीं । विदा लेना कठिन हो गया ओर 
हम इस आशासे अछूग हुए कि शायद अगले मार्चमें हम फिर एक-दूसरेसे मिलेंगे । 
सीमाप्रान्तको मेरे लिए एक ऐसा तीर्थ-स्थान बना रहना चाहिए जहाँ कि में आ- 
जा सक्‌ क्‍योंकि शेष भारत सच्ची अहिसा दिखलानेमें भले ही असफल हो जाय 
लेकिन यहाँ इस आशाकी बहुत गुञ्जाइश हे कि सीमा-प्रान्त इस अग्नि-परीक्षामें 
खरा उतरेगा। इसका कारण अत्यन्त स्पष्ट हें। वादशाह खानके अनुयायी, जिनकी 
संख्या एक लाखसे ऊपर बतलायी जातो है, स्वेच्छासे उनके आदेशोंका पालन 
करते हैँ । वे उनके वचनोंको मानते हैं। जैसे ही उन्होंने कुछ कहा वेसे ही उसपर 
अमल किया जाता है । परन्तु खुदाई खिदमतगारोंकी उनके प्रति जो श्रद्धा हें, 
उसके होते हुए भी खुदाई खिदमतगार रचनात्मक अहिसाकी परीक्षामें उत्तीर्ण 
होंगे या नहीं यह तो आगे देखा जायगा '''' 

“प्रारम्भमें हो हम दोनों; खान साहब और में, यह निर्णय कर चुके थे कि 
विभिन्न केन्द्रोंमे समस्त खुदाई खिदमतगारोंके आगे भाषण करनेकी अपेक्षा मुझे 
अपनी चर्चार्में उनके नेताओंतक ही सीमित रहना चाहिए । इससे मेरी शक्ति 
वचेगी और उसका अधिक बड़ा उपयेगग होगा । और यही हुआ भी । पाँच सप्ताह 
की अवधिमें हम लोग समस्त केन्द्रोंमें गये और प्रत्येक केन्द्रमें हमनें एक घण्टा या 
उससे कुछ अधिक समयतक बातचीत की । मैंने खान साहबको एक अत्यन्त 

खान अब्दुलग़फ्फ़ार खाँ 
योग्य और विश्वस्त दुभाषिया पाया । और चूंकि जो कुछ मैंने कहा उसमें उनका 
विश्वास था, इसलिए मेरा भाषान्तर करनेमें अपनी सारी शक्ति लगा दी | वे 
एक जन्मजात वक्ता हैं । वे बड़ी गरिमाके साथ भाषण करते हैं और उनका काफ़ी 
प्रभाव भी पड़ता हैं । 

“मेने प्रत्येक सभामें इस चेतावनीको दुहराया कि यदि वे यह अनुभव नहीं 
करते कि उन्होंने अहिसाके रूपमें एक ऐसा शस्त्र पा लिया हैं जो कि उनके उस 
दस्त्रसे, जिसका उन्होंने अबतक प्रयोग किया हैं, निश्चित ही श्रेष्ठ हे तो उनको 
अहिसासे कोई प्रयोजन नहीं रह जाता । वे अपने पहलेके शस्त्रोंको पुनः ग्रहण कर 
सकते हैं । खुदाई खिदमतगारोंके सम्वन्धमें, जो इनने वीर रहे हैं, कभी यह नहीं 
सुना जाना चाहिए कि वे बादशाह ख़ानके प्रभावमें आकर कायर हो गये या 
कायर बना दिये गये । उनकी वीरता उनके अच्छे निशानेवाज़ होनेमें ही निहित 
नहीं हैं वल्कि मुत्युकों चुनौती देने और अपने नंगे वक्षपर गोलियाँ झेलनेके लिए 
सदेव तेयार रहनेमें भी हैं । उनको अपनी यह वीरता अखण्ड रखनी चाहिए और 
जब कभी भी अवसर आये तत उसको दिखलानेके लिए तैयार रहना चाहिए और 
सच्चे वीरोंको इस प्रकारके अवसर बहुधा विना खोजे हुए ही मिल जाते हैं । 

“यह अहिंसा एक निष्क्रिय गुण मात्र नहीं है । यह सबसे शक्तिशाली शस्त्र हैं 
जिससे ईश्वरने मनुष्यंको सम्पन्न किया है । वास्तवमें अहिसा ही मनुष्य और 
पशु-सृष्टिके वीचमें पहचान करती है । प्रत्येक व्यक्तिमें अहिसा स्वाभाविक रूपमें 
रहती है परन्तु अधिकांशमें वह निद्रित अवस्थामें रहती हैं । सम्भवतः अंग्रेजीका 
नॉन वाइलेन्स' शब्द अहिसाका प्री तरहसे अर्थ नहीं दे पाता । जितने शब्द उसके 
भावको प्रतिपादित करते हैं उनमें भी यह एक अपूर्व अभिधार्थ है । इसके अर्थके 
निकट पहुँचनेके कारण 'लव' या “गुड विह” शब्द इसके कहीं अच्छे अनुवाद हो 
सकते हैं । 'वाइलंस' ( हिसा ) का गुड विल' ( सदभावना ) से सामना करना 
चाहिए । सद्भावनाका कार्य तभी प्रारम्भ होता हैं जब कि उसके मुकाबलेमें कोई 
दुर्भावना रहती हैं । भलेके साथ भरा होना तो एक वराबरका विनिमय हैं । '' 

“इस “नॉन वाइलंस' या गुड विल' का प्रयोग केवल अंग्रेजोंके मुकाबलेमें ही 
नहीं करना चाहिए वल्कि हम लोगोंके बीचमें भी इसको अपना पूरा काम करने 
देना चाहिए। किसी अंग्रेजके विरुद्ध 'अहिसा अवसर-विशेष या आवश्यकताके 
कारण अपनाया गया एक गुण हो सकती है और जिसमें अपनी कायरता या 
साधारण दुर्बलता बड़ी आसानीके साथ छिपायी जा सकती हैँ । वहाँ वह केवल 
एक समयानुकूल 'ओऔचित्य” हो सकती है, जेसा कि वह अक्सर होती भी हैं । 

सुनहला पुल 

परन्तु उस समय, जब कि हमारे सामने हिसा ओर अहिसाके दोनों मार्ग समान 
रूपसे खुले हों और हमें उनमेंसे एक पसन्द कर लेना हो, वह एक 'समयानुकूल 
ओचित्य” नहीं हो सकती । इस प्रकारके मौके अवसर हमा रे पारिवारिक जीवनमें 
और सामाजिक तथा राजनीतिक सम्बन्धोंमें आते रहते हैं । केवल एक ध्मके 
प्रतिस्पर्धी सम्प्रदायोंमें ही नहीं वल्कि विभिन्न धर्मोके अनुयायियोंके बीच भी ऐसे 
अवसर आया करते हैं । यदि हम अपने पड़ोसी या बरावरकी स्थितिके व्यक्तिके 
साथ सहनशील नहों हैं तो हम अंग्रेजोंके साथ कभी सच्चे सहनशील नहीं हो 
सकते । इस प्रकार हमारी सदभावनाका, यदि वह किसी मात्रामें हममें है, तो 
प्राय: प्रतिदिन परीक्षण होता रहता है । यदि हम इस सदभावनाको सक्रियताके 
साथ काममें लाते रहेंगे तो हमें अपेक्षाकृत बड़े क्षेत्रमं इसका प्रयोग करनेकी 
आदत पड़ जायगी और अन्‍न्तमें यह हमारे स्वभावका एक अद्भ वन जायगी । 

“इसलिए खुदाई खिदमतगारोंकी अहिसा उनके दैनिक कार्यों द्वारा व्यक्त 
होनी चाहिए और वह तभो प्रकट हो सकती है जब कि वे मन, वचन और कर्मसे 
अहिसाब्नती हों । 

'“उस व्यक्तिको भी, जो अपने नित्यके व्यवहारमें शस्त्रोंके प्रयोगपर निर्भर 
करता है, एक नियमित सेनिक प्रशिक्षण लेना पड़ता है । इसी प्रकार ईश्वरके 
एक सेवकके लिए भी एक निश्चित परीक्षण अनिवार्य है । सन्‌ १९२० की 
कांग्रेसके विशेष अधिवेशनके मूल प्रस्तावमे ही इसकी व्यवस्था की गयी थी । 
समय-समयपर उसपर वल दिया जाता रहा हैं और उसका विस्तार किया गया 
है । जहाँतक मेरी जानकारी है, इसका रंग कभी हल्का नहीं पड़ा । साम्प्रदायिक 
एकता, हिन्दुओं द्वारा छुआछृतका निवारण, घरोंपर हाथसे तेयार की गयी खादी 
का इस्तेमाल, जो कि भारतके लाखों लोगोंके साथ हमारी एकताका एक निश्चित 
प्रतीक है और मादक पेयों तथा औषधियोंका पूर्ण निषेध सक्रिय सदभावनाकी 
परखकी कसौटी हैं । इस चतुर्मुखी कार्यक्रमको आत्मशुद्धिकी एक प्रक्रिया कहा जा 
सकता हैं | वह भारतके लिए संगठनयुक्त स्वाधीनता प्राप्त करनेकी एक निश्चित 
प्रणाली है । लगभग आधी शताब्दीतक कांग्रेसजन और देशने इस कार्यक्रमका 
पालन किया लेकिन णह पालन अधूरे मनसे किया गया, इसलिए उसने अहिसाके 
एक जीवित विद्वासको, या उस प्रणालीको, जो उसके अभ्यासके लिए बतलायी 
गयी थी या दोनोंको एक धोखा दिया । लेकिन खुदाई खिदमतगारोंसे यह अपेक्षा 
की जाती हैं और उनपर इस बातके लिए भरोसा किया जाता है कि अहिसामें 
उनका एक जीवित विश्वास हैं इसलिए उनसे यह भी आशा की जाती हूँ कि वे 

कांग्रेसके आत्मशुद्धिके सारे कार्यक्रमको पूरा करेंगे । मैंने इसमें कुछ चीजें और 
जोड़ दी हँ--गाँवकी सफाई, स्वास्थ्य रक्षा और मामूलो डाकटरी इलाज द्वारा 
गाँवोंकी सहायता | एक खुदाई खिदमतगार अपने कामोंके आधारपर जाना 
जायगा । गाँवको पहलेसे अधिक स्वच्छ रखे बिना और गाँववालोंकी उनकी 
साधारण वीमारियोंमें मदद दिये बिना कोई खुदाई खिदमतगार किसी गाँवर्भ 
नहीं रहेगा । चिकित्सालय या ऐसी ही चीज़ें आज धनिकोंके हाथके खिलौने हैं 
और ज्यादातर शहरोंमें रहनेवाले लोगोंकों ही प्राप्त हैं। इसमे कोई सन्देह 
नहीं कि देशमे अनेक औषधालय खोलनेके भी प्रयत्न किये गये परन्तु खर्चके कारण 
यह काम आगे नहीं बढ़ सका, जब कि खुदाई खिदमतगार एक छोटा-सा किन्तु 
सारयुक्त प्रशिक्षण प्राप्त करके गाँवोंमें फेलनेवाली वीमारियोंके अधिकांश मामलोंमें 
बड़ी आसानीसे सहायता पहुँचा सकते हैं । 

“मेंने खुदाई खिदमतगारोंसे कहा कि सबिनय आज्ञा-भंग अहिसाका अंत हैं, 
उसका प्रारम्भ नहीं । फिर भी सन्‌ १९१८ में एक अनुपयुक्त समयमें मेंने उसे 
शुरू किया । में उसकी अत्यधिक आवश्यकता समझ रहा था। लेकिन देशको 
इससे कोई हानि न हुई । में अपनेको अहिसात्मक प्रक्रियाका एक विशेषज्ञ सम- 
झता था । में यह दावा भी करता था व्योंकि में यह अच्छी तरहसे जानता था 
कि अपने बढ़े हुए क्दरमको कव और किस प्रकार वापस लौटाना चाहिए । पटना 
में सविनय आज्ञा-भंगको स्थगित कर देना भी इसी प्रक्रियाका एक अंग था । 
सन्‌ १९२० के रचनात्मक कार्यक्रमपर मुझको उस समय जितना विश्वास था, 
उतना ही आज भी हैँ । जहाँतक पूर्ण स्वराज्यकी बात थी, में उस कार्यक्रमको 
समुचित रूपसे पूर्ण किये बिना सविनय आज्ञा-भंगके अभियानका नेतृत्व न कर 
सका । सविनय आज्ञा-भंगका अधिकार केवल उन्हींके लिए लाभक़ारक होता हैं 
जो स्वेच्छापूर्वक आज्ञा-पालन करनेके कत्तंग्य और नियमोंको जानते हैं और उत्तका 
अभ्यास करते रहते हैं, भले ही यह नियम उनके बनाये हुए हों या दूसरेके । 
आज्ञा-भंग करनेसे या आज्ञाका पालन न करनेंसे एक भय भी उपजता हूँ । आज्ञा- 
पालन इस भयसे प्रेरित होकर नहीं होना चाहिए बल्कि यह समझकर होना 
चाहिए कि यह मेरा एक कर्तव्य है । आज्ञा-पालन केवल यंत्रव॒त्‌ नहीं वल्कि पूरे 
हृदयसे होना चाहिए | इस प्रारम्भिक शर्तको पूर्ण किये बिना सविनय आज्ञा-भंग 
नाम-मात्रक। 'सविनय होता हैं । उस समय वह एक शक्तिशालीकी नहीं वल्कि 
एक दुर्बलकी सविनय अवज्ञा होती हैं । यदि वह्‌ सविनय आज्ञा-भंग सद्भावना- 
के द्वारा कर्त्तव्यप्रेरित है तो वह अहिसा हैँ । सविनय अवज्ञाके दिनोंमें खुदाई 

खिदमतगारोंने यंत्रणाओंको सहन करके असंदिग्ध रूपसे अपनी वीरता प्रदर्शित 
की है, जैसी कि अन्य प्रान्तोंके हजारों लोगोंने की । लेकिन यह हृदयकी सद- 
भावनाका एक निश्चित प्रमाण नहीं मानी जा सकतो। किसी पठानका केवल 
देखनेमें अहिसक होना उसकी एक कमी ही कही जा सकती है । उसको इस दुर्ब- 
लताका दोपी नहीं होना चाहिए । 

“मेने जो कुछ कहा, वह सब खुदाई खिदमतगारोंने बड़े ध्यानसे सुना । 
उनका अहिंसापर विश्वास अबतक खान साहवके प्रभावसे मक्त नहीं ह । बल्कि 
वह उन्हींसे प्राप्त किया गया हैं । उनका खुदाई खिदमतगारोंके हृदयपर एकछत्र 
राज्य है । जवतक खुदाई खिदमतगारोंकी अपने नेतापर अविचल श्रद्धा हैं तव- 
तक उनके विश्वासको किसी प्रकारसे कम प्राणवान्‌ नहीं कहा जा सकता । और 
खान साहबका विश्वास कहनेभरका नहीं हैं । उसमें उन्होंने अपना सारा हृदय 
उड़ेला है । जिनको इसपर सन्देह हो, वह उनके साथ रहकर देख ले जसे कि में 
पिछले पांच सप्ताहसे उनके साथ हूँ । उत्तका सन्देह उसी प्रकार नष्ट हो जायगा 
जिस प्रकार कि प्रभातके सूर्यके आगे कुहरा गल जाता है । 

' मेरे इस सारे दोरेने एक प्रख्यात पठान सज्जनके मनपर अपना यह प्रभाव 
डाला | में उनसे अपने दोरेके आखिरी दिनोंमें मिला था, आप जो कुछ कर रहे 
हैं, वह मुझको पसन्द हैँ । आप बहुत चतुर हैं । में यह नहीं जानता कि चालाक 
दब्द सही है या नहीं । मेरे यहाँके लोग जितने वीर हैँ, आप उनको उससे अधिक 
वीर बना रहे हैं । आप उनको अपनी शक्तिका मितव्यय करना सिखला रहे हैं । 
वास्तवमें, एक सीमातक अहिसक होना भल्ता हैं। और यह भी कि उनका प्रशि- 
क्षण आपके द्वारा होगा । हिटलरने हिसाके व्यावहारिक प्रयोग किये और उनके 
द्वारा हिसाके तकनीककों अपनी चरम सीमापर पहुँचा दिया । लेकिन आप हिट- 
लरसे भी आगे बढ़ गये । आप हमारे यहाँके लोगोंकों अहिसाका प्रशिक्षण दे रहे 

और उनको बिना किसीको मारे हुए स्वयं मरना सिखला रहे हैं, ताकि यदि 
कभी वलके प्रयोगका अवसर आये तो वें एक बिलकुल नये ढेंंगसे उसका इस्ते- 
माल करे और किन्‍्हीं भी अन्य लोगोंकी अपेक्षा उसका प्रभावशाली ढंगसे इस्ते- 
माल करे । में आपको इसके लिए बधाई देता हूँ ।' 

“में चुप हो गया और मेरी यह इच्छा न हुई कि इस भ्रमके कुहासेसे मुक्त 
करनेके लिए में उनको कोई उत्तर दूँ। में मुस्कराया और फिर विचारमग्न हो 
गया । मुझे अपनी यह प्रशंसा अच्छी लगी कि पठान मेरी शिक्षाओंके कारण 
( उनके फलस्वरूप ) और भी अधिक वीर बन जायेंगे । मेरे निकट ऐसा एक 

भी उदाहरण नहीं है कि कभी कोई व्यक्ति मेरे प्रभावमें आकर कायर बना हो । 
परन्तु मेरे मित्रका यह निष्कर्ष कुछ चुटीला था | खुदाई खिदमतगारोंने अहिंसा- 
की जिस 'क्रीड की शपथ ग्रहण की है, उसकी अंतिम परीक्षामें यदि वे ख़रे न 
उतरे तो यह निश्चय हो जायगा कि वस्तुतः उनके हृदयोंमें अहिसा नहीं थी । 
उसका प्रमाण भी शीघ्र ही सामने आ जायगा । यदि वे एक लगन और आस्था- 
के साथ कांग्रेसके रचनात्मक कार्यक्रमको पूरा करते हैं तो आलोचकोंकी भविष्य- 
वाणी पूरी होनेका कोई भय न रहेगा और जब कभी परीक्षाका समय आयेगा 
तव वें संसारके वीरतम पुरुषोंमें गिने जायेंगे । 

गांधीजीकी सम्मतिसे खान अब्दुल ग़फ्फार खाँने जो योजना निश्चित की थी 
उसको कार्यान्वित करनेके लिए उन्होंने रचनात्मक प्रवृत्तियोंका प्रवल प्रचार प्रारंभ 
कर दिया। जंसे ही गांबीजीने सीमाप्रान्‍्तसे विदा छी वेसे ही खान अब्दुल गफ्फ़ार 
खाँने वहाँके ग्रामीण क्षेत्रके हिन्दुओं और सिखोंमें विश्वास उत्पन्न करनेके लिए 
वन्नू और डेरा इस्माईल खाँके जिलोंका दौरा शुरू कर दिया। इस इलाकेमें वसनें- 
वाले हिन्दू और सिख भयभीत हो गये थे और उनमेंसे वहुत अधिक परिवार 
अपने पंतृक मकानोंको छोड़कर सीमान्त प्रदेशके विभिन्न कस्बोंमें रहने चले गये 
थे । खान अब्दुल ग़फ्फ़ार खाँ और खुदाई खिदमतगारोंने उनको सुरक्षाका 
आश्वासन दिया जिसके परिणामस्वरूप वहुत काफ़ी लोग अपने-अपने गाँवोंमें वापस 
लोट आये । जिन छोगोंने डर्कंती और अपहरणके निरन्तर खतरेके कारण लौटने- 
से इनकार कर दिया था, उनको वापस लानेके लिए उस क्षेत्रके मुसलमानोंके 
प्रतिनिधिमंडल गये । उन लोगोंने हिन्दुओं और सिखोंको यह आश्वासन दिया 
कि वे उनको सुरक्षा और शांतिकी व्यक्तिगत रूपसे जिम्मेदारी लेनेको तैयार हैं । 
अनेक खुदाई खिदमदगार दूरस्थ गाँवोंमें शान्तिका सन्देश लेकर गये | खुदाई 
खिदमतगारोंके मार्गदर्शनके लिए खान अब्दुल ग्रफ्फ़ार खाँनें पख्तूमें एक लघु 
पुस्तिका लिखी । उसमें उन्होंने उन लोगोंको इस वबातके लिए प्रोत्साहित किया 
कि वे विरोधियोंके साथ सहनशीलताका व्यवहार करें। उन्होंने कुरानसे यह 
आयत उद्धृत की : 'हे विश्वासियो, जब तुम्हें बछ, दमन और असंयमका सामना 
करना पड़े तो तुम अपने सच्चाईके मार्गको न छोड़ना और सारी कठिनाइयों ओर 
कष्टोंको धर्यके साथ सहन करना ।'' 

खान अब्दुल ग़फफ़ार खांकी प्रार्थनापर गाँधी जी ने पहले मीरा बेनको और फिर 
बोबी अम्तुस-सलूमको मुसलमान महिलाओंमें शिक्षाके प्रसार और समाज-सुधारके 
कार्योमें खान अब्दुल ग़फ्फ़ार खाँको सहायता देनेके लिए भेजा । खान अब्दुल 
ग़फ्फ़ार खाँने अपने पत्र 'पख्तून' में एक स्तम्भ खोला । इस स्तम्भका उद्देश्य यह 
था कि महिलाएँ स्वयं अपनी समस्याओंपर लेख लिखें। 'म॑ इस बातके लिए 
अत्यन्त उत्सुक हूँ कि पत्रके प्रत्येक अद्भू,में मुझे महिलाओंसे एक या दो लेख प्राप्त 

खान अव्दुलग़फफ़ार खाँ 

हों । उन्होंने निवेदन किया, और इस दिशामें में अपने कुछ मित्रों द्वारा भी 
प्रयत्न कर रहा हूँ । जब पख्तून पुनः प्रकाशित हुआ तब मेने आशा की थी कि 
पख्तृन महिलाएँ अपनी निजकी समस्याओंके सम्बन्धमें लेख भेजंगी । इसके लिए 
मेने काफी समयतक प्रतीक्षा की लेकिन अब मेरा धीरज भी ख़तम हो रहा है । 
पहले वो मनोरंजक विषयोंपर लेख भेजा करती थीं परन्तु जबसे पतन्नका पुनः 
प्रकाशन प्रारम्भ हुआ है तवसे पिछले छ. महीनेमें उनके द्वारा लिखा गया केवल 
एक लेख मुझको प्राप्त हुआ है और वह भी वम्बईसे आया हैं । मुझको ऐसा जान 
पड़ता हैं कि अपनी वहिनों और पृत्रियोंका स्तर उठानेमें अब किसीको दिलूचस्पी 
नहीं है । यहाँ में अपने पठान बन्धुओंका ध्यान इस तथ्यकी ओर आकर्पित करना 
चाहता हूँ कि जबतक महिलाएँ अज्ञानसे मुक्त नहीं होतीं तवतक संसारका कोई 
भी समाज अज्ञानके अन्धकारसे म॒क्त नहीं हो सकता । जिस समाजकी नारियां 
सुशिक्षिता नहीं हैं, वह कभी स्वाधीनता प्राप्त नहीं कर सकता । स्त्री और पुरुष 
किसी गाड़ीके दो पहियोंकी भाँति हैं । एक पहियेके सहारे गाड़ी नहीं चल सकती। 
मांकी गोद बालकके लिए पहला प्रशिक्षण विद्यालय है। वास्तव बालक ही किसी 
समुदायका निर्माण करता हे । एक योग्य माताका पाला हुआ बारूक योग्य निक- 
लेगा ओर शिक्षिताका सुशिक्षित । किसी भी वालकपर किसी पिताका उतना 
प्रभाव नहीं पड़ता जितना कि एक माताका पडता हैँ। बहुतसे पढ़े-लिखे परिवारों- 
को देखकर मुझको हँसी आती हैं । उनके यहाँ स्त्रियाँ अशिक्षिता हैं । किसी भी 
समुदायकी सभ्यता और संस्कृति बहुत सीमातक उसकी महिलाओंके योगदानपर 
ही निर्भर करती है । 

मीरा बेनने गांधीजीको कार्यकी प्रगतिका विवरण भेजा । गांधीजीने मोरा 
बेनको लिखा : “यदि आपने धर्य रखा तो आप देखेंगी कि पठान आपको अपना 
आत्मीय समझने लगा है । पठान सराहना करने योग्य लोग हैं। यदि उन्होंने एक 
बार आपके ऊपर विश्वास कर लिया तो वें आपके आगे अपना हृदय खोलकर 
रख देगें ।  गांधीजीका इरादा मार्चमें फिर सीमाप्रान्त जानेका था लेकिन भारतीय 
नरेशोंसे, विशेष रूपसे राजकोटसे उत्तका संघर्ष छिड़ जानेके कारण उनको वह 
स्थगित कर देना पड़ा । ७ जुलाई सन्‌ १९३९ को उन्होंने सीमाप्रान्तमें प्रवेश 
किया । लेकिन इस बीच उनका स्वास्थ्य गम्भीर रूपसे बिगड़ गया था और इस 
बार वे ज़िलों या खुदाई खिदमतगारोंके केन्द्रोंमे भी न जा सके । खान अब्दुल 
ग़फ्फ़ार खाँने उनको विश्राम देनेके लिए पर्वतीय स्थान अबोटाबादमें उनके शान्ति- 
पूर्ण आवासकी व्यवस्था कर दी । गांधीजीको भेंट-मुलाकातों तथा अन्य आवंबोंसे 

युद्ध और अहिसा 
मुक्त रखा गया था इसलिए उनके पास विचार करने और लिखनेका पर्याप्त 
समय था । 

अपने विदा लेनेके समय, २४ जुलाईको गांधीजीने अवोटावादमें एक सार्व- 
जनिक सभाको सम्बोधित किया : 

“जब में यहाँ आया तब मैंने सोचा भी न था कि इस वार भी, अपने इस 
प्रान्तके मेरे इस तीसरे दौरेमें भी आप मुझको मान-पत्र भेंट करेंगे। मेरा यह 
खयाल था कि अबतक में आपके इस प्रांतमें पर्याप्त रूपसे घुकू-सिल गया हूँ ओर 
आपमेंसे ही एक हो गया हूँ । इसलिए अब मुझको मान-पत्र अर्पित करनेके इस 
शिषप्टाचारकी कोई आवश्यकता नहीं रह गयी है ।* 

“क्या में यह अनुमान करूँ कि इस बार भी मुझे अपनी थली मिलेगी ?” 
गांधीजीने अपना निर्मल हास्य बिखेरते हुए कहा, “पिछली वार आपने मुझे एक 
मान-पत्र और एक थली भेंट की थी, लेकिन इस वार आपने मझे केवल मान-पत्र 
दिया है । क्या में यह जान सकता हूँ कि मुझको प्रतिष्ठाक्े इस आसनसे क्‍यों 
उतार दिया गया ?* 

इसके पद्चात्‌ गांधीजी गम्भीर हो गये और उन्होंने साम्प्रदायिक एकताके 
ज्वलन्त प्रस्नपर अपने विचार प्रकट करते हुए कहा : 

“मुझको एक बारसे अधिक यह शिकायत सुननेकी मिली हे कि मेरी ओरसे 
काफ़ी प्रयत्न न होने कारण हिन्दू-मुसलिम एकताकी स्थापनामें इतना विलस्ब 
हुआ है । मुझे यह भी सुन्ननेको मिला कि यदि में इस कार्यमें पूर्ण रूपसे अपनेक्ो 
केन्द्रित कर दूँ तो हिन्दुओं और मुसलूमानोंकी ऐक्यकी समस्या आज ही सुलझ 
जाय । क्या में आपको इस बातका आश्वासन दे सकता हूँ कि यदि में आज इस 
कार्यमे संलग्न नहीं लूग रहा हूँ तो इसका कारण यह नहीं है कि हिन्दू-मुस्लिम 
एकतामें मेरा उत्साह शिथिलू पड़ गया है । अबतक मेंते यह अनुभव नहीं किया 
था लेकिन आज में यह महसूस कर रहा हूँ कि इस उच्च ध्येयके लिए में अपूर्ण 
हूँ । में यह भी अनुभव कर रहा हूँ कि केवल वाह्य सावन इस प्रकारके महद्‌ 
उद्देश्योंकी प्राप्तिकि लिए अपर्याप्त सिद्ध होंगे। मेरी यह आस्था उत्तरोत्तर बढ़ती 
जा रही हैं कि इन सबके लिए पूर्ण 'प्रभु-कृपा' आवश्यक है । 

“यदि आप मेरा हृदय चीरकर देख सकें तो आप यह पायेगे क्रि में सो 
रहा होऊं या जाग रहा होऊँ, उसमें हिन्दू-मुस्लिम एकत्ताक्रे लिए एक प्रार्थना 
और एक आत्मिक पिपासा, अनवरत रूपसे, बित्ता एक भी क्षण रुके हुए जलती 
जा रही हैँ । में यह जानता हूँ कि हिन्दू-मुस्लिम एकताके बिना भारतको किसी 

प्रकार स्व॒राज्य नहीं मिल सकेगा । किसी भी व्यक्तिको यह कल्पना नहीं करनी 
चाहिए कि हिन्दुओंका समुदाय वहुसंख्यक है इसलिए वह अन्य समुदायोंके आधार 
और सहायताके बिना, सविनय आज्ञा-भंग आयोजित करके भारतके लिए या 
अपने लिए स्वाधीनता अजित कर सकता हैं । जैसा कि मैंने बहुधा आपसे कहा 
हैँ कि एक शुद्ध प्रकारका सविनय आज्ञा-भंग, यदि थोड़ेसे व्यक्तियोंतक सीमित हो 
तो भी उसका एक प्रभाव होगा । परन्तु उस स्थितिमें उन थोड़ेसे लोगोंके लिए 
यह अनिवार्य होगा कि बे स्वयंमें समग्र राष्ट्रकी इच्छा-शक्ति और ताक़तका प्रति- 
निधित्व करें । क्‍या सदास्त्र युद्धमें भी ऐसा ही नहीं होता ? युद्धमें लड़ते हुए सेना- 
वलको पूरे देशके नागरिकोंके आधार और सहायताकी अपेक्षा होती है । बिना 
उसके उसकी स्थिति एक पंगु जंसी होगी । में स्व॒राज्यके लिए अधीर हूँ इसलिए 
मुझे हिन्दू-मुस्लिम ऐवयके लिए अधीर होना ही चाहिए । मेरा यह पूर्ण विश्वास 
हैं कि हिन्दू और मुसलमानोंके वीचमें एक सच्ची और स्थायी हादिक एकता, जो 
मात्र एक राजनीतिक गठबंधन नहीं होगी, आज या करू स्थापित होगी ही । और 
शायद जल्दी होगी । अपनी वाल्यावस्थासे ही में एक स्वप्न देखता आ रहा हैं 
ओर वह स्वप्न अब मेरे अस्तित्वमें समाहित हो गया है । मुझको अपने पिताके 
समयके वे अत्यंत सजीव प्रसंग याद हैं जब कि राजकोटमें हिन्दू और मुसलमान 
प्रेम भावसे रहा करते थे, आपसके घरेल्‌:कार्य-भार और समारोहोंमें रक्त-सम्वन्ध- 
के भाइयोंकी भाँति सम्मिलित हुआ करते थे। मेरा विश्वास है कि इस देशमें 
वे दिन एक बार फिर वापस लाये जा सकते हैं । हिन्दू और मुसलमानोंके बीच 
का यह कलह और आपसमें एक-दूसरेपर दोषारोपण मात्र एक भ्रम है जो कि 
स्वाभाविक भी नहीं हैँ । यह भ्रम सदा नहीं वना रहेगा । 

“इस संसारमें महानतम कार्य, सहायताविहीन मानव-प्र याससे पूर्ण नहीं 
होते । वे अपने सुनिश्चित समयपर आकर ही पूरे होते हैं । ईश्वर अपने निजके 
तरीकेसे कार्यके उपकरण चुनता हैं। यह भी हो सकता है कि नित्यकी इन 
हार्दिक प्रा्थंनाओंके वाद भी मुझको इस महान्‌ कार्यके लिए योग्य व्यक्ति न 
समझा जाय | हम सबको अपनी कमर कसकर और ( मार्गके लिए ) अपने 
दीपकोंको सेवारकर तैयार रहना चाहिए। यह नहीं कहा जा सकता कि ईश्वर 
कब और किस मनुष्यके द्वारा किसी महत्‌ कार्यको सम्पूर्ण कराना चाहेंगे ? आप 
अपनी सारी जिम्मेदारी मुझपर ढकेलकर उससे बच नहीं सकते। मेरे लिए 
प्रभुसे यह प्रार्थना कीजिए कि मेरा स्वप्न मेरे इस जीवनमें ही साकार हो जाय । 
हमको अपने मनमें उत्साहहीनता ओर निराशावादको स्थान नहीं देना चाहिए । 

मनुष्य हिसाव लगाकर अपना अंक रखता है परन्तु ईश्वरके ( सहायता देनेके ) 
मार्ग उससे कहीं अधिक हैं । 

“मुझे यह जानकर दु.ख हुआ है कि इस प्रान्तमें भी कांग्रेसके पदाधिकारियों 
के बीच आंतरिक झगड़े चल रहे हैं। कल में एक घण्टेसे भी अधिक समयतक 
आपकी प्रान्तीय कांग्रेस समितिके सदस्योंसे घिरा रहा । उन छोगोंने मुझसे उसे 
दूर करनेका उपाय पूछा । मैंनें कहा कि समस्याका समाधान तो आपके हाथरमें 
है । आपने खान साहव अब्दुल ग़फ्फ़र खाँको अपना बिना मुकुटका राजा चुना 
है । आपने उनको बादशाह ख़ान ओर फर्खे-अफगान की गर्वपूर्ण उपाधियां 
दी हैं । उनका आदेश आपके लिए एक कानून होना चाहिए। उनका तर्क- 
वितकॉके ऊपर विश्वास नहीं हैं; वे जो कुछ भी कहते हैं, हृ दयसे कहते हैं । आपने 
उनको जो उपाधियाँ प्रदान की हैं उनको यदि आप सार्थक करना चाहते हैं और 
उन्हें केवल मौखिक सराहना नहीं रहने देना चाहते तो आपको अपने निजी मत- 
भेदोंको भूल जाना चाहिए और हिल-मिलकर एक टोलीकी भाँति उनके नीचे 
काम करना सीखना चाहिए । 

“अगला प्रश्न सीमा-प्रान्तकी जनताकी ग़रीबीका है । मुसको यह बतलाया 
गया कि उसमेंसे वहुतसे लोग मुश्किलसे पेट भरने योग्य भोजन जुटा पाते हैं । 
पठानों ज॑ंसी तगड़ी जातिके लिए यह दुर्दशा कोई शोभनीय वस्तु नहीं है बल्कि 
वह अपमानजनक हैं । लेकिन पहले प्रश्नकी भाँति इस प्रइनका हल भी मुख्य रूपसे 
आपके हाथोंमें है । आपको लोगोंको अपने हाथोंसे काम करना सिखलाना चाहिए 
और स्वयं भी श्रमकी गरिमाका अनुभव करना चाहिए | इसमें कोई सन्देह नहीं 
है कि मंत्रिमंडल उनको सुविधाएँ दे सकता हैं और वह उनको देगा भी परन्तु 
कठिन परिश्रम स्वयंसेवकोंको ही करना पड़ेगा । 

“ईइ्वर उन्हें सत्पव दिखलाये । में यह जानता हैँ कि जब हम आपसमें झग- 
ड़ते हैं तब आज़ादीको शोघ्र लानेके वारेमें ही झगड़ते हैं । हमें यह आशा हैं कि 
हमारी स्वाधीनता ही हमारी सारी बीमारियोंको; सारी बुराइयोंको दूर कर देगी । 
हमारा स्वाधीनता प्राप्त करनेका उत्साह; हमें एकतामें बांधकर रखनेंवाला सूत्र; 
हमको विभाजित करनेवाले समस्त मतभेदोंसे अधिक शक्तिशाली सिद्ध हो ॥* 

गांधीजीके वर्धा पहुँच जानेके तुरन्त बाद कतिपय महत्त्वपूर्ण निर्णय लेनेके 
लिए ९ अगस्तसे कांग्रस कार्यकारिणी समितिका त्रिदिवसीय अधिवेशन प्रारम्भ 
हुआ । समितिने नाजुक अन्तर्राष्ट्रीय स्थितिपर विचार-विमर्श किया । उसने एक 
साम्राज्यवादी युद्धके प्रति अपना विरोध घोषित किया और अपने इस दृढ़ निश्चय 

पर बल दिया कि भारतके ऊपर युद्ध थोपनेके जो भी प्रयत्न किये जायेंगे, उन 
सबका समिति विरोध करेगी । 

अन्तर्राष्ट्रीय स्थिति बड़ो तेजीसे विगड़ती जा रही थी। हिटलर द्वारा पोलैण्ड 
को अन्तिम चेतावनी दे देने और नाज़ो जर्मनी और सोवियत संघके बीच एक 
अनाक्रमण समझौतेपर हस्ताक्ष र हो जानेसे स्थिति और भी गम्भीर हो गयी । 
पोलेण्डपर जर्मनी द्वारा आक्रमण कर देनेके कारण ३ सितम्बर सन्‌ १९३९ को 
ब्रिटेननें जम॑नीके विरुद्ध युद्ध घोषित कर दिया | वाइसरायने भारतके नेताओं 
तथा विधान-सभाओंसे बिना राय लिये ही उसी दिन युद्धकी घोषणा कर दी । 
इसके बाद देशमें कई अध्यादेश लागू कर दिये गये । बादमें वाइसरायने मशविरे 
के लिए जिन लोगोंको आमंत्रित किया, उनमें गांधीजी भी थे। ५ सितम्बरकों 
वे शिमला पहुँचें। अपने वक्तव्यमें गांधीजीने कहा : 

“कांग्रेसके सामने अपनी स्थिति बिलकुल स्पष्ट कर देनेके बाद मैंने हिज़ एक्स- 
लेन्सीको यह वतला दिया कि मेरी निजकी सहानुभूति ब्रिटेन और फ्रांसके साथ 
हैं । अवतक दुजय समझे जानेवाले लन्दनके विनाशके विचार मात्रसे मेरा अंतर- 
तम उद्वेलित हो उठा है । में अपनेको अत्यंत दुःखी अनुभव कर रहा हूँ । मेरे 
और ईदवरके बीच इस बातपर लगातार झगड़ा चल रहा हैं कि वह ऐसी चीज़ोंके 
चलते रहनेकी अनुमति क्‍यों दे रहा है ? मुझे अपनी अहिसा प्राय: प्रभावहीन 
लगने लगी है । परन्‍्तु नित्यके झगड़ेके इस अंतमें मुझे यह जवाब मिलता हैं कि 
न ईदवर और न अहिसा ही प्रभावहीन है। मुझे आशाका त्याग किये बिना 
प्रयत्न करते रहना चाहिए, भले ही में इस प्रयासमें ट्ट जाऊं । 

“ओर इसलिए, हालाकि एक घोर पीड़ा मेरी पहलेसे ही प्रतीक्षा कर रही 
थी, मैंने २३ जुलाईको अबोटाबादसे हिटलरकों एक पत्र भेजा : 

““* यह नितान्त स्पष्ट हे कि आप आज इस विद्वमें एक व्यक्ति हैं जो युद्ध- 
को रोक सकते हैँ; उस युद्धको जो मानवताकों अपनी पिछली वहशी - 
पहुँचा देगा । वया आप इस उद्देश्यके लिए, चाहे वह आपको कितना ही मूल्यवान 
क्यों न प्रतीत होता हो, यह कीमत चुकाना चाहेंगे ? क्या आप किसी ऐसे व्यक्ति- 
के निवेदनको सुनना चाहेंगे जिसने कि जान-बूझकर युद्धकी प्रणालीको, अपने 
तरीकेमें एक महत्त्वपूर्ण सफलता पाकर एक ओर हटा दिया ?'''' 

“और अब भी कुछ ऐसा लग रहा है कि जसे हर हिटलर ईइ्वरको नहीं 
बल्कि पदुबलूको ही पहचानता हैं । “इस महानाशके बीचमें, जिसकी किसीसे 
तुलना नहीं की जा सकती, कांग्रेसनत और अन्य समस्त भारतवासियोंको व्यक्ति- 

गत रूपसे ओर सामहिक रूपसे यह निएचय करना पड़ेगा कि इस भयानक नाटक- 
में भारतको कौन-सी भूमिका निभानी हैं ? 

हन्दू महासभा, दि क्रिश्चियन कान्फ्रन्‍्स, लिवरलू फेंडरेशन ओर भारतीय 
नरेश सरकारको अपना पूर्ण सहयोग देनेके लिए तैयार थे। मुस्लिम लीगने 
ब्रिटिश सरकारको यह चेतावनी दी कि वह मुसलमानोंके सहयोगपर तभी निर्भर 
कर सकती हैं जब कि कांग्रेस मंत्रिमंडलों द्वारा शासित प्रदेशोंमें मुसलमानोंके साथ 
'न्यायपूर्ण, समान व्यवहार! किया जाय । संविधान सम्बन्धी वृद्धि या नये संवि- 
धानकी रचनाके समय मुस्लिम लीगकी, जो कि मुसलमानोंकी एकमात्र प्रतिनिधि 
संस्था है, सलाह और स्वीकृतिके बिना किसीको कोई आइवासन नहीं दिया जाना 
चाहिए । अन्य लोगोंकी विचार-अभिव्यक्तिके रूपमें ८ सितम्बरकों एक वक्तत्य 
प्रकाशित किया गया जिसके ऊपर श्री रवीन्द्रनाथ ठाकुर तथा अन्य लोगोंके 
हस्ताक्षर थे । इस वकक्‍तव्यमें ग्रेट ब्रिटेनका साथ देनेके लिए भारतका आह्वान 
किया गया था और बलके द्वारा किसी भो देशपर अपना प्रभुत्व स्थापित करनेको 
अभागी नीतिका विरोध किया गया था । 

वर्धामें एक सप्ताहतक कांग्रेसकी कार्यसमितिकी बैठक हुई और उसमें 
लड़ाई छिड़ जानेके कारण उत्पन्न हुई परिस्थितिपर एक सप्ताहतक विचार- 
विमर्श हुआ । इस चर्चामें भाग लेनेके लिए मि० जिनाको आमन्त्रित किया गया 
परन्तु अपने पूर्व नियोजित कार्यक्रमों के कारण वे उसमें उपस्थित नहों हो सके । 
इस वेठकमें श्री सुभाषचन्द्र बोसकों विशेष आमंत्रण देकर बुलाया गया था। 
गांधीजीने इस बेठकमें प्री तरहसे भाग लिया । वर्धाकी इस बेठकमें एक लम्बा 
प्रस्ताव प।रित हुआ जिसमें कि कांग्रेसका दृष्टिकोण स्पष्ट रूपसे व्यक्त किया गया 
था । इस ऐतिहासिक प्रस्तावमें यह कहा गया था, “समान लोगोंमें आपसकी 
रज़ामन्दीसे, ऐसे हेतुके लिए, जिसे कि दोनों इस योग्य समझे, सहयोग होना 
चाहिए ।'''अभी कुछ समय पूर्व ही भारतकी जनताने एक बहुत बड़े खतरेका 
सामना किया और अपनी निजकी स्वाधीनता प्राप्त करनेके लिए और भारतमें 
एक मुक्त लोकतंत्रीय राज्यकी स्थापना करनेके लिए स्वेच्छापूर्वक महान्‌ त्याग 
किये । उसकी सहानुभूति पूर्ण रूपसे लोकतन्त्र और स्वाधीनताके साथ हैँ | लेकिन 
भारत किसी ऐसे युद्धमें शामिल नहीं होना चाहता जिसे लोकतलन्‍्त्रीय स्वाघीनताके 
लिए लड़ा जानेवाला वतलाया जाता है जब कि उसी स्वाधीनताको उसके स्वयं 
के लिए अस्वीकार किया जा रहा हैं । “इसलिए कार्यसमिति ब्रिटिश सरकार- 
को इस बातके लिए आमंत्रण देतो है कि वह स्पष्ट शब्दोंमें लोकतन्त्र ओर साम्रा- 

खान अब्दुल ग़फ्फ़ार खाँ 

ज्यवाद सम्बन्धी अपने उददेश्योंफों घोषित करे और उस नवीन व्यवस्थाको बत- 
लाये जिसपर कि वह विचार करने जा रही है । विशेष रूपसे यह कि वे उद्देश्य 
भारतपर किस प्रकार लागू किये जायेंगे और वर्तमानपर उनका क्‍या 
प्रभाव हैं ?' 

गांधीजीने इस प्रस्तावपर टिप्पणी करते हुए कहा : “बिश्व-संकटकी स्थिति- 
पर कांग्रेस कार्य-समितिने अपना जो वक्तव्य दिया उसको अंतिम रूप देनेमें उसको 
चार दिन रूग गये । इस प्रारूपपर, जिसे कि कार्य-समितिके आमंत्रणपर पंडित 
जवाहरलाल नेहरूनें तेयार किया था, प्रत्येक सदस्यने मुक्त रूपसे अपने विचार 
व्यक्त किये | मेरा विचार यह था कि अंग्रेजोंको जो भी सहायता दी जाय वह 
बिना किसी शर्तके दी जाय । लेकिन मुझे खेद है कि में अकेला ही यह विचार 
रखता था । इस प्रकारका सहयोग केवल छद्ध अहिसात्मक आधारपर दिया जा 
सकता है । परन्तु कार्य-समितिके आगे वहुत बड़े उत्तरदायित्व हैं जिनको कि 
उसे पूरा करना हैं । वह इस पूर्ण अहिसात्मक रुखको स्वीकार न कर सकी । 
कांग्रेसकी कार्य-समितिने यह अनुभव किया कि अहिसाकी भावनाकों आत्मसात्‌ 
करके राष्ट्रने अभी इतना वरू अर्जित नहीं किया हैँ कि वह कठिनाईमें पड़े हुए 
विरोधीकी स्थितिका लाभ लेनेकी प्रवत्तिसे अपनेको बचा सके | लेकिन अपने 
निर्णयोंके कारण स्पष्ट करते हुए समितिने अंग्रेजोंके प्रति एक बहुत बड़ा आदर 
प्रदर्शित किया है । 

२५ सितम्बरको गांधीजीने 'कॉनन ड्रम्स' ( पहेली ) के अन्तर्गत लिखा : 

“अहिसाकी भाति हिसाकी भी कोटियाँ या श्रेणियाँ होती हैं । कार्यसमिति 
अपनी किसी स्वेच्छाके कारण अहिसाकी नीतिसे दूर नहीं हटी है । वह ईमान- 
दारीके साथ अहिसाके यथार्थ आशयोंको अंगीकार नहीं कर सकी । उसने यह 
अनुभव किया कि कांग्रेसजनोंका विशाल समुदाय कभी स्पष्ट रूपसे यह नहीं समझा 
कि बाहरी खतरेका कोई प्रसंग आता हैं तो उनको अपने देशकी अपने अहिसात्मक 
साधनोंसे रक्षा करनी है । वे केवल इतना सीख सके हैँ कि ब्रिटिश सरकारके 
विरुद्ध अहिसात्मक प्रणालीसे सफलतापूर्वक कंसे लड़ सकते हैं । कांग्रेसजनोंने यह 
प्रशिक्षण भी नहीं लिया हैँ कि अन्य क्षेत्रोंमे अहिसाका प्रयोग केसे करना चाहिए। 
उदाहरणके लिए वे अवतक कोई ऐसा निश्चित अहिसात्मक ढंग नहीं खोज सके 
जिससे कि साम्प्रदायिक दंगों या गुण्डागिरीको सफलतापूर्वक समाप्त किया जा 
सके । इसलिए जहाँतक वास्तविक अनुभवका प्रइन है, वहाँतक कार्यसमितिका 
तर्क आधाररूपमें एक अंतिम तक हैँ । यदि में अपने श्रेष्ठटम सहकमियोंको इस 

युद्ध और अहिसा 
कारणसे छोड़ देता हूँ कि वे अहिंसाके एक बढ़े हुए प्रयोगमें मेरे साथ नहीं चल 
सके तो में अहिंसाके हेतुकी सेवा नहीं कर सकूँगा । और इसलिए में इस विश्वास- 
के साथ उनके वीचमें रहँगा कि उनका अहिंसाकी प्रणालीसे यह दूर हट जाना 
एक संकीर्ण क्षेत्रतक ही सीमित रहेगा और स्थायी नहीं होगा । 

“मेरे पास कोई पूर्ण रूपसे तैयार साकार योजना नहीं हूँ । मेरे लिए भी 
यह एक नया क्षेत्र हैं लेकिन जहाँतक साघनोंकी -बात है, मेरे आगे उनको चुनने- 
का सवाल नहीं है । चाहे में कार्य-समितिके सदस्योंके बीचमें रह या वाइसरायके 
साथ रहूँ, मेरे साधन पूर्ण रूपसे अहिसक होंगे, इसलिए में जो कुछ कह रहा हूँ 

वह एक साकार योजनाका अंश है । जिस प्रकार मेरी अन्य योजनाएं धीरे-धीरे 
मेरे सामने खुलती गयी हैं उसी प्रकार इस योजनाका स्वरूप भी मेरे आगे दिन- 
प्रतिदिन स्पष्ट होता जायगा।। मैं अंग्रेजोंस तुरंत यह कहूँगा कि वे अपने वस्त्र 
फंक दें । वे अपनी सारी परतंत्र जनताको मुक्त कर दें, अपनेको 'लिटिल इंग- 
लेण्डियर्स' कहलानेमें गर्व अनुभव करें और विश्वके समस्त एकदलवादियोंको 
स्थितिको बदतर न बनाने दें । इस प्रकार विना अवरोध किये हुए अंग्रेज मृत्युका 
वरण करें और अहिसाके वीर नायकोंके रूपमें इतिहासके पुरुष बनें । इससे भी 
आगे में भारतवासियोंकों यह आमंत्रण दूँगा कि वे दिव्य वलिदानमें अंग्रेजोंका 
साथ दे । यह एक ऐसी भागीदारी होगी जिसकी कहानी उनके अपने शरीरके 
रक्तके अक्षरोंस लिखी जायगी । तब वे उनके तथाकथित शात्रु नहीं रह जायेंगे । 
लेकिन मेरे पास ऐसी कोई शक्ति नहीं है । अहिसा एक घोरे-घीरे बढ़नेवाला 
पौदा हैँ । वह अत्यंत सृक्ष्मताके साथ बढ़ता है लेकिन बढ़ता निश्चित रूपसे हें । 
अपने लिए यह खतरा होते हुए भो कि कहीं मुझको ग़छत न समझ लिया जाय 
में अपनी अंतरात्माके क्षीण स्वरके आदेशके अनुसार ही कार्य करूँगा । 

उन्होंने लिखा हैं : “मेरे कुछ मित्र मुझसे यह कहते हैं कि मुसलमान बिना 
मिलावटकी अहिसाको स्वीकार नहीं करेंगे । उन लोगोंका कहना हैँ कि मुसल- 
मानोंके लिए हिसा उतनी ही धर्मसम्मत हैं जितनी कि अहिंसा | इन दोनोंका 
प्रयोग परिस्थितियोंपर निर्भर करता हैँ । यह निश्चित करनेंके लिए कि दोनों हो 
धर्-सम्मत हैं, में कुरानका प्रमाण देनेकी आवश्यकता नहीं समझता | अहिसा 
एक जाना-पहचाना पथ हैँ जिसके ऊपर विश्व युगोंसे चछता आ रहा है । संसार 
में अमिश्चित हिसा जैसी कोई वस्तु नहीं है । मेरे अनेक मुसलमान मित्रोंने मुझको 
यह भी बतलाया कि कुरान शरीफ़ हमें अहिंसाका प्रयोग सिखलाता है। वह 
बदला लेनेसे सहनशीलताको उत्कृष्ट बतलाता हूँ । इस्लामका शाब्दिक अर्थ शान्ति 

है जो वस्तुतः अहिसा ही हैं । बादशाह ख़ान एक विश्वासी मुसलमान हैं । उन्होंने 
पूर्ण अहिसाको अपनी आस्थाके रूपमें स्वीकार किया हैं । 
दिनांक ७ अक्तूबरके 'हरिजन' के अंकमें गांधीजीने लिखा : 

“अपनी यात्रामें एक पठानने मुझसे हिंसक कार्योके विषयमें चर्चा करते हुए 
कहा, (यह तो आप जानते ही हैं कि सरकार इतनी शक्तिशालो है कि अपने 
देशमें वह हिसाको तुरन्त दबा देती है, चाहे वह कितनी ही संगठित क्‍यों न हो । 
लेकिन आपकी अहिंसा बड़ी चतुर हैं। आपने हमारे देशको एक आइचर्यजनक 
अस्त्र दिया हैं । संसारकी कोई भी सरकार अहिंसाको दवा नहीं सकती ।' मेरे 
मुलाक़ातीने मुझे जो अद्भुत विचार दिया, उसके लिए मैंने उसको वधाई दी । 
उसने अहिंसाके अनुपम सौन्दर्यको एक वाक्यमें व्यक्त कर दिया। यदि भारत 
केवल उस पठानकी इस स्वाभाविक, इस सहज उक्तिके पूर्ण आशयोंको समझ 
लेता है तो कितने ही आक्रमणकारियोंकी मिलो-जुली टोली उसपर हमला क्‍यों 
ने करे, वह सदेव अजेय रहेगा । यह निश्चित हैं कि जिन लोगोंने अहिसाका 
प्रशिक्षण लिया हैँ उनके ऊपर छापा नहीं भारा जायगा । वास्तवमें दुर्बलसे दुर्वल 
राज्य भी, यदि अहिसाकी कलछाको सीख लेता हैँ तो वह अपनेको आक्रमणसे मुक्त 
रख सकता है । लेकिन एक छोटा राज्य, अपनेको चाहे कितने ही शस्त्रोंसे क्यों 
न सजा ले, शक्तिशाली शस्त्रसज्जित राज्योंके समृहके बीचमें अपने अस्तित्वकी 
रक्षा नहीं कर सकता । उसका उनमेंसे किसीमें विलय हो जायगा या उसे उन 
राज्योंमेंसे किसीके संरक्षणमें रहना पड़ेगा । बादशाह खानने ठीक ही कहा हें, 
“यदि हमने अहिसाके पाठकों न सीखा होता तो हममें बुराइयाँ बनी रहतों । हमने 
उसे स्वार्थ कारण स्व्रीकार किया । हम लोग जन्मजात लड़ाके हैँ और अब 
हम अपनी परम्पराकी एक-दूसरेसे छड़कर ही रक्षा कर रहे हैं । एक बार 
किसी परिवारमें या किसी खंलमें कोई हत्या हो जाय तो वह प्रतिकारके लिए 
एक सम्मानका प्रइन बन जाता हैं । सामान्य रूपसे हम लोगोंमें क्षमा जैसी कोई 
चीज़ नहों होती । और इसलिए हममें बदला, फिर उस बदलेका बदला चलता 
रहता है, और इस प्रकार दूषित चक्र चलता ही जाता है और वह कभी ख़त्म 
नहीं होता । यह अहिसा हम लोगोंमें निःसन्देह एक मुक्ति; एक छुटकारा बनकर 
आयी हैं ।' जो कुछ सीमाप्रान्तके लिए सच है, वह हम सब लोगोंके लिए सच 
हैं । उससे अपरिचित रहकर हम हिसाके दूषित घेरेमें चक्कर काठते रहते हैं । 
एक छोटा-सा विचार और उसके अनुरूप अभ्यास ही हमको इस योग्य बनायेगा 

कि हम उस घेरेसे बाहर निकल सके ।* 

युद्ध और अहिसा 

१७ अक्तूबर १९३९ को लार्ड लिनलिथगोने एक घोषणा की जिसमें मुस्लिम 
लोगके इस दावेको कि वह भारतके मुसलमानोंकी ओरसे बोल सकती हैं, असं- 
दिग्ध रूपमें स्वीकार किया गया था । उसमें उन्होंने इस वचनको दुहराया था 
कि भारतमें ब्रिटिश नीतिका उद्देश्य इस देशकों डोमिनियन पद देनेका हैं । इसके 
लिए युद्धके पश्चात्‌ सन्‌ १९३५ के अधिनियमपर पुनः विचार किया जायगा 
ओर उस समय सभी अल्पसंख्यकोंकी रायको उचित आदर दिया जायगा । तात्का- 
लिक कार्यवाहीके रूपमें वाइसरायने यह प्रस्ताव किया कि युद्धचालनके सम्बन्ध- 
में भारतीय लोक-मतसे सम्पर्क रखनेके लिए एक सलाहकार परिषद्का गठन 
किया जाय जिसमें कि सारे भारतका प्रतिनिधित्व हो । 

“बाइसरायकी यह घोषणा पूर्ण रूपसे निराशाजनक है ।” गांवीजीने कहा । 
कांग्रेसकी कार्यसमितिने भारतका विरोघ व्यक्त करनेके लिए कांग्रेसके मंत्रि- 
मण्डलोंसे त्यागपत्र दे देनेको कहा क्योंकि भारतको बिना उसकी स्वीकृतिके ही 
एक युद्ध-संलूग्न देश घोषित कर दिया गया था । ब्निटिश सरकारनें उसको यह 
वतलानेसे भी वरावर इनकार किया था कि यह युद्ध किन सिद्धांतोंकी रक्षाके 
लिए लड़ा जा रहा हैं और वे भारतके मामलेमें किस प्रकार लागू होते हैं । कार्य- 
समितिके आह्वानपर, उसका आदेश पालन करनेके लिए सीमाप्रान्तके मंत्रिमंडलने 
नवम्वरके महीनेमें त्याग-पत्र दे दिया । उसके त्यागपत्रके पश्चात्‌ वहाँ कोई दूसरा 
मंत्रिमंडल न बन सकता था इसलिए उस प्रान्तपर गवर्नरका शासन थोप दिया 
गया । 

कांग्रेसकी कार्यसमितिकी बैठक समाप्त हो जानेपर गांधीजीने उसके सदस्योंसे 
अहिसाके प्रशइनपर उसके सारे ब्योरोंके साथ विचार करनेको कहा । यह प्रश्न ही 
उनका सारा समय खींच रहा था, यहाँतक कि गांधीजीने पूर्ण मोन ग्रहण कर 
लिया । वे केवल उन्हीं छोगोंसे मिलते जो उनसे पहले मुलाक़ातका समय निश्चित 
कर लेते | वे प्रायः बहुत सबेरे उठ बठते और इस प्रश्नपर ही विचार करने 
लगते । मौलाना आज़ादने लिखा है, “गांधीजीके लिए यह एक कठिन समय 
था। वे यह देख रहे थे कि युद्धाी नाशकी लपठ तेज होती जा रही हैं 
और वे उसे रोकनेके लिए कुछ भी नहीं कर पा रहे हैं | वे इतने दुःखी हो गये 
कि कभी-कभी वे आत्महत्या कर डालनेकी बाततक कहने लगे । उन्होंने मुझसे 
. कहा कि यदि वे युद्धजनित कष्टोंकी रोक नहीं सकते तो इतना तो कर ही सकते 
हैं कि वे स्वयं अपने जीवनका अन्त करके उनके प्रत्यक्ष साक्षी न बनें ।' 

२४ अक्तूबरको गांधीजीने संपादकीयमें लिखा कि कांग्रेस कार्यकारिणी 

खान अब्दुल ग़फ्फ़ार खां 
समितिने सविनय आज्ञा-भंगकी व्यवस्था और नियंत्रण उन्हें सौंप रखा हैँ। उन्होंने 
जनताको बुरेसे बुरे परिणामके प्रति सजग रहनेको कहते हुए लिखा : 

“कार्यकारिणी समितिका फंसला, अगर भारतकी आज़ादीके लिए कांग्रेसका 
ईमानदार प्रयास हैँ तो वह कांग्रेसके अनुशासन और अहिसाकी भी कसौटी है । 
हालाँकि फंसलेमें इस वातका उल्लेख नहीं है, परन्तु समितिनें अपनी इच्छासे 
सविनय आज्ञा-भज्भका नियंत्रण और व्यवस्था मेरे सुपुर्द की हैं । यह कहनेको 
आवश्यकता नहीं कि सदस्य और गौर-सदस्य कांग्रेसियोंके विशाल बहुमतकी मेरे 
प्रति या समितिके प्रति या 'हरिजन' द्वारा प्रसारित आदशेके प्रति आत्मप्रेरित 
विधेयताके सिवाय मुझे न कोई अधिकार हैं और न उसकी कोई कामना ही 
हैं । अतः जिस क्षण में अपने निर्देशोंको प्रभावहीन अनुभव करूँगा उसी समय 
कांग्रेसी लोग मुझे बिला हुज्जतके मैदान छोड़ते हुए पायेंगे । दूसरी ओर, यदि 
संघर्ष मेरे निर्देशमें होगा तो में अपने अनुयायियोंसे कठोरतम अनुशासनके पालन- 
की अपेक्षा करूँगा | मेरा ख्याल हैँ कि यदि कांग्रेसके लोग पूर्ण अनुशासन और 
सत्य तथा अहिसाके प्रति पूर्ण श्रद्धा नहीं रखते तो व्यापक पेमानेपर सविनय 
आज्ञा-भंग सम्भव ही नहीं हैं । 

१ नवम्बर १९३९ को गांधी, कांग्रेस अध्यक्ष श्री राजेन्द्रप्रसाद और मुस्लिम 
लीगके अध्यक्ष श्री जिना प्रबन्ध समितिके विस्तारके ब्रिटिश सरकारके प्रस्तावपर 
बहस करनेके लिए वाइसरायसे एक साथ मिले । ब्रिटिश सरकार यदि सार्वजनिक 
घोषणा द्वारा कांग्रेसके विचारोंके अनुकूल अपनी नीति नहीं निर्धारित करती तो 
कांग्रेसी नेता सहयोगके किसी सुझावपर वात करनेकों तेयार नहों, यह बात 
बिलकुल स्पष्ट कर दी गयी । साथ ही असली मसलेपर साम्प्रदायिकताके सवाल- 
की घटा प्रसारित करनेकी कोशिशका भी उन्होंने विरोध किया । इस मसलेपर 
ब्रिटिश हस्तक्षेपसे समझौता होना और भी कठिन हो गया । श्री जिनाने कहा कि 
कांग्रेसी नेताओंका यह रुख़ उनमें और कांग्रेसी नेताओंमें वातचीतकी सम्भावना- 
को समाप्त करता हैँ। इस प्रकार जिच पंदा की गयी ओर वाइस रायने एक वक्तन्य 
प्रसारित कर दिया । गांधीजीकोी प्रतिक्रिया यह रही : 

“ग्रेट ब्रिटेस और भारतसे प्रसारित अबतकके सारे वक्तव्य एक ही स्वरमें हैं 
जिन्हें भारतकी स्वाधीनता-प्रिय जनता शंकाकी दुृष्टिसे देखती हैँ और नापसन्‍्द 
करती है । अगर साम्राज्यवाद मर गया है तो अतीतसे अलगाव साफ़ नज़र आना 
चाहिए । नये समयके अनुकूल भाषाका प्रयोग होना चाहिए । यदि इस बुनियादी 
सच्चाईको स्वीकार करनेका समय अभी नहीं आया है तो में कहँगा कि समझौते- 

पर पहुँचनेंकी सारी कोशिशें स्थगित कर दी जायें । इस सम्बन्धमें में ब्रिटेनके राज- 
नीतिज्ञोंस कहना चाहता हूँ कि ब्रिठेन हिन्दुस्तानके प्रति अपनी नीतिका इरादा 
धोषित करे और ऐसा करते समय हिन्दुस्तान क्या चाहता हैं इसे अपनी दृष्टिमें 
न रखे । अगर मालिक अपने गुलामोंको आज़ाद करनेका फंसला कर ले तो वह 
अपने गुलामोंसे सलाह नहीं करेगा कि वे आज़ादी पसन्द करते हैं या नहीं । 

मुस्लिम लीगने लीगी मंत्रिमण्डलोंका युद्धमें सरकारका सहयोग इस झतर्तपर 
जारी रखा कि सरकार भावी संविधानके निर्माणकी कांग्रेसी योजनाको अस्वीकृत 
कर दे । श्री जिनाने २२ दिसम्बर १९३९ के दिन मुक्ति दिवस मनानेकी घोषणा 
करके सवको चकित कर दिया । उन्होंने मुसलमानोंसे अपील की कि इस दिन वे 
खुदाका शुक्र अदा करें कि अन्तत:ः कांग्रेस सरकार घ्वस्त हो गयी । पिछले ३० 
माहके अत्याचार, दमन और अन्याय' के कांग्रेसी राजके खात्मेके उपलक्ष्यमें, 
जिसमें कांग्रेसने मुस्लिम मत ओर मुस्लिम संस्कृतिको नष्ट करनेका भरसक प्रयास 
किया और मुसलमानोंके धामिक और सामाजिक जीवनको चौपट करनेका कुचक्र 
रचा और उनके राजनीतिक अधिकारोंको कुचछ डाला, सभाओंके आयोजनोंकी 
व्यवस्था की गयी । 

गांधीजीने श्री जिनासे अपील की कि मुक्ति दिवस न मनाया जाय । श्री जिना 
ने दलील दी कि गांधीने अपने कन्धोंपर दोषारोपक और न्यायाधीश दोनोंके 
उत्तरदायित्व उठा लिये हैँ । सरदार पटेलने जिताके अभियोगोंका निराकरण 
किया । उन्होंने कहा कि जब मुस्लिम लोगने पीरपुर कमेंटीके ज़रिये पहले-पहल 
कांग्रेस मंत्रिमंडलपर अभियोग लगाये, तब उन्होंने प्रत्येक अभियोगकी जाँच करके 
रिपोर्ट भेजनेका आदेश दिया था । इन प्रतिवेदनोंसे स्पष्ट था कि अभियोग एकदम 
निराधार हैं । कुछ माह बाद, कांग्रेस अध्यक्ष श्री राजेन्द्रप्रसादने कहा कि यदि 
श्री जिना आवश्यक समझें, तो अभियोगोंकी जाँच एक उच्चस्तरीय स्वतंत्र कमेटी 
करे, परन्तु इस बातको जिनाने यह कहते हुए इनकार कर दिया कि उन्होंने 
अभियोग वाइसरायकी खिदमतमें पेश|कर दिये हैं । जब श्री जिनानें दोबारा अभि- 
योग लगाये तो पटेलने मंत्रियोंको निर्देश दिया कि इन अभियोगोंकी ओर गवर्नर 
का ध्यान दिलायें क्योंकि अभियोगोंसे गवर्नर भी बरी नहीं हैं और मंत्रियोंने श्री 
पटेलको सूचना दी कि गवर्नरोंको दृष्टिमें ये सारे अभियोग निरर्थक हैं। फलत: 
श्री पटेलकों मानना पड़ा कि ये अभियोग बेबुनियादी हैं और साम्प्रदायिक शांति 
को नष्ट करनेके इरादेसे लगाये गये हैं । 

मौलाना आज़ादने मुक्ति दिवसके विरोधमें आवाज़ बुलंद की : “ओर अब, 

जब कि कांग्रेसने अपनी इच्छासे ८ सूवोंकी सरकारोंसे अपनेंको अलग कर लिया हैं, 
तो लीगके अध्यक्ष मुसलमानोंको क्या सलाह देते हैं ? सलाह यह है कि मुसलमान 
मस्ज़िदोंमें जायें और उस कांग्रेस मंत्रिमंडलसे छुटकारेके लिए खुदाका शुक्र अदा 
करें, जिसने सत्तासे करत्तव्यको अधिक महत्त्व दिया है और केवल हिन्दुस्तानकी 
आज़ादीके सवालूपर ही नहीं वल्कि सभी पददलित लोगोंके अधिकारोंके सवालूपर 
भी इस्तीफा दिया हैं । यह कल्पना करना बड़ा मुश्किल है कि मुसलमानोंका कोई 
वर्ग, भारतीय राष्ट्रीय कांग्रेससे जिसका कितना ही विरोध क्‍यों न हो, दुनिया 
के सामने इस रूपमें पेश किया जाना कैसे सहन कर सकता है ?” 

दिसम्बर १९३९ के दिन कार्यकारी समितिकी बैठक वर्धामें हुई और वहां 
पिछली बातोंको दुहराया गया । प्रस्तावके उपसंहारमें कहा गया : “कांग्रेसने अब 
यह अनुभव कर लिया हैँ कि अत्यन्त कठोर परिश्रमके बिना आज़ादी नहीं हासिल 
की जा सकती । और चूंकि कांग्रेस अहिसाके लिए कृतसंकल्प हे, उसका अन्तिम 
अस्त्र सविनय आज्ञा-भंग हैँ, जो सत्याग्रहका ही एक भाग है। सत्याग्रहका अर्थ 
हैँ सबके प्रति सदभावना, विशेषत: विरोधियोंके प्रति । अतः कांग्रेसके लोगोंका 
कर्तव्य हैं कि वे सदभावनाकी वृद्धि करें अहिसा, शांति और आर्थिक आज़ादीके 
प्रतीक रूपमें खहर योजनाकी सफलता अनिवार्य है ।” 

कार्यकारिणी समितिमें सम्मिलित होनेके बाद पत्रकारोंसे खान अब्दुल ग़फ़्फ़ार 
खाँने कहा कि केवल बातचोतके द्वारा साम्प्रदायिक एकता क़ायम नहीं की जा 
सकती । एकताकी राहमें काँटे बिछ गये हैं । बातोंके द्वारा काँटे हटाये नहों जा 
सकते और एकताकी राह मखमली नहीं की जा सकती । इसके लिए कुछ बड़े 
लोगोंके पीछे पड़नेसे, जो सिफ़ बोलते ही रहते हैं, कोई लाभ नहीं । इसके लिए 
साधारण जनताके दिल और दिमाग़को बदलनेके लिए ईमानदार कोशिश होनी 
चाहिए । जनताके बीचमें रहकर लम्बे असेतक चुपचाप काम करनेसे ही यह 
एकता पैदा हो सकती हैं । 

मार्च १९४० में बिहारमें रामगढ़ कांग्रेस अधिवेशनके अवसरपर पटनामें 
कार्यकारिणी समितिने निम्नलिखित प्रस्ताव पारित किया : 

“ *“ब्रिटिश सरकारकी हालकी भारत संबंधी घोषणाओंसे स्पष्ट है कि ग्रेट 
ब्रिटेन बुनियादी तौरपर लड़ाईको साम्राज्यवादी उद्देश्योंस जारी रख रहा है और 
उसका उद्देश्य अपने साम्राज्यकों प्रबलतर वनाना है जो भारत और अन्य एशथि- 
याई तथा अफ्रीकी देशोंकी जनताके शोषणपर टिका हुआ हैँ । ऐसी परिस्थितिमें 
यह स्पष्ट है कि कांग्रेस किसी भी प्रकारसे प्रत्यक्ष या अप्रत्यक्ष रूपसे लड़ाईमें 
साझीदार नहीं हो सकती जिसका अर्थ होगा इस शोषणको जिंदा रखना ओर 
शाश्वतता प्रदान करना *' । 

“कांग्रेस घोषणा करती हैँ कि भारतकी जनता पूर्ण स्वाधीनतासे कम किसी 
चीज़को स्वीकार नहीं करेंगी । भारतकी स्वतंत्रता साम्राज्यवादके घरेमें रह नहीं 
सकती । साम्राज्यवादी व्यवस्थाके अंतर्गत स्त्रायत्त शासन या दूसरी कोई व्यवस्था 
भारतमें लागू नहीं की जा सकती, क्योंकि वह भारत जसे एक बड़े राष्ट्रकी शान- 
के खिलाफ़ बात होगी और बहुतसे मामलोंमें भारत, ब्रिटिश राजनीति और 
ब्रिटिश अर्थ-व्यवस्थाका मुहताज हो जायगा । वयस्क मताधिकारके आधारपर 
संगठित संविधान सभाके माध्यमसे केवल भारतकी जनता ही अपना संविधान 
आप निर्माण कर सकती हैँ और दुनियाके दूसरे मुल्कोंके साथ अपना नाता आप 
जोड़ सकती है । 

“कांग्रेसकी राय यह भी है कि यद्यपि कांग्रेस हमेशाकी तरह सांप्रदायिक 
शांतिको बनाये रखनेकी हर संभव कोशिश करेगी, परन्तु इसका स्थायी हल 
संविधान सभाके माध्यमसे ही संभव है, जिसमें वहुसंख्यकों और विभिन्न अल्प- 
संख्यकोंके निर्वाचित प्रतिनिधियोंक बीच सभी मसले भरसक समझोौतोंके द्वारा तय 
होंगे और जिस मसलेपर समझौता नहीं हो पायेगा, उसपर पंचनिर्णय द्वारा 
सभी मान्यताप्राप्त अल्पसंख्यकोंके अधिकारोंकी पूरी रक्षा की जायगी । और किसी 
दूसरे प्रकारसे स्थायी हरू नहीं निकल सकता । भारतका संविधान स्वतंत्रता, 
प्रजातंत्र ओर राष्ट्रीय एकताके आधारपर निर्मित होगा और कांग्रेस, भारतके 

बँटवारे या भारतकी राष्ट्रीयताको विघटित करनेकी कोशिशोंको नाकामयाब 
करनेकी कोशिश करेंगी । कांग्रेसने हमेशासे एक ऐसे संविधानको अपना लक्ष्य 
बनाया हे जिसके अंतर्गत सबको पूरी-पूरी आजादी होगी, विकासके समान अव- 
सर उपलब्ध होंगे और व्यक्तिगत तथा सामाजिक अन्यायके स्थानपर एक न्याय- 
संमत सामाजिक व्यवस्थाकी स्थापना हो सकेगी । 

“हिन्दुस्तानकी आज़ादीकी राहमें भारतीय राज्योंके शासकों या विदेशी 
निहितस्वार्थी तत्त्वोंके हस्तक्षेप करनेके अधिकारको कांग्रेस अमान्य करती है । 
हिन्दुस्तानकी प्रभुसत्ता जनताके हाथोंमें ही होनी चाहिए 

कांग्रेस, सभी वर्गों और संप्रदायोंका प्रतिनिधित्व वरगर जाति या धर्मका 
प्रझनन उठाये, करनेका प्रयास करती हैँ और हिन्दुस्तानकी आज़ादीकी लड़ाई, पूरे 
मुल्क़की आज़ादीकी लड़ाई हैं । इसलिए कांग्रेस आशा करती है कि इसमें सभी 
जातियों और वर्गोके छोग सहयोग करेंगे । सविनय आज्ञा-भंगका उद्देश्य सारे 
देशमें आत्मोत्सग्गकी भावना उत्पन्न करना हैं | 

रामगढ़में गांधीजीने कार्यकारिणी समितिके सदस्योंसे अपने तीन प्रद्नोंपर 
प्रकाश डालनेके लिए कहा : “पहला प्रश्न यह कि यदि कांग्रेसके सामने हिन्दू 
भारत और मुस्लिम भारतके रूपमें भारतके विभाजनकी मांग पेश की जाय तो 
कांग्रेस क्या रुख अख्तियार करेगी ? दूसरा सवाल यह कि क्‍या देश सविनय 
आज्ञाभंगके लिए तेयार हैं ? और अंतिम प्रइन यह कि संविधान सभाके वारेमें 
आपकी स्पष्ट कल्पना क्‍या है ? 

खान अब्दुल ग़फ्फ़ार खाँने कहा : “अगर सविनय आज्ञा-भंगका दायरा जेल 
जानेतक है, तो सीमाप्रांतमें इसके लिए बहुतसे लोग तेयार हैं । मगर सविनय 
आज्ञाभंगका अर्थ सिफ़ जेल जाना नहीं है । जो जेल जाते हैं वे छा मतलब 
नहीं समझते । मुझे सन्देह होता हैं कि शायद हम उस चीज़के क़ाबिल ही नहीं 
हैं जिसके लिए हम जूझ रहे हैं । हमारे हाथोंमें जो थोड़ीसी सत्ता आयी उसीसे 
उन लोगोंकी कलूई खुल गयी जिन्हें हम फ़रिश्ता समझ रहे थे । थोड़ी सत्ताके आते 
ही मेने अपने इद-गिर्द जितना अ्रष्टाचार देखा वह आश्चर्यजनक था। भावी 
आज़ादीके योग्य इन्सानोंको अगर तेयार नहीं किया गया तो सविनय अवज्ञा एक 
खतरनाक हथियार सिद्ध होगी। हमें अपनेको, ओऔरोंको और पाक बनाना होगा ।' 

सरदार पटेलने कहा : “संविधान सभाकी हमें कोई स्पष्ट कल्पना नहीं हैं । 
अगर यह विधेयक क्रांतिकारी हे तो युद्ध और शांतिके रूक्ष्योंकी घोषणाकी मांग 
मर्खता थी । हमने अंग्रेजोंके साथ सहयोग किया; वरना हम उनसे लड़ते । युद्धके 

कारण सांप्रदायिक प्रइन्न तीखा हुआ । अगर मसलमान भारतका वँटवारा चाहते 
हैं तो शायद हम हाँ कह दें । केवल हिन्दू इसे नहीं मानेंगे । 

“हिसा और अनुशासनहीनताकी शक्ति बढ़ती जा रही है । परन्तु यह कब- 
तक चलेगा ? हमारी तंयारियोंके पूर्ण होनेकी आशा मुझे तो नहीं दिखती । 
मुस्लिम लीगसे ख़तरा अलग हैँ । राजा लोग भी खतरा उत्पन्न कर सकते हैं । 
इन दोनोंमें गुप्त समझौता हो चुका हैं । अत: हमें अपनेको निष्क्रिय प्रतिरोधकी 
सीमाओंमे कुचलने नहीं देना है । 

श्री जवाहरलाल नेहरू बोले : “भारतके वँटवारेके सवारूका अंदाज़ ग़रूत 
हैं । इस प्रश्नपर इस समय वहस करना खतरनाक होगा । इससे सभी विघटन- 
कारी ताक़तोंकों बल मिलेगा । 

“'प्रइन यह है : क्‍या हम अंग्रेजोंकी सत्तासे मुस्लिम सत्ताको अच्छा मानेंगे ? 
में मुसलूमानोंके दमनके लिए अंग्रेजोंकी मदद लेनेसे इनकार करूँगा | मगर हमें 
गतिरोध उत्पन्न करनेवाली सांप्रदायिक हरक़तोंका कोई इलाज खोंजना ही 
पड़ेगा । 

“जबतक ब्रिटिश सत्ता परे तौरसे हट नहीं जाती तबतक संविधान सभाका 
कोई सवाल नहीं उठता । इस संविधान सभामें या तो सांप्रदायिकताका मसला हल 
होगा या गृहयुद्धका जन्म होगा । अगर इसे अंग्रेजोंका किसी हूपमें संरक्षण प्राप्त 
होगा तो वे सांप्रदायिकताके सवालसे फ़ायदा उठानेकी भरसक कोशिश करेंगे । 
ब्रिटिश सेनाकी वापसी, संविधान सभाकी पहली मांग होनी चाहिए । ब्रिटिश व्य- 
वस्थाके स्थानपर एक नयी और शक्तिशाली सत्ता स्थापित होगी । अगर सचमुच 
संविधान सभा जेसी कोई चीज़ होगी तो श्री जिना जसे लोग पुरअसर ढंगसे 
काम नहीं कर पायेंगे | वे लोग इससे और वयस्क मताधिकारसे घवराते हैं । 
अगर हम सही पग नहीं उठा सकते, तो हम प्रदीक्षा करें । 

श्री राजेन्द्रप्रसाद बोले, “संविधान सभाकी वात लखनऊमें पहले-पहल उठी । 
इस प्रइनके उत्तरमें कि हमें किस बातसे तसलली मिलेगी, गोलमेज संमेलनकी 
बजाय, आत्मनिर्णय हो और आत्मनिर्णयकी वातसे संविधान सभाका ख़यारू 
आया । युद्धसे उत्पन्न संकटसे इस विचारकों महत्त्व मिला । ब्रिटिश सरकारके 
प्रत्येक प्रस्तावके जवाबमें हम यह मांग पेश करने लगे । पटना प्रस्तावमें संविधान 
सभाकी सीमा संकुचित कर दी गयी है । इसका संगठन कंसे होगा ? बाहरी 
दुनियाके दबाव और हमारी आंतरिक शक्तिसे ब्रिटिश सरकारको हमसे ऐसा कोई 
समझोता करना पड़ सकता है, जो दोनों पक्षोंको मान्य हो । मौजूदा हालतोंको 

देखते हुए, हम ब्निटिश सत्ताके लोप हो जानेकी कल्पना नहीं कर सकते । संवि- 
धान सभा इसकी तफ़्सीलमें जायगी और समझौतेका ढाँचा तेयार करेगी । 

“संविधान सभामें राजनीतिक या सांप्रदायिक जिच उत्पन्न होनेपर क्‍या 
होगा यह में नहीं कह सकता । ब्रिटिश सरकार इसमें निर्णायक पार्ट अदा करेगी । 
अगर मतभेद बुनियादी सवालोंपर हुए तो उसका अंजाम गृहयुद्ध होगा । 

श्री राजगोपालाचारीने कहा, “में तो संविधान सभाका कोई क्रांतिकारी 
आधार नहीं देख पाता । व्यवस्थित सभा तभी स्थापित हो सकेगी जब उसकी 
बुनियादमें सशक्त और व्यवस्थित सरकार होगी । संविधान सभाके आद्वानके 
लिए यह शर्त लगाना कि पहले ब्रिटिश सत्ता समाप्त हो जाय, उलझन और 
विप्लवको निमंत्रण देना होगा । हम कोई वकल्पिक व्यवस्था दे नहीं पायंगे । 
ब्रिटिश सरकारसे हम पूर्ण आत्मसमर्पणकी आशा नहीं कर सकते । यह मानव- 
स्वभावके विपरीत बात हैं । 

“सबिनय आज्ञाभंगके छेड़े जानेपर हम कुचल दिये जायेंगे। यह वक्तको 
पीछे लौटानेका काम होगा । सत्रिनय आज्ञाभंगसे वचावकी तकनीक विकसित 
कर ली गयी है । हमें एक साल या इससे ज़्यादा अर्सेतक उपयुक्त वातावरणकी 
प्रतीक्षा करनी होगी । जल्दवाज़ी करनेपर सबके हौसले पस्त हो जायेंगे । 
श्रमिक आंदोलनोंसे हिंसा उत्पन्न होगी और सांप्रदायिक वेमनस्य उत्पन्न होगा ।” 

मौलाना आज़ादने कहा : “असलूमें संविधान सभा, हिन्दुस्तानकी आज़ादीको 
मांगका एक तेवर थी । इसके अंतर्गत वर्तमान व्यवस्थामें क्रांतिकारी बदलावोंकी 
कल्पना है, मगर यह ब्विटिश सरकारसे समझौतेकी राह बंद नहीं करती । इसके 
अंतर्गत ब्रिटिश सत्ताकी वापसी उतनी ज़रूरी नहीं, जितनी कि ब्रिटिश दिमाग़र्मे 
एक क्रांतिकारी परिवर्तन ज़रूरी है । यही हमारा मक़सद है । हम 5 । हैं कि 
अंग्रेज हमारी मांगें मान लें और अपना विरोध खत्म करें ।”' 

“अहिसा हमें बहुत दृूरतक ले जा सकती हैँ । अगर अहिसाके हथियारमें 
कोई दोप नहीं-हँ तो हमें उसपर कोई रोक नहीं लगानी चाहिए । हमारी ताक़त- 
से हथियारका असर साबित होगा । युद्ध चल रहा है, हमारा शत्रु परेशानोमें 
है । अगर हममें आन्तरिक शक्ति है तो हम आत्मनिर्णय ज॑ंसी कोई चीज़ प्राप्त 
कर सकते हैं । पूर्ण स्वतंत्रता नहीं मिछ्ठ सकती । मेरा ख्याल है, अगर कोई बहुत 
ही असाधारण उथलू-पुथल न मच जाय तो हम उन्हें अपनी सारी मांगोंकों मानने- 
के लिए मजबूर नहीं कर सकते । हमारी मौजूदा ताक़त सीमित हैं | १९३० में 
हमारे सामने अपने लड़नेके तरीक़का एक साफ़ नक़्शा था । आज हमारे सामने 

कोई नक़्शा नहीं हैं । पटना प्रस्तावोंका स्वाभाविक परिणाम सिविल नाफरमानी 
या उसके लिए तैयारी है । हम अपने फ़ैसलेसे पीछे नहीं हट सकते । सरकारने 
जवाब दे दिया हैं । हमें केवल यह निश्चय करना है कि हमारी लड़ाईका स्वरूप 
क्या होगा । 

गांधीजीने कहा : “में संविधान सभाका जो मतरूबव समझता हें वह 
आप लोगोंको बतलाना चाहता हूँ । संक्रमण कालमें, हम ब्रिटिश सरकारके 
आगे कोई शर्त नहीं रखेंगे । सेना रहेगी और उसकी प्रशासकीय व्यवस्था भी 
रहेगी । संविधान सभाके पहले और वाद ब्रिटिश सरकारके साथ समझौते होंगे । 
अगर हम अल्पमतममं हुए तो भी संविधान सभाके निर्णयोंकों मानंगे---और कुछ न 
सही तो अनशासनकी दष्टिसे । अगर वे चाहें कि सेना वनी हम प्रतिरोध 
नहीं करेगे । अगर अल्पसंख्यक लोग सेनाको हटाना नहीं चाहते तो में भी सेना- 
को हटानेकी जिद नहीं कर सकता । अगर असंभव मांगें उठायी जाती हैं तो भी 
हमें उन्हें मानना होगा । भ्रष्ट लोग आकर खेल बिगाड़ दें तो भी हम कुछ नहीं 
क्र सकते । संविधान सभाके लिए मताधिकार जितना ही व्यापक होगा उतना 
ही भला होगा । संविधान सभाके संगठन और प्रभावशाली ढंगसे कार्यक्षम होनेके 
लिए पारस्परिक सदभाव आवश्यक हैँं। इसके वरगर, ब्रिटिश सरकार राजाओं 
और मुस्लिमोंकों हमारे खिलाफ़ इस्तेमाल कर सकती हैं । 

“आप लोगोंसे मेंने जो कुछ सुना उससे मेरी यह धारणा ओर पक्की हुई हैं 
कि देश अभो सविनय अवज्ञाके लिए तैयार नहीं हैं । मुझे आशा नहीं हैं कि हम 
अपनी तेयारियाँ बहुत बेहतर क्रभी कर भी पायेंगे। संयक्त प्रांतमें काम अच्छा 
हुआ है । मगर जवाहरलालजीने जो चेतना उत्पन्न की है उसमें में अहिसाका 
विकास नहीं कर सकता । खादीसे जनतामें अहिसक शक्ति उत्पन्न होगी। मुझे 
इसमें कोई सन्देह नहीं हे कि हम अहिसासे पूर्ण स्वाधीनता प्राप्त कर सकते हैं । 
थोड़ेसे अनुशासित छोटे कांग्रेसियोंको लेकर में सारी दुनियासे लड़ सकता हूँ, बड़े 
कांग्रेसी दुःसाध्य हैं । सविनय अवज्ञाके छेड़नेपर अवज्ञा तो होगी परन्तु 'सविनय' 
न होगी । ऐसी स्थितिमें मं सविनय अवज्ञा छेड़ नहीं सकता । अगर कांग्रेससे मेरा 
मौजूदा नाता टूट जाय तो शायद में कोई नयी राह निकाल सके । में अपना 
कायक्रम छोड़ नहीं सकता। में ज़िद्दी नहीं हेँ। मगर मेरे पास कोई दूसरा कार्यक्रम 

नहीं है । प्रचारके ज़रिये आंदोलन खड़ा करके, में अहिसक सेना नहीं तैयार कर 
सकता । जनताको श्रम द्वारा अनुशासित करना होगा | फिर वह सेना गुमराह 
नहीं होगी । जनतामें अहिसा आसानीसे उत्पन्न-की जा सकती है ।” 

गांधीजीने आगे कहा : 

“सर मारिस ग्वायरने वातचीतके दोरान श्री भूलाभाई देसाईसे कहा है कि 
गांधी अपने मक़सदके वबारेमें बहुत कड़े पड़ गये हैं । बात सच है । मुझे दूसरी 
ओरसे कोई ईमानदार जवाब नहीं मिलता । देशके अन्दर मेरी अपनी परेशा नियाँ 
हैं । मेरे पास लड़ाईके सही साधनोंका अभाव है । अपनी शर्ते प्री होनेतक मैं 
लड़ाई छेड़ नहीं सकता । में जनताका कुचला जाना भी नहीं चाहता । वग्गर 
तैयारीके लड़ाई छेड़ देनेपर हमारे देशका निर्धन वर्ग मारा जायगा | मझे राज- 
कोटसे वापस लोटना पड़ा क्‍योंकि वहाँ आंतरिक शक्ति नहीं थी । जो भी शक्ति 
थी, वह वास्तविक कम, दिखावटीं अधिक थी । मेरी वापसी राजकोटकी जनता- 
की बहुत वड़ी सेवा थी क्योंकि अगर में ऐसा न करता तो वहाँ प्रतिक्रिया और दु;:ख- 
दर्द होते | में ऐसा कोई काम करना नहीं चाहता जिससे जनताका हौसला टटे । 
अगर हममें अनुशासनकी कमी हैँ, जो शख्स या वर्ग जो चाहता हैं सो करता 
हैं और ऐसी हालतमें हमने लड़ाई छेड़ दी तो हमपर आफ़त आ जायगो और 
हमारा उद्देश्य विफल होगा । हर कोई कह रहा है कि कांग्रेस अनुशासनहीन हे 
और फिर भी उसमे सब भाग ले रहे हैं । अगर जनताका हौसला इंतज़ार करते- 
करते पस्त हो जाय, तो मुझे कोई परवाह नहीं होगी । 

“एक दूसरा रास्ता भी मुझे सूझ रहा है । मुझे अपने नातेके बोझसे आज़ाद 
कर दो और आगे बढ़ जाओ । में संयत रहँँगा । ज़रूरी हुआ, तो में पीछे शामिल 
हो जाऊँगा । संभव है, में अविश्वसनीय व्यक्ति होऊँ और आप लोगोंको मुसीब॒त- 
में डाल दूँ । हो सकता है, में अनिश्चित कारृतक आन्दोलन न करूँ । छेडकर मैं 
एक-ब-एक आन्दोलन बंद भी कर सकता हूं। आप लोग मुझसे चाहे जितना 
सहमत हो छे, पर आप लोगोंकी अहिंसा मेरी अहिंसाके साथ बहुत दृरतक 
चलती नहीं । ओर बीस वर्षोतक अहिंसाके अम्यासके बाद भी अगर में मुसलमानों - 
का प्यार और विश्वास नहीं जीत पाया, तो मेरी अहिंसा सचमुच निस्सार हैं। 
ऐसी स्थितिमें आप लोग मुझे छोड़ क्‍यों नहीं देते ताकि में अहिसापर आगे शोध 
करता रहें ? 

मोलाना आज़ादकी ओर मुड़कर उन्होंने कहा : “मुझे इस बातमे तनिक 
भी संदेह नहीं है कि इस पगसे कांग्रेस और मुल्ककी हानि कुछ भी नहीं होगी, उल्टे 
लाभ ही होगा । मेरे मनमें आपके प्रति, कार्यकारिणी समितिके दूसरे सदस्योंके 
प्रति या देशके प्रति कोई अविश्वासकी भावना तो हो ही नहीं सकती । अपने ही 
प्रति अविश्वासका सवाल मेरे मनमें उत्पन्न हो गया हैं। मुझे विश्वास हैं कि 

अगर मझे आप मक्त कर देंगे तो में सविनय आज्ञाभंगको और भी पवित्र, और 
भी गरिमामय स्वरूप दे सकेगा | 
लेकिन मौलाना गम्भीर हो गये । वे इस प्रस्तावइसे किसी भी तरह सहमत 
नहीं हो पा रहे थे | उन्होंने कहा, “आपको यह नहीं भूलना चाहिए कि आपके 
ही आदेशसे मेने इस साल सेवा करना स्वीकार किया था । आपके वग्गेर सविनय 
आज्ञाभंगकी वात सोची भी नहीं जा सकती ।” | 
श्री राजगोपालाचार्यने पूछा : “क्या सबिनय-आज्ञाभंग अकेली ही राह 
रह गयी है ? क्या हम किसी दूसरे उपायका प्रयोग नहीं कर सकते ? में सोचता 
हैँ कि जब हमारी शक्ति सीमित है तो हमें अपनी शक्तिके अनुसार ही मांग पेश 
करनी चाहिए । 
गांधीजीने कहा : “मैंने प्रतिरोध करनेका विचार त्याग नहीं दिया है लेकिन 
में उसके लिए उपयुक्त वातावरण नहीं पा रहा हूँ । जिस व्यक्तिने जीवनभर यह 
प्रयोग किया हैं वह इस प्रयोगको एक बार और अवश्य आज़माकर देखेंगा । 
मगर मुझे अपने कंधोंपर कांग्रेस संगठनका बोझ ढोना पड़ता है । अगर आप मुझे 
छोड़ दें तो में इस संगठनको दृष्टिमें रखकर सोचना बन्द कर दूंगा। में जिस वक़्त 
आदमियोंको तैयार कर पाऊँगा, लड़ाई छेड़ सकूंगा । हो सकता हैं में कभी ऐसा 
महसूस करूँ और अकेले ही लड़ाई छेड़ दूं । चंपारनमें मेंनें यही किया । तब मेरे 
पीछे कांग्रेसका नाम और प्रभाव नहीं था । में अपने हृदयकी वात स्पष्ट करके कह 
रहा हूँ ताकि आप लोग मेरे पसोपेशकों समझ सक । अभीतक प्रस्ताव पारित 
नहीं हुआ है 
मोलाना आज़ाद : “जनतासे आपका सदा यह कहना कि वह लड़ाईके लिए 
तेयार नहीं है, उसका मनोबल झुकाता है ।* 
गांधीजी : “अगर ऐसा है, तो में लछाचार हूँ। में माँगमें कमी नहों कर 
सकता । में अब स्वायत्त शासनकी हेसियतके बारेमें वात नहीं करता । और 
कांग्रेसकी स्थिति यह नहीं है । ब्रिटिश सरकार स्वायत्त शासन प्रदान करनेके 
लिए भो राज़ो नहों है । मगर में अब उस पंतरेकों त्याग रहा हूँ । 
श्री जवाहरलाल : “मेरा दृष्टिकोण दूसरा हैं । हम लोग हमलेको पीछे हटा 
रहे हैं । इसलिए, तैयारीका सवाल नहीं उठता । हमें लड़ना होगा और हमला 
झेलना होगा । सवाल यह है कि इसका सबसे बढ़िया तरीक़ा क्‍या हो सकता हैं । 
केवल लड़नेकी घोषणा कर देना काफ़ी नहीं होगा । इसके साथ हो हम कुछ क़दम 
उठाने होंगे जिससे हम लड़ाईमें वेसाख्ता उलझ जायेंगे । 

१७ मार्च को रामगढ़में श्री राजेन्द्रप्रसादने भारत और युद्धका सड्भूट' पर 
प्रस्ताव पेश किया । यह प्रस्ताव वही था जिसे पटनामें कार्यकारिणीने पारित किया 
था । इस प्रस्तावके पक्षमें २५०० वोट पड़े और विपक्षमें १५ । 

कांग्रेससे अलग होनेके छः साल बाद पहली वार यहाँ गांधीजीने डेलीगेटोंके 
समक्ष बोलनेकी इच्छा प्रगट की । उन्होंने कहा : “जवतक में यह नहीं महसूस 
करता कि आप तंयार हो गये हैं तवततक सविनय अवज्ञा नहीं होगी । सार्वजनिक 
सविनय अवज्ञाका विचार मेरे दिमाग़को चौवोसों घण्टे व्यस्त रखता है । प्रत्येक 
कांग्रेस कमेटीको शुद्ध वनाना होगा और उसे सत्याग्रहकी एक इकाईका रूप देना 
होगा । यहाँ प्रजातन्त्र नहीं रहेगा, क्योंकि यहाँ मेरी बात क़ानून होगी। यदि 
कांग्रेस कमेंटी ऐसी इकाई नहीं वनती तो हमारे छाखों मूक भारतवासियोंकों नतीजा 
भुगतना पड़ेगा । मेरे किसी भी अभियानमें जनता दलित या विनए्ट नहीं हुई है । 
मेरे अभियानोंसे उसका क़द बढ़ा हैं और इस क़दको और ऊँचा करनेके लिए ही 
में जिन्दा हूँ । पिछले अभियानोंमें विचार और वाणीकी हिसा काफी हुई, मगर 
क्रियामें अहिसा बनी रहो इसलिए जनताकी रक्षा हो सकी । अब में फिर उसो 
तरह लाखों लोगोंको ख़तरेमे नहों डाल सकता और इसी लिए में कठिततम अहिंसा 
और अपनी सब शर्तोकी पूर्ति चाहता हूँ। यही वह सूत्र है जिससे वह मुझसे जुड़ी 
हैं। अगर में आपका सेनापति हूँ, तो आपकी नब्ज़ मेरे हाथोंमं होनी चाहिए । 
वरना में आप लोगोंको लेकर लड़ नहीं सकता । में अकेला लड़ सकता हूँ, मगर 
उसके लिए मुझे आपके पास आने और वहस करनेकी ज़रूरत नहीं । 

अध्यक्ष मौलाना आज़ादने हिन्दू-मुस्लिम एकता और अल्पसंख्यकोंके प्रश्नपर 
वल दिया । उन्होंने इस विचारकी भर्त्सन! की कि मुस्लिम अल्पसंख्यक हैं अत: 
उनके लिए प्रजातन्त्र घातक होगा क्योंकि इससे उनके हितों और अस्तित्वको 
खतरा होगा । उन्होंने कहा, “यदि देझमें दो मुख्य वर्ग हें और एक वर्गके लोग 
१० लाख हैं और दूसरे वर्गके लोग २० लाख हैं तो यह ज़रूरी नहीं हे च्‌कि 
एक वर्गकी संख्या दूसरे वर्गकी आधी है, अतः वह वर्ग अपनेको अल्पसंख्यक कहे 
ओर कमज़ोर महसूस करे।” इस्लामने भी भारतकी धरतीमें जड़ें जमा ली हैं जैसे 
कि हिन्दुत्वने । उन्होंने कहा, “यदि हिन्दुस्तानमें हिन्दुत्व सहस्नों वर्षोसे जनताका 
घर्म रहा हैं तो इस्लाम भी एक हजार वर्षोसे उनका धर्म रहता आया हैं । जिस 
प्रकार एक हिन्दू गर्वसे कहता हैं कि वह भारतीय है और उसका धर्म हिन्दुत्व है 
उसी प्रकार मुसलमान भी गव॑ंसे कह सकता हैं कि वह भारतीय हैं और उसका 

मज़हब इस्लाम है। ठीक इसी प्रकार ईसाई भी अपनेको गर्वंसे भारतीय कह 

सकता हँ और अपना घम भी एक भारतीय धर्म बता सकता हैँ जिसका नाम हें 
ईसाई धर्म | 

मौलाना आज़्ादने पूछा, “हम हिन्दुस्तानी मुसछमान भारतकी भावी स्वाधी- 
नताको संदेह और अविश्वासकी दृष्टिसे देखते हैं या साहस और आत्मविश्वासकी 
दृष्टिसिे ? यदि हम इसे सन्देह और अविश्वासकी दृष्टिसे देखते हैं तो हमें नि:संदेह 
दूसरा रास्ता स्त्रीकार करना होगा। डर और सन्देहको आज ऐलानोंसे, आश्वासनों 
से और संवंधानिक सुरक्षाओंसे दूर नहीं किया जा सकता । फिर हमें एक तीसरी 
शक्तिका अस्तित्व सहन करना होगा । वह ताक़त आज यहीं निहित हैँ और पीछे 
हटनेका उसका कोई इरादा नहीं है । अगर हम डरकी राह पकड़ते हैं तो हमें 
यह भी समझ लेना होगा कि यह राह कभी खत्म होनेवाली नहीं है । अगर हम 
यह अच्छी तरह समझ लेते हैं कि हमें डर और शुबहेमें नहीं रहना हैँ और 
भविष्यकी ओर साहस और आत्मविश्वासके साथ चलना है तब हमें अपनी सही 
राह खोज लेनेमे कोई कठिनाई नहीं होगी । आज हम अपनेको एक नयी दुनियामें 
पा रहे हैं जहाँ सन्देह और अनिश्चयकी काली छायाका कहीं कोई पता नहीं हैं 
और जहाँसे अहद और अक़ीदतकी रोशनी कभी गुम नहों होती । सामयिक उल- 
झनें, हमारी राहमें आनेवाले उत्थान-पतन और हमारी काँटोंभरी राहकी दिक़्क़तें, 
हमें गुमराह नहीं कर सकतीं । यह हमारा कर्तव्य हो जाता हैँ कि हम अपने लक्ष्य 
की ओर, हिन्दुस्तानकी आज़ादीकी ओर, मज़बूत क़दमोंके साथ चल पड़ ।” 

१९४० में मुस्लिम लीगने लाहौरमें पाकिस्तानका प्रस्ताव पारित किया : 
“यह तय किया जाता हैँ कि अखिल भारतीय मुस्लिम लीगके इस अधिवेशनका 
यह सुनिश्चित मत हे कि इस देशमें कोई संवंधानिक योजना चल नहीं सकती या 
मुसलूमानोंके लिए स्वीकार्य नहीं हो सकती, यदि उसका रूप निम्नलिखित उसूलके 
आधारपर नहीं बनता, यानी, जिन क्षेत्रोंमें मुसलमान संख्याकी दृष्टिसे बहुतायतमें 
है जैसे भारतके उत्तर-पश्चिम और पूर्वी हिस्सोंमें, उन्हें इस प्रकार संघटित किया 
जाय, कि वे आज़ाद राज्य' हों, जिनकी संवधानिक इकाइयाँ स्वशासित और 
पूर्ण प्रभुसत्तासम्पन्न हों ००२ ०००१ ० ८ ।ट 

अध्यक्षीय भाषणमें श्री जिनाने अपने ट्विराष्ट्र सिद्धान्त का ही राग अलापा । 
भारतकी वर्तमान आज़ादी नक़ली हैँ । यह ब्रिटिश सल्तनतके ज़मानेसे चली आ 
रही हैं और ब्रिटिश संगीनोंकी नोकपर टिकी हुई हैँ । श्री जिनाने यह भी घोषणा 
की कि भारतके लिए प्रजातंत्र उपयुक्त नहीं है और मुसलमानोंकी राष्ट्रीयता जुदा 
है और उन्हें “अपनी घरती, अपना क्षेत्र और अपना राज्य मिलना ही चाहिए। 

खान अब्दुल ग़फ़्फार खाँ 


अप्रलमें दिल्लीमें विभिन्न मुस्लिम पार्टियोंके प्रतिनिधि एकत्र हुए । इनमें 
कांग्रेसी मुस॒ुछमान, अहरार, जमायते उलेमा-ए-हिंद, शीया-सियासी सम्मेलन आदि 
लगभग सभी दलोंके प्रतिनिधि जुटे, केवल मुल्मि लीगनें उसका बहिष्कार किया | 
सिधके प्रधान मंत्री अल्लाह वख्शने आज़ाद मुस्लिम कान्फरेसकी अध्यक्षता की । 
प्रतिनिधिगण पाकिस्तानके निर्माणके विचारोंकी भर्त्सना करने और ब्रिटिश सर- 
कार तथा दूसरे लोगों द्वारा मुसलमानोंकी राजनीतिक निष्क्रियताका गहित छाभ 


उठानेकी निंदा करनेके उद्देश्यसे जुटे थे । उन्होंने संविधान सभाकी कांग्रेसी मांग- 


हर] 


_ का समर्थन किया और एक प्रस्ताव पारित किया जिसमें मस्लिम लीगकी भारत- 


विभाजनकी मांगकी स्पष्ट शब्दोंम निंदा की गयी । “भारत, अपनी राजनीतिक 
और भौगोलिक सीमाओंके अंतर्गत अविभाज्य हे, और एक है । भारतके कोने- 
कोनेमें मुसलमानोंके घर-बार और उनके धर्म और संस्क्ृतिके ऐतिहासिक महत्त्वके 
अमिट चिह्न विखरे पड़े हैं जो उन्हें अपने प्राणोंसे भी ज़्यादा प्रिय हैं । क़ौमी 
नज़रिएसे हर मुस्लिम भारतीय है ।” प्रस्तावमें घोषणा की गयी कि मुसलमान 
लोग अपने देशवासियोंके साथ कंधे से कंधा भिड़ाकर पूर्ण स्वतंत्रताके लिए 
जूझेंगे ।' 

६ अप्रेल १९४० को पाकिस्तान-प्रस्तावपर टीका-टिप्पणी करते हुए गांधी- 
जीने 'हरिजन में लिखा : 

"में मानता हूँ कि लाहौरमें मुस्लिम लीग द्वारा पारित प्रस्ताव हमारे लिए 
उलझनकी स्थिति पैदा करता है । मगर में इसे इतनी बड़ी उलझन माननेको तंयार 
नहीं कि यह हमारे सबिनय आज्ञाभंगको असंभव कर देगी । यह भी अगर मान 
लिया जाय कि कांग्रेसको निराशाजनक अल्पसंख्यक वर्गमें बदल दिया जायगा 
तो भी कांग्रेसके लिए सविनय अवज्ञा छेड़नेका रास्ता खुला रहेगा और सचमुच 
यही उसका फ़र्ज़ तब भी होगा कि वह सविनय आज्ञाभंग छेड़े । उसका संघर्ष 
बहुसंखुयक वर्गके विरुद्ध नहीं होगा बल्कि विदेशी अधिकारियोंके विरुद्ध होगा । 
संघर्पषमें यदि कांग्रेसको सफलता मिली तो उसका उपयोग वह उतना ही कर 
पायेगी जितना कि उसके विरोधी लोग कर पायेंगे । में यहापर यह और बता 
देना चाहता हूँ कि जबतक कि सविनय कआज्ञाभंगके लिए मेरी शर्तें पूरी नहीं 
होतीं तबतक सविनय अवज्ञा हर॒गिज नहीं छेड़ी जायगी । मौजदा परिस्थितिमें, 
सरकारी अधिकारियोंको अपनी इस इच्छाको व्यक्त करनेसे रोका नहीं जा सकता 
कि भविष्यमें हिंदुस्तान अपना शासन अपत्ती मर्जीके अनुसार चलायेगा, त् कि 
जैसा कि अबतक होता आया है, अधिकारियोंकी मर्जीके अनुसार | ऐसी घोषणा- 

का विरोध न तो मुस्लिम लीग ही कर पायेगी और न कोई दूसरी पार्टी ही कर 
पायेगी, क्योंकि मुसलमान अपनी शर्तें पेश करनेके लिए बिल्कुल आज़ाद होंगे । 
अगर मसलमान अपनी छरतें पेश करनेपर तुल ही जायें तो यदि भारतके शेष 
लोगोंकी गृहयुद्धमें दिकचस्पी न हुई, तो उन्हें मुसलमानोंकी झर्तें माननी पड़ेंगी । 
भारतके ८ करोड़ मुसलूमानोंको, शेप भारतकी इच्छाके वशीभूत करनेका कोई भी 
अहिंसक मार्ग मुझे ज्ञात नहीं है, शेष लोग भले ही कितने ही शक्तिशाली क्‍यों न 
हों । मुसलूमानोंको भी आत्मनिर्णयका वही अधिकार होना चाहिए जो शेप लोगों 
को हैं । हम लोग एक संयुक्त परिवारके सदस्य हैं । कोई भी सदस्य बँटवारेंका 
दावा कर सकता हैं । 

“इसलिए जहाँतक मेरा प्रश्न है, मेरी यह स्थापना कि सांप्रदायिक एकता- 
के बग़र स्व॒राज्यका कोई अर्थ नहीं है, आज भी उतनी ही सच हैँ जितनी कि वह 
१९१९ में थी, जब कि मेने इसे पहले-पहल कहा था । 

“लेकिन सविनय अवज्ञाका आधार दूसरा हैँ । यदि कोई व्यक्ति इस वातको 


आवश्यकता महसूस करे तो वह अकेले ही सविनय अवज्ञा कर सकता हैं । इसे 
केवल कांग्रेस नहीं छेड़ेगी । इससे किसी एक वर्गका लाभ नहीं होगा । इससे जो 


भी लाभ उत्पन्न होंगे वे संपूर्ण भारतको उपलब्ध होंगे । कोई हानि होगी तो वह 
सविनय आज्ञाभंग करनेवाली पार्टीकी होगी । 

“मगर में नहीं मानता कि जब मुसलमानोंके सामने सचमुच फ़ैसला करनेका 
समय आयेगा तो वे वँटवारा चाहेगें। उनकी भलमनसाहत उन्हें रोकेगी, उनका 
धर्म उन्हें आत्महत्यासे रोकेगा, जो कि बेंटवारेका मतलब होगा । भारतकी 
विशाल मुस्लिम आबादी उन लोगोंकी है जिन्होंने धर्मपरिवर्तन किया हैँ या धर्म- 
परिवर्तन किये हुओंकी संतान है । द्विराष्ट्र सिद्धांत झूठा है । जिस वक्त उन्होंने 
धर्मपरिवर्तन किया उस समय उनकी राष्ट्रीयता नहीं बदली । बंगाली मुसलमान 
बंगाली हिंदुकी तरह बंगला बोलता है, उसीकी तरह खाना खाता है और उसीकी 
तरह उसके मनोरंजनके साधन भी होते हैँ । उनकी पोशाक समान हैँ । मुझे 
अक्सर बाहरी चिह्नोंसे बंगाली हिंदू और बंगाली मुसलमानमें फ़क॑ करना मुश्किल 
जान पड़ा हैं । यही बात दक्षिणमें, गरीब जनताके बीच पायी जाती है जिसको 
संख्या हिन्दुस्तानमें बहुत अधिक हैं । जब में पहले-पहल स्वर्गीय सर अली इमाम- 
से मिला, तो मेने उन्हें हिन्द हो समझा था। उनकी वात, उनका रंग-ढंग, 
आहार सब वही था जो अधिकांश हिन्दुओंका होता हैँ । केवल उनका नाम हो 
उन्हें मुस्लिम बताता था । क़ायदे आज़म जिनाके साथ तो यह बात भी नहीं है । 

हिन्दुओं में भी ऐसे नाम पाये जाते हैं । में जब उनसे मिला तब मुझे नहीं मालूम 
था कि वे मुसलमान हैं । जब मुझे उनका पूरा नाम बताया गया तब में उनका 
धर्म समझ पाया । उनकी सूरत और तौर-तरीक़ोंसे उनकी राष्ट्रीयता स्पष्ट मालूम 
होती थी। पाठकोंको जानकर आछ्चर्य होगा कि अगर महीनों नहीं, तो कई 
दिनोंतक में श्री विट्ठरुभाई पटेलकों मुसलमान समझता रहा क्‍योंकि वे दाढ़ी रखते 
थे और तुर्की टोपी पहनते थे । वसीयतके हिन्दू क़ानूनके अंतर्गत बहुतसे मुसल- 
मान शासित हो रहे हैं । सर मुहम्मद इक़वाल बड़े फ़ब्लके साथ अपनेको 
ब्राह् णोंके वंशका बतलाते थे । इक़बाल और किचल नाम हिन्दू और मुसरहूमान 
दोनोंमें पाये जाते हैँ । भारतके हिन्दू और मसलमान दो राष्ट्र नहीं हैं । जिन्हें 
ईदवरने एक बनाया है उन्हें इनसान कभी जुदा नहीं कर सकता । 

“और क्‍या इस्लाम वसा ही अनोखा मज़ह॒व है ज॑ंसा कि क़ायदे आज़म उसे 
कहते फिरते हैं ? क्या इस्लाम और हिन्दू धर्ममें या इस्लाम और दूसरे किसी 
धर्ममें कोई समानता नहीं हैं ? क्‍या इस्लाम केवल हिन्दुत्वका शत्रुभर हैं ? क्‍या 
यह अली बंघुओंकी भूल थी कि उन्होंने हिन्दुओंको सगे भाइयोंकी तरह गले 
लगाया और हिन्दू-मुसलमानोंमें समानताके लक्षण देखे ? में इस वक्त उन हिन्दुओं 
की वात नहीं सोच रहा हूँ जिन्होंने मुसलमानोंके भ्रम दूर किये हैं । क़ायदे आज़म 
ने एक बुनियादी सवाल खड़ा किया हैं । उनकी दलील यह है : 'हमारे हिन्दू 
दोस्त इस्लाम और हिन्दूधर्मकी असली फ़ितरतको समझनेमें क्यों नाकामयाब रहते 
हैं, यह समझना बड़ा दुश्वार लूगता हैं। अगर सचमुच देखा जाय तो सही माने में 
ये दोनों ही मज़हब नहीं हैं । असलमें ये दो जुदा सामाजिक व्यवस्थाएँ हैं और 
यह एक महज़ सपना है कि हिन्दू और मुस्लिम कभी मिलकर कोई समन्वित 
राष्ट्रीयताका ईज़ाद कर सकंगे । एक भारतीय राष्ट्रीयताकी यह कल्पना सीमाओं 
के बाहर चली गयी हैं। हमारी वहुतसी मुश्किलोंकी यही वज़ह है, ओर वक्त रहते 
अगर हम अपनी धारणाओंको सुधार न लेंगे तो हिन्दुस्तान बरबवाद हो जायगा । 
हिन्दुओं और मुसलमानोंके मज़हबी फ़लूसफ़ , र॒स्मो-रिवाज़् ओर अदब बिल्कुल 
जुदा हैं । वेन तो आपसमें बंठकर भोजन कर सकते हैं, न आपसमें वेवाहिक 
संबंध स्थापित कर सकते हैं। दोनोंकी सम्यताएँ अलग हैं और वे परस्पर विरोधी 
विचारों और धारणाओंपर टिकी हैं । जीवनके प्रति दोनोंका दृष्टिकोण भिन्न हैं 
और दोनोंकी जीवन-पद्धति भी भिन्न हैं । यह भी साफ़ हैँ कि हिन्दू और मुसलमान 
तवा रीखके जुदा स्रोतोंसे इलहाम पाते हैं । दोनोंकी पौराणिक गाथाएं भिन्न हैं । 
अक्सर जो एकके लिए देवता है, वह दूसरेके लिए दुश्मन हें और इसी तरह 

दोनोंकी विजय-पराजय आपसमें टकराती हैं । ऐसे दो राष्ट्रोंको, जिनमेंसे एक 
अल्पसख्यक और दूसरा बहुसंख्यक है, एक ही राज्यके कंबोंपर जोतनेका अंजाम 
होगा, असंतोपकी दिन-ब-दिन वृद्धि; और अंतमें वह ढाँचा साराका सारा चर: 
मराकर बंठ जायगा जो ऐसे राज्यकी हुकूमतके लिए बनाया जायगा ।' 

“वे यह नहीं कहते कि कुछ हिन्दू बुरे हैं; उनका कहना है, हिन्दू जेसे भो 
हैं उनका मुसलमानोंसे कहीं कोई मेल नहीं है । में यह कहनेका साहस करता हूँ 
कि जिना और उनकी तरह सोचनेवाले लोग इस्लामको कोई खिदमत नहीं कर 
रहे हैं । में यह इसलिए कह रहा हूँ कि मुस्लिम लीगके नामपर जो कुछ आज 
चल रहा है उससे मुझे बड़ी चोट पहुँच रही हैं । अगर में भारतके मुसलमानोंको 
उस झूठसे आगाह न कर दूं, जो उनके बीच आज फंलाया जा रहा है तो में अपने 
फ़र्जसे चक जाऊँगा । यह चेतावनी मेरे लिए फ़र्ज हैँ क्‍योंकि मेंने ज़रूरतके वक्त 
उनकी सेवा की है और हिन्दू-मुस्लिम एकता मेरी ज़िन्दगीका मक़सद रहा हैं ओर 
रहेगा । | 

लियाक़त अली खाँकों जवाब देते हुए गांधीजीने लिखा : “अगर भारतके 
मुसलमान सचम॒च वॉँटवारेकी ज़िद पकड़ लेंगे तो अहिसाका पुजारी होनेके नाते 
में उन्हें ज़ोर-दवावसे रोक नहीं सकंगा। मगर में कभी भी अपनी मर्जसि बंटवारे 
का साझीदार नहीं बनूंगा । मैं इसे रोकनेके लिए हमेशा अहिसक तरीक़ अपनाता 
रहँगा । क्‍योंकि बेंटवारेका मतलूब होगा, असंख्य हिन्दुओं और मुसलमानोंने एक- 
राष्ट्रके रूपमें साथ रहनेका जो कई सदियोंमें काम किया हैँ उसपर पानी फेरना । 
बँटवारा बहुत बड़ा झूठ होगा । मेरी संपूर्ण आत्मा इस बातपर विद्रोह करती है 
कि हिन्दुत्व और इस्लाम दो विरोधी संस्क्ृतियां और सिद्धांत हैं । ऐसे सिद्धांतसे 
सहमत होनेका मतलब है ईश्वरके अस्तित्वसे इनकार करना । क्‍योंकि में अपनी 
संपूर्ण आत्मिक शक्तिके साथ विश्वास करता हूँ कि कुरानका भगवान ही गीताका 
भी भगवान हैं और हम सभी, उस ईश्वरको चाहे जिस नामसे क्यों न पुकारें मगर 
उसी एक परमपिताकी संतान हैं । मुझे इस विचारसे विद्रोह करना ही होगा कि 
जो लोग अभी हालतक हिन्दू थे और अब मुसलमान हो गये हैं, मजहबके साथ 
ही उनकी राष्ट्रीयता भी बदल गयी हे । 

“मगर यह मेरा अपना विश्वास हैँ । में इसे जबरन उन लोगोके गलेके नीचे 
नहीं उतार सकता जो अपनेको अलग राष्ट्र सोचते हैं । लेकिन यह नहीं मात्त 
सकता कि ८ करोड़ मुसलमान यह घोषणा करेंगे कि उनमें और उनके हिन्दू तथा 
दूसरे भाइयोंमें कोई समता नहीं हैं । इसी सवालपर मत-विभाजन करवा लिया. 

जाय तभी बात स्पष्ट रूपसे सामने आ सकती हे । जिस संविधान सभाके वारेमें 
हम कल्पना कर रहे हैं वह इसका फ़ेसछा आसानीसे कर सकती है यद्यपि ऐसे 
किसी सवालरूपर मध्यस्थतासे काम नहीं चलेगा । यह आत्मनिर्णयका मामला है । 
में ८ करोड़ मुसलमानोंका दिमाग़ जाननेका और कोई रास्ता जानता नहीं | 

रामगढ़ कांग्रेसके बाद देशमें उत्पन्न स्थितिपर विचार करनेके लिए १८ 
अप्रेछको कार्यकारिणी समितिकी बठक हुई । वर्तमान राजनीतिक स्थितिकी 
विवेचना करते हुए गांधीजीने कहा कि उन्हें देशके कनें-कोनेंसे इस आशयके पत्र 
मिल रहे हैं कि फिलहाल संघर्ष आरम्भ करनेका अवसर नहीं हैं । बंगाल और 
पंजाबमें, संघर्ष अंग्रेजोंक खिलाफ़ न होकर अपने-अपने प्रान्तके मंत्रिमंडलोंके 
ख़िलाफ़ होगा । लोग पूछते हैं, इसके बाद क्या होगा ? कुछ. लोग पूछते हैं कि 
क्या वे सरकारी नौकरी त्यागकर तंयारीमें रूग जाये ? वे सवसे कह रहे हैं, तैयार 
रहो । जल्दबाजी करनेकी जरूरत नहीं । कुछ लोग पूछते हैं कि क्‍या वे मुस्लिम 
लीग और खाकसारोंके रुख़को देखते हुए भी संघर्ष शुरू कर सकेंगे ? 

उन्होंने आगे कहा कि कांग्रेसके लोग उनसे कह रहे हैं कि कांग्रेसमें न तो 
ईमानदारी हैँ, न अनुशासन और न रचनात्मक कार्योमें विश्वास ही हैं । इन सव 
बातोंसे उन्हें संघर्षके लिए आदेश देनेका उत्साह नहीं मिलता । अन्तर्राष्ट्रीय परि- 
स्थितियोंपर बोलते हुए उन्होंने कहा कि उनसे मुझपर कोई प्रभाव नहीं पड़ता । 
उन्होंने कहा कि मेरी दृष्टि देशकी अंदरूनी परिस्थितियोंपर हे और वे आशा- 
जनक नहीं हैं । कुछ लोग पूछते हैं कि क्‍या में चुपचाप बैठकर यह मोक़ा गेँवा 
दूंगा ? मैंने सबको उत्तर दे दिया हैं कि जबतक झरतें पूरी नहीं की जातीं तबतक 
में लाचार हूँ । 

जवाहरलालजी ने कहा कि ये सारी बातें रामगढ़ प्रस्तावके समयमें ही माल्म 
थीं | तबसे इस बीच कोई नयी बात नहों पंदा हुई है । प्रस्तावमें कहा गया था 
कि अगर सरकार उकसायेगी तो संघर्ष होगा । उन्होंने कहा कि मेरे ख़यालमें 
सरकार निश्चित रूपसे, मगर धीरे-धीरे बढ़ावा दे रही हैं । सरकारके दमनको 
बरदाइत करते हुए चुप रहना बड़ा ही मुश्किल होता जा रहा हैं । यह सही हैँ कि 
प्रथम श्रेणीके नेंताओंकों छुआ नहीं गया, मगर गिरफ़्तारियाँ बहुत हुई हैँ, खास 
तौरसे संयुक्त प्रान्तमें द्वितीय श्रेणीके नेताओंकी । उन्होंने पूछा कि क्‍या गांधीजी 
जन-विहीन संघर्ष करनेंकी बात सोच रहे हैं ? मान लीजिए ५०,००० स्वयंसेवक 
तैयार हो जायें और संघर्ष छेड़ दिया जाय, तो क्या यह जन-आन्दोलन होगा ? 

गांधीजीने उत्तरमें कहा कि वे यह नहों समझते कि सरकार उकसा रही है । 

अगर वे महसूस करेंगे तो संख्याका इंतज़ार नहीं करेंगे । फिर वे मट्ठरीभर लोगों- 
से ही काम शुरू कर देंगे । ५०,००० सत्याग्रहियोंके भाग लेनेसे आन्दोलन जनता 
का आन्दोलन नहीं कहलायेगा । जनका अर्थ है, बेशुमार तायंदाद ॥ बेशक, 
५०,००० सत्याग्रहियोंके जुट जानेका यह मतरूब होगा कि जन सविनय अवज्ञा- 
का दरवाज़ा खुल गया । 

श्री जवाहरलालने कहा कि फ़िलहाल शायद उकसावा काफ़ी नहीं है, मगर 
यह बढ़ता जायगा । क्‍या देश इसका सामना करनेके लिए तंयार नहीं होगा ? 
उन्होंने कहा कि में यह कहनेको तंयार नहीं हे कि फ़ौरन मोर्चा खोल दिया जाय । 
सरकार यह जानना चाहती है कि वह जनताको आन्दोलनके लिए भड़काये वरौर 
किस सीमातक जा सकती हैँ । मेरे खयालमें जनता तेयार हैँ मगर संपर्क-सूत्र 
कमज़ोर हैँ । उन्होंने पूछा कि ५०,००० सत्याग्रहियोंके मिलनेपर गांधीजी क्‍या 
करंगे ? 

गांधीजीने जवाब दिया कि ऐसी स्थितिमें भी सांप्रदायिक और अन्य कारणों- 
से कुछ करना मुश्किल हो सकता है । उन्होंने सदस्योंसे कहा कि वे मुस्लिम लीग 
ओर खाकसारोंकी आतंकवादी गतिविधियोंकी रोशनीमें इस सवालपर सोचें । 

डॉ० संयद महमूदने कहा कि “कांग्रेसके प्रति मुस्लिम विरोधका विश्लेषण 
करनेको ज़रूरत हूँ । राष्ट्रीय मुसलमानोंने अपना फ़र्ज़ ठीक ढंगसे अदा नहीं 
किया । फिर भी मौजूदा तनावका यही अकेला कारण नहीं हे । राष्ट्रीय मुसल- 
मानोंकों अपने साधनोंके साथ ही काम करना हैँ । मौजूदा हालातके लिए कांग्रेसी 
लोग या कांग्रेस संगठन बहुत ज्यादा ज़िम्मेदार हैं। इस मसलेको ऐतिहासिक 
परिप्रेक्ष्यमें देखना-समझना होगा । हिन्दू संस्कृतिमें मुस्लिम संस्क्तिके विरूयकी 
प्रक्रिया सदियोंस चली आ रही है और चलती जा रही हैँ । दिन्दुस्तानमें आज 
खालिस मुस्लिम नामकी कोई चीज़ नहीं हैँ । भारतमें हर सुधारके साथ यह 
विलय बढ़ता गया । गांधीजीके सुधारोंका मतलब हिन्दू उत्थानके अतिरिक्त और 
कुछ नहीं है । उनको सुधार-योजनामें मुसलमानोंके लिए स्थान नहीं है । कांग्रेस 
भी हिन्दू उत्थानकी भावनासे संचालित हो रही हं । उन्होंने कहां कि यह मेरा 
अनुभव है कि जब भी मुसलमानोंके लिए कोई प्रयास किया जाता हैँ तो उसे 
हिन्दू कांग्रेसियोंके विरोधका सामना करना पड़ता हैं । 

श्री आसफ़ अलीने कहा कि “बहुतसे मुसलमान ऐसे सवाल करते हैँ जिनका 
माकूल जवाब देता मुश्किल हो जाता हैं। मसलन, मुसलमान पूछते हैं कि क्या 
वज़ह हैँ कि जो बड़े छोग पहले कांग्रेसी थे, अब कांग्रेसी न रहें ? क्या वजह हैं 

कि कांग्रेसकी सभाओंम अब पहलेकी तरह इक़वालका गीत 'हिदोस्तां हमारा 
नहीं गाया जाता, केवल “बंदे मातरम्‌' गाया जाता हैँ ? वे यह भी पूछते हैँ कि 
पिछले बीस बरसोंमें कांग्रेसने मुसलमानोंके लिए क्या किया ? कांग्रेसने अछूतोंके 
लिए बहुत कुछ किया हैँ । आखिरकार हरिजन उद्धारका मतलब हिन्दू एकता है । 
फिर हिंदी और उर्द्का सवाल भी हैं । 
मौलाना आज़ादके ख्यालमें कांग्रेसपर यह इलजाम लगता ही नहीं था कि 
कांग्रेसनें सांप्रदायिक मसलोंपर पक्षपात किया हैं। उन्होंने कहा कि में संसदीय 
उपसमितिमें निजी तजुर्वबकी बुनियादपर कह सकता हूँ कि कांग्रेस मंत्रिमंडलने 
मुसलूमानोंके साथ कोई नाइंसाफ़ी नहीं की है । ज़ाती तीरपर किसी मुसलमानके 
साथ नाइसाफ़ी हुई होगी मगर वह सांप्रदायिक वज़होंसे नहीं वल्कि यों हुई होगी 
कि इनसान फ़ितरतन कमज़ोर हैं और ऐसी नाइंसाफ़ियाँ बेहतरसे बेहतर परिस्थि- 
तियोंमें भी होती रहेंगी । 
गांधीजी ने फिर सदस्योंसे कहा कि वे सविनय आज्ञाभंग छेड़नेके बारेमें डा० 
सेयद महमूद और आसफ़ अछीके विचारों और मुस्लिम लीग तथा खाकसारोंके 
रुखको ध्यानमें रखते हुए अपनी राय दें । ख़ाकसार हिन्दुओंको आतंकित करना 
चाहते हैं । हिंदुओंको उन्होंने राय दी कि वे इस संकटका मुकाबला अहिसासे 
करें । मोजूदा परिस्थितियोंमें यह काम कांग्रेस मंचसे करनेमें उन्होंने अपनेको 
असमर्थ बताया । 
श्री जवाहरलाल नेहरूकी राय थी कि इन कठिनाइयोंके कारण कांग्रेसको 
संघर्ष छेड़नेसे पीछे नहीं हटना चाहिए । 
श्री राजेन्द्रप्रसादने दृढ़तापूर्वक कहा कि कांग्रेसकी मुसलूमानोंसे कोई टक- 
राहट नहीं हैं । मगर मुस्लिम लीगके हालके प्रस्तावका अर्थ गृहयुद्ध है। कांग्रेस- 
के प्रति लोगका दृष्टिकोण यह है कि अगर फ़िलहाल कांग्रेस कोई आंदोलन करेगी 
तो उसके परिणाम स्वरूप कांग्रेसकी ताक़त ढढ़ेंगी। कांग्रेसकी ताक़त बढ़नेसे लीग- 
का प्रभाव घटेगा । अत: ब्रिटिश सरकारसे संघर्षका परोक्ष रूपसे मतलरूब होगा, 
लीगसे झगड़ा और लीग उसका अवश्य विरोध करेंगी । ऐसी परिस्थितियोंमें जन 
सविनय अवज्ञाका अर्थ गृह-युद्ध होगा । 
सरदार पटेलकी राय थी कि अगर कोई ठोंस काम नहीं शुरू किया गया तो 
कांग्रेसके लोगोंका मनोबरू निश्चित रूपसे दुष्प्रभावित होगा । 
श्री राजगोलाचार्यका निश्चित मत था कि यह मौसम लड़ाईका नहीं हें । 
कांग्रेसको इस सवालपर निर्णय लेते समय इसे सम्मानका प्रश्न नहीं बनाना 

चाहिए । अगर इसकी चाल बहुत तेज़ रही है, तो इस अपना क़दम पीछे हटाना 
ही होगा । कांग्रेसको अपनी शक्ति और जन-समर्थनकी शक्ति आँककर तदनुसार 
अपनी माँगोंको पेश करना चाहिए । श्री राजगोपालाचार्यको जन-समर्थनका ही 
भरोसा न था। उन्हें विश्वास था कि अवकी वार आन्दोलन छेड़कर हम लोग 
अपना अभीष्ट हासिल नहीं कर सकते । सभी वातोंसे आन्दोलनकी असफलताका 
ही संकेत मिल रहा है । 

श्री आसफ़ अलीका विचार यह था कि राष्ट्रीय संघर्पका उद्देश्य स्वराज हैं । 
मगर इस वक्‍त जनताका मत इस उद्देश्यके संबंधर्में ही विभाजित हे । मसलमानों- 
का बहुमत मुस्लिम लीगके साथ है । वहुतसे लोग तो ऐसे हैं जो मुद्दोंकी समझते 
ही नहीं, मगर सोचते हूँ कि लीगमें शामिल हो जानेसे कुछ न कुछ भला होगा । 
हिन्दू, मुसलमान ओर उदारवादी कांग्रेसके ख़िलाफ़ हैं । कांग्रेसके साथ कुछ 
आदर्ंवादी हैं, जिनसे संघर्षके परिणामोंक्रे प्रति चिताक़ी आशंका नहों की जा 
सकती । उनसे व्यावहारिक बातोंको उपेक्षाकी संभावना ही की जा सकती है 
आन्दोलन छेड़नेके लिए मुल्कको अनुकूल अवसरका इन्तज़ार करना होगा । 

श्री जवाहरछालजीकी राय थी कि संघर्षसे जनताका कल्याणकारी पक्ष 
उभरेगा । संघर्षके वग्गेर हौसला टूटेगा और संगठनकों भी हानि होगी । चुप 
बैठकर संघर्षको टाला नहीं जा सकता । 

मोलाना आज़ादकी राय थी कि गांधीजीने खाकसारोंकी शक्तिको अतिरेक 
करके आँका हैं । खाकसारोंका नेता एक अहंवादी हैं जो किसी न किसी सूरतसे 
जनताके बीच हर दम चर्चाका विपय बना रहना चाहता हैं । वह सनकी है, उसका 
कोई आदर्श नहीं है और इम्तहानकी घड़ीमें उसने अपनेको कमज़ोर साबित 
किया हें । साधारण जनता कांग्रेसकी इज्जत करती है । अगर कांग्रेसकी नीति 
खाकसारोंकी गतिविधिसे प्रभावित होगी तो उससे खाकसारोंका काम बनेगा ओर 
वे बदसे वदतर होते चले जायेँंगे। उनका महत्त्व भी बढ़ जायगा। जहाँतक 
आंदोलनका सवाल है, कांग्रेस कोई नया काम नहीं करने जा रही है। वह मंझ- 
धारमें अपनी नीतियाँ नहीं वदल सकती । बेशक, मुल्क कमज़ोर हैं ओर बेटा हुआ 
हैं, मगर यह बात पहले सोचनेकी थी । अब देर बहुत हो चुकी है और कुछ न 
कुछ करना ही होगा । 

आज़ादके इस ख़ाकसारोंके विश्लेषणसे गांधी सहमत नहीं हो पाये । उन्होंने 
कहा कि अबकी वार सरकार दमन-चक्र चलानेमें जल्दवाज़ी नहीं करेगी ओर 
विरोधी ताक़तों; जंसे लोग ओर खाकसारोंको, परिस्थितिको, ज़्यादासे ज़्यादा 

विगाड़नेका मौक़ा देगी । और मुझे डर हैं कि ऐसा होनेपर जनताकों दवा दिया 
जा सकेगा । और अगर जनता दबेगी नहीं, तो हिसक हो उठेगीं। यदि संभव 
हो तो आंदोलन छेड़कर मुसलमानोंको चिढ़ाना भी में नहीं चाहँगा । मौलाना 
साहव और जवाहरलछालजीसे में सहमत नहीं। मेरे विचारमें जन सविनय अवज्ञा 
हो नहीं सकती । इस वक्‍त समवेत अहिंसा नहीं हो सकती, जिसका मतलब हैं, 
सभी नियमों और आदेशोंका कड़ाईसे निर्वाह । और यदि आदेशोंका उल्लंघन और 
विघ्त हुआ, तो फिर जन आंदोलन नहीं हो सकेगा । जनता आंदोलनसे जुडी तो 
हैं मगर वह रिश्ता परोक्ष है । अगर अनुशासन है तो में इस वातका कोई कारण 
नहीं देखता कि व्यक्तिगत सविनय अवज्ञा लाज़िमी तौरपर क्यों जन आंदोलनके 
रूपमें परिवर्तित हो जायगी । 

हो सकता हैं कि आंदोलन छिड़नेसे कांग्रेसको सफलता मिल जाय, यानी 
सरकार कांग्रेसकी मांगें स्वीकार कर ले । परन्तु इस समय इसका मतलब मुसल- 
मानोंकी उपेक्षा होगा । मैं ऐसा समझौता या एसा स्वराज नहीं पसंद करता । मुझे. 
मुस्लिम धर्मके प्रति आदर है। मैं यह माननेको तैयार नहीं कि मुस्लिम लीग 
मुसलूमानोंके मतका प्रतिनिधित्व नहीं करती । अगर मुसलमान बॉँटवारा चाहेंगे, 
तो में विरोध नहीं करूँगा । मगर जब बेँटवारा होगा तो में उसका विरोध अहिसक 
तरीक़ेसे करूँगा । में जानता हुँ कि इस मामलेमें देश मेरी नहीं सुनेंगा और गृह- 
युद्ध होगा । मुझे उम्मीद हैँ कि ऐसे वक़्तमें कांग्रेस मेरे साथ होगी और वह न तो 
मुसलूमानोंपर बल-प्रयोग करेगी और न अंग्रेजोंकी मददकी कामना ही करेगी । 

७ जूनको फ्रांसतरा पतन हुआ | उसी रोज़ वर्धामें कांग्रेस कार्यकारिणी 
समितिकी बैठक हुई जिसमें गम्भीर विचार हुआ | २१ जूनकों समितिने घोषणा _ 
की कि राष्ट्रीय सुरक्षाके मामलेमें अहिसाके प्रयोगमें हम असमर्थ हैं । 

“जो समस्याएँ अभी दूर मालूम पड़ती थीं अब नज़दीक आ गयी हैं और 
किसी भी वक़्त समाधान पानेके लिए वेचेन हो सकती हैं । राष्ट्रीय आज़ादी 
हासिल करनेकी समस्याके साथ ही आज़ादीकी रक्षा और बाह्य तथा आंतरिक 
संकटोंसे देशकी प्रतिरक्षाके सवाकूपर भी विचार कर लिया जाना चाहिए ।” 

वर्धा निर्णयके बाद कार्यकारिणी समिति हिसा और अहिसाके सवालसे अलूग 
रहकर राजनीतिक निर्णय लेनेंके लिए आज़ाद हो गयी । प्रस्तावर्मे कहा गया था : 
'हात्मा गांधी चाहते हैं कि कांग्रेस अहिसाके प्रति आस्थावान्‌ रहे और भारतकी 
आज़ादीको बाहरी हमलों और आंतरिक विप्लवोंसे वचानेके लिए सशस्त्र सेना 
रखनेमें अनिच्छाकी घोषणा करे। समिति गांधीजीके साथ इतनी दूर नहीं जा 

सकती । लेकिन समितिका विचार हैँ कि 'गांधीजीको महान आदर्शोका पालन 
करनेकी सुविधा और स्वतंत्रता होनी चाहिए, अतः समिति उन्हें कांग्रेसकी योजना 
और गतिविधियोंकी जिम्मेदारीसे मुक्त करती हैँ । कांग्रेसकी योजना और गति- 
विधि होगी, देशभरमें आत्मरक्षा ओर जन सुरक्षाकी व्यवस्थाके लिए समानांतर 
संगठन तेयार करना जिसमें सहयोग करनेवाले वर्गोका प्रा-पूरा समर्थन लिया 
जायगा । समितिने आगे कहा कि भारतकी आज़ादीकी लड़ाई अवद्यमेव अहिसा- 
की राहपर चलनी चाहिए । युद्ध समितियाँ, युद्धके प्रयासोंको बढ़ावा दे रही हैं 
अत: उन्हें सहायता नहीं दी जानी चाहिए । कांग्रेसके लोग युद्ध-कोपोंमें सहयोग 
न दें ओर सरकारी नियंत्रणमे होनेवाले नागरिक सुरक्षा दलोंसे भी असह- 
योग करें । 

गांधीजीने कार्यकारिणी समितिसे कहा : “भविष्यमें आप लोग मेरे बगेर 
काम चलाइए और अपनी बठक वर्धामें नहीं बल्कि और कहीं रखा कीजिए ।' 

१९४० 


वाइसरायने गांधीजीको फिर बुलबाया और २९ जून १९४० को शिमलामें 
उनसे वार्ता की । पहली जुलाईको दिल्लीमें गांधीजीने लिखा : 

“* सबसे पहली बात जो प्रत्येक व्यक्तिको सोच लेनी हैं, वह यह है कि 
भारतके लिए वेस्टमिन्स्टर जेसा डोमिनियन राज्य स्वीकार्य होगा या नहीं । युद्ध- 
के समाप्त होनेपर यह वात अवश्य उठेगी, अगर अभी- बह उठ नहीं रही है । 
युद्धके बाद ब्रिटेन बदलेगा । वह विजयी हो या पराजित, दोनों स्थितियोंमें वह 
पिछली शताब्दियोंवाले ब्विटेनसे भिन्न होगा । इतना निश्चित है कि यदि ब्रिठेन- 
की पराजय हुई तो वह शानदार होगी । विजयके संवंधमें में ऐसा नहीं कह 
सकता । यह उन्हीं प्रगतिशील साधनोंके द्वारा खरीदा हुआ होगा, जिन्हें अधिना- 
यकवादी राज्य इस्तेमाल करते आये हैं। में बड़े गहरे दर्दके साथ यह कहना 
चाहता हूँ कि ब्रिटिश राजनी तिज्ञोंने उस एकमात्र नंतिक प्रभावका इस्तेमाल नहीं 
किया जिसे वे आसानीसे कांग्रेससे प्राप्त कर सकते थे और जिसके द्वारा ब्रिटेन- 
का पलड़ा भारी हो सकता था । उन्हें इसकी ज़रूरत हो नहों महसूस हुई । यह 
भी संभव हैँ कि उन्होंने उस नेंतिक प्रभावको समझा ही न हो जिसका दावा में 
कांग्रेसके नामपर करता रहा | बात चाहे जो हो, में इस विपयमे स्पष्ट हूँ कि 
भारतका लक्ष्य शुद्ध आजादी है । यह समय शब्दोंका जंजाल खड़ा करके विचारों 
को छिपानेका नहीं है । में ऐसे इनसानकी कल्पना भी नहों कर सकता जो यदि 
इसकी प्राप्ति संभव हो, तो देशके लिए इससे कमकी वात सोच भी सकता हो । 
किसी भी देशको आजतक यह उपलूब्ध्रि तवतक नहीं हासिल हुई जबतक उस 
देशकी जनता जूझी नहीं । बहरहाल, कांग्रेसने बहुत पहले ही यह तय कर लिया 
हैं । असरदार सहायता भी ब्विटेनको मिलनी होगी तो वह आज़ाद भारतसे ही 
मिल सकेगी ”'' । 

“दूसरा विचारणीय प्रइन अव्यवस्था और बाहरी आक्रमणोंसे सुरक्षाके प्रबंध 
का हैं । प्राइवेट सेनाएँ अगर संगठित की जायेंगी तो वे अनुपयोगी होनेसे भी 
बदतर होंगी । कोई भी सत्ता, चाहे वह देशी हो या विदेशी, प्राइवेट सेनाओंको 
बरदाइत नहीं कर सकती । अत: जो लोग भारतके लिए सशस्त्र सेनाका होना आव- 

इणक मानते हैं, उन्हें देर-सवेर कभी-न-कभी ब्रिटिश झंडेके नीचे एकत्र होना ही 
पड़ेगा । यह इस विश्वासका तर्कसंगत नतीजा हैं । कार्यकारिणी समितिने इस 
सवालपर फ़ेसछा कर लिया है । अगर वह अपने फ़ेसलछेपर अमल करेगी तो उसे 
शीघ्र ही कांग्रेसके लोगोंकों पर्ववत्‌ भरती हो जानेकी राय देनी होगी । इसका 
मतलव असली अहिसाका अंत भी होगा । में अंतिम दमतक आश्या करूंगा कि 
स्वयंके हितमें, भारतके हितमें, खुद ब्रिटेनके हितमे और मानवताके हितमें, कांग्रेस- 
करेंगे । में पूरी गहराईसे यह महसूस कर रहा हूँ कि मानवताका भविष्य कांग्रेस- 
के हाथोंमें हैं । ईश्वर कांग्रेसके लोगोंको सही क़दम उठानेफी सद्व॒ुद्धि और साहस 
प्रदान करे । 

३ जुलाईको गांधीजीने (प्रत्येक अंग्रेजके नाम” शीर्पकसे प्रसिद्ध अपील प्रका- 
शित की : 

“प्रत्येक अंग्रेजसे, वह इस वक्त चाहे कहीं भी रह रहा हो, में यह अपील 
करता हूँ कि वह राप्ट्रोंके वीच आपसी संवंधोंके समायोजनमें और दूसरे मामलों- 
में युद्धके बजाय अहिसाकी पद्धतिकों स्वीकार करे |" “ में हर प्रकारकी आक्रा- 
मकताकी समाप्तिकी अपील करता हे, इसलिए नहीं कि आप युद्धसे थक गये हैं 
बल्कि इसलिए कि युद्ध तत्त्वतः बुरी चीज़ हे । : में आपके समक्ष लड़ाईको एक 
अधिक उदात्त और अधिक साहसी पद्धति पेश करना चाहता हूँ, जो वास्तवमें एक 
अत्यधिक साहसी सेनिकके योग्य पद्धति है । में चाहता हूँ कि आप नाज़ोवादसे 
वगर हथियारके लड़ें, या सनिक शास्त्रकी भाषामें अहिसक हथियारोंसे लड़ें। में 
चाहता हैँ कि आप लोग हथियारोंको यह मानकर रख दें कि वे आपकी या मान- 
बताकी रक्षा अनुययोगी हैं । आप हिटलर और मुसोलिनीका स्वागत करे कि 
वे आपके देशसे, उन चीज़ोंमसे, जिन्हें आप अपनी वस्तु कहते हैं, जो भी चीज 
लेना- चाहें ले ल*॥ वे आपके मनोहर द्वीपोंपर, जिनपर बहुतसी खूबसूरत इमारतें 
है, कब्ज़ा कर ले। इन चीज़ोंको आप महेया कर देंगे, मगर अपना दिल और 
दिमाग़ नहीं दंगे । अगर ये भले आदमी आपके घरोंमें रहना चाहेंगे, तो आप घर 
खाली कर देंगे। अगर वे आपको अपनी मर्ज़ीसि जाने महीं देते, तो आप अपनेको: 
मर्द, औरत ओर बच्चे सवको कटवा देना कबूल करेंगे, लेकिन आप उनके प्रति 
वफ़ादार होनेसे इनकार करेंगे * “““*।॥” 

३ जुलाईको दिल्लीमे॑ं कार्यकारिणी समितिकी संकटकालीन बेठकः हुई । 
मौलाना आज़ादनें कहा, “हम लोग दुनियाको हिला डालनेगली अन्तरराष्ट्रीय 

खान अब्दुल ग़फ़ार खां... 


घटनाओंसे प्रभावित हुए, परन्तु इससे भी ज़्यादा अपने आपसी मतभेदोंसे विच- 
लित हुए । में कांग्रेस अध्यक्ष था और हिन्दुस्तानको आज़ाद होनेपर प्रजातांत्रिक 


: देशोंके गुटमें ले जानेके लिए प्रयत्तशील था । हमारी राहमें हिन्दुस्तानकी गुलामी 


ही एकमात्र वाघा थी । प्रजातन्त्रकें हितका सवार ऐसा हैँ, जिसके प्रति हिन्दु- 
स्तानियोंकी गहरी हमदर्दी हैं। वहरहाल, गांधीजीके लिए यह बात नहीं थी । 
उनके सामने सवाल शांतिका था, हिन्दुस्तानकी आज़ादीका नहीं । मेंने खुले आम 
ऐलान किया कि भारतीय राष्ट्रीय कांग्रेस कोई शांतिवादी संगठन नहीं है, बल्कि 
देशकी आज़ादीके लिए बनी संस्था हें । इसलिए मेरी नज़रमें, गांधीजीने जो मुद्दा 
उठाया है, बेवक्त उठाया है | बहरहारू, गांधीजी अपना नज़रिया नहीं बदलेंगे । 
उनका निश्चित विचार हैँ कि किसी भी हालतमें भारतकों युद्धमें भाग नहीं लेना 
चाहिए । मेरे लिए अहिसा एक नीति है, धर्म-पंथ नहीं | मेरा दृष्टिकोण यह 
रहा है कि अगर कोई दूसरी राह न हो तो हिन्दुस्तान तछवार उठा ले | बेशक, 
अहिसाके ज़रिये आज़ादी हासिल करना बेहतर होगा और भारतमें जंसी परिस्थि- 
तियाँ हैं, उनमें गांधीजीकी पद्धति सही हैं । 

“कांग्रेस कार्यकारिणी समिति इस बुनियादी सवालूपर विभाजित थी। 
शुरुआतमें श्री जवाहरलाल नेहरू, सरदार पटेल, राजगोपालाचार्य और खान 
अब्दुल ग़फफ़ार खाँ मेरे साथ थे । श्रो राजेन्द्रप्रसाद, आचार्य कृपाछानी और श्री 
शंकरराबव देव पूरे दिलसे गांधीजीके साथ थे । वे गांधीजीसे इस बातमें सहमत थे 
कि यदि यह मान लिया जाथ कि आज़ाद भारत युद्धमें शरीक़ हो सकता है, तो 
आज़ादीके लिए अहिंसक लड़ाईका आधार ही लुप्त हो जाता है । में यह महसूस 
करता हूँ कि आज़ादीके लिए लड़ना एक जुदा वात है और वतनके आज़ाद होनेके 
बाद लड़ना दूसरी जुदा बात हैँ । में मानता हूँ कि इन दो अलग बातोंको एकमें 
मिलाकर उलझन नहीं पेदा करनी चाहिए ।* 

कार्यकारिणी समितिने राजनीतिक परिस्थितिपर खुलकर, विस्तारमें बहस की । 

गांधीजीने कहा : “में यह महसूस करके अत्यन्त कष्टमें हूँ कि में कार्य- 
कारिणी समितिकी बिलकुल दूसरी प्रवृत्तिका प्रतिनिधित्व करने लगा हूँ । मेंने 
अलग होना जो चाहा था वह किसी ओपचारिकताके कारण नहीं । 'हरिजन में 
प्रकाशित मेरा लेख मेरे दिमाग़की सही तस्वीर है । मेंने यही वात वाइसरायके 
समक्ष रखी । मैंने उनसे कह दिया कि यह मेरी उनसे अन्तिम भेंट-वार्ता हैं । 
अगर उन्हें कांग्रेससे कुछ कहना है तो उन्हें कांग्रेस अध्यक्षको बुलाना चाहिए । 
मेरा खयाल है कुछ ही दिनोंमें वे अध्यक्षको आमंत्रित करेंगे। ऐसे मसलोंपर कोई 

निश्चित मत देना मेरे लिए वड़ा मुश्किल है । में चाहेंगा कि आप मुझे अकेला 
छोड़ दे । प 
“पिछले प्रस्तावसे निकलनेवाली वातोंको मान लिया जाय तो आप उनके 
त्कंसंगत परिणामोंसे इनकार नहीं कर सकते । आप सत्तापर कब्जा करना चाहेंगे । 
इसके लिए आपको कुछ वातोंका त्याग करना होगा । आपको दूसरी पार्टियोंकी 
तरह वन जाना होगा । आप उनको राह अख्तियार करनेपर वाध्य होंगे। हो 
सकता हैं आप प्रगतिशील पार्टी वन जायें | यह तस्वीर मुझे आकर्षक नहीं रूगती । 
'सत्तापर कब्ज़ा' इस व्यंजनापर ही मुझे विश्वास नहीं है । 'सत्तापर कब्जा जंसी 
कोई वात होतो ही नहों । में ऐसी किसी सत्ताकी स्थितिमें विश्वास नहीं करता 
जो जनतामें निहित न हो । में तो केवल जनतामें निहित सत्ताका प्रतिनिधि हूँ । 
जब राजाजी अपनी व्याख्या प्रस्तुत कर रहे थे, तभी मुझे लूगा कि उनके और 
मेरे बीच एक चौड़ी खाई है । उनका विचार हैँ कि देशको उत्तम प्रकारसे सेवा 
करनेके लिए हर मौकेसे लाभ उठाना आवद्यक है । इसी दश्टिकोणसे सत्तापर 
उनकी नज़र है । मेरा उनसे बुनियादी मतभेद हें । वे अपनेको इस वहममें रख- 
कर खुश रह सकते हैं कि वे अहिसाकी सेवा कर रहे हैं । मुझे सत्ताका भय नहीं 
है । किसी न किसी दिन हमें उसे लेना ही है। वाइसराय यहाँ अपने देशकी 
सेवा करने और अपने देशके हितका ध्यान रखनेके लिए नियुक्त हे अतः: उसके 
लिए भारतके सारे स्रोतोंका निर्ममतापूर्वक उपयोग करना लाज़िमी है । अगर हम 
युद्धमें साझीदार बनते हैँ तो हिसाकी सीख लेते हैँ, भले ही ब्रिटेन उसमें हार 
जाय । इससे हमें कुछ अनुभव मिलेगा, एक सनिक जेसी शक्ति भी मिलेगी, मगर 
यह सब अपनी आज़ादीकी क़ीमतपर मिलेगी । आपके प्रस्तावका यही तकसंगत 
नतीजा मुझे जान पड़ता है । यह मुझे पसन्द नहीं आता । एक अहिसकके रूपमें 
मुझे इस परिस्थितिसे निवटनेका रास्ता मालूम हैं। भारतकी विद्याल जनताके 
अन्दर बहुत बड़े पम्रानेंपर हिसा थी । उसे अहिंसाकी ताक़त बतायी गयी । अब 
आप उसे हिसाकी शक्ति दिखायंगे । जनतामें अब अस्पष्टता उत्पन्न हो गयी है । 
यह स्थिति मेरी व्याख्यासे नहीं उत्पन्न हुई हे बल्कि आपके प्रस्तावसे उत्पन्न हुई 
है । में इस वातावरणमें आपका मार्गदर्शन नहों कर सकता । में जो भी कहूँंगा 
उससे आपमें भ्रांति उत्पन्न होगी । 
“मैंने वाइसरायसे कहा कि विजयी अंग्रज मुसोलिनी या हिटलरसे बेहतर 
नहीं हो सकेंगे । अगर हिठलरके साथ शांति हो जायगी तो सारी शक्तियाँ मिल- 
कर भारतका शोषण करेंगी । लेकिन अगर हम अहिसक हैं और जापान विजयी 

होता है तो वह हमारी मर्ज़के बग़र हमसे कुछ नहीं प्राप्त कर सकेगा; यह हम 
देख लेंगे । अहिसाने २० वर्पके अन्दर जादू कर दिया हैं । हम हिसासे ऐसा कोई 
चमत्कार नहीं कर सकते ।* 

मोलाना आज़ादने कहा : "मेरे दिमाग़में जो प्रस्ताव था उसमें आंतरिक 
अव्यवस्थाओंसे निवटनेके लिए हिसाको स्थान नहीं था । मेरे दिमाग़में सवाल यह 
था कि राज्यमें हिसाकों कया कोई स्थान हो सकता हैं ? हमें इस सवालरूपर दो- 
टूक निर्णय लेना था । हम सेनाविहीन भावी भारतकी कल्पना करनेको तैयार 
नहीं थे 

श्री जवाहरलाल . “गांधीजीने यह सवाल अन्तरराष्ट्रीय सन्दर्भम उठाया 
था । वे अहिसाका पंग़ाम सारी दुनियाकों देना चाहते थे ।”' 

गांबीजीने कहा : “ठीक अन्तरराष्ट्रीय संदर्भ तो नहीं । मेंने उपस्थित सवाल- 
पर सोचा था । मेरे सामने दुनियाकी तस्वीर नहीं थी, भारतकी थी और केवल 
भारतकी थी । कार्यकारिणीने जो मुद्रा अख्तियार की हैँ उसमें वह सेना संगठित 
करने और सहायता करनेके लिए स्वतंत्र है। वह सत्तापर आनेके लिए स्वतन्त्र 
है | वाइसरायका खयाल था कि प्रस्ताव उनके पक्षमें है । उन्होंने कहा, 'आप 
भारतकी रक्षा करना चाहते हैं । आपको हवाई जहाज, जंगी बेड़ा, टंक आदिकी 
ज़रूरत हैं । यह सब हम आपको देंगे । इससे आपका भी उद्देश्य प्रा होगा और 
हमारा भी । यह सुनहंरा मोक़ा है । आप आगे आइए और तंयार होइए ।* 

मुझे अफ़सोस हैं कि कांग्रेसने वह पग उठाया हैं जिसे में प्रतिगामी पग 
मानता हूँ। मगर यह पग पूर्णतया सम्मानजनक हैं। यही एकमात्र पग इसके 
सामने था भी। में फिर भी कांग्रेसको इस ग़लूतीसे अलग करनेकी कोशिश 
करूँगा । आंतरिक अराजकताका वृहत्तर सवाल मोजूद था । अगर हम अराजकता 
से ग्रस्त हुए तो क्या करेंगे ? क्या जनता अहिंसक प्रयासोंमें सहयोग करेगी ? मैं 
जनताकी परीक्षा करूँगा और अगर मेने पाया कि जनता मेरे साथ नहीं हैं तो में 
अपनी नीति तदनुकूल बदल डालूगा, मगर जनताके ट्टनेसे पहले में नहीं ट्टगा । 
यूरोपमें जो भयंकर बातें हो रही हैं, वे मुझे गहरे दर्दमें डाल रही हैं | में नहीं 
जानता कि में उसमें क्या कर सकता हूँ । म॑ं महसूस करता हूँ कि में कुछ कर 
सकेगा और इसलिए मेने वह वक्तव्य दिया था । 

“प्राइवेट सेवाओंके प्रति मेरा कभी कोई रुझान नहीं रहा । जनता हमारे 
द्वारा शोषित होगी । हम उसके पास जायेंगे और कहेंगे कि आप अपने घर&ूद्वार- 
की रक्षाके लिए अपना सर्वस्व हमें दीजिए । मुझसे यह नहीं होगा । यह काम 

मेरा नहीं है । में तो यह घोषणा करना चाहता हूँ कि जहाँतक कांग्रेसका सवाल 
हैं, भारत अपनी रक्षा अहिसासे करेगा । 

श्री राजगोपालाचार्य : “राज्यके संबंबर्म गांघीजीकी जो धारणा है उससे मैं 

सहमत नहीं । हमारा यह संगठन राजनीतिक हैं । हम राजनीतिक आदर्शके लिए 
संघर्ष कर रहे हैं, अहिसाके लिए नहीं । हम अन्य राजनीतिक दलोंसे होड़ ले 
रहे हैं । 

श्री जवाहरलाल : “राजाजीकी हिंसा और अहिंसाकी व्याख्यासे में सहमत 
हैँ । वरना हम राजनीतिक घरातलपर काम ही नहीं कर सकेंगे ।' 

गांधीजीने कहा : “वहसके दर्म्यान बड़े मुश्किल सवाल पंदा हो गये हैं । 
राजाजीने इस बातको एक दम रह कर दिया है कि हम अहिंसासे हासिल की हुई 
आज़ादीकोी रक्षा अहिंसासे कर सकते हैं । जब कांग्रेस सत्तापर थी, तभी इसका 
प्रमाण मिल गया था । कांग्रेस मंत्रिमंडल वहाँतक असफल रहा, जहाँतक उसने 
हिंसा की । उसके कार्योसे अहिसाका दिवालियापन उजागर हुआ । शायद हमारे 
सामने दूसरी राह नहीं थी । मेंने सत्ता त्यागनेकी राय दी । राजाजी मेरी यह 
बात माननेको हरगिज़ तंयार नहों हैं कि पुलिस-हसासे ज़्यादा हिसाके वरौर 
सत्तापर रहा जा सकता हैं । 

“में एक वार और दो बातोंपर ज़ोर देना चाहता हूँ । मेरा विश्वास है कि 
आजादीका ऐलान ज़रूरी हैं। वध घोषणा दादमें भी की जा सकती हैं । अगर 
सरकार हमारी सहायता चाहती है तो उसे नतिक सहायता ही मिल सकेगो । 
यह सहायता तिकड़म, मनौव॒लू या दबावसे प्राप्त सहायतासे कहों बेहतर होगी । 
में यह भी महसूस करता हूँ कि अगर उन्हें सही काम करनेका साहस है, तो 
पलड़ा उनके पक्षमें भारो होगा । काम करनेकी आजादोकी घोषणा होनी चाहिए। 
कुछ सदस्योंने धीमी आवाज़में कहा कि हमें अपने दिमाग़से सविनय विरोधकी 
बात निकाल देनी चाहिए । में एसा कभी नहीं कर सकता । ऐसा वक़्त आ 
सकता हैं जब हमें सिविछू नाफरमानी करनी पड़े । में इस बातकों सोच भी नहीं 
सकता कि हमारी जनताको दवावके अन्तर्गत सहयोग करना पड़े और हम चुप 
वठे रहें | यह प्रक्रिया चल रही हैँ । फ्रांसेक पतन होनेतक यह प्रक्रिया नरमी 
से चल रही थी और महसूस नहीं की जा रही थी । में यह नहीं सोच सकता 
कि ज़ोर-ज़बरकी यह प्रक्रिया निविरोध चलती रहे और में शांत बठा रहूँ । लेकिन 
क्या हमारी जनता भी अन्ततक अहिंसावादी बनी रह सकती हैँ ? कमज़ोरकी 
अहिंसासे हमें राहत मिल सकती है लेकिन वास्तविक आनन्द और शक्ति नहीं । 

अन्तत: हम थक जायेंगे । अगर हम कमजोरकी अहिंसासे प्रारम्भ करें और उसी- 
में समापन भी करें तो बरबाद हो जायेंगे । अत: अब, जब कि इम्तहानका मौक़ा 
है, आप कहिए कि यह संभव नहीं है। में आप सबकी आस्था और जीवटकी इज्जत 
करता हूँ । मगर में यह महसूस किये बरौर नहीं रह सकता कि हमारी अहिंसा 
दुर्घटनाग्रस्त हो गयी । में यह वात आस्था और अनुभवके साथ फिर कहता हूँ 
कि अहिसासे सत्ताका स्पर्श किया जा सकता है, मगर शायद उसे लिया नहीं जा 
सकता । एक अहिसावादी संस्था शायद सत्ता ले नहीं सकेगी लेकिन अपनी 
हर वात मनवा सकती हैँ । अगर हमें अपनी जनतापर अहिंसक नियंत्रण नहीं 
प्राप्त हें तो हमें केवल सत्ता मिल सकेगी । अहिंसापर विश्वास करनेवालोंके साथ 
जवाहरलालने न्याय नहीं किया । उनका विचार है कि हम बड़े आदमी बनें और 
हिसाका गंदा काम दूसरोंको करने दें । दूसरी ओर में मानता हूँ कि हम सत्ता 
ले ही नहीं । सत्ताका मतलब हैँ, वेतन, शोहरत वरौरह ऐसी ही चीजें जिन्हें 
लोग महत्त्व देते हैं । सत्ताधारी लोग समझते हैं कि वे दूसरोंसे श्रेष्ठ हैँ कौर बाकी 
लोग उनके मातहत हें । जब कोई अहिंसावादी शख्स सत्तासे इनकार करता 
हैं तो उसका मतलब होता है कि में सत्ताकों लेकर चौपट हो जाऊँंगा । मेरा 
स्वभाव दूसरा हैं। श्रेय दूसरे लोग ले। मेने यह कभी नहीं महसूस किया कि 
सत्ता लेनेवाल्ोंसे में श्रेष्ठ हुँ और न कभी उन्होंने यह महसूस किया कि उन्हें कोई 
गंदा काम करना पड़ रहा हैं। अब मान लीजिए कि इस संकटकी घड़ीमें, जब कि 
दूसरी पार्टियाँ हिसाके नामपर कसमें खा रही हैं, आप अहिसाका दामन नहीं 
छोड़ते, आप अल्पसंख्यक हो जाते हैं । क्‍यों एक अहिसक समूह दूसरोंमें बदलाव 
लानेंसे पहले सत्ता हथियाना चाहें ? सत्तापर दूसरे ही आयें। एक अहिंसक 
जनसमूह, जो सारे देशको अहिंसक बनाना चाहता है, सत्ताके लिए व्याकुल नहीं 
होगा । एक पंथके प्रति वफ़ादार रहकर आप वहुसंख्यक जनताको बदल सकते 
हैं । जिस ब्यक्तिमें आत्मविश्वास हैं वह देशको बदल सकता हैं । लेकिन आप 
कहते हैं कि करोड़ों लोग कभी उस अवस्थातक नहीं पहुँचेंगे । में महसूस करता 
हूँ कि वे पहुँच सकेंगे । में बहुत परिश्रमी प्रक्रियाओंसे गुज़रकर अहिंसक हो प्राया । 
पहलेसे ही किसी निर्णयपर मत पहुँच जाइए । यह अहिंसाकी तासीर हैं कि हम 
अपनेमें जो गुण देखते हैँ, वे ही गुण हमें सारी मानवतामें दिखाई पड़ने लगते हैं । 
मेने ऐसा तो कभी नहीं सोचा कि में अकेला ही अहिंसाका पालन कर सकूँगा । 
मेरा विचार ठोक इसके विपरीत हैँ । में अपनेको प्रतिभाहीन समझता हूँ। यों 
तो में प्रथम श्रेणीके नेताओंकी कोटिमें हूँ लेकिन में अपनेको सामान्य जनताकी 

कोटिका आदमी समझता हूँ । में गुजरातके अपढ़ लोगोंमेंसे वीर पुरुषोंको उत्पन्न 
कर सकता हूँ । एक समय था जब ये अपढ़ कहा करते थे, 'हमसे क्‍या होगा ? 
आज सत्ता उन्हींके हाथोंमें हें । अगर हम कुछ हज़ार लोगोकों बदल सकते हैं, 
तो लाखों-करोड़ोंको भी वदल सकते हैं । १९२० में हिन्दू और मुसलमान दोनों 
जनताने अहिंसक तरीक़से काम किया । अगर हमने जनमत यानी सत्ताधारों 
लोगोंपर इतना प्रभाव स्थापित कर लिया हैं कि हमें दवावसे विधेयता नहीं 
उत्पन्न करनी पड़ती, तो क्या यह हमारे लिए वडी वात नहीं है ? अहिसा एका- 
एक सत्तापर नहीं आरूढ़ हो सकती । में कुछ लोगोंके स्वराजसे संतुष्ट नहीं हूँ । 
यह करोड़ोंका होना चाहिए । उन्हें स्‍्व॒राजका अहसास होना चाहिए । यह मौका 
हमारे हाथ लगा है । हिसक तरीक़ोंसे वे इसका अहसास नहीं कर सकते । हमे 
फंसला करना है। में अपने अहिंसक कार्यक्रमसे कोढ़ियोंको भी अलूग नहीं रखता । 
में यह थात सतही तौरपर नहीं कर रहा हूँ । मेरे आश्रममें एक कोढ़ी है । वह 
हथियार नहीं चला सकता, लेकिन वह समझने लगा है कि वह भी अपना रोरू 
अदा कर सकता हैं । दूसरे शब्दोंमें, मेंने तकंसंगत रूपसे यह समझानेको कोशिश 
की हैँ कि यदि कुछ शर्तें प्री हो जायें, तो आपको सत्ता प्राप्त करनेसे कोई रोक 
नहीं सकता । 

“भारतके बहुतसे गाँव ओर संस्थाएँ अहिसाकी राहपर चल रही हैं । हम 
देशमें एकरूपता लानेके प्रयासमें हैं । इसमें वक्त लगेगा । हिसासे दुनियाकों क्‍या 
उपलब्धि मिली हैँ ? मेरा ख्याल है, हमें आतुरताने ग्रस लिया हैं । अगर हम 
कुर्सीपर नहीं जायेंगे, तो दूसरे चले जायंगे । अगर आप समझते हैं कि आप 
दूसरोंसे होड़ करके जनताकी सेवा कर सकेंगे तो यह आपकी भूल है । हम प्रजा- 
तंत्रवादी हैं । हम जनताकी इच्छाके अनुकूल हुकूमत करनेमें विश्वास करते हैं । 
अगर जनता विद्रोह कर दे, तो हमें पदत्याग करना ही होगा । हमने अहिसाको 
उतना मोक़ा नहीं दिया, जितना कि हम दे सकते थे । हम सबने प्रो कोशिश 
की । हम और बेहतर कोशिश करें । हममें अगर आवश्यक साहस हुआ ओर 
अगर हम कामथाव हुए, तो हम अपने पीछे ऐसी चोज़ छोड़ जायेंगे जिसपर 
सारा हिन्दुस्तान गर्व कर सकेगा । में चाहता हूँ कि आप भी मेरी तरह यह 
महसूस करनेकी कोशिश करें कि सेनाके बग़ौर भी राज्यकी रक्षा करना अच्छी 
तरह संभव है । अगर कोई आक्रमण करेगा, तो हम उससे अहिसा द्वारा निबट 
लेंगे । हम इस खौफ़में क्‍यों रहें कि हमारा शत्रु हमें निगल जायगा ! हिसक 
लोग हिंसक लोगोंसे लड़ते हैं ॥ अहिसक लोगोंको वे छूतें नहीं । हम किसी दूर- 

दराज़ भविष्यमें होनेवाले हमलेका प्रतिकार करनेके लिए भारी-भरकम अस्त्र- 
शस्त्र बनाते हैं । हमें अहिसक बने रहनेके लिए देशमें मौजूद सेनाएँ भी कारण 
हो सकती हैं । हम सारी दुनियाके खिलाफ़ अपनी जनताका शांतिपूर्वक प्रस्तुत 
कर सकते हैं । 

“हमारी अहिंसा कमज़ोरकी अहिसा है | यह हिम्मतवरकी अहिसा नहीं है । 
अगर हमें अपने पड़ोसियोंसे मुहब्बत होगी तो हिन्दू-मुस्लिम दंगे हो ही नहीं 
सकंगे । इन दंगोंको रोका जा सकता हैं । और अगर दंगे रोके जा सकते हैं तो 
अराजकताएँ भी रोकी जा सकती हैं । 

श्री जवाहरलाल : “आप अहिसाके वारेमें जो कुछ कह गये, उसकी हम 
तारीफ़ करते हैं । लेकिन हमें बहुत-सी म॒ुश्किलोंका सामना करना पड़ सकता हैं । 
हम ऐसे सिरफिरोंसे कैसे पेश आयें जो नेपोलियन बनना चाहते हैं ? वे सारी 
स्थापित व्यवस्थाओंको अस्त-व्यस्त कर देंगे । नापायेदारीकी स्थिति कभी ख़त्म 
नहीं होगी । 

मौलाना आज़ाद ; “यह सही हैं कि अहिसाको पूरा-पूरा मौक़ा नहीं दिया 
गया । फिर भी, मेरा खयाल हे, हिन्दुस्तानमें अहिसाने चमत्कारी परिवर्तन किये 
हैं । यह हथियार एक कमज़ोर और बेकस देशको दिया गया | इस देशने उस 
हथियारका इस्तेमाल सही ढंगसे किया, लेकिन कमज़ोरीके माहौलमें ।' 

श्री राजगोपालाचार्य : “आप तो वहसका .मुद्दा ही खो बैठे । सवाल यह है कि 
किस प्रकार सरकार चलायी जाय और किस प्रकार सत्ता प्राप्त की जाय । आपने 
जो कहा, उसका मतलब यह है : हम तो ब्राह्मण हैं, क्षत्रियोंको राज करने दो |” 

गांधीजीने समितिके समक्ष एक मसविदा रखा जिसमें उन्होंने अपने विचारों- 
को रखा था । 

गांधीजीके मसविदेसे जवाहरलालजी प्रायः सहमत थे मगर उन्हें मसविदे- 
के कुछ अंशोंपर सख्त एतराज़ था । उन्होंने कहा कि सैनिक प्रवृत्तिपर ग़रवाज़िब 
और ग़रूत ढंगसे ज़ोर दिया गया है : ' 'भारतीय जनताको सैनिक प्रवृत्तिसे निवृत्त 
करनेके पक्षमें में नहीं हूँ । देशमें संनिक शिक्षणकी मांग है । दो सौ सालसे उसे 
यह प्राप्त नहीं हुआ । अपने जीवनकालमें ही इस अभावको दूर करनेकी बेचनी 
स्वेभाविक हैँ । सनिक प्रव॒ृत्तिकी निन्दा करके हम उसे और भड़कायेंगे । यह सही 
दृष्टिकोण नहीं हैं । में चाहँगा कि मेरे देशके लोग तनकर खड़े होना, क़दम 
मिलाकर चलना और हथियारोंका इस्तेमाल करना भी सीखें, बादमें भले ही उन्हें 
अलग रख दें । जिसने राइफल कभी उठायी नहीं वह उसके बारेमें उत्सुक हो 

सकता हैँ । हम उसकी निदा करके उसकी उत्सुकताकों खत्म नहीं कर सकते 

नेहरूजीने कहा : “यह हास्यास्पद रूगता है कि गांधीजीकी इस अपीलसे 
कार्यका रिणी समिति कोई वास्ता रखे | में यह समझ सकता हूँ कि गांधीजीने 
ऐसी अपील क्‍यों की हूँ । मगर मुझे इसमें कोई शक नहीं कि यह अपील अंग्रेजोंके 
लिए बिलकुल बेअसर साबित होगी । वे इसे समझ ही नहीं सकेंगे । उनकी नज़र 
में यह अपील हिटलरकों बल देनेवाली है । जिन पराग्राफ़ोंमं आज़ादीके वारेमें 
और मंत्रिमंडलोंमें फिरसे शामिल होनेके बारेमें हमारा नज़रिया स्पष्ट किया गया 
हैं उनसे में सहमत हूँ ।' 

श्री राजगोपालाचार्य “यह मसविदा सभी समस्याओंपर एकांगी दृष्टिकोणसे 
व्यक्त किये गये विचारोंकी श्युंखला है । मसबिदेमें मुझे वास्तविकता कहीं नज़र 
नहीं आती । हम स्वप्नलोगमें विचर रहे हैं । गांधीजीका मसविदा उस घारणापर 
आधारित है, जिसे हम स्वीकार नहीं करते । हमें गांधीजीके नेतृत्वकी समस्या- 
से उलझन हैँ । अगर हम गांधीजीको अपना नेता मानते हैं तो हमें उनका प्रोग्राम 
और पंथ भी मानना होगा । इस मसविदेको स्वीकार करके हम अपनेकों एक 
निष्फल और निष्क्रिय अवस्थामें कंद कर लेंगे। मेरे दिमाग़में एक संघर्ष चल 
रहा है ।' 

श्री भूलाभाई देसाई : “यह मसविदा हमारे उस प्रस्तावकों मिटा देता हैं, 
जिसे हमने वर्धामें पारित किया था। प्रतिरक्षाके सवालूपर खुले दिमाग़से विचार ही 
नहीं किया गया है । ११,००० अधिकारी आज सैनिक प्रशिक्षण प्राप्त कर रहे हें । 
क्या हम उन्हें प्रशिक्षण लेनेसे इनकार करनेकी राय दें ? हम एक अरसेसे सेनाके 
भारतीयकरणके लिए आंदोलन कर रहे हैं । क्या हम अब इस आन्दोलनको 
त्याग दें ?' 

सरदार पटेल : “अंग्रेजोंक नाम गांधीजीकी अपीलसे कार्यकारिणी समिति 
कोई वास्ता रख ही नहीं सकती । में इस बातसे सहमत हूँ कि यह प्रस्ताव पुराने 
प्रस्तावके ठीक विपरीत हैं । मगर पिछले प्रस्तावसे उत्पन्न उलझनको मिटानेके 
लिए यह आवश्यक है । हर कहीं पछा जा रहा है कि गांधीजीके नेंतृत्वको क्‍यों 
त्याग दिया ? मेरी रायमें, गांधीजीके मसविदेसे अपीलवाला अंश छाँटकर ओर 
इधर-इधर छोटी-मोटी तब्दीलियाँ करके मसविदेको स्वीकार कर लेना चाहिए । 

मौलाना आज़ाद : “गांघीजीकी दलीलें बेहद आकर्षक हैं । हम हथियार 
उठाते हैं प्रतिरक्षाके लिए, मगर आखिरकार हमलेके लिए उसका इस्तेमाल करनें 
लगते हैं । यही इस्लामके साथ हुआ । मुहम्मद साहबने महज आत्मरक्षाके लिए 

हथियार उठाया लेकिन उनके अनुयायियोंने उसका इस्तेमाल हमलोंके लिए और 
फ़तहके लिए किया | मगर हम यह महसूस करते हैं कि हम गांधोजीके साथ-साथ 
बहुत दूरतक चल नहीं सकते । वेशक, अन्दरूनी गड़बड़ियोंसे निवटनेके लिए और 
आज़ादीकी लड़ाईके लिए अहिसाका इस्तेमाल होना ही चाहिए । आत्मररक्षाके 
लिए भी हम भरसक अहिसाका ही प्रयोग करेंगे में चाहता हूँ कि गांधीजी 
हमारा नेतृत्व करें और हमे मँझधारमें न छोड़ें । हमें वर्धा प्रस्तावोंसे पीछे हटने- 
का कोई अधिकार नहीं हैं । 

गांधीजीने कहा : “'ेंनें यह मसविदा आप लोगोंकी प्रतिक्रिया जाननेके 
उद्देश्यसे पेश किया था । इसमें कोई संदेह नहीं कि आपने वर्घामें अत्यन्त बुद्धि- 
मत्तापूर्ण निर्णय लिया था । आजकी बहससे मेरी राय और भी पक्‍की हो गयी 
है । मेने मसविदा तंयार करनेमें जो श्रम लूगाया उसे मेरी कल्पनासे अधिक 
सफलता मिली । मैंने अपने विचारोंको लिपिबद्ध केवल इसलिए किया कि आप 
लोगोंकी प्रतिक्रियाको जानूँ । मैंने बहसका एक-एक लकफ़्ज़ सुना हैँ। मेंने जान 
लिया कि हम लोगोंके बीच बहुत चौड़ी खाई ह और उसे पाटा नहीं जा सकता । 
ऐसा करनेकी कोशिश करना देशके अहितमें होगा । मुझमें कोई बेसत्रो नहीं हं, 
कोई खीभ नहीं हूँ । अगर मैंने यह जान लिया है कि मेरी पकड़ ढीली हो गयी 
है, तो मुझे कांग्रेसकी भलाईका खयाल करते हुए हट जाना चाहिए । 

“मेने अपनी राजनीति हमेशा नीतिशास्त्र या धर्मशास्त्रसे विकसित की है । 
मेरी संघर्ष पद्धति भी नीतिशास्त्रसे राजनीतिके विकासका परिणाम हैँ। में अपने- 
को राजनीतिमें इसीलिए पाता हूँ कि मेंने नीति और धर्मके नामपर कसम खायी 
हैं । जो व्यक्ति अपने देशसे प्यार करता है उसे राजनीतिमें जीवन्त रुचि लेनी 
ही पड़ेगी, वरना वह शांतिपूर्वक कोई काम नहीं कर पायेगा । मैं कांग्रेसमें अपने 
धर्मके साथ आया | वक्त आ गया है कि में देखूँ कि क्या में आप लोगोंको उस 
मंजिलतक ले चल सकता हूँ, जो मेरी नज़रमें हे ? 

“मुझे पहले राजाजीको अपने साथ ले चलनेमें ज़रा भी दिककत नहीं होती 
थी; उनका दिल और दिमाग़ दोनों मेरे साथ चल लेता था । मगर जबसे यह 
कुसियोंका सवाल उठ खड़ा हुआ हें में देख रहा हूँ, हम दोनोंके विचार भिन्न-भिन्न 
दिशाओंमें दोड़ रहे हैं । में देख रहा हूँ कि में अब उन्हें अपनें साथ नहीं ले चल 
सकता । इसलिए, मुक्त किये जानेकी मेरी भांग, निहायत ही जरूरी है । आंत- 
रिक मतभेद तो कोई बड़ी बात नहीं हैं । अगर आप बाहरी हमलेके बारेमें किसी 
नतीजेपर नहीं पहुँच पाते तो आप अन्दरूनी मतभेदोंका भी कोई हल नहीं खोज 

सकते । मैंने प्रस्तावमें खुला दिमाग़” यह व्यंजना जान-वूझ्कर रखी हैं। आपने 
कहा कि आप लोग अहिंसक तरीक़ोंसे सत्तापर आरूढ़ हो सकते हैँ लेकिन वर्गर 
सेनाके सत्ताको वरक़रार रखने और पृष्ट करनेके वबारंम आपको सन्देहू 6 । अगर 
हम अहिसाको राजनीतिमें इस्तेमाल नहों करते यानी एक राष्ट्रके रूपम हमम 
पर्याप्त अहिंसा नहों है, तो मेरे दिमाग़म जो थोड़ी-सी पुलिस-शक्तिकी कल्पना हूं, 
उससे बड़ी अव्यवस्थाओंसे नहीं निवटा जा सकता । अहिसाकी तकनीक हिसाकों 
तकनीकसे जुदा हैं । हम इस तथ्यसे आँख बन्द कर लेते हैँ कि जनतापर 
हमारा नियंत्रण, यहाँतक कि कांग्रेसके लोगोंपर ही हमारा नियंत्रण बेअसर है । 
निष्क्रिय असर तो है, मगर सक्रिय असर नहीं है । यह हमारे ही दोपसे हैँ, ऐसा 
में नहीं मानता । लाखों लोगोंका सवाल है । २० सालमें कोई संनिक प्रोग्राम भी 
प्रा नहीं हो सकता था | अतः हमें सत्र करना चाहिए। अगर जनता अहिसा 
द्वारा आज़ादी हासिल कर सकती हैं तो उसे अहिसा द्वारा सछामत भी रख 
सकती हू । 

“देशके लिए २० सालका अर्सा कुछ भी नहीं है । हमारी अहिसा सत्ता प्राप्त 
करनेतक ही सीमित रह गयी । हम अंग्रेजोंके खिलाफ़ तो सफल रहे, मगर 
अपनोंसे ही हार गये । कई स्थानोंपर कांग्रेसके लोगोंने और कांग्रेस समितियोंने 
हिसक प्रदर्शन किये । इसीसे हमारी दिक्‍कतें पंदा हुईं. और में इसीलिए कहता हूँ 
कि हमें अहिसाका विकास करना चाहिए । यही ठोक वक्त है, वरना बादमें पछ- 
ताना होगा । राजाजी ठीक कहते हैं कि अगर में यह मान कि कांग्रेस मेरे साथ 
है, तो में स्वप्नलोकमें हे । म॑ं आँखें खुली रखकर संघपमें क॒दा हूँ । में जब मसल- 
मानोंका साझीदार वना तो में आगसे खेल रहा था । हिंदुओंने कहा कि मुसलमान 
अपनेको संगठित कर छरूगे । मुसलूमानोंने यही किया । मेर पास सम्पूर्ण मातलवता- 
के लिए एक ही मानदण्ड हूँ । 

''में कांग्रेसमें उत्पन्न कमजोरियोंके बारेमें गम्भी रतासे सोचता रहा हैँ लेकिन 
मेने यह उम्मीद कभी नहीं छोड़ी कि वक्त आनेपर में आप लोगोंको आगे ले चल 
सकूंगा । जब भूलाभाईनें कहा कि हम अपनेको बाँध रहे हैं तो वे ठीक भी थे, 
नहीं भी । मसविदेको विरामों और अर्धविरामोंके साथ पढ़ना होता हैँ । हमें दो 
हथियारोंमेंस एकका चुनाव कर लेना हैँ । एक हैँ विनाशका हथियार और दूसरा 
हैं वाहही और घरेल मामलोंमें अहिसाका हथियार । हमें चुनाव करना ही है । 
अगर यह अनिवार्य है, तो हम अहिंसाको राम-राम करें। आज अहिसा और 
कल हिसा यह हमारा दृष्टिकोण नहीं है । हमें यह नहीं पता कि हम भविष्यमे क्या 

करेंगे । कछकी वात छोड़िए, क्‍या हमें अभी इसी वक्त राइफ़ल उठाना चाहिए ? 
भूलाभाईने १,१०० अधिकारियोंकी वात की थी। इस वातसे मेरी एक भी पेशी 
फड़कती नहीं । मेरा क्षितिज अज्ञात करोड़ों छोगों तक भी फेला हुआ हैं । उस 
समद्रमें १,१०० व्यक्ति गायब हैं। ग़छत पग उठाकर में अपनेको कभी क्षमा नहीं 
कर सकू गा । आप लोग आज नहीं तो कल राजाजीकी स्थितिमें पहुँच जायँंगे । 
अगर आपने अहिसाको आत्मसात्‌ कर लिया है, तों बहुत अच्छा हैँ । में तो 
अहिसाको अपनी जेबमें लिये फिरता हूँ । अहिसा मेरे दमाग़में हैं । में अपनी 
जनताको बदलनेका प्रयास करूँगा ओर देखूँगा कि मेरा क्या हश्न होता है | दूसरा 
रास्ता यह है कि हम अपनी जनताको सेनिक शिक्षण दें; साम्राज्यके लिए नहीं, 
बल्कि अपने लिए । साम्राज्य तो लड़खड़ा रहा हैं । उसका सूरज बड़ी तेजीसे डूब 
रहा हैं । अगर अहिसामें हमारी आस्था शिथिल हे तो हम अपनी हिसाको ही 
संगठित करें । में मौलाना साहबसे सहमत हूँ कि जो हिसाको आत्मरक्षाके लिए 
क़बू छ करते हैं, वे अन्तमें उसे हमलेका साधन बना लेते हैं । उन्होंने अपने ही 
सहधमियोंका उदाहरण पेश किया है। में इसी अनमोल वस्तुकी रक्षाके लिए जिंदा 
रहना चाहता हूँ । में जनताके सेनिकीकरणका साधन नहीं वनना चाहता । अहिसक 
सिपाहीका कोई तिरस्कार नहीं करेगा । वह संभव है तपेदिकका मरीज़ हो, लेकिन 
वह एक लरम्बेसे लम्बे पठानसे बेहतर नज़ीर पेश करेगा । में चाहता हूँ कि आप 
लोग राजाजीकी वातोंपर गम्भीरतासे ग़ोर करें और देखें कि क्या आपको उनको 
बातें स्वीकार हो सकतो हैं । वरना उन्हें निकल जाने दीजिए । अहिसाकी व्याख्या 
हम अलग-अलग फिलहाल कर रहे हैं । वे अपनी हेसियत खुद बना लें । राजाजी 
भले ही निराशाजनक अल्पमतकी स्थितिमें पहुँच जायें, मगर उन्हें संघर्ष करना 
ही चाहिए । मेंने अकेले ही शुरुआत की थी मगर शीघ्र ही भारी बहुमतका सम- 
र्थन मुझे मिला । उन्हें कार्यका रिणी समितिको विवश करनेके लिए हरचन्द कोशिश 
करनी त्ञाहिए या समितिको इस प्रकार पुनर्गठित करना चाहिए कि उसके सदस्य 
उस ह॒ृदतक अहिसावादी न हों, जिस हृदतक में अहिसाको ले जानेको कहता हूँ । 

“आपको मुझे अपना पैग़ाम उसी रूपमें रखने देना होगा ज॑सा कि में उसे 
जानता हूँ | अगर हम ईमानदार हैं, तो इस दोटूक मतविभाजनसे देशकी हानि 
नहीं होगी । हम सबको अपने विचारोंके अनुकूल ही काम करना चाहिए | इस 
बातकी मुझे बड़ी गहराईसे प्रसन्नता है कि सबने अपने विचार खुलकर प्रगट 
किये । क्षण-क्षणमें हालतें जिस प्रकार बदल रही हैं, उन्हें देखते हुए हमें यह 
पता लगाना होगा कि किस प्रकार हम नाटकमें अपना पार्ट उत्तम रीतिसे निभा 

सकते हैं । जवाहरलालूजीको नेतृत्व करने दीजिए । बे अपनेको पुरज्ञोर तरीक़से 
व्यक्त कर सकते हैं । में उनकी मट्ठीमें रहेंगा ।' 

विवादके वाद गांधीजीने अपना मसविदा वापस ले लिया और राजगोपाला- 
चारीजीने अपना मसविदा पेश किया । 

गांधीजीने कहा : “यदि राजाजीका मसविदा कांग्रेसके दिमाग़का प्रतिविम्ब 
है, तो उसे स्वीकार किया जाना चाहिए । यदि ऐसा नहीं हैं और यह कुछ 
सदस्योंकी निजी राय है, तो यह जानना आवश्यक हैं कि कांग्रेसका दिमाग किधर 
हैं, यह जाननेके लिए इस वक्त कोई प्रस्ताव पारित न किया जाय । आपको 
साहसके साथ हालतोंका सामना करना होगा । आपको यह मानना ही होगा कि 
जिस अहिसाकों हम पेश कर रहे हैं वह सच्ची अहिसासे भिन्न है । कांग्रेसकी 


च्प्क 


बिक 


अहिसा केवल कमज़ोरकी अहिसाको प्रतिनिधित्व देती है । दक्षिण अफ्रीका 
मुझपर निष्क्रिय प्रतिरोधकी व्यंजना फेंकी गयी और इसका मैंने विरोध किया । 
इससे मुझे संतोप नहीं होता मगर देश शीघ्र ही संदेहके भयावह दुःस्वप्नसे मक्त 


हो जायगा । हमने जब-जब वलबानकी अहिंसाके लिए कोशिश की, हम बुरी तरह 
असफल रहे । 


“कार्यकारिणी समितिके सदस्योंका यह कर्तव्य है कि वे पता लगायें कि 
कांग्रेसका दिमाग़ किधर हैं । उन्हें राज्योंमें जाकर चुपचाप लोगोंकी राय जाननी 
चाहिए । इससे हमें कांग्रेसके छोगोंकी सामान्य विचारधाराका पता लग सकेगा । 
तव हमारी जानकारी बेहतर ओर ज़्यादा सही होगी । एक सीमातक हर व्यक्ति 
सदस्योंको अपने विचारोंके अनुरूप ढालनेकी कोशिश भी कर सकता हैं । अगर 
पता चले कि राजाजीके विचारोंमें बहुमत प्रतिविम्बित हुआ हैँ, तो हमें उसे 
क्रियान्वित होने देना चाहिए | लेकिन में तो अहिसाके दष्टिकोणसे ही फ़ेसलछा 
करूँगा । 

“में महसूस करता हूँ कि सरकारकों यह मसविदा मान्य होगा । अगर ऐसा 
हुआ, तो आज़ादी भी निगल ली जा सकती है। आज़ादीका सवाल दवी जवानसे 
नहीं उठाया जाना चाहिए । यह नंतिक दृष्टिसे ंग़छतत होगा । अगर हम मसविदे- 
की वातें ईमानदारीसे कह रहे हैं तो हमें प्री शक्तिके साथ युद्धमें सहयोग देना 
चाहिए । मगर इसका अर्थ यह होगा कि हमनें अहिसाकों आखिरी सलाम कर 
दिया । सरकार कांग्रेसका सहयोग प्राप्त करनेके लिए उत्सुक हैँ । उसके पास 
इतने साधन हैं कि वह अगर कांग्रेसका उपयोग न कर सके तो दूसरोंको अपना 
साधन बना लेगी । फिलहाल, उसे यह संदेह है कि क्‍या वह कांग्रेसको सत्ता 

सौंपकर भी कांग्रेससे प्रा-पूरा सहयोग प्राप्त कर सकेगी ? मैंने उसे कभी यह 
सोचनेका मौक़ा नहीं दिया कि वह कांग्रेससे एक भी सेनिक प्राप्त कर सकेगी । 
वह कांग्रेससे केवल नतिक सहयोग ही प्राप्त कर सकती हैं । वह इस वातको भली 
भांति समझती है । वह दो बातोंको तौल रही है--दृसरी पार्टियोंकी स्वयंप्रेरित 
सहायता और कांग्रेसका नंतिक समर्थन । लेकिन अगर हम उससे जाकर यह कहें 
कि भारतके साधन अंग्रेजोंकी सेवामें हाजिर हैं तो वह कांग्रेसकी माँग मान लेगी । 
सवाल यह हैं कि व्या आप लोग इस पहलका सामना कर सकेंगे ? मुझे तो एक 
हजार आपत्तियाँ हैं और वे सब अहिसाकी वुनियादपर हैं ।' 

“कांग्र सका नेतिक समर्थन अंग्रेजोंका सहायक किस प्रकार हो सकता है ?” 
इस प्रश्नके उत्तरमे गांधीजीने कहा : 

“सारी दुनियाकी नज़रमें ब्रिटेन ऊपर उठ जायगा । इसका अर्थ यह होगा 
कि जिस संस्थानें २० वर्षोतक अहिसक पद्धतिसे कार्य किया है उसका सहयोग 
पानेके लिए ब्रिटिश सरकार व्यग्र हे । वह कहेगी कि हम दूसरी पार्टियोंके सहयोग- 
की अपेक्षा आपका सहयोग पसंद करेंगो । वह अहिसक भारतसे अपील करेगी । 
में नेतिक सहयोगका बड़ा व्यापक दृश्य चित्रित कर रहा हूँ । उसे दो भारतोंके 
बीच चुनाव करना हैं । एकके पास सेनिक शक्ति हैं और दूसरेके पास अहिंसाकी 
अकृत शक्ति हैं| ये दो भिन्न प्रकारकी शक्तियाँ हैं । अगर अंग्रेज कहें कि हमें 
नेतिक समर्थन ज़्यादा पसंद है, तो यह बहुत बड़ी बात होगी । यह प्रक्रिया यांत्रिक 
हरगिज़ नहीं है । यह तो जीवंत प्रक्रिया है । 

“अगर आप कांग्रेसके छोगोंके साथ न्याय करना चाहते हैं तो चुपचाप जाकर 
उनकी रायका पता लगाना होगा । अगर आप देखें कि उनमें सच्ची अहिसा नहीं 
है तो प्री ईमानदारीके साथ ऐलान कर दीजिए । हमारा फ़र्ज तो प्रा हो 
जायगा ! हमे फिर शस्त्रधारण करना पड़ेगा । अगर हम ऐसा खुले तौरपर और 
ईमानदारीसे करेंगे तो दूसरी संस्थाएँ पीछे छूट जायेगी । में हिसाकी कार्यपद्धति 
जानता हूँ । मैंने हिसाको हमेशा अहिसाके समान्नांतर रखकर सोचा है । में एक 
क्षणके लिए भी ऐसा नहीं महसूस करता कि में जिस उग्र मतका प्रतिनिधित्व 
करता हूँ, वह केवल मेरा अपना हैं। में महसूस करता हूँ कि में बेजुवान भारतके 
दिमाग़का प्रतिनिधित्व करता हूँ । अगर मेरे शरीरमें शक्ति होती और में जनता- 
तक पहुँच पाता तो मुझे विश्वास हैं कि वह मेरी बातोंपर हामी भरती । में जानता 
हैं कि जनताके सामने, उसकी भाषामें बातकों किस ढंगसे कहना चाहिए ।”' 

सरदार पटेल ; “जहाँतक कांग्रेसके लोगोंके दिमाग़का सवाल है, निर्णय- 

को टालना अनावश्यक हैं । जब हमने सितम्बरमें पहला प्रस्ताव पारित किया 
था, उस समय कांग्रेसके सभी लोग कुछ इस तरह सोच रहे थे : “अगर घोषणा 
इस-इस प्रकारकी हुई तो हम अपना सहयोग प्रदान करेंगे! ! यह हमारी प्रवृत्ति- 
की कंजी हैं । गांधीजीने इसे नंतिक समर्थन कहा है । हम लोगोंने इसे दूसरे रूप- 
में व्यक्त किया हैं । अगर घोषणा होगी तो हम पूरा समर्थन करेंगे; नैतिक भी 
और इससे भिन्‍न भी ।* 

जवाहरलाल : “सितम्बर घोषणासे पूरा समर्थन प्राप्त नहीं हो जायगा । 
इसका फ़ैसला आजाद भारत करेगा | मौजूदा हालतोंमें काफ़ी छोग सनिक शिक्षण- 
को बात सोच रहे हे, लेकिन अगर हम अपनी घोषणासे म॒कर जायेंगे तो यह 
बहुमतके लिए नागवार होगा । जब ब्रिटिश सत्ता लड़खड़ा रही हैं तव उसे मदद 
पहुँचाना भूल होगी । 

गांधीजीने कहा : “इस स्थितिमें दी गयी मदद भारतके हितमें होगो । 
इसका अर्थ होगा कि हमने ड्वते हुए जहाज़को उबारनेकी भरसक कोशिश की ।! 
वे पुकार रहे हैं : हम डूब रहे हैं, हमें वचाओ । हम कह सकते हैं : 'हमने 

मुसीवर्तोंक मदरसेमें शिक्षा पायी हैँ । हमनें भलमनसाहतसे अहिसासे लड़ना 
सीखा है । आप चूंकि डूब रहे हो हम आपको यह मदद पहुँचा रहे हैं ।' ऐसो 

क्‍ मनोवृत्ति अनुचित नहीं है ।' 
क्‍ वहसकी रोशनीमें राजाजीने अपना मसविदा सुवारकर पेश किया। चूंकि 
क्‍ प्रस्तावपर मतेकक्‍्य नहीं था, अतः सोचा गया कि इसपर मतदान द्वारा निर्णय 
लेना ही ठीक होगा । बहुमतने, जिसमें सरदार पटेल, राजगोपालाचार्य, भल्ा- 
भाई देसाई, जमनालाल वजाज़, डा० सेयद महम्‌द और आसफ़ अछो शामिल थे, 
संशोधित प्रस्तावके पक्षमें मतदान किया । अहिंसाकी बुनियादपर खान अब्दरू 
गफ्फ़ार खाँने प्रस्तावके विरोधमें मतदान किया । अहिंसाके ही आधा रपर राजेस्द्र- 
प्रसाद, शंकरराव देव, प्रफुल्लचन्द्र धोष और क्पालानी तटस्थ हो गये । सरोझिनो 
नायड्‌ भी तटस्थ रहीं । 

आमंत्रित लोगोंमेंसे पट्टा भि सोतारामंयाने पक्षमें ओर आचार्य नरेन्द्रदेव तथा 
अच्युत पटवर्धनने विपक्षमें मतदान किया । 

खान अब्दुल ग़फ्फ़ार खाँनें कार्यकारिणी समितिसे त्यागपत्र देनेफी इच्छा 
व्यक्त की । गांधीजीने उनकी इस बातका समर्थन किया । उन्होंने कहा कि अपने 
प्रान्तमें खान साहवकी स्थिति आइचर्यजनक हूँ । हजारों खुदाई खिदमतगार उन्हें 
अपना असंदिग्ध नेता मानते हें । अगर उन्हें शक हुआ कि खान साहब हिसाके 

खान अब्दुल ग़फ्फ़ार खाँ 
पक्षमें हो गये हैं तो वे भी हिसापर उतर आयेंगे और फिर पुराने पारिवारिक 
झगड़ोंके मुर्दे कत्नसे निकाले जायेंगे । इसलिए ख़ान साहवको अपनी स्थिति खुदाई 
खिदमतगारोंके सामने बिल्कुल साफ़ रखनी होगी । उन्हें इस्तीफ़ा देनेकी इजाजत 
मिलनी ही चाहिए । 

कार्यकारिणी समितिने दूसरा प्रस्ताव वज़ीरिस्तानपर पारित किया । सीमांत 
राज्यमें गांधीजीकी गहरी रुचि थी, क्योंकि वह उन्हें वलवानकी अहिसाका योग्य 
क्षेत्र मालम देता था। ट्रेन द्वारा वर्धा जाते हुए उन्हें वजीरियोंपर एक लेख 
लिखनेकी प्रेरणा हुई : 

“उत्तर-पश्चिम सीमांत राज्यके कई इलाकोंमेंसे एक वज़ीरिस्तान भी है । 
सभी जानते हँ कि उत्त र-पश्चिम सीमान्त राज्यमें कई क़बीलोंके लोग रहते हैं । 
लोगोंकी धारणा यह है कि इनका जन्म ही डाका डालने, छटपाट करने और 
ब्रिटिश सरकारको तंग करनेके लिए हुआ हैं | ये धारणाएँ अस्लियतसे दूर हैं । 
ये सीमा पारके कबीलेके लोग अज़हद गरीबीमें पेदा होते और बढ़ते हैं । पहाड़ी 
क्षेत्रोंमे इनका जीवन हमेशा मुसीबतों और पारिवारिक संघर्षोका होता है। 
अपनी आर्थिक कठिनाइयोंको दूर करनेके लिए भारत उनके नज़दीक पड़ता हैं 
जिसपर वे धावे किया करते हैं । इसके अलावा ऐसे लोगोंकी कमी नहीं है, जो 
अपने राजनीतिक उद्देश्योंकी सिद्धिके लिए इन्हें गुमराह करनेकेः लिए त॑ंयार रहते 
हैं । अत: इन कवीलोंके सम्बन्ध हमारी जानकारी उनकी छापामारी हरक़तों 
तक ही लगभग सीमित हैं । ख़ान साहबने मुझे बताया है कि ये लोग स्व्रभावसे 
बड़े ही सीधे-सादे और मासूम होते हैं । जब-जब मुझे सीमांत राज्यमें जानेका 
मोका मिलता हूँ में इन कबीलेके लछोगोंसे परिचय पानेकी कोशिश करता हूँ । मैंने 
इस दिशामें पहला प्रयास इरविन-गांधी समझौतेके वक़्त किया था। मझे यह 
प्रयास त्याग देना पड़ा क्योंकि इरविन साहबने कहा कि इससे सरकार उलझनमें 
पड़ जायगी । इसके बाद मेंने पव्राचार द्वारा इजाज़त लेनी चाही, मगर उसमें 
भी सफल नहीं हुआ | में जब पहली बार सीमांत प्रदेशमें गया उस वक़्त मेंने 


नये सिरेसे प्रयास किया, गवर्नरसे भेंट की, मगर न वे इजाज़त दिला सके, न 


खुद दे सके । हालमें ही, पद्चिमोत्तर प्रांतीय कांग्रेस कमेटीने वज़ीरियोंके बीच 
एक शिषप्टमण्डल भेजना चाहा, जिसका कोई राज़नीतिक उद्देश्य नहीं था, केवल 
समाज-कल्याणका उद्देश्य था, मगर इजाजत नहीं मिली । अब कायकारिणी 
समितिने शिष्टमण्डल भेजनेका फ़ेसला लिया है, जिसमें दो व्यक्ति होंगे---श्री भला- 
भाई देसाई और जनाव आसफ़ अली । हम आशा करते हैं कि शिष्टमण्डलको 

आवश्यक अनुमति मिल जायगी । 

“कार्यकारिणी समितिके प्रस्तावका उद्देश्य राजनीतिक नहीं है । इसका 
उद्देश्य सिर्फ़ यह जानना हैँ कि किस प्रकार इन सीमान्तवासी कवीलोंकी मदद 
की जा सकती हैं ओर उनसे मंत्रीपूर्ण सम्बन्ध किस प्रकार स्थापित किये जा 
सकते हैं । यह हमारी प्रतिष्ठाके प्रतिकूल वात है कि हम उनसे हमेशा आतंककी 
स्थितिमें रहें । हमारे ज़्यादातर भय अज्ञानके कारण बने रहते हैँ । अगर में अपने 
पड़ोसीपर शक करूँगा तो में उससे डरता रहेगा । लेकिन अगर में अपना शक 
त्याग दूं तो डर अपने आप ग़ायव हो जायगा । बरसोंसे हम यह मानते आ रहे 
हैं कि अधिकारी लोग यह नहीं पसंद करेंगे कि हम सीमान्तके कंबीलेके लोगोंसे 
मंत्रीपूर्ण सम्बन्ध स्थापित करें। दूसरी ओर सरकारने, कबीलोंके इलाकेमें रक्षा- 
पंक्तियोंके निर्माणमें और संनिक अभियानमें, करोड़ों रुपये खर्च कर डाले हैं । यह 
कांग्रेसका कर्तव्य हैं कि इन सीघे-सादे और ईमानदार लोगोंसे मेत्रोपरर्ण सम्बन्ध 
स्थापित करे। अत: कार्यकारिणी समितिका प्रस्ताव स्वागतके योग्य हैं। हम आशा 
करते हैँ कि जब कांग्रेसने सहो पगण उठाया है तो उसे अंततक निभायेगी । 

“खान साहवकी अहिसा'' श्षीर्पकसे गांधीजीने लिखा : 

“जिस तूफ़ानने कार्यकारिणी समितिके अधिकांश सदस्योंको झकझोर दिया 
उसमें खान साहब खान अब्दुल ग़फफ़ार खाँ चट्भरानकी तरह अडिग रहे । उन्हें 
अपनी स्थितिके सम्बन्धमें कभी भ्रम नहों हुआ और उनका वह बयान मेँ प्रस्तुत 
कर रहा हूँ, जो हमारी राहोंको रोशन करता रहेगा : 

“कार्यकारिणी समितिके हालके कुछ प्रस्तावोंसे यह संकेत मिलता है कि वह 
अहिसाका प्रयोग स्थापित सत्तासे भारतकों आज़ाद करनेतकके संघर्षके लिए 
सीमित करना चाहती हैं । में यह नहीं कह सकता कि इसका प्रयोग भविष्यमें 
किस सीमातक और किस प्रकार किया जाना चाहिए । निकट भविष्यमें संभवत्तः 
इस बातपर ज्यादा प्रकाश पड़ सकेगा । इस बीच मेरे लिए कांग्रेस कार्यकारिणी 
समितिमें बने रहना मुश्किल हो गया है और में इससे इस्तीफ़ा दे रहा हूँ । में 
यह स्पष्ट कर देना चाहता हूं कि में जिस अहिसापर विश्वास करता हूँ और 
जिसका उपदेश मेंने भाई खुदाई खिदमतगारोंको दिया हैँ, वह वहुत व्यापक है । 
यह हमारे संपूर्ण जीवनको प्रभावित करती है और इसीमें इसकी सार्थकता हैं । 
अगर हमने अहिंसाका पाठ अधूरा ही पढ़कर छोड़ दिया, तो सीमांतक्े छोग 
उन जानलेवा लड़ाइयोंसे कभी मुक्त नहीं हो सकेंगे, जो उनके जीवनका अभिद्ञाप 
हैं। जबसे हम लोगोंने अहिसाका दामन पकड़ा हैं ओर खुदाई खिदमतगारोंने 

खान अब्दुल ग़पफ़ार खाँ 


इसके लिए अपना जीवन उत्सर्ग कर दिया है, तबसे इन झगड़ोंको भूलनेमें सफल 
हो सके हैं । अहिंसासे पठानोंक़े साहसमें अत्यधिक वृद्धि हुई हैँ । चूँकि पठान, 
औरोंकी अपेक्षा हिसामें अधिक अम्यस्त थे अत: उन लोगोंने अहिंसासे औरोंकी 
अपेक्षा बहुत अधिक लाभ उठाया हैं । खुदाई खिदमतगारोंको सही मापनेमें खुदाई 
खिदमतगार ही वनना चाहिए । वे हमेशा अपनी जान देनेको तंयार रहकर और 
किसीकी जान लेनेमें शरीक न होकर खुदा और इनसानके सेवक बनें । 

“यह वक्तव्य खान साहबके व्यक्तित्वके योग्य है ओर पिछले बीस वर्षोसे जिन 
मूल्योंके लिए वे संघर्ष करते आ रहे हैं, उनके भी योग्य है । वे पठान हैं और 
पठानके बारेमें कहा जा सकता हे कि राइफल या तलवार हाथमें लेकर पैदा 
होता हैं। मगर खान साहबने रौलट ऐक्टके खिलाफ सत्याग्रह करनेके लिए खुदाई 
खिदमतगारोंका आवाहन करते समय उनसे सारे हथियारोंका त्याग करनेको 
कहा । खान साहवने देखा कि उनके स्वेच्छासे हिसाके हथियारोंको त्यागनेका 
जादुई असर हुआ । यह उन पारिवारिक खूनी झगड़ोंका एकमात्र उपचार था जो 
एक पठानको अपने पितासे वसीअतके रूपमें प्राप्त होते हैं और जो पठानोंके जीवन- 
के एक सामान्य अंग बन गये हैं । इनसे वेशुमार परिवार उजड़ चुके हैं ओर ख़ान- 
साहवकी दृष्टिमें अहिसा चिरकांक्षित मुक्ति-द्वार थी । वरना इन खूनी लड़ाइयोंका 
ख़ात्मा कभी न होगा और पठान एक दिन समाप्त हो जायेंगे। उन्हें यह वात 
दिनकी रोशनीको तरह साफ़ नज़र आयी कि यदि पठानोंको प्रतिशोध लेनेसे विरत 
किया जा सके तो वे अपनी बहादुरीका बेहतर उदाहरण प्रस्तुत कर सकेंगे । 
खान साहबका पैग़ाम पठानोंने क़बूछ कर लिया और उनकी अहिंसा वलवानकी 
अहिसा सिद्ध हुई । 

“अपनी और खुदाई खिदमतगारोंकी आस्थाके बारेमें स्पष्ट होनेके कारण, 
खान साहब कांग्रेस कार्यकारिणी समितिसे त्यागपत्र देनेसे वच नहीं सकते थे । 
अगर समितिमें वे बने रहते तो उनकी स्थिति अस्पष्ट और विवादास्पद हो जाती 
और उनका अबतकका करा-धरा सब चौपट हो जाता । वे अपनी जनतासे ये 
दो बातें एक साथ नहीं कह सकते थे कि अपने कवीलेके झगड़ोंको भूल जाइए 
और सेनामें रंगरूट बनकर भरती हो जाइए । सीधा-सादा पठान उनसे बहस 
कर बैठता और उनकी इस दलीलका कोई माकूल जवाब नहीं हो सकता कि 
यह युद्ध बदला लेनेके लिए लड़ा जा रहा हैं और इस युद्ध और उनके पारिवारिक 
झगड़ोंमें कोई फ़क नहीं है । 

“मैं नहीं जानता कि खान साहव अपनी जनतातक अपना पैग्राम पहुँचानेमें 

नक़्क़ारखानेमें तृतीकी बोली 

कहाँतक सफल हो पाये हैं । इतना में जानता हूँ कि अहिसा उनके लिए कोई 
बोद्धिक आस्था नहीं हैँ बल्कि प्रेरणामूलक श्रद्धा है । अत: यह श्रद्धा कभी डिगायी 
नहीं जा सकेगी । उनके अनुयायियोंके वारेमें यह नहीं कहा जा सकता कि वे 
किस हृदतक अहिसापर दृढ़ रह सकेंगे । मगर इस बातसे वे परेशान नहों हैं । 
उन्हें तो अपनी जनताके प्रति अपना फ़र्ज पूरा करना हैँ । परिणाम वे ईइवर॒पर 
छोड़ते हैं । वे अपनी अहिंसा पवित्र क़रानसे प्राप्त करते हैं । वे एक आस्थावान 
मुसलमान हैं । मेरे साथ वे एक सालसे कुछ ज़्यादा ही असेसे रह रहे हैं और 
इतने दिनोंके बीच मेंने उन्हें कभी, अगर वे वीमार न हुए तो, नमाज़ छोड़ते या 
रमज़ानका उपवास छोड़ते नहीं देखा । मगर इस्लामके प्रति उनकी आस्था उन्हें 
दूसरी आस्थाओंका अनादर करनेके लिए नहों प्रेरित करती । उन्होंने गीता पढ़ी 
हैं । वे कम पढ़ते हैं, लेकिन चयन करके पढ़ते हैं और उसमेसे उन्हें जो बात जँच 
जाती है उसे वे अपनी जिन्दगीमें उतारते हैं । उन्हें छंवी वहसोंसे चिढ़ और ऊब 
है और उन्हें निर्णय लेनेम ज़्यादा वक़्त नहीं छगता । अगर वे अपने मिशनमें 
सफल होते हैं तों वबहुतसी समस्याओंका समाधान हो जायगा । मगर परिणामकी 
भविष्यवाणी कोई नहीं कर सकता । अपनेको भाग्यके भरोसे छोड़ दिया गया हैं । 
और अब सारा मामला ईदवरके हाथोंमें है । “ 

व्यक्तिगत सत्याग्रह 


१९४०-४ 


१९४० में जुलाईके अंतिम सप्ताहमें पूनामें कार्यसमिति और अखिल भारतीय 
कांग्रेस समितिकी बैठक हुई जिसमें बहुतसे मामले पक गये | इस बार अपनी 
सलाह देनेतकके लिए गांधीजी पनामें मौजूद न थे । 

ब्रिटिश सरकार एक नया क़दम उठानेपर विचार कर रही थी। वाइसरायने 
१८ अगस्त १९४० को अपना एक वक्तव्य घोषित किया, जिसको आम तौरपर 
अगस्त ऑफर' कहा जाता हैं। इस घोषणामें नये संविधानकी जिम्मेदारी 
प्राथमिक रूपसे भारतीयोंकी रखी गयी थी परन्तु इसके लिए दो शर्ते थीं। एक 
यह कि भारतको ब्रिटिश शासनके प्रति अपने दायित्वोंका पूर्ण रूपसे पालन करना 
चाहिए और अल्पसंख्यकोंकी रायकों कुचला नहीं जाना चाहिए । इस वक्तब्यमें यह 
बात जोर देकर कही गयी थी कि इस समय, जब कि राष्ट्रमण्डल 'अपनी अस्तित्व- 
रक्षाके संघर्ष में लगा हुआ है, संवेधानिक मामलोंको तय नहीं किया जा सकता । 
लेकिन युद्धेके पश्चात्‌ संविधानकी रचनाके लिए भारतीयोंके एक उत्तरदायी 
निकायका गठन किया जायगा । उसके स्वरूप और उसके कार्योके सम्बन्धमें 
भारतके लोगोंकी ओरसे समय-समयपर जो भी सुझाव आयेंगे, उनका स्वागत 
किया जायगा । तबतकके लिए यह निर्णय किया गया कि केन्द्रीय कार्यकारी 
परिषद ( सेन्‍्ट्रल एक़्जीक्यूटिव कौन्सिल ) का विस्तार किया जाय और एक युद्ध 
सलाहकार परिषद ( ऐडवाइज़री बार कौन्सिल ) को स्थापित करनेकी कार्य- 

वाही की जाय । 

कांग्रेसके सरकारमें शरीक होनेके प्रश्नपर विचार-विमर्शके लिए वाइसरायने 
कांग्रेसके अध्यक्ष मौलाना आज्ञादको आमंत्रित किया । कांग्रेसकी स्वाधीनताकी 
मांग ओर वाइसरायके प्रस्तावके बीच बातचीतका कोई आधार न था इसलिए 
कांग्रेस अध्यक्षने वाइसरायसे मिलनेसे इनकार कर दिया | गांधीजीने मौलाना 
आज़ादको लिखे गये एक पत्रमें कहा कि ईद्वरकी इच्छा यह नहीं हैं कि भारत 
युद्धमें भाग ले । इस सम्बन्ध मोलाना आज़ादने लिखा है : “गांधीजीकी दृष्टिमें 
ईश्वरीय इच्छाके कारण ही मैंने वाइसरायसे मिलनेसे इनकार किया था। दूसरी 
ओर मेरे मिलनेसे गांधीजीके मनमें यह आशंका थी कि कहीं मेरे और वाइस- 

व्यक्तिगत सत्याग्रह 
रायके बीच कोई समझौता न हो जाय ओर कहीं भारतको युद्धमें न खींच 
लिया जाय ।* 

कांग्रेस इस वातको वहुत बुरी तरहसे महसूस कर रही थी कि वह नीचे 
उतर गयी है । उसने खुलकर गांधीजीसे अपनी असहमति प्रकट की थी और ऐसी 
शर्तें रख दी थीं जिनके कारण उसको अपनी पूर्ण शक्ति युद्धके प्रयासमें लूगानी 
पड़ सकती थी। वर्धामे १८ अगस्तको कार्यसमितिकी बैठक हुई जिसमें निम्नांकित 
शब्द लेखावद्ध किये गये : “ब्रिटिश सरकारके द्वारा कांग्र सके प्रस्तावोंको अस्वी- 
कार कर देना इस बातका प्रमाण हे कि वह तलवारके वबरूपर भारतपर शासन 
करना चाहती है।' 

१५ सितम्बरको वम्बईमें अखिल भारतीय कांग्रेस समितिकी बेंठक हुई 
उसमें यह बिलकुल स्पष्ट हो गया कि शत्रु पक्षसे थोड़ासा मिल जानेके बाद कांग्रेस- 
के नेताओंने गांधीकों अपनी पूर्ववत्‌ निष्ठा अपित कर दी हैँ । मोलाना आज़ादने 
अपने प्रारम्भिक भाषणमें कहा : “वाइसरायके द्वारा ग्रेट ब्रिटेनने जो प्रस्ताव रखा 
है, वह दृष्टि डालने योग्य भी नहीं हैं । विगत घटनाओं ने हमें इस निर्णयकी ओर 
प्रेरित किया कि कांग्रेसका सक्रिय नेतृत्व करनेके लिए हम पुनः गांधीजीसे प्रार्थना 
करे । उन्होंने इसे स्वीकार कर लिया हैं ।” 

निम्नांकित प्रस्तावको, जिसका कि प्रारूप गांधीजीने तयार किया था, प्रस्तुत 
करनेकी ओऔपचारिकता नेहरूजीनें निभायी और सरदार पटेलने इस प्रस्तावका 
समथन किया : 

“अखिल भारतीय कांग्रेस समिति किसी ऐसी नीतिको स्वीकार नहीं करेगी 
जो कि भारतके अपने एक स्वाभाविक अधिकार स्वाधीनताकों अस्वीकार करती 
हो, जो जन-मनको स्वतंत्र अभिव्यक्तिकों दवा देती हो, जो उसकी जनताकों 
निरन्तर अधोगति और चिरदासताकी ओर ले जाती हो । इस नीतिपर चलकर 
ब्रिटिश शासनने एक असह्य स्थिति उत्पन्न कर दी है । वह स्थिति कांग्रेसके ऊपर 
एक संघर्ष थोप रही हैँ ताकि कांग्रेस भारतीय जनताके सम्मान और उसके मूल- 
भूत अधिकारोंका परिरक्षण कर सके । कांग्रेसने भारतकी स्वाधीनताके हेतु गांघी- 
जीके नेतृत्वमें अहिसाकी शपथ ग्रहण की हँ इसलिए राष्ट्री प स्वाधीनताके आन्दो- 
लनके इस गम्भीर संकट-कालमें अखिल भारतीय कांग्रेस समिति उनसे यह 
निवेदन करती है कि वे अगले कार्यके लिए कांग्रेसका मार्ग-दर्शन करें । दिल्‍्लीका 
वह प्रस्ताव, जिसकी कि पूनामें अखिल भारतीय कांग्रेस समिति द्वारा पृष्टि हुई 
थी ओर जिसने कि उन्हें इस कार्यसे रोका था, अब आगे लागू नहीं होगा । 

खान अब्दुल ग़फ्फ़ार खाँ 


उसकी समाप्ति हो गयी । 

“अखिल भारतीय कांग्रेस समिति ब्रिटेनकी जनताके प्रति और उन सब 
राष्ट्रोंकी जनताके प्रति, जो उसकी लपेटमें आ गयी है, अपनी सहानुभूति व्यक्त 
करती हैँ । ब्रिटिश जनताने खतरा और विपत्तिके आगे जो वीरता और सहन- 
शीलता प्रदर्शित की हैँ उसकी कांग्रेसनन सराहना किये बिना नहीं रह सकते । वे 
अपने मनमें उन लछोगोंके प्रति कोई दुर्भावना नहीं रखते और न कांग्रेस अपनी 
सत्याग्रहकी भावनासे उनके विरुद्ध कोई ऐसा क़दम उठाना चाहती हैं जो कि 
उनमें एक व्यग्रता उत्पन्न करे । लेकिन अपने ऊपर €वतः लादे गये इस संयमको 
आत्म-विनाशका एक विस्तार नहीं समझना चाहिए । कांग्र सकी नीति अहिंसापर 
आधारित है । उस नीतिके अनुसरणके साथ कांग्रेस अपनी पूर्ण स्वाधीनताका 
आग्रह करेंगी । परन्तु जवतक जनताकी स्वाधीनताओंके परिरक्षणकी सीमा हो न 
लाघी जाय और जबतक वह आवश्यक ही न हो जाय तवतक कांग्र सकी इच्छा 
इन क्षणोंमें अहिसात्मक विरोध छेड़नेकी नहीं है । 

“कांग्र सकी अहिसाकी नीतिको लेकर कतिपय भ्रम उठ खड़े हुए हैं । पिछले 
प्रस्तावोंकी किन्‍्हीं बातोंके कारण भी सम्भव है कि भ्रम फैले हों। अखिल भारतीय 
कांग्रस समिति उनका निराकरण करती है और इस बातको पूरी तरहसे स्पष्ट 
कर देना चाहती हैँ कि उसकी अहिंसापर आधारित नीति यथावत्‌ चल रही है । 
यह समिति अहिंसाको नीति और उसके आचरणपर दृढ़ आस्था रखती हैं, 
न केवल स्वराज्यके इस संघर्षमें बल्कि स्वतंत्र भारतमें अधिकसे अधिक दूरीतक, 
वहाँतक, जहाँतक कि उसके लागू होनेकी सम्भावना हो सकती है |” 

गांधीजीने प्रतिनिधियोंको सम्बोधित करते हुए कहा : 

“इस प्रस्तावकी भाषा मुख्य रूपसे मेरी हँ। परन्तु कार्यसमितिने इसके 
आशयोंको भली भाँति समझकर ओर जान-बूझकर इन वाक्य-खण्डोंकों स्वीकार 
किया हैं । इसका परिणाम यह है कि यदि ब्रिटिश शासनकी ओरसे हमें यह 
सूचित किया जाता हे कि कांग्रंस अपना युद्ध-विरोधी प्रचार कर सकती हैं और 
जब सरकारके युद्धके प्रयास चल रहे हों तब अपनी असहयोगकी शिक्षा भी दे 
सकती है तो हम सविनय आज्ञा-भज़ नहीं करेंगे । 

“में जो कुछ भी चाहता हूँ उसे समभनेमें भूल नहीं होनी चाहिए। में 
यह चाहता हूँ कि मेरा व्यक्तित्व अक्षुणण रहे। यदि में उसको खो देता हूँ तो में 
भारतकी किसी सेवाके योग्य न रह जाऊँगा । तब में ब्रिटिश जनताके लिए उससे 
भी कम और मानवताके लिए सबसे कम उपयोगका होऊँगा । मेरी स्वाधीनता 

व्यक्तिगत सत्याग्रह 


वेसी है ज॑सी कि राष्ट्रकी स्वाधीनता । वह राष्ट्रीय स्वाधीनतासे वदलनेके योग्य 
हैं । में अपने लिए अपेक्षाकृत बड़ी स्वाबीनताका दावा नहीं करता इसलिए मेरी 
स्वाधीनता आप लोगोंकी स्वाधीनताके बराबर हैं और उससे किसी प्रकार भी 
बड़ी नहीं हैं । में यह अनुभव करता हूँ कि यदि मेरी स्वाधीनता दाँवपर लगी 
हुई है तो आपकी भी खतरेमें हैं । में यह दावा करता हूँ कि मुझको वम्बईकी 
सड़कोंपर घमनेंकी आज़ादी है और यह कहनेकी भी कि मुझको इस युद्धसे कोई 
प्रयोजन नहीं है; ओर इस भ्रातृवधसे भी जो कि इस समय यूरोपमें चर रहा 
है । में वीरताकी प्रशंसा करता हूँ लेकिन इस वीरतासे लाभ क्‍या है ? मुझे इस 
जड़ता और घोर अज्ञानको देखकर दुःख होता है । ये लोग यह भी नहीं जानते 
कि ये लोग लड़ किस लिए रहे हैं ? सागरोंके उस पार जो लड़ाई चल रही हें, 
उसे में इस दृष्टिसे देख रहा हूँ । मेरे लिए इस युद्धमें भाग लेना सम्भव नहीं हैं । 
में यह भी नहीं चाहता कि कांग्रेस इसमें भाग ले । 

“में इस युद्धमं केवल एक शान्ति-स्थापककी भूमिका निभाना चाहता हूँ । 
यदि अंग्रेजोंने स्वाधीनता दें देनेकी बुद्धिमानी की होती, केवल कांग्रेसको नहीं 
बल्कि सारे भारतको और यदि भारतके अन्य दलोंने हम लोगोंके साथ सहयोग 
किया होता तो आज हमने एक सुरूहकारका सम्मानपूर्ण स्थान पाया होता । यह 
मेरी एक महत्त्वाकांक्षा हे । लेकिन में यह जानता हूँ कि आज यह एक दिवा- 
स्वप्न हैं लेकिन कभी-कभी मनुष्य अपने दिवा-स्वप्नोंके सहारे भी जीता है । में 
भी अपने दिवा-स्वप्नोंके सहारे जीवित हूँ । में यह स्वप्न देखता हूँ कि संसार भले 
लोगोंसे भरा हुआ है । एक समाजवादीकी भापषामें समाजकी एक नयी रचना 
होगी और सारी चीज़ोंका एक नया क्रम होगा | में भी इस नयी व्यवस्थाका 
इच्छुक हूँ जो कि विश्वको आइचर्यचकित कर दे । 

“अपनी स्थितिको पूरी तरहसे स्पष्ट करनेके लिए में वाइसरायसे भेंट करने- 
की बात सोच रहा हूँ । हम लोग ऐसी कोई हालत पंदा नहीं करना चाहते जिसमें 
कि आप घबड़ा उठे और हम आपको आपके युद्ध-प्रयत्नोंसे भी दूर नहीं करना 
चाहते । अहिसाको समान रूपसे दृष्टिमें रखकर बिना किसी रुकावटके आप अपने 
रास्तेपर जाइए और हम अपने रास्तेपर चलते जाये । यदि जनताकों हम अपने 
साथ ले जाते हैं तो हमारे यहांके लोगोंकी ओरसे युद्धके प्रयासमें सहयोग देनेका 
प्रश्न नहीं उठता लेकिन इसके प्रतिकूल नेतिक दबावके अतिरिक्त अन्य किसी 
दबावको प्रयोगमें न लाकर यदि आप यह देखते हैं कि जनता युद्धके प्रयासमें 
आपको सहयोग दे रही हैँ तो हमें शिकायत करनेंका कोई मौक़ा नहीं होगा । 

खान अब्दुल ग़फ्फ़ार खाँ 


लेकिन हमारी आवाज़ भी सुनी जानी चाहिए, युद्धके प्रयत्नमें सहायता देनेसे 
मना करनेके लिए लोगोंको अपनी तर्क-शक्ति और अपनी बुद्धिका उपयोग करने 
देना चाहिए । शर्त यह है कि वे सब अहिसाको स्वीकार करते हों । और यह भी 
कि वें लोग जो कुछ कहें वह खुलकर कहें, गुप्त रूपसे नहीं । प्रत्येक व्यक्तिको यह 
स्वतन्त्रता होनी चाहिए कि वह अपनो कलूम या कापीके माध्यमसे अपने विचार 
व्यक्त कर सके । “हम साम्राज्यवादकी सहायता नहीं कर सकते । हम किसी 
( सत्त्वके ) अपहरणमें सहायता नहीं कर सकते । वाणी और लेखनका स्वातंत्र्य 
स्व॒राज्यका मूल आधार है । यदि मूठ आधार ही ख़तरेमें हैं तो आपको एक 
पत्थरकी रक्षाके लिए अपनी सारी शक्ति लगा देनो होगी । ईश्वर आपकी 
रक्षा करे !” 

दूसरे दिन उन्होंने पुनः प्रतिनिधियोंकों सम्बोधित किया । हिन्दू-मुस्लिम 
समस्याका उल्लेख करते हुए गांधीजीने कहा, “यदि हमने कलह और वेमनस्य 
ही इकट्ठा कर रखा हैं तो झगड़ोंको कौन रोक सकता हैं ? उस स्थितिमें तो हमें 
अराजकता और विप्लवतकके लिए तेयार रहना होगा । लेकिन हमको इस बात- 
का विश्वास होना चाहिए कि अहिसाका परिणाम विप्लवके रूपमें कभी नहों 
निकल सकता, लेकिन यदि किसी प्रकारसे अव्यवस्था फल जाती है तो वे क्षण 
हमारी अहिसाकी परीक्षाके होंगे। जिस हिसासे अहिसाका मुकावला होता हैं, 
वह जसे-जेसे बढ़ती जाती है, वेसे-वेंसे अहिसाका बल भी जोर पकड़ता जाता 
हैं । अहिसाका वल इसी प्रकारका हैँ । मुझे विश्वास है कि मेरी मृत्युसे पहले 
आप अहिसाके इस बलको प्राप्त कर छेंगे। में एक सन्देश देना चाहता हूँ और 
यह चाहता हूँ कि वह प्रत्येक मुसलमानके कानोंतक पहुँच जाय | यदि आठ 
करोड़ या इससे अधिक मुसलमान भारतकी आज़ादीका विरोध करते हैं तो वह 
उसे कभी प्राप्त नहीं हो सकती, लेकिन में तबतक यह विश्वास करनेको तेयार 
नहीं हूँ कि प्रत्येक मुसलमान आज़ादीका विरोधी है जबतक कि वालिग मुसलमानों 
का मत इस बातको सिद्ध नहों कर देता । उनको यह घोषित करने दीजिए कि 
उनकी इच्छित राजनीतिक मुक्ति हिन्दुओंसे अछूग है । भारत एक निर्धन देश है 
जिसमें हर एक स्थानपर हिन्दू, मुसछमान और अन्य जातियाँ साथ-साथ रहती 
हैं। उन्हें दो भागोंमं वाँद देता अराजकतासे भी बुरी स्थिति होगी । यह एक 
जीवित शरीरकी चीड़-फाड़ होगी जिसे कि सहन नहीं किया जा सकता, इसलिए 
नहीं कि में एक हिन्दू हूँ । में तो एक ऐसे मंचसे बोल रहा हुँ जो कि हिन्दू, मुसल- 
मान, पारसी और शेष सबका प्रतिनिधित्व करता हे । लेकिन में उनसे यह कहूँगा, 

व्यक्तिगत सत्याग्रह 

आप लोग हिन्दुस्तानके शरीरको चीरनेसे पहले मेरे शरीरकों चीर दीजिए । जो 
दो सो साल राज्य करनेवाले मुग़्लोंने भी नहीं किया, उसे आप नहीं करेंगे ।' जो 
कुछ मेंने मुसलमानोंके विषयमें कहा वह सिखोंपर भी समान रूपसे लागू होता 
हैं । यदि तीस लाख सिख भारतकी स्वाधीनताको रोकते हैं तो हम अहिसात्मक 
ढंगसे उनको रास्तेपर ले आयेंगे । अहिसाके बिना अहिसात्मक स्वराज्य प्राप्त 
नहीं किया जा सकता । विदेशी सत्ताके अस्तित्वके कारण हमारे मार्गमें और भी 
बहुत-सी वाधाएँ खड़ी हो गयी हैँ । लेकिन सम्प्रदायोंके वीच शान्ति वनाये रखने 
के लिए हमें अपनी सारी शक्ति लगा देनी होगी | इस्लामका अर्थ शान्ति हैं । 
यह शान्ति मुसलमानोंके लिए सीमित नहीं हो सकती । यह शान्ति सारे विश्वके 
लिए होगी ।* 

गांधीजीके पुनः नेतृत्व स्वीकार कर लेनेके लिए अखिल भारतीय कांग्रेस 
समितिने एक महत्त्वपूर्ण प्रस्ताव ७ के विरुद्ध १९२ मतोंसे पारित किया । खान 
अब्दुल ग़फ्फ़ार खाँने कार्यसमितिसे अपने त्यागपत्रको वापस ले लिया ताकि वें 
कांग्रेसकी प्रवृत्तियोंमें पूर्ववत्‌ भाग ले सके । उनकी गांधीजीके साथ बातचीत हो 
चुकी थी । पेशावर पहुंचकर उनको गांधीजोका निम्नलिखित पत्र मिला : 

“मुझे आशा हैँ कि वम्बईमें हम लोगोंके बीच जो बातचीत हुई थी, उसके 
सारको आपने ग्रहण कर लिया होगा । यदि ऐसा हो गया हैँ तो जिन मूल बातों 
को मैंने आपके सामने रखनेकी कोशिश की थी उनके संदभसे हर एक समस्या 
सुलझायी जा सकती है । हमें अपनी अहिंसा अपने बच्चों, बड़ों और पडोसियोंसे 
शुरू करनी होगी, हमें अपने मित्रों और पडोसियोंके तथाकथित दोपषोंको देखा- 
अनदेखा करना होगा, लेकिन अपने दोपोंके लिए हम अपनेको कभी क्षमा नहों 
करेंगे, तभी हम अपने-आपको सही मार्गपर ले जा सकेंगे और जसे ही हम कुछ 
ऊपर उठ, हमको अपने राजनीतिक सहयोगियोंके बीच अहिसाका अम्यास करना 
होगा । जिन लोगोंका हमसे मतभेद है उनके दृष्टिकोणको हमें देखना और समझना 
होगा । हमें उनके साथ अत्यंत धेर्यके साथ व्यवहार करना होगा । हमें उनको 
उनकी भूल समझानी होंगी और हम अपने दोषोंको भी मानेंगे । इसके बाद आगे 
चलकर हमको बड़े धीरज और बड़ी मुलायमियतके साथ उन राजत्तीतिक पार्टियों 
से व्यवहार करना होगा जिनकी नीतियाँ और सिद्धान्त हमसे भिन्न हैं । हमें उनकी 
आलोचनाको उनके सिद्धान्तोंकी दृष्टिसे देखना होगा और हमेशा यह याद रखना 
होगा कि हमारे और दूसरे लोगोंके बीचमें जितनी अधिक दूरी होगी, अहिसाको 
अपना काम करनेके लिए उतना ही बड़ा क्षेत्र मिलेगा । इन क्षेत्रोंमें अपनी इस 


४८९ 





े + + जनक >> आओ जन लक कान अननक- बे 3-० 


&.. ++ ७ २ अ#-+* स्ताक्रेनललकरन-कऋत॑े 4 ७ -_न्‍ऊ+ 


"| ७.2 2७9 शा आना नायक -+ स्क-# कक 





खान अब्दुल ग़फ्फार खाँ 


जाँच या परीक्षामें जब हम उत्तीर्ण हो जायेंगे केवल तभी हम उनके साथ व्यवहार 
करेंगे, जिनसे कि हम लड़ रहे हैं और जिन्होंने हमारे प्रति गम्भीर अन्याय 
किये हैं । 

“यही वह वात थी जो मेरे और आपके बीच हुई थी | दूसरी बात मेंने 
आपसे यह कही थी कि एक अहिसात्नती सोनेके घण्टोंको छोड़कर शेष समयमें 
अपनेको किसी-न-किसी उपयोगी कार्यमें व्यस्त रखेगा । रचनात्मक कार्यका उसके 
निकट वही महत्त्व होगा जो कि एक हिसक व्यक्तिके लिए अपने शरस्त्रोंका 
होता है ।” 

सितम्बरके अंतमें गांधीजीने शिमलामें वाइसरायसे भेंट की | लार्ड लिन- 
लिथगोने गांधीजीको वतलाया कि ग्रेट ब्रिटेनमें शान्तिवादियोंके साथ किस प्रकार 
का व्यवहार किया जाता हूँ । उन्होंने आगे कहा, “'में यह स्पष्ट रूपमे कह देना 
चाहता हूँ कि स्वयं भारतके हितोंकी दृष्टिसे यह सम्भव नहीं हो सकेगा; विशेष 
रूपसे युद्धका इन अति संकटकी घड़ियोंमें कि युद्ध-प्रयासोंमें हस्तक्षेप करनेकी 
बातसे सहमत हुआ जा सके । आपने जितनी अधिक वाणीकी स्वाधीनता चाही 
हैं, इसमें वह भी शामिल है ।” 

इसके उत्तरमें गांधीजी ने कहा : “यदि कांग्रेसको मरना ही पड़ेगा तो वह 
अपने विश्वासकी घोषणा करती हुई मरेंगी । यह बात दुर्भाग्यपूर्ण हें कि हम 
लोग बोलनेंकी आज्ञादीके एक भी मुद्देपर समझौता न कर संके । 

११ अक्तूबरको वर्धामें कार्य-समितिकी बठक हुई । उसमें गांधीजीने अपनी 
सविनय आज्ञाभंगकी योजनाकों खोला और उन लोगोंने स्थितिपर तीन दिनतक 
विचार-विमर्श किया । गांधीजीने सेवाग्रामसे एक वक्‍ृतव्य प्रसारित किया जिसमें 
उन्होंने कहा : 

“मेरी योजना केवल यह है कि विनोवा भावे द्वारा अमली काररवाई की 
जायगी और कुछ समयतक वह केवल उन्हींतक सीमित रखी जायगी । और चूँकि 
इसकी मर्यादा व्यक्तिगत सविनय अवज्ञा हैं और उसमें भी वह केवल उन्हींतक 
सीमित हे इसलिए केवल उनके द्वारा इस कार्यको सम्पन्न किया जायगा और 
प्रत्यक्ष या अप्रत्यक्ष रूपसे उसमें कोई अन्य व्यक्ति भाग न लेगा । इसका सम्बन्ध 
बोलनेकी स्वतन्त्रतासे हैँ इसलिए कुछ अंशमें जनता इसमें सम्मिलित हो 

जायगी लेकिन यह उसकी इच्छापर निर्भर हैं कि वह विनोबा भावेको सुने या 
न सुने । 

“परन्तु इसमें बहुत कुछ इस बातपर भी निर्भर होगा कि सरकार क्‍या 

व्यक्तिगत सत्याग्रह 

करना चाहती हं । सविनय आज्ञा-भंगकों व्यक्तियोंतत सीमित रखनेकी सारी 
कोशिशके वाद भी, और इस समय उसे केवल एक व्यक्तितक सीमित रखनेके 
बाद भी वह विनोबा भावेके भाषणकों सुनना अथवा उनके द्वारा लिखी गयी 
किसी चीज़को पढ़ना अपराध करार दे सकती हैं और इस प्रकार तत्काल एक 
संकटकी स्थिति उत्पन्न कर सकती हैं । विनोबा भावेके साथ मैंने अनेक प्रकारकी 
योजनाओंपर बातचीत की हैं। और हम अनावश्यक मतभेद और जोखिमको 
टालना चाहते हैं । मेरा विचार यह हैं कि सारी काररवाई इतने कड़े अहिसात्मक 
ढंगसे की जाय जितनी कि मनुष्यसे सम्भव हो सकती हैं । एक व्यक्तिको हिसा, 
चाहे वह प्रच्छन्न हो या प्रकट, एक निश्चित सीमासे बाहर नहीं जा सकती परन्तु 
उस सीमामें वह प्रभावपूर्ण हागी । जिनका अहिसामें विश्वास नहीं है उनके द्वारा 
एक व्यक्तिकी अहिसात्मक कार्यवाहीका तिरस्कार हो सकता है या उसका उपहास 
हो सकता हैँ । वास्तवमें जहाँ एक निश्चित हिसात्मक कार्यका प्रभाव अंकगणित 
की नियम संख्याकी भाँति कम किया जा सकता हूँ वहाँ एक अहिसात्मक क्रियाका 
प्रभाव सारी गणनाको एक चुनोती देता हैँ । यह देखा गया हे कि उसने बहुतोंको 
ग़लत साबित कर दिया हैं और उसे ढठोकसे न समझ सकनेके कारण वे लोग 
संकटमें पड़ गये हैं । में बिना मिलावटकी अहिंसाका उदाहरण कबतक पेश कर 
सक्‌ गा, यह देखना हैं ।''''''' 

१७ अक्तूबर १९४० को श्री विनोवा भावेने वर्धाके निकटवर्ती गाँव पौनार- 
में एक युद्ध-विरोधी भाषणके द्वारा, पवित्रता और गाम्भीयंके साथ व्यक्तिगत 
सत्याग्रहका उद्घाटन किया । इसके बाद वे तीन दिनतक एक गाँवसे दूसरे गाँव- 
तक घूमते रहें और भाषण करते रहे । २१ अगस्तकों उनको गिरफ्तार कर लिया 
गया और उनको तीन मासका कारावास दंड सुना दिया गया । 

सरकारने समाचार-पत्रोंको कड़ी हिदायत दी कि वे विनोबा भावेकी गति- 
विधियोंके सम्बन्धरमें कोई प्रचार-कार्य न करें। १८ अक्तृवरको 'हरिजन' के 
सम्पादककों एक नोटिस मिली जिसमें उसको यह सलाह दी गयी थी कि वह 
मुख्य प्रस सलाहकार ( चीफ़ प्रेस एडवाइज़र ) की पूर्व अनुमतिके बिना सत्याग्रह 
या उसकी परवर्ती बढ़ी हुई स्थिति सम्बन्धी किसी घटनाका विवरण प्रकाशित 
न करे। 

७ सितम्बरके 'हरिजन' में मोटे अक्षरोंमें पाठकोंसे विदा मांगी गयी और 
उनसे 'नमस्कार' कर लिया गया । गांधीजीने लिखा : “प्रति सप्ताह मे आपके 
साथ जो बातचीत कर लिया करता था, वह अब न कर सकूँगा । आप भी मेरी 

खान अब्दुल ग़फ्फ़ार खाँ 


एँं ७, ७. 


वार्ताओंसे चक जायेंगे । मेरी वार्ताएँ मेरे गहनतम विचारोंका एक विश्वस्त लेखा 
हैं और उसीमें उनका मूल्य निहित है । एक रुँबे हुए वातावरणमें इस प्रकारकी 
अभिव्यक्ति सम्भव नहीं है । मेरी इच्छा सविनय आज्ञा-भंग छेड़नेकी नहीं हे । 
अब में मुक्त रूपसे नहीं लिख सकूँगा । सत्याग्रहके एक कत्तकि रूपमें केवल अनु- 
मति मिलने योग्य विषय, जेसे रचनात्मक कार्यक्रमपर विचार लिख सकनेके लिए 
में अपनो मान्यताओंके साथ अपनी अन्त रात्माको नहीं दवा सकता । यह तो वेसी 
ही बात होगी कि सिरको छोड़कर पूंछको पकड़ लिया जाय । मेरे निकट सम्पूर्ण 
कार्यक्रम अहिंसाकी एक अभिव्यक्ति हैं । यदि में अहिसाकी व्याख्या न कर सक्‌ 
तो मेरे लिए यह स्वयंको अस्वीकार करना होगा क्‍योंकि इसका अर्थ यह होगा कि 
मेंने अध्यादेशके आगे अपनेको समर्पित कर दिया । इसलिए जबतक यह चुनौती 
चल रही हैं तबतक पत्रोंका प्रकाशन स्थगित ही रहेगा । उसमें उस चुनोतीके 
आगे एक सत्याग्रहीका सम्मानपूर्ण विरोध निहित है । 

श्रो विनोवा भावेके सत्याग्रहके समाचारकों देनेके वाद खान अब्दुल ग़पफ़ार 
खाँके 'पख्तृन' का प्रकाशन भी स्थगित कर दिया गया । 

विनोबाजीके बाद पं० जवाहरलाल नेहरूने अपनेको दूसरे स्वयंसेवकके रूपमें 
पेश किया । नियमके अनुसार उनको अधिकारियोंको सूचना देनेके पश्चात्‌ ७ 
नवम्बरको अपना सत्याग्रह प्रारम्भ करना था लेकिन वे ३१ अक्तूबरको उस समय 
एक रेलवे स्टेशनपर गिरफ्तार कर लिये गये जब कि गांधीजीसे मिलनेके वाद वे 
वर्धासे लोट रहें थे | गांघीजीने अपने एक पत्रमें सरदार पटेलको लिखा : “इस 
समय केवल उन्हीं लोगोंको जेल जाना है, जिन्हें मेंनें चुना है। यदि सरकार 
मुझको गिरफ्तार नहीं करना चाहती तो में शेष सबको; सरकार उनमेंसे अधिकसे 
अधिक जितने लोग चाहती हो, भेज दूँगा । यदि मेरी गिरफ्तारी हो जाती है तो 
ईश्वर इस आन्दोलनको निर्देश करेगा ।” 

नवम्बरके मध्यमें एक अभियान शुरू हुआ जिसको कि गांधीजी ने प्रतिनिधियों 
का सत्याग्रह" कहा । इसमें कांग्रेस कार्ससमिति, अखिल भारतीय कांग्रेस समिति 
ओर केन्द्रीय तथा विधान-मंडलोंमेंसे स्वयंसेवक चुने गये । बहुतसे कांग्र सजन, 
जिनमें काफ़ी भूतपूर्व मंत्री भी शामिल थे, सड़कोंपर निकल आये । उन्होंने नारे 
लगाये । उन्हें गिरफ्तार कर लिया गया और उनको एक वर्ष या इससे अधिक 
अवधिका कारावास दण्ड दे दिया गया । सरदार पटेलने सरकारको अपने सत्या- 
ग्रहकी सूचना भेज दी थी। उनको १७ नवम्वरको गिरफ्तार कर लिया गया 
और भारत सुरक्षा काननके अन्तर्गत उनके ऊपर रोक लगा दी गयी। कांग्र सके 

अध्यक्ष मोलाना आजादको नववर्ष दिवसके सायंकाल बन्दी कर लिया गया। 
उनको अठारह महांने कंदकी सज़ा दी गयी । एक-एक करके कांग्र सके सारे प्रमख 
नेता गिरफ्तार कर लिये गये । 

सेकड़ों सत्याग्रहियोंने इन शव्दोंको साथ-साथ दुहराया, “जन या घनसे ब्रिटिश 
युद्ध-प्रयासमें सहायता देना एक ग़रूत चीज़ है । सही चीज़ यह है कि सविनय 
आज्ञा-भंगके जरिये सारे युद्धोंका विरोध किया जाय । सन्‌ १९४१ के जनवरी 
मासतक चालानोंकी संख्या बढ़कर रूगभग २,२५० हो गयी । इनमें ऐसे भी 
काफ़ी मामले थे जिनमें कारावास दण्डकी जगह जुर्मानेंकी सजा दी गयी थी। 
हर एक प्रदेश, दूसरे प्रदेशसे दो वातोंमें भिन्न था---आन्दोलूनका विस्तार और 
उसको संचालित करनेका ढंग | संयक्त प्रदेशमें आन्दोलनका सबसे अधिक ज़ोर 
था और कुल संख्याकी लगभग आधी गिरफ्तारियाँ वहीं हुई थीं। इस आन्दोलन 
में पश्चिमोत्तर सीमा-प्रदेश सवसे कम प्रभावित हुआ था यद्यपि खान अब्दुल 
ग़पफ़ार खाँ वहां काफ़ी सक्रिय थे । डा० खान साहबको पुलिस द्वारा पकड़ लिया 
गया और उनको अपने घर ले जाया गया । वच्जालमें अधिकांश सत्याग्रहियोंको 
खुला घूमनें दिया गया । २७ जनवरी १९४१ को यह सनसनीखेज ख़बर प्रसारित 
हुई कि श्री सुभाषचन्द्र बोस, अपने घरसे, जहाँ कि पुलिस उनकी वराबर निगरानी 
रख रही थी, सहसा गायब हो गये हैं । 

सन्‌ १९४१ के अप्रल महीनेमें कांग्र सके साधारण सदस्योंकी भी स्वयंसेवकों 
में भर्ती कर ली गयी । इसका फल यह हुआ कि सत्याग्रहियोंकी संख्या एकदम 
बढ़ गयी । गर्मके बीचतक २०,००० से भी अधिक चालान किये जा चुके थे । 
एक समय १४,००० से भी अधिक सत्याग्रही जेलमें थे । 

भारतके सभी दलोंने इस राजनीतिक गतिरोधका प्रवक विरोध किया । सर 
तेजबहादुर सप्र्ने इस वातकी भरसक चेष्टा को कि कांग्र स और मुस्लिम लीगके 
बीच एक समझौता हो जाय लेकिन मि० जिनाका रुख बहुत कड़ा था। मि० 
जिनाने सत्याग्रहके इस अभियानको कांग्रे सकी मांगें स्वीकार करनेके लिए ब्रिटिश 
सरकारपर डाले गये एक दबावकी संज्ञा दी । गांधीजीने श्री सप्र्से शिकायत करते 
हुए कहा : “मेरा अपना खयाल यह हैँ कि मि० जिनां तवतक कोई समझौता 
नहीं करना चाहते जबतक कि वें मुस्लिम लीगकी स्थितिको इतना ठोस नहीं बना 
लेते कि वे शासकोंके सहित सभी सम्बन्धित राजनीतिक दलोंसे अपनी शर्तें 
मनवा सके । 


जून महीनेके मध्यमें, जब कि जर्मनीनें सोवियत रूसपर आक्रमण किया, 
४९२ 

खान अब्दुल ग़फ्फ़ार खाँ 

अन्तर्राष्ट्रीय स्थितिम एक अपेक्षित परिवर्तन आ गया । जुलाईमें वाइसरायको 
कार्यकारी परिषद्के विस्तार और राष्ट्रीय सुरक्षा परिपद्के गठनकी घोषणा कर 
दी गयी । 

दिसम्बर १९४१ में यह अत्यन्त स्पष्ट हो गया कि भारतकी राजनीतिक 
स्थितिको सुधारनेके लिए अविलम्ब कुछ निश्चित क़दम उठाने आवश्यक हैं । 
जर्मनी सोवियत रूसमें बड़ी दृढ़ताके साथ बढ़ता जा रहा था और जापानने हिन्द- 
तीनमे अपनी स्थितिको काफ़ी मज़बूत बना लिया था | वह युद्धके महासागरमें 
अन्तिम गोता लगानेकी तैयारियाँ कर रहा था । भारतके विशाल साथनों और 
जन-शक्तिको यद्धके कार्यमे प्रवृत्त करना एक तात्कालिक सेनिक आवश्यकता वन 
गया था | ३ दिसम्बरको ब्रिटिश सरकारने समझौोतेकी ओर एक इशारा किया : 

“भारत सरकार इस उत्तरदायी, दुढ संकल्पपर विश्वास करती है कि जब- 
तक विजय नहीं मिल जाती तबतक उसे यद्ध-प्रयासमें निरन्तर सहायता दी 
जायगी । वह इस निष्कर्पपर पहुँची है कि सविनय आज्ञाभंगकारियोंकों, जिनका 
अपराध औपचारिक या प्रतीकात्मक ढंगका रहा हैँ, रिहा किया जा सकता है । 
इनमें पंडित नेहरू और मौलाना आज़ाद भी शामिल हैं ।” 

महात्मा गांधीने लिखा : “जहाँतक मेरा सम्बन्ध है, यह मेरे मनकी वीणाके 
एक भी तारको झंकृत न कर सका और न मेरे निकट कोई क़द्र ही पा सका । 
भारत जिस स्वाधीनताको भोग रहा है वह एक गुलामकी आज़ादी है, एक वरा- 
वरीके आदमीकी नहीं जिसे कि दूसरे शब्दोंमें पूर्ण स्वतन्त्रता कहा जाता है । यदि 
भारत सरकार इस उत्तरदायी, दृढ़ संकल्पपर विश्वास करती है कि जबतक उसे 
विजय नहीं मिल जाती तबतक उसे युद्ध-प्रयासमें निरन्तर सहायता दी जायगी 
तो इसका तकयुक्त निष्कर्ष यह हैं कि शासनको सविनय अवज्ञाके बन्दियोंको, जो 
कि उसके रास्तेमें एक बाधा खड़ी करते हैं, अपनी निगरानीमें ही रखना चाहिए। 
ऐसी स्थितिमें में इस रिहाईका यह अर्थ निकाल सकता हूँ कि सरकार स्वयं अप- 
नाये गये जेलके एकान्तमें कंदियोंके मनके परिवर्तनकी आशा कर रही है । मैं यह 
आशा करता हूँ कि सरकारका यह भ्रमजाल शीघ्र ही टूट जायगा । 

खान अब्दुल ग़फ्फ़ार खाँके रचनात्मक कार्यकी सराहना करते हुए गांधीजी- 
ने निम्नलिखित वक्तव्य जारी किया : 

“इस अमानुषिक अग्निकाण्डमें, जो कि शस्त्रोंमें विश्वास रखनेवाली विश्व- 
शक्तियोंको अपनेमें लपेटे हे, यह विचार मात्र मनको स्वस्थ करता है और उसे 
ऊँचा उठाता हैँ कि यहाँ बादशाह ख़ान ज॑ंसे लोग मौजूद हैं! ये विश्व-शक्तियाँ 

व्यक्तिगत सत्याग्रह 
तो यह भी नहीं जानतीं कि वे किस लिए लड़ रही हैं ? वादग्ाह खान, जो कि 
खुदाई खिदमतगारोंमें पहले व्यक्ति हैं, शांतिके हेतुको लेकर कार्य कर रहें हैं और 
स्वाधीनताके आन्दोलनमें भाग लेनेके लिए अपनेको अहिसात्मक साथनो द्वारा 
सज्जित कर रहे हैं, ताकि वे अपना अधिकसे अधिक प्रभाव डाल सकें । 

“उनका अहिंसापर अडिग विश्वास हैँ, हालाँकि उसकी सभी मंशा उनके 
आगे अभी स्पष्ट नहीं है। खुदाई खिदमतगारोंको अहिसात्मक प्रशिक्षण देनेके 
लिए वे पिछले कुछ मासोंसे छोटे-छोटे शिविर चला लेकिन नवम्बरके 
तीसरे सप्ताहमें उन्होंने एक बड़े शिविरका आयोजन किया जिसमे उन्होंने पजाव, 
कश्मीर और वलचिस्तानसे अपने पड़ोसी कार्यकर्त्ताओंको आमंत्रित किया | चरखा 
एक आवश्यक क्रिया-कलाप था । वहाँ नित्य ३०० से भी अधिक चक्र घूम-घुमकर 
अपना कार्य करते थे । उन लोगोंको धनुष-तकलीसे भी परिचित कराया गया । 
वह सब लोगोंकों बेहद पसन्द आयी । इसके दो कारण हैं, एक तो वह सस्ती 
पड़ती हैँ और दूसरे किसी भी गाँवमें उसे वड़ी आसानीके साथ तैयार किया जा 
सकता हैं । स्वयंसेवकोंने आस-पासके गाँवोंमें सफाईका काम किया । उन छागोंके 
लिए व्याख्यानोंका भी आयोजन किया गया था। इन भाषणोंमें अहिसाका अर्थ 
स्पष्ट किया गया था और य॒द्धमें भाग न लेनेकी आवश्यकता बतलायी गयी थी । 

“शिविरमें पारित एक प्रस्तावमें कवाइली छोगोंसे यह अपील की गयी थी 
कि वे अहिंसक वनकर शान्तिपरर्ण जीवन बितायें | इस प्रस्तावकी प्रतियाँ उन 
कबाइली लोगोंमें बांटनेके लिए छापी गयी थीं जो कि ब्रिटिश इलाकेमें आ 
गये थे । 

“गाँवोंमें स्वच्छताका कार्य पूर्ण व्यवस्थित ढंगसे किया गया। स्वयंसेवक 
अपनी-अपनी झाड़ लेकर कई टोल्योंमें बट गये । उन्होंने पुलिस थानोंको भी 
सफ़ाई करनेसे नहीं छोड़ा । वहाँके अधिकारियोंने स्वयंसेवकोंकी सेवाकों आभार 
सहित स्वीकार किया । 

“इस प्रकार सात दिनतक: १६ नवम्वरसे २२ नवम्वरतक यह शिविर 
चलता रहा । उनमें वीस हिन्दू और दो महिलाएँ भी थीं | बादशाह खानने मुझे 
लिखा था कि यदि में आवश्यक समझ तो किसीको शिविरमें भेज दूँ । उनका 
मतलब शिक्षकोंसे था। जिनको में उन्हें पूर्ण सन्‍्तोष दे सकने योग्य व्यक्ति सम- 
झता था, ऐसे दो आदमी मेंने उनके पास भेज दिये। यद्यपि बादशाह खान 
बीमार थे फिर भी उन्होंने प्रत्येक क्रिया-कलापमें भाग लिया । शिविर बहुत सादे 
ढंगसे आयोजित किया गया था। वहाँ नोकर नहीं थे। एक डाक्टरने अपनी 

इच्छासे शिविरको अपनी सेवाएँ अपित कीं जो कि वहुत ही उपयोगी सिद्ध हुई । 
बहुतसे लोग मलेरियासे बीमार पड़ गये थे । सरकारकी ओरसे भी कुछ दवाइयों- 
के साथ एक डाक्टर भेजा गया था । 

“शिविरमें भोजनकी व्यवस्था इस प्रकार रखी गयी थी : प्रातः ७-४५ पर 
चाय और नान, दोपहरको वारह बजे दाल और सब्जीके साथ गेहूँ और मक्‍का- 
की रोटी और शामको ७ बजे भी वही । 

“शिविरमें परे सीमाप्रांसो लगभग ५०० प्रतिनिधि और अतिथि एकत्रित 
हुए थे । उनको छोटे-छोटे तम्बुओंमें ठहराया गया था जिनमें बगलके पर्द नहीं थे । 
इस शिविरको चलानेमें लगभग १५०० रुपये खर्च हुए। कांग्रेसजन और अन्य लोग 
इस शिविरकी सादगी, मितव्ययिता और व्यवस्थाका लाभदायक अनुकरण कर 
सकते हैं ।' 

चोदह मासकी अवधिमें २५,००० से भी अधिक सत्याग्रहियोंने जेंलू-यात्रा 
को । ४ दिसम्वर १९४१ को भारतभरमें समस्त सत्याग्रहियोंकों रिहा कर 
दिया गया । 

गांधीजी ने कहा : “सवको यह जान लेना चाहिए कि किन्हीं वाह्य आधा रों- 
पर मुझको सविनय आज्ञा-भंग स्थगित करनेका कोई अधिकार नहीं है । यह कार्य 
केवल कांग्रेस कर सकती हैं । व्यक्तिगत रूपसे मेरे आगे पसनन्‍्दगीका कोई प्रश्न 
नहीं है । मैने संकटके इस क्षणमें शांतिकी शपथ ग्रहण को है और इस नाते अपने 
युद्ध विरोधो कार्यकों स्थगित करना स्वयंको अस्वीकार करना होगा । भले ही 
हमें ग़लत समझा जाय या हमारे ऊपर बड़ेसे वड़ा संकट आये, उन सव लोगोंके 
लिए, जो मेरे ढंगसे सोचते हैं, यही उचित होगा कि हम अपने विश्वासको अपने 
कार्यके द्वारा व्यक्त करें | हम यह आशा करें कि जिस रक्त-स्नानने मानवकों 
उसके सबसे निचले स्तरतक उतार दिया है, उससे बचनेक्रे लिए युद्ध करनेवाली 
सारी शक्तियोंकों अन्तमें हमारे ही रास्तेपर आना होगा । 

२३ दिसम्बर १९४३ को वारडोलीमें, जहाँ कि गांधीजी विश्राम कर रहे थे, 
कार्यंसमितिकी बैठक हुई । पिछली बैठककों हुए एक वर्षसे भी अधिक समय 
वीत चुका था । इस अवधिमें स्थितिनें बढ़कर जो रूप ले लिया था, उसपर 
विचार-विनिमय करनेके लिए इस बैठककों बुलाया गया था। जापानके युद्धके 
सागरमें उतर आनेसे एक संकटकालोन स्थिति उत्पन्न हो गयी थी और कार्य- 
समितिके लछिए इस आपत्कालीन स्थितिको एक यथार्थवादी दृष्टिकोणसे देखना 
जरूरी हो गया था । एक सप्ताहक्रे विचार-विनिमयके पद्चात कार्यसमितिके सदस्य 
इस निर्णयपर पहुँचे : 

“ब्रिटिश शासनके प्रति भारतमें एक विरोध और अविश्वासकी पृष्ठभूमि वन 
चुकी है और भविष्यके दूरगामी आश्वासन भी इस पृष्ठ-भूमिको बदल सकमेंमें 
समर्थ नहीं हैं । भारतीय जनता अपनी अन्‍्त:प्रेरणासे या स्वेच्छासे उस अहंकारी 
साम्राज्यवादको सहायता नहीं दे सकती है जो कि फासिस्ट प्राधिकारवादसे भिन्न 
नहीं है । इसलिए समितिकी यह राय है कि अखिल भारतीय कांग्रेस कमेटीका 
वह प्रस्ताव अपनी जगह स्थिर है जो कि १६ सितम्वर १९४० को बम्बईमें 
पारित हुआ था । वह अब भी कांग्र सकी नीतिको यथावत्‌ प्रकट करता है ।' 

कार्यसमितिने रचनात्मक कार्यक्रमके महत्त्वपर बल दिया और गांचीके नेतृत्व 
के प्रति एक आदरपूर्ण आस्था प्रकट की | देशने रचनात्मक कार्यक्रमकी जिस 
ढंगसे क़द्रदानी की थी, उसपर उसने एक संतोष व्यक्त किया । छेकिन गांधीजी 
अब नेता नहीं रह गये थे। उन्होंने राष्ट्रपति मौलाना आज़ादको अपने एक 
पत्रमें लिखा : 

“विचार-विनिमयके बीच मेने यह पाया कि वम्बईके प्रस्तातक्ी व्याख्या 
करते हुए मुझसे एक गम्भीर भूल हो गयी है। मैंने उसकी इस अर्थमें व्याख्या की 
थी कि कांग्रंस अहिसाके आधारपर इस युद्धमें बा और युद्धमें शामिरू होनेसे 
इनकार कर रही हैँ । मुझे यह देखकर अत्यंत आइचर्य हुआ कि अधिकांश सदस्य 
मेरी इस व्याख्यासे सहमत नहीं हैं । उनकी राय यह हैं कि यह विरोध अहिसाके 
आधारपर नहीं होता चाहिए | बम्बईके प्रस्तावकों पुनः पढ़नेके पश्चात्‌ मेंने यह 

खान अब्दुल ग़फ़्फार खां 


देखा कि युद्धसे भिन्न राय रखनेवाले सदस्य सही हैं और मैंने उस प्रस्तावमें जो 
आशय देखा, वह वास्तवमें उसमें नहीं हैं। इस भूलको जान लेनेके बाद मेरे 
लिए यह असम्भव हो गया हैं कि में युद्धके सन्दर्भमें कांग्रेसके विरोधके इस संघर्ष- 
का नेतृत्व कर सकूँ; उस आधारपर जिसके लिए अहिंसा आवश्यक नहीं हैँ । 
उदाहरणके लिए में स्वयं किसी दुर्भावनाके आधारपर युद्धमें ग्रेट ब्रिटेनका विरोध 
नहीं कर सकता । प्रस्तावके अनुसार ग्रेट ब्रिटेनको युद्धके प्रयासमें साधनोंका सह- 
योग दिया जा सकता हैं लेकिन इस मल्यपर कि वह भारतको स्वाधीनता देनेका 
एक निश्चित आश्वासन दे । यदि मेरा यही दृष्टिकोण होता तो में स्वतंत्रता पानेके 
लिए हिसाके प्रयोगपर विश्वास करता और इतनेपर भी, स्वाधीनताकी कीमत 
पानेपर भी यदि में युद्धके प्रयासमें भाग लेनेसे इनकार कर देता तो यह मेरा एक 
देशभक्तिहीन आचरण होता और में उसके लिए अपनेको अपराधी समझता । 
मेरा यह एक निश्चित विश्वास हैं कि केवल अहिसा ही भारत और विदश्वको इस 
आत्म-विनाशसे वचा सकती है । में अकेला रह' जाता या कोई संस्था या व्यक्ति 
मुझको सहायता देता, में अपने मिशनकों अवश्य ही चालू रखता । इस लिए क्रपया 
मुझे ज़िम्मेंदारीसे मुक्त कीजिए जो कि बम्बईके प्रस्ताव द्वारा मुझपर डाली गयी 
हैं| में सारे युद्धोंके खिलाफ़ वाणीकी स्वतंत्रताके लिए अवश्य ही सविनय आज्ञा- 
भंग करूँगा। मेरे साथ ऐसे कांग्रेसजन और अन्य व्यक्ति होंगे जिनको कि मैं चुनूंगा । 
वे अहिसापर आस्था रखनेवाले व्यक्ति होंगे और उसको सारी निर्धारित शर्तोको 
स्वीकार करनेंको स्वेच्छापूर्वक तैयार होंगे ।' 

बारडोलीके प्रस्तावपर टिप्पणी करते हुए खान अब्दुल ग़पफ़ार खाँने कहा, 
“मुझको यह मान लेना चाहिए कि में एक राजनीतिज्ञ नहीं हूँ। में कानूनी बातोंको 
भी नहीं समझता । कूटनीतिके बारेमें में कुछ भी नहीं जानता । में कार्यसमितिमें 
हूँ क्योंकि मेरे दोस्त मुझे इसमें चाहते हैं । में भारतकी स्वाधीनता चाहता हूँ और 
मेरे निकट अहिसा एक नीति नहीं बल्कि एक शाइवत धर्म है । मेरे विचारसे यह 
एक अकेला धर्म हैं जो पठानोंकी गुलामी और आत्म-विनाशसे रक्षा करेगा । मेरे 
निकट सक्रिय अहिंसा भारतकी मुक्तिकी कुंजी हे, इसलिए मेरे लिए इस युद्धमें 
या किसी भी युद्धमें भाग लेनेका कोई प्रश्न नहीं हैं |” 

बम्बईकी एक सार्वजनिक सभाको सम्बोधित करते हुए ख़ान अब्दुल ग़फ्फ़ार 
खाँने बारडोलीके प्रस्तावका उल्लेख किया और सक्रिय अहिसाके मूलभूत सिद्धांतों- 
को स्पष्ट किया । उन्होंने कहा कि “अहिसाका आप लोगोंको तभी ज्ञान हो सकता 
है जब कि आप यह समझ ले कि हिंसक बलके लिए जितने उपकरण, जितना 

अनुशासन ओर जितना प्रशिक्षण आवश्यक हैं उतना ही अहिसात्मक बलके लिए 
भी अनिवार्य हैं। अहिसाका मार्ग मानवताका मार्ग और मानवकी स्वतंत्रताका 
मार्ग हैं। खान अब्दुल ग़फ्फ़ार खाँने लोगोंसे यह अपेक्षा की कि वे इस दृष्टिसे 
अहिसाके सम्बन्धमें विचार करेंगे और इस हिसाथुक्त विश्वमें अपना व्यान इस 
विषयपर केन्द्रित करेंगे। कोई भी अपने विचारोंमें हिसा रखते हुए अहिसाको 
कार्यरूपमें ग्रहण नहीं कर सकता । यह सोचना ही गलत होगा कि हम हिसात्मक 
साधनोंका आश्रय लेकर एक ऐसे समाजकी स्थापना कर सकेंगे जो कि अहिसापर 
आधारित होगा । क्योंकि हिसा, हिसाको ही जन्म देती हैं ।' 

'वॉम्वे क्रॉनिकल' के पत्र-प्रतिनिधिने जब उनसे भेंट की तब उन्होंने कहा : 
“पश्चिमोत्तर सीमा-प्रान्तके देहाती क्षेत्रोंमे, जहाँ कि वलिछ्ठ पठान बसते हैं, कांग्रेस- 
ने अहिसा और चरखेके सन्देशको प्रसारित किया हैं। इसके कारण उन लोगोंमें 
वड़ी तेज़ीके साथ एक परिवर्तत आ रहा है। खुदाई खिदमतगार और विशेषतया 
जिरगा समितियोंके प्रशिक्षित कार्यकर्ता दूरवर्ती गाँवोंमें भी इस सन्देशको प्रसारित 
कर रहे हैं । जिरगा समितियाँ वास्तवमें कांग्रेस समितियाँ ही हैं जो केवल नामकी 
दृष्टिसे अलग हैं । चरखेका उन देहाती क्षेत्रोंके किसानों द्वारा विशेष रूपसे स्वागत 
हुआ है जिसमें नहरोंके अभावमें सालमें नो महीनेतक खेतीका काम ठप-सा पड़ा 
रहता है । उन क्षेत्रोंमे भी, जहाँ कि नहरके जलकी पर्याप्त सुविधाएँ हैं ओर जहाँ 
किसान खेतीके कार्यमे सालके अधिकांश समय व्यस्त रहता है, अतिरिक्त आयके 
एक साधनके रूपमें चरखेका स्वागत हुआ है ।* 

खुदाई खिदमतगार और अन्य कार्यकर्ता ग्रामीणोंको केवल चरखेका उपयोग 
ही नहीं वतलाते थे वल्कि उनको स्वच्छ रहनेकी शिक्षा भी देते थे। वे उन्हें 
विश्वकी घटनाएँ बतलाते थे ताकि उनमें एक जागति आ जाय । 

कांग्रेंसके रचनात्मक कार्यक्रमको लोकप्रिय वनानेके लिए, यह महान्‌ आन्दो- 
लन सीमा-प्रान्तमें कुछ वर्ष पूर्व ही प्रारम्भ किया गया था परन्तु अबसे लूगभग 
तीन वर्ष पहले, जबसे विशेष रूपसे चुने हुए कांग्रेसजनोंके ग्रामोत्थानके प्रशिक्षण- 
की योजना प्रारम्भ हुई, इसे विशेष महत्त्व प्राप्त हुआ । कांग्रेस संस्थाके सेकड़ों 
कार्यकर्ता शिविरोंमें प्रशिक्षण प्राप्त करनेके पदचात्‌ गाँवोंमें गये और वे प्रदेशभरमें 
फंल गये । 
इन शिविरोंका उद्देश्य कार्यकर्ताओंकों उस कार्यका एक स्पष्ट और व्यावहारिक 
ज्ञान कराना था जिसकी कि उनसे गाँववालोंके बीचमें अपेक्षा की जाती थी। 
गाँवोंमें सेकड़ों प्रशिक्षण-केन्द्र खुल गये । शिविरोंकी तीन श्रेणियाँ थीं--तालुका 

खान अब्दुल ग़पफ़ार खाँ 


शिविर, ज़िला शिविर और प्रदेश शिविर । प्रत्येक तालुका शिविरमें ७०, प्रत्येक 
ज़िला शिविरमें लगभग २०० और प्रत्येक प्रदेश शिविरमें लगभग ५०० कार्य- 
कर्त्ताओंको प्रवेश दिया गया था । प्रशिक्षणका यह कोर्स एक सप्ताहतक चलता 
था । इसके पद्चात्‌ कार्यकर्त्ताओंको अलग-अरूग शिविरोंमें भेज दिया जाता था, 
जहाँ कि वे अवेतनिक रूपसे सेवा-कार्य करते थे । 

खान अब्दुल ग़फ्फ़ार खाँसे प्रश्न किया गया कि इतने विशाल संगठनका क्‍या 
कोई कोष भ्री रहता था ? उन्होंने उत्तर दिया कि वास्तवम उनके यहाँ कोष या 
फण्ड ज॑ंसी कोई चीज़ न थी। प्रत्येक शिविरका खर्च खुदाई खिदमतगार और 
शिविरके अन्य कार्यकर्त्ता वर्दाश्त करते थे । प्रान्तके धनी वर्गके व्यक्ति, चाहे वे 
हिन्दू हों या मुसछमान, यहाँतक कि वौद्धिक वर्गके छोग भी देश-हितकी इन 
प्रवृत्तियोंमें कोई दिलचस्पी नहीं रखते थे । 

प्रशिक्षणके लिए स्वयंसेवकोंका चुनाव बड़ी सावधानीके साथ किया जाता 
था । उनके लिए नियमित रूपसे चर्खा कातना आवश्यक था। जिस आन्दोलनमें 
वे भाग लेने जा रहे थे, उसके सिद्धान्तोंकी समझनेके लिए उनके लिए अहिसा- 
पर सच्चा विश्वास होना आवश्यक था । एक स्वयंसेवकके नाते उनसे यह अपेक्षा 
भी की जाती थी कि वे गाँवोंमें सफ़ाईका कार्य करेंगे, गाँववालोंको स्वच्छताके 
तरीक़ बतलायेंगे, घर-घर जाकर कताईकी शिक्षा देंगे, अपने दैनिक जीवनमें 
अहिसाका अभ्यास करेंगे और गाँववालोंको भी अहिसाके सिद्धांत समझायेंगे । 

“बहुत तड़के ही स्नानादिके पश्चात्‌, प्रार्थनाके साथ शिविरका दैनिक जीवन 
प्रारम्भ हो जाता था । सबसे पहले हाज़िरों ली जाती थी। जो स्वयंसेवक हा ज़िरी- 
के समय अनुपस्थित होता था, उसको इसके लिए दण्ड दिया जाता था । यह दण्ड 
अतिरिक्त कताईके रूपमें या चक्‍कीपर अन्न पिसवानेके रूपमें दिया जाता था । 
शिविरका कमाण्डर कभी उन्तको दूरतक जाकर लौटनेंकी या अपने सोनेके सामान- 
का गोफन कंधेपर लादकर आने-जानेकी सज़ा भी देता था। 

“शिविर-कालमें स्वयंसेवकोंको लगभग बीस मिनटतक शारीरिक व्यायाम 
भी कराया जाता था । इसके बाद स्वयंसेवक पाँच या छः: व्यक्तियोंके एक जत्थे- 
के रूपमें पासके गाँवमें भेजे जाते थे । प्रत्येक दलछके साथ उनका एक नेता होता 
था, जो गाँववालोंको चर्खा कातकर दिखलाता था। गाँवोंकी स्त्रियोंको भी 
सफ़ाईके तरीक़ बतलाये जाते थे । 

“गाँवोंमें दो घंटे बिताकर स्वयंसेवक खुदाई खिदमतगार आन्दोलनके 
सिद्धान्तोंपर भाषण सुननेके लिए शिविरोंमें लौट आते थे। इसके वाद उनको तीन 

भारत छोड़ो 
घंटेका अवकाश दिया जाता था, जिसमें कि वे भोजन तथा विश्राम करते थे और 
नमाज़ पढ़ते थे । इस मध्यान्तरके पश्चात्‌ प्रत्येक स्व्रयंसेवक कुछ समयतक कताई 
करता था । संघ्याके समय इन शिविरोंमें गाँवोंके लोगोंको भी आमंत्रित किया 
जाता था । इस आयोजनमें स्वयंसेवक दर्शकोंके आगे भाषण करते थे । यह उनके 
शिक्षात्मक प्रचारका एक ढंग था । 

“शिविरमें सबसे अंतमें घ्वज-वन्दनका कार्यक्रम रहता था । खुदाई खिदमत- 
गार इसमें अपनों वर्दो पहनकर सम्मिलित होते थे। रातके समय शिविर- 
वासियोंके लिए भाषणोंका कार्यक्रम चलता था। उसमें स्वयंसेवकोंको यह भी 
बतलाया जाता था कि सच्चा धर्म क्‍या है ? शिविरके स्वयंसेवक रातको दस बजे 
सोनेके लिए चले जाते थे। इससे पहले उनकी हाज़िरी लो जाती थी ।* 

शिविरके भोजनके वारेमें खान अच्दुल ग़फ्फ़ार खाँने बताया कि वह बहुत 
सादा क़िस्मका होता था। सवेरेके समय केवल चाय दी जाती थी और नान 
( रोटी ) के साथ सब्जी या दाल या मक्खन दिया जाता था । कार्यकर्त्ताओंके 
आरामके लिए शिविरोंमें खाटोंकी कोई व्यवस्था नहीं की जाती थी । वे सब 
भूमिपर ही सोते थे । 

प्रशिक्षणके लिए भेजे जानेवाले स्वयंसेवकोंका चुनाव खुदाई खिदमतगारोंके 
कमाण्डर किया करते थे और अन्य कांग्रेसजनोंके लिए यह काम जिरगाके सुपूुर्द 
रहता था । 

खान अब्दुल ग़फ्फ़ार खाँसे यह प्रश्न किया गया कि क्या पश्चिमोत्तर सीमा- 
प्रान्तमें कांग्रेस मंत्रिमंडलने जो योजनाएँ हाथमें ली थीं उनमें कुछ प्रगति हुई ? 
खान अब्दुल ग़फ्फ़ार खाने इस प्रश्नके उत्तरमें कहा कि कांग्रेस मंत्रिमंडलने जिन 
योजनाओंको अपने हाथमें लिया था, उनमेंसे अधिकांशको वर्तमान सरकारने बन्द 
कर दिया । शिक्षा-प्रसारकी कांग्रेस मंत्रिमंडल द्वारा प्रारम्भ की गयी योजना 
इसका एक सजीव उदाहरण है । उन्होंने कहा कि शिक्षाकी दृष्टिसे पश्चिमोत्तर 
सीमा-प्रान्त बहुत पिछड़ा हुआ है । कांग्रेसके पद-ग्रहण करनेसे पहले उन बड़े-बड़े 
कस्बोंमें भी, जिनकी आवादी दस हज़ारसे अधिक थी, कोई कन्या पाठशाला या 
कन्या विद्यालय न था। कांग्रेस मंत्रिमंडलने एक योजना प्रारम्भ की थी जिसके 
अनुसार प्रत्येक गाँवमें प्रत्येक वर्ष ज़िलेमें लड़कियोंके लिए दो प्राथमिक पाठशालाएँ 
और लड़कोंके लिए नौ खुलनेको थीं । मंत्रिमंडलकी शिक्षा-प्रसारकी इस योजनाने 
लोगोंमं एक उत्साह जाग्रत किया लेकिन वर्तमान शासनने इस योजनाको स्थगित 
कर दिया । इसका फल यह हुआ कि कांग्रेसके अपने पदसे हट जानेंके बाद वहाँ 

खान अब्दुल ग़फ्फ़ार खाँ 


कोई प्राथमिक विद्यालय नहीं खुलां । 

सन्‌ १९४२ में जनवरी महीनेके बीचमें नयी स्थितिपर विचार करनेके लिए 
अखिल भारतीय कांग्रेस समितिकी एक बैठक हुई । बारडोलीके प्रस्तावपर चर्चा 
करते हुए कांग्रेसके अध्यक्ष मौलाना आज़ादने कहा कि वे तथा कार्यसमितिके अन्य 
बहुतसे सदस्य गांधीजीके इस निर्णयके पक्षमें नहीं हैं कि वें आधिकारिक रूपमें 
काग्रेसके नेतृत्वका त्याग कर दें । गांधीजी अहिसाके एक संद्धान्तिक आधारके 
रूपमें किसी भी युद्धमें भाग लेनेंका विरोध कर रहें थे, जब कि और लोग राज- 
नीतिक आधारपर उसके विरोधी थे। वारडोली प्रस्ताव कांग्रेसके पुनः स्पष्टीकरण 
के अतिरिक्त और कुछ न था । कांग्रेस और गांबीजीका बंधन अटूट था। केवल 
मृत्यु ही इसे तोड़ सकती थी । 

कांग्रेस कार्यकारिणीको सम्बोधित करते हुए गांधीजीने कहा : 

“में आप जेसा ही एक साधारण प्राणी हूँ। यदि ऐसा न होता तो में आपके 
साथ इस पिछले बीस वर्षसिे काम न कर सकता । अहिंसा मेरे लिए एक धर्म, 
मेरे जीवनका एक व्वास हैं । अपनी साधारण नित्यकी बातचीतके अलावा मेंने 
कभी उसे इस रूपमें देशके सामने नहीं रखा अथवा इस उद्दश्यसे उसे किसीके भी 
सामने नहीं रखा । मैंने उसे कांग्रेसके आगे एक राजनीतिक पद्धतिके रूपमें रखा, 
जिसको कि राजनीतिक प्रश्नोंको सुलझानेमें काममें लाया जा सकता था | वह 
एक नयी, एक असाधारण प्रण।ली हो सकती हैं परन्तु इस कारण ही यह नहीं 
कहा जा सकता कि इसकी राजनीतिक दृष्टिसे उपादेयता नहीं है । एक राज- 
नीतिक प्रणालीक रूपमें यह बदली जा सकती हैँ, संशोधित की जा सकती हें, 
इसमें तब्दीलियाँ की जा सकती हैं और इतना ही नहीं, दूसरी प्रणालियोंको इससे 
प्राथमिकता भी दी जा सकती हैँ । इसलिए यदि में आज आपसे यह कहता हें 
कि हमें अपनी नीतिको परिवर्तित नहीं करना चाहिए तो में यह एक राजनीतिक 
बुद्धिमत्ताकी दृष्टिसे कहता हूँ । यह एक राजनीतिक सूक्ष्मदृष्टि हैं । हमारे पिछले 
दिनोंमें यह हमारे लिए उपयोगी रही है । इसने हमको स्वाधीनताकी ओर क़दम 
बढ़ानेकी सामर्थ्य दी हैं । एक राजनीतिक व्यक्तिके रूपमें में आपको यह सुझाव 
दूँगा कि इसे त्याग देनेका विचार एक ग़लूती होगी । यदि मैं इन पिछले दिनोंमें 
कांग्रेसको अपने साथ लेकर चल पाया तो केवल अपनी एक राजनीतिक प्रणाली 
होनेकी क्षमताके कारण । मेरी प्रणालीको धामिक कहना शायद ही उचित होगा 


क्योंकि ० यह नयी हे ००७०७ 

भारत छोड़ो 

हम न थे। यदि हमें अहिंसाको स्वराज्यसे बदलना पड़े तो भी हम ऐसा करनेका 
साहस नहीं करेंगे क्योंकि बिना अहिसाके हमें जो स्वराज्य मिलेगा वह सच्चा 
स्वराज्य नहीं होगा । प्रशन यह नहीं है कि हम स्वराज्यके बाद क्‍या करेंगे । 
सवाल यह है कि वया हम इन स्थितियोंमें स्वराज्यको प्राप्त करनेके लिए अहिसा- 
को त्याग सकते हैं ? स्वाधीनताका कार्य मेरे लिए यह है कि वह सबसे दलित 
और निर्धन वर्गकी स्वाधीनता हो । युद्धमें सम्मिलित होनेसे वह हमको नहीं मिल 
सकती । पूर्ण स्वराज्यकी उपलब्धिसे पहले कांग्रेसके लिए किसी भी युद्धमें सम्मि- 
लित होना अपने विगत बीस वर्षके कामपर पानी फेर देना होगा । 

“फिर भी में आपके आगे इस प्रस्तावको स्वीकार करनेका समर्थन करनेको 
क्यों खड़ा हूँ ? में यहाँतक नहीं चाहता कि इस प्रस्तावपर सदनमें दो रायें हों । 
इसका कारण यह है कि यह प्रस्ताव कांग्रेसके सोचनेको दिश्या व्यक्त करता हैँ । 
निश्चित रूपसे यह क़दम पीछे लोटना होगा | हमारे पास लिखनेके लिए कोई 
नयी तख्ती नहीं है । हमारे बुजुर्गोनें एक क़दम आगे रखा हैं। उसकी एक विश्व- 
व्यापी प्रतिक्रिया हुई है । प्रस्तावके स्वरूपको बदल देना उसकी उपेक्षा करना 
होगा । कार्यसमितिने जिस नीतिको अपनाया हैँ, उसे बदल देना बुद्धिमत्ता नहीं 
होगी । संसारको यह सोचनेका अधिकार होगा कि कार्यकारिणीको नीति आपके 
द्वारा समरथत होगी । किसी समय में अखिल भारतीय कांग्रेस समितिमें इस विषय 
में मतभेद खड़ा करनेकी वात सोचता था लेकिन मैंने यह देखा कि यह एक भूल 
होगी । यह एक हद दर्जेकी हिसा होगी । अहिसा इस तरहके साधारण ढंगसे 
अपना काम नहीं करती । 

“कभी-कभी एक क़दम पीछे लछोटनेका अर्थ भी एक क़दम आगे बढ़ जाना 
होता हैँ । बहुत सम्भव हैँ कि हमारा यह क़दम भी इसी प्रकारका हो । 

“कांग्रेसने अब जो भी करनेका निश्चय किया है वह यह हैँ कि वह विश्वको 
अपने आगे वे शर्तें रखने देगी जिन्हें कि विश्व ठीक समझता है । यदि कांग्रेसको 
वे शर्तें पसन्द आयेंगी तो वह उनको स्वीकार कर लेगी । लेकिन यह बात 
निश्चित है कि कांग्रेस आसानीसे माननेवाली नहों हैं । जबतक उसको वास्तवमें 
वही वस्तु नहीं मिल जायगी जिसको वह चाहती हँ तबतक वह वार-बार यह 
नहीं, यह नहों' को रठन लगाये रहेगो । इसलिए आप ठीकसे यह बतलाइए कि 
आप क्या चाहते हैं ? और में भी आपको यह बतलाऊंँगा कि में क्या चाहता हूँ। 
यह बतलानेके लिए ही कि मैं क्या चाहता हूँ, मेने तीन साप्ताहिक पत्र प्रारम्भ 
किये हैं ओर तबतक मैं पूरी आज़ादीके साथ अपने विचार ब्यक्त ही करता रहूंगा 

खान अब्दुल ग़फ्फ़ार खां 

जबतक कि मुझे उसकी इज़ाजत रहेंगी। इस बीच यदि आपको अपनी मनोवांछित 
वस्तु मिल जाती हैँ तो आप अपना सोदा पटा सकते हैं। निश्चय मानिए, में इस- 
पर एक बूँद आंसू भी नहीं गिराऊंगा । मैं बिलकुल यह नहीं चाहूँगा कि इस 
प्रस्तावपर दुनियाको प्रसन्न करके उसे एक धोखा दिया जाय और न में यह 
चाहूँगा कि संसारकी दृष्टिमें भारतकी स्थिति उपहासास्पद हो जाय । में यह भी 
नहीं कहलाना चाहता कि मेरे नेतृत्वकों सुरक्षित रखनेके लिए आपने अपनी 
धारणाओंको तिलांजलि दे दी । 

“कांग्रेसजनोंके लिए रचनात्मक कार्यक्रमके सम्बन्धमें कुछ निर्देश हैं । वे 
उसके एक सक्रिय अंशको पूरा करते हैँ । आप उनको सविनय आज्ञा-भंग या 
संसदीय कार्यक्रमकी जगह लेनेवाली एक चीज़, एक पर्याय समझ सकते हैं। सविनय 
अवज्ञाका एक विशेषज्ञ होनेके नाते मेने उसे अपने लिए रोक लेना मुनासिब 
समझा है और यह अच्छा है। जबतक में जीवित हूँ या जबतक में मानसिक रूपसे 
उसे सुरक्षित रख सकता हूँ तबतक उसे मेरे लिए सुरक्षित रहना ही अच्छा है। मुझे 
यह सोचना अच्छा रूगता हैं कि भारत अपनी अहिसाके द्वारा सारे विश्वके लिए 
शान्तिका एक सन्देशवाहक बनेगा । राजनीतिक अहिंसातकर्मं इतनी सामर्थ्य है 
कि जिसकी हमें कल्पना नहीं हैं । 'हरिजन' प्रति सप्ताह शांतिका सन्देश देता 
रहेगा । लेकिन यदि उसको इसकी अनुमति नहीं मिलेगी तो एक चिह्नके रूपमें 
वह सविनय आज्ञा भंग छेड़नेका समय होगा । में यह चाहता हूँ कि प्रत्येक कार्य- 
कर्त्ता रचनात्मक कार्यके लिए बाहर निकल पड़े । और यदि मेरे हाथसे मेरी 
कलम छीन ली जाती है तो में अकेला प्रतिरोध करनेवाला भी बन सकता हैँ । 
लेकिन मेरे पास कोई निश्चित योजना नहीं हैँ । घटनाओंका क्रम मुझे मेरा 
रास्ता दिखलायेगा । 

खान अब्दुल ग़पफ़ार खांने कार्य-समितिसे और ऑल इंडिया कांग्रेस कमेटीसे 
भी त्यागपत्र दे दिया था । कांग्रेसके अध्यक्ष मौलाना आज़ादने लिखा : “कांग्रेस 
के 'रचनात्मक कार्यको आगे बढ़ानेके सम्बन्धर्म मेरी खान अब्दुल ग़फ्फ़ार खाँके साथ 
विस्तारसे चर्चा हुई। मुझे ऐसा लगा कि यदि खान साहबको कार्यसमितिको 
सदस्यतासे मुक्त कर दिया जाता है तो वे इस उद्देश्यको अधिक अच्छे ढंगसे पूरा 
कर सकेंगे । उन्होंने इस बातपर बल दिया कि वे जीवनके सारे क्षेत्रोंमे अहिसाके 
पूर्ण रूपसे विव्वासी हैं और इस मामलेमें गांधीजीके साथ उनका मतंक्‍य है ।” 
अपने वक्तव्यमें अब्दुल ग़फ्फ़ार खाँने कहा, “यदि में उस कांग्रेसके पदसे अपनेको 
अलग कर लेता हूँ, जिसकी नीति समय-समयपर आ खड़ी होनेवाली स्थितियोंके 

भारत छोड़ो 
कारण वदल सकती है तो में अहिंसाके सन्देशको पठानोंके मनतक पहुँचानेमे अधिक 
समर्थ होऊँगा । कांग्रेसके साथ अबतक मेरे जो सम्बन्ध रहे हैं वे इससे और भी 
दृढ़ हो जायेंगे । 

घटना-चक्र विजलीकी तेज़ीसे घूमता जा रहा था। एशिया और यूरोपमें 
प्रतिकूल स्थितिसे मित्र-राष्ट्रोंकी धक्का रूगा | ७ मार्च १९४२ को रंगूनका पतन 
हो गया । गांधीजीने लिखा: “जापान हमारा द्वार खटखटा रहा हे । हमें अपनी 
अहिसात्मक पद्धतिसे इस समय क्‍या करना चाहिए ? यदि हमारा देश स्वतस्त्र 
होता तो अहिसात्मक तरीक़ोंसे जापानियोंकों इस देशमें प्रवेश करनेसे रोका जा 
सकता था । फिर भी, ज॑ंसी कि स्थिति है, उनके हवाई जहाजसे भूमिपर पर रखने 
के क्षणसे ही अहिसात्मक अवरोध प्रारम्भ किया जा सकता हैं ।' 

“अहिसाके लिए सबसे अच्छी तैयारी यह हुँ कि एक दृढ़ संकल्पको लेकर 
रचन त्मक कार्यमें लग जाया जाय । अहिसाकी अभिव्यक्तिका भी यही सबसे अच्छा 
तरीक़ा हैँ ।' ' 'जिस व्यक्तिके मनमें रचनात्मक कार्यक्रमके प्रति आस्था नहों हैं, 
मेरी रायमें, उसके मनमें छाखों भूखे मरते हुए लोगोंके प्रति सहानुभूतिकी कोई 
ठोस भावना नहीं हैं और जो इस भावनासे वंचित है, वह अहिसात्मक तरोक़से 
नहीं लड़ सकता ।' ' 'मुझमें अहिसाका जितना विकास हुआ हैं, उसने अपने और 
भूखी मानवताके वीचमें एक वराबर दूरी बनाये रखी है। मैं अभीतक अपनी 
अहिसाकी परिकल्पनासे बहुत दूर हूँ क्योंकि क्या अभीतक मेरे और भूखी मान- 
वताके बीचमें एक अंतराल नहीं है ? क्‍या मैंने अपनेको उसके साथ एकात्म कर 
लिया है ?*'' 

“जब रंगूनका पतन हो गया, तब ऐसा लगने लगा कि जापानकी जीतका 
ज्वार-भाटा शीघ्र ही बंगाल और मद्रासको भी अपनेमें समेंट ले जायगा। ११ 
मार्च सन्‌ १९४२ को इंगलेण्डके प्रधान मंत्री श्री विन्सेन्ट चरर्चिलनें यह घोषणा की 
की कि ब्रिटिश वार कंबिनेट भारतके लिए एक योजनापर सहमत हो गया हैं और 
सर स्टेफर्ड क्रिपस्सको यह निश्चय करनेके लिए कि क्या इस योजनाको भारतकी 
उचित ओर व्यावहारिक आधारोंपर स्वीकृति मिल सकेगी, भारत भेजा जायगा। 
इस प्रकार जापानके विरुद्ध सुरक्षाके लिए समस्त भारतीय विचार और शक्तियों- 
को एकाग्र करनेकी अधिकसे अधिक कोशिश की जायगी । 

सर स्टेफर्ड क्रिप्स २२ मार्चकों दिल्‍ली आ गये और उन्होंने सभी बड़ी 
पार्टियोंके नेताओंसे बातचीत की । उन्होंने एक पखवारेसे नी अधिक समयतक 
उन छोगोंसे चर्चा की । नये प्रस्तावोंमें विद्वेषपूर्ण रुकावट थी । इसके अनन्तर वे 

खान अब्दुल ग़फ्फ़ार खाँ 


मूल रूपसे भविष्यके ऊपर आधारित थे हालाँकि एक अंतिम खंडवाक्यमे वर्तमान- 
को भी छुआ गया था और एक सन्देहके साथ वर्तमानमें सहयोगका आमंत्रण दिया 
गया था । गांधीजीने सर स्टेफर्ड क्रिप्ससे कहा, “यदि आपको यही देना था तो 
आपने यहाँ आनेका कष्ट ही क्‍यों किया ? में आपको यह सलाह दंगा कि आप 
सबसे पहले हवाई जहाजसे अपने घर जाये ।” गांधीजीने अपना अभिमत व्यक्त 
करते हुए कहा, “सर स्टेफर्ड क्रिप्सको यह मालूम होना चाहिए था कि कमसे कम 
कांग्रेस डोमिनियम पदकी ओर आँख उठाकर भी नहीं देखेंगी, हालाँकि वह उसे 
जिस क्षण स्वीकार करेगी उसी क्षण उसको ब्रिटेनसे अलग होनेका एक अधिकार 
प्राप्त हो जायगा । वे यह भी जानते थे कि इस प्रस्तावमें भारतको तीन खंडोंमें 
विभक्त करनेका विचार भी प्रकट हुआ हैं । इन खण्डोंमेंसे प्रत्येकका शासन करने- 
का अपना अरूग-अलग तरीक़ा होगा । इस प्रस्तावमें पाकिस्तानकी परिकल्पना- 
का भी समावेश हैं यद्यपि वह मुस्लिम लीगकी परिकल्पनाका पाकिस्तान नहीं है 
और सबसे अंतमे यह प्रस्ताव उत्तरदायी मंत्रियोंकों सुरक्षापर वास्तविक नियं- 
त्रणका अधिकार भी नहीं देता । 

२६ अप्रछके 'हरिजन'” में गांधीजीने भारतसे अंग्रेजोंके चले जानेपर जोर 
दिया । उन्होंने कहा, “भारतकी इन तथाकथित सुरक्षाकी तंयारियोंके पीछे में 
भारतकी स्वाधीनताकी एक झलक भी नहीं देखता । यह सब तो ब्रिटिश साम्राज्य 
की सुरक्षाकी सीघी-सादी तैयारियाँ हैं, भले ही इसके विपरीत कहा कुछ भी 
जाय । यदि अंग्रेज भारतको उसके भाग्यपर छोड़कर चले जाते हैं, ज॑से कि उन्होंने 
सिंगापुरको छोड़ दिया, तो भारत इससे कुछ खोयेगा नहीं । शायद जापानी भारत 
को अकेला छोड़ देंगे । यदि भारतके मुख्य राजनीतिक दलोंने आपसके मतभेदों- 
को दूर कर लिया और ज॑ंसा कि वे शायद कर भी छेंगे तो भारत एक प्रभाव- 
शाली ढंगसे शान्तिके पथषपर चीनको अपना सहयोग देगा; और भी सम्भव हैँ कि 
वह विश्व-शान्तिके प्रसार आगे चलूकर एक महत्त्वपूर्ण भूमिका निभाये । यदि 
अंग्रेज भारतको उस समय छोड़ते हैं जब कि उनके आगे इसके अतिरिक्त और 
कोई चारा नहीं रह जाता तब यह भी सम्भव हैं कि ये सव आनन्ददायक बातें 
न हों। ब्रिटेनके लिए यह कितना श्रेयस्कर होगा और साथ ही कितना वीरता- 
पूर्ण भी कि वह पश्चिममें निश्चिन्त होकर युद्धका सामना करें और पूर्वको उसकी 
अपनी स्थिति ठीक करनेकों छोड़ दे । 

अप्रैलके अंतिम सप्ताहमें श्री राजगोपालाचार्यने मद्रास विधानसभाके कांग्रेस 
समर्थक सदस्योंकी एक छोटीसी सभाको सम्बोधित किया । उस सभामें अखिल 


५०६ 





७५४॥ 


शमी वकील 


भारत छोड़ो 


भारतीय कांग्रेस कमेटीके समक्ष रखनेके लिए दो प्रस्ताव पारित किये गये । 
उनमेंसे एकमें कांग्रेस और लीगके बीच हुए समझौतेके आधारपर पाकिस्तानको 
सिद्धांत रूपमें स्वीकार करनेकी सिफ़ारिश की गयी थी ओर दूसरे प्रस्तावमें यह 
कहा गया था कि मद्रासमें एक उत्त रदायी शासनकी पुनःस्थापना की जाय । 

२९ अप्रेलसे लेकर २ मईतक अखिल भारतीय कांग्रेस कमेटीकी बैठक हुई । 
उसमें मद्रासके प्रस्तावपर इतना रोप छा गया कि श्री राजगोपालाचार्यको कार्य- 
समितिकी अपनी सदस्यतासे त्यागपत्र दे देना पड़ा। इस प्रकार अपनेको मुक्त कर 
लेनेके पद्चात्‌ मद्रास प्रस्तावको राजाजीनें अखिल भारतीय कांग्रेस कमेटी की 
मीटिंगमें रखा । उसके पक्षमें मात्र १५ मत थे और विपक्षमें १२० । इस प्रकार 
यह प्रस्ताव गिर गया । 

गांधीजीने वर्धासे कार्यसमितिके विचारार्थ एक प्रस्तावका प्रारूप भेजा । इस 
मुख्य प्रस्तावका, जो लगभग विना विरोधके पारित हुआ, सार इस प्रकार है : 

“अखिल भारतीय कांग्रंस कमेंटीको इस वातका विश्वास हो चुका हैँ कि 
भारत अपनी निजकी शक्तिसे अपने वलको बनाये रख सकेगा और उसीके द्वारा 
वह उस बलको प्राप्त करेगा । वतंमान संकट-स्थितिने और स्टेफर्ड क्रिप्ससे की गयी 
बातचीततने कांग्रेसके लिए किसी भी ऐसी योजना या प्रस्तावपर विचार करना 
असम्भव कर दिया हूँ जो कि ब्रिटेनके नियंत्रण या सत्ताको आंशिक रूपमें ही बनाये 
रख सके । न केवल. भारतके लिए बल्कि ब्रिटेनकी सुरक्षा और विश्वकी शांति 
और सुरक्षाके लिए भो यह आवश्यक है कि वह भारतके ऊपरसे अपनी पकड़ 
हटा ले । भारत ब्रिटेन या अन्य राष्ट्रोंसे केवल एक स्वाधीन राष्ट्रकी हँसियतसे 
सम्बन्ध रखेगा । यह समिति इस बातको स्वीकार नहीं करती कि किसी वाह्य 
राष्ट्रके हस्तक्षेप या आक्रमणसे भारतको अपनी स्वाधीनता मिल सकती हैं । भले 
ही वह बाहरी राष्ट्र कोई भी दावा क्‍यों न करे। यदि कोई बाहरी आक्रमण 
होता हैं तो उसका निश्चित रूपसे विरोध किया जायगा । यह विरोध केवल 
सविनय आज्ञा-भंगके रूपमें किया जा सकता हें क्‍योंकि ब्रिटिश सरकारने भारत- 
की जनताके लिए उसके राष्ट्रकी सुरक्षाका अन्य कोई मार्ग नहीं छोड़ा है । इस- 
लिए यह समिति मारतकी जनतासे यह आशा करती है कि यदि आक्रमण होगा 
तो वह आक्रमण करनेवाली शक्तिके आगे पूर्ण अहिसात्मक असहयोग करेगी। वह 
उसे किसी प्रकारकी कोई मदद नहीं देगी । हम आक्रमणकारीके सामने आत्म- 
समर्पण नहीं करेंगे और न उसकी किसी आज्ञाका पालन हो करेंगे । हम उसका 
अनुग्रह पानेके लिए उसकी ओर नहीं तार्केगे और न उसके रिश्वतके प्रलोभनसे ही 

खान अब्दुल ग़फ्फ़ार खाँ 

डिगेंगे । यदि वह हमारे घरों ओर हमारे खेतोंपर कव्ज़ा जमाना चाहेगा तो हम 
उसे यह न करने देंगे और शरीरमें प्राण रहनेतक उसका विरोध करेंगे। आक्रमण- 
कारीके सम्मुख असहयोग और सविनय अवज्ञाकी इस तरहकी सफलता कांग्रेसके 
रचनात्मक कार्यकी प्रभावोत्पादक क्षमतापर निर्भर करेगी; विशेष रूपसे भारतके 
सारे भागों में अपनाये जानेवाले आत्म-निर्भरता और आत्मरक्षाके कार्यक्रमपर । 

एक संवाददाताने जब खान अब्दुल ग़फ्फ़ार खाँसे श्री राजगोपालाचार्य द्वारा 
रखे गये प्रस्तावपर टीका करनेकी प्रार्थना की तब उन्होंने उससे कहा, “आप 
जानते हैँ कि मैंने कांग्रेससे त्यागपत्र दे दिया हैं । में एक सिपाही हूँ। मेरी दृष्टि 
अपने कार्यपर हैं । मैने अपनेको हमेशा विवादोंसे दूर रखनेकी कोशिश की हैं, 
क्योंकि मेरे विचारम मौजूदा परिस्थितियोंमें विवाद व्यर्थ है । उन्होंने कहा कि 
पाकिस्तानके विषयको इतना महत्त्व देनेके लिए समाचारपत्र ही उत्तरदायी हैं । 
“हम लोग सरहदमें एक लम्बे असेसे आत्म-निश्चयके अधिकारका उपभोग कर 
रहे हैं । उन्होंने आगे. कहा, “और मेरा खयाल है कि यदि दूसरे लोग भी 
उसका उपभोग करते हैं तो इसमें कोई हानि नहों है, फिर भी यह कल्पना करने 
की कोई आवश्यकता नहीं है कि आत्म-निशचयके अधिकारकी मान्यताको मेरे 
सहारेका अर्थ हमारे रुखमें कोई आकस्मिक परिवर्तन होगा ।' 

गांधीजीने अपने 'हरिजन के लेखोंमें और पत्रकारों द्वारा पूछे गये प्रश्चोंके 
उत्त रमं “भारत छोड़ो'की मांगके कारण स्पष्ट किये और उसे विस्तारपूर्वक 
समझाया । उनकी वाणी और कलममें एक नयी तेज़ी और एक आवेश भर गया 
था । गांधीजीने मई १९४२ को एक अपील जारी की । उसमें “प्रत्येक ब्रिटेन- 
वासीको सम्बोधित करते हुए उन्होंने लिखा : 

“में प्रत्येक ब्रिटेनवासीसे अपनी अपीलका समर्थन करनेके लिए कहूँगा । 
मेरी प्रार्थना यह है कि वह तत्क्षण ही एशिया और अफ्रीकासे, कम-से-कम हिन्दु- 
स्तानसे अपने अधिकारक्ों छोड़कर चला जाय | यदि आपके निकट मेरी यह 
अपील स्वीकृत हो जाती हैं तो समस्त धुरी शक्तियोंकी समस्त सेनिक योजनाएँ 
हो नहीं, बल्कि ग्रेट ब्रिटेतनके सनिक सलाहकारतक हतबुद्धि रह जायेंगे । 

“मेरे लोगोंको सम्भव हें कि यह तीव्र विचार पसन्द आये; यह भी हो सकता 
हैं कि वे इसका अनुमोदन न करें। * जब अमेरिकामें गुलामीका उन्मूलन किया 
गया था तब बहुतसे दासोंने उसके लिए अपनी असम्मृति.प्रकट की थी, यहाँतक 
कि कुछ दास रोये भी थे | लेकिन उनके असम्मति प्रगट करने और रोने-कलपने 
के बाद भी कानूनमें दासताका अंत हो गया। लेकिन यह अंत उत्तर और दक्षिण- 

भारत छोड़ो 
के बीचके एक रक्तपातपर्ण युद्धका परिणाम था । और इस कारणसे नीग्रो, जिसका 
भाग्य यद्यपि पहलेसे अच्छा हो गया, एक उच्च समाजम अबतक जाति-बहिष्कृत 
हैं । में इससे एक बहुत ऊँची चीज़की बात कह रहा हें । में एक अस्वराभाविक 
प्रभुत्वके रक्तहीन अंत और एक नये य॒गके प्रारम्भके लिए कह रहा हूँ, भले ही 
कुछ लोग उससे अपनी असम्मति प्रगठ करें या रोयें-चिल्लायें । 

उन्होंने कहा, 'अवतक शासक हमसे कहते आये हैं : हम यह नहीं जानते 
कि हमें सत्ताका सूत्र किसके हाथोंमें सोंपना हैं । यदि हमें यह मालम हो जाय 
तो हम बड़ी खुशीसे इस देशकों छोड़कर जा सकते हैं ।” अब में उनको उत्तर 
देना चाहता हूँ, “आप हमको ईद्वरवेः हवाले छोड़कर चले जाइए । यदि आप 
यह भी न कर सके तो हमें अराजकताकों ही सौंपकर चले जाइए । 

“मेरे मस्तिष्कमें कोई कल्पना नहीं हैं । गांधीजीने कहा, “लेकिन मेरा 
खयाल है कि जब में खरे, विना किसी मिलावटके अहिसात्मक असहयोगकी वात 
कहता हूँ तो इसके वाद फिर कुछ कहनेको नहीं रह जाता । यदि सारे भारतसे 
मुझे अनुकूल जवाब मिलता है और वह मेरी बातकों एक मतसे स्वीकार कर 
लेता है तो में यह दिखला दूँगा कि रक्तकी एक भी बँद गिराये बिना हम जापान- 
के शस्त्रोंको या किन्‍्हीं भी शस्त्रोंकी निष्फल कर सकते हैं । परन्तु इसके लिए 
भारतका यह दृढ निश्चय अपेक्षित हैं कि वह आक्रमणका रीको किसी भी प्रकार- 
का सहयोग न देगा और कई लाख जिन्दगियोंको अर्पग करनेकी जोखिम उठाने- 
को तयार रहेगा । मेरी दृष्टिमं यह मूल्य भी एक सस्ती कीमत होगी जिसे चुका- 
कर यदि हमें विजय मिल जाती है तो उसे में एक प्रतिष्ठाकी वस्तु समझँगा । यह 
भी सम्भव हैं कि भारत यह कीमत चुकानेकों तेयार न हो । लेकिन मेरा खयारू 
नहीं हैँ कि यह हो सकता हैं लेकिन जो भी देश अपनी स्वाधीनताकी रक्षा करना 
चाहेगा उसे यह मूल्य चुकाना ही होगा । कुछ भी कहिए, रूस और चीतवालोंने 
बहुत बड़े वलिदान किये हूँ और वे अपनी स्वाधीनताकी रक्षाक्के लिए सारे संकट 
झेलनेको तंयार हैं । यही वात अन्य देशोंके लिए भी कही जा सकती है । चाहे 
वे आक्रमण करनेवाले हों या दूसरोंक आकमणसे अपनी रक्षा करनेवाले । यह एक 
वहुत बड़ी कीमत है । इसलिए में भारतसे यह चाहता हूँ कि वह अहिसात्मक 
तकनीकसे काम लेकर उतनी जोखिम न उठाये जितनी कि अन्य देश उठा रहे 
हैं ।यों यदि वह सशस्त्र विराध करता हैं तो उसे यह जोखिम तो उठातनी ही 
पड़ेगी ।* 

जुलाईके आरम्भमें पं> जवाहरलाल नेहरूने सीमा-प्रान्‍्तकी घटनाओंके संबंध 

में निम्नलिखित वक्तव्य जारी किया : 

“सरकारी सूत्रोंसे सीमा-प्रान्‍्तवकी जो ख़बरें मिलती हैँ, उनके अलावा यहाँ- 
के समाचार प्राप्त होना दुर्लभ हैं । सरकारी या अधं-सरकारी समाचार प्राय: 
दोपपूर्ण होते हैँ और उनमें मिथ्या आरोप भी रहते हैं । 

“मेरा अपना तजुर्वा हे। जव कभी में सरहदी सूबेमें गया हूँ तब मुझे 
सामान्य समाचार एजेन्सियोंके द्वारा या अन्य प्रकारसे सही समाचार भेजनेमें एक 
कठिनाईका अनुभव हुआ है। ऐसा जान पड़ता हैं कि भारतके अन्य स्थानोंकी 
अपेक्षा सी मा-प्रान्तमें समा चारोंको वाहर भेजनेपर अधिक कड़ा प्रतिबन्ध है । इसका 
नतीजा यह हैँ कि शोष भारतके लोग इस बातकी बहुत कम जानकारी रखते हैं 
कि देशके इस महत्वपूर्ण भागमें क्या हो रहा हे ? यह ज्ञात होना कई दृष्टियोंसे 
आवश्यक हैँ । यहाँ जो नयी स्थिति विकसित हो रही है, उसको देखते हुए यह 
विशेष रूपसे आवश्यक है 

“पिछले छः महीनेसे खान अब्दुल ग़फ्फ़ार खाँ मौन भावसे जो महान कार्य 
चला रहे हैं, उसके बारेमें बहुत कम लोग जानते हैँ । उनका दिखावेमें विश्वास 
नहीं हैं । लेकिन वे अपने यहाँके छोगोंसे मिलनेके लिए गये और उन्हें कई प्रकार- 
से संगठित और प्रोत्साहित किया । इस तरह उन्होंने सारा प्रान्त धमा । 

“विगत छः मास या उससे भी कुछ अधिक समयसे बादशाह खान और 
उनके भाई डा० खान साहवके विरुद्ध और इसी प्रकार अन्य कांग्रेसजनों तथा खुदाई 
खिदमतगारोंके विरुद्ध एक द्वेपपर्ण अभियान चलाया जा रहा है । जब विरोधी 
लोगोंको उनपर हमला करनेके लिए कोई राजनीतिक कारण नहीं मिल पाया तो 
उन्होंने अपने उद्देश्यकी पूर्तिके लिए घरेल और निजी मामलोंको उपयोगमें छाया 
ओर सब प्रकारके झूठे वक्तव्य प्रसारित किये | सीमा-प्रान्तकी कांग्रेस समितिने 
इस सम्बन्धमें समाचार-पत्रोंके लिए एक विज्ञप्ति जारी की लेकिन ऐसा लगता है 
कि पत्रोंने उसका कोई प्रचार नहीं किया । सीमा-प्रान्‍्तकी कांग्रेस समिति द्वारा 
जारी की गयी विज्ञप्ति निम्नांकित हैँ : 

''हम जनताको उस भिथ्या प्रचारके विरुद्ध सावधान कर देना चाहते हैं जो 
कि पठानोंके निविवाद नेता ख़ान अब्दुल ग़फ्फ़ार खाँ तथा खुदाई खिदमतगार 
आन्दोलनको लेकर समाचार-पत्रोंके कुछ स्तम्भोंमें चलाया जा रहा है । उसमें यह 
संकेत किया गया हैं कि खुदाई खिदमतगार आन्दोलनके कार्यकर्त्ताओंके वीचमें 
मतभेद खड़ा हुआ हैँ ओर संस्थामें दकगत राजनीति बुरी तरहसे अपना सिर 
उठा रही है । अबतक किसी खुदाई खिदमतगारने अपने पदसे त्यागपत्र नहीं दिया 

। वे सव ख़ान अब्दुल गफ्फ़ार खाँके नेतृत्वमें एक हैं और पूर्ण रूपसे संगठित 
। उनके बीच कई दल बनजाने को वात नितान्‍्त निराधार है । यह तथाकथित 
मतभेद थोड़ेसे स्वार्थी लोगोंकी कल्पनाकी उपज हैँ | वे पदोंकी छालसा रखते हैं 
और यह समझते हैं कि ऐसी वातें फंछाकर वे अपनी इशष्ट-सिद्धि कर सकते है । 
इस मिथ्या प्रचारके पीछे सरकारका हाथ हे लेकिन सीमा-प्रांतरी जनता इसके 
पीछे चलनेवाली नहीं हूँ । सीमा-प्रांतका प्रत्येक राष्ट्रवादी यह स्पष्ट रूपसे अनुभव 
करता हैं कि हमें भारतके ब्रिटिश शासनसे कोई प्रयोजन नहीं हैं और उसके पदों- 
से तो हमारा और भो कम सम्बन्ध हैं । भारतमें अन्यत्र संसदीय कार्यक्रमके प्रति 
कुछ आकर्षण हो सकता है किन्तु सीमा-प्रान्तमें निश्चय ही उसका कोई स्थान 
नहीं है । 

“खान साहव खान अब्दुल ग़पफ़ार जाँने गाँवोंमें आंतरिक सुरक्षाके लिए 
तथा भोजन और वस्त्रकी दृष्टिसे उनको आत्म-निर्भर बनानेके लिए शांत भावसे 
जो मानवतापूर्ण रचनात्मक कार्य किया है उसने उन्हें जनताका अत्यधिक प्रिय 
बना दिया हैं; विशेष रूपसे गरीब जनताका । वे यह आशा करते हैं कि वे शीघ्र 
ही पड़ोसके कवायली इलाकों में भी शान्ति ओर सदभावनाका सन्देश लेकर जायेंगे । 
वें अपनी सारी शक्ति एक शांतिपूर्ण, अहिसाकों लेकर चलनेवाली एक सेना खड़ी 
करनेमें लगा रहे हैं जो कि संकटके अगले दिनोंमें जनताकी सच्ची सेवा कर 
सके । लाखों रुपये व्यय करके भी सरकार जिस लच्ष्यको प्राप्त कर सकनेमें 
असफल रही है उसे वे विशुद्ध स्वेच्छिक सहायताके सहारे पानेका प्रयत्न कर रहे 
हैं । उनके इस श्रेष्ट कार्यके प्रति सीमा-प्रान्तके प्रत्येक स्त्री, पुछएप और वालकके 
मनमें एक सहानुभूति और सहयोगको भावना होनी चाहिए। हम यह आश्ञा 
करते हूँ कि सीमा-प्रान्तकी जनता उनके आह्वधानपर ध्यान देगी और भारतके 
पत्र ओर पत्रकार, जिनके मनमें राष्ट्र-हितकी सच्ची कामना है, अत्यंत शान्त 
तथा स्थिर चित्तसे उनके काममें एक गहरी दिलचस्पी लगे । 

गांधीजीने इसके ऊपर टिप्पणी करते हुए कहा : 

“बादशाह खानकी कीतिका आधार सीमा-प्रान्तकी कांग्रेस समितिके प्रस्ताव 
से कहीं अधिक ठोस हैं । वह उनकी लगभग एक चौथाई शताब्दीकी निःस्वार्थ 
सेवाओंपर आधारित है । अपने ऊपर कलंक लगानेवालोंके होते हुए भी वे प्रत्येक 
अग्नि-परीक्षामेंसे विजयो होकर निकले हैं और मुझको इसमें कोई सन्देह नहीं हैं 
कि जब उनके आगे कोई अगलो परीक्षा आयेगी तब भी वे अपनी वसी ही लोक- 

प्रियता प्रदर्शित करेंगे जंसी कि उन्होंने अवतक दिखलायी हैं । 

जब जापानी सेना बर्मा पहुँच गयी तव खान अब्दुल ग़फ्फ़ार खाँको आशंका 
हुई कि वह बढ़कर भारतमें भी आ सकती हे, “हम इस बातको लेकर परेशान थे 
कि कवायलियोंपर इसकी न जाने क्‍या प्रतिक्रिया होगी । हमने सोचा कि हम 
मिलजुलकर देशभक्तोंकी भाँति जापानके हमछेका सामना करेंगे और हमने 
कवाइली क्षेत्रोंमे अपना प्रतिनिधि-मण्डल भेजनेका निश्चय किया । इस सम्बन्धमें 
मेने सीमा-प्रान्तके गवर्नर सर जार्ज कर्निघमको लिखा कि वे हमारे प्रतिनिधि- 
मण्डलको वहाँ जानेकी अनुमति दें ताकि वह राष्ट्रीय सुरक्षाके सम्बन्धमें चर्चा 
करनेके लिए कवायली लोगोंसे सम्पर्क स्थापित कर सके । हमको शिक्षा सम्बन्धी 
और समाज-सुधारके कार्योके छिए भी कवायली इलाकोंमें जानेकी अनुमति नहीं 
मिछती थी। गवर्नरने भी इसी परम्परागत नीतिका अनुसरण किया और हमारी 
प्रार्थाकों अस्वीकार कर दिया। हम लोगोंने अपने जिरगाको एकत्रित किया और 
राष्ट्रीय सुरक्षाकों सर्वाधिक महत्त्व देकर अपने प्रतिनिधि-मण्डलको कबायछी 
क्षेत्रोंम भेजनेका निश्चय किया । पोलिटिकल एजेन्टोंकों ये निर्देश दे दिये गये 
थे कि हमारे प्रतिनिधि-मंडलसे तभी सम्पर्क किया जाय जब कि वह उन क्षेत्रोंमें 
पहुँच जाय । हमारे प्रतिनिधि बिना किसी कठिनाईके अफरीदियोंके पासतक पहुँ 
गये । लेकिन बाजोड़में उनको कठिनाईका सामना करना पड़ा | परन्तु वहाँ भो 
अंतर हमारे प्रतिनिधिमंडलको अपने कार्यमें एक अच्छी सफलता मिली । 

शासनके सत्ताधारियोंके विरोधी रुखकी ओर इशारा करते हुए ख़ान अब्दुल 
गफफ़ार खाँने कहा कि उनकी रचनात्मक प्रवृत्तियाँ किसी प्रकारसे बाधा-रूप 
रही हैं : 

“हमारा कोई कार्य गोपनीय नहीं है । हम जो कुछ भी करते हैं, वह खुल- 
कर करते हैं । युद्धके प्रारम्भ होनेके समयपे हम गाँवोंमें एक शान्तिमय मानवता- 
वादी काममें लगे हुए हैँ । परन्तु अब ऐसा प्रतीत होता है कि सरकार हमें यह 
कार्य नहीं करने देगी । हमारे कुछ कार्यकर्त्ताओंकों जेलमें डाल दिया गया हैं । 
सद्भूठके ऐसे क्षणोंमें धरतीकी कोई ताक़त हमें जनताकी सेवा करनेंसे रोक नहीं 
सकती । में यह घोषणा करता हूँ कि हम अपने कार्यको बिना रुके, निर्भयताके 
साथ चलाते रहनेका दृढ़ निश्चय कर चुके हैं । किन्‍्हीं भी परिस्थितियोंमें ह्‌ 
अपने शात्तिपूर्ण, अहिंसात्मक सदुद्वेश्यका परित्याग नहीं कर सकते । यदि हमें 
शासन-विरोधी कोई क़दम उठाना पड़ा तो स्पष्ट हैं कि हम उसके लिए विवद् 
होंगे ।” खान अब्दुल ग़फ्फ़ार खाने सरदर॒याबमे, जो पेशावरसे १४ मीलकी दूरी- 

पर पड़ता है, अपने कार्यके लिए एक केन्द्र स्थापित किया। वे वहों एक घास- 

भारत छोड़ो 
फूसकी झोंपड़ी बनाकर रहने लगे । यह केन्द्र मरकज़-ए इलाही-ए खुदाई खिद- 
मतगारान' के नामसे जाना जाने लगा । 

जुलाईमें वर्धामें कायकारिणी समितिकी बेठक हुई ५ जुलाईको गांधीजीने 
कांग्रसके अब्यक्ष मोलाना आज़ादसे भारत छोड़ो आन्दोलनके वारेमें प्रथम वार 
वातचीत की । उन्होंने वल देकर कहा कि अब वह समय आ गया हूँ जब कि 
कांग्रेसको अंग्रेजोंके तत्काल भारत छोड़नेकी मांगको उठाना चाहिए। जो बात 
इससे पहले उन्होंने कभी न कही थी, वह इस वार कही । उन्होंने कहा कि यह 
एक खुला विद्रोह होना चाहिए और जनताको गिरफ्तारी या सरकारके अधीन 
होनेका तवतक विरोध करना चाहिए जबतक कि वह शारीरिक रूपसे इसके लिए 
बाध्य न हो जाय । वहाँ विस्तारप्वक, खुलकर चर्चा हुई और १४ जलाई १९४२ 
को एक ऐतिहासिक प्रस्ताव पारित हुआ जो कि गांधीजीके प्रारूपपर आधारित 
था: 

“दिन-प्रतिदिन जो घटनाएँ होती जा रही हैं और जिस स्थितिको भारतीय 
जनता अनुभवत्र कर रही हे, वह कांग्रेस-जनोंकी इस रायको पुष्टि करती है कि 
भारतमें अंग्रेजी राज्यका अविलम्त्र अन्त होना चाहिए ।'''जवसे विश्व-युद्ध छिड़ा 
है, तभोसे कांग्रेसने जान-वूझकर सरकारको परेशानीमें न डालनेकी नोतिको आगे 
वढ़ाया । इतना ही नहीं, उसने सोचने-विचारनेके वाद अपने सत्याग्रहको प्रभावहीन 
वनानेका जोखिम भी लिया और उसे मात्र एक प्रतीकात्मक रूप दिया। उसने 
अपनी नीतिको अन्तिम तर्क-संमत सीमातक खींचा क्योंकि उसे यह आशा थी कि 
उसकी नीतिकी क़॒द्र की जायगी । उसक्रो यह भी आशा थी कि असली शक्ति वबदछ- 
कर जन-प्रिय प्रतिनिध्रियोंके हाथोंमें पहुँच जायगी । यह राष्ट्रकों इस योग्य बना 
देती कि वह समस्त विश्वमें उस मानव-स्त्राधीनताक्े स्वृप्तकों साकार करनेकी 
दिशामें अपना पूर्ण सहयोग दे सकता, जिसके कुचले जानेका भय बना हुआ है 
यह आशा भी की गयी थी कि यदि इस दिशामें नकारात्मक उत्तर मिला तो 
भारतके गलेपर ब्रिटेनक्रे हाथका तनाव और तो न बढ़ेगा । 

“ये सारी आशाएँ टुकड़े-टुकड़े हो गयीं। सर स्टेफई क्रिप्सक्रे निष्फलछ 
प्रस्तावोंने इस बातकों बहुत स्पष्ट रूपसे प्रत्यक्ष दिखला दिया कि भारतक्े प्रति 
ब्रिटिश सरकारके रुखमें किसी परिवर्तनकी सम्भावना नहों है । इसके साथ हो 
यह भी स्पष्ट हो गया कि भारतपर अंग्रेजोंको पकड़ किसी प्रकारसे शिथिल नहों 
होगी ।*'इस कुण्ठाका परिणाम यह हुआ हे कि ब्रिटेनक्रे विरुद्ध एक व्यापक 
दुर्भावनामें बड़ी शीघ्रताके साथ वृद्धि हुई है ओर जापानी शस्त्रोंकी सफलतासे 

लोगोंके मनमें एक संतोष होने लगा हैं । कार्यसमिति इस बढ़ती हुई स्थितिको 
अत्यन्त शंकाकी दृष्टिसे देखती है क्योंकि यदि उसका अवरोध न किया गया तो 
वह स्थिति हमें अनिवार्य रूपसे हमलेकी निष्क्रिय स्त्रीकृतिकी ओर ले जायगी । 
समितिकी राय हैँ कि समस्त आक्रमणका निश्चय ही विरोध होना चाहिए | यदि 
भारत उसका विरोध नहीं करता तो इसका अर्थ यह हैं कि भारतीय जनताका 
अध:पतन हो गया हैं और उसकी पराधीनता निरन्तर चलती रहेगी । कांग्रेस 
इस बातके लिए अत्यन्त चिंतित हैं कि मलाया, सिंगापुर और वर्माके अनुभवोंकी 
यहाँ पुनरावृत्ति न हो । वह जापान या किसी वाह्य शक्तिके आक्रमण या भारत- 
पर चढ़ाईका पूरी तरहसे विरोध करना चाहेंगी । 

“कांग्रेस ब्रिटेनके प्रति अपनी दुर्भावनाकों एक सख्ज्रावनामें वदल देना चाहती 
है और भारतको संसारके लोगों ओर राष्ट्रोंकी स्वाधीनता अजित करनेके प्रयास- 
में, तथा उनकी विचारणाओं और पीड़ाओंमें उसकी अपनी इच्छासे एक भागीदार 
बना देना चाहती हैं। यह तभी सम्भव हैँ जब कि भारत स्वाधीनताके एक प्रकाश- 
को प्राप्त कर ले । 

“केवल विदेशी और व्यवधानको समाप्त करके ही आजकी अवास्तविकताकी 
जगह वास्तविकता ले सकती है और भारतके लोग, जिनमें सभी वर्गों तथा दलों 
के लोग होंगे, भारतकी समस्याओंका सामना कर सकते हैं और मिलूजुलकर एक 
सर्वसम्मत आधारपर उनको सुलझा सकते हैं । वर्तमान राजनीतिक पार्टियाँ, जो 
मुख्य रूपसे ब्निटिश सत्ताका ध्यान और प्रभाव अपनी ओर आक्ृष्ट करनेको संग- 
ठित हुई हैं, तव सम्भवतः कार्य करना बन्द कर देंगी ।”'उस समय भारतके 
इतिहासमें यह प्रथम वार अनुभव किया जायगा कि राजें-महाराजे, जागीरदार, 
जमींदार, जायदादवाले और धनी वर्गके लोग अपना धन और सम्पत्ति खेतों, 
फंक्टरियों तथा अन्य स्थानोंपर कार्य करनेवाले श्रमिकोंसे प्राप्त करते हैं, जिनके 
पास कि अनिवार्य रूपसे शान्ति और अधिकार होना चाहिए ।''“'कांग्रेसकी यह 
तीत्र इच्छा हैं कि वह आक्रमणका एक प्रभावशाली ढंगसे सामना करे और उसके 
'पीछे जनताकी सामूहिक इच्छा और शक्ति हो । 

“भारतसे ब्विटिश सत्ताकों खोंच लेनेका प्रस्ताव रखते समय कांग्रेसकी यह 
बिलकुल इच्छा नहीं है कि वह ग्रेट ब्रिटेन या मित्र-राष्ट्रोंके आगे एक संकटकी 
स्थिति खड़ी कर दे या उनके युद्धके प्रयासोंमें कोई बाधा डाले, किसी तरहसे 
भारतके ऊपर आक्रमणको प्रोत्साहित करे या जापान या धुरी शक्तियोंमें सम्मिलित 
किसी बल द्वारा चीनपर दबाव बढ़े। कांग्रेसका यह इरादा भी नहीं है कि वह 

भारत छोड़ो 
मित्र-राष्ट्रोंकी सुरक्षा-शान्तिको विपत्तिमें डाल दे। इसलिए कांग्रेस इस वातके लिए 
राज़ी ह कि यदि मित्र-राष्ट्र डइचित समझ तो भारतको सुरक्षा और जापानी या 
अन्य किसी शक्तिके आक्रमणका विरोध करनेके लिए अथवा चोनको बचाने या 
उसकी सहायता करनेके लिए भारतमें अपनी सशस्त्र सेनाओंको रख सकते हैं । 

“भारतसे ब्रिटिश शक्तिके चले जानेका अभिप्राय यह कभी नहों रहा कि 
यहाँसे सारे अंग्रेज अपने देश वापस चले जाय, और उन लोगोंके लिए तो निश्चित 
ही नहीं रहा जिन्होंने भारतकों अपना घर वना लिया हैं और जो एक तागरिकके 
रूपमें यहाँ औरोंकी तरहसे रहते हैं । 

“यदि यह अपीरू असफल हो जाती है तो भी कांग्रेस वर्तमान स्थितिपर 
गंभीर विचार किये बिना न रहेगी और उसे ज्योंका-त्यों नहीं चलने देगी। इस 
मोजूदा स्थितिमें हालातका तेज़ीके साथ गिरना, और भारतकी इच्छा-शक्ति तथा 
आक्रमणका विरोध करनेके वलूका ह्वास भी शामिल हैँ। उस समय कांग्रेस 
इच्छा न होते हुए भी इस वातके लिए वाघ्य हो जायगी कि वह सन्‌ १९२० से 
संचित अपनी समस्त अहिंसात्मक दक्तिको उपयोगमें लाये, जब कि उसने अहिसा 
को राजनीतिक अधिकार प्राप्त करने और स्वाधीनताकी मांगको दढ़ करनेके लिए 
अपनी नीतिके एक अद्भ के रूपमें स्वीकार किया था ।* 

जब कार्यसमितिका यह प्रस्ताव प्रकाशित हुआ तब उससे देशभरमें एक 
हलचल फल गयी । खान अब्दुल ग़पफ़ार खाँने सीमाप्रांतकी कांग्रेस कमेटीको 
सम्बोधित करते हुए राष्ट्रकी जनतासे यह कहा कि वह भारतकी स्वाधीनताके 
आगामी संघपके लिए तंयार रहे । “आप लोग गांवीजीके आह्वानके लिए तैयार 
रहें। कार्यसमिति द्वारा प्रस्तावकी पृष्टि कर देनेके पश्चात्‌ किसी भी क्षण उसकी 
आशा की जाती हैं। में आशा करता हूँ कि हमेशाकी भाँति इस संधर्षमें सीमा- 
प्रांत सबसे आगे रहेगा ।* क 

५ अगस्तको वम्बईमें कार्यसमितिकी वंठक हुई और उसमें एक प्रस्तावका 
प्रारूप रखा गया। उसकी भाषा वही थी जो वर्धामें पहले पारित किये गये 
प्रस्तावकी । अखिल भारतीय कांग्रेस समितिके आगे ७ अगस्तको यह प्रस्ताव 
रखा गया । 

महात्माजीने प्रतिनिधियोंकोी सम्बोधित करते हुए कहा : 

“जो अवसर इस समय हमारे आगे है, ऐसे मौके प्रत्येक मनुष्यके जीवनमें 
नहीं आते और जिसके जीवनमें आते भी हैं, उसमें दुर्लभ होते हैं । आज में और 
मेरी अहिसा कसौटीपर हैं । आजके इस संकटकालमें, जब कि धरती हिसाकी 

खान अब्दुल ग़फ़्फार खां 


ज्वालाओसे झुठस रही हे ओर चारो ओर मक्तिके लिए पकार उठ रही हैं, यदि 
में ईश्वरप्रदत्त वुद्धिका उपयोग नहीं करता तो ईश्वर मुझे क्षमा नहों करेगा और 
में उस एक बहुत बड़े उपहारके लिए अयोग्य सिद्ध होऊँगा | मुझे अब काम करना 
ही चाहिए। 

गांधीजीने आगे टिप्पणी की : "मेरा विश्वास हैं कि विश्वके इतिहासमें हमारे 
स्वाघीनता संघर्पसे कहीं अधिक सच्चे प्रजातां त्रिक संघर्ष हुए हैं । उस प्रजातन्त्रमें , 
जो मेरी दृष्टिके आगे है और जो अहिसासे स्थापित किया जायगा, सब लोगोंको 
समान स्वतन्त्रता रहेगी । प्रत्येक मनुष्य स्वयं अपना स्वामी होगा । आज मैं इसी 
प्रकारकी लड़ाईमें भाग लेनेके लिए आपको आमंत्रित कर रहा हूँ । यदि आपने 
एक वार यह अनुभव कर लिया कि आप आज़ादीके एक ही समान संघर्पमें रत 
लोग हैं तो आप अपने वीचके हिन्द्र और मसलमानके अन्तरको भल जायेंगे और 
अपनेको एक भारतीय मात्र समझगे । 

मदीभर साम्यवादी सदस्योंकों छोड़कर, जिन्होंने कि प्रस्तावका विरोध किया 
अखिल भारतीय कांग्रेस समितिके समस्त सदस्योंने इस प्रस्तावका स्व्रागत किया 
और दो दिनके वाद-विवादके बाद “भारत छोड़ो” प्रस्ताव पारित हो गया । 

गांधीजीने अखिल भारतीय कांग्रेस समितिको दो घंटेतक अंग्रेजी और हिन्दी 
में सम्बोधित किया । साम्यवादियोंकों उनके साहसके लिए बधाई देनेके बाद 
उन्होंने कहा कि उन लोगोंने अपने संशोधनोंकों स्वीकार करनेके लिए समितिसे 
जो कुछ कहा, उससे स्थितिका सही रूपसे प्रतिनिधित्व नहीं होता । उन्होंने कहा, 
“ऐसा समय भी था जब कि प्रत्येक मुसकमान भारतकों अपनी जन्मभूमि होनेका 
दावा किया करता था । उन दिनों सज्जनता, गरिमामयता और श्रेष्ठटटाकी एक 
भावना उनको प्रेरणा देती रहती थी। प्रत्येक समुदायके सदस्य अपने साथ रहने- 
वाले दूसरे सदस्योंके सव प्रकारसे अनुकूल बननेके लिए परस्पर स्पर्द्धा किया 
करते थे | वे एक-दूसरेको धामिक भावनाओंका आदर करते थे और ऐसा करना 
अपना एक विशेष अधिकार समझते थे। में क़ायदे आज़म जिना सहित सारे मुसल- 
मानोंसे यह कहूँगा कि वें उन्हीं गौरवमय दिवसोंको वापस ले आयें और इस 
असह्य स्थितिके कारणोंकी खोज करें। क़ायदे आज़म जिना स्वयं किसी समय 
कांग्रेसफे एक सदस्य रहे हैं । यदि कांग्रेस आज उनके रोपकी भाजन हैं तो इसका 
कारण यह है कि उनके मनमे सन्देहका एक कीड़। प्रवेश कर गया है । ईश्वर 
उनको दीर्घायु करें; लेकिन जब में चला जाऊंगा तब वे यह अनुभव करेंगे ओर 
इस वातको स्वीकार भी करेंगे कि मैंने मुसलमानोंके स।थ कभी छल नहीं किया 

भारत छोड़ो 

और न उनके हितोंके साथ कभी घोखा किया । 
गांधी जीने आगे कहा, “में उन छोगोंसे, जो कि आज गालो-गलौज ओर एक 
दूसरेपर कलंक लगानेक्रे अभियानमें छगे हुए हैं, यह कहूँगा कि इसलाम तो 
एक शजत्र॒ुतककों गालियाँ देनेकी इजाजत नहीं देता । पेगम्बर [ मुहम्मद साहब | 
ने झत्रुओंतकके प्रति क्रपाठुताका व्यवहार क्रिया और उन्होंने अपनी भलाई और 
उदारतासे उनक्नो जीत लिया । आप उसी इस्लामके अनुयायी हैं या किसी अन्य- 
के ? यदि आप सच्चे इस्लामके अनुयायी हैं तो क्या वह आपकी इस वातमें सहा- 
यता करता हैं कि आप उस व्यक्तिके ऊपर अविश्वास करे जो कि अपने विददास- 
को सार्वजनिक रूपमें घोषित करता हैं ? आज आप मुझसे यह सुन लोजिए कि 
आप एक दिन इस वातपर अफ़सोस करेंगे कि आपने उस व्यक्तिके ऊपर भरोसा 
नहीं किया और उसे मार डाला जो कि आपका एक सच्चा और आपके लिए 
सदा तत्पर रहनेवाला मित्र था| यह देखकर मझको मर्मान्तक पीड़ा होती हैं कि 
जितनी ही में अपीक करता हैं, जितनों हो मौलाना आज़ाद आग्रहपू्रक प्राथना 
करते हैं, गाली-गलौजका अभियान उतना ही तेज होता जाता हैं। मेरे लिए ये 
गालियाँ वन्दूककी गोलियाँ जैसों हैं । ये मुझको उसी तरहसे मार सकती हैं जसे 
कि वन्द्रककी एक गोलों मेरी जीवन-छीलाक्ो समाप्त कर सकती हैं। आप 
मझको मार डाल सहते हैं। मझे इससे चोट नहों पहुँचेगो । उन लोगोंसे क्‍या 
हा जाय जो कि गालो-गलौजमें लगे हुए हैं ? यह इस्लामके लिए एक अथतिष्ठा- 
की बात है । इस्कामके भले नामपर में आपसे यह अपीक् करता हूँ कि आप 
गाछी देनेके और एक €ुसरेपर कलंक छगानेके इस रूगातार चलनेवाले अभियान- 

को रोक दी 
“मौलाना साहव उसमें भी सत्रसे भद्दो गाछियोंक्रे लच्य बनाये गये हे । 

गांधीजी ने टिप्पणी करते हुए कहा, “क्योंकि वे अपनी दोस्तीका दवाव डालनेसे 
इतका र करते हैं । वे इसको मिन्नताक्ना एक दह्पयोग मानतें हँ कि अपने मित्रसे 
उस वातकों सच मनवा लिया जाय जिसे कि वह स्वयं एक असत्य समज्ता है । 
कायदे आज़मसे मेरा कहना यह है : 'पाकिस्तानके दावेमें जितना कुछ सच्चा 
और वन हैं, वह तो आपके हाथमें ही है और जो असत्य और अरक्षणक्के योग्य 
हैं उसे आपको कोई भेठ नहीं कर सकता । यदि क्िसीको दूसरॉपर अपना असत्य 
'लादनेमें सफलता मिल भी जाय तो भी वह उसके फलोंका अधिक लम्बे समयतक 
उपभोग नहीं कर सकेगा । ईश्व रको सह्य नहीं है क्रि किसीपर जबरदस्ती झूठका 
ओझ लादा जाय ।' में इस्छामक्े नामपर आपसे अपील करता हूँ कि जो कुछ में 

खान अब्दुल ग़फ्फ़ार खाँ 
कह रहा हैँ, उसपर आप विचार करें। न तो यह बात उचित ही कही जा 
सकती हैँ और न न्यायपूर्ण कि कांग्रेससे किसी ऐसी वस्तुको स्त्रीकार कराया जाय 
जिसपर उसे विश्वास न हो अथवा जो उसके प्रिय सिद्धान्तोंके विरुद्ध पड़ती हो । 
यदि में किसी मांगको न्‍्यायोचित समझगा तो में उसे आज ही अंगीकार कर 
लगा । में केवल मि० जिनाको राज़ी करनेके लिए इसपर तंयार नहीं होऊँगा । 
यह मेरा तरीक़ा नहीं हैं ।' 

अपने भाषणके निष्कर्पमे उन्होंने कहा, “असली लड़ाई अभी शुरू नहीं । 
आपने अभी कंवल सारी शाक्तियाँ मेरे हाथोंमें दी हैं । में वाइस रायकी प्रतीक्षा 
करूँगा और उनसे कांग्रेसकी मांगोंको स्वीकार करनेके लिए कहूँगा । **''*“आप 
लोगोंमेसे प्रत्येक स्त्री-पुरुप इस क्षणक बाद अपनेको स्वतन्त्र समझे और एक 
स्वतन्त्र व्यक्तिकी भांति व्यवहार करे । गुलामीका वन्धन तो उसी क्षण चटककर 
टूट जाता है जिस क्षण व्यक्ति यह समझ लेता है कि अब वह एक स्वतन्त्र प्राणी 
हैं । आप लोग मुझसे यह वात जान लीजिए कि में वाइसरायसे अल्पसंख्यकोंके 
बारेमें या वसे ही ओऔरोंके वारेमें कोई सौदा पटाने नहीं जा रहा हूँ । स्वाधीनता- 
के अलावा और किसी चीज़से में संतुए्र होनेवाला नहीं हूँ । यह एक छोटा-सा 
मंत्र में आपको दे रहा हूँ। इसे आप अपने हृदयोंपर अद्धित कर सकते हैं। 
आपका प्रत्येक दवास उसे व्यक्त करे | वह मंत्र हैं, 'करो या मरो' | आप ईश्वर 
और अपनी अन्‍न्तरात्माको साक्षी करके यह शपथ ले कि जबतक स्वाधीनता नहीं 
मिल जाती तवतक आप चनसे न बेठेंगे और उसे पानेक प्रयासमें आप अपने 
जीवनकी बाजी लगा देंगे । जो अपनो जिन्दगीको खो देगा वह उसे फिर प्राप्त 
कर लेगा । लेकिन वह, जो उसे बचानेकी कोशिश करेगा, उसे खो देगा। 
स्वाघीनता कायरोंके लिए या निरुत्साहियोंक लिए नहीं है ।” 

९ अक्तूबरकों गांधीजी और कार्यसमिति तथा अखिल भारतीय कांग्रेस 
समितिक सभी सदस्य गिरफ्तार हो गये और स्पेशल गाड़ियों द्वारा नज़रवन्दीक 
लिए विभिन्न स्थानोंपर ले जाये गये। ज॑ंसे ही इन गिरफ्तारियोंका समाचार 
मिला, वसे ही सारे भारतमें गम्भीर उपद्रवकी घटनाएँ होने लूगीं। समस्त भारत- 
में कांग्रेसक सक्‍्डों नेता गिरफ्तार कर लिये गये । 

सीमाप्रान्तमें प्रारम्भमें स्थिति अत्यन्त शान्तिपूर्ण रही। स्थानीय स्थितियोंके 
कारण ख़ान अब्दुल ग़पफ़ार खाँ अखिल भारतीय कांग्रेस समितिके अधिवेशनमें 
भाग न ले सके । सीमाप्रान्तीय कांग्रेस समितिने आन्दोलनको संचालित करनेका 
सारा अधिकार, अपना सारा प्रति.त्धित्व खान अब्दुल ग़फ्फ़ार खाँको सौंप दिया 

भारत छोड़ो 


था । जिस समय वे अपने कार्यकर्ताओंसे विचार-विनिमय कर रहे थे, उसी समय 
उन्हें वम्बईमें कांग्रेसके नेताओंकी गिरफ्तारीका समाचार मिला । १० अगस्तको 
पेशावरकी एक सभाको सम्बोधित करते हुए भारत छोड़ो प्रस्तावके पूर्ण सम- 
थनमें शपथ ग्रहण की । उन्होंने जनताकों यह सलाह दी कि वह प्रतीक्षा करे और 
अधीर न हो । उन्होंने इस वातपर वल दिया कि खुदाई खिदमतगार अपना रच- 
नात्मक कार्य चलाते रहें और उस सारे प्रचारसे प्रभावित न हों जो कि प्रान्तमें 
एक भय फेलछा सकता हैं। उन्होंने कहा, “समय अभी नहीं आया हैं | हमें इस 
समय आन्दोलन छेड़नेकी कोई शीत्रता नहीं हैं । हमने विभिन्न स्थानोंकी शराब- 
की दूकानोंपर धरना देना प्रारम्भ कर दिया हैं और इसे हम कुछ समयतक और 
चलायेंगे । 

उनके कुछ सहयोगियोंने राय दी कि वे छोग टेलीफोनके तार काटने, रेलवे- 
की पटरियोंकों उखाड़ने और इसी तरहकी अन्य तोड़-फोड़ करें। खान अब्दुल 
ग़पफ़ार खाँ उसके लिए तयार थे परन्तु उनकी शर्त यह थी कि ऐसी स्थितिमें 
तोड़-फोड़ करनेवालेको अपनेको पुलिसके हवाले कर देनेके लिए तेयार रहना 
चाहिए और उसे स्पष्ट शब्दोंमें यह स्वीकार करना चाहिए कि मेने तोड़-फोड़का 
यह काम किया हैं । उन्होंने कहा, “इससे कार्यकर्ताकी नंतिक शक्ति बढ़ेगी और 
वह जनताके आगे अपनी दृढ़ता और वीरताका एक आदर्श प्रस्तुत करनेमें समर्थ 
होगा । इससे दूसरोंके ऊपर कोई सन्देह नहीं किया जा सकेगा और वे व्यर्थ तंग 
किये जानेसे बच जायेंगे । 

१० सितम्बर १९४२ को, प्रांतके मुख्य मन्त्री पदसे मुक्त होनेके तोन साल 
बाद डा० खान साहबने ६० वर्षकी उम्रमें पुनः छाल वर्दीको पहना और उन्होंने 
पेशावरके सचिवालयके सामने सरकारी कर्मचारियोंके लिए, एक खुदाई खिदमत- 
गारके रूपमें छोटा-सा भाषण किया । उनके साथ तीन स्वयंसेवक थे। उनमेंसे 
एकने उसी प्रभावोत्पादकताके साथ एक कविता पढ़ो । डा० खान साहब सेशन 
जज और जुडीशियल कमिश्नरकी अदालतमें भी गये । वहाँ भो यही कार्यक्रम 
चला । भूतपूर्व मन्त्री काज़ी अतातुल्लाहके नेतृत्वमें दूसरी टुकड़ी स्थानीय विद्या- 
लयोंमें गयी । तीसरी टुकड़ी पेशावर नगरके चार थानोंमेंसे प्रत्येकमें गयी और 
वहाँ भारत छोड़ो' का संदेश सुनाया । 

सितम्वरके अन्तमें खान अब्दुल ग़फ्फ़ार खाँने आन्दोलनमें तेज़ी ला दी ॥ 
खुदाई खिदमतगारकी बड़ी-बड़ी टोलियोंने सरकारी दफ्तरों और अदालतोंपर 
धावा बोल दिया । ४ अक्तूबरकों विभिन्न ज़िलोंमें खुदाई ख़िदमतगार बहुत बड़ी 

संख्यामें अपने शिविरोंसे निकछ पड़े और “इन्किलाब जिन्दाबाद' के नारे लगाते 
हुए अपने निश्चित स्थानोंकी ओर चल दिये। उनके साथ सरकारी भवनोंपर 
लहरानेके लिए झंडे थे। कार्यालयों और अदालतोंकी सुरक्षा पुलिसके ज़िम्मे थी । 
खुदाई खिदमतगारोंने सिपाहियोंकी पंक्ति तोड़कर भीतर प्रवेश करनेकी कोशिश 
की । इसपर पुलिस उन्हें पीटने रूगी । पुलिस उन्हें तवतक पीटती रहती थी जब- 
तक कि वे संज्ञाहीन होकर गिर न पड़े । अधिकांश खुदाई खिदमतगारोंके गम्भीर 
चोट आयीं। उनको कांग्रेस द्वारा संचालित सहायता-केन्द्रोंमें भेज दिया गया। 
जिन खुदाई खिदमतगारोंके मामूली चोट आयी थी उनको पुलिस अपनी मोटर 
गाड़ीसे शहरसे बहुत दूर ले गयी । वहाँ उनको छोड़ दिया गया और वहाँसे उन 
सबको पैदल अपने घर लौटना पड़ा। सारी अदालतोंकों एक पखवाड़ेके लिए बन्द 
कर दिया गया। जब वे खुलीं तब उन्हीं घटनाओंको पुनरावृत्ति हुई; वैसे ही धरने 
ओर वेसी ही मार । सेकड़ों खुदाई खिदमतगारोंको गिरफ़्तार कर लिया गया । 

एक दिन यह घोषणा हुई कि पेशावरमें खुदाई खिदमतगार 'मार्च' करते 
हुए अपना प्रदर्शन करेंगे । प्रदर्शनके समय सरकारने उन लोगोंको गिरफ़्तार नहीं 
किया वल्कि उनके साथ एक बड़ी कुटिल चाल खेली । | सर रशत्रुक विलियम्सने 
मज़ा लेते हुए इस घटनाका इन शब्दोंमें वर्णन किया हैं : 

“खुदाई खिदमतगारोंका एक बहुप्रचारित प्रदर्शन एक साधारण-सी चाल- 
से मात खा गया । इस घटनाको सुनाते हुए अब भी सारे सीमाप्रांतके लोग मुँह 
दवा-दवाकर हँसते हैँ | उन दिनों 'पॉलिटिकल अफसरों” मेंसे इस्कंदर मिर्जा वहाँ 
ठहरे हुए थे। उन्होंने अन्दाज़् लगा लिया कि खुदाई ख़िदमतगार अपना जुलूस 
बहुत सवेरे न निकाल सकेंगे । अन्य पठानोंकी तरह जब्तक वे ढेर-सी रोटियाँ 
तीन पाव चायमें डुवा-डुवाकर न खा लेंगे, तवतक वे वाहर न निकलेंगे । इस्कंदर 
मिर्जाने खुदाई खिदमतगारोंके शिविरके रसोइयोंको अपनी ओर मिला लिया और 
उनके द्वारा भोजन सामग्रींमें एक बहुत तेज़ जुलाब मिलवा दिया | जुलूस बहुत 
अच्छी तरहसे उठा । वह नारे लगाते हुए आगे बढ़ा लेकिन थोड़ी दूर चलकर 
एकके बाद एक स्वयंसेवक चुप होता गया और फिर वे लोग शीघ्रतासे अपनी 
पंक्तिको तोड़कर साथियोंकी दृष्टिसे दूर मंदानमें खिसकने लगे | इस तरह अधि- 
कांश खुदाई खिदमतगार धीरे-धीरे उस जुलूसमेंसे निकल गये और अन्तमें वह 
दुर्बल लगनेवाले, निरुत्साहित लोगोंकी छितरी हुई-सी एक टोलो रह गयी जिसने 
कि पेशावरमें चक्कर लगाया । 

सीमाप्रांतती सरकारने अन्य प्रदेशोंकी सरकारोंकी भांति आन्दोलनकारियों- 

के खिलाफ़ कोई कष्टदायक क़दम नहीं उठाया वल्कि उनके आन्दोलनकी दझक्तिकों 


क्षीण करनेके लिए विविध प्रकारकी कुटिल चालोंको अपनाया । उसने जनताकी 


'धामिक भावनाओंकों भड़कानेके लिए मुल्ला लोगोंको किरायेपर रख लिया और 


काफ़ी संख्यामें शरारतसे भरे हुए इश्तिहार और पर्चे वांदे । खान अब्दुल ग़फ्फ़ार 
खाँने अपने साथियोंको सावधान करते हुए कहा कि यद्यपि सरकार अभी निष्क्रिय 
जान पड़ती हैं लेकिन यह एक अस्थायी स्थिति हैं। अभी तो विपत्तियोंका एक 
वड़ा समृह उनकी प्रतीक्षा कर रहा हैं। ब्रिटिश सरकार विश्वके सामने इस 
तथ्यको प्रदर्शित करना चाहती है कि भारतके स्वाधीनता आन्दोलनसे मुसलमानों- 
का सम्बन्ध नहीं है । सरकार यह भली भांति जानती हैं कि खुदाई खिदमतगारोंके 
राष्ट्रीय आन्दोलनमें सम्मिलित होने और उनके ऊपर दमन होनेके समाचार उसके 
उस प्रचारकों, जिसे कि वह विदेश्ोंमें चला रही है, झूठा सिद्ध कर देंगे। इसी- 
लिए उसने सीमाप्रांतके समाचारोंके वाहर जानेपर कठोर प्रतिवन्ध लगा दिया । 
खान अब्दुल ग़पफ़ार खाँने सीमाप्रान्तके आन्दोलनका यथार्थ वर्णन इन शब्दोंमें 
किया है : 

“हमारे प्रान्तीय जिरगाने अपने प्रतिनिधिके रूपमें सामूहिक आज्ञा-भंग 
आन्दोलनके संचालनके सारे अधिकार मुझको सौंप दिये थे और उसने मुझे 
'डिक्टेटर' नियुक्त कर दिया था। 'डिक्टेटर” शब्दसे ही मुझे घृणा थी क्योंकि 
में एकाधिपत्य और अधिनायकवाद दोनोंको बेहद नायसन्द करता हूँ । 'डिक्टेटर' 
की ओरसे कोई आदेश भेजनेसे पहले में हमेशा अपने साथियोंकी राय ले लिया 
करता था 

मेरे निर्देशसे ही सामूहिक आन्दोलनको शुरू किया गया था। बन्‍्नू, कोहाट, 
टंक, मरदान और पेशावरकी अदालतों और कार्याल्योंके ऊपर धरना दिया गया। 
सरकारने इस आन्दोलनको कुचलनेंकी बेहद कोशिश की । एक मुसलमान उपा- 
युक्त जनाव इस्कंदर मिर्जा अंग्रेजोंके प्रति अपनी परम्परागत निष्ठाके पालनमें 
अपने स्वामियोंसे भी आगे बढ़ गया | उसने सैयद अकबर नामक एक खुदाई 
खिदमतगारकी पिटवाते-पिटवाते जान ले ली । वह इतना गिर गया कि उसने 
खुदाई खिदमतगारोंके शिविरमें उनकी सब्जीमें विष मिलवा दिया। जिसने भी 
उस सब्जीको खाया, वही गम्भीर रूपसे वीमार पड़ गया। में उसके अन्य जथन्य 
कार्योको यहां खोलना नहीं चाहता । उनके लिए मैं उसे, उस सर्वशक्तिमान्‌ 


:ईदवरके आगे उपस्थित करना चाहता हूँ, जिसके आगे कि अंतिम न्यायके दिन 
+हम सवको उपस्थित होना है । 

खान अब्दुल ग़फ्फ़ार खाँ 


“ भारत छोड़ो आन्दोलनकी गतिविधियोंके निरीक्षणके लिए मुभको अपने 
प्रान्‍्तका दौरा करना पड़ता था। एक दिन, जब कि में कोहाट जा रहा था, 
मुझको कोहाट दरेके पास गिरफ़्तार कर लिया गया। इसके बाद मुझे पेशावर 
लाकर छोड़ दिया गया । में जहाँ भी जाता वहीं गिरफ़्तारी और रिहाईका यह 
क्रम चलता । 

“२७ अक्तूबर सन्‌ १९४२ को में पचास खुदाई ख़िदमतगारोंक्रे एक दलके 
साथ चारसद्यासे पंदल चछा । हम लोगोंका इरादा मर॒दानकी कचहरीपर घरना 
देनेका था । रास्तेमें कई गाँवोंमें रुककर हमने सार्वजनिक सभाओं में भाषण किये। 
मीरवस डेरी नामक स्थानपर पुलिस हम लोगोंकी प्रतीक्षा कर रही थी। हम 
लोग एक-दूस रेके हाथोंको पकड़े हुए पंक्तिबद्ध 'मार्च' करते जा रहे थे। पुलिस- 
ने हम लोगोंको अछग कर दिया । हमने पुनः अपने हाथोंको पकड़कर पंक्ति 
वना ली । इसपर पुलिसने हम लोगोंको वड़ी निर्दयताके साथ लाठियोंसे पीटना 
शुरू कर दिया। खुशदिल खानने, जो कि एक मामूली अधिकारी था, मुझपर वार 
किये जिससे मेरी पसछीकी दो हड्डियाँ टूट गयीं । मेरे कपड़े खूनमें छथपथ हो 
गये । वह हम सब लोगोंको गिरफ़्तार करके मरदान जेल ले गया । दूसरे दिन 
हमको रिसालपुर और फिर वहाँसे हरिपुर जेल भेज दिया गया । हमारे वहुतसे 
कार्यकर्ता हरिपुर जेलमें वन्दी थे। वे अकसर 'इन्किलाव ज़िन्दाबाद' के नारे 
लगाया करते थे। मेरे वहाँ पहुँचनेके वाद जेलके अधिकारी उनकी उपेक्षा करने 
लगे लेकिन मुझको शीघ्र ही अबोटाबाद जेलमें भेज दिया गया ।” 

खान अब्दुल ग़फफ़ार खाँकी गिरफ्तारीके सम्बन्धमें मुरूय सचिवकी एक गोप- - 
नीय टिप्पणीमें यह कहा गया : 

“दरगईमें रात वितानेके वाद खान अब्दुल ग़फफ़ार खाँ मरदानकी ओर चल 
दिये । नमाज़ पढ़ने और भाषण करनेके लिए वे कई स्थानोंपर रुके । इस प्रकार 
वे मरदानसे एक मील दूर एक पुलिस चोकीके पास पहुँच गये । खान अब्दुल ' 
ग़पफ़ार खाँको उनके खुदाई खिदमतगार बीचरमें घेरे हुए चल रहे थे जिनकी: 
संख्या लगभग १५० थी। उनमेंसे ५० लाल कुर्तीवालोंकी वर्दी पहने हुए थे । 
खान अब्दुल ग़फ्फ़ार खाँनें रुकनेसे या अधिकारियोंसे संभाषण करनेसे इनकार कर 
दिया । अतः पुलिस उनको गिरफ़्तार करने और उनके साथियोंको तितर-वितर 
कर देनेके लिए बाध्य हो गयी । अंतमें काफ़ी परेशानीके बाद उनको रोककर 
गिरफ़्तार कर लिया गया । उनको पुलिसकी मोटर-कारतक ले जाया गया और 
वहाँसे वे 'लाइन्स' में भेज दिये गये । जिस समय खान अब्दुल ग़फ्फ़ार खाँ कार- 

भारत छोड़ो 
तक ले जाये जा रहे थे उस समय वे हिसापर उतर आये और उन्होंने हर प्रकार 
से विरोध किया । मामूली चोटोंके अलावा उनके कोई गम्भीर चोट या घाव नहों 
था इसलिए उनकी एक्स रे परीक्षा आवश्यक नहीं समझी गयी ।*' 

खान अब्दुल ग़फ्फ़ार खाँने अपने जेलके अनुभवोंकों इन दाद्दोंमें वर्णन 
किया हैं : 

“आन्दोलनके शुरूके दिनोंकों छोड़कर ब्रिटिश सरकारने, जिसका कि में 
विरोधों था, मेरा अपमान नहीं किया और न उसने मुझको कोई शारीरिक 
आघात ही पहुँचाया । एक वार कारागारोंके महानिरीक्षक कर्नल स्मिथ अवोटा- 
वाद जेलका मुआयना करते हुए मेरी छोटीसी कोठरीमें आये । वे कुछ देरतक 
मुझसे वातचीत करते रहें । इसके वाद वे वाहर निकल आये और उन्होंने क्रोधमें 
जेलके अधीक्षकसे कहा, “आपने इनको कवृतरके इस दरवेमें क्‍यों वन्द कर रखा 
हैं ? आप इनको अस्पतालके किसी कमरेमें क्यों नहीं रख देते ?”' जेलूके अधीक्षकने 
आदरपूर्वक कहा कि उसको सरकारसे यही आदेश मिल्णा है । इसके बाद कर्नल 
स्मिथने प्रान्तके गवर्नर सर जार्ज कर्निघमसे टेलीफोनपर सम्पर्क स्थापित किया 
और कहा, “योर एक्सलन्सी, क्या हमारे लिए यह उचित हूँ कि हम अपने एक 
वीर विपक्षीके साथ वसा व्यवहार करे जैसा कि हम वादशाह खानके साथ कर 
रहे हैं ?” सर जार्जको भी यह अखरा और उन्होंने अपना आदेश वापस ले लिया । 
कर्नल स्मिथ मुझे किसी ऐसी जेलमें भेज देनेका आदेश पहलेसे ही दे चुके थे, जो 
कि मेरे उपयुक्त हो । उन्होंने मुझे उस जेलमें भेज दिया जहाँ कि मेरा पुत्र वली 
बन्दी था । मेरे साथके लिए उन्होंने वहाँ तीन अन्य कंदियोंको भी तबादला करके 
भेज दिया । 

“सन्‌ १९४३ के अक्तूबर महीनेमें मेरा तबादला फिर हरिपुर कर दिया 
गया । उस समय अधिकांश राजनीतिक बन्‍्दी रिहा किये जा चुके थे | इस जेल- 
का घेरा बहुत दूरतक फंला हुआ था ओर उसमें लम्वी-ल्म्व्री वेरकें बनी हुई थीं। 
उसके गलियारे काफ़ो विस्तीर्ण थे। जेलमें बहुत चोड़ी-चोड़ी सड़कें थीं और एक 
बड़ा उद्यान था। यह जेंल विशेष रूपसे सीमाप्रान्त और उसके आस-पासके 
इलाकोंके गम्भीर अपराधोंके कंदियों और डाकुओंके लिए थी । यहाँके अस्पताल- 
का फर्श संगमर्मरका था और इस जेंलमें कंदियोंको हॉकी, फुटबाल तथा अन्य 
खेल खेलनेंकी अनुमति थी, फिर भी वहाँकी व्यवस्था वहुत कठोर थी। कंदियों- 
के साथ पशु-तुल्य व्यवहार किया जाता था। वहाँ काफ़ी बड़ी संख्यामें राज- 
नीतिक बन्दी रखे गये थे। उनको एक शिविरमें अलग रखा गया था, जिसको 

ख़ान अब्दुल ग़फ्फ़ार खां 
एक ऊंची दीवार घेरे हुए थी । हरिपुर जेलमें खुदाई खिदमतगार तिरस्कारके 
पात्र समझे जाते थे और उनके साथ पशु जसा ज्यवहार किया जाता था | उनको 
जबरदस्ती एक छोटीसी कोठरीके भीतर ढकेल दिया जाता था और फिर उनको 
पीटा जाता था । सर्दोकी भयानक रातोंमें अक्सर उनके कपड़े उतरवा लिये जाते 
थे ओर उनको बेतोंसे मारा जाता था | इन यंत्रणाओंके कारण कुछ राजनीतिक 
क़ंदी जेंलमें ही मर गये। इस जेलमें मेरी निजकी तलाशी लो गयी । 

“हम लोगोंमेंसे अधिकांश नज़रबन्द थे और हमको जेलका कोई काम नहीं 
दिया गया था । हमने जेलरसे कहा कि वे हम लोगोंको नियाड़ वुननेका काम दे 
दें क्योंकि सौ फुट निवाड़ बुन लेनेपर दो रुपये मज़दूरी मिल जाती थी। हम 
लोगोंने इस तरहसे काफ़ी रुपये इकट्ठ कर लिये और फिर उन्तको अपने सरदर- 
याव केन्द्रमें भेज दिया | खुदाई खिदमतगारोंमेंसे बहुतोंकों अक्षर-ज्ञान न था। 
उन्हें साक्षर बनानेके लिए हम लोग जेलमें कक्षाएँ चलाने लूंगे । थोड़े ही दिनोंमें 
वें लिखना-पढ़ना सीख गये । 

“हम लोग कुरान और गीता पढ़ा करते थे। अमीर मुहम्मद खाँ, जो कि एक 
शायर थे और पण्डित शम्भुनाथ जो संस्कृतके अच्छे विद्वान्‌ थे, हम लछोगोंकों इन 
धर्म-ग्रन्योंकी समझाते थे । इस कक्षामें विभिन्न धर्मोके अनुयायी सम्मिलित होते 
थे । एक दिन जिस समय अमोर मुहम्मद खाँ कुरानके ऊपर भाषण कर रहे थे, 
एक हिन्दू तरुणने उनके समक्ष अपनी कोई झांका व्यक्त की । अमीर मुहम्मद खाँ 
इसपर नाराज़ हो गये और बोले कि कुरानके किसी अंशकों आलोचना नहीं को 
जा सकती । इसपर मेंने उन्हें रोका और कहा कि उनका उस युवकपर नाराज़ हो 
जाना ठीक नहीं हैं । यदि वह कुरानके किसी अंशको समझ सकतेमें असमर्थ रहा 

हैं तो वह उसको समझा देना चाहिए । पंडित शम्भुनाथ गीताक़ी क॒क्षाएँ लिया 
करते थे। 

“प्रत्येक रविवारको सब राजनीतिक कंदी एक जगह इकद्ठ होते थे और 
'मिलजुलूकर कवि इक़वालका 'सारे जहाँसे अच्छा हिन्दोस्ताँ हमारा' गीत गाया 
करते थे | इसके बाद वार्ताओं और कहानियोंका क्रम चलता था और चर्चाएँ 
होती थीं | इक़बालकी क्ृतियोंमेंसे, जो कि मुझे प्रिय थीं, कविता-पाठ भी हुआ 
करता था । कार्यक्रमके अन्तमें में एकत्रित लोगोंकों मिठाइयाँ बांदा करता था । 

“हम लोग विविध विषयोंपर विचार-विनिमय किया करते । में उन लछोगों- 
को इस्लामके स्वर्ण युगकी कथाएँ सुनाया करता था जिनमें खलीफाओंकी परंपरा 
तथा अबूबकर और उमरके जीवनकी घटनाएँ भो शामिल रहती थीं। अवृवकरने 

भारत छोड़ो 

खलोफाके पदको स्वीकार करनेसे इनकार कर दिया। वादमें बहुत आग्रह करने- 
पर वे उसके लिए तंयार हुए | वे दारपर कते सूतका एक मोठा-सा अंगरखा 
पहना करते थे ओर ताड़के पत्तोंकी चटाईपर सोया करते थे। ईदका त्योहार 
निकट था । उस अवसरपर बच्चोंकी मिठाईके लिए उनकी पत्नीने उनसे कुछ 
मुद्राएँ मांगीं । उन्होंने अपनी पत्नीको जवाब दिया कि खलीफासे आत्म-त्यागके 
एक उच्चस्तरकी अपेक्षा की जाती है । उस दृष्टिसे यह ठीक नहीं होगा । पत्नी- 
ने परिवा रके खर्चमें कठोर मितव्ययिता करके कुछ बचा लिया । अबूब॒करने इसे 
इस बातका एक संकेत समझा कि वे बंत-उल-मलसे जो भत्ता पाते हैं, वह उनकी 
कठोर आवश्यकताओंसे अधिक हैं । उन्होंने उसे और भी कम कर दिया । 

“जब देशमें गल्लेकी कमी थी तव उमर कभी नियमित रूपसे दो वार भोजन 
नहीं किया करते थे | जब मिस्रसे गलला आ गया, अन्नकी पूति हो गयी और उसे 
गरीबोंमें वांद दिया गया तब कहीं उन्होंने दो वारके भोजन-विलास को स्त्रीकार 
किया । वे केवछू आदेश जारो करके ही सन्‍्तुष्ट नहीं हो जाते थे बल्कि वे वेश 
बदलकर गुप्त रूपसे यह भी देखने निकलते थे कि निर्धन जनता किसी अभावसे 
ग्रस्त तो नहीं हे ? इसी प्रकार एक वार रातमें गशत लगाते हुए वे एक गरोव औरत 
के झोपड़ेके सामनेसे होकर निकले । वह फ़र्शपर बीमार लेटी थी । चूल्हेपर एक 
हांडी चढ़ी थी और वच्चे भूखसे रो रहे थे। उमरने कोठरीमें प्रवेश करके उससे 
पूछा, 'तुम इनको कुछ खानेको क्‍यों नहीं देती ? वह बोली, "में इनको क्‍या दे 
दूँ ? उमरने हांडीके ढककनकों उठाकर देखा तो उसमें केवल पानी उवलू रहा 
था । वह इसलिए रखा गया था कि बच्चे वहले रहें और चुप रहें । उमरने उससे 
पूछा, 'जब तुम्हारे पास अपने बच्चोंको खिलानेक्रे लिए भोजन नहीं हैँ तव तुम 
खलीफ़ाके पास क्‍यों नहीं जाती ?' 

'में क्यों जाऊं ? क्या यह देखना खलीफ़ाका काम नहीं हैं ?' स्त्रीनें उत्तर- 
में कहा । 

'लेकिन खलीफ़ाके पास तो वहुतसे काम हैं। भला वह हर एक बातको 
और हर एक आदसमीको कंसे देख सकता है ?” उमरने क्षमा-याचना-सी करते 
हुए कहा । 

“जब खलीफ़ाने मेरे पति और पुत्रकों अपनी लड़ाईमें भेज दिया तो क्या 
बादम उसे उनके परिवारकों नहीं देखना चाहिए ?' स्त्री बोला । उमरके पास 
अब कुछ कहनेको न बचा था । उन्होंने 'वंत-उल-मल' से शीघ्र सामग्री लानेको 
विई.प रूपसे अपना एक हरकारा भेजा । जब उन्होंने अपने सामने भोजन पकवा 

खान अब्दुल ग़फ्फ़ार खाँ 
लिया और भूखे परिवारकों खिला लिया तब कहीं उनको संतोप हुआ । यह वह 


'परम्परा थी जो कि हमारे शुरूके खलीफ़ा लोगोंने अपनायी थी । 


खान अब्दुल ग़फ्फ़ार खांने अपनी टिप्पणीमें आगे लिखा हैँ : “खुदाई खिदमत- 
गारोंके लिए कर्नल स्मिथकों विशेष रूपमें सीमा प्रान्तके कारागारोंका महानिरीक्षक 
बनाकर भेजा गया था। वह एक पक्‍का साहब था और बहुत ही तेजमिजाज 
था । खुदाई खिदमतगारोंके लिए उसके मनमें एक गहरा द्वेपष भाव था । यहाँतक 
कि एक वार चक्‍्क्रीघरकी बन्द कोठरीमें उसने एक खुदाई ख़िदमतगारकों गोली 
से मार दिया था। एक दिन वह जेलोंका निरीक्षण करते हुए हरिपुर जेलमें 
आया । मैने अपनी कोठरीके आगेकी खुली जगहमें मुगियाँ आदि कुछ पक्षी पाल 
लिये थे। बे चिड़ियाँ मेरे पास आकर मेरी गोदमें बैठ जाती थीं । कभी-कभी वे 
मेरी पीठ, सिर और कंधोंको भी अपना अड्डा बना छेती थीं । कर्नल स्मिथ मुझसे 
छिपकर चुपचाप खड़ा यह दृश्य देखता रहा । कुछ देर बाद वह मेरे सामने आकर 
बोला, गुड मॉनिंग खान साहव, यह सब क्‍या हैं ? वहीं जो कुछ आप देख 
रहे हैं ।' मेने उत्तर दिया । इसके साथ मेने यह भी जोड़ दिया कि अंग्रेज लोगों 
को यह दृश्य वास्तवमें एक बहुत वड़ी नसीहत दे रहा है । वह उलझनमें पड़ 
गया । तब मेने उसको समझाया कि उसने जो कुछ देखा वह प्रेमकी शक्तिका एक 
छोटा-सा उदाहरण हैँ । मेरे ये पंखोंवाले मित्र यह भरी भाँति जानते हैं कि 
वे खानेके लिए हैं और उनको काट डाला जायगा इसलिए नियमके अनुसार 
उनको मनुष्यसे डरना चाहिए लेकिन देखिए, मेरे तनिकसे स्नेहका वे कैसा जवाब 
दे रहे हैँ ? मेरी वात सुनकर वह एक गहरे विचारमें ड्व गया | कुछ देरतक 
वह बिना एक शब्द भी बोले हुए ज्योंका-त्यों खड़ा रहा । यद्यपि हमारा आन्दोलन 
चलता रहा परन्तु मानो वह एक भिन्न मनुष्य वन गया । अंग्रेज देशभक्त और 
वीर हैं और जब वे अन्य लोगोंमें इन गुणोंकों देखते हैं तव इनका आदर करते 
हैं । वह मेरे लिए अपने मनमें कुछ स्नेह-भाव रखने लगा था। यद्यपि वह अभि- 
मानी था फिर भी वह एक चरित्रवान्‌ पुरुष था। वह कहा करता था कि यदि 
पाकिस्तान एक यथार्थ बन गया तो फिर वह इस देशमें एक दिन भी न रहेगा । 
वह अपनी वातका धनी निकला । पाकिस्तान बनते ही शीघ्र उसने अपनी नौकरी 
से निवृत्ति ले ली और अपने घर चला गया ।” 

सारे देशमें बड़ी तेज़ी और क्र्रताके साथ दमन किया जा रहा था। सन्‌ 
१९४२ के अन्ततक ६०,००० से भी अधिक व्यक्ति गिरफ़्तार कर लिये गये थे । 
जेलोंमें बेहद भीड़ हो गयी थी | केवल सीमाप्रान्तमें ही लगभग छ: हजार स्वयं- 

भारत छोड़ो 


'सेवक जेल गये थे । अवसर दमनके खिलाफ़ विरोध प्रकट किया जाता था । जनता 


अपनी निजकी प्रेरणासे सार्वजनिक प्रदर्शन किया करती थी। जुलूस भंग कर दिये 
जाते थे, उनपर गोलियाँ चलायी जाती थीं और आंसू गसके बम छोड़े जाते थे । 
वे सब रास्ते, जिनसे कि जनताके विचार व्यक्त हो सकते थे, रुँंध गये थे। ये 
समस्त दमित भावनाएं एक साथ फूट पड़ीं। शहरों और ग्रामीण क्षेत्रोंमं जनता 
इकट्ठटी होकर पुलिस और सेनासे टक्कर लेने लगी । भीड़, जिसे भी ब्रिटिश सत्ता 
और बलका प्रतीक समझ लेती थी, उसीपर हमला करती थी; पुलिस थाने, 
डाकधर और रेलवेके स्टेशन । वह टेलीफोन और टेलीग्राफ़े तारोंको काट 
डालती थी । रेलकी पटरियोंको उखाड़ देती थी और पुलोंको हानि पहुँचाती 
थी । भारतके एक वहुत वड़े भागमें संचार-व्यवस्थाकों गम्भीर रूपसे एक धक्का 
लगा था। देशके कुछ भागोंमें एक या.दो महीनेतक गम्भीर उपद्रवकी घटनाएँ 
होती रहीं । वादमें यदा-कदा ऐसी कोई घटना हो जाती रही । 

प्रधान मंत्री चचिलने संसदर्मं कहा, “अब कांग्रेस पार्टीने अहिसाकी नीति 
त्याग दी हैँ; जिसकी सिद्धांतके तौरपर गांबवी बहुत दिनोंसे वकालत करते चले 
आ रहे थे, अब वह क्रांतिकारी आन्दोलनके रूपमें खुलकर सामने आ गयी हैं । 
अपना सारा ज़ोर रूगाकर सरकारने उपद्रवकारियोंको कुचल दिया हैँ । भारतको 
अधिकाधिक फ़ौजी टुकड़ियाँ भेजी जा रही हैं और जबसे भारत और ब्रिटेनका 
सम्बन्ध स्थापित हुआ हैँ तबसे लेकर अबतक वहाँ गोरी सेना इतनी संख्यामें 
कभी नहीं थी।* 

१९४३ में अपने ऐतिहासिक उपवासके अवसरपर गांधीजीने कहा : “सरकार 
ने जनताकों उकसा-उकसाकर पागल कर दिया। गिरफ्तारियोंके रूपमें उसने 
निर्मम हिसा शुरू कर दी । हिंसा यदि प्रबल रूपसे संगठित होकर हज़रत मूृसाके 
“एक जानके बदले एक जान' के स्थानपर "एक जानके बदले हजार जान' का 
नियम चरितार्थ कर दे, तो भी उसे हिसा ही कहा जायगा। मूसाके नियमके 
जवावी नियमकी, अर्थात्‌ ईसामसीहकी अहिसाकी, तो यहाँ चर्चा ही व्यर्थ है । 
भारतकी सर्वशक्तिमान सरकारके दमन कार्योंकी में किसी दूसरे रूपमें व्याख्या ही 
नहीं कर सकता ।* 

इस वातकी कोई सम्भावना नहीं थी कि गांधीजी और उनके साथी हरूम्बे 
चलनेवाले विश्वयुद्धके समाप्त होनेसे पहले मुक्त होंगे। नज़रबन्द होनेके कुछ ही 
समय वाद गांधीजीके अनन्य भक्त और निजी सचिव महादेव देसाई चल बसे । 
'फरवरी १९४४ में गांधीजीकी दासठ वर्षोंकी सहधर्मिणी कस्तुर बा कंपमें दिवंगत 

खान अब्दुल ग़पफ़ार खां 
हो गयीं । इस दुर्घटनाके कुछ सप्ताह वाद अस्वस्थताके कारण गांधीजी रिहा कर 
दिये गये । 

१९४५ के शुरूके महीनोंमें भारतकी राजनोति तेज़ीसे करवर्टे लेने लूगी। 
यद्यपि अब भी अधिकांश नेता नज़रबन्द थे पर कांग्रेस रचनात्मक क्षेत्र और 
संसदीय गतिविधि दोनोंमें अधिकाधिक सक्रिय हो रही थी । सेन्ट्रल असेवलीके 
बहिष्कारकी नीति अब उसने त्याग दो थी और उसने दूसरी पार्थियोंके साथ गठ- 
बंधन करके चार या पाँच मौक़ोंपर सरकारको शिकस्त भी दी थी । 

सीमा-प्रान्तमें भी परिस्थितियाँ वदल चली थीं। औरंगजेब खाँकी वज़ारत, 
जो १९४१३ में गवर्नर द्वारा कांग्रेसी मंत्रिमंडल भंग करके स्थापित की गयी थी 
और विधान-सभाके विरोधी सदस्योंकी गिरफ्तारी और नज़रबन्दीके सहारे चल 
रही थी, अपने भ्रष्टाचार, अनाचार और अकुशलरू प्रशासनके कारण बुरी तरह 
बदनाम हो चली थी । मार्च १९४५ में अविश्वासके प्रस्तावपर औरंगजेब खाँकी 
सरकार भंग हो गयी और डा० खान साहवके नेतृत्वमें कांग्रेस फिरसे सत्तारूढ़ 
हुई । इस सरकारने सबसे पहले यह काम किया कि खान अब्दुल ग़पफ़ार खाँ 
और खुदाई ख़िदमतगार मज़दूरोंको मुक्त कर दिया । 

१९४५ में जर्मनीने मित्रराष्ट्रोंके समक्ष घुटने टेक दिवे। जापानको शीक्र 
परास्त करनेके लिए भारतका सहयोग जरूरी था। जून १९४५ में कांग्रेस कार्य- 
कारिणी समितिके लोग आज़ाद कर दिये गये और इसके बाद दूसरे राजनीतिक: 
कंदी रिहा किये गये । स्थिति की विवेचना करते हुए गाधीजीने कहा : 

“समूचा भारत एक विशाल जेल हे । वाइसराय इस जेछका एक गैरजिम्मे- 
दार सुपरिट्डेट हैँ और इसके अधीन असंख्य जेलर और वार्डर काम करते हैं । 
भारतके ४० करोड़ लोग ही क़ंदी नहीं हैं, धरतीके दूसरे भागोंमें, दूसरे सुप- 
रिटेन्डन्टोंके अधीन भी वहुतसे क़दी रह रहे हैं । 

“जेलर भी क़ंदी हैं । वह उतना ही क़ंदी है जितना कि कोई क़दी हो सकता 
हूँ । निश्चय ही इस क़ंदमें एक अंतर हैँ । मेरे विचारमें जेलरकी हालत और: 
भी बुरी है । अगर कहीं कोई अदृश्य न्यायाधीश हैँ जिसे हम नहीं देख पा रहे हैं. 
परन्तु हमारे क्षणिक अस्तित्वसे जिसका अस्तित्व ज़्यादा पुख्ता है और कभी न 
कभी वह न्याय करेंगा तो उसका निर्णय जेलरके ख़िलाफ़ और हमारे पक्षमें 
होगा । 

“जैं जानता हूँ कि मुझे अहिसक भारतको वकालत करनेकी आवश्यकता 
नहीं । अगर भारतके सिक्‍क्रेका एक पहलू सत्य ओर दूसरा अहिसा हैँ तो स्पष्टत: 

भारत छोड़ो 
वह सिक्‍क्रा अनमोल है | सत्य और अहिंसाको हर पगपर विनयका प्रदर्शन करना 
ही चाहिए। सत्य और अहिसाको सच्ची मददसे घृणा नहीं, चाहें वह कहींगे 
क्यों न मिल्ले, और यदि जिनके लिए और जिनके नामपर शोपण किया जाता हैं 
उन्हींसे सहायता मिले तो क्‍या वात हैं ! यदि अंग्रेज और उनके मित्र हमारी 
सहायता करते हैं तो यह और अच्छा है । ऐसी स्थितिमें आज़ादी ओर शज्ाीत्र 
मिलेगी । यदि वे नहीं भी मदद करते तो भी आज़ादी तो निश्चित ही हूँ । 
अंतर इतना ही है कि समय ज़्यादा लगेगा और हमारी कठिताइयाँ वढ़ जायेंगी। 
लेकिन आज़ादीके लानेमें लगे हुए समय और संकटोंकी क्या चिन्ता है, विश्येप 
रूपसे तब, जब कि हम आज़ादोकों सत्य और अहिंसा द्वारा अजित कर रहें हैं ? 

तोन बरस पृथक्‌ रहनेके वाद २१ जून १९४५ को वम्बईमें गांधीजी कार्य- 
कारिणी समितिके सदस्योंसे मिले । समितिने तय किया कि आमंत्रित कांग्रेस 
सदस्य शिमला सम्मेलनमें सम्मिलित हों । 

२५ जूनको शिमलामें वाइस राय भवनमे आमंत्रित सदस्य एकत्र हुए। आगतों 
में कांग्रस और मुस्लिम लीगके अध्यक्ष और परिगणित जातियों और सिखोंके 
प्रतिनिधि भी थे । सेन्ट्रल असेंबलीमें कांग्र सके नेता, मुस्लिम लीगके उपनेता, 
नेशनलिस्ट पार्टीके नेता और असेंवलीके गोरे सदस्य भी बुलाये गये थे। इनके 
अलाव,। प्रान्तीय सरकारोंके मुख्य मंत्री और निकट अतीतमें रह चुके मुख्य मंत्री- 
गण भी आहत किये गये थे। हिन्दू महासभाको निमंत्रण नहीं भेजा गया था । 

वाइस राय चाहते थे कि शिमला सम्मेलनमें गांधी ज़रूर भाग रे । गांधीजी 
को दलील यह थी कि प्रतिनिधियोंकी वैठकरमें कोई भी व्यक्ति, चाहे वह कितना 
ही विख्यात क्‍यों न हो, यदि वह डेलीगेट नहीं है तो शरीक नहीं हो सक्रता । 
वाइसरायने कहा कि शिमला सम्मेलनके समय गांवीजी शिमछामें रहें । गांधीजी 
इसपर राज़ी हो गये । 

लॉर्ड वेबेलने अपने संक्षिप्त उद्घाटन भाषणमें आशा व्यक्तकी कि सम्मेलनके 
परिणामस्वरूप भारतके जटिल संबंधानिक मसलोंको हल करनेमें सुविधा होगी । 
वाइसरायने कौशलपूर्वक उन मुद्दोंकी नज़रअन्दाज़ कर दिया जिनसे प्रगतिके अव- 
रद्ध होनेकी आशंका थी । वे यह सफ़ाई दे ही रहे थे कि उन्होंने कांग्रेसको कभी 
और कहीं हिन्दू संगठन नहीं कहा कि मि० जिनाने कांग्र सके खिलाफ़ ज़हर उग- 
लना शुरू कर दिया । एक तकरार छिड़ गयी । 

वाइसराय : मेरे प्रस्तावोंमें ऐसी कोई बात नहीं हैँ जिनसे कांग्रेस साम्प्र- 
दायिक संस्था साबित होती है । 

मि० जिना : यहाँपर हम सभी सम्प्रदायोंक्रे प्रतिनिधि जुटे हैं और कांग्रस 
हिन्दुओंके सिद्ा और किसीका प्रतिनिधित्व नहीं करती । 

वाइसराय : कांग्रेस अपने सदस्योंका प्रतिनिधित्व करती है । 

डा० खान साहब : जिना साहबका मतलब क्‍या है ? में कांग्रंसी हूँ। मैं 

हिन्दू ह्‌ या मस्लिम ? 
वाइसराय : इसे यहीं छोडिये। कांग्रेस अपने सदस्योंक्ा प्रतिनिधित्व तो करतो 


प्रारम्भभे वातावरण आशाजनक् था। प्रश्न यह नहीं था कि भारतोयोंकों 
कितनी सत्ता प्रदात की जाय, जेसा कि क्रिप्स मिशनके दिनोंमें था, वल्कि सत्ताको 
भारतीयोंस वॉटनेका प्रश्न था। यह निश्चित हो चुका था कि प्रवन्ध समितिके 
नये पद हरिजन, सिख और दूसरे अल्पसंख्यकोंक्रों दिये जायें और इस वातपर 
बहस नहीं हुई कि मुसलमानोंकों सवर्ण हिन्दुओंके वराबर स्थान मिले | झगड़ेका 
मुहुआ यह था कि वे मुसलमान कौन होंगे ? मि० जिना अल्पसंख्यकोंकों समिति- 
में उदार प्रतिनिधित्व देनेपर सख्त एतराज़ कर रहे थे क्‍योंकि उन्हें विश्वास था 
कि वे कांग्रेसका साथ दंगे । 

२९ जूनको यह मामला बुलन्दोपर आया जब मौलाना आज्ञाद और मि० 
जिनाने, जो अपनी-अपनी कार्यकारिणी समितियोंके निकट सम्पर्कर्मे थे, सूचना दी 
कि वे प्रबन्ध समितिकी सदस्य संख्या और संगठनके विपयमें सहमत नहीं हो पा 
रहे हँ । अनौपचारिक परामर्शकी सुविधाके लिए सम्मेलत १४ जुलाईतक स्थग्रित 
#_र दिया गया और लार्ड वेवेलने नेताओंसे सूचियाँ माँगीं, जिनसे वे नयी प्रबंध 
समितिके छोगोंका चयन कर सके 
'ईतक कांग्रेस और अन्य सभी छोटी पार्दियोंने अपनी सूचियाँ पेश 
कर दीं। केवल मुस्लिम लीगने इससे इनकार किया यद्यपि वह वार्ताभंग होनेसे 
बनसेकी कोशिश बराबर करती रही । ज्ञात हुआ कि कांग्रेंसकी सूची, प्रबन्ध 
समितिक्के समग्र संगठनकी रूपरेखा हे और उसमें सभी बड़ी पार्टियोंके प्रतिनिधि 
सम्मलित कर लिये गये हैँ और उसमें मि० जिना और मुस्लिम लीगके दो और 
लोग भी शामिल कर लिये गये हूँ जब कि कांग्रसकी ओरसे केवल पाँच नाम हैं; 
जिनमेंसे दो हैँ, मौाना आज़ाद और श्री आसफ़ अली । मौलाना आाज़ादने यह 
वात स्पष्ट कर दी कि कांग्रे सकी नामावलीमें इन दो मुसलूमानोंको सिद्धान्तके 
कारण रखा गया है। “कांग्रेस एक राष्ट्रीय संस्था है और इसलिए स्पष्ठ है कि 
वह ऐसे किसी पश्चयंत्रमें शामिल नहीं हो सकती जो उसके राष्ट्रीय स्वरूपमें विकार 
उत्पन्न करे और उसकी राष्ट्रीयताके विकासमें बाधा डाले ओर आखिरकार कांग्रेस 
एक दलकी संस्था वनकर रह जाय ।* 

मि० जिनाने इस आश्वासनक्के बिना कि समितिके सभो मुस्लिम सदस्य 
मुस्लिम लोगके सदस्य माने जायँंगे, लीगकी ओरसे सूची देनेसे इनकार कर दिया । 


५३९१ 


जि 


६ >न्‍न्‍ममक 
[स्द 
3 








का ता 


दान पक्कार खा 


१४ जुछाईको जब सम्मेलनकी बैठक हुई तो छार्ड बैवेलने उसके भंग 
किये जानेंकी घोषणा कर दी । 
मोलाना आजादते अपनी प्रतिक्रिया व्यक्त की : “यदि जिनाकी ज़िदके कारण 
सम्मेलन भंग न हुआ होता ता हिन्दुस्तानकी समची आवादीक्के मात्र पचीस फ़ीसदी 
मुसलमानाको १४ सदस्योकी समितिमे ७ स्थान मिले होते । यह कांग्रेसको उदा- 
रताका उदाहरण है और इससे मुस्लिम छीगके ज़िद्दीपनपर एक प्रकाश पडता है। 
हमने जिना साहव्की इच्छा परी करनेकी भरसक कोशिश की लेकिन हम यह् 
ग मान् सकते थे कि मुस्लिम लीग ही अकेली ऐसी संस्था है, जो हिन्दस्तानके 
भी मुसलमानोंका प्रतिनिधि । उन सूबामें, जहाँ मुसलमानोंका बहु- 
तर था, लीगका मंत्रिमंडल नहीं था। सरहदी सबेमें कांग्रेसका मन्त्रिमण्डल था | 
इस कारण यह दावा असत्य हैं कि मुस्लिम लीग सभी मुस्लिमोंका प्रतिनिधित्व 
करता हू । वास्तवम मुसलमानाका एक बहुत वड़ा दल ऐसा है जिसे लीगसे कोई 
मतलब नहीं है । 
यांधीजीने वाइसरायकों लिखा, “मुझे यह सोचकर दुःख होता है कि जो 
सम्मेलन आश्या और प्रसन्तताके बातावरणमें आरम्भ हआ उसका अन्त असफलत 
में हुआ । 'मुझ्े अपने इस सन्देहकों नहों छिपाना चाहिए कि इसकी गहराईमें 
शायद यह बात हैँ कि सत्ताधारी वर्गकों सत्तासे अलग होना नागवार छगता हैं 
और हालमें ही कंदमे रह चुके छोगोंके हाथमें असली नियंत्रण सौंपनेका मतलब 
यही होता । 
वह अनिसच्ययका दौर था | २५ जुलाईको अटक पुरूपर खान अब्दुरू ग़पफ़ार 
ख़को सूचना दी गयी कि वे अटक ज़िलेमें प्रवेश नहीं कर सकते, हालाँकि वे 
अठक जिल्से गुज़रते हुए अवोटावाद जा सकते हैं। उन्होंने चच क्षेत्रमें अपने 
मत्रोंसे मिलनेका आग्रह क्रिया। जिलाधिकारी उन्हें अबोटावाद ले गये और बह 
उन्हें छोड़ दिया गया । 
पंजाब सरकारने अठक ज़िलेमें खान अब्दुल ग़फफ़ार खाँपर रूगी रोकपर 
सफ़ाई देते हुए कहा : द 
“अटकके ज़िलाधिकारियोंकों सूचना मिली कि २५ जलाईको खान अव्दल 
ग़फफ़ार खाँ ज़िलेमें आनेवाल हैं और चचमें कई सार्वजनिक सभाओंमें अध्यक्षता 
करनेवाले हैं । उन्हें यह सूचना भी मिल्ली थी कि उनके खिलाफ़ प्रदर्शनोंका 
आयोजन भी किया जा रहा हैँ ओर मुस्लिस छीगके कुछ अनुयायी उन्हें काझे 
झंडे दिखायेंगे । इत सव आयोजनोंको चलने देनेपर शांति भंग होगी यह जानकर. 

जिला मजिस्ट्रेदने अठक ज़िलेमें खान अव्दल ग़फफ़ार खाँफे प्रवेशपर रोक लगा दी 
और अठक ज़िलेमें उन्हें भापण करनेकी मनाही कर दी । पेझावर छोड़नेसे पहले 
हा उन्‍हें सरकारी हकक्‍म मिल चका हैं । 

गताया गया हें कि अटक ज़िलेमें खान अब्दुल ग्रफ्फ़ार खाँ भाषण करनेदे 
इरादेसे नहीं आये, मगर जिला मजिस्ट्रेटकोी इस बातकी दिन शाम- 
प्र नहीं मिली जिस दिन वे अटक पूछपर आये और उन्हें वहीं रोक लिया गया। 
इस वाच थांति भंगकोी आशका उत्पन्न करनेवारा एक नया कारण अवश्य पंदा 
दो गया । 

२५ जुलाईको ११ बजे दिनमें खान अब्दुल ग़पफ़ार खाँ अटक पछपर आये 
और उन्हें वताया गया कि वे ज़िल्में प्रवेश नहीं कर सकते, यद्यपि यदि वे चाहें 
तो जिलुसे होकर अबोटायाद जा सकते हैं। उन्होंने जिलेसे होकर जानेसे इन- 
फार कर दिया ओर चच्र जानेकी जिद की । उन्हें आगे वढ़नेकी आज्ञा नहीं दो 
गयो और वे अटक पुलक्की सड़कके किनारे बैठ गये हालांकि उन्हें वताया गया कि 
थे नागरिक पूरि विभागके अधिकारियोंके तम्वूमें इंतज़ार कर सकते हैं 

खान अब्दुल गफ्फ़ार खाँ गिरफ्तार नहीं किये गये, पर वे परूपर डे रहे। 
उसी रोज़ झामको ज़िला मजिस्ट्रेटने भारत रक्षा नियमको घारा २६ ( ४ ) के 
अनुसार उन्हें अटक छिलेसे दूर करनेका फ़ंसला लिया । 

“दूसरे रोज़ खान अब्दुल ग़पक़ार खाँ ट्रेनसे कंम्पवेलपुर पहुँच गये । अठक 
ज्िलेमें उनके प्रवेशपर रोक़ जारी थी और उन्होंने आगे जानेके लिए कोई 
व्यवस्था नहीं की थी । अतः जिला अधिकारियोंने उनके अबोठाबाद जानेको 
व्यवस्था कर दो । उन्हें सेनिक छॉरीमें एक पुलिस सव-इंसपेक्टरके साथ अवोदा- 
वाद पहँचाया गया । 

“खान अब्दुल ग़फ्फ़ार खाँके इस वयानकी पंजाब सरकार कोई विवेतचना 
नहीं करना चाहती कि अटक ज़िलेमें भाषण करनेका उनका इरादा नहीं था। 
इसके बावजूद चचके इछाकेम सावजनिक सभाकी सेयारी हो चक्री थी और जिला 
मजिस्ट्रेटकों विश्वस्त सूत्रोंसे सूचना मिझो थी कि बिरोथी प्रदर्शनोंका भी इंतजाम 
हो चुका हैं । एक पड़ोसी राज्यमें हुई दुर्भाग्ययूण घटनाओंसे स्पष्ट है कि एक 

जनीतिक पार्ठेक्ि प्रदर्शनोंका विरोध जब दूसरी राजनीतिक पार्टी करनेपर उतारू 
हो जाती है तो कितना बड़ा खतरा पेदा हो जाता 

अगस्तमभ जम्मू और कश्मीर राज्यमें, शिवपुरमें नेशनल कान्फरेंसकी वेठकके 
ख़िलाफ़, जिसमें खान अठ्दुल ग़फ्फ़ार खाँ और नेहरू शामिल हो रहे थे, प्रदर्शन 

खान अब्दुल गपफ़ार खां 


सना 


क्योंकि अवतक तो कश्मीरी लोग अपनी छायातकसे डरते चले आ रहे थे । 

२६ जुछाईको, जब कि शिमछा सम्मेलनके बाद एक पखवाड़ा भी नहीं 
गज़रा था, ग्रेट ब्रिटेनमें मज़द्र दलकी सरकार बी और इसके दो सप्ताह बाद 
जापानके पतनसे युद्धका अंत भी हो गया । २१ अगस्तको घोषणा हुई कि केन्द्रीय 
और राज्यीय विधानसभाओंके लिए शीघ्रसे शीघ्र आम चनाव होंगे और मश्विरा 
करनेके लिए वाइसराय लंदन जा रहे हैं। १९ सितम्बरकों इंगलडमें प्रधान 
मंत्रीन और भारतमे वाइसरायने रेडियोपर भाषण करते हुए कहा कि ब्रिटिश 
सरकार यथासंभव शीघ्र चनावोंके बाद विधानसभाओंके प्रतिनिधियोको राससे 
संविधान निर्माण करनेवाली समिति गठित करेगी और इस वीच एक सधिके 
मसविदेपर विचार करेगी जो ग्रेट ब्रिटेन और भारतके बीच संपन्न होगी । यह 
भी घोषणा की गयी कि चुनावोंके परिणामोंके प्रगट होनेके तुरन्त बाद प्रवन्ध 
समिति गठित करनेके लिए वाइसरायकों अधिकृत कर दिया गया 

पनामें १२ सितम्बरसे १८ सितम्बरतक कार्यकारिणी समितिकी बैठक हुई । 
२१ सितम्बरसे यह बंठक वम्बईमें बलायी गयी । मौलाना आज़ाद अध्यक्ष थे । 
अधिकांश वंठकोंमें गांधीजी उपस्थित थे। अनेक प्रस्ताव पारित हुए। संयुक्त: 
भारत सम्बन्धी प्रस्ताव यों रहा : 

“अगस्त १९४२ के प्रस्तावके अनुसार भारत सरकारके लिए संविधानका 
निर्माण प्रजातांन्रिक रूपसे गठित संविधान-सभा करेगी और यह संविधान जनताके 
हर वर्गके लिए स्वीकार्य होगा । कांग्रेसकी दुष्टिम इस संविधानका स्वरूप संघीय 
होना चाहिए और शेप अधिकार इसकी इकाइयोंमें निहित होने चाहिए। कराची 
कांग्रेस द्वारा निर्धारित और परिवर्धित मोलिक अधिकार इस संविद्यानका अवि- 
भाज्य अंग होता चाहिए और इसके अतिरिक्त संयुक्त भारत या भारतीय परि- 
संघसे किसी भी अवयव राज्य या प्रादेशिक इकाईका पृथक्करण कांग्रेसको अमान्य 
होगा । कांग्रेस, भारतकी आज़ादी और एकताके लिए कटिवद्ध है और इस एकतामें 
किसी प्रकारकी ट्ट--ख़ास तौरसे आजके दोरमें, जब कि सारी दुनियाके लोग 
बहतसे वहत्तर संघोंकी कल्पना कर रहें हैँ, सभी सम्बद्ध छोगोंके छिए हानिकारक 
होगी और इस बातकी कल्पना ही अत्यधिक पीड़ादायक है । 

साथ ही समि तने यह भी घोषणा की कि 'किसी भो प्रादेशिक इकाईके 
अवामको अपनी घोषित और निश्चित इच्छाके विपरीत भारतीय संघमें ज़बरन 
रखनेकी वात तो कांग्रेस सोच भो नहीं सकती इस सिद्धांतों मानते हुए 


हुए । खान अब्दुल ग़पफ़ार खाँने रुष्ट होनेके बजाय प्रदर्शनकारियोंको वधाइयाँ दीं 

ऐसी हालतें पैदा करनेक्नी कोशिश की जानी चाहिए जिनमें सभी इकाइयोंमें समान 
और सहयोगात्मक राष्ट्रीय जीवनका विकास किया जा सके। “इस सिद्धांतकी 
स्वीकृतिके साथ ही यह भी तय हैँ कि ऐसे परिवर्तन न किये जायें जिनके फल- 
स्वरूप नयी समस्याएं उत्पन्न हों ओर किसी क्षेत्रविद्ेपके लिए महतस्त्वपूर्ण जन- 
समृहपर दवाव डाछा जाय। एक सशक्त राष्ट्रीय संप्रीय सरकारके अन्तर्गत 
प्रत्येक प्रादेशिक इकाईको पूर्णतम संभव स्वशासनका अधिकार मिलना चाहिए।” 

अखिल भारतीय कांग्रेस कमेटीका अधिवेशन वम्बईमें २१ सितम्वरसे शुरू 
हुआ । बाइस रायके भाषणपर प्रस्ताव पेश करते हुए सरदार पटेलने सरकारी 
सुझावोंको “अस्पष्ट, अपर्याप्त और असंतोपजनक' बताया। प्रस्तावमें केन्द्रीय 
असेम्बलीके लिए संकीर्ण मताधिकार और अशुद्धियोंसे भरी मतदाताओंकी सूची- 
की आलोचना की गयी । राजनीतिक पार्टियों और संगठनोंपरसे हर प्रकारकी 
पावन्दियों, अयोग्यताओं और बन्धनोंकों हटा लेनेकी मांग की गयी; कहा गया 
कि राजनीतिक गतिविधियोंके लिए गिरफ़्तार किया गया प्रत्येक व्यक्ति रिहा 
केया जाय । छार्ड वेवेलक़े प्रस्तावोंकी निंदा की गयी क्योंकि उनके अनुसार एक 
अ्रष्ट ओर अयोग्य प्रशासनके हाथोंमें सत्ता बनी रह गयी और इसे सत्तामें बने 
रहनेकी इच्छाका एक प्रमाण माना गया । इसके बावजूद यह घोषित किया गया 
कि सत्ता हस्तांतरणके मसलेपर जनताकी आकांक्षाओंको मुखर करनेके लिए 
कांग्रेस चुनावोंमें भाग लेगी । 

कार्यकारिणी समितिकी अधिकांश वंठकोंमें गांधीजी मोजूद थे पर उन्होंने 
अखिल भारतीय कांग्रेस कमेटीमें भाग नहीं लिया । उनका स्वास्थ्य अच्छा नहीं 
चल रहा था। खान अब्दुल गपफ़ार खाँ ज़्यादातर गांधीके साथ रहा करते थे । 
अखिल भारतीय कांग्रेस कमेंटीमें उपस्थित कर्नाटकके प्रतिनिधियोंकों सम्बोधित 
करते हुए ख़ान अब्दुल ग़फ्फ़ार खाँने कहा कि मानवताकी सेवा, ईश्वरकी सेवा 
हैँ और यह अहिसाके तरीक़ोंसे ही हो सकती हैँ । अहिसा बहुत वड़ा फ़रूसफ़ा 
हैँ और अहिसाके द्वारा ही हिसासे प्रभावकारी ढंगसे लड़ा जा सकता है । सीमा- 
प्रान्तको दोनों तरीक़ोंका अनुभव हैँ । अपने अनुभवसे हमने यटी नसोहत पायी 
कि जहाँ हिसा असफल हो गयी, वहीं अहिसासे बड़ी-बड़ी सफलताएँ प्राप्त हुईं । 
जब कि हिसासे अपने ही साथियोंकी हानि हुई और हिसाको आसानीसे कुचल 
भी दिया गया, मगर अहिसाको दवानेका हर उपाय न केवल असफल हुआ वल्कि 
उसने अहिसाके हाथोंको और मज़बूत कर दिया । 

१९४२ के आन्दोलनका उल्लेख करते हुए खान अब्दुल ग़फ्फ़ार खाने कहा : 

“इस जनविप्लवसे सिद्ध हो गया कि सैनिक प्रवृत्ति केवछ सीमान्तके निवासियोंमें 
ही नहीं ह वल्कि भारतीयोंके प्रत्येक वर्गमें भी हैं। लेकिन थोड़ा अंतर भी हैं । 
सीमांतके लोग केवल सैनिक प्रवत्तिके नहीं हैं बल्कि उनके साथ हिसाके साधन 
भी हैँ ओर इसलिए वे ज्यादा हिसा करनेमें समर्थ हैं। लेकिन हिसक घटनाएँ 
सीमान्त राज्यकों अपेक्षा दूसरे स्थानोंपर अधिक होती हूँ । जब मेरे प्रान्तके 
लोगोंने मुझसे पछा कि हम लोग क्‍यों हिसा न करें तो मंने उनसे कहा कि हिंसाका 
सहारा लेकर आप लोग अपने ही साथियोंके जीवनकों खतरेमें डालंगे । यही नहीं 
मुझे विश्वास हें कि हिसासे कोई उपलब्धि नहीं हो सकेगी और हिसा निश्चय 
कुचल दी जायगी । अंग्रजोंके हाथोंसे आज़ादीको अहिसाके द्वारा ही छीना जा 
सकता हें । 

“अत्यंत उग्र हिसाको भी अहिसाकी अमित शक्ति द्वारा जीता जा सकता 
है । अंग्रेज, हिसाको क्ररतापूर्वक दवा सकते हैं लेकिन अहिसासे वे इतने हतप्रभ हैं 
कि जनताकी चेतनाको कुचलछनेका उनका हर प्रयास विफल हो रहा है। उन्होंने 
जमंनी और जापानका दुष्टान्‍्त दिया जो शस्त्रवलके द्वारा भी कोई सफलता नहीं 
प्राप्त कर सके । हिसाकी यह सभ्यता चलती रही तो एक दिन संसारका अंत 
हो जायगा । हमें हर मृल्यपर मानवताकी रक्षा करनी होगी । इसके लिए एक 
नयी शक्ति है और उसका नाम हैं अहिसा । 

हिन्दू-मुस्लिम सवाऊुपर बोलते हुए उन्होंने कहा कि मुसलमान हिन्दुओंके 
भाईवंद हैं । हिन्दू और मुसलमानोंको एकमत होकर अंग्रेजोंको भगानेकी कोशिश 
करनी चाहिए जो चालाकीसे फूटके वीजोंको इस प्रकार वो रहे हैं कि बच्चेतक 
हिन्दू और मुस्लिम भावनासे ग्रस्त हैं । 

उन्होंने इस बातपर बड़ा हर्ष व्यक्त किया कि देशके इस भागमें युवक और 
युवतियाँतक देशके काममें बहुत उत्साहसे संलग्न हैं। सचमुच स्त्रियोंको इस 
दिशामें बहुत बड़ा योगदान करना हैं । “सीमासन्‍्त प्रदेशमें हम स्त्रियोंको सम्मान 
तो देते हैं लेकिन उन्हें वरावर मौक़ा नहीं देते । लेकिन हमारे यहाँ स्त्रियाँ अब 
धीरे-धीरे आगे आ रही हैँ और वे मर्दोके साथ कंधेसे कंधा भिड़ाकर संघर्ष 
करेगी । 

गांधीजीकी बंगाल यात्राके अवसर॒पर कलकत्तामें दिसम्बरके पहले सप्ताहमें 
कार्यकारिणी समितिकी बेठक निर्धारित कर दी गयी । बहसका प्रधान विषय 
चुनावका घोषणापत्र रखा गया । गांधीजीने कहा कि चुनावकी उत्तम तंयारी यह 
हैं कि कांग्रेसके आंतरिक मतभेदोंका अंत कर दिया जाय। कांग्रेसने देशमें अहिसा- 

की नीति द्वारा अपना अद्वितीय स्थान बनाया हैं| यह हैसियत इसी नीतिको 
व्रिकसित करते जानेंसे बढ़ायी जा सकती है । इस द्टिसे कांग्रेस आगे बढ़नेके 
वजाय पीछे हट रही है | १९४२ में कांग्रेसके नेताओंकी गिरफ़्तारीके बाद जनता- 
ने जो कुछ भी किया उसके संबंध मैंने ऐसा एक भी शब्द नहीं कहा जिसे निदा- 
के अथमें लिया जा सके | लेकिन में समझता हूँ, कांग्रेस इस विपयमें मौन नहीं 
रह सकती । इसके अतिरिक्त चुनावके खर्चका प्रइन है । उन्होंने कहा कि क्वांग्रेस 
की वास्तविक विजय तो तव मानी जायगी जब वह खर्च किये वग्ेर चुनाव जीत 
ले । इस उसूलपर दृढ़ रहनेसे पराजय हो जाय, तो भी चिताकी वात नहीं है । 
कार्यकारिणी समितिने उनके सुझावोंको स्वीकार किया । 

कलकत्तामें खान अब्दुल ग़पफ़ार खाँने गांधीजीसे सीमांत प्रदेशके वारेमें वात 
की ओर चुनावमें कार्य करनेमें अपनी अनिच्छा व्यक्त की, जिसका गांधीजीने 
समर्थन किया । कांग्रेस संसदीय समिति, अपनी पूरी कोशिश करके भी उन्हें 
चुनाव अभियानमें भाग लेनेकों विवश नहीं कर सकी । वे अपने निश्चयपर अडिग 
रहें और संगठनके फामसे अपने प्रदेशके दौरेपर चले गये । उन्होंने सरकारी संग- 
ठनका भी निकटसे अध्ययन किया । उन्होंने पाया कि वह खुदाई खिदमतगारोंके 
हितके विरोधमे कार्यरत है । पेशावरके इस्छामिया कालेजके छात्र, सीमांत प्रदेशके 
स्कूलों और कालेजोंके छात्र और पंजाब, अलीगढ़ आदि कई स्थानोंके छात्र 


॥| 


सीमांतमें मुस्लिम लीगके चुनाव-प्रचारार्थ बुलाये गये । ब्रिटिश अधिकारियोंकी 
प्रेरणासे सीमान्त प्रदेशमें कुछ स्कूल-कालेज बंद कर दिये गये ताकि छात्र चुनाव- 
प्रचारोमें भाग ले सके । अनेक लड़कियोंने भी चुनाव-प्रचारमें भाग लिया । कुछ 
अंग्रेज महिलाएँ पठानोंके रसिक स्वनावसे लाभ उठानेके लिए पठानोंके बीच ली गका 
प्रचार करनेमें संछग्न हो गयीं। पंजाब और सीमांतकी अराजनीतिक मुस्लिम 

संस्थाओंकों भी लछीगके प्रचारमें नियुक्त किया गया । 
खान अब्दुल ग़पफ़ार खाँ कहते हैं, “जब मेंने अंग्रेज महिलाओं ओर पुरुषोंको 
चुनाव-प्रचार करते देखा तो मेरा विचार बदल गया और में भी चुनाव अभियान 
में कूद पड़ा । हिन्दुस्तान-पाकिस्तान, हिन्द-मुसलमान, इस्काम-क्ाफिर इन बुनि- 
यादोंपर चुनाव छड़ा जा रहा था।' लीगके लोग मठदाताओंसे पूछते थे, “आपको 
मंदिर पसंद है या मस्जिद ?” पख्तून हिन्दुस्तानके मुसऊूमानोंकी तरह नहीं हैं । 
उनमें राजनीतिक चेतना है ओर उन्हें कोरे नारोंसे नहीं वरगलाया जा सकता । 
इस्लाम खतरेमें है! कह देनेसे वे उवल नहीं पड़ते । उन्हें मालूम है कि इस्लाम- 
का मतलब कया हूँ ? राष्ट्रीय आन्दोलनमें सक्रिय सहयोग और जनसेवाके कार्यो- 
५३७ 

खान अब्दुल ग़फ्फार खाँ 


से उनकी राजनीतिक चेतना जाग्रत है । 

“मतदानके समय ब्रिटिश अधिकारियों और उनके पिट्ठुओंने अपना सारा 
जोर मुस्लिम लीगके पक्षमें छगा दिया और वे खुदाई खिदमतगा रोंके ख़िलाफ़ काम 
करते रहे । लेकिन ईश्वरकी क्ृपासे, मुस्लिम लीग हारी ओर हमारी पार्टी जीत 
गयी । 

“चुनाव-प्रचारमें अंग्रेज अधिकारियों और उनकी नौकरशाहीने मुस्लिम लीग- 
के कार्यकर्ताओंको कहीं पीछे छोड़ दिया था । यह हमारे लिए इतना नागवार 
गुज़रा कि हमने मंत्रिमंडडका गठन करनेसे इनकार कर दिया । हमने तय किया 
कि नोकरीके नियमोंकी उपेक्षा करते हुए जिन अधिकारियोंने चुनावमें भाग लिया 
है, उनकी जाँच करने और उन्हें दंडित करनेका अधिकार हमें नहीं मिलता तो 
हम मंत्रिमंडल गठित नहीं करेंगे । जव डा० खान साहबको हमारे निर्णयकी जान- 
कारी हुई तो उन्होंने इसकी सूचना सरदार पटेलकों दी । सरदार पटेलने 
मौलाना आज़ादकों मामछा तय करनेके लिए नियुक्त किया । मौलाना साहब 
दिल्‍लीसे वाइसरायका एक पत्र ले आये जिसमें उन्होंने अस्पष्ट शब्दोंमें हमारी 
शर्त मंजूर की थीं। हमने इस शर्तंपर मंत्रिमंडल गठित करना स्वीकार किया 
कि सारी सत्ता केन्द्रीय समितिमें निहित होगी और मंत्रीगण उसके परामर्शसे 
काम करेगे । 

कांग्रेसको वंगाल, पंजाब ओर सिन्धको छोड़कर सभी प्रांतोंमें पूर्ण बहुमत 
प्राप्त हो गया । वंगालमें मुस्लिम छीग सबसे बड़ी पार्टी थी और उसने लगभग 
आधी सीटोंपर कव्जा कर लिया। पंजाबमें संघवादी पार्टी और मुस्लिम लीगरमें 
लगभग वबरावर-त्रावरका संतुलन था । सिन्धमें मुस्लिम लोगने मतपत्र सर्वाधिक 
प्राप्त किये लेकिन उसे वहुमत नहीं प्राप्त हुआ | सिंधका शासन लीग गवर्नरकी 
सहायतासे करने लगी । इन तीन प्रांतोंमें मुस्लिम आवादीका बहुमत था और 
मुस्लिम लीगने धामिक भावनाओं ओर सांप्रदायिक भावनाओंको भड़कानेवाले 
प्रचार किये थे । इन प्रचारोंसे वातावरण इतना विपाक्त हो उठा था कि कांग्रेस 
या किसी दूसरी पार्टके टिकटसे खड़े मुसलमान उस्मीदवारोंको कोई सुननेतक- 
को तंयार नहीं होता था । सीमांत प्रदेशमें, जहाँ कि मुसलूमानोंकी भो संख्या 
सर्वाधिक थी, मुस्लिम लीगके सारे प्रयत्न व्यर्थ हुए और कांग्रेस मंत्रिमंडल गठित 
करनेमें समर्थ हुई । सीमांत प्रदेशको छोड़कर अन्य सभी प्रांतोंमें मुस्लिम लोगने 
प्रांतीय धारासभाओं और सेंट्रल असेंवलोमें सभी मुस्लिम सीटोंपर जीत हासिल 
की, परन्तु सीमान्त प्रदेशमें कांग्रेसनें केवल बहुमत ही नहीं प्राप्त किया वल्कि 

कंविनेंट मिशन योजना 
मुस्लिम सीटोंमेंसे भी ज्यादा सीट उसीको मिलीं । 
इस प्रकार वाइसरायकी प्रवन्ध समितिके पनर्गठन ओर संविधान-निर्माण- 
कारिणी सस्थाके गठनकी भूमिका तेयार हुई जिसमें सभी बड़ी पा्टियोंका सहयोग 
अपेक्षित था। दिसम्वर १९४५ में वाइसरायने ब्रिटेनकी सरकारको एक पत्र 
लिखा था जिसमें भारतकी वदलूती हई हालतोंमें, चनावकी प्रगतिका और भारत- 
के सभी वर्गर्में ब्रिटिश सरकारकी वढ़ती हुई अलोकप्रियताका जिक्र था। उन्होंने 
उसमें ब्रिटेनके मंत्रिमडछकों सूचित किया था कि उसे भविष्यमें कभी न कभी 
कांग्रेससे समझौता करना ही पड़ेगा । उसमें यह भी लिखा था कि चनावके वाद 
कांग्रेस अपनी मांगोंकों और भी उमग्रताके साथ पेश करनेमें समर्थ होगी औ 
वीच यदि ज़िच्रकों समाप्त करनेके लिए प्रयत्न नहीं किये गये तो बादमें उनको 
मांगोंका विरोध करना कठिनतर हो जायगा । कांग्रेस तव सीधी काररवाई पर 
भी उतारू हो सकती हँ और ऐसो स्थितिमें सरकारका समर्थक कोई नहों 
जायगा--भारतके राजा लोग भी सरकारका समर्थन नहीं कर सकेंगे । उससे 
सेनातक प्रभावित हूँ। अंग्रेजोंकी भारतीय नोसेनाके गदरका भी एक असर हुआ 
हैं । नेताजी सुभाष वोसके नेतृत्वमें भारतीय राष्ट्रीय सेनाके जिन सेनिकोंने वर्मामें 
अंग्रेजोंसे युद्ध किया है, उनके विरुद्ध मुक़दमे कायम किये गये हैं परन्तु भारतकी 
जनता उनकी पूजा कर रही हैं | भारतमें व्याप्त भावनाओंको समझते हुए, ब्रिटिश 
सरकारने भारतके मामलेमें समझौता करनेके काममें अकेले वाइसरायको व्यस्त 
रखना उचित नहीं समझा । १९ फरवरी १९४६ को ब्रिटेनकी पार्ूमेंटर्में घोषणा 
की गयी कि शीघ्र ही एक शिषप्टमंडल भारत भेजा जायगा, जिसमें केविनेट स्तरके 
तीन मंत्री होंगे। यह शिष्टमंडल वाइसराय द्वारा सितम्बर १९४५ में की गयी 
घोषणामें निहित योजनाको क्रियान्वित करेगा । इसके बाद ही, प्रधान मन्त्री एटली 
ने हाउस आँव कामन्समें वहसके बीच एक सारगरभित भाषण किया। उन्होंने 
कहा : “भारतको यह तय कर लेना हैँ कि उसके भावी संविधानका स्वरूप क्‍या 
होगा । अगर भारत आज़ाद होना पसंद करता हैँ तो उसे ऐसा चाहनेका अधिकार 
“हम लोग अल्पसंख्यकोंके अधिकारोंके बारेमें वहुत जागरूक हैं लेकिन हम 
बहुमतकी प्रगतिके खिलाफ़ अल्पमतको विश्येषाधिकारका प्रयोग करनेकी इजाजत 
नहीं दे सकते ।” उन्होंने भागे कहा कि हम भारतीयोंमें मोजूद मतभेद और 
विरोध्रपर वल नहीं दे सकते, क्योंकि तमाम मतभेदों और विरोधोंके बावजूद 
सभी भारतीय आज्ञादीके वारेमें एकमत हैं । उन्होंने यह खुलकर स्वीकार किया कि 
भारतीयोंकी राष्ट्रीयताकी भावना दिन-प्रतिदिन वलवती होती जा रही हैँ ओर 


५२९ 


*| 
न 


' /| 





> जज: ८+/ लि 





ध्षाम अब्दुल गफ्फ़ार खाँ 
अब यह भावना उस सेनातकमें घर कर गयी है जिसने युद्धमें शानदार सेवा की 
है। उन्होंने घोषणा की कि कंविनेट मिशनकी भारत यात्रा कामयावीके आत्म- 
विश्वासके साथ होनेवाली हैं 

२३ मार्च १९४६ को कंविनेट मिशनके तीनों सदस्य--लार्ड पैथिक लारेंस 

सर स्टफड क्रिप्स और लॉड अलेक्जंडर भारत पहेंचे । अप्रेलके पर्वार्धतक मिशन 
रे सदस्य, सभी दलों ओर वर्गोके भारतीय प्रतिनिधियोंसे भेंट-बार्तामें संलूग्न 
रहें । अपनी भेट-बार्ताओके परिणामोंकी समीक्षामें सिशनके सदस्योंने कुछ दिन 
पत्तोत किये । मिशनने २७ अप्रछको कांग्रसा और मस्लिम झीगके अध्यक्षोंक्ा 
त्रिपक्षीय सम्मेलण आयोजित किया । इसका उद्देश्य कांग्रेस और मुस्लिम छीममे 
समझौता करानेका एक और प्रयास था। निम्नलिखित बुनियादी सिद्धातोंके 
आधारपर वार्ता हुई : 

“ब्रिटिश भारतका भावी संवंधानिक स्वरूप इस प्रकारका होगा ; संबीय 
सरकारके अधिकारमें निम्नलिखित वातें होंगी :--विदेशी मामले, प्रतिरक्षा और 
संचार । प्रांतोंके दो समह होंगे : एक समहमें मस्लिम बहमतवाले प्रांत होंगे और 
दसरेमें हिन्द बहमतवाले । ये अन्य उन सभी विपषयोंपर कायबाही करेंगे, जिन्हें 
अपने-अपने समहके प्रांतके छोग समवेत रूपसे करना चाहेंगे। प्रांतीय सरकारें 
अन्य सभी विपयोंपर कायवाही करेंगी और उनमें राभी शेष प्रभुसत्ता निहित 
होगी । क 

शिमछामें ५ मईसे १२ मईतक सम्मेलन हुआ । इस समय 2१२ प्रान्तोंमेसे 
५ प्रान्तोंमें मुस्लिम आवादीकी अधिकता थी। ये प्रांत थे : बलूचिस्तान, उत्तर- 
पश्चिम सीमांत प्रदेश, पंजाब, सिन्ध और बज्भजाल। इनकी कुछ आवादी नौ 
करोड़से कुछ ऊपर थी जब कि शेष ७ हिन्दू बहुमतके प्रान्तोंक्री कुल आवादी १९ 


मुस्लिम लीगमे समझोतेके कुछ सुझाव पेश किये । उनमेसे एक था : “संघीय 
विधानसभामें प्रतिनिधित्वकी बराबरी "मुस्लिम बहुमतके प्रांतोंस ओर हिन्दू 
. बहमतके प्रांतोंसे, भले ही वे समूहोंके रूपनें संगठित हुए हों या नहीं । विधान- 
सभाके अनुपातमें ही संधीय सरकार संगठित होगी । 
कांग्रेसके चार प्रतिनिधि : सर्वश्री आजाद, नेहरू, पटेल और खान अ 

गफ्फ़ार खाँ सम्मेलनमें सम्मिलित हुए । कांग्रेस कायकारिणी समिति और कंबि- 
नेट मिशनके आग्रहपर गांधीजी भी उसमें सम्मिलित हुएं। १२ मईकी प्रार्थता- 
'सभाके भाषणमें गांधीजी ने शिमला-वार्ताकी प्रगतिका संकेत दिया । झूठी अफ़वाहों- 

जिक्र करते हुए गांधीजीने कहा कि कंदविनेट मिशन बिना किसी परिणामपर 


दि ओर शिमछा सम्मेलनसे भारतीय नेता पिछले सम्मेलन- 
की तरह खाली हाथ लोट रहे हैं और यह सम्मेलन पिछले सालके सम्मेलन जसा 
नहीं है । कैबिनेट मिशन इस वातकी जाँचके लिए आया है कि भारत छोड़ने और 
भारतसे अपनी सत्ता हटा लेनेके ब्रिटिश निर्णयकों किस प्रकार क्रियान्वित किया 
जा सकता है | मिशनका यह कर्त्तव्य है कि कांग्रेस ओर मस्लिम लीगमें समझौता 
करानेका भरसक प्रयत्न करे | सम्मेलन इसी उद्देश्यस हो रहा हैँ । यदि सम्मेलन 
असफल हो जाय तो भी किसोको हताश होनेकी आवश्यकता नहीं हैँ । ईश्वरपर 
नरोसा करनेवालोंको सहनशीऊता और साहसी होना चाहिए। मान लीजिए कि 
जनताको धोखा दिया जा रहा है, तो जनताको चाहिए कि त्रिरोध्र्मं खड़ी हो जाय 
और परिणामोंकों साहसके साथ भुगतें। यह मान लेनेके लिए कोई कारण नहीं 
हैं कि कंविनेट मिशन जनताकों धोखा देनेके इरादेसे भारत आया हूँ। वे एक 
व्यवस्था स्थापित करके वापस जानेकी कोशिशमें हैं ताकि भारतीय लोग झांति- 
पूर्वक रह सके । परेशान होनेकी कोई बात नहीं हैं। आदमीको अपना कर्तव्य 
करना चाहिए । ईश्वरने इसीलिए उसे शक्ति और विवेक दिया हैं । 

कहीं अपने भविष्यक्ती चिन्तामें लोग हरिजनोंके प्रति अपना कर्तव्य न भूल 
जायें, जिन्हें समाजके निम्नतम स्तरपर डारू दिया गया है, गांधीजीने खान अब्दुल 
ग़पफ़ार खाँको शिमछामें हरिजनोंव्गी वस्तियोंका मुआइना करनेके लिए भेजा । 
वादशाह खानने मुआइना करके जो जानकारी गांबीजीको दी उससे उनके मनमें 
क्रोध और पीडाकी भावनाओंका साथ-साथ उदय हुआ । गांबीजीने जो कुछ सुन 
रखा था उसकी पृष्टि वादशाह ख़ानने कर दी । वादशाह खानने दताया कि जिन 
घरोंमें हरिजन रहनेको विवशद् हूँ वे पशुओंके रहने योग्य भी नहों हैं । कुछ छोग 

बादशाह खानको बहुत तड़के अपनी लंबी दर्दभरी कहानी सुनाने आये । शिमला- 
के लोगोंका यह कर्तव्य हैं कि वे उनकी शिकायतोंफो दूर करें | 

शिमला सम्मेलनके वारेमें खान अब्दुल ग़फफ़ार खाँने कहा है : 

“सम्मेलनके दूसरे दिन हम लोगोंने कंविनेट मिशनसे यह पूछना निश्चित 
किया कि दया अंग्रेज अब भारतको आज़ादी देने और भारतसे अपनी फ़ोज हटाने 
के लिए तंयार हैं ? हम इस वातके लिए वहुत सतक थे कि कहीं वहसके दौरान 
इस सहत्त्मपर्ण प्रइनकों शटका न दिया जाय . जवाहरलाल नेहरूने सम्मेलनके 


प्रारम्भमें ही यह सवाऊ पूछ दिया । छॉर्ड वेवेलने वहा कि हम भारत छोड़ने-- 
को तैयार हैं केकिन हम भारत किसे दें ? कांग्रेस और लीगको पहले समझौता 

करना होगा । नेहरूजीने कहा, “भारत मुसलमानोंकों दीजिए, लेकिन आप भारत 
छोड़िए ।' जिना साहव नेहरूजीकी ईमानदारीसे बहुत प्रभावित हुए और उन्होंने 
कहा कि हम मतठभेदोंकों आपसमें तय कर छेंगे। सम्मेलन स्थगित कर दिया 
गया । नेहरूजी और जिना साहब वात करनेके लिए दूसरे कमरेमें चले गये । 
एक-दो घंटे बाद वे दोनों एक प्रस्तावके साथ बाहर आये कि कांग्रेस और म॒स्लछिम 
लीगके मतभेदोंकोा मिटानेके लिए एक तीनसदस्यीय समिति गठित की जाय । 
तीसरे दिन जब छार्ड पेथिक छारेन्सने जिनासे वातचीतके परिणामकी तहकी- 
कात की तो मि० जिनाने सारी बातोंसे इनकार कर दिया। मैंने अब्दुछ रत निश्तर 
को अलग बुलाया और उनसे यह प्रार्थना की कि आप जिना साहवकों समझाइए 
कि वे निर्णयसे पीछे न हटें क्‍योंकि गांधीजीने, मेरी मौजूदगीमें कांग्रेस शिप्ट- 
मंडलसे कहा हैँ कि मुतललमान लोग जो भी माँगें एकमत होकर करें, वे सब 
मान ली जायें । मि० निश्तर गये और जिना साहवके पीछे काफो देरतक खड़े 
रहें कि उनसे वात करें, परन्तु मि० जिनाने उनकी ओर देखातक नहीं । वात- 
चीत असफल रही । असलमें, अंग्रज यह नहीं चाहते कि हिन्दू और मुसलमान 
एक हों, और वे भारतको विभाजित करनेके पक्षमें हैं । 

कंबिनेंट मिशन, वाइसराय और आमंत्रित लोग दिल्‍ली आये | हरिजनोंकी 
वस्तीमें वापस पहुँचकर गांधीजीको आनन्द हुआ । आनेके पहले ही दिनसे उन्चकी 
सावंजनिक प्रार्थना सभा शुरू हो गयी । खान अब्दुल ग़फ्फ़ार खाँने कुरानसे 
प्रार्थना की । उन्होंने कहा कि प्रार्थना चाहे जिस धर्म, भापा या जिस किसी 
रूपमें भी हो, एक हो ईश्वरतक पहुँचती है और मानवको यह शिक्षा देती है कि 
सारा मानवसमाज एक परिवार है और प्रत्येक मनुष्यको हर दूसरे मनुष्यसे प्रेम 
करना चाहिए । 

वादशाह खानकी ही वातोंकी मानों अनुगूजके रूपमें गांधीजीने कहा कि यह 
एक सच्चे धर्मका अपमान है कि आदमी अपने धर्मको दूसरोंके धर्मसे श्रेष्ठ समझे। 
ईदवर सर्वव्यापी हैँ और सभी धर्म उसी एकमात्र ईश्वरकी आराधना करते हैं । 
ओर जो लोग मूर्तियोंकी पूजा करते हैँ वे वस्तुतः उस पत्थरको नहीं पूजते जिससे 
ईदवरकी प्रतिमा वत्ती होती है, वरन्‌ उस ईदवरकों पूजते हैं जो उस पत्थरमें 
रहता है । सभी धर्म एक ही पेड़के पत्ते हैं । किसी भी पेड़के दो पत्ते एक जैसे 
नहीं होते परन्तु उन पत्तोंमें कोई विरोध नहीं होता और उन्न शाखाओंमें भी कोई 


विशेध नहीं होता, जिनपर पत्ते बढ़ते हैं । इसो प्रकार सृष्टिमें विविधताके होते 
हे ह्‌ 


हुए भी एक अदृश्य एकता हैं । 

कविनेट मिशन योजना 

कविनेट 'मिशनको निकट भविष्यमें होनेवाली घोषणाओंकों छेकर अफ़वाहों 
और अटकलोंका वाज़ार गर्म था। लोग गांधीजीसे पूछते थे कि क्या घोषणा 
होगी । उन्हें भी यह मालूम नहीं था, अटकल वे लगाते नहीं थे। इस वातपर 
विचार करनेसे कोई लाभ नहीं था कि घोयणामें क्या हो सकता हैं। जिस व्यक्ति 
की प्रार्थनामं निष्ठा हो वह और कर ही कया सकता है ! बुरा-भल्ा सवको चौवीस 
घण्टोंकरे अन्दर माल्म हो जायगा और फिर जो चाहे उसे स्वीकार करे और जो 
चाहे अस्त्रीकार कर दे । लोग इधर-उधर भटकनेकी वजाय अपनी अन्तरात्माको 
टटोले कि दोनों सूरतोंमें अपना कर्तव्य दया होना चाहिए । 

कविनेट मिशनने घोषणा कर दी कि शिमछा सम्मेलन असफल रहा। १६ मई 
को मिशनने अपनी योजना प्रकाशित कर दी, जिसके दो भाग थे : संविधान- 
निर्माणकारिणी संस्थाके लिए एक दीर्घकालीनय योजना और सभी बड़ी राज- 
नीतिक पार्टियोंके सहयोगसे अन्तरिम सरकारके गठनके लिए तात्कालिक योजना। 


स्सन्‍्य 


मुस्लिम लीगकी पाकिस्तानकी मांगको अस्वीकृत करते हुए मिशनने उसके स्थान- 
पर अपनी त्रिसृत्री योजना प्रस्तुत की, जिसका पूर्वाभास शिमलछाम मिझन द्वारा 
पेश किये गये 'समझौतेके सुझात्रों से मिल चुका था । सर्वोच्च सूत्रके अंतर्गत 
राजशासित राज्यों सहित ब्रिटिश भारतका एक संब होगा जो विदेशी मामलों, 
प्रतिरक्षा और संचारका कार्य करेगा । शेष अधिकार निचले सूत्रम निहित होंगे । 
इस सूत्रके अन्तर्गत प्रान्‍्त और राज्य होंगे। बिचले सूत्रके अन्तर्गत प्रान्तोंको 
स्वतंत्रता दी गयी कि वे चाहें तो स्व॒तस्त्र रहें या विधानसभाओं और कार्यकारि- 
णियोंके साथ मिलकर समूह गठित करें । 

इस योजना द्वारा देशकों तीन भागों--'क', ख' और ग' मे विभाजित 
कर दिया गया । मिशनका ख़यारू था कि इससे अल्पमतके लछोगोंमें ज़्यादा सुरक्षा 
की भावना उत्पन्न होगी । 'ख' भागमें पंजाब, उत्तर-पश्चिम सीमान्त और बल- 
चिस्तान होंगे । यह मुस्लिमबहुल क्षेत्र होगा । भाग “ग॑ में, जिसमें बंगाल और 
आसाम थे, मुसलमान शेप छोगोंसे कुछ ज़्यादा होंगे । कंदिनेट मिशनके विचारमें, 
इस व्यवस्थासे मुस्लिम अल्पसतकी पूरी सुरक्षा होगी और छीगकी सारी जायज 
आशंकाएँ निर्मल हो जायेगी । 

गांधीजीने प्रा्ंना-सभामें इस मेसविदेषपर टीका करते हुए कहा : “यह 
कोई वरदान नहीं हैं । कैबिनेट मिशन और वाइसरायने पार्टियोंकों निकट छाने- 
का प्रयत्न किया परन्तु वे उनके मतभेदोंकों दूर न कर सके। अतः उन्होंने वह 
व्यवस्था दी है जिसे संविधान सभाको स्व्रीकार कर लेता चाहिए | संविधान 

सभा इस व्यवस्थामें हेर-फेर करने, सुधार करने या इसे अस्त्रीकार करनेके लिए 
स्त्रतन्त्र होगी । इन सिफारिशोंमें 'इसे छो या छोड़ दो जसी कोई बात नहीं हैं । 
अगर इनमें किसी प्रकारके प्रतिव्रन्ध होंगे, तो इसका अथ यह होगा कि संविधान 
सभा पर्ण प्रभसत्तासंपन्न संस्था नहीं है, जो आज़ाद भारतके लिए संविधान बनाने 
के छिए स्वतन्त्र हैं । इस प्रकार मिशनतने केन्द्रके लिए, कुछ विषयोंपर सुझाव दिये 
। मस्लिम मतोंके वबहमतसे और गेर-मस्लिम मतोंके वहमतसे, संविधान सभा 
इनमें कुछ जोड़ने या घटानेके लिए बिरूकुल स्वतन्त्र हैं । मिशनने जो भेद उत्पन्न 
करना आब्रश्यक समझा है उसे भी संविधान सभा रह कर सकती है । समह 
बनानेके बारेमें भी यही वात है । प्रांत अगर चाहें तो समह बनानेके विद्चारको 
ही अमान्य कर सकते हैं । किसी भी प्रांतकों उसकी इच्छाके विरुद्ध किसी भी 
समूहमें शामिल नहीं किया जा सकेंगा--समृह बनानेके विचारकों स्वीकार कर 
लिया जाय, तो भी । उन्होंने कहा कि अभी मेरे एतराज़ों और सुवारोंकी फेह 
रिस्त खत्म नहीं हुई हैं ।* 

गांधीजीने कहा कि उपयु क्त व्याख्याके आधारपर, जिसे कि में ठीक समझता 
हूँ, कंबिनेंट मिशनने एक ऐसी चीज़ पेश की है, जिसपर उसे गर्व होना चाहिए 
ब्रिटिश राजसे भारतका चाहें जो भी अहित हुआ हो, परन्तु यदि मिशनका 
वक्तव्य ईमानदार है, जंसा कि में विश्वास करता हूँ कि वह है, तो यह वक्तत्य 

भारतके प्रति ब्रिटेनके उस कर्त्तव्यके निर्वाहके लिए है जिसका कि ब्रिठेनने ऐलान 
किया हं---भारतको धरतीसे ब्रिटेनकी सत्ताका अन्त । इस वक्तव्यमें, इस देशको 
दुःखकी धरतीसे एक ऐसी धरतीमें वदल देनेके वीज छिपे हैं, जहां दुःख और कष्ट 
का अभाव हैं । 

१९ मई रविवारको प्रार्थना-सभामें खान अब्दुल ग़फफ़ार खाँने भाषण किया। 
उनके प्रवचनका विषय प्रार्थनाका अर्थ और महत्त्व था। प्रार्थना या नमाज़का 
उद्देश्य एक है--अपने हृदयसे सारी बुराइयों और ग़लाज़तको निकाल देना, 
जिससे हम सम्पूर्ण मानव परिवारसे एकताका अनुभव कर सकें । दुर्भाग्यसे, आज 
मानवता अपनी मौलिक एकताकों खो वंठी हैं और परस्पर विरोधी वर्गोर्मे बँट 
गयी हूँ । यह सव एक दर्दताक श्रांतिके कारण है । “'्रार्थनासे हमें एक खास 
समूह या खास संप्रदाय छोगोंकी नहीं बल्कि ईश्वरकी समूची सृष्टिकी सेवाके 
योग्य वनना चाहिए, जिसके लिए उस ईइवरने हमें इस दुनियामें भेजा है ।” 

२३ मईको ख़ान अब्दुल ग़फफ़ार खाँने एक अपील प्रसारित करते हुए इस 
वातपर जोर दिया कि लोगोंको अपन; संकोर्ण दृष्टिकोण त्यागकर संपूर्ण भारतकी 

कंविनेंट मिशन योजना 

आज़ादीको तस्वरीरपर ग़ौर करना चाहिए। “'में एक खुदाई खिदमतगार हूँ । 
मेरे लिए मानवताकी सेवा ईश्वरकी सेवा हैं । यही इस्लामकी शिक्षा हैँ और मेंने 
इस शिक्षाका पालन करनेंका प्रयास सबकी सेवा करके किया है । घ॒र्म, या कोई 
भी दूसरी अच्छी चीज़ गुलामीमें नहीं पतप सकती | अतः भारतकी आज़ादी 
मेरे लिए अहम सवाल है और आज़ादीका अर्थ है, इस देशमें रहनेवालोंके लिए 
स्वतन्त्रता और खुशहाली । सभी संप्रदायोंके बीच सौहार्द ओर सहयोगके आधार- 
पर ही भारतमें आजादी पनप सकती हैं। मेने आजतक इसी उद्देश्यसे काम 
किया हैं और आगे भी जीवनभर करता रहूँगा । नफ़रत और दुर्भावना द्वारा 
भारत या भारतका कोई संप्रदाय कभी खुशहाल नहीं हो सकेगा ।* 

गांधीजीने कैविनेट मिशनसे पत्राचार ओर साक्षात्कार द्वारा मसलेके वेधा- 
निक और नेतिक पहलपर स्पष्टीकरण प्राप्त करनेका प्रयास किया । उन्होंने यह 
दृष्टिकोण उपस्थित किया कि यदि मसविदेकी बातें आस्थापूर्वक कही गयी हैं, तो 
चूँकि, कैबिनेट मिशनने वक्तव्य यह दिया था कि १६ मईकी उसकी सारी योजना 
आत्मप्रेरित है, अतः वक्तब्यकी शब्दावली और अभिभप्रेत अर्थमें मौजूद असंगतिको 
वेंधानिक व्याख्या द्वारा हटाना सम्भव होना चाहिए । 
प्रांतके विधानका स्वरूप निर्धारित करने और विधानका अन्तिम चयन करने 
का अधिकार प्रांतोंसे छीनकर, विभागके बहुमतकों सौंप दिया गया, जो प्रांतको 
उस प्रांतके प्रतिनिधियोंकी इच्छाके प्रतिकूल भी किसी प्रांतमें विलीन या किसी 
समूहमें शामिल होनेके लिए वाध्य कर सकता हूँ । कांग्रेसने ज़िरह की कि इस 
व्यवस्थासे योजनामें दवावका तत्त्व आ गया है । अत: २४ मई १९४६ की कांग्रेस 
कार्यकारिणी समितिकी बेठकमें १६ मईकी योजनापर अपना अन्तिम मत न 
घोषित करते हुए पारित किया गया फ़रि कंबिनेट मिशनके १६ मईके वक्तव्यकी 
धाराओंमें निहित असंगतियोंको दूर करनेके लिए और धाराओंमें संगति स्थापित 
करनेके लिए समिति, वक्तव्यके १५ वें वावय खण्डकी इस रूपमें व्याख्या करती 
हैं: 'प्रथमत: प्रांत यह निद्चिचत करेंगे कि उन्हें जिस विभागमें रखा गया हैं उसमें 
वे रहना चाहेंगे या नहीं । साथ ही समितिने कैबिनेट मिशन योजन्ताके कुछ दूसरे 
पहलुओंपर भी विचार-विमर्श किया ताकि संविधान निर्माणकारिणी संस्थाके 
निर्मांणकी पूरी तस्वीर प्रस्तुत हो सके । 
कार्यकारिणी समितिके २४ मईके प्रस्तावके वाद कुछ दिनोंतक मुस्लिम छीग 
के निर्णयकी प्रतीक्षामें वार्ताभंगकी स्थिति रही । ६ जूनको मुस्लिम लोगने कैबि- 
नेट मिशन योजनाको मान्यता दे दी बयोंकि उसमें ६ मुस्लिम बहुमत प्रांतोंको 
विभाग ख और घ में लाज़िमी तौरपर रखकर “पाकिस्तानका वीज' वो दिया 
गया था । 
इस बीच केन्द्रमें अन्तरिम सरकार बनानेकी दिशामें कोई प्रगति नहीं हो 
पायी थी । मुस्लिम लीगको ऐसी अन्तरिम सरकारमें कोई दिलचस्पी नहीं थी 

जिससे कि पाकिस्तानके बननेमें किसी प्रकारकी दाधा उत्पन्न हों । अविभाजित 
भारतके आदर्ंके प्रति प्रतित्रद्ध कांग्रेसकी दलोल थी कि भारतके संविधानके 
स्वरूपका निर्णय करना संविधान निर्माणकारिणी संस्थाका काम हैं। संविधान 
निर्माणकी अवधिमें प्रभावशाली ढंगसे प्रशासन चलाना अन्तरिम सरकारका काम 
हैं । अत: यह समानचेता लोगोंसे बनी होनो चाहिए जो समवेत रूपसे काम कर 
सकें । गांधीजीका अभिमत था कि इसका उत्तम तरीक़ा यह है कि ब्रिटिश सर- 
कार कांग्रेस या मुस्लिम लीगको, जिसपर भी विश्वास हो, सरकार गठित करने 
दे । दोनों दलोंको खुश करनेका परिणाम होगा, कभी खत्म न होनेवाली देर और 
सरकारके रूपमें परस्परविरोधी तत्त्वोंक्ा आगलगाऊ मिश्रण । अत; ब्रिटिश सर- 
कार दोनोंमेंसे क्रिसी एकक्रों चुननेका खतरा उठाये | लेकिन कंबिनेट मिशनकों 
इस दृष्टिकोगसे सहमत करना संभव नहीं हुआ । अत; केंद्रमें किसी न किसी समा- 
नताके आधारपर अन्तरिम सरकार गठित करनेका प्रयास चलता रहा । यह 
प्रयास विफल हुआ और १६ जनको वाइसरायने एक वयान द्वारा इस विषयमें 
ओर वातचीत समाप्त करके अन्तरिम सरकारके गठनके लिए अपना प्रस्ताव 
प्रस्तुत किया : “यदि देशकी दोनों बड़ी पार्टियाँ या दोनोंमेंसे कोई एक पार्टी 
अन्तरिम सरकारमें शामिल होनेमें अनिच्छक हैँ, तो वाइसराय अन्तरिम सरकार- 
के गठनकी दिश्यामें पहल करनेको इच्छुक है और वह १६ मईके वयानको स्प्रीकार 
करनेवालोंके यथासंभव प्रतिनिश्चित्वसे अन्तरिम सरकार गठित करेगा । 
कई संशोवनोंके वाद १४ सदस्योंके आधारपर अन्तरिम सरकारका गठन 
निश्चित हुआ जिसमें ६ कांग्रेस सदस्य होंगे ओर छःमेंसे एक हरिजन होगा; 
मुस्लिम छीगके ५ सदस्य होंगे और एक सिख और एक पारसी सदस्य होगा । 
१८ जनको कांग्रेस कायकारिणी समितिने १६ मईकी दीर्घकालीन योजना और 
१६ जूसकी अंतरिम सरकार गठनकी अल्पकाछीन योजनाक्नो मान्य करते हुए 
प्रस्ताव स्व्रीकार किया; परंतु कंबिनेंट मिशनक्ों इसकी सूचना खान अब्दुल 
ग़फ्फ़ार खाँकी सहमति प्राप्त करनेतकके लिए स्थगित रखो गयी । 

इसी वीच १९ जूनको बात खुल गयी कि जिना साहबने वाइसरायसे छुछ 
आइवासन मांगे थे जो कि उन्हें मिल गये । इनमेंसे एक यह भी था कि वग्गर 
मुस्लिम लीगकी इजाज़तके अंतरिम सरकारमें कोई भी राष्ट्रीय मुस्लिम नहीं 
लिया जायगा, कांग्रेस कोटासे भी नहीं । इस विषयपर विचार करनेके लिए कार्य- 
कारिणी समितिकी बेठक त्वरामें बुलायी गयी । २५ जूनको समितिने अंतरिम 
सरकारकी अल्पकालीन योजनाकों अस्वीकृत करनेका और संविधान निर्माण- 

खान अब्दुल ग़पफ़ार खां 

कारिणी संस्था संबंधी दीर्घाकालोन योजनाको स्वीकृत करनेका फैसला लिया 
इस शर्तपर कि प्रान्तोंक समृहन संबंधी विवादास्पद धाराओंपर समिति अपनी 
व्याख्यापर अडिग रहेगी जिसे सुलझानेके लिए समिति यह मामला संघीय नन्‍्याया- 
लयमें ले जानेके लिए तैयार है जिसका निर्णय दोनों पक्षोके लिए अनिवार्य रूपसे 
मान्य होगा । 

उसी रोज़ मुस्लिम लीगकी समितिने अन्तरिम सरकारके गठनसे सम्बन्धित 
अल्पकालीन योजनाको स्त्रीकार कर लिया । मुस्लिम छीगकों उम्मीद यह थी कि 
चुकि कांग्रेसने अन्तरिम सरकार सम्बन्धी अल्पकालीन योजनाकों अश्वीकार किया 
हैं अतः उसे अकेले ही अन्तरिम सरकारके गठनका मौक़ा मिलेगा । लेकिन कंवि- 
नेट मिशनने व्यवस्था यह दी कि कांग्रेस कार्यकारिणी समितिने १६ मईकी 
योजनाके दीर्घकालीन अंशको स्वीकार करके अंतरिम सरकारमें शामिल होनेकी 
योग्यता अजित कर ली हैँ और यद्यपि कांग्रेस और मुस्लिम लीग दोनों ही अंत- 
रिम सरकारमें शामिल्ल हो सकती हैं परन्तु चंकि एक बड़ी पार्टदीनि अन्तरिम 
सरकारमें शामिल होनेसे इनकार किया है अतः संयुक्त सरकारके निर्माणकी 
योजना रद्द हो गयी क्योंकि “ऐसी स्थितिमें वनी सरकार संयुक्त सरकार न 
होगी, अत: हमें १६ मईकी योजनाको स्वीकार करनेवालोंकी अतरिम सरकार 
किसी दूसरे रूपमें गठित करनी होगी ।” जिनाने कंविनेट मिशनके निणयको 
“बादाखिलाफी  क़रार दिया । 

जूनके अंतमें कंविनेट मिशन इंगलूड वापस चला गया और जाते समय अंत- 
रिम सरकारके गठनके प्रयासका भार छार्ड वेवेलके सिपुर्द कर गया। जुलाईमें 
अखिल भारतीय कांग्रेस समितिकी बठक वम्बईमें हुई और उसमें गांधीजीकी 
अपीलपर कार्यकारिणी समितिने कंविनेट मिशनकी १६ मईकी योजना स्वीकार 
कर ली । सात वर्षोके कार्यकालके वाद आजाद अध्यक्षपदसे निवृत्त हुए और 
अध्यक्षपद नेहरूजीकों मिला । 

गांधीजीने प्रतिनिधियोंकों सम्बोधित करते हुए बड़ी भावुकताके साथ कहा : 
“समाचारपत्रोंके कारण ल्योगोंमें यह ग़लत धारणा उत्पन्त हो गयी है कि मेंने 
दिल्‍ली में जो कुछ कहा है उससे भिन्‍न बात यहाँ कह रहा हूँ । यह मेंने दिल्‍लीमे 
अपने एक भाषणमें कंविनेंट मिशनके प्रस्तावोंके सम्वन्धर्में अवश्य कहा था कि जहाँ 
में पहले रोशनी देख रहा था, वहाँ अब मुझे अंधेरा दिख रहा हैं । वह अन्धकार 
अभीतक दूर नहीं हुआ हैँ । संभवत: वह ओर भी घना हो गया हैँ । अगर मुझे 
अपनी राह साफ़ नज़र आ रही होती तो में कांग्रेस बरगर्यकारिणी समितिसे. 

प्रस्तावोंकों ठुकरानेक्नी वात कह सकता था। मेरे हृदयमें चैँकि गलतफ़हमियाँ भरी 
हुई थीं अतः में कोई कारण बवतानेकी स्थितिमें नहीं था, वरना में प्रस्तावोंको 
ठोकर मारनेकी दो-ट्क वात कहता । यह मेरा कर्तव्य था कि में अपनी ग्रुत- 
फ़ह्मियोंको उनके सामने रखकर उन्हें सावधान कर देता । मगर उनका यह कर्तव्य 
था कि वे मेरी वातोंकों तर्ककी कसौटीपर कसते और मेरा दृष्टिकोण तभी स्वीकार 
करते जब वह उस कसौटीपर खरा उत्तरता | उन्होंने जो फंसला लंबी बहसोंके 
बाद लगभग सर्वसम्मतिसे लिया है, आपके सामने हैं। कांग्रेस कार्यक्रारिणी 
समितिके सभी सदस्य आपके ईमानदार और तपे-तपाये सेवक हैं। में यह मानने- 
को तैयार हूँ कि प्रस्तावित संविधान सभा जनताकी संसद नहीं होगी । इसके कई 
दोप हैं । लेकिन आप सभी खरे और तपे-तपाये सेनिक हैं । सैनिककों खतरेसे 
कभी डरना नहीं चाहिए । सनिकको खतरेमें ही आनन्द मिलता है । यदि प्रस्ता- 
वित संविधान सभामें त्रुटियां हैँ तो उन्हें दूर करना आपका काम हैं । यह संघर्ष 
के लिए चुनौती वननी चाहिए, पलायनका वहाना नहीं । मेंने जवाहरलाल नेहरू 
से कहा क्रि देशके लिए उन्हें कांटोंका ताज पहनना चाहिए और उन्होंने उसे 
स्त्रीकार कर लिया हैं। आप पीछे न हट। में संविधान सभाको सत्याग्रहका एवज् 
मानता हूँ । यह रचनात्मक सत्याग्रह है । रचनात्मक कार्यक्रमके प्रति अभीतक 
आप लोग न्याय नहीं कर पाये हैं । 

“हम कायर न वनं और साहस और आत्मविश्वासके साथ अपना काम 
करें । धोखा खा जानेकी आशंका हमें भयभीत न कर सके । सत्याग्रहीको कोई 
धोखा दे ही नहीं सकता। मेरे दिमागमें जो अंधकार है उसकी परवाह क़तई मत 
कोजिए । भगवान उस अंबका रको प्रकाझमें परिणत करेगा । 

२८ जुलाईको, मुस्लिम छोगने कंबिनेट मिशन योजनाकी अपनी दी हुई 
स्वीकृति वापस ले लो । साथ ही पाकिस्तानक्े लिए 'सीधी कार्यवाही करनेका 
निर्णय लिया | तय किया गया कि १६ अगस्तको सम्पूर्ण भारतमें विरोधके रूपमें 
'सोबी कार्यवाही दिवस” मनाया जाय । 

८ अगस्तको कांग्रेस कार्यक्रारिणी समितिकी बैठक पुन: हुई और उसमें कंवि- 
नेट मिशनकी पूरी योजनाको मान्यता दे दी गययो । समितिने मुस्लिम लीग और 
सभी संवद्ध लोगोंसे अपोल की कि देशके हितमें और अपने हितमें इस महत्कार्यमें 
सहयोग करे । १२ अगस्तको वाइसरायने कांग्रेस अब्यक्ष जवाहरलाल नेहरू 
अन्तरिम सरकार गठित करनेके लिए निमंत्रित क्रिया । अन्तरिम सरकारमें सह- 
योग करनेक्रे लिए नेहरूजीका निमंत्रण जिनाने अस्त्रीकार कर दिया। १५ अगस्त- 

के दिन नेहरूजी जिनासे उनके घरपर मिले मगर वार्ताका कोई परिणाम नहीं 
निकला और हालत बदतर होती चली गयी । 

मौलाना आज़ादने लिखा है : “१९४६ की १७ अगस्त, हिन्दुस्तानके इति- 
हासका काला दिन हैँ । कलकत्तामें आशंका व्याप्त हो गयी थी जो इस बातसे 
और भी बलूवती हो गयी कि सरकार मुस्लिम छीगफ़े नियंत्रणर्में थी और श्वी 
एच. एस. सुहरावर्दी मुख्य मन्‍्त्री थे। कलकत्ता नगर अभूतपूर्य हिसा, रक्तपात 
ओर आतंककी लपेटमें आ गया । सेकड़ों जान चली गयीं । हज्ञारों घायरू हुए 
और करोड़ों रुपयोंकी संपत्ति नष्ट हुई । लीगने जूस निकाले और जुरूसने हिसा 
और लूट छेड़ दी । शीघ्र ही सारा शहर दोनों संप्रदायोंके गण्डोंकी गिरफ़्तमें आ 
गया । पुलिस और सेना निष्क्रिय तमाशा देखती रही और मासूम जनदाकी लाशें 
विछती रहीं । 

कलक ताके हादसोंके वाद और अन्तरिम सरकारके गठन होनेसे पहले ही 
वाइस राय येन-केन-प्रकारेंण मुस्लिम छीगको अन्तरिम सरकारमें शामिल कर लेने- 
की जिद करने लगे । कांग्रेसी नेताओंके साथ वातचीतके दोरान वाइस रायने कहा 
कि वे मुस्लिम लीगको सरकारमें शामिल करनेके लिए कंबिनेट मिशनकी २१६ 
मईकी योजनाको, प्रांतोके समहन संबंधी व्यवस्थाकों बिना शत स्वीकार कर ले 
ओर धमकी यह दी कि ऐसा न होनेपर संविधान सभाकी वबेठक ही में नहीं वुला- 
ऊंगा। इसपर गांधीजीने ब्रिटिश मंत्रिमंडलके सदस्योंकों संदेश भेजा कि वाइस- 
राय परिस्थितियोंसे पूर्णतया हतप्रभ जान पड़ते हैँ और उन्हें एक योग्यतर विधि- 
वेत्ताकी सहायताकी दरकार हैँ । ब्रिटिश मंत्रिमंडलने हस्तक्षेप किया और उनके 
निरदेशानुसार २ सितम्बर १९४६ को आधिकारिक रूपसे कंद्रमें जवाहरलाल नेहरू 
के नेतृत्वमें अन्तरिम सरकारकी स्थापना हुई । 

यह दिन गांधीजीके लिए बड़े महत्त्वका था। गांधीजीने तड़के सबेरेके कुछ 
घंटे नेहरूजीके लिए एक मसविदा तंयार करनेमें व्िताये जिसमें उन्होंने मौजूदा 
नाजुक वक़्तमें नयी सरकारके कर्तव्य बताये थे । शामकी प्रार्थना-सभाके भापण 
में गांधीजीने इसो विषयपर भाषण किया। इस मंगल-दिवसको भारतीय इतिहास 
का सुनहरा दिन बताते हुए उन्होंने कहा, “यह मुकम्मिल आजादीकवी ओर एक 
पग मात्र हैं, वह मंजिल तो अभी हासिल नहीं हो पायी है । यह दिन आनन्द 
मनानेका नहीं हैं । अन्तरिम सरकारकी जिम्मेदारी मुस्लिम लीगके वगर मंत्रियों 
ने अनिच्छासते ली है जो कि विला शक मुसलमानोंका जबर्दस्त संगठन है । मुस्लिम 
लोगने सरकारमें शामिल होनेसे इनकार कर दिया | मुसलमान और हिंदू दोनों 

हो भारतको संतान हैँ । मुसलमान हिंदुओंके भाई हैं । जो भी लोग भारतमें पंदा 
हुए हैं और भारतको अपनी मातृभूमि मानते हैँ, चाहे वे हिंदू, मुस्लिम, पारसी, 
यह॒दी, ईसाई, जेन या सिख हों, वे सव भारतकी संतान हैं; अतः वे सब भाई- 
भाई हैं और उनका आपसी रिश्ता खुनके रिह्तेसे ज़्यादा पुख्ता है । 

“आज मुसलमान हिंदुओंकी ओर अविश्वासको दृष्टिसे देख रहे हैं और मुस्लिम 
लीग सही या ग़रूत, यह मानती हैं कि मुसलमान शोक-दिवस मना रहे हैं। लेकिन 
इससे यह नहीं हुआ कि वे हमारे भाई नहों रह गये । भाई अपने भाईके क्रोवका 
जवाब क्रोबसे नहीं दे सकता । हम उनके शोकमें शामिल नहीं हो सकते । लेकिन 
जहाँतक हो सकेगा हम उन्हें अपने निकट लानेकी कोशिश करेंगे और उन्हें किसो 
भी प्रकारसे उत्तेजित करनेका काम नहीं करेंगे। हम अपने आनंद और उल्लास - 
का प्रदर्शन न करें; जश्न, भोज और रोशनियोंसे दीवालो मनानेसे परहेज़ करें । 

वसरको गंभीरताकी दृष्टिसि यह जइन मनानेका समय हैं भो नहीं। इस्लाम 
ईसाई और हिदृवर्मके अनुस्तार यह अवसर दावतका नहीं, उपवासका हैं । 

“इस अवसरपर लोगोंकों अपने अन्त:करणको टटोलकर देखना चाहिए कि 
सचमुच मुसलमान भाइयोंके प्रति उन्होंने कोई अन्याय तो नहीं किया है ? अगर 
ऐसा हुआ हैं तो उसे खुलकर स्वोकार करना चाहिए और उस अन्यायके प्रतिकार 
का उपाय करना चाहिए। इसी मौकरेपर में अपने मुस्लिम छोगके भाइयोंसे बड़े 
अ दरके साथ कहना चाहूँगा कि अंग्रेज और हिंदुओंको अपना दुश्मन मानकर उन्हें 
सीधी कार्यवाहीका धमकी देना न तो तर्कसंगत है और न उचित ही । छीोग एक 
साथ दो घोड़ोंपर सवार नहीं हो सकती । यदि मुस्लिम लोग अंग्रेजोंसे असहयोग 
करती हैं तो उसे आपसमें सहयोगकी भावना रखनी होगी । फिर उन्हें अपने 
भाइयोंके साथ असहयोग करनेकी क्या आवश्यकता है ? कांग्रेस कभी भी मुसलकू- 
मानोंके खिलाफ ग्रेट ब्रिटेनसे मेत्री नहीं कर सकेगी । आज उसने अन्तरिम सर- 
कारकी जिम्मेदारी ली हैं तो उसका उद्देश्य सबके लिए आज़ादी हासिल करना 
हैं, जिसमें मुस्लिम लोग भी शामिल होगी । आज़ादी किसी विशेष समुदाय या 
संप्रदायको नहीं मिलेगी। मुसलूमानोंका हिन्दुओंको दुश्मन समझना और यह 
भूलनेकी कोशिश करना कि वे सदियोंतक साथ-साथ भले पड़ोसियोंकी तरह रहे 
हैं, एक ही मिट्टीसे जनमें, पले और बढ़े हँँ और फिर उसी मिट्टीमें लोटकर 
विलीन होनेवाले हैं; सरासर ग़रूत हे। में तो यहाँतक कहूँगा कि मुस्लिम छोगका 
रवया इस्लामके खिलाफ़ हे। अगर उसके साथ कोई नाइंसाफी हुई ह तो उसका 
इलाज, मिल-वठकर विचार करना हैँ और आपसके विचारसे मामला न सुलझ 

सके तो उसको पंचनिर्णयके सिपुर्द करना है ।” 

उन्होंने प्रश्न उठाया कि मंत्रियोंका कर्त्तव्य क्या हैं और कहा, “उनका 
कर्त्तव्य है कि वे नमक सत्याग्रहको न भूलें और नमक कर रद्द करें । मेहनतकश 
जनताको आज़ादी दिलानेके कांग्रेसके निर्णयका यह एक प्रतोक हैं। अब उस 
निर्णयको क्रियान्वित करनेका अवसर आया हैँ और ग़रीब आदमीको नमक हवा 
ओर पानीकी तरह मुफ्त मिलना चाहिए । प्रश्न करकी मात्राका नहीं है। गरीबों 
को नमक मुफ़्त मिलता हैँ या नहीं, यह प्रश्न हैं । नमक-करकी समाप्तिसे आज़ादी 
ग़रीबसे गरीबतककी झोपड़ीतक पहुँच जायगी । 

“मंत्रियोंके समक्ष दूसरा काम हे शीघ्रातिशीघ्र साम्प्रदायिक एकताको स्थापित 
करना । अगर मेरी वात्त सुनी जाय तो में यह घोषणा करूँगा कि भविष्यमें कभी 
आंतरिक शांतिकी स्थापनाके लिए सेना न वुलायी जायगी । इस कामके लिए 
पुलिसका उपयोग भी निषिद्ध हो, यह देखना में पसंद करूँगा। एक सम्प्रदायके 
लोग दूसरे सम्प्रदायके लोगोंकी जान लेनेपर जो उतारू हो जाते हैं, उसका कोई 
दूसरा इलाज जनता खोजें । और अगर कोई बुरीसे बुरी वात बन पड़ती हैं तो 
जनतामें इतना होसला होना चाहिए कि वह वरौर बाहरी मददके आपसमें लड़- 
कर निवट ले । में तो कहेँगा कि जबवतक उन्हें अंग्रेजोंके हथियारोंकी आवश्यकता 
का अनुभव होता रहेगा तबतक उनको गुलामी वरावर बनी रहेगी । 

“तीसरा काम अस्पृश्यताके पूर्ण उन्मूलनका है और अन्तिम काम है गाँवके 
ग़रीब लछोगोंके लिए खादीका प्रसार और प्रचार । में आशा करता हूँ कि अन्तरिम 
सरकार सही पग उठायेगी और भारतको सत्य, पवित्रता और सच्चे स्वराज्यके 
पथपर लगायेगी । 

१४ सितम्बरको सीमांत प्रदेशमें खुदाई खिदमतगारोंको संबोधित करते हुए 
खान अब्दुल ग़पफ़ार खांने दाउवेमें कहा : 

“'ईहवरकी कृपासे हम लोगोंके बीच ऐसा कोई व्यक्ति नहीं है जो हमारी 
योजनासे परिचित न हो, लेकिन उसके व्यावहारिक पहलूकी हम उपेक्षा कर 
बेठते हैं । जिरगाके सदस्थ हों या खुदाई खिदमतगार हों, सभी कामसे भागते हैं । 
आप पसेको दांतोंसे पकड़ते हैँ लेकिन रुपया खर्च करते समय लापरवाह हो जाते 
हैं । फसल पककर तेंयार हैं । अगर आप छोटे-छोटे कामोंमें बश्ले रहेंगे तो फसल 
नहीं काट पायंगे । हमने इस प्रांतके हर ज़िले और हर गांवका निरीक्षण किया । 
मुझे बताया गया कि कोई बड़ा खान कुछ मोलवियोंके साथ आया और सभाएँ 

हुईं । मुझे पता चलता हैँ कि खुदाई ज्िदमतगार राशनकीो दृकानोंपर.और सिंडि- 

अंतरिम सरकार 
त्साहित नहीं कर रहा हूँ लेकिन मुझे कुछ ईमानदार कार्यकर्ताओंकी सख्त जरूरत 
है जो पहले ज॑से उत्साहसे काम कर सकें। में चाहँगा कि वे खुदाके नामपर 
सबको सेवा करें और अपनी सेवाओंके बदले कुछ भी न ले; जनताके बीच 
काम करें । 

“हमारा आंदोलन आध्यात्मिक हैं । इसका पोषण वे ही कर सकते हैं जिनमें 

धर्य और सहनशीलता हो । एक चरित्रवान ईमानदार कार्यकर्त्ता पार्टीको वल देता 
हैं लेकिन असंख्य चरित्रहीन सदस्य उसे हानि पहुँचाते हैं । वहतसे लोग मेरे पास 
द्ध कर देनेवाली प्राथनाएं लेकर आते हैं। जो व्यक्ति कभी किसीको चोट न पढें 
चानेकी कसम खाता है, वेशक उसे तलवार या वंदूककी आवश्यकता नहीं | 
सच्चा मसलमान कौन है इस सवालपर पंगम्बरने कहा था, 'जो दूसरे मसलमान- 
को वाणी या क्रियासे चोट नहीं पहचाता । हमें अपनेसे यह सवार पछना होगा 
कि हमने अपनी जवान और हाथोंका इस्तेमाल किस तरह किया है ? हम लोगों- 
मेंसे ऐसे वबहुतसे लोग हैं जो नमाज़ और कुरान पढ़ते ह॑ँ लेकिन जुबानसे ओर 
कामसे दूसरोंको चोट पहुँचाते हैं। फिर हम मुसलमान होनेका दावा कंसे कर 
सकते हैं ? सच्चा मुसलमान वनना सरल नहीं हैं । इसीलिए में आप लोगोंको 
तंयार होनेके लिए समय दे रहा हैँ। मेंने देखा हँ कि अधिकतर लोग अपनी 
जिम्मेदारीको समझते नहीं । में ऐसे कार्यकर्ता चाहता हैँ जो नियमित रूपसे 
ईमानदारीके साथ उन्हें जो भी काम दिया जाय, करें। उन्हें प्रशिक्षण दिया 
जायगा, पश्तो भाषा पढ़ता और लिखना सिखाया जायगा और पंगम्बर साहब- 
की जीवनी और शिक्षाओंसे उन्हें परिचित कराया जायगा और साथ ही उन्हें 
दुनियाकी घटनाओं और इतिहासकी जानकारी करायी जायगी । 

“आज हम जो भी परेशानियाँ उठा रहे हैं उसका कारण हूँ शासन तंत्रकी 
ग़लत प्रणाली । बहुतसे लोग कहते हैँ कि सरकारी नौकर मुस्लिम लीगके साथ 
हैं, मगर में निश्चित रूपसे कहता हूँ कि ऐसी वात नहीं है । उन्हें इस्लाममें कोई 
दिलचस्पी नहीं है । उन्हें लीगसे कोई मतलब नहीं है । वे तो खुदणगर्ज हैं । 
वगर मुस्लिम लोगके साथ संबंध स्थापित किये वे आप लोगोंको आकर्षित कंसे 
कर सकते हैं ? 

“आप लोग शायद यह बात जानते होंगे कि पुलिस, खान और सामंती रज- 
वाड़ोंका जो रुतवा पहले हुआ करता था, अब नहीं रहा । अब धर्मोपदेशकोंके प्रति 
वह आस्था और श्रद्धा भी नहीं रही । उन्हें माल्म है कि खुदाई खिदमतगार 

खान अब्दुल ग़फफ़ार खाँ 


आन्दोलनका लक्ष्य क्या हैं । वे जान चुके हैं कि अब उनके इनें-गिने दिन रह गये 
हैं इसलिए उन्हें अपने अस्तित्वकी चिता हैं । अगर हम थोड़ेसे ईमानदार कार्य- 
कर्ताओंका एक समूह बना सकें, तो ईश्वरकी इच्छा होगी तो हम लोग बहु 
शीघ्र अपने उद्देश्यमें सफल हो जायेंगे । 

“एक आदमी अपने बूतेपर कोई काम नहीं कर सकता, यदि दूसरे चरित्र- 
वान्‌ और निःस्वार्थ छोग उसका हाथ न बटायें। में केवल सी मांत प्रांतके पख्तूनों- 
के बीच ही काम नहीं करना चाहता वल्कि कवायली भाइयोंके बीच भी काम 
करना चाहता हूँ । हमारे विरोधी लोग यह प्रचार करके कि हिदूराजकी स्थापना 
हो गयी है लोगोंके दिमाग़र्में जहर भर रहे हैं । में केवल भाषण करके इस दुर्भा- 
वनापूर्ण प्रचारका निराकरण नहीं कर सकता । मैं पख्तूनोंसे प्रार्थना करूँगा । में 
हर घर, हर गाँव और खुदाई खिदमगारोंसे कहूँगा कि वें इस बातको लोगोंतक 
पहुँचायें । यह कहना ग़लत है कि हिन्दूराजकी स्थापना हुई हैं। यह राज हिंदुओं- 
का नहीं हैं वल्कि भारतकी जनताका हैं । जिस वक़्त सरकारका गठन हो रहा 
था पांच सीट मुसलमानोंके लिए निर्धारित की गयी थीं और वादमें ये सभी सीटें 
मुस्लिम लोगके लिए आरक्षित कर दी गयीं । कांग्रेसने दलील दी कि जो करोड़ों 
मुसलमान मुस्लिम लीगमें शामिल नहीं हैं उनका प्रतिनिधित्व भी सरकारमे होना 
चाहिए पर ब्रिटिश सरकारने इस वातपर कोई ध्यान नहीं दिया और इसोलिए 
कांग्रेसकों अंतरिम सरकार वनानेसे इनकार हुआ। मुस्लिम लोग अंतरिम सरकार 
बनाकर इस मौकेका फायदा उठाना चाहती थी लेकिन वाइसराय वाधक बन 
गये । लोग यदि सरकार बनाती तो उसमें भी वे ही लोग होते जो आज पदोंपर 
हैं । क्या तव उसे हिंदूराज कहा जाता ? जब कांग्रेस सरकार गठित करती हैं 
तो उसपर हिंदूराजका लेबुल लगा दिया जाता है। असलमें यह सब अंप्रेजोंका 
प्रचार हैं । मुस्लिम लोगी भाई इसी धरतीसे पैदा हुए हैं और अंग्रेज उनके खेर- 
ख्याह नहीं हैं । सरका रमें प्रवेश करनेके लिए मुस्लिम लीगके लिए दरवाज़ा खुला 
हुआ है । वे आगे आयें और मुस्लिमराज स्थापित करें । 

“में चाहता हूँ कि आप लोग मिथ्या प्रचारसे गुमराह न हों । दोस्त और 
दुश्मनमें फ़क करना सीखिए। वक्त बहुत नाजुक हैँ । सत्ता हस्तांतरणके इस 
मोकेपर खुदगर्ज़ लोग दिक्‍्कतें खड़ी करेंगे। आप लोग अगर इन खुदगर्जोके 
। जालमें फेंस जायेंगे तो समूची क़ौमको तवाह कर डालेंगे ।” 

। एक हफ़्ते बाद आम सभामें बोलते हुए खान अब्दुल ग़फ्फ़ार खाँने जनताको 
सावधान किया; “मुस्लिम लीगके प्रचारकोंसे सावधान रहिए और उनके शरारत- 

अंतरिम सरकार 

भरे नारोंसे धोखा न खाइए |” लीगी लोग गाँव-गाँव घुमकर प्रचार कर रहे थे 
कि नेहरूजीकी बनायी हुई अंतरिम सरकार, खालिस हिंदुओंकी सरकार है । 
खान अब्दुल ग़पफ़ार खाँने कहा कि जिस उसूलकी बुनियादपर अंतरिम सरकार 
वनी हैं उस उसूलसे मुस्लिम छीग भी वेंबी हुई है । उन्होंने कहा : “सीमान्त 
मुस्लिम लीगका ताज़ा प्रचार यह है कि वज्धीरिस्तानमें वरवादी नेहरूकी सरकार 
के हुवमसे हुई हैं । सच्चाई यह है कि बमवारी अगस्तमें हुई थी जब कि अंतरिम 
सरकार वनी ही नहों थी। मुझे जव इसकी खबर मिली तो मैंने फ़ोरन यह सवाल 
उठा लिया, सार्वजनिक विरोध किया और तब यह कार्यवाही खत्म हुई । इस्लाम- 
के उन तथाकथित मशालवरदा रोंने, जो आज कवायली छोगोंसे बड़ी हमदर्दी जता 
रहे हैँ, उस वक्त उँगली भी नहीं उठायी जब कि वमवारी जारी थी ।” 

उन्होंने बताया कि केन्द्रमें लोकप्रिय सरकारके निर्माणके प्रतिकूल वातावरण 
वनानेके छिए ही वजीरिस्तानमें वमबारी की गयी थी । जवानी प्रचारके अलावा 
भोले-भाले कवायली लोगोंमें प्च वाँटे गये और उन्हें गुमराह करनेकी भरसक 
कोशिश की गयी कि वमवारी, सत्ताघारी कांग्रेसकी करनी है । लछोगियोंकों कवा- 
यली इलाक़में घुसकर सभाएँ आयोजित करनेकी अनुमति देकर सरकार मुस्लिम 
लीगका खुल्ग समर्थन कर रही हैं जब कि खुदाई खिदमतगार उस इलाक़ में अपनी 
जमीन जोतनेके लिए भी प्रवेश कर नहीं सकते । उन्होंने मांग उठायी कि अतीत 
की तरह अब भी कवायली लोगोंसे संपर्क स्थापित करनेंमें कोई प्रतिवन्ध नहीं 
होना चाहिए । इस वातका संकेत देते हुए कि नेहरूजी के मेरे नाम सीलवंद पत्रमें 
संभवत: कवायलियोंके प्रति भावी नोतिकी चर्चा भी को गयी है, उन्होंने कहा 
कि यह वात स्पष्ट है कि कांग्रेस किसो भी हालतमें पुराने दृष्टिकोणसे विदेश मंत्रा- 
लय नहीं चला सकती । “कवायली इलाक़ोंमें बड़ी तेजीसे एक भयावह स्थिति 
उत्पन्न हो रही है जो स्वतंत्र भारतके हमारे उस स्वप्नको विफल कर सकती हैं, 
जो सफलताकी राहपर हैं ।* 

कवायली इलाक़ेमें सितम्वरके अंतमें प्रतिनिधियोंका जिरगा आयोजित किया 
गया जिसकी अध्यक्षता ईपीके फ़कीरने की । ईपीके फ़कीरने वज्जीरिस्तान और 
कवायली इलाक़ोंमें हवाई छापा समाप्त करनेके आदेशके लिए नेहरूजीकी प्रझ्मंसा 
की । उन्होंने कहा : “हम अपनी आजादी और एकताकी रक्षाके लिए एक अरसे 
से ज़हाद कर रहे हैं । हमें हिंदुओं और सिखोंसे कोई वर नहीं हँ। हमारो लड़ाई 
अंग्रेजोंस है । हमें उम्मीद है कि केन्द्रमें भारतीय राष्ट्रीय कांग्रेस नेहरूके नेतृत्वमें 
प्रशासकीय उत्तरदायित्वोंके निर्वाहकालमें पड़ोसो कवीलोंके साथ भाईचारा 

खान अब्दुल ग़फ्फ़ार खां 

स्थापित करनेकी ईमानदार कोशिश करेगी । मुझे विश्वास हैं कि उनकी आर्थिक 
स्थितिको सुधारनेंकी कोशिश की जायगी और उनके पिछड़ेपनको दूर करनेके 
लिए उन्हें शिक्षाकी सुविधाएँ मुहैया की जायेंगी । कवायली नेताओंके नामपर 
मुस्लिम लीगके विरोधी प्रचारकी चर्चा करते हुए उन्होंने कहा : “कोई भी खुद- 
दार और देशभक्त व्यक्ति, जिसि कवायली इलाक़से प्यार हैं और जो इस्लामका 
वास्तविक महत्त्व समझता हे, ब्रिटिश सरकार द्वारा समर्थित मुस्लिम लीगसे कोई 
रब्त-जब्त रख ही नहीं सकता । 

७ अक्तूवरको गांधोजीने नेहरू-जिना वार्ताकी चर्चा की और यह आशा व्यक्त 
की कि मुस्लिम लोग अंतरिम सरकारमें शामिल होगी । उन्होंने जनतासे कहा 
कि वह ईइवरसे प्रार्थना करे कि अबकी वार कांग्रेस और मुस्लिम छीगका संबंध 
खिलाफतके दिनोंकी अपेक्षा भी अधिक घना और स्थायी हो और भविष्यमें भाई 
अपने भाईको न अपशब्द कहे, न जानसे मारनेकी कोशिश करे और सभी लोग 
दांतिपूर्वक रहे । लेकिन मनुष्यकी क्रियाएँ उसकी मानसिक अवस्थाओंपर निर्भर 
करती हैं । उपस्थित श्रोतागण भारतीय जनसमुद्रकी एक वंदभर हैं, लेकित अगर 
भाई अपने भाईके साथ शांतिप्‌वंक रहनेको उत्सुक हैं तो कांग्रेस और मुस्लिम 
लीगको नजदीक आना होगा । यह सही है कि वाइसरायको इंगलेडके ब्रिटिश 
मंत्रिमंडलसे आदेश प्राप्त करने होते हैं परंतु इसके वावजूद वह स्वेच्छाचारी शासक 
हैं । लेकिन आपके तपे-तपाये नेता जनताके आदमी हैं और उन्हें जनताकी इच्छा 
पूरी करनी होगी। जिस वक्त जनता आपसमें झगड़ना और हत्या करना वंद कर 
देगी उसी वक़्त वह आज़ाद हो जायगी और आज़ाद भारतमें करनेको वहुत काम 
हैं। आज भुखमरी है, गरीथी हे, घसख़ोरी है, भ्रष्टाचार ओर काला वाज़ार हैं । 
यह सब समाप्त करना हैँ । यदि कांग्रेस और लीग एक हो जायें तो वे भारतमें 
ज॑सी नयी व्यवस्था चाहते हैं, उत्पन्न कर सकेंगे । 

अक्तूथ रके प्रारम्भमें भोपालके नवावनें गांधीजीसे मुखछाकात की और उनसे 
समस्याके एक प्रस्तावित हछको लेकर वातचीत की । सारांशमें हल यह था कि 
चूंकि हालके चुनावमें मुस्लिम लीगने मुस्लिम सीटोंपर भारी बहुमतसे जीत 
हासिल की है अतः कांग्रेस मुस्लिम लीगको यह मान्यता दे कि उसे ही भारतके 
मुसलमानोंका प्रतिनिधित्व, सामान्यतया करनेका अधिकार है । इस मान्यताकी 
शर्त यह होगी कि मुस्लिम लीग भी कांग्रेसको भारतके शेष सभी वर्गोक्े प्रति- 
निधित्वकी मान्यता दे, जिनमें वे मुसलमान भी शामिल होंगे जिन्होंने अपने भाग्य 
कांग्रेसके साथ जोड़ रखे हैं । साथ हो मुस्लिम लीग यह भी मान ले कि कांग्रेस 


५५६ 








अंतरिम सरकार 
जिन छोगोंका प्रतिनिधित्व करती है, उनमेंसे अपने विवेकसे जिन लोगोंको भी 
गरकारमें शामिल करना चाहे, कर सकती हँ। इस हलका अंतिम प्रारूप तेयार 
किया गया और गांधीजीने उसपर हस्ताक्षर किये । प्रारूपके उत्तरार्धमं कहा गया 
था ; “यह मान लिया जाता हूँ कि अंतरिम सरकारके सभी मंत्रिगण एकताकी 
भावनाके साथ संपूर्ण भारतकी भलराईके लिए काम करेंगे और किसी भी हालतमें 
गवर्नर जनरलको हस्तक्षेप करनेंका मौक़ा नहों देंगे । 

जिना साहवने इस हलके पूर्वाधसे सहमत होते हुए भी टीका की कि जहाँ- 
तक मेरा सवाल है, इस मसविदेके उत्तरार्धपर वहसकी ज़रूरत हैँ । गांधीजीने 
भोपालके नवावसे कहा क्रि पूर्वार्धपर मेरी स्वीकृति इस शर्तंपर हैँ कि जिना 
साहव इस पूरे हलूको मान ले । 

५ और ७ अक्तृवरकों भोपालके नवाबके निवासस्थानपर नेहरूजीकी जिना 
साहवसे विस्तारसे वातचीत हुई । परन्तु ७ ता० को नेहरूजी जिनाका एक पत्र 
पाकर चकित रह गये । इस पत्रमें लिखी बातें वार्ताकी भावना और प्रवाहसे तो 
वेमेल थीं ही, साथ ही जिनाने उसमें अपनी नव-सूत्री मांगोंकी उस सूचीकी एक 
प्रतिलिपि भी नत्थी कर दी थी जिसे उन्होंने वाइसरायकों भेजा था और जिसे 
वाइस रायने ४ अक्तूवरके पत्रमे अंशत: स्वीकार भी कर लिया था । परंतु, कांग्रेस 

हाँ उन वातोंको सारतः इस शतंपर माननेको तेयार थी कि गांधी फार्मूलाके 
उत्तरा्धपर मुस्लिम लीग स्वीकृति देकर कांग्रेससे समझौता कर ले, वहीं वाइस- 
रायने वगर शर्तके बातें मान ली थीं। जिनाने कांग्रेससे समझौता न करते हुए 
सीधे वाइसरायसे काम निकाल लेता ठीक समझा । १५ अक्तूवरको घोषणा हुई 
कि मुस्लिम लीग अंतरिम सरकारमें शामिल होनेके लिए रज़ामंद हैँ । नेहरूजीने 
वाइसरायको लिखा : “हमारे लिए यह जानकारी आवश्यक हे कि जिना कसि 
प्रकार शामिल होना चाहते हैं''''मंत्रिमंडलमें शामिल होनेंका आधार निश्चित 
रूपसे यह मानकर होना चाहिए कि कंविनेंट मिशनका १६ मईका वक्तव्य 
स्वीकार कर लिया गया है ।” जिनाका वह पत्र, जिसमें उन्होंने वाइसराय द्वारा 

अन्तरिम सरकारमे प्रदत्त पाँच सीटोंको क़बूछ किया था, अंतरिम सरकारके गटन- 
की योजना और आधार'से सामान्यतया असहमत आर “लिये जा चुके निर्णयों 
का विरोधी था । चार दिनों वाद, अंतरिम सरकारके लिए मुस्लिम लोग द्वारा 
नामांकित ग़ज़नफ़र अली खानने लाहौरमें छात्रोंकी सभामें बोलते हुए कहा : 
“हम अपने अभिलपित रच्ष्य पाकिस्तानकी उपलब्धिके लिए, अंतरिम सरकास्मे, 
उसे संघर्षका अखाड़ा समझकर शामिल हो रहे हैं । 

खान अब्दुल ग़फ्फ़ार खाँ 
१६ अवतूवरको नेहरूजीने खान अब्दुल ग़फ्फ़ार खाँकी प्रार्थनापर सीमान्त 
प्रान्तके दौरेके लिए दिल्‍ली छोड़ी । वाइस रायने नेहरूजीको कवायली इल्ाक़में 
जानेसे विरत करनेकी चेष्टा की पर जब उन्होंने देखा कि नेहरूजी अपने इरादेपर 
अडिग हैं, तो उन्होंने गवर्नरको आवश्यक कार्यवाही करनेके लिए स्व॒तन्त्र कर 
दिया। सीमान्तके गवनंर सर ओलफ केरोने दिल्लीमें तीन दिन नेहरूजीको कवा- 
) यली इलाक़में जानेसे रोकनेकी कोशिशमें बिताये । 
|| १६ अवतूबरके दोपहरको नेहरूजी विमान द्वारा पेशावर पहुँचे । मुख्य मंत्री 
के निवासमें खान अब्दुल ग़पफ़ार खाँने उनका स्वागत किया । हवाई अड्डेके प्रवेश- 
मार्गगर ५ हजार लीगी स्वयंसेवक हरे गणवेशमें छाठी, वललम और भालोंसे 
लेस, अब्दुल क़यूमके नेतृत्वमें थे, जिसने हालमें ही कांग्रेससे त्यागपत्र दिया था 
| और वे नारे लगा रहे थे। ज्यों ही नेहरूजी निकले उनके खिलाफ़ नारे लगाये गये 
| और उनकी कारपर हमला करनेकी कोशिश की गयी । डा० खान साहय इतने 
परोशान हुए कि उन्होंने रिवाल्वर निकारू ली और गोली मार देनेकी धमकी 
दी । भीड़ने गाड़ीको राह दी । जब अब्दुल क़यूमसे यह पूछा गया कि अब, जब 
कि मुस्लिम लीग अन्तरिस सरकारमें शामिल हो चुकी है, इस प्रदर्शनकी क्‍या 
आवश्यकता हैँ ? तो उसने जबाब दिया : “यदि दूसरी जगहोंपर शांति हो, तो 
भी सीमान्‍्तमें शांति नहीं हो सकती ।*' 
द “सीमान्तका यह प्रइन दुनियाका एक रहस्य है ख़ान अब्दुल ग़पफ़ार खाँने 
'त्रकार सम्मेलनमें नेहरूविरोधी प्रदर्शनके लिए राजनीतिक बिभागको दोपी 
'राते हुए कहा; “पंडित नेहरू भी ऐसी स्थितिमें अच्छी तरह देख नहीं सकेंगे । 
(ज आपने जो कुछ देखा और आगे नेहरूजीके कबायली इलाक़ेमें जानेपर जो 
>छ देखे जानेकी संभावना हैं और जो बातें आप लोग पिछले कुछ दिलनोंसे सुनते 
चले आ रहे हैं, वे सव राजनीतिक विभाग द्वारा कल्पित और परिचालित हैं । 
में सीधा-सादा पठान हूँ और जो महसूस करता हूँ उसे खुलकर कहता हूँ । 
राजनीतिक विभागने नेहरूजीको कवायली इलाक़ेमें दौरेपर जानेसे रोकनेकी 
भरसक कोशिश की । वह नहीं चाहता कि नेहरूजी उधर जायें। राजनीतिक 
विभागके अतिरिक्त दूसरे छोग भी हैँ, जिनका नाम लेता. में नहीं चाहता, जिन्‍्हें 
नेहरूजीकी कवायली इलाक़ेके हृदयस्थलकी यात्रा नागवार रूगती हैँ । चूँकि 
नहरूजीमें उनको इच्छाओंको ठुकरानेकी हिमाकत है, अत: वे उन्हें सवक सिखाना 
चाहते हैं । 
एक पत्रकारके पछनेपर कि क्‍या सरकार यह जानती हैँ कि जब कि सरकार 

नेहरूजीकी यात्रा योजनाक़ों गुप्त रखें हुए हैँ, मुस्लिम लोगकों सारी योजना 


व्यौरेके साथ मालम है, मंत्री मेहरचंद खन्‍नाने यह कहते हुए हस्तक्षेप किया : 
“मुझे, सूचना-मंत्रीकों इस यात्रा-योजनाकी कोई जानकारी नहीं थी। कवायली 
इलाक़ से प्रान्तीय सरकारका कोई संबंध नहीं हैं । 

यह पूछनेपर कि खुदाई खिदमतगारोंक़ी रैलीकी व्यवस्था क्‍यों नहीं की गयी, 
खान अब्दुल ग़फ्फ़ार खाने कहा कि नेहरूजी विदेश-मंत्रोकी हँसियतसे सरकारी 
दीरेपर हैं अत; उनके स्वागतकी सारी जिम्मेदारी गवर्नर जनरलके एजेंटकी 
हैं। मेंने सरकारी अधिकारियोंकों छुट दे रखी थी कि वे ज॑ंसा स्वागत चाहें, 
आयोजित करें। आगे उन्होंने कहा : “२१ अवतूवबरके उनक्रे प्रोग्रामका जिम्मेवार 
में हैँ, जब में उन्हें पेशावरसे सरदरयाव ले जाऊँगा। में आप सबको निमंत्रित 
करता हैं कि आइए, देखिए कि हम पठान उनका स्व्रागत कंसे करते हैं । 

सरका रको दुहरी कार्यप्रणालीकी आलोचना करते हुए कि सीमान्‍्तर्में कबा- 
यली इलाक़ोंके प्रशासनमें गवर्नर भी गवर्नर जनरलके प्रतिनिधिक्रे रूपमें काम 
करता है और राजनीतिक त्रिभागके माठहत प्रत्येक डिप्टी कमिश्नर भी काम 
करता है, जिनपर जनताके प्रतिनिधि मंत्रिमण्डलका कोई दवाव नहीं चलता, खान 
अब्दुल ग़पफ़ार खाँने कहा : “जबतक यह कुचक्र चलता रहेगा तवतक कवायली 
इलाक़ोंमें ही नहों, बल्कि जिन ज़िलोंका बंदोबस्त हो चुका हैं उनमें भी शांतिकी 
स्थापना होना दुस्साध्य हैं। बगैर राजनीतिक विभागकी अनुमतिके सीमांत प्रांत- 
के मुख्य मंत्री डा० खान साहव भी कयायलछी इल्ाक़ेमें प्रवेश नहीं कर सकते ॥*' 

खान अब्दुल शपफ़ार खाँसे पूछा गया कि बया वे कवायली इलाकेको भार- 
तीय सरकारके अंतर्गत शामिल कराना चाहेंगे ? उन्होंने जवाब दिया, “'में अहिसा- 
वादी हूँ । में यह हगिज़ नहीं चाहता कि कवायली छोगोंको जबरन हमारें साथ 
कर दिया जाय। मैं यह मामला पूरे तौरसे कवायलछी लोगोंपर छोड़ देना चाहेँगा। 
अगर वे हमारे साथ शामिल होना चाहेंगे तो हमें उनका स्वागत करनेमें बड़ी 
प्रसन्नता होगी, लेकिन अगर वे अरूग रहना चाहेंगे तो हम इसमें भी उनकी 
मदद करेंगे । कबायली लोग सीमांतके लछोगोंके भाई-बन्द हैं और उन्हें प्यारसे ही 
जीतना होगा, ताक़तसे नहीं । उनके साथ नया व्यवहार होना चाहिए । हम अपनी 
आजादीके लिए लड़ते रहे हैं । एक कांग्रेसी अपने भाइयोंकी आज़ादांके दायरेको 
संकुचित करनेकी वात सोच भी कंसे सकता हूँ ? ग 

यह ॒पूछनेपर कि आप सीमांत प्रदेशपर अहिंसाकी नीतिको किस प्रकार 
चरितार्थ करेंगे, खान अब्दुल ग़पफ़ार खाँने कहा; 'हम भारत सरकारकी सीमांत 

नीतिके प्रति आक्रोश न लानेका प्रयत्न करेंगे । में इस वातसे सहमत नहीं हें 
कि ब्रिटिश अधिकारियों और कवायली लोगोंके पिछले संबंधोंको देखते हुए कवीले 
के लोगोंको भारतसे शांतिपूर्ण सहयोग करनेके लिए तेयार करनेमें छम्वा समय 
लगेगा । उन्होंने आगे कहा : “में कवायली इलाकंमें, पहले पगके रूपमें प्राइमरी 
स्कूलों, नागरिक अस्पतालों और कुटीर उद्योगके प्रशिक्षण केन्द्रोंका संगठन करना 
चाहूँगी । जब कवायली इलाक़ेका प्रशासन पूरे तौरसे भारतीयोंके हाथमें आ 
जायगा तब ऐसी गतिविधियोंकों बढ़ाकर व्यापक बनाया जा सकेगा। अगर राज- 
नीतिक विभाग ईमानददारीके साथ मुझसे इस मानवतावादी कार्यक्रममें सहयोग 
करे और राजनीतिक एजेंट परिवर्तित हृदयसे काम करें, तो में पांच वर्षकि अंदर 
परिणाम उत्पन्त करनेका वायदा कर सकता हूँ । जहाँ वम बेकार हो जाते हैं 
वहाँ प्यार कारगर हो सकता हूँ। में मानता हूँ कि ब्विटिश साम्राज्यवादियों द्वारा 
किये गये घावोंको ठीक करनेमें वक्त लगेगा और हमें दिलोंसे शुवहा, आतंक और 
ग़लूतफ़हमियोंको दूर करनेमें वक्त लगेगा, किन्तु, मुझे अपनी अहिसावादी दृष्टि- 
पर आस्था हैं। पाशविक वबलसे उनका मनोबल तोड़नेकी अपेक्षा में उनकी 
आर्थिक्र उन्‍नति करके उन्हें भाई ज॑सी सेवा अर्पित करना चाहता हूँ ।”' 

यह पूछनेपर क्रि वया संक्रमणकी अवस्थामें बमवारी ज॑से हिसक उपायोंकी 
आवश्यकता न होगी, उन्होंने कहा : “अंग्रेजोंने कवायली लोगोंके संबंधमें अति- 


* रंजनापूर्ण भ्रामक धारणाएँ फंला रखी हैँ । आप जब उनके सम्पर्क आयेंगे तो 


आपको यह जानते देर न लगेगी कि वे कितने प्यारे लोग हैं। फिर आप बमवारी 
ज॑सी पाशविक बातें सोच भी नहीं सकेंगे। 

खान अब्दुल ग़फफ़ार खाँने कहा : “अन्तरिम सरकारके मसलेपर जिना साहब 
ने नेहरूजीसे समझौता न करके वाइसरायसे क्यों समझौता किया ? मैंने हालमें 
ही जो वात शवकादरमें कही थी वह अब सही साबित हो चुकी हैँ कि कांग्रेस सर- 
कार जिस प्रकार सहमति और सहयोगके साथ चल रही है, उससे वाइसरायको 
परेशानी हूँ । वाइसरायने सोचा होगा, अब मुझे कौन बचायेगा ?” और अपने 
पुराने यारोंकी ओर, मुस्लिम लोगियोंकी ओर, मुखातिव हुए । यह कैसी दर्दनाक 
विडम्बना हैँ कि जिना साहब अपने भाइयोंके साथ समझौता न कर सके और 
वाइस रायसे समझोता करते उन्हें कोई दिक्कत न हुई ! अगर जिना साहब कां ग्रेस- 
से समझौता करके अन्तरिम सरकारमें शामिल हुए होते और अपनेको वाइस राय- 
का ओजार बनाते तो पण्डित नेहरू उनके अहसानमंद होते ।”” उन्होंने इस बात- 
पर-शोक प्रक्रट किया कि अन्तरिम सरकारकी केवल एक सीटके लिए देशके कोने- 

कोनेमें जान-मालका नुकसान किया गया । 

१७ अवतूबरको पंडित नेहरू, डा० खान साहब अब्दुल ग़फ्फार खाँ और 
विदेश मंत्रालयके सचिव क्राइटन महोदयके साथ उत्तर वज़ीरिस्तान स्थित मीरन- 
शाहको विमान द्वारा रवाना हुए । खान अब्दुल ग़फ्फ़ार खाँके लिए वज़ीरिस्तान- 
की यात्राका यह पहला अवसर था और उन्होंने कहा कि में इसे अपने जीवनका 
अत्यन्त सुखद क्षण मानता हूँ । 

कवायली इलाक़की यात्रा के पहले दोरमें नेहरूजीनें डा० खान साहव और खान 
अब्दुल गफ्फ़ार खाँके साथ कवायली लोगोंसे भेंट की । जब डा० खान साहब 
कबायली लोगोंको नेहरूजीका परिचय दे चुके तव उनके प्रतिनिधियोंने नेहरूजीसे 
उनके वज़ीरिस्तानके दोरेका मकसद पूछा । कुछ लोग चिल्लाग्रे, “हम हिदूराज 
नहीं चाहते । उन लोगोंने यह स्पष्ट कर दिया कि वे अपनी आज़ादीमें किसी 
प्रकारका और किसीका हस्तक्षेप सहन न कर सकेंगे । उन्होंने कहा कि न हम 
कांग्रेसको मानते हैं और न मुस्लिम लोगकों ही और अपनी जिंदगीको अपने 
इच्छानसार बितानेके लिए आज़ाद रहना पसन्द करते हैं । 

खान अब्दुल गफफ़ार खाँने उन्हें बताया कि वे सच्ची आज़ादीका उपभोग कर 
नहीं पा रहे हैं । “हम आप लोगोंको मकम्मिल आज़ादी पानेमें मदद पहुँचाना 
नाहते हैं । हम आप लछोगोंसे दोस्ताना ताल्लकात क़ायम करनेके लिए बेचन हैं । 
हम आप लोगोंको आपकी मुसीबतोंमें मदद पहुँँचाकर आपके दोस्त बनना 
चाहते हैं 

एक ही रोज़म दो उग्र प्रदर्शन हुए । एक प्रदर्शन कव्रायली जिरगाके लोगोंने 
मोरनशाहमें और दूसरा रज़मकममं किया । इन प्रदशनोंको देखकर नेहरूजीके मंह 
से उदगार निकला कि ये सोमांतवासो ग़रोब जनताके प्रतिनिधि हैँ | डा० खान 
साहबने जोर देकर कहा कि इन्हें राजनीतिक विभागनें वर॒ग़लाया है । छगभग 
१०० कवायली प्रतिनिधियोंको गरमाग रम वहसके वाद विदा देनेके पश्चात्‌ नेहरू- 
जी राजनीतिक विभागके प्रतिनिधियोंकी ओर मुड़े ओर बोले : “ये ही वे पेंशन- 
याफ़्ता लोग हैं, जिनसे आप घवराते हें ? में कुछ समझ नहीं पा रहा हूँ | जिरगा 
से उन्होंने कहा : “'में मुहब्बतका पेग़ाम लेकर आया हूँ, मुझे आप छोगोंपर हुकू- 
मत करनेकी कोई इच्छा नहीं हे । कबाइली लोगों द्वारा यह कहते हुए टोंकनेपर 
कि “हम आज़ाद लोग हैं और अपनी प्रभुसत्ताकों खोना नहों चाहते नहरूजीन 
टीका की : “मुझे ताज्जुब होता है कि आप लोग, जो सरकारस पसा पाते हूं 
और उसीकी मर्जीपर चलते हैं, केसे आज्ादीकी बात करते हैं ! हम लोग हिदु 

स्‍्तानकी आज़ादीके लिए लड़ रहे हैं । हम चाहते हैं कि आप भी विदेशी हुकूमत 
से पूरे तौरसे निजात पायें । 

नेहरूजीकी यात्रा, वाधाओंसे भरी थी । ये सारी वाधाएँ राजनीतिक एजेंसी 
द्वारा उत्पन्न की गयी थीं। खान अब्दुल ग़फ्फ़ार खाँने इसका विस्तृत विवरण इस 
प्रकार दिया हैं : 

“हम लोग पहले वज़ीरिस्तान गये जहाँ राजनीतिक एजसीके सभी अधि- 
कारीगण अंग्रेज थे, जो विनीत किन्तु कुटिल थे । मीरनशाहमें पंडित नेहरूने राज- 
नीतिक एजेंट और रेजिडेंटसे पूछा कि कवायली इलाक़ में करोड़ों रुपयोंके खर्चका 
क्या ठोस नतीजा निकला ? उन लछोगोंने कोई उत्तर ही नहीं दिया । मैंने टोंककर 
कहा कि इन लोगोंनें पख्तूनोंके लिए बहुत कुछ किया है । इससे अधिकारीगण खुश 
हो गये । 

“मैंने कहा : 'इन लोगोंनें कवायछी छोगोंको इस हदतक बेईमान और रिश्वत- 
का आदती बना दिया हैँ कि वे लोग रुपयोंके लिए बड़ी खुशीसे अपनी जाति, 
वतन और इस्लामतकको बेच सकते हैं ।। इस वातसे अधिकारीगण बेहद नाराज़ 
हुए । जब हम लोग खाना खाने बेठे तो वानाके एक नौजवान राजनीतिक एजेंटने 
पूछा, 'क्या हमने इस इलाक़के लिए कुछ भी नहीं किया ?” मैंने कहा, आपने 
कुछ भी नहों किया, वताइए, आपने क्‍या किया है ?' 

“वहाँसे विमान द्वारा पहले टांक गये और फिर लंडोला पहुँचे, जहाँका राज- 
नीतिक एजेंट हिंदू था। वहाँके कबाइली लोग हमसे बड़े प्रेमसे मिले और हमें 
भेंट करनेके लिए भेड़ें लाये । जितनी देर उनसे बातचीत हुई, वे वरावर हमारा 
समर्थन और सहयोग करते रहे। वहाँसे हम पेशावर लौटे ओर दूसरे रोज़ खेबर 
गये, जहाँका राजनीतिक एजेंट मुसलमान था । जब हम जमरूद गये तब वहाँ 
हमें सड़कसे कुछ परे बैठे अफरीदियोंने जूते दिखाये । तोरखानमें चाय पीकर जब 
हम लांदी कोटल पहुँचे तो वहाँ सड़कपर बेठे लोगोंने हमपर पत्थर फेंके । राज- 
नीतिक एजेंटकी कार हमारे आगे थी, वह रुक गयी और उसके रक्षकोंने भीड़पर 
गोलियाँ चलायीं । भीड़ छेंट गयी । हमारी कारके शीशे फूट गये लेकिन चोट 
सिर्फ हमारे एक अंग्रेज साथीको आयी, जो उतरकर' फोटो ले रहे थे । 

“दूसरे रोज़ हम मालाकंदके इलाक़ेमें दौरा करनेवाले थे । हमें मालूम हुआ 
कि राजनीतिक एजेंट शेख महबूब अली, जो सिद्धान्तहीन और खतरनाक आदमी 
है, गवर्नरसे बात करने पेशावर गया था । इस बातको ध्यानमें रखकर मैंने पंडित 


९ 
नेहरूसे पूछा कि क्या वे इसपर भी मालछाकंद जाना चाहेंगे ? उन्होंने कहा कि में 

तो अपने प्रोग्रामपर अमल करूँगा । वज्ीरिस्तानमें हमारे साथ सनिक थे, लेकिन 
खबर एजेंसीमें हमारे साथ पुलिस थी । मैंने डा० खान साहवसे कहा कि माला- 
कंदमें हमारे साथ सैनिक रहने चाहिए | अगर आपसे यह नहीं हो सकता तो में 
खुदाई खिदमतगारोंका प्रवन्धर कर दूँगा । मेंनें उससे कहा कि किसी भी हालतमें 
महज पुल्सिके साथ जाना मंजूर नहीं किया जाना चाहिए । डा० खान साहबने 
मुझे एतवार दिलाया कि वहाँपर वे सनिकोंका प्रवन्ध कर सकंगे। जब हम 
रिसालपुर पहुँचे, तो मेंने देखा कि केवल सिपाही मौजूद हैं । में वेहद नाराज 
हुआ और मैंने सोचा कि मुझे इन लोगोंके साथ मालाकंद नहीं जाना चाहिए । 
फिर मैंने सोचा कि पंडित नेहरू मेरी वज़्हसे यहाँ आये हैं और मुझे उनके साथ 
रहना ही चाहिए । हम मालाकंद ठीक वज़्तसे पहले ही पहँँच गये ओर वहाँ हमारे 
स्वागतके लिए कोई भी मौजद न था। जब हम किलेमें चाय पी रहे थे हमने 
बाहरका शोर सुना और पता चला कि शेख़के आदमी पहुँच गये हैँ, हालांकि 
उन्हें पहुँच पानेमें ज़रा देर हुई, क्योंकि हम वक़्तसे पहले ही पहुँच गये थे। 
एजेंसीमें खुदाई ख़िदमतगार भी थे और उनके नेता राहद खानने हमें सावधान 
किया कि शेखने बहुत सारे गुण्डोंकी जुटा लिया हे और हमें उसके लिए आव- 
इ्यक व्यवस्था कर लेती चाहिए | हमने रात मालाकदमें गुजारी । शेख, डाक्टर 
खान साहवको खुश करनेकी कोशिशमें वरावर लगा हुआ था ओर वे चापलूसीके 
शिकार हुए जा रहे थे | दूसरे रोज़ सवेरे ज्यों ही हम चलनेके लिए तंयार हुए 
एक खुदाई खिदमतगारने आकर मुझसे कहा कि बाहर सड़कपर हमें रोकनेके 
लिए भारी भीड़ तैनात है, और हमें चौकस रहना होगा । मैं खान साहबको परे 
ले गया और उन्हें यह जानकारी दी | शेख हम लोगोंको दूरसे ताड़ रहा था । 
वह खान साहबके पास आया तो खान साहवने उससे सारी बातें कह दीं | शेख 
ने कहा : “क्या आप मेरे लिए वापके वरावर नहीं हैं ? में पठान नहीं हूँ ? क्‍या 
में इतना गलीज़ हूँ कि आपको धोखा दूँगा ?_ डा० खान साहब शेखकी वातोंपर 
भरोसा करते हुए, पुलिस रक्षकोंतकका इंतज़ार न करतें हुए, शेखको आगे करके 
बढ़ चले । हम सब पीछे थे । किलेके फाटकपर जवाहरलालजीको विदा करनेके 
लिए कुछ अंग्रेज जुटे थे। शेख खिसक गया । ज्यों ही हम किलेके बाहर हुए 
और अंग्रेजोंसे कुछ दूर हुए, इंतज़ार करती भीड़ने हमपर पत्थर फेंकना शुरू 
किया। भीड़ने सड़कके वीचोवीच हमें वाघा देनेके लिए एक ट्रक खड़ी कर दी थी । 
एक पत्थर मेरी पीठपर गिरा और मुझे झाईं आ गयी । कारकी अगली सीटपर 
बैठा हुआ जमादार नीचे झुक गया | डा० खान साहवने जमादारकी रिवाल्वर 

छीन ली और उसे भीड़गी ओर रुख करते हुए कड़कती हुई आवाज़ दी, “हट 
जाओ, वरना गोली मार दूँगा । भीड़ फ़ौरन भाग खड़ी हुई । इसी प्रकार खान 
साहवने ट्रक ड्राइवरसे सड़क खाली करनेको कहा और वह भी गाड़ी लेकर खिसक 
गया । इस तरह हमारी रक्षा हो पायी । अंग्रेजोंकी आँखोंके सामने फाटकपर 
हमपर हमला हुआ और उन लोगोंने हमें बचानेकी कोई कोशिश नहीं की । हमारे 
दलमें प्रांतके मुख्य मंत्री और विदेश मंत्रालयके अध्यक्ष थे, जिनके जिम्मे 
सम्‌चा कवायली इलाक़ा था। हम सब धायल हुए और कारके काँचके परदे 
फूट गये । 
“दोबारा सफ़र शुरू करनेसे पहले मेने डा० खान साहवसे कहा कि हमारी 
|| कार दो ट्रकोंके बीच चलनी चाहिए | अगर राहमें कहीं भीड़ नज़र आये, तो 
| पाइलट ट्रक रुक जाय, रक्षक उतर जायें और भीड़को हट जानेका आदेश दें । 
अगर लोग हटनेसे इनकार करें तो भीड़पर लाठीचार्ज किया जा सकता हैं । और 

|; यदि लाठीचार्ज बेअसर साबित हो तो पीछेवाली ट्रकके रक्षक गोली चलायें । जब 

द ही हम मालाकंदसे दरगाई पहुँचे तो वहाँ उपस्थित भारी भीड़ने हमपर पत्थर बरसाना 

(९ आरम्भ किया | जवाहरलालूजीपर निशाना साधकर चलाये हुए एक पत्थरको 
रोकनेंके लिए मेंने अपना हाथ आगे कर दिया । एक आदमीने कीचड़भरा 
मिट्टीका एक पात्र हमपर फेंक दिया जो मुझे और जवाहररहालजीको न लूगकर 
डा० खान साहबको लगा, जिससे उनका सारा बदन गंदा हो गया । हम लोग | 
बड़ी-बड़ी दिक्‍कतोंकों झेलते हुए पेशावर पहुँचे और यह सब डा० खान साहबकी 
असावधानीके कारण हुआ । अगर हमें इजाज़त दी गयी होती तो हम अपने लिए 
उचित व्यवस्था स्वयं कर सकते थे । 

“दूसरे रोज़ सरदरयावमें हमारे अपने केंद्रपर सभाका आयोजन किया गया 
था । हम लोगोंने एहतियातन ऐसी व्यवस्था कर दी थी कि सरकारी प्रोत्साहनके 
बावजूद किसीने सभाकी गतिविधिमें विघ्न उत्पन्न करनेका साहस नहीं दिखाया। 
हमने डॉ० खान साहबसे कह दिया था कि हम अपना इन्तजाम खुद कर लेंगे 
और उन्हें या उनकी सरकारको हमारी रक्षाके लिए कष्ट करनेकी ज़रूरत नहीं 

। है । जब हमारा इन्तजाम पूरा हो गया ओर में जवाहरलालजीके साथ बैठा हुआ 
है | था तब मुझे पता चला कि कुछ अंग्रेज अधिकारी डा० खान साहबके निवास- 
|| स्थानपर गये और उन्होंने हमारी रक्षाके लिए सनिक टुकड़ी भेजनेकी ज़िद की । 
| डॉ० खान साहबने कहा : ठीक है, उन्हें भी आने दीजिए ।” में अपनी बातपर 

अडिग रहा । मैंने अंग्रेज अधिकारियोंसे कहा : जब हमें आपकी मददकी ज़रूरत 

अंतरिम सरकारं 

थी तब तो आपने हमारी सुरक्षाका कोई प्रवन्ध किया नहीं । आज हमें आपकी 
या आपको व्यवस्थाकी कोई आवश्यकता नहीं है, मेहरवानी करके हमें बरूश 
दीजिए और यह प्रवन्ध कर दीजिए कि आप लोगोंमेंसे कोई भी हमारे साथ न 
चले ।' अंग्रेजोंने मालाकंदके कबायली लोगोंको, जिनके नेता मंक्री शरीफके पीर 
साहब थे, सरदरयावसे चौदह मील दूर मथुरा रोड और चारसद्दाकी सड़कके 
चोरास्तेपर हमपर हमला करनेके लिए प्रेरित किया । मुस्लिम लीग उत्पात खड़ा 
करनेके लिए उत्सुक थी, मगर उसे साहस नहीं हुआ । पेश्यावरसे सरदरयात्रतक 
सड़कके दोनों ओर खुदाई खिदमतगार गणवेशमे डटे हुए थे । इन नि:शस्त्र खुदाई 
खिदमतगारोंके पीछे इर्द-गिर्दके गाँवके लोग जुटे थे जिन्हें मालाकंदकी दुर्घटनाका 
पता चल जानेके कारण हमसे गहरी सहानुभूति उत्पन्न हो गयी थी। गाँवके लोगों 
ने ऐलान कर दिया कि बदि हमपर हमला हुआ तो वे हिसाका जवाब हिसासे 
देंगे । कुछ लोगी उपद्रव करनेकी नीयतसे सरदरयाब आये परन्तु जब उन्होंने 
खुदाई खिदमतगारोंके पीछे दुढ़तासे डटे सशस्त्र ग्रामीणोंकों देखा तो चुपकेसे 
खिसक गये। 

सोमवार, २१ अक्तूबर १९४६ की शामके ४ बजे केंद्रपर २५ हज़ार लोगों 
की भारी भीड़ एकत्र हुई | दूर-दराज़के लोग जुटे थे और सरदरयाबके पास हो 
रहनेवाले आज़ाद मुहम्मद कवीलेके नेतागण भी नेहरूजीके स्वागतके लिए 
आये थे । 

खुदाई खिदमतगा रोंकी ओरसे नेहरूजीके स्वागत-भाषणमें कहा गया : “केंद्रीय 
भारत सरकारके उपाध्यक्ष, आदरणीय नेता ! हम पस्तुन लोग खुदाई खिदमत- 
गारोंके माध्यमसे आपका हादिक और नि३छल स्वागत करते हैं । बहादुर सेनानी, 
आपने देशकी स्वतन्त्रताके लिए जो क्ुर्बानियाँ दी हैं और जो कष्ट सहे हैं उनके 
लिए हम आपको भूरि-भरि प्रशंसा करते हैं और हमारे खयारूमें जनताकी राज- 
नीतिक प्रगति और अंग्रेजोंसे सत्ता प्राप्त करनेमें आपका योगदान महान्‌ है । हम 
पस्तून यह जानते हैं कि आप हिंदू और मुसलमान या देशमें रहनेवाले दूसरे लोगों 
के प्रति किसी प्रकारका भेद-भाव नहों बरततें | संकटापन्न मुसलमानोंका पश्ष 
लेकर जिस प्रकार आपने कश्मीरके हिंदू शासकसे व्यवहार किया वह इस बातका 
प्रत्यक्ष प्रमाण हैं कि आपके विचारोंमें सांप्रदायिकताके लिए कोई स्थान नहीं हें 
ओर इसीलिए हिंदू और मुसलमान दोनोंकी दृष्टिमें आपको आदरका स्थान 
प्राप्त हें । 

“राष्ट्रनायक, सभी देशवासियोंके प्रति आपका ब्यापक प्रेम ओर शुभचिता 

वान अब्दुल गफफ़ार खां 

और पछतूनोंके प्रति विशेष अनुराग सूरजकी धपकी तरह उजागर हैं । आपने अपना 
यह अनुराग तभी प्रकट कर दिया था जब कि सत्ता और शक्ति आपके हाशथोंमें 
नहीं थी । अब, जब कि आप सत्ता और छक्तिसे सम्पन्न हैं, हम पख्तृन यह आशा 
करते हैं कि हमें आपकी गंभीरतर और दृढ़तर अनुराग-रश्मियोंका स्निग्ध आलोक 
प्राप्त होगा । प्रारम्भसे ही पस्तून लोग भारतीय राजनी तिमें अत्यंत गंभीर भूमिका 
अदा करते आ रहे हैं । पख्तूनोंकी भौगोंलिक स्थितिने उन्हें भारतके चौकीदारों 
और रक्षकोंकी हैसियत प्रदान की हैं । आज आप एक सत्तारूढ़ व्यक्तिकी स्थिति- 
से हमारे इलाक़ में पधारे हैं और हम आपसे यह उम्मीद रखते हैं कि आप भौगो- 
लिक दृष्टिसे सामरिक महत्त्वकी हमारी स्थितिपर विचार करेंगे। इस बातका श्रेय 
आपको प्राप्त हैं कि पख्तूनोंकी आवाज़ भारतीयोंकी आवाज़में घुल-मिल गयी है 
सन्‌ १९३० के शानदार वर्षमें आपने कांग्रेस अध्यक्षकी हँसियतसे काँटोंका ताज 
अपने सिरपर धारण किया और उसी समय हमने भी बादशाह खाँके नेतृत्वमें 
अग्रेजोंके खिलाफ बग़ावतकी आवाज़ बुलन्द की । अतीतकी ही भाँति आज भी हम 
भारतके कष्टों और संकटोंमें साझीदार हैं । आज आपके और हमारे त्याग सफल 
हुए हैं । देशमें कुछ परिवर्तन उत्पन्न हुआ है और भारतीयोंके साथ ही हम पख्तुन 
भी उसमें साझीदार हैं । लेकिन हमारे प्रांतकी कुछ ख़ास समस्याएं हैं । हमारे 
लाखों पस्तून भाई हमारे प्रांतके इर्द-गिर्द रहते हैं। अगर हमारे और उनके 
संबंध बिगड़ गये तो उससे भारतपर बुरा असर पड़ेगा | भारतमें शांति बनाये 
रखनेके लिए हमारे लिए यह आवद्यक है कि हम उनसे मेत्रीपूर्ण संबंध स्थापित 
करें । लेकिन अबतक केंद्रीय सरकारने उनके साथ जंसा बरताव किया हैं उससे 
उनके मनमें हमारे इरादोंके प्रति संदेह पैदा हो गया हैं । अत; इन संदेहोंको दूर 
करना आवश्यक है । कंद्रीय सरकारको चाहिए कि हमारे माध्यमसे वह इन कवा- 
यली लोगोंसे सम्पर्क बनाये रखे और इन्हें राजनीतिक विभागके निरंकुश शासनसे 
मुक्त करे, क्योंकि उक्त विभागने शांति ओर सुधारके नामपर भारतकी ग़रीब 
जनतासे लाखों रुपये उगाहकर इस इलाक़में वरबाद किये हैं। आपको. मालम 
हैं कि हमारा प्रांत कितना ग़रीब है । हमारे यहाँ पीनेके पानीका भी आवश्यक 
प्रवन्ध नहीं हैं । कबायली लोगोंकी स्थिति हमसे भी बदतर हैँ । आप भी इन सब 
बातोंसे वाकिफ़ होंगे और आप यहाँ अपने बहुतसे ज़रूरी काम छोड़कर हो आ 
पाये होंगे । इस मौकेका फायदा उठाकर हम आपसे अर्ज् करना चाहते हैं कि 
यहाँसे वापस लौटनेसे पहले आप हमारे नेता फ़ख्‌ -अफ़गानसे तय कर लें, कि यदि 
केंद्रीय सरकार हमारी बहबूदीके लिए कोई योजना बनातो है तो हमारे कबायली 

भाइयोंकी भलाई करनेके संबंधर्मं भी उपेक्षा न करे ओर जीवनके नये आयामो- 
का द्वार खोलनेके लिए केंद्रीय सरकार उन्हें मदद पहुँचाये । 

“अन्तमें हम फिर आपका हादिक स्वागत करते हैं । आज़ादीकी लड़ाईमें 
हम सब आपके साथी हैं । 

जवाबमें, जवाहरलाल नेहरूने कहा : 

“केंद्रीय सरकारके उपाध्यक्षकी हैसियतसे मुझे दिये गये अभिनन्दन-पत्रके 
लिए में आप लोगोंको धन्यवाद देता हूँ | में यहाँ आज एक पुराने मित्र और 
साथीकी हँेसियतसे आया हूँ, सरकारके प्रतिनिधिके रूपमें नहीं । यह हैसियत तो 
आने-जानेवाली है मगर हमारी मंत्रीका वन्धन क्षणिक नहीं हैँ । में यहां छः वर्षों 
के वाद आया हूँ और इन छः वर्षो्में एक बहुत बड़ी क्रांति हो गयी है । युद्ध तो 
खत्म हो गया लेकिन इस दुनियाकी मुसीबतें खत्म नहीं हुईं । हम सोचते हैं कि 
पचास सालसे चली आ रही हमारी लड़ाई खत्म हुई, राष्ट्रीय सरकारकी स्थापना 
हो गयी, लेकिन इसके साथ ही हज़ारों कठिनाइयाँ और समस्याएँ हमारे समक्ष 
उपस्थित हो गयीं । फिर भी हमें साहस नहीं खो बंठना चाहिए। हमारा देश एक 
शानदार देश हे । बरसोंकी मुसीवतों, कुर्वानियों और संघर्षके बाद हम अपनी 
धरतीके खुद मुख्तार हो पाये हैँ । आज हम शक्तिशाली हैं ओर स्वाभिमानपूर्वक 
सिर ऊँचा करके चल सकते हैं, लेकिन हम लोगोंमें ग्छतफ़हमियाँ पंदा करनेकी 
हरचन्द कोशिशें की जा रही हैं । हमारे अज्ञानका लाभ उठाकर कुछ लोग हमारे 
घरोंको बरवाद करनेकी कोशिश कर रहे हैं । जैसा कि में पहले भी कह चुका 
हूँ, में यह बात ज़ोर देकर कहना चाहता हूँ कि जब हमें पूर्ण स्वतन्त्रता प्राप्त 
होगी तो उससे भारतके सभी नरनारियोंका मंगल होगा, किसी समूह या दल- 
विशेषका नहीं । आपने अपनी ओरसे आज़ाद कवायली लोगोंका जिक्र किया और 
में यह बता देना चाहता हूँ कि मेरी यह यात्रा खास तौरसे उन्हें ध्यानमें रखकर 
आयोजित की गयी हूँ । इन इलाक़ोंमें आज मेरा पाँचवाँ दिन हैं । इस बीच मेंने 
काफी तजुर्बे कर लिये हूँ, कुछ अच्छे और कुछ बुरे भी । 

“बहुतसे लोगोंने मेरे यहाँ आनेपर एतराज़ किया । मगर मुझे इस बातकी 
खुशी हैँ कि में यहाँ आया । में यहाँ प्यार और भाईचारेका पैग़ाम लेकर आया 
हूँ । कुछ लोगोंनें उपद्रव और उत्पात खड़े किये, जिन्हें आप और हम रोक नहीं 
पाये । हम लोगोंको इस बातकी इजाज़त नहीं दी गयी कि हम अपना इन्तज़ाम 
खुद कर लें और जो इन्तज़ाम किया गया था वह इतना नाकाफ़ी था कि हर कहीं 
कुछ न कुछ गड़बड़ी पंदा हो गयी । इन सब बातोंके पीछे हक़ीक़त यह हूँ कि 

इस देशमें ऐसे लोगोंके कुछ गिरोह हैं जो हम लोगोंमें फूट और नफ़रत पैदा करने- 
को चाल रचते रहते हैं । भारतकी आज़ादीकी लड़ाईमें हम और आप साथ-साथ 
कदमसे कदम मिलाकर चले और इस देशमें प्यार और मुहब्बतकी एक ऐसी 
फ़िजाँ तेयार की, कि हमें यह उम्मीद हो चलो कि हमारे देशकी प्रगति और 
समृद्धिकी दीवारपर प्यारका पलस्तर होगा। हम लोग सरकारसे लड़े लेकिन अंग्रेजों 
की निजी सुरक्षा कभी खतरेमें नहीं पड़ी । वे गलियों, सड़कों और वाज़ारोंमें 
आज़ादीसे और बेफ़िक्रीसे घमा किये। हमारे नेताओंने हमें एक सच्चे भारतीयकी शान 
और बहादुरीसे लड़ना सिखाया । मेंहरवानी करके एक बात हमेशा याद रखिए 
कि कोई भी पार्टी या गिरोह, ऐसी अनुशासनहीन हरक़तोंसे, जिनसे महज बदइंत- 
जामी फैलती है, कोई लाभ नहीं उठा सकता । इन ग़रजिम्मेदाराना हरक़तोंका 
दूसरा मंशा शायद हमें डरा देना था। लेकिन यह ज़ाहिर है कि जिन लोगोंने 
अत्याचारी और दमनकारी ब्रिटिश हुकुमतको चुनौती दी है, वे ऐसी टुच्ची हरकतों 
से डराये नहीं जा सकते । इन घटनाओंसे आपकी आँखें खुल जानी चाहिए और 
आपकी नींद ट्टनी चाहिए । आपने सोचा कि देश आज़ाद हो गया है इसलिए 
हमारो जिम्मेदारियाँ ख़त्म हो गयों, लेकिन ये बारदातें कुछ और ही इशारा 
करती हैं भौर हमें चेतावनी देती हैं कि अभी हमारी लड़ाई खत्म नहीं हुई है, 
और विरोध और नफ़रतके जो वोज आज बोये जा रहे हैं वे हमें तवाह और बर- 
बाद कर देनेवाले साबित होंगे। तलवार और राइफलके घाव जल्दी भर जाते 
हैं, लेकिन ऐसे घाव जल्दी नहीं भरते । इसीलिए सभी बड़े-बड़े पंगम्बरोंने इस 
बातपर जोर दिया हे कि लोगोंको आपसमें प्यार और भाईचारेकी भावनाके साथ 
रहना चाहिए । आज हमारे देशमें ऐसे लोग बहुत हैं, जो खुलकर नफ़रत और 
कटुताकी बातें फंछा रहे हैँ । हम यह ऐलान करते हैं कि यह देश हम सभीका 
हैं और हम सब मिलकर इसका उपभोग करेंगे और कोई भी दल या गिरोह 
दूसरोंकी पीठपर सवारी नहों करेगा । 

“आप भारतके इतिहाससे वाकिफ़ हैं । अंग्रेजोंने भारतकों जीता नहीं, वल्कि 
हमारे मतभेदों और कमजोरियोंसे फ़ायदा उठाया । आज भी यही हालत हैं । वे 
हमारे अज्ञान, फूट और मतभेदोंसे लाभ उठा रहे हैं । 

“जो कुछ भी हुआ वह आपके और हमारे लिए अच्छा ही हुआ । आपको 
इस पाक धरतीपर मेरे ओर बादशाह खानके जो चंद खूनके क़तरे बिखर गये हैं, 
बे बेशक रंग लायेंगे। आप लोगोंको अपने दिमाग़से संकीर्णता निकाल देनी 
चाहिए क्योंकि आप लोग अपनेको खुदाई ख़िदमतगार कहते हैं । आप लोग जिस 

प्रकार शरीरसे लंबे और तगड़े हैं, उसी प्रकार आपका दिल और दिमाग़ भी 
मज़बूत होना चाहिए। में आप लोगोंके ज़रिए कबायलो लोगोंतक यह पैग़ाम पहुँचा 
देना चाहता हूँ कि इधर कुछ दिनोंमें जो कुछ भी हुआ उसके लिए मेरे मनमें 
उनके खिलाफ कोई मलाल नहीं हैं । खुदाई खिदमतगारोंको कवायलो इलाक़ंमें 
जानेकी कभी इजाज़त नहीं दी गयी, लेकिन शरारत करनेवालोंको छ्ट थी कि 
वे वहाँ जाकर प्रचार करें कि हिंदूराजकी स्थापना हो रही हैं । लेकिन जिस 
किसीने भी यह अफवाह फैलायी है, उसने सच नहीं कहा । में वहाँ हालातका 
जायज़ा लेने गया था । वज़ीरिस्तानपर बमवारीकी जिम्मेदारी हमपर भी थोपी 
गयी थी जब कि सच्चाई यह है कि वमवारी हम लोगोंके पदासीन हो नेंके एक माह 
पहले हुई थी । जब हमें बादशाह श्राँसे वमवारीका पता चला तो हमने उसे रोक 
दिया । मगर कवायली लोगोंके वीच ऐसी झूठो अफवाहें फैला दी गयी हैं । इन 
अपढ़ लोगोंको ग़लत जानकारियाँ देकर गुमराह किया गया । वें दिलेर लोग हैं 
और में उनके इस गुणकी सचमुच क़॒द्र करता हूँ 

यह मेरी पहली यात्रा है और में यहाँ वार-बार तवतक आता रहेगा जब- 
तक कि झगड़ा तय न हो जाय । मैं कल चला जाऊँगा और इन वारदातोंकी 
याद ताज़ा रखूंगा | में आप लागोंसे एक मुश्किल काम करनेकी अर्ज़ करूगा-- 
आप इन वारदातोंपर गुस्सा न करें। गुस्सा अपनेमें कोई अच्छी बात नहों लेकिन 
अगर उसे ताक़तमें बदल दिया जाय तो उससे बड़े-बड़े नतीजे हासिल हो सकते 
हैं । बादशाह खाँ पर, जो कि उसूलके पक्के हैं हुए हमलेपर आप लोगोंका रंज 
होना जायज़ है और आप लोगोंको रंज होना भी चाहिए, लेकिन सच्चे क्रोघसे 
हमें ताक़त पेदा करनी चाहिए और अपने देशको आगे ले जाना चाहिए और 
नादिरशाही हुकूमतको खत्म करना चाहिए । 

“में अब विदा हो रहा हूँ लेकिन इस यात्राकी याद बनी रहेंगी। में स्वागत- 
भाषणके लिए आप लोगोंको एक वार और धन्यवाद देता हे 

अन्तमें वोलतें हुए खान अब्दुल ग़फ्फ़ार खाँने कहा : 

“में इस मौक़पर बोलना नहीं चाहता था , लेकिन में आप लोगोंकों होशियार 
कर देना चाहता हूँ | में एक पख्तुन हूँ और मुझे सीधी बात कहनेंकी आदत है । 
में आप लोगोंसे यह साफ़ कह देना चाहता हूँ कि जवाहरलाल नेहरू अपना दिल 
खोलकर आपके सामने पेश नहों कर पाये, क्‍योंकि वे सरकारके एक जिम्मेदार 
आदमी हैं और इसलिए सरकारके खिलाफ नहों वोल सकते । 

१९३१ ई० में गांधीजी भी सीमांत प्रॉतमें आना चाहते थे, लेकिन तत्का- 

लीन वाइसराय लार्ड विलिंगडनने उन्हें इस वातकी इजाज़त नहीं दी । तब 
गांधीजोने जवाहरलाल नेहरू और सरदार पटेलके नाम सुझाये थे लेकिन 
वाइसरायने सुझाव नामंजूर कर दिया | आखिरकार गांधीजीने वाइसरायको 
सूचना दी कि इसका परिणाम चाहें जो भी हो, देवदास सीमांत प्रांतकी यात्रा 
करेंगे । वाइसरायकी मर्जीके खिलाफ देवदास यहाँ आये | सरदरयावके इसी 
पुलपर सभ्य सरकारने डाकुओंका एक गिरोह हमें मार डालनेके लिए भेजा था । 
खुदाकी मेहरबानीसे हम सब बच गये। ईश्वर जिसकी रक्षा करता है उसे कोई 
नहीं मिटा सकता । 

“जवाहरलालजीने आप लोगोंको बताया कि उनके यहाँ आनेपर कुछ लोगोंने 
विरोध प्रकट किया । वाइसरायकी तरह हमारे गवर्नर साहबने भी उनके दौरेकी 
खिलाफ़त की । चूँकि नेहरूजीनें उनकी परवाह नहीं की इसलिए उन लोगोंने इन्हें 
सबक सिखानेकी गंदी तदबीर की । जिन लोगोंके फायदे और तरक्‍्कीके लिए 
नेहरूजीने दोरा करना क़बूल किया था, उन्हीं लोगोंको भड़काकर पत्थर फेंकवाया 
गया । इस बातपर उन लोगोंपर उत्तेजित हो उठना अच्छी बात नहीं है । पख्तूनों 
में फूटके बीज बोकर अंग्रेज हमें बरबाद करना चाहते हैं । मालाकंद एजेंसीमें जो 
कुछ भी हुआ वह हमारी असावधानी और गफ़लतसे हुआ हैं । हमारी जानें बच 
गयों क्‍योंकि हमें ज़िंदा रहना था । उन लोगोंने हमें मार डालनेकी प्री कोशिश 
की लेकिन ईश्वर कुछ और चाहता था और इसलिए आप लोगोंकी खिदमत करने- 
के लिए हम बच निकले। अंग्रेजोंने हमारे लिए एक जाल फंला रखा है लेकिन हम 
बच्चे नहीं हैं कि उनकी चाल समझ न सके । वे हम लोगोंके बीच आपसी झगड़े 
पैदा करना चाहते हैं । हमें उनके जालमें फेंसना नहीं चाहिए | वे हमसे कहते 
हैं कि आइए, हम एक-दूसरेपर भरोसा करें। क्‍या भरोसा पैदा करनेका यही 
तरीक़ा हे ? हमारे दोरेके मौकेपर मालाकंदके राजनीतिक एजेंट शेख महबूब अली 
अधिकारियोंसे मुलाकात करने पेशावर गये थे, और बादमें जो कुछ भी हुआ वह 
सब षड्यंत्रकारी अंग्रेज़ोंकी पूर्ण सहमतिसे हुआ । अबतक हमने उनपर भरोसा 
किया था। अब हमें भविष्यके लिए एक दृढ़ नीति निर्धारित कर लेनी चाहिए । 
जब सरदरयाबमें हमने अपना इंतजाम पूरा कर लिया तब पुलिस और सेनाके 
लोग हमारे पास यह कहने आये कि वे हमारी सुरक्षाका प्रबन्ध करना चाहते हैं । 
मेने बिना मुरब्वतके उनसे कह दिया कि हमें आपकी मदद नहीं चाहिए । हमें 
छोटे बच्चोंकी तरह बहकाया नहीं जा सकता । जब हमें उनकी मदद चाहिए थी 
तब तो वे हमें छोड़ गये । जब हमें उनका संरक्षण चाहिए था, तब तो वे गायब 

अंतरिम सरकार 
हो गये । जब हमपर हमला हो चुका, तव वें नज़र आये । हम उनका खेल समझ 
सकते हैं और हम उनकी रणनीति समझते हैं । 

“में आपको यह याद दिलाना चाहता हूँ कि अंग्रेज सिहासनस उ्यत होना 
नहीं चाहतें और इसके लिए वे चाहते हैं कि हम आपस्षमें लड़ते-लड़ते चुक जायें। 
हम अपने दुश्मनोंको जानते और पहचानते हैं ओर समझते हैं कि वक़्त बड़ा 
नाजुक हैं । जो दुश्मन हमारे धर्म, हमारे देश और हमारी जातिको तवाह करना 
चाहता है, वह हमें कहीं नींदमें गाफ़िल न पा जाय, बल्कि हमें लडनेके लिए पूरे 
तौरसे तेयार पाये, यही में चाहता हूँ । 

सीमाप्रान्तके दौरेसे वापस आनेके बाद जवाहरलाल नेहरूने २३ अक्तूबर 
१९४६ को लार्ड बेवलको एक पत्र लिखकर याद दिलाया कि किस आधारपर 
कांग्रेसने अन्तरिम सरकारमें मुस्लिम लीगका शामिल होना स्वीकार किया है । 
उन्होंने जवाब दिया कि “मैंने श्री जिनाको साफ-साफ बता दिया हैं कि १६ वीं 
मईको योजना मंजूर कर लेनेकी शर्तपर ही मुस्लिम लीग अन्तरिम सरकारमें 
शामिल हो सकती हैँ'''“और आपको जल्द-से-जल्द इस योजनाको मंजूर करनेके 
लिए अपनी परिषदकी बैठक बुलानी चाहिए । श्री जिनानें मुझे यकीन दिलाया 
हैं कि मुस्लिम लीग सहकारके इरादेसे ही अन्तरिम सरकार और संविधान सभा- 
में शामिल होगी ।” नेहरूने उन्हें फिर लिखा : “यद्यपि आपने श्री जिनाको यह 
बात साफ-साफ बता दी है फिर भी यह स्पष्ट नहों होता कि इस संबंधमें मुस्लिम 
लीगका क्या दृष्टिकोण हैं । इसका साफ हो जाना इसलिए ओर भी आवश्यक हो 
जाता हैँ कि मुस्लिम लीगने सरकारमें शामिल होनेके पहले कांग्रेससे कोई सम- 
झोता नहीं किया है ।' 

कलककत्तामें एकाएक मुस्लिम लीग द्वारा प्रत्यक्ष काररवाई दिवसके रूपमें उपद्रव 
शुरू कर दिये जानेके बाद वहाँकी हिन्दू जनता भी संघटित हो गयी और इंटका 
जवाब पत्थरसे देने लगी। इसके बाद यह आवाज़ आने रलूगी कि कलककत्तेका 
बदला लेना चाहिए और किसी ऐसे क्षेत्रके हिन्दुओंपर जोरदार हमला किया जाना 
चाहिए जहाँ मुसलमानोंकी तादाद ज्यादा हो । इसके लिए विशेष सहूलियत पूर्वी 
बंगालके नोआखाली ज़िलेमें दिखाई पड़ी जहाँकी आबादीमें सकड़े पीछे ८५ मुसल- 
मान थे । जिस दिन अन्तरिम सरकारमें मुस्लिम लीगके शामिल होनेकी घोषणा 
हुई ठीक उसी दिन नोआखालीमें मुसलमानोंनें हत्या, बलात्‌ अपहरण, बलात्कार, 
अग्निकाण्ड, लूटपाट, बलातू विवाह और धर्म-परिवर्तनका खूँखार दौर-दोरा शुरू 
कर दिया । वहाँ नागरिक प्रशासन जैसी कोई चीज़ ही नहीं रह गयी ओर बहुत 
जगहोंपर तो प्रशासनने गुण्डोंकी खुले आम मदद भी की । बंगारू और बिहारके 
सीमावर्ती ज़िलोंमें हजारोंकी संख्यामें शरणाथियोंकी भीड़ आने छगी । उनकी 
जबानपर जुल्म और अत्याचारकी भयानत्क कहानियाँ थीं। इन्हें सुनकर सारे 

हिन्दुस्तानमें रोपकी लहर दौड़ गयी और विहारमें इसके प्रतिक्रियास्वरूप हिन्दू 
जनता उबलल्‍ू पड़ी । विहारका बदला सीमाप्रान्तके हजारा क्षेत्रमें लिया गया और 
वहाँके हिन्द और सिख मुसलिमि धर्मोन्मादके विशेष शिकार हुए। देखते-देखते 
संयुक्त प्रान्त, पंजाव और पसिंबमें भी साम्प्रदायिक दंगोंका वोलवाला हो गया । 

२३ अक्तूबरको दिल्लीमें कांग्रेस कार्य समितिकी बैठक हुई जिसमें पूर्वी 
बंगालकी घटनाओंपर निम्नलिखित प्रस्ताव स्वीकार किया गया : 

“इस समितिकी रायमें वर्वरताका यह विस्फोट मुस्लिम लीग द्वारा पिछले 
कई सालोंसे नफरत और गृहयुद्धकौा सियासतको अमलगमें लाये जानेका सीधा 
नतीजा हैँ और हैं हिसाकी उन धमकियोंका परिणाम जो पिछले कई महीनोंसे वह 
देती रही है । प्रान्तकी जनतापर जंसी भयानक विपत्ति आयी उसकी असली 
जिम्मेदारी प्रान्तीय सरकारपर है 

“इसीके साथ-साथ समिति वदलेकी भावनासे की जानेवाली साम्प्रदायिक 
हिसा और उपद्रवोंके खिलाफ़ चेतावनी देना भी आवश्यक मानती हैँ । इस समय 
राष्ट्रवाद और सम्प्रदायवादमें अन्तिम दुर्दान्त संघर्ष छिड़ा हुआ हैँ । पूर्वी बंगाल 


ो 


में हुए दंगे साफ़ तौरसे उस राजनीतिक कुचक्रके अद्भ हैं जो भारतीय राष्ट्रवाद- 
को तहस-नहस करने और लोकतान्त्रिक आज़ादीकी ओर देशके बढ़ते हुए क़दम- 
को रोक देनेपर आमादा हैं । इसलिए समिति इस चेंतावनीपर बहुत जोर देना 
अनावश्यक समझती हं कि साम्प्रदायिकताके खिलाफ सिर्फ राष्ट्रीयतासे ही लड़ा 
जा सकता है, जवाबी साम्प्रदायिकतासे नहीं, जिसका नतीजा आखिरमे विदेशी 
हुकूमतको स्थायी बनाना ही हो सकता है ।* 
गांधीजीने जवसे नोआखालीकी घटनाओंके बारेमें सुना था वे यह सोच-सोच- 
कर बेहद परेशान थे कि आखिर इस स्थितिमें उनका क्‍या कर्तव्य होता हैं और 
अपनी प्रार्थना-सभाओंके भाषणमें वे अपने दिलके दर्दका वार-वार इजहार कर 
रहे थे । आखिरमें उन्होंने अपनेको अन्य सभी कामोंसे मुक्त कर नोआखाली जाने 
ओर वहाँ जबतक जरूरी हो ठहरनेका निश्चय कर लिया । इसके पीछे उनकी 
“करो या मरो की भावना थी । उन्होंने यह दृढ़ निश्चय कर लिया कि वे वहाँ 
से तभी वापस आयेंगे जब उपद्रवोंसे पीड़ित लोगोंमें साहसका संचार हो जायगा 
और जुल्म करनेवाले दंगाइयोंमें पछतावेकी भावना पैदा हो जायगी और दोनों 
सम्प्रदायके लोगोंका एक साथ रहना सम्भव हो जायगा। २७ अक्तूबरकी प्रार्थना- 
सभामें भाषण करते हुए उन्होंने कहा कि मैं कल सबेरें ही कलकत्ता रवाना हो 
रहा हूँ । में किसीके बारेमें अपना कोई फंसला सुनानें बंगाल नहीं जा रहा हूँ। 

खान अब्दुल गफ्फार खाँ 

में वहाँ एक जनसेवककी हैसियतसे जा रहा हूँ और वहाँके हिन्दू और मुसलमानों 
से समान रूपसे मिलेगा । आज कुछ मुसलमान मुझे अपना दुश्मन समझ रहे हैं । 
किन्तु मुझे उनके गुस्सेकी परवाह नहीं हैं। कभी-कभी मेरे सहधर्मी भी मुझसे 
नाराज नहीं हुए हैं ? सत्रह वर्षकी उम्रसे ही मैंने यह पाठ पढ लिया है कि सारी 
दुनियाके लोग, फिर उनकी राष्ट्रीयता, रंग और देश जो भी हो, मेरे सगे सम्बन्धी 
हैं । यदि हमें ईड्वरका सेवक होना है तो हमें उसकी सारी सुष्टिका सेवक वनना 
पड़ेगा । 

जिस समय गांधी कलकत्तामें थे अन्तरिम सरकारके चार मन्‍्त्री--नेहरू, 
पटेल, लियाकत अली खाँ और अब्दूर्रव निश्तर शान्ति-प्रयासोंकों मज़बूत बनानेके 
लिए वहाँ तुरन्त पहुँच गये । देखते-देखते विहारमें साम्प्रदायिक दंगे शुरू हो गये 
और वे लोग कलकत्तासे पटना पहुँचे । ६ नवम्बरको गांधीने बिहारसे अपील 
की : “यदि विहारकी बदगुमानी जारी रही तो हिन्दुस्तानके सारे हिन्दुओंकी 
दुनिया निन्‍्दा करेगी । बिहारी हिन्दुओंके ग़लत कामोंसे कायदे आजम जिना द्वारा 
कांग्रेसके खिलाफ़ किया गया यह व्यंग्य सही सावित हो सकता हैं कि आखिर 
कांग्रेस एक हिन्दू संघटन है, फिर चाहे वह इस बातकी कितनी भी डींग क्‍यों न 
हाँके कि उसमें कुछ सिख, मुसलमान, ईसाई, पारसी और दूसरे लोग भी हैं । 
बिहारी हिन्दुओंका यह कर्तव्य हो जाता है कि अपने यहाँके अल्पसंख्यक मुसल- 
मानोंको अपना भाई समझें ओर उन्हें वही संरक्षण प्रदान करें जो वहाँके बहु- 
संख्यक हिन्दुओंको प्राप्त है । वह विहार कांग्रेसका पहला कन्न खोदनेवाला न बन 
जाय जिसने कांग्रेसकी प्रतिष्ठा बढ़ानेके लिए इतना कुछ किया हैं । 

५ नवम्बरको राजेन्द्रप्रसादने घोषणा की कि यदि चौबीस घंटोंके भीतर 
विहारमें साम्प्रदायिक दंगे बन्द न हो गये तो गांधीजी आमरण अनशन शुरू कर 
देंगे । शीघ्र ही वहाँ शान्ति हो गयी । 

२० नवंबरको गांधीने अज्ञात और भीषण भविष्यका सामना करनेके लिए 
नोआखालीमें काजिरखिल स्थित अपना शिविर भंग कर दिया । श्रीरामपुरकी 
प्रार्थना-सभामें भाषण करते हुए उन्होंने बताया कि में यहाँ अपने केवल दो 
साथियोंके साथ आया हूँ । दूसरे साथी काजिरखिलमें ही छोड़ दिये गये हैं जिनमें 
से हर एक अपने कार्यके लिए एक-एक गाँव चुन लेगा । उतका खयाल था कि 
हिन्दू कार्यकृतकि साथ एक मुस्लिम कार्यकर्ता भी रहे और दोनों एक साथ 
स्थानीय जनताके साथ घुल-मिलकर धीरे-धीरे ऐसा माहौल तैयार करें जिससे 
शरणाथियोंका भय दूर हो जाय ओर वे अपने गाँवोंमें वापस आकर फिरसे अमन- 

चेन और दोस्तीके साथ रहने छलगें। मुझे भयसे नफ़रत हैं । हम किसी दूसरे 
आदमीसे क्‍यों डरें ? आदमीको सिर्फ ईश्वरसे डरना चाहिए । वँसी सूरतमें उसका 
दूसरा हर तरहका डर भाग जाता हैं 

सीमाप्रान्तमें शान्ति कायम रखनेकी कोशिशोंमें अब्दुल ग़फ्फ़ारनें गांधीका 
अनुकरण किया । अब्दुल कयूमने, जो हालमें ही कांग्रेस छोड़कर मुस्लिम लीगमें 
शामिल हो गये थे, कहा : “नवंबर १९४६ में कांग्रेसके मेरठ अधिवेशनसे वापस 
आनेके वादसे ही खान अब्दुल ग़प्फ़ार खाँने अपनी मुस्लिम-विरोधी कारगुजारियाँ 
दुगनी कर दी हैं । कवायली क्षेत्रमें शान्ति-स्थापनाके लिए जो प्रतिनिधिमण्डल 
भेजनेका उन्होंने निश्चय किया हैँ वह मुस्लिम भारतके लिए खतरेकी चेतावनी 
है । इसका उद्देश्य भोले-भाले कबायलियोंको वहकाकर ज़रूरतके वक़्त हिन्दुस्तानी 
मुसलूमानोंकी सहायतासे विरत करना हैँ । नेहरूके खिलाफ़ जिस तरहके उग्र 
प्रदर्शन हुए हैं उनसे उनको इस वातका यकीन हो जाना चाहिए था कि पठान 
प्री तरहसे जग गया हैं और अखण्ड हिन्दुस्तानसे वह कोई सरोकार न रखेगा । 
सीमाप्रान्तकी मुस्लिम लीग उनकी इन शरारतभरी कारगुजारियोंको नाकामयाव 
करनेके लिए हर तरहके जरूरी कदम उठायेगी । 

जिनाने यह फरमान जारी कर दिया कि 'मुस्लिम लीगका कोई भी नुमाइंदा 
संविधान सभामें शामिल नहीं होगा ।! सभाकी कुल २९६ सीटोंमे कांग्रेसने २११ 
सीटोंपर कब्जा कर लिया था । संविधान सभाके लिए सीमाप्रान्तीय व्यवस्थापिका 
सभाने खान अब्दुल ग़फफ़ार खाँ और मौलाना आजादको चुना था । ९ दिसम्बर, 
१९४६ को दिल्‍्लीमें संविधान सभाकी बैठक हुई और वाबू राजेन्द्रप्रसाद उसके 
अध्यक्ष चुने गये। सीमाप्रान्‍्तकी ओ रसे राजेन्द्रप्रसादको बधाई देते हुए ख़ान अब्दुल 
ग़फ्फ़ार खाँने कहा : 

“जिन लोगोंको जेलों और इसी तरहकी तकलीफ़देह दूसरी जगहोंमें साथ 
रहनेका मोक़ा मिलता हैँ वे एक-दूसरेको बहुत करीबसे जान लेते हैं । मुझे इस 
वातका फ़ख है कि में बहुत अरसेतक बावू राजेन्द्रप्रसादके साथ जेलमें रहा हूँ । 
में उन्हें अच्छी तरह जानता हूँ और कह सकता हूँ कि उनका सबसे बड़ा गुण यह 
हैं जो हर एक हिन्दुस्तानीमें होना चाहिए कि उनका दिल ओर दिमाग़ फिरका- 
दाराना खयालातसे बिलकुल साफ़ है। यह एक वदनसीबी हैं कि हिन्दुस्तान- 
के लोगोंमें तरह-तरहके ग़लत खयालागत बने हुए हैं । आप सभी लोग हिन्दू खाना 
और मुस्लिम खानाके बारेमें जानते हैं । किन्तु बाबू राजेन्द्रप्रसाद ऐसे सभो 
खयालातसे पूरी तरह आज़ाद हैं । 

वान अब्दुल ग़फ्फ़ार खाँ 


“इस सभामें अपने मुस्लिम छोगी भाइयोंकी गेरहाजिरीसे मुझे बहुत तक- 
लीफ़ हो रही हैं । मझे इस बातका अफ़सोस है कि मेरे"मस्लिम भाई उत्तर- 
पच्छिमी सरहदी सूबेके अवाम और खासकर मझसे नाराज हैं । वे कहते हैं कि 
में उनके साथ नहीं हूं । ट्रेंनमें सफर करते हुए मुझे अक्सर ऐसी बातें सुननेको 
मिलती हैं। में उनसे कहता हूँ कि में बराबर उनके साथ हूँ; में एक लमहेंके लिए 
भी अपनेको उनसे जुदा नहीं रख सकता । यह ठीक है कि में मल्लिम लीगके 
साथ नहीं हूँ | यह एक सियासी पार्टी है और यह जरूरी नहीं हैं कि हर आदमी 
इस में शामिल हो । हर आदमी अपनी रायके मुताबिक काम करनेको आज़ाद है । 
हर आदमी ईमानदारीसे अपनी जनता और अपने वतनकी भलाईके लिए जो कुछ 
करना ज़रूरी समझता हैं उसे करनेका उसे हक़ है । किसीको भी मझसे यह 
पछनेंका हक़ नहीं है कि में कांग्रेसके साथ क्‍यों हूँ । में इस बातकी ताईद करता 
हैँ कि उत्तर-पच्छिमी सरहदी सूवेकी जनता धन-दोलत और तालीमके मामलेमें 
आपसे बहुत पीछे है । हमारा सूब्रा छोटा है जब कि आपके सूबे बहुत बड़े हैं । 
लेकिन में यह कह सकता हूँ कि दूसरी बहुतंसी बातोंमें सरहदी सूबेकी जनता 
आपसे किसी भी हालतमें पीछे नहीं है । 

“जब हम अंग्रेजोंके आनेके पहलेके हिन्दुस्तानकी तवारीख पढ़ते हैं और 
आजकी हालतोंसे उसका मुकाबला करते हैं तब मुझे पता चलता हैं कि एक 
समय हिन्दुस्तानकी देहाती जनता बड़ो खुशहाल थी और अब उसकी हालत 
खस्ता हो गयी है । वह मुफ़लिसी और ग़रीवीकी जिंदगीमें गर्क हें। मुझे इस बात 
से बड़ी तकलीफ होती हैं कि हम जब भी अपनी कौमकी भलाईके लिए कुछ 
करना चाहते हैं हमारे रास्तेमें रोड़े अटका दिये जाते हैं । इसीसे उत्तर-पच्छिमी 
सूवेकी जनतामें मायूसी छा गयी हैं और उसे ऐसा लगता है कि वह पूरी तरह 
लाचार और बेवस हो गयी हैँ । हमें कसदन, यह सोचना पड़ा है कि हम अपने 
इस अभागे वतनके लिए तबतक कुछ नहीं कर सकते जबतक हम॑ इसे आज़ाद न 
बना ले। में अपने हिन्दुस्तानी भाइयोंसे यह वताना चाहता हें कि हम लोग 
महात्मा गांधीके साथ क्‍यों हैं । हमारा यह विश्वास है कि कांग्रेस देशको आज़ाद 
करने और यहाँके अवामको ज़िंदगी सुधारनेकी कोशिश कर रही हैं । हम 
गुलामीसे ऊब्र चुके हैं इसीलिए कांग्रेसके साथ हैं। यह ठीक है कि तालीमके 
मामलेमें हम आपसे पीछे हैं लेकिन १९४२ के अहिंसक आन्दोलनमें सिर्फ हमारा 
ही सूबा अहिसक तरीक़से लड़ा था। हमारे पास हिन्दुस्तानके दूसरे हिस्सोंके 
मुकाबले जंगी हथियार कहीं ज्यादा तादादमें थे फिर भी हमने अहिंसाका तरीका 

ही अख्तियार किया । क्‍यों ? में आपसे कहना चाहता हूं, हम चाहें हिन्दू हों या 
मुसलमान, हम जनताकों अहिसासे ही जीत सकते हैं क्योंकि हिसासे नफ़रत ओर 
अहिसासे प्यार पेदा होता हैं। आप दुनियामें हिसाके जरिये अमन नहीं ला 
सकते । मुझे इस बातकी वड़ी खुशी है कि बाबू राजेन्द्रप्रसाद भी अहिसामें 
विश्वास करते हैं ओर मुझे पूरा यकीन है कि अगर उन्होंने इस सभाको अहिंसा 
पर चलनेका राष्त्ता दिखाया तो वे इसे कामयावीकी मंजिलतक ले जा सकेंगे । 

पूर्वी बंगालके श्रीरामपुर गाँवका माहोल, जहाँ मौतकी-सी शांति छायी 
हुई थी और जो करीब-करीबव वीरान हो गया था, रातों-रात बदरू गया जब 
दिसम्बरके अन्तिम सप्ताहमें नेहरू क्ृपालानीके साथ वहां पहुँचें। आसपासके 
गाँवोंके हिन्दू और मुसलमान दोनों उस स्थानपर आ बसे । गांघीको दिल्ली छोड़े 
हुए दो महीने हो गये थे। उनके दिल्लीसे जानेके वाद केन्द्रकी हालत वहुत अच्छी 

हीं थी। शीत्र ही संकट उपस्थित होनेके आसार पैदा हो गये थे । मुस्लिम 

लीगको शामिल करनेकी गरजसे “'उद्ृश्य संबंधी प्रस्ताव पर आम वहस करने- 
के बाद संविधान सभाकी बैठक स्थगित हो गयी थी किन्तु मुस्लिम लीगने सभा- 
का वहिष्कार करनेंका अपना पुराना निश्चय वापस नहीं लिया और हार्ड वेवल, 
जिन्होंने इस वातका मौखिक आइवासन दिया था कि वे लीगको आन्तरिम सर- . 
कारमें इस आधारपर ले आये हैं कि वह सहयोगकी भावनासे कार्य करेगी, उस 
समय रहस्यपूर्ण ढंगसे मोन वने रहे जब जिनाने इसका खण्डन किया कि मैंने 
वाइसरायको ऐसा कोई आइवासन दिया हैं । क॑विनेट मिशन और कांग्रेसमें 
प्रान्तोंके पुनरविभाजनसे सम्बद्ध अनुच्छेदोंकी व्याख्याके प्रश्नपर गतिरोध कायम 
था । इस मसलेका कोई समाधान अबतक नहीं खोजा जा सका था । ६ दिसम्बर 
के ब्रिटिश सरकारके निर्णयसे आसाम ओर उत्तर-पच्छिमी सीमाप्रान्तकी गंभीर 
समस्या उठ खड़ी हुई । 

नेहरूने गांधीको बताया कि उनके दिल्लीसे जानेके बाद कांग्रेस और मुस्लिम 
लीगके बीचकी खाई किस प्रकार चौड़ी होती गयी है ओर किस प्रकार उसके 
अन्तरिम सरकारमें आनेके पूर्व नमक करको रद किये जानेंके निर्णयकी घोषणा- 
को वह बजट अधिवेशनतक टालती रहो हैं और किस तरह लीगके इन हथकण्डों- 
के कारण कैबिनेटमें संकट पैदा हो गया है और कांग्रेसी सदस्योंको लार्ड वेवलकों 
अपने इस्तीफेक्नी सूचना देनेके लिए बाध्य होना पड़ा है। नेहरूते गांधीको यह भी 
बताया कि लार्ड बेवल वर्तमान संकटका फायदा उठाकर किस तरह मुस्लिम 
लीगको अधिकसे अधिक सुविधाएँ दिलाते जानेका प्रयास कर रहे हैं और कांग्रेस- 

। पर दबाव डाल रहे हैं कि वह प्रान्तोंमें भी मुस्लिम लीगके साथ संयुक्त मंत्रिमंडल 

; बनाये । | 
६ गांधीने कहा : “यह नहीं भूलना चाहिए कि कांग्रेस चाहे कितनी भी शक्ति- 
शाली क्‍यों न हो गयी हो, आज जिस रूपमें संविधान सभाकी परिकल्पना की 
गयी है उसकी बैठक तभी हो सकती हैँ जब इसके लिए ब्रिटिश सरकार कदम 
उठाये । गांधोने यह भी कहा कि “यदि मुस्लिम लीगके वहिष्कारके वावजूद 
ब्रिटिश सरकारके पूर्ण सहयोगसे भी संविधान सभाकी बैठक हो तो भी यह बैठक 
ब्रिटिश फौजोंके 'दृश्य या अदृश्य” संरक्ष ण्में ही होगी फिर चाहे वे फौज हिन्दु- 
स्तानी हों या यूरोपीय । मेरी रायमें इन परिस्थितियोंमें हम कभी संतोषजनक 
संविघानका निर्माण नहीं कर सकते ।” उन्होंने कांग्रेस कार्यसमितिके मार्ग निर्देश- 
के लिए निम्नलिखित सुझाव दिये : 

“१. संभवत: अब संविधान सभाको बहिष्कृत कर देनेका समय काफ़ी गुजर 
चुका है फिर भी मेरी रायमें कांग्रेसकी स्थितिको सुस्पष्ट करनेका अब भी यही 
सर्वोत्तम तरीक़ा है । 

“२. दूसरा सर्वोत्तम मार्ग यह हैं कि जिनाके साथ परामर्श कर संयुक्त 
व्याख्या प्रस्तुत करते हुए कैबिनेट मिशनके वक्तव्यको स्वीकार कर लिया जाय । 

“३. इसे स्पष्ट रूपमें समझ लेना चाहिए कि कोई भी कांग्रेसी व्यक्ति या 
इकाई अपने समुदाय या प्रान्तको कांग्रेसके दृष्टिकोणसे अलग करनेमें स्वतन्त्र होगी द 
जिसे स्वीकार करनेकी स्वतन्त्रता कांग्रेसकी भी वनी रहेगी और इस हालतमें भी | 
वह अलग होनेवाली इन इकाइयोंका खुले रूपमें मार्गदर्शन कर सकेगी | यह 
व्यवस्था कैविनेटकी स्थितिके अनुकूल होगी क्‍योंकि उसने यह स्पष्ट कर दिया है 
कि वह किसी भी समुदाय या प्रान्तको किसी प्रकारसे बाध्य न करेगा । इसका 
यह परिणाम होगा कि वर्ग अ' के सदस्य कबिनेट मिशनके वक्तव्यमें निहित शर्तोके 
अनुरूप एक पूर्ण संविधान प्रस्तुत कर लेंगे और 'ब” तथा 'स” वर्गको अपना ऐसा 
संविधान बनाना होगा जंसा वे पूर्वमें आसाम, पश्चिममें सीमाप्रान्त, पंजावमें 
सिख ओर बल्‌चिस्तानके, जिनके अलग हो जानेकी कल्पना इस समय की जा 
रही है, बावजूद बना सकेंगे । 

“हो सकता है ब्रिटिश सरकार शायद किसी दूसरी संविधान सभाका निर्माण 
करे या उसे मान्यता प्रदान करे । यदि वह ऐसा करती है तो सदाके लिए अपने- 
को निन्दित बना लेगी । कबिनेंट मिशनकी शर्तोके अनुरूप संविधान बन जानेके 
बाद वह बाकी सारी बातोंको भाग्यपर छोड़ देने, देशमें ब्रिटिश सत्ताके आखिरी 

काले बादल 
चिह्नको भी समाप्त कर देने और ब्रिटिश सिपाहियोंकों सदाके लिए हिन्दुस्तानसे 
वापस हटा लेनेके लिए वाघ्य हैं । 

“कांग्रेसकी इस स्थितिके सम्बन्धर्में कभी यह नहीं सोचना चाहिए कि वह 
प्री तरह जिनाके हाथोंमें खेल रही हैँ । यदि जिना अपने विचारोंके प्रति ईमान- 
दार हैं तो संसार कांग्रेसकों इस वातके लिए धन्यवाद देगा कि उसने कायदे 
आजम जिनाको उनके पाकिस्तानके लिए एक पूर्णतः स्वीकार्य ओर निर्दोष सूत्र 
दे दिया है । कांग्रेसको कभी सही वातसे मेँह नहीं मोड़ना चाहिए क्‍योंकि वह मेरे 
सिद्धान्तोंके साथ पूर्णत: एकाकार हैँ । 

“संविधान समूचे भारतके लिए होगा । उसमें एक विशिष्ट अनुच्छेद इस 
प्रकारका रखा जायगा जिससे बहिष्कार करनेवाले संविधानका छाभ उठा 
सकेंगे । 

कांग्रेस नेताओंके साथ हुई वाताके बाद गांधीनें जो समाधान प्रस्तुत किया 
संक्षेपमें यही उसका स्वरूप है । बादमें ६ जनवरी १९४७ के अखिल भारतीय 
कांग्रेस समितिके प्रस्तावमें इसे शामिल कर लिया गया | खान अब्दुल गफ्फ़ार 
खाँने इसका पर्ण समर्थन किया था । 

नेहरूने गांधीको दिल्ली वापस आनेके लिए बहुत कहा किन्तु उन्हें इसमें 
सफलता न मिली । उन्होंने नेहरूसे कहा : “आप जब चाहें यहाँ चले आयें । जब 
भी आपको सलाह-मशविरा करना जरूरी रूगे आप यहाँ आ सकते हैं । मेरा दावा 
हैं कि में आपके पिताकी तरह हूँ । आपके प्रति मेरा प्रेम मोतोीलालूजीसे किसी 
भी तरह कम नहीं हैँ । आपने मुझे कल जो प्रारूप दिखाया था उसको भावनासे 
विरत न हों । किसी-न-किसी रूपमें में अनुभव करता हूँ कि साम्प्रदायिक सम- 
स्याओं और राजनोतिक स्थितिके सम्बन्धमें मेरा निर्णय ठीक हे । मेरी बुद्धि मेरी 
भावनाका पूरी तरहसे समर्थन करती है । मुझे प्रतिदिन इसकी सत्यताके प्रमाण 
मिलते जा रहे हैं । इसलिए में सुझाव देता हूँ कि राष्ट्रके इस पुराने और परी- 
क्षित सेवकसे समय-समयपर परामर्श लेते चलना चाहिए । 

इस बीच कुछ ऐसी महत्त्वपर्ण घटनाएँ घटीं जिनका सारे देशपर प्रभाव 
पडा । मस्लिम लीगके कराची अधिवेशनमें पारित प्रस्तावसे उसके संविधान सभा- 
में शामिल होनेकी रही-सही आशा भी समाप्त हो गयी । १० फरवरी १९४७ को 
नेहरूने गांधीको लिखा : “हमने वाइसरायको सूचित कर दिया हैं कि कराचीमें 
पारित प्रस्तावको देखते हुए लीगी सदस्य सरकारमें वने नहीं रह सकते । वे लंदन 
से निर्देश मिलनेकी प्रतीक्षा कर रहे हैं । 

२० फरवरी १९४७ को श्री एटलीने पालमेण्टमें एक वक्तव्य दिया जिसमें 
कहा गया था कि हिज मेंजेस्टीकी सरकारका यह पक्का इरादा है कि जून १९४८ 
से पहले ही किसी तारीखको जिम्मेदार हिन्दुस्तानी हाथोंमें सत्ता सोंप देनेके लिए 
आवश्यक कदम उठाये जायं। १६ मई, १९४६ के राजकीय पत्रके अन्तर्गत 
उसने यह निश्चय किया है कि संविधान सभा द्वारा प्रस्तुत संविधान संस्तुतिके 
साथ पार्लमेण्टके,समक्ष उपस्थित कर दिया जायगा। श्री एटलीने यह भी कहा कि 
यदि “उस समयके पहलेतक पूर्ण प्रतिनिधि संविधान सभा द्वारा' क॑विनेट मिशन 
योजनाकी शततोके अनुरूप कोई संविधान प्रस्तुत नहीं किया जा सका तो हिज 
मेजेस्टीकी सरकारकों इसपर विचार करना होगा कि नियत तिथिपर ब्निटिश 
भारतको केन्द्रीय सरकारके अधिकार किन्‍्हें हस्तान्तरित किये जायें। क्या इसकी 
सम्पूर्ण सत्ता ब्रिटिश भारतके लिए निहित किसी प्रकारकी केन्द्रीय सरकारको ही 
हस्तान्तरित कर दी जाय या कुछ क्षेत्रोंमें वर्तमान प्रान्तीय सरकारोंको या फिर 
और किसीको किसी भी ऐसे ढंगसे जो भारतीय जनताके सर्वोत्तम हितमें हो और 
सर्वाधिक तकसंगत हो ? 

इसके साथ ही श्री एटलीने 'युद्धॉकालीन' वाइसरायके रूपमें वेवलकी नियुक्ति 
की समाप्ति ओर उनके स्थानपर लार्ड माउण्टबैटनकी उनके उत्तराधिकारीके 
रूपमें नियुक्तिकी घोषणा की जिन्हें ब्रिटिश भारतकी सरकारका दायित्व भारतीय 
हाथोंमें सौंपनेका कर्तव्य निर्दिष्ट किया गया था । एटलोके वक्तव्यपर अपनी प्रति- 
क्रिया व्यक्त करते हुए गांधीने नेहरूको लिखा : 

“मैंने इस पूरे वक्तव्यकी कल्पना स्पष्ट रूपमें पहलेसे ही कर ली थी। श्री 
एटलीके भाषणकी मेरी व्याख्या यह है : 

“१, उन भागोंके लिए स्व॒तन्त्रताको मान्यता दी जायगी जिन्हें इसकी इच्छा 
हो ओर जो ब्निटिश संरक्षणके विना रहनेको प्रस्तुत हों; 

“२. अंग्रेज वहाँ बने रहेंगे जहाँके लोग ऐसा चाहते हों; 

“३. इससे उन प्रान्तों या देशके उन भागोंमें पाकिस्तानकी स्थापना हो 
जायगी जो इसे चाहते हों। किसीको भी किसी बातके लिए बाध्य नहीं किया 
जायगा । कांग्रेसी प्रांतोंकी, यदि उन्होंने बुद्धिमत्तापूर्वक कार्य किया, वह चीज 
मिल जायगी जो वे चाहते हैं; 

“४, संविधान सभा क्‍या करती हे ,ओर अन्तरिम सरकारके रूपमें आप लोग 
क्या कर पाते हैं बहुत कुछ इस बातपुर निर्भर करेगा; 

“५, यदि ब्रिटिश सरकार ईमानदार हैं ओर ईमानदार बनी रहती है तो 

यह घोषणा अच्छी है । अन्यथा यह खतरनाक हें । 

नेहरूने गांधीको लिखा : “श्री एटलीके वक्तब्यमें ऐसी वहुतसी बातें हूँ जो 
अनिश्चित हैँ । इनसे संकट पैदा हो सकता हे । किन्तु मुझे इसका पूरा विश्वास 
है 2 कि हमने भारत छोड़नेकी जिस माँगको बराब ? दुहराया हैं उससे उसकी 
पति हो जाती हैँ । १५ वीं मार्चको कार्यसमितिकी बंठक हो रही है । इस निर्णा- 
यक क्षणमें आपकी सलाहसे हमें वड़ी सहायता मिलेगी । 

गांधीने ३ मार्चकों पटेलको लिखा ; “में आज बिहार जा रहा हूँ । आप 
सभी तपे-तपाये लोग वहाँ मौजूद हैं और काम कर रहे हूँ। दूसरोंकी अनुपस्थिति- 
में में देशके इन भागोंमें एक नेता जंसा वन गया हूँ। में आपको भले ही यह 
सावित न कर सके किन्तु मेरा दृढ़ विश्वास है कि यहाँ में जो कार्य कर रहा हूँ 
वह बड़े ही महत्त्वका हैं |” 

गांधी ५ मार्चकों प्रात:काल पटना पहुँच गये । वे ज्यों ही वहाँ पहुँचे बाबू 
राजेन्द्प्रसाद विहार मन्त्रिमण्डलके सदस्योंके साथ उनसे डाक्टर संयद महमूदके 
वासस्थानपर मिले । गांधी अपने कुछ सबसे पुराने सहकमियोंसे घिरे हुए सिर 
झुकाये बठे हुए थे। उन्होंने अपनी सामर्थ्यभर सब कुछ किया था और वे सब 
गांधीके आदेशानुसार आगे भी सब कुछ करनेको तैयार थे | वे इसके लिए क्षमा- 
प्रार्थी थे कि उनके सारे प्रयत्नोंके बावजूद बिहारकी स्थिति पूरी तरह अच्छी 
नहीं वन पायी हैँ । राजेन्द्रप्रसादने उन्हें बताया कि पश्चात्तापकी सच्ची भावना 
का अभी उदय नहीं हुआ हे । बिहार, बंगाल और शेष पूरे भारतमें यह भावना 
घर कर गयी हैं कि बिहारने बंगारको बचा लिय[ । बेंठक एकाएक समाप्त हो 
गयी क्‍योंकि गांधीको विश्रामकी आवश्यकता थी । 

तीसरे पहर सबसे पहले उन दो कार्यकर्ताओंको गांधीके सामने लाया गया 
जिन्हें खान अब्दुल गफ्फ़ार खाँनें पटनामें छोड़ दिया था । उन्होंने वहुत ही निराशा- 
जनक रिपोर्ट दी । खान अब्दुल ग़फ़्फ़ार खाँ स्वयं बिहारके सर्वाधिक उपद्रवग्रस्त 
क्षेत्रोंका दोरा कर रहे थे और उन्होंने गांघीको रिपोर्ट दी थी कि विहार सरकार 
मेरी इच्छाके अनुसार सब कुछ करनेको तैयार हैँ किन्तु अधिकारी लोग इस 
समस्याका सामना न कर सकेंगे । केवल जनता ही यह कर सकती हे । उन्होंने 
यह सुझाव दिया कि इस उद्देश्यकी सिद्धेके लिए एक समिति बनायी जानी 
चाहिए किन्तु यह समिति गैरराजनीतिक हो । गांधीका भी ऐसा हो विचार था । 
उन्होंने खान अब्दुल ग़फ़्फ़ार खाँको तार भेजकर पटना आने और मिलनेके लिए 
कहा । 

पटनामें अपनी प्रार्थना-सभाके प्रथम भाषणमें गांधीनें बताया कि डाक्टर 
संयद महम्‌दके निजी सचिव द्वारा मेरे पास भेजें गये उनके एक पतन्नके कारण ही 
मुझे यहाँ आना पड़ा हैँ। में इस विश्वाससे पूर्णतः आश्वस्त था कि मुझे उस 
बिहारमें जानेंकी आवश्यकता न होगी जिसे में अपनी सेवाओंके अधिकारसे वरा- 
बर प्यारसे अपना विहार कहता रहा हूँ किन्तु डाक्टर महम्‌दके पत्रसे में यह 
सोचनेके लिए विवश हो गया कि बिहारकी स्थिति वेसी नहीं हैँ ज॑सी होनी 
चाहिए । बीती वातोंपर अफसोस करनेसे अब कोई फायदा नहीं हैं । मुझे आशा 
हैं कि यहाँके लोगोंने उपद्रवग्रस्त लोगोंकी क्षतिपूर्ति करने तथा उजड़े हुए लोगों- 
को फिरसे वसानेका कार्य बहुत कुछ कर लिया होगा और आगे भी करेंगे । यह 
कार्य नि:सन्देह उतने ही बड़े पमानेपर करना होगा जिस पैमानेपर अपराध किये 
गये हैं । इसीसे उनके वास्तविक पश्चात्तापका प्रमाण मिलेगा । यदि यहाँके 
कांग्रेसजन इन सारे उपद्रवोंका भार 'गुण्डा' तत्त्वोंपर छोड़कर अपनेको पाक-साफ़ 
बताते रहे और यह कहते रहे कि इसके लिए उन्हें जिम्मेदार नहीं ठहराया जा 
सकता तो इससे वे कांग्रेसको एक दयनीय राजनीतिक दलका रूप दे देंगे और 
जैसा कि अपनी सेवाओंके आधार॒पर उसका हमेशासे दावा रहा हैं वह एक ऐसा 
राष्ट्रीय संघटन नहीं रह जायगी जो समूचे भारतका प्रतिनिधित्व करती हैं और 
जिसमें न केवल कांग्रेसजन और उससे सहानुभूति रखनेवाले लोग बल्कि उसके 
विरोधी भी शामिल हैं । इस दावेको सिद्ध करनेके लिए कांग्रेसको देशके सभी 
समुदायों और वर्गोके ग़छत कामोंके लिए अपनेको जिम्मेदार समझना होगा । 
यह कहना सच न होगा कि इस साम्प्रदायिक उन्मादमें कोई भी कांग्रेसजन 
शामिल नहीं हुआ था । अनेक कांग्रेसजत्तोंने अपने मुस्लिम भाइयोंकी रक्षाके लिए 
अपने प्राणोंको बाजी लगा दी है किन्तु यह तथ्य क्रद्ध और क्षतिग्रस्त मुसलमानों 
द्वारा बिहारके हिन्दुओंपर किये गये इस आरोपका उत्तर नहीं बन सकता कि 
बिहारमें हुआ अत्याचार 'इतिहासमें अपना सानी नहीं रखता ।” यह समझनेकी 
बात हैँ कि उन्होंने यह आरोप किस कटुताकी भावनासे किया होगा । 
गांधीनें कहा कि इस वक्तव्यको चुनौती दी जा सकती है किन्तु में अपराधों- 
की आपेक्षिक जघन्यताकों बारीकीसे तौलनेका दोषी नहीं बनना चाहता। मुझे इस 
बातका बड़ा दुःख हैं कि भारतके सभी भागोंमें ऐसे विवेकहीन हिन्दू मौजूद हैं 
जो इस झूठे विश्वासमें चिपके हुए हैं कि बंगालके मुसलमानोंने जो कुक्ृत्य किये 
हैं उन्हें बिहारने 'रोक दिया हैं । सोचने और राय करनेका यह तरीक़ा विनाश 
ओर गुलामीका तरीक़ा हैं। यह विश्वास करना कायरता हैँ कि एक अरसेसे 

भारतमें जो वर्वरता की जा रही हैं उससे किसी जनताकी संस्कृति, धर्म और 
स्वतन्त्रताकी रक्षा को जा सकती हैं। गांधीने दृढ़तापूर्वक कहा कि जहाँ भी एक 
अरसेसे कोई ऐसी क्रूरता चली आ रही हैं उसका जन्म कायरतामें ही हुआ हैं 
ओर कायरतासे कभी भी किसी भी व्यक्ति या राष्ट्रका उद्धार नहीं हो सकता । 
अतएव बदला लेनेका सही तरीका यह हैँ कि नोआखालहछीमें ज॑से वर्बर कार्य हुए 
हैं उनका अनुकरण न करके वर्बरताका मुकावला वहादुरी ओर मानवतासे किया 
जाय । इसमें प्रतिहिसाकी भावनाकी कोई गुंजाइश नहीं हैँ और अपनी प्रतिष्ठाके 
साथ किसी भी तरहका समझौता करनेका सवाल नहीं उठता । 

गांधीजी पूर्ण सत्यकी जानकारी प्राप्त करना चाहते थे । वे मन्त्रियों, मुस्लिम 
लीगके नेताओं और स्थानीय प्रभावशाली मुसलहूमानों और हिन्दुओंसे मिले। 
उत्पीड़ित मुसलमान अपनी शिकायतें लेकर उनके पास आये । उन्होंने उनमेंसे 
कुछसे कहा कि आप लोग नोआखाली जाकर उसी तरहका कार्य करे जैसा में यहाँ 
कर रहा हूँ । आपके नोआखालीमें काम करते समय यदि यहाँ कोई अप्रिय घटना 
होगी तो में उसका मूल्य अपने प्राणोंसे चुकाऊंगा । 

जिस समय गांधी पटना पहुँचे खान अब्दुल ग़फ़्फ़ार खाँ देहातो क्षेत्रोंमं थे । 
उन्होंने गांधीको लिखा : “आप ठीक कहते हैं । हमारी अहिसा आज कसौटीपर 
चढ़ी हुई है । जब में अपने चारों ओर घिरे राजनीतिज्ञोंको घुणाका प्रचार करने- 
के उद्देश्यसे परमात्मा और धर्मका नाम लेते हुए देखता हूँ तो में राजनोतिसे 
घृणा करने लगता हूँ ।” पागरूपनके उस माहौलके वीच खान अब्दुल ग़फ्फ़ार 
खाँने विहारकी जनतासे कहा : “हिन्दुस्तान इस समय दोजख बना हुआ है । जब 
में यह देखता हूँ कि हम लोग अपने ही हाथोंसे अपने घरोंमें आग लगा रहे हूँ तो 
मेरा दिल रो उठता हैं । मुझे ऐसा रूगता हैँ कि हिन्दुस्तानपर अंधेरा छाया हुआ 
हैं। चारों ओर रोशनीकी तलाशमें जब मेरी नजर जाती है में सिर्फ मायूस 
होकर रह जाता हूँ। एक दूसरी सभामें उन्होंने कहा : 'हिन्दुस्तानमें हिन्द्‌ और 
मुसलमान रहते हैं लेकिन उनको कौम एक हैँ । कुछ सूबे हैँ जहाँ हिन्दू बहुत 
अकलियतमें हैं । इसी तरह कुछ सूबोंमें मुसलमान अकलियतमें हैं । अगर नोआ- 
खाली और बिहारमें जो कुछ हुआ हैँ वही दूसरी जगहोंमें दुहराया जाय तो इस 
कौमका मुक़हर हमेशा-हमेशाके लिए बिगड़ जायगा इसमें कोई शक नहीं है । 
जनताके नुमाइन्दा मंत्रियोंके अधीन काम करनेवालो सूबाई सरकारें बड़े फिरका- 
दाराना दंगोंको रोकनेमें नाकामयाब रही हैं । में मुस्लिम लीगको यह याद दिलाना 
चाहता हूँ कि इस्लाम दुनियाका सबसे अधिक उदार मजह॒ब है । यदि हम सच्चे 


५८३ 





-यय्न्श्र 
ह ॥#7९% ००--०.७७०-ए?' अन्त 


सलमान ताक अनम्बीविक- रत. क्‍बमकान+ 


व 
जा 9 ला 


44008 


कओ के + उस 
का 


खान अब्दुल ग़फ्फ़ार खाँ 


मुसलमान हैं तो हमें अपने भाइयोंमें सहिष्णुताकी भावना फंलानेकी पुरजोर 
कोशिश करनी चाहिए। आज दूसरे फिरके कहीं ज्यादा सहिष्णु हैं । हमें सच्चा 
मुसलमान वनकर यह दोप दूर करना चाहिए | 
१२ मार्चको गांधीने ख़ान अब्दुल ग़फफ़ार खाँके साथ देहातोंका दौरा शुरू 
किया । वे हर रोज शामको दोरेसे पटना वापस आ जाते थे । मोटरमें यात्रा 
करते हुए वे कुमारी मनु गांधीकी गोदमें सिर रखकर भपकियाँ ले लिया करते 
थे । उस समय उनके थके हुए पैर खान अब्दुल ग़फफ़ार खाँकी गोदमें होते थे 
जिन्हें वे धीरे-धीरे सहलाया करते थे । एक सायंकालीन प्राथना-सभामें भाषण 
करते हुए उन्होंने ब्रिटिश सरकार द्वारा भारत छोड़नेका निर्णय किये जानेकी 
चर्चा की । उन्होंने जनतासे पूछा कि यदि अंग्रेज इस देशसे जा रहे हैं, जेसा कि 
निश्चय है, तो आपका क्‍या कर्तव्य होता है ? बंगाल और विहारमें जो कुछ हुआ 
हैँ या पंजाब और सीमाप्रान्तमें जो कुछ हो रहा हैँ उससे बढ़कर पागलपन ओर 
क्या हो सकता हैँ । क्‍या हमें अपनी मानवता भूल जानी चाहिए और अपने में ही 
मारपीट शुरू कर देनी चाहिए ? इससे हमारी दासता ही दृढ़ होगी और अन्‍्तमें 
मातृभूमिके हिन्दुस्तान, पाकिस्तान आदि अनेक नामोंसे टुकड़े हो जायंगे । गांधीने 
प्रत्येक हिन्दू और मुसलवमानकों यह सलाह दी कि यदि कहीं किसी प्रकारकी 
बाघ्यता हो तो उन्हें नम्नतापूर्वक किन्तु दृढ़तासे उसके सामने झुकनेंसे इनकार 
कर देना चाहिए । हिंसक प्रतिरोधकी अपेक्षा इसमें कहों अधिक साहस अपेक्षित 
होता हैँ । इसके बाद उन्होंने खान अब्दुल ग़फफ़ार खाँके अहिसक बन जानेंकी 
कहानी सुनायी । उन्होंने कहा कि बादशाह खाँ एक ऐसे कबीलेमें पंदा हुए हैं 
जिसकी परम्परा ही इंटका जवाब पत्थरसे देनेकी रही है । उसमें ऐसे अनेक उदा- 
हरण मिलते हैं जिनमें बदलेकी भावना पितासे पुत्रतक पीढ़ी-दर-पीढ़ी चली आ 
रही हो । बादशाह खाँने यह अनुभव किया कि इस तरहकी बदलेकी कारर- 
वाइयाँ यदि हमेशा चलती रहें तो इससे केवल पठातोंकी दासता ही स्थायी बनती 
हैं । जब उन्होंने अहिसा अपना ली तो उन्होंने देखा कि पठान कबायलियोंमें एक 
प्रकारका व्यापक परिवर्तत आता जा रहा हैं । इसका यह मतलब नहीं है कि 
प्रत्येक पठानमें परिवर्तन हो गया या स्वयं बादशाह खाँनें अहिसाके सर्वोच्च 
लच्ष्यको प्राप्त कर लिया किन्तु वे प्रतिदिन लक्ष्यके निकट आने छगे क्‍योंकि 
उन्होंने इसके सत्यका अनुभव कर लिया था। में चाहता हूँ कि मेरे श्रोतागण 
इसी प्रकारकी अहिंसाका अनुकरण करें । 
१६ मार्चकों गांधीका साप्ताहिक मौन शुरू हो गया इसलिए उन्होंने प्रार्थना- 

सभामें खान अब्दुल ग़फफ़ार खाँसे भाषण करनेंका अनुरोध किया । खान अब्दुल 
ग़फफ़ार खाँने अपने भाषणमें कहा कि मुझे इस बातका सख्त अफ़सोस हैँ कि आज 
में अपनेको चारों ओर अंधेरेसे घिरा हुआ पाता हूँ और में जितना ही हिन्दुस्तान 
के भविष्यके बारेमें सोचता हूँ यह अँधेरा उतना ही घना होता जाता हैं । अपनी 


बड़ीसे बड़ी पुरजोर कोशिशोंके बावजूद मुझे कहीं रोशनो नजर नहीं आती । , 


आज हिन्दुस्तानमें आग लगी हुई हैं । सभी हिन्दू, मुसछमान, सिख ओर ईसा- 
इयोंको सोचना है कि अगर हिन्दुस्तान जल जायगा तो उसमें सभीका नुकसान 
होगा । में एक खुदाई खिदमतगार हूँ । ऐसा होनेके नाते और एक सच्चा मुसलू- 
मान होनेके सववसे में उस वक़्त पीछे नहीं रह सकता जिस वक़्त मुझे जनता- 
की खिदमत करनेका कोई मौक़ा मिलता हो । इसीलिए इस वक़्त में आपके बीच 
हूँ । अंग्रेजोंकी इस घोषणाके वाद कि वे अवसे पन्द्रह महोनोंमें हिन्दुस्तान छोड़- 
कर चले जायेंगे आपकी जिम्मेदारी और भी ज़्यादा बढ़ गयी हैं। आपको याद 
रखना चाहिए कि जो चीज़ प्यारसे हासिल की जा सकती है वह नफ़रत या ताक़त 
से हासिल नहीं को जा सकती । यूरोपका नमूना हमारे सामने एक खोफ़नाक 
चुनौतीके रूपमें मौजूद हे । मुस्लिम लीगियोंको सामान्य रूपसे संवोधित करते 
हुए उन्होंने कहा कि में आपसे जो कुछ कह रहा हूँ वह आपकी भलाईके लिए ही 
कह रहा हूँ । आप पाकिस्तान चाहते हैँ, आप इसे प्यार और दूसरोंकी रजामंदगी 


्ो 


से ही हासिल कर सकते हैं । अगर पाकिस्तान ताक़तसे हासिल किया गया तो 
इसे एक ऐसी नियामत ही समझना चाहिए जिसके बारेमें वरावर शक बना 
रहेगा । उन्होंने अन्तमें सभी सम्प्रदायोंस अपील की कि वे उस आगको बुझानेंमें 
जी-जानसे जुट जायें जिसकी लपटे आज बंगालसे बिहार ओर फिर विहारसे पंजाब 
ओर सीमाप्रान्ततक फेर चुकी हैँ । आप सब लोगोंको समूचे देश और उसके 

सभी वाशिन्दोंकी भकाईकी नजरसे विचार करना चाहिए । 
उस समयकी अनेक समस्याओंपर गांधी और खान अब्दुल ग़फ्फ़ार खाँके 
विचार एक तरहके थे और उनका एक दूसरेके प्रति बड़ा आकर्षण था। गांघीके 
बहुतसे पुराने सहकर्मी उनसे इस संबंधमें काफी बहस-मुबाहिसा किया करते थे 
कि उनको क्‍या करना चाहिए क्‍या नहीं छेकिन खान अब्दुल ग़फ्फ़ार खाँने कभी 
ऐसा नहीं किया । एक अवसरपर गांधीके सहकमियोंको चर्चा करते हुए उन्होंने 
कहा : “महात्माजी, मुझे यह सोचकर ताज्जुब होता हैं कि कभी-कभी बहुत पढ़े- 
लिखे लोग भी कैसी गवाँरों ज॑सी बातें करते हैं । उत्तमें मुनासिब-गेरमुनासिव 
में फरक कर पानेतककी जहनियत नहीं रह जाती । वे यह क्‍यों नहीं समझ पाते 

कि मनु आपके लिए छ: महीनेकी बच्चीके बराबर हे । मुझे आपकी पवित्नतामें 
प्री श्रद्धा है। यह ठीक हैं कि शायद में आपकी जगहपर होऊँ तो जैसा आप 
करते हैं वंसा न कर पाऊँ क्‍योंकि मुझमें अपने ऊपर उतना भरोसा नहीं है किन्तु 
ये भले लोग आपको जिस तरह बेइन्तहा बहस-मुवाहिसेमें उलझा डालते हैं वह 
हमें बड़ा वाहियात लगता हैं और इससे सिर्फ वक़्तकी बरबादी होती है । क्‍या 
वे यह नहीं देख सकते हैं कि आपने अनेक क्षेत्रोंमें नामुमकिनकों मुमकिन बना 
डाला हैँ ? आपने ऐसे अनेक क्षेत्रोंमे नयी राह दिखायी है जो वात उनकी समझ 
और कल्पनाके परे थी ? अगर कोई यह कहे कि चूंकि किसी कामको कर सककने- 
को उसमें ताक़त नहीं हैं इसलिए उसकी कोशिश कोई भी न करे तो में उसको 
नासमझ हो कहूँ फिर वह चाहें कितना भी पढ़ा-लिखा शख्स क्‍यों न हो । 

बंगाल और बिहारकी विनाशलीलाके संबंधर्मं खान अब्दुल ग़फफ़ार खाँके 
विचार ओर उसे शान्‍्त करनेके लिए उनके द्वारा किये गये कार्योका लेखा-जोखा 
निम्नलिखित है : 

“कलकत्तामें सीधी काररवाईकी घोषणाका ही यह नतीजा हुआ कि सारे 
हिन्दुस्तानमें साम्प्रदायिक दंगे शुरू हो गये । कलकत्तेके दंगेमें कुछ हिन्दू मारे गये 
किन्तु जब हिन्दुओं और सिखोंने बदला लेनेकी गरजसे लोगके कारनामे अछ्ति- 
यार कर लिये तो मुसलमानोंके जान-मालका जो नुकसान हुआ उसका बयान 
नहीं किया जा सकता--उस नुकसानको किसी भी तरहसे पूरा नहीं किया जा 
सकता था। इस आगको भड़कानेके लिए मुस्लिम लीगने कलकत्ताका बदला 
लेनेके बहाने नोआखालीमें दोजखका नजारा पंदा कर दिया । यहाँ जिस तरहके 
बहशियाना जुल्म हुए उससे शर्मके मारे इंसानियतका सिर झुक गया । हिन्दू 
भी ब्रिटेनकी 'फूट डालो और हुकूमत करो की पालिसीके जालमें फेंस गये ओर 
उन्होंने नोआखालीका बदला लेनेके बहाने बिहारके मासूम मुसलूमानोंपर वेशुमार 
जुल्म ढाये । मुस्लिम लीग उस दिनका इन्तज़ार कर रही थी और उसके लिए 
खुदासे इस्तदुआ मना रही थी जब वह ग़रूत और नाजायज़ तरीक़ोंसे हुकूमत 
अपने हाथमें ले लेगी ओर मुल्कका बेंटवारा हो जायगा । उसकी यह मुराद पूरी 
हो गयी। उन्होंने मुल्कके एक कोनेसे दूसरे कोनेतक आग लगा दी ओर अपने हाथ 
खून और लूटपाटसे रंग लिये | लीगकी इन खूंखार हरकतोंसे ब्रिटिश नौकरशाही- 
की बन आयी । वह दुनियाके सामने हिन्दुस्तानियोंकों जानवरोंके रूपमें पेश 
करना चाहती थी जो एक-दूसरेके खूनके प्यासे हें और इंसानोंकी तरह व्यवहार 
नहीं कर सकते । वह मजदूर सरकारको यह यकीन दिलाना चाहती थी कि अगर 

अंग्रेज यहाँसे चले गये तो हिन्दुस्तानी आपसमें ही लड़-झगड़कर और एक-दूसरे- 
को कत्ल करके वरवाद हो जायेंगे । मुस्लिम लीगकी पीठपर इन अंग्रेजोंका हाथ 
था । उसने मौकेका फायदा उठाकर मुल्कमें अराजकताकी हालत पैदा कर दी । 

“मैं पटना जिलेमें हुए मुसलमानोंकी वरवादीका चब्मदीद गवाह हूँ। 
बिहारके कई हिस्सोंमें मुसलमानोंके घर लूटे, जलाये और वरवाद किये गये । 
कितसी जानें गयीं, "० हजार एक सौ आदमी वेघर-बार हो गये, गाँवके गाँव 
बरवाद और वीरान हो गये । जो थोड़ेसे गाँववाले मुसलमान विपत्तिके मारे 
गाँवोंमें बच रहे थे उन्हें शिविरोंमें शरण दिया गया । मुस्लिम लीगियोंको अभी 
भी संतोष नहीं मिला था। वे इस विपत्तिका भी फायदा उठाना चाहते थे । 
उन्होंने इन मुसलूमानोंको वंगाल जानेकी सलाह दी । में उन्हें उनके अपने पुराने 
घरोंमें फिरसे वसाना चाहता था। मैं बैरिस्टर यूनुसके शाही महलमें इन मुस्लिम 
लीगी नेताओंसे मिला । वे वहाँ सारे वक़्त मौजसे सोने या खाने-पीनेमें मशगूल 
थे । मैंने उनसे कहा कि मैं यहाँके मुसीबतजदा मुसलमानोंकी हिफ़ाजतके लिए 
आपकी मदद चाहता हूँ क्योंकि वें अवतक काफी दुःख भोग चुके हैं । मेंने उनसे 
कहा कि अगर आप ईमानदारीसे उन्हें बंगालमें बसाना चाहते हैँ तो में आपके 
रास्तेका रोड़ा न बनेगा लेकिन अगर आप उनसे अपनी सियासतका फ़ायदा 
उठाना चाहते हैं तो यह बिलकुल गलत और गैरमुनासिब है। उनपर तो खुद 
ही दुःखका पहाड़ टूट पड़ा है । खुदाके वास्ते आप उसमें और इजाफ़ा न करे ।' 
उनमें किसी तरहकी हमदर्दी न थी । उन्होंने उन्हें बंगाल भेज दिया । बारिशके 
पहले उनके उजड़े घरोंको फिरसे बनाकर उन्हें उनके गाँवोंमें फिरसे बसा देनेके 
लिए में जो भी कोशिश कर रहा था उसमें वे वरावर अडंगे डालते रहे । 
मुस्लिम लोगों इसका विरोध इसलिए करते थे कि वे तामीरकी वनिस्वत बरबादी- 
पर उतारू थे। जो लोग अपने घरोंको वापस न जाकर दूसरी जगहोंमें गये उनकी 
ज़िन्दगी ज़्यादा मुसीवतमें थी । कुछ तो रास्तेमें ही और कुछ बंगाल पहुँचकर 
मर गये । इसके बाद वे होशमें आये और पटना लौट आये । उन्होंने यह महसूस 
किया कि लीगियोंमें कोई भी भलाई कर पानेकी न तो ताक़त हैं और न कोई 
इरादा है । वे सिर्फ उन्हें अपना मोहरा बना रहे हैं । 

“मुसीवतजदा मुसलमान चाहते थे कि कोई उनके साथ उनके गाँवकी 
झोपड़ियोंतक चले ताकि उनमें छिपाकर रखी गयी अपनी कीमती चीजें वें वापस 
ला सकें किन्तु मुस्लिम लीगी इतने डरे हुए थे कि उनमेंसे कोई भी यह खतरा 
मोल लेनेको तैयार न हुआ । सिर्फ में ही उनके साथ जाया करता था और मेरे 

खान अब्दुल ग़फ्फ़ार खाँ 


रहते किसीके साथ कोई छेड़छाड़ न हुई । तरह-तरहकी मसीवतें उठा लेनेके बाद 
पीड़ित मुसलमान मेरे पास आये और उन्होंने मुझसे प्रार्थना की कि में विहार 
सरका रसे कहकर उनके पुराने घरोंको फिरसे बनवा दूँ ताकि वे अपने गाँवोंमें 
वापस जाकर फिरसे आबाद हो जायें। चूंकि जल्द ही बारिश शुरू होनेवाली थी 
इसी लिए मैंने सोचा कि बिहारमें गांधीजीकी मौजूदगीसे इस काममें जल्दी होगी । 
मेरा ख़त मिलनेपर वे आ गये ओर उन्होंने उपद्रवग्रस्त क्षेत्रोंका दौरा शुरू कर 
दिया । उन्होंने उन्हें ढाढ़स बँघाया और उनमें हिम्मत और ताक़त पंदा की । 

“अब पंजाव और उत्तर-पश्चिमी सरहदी सूबेकी बारी आयी । उस वक़्त 
में बिहारमें मुसलूमानोंको मदद पहुँचानेका काम कर रहा था | सरहदी सूबेकी 
सभाकी बठक चल रही थी । मुलतान, लाहोर, अमृतसर, अम्वाला, रावलूपिण्डी, 
गुजरानवाला और पंजावकी दूसरी जगहोंमें साम्प्रदायिक दंगे शुरू कर दिये गये । 
ये धीरे-धीरे पेशावरतक पहुँच गये | मुस्लिम लीगियोंने डाक्टर ख़ान साहबपर 
हमले किये, उन्हें गालियाँ दीं और उनके इस्तीफेके लिए आन्दोलन चलाया । 
पेशावर शहरकी गलियों और बाजारोंमें मासूम और निर्दोष लोग कत्ल किये जाते 
थे। डाक्टर ख़ान साह॒वके मन्त्रिमण्डलको गिरानेके लिए मुस्लिम लीगियोंने 
हिंसक आन्दोलन छेड़ दिया । इन उपद्रवोंके दौरान खुदाई ख़िदमतगारोंने वसा 
ही काम किया जंसा कि में उनसे उम्मीद रखता था | वे दस हजारकी तादाद 
में अपने संकल्पके प्रति ईमानदारीके साथ अपने मुसीबतके मारे हिन्दू और सिख 
भाइयोंकी मददके लिए दोड़ पड़े और उन्होंने उनके जान-मालकी हिफ़ाजतमें कुछ 
भी न उठा रखा । इससे नाराज होकर मुस्लिम लीगने सूबेमें गवर्न ररकी हुकूमत- 
की माँग उठायी । 

“मुझे उम्मीद और यकीन हैँ कि खुदा हमारे इस पवित्र का्यमें हमारी 
म्दद करेगा और जनता यह महसूस करेंगी कि प्यार, सत्य और अहिसा ही 
हर एक अच्छे, ग्राज़ाद और खुशहाल समाजकी निशानी है |” 

लदनसे प्रकाशित होनेवाले 'डेली टेलीग्राफ' पत्रके एक संवाददाताने उसे 
पेशावरसे यह संवाद भेजा था : “दंगा करानेवाले एजेंण्ट दूसरे प्रान्तोंस आकर 
यहाँ एक अरसेसे बिहारसे लाये गये फटे कुरानके पन्नों और कत्ल किये गये मुसल- 
मानोंकी खोपड़ियोंके चित्रोंका प्रदर्शन करके मुस्लिम भावनाएँ उभाड़ रहे थे ।” 
सरदार पटेलने गांधीको यह रिपोर्ट भेजी : “हजारा जिलेमें ९ लाख मुसलमान 
रहते हैं । यहाँ हिन्दुओं और सिखोंकी सम्मिलित संख्या ३१ हजार है । इनमेंसे 
२० हजार भाग गये हूँ । करोब ४० से ५० व्यक्ति मार डाले गये हैं । अग्नि- 

काण्ड और लटकी घटनाएँ बड़े पैमानेपर हो रही हैं । सीमाप्रान्तर्मं बिहारका 
बदला लिया जा रहा हैं वादशाह खान विहार गये हुए हैं, जहाँ कुछ भी 
नहीं हो रहा है । लेकिन वे वही करेंगे जिसे ठीक समझेंगे । डॉक्टर खान साहब, 
जो एक बड़े ही सज्जन व्यक्ति हैं, बड़ी मुसीवतमें फेंसे हुए हैँ । मुस्लिम लीग 
जहरीला प्रचार कर रही है । 
सीमा-प्रान्तमें उपद्रवोंकी दूसरी लहर फरवरीमें आयी। जनवरी महीनेमें 
एक सिख स्त्रीका, जिसके पतिको दंगाइयोंने मार डाला था, वलात्‌ अपहरण कर 
लिया गया और जवर्दस्ती उसकी शादी एक मुसलूमानसे कर दी गयी । डाक्टर 
खान साहवने यह आदेश जारी किया कि उस स्त्रीको उसके संबंधियोंको वापस 
कर दिया जाय । इसपर मुस्लिम लीगियोंने एक जुल्स निकालकर यह मांग की 
कि वह स्त्री फिरसे उसी मुसलमानकों सौंप दी जाय जिससे उसकी जदवर्दस्ती 
शादी हुई है । केन्द्रीय विधानमण्डलमें कांग्रेसके भूतपूर्व उपनेता अब्दुल कयूमनें, 
जो हालमें ही कांग्रेस छोड़कर मुस्लिम लोग पार्टीमें शामिल हो गये थे, निषेधा- 
त्मक आदेशका उल्लंघन किया और वे गिरफ्तार कर लिये गये | इसके वाद 
डॉक्टर खान साहबके मन्त्रिमण्डलके विरुद्ध 'सिविल नाफरमानी' का आन्दोलन 
'नागरिक अधिकारोंके समर्थन” के रूपमें छेड़ दिया गया। कानूनके उल्लंघन 
और साम्प्रदायिक हिंसाको उत्तेजित करनेके अभियोगमें बहुतसे मुस्लिम लछीगी 
गिरफ्तार किये गये और उन्हें जेल भेज दिया गया । इसके बाद छीगने प्रशासन- 
को ठपकर देनेका आन्दोलन चलाया । अदालतोंमें पिकेटिग करायी गयी और 
रेलकी पटरियोंपर उपद्रवी भीड़ने धरने दिये जिससे ट्रनोंके यातायातमें बाघा 
उपस्थित हुई । उपद्रवियोंने रेलकी पटरियाँ उखाड़ दीं और उन्हें तितर-बितर 
करनेके लिए आयी फोजोंपर पथराव किये । 
रावलपिंडीमें मार्चमें ही उपद्रव शुरू हो गये । चारों ओर हत्या, आगजनी 
ओर लूटपाटका बोलबाला हो गया । कुछ समय बाद तक्षशिलाके पास एक ट्रेन 
रोक दी गयी और मुसाफिरोंपर हमलछा किया गया । करीब-करीब उसी समय 
पेशावर शहर और छावनीके क्षेत्रोंमें भी उपद्रव शुरू हो गया । लोगी लोग आस- 
पासके देहातोंमें हिन्दुओं ओर सिखोंको जवर्दस्ती मुसलमान बनाने लगे । 
सरहदी सूबेमें ऐसी बदगुमानी शुरू हो जानेके वाद पेशावरकी गरमुस्लिम 
जनतामें आतंक छा गया। दस दिनोंतक उन्होंने अपने घरोंके दरवाजे बंद कर 
लिये और अन्दर ही पड़े रहे । उस समय सरहदी असेंबलोमें बजट अधिवेशन चलछ 
रहा था। सरहदी मन्त्रिमण्डल इस भयके कारण कि यदि उसने उत्पन्न स्थिति- 

ना कन 


खान अब्दुल ग़फ्फ़ार खाँ 

का मुकाबला करनेके लिए कोई कड़ी काररवाई की तो शायद गवर्नर इसी वहानेसे 
असंवली विघटित न कर दे, तुरन्त कोई काररवाई न कर सका । बजट ज्यों ही 
पास हो गया मन्त्रिमण्डलकी बैठक हुई और खुदाई खिदमतगारोंकों बुलानेका 
निश्चय किया गया । दूसरे ही दिन दस हजार खुदाई खिदमतगार पेशावर आ 
गये । उनकी उपस्थितिसे शान्ति कायम करनेमें सहायता मिली । 

इसके बाद डेरा इस्माईल खाँकी बारी आयी । मुसलमानोंकी एक बड़ी 
भीड़ने जिस नगर॒पर हमला किया था एक हज़ारसे भी अधिक गेरमुसलमानोंकी 
दूकानें वरवाद कर दीं । उपद्रव देखते-देखते गाँवोंमें भी फेछ गया । कहीं-कहीं तो 
सारीकी सारी गरमुस्लिम आबादी मौतके घाट उतार दी गयी या उसे जबर्दस्ती 
मुसलमान बना लिया गया । सरहदी घुड़सवारोंका जो दस्ता शहरमें मोजूद था 
उसने इसमें कुछ नहीं किया ओर उसकी नाकके नीचे उपद्रवी भीड़ गैरकानूनी 
कामोंमें गी हुई थी । उसे हर तरहका जुल्म करनेकी खुली छूट मिली हुई थी 
किन्तु पंजाबसे उलटे सरहदी सूबेमें साम्प्रदायिक हिसा डॉक्टर खान साहवके मन्त्रि- 
मण्डलको विघटित करनेमें सफल न हो सकी । 

अन्तरिम सरकारके कांग्रेसी सदस्य अंग्रेज अफसरोंके पड़यन्त्र और म॒स्लिम 
लीगको अडंगेबाजीसे बड़े परेशान थे । नेहरूने फरवरीमें गांधीको लिखा : “हम 
इघर-उधर सभी तरफ लुढ़क रहे हँ । कभी-कभी तो मझे संदेह हो जाता हैं कि 
क्या हम कोई भी सही दिशा पकड़ पा रहे हैं ? हमारे सामने निरंतर संकटकी 
स्थिति वनी हुई हे और स्थितिपर हमारी कोई खास पकड़ कायम नहीं रह 
गयी है । 

गांधी बिहारमें हिन्दुओं और मुसलमानोंके बीचे मेल-मिलाप करानेकी कोशिश 
कर रहें थे उसी समय उन्हें भाग्यकी विडम्बनासे पत्रोंमें कांग्रेसका वह प्रस्ताव 
पढ़नेको मिला जिसमें कांग्रेसने पंजाबके विभाजनकी माँग की थी । इस संवंधमें न 
तो उनसे कोई परामर्श किया गया था, न उन्हें कोई पूर्व सूचना ही दी गयी थी । 
प्रस्तावमें कहा गया था : 'हालकी दर्दनाक घटनाओंसे यह स्पष्ट हो चुका हैं 
कि पंजाबमें हिसा ओर ज़ोर-जवर्दस्तीसे समस्याका कोई समाधान नहीं हो सकता 
और ज़ोर-जवर्दस्तीपर आधृत कोई भी व्यवस्था वहाँ स्थायित्व नहीं पा सकती । 
ऐसी सूरतमें ऐसा कोई रास्ता निकाल लेना आवश्यक हो गया है जिसमें कमसे 
कम बाध्यता हो । इसके लिए पंजाबका विभाजन आवश्यक होगा जिससे उसका 
मुस्लिमबहुल भाग गेरमुस्लिमबहुल भागसे अलग कर दिया जाय ।” 

नेहरूने गांधीको लिखा : “मेरा और कार्यसमितिके अधिकांश सदस्योंका 

काले बादल 


यह विश्वास हो गया है कि हमें विभाजनके लिए दवाव डालना चाहिए जिससे 
वास्तविकता सामने आ जाय । वस्तुतः जिनाने बँटवारेकी जो मांग की हैँ यही 
उसका एक मात्र उत्तर है 

सरदार पटेलने गांधीको लिखा ; “पंजाबके बारेमें प्रस्तुत प्रस्तावकी आपके 
सामने व्याख्या कर पाना कठिन,है । पंजावकी हालत बिहारसे कहीं उंयादा खराव 
हैं । यहाँ सेनाने नियन्त्रण प्राप्त कर लिया हे । इसके फलस्वरूप सतही तौरपर 
स्थिति कुछ शान्‍्त मालूम होती है किन्तु कोई नहीं कह सकता कि कब फिरसे 
उपद्रव भड़क उठे । यदि ऐसा हुआ तो इससे दिल्ली भी प्रभावित हुए विना 
नहीं रह पायेगी । 

२२ मार्चको लार्ड वेवऊुके स्थानपर हार्ड माउण्टबैटन भारतके वाइसराय 
बनकर आ गये। उन्होंने सबसे पहले गांधीको दिल्ली बुलाया | गांधी ओर खान 
अब्दुल ग़फफ़ार खाँ ३१ मार्चको राजधानी पहुँच गये । १ अप्रैछको एशियाई संबंध 
सम्मेलनमें प्रश्नोंका उत्तर देते हुए गांधीने कहा : “यह एक महान्‌ घटना है कि 
हमारे इतिहासमें पहली वार एक ऐसे सम्मेलनका आयोजन हमारे देशकी धरती- 
पर हो रहा हैं । यह बड़े दुःखकी बात होगी यदि हम इस सम्मेलनसे बिना इस 
दृढ़ संकल्पके बिदा हुए कि एशिया जीवित रहेगा ओर किसी भी पश्चिमी राष्ट्रकी 
तरह स्वतन्त्र रहेगा। 

इसके बाद उन्होंने सम्मेलनके सम्भ्रान्त प्रतिनिधियोंसे बड़े ही हादिक एवं 
स्पष्ट रूपमें कहा : “हम नहीं जानते कि हम आपसमें किस तरहसे शान्ति कायम 
रख सकते हैं । हमारा विचार हैँ कि इस प्रकार हम जंगली कानूनकी ओर लौट 
जायेंगे। मैं यह नहीं चाहता कि आप इस अनुभवके साथ अपने-अपने देशोंको लौटें। 

में चाहूँगा कि आप इसे यहीं गाड़ दें । भारत स्व॒तन्त्रताके युगमें प्रवेश कर रहा 
है । हम अपने स्वामी स्वयं होना चाहते हैं । किन्तु हम अपने मालिक खुद कैसे 
हो सकेंगे ? में यह नहीं जानता; मेरा विश्वास है कि पण्डित नेहरूको भी यह 
नहीं मालूम है; में समझता हूँ बादशाह ख़ानकों भी इसकी जानकारी नहीं है । 
हम केवल यही जानते हैँ कि हमें अपना कर्तव्य करना चाहिए और वाकी सारी 
बातें भगवानूपर छोड़ देनी चाहिए। मनुष्यकों अपने भाग्यका विधाता समझा 
जाता हैँ किन्तु यह मात्र आंशिक सत्य है । वह अपने भाग्यका निर्माण उसी ह॒द- 
तक कर सकता है जिस हृदतक़ वह महान्‌ शक्ति इसके लिए उसे अनुमति देती 
हैं । वह महान्‌ शक्ति हमारी सभी इच्छाओं, हमारी सभी योजनाओंसे ऊपर हैं 
ओर वह स्वयं अपनी योजनाएँ कार्यान्वित करती है । में उस शक्तिको अल्लाह, 
खुदा या ईश्वरके नामसे न पुकारकर सत्यके नामसे पुकारता हूँ | सारा सत्य उसी 
महान्‌ शक्तिके हृदयमें निहित हैं । एशियाके विभिन्न भागोंसे आये हुए आप सब 
महानुभाव इस सम्मेलनकी मधुर स्मृतियाँ अपने साथ ले जायें और सत्यके उसी 
महान्‌ प्रासादके निर्माणका प्रयत्न करें ।” 

विभाजन 


यह अपने ढंगका निराला सम्मेलन था। इसमें एशियाके प्रायः सभी देशों--- 
अरब देश, तिब्बत, मंगोलिया और दक्षिण-पूर्वी एशियाके देश तथा सोवियत संघके 
एशियाई गणतन्त्रोंको प्रतिनिधित्व मिला था। केवल मुस्लिम लोग संघटन इसमें 
शामिल नहीं हुआ था। उसने इस सम्मेलूनकी निन्‍्दा करते हुए कहा था : 
“यह एशियाई जनताके भावी नेताके रूपमें अपनेको राजनीतिक दृष्टिसे बढ़ा-चढ़ा- 
कर प्रदर्शित करनेके लिए हिन्द कांग्रेस द्वारा किया गया एक छद्म प्रयास हैं ।” 
उसने इसपर खेद भी प्रकट किया था कि, “मुस्लिम देशोंके कई संघटन धोखेंमें 
आकर इस एशियाई संबंध सम्मेलनमें शामिल हो रहे हैं । 

२ अप्रेछको सम्मेलनके अन्तिम अधिवेशनमें भाषण करते हुए गांधीने कहा कि 
पश्चिमको ज्ञानका प्रकाश पूर्वसे ही मिला है । जरथुस्न प्रथम एशियाई सन्‍्त और 
जानी थे। उनके बाद वुद्ध आये; उनके बाद मूसा, ईसा और मुहम्मद आये जो 
सभो पूर्वके थे । उन्होंने कहा : “में चाहता हूँ कि आप एशियाका सन्देश ग्रहण 
करें । इसे पश्चिमी चश्मोंसे अथवा परमाणु बमके अनुकरणसे नहीं सीखा जा 
सकता । यदि आप पश्चिमको कोई सन्देश देना चाहते हैं तो वह प्रेम और सत्य- 
का ही सन्देश हो सकता हैँ । आज पश्चिम विवेक प्राप्त करनेके लिए छटपटा 
रहा हैं । वह परमाणु बमोंकी वृद्धिके कारण निराश हो चुका हैँ क्योंकि परमाणु 
बमोंकी वृद्धिका अर्थ होता हैँ न केवछ परदिचिमका बल्कि समस्त संसारका सम्पूर्ण 
विनाश । आपका यह कर्तव्य होता हैं कि आप संसारको उसको कुटिलता और 
पापका ज्ञान करायें । आपके ओर हमारे महान उपदेष्टाओं ओर शिक्षकोंने हमारे 
लिए यही विरासत छोड़ी है । 

गांधीका यह विश्वास था कि 'यदि भारतका पतन होता हैं तो एशियाका 
पतन हो जायगा ।' साम्प्रदायिक हिन्दू उनकी प्रार्थना-सभाओंमें उपद्रव किया 
करते थे । उन्हें उनकी प्रार्थनाओंमें कुरानका पाठ किये जानेपर आपत्ति थी | वे 
पूछते थे, “आप किसी मस्जिदमें जाकर गीताके इलोकोंका पाठ क्‍यों नहीं करते ? 
वे इसके जवाबमें कहते थे, “आप अपनी अविवेकपूर्ण धर्मान्धतासे हिन्दू धर्मका कोई 
हित नहीं कर रहे हैं वल्कि उसके विनाशकी ही तंयारी कर रहे हैं । यहाँ हमारे 
सामने बादशाह खान मौजूद हैं । वे पूरी तरहसे ईश्वरभक्त हैं । यदि आप किसी 
खुदाके बन्देको हाड़-मांसके रूपमें मुतिमान्‌ देखना चाहते हैं तो इन्हें देखिए । 
क्या आपको इनके प्रति भी सम्मान नहीं हैं ? 

गांधीकी छार्ड माउण्टबैटनसे कई मुलाकातें हुईं । पहली मुलाकात ३१ 
मार्चको हुई । १ अप्रेछको अपनी दूसरी मुलाकातमें, जिसमें खान अब्दुल ग़पफ़ार 

खान अब्दुल ग़फ्फ़ार खाँ 


खाँ भी उनके साथ थे, उन्होंने वाइसरायसे कहा कि आप प्रशासनका भार स्वीकार 
करनेके लिए जिनाको निमन्त्रित कीजिए । माउण्टबंटनने पूछा, “इसपर जिनाकी 
क्या प्रतिक्रिया होगी ?” गांधीनें जवाब दिया, “जिना कहेंगे कि, फिर वही 
नटखट गांधी आ गया ! माउण्टवेटनने मुस्कराते हुए पूछा, “क्या उनका यह 
कहना ठीक न होगा ?” गांधीने कहा, नहीं । क्‍योंकि में पूरी तरह निष्ठावान्‌ 
हैँ ।” उन्होंने माउण्टबेटनकों आगाह किया कि उन्हें दृढ़तासे काम लेना होगा 
और अपने पूर्ववर्तियों द्वारा किये गये सभी पापोंके परिणामोंका सामना करनेके 
लिए तेयार रहना होगा । "फूट डालो और शासन करो' की ब्रिटिश प्रणालीके 
फलस्वरूप एक ऐसी स्थिति उत्पन्न हो गयी हैँ जिसमें केवल एक ही विकल्प रह 
गया हे कि या तो शान्ति और कानून बनाये रखनेके लिए ब्रिटेनकी हुकूमत 
चलती रहें या सारा देश रक्त-स्नान करने छगे। रक्त-स्नानका सामना करना 
होगा और उसे स्वीकार करना होगा । 
गांधीने छार्ड माउण्टवेटनके समक्ष समझौतेका जो प्रारूप प्रस्तुत किया था 
उसका निष्कर्ष यह था कि केन्द्रमें सरकार बनानेका विकल्प जिनापर छोड़ दिया 
जाय, सरकारके लिए सदस्योंके चुनावकी जिम्मेदारी भी प्री तरह उन्हींपर छोड़ 
दी जाय--फिर चाहे वे उसमें केवल मुसलमानोंको ले लें या केवल गेरमुसल- 
मानोंको या फिर सभो वर्गों और मतवादोंके प्रतिनिधियोंको चुन लें। जहाँतक 
कांग्रेसका सवाल हे वह सारे भारतके हितमें किये गये किसी भी कार्यमें उनकी 
सरकारका पूर्ण समर्थन करेगी । इसके एकमात्र निर्णायक रार्ड माउण्टबैटन 
अपने व्यक्तिगत रूपमें होंगे। ऐसा हो जानेके बाद, जिना सत्ता हस्तान्तरणके पूर्व 
ही संविधान सभामें पाकिस्तानकी माँग प्रस्तुत करनेके लिए पूर्णतः स्वतन्त्र होंगे 
बशर्ते वे इसके लिए समर्थन प्राप्त करनेके उद्देश्यसे तर्क और विवेकको अपील करें, 
न कि बल-प्रयोग और धमकियोंका सहारा लें। इस तरह किसी भी प्रान्त या 
उसके किसी हिस्सेको उसकी इच्छाके विरुद्ध पाकिस्तानमें शामिल होनेके लिए 
बाध्य न किया जाय | यदि जिना इस प्रस्तावको ठुकरा दें तो यही प्रस्ताव 
अविकल रूपमें भारतीय राष्ट्रीय कांग्रेससे किया जाय । 
वाइसरायने गांधीसे कहा कि आपके प्रस्तावमें मेरे लिए 'कई आकर्षण' हैं । 
यह जानकर कि हार्ड माउण्टबंटन उनके साथ हैं गांधीको यह विश्वास हो गया 
कि उन्हें नेहरू और कार्यसमिति द्वारा अपना प्रस्ताव स्वीकृत करा लेनेमें कोई 
कठिनाई न होगी । किन्तु वाइसरायके परामर्शदाता गांधीके साथ किसी भी 
प्रकारका ओपचारिक समझौता करनेके विरुद्ध थे। वाइसरायने भी जब दूसरी 

बार विचार किया तो उन्हें ऐसा लगने रूगा कि इस प्रस्तावपर दूसरी पार्टियोंकी 
प्रतिक्रिया जान लेनेके पूर्व इसपर अपनी व्यक्तिगत सहमति प्रदान कर देना 
बुद्धिमत्ता न होगी । उन सबने मिलकर यह निश्चय किया कि इसके पूर्व कि 
गांधी अपना विचार मनवानेके लिए कांग्रेसपर अपना पूरा जोर डालना शुरू कर 
दें, नेहहूकी यह सूचना दे दी जाय कि माउण्टबंटन गांधीकी योजनाके प्रति वचन- 
बद्धताकी स्थितिसे बहुत दूर हैं । 

गांधीनें वाइसरायके समक्ष अपनी जिस योजनाकी रूप-रेखा प्रस्तुत की थी 
उसे मान लेनेके लिए वे कांग्रेस कार्यसमितिके सदस्योंपर पूरे जोरशोरसे दबाव 
डालने लगे । इस संबंधमें काफी गरम वहस उठ खड़ी हुई । ब्रिटेनकी छत्रछाया- 
में देशका किसी भी प्रकारका विभाजन हो--गांधी और अब्दुल ग़फ्फ़ार 
इसके तीव्र विरोधी थे। गांधीके विचारसे अंग्रेजों द्वारा पंजाब और बंगारुका 
विभाजन करवानेका कोई भी प्रस्ताव यदि कांग्रेस करती हूँ तो बहुत ही खेदजनक 
होगा । वे विभाजनके समूचे सिद्धान्तके ही विरोधी थे । उनके खयालसे विभाजन 
द्वारा कोई भी कठिनाई हल न हो सकेगी । इसके विपरीत इससे मौजूदा कठिना- 
इयाँ और गम्भीर हो जायेंगी और नयी कटिनाइयाँ भी पेंदा हो जायँंगी किन्तु 
उन्होंने यह देखा कि खान अब्दुल ग़फफ़ार खाँकों छोड़कर वे कार्यसमितिके किसी 
भी सदस्यको अपने साथ न कर सके और वे सदस्य भी गांधीसे अपने दृष्टिकोणके 
लिए समर्थन प्राप्त न कर सके । दूसरे दिन गांधीने वाइसरायको पत्र लिखकर 
सूचित कर दिया कि आगामी वार्ताओंमें वे उन्हें शामिल न करें । १२ अप्रेरूको 
वे अपने कांग्रेसी सहकमियोंसे बिदा होकर बिहार वापस आ गये । नेताओंका 
व्यवहार उनके प्रति रूखा हो गया था। उन्होंने कहा हैं : “सरदारसे मेरी 
मुलाकात केवल कुछ मिनटोंको हुई हैँ । कभी-कभी में ऐसा अनुभव करता हूँ कि 
इस पूरे समूहमें में ही एक ऐसा आदमी रह गया हूँ जिसके पास फालतू 
वक़्त है । द 
वाइसरायसे हुई वार्ताका एक छोटासा परिणाम यह हुआ कि वाइस रायकी 
छत्रछायामें साम्प्रदायिक शान्तिके लिए एक अपील निकली जिसपर जिना और 
गांधीके हस्ताक्षर थे। गांधीने कहा कि जहाँतक मेरे हस्ताक्षरका सवाल हैं 
उसका कोई मूल्य नहीं है क्योंकि मेरा हिसामें कभी विश्वास नहीं रहा है किन्तु 
यह जरूर महत्त्वपूर्ण हें कि जिनाने इसपर हस्ताक्षर किये हैं ॥ यदि इसके हस्ता- 
क्षरकर्ताओंने अपीलकी भावनाका पूरी तरह पालन किया तो यह उम्मीद को जा 
सकती है कि देशमे साम्प्रदायिक उपद्रव और रक्तपात बन्द हो जायगा । 

. गांघीने वाइसरायको चेतावनी दी कि जबतक “'पाकिस्तानकी स्थापनाके 
पूर्व शान्ति-स्थापना'” की बातपर जोर नहीं दिया जाता वे जो कुछ भी अच्छा 
कार्य करना चाहते हैं वह धूछमें मिल जायगा | वाइसरायने यह अनुभव किया 
कि हिसाकी एकमात्र दवा यह हैं कि मुख्य राजनीतिक प्रश्नपर कांग्रेस और छीग 
के बीच तत्काल समझौतेका प्रयत्न किया जाय । अप्रेछके मध्यतक छार्ड माउण्ट- 
बेटनने अपनी योजनाकी मोटी रूपरेखा त॑यार कर ली । उसके बाद उन्होंने इस 
योजनाके प्रति अपने विचार प्रकट करनेके लिए विभिन्न क्षेत्रोंसे सम्बद्ध गवर्नरोंका 
सम्मेलन बुलाया : (१ ) यदि भारतीय दल इसके लिए सहमत हों तो भारतका 
विभाजन कर दिया जाय; ( २ ) प्रांतोंको सामान्यतः अपना भविष्य निर्धारित 
करनेके लिए स्वतन्त्रता रहे; ( ३ ) मतदानके उद्देश्यसे वंगाल और पंजाबका 
राष्ट्रीय स्तरपर विभाजन हो; ( ४ ) आसामके मुस्लिमवहुल सिलहट जिलाको 
बंगालके विभाजनसे निर्मित मुस्लिम प्रान्तमें शामिल होनेकी छूट रहे; (५ ) 
उत्तर-पश्चिमी सीमाप्रान्तमें यह जाननेके लिए आम चुनाव कराया जाय कि वह 
भारतके किस हिस्सेके साथ रहना चाहता है । 

लार्ड माउण्टवेटननें १८ अप्रेछको दिलल्‍लीमें सर ओलफ करो, डाक्टर खान 
साहब और पण्डित नेहरूसे वार्ता की । उन्होंने निश्चय किया कि सरहदी सूबेमें 
उपद्रवोंको शान्त करनेकी दिशामें एक क़दम यह उठाया जाय कि वहाँ राजनीतिक 
केदियोंको मुक्त कर दिया जाय। २४ अप्रेलको जिनाने घोषित किया कि मुझे लार्ड 
माउण्टवंटनने इस निशचयकी सूचना दी है और मुझे पूरा विश्वास हैं कि वाइस- 
राय मुस्लिम लीगके साथ न्याय करेंगे। इसके अनुसार उन्होंने सीमाप्रान्तमें शान्ति- 
स्थापनाकी आवाज़ उठानेवालोंकी आवाज़में अपनी आवाज़ भी मिला दी किन्तु 
एक पखवाड़े बाद सीमाप्रान्तकी मुस्लिम लछीगने आन्दोलन वापस न लेनेका 
निशचय किया तो जिनानें भी इसका समर्थन किया । २७ अप्रैछको डाक्टर खान 
साहबने पेशावर वापस आनेपर राजनीतिक बन्दियोंकी रिहाईका आदेश जारी 
किया । 
इस बीच माउण्टबंटनने सीमाप्रान्तकी स्थिति स्वयं देखनेके उद्दश्यसे वहाँ- 
की यात्रा करनेका निश्चय कर लिया था । वे २८ अप्रेछको पेशावर पहुँच गये । 
वाइसरायके प्रेस अटंची श्री एलन कंम्पबेल जानसनने इस यात्राका वर्णन इस 
प्रकार किया हैं : 
“गवर्नमेण्ट हाउसमें पहुँचनेपर हमारे सामने एक ऐसी संकटको स्थिति थी 
जिसे करीब-करीब आतंककी स्थिति कहा जा सकता है । गवर्नर सर ओलफ करो 

ने कुछ विक्षोभकी अवस्थामें आकर हम लोगोंसे कहा कि मुस्लिम लोगका एक 
बड़ा जुलूस यहाँसे एक मीलकी दूरीपर रह गया हैं। वह वाइसरायके सामने अपनो 
शिकायत पेश करेगा । यह प्रदर्शन काफी उग्र हैँ और सम्भवतः जुलसके लोग 
गवर्नमेण्ट हाउसकी ओर बढ़ते हुए कानूनका भी उल्लंघन कर सकते हैं । करोके 
अनुसार वाइसरायके सामने इस योजनाकों पहले ही खत्म कर देनेका एकमात्र 
यही विकल्प हैँ कि वे स्वयं जुलसके सामने उपस्थित हो जायें और भीड़को 
अपना दर्शन दे दें । प्रदर्शनकारियोंकी तादाद ७० हज़ारसे भी अधिक है। वे 
प्रान्तके सुदूर हिस्सोंसे आ रहे हैं । उनमेंसे अधिकांश तो प्रदर्शनमें शामिल होनेके 
लिए कई दिलनोंसे यात्रा कर रहे हैं । माउण्टबंटनने करो और मुख्य मन्त्री डाक्टर 
खान साहबके साथ संक्षिप्त मन्त्रणा की और यह तय पाया गया कि वाइसराय 
अविलम्ब प्रदर्शनकारियोंसे जाकर रास्तेमें ही मिल ले। इसपर माउपण्टबंटन, 
मोटरसे प्रदर्शनकारियोंके पास चले गये । लेडी माउण्टवंटनने भी बड़ी हिम्मतके 
साथ उनके साथ जानेका अनुरोध किया । हमारे सामने जो भीड़ थी वह निश्चय 
ही भयानक थी । लोग तरह-तरहके संकेत कर रहे थे। पाकिस्तानके चिह्न सफेद 
चाँदके साथ असंख्य गरकानूनी हरे झण्डे फहरा रहे थे और बीच-वीचमें प्रदर्शन- 
कारी पाकिस्तान जिन्दाबाद' के नारे लगाते जा रहे थे। हमारे पहुँचनेसे कुछ 
ही मिनटों बाद तनाव गायव हो गया और 'माउण्टबंटन जिंदाबाद के नारे 
लगने लगे ।*' 

भोजनके बाद लछार्ड माउण्टबंटनने कई मुलाकातें कीं । उनकी कुछ मुला- 
कातें तो डाक्टर खान साहब और उनके मन्त्रिमण्डलके ४ मन्त्रियोंके साथ हुईं 
और दूसरी स्थानीय हिन्दुओं और उन मुस्लिम लीगके नेताओंसे जिन्हें उनसे 
मिलनेके लिए जेलसे बाहर लानेकी विशेष व्यवस्था कर दी गयी थी । 

लार्ड माउण्टबंटन डाक्टर खान साहव और उनके साथियोंसे गवर्नरकी 
उपस्थिति में मिले । वाइसरायने आरम्भमें यही कहा कि में डाक्टर खान साहब 
के इस जनभावनोचित परामर्शकी सराहना करता हूँ कि मुझे स्वयं प्रदर्शन- 
कारियोंसे मिलने जाना चाहिए । मैंने केवल यही किया कि वहाँ जाकर प्रदर्शन- 
कारियोंके सामने एक ऊँचे स्थानपर खड़ा हो गया । मैंने जिनाको पहले गवर्नमेंट 
हाउसके पासतक जुलूस निकालनेकी अनुमति देनेसे इनकार कर दिया था। 
डाक्टर खान साहवने अपनी ओरसे कहा कि मैंने प्रयत्नपूर्वक लाल कुर्तीवालोंका 
जुलस रोकवा दिया था । 

वाइसरायने कहा कि यहाँ भारतको भारतीयोको सौंपने आया हूँ । में 

जनताकी इच्छाके अनुसार सत्ता हस्तान्तरित करने आया हूँ। में पंजाब और 
वंगालके लिए व्यवस्था कर रहा हूँ किन्तु मुझे सीमाप्रान्तकी स्थितिसे विशेष कठि- 
नाई हो रही हैँ । में मुस्लिम लीगसे यह कहनेवाला हूँ कि में हिसाके सामने नहीं 
झुकंगा । में निजी रूपसे आपको यह बता रहा हूँ कि मेरी दृष्टिमें चुनाव आव- 
श्यक हैं किन्तु में मुसलमानोंकों इसकी कोई पक्‍की गारण्टी नहीं दे सकता । 
जिनाका यह वादा हैँ कि यदि कोई चुनाव होगा तो उसमें किसी तरहकी हिंसा 
न होगी । आपको मेरी ईमानदारीपर विश्वास करना चाहिए | जिना इस 
स्थितिको स्वीकार करते हैं और वे अपने अनुयायियोंकों सिविल नाफरमानी 
वापस लेनेको कह रहे हैँँ। माउण्टवंटनने मुस्लिम लीग हाई कमाण्ड द्वारा स्थापित 
सामान्य नियंत्रणके सम्बन्धमें पूछताछ की । इसके जवाबमें उन्हें बताया गया कि 
स्थानीय मुस्लिम लीग पागल हो उठी थी और खुदमुख्तार बन बेठी थी। 
अन्तिम चुनावमें पाकिस्तानके सवालपर मुस्लिम लीग निश्चित रूपसे हार चुकी 
हैं और मुस्लिम लीगी नेता अब्दुरंब निश्तरतक जीत न सके । 
जब डॉक्टर खान साहब पठानिस्तानके सवालपर बोलने लगे तो विचार- 
विमर्शर्मं विस्फोटक स्थिति पैदा हो गयी । कहा गया कि इससे पाकिस्तानकी 
साम्प्रदायिक और राजनीतिक अखण्डताको आघात पहुँचेगा ओर उसके अन्दर 
एक नया सीमावर्ती प्रदेश कायम हो जायगा | डॉक्टर खान साहबने चेतावनी 
दी कि यदि आप “पठान जातिको बरबाद कर देते हैं तो इसके भयंकर परि- 
णाम होंगे ।' 
माउण्टबेटननें पूछा कि उत्तर-पश्चिमी सीमा-प्रान्तमें संयुक्त सरकार क्‍यों 
नहीं हैं ? डॉक्टर ख़ान साहबने उत्तेजित स्वरमें इसका उत्तर दिया कि, “यदि 
कांग्रेस संयुक्त मन्त्रिमण्डल बनाना चाहती है तो मैं उसमें नहीं रहेगा । हमारी 
जनता बड़ी गरीब हैँ । यहाँ मुस्लिम लीग केवल अपने और विशेष सुविधाप्राप्त 
ख़ानोंकी जातिके हितोंका प्रतिनिधित्व करती हैं ।” कैरोने कहा कि, “कांग्रेस 
समर्थकोंमें भी कुछ बहुत ही सम्पन्न हैं ।' 
माउण्टबंटनने प्रान्तमें साम्प्रदायिक भावनाकी स्थितिके संबंधमें पूछताछ 
की । करोनें बताया कि, “मुस्लिम जनता हिन्दुओं और सिखोंकी रक्षा कर रही 
है । केवल हजारामें यह स्थिति नहीं हैं । मुसलमानोंके दिल और दिमाग़ स्वस्थ 
हैं । डाक्टर खान साहवने कहा कि अधिकारियोंने मुसलमानोंको कानूनका उल्लं- 
घन करनेकी छूट दे दी है । करोने कहा कि मुझे किसी एक भी ऐसे उदाहरणका 
पता नहीं हैँ जिसमें अधिकारी अपना कर्तव्य पूरा करनेकी कोशिश न कर रहे हों 

किन्तु उन्हींको वरावर दोषी ठहराया जाता है । 

संवधानिक पद्धतिपर विचार-विमर्शके सिलूसिलेमें गवर्नरने शिकायत की कि 
मुख्य मन्त्रीकी ओरसे मुझपर प्रशासनिक दबाव डाला जाता हैँ और मुख्य मस्त्रीने 
शिकायत की कि गवर्नर उनके कामोंमे हस्तक्षेप करते हैं । इस बहसके बीच 
माउण्टवंटनने कहा : “में यहाँ निःस्वार्थ भावसे काम करने आया हूँ। में जनताकी 
इच्छाके अनुसार सत्ता हस्तान्तरित करना चाहता हूँ । आदर्श रूपमें में यहाँ जन- 
मत संग्रह करना चाहूँगा किन्तु समय नहीं हैँ । इसके बाद उन्होंने विभाजनमें 
निहित वबातोंपर सामान्यतः: विचार-विमर्श किया । इसमें खासकर उत्तर-पश्चिमी 
सीमाप्रान्तके संदर्भमें बातें हुईं। उन्होंने कहा कि “मेरी समस्या यह है कि 
हमारे जानेके बाद चुनाव कराया जाय या पहले तथा कानून और ज्ञान्ति-व्यवस्था 
सरकारको कायम रखनेके लिए पर्याप्त है या नहीं ।” उन्होंने चुनावोंके संबंधर्मे 
सलाह देनेके लिए हाई कमानोंकी एक संयुक्त समिति वनानेका सुझाव दिया और 
कहा “कि मेरा निर्देश निष्पक्षताकी ओर हैं । 
इस बंठकके समाप्त होनेपर स्थानीय हिन्दू प्रतिनिधियोंका एक अधिवेशन 
हुआ । द 

माउण्टवंटननें कहा : “'मैं तथ्योंकी जानकारी प्राप्त करनेकी कोशिश कर 
रहा हूँ । कया आप सरकारका समथथन करते हैं ?” । 

प्रतिनिधिमण्डलने उत्तर दिया ; “हम किसी भी सरकारके अधीन शान्ति- 
पूर्वक रहनेको तैयार हैं ।” 

माउण्टबंटनने कहा : “में आपके इस स्वस्थ दृष्टिकोणसे प्रसन्न हूँ । में संबे- 
धानिक ढंगसे कार्य करनेकी कोशिश कर रहा हूँ ।” 

पुलिसकी कमीकी शिकायतें की गयीं । कहा यह गया कि जो थोड़ीसी पुलिस 
हैं उसपर भी कार्यभार बहुत अधिक है । पुलिसकी चार टुकड़ियाँ नगरमें मौजूद 
हैँ किन्तु पेशावरमें कई हत्याएँ हुई हैँ और पुलिस प्रभावकारी ढंगसे कोई कारर- 
वाई न कर सकी । माउण्टबटनने पुलिसके स्थानपर सनिकोके प्रयोगसे होनेवाले 
खतरेपर ज़ोर दिया । दोनोंके दो भिन्न कार्य होते हैं । उन्होंने कहा कि इस समय 
सरहदी सूबेमें अन्य स्थानोंकी अपेक्षा कहीं अधिक फौजें हैँ । कैरोने कहा कि मेरे 
२५ वर्षोके अनुभवमें, जिसमें १९३०-३१ का वर्ष भी शामिल हे, कभी भी 
फौजोंका इतना उपयोग नहों किया गया जितना इस समय यहाँ हो रहा है । 
माउण्टबेंटनने कहा कि में व्यापकतर समाधानके लिए प्रयत्नशील हूँ और चाहता 
हूँ कि शीघ्रातिशीघ्र अनिश्चयकी स्थिति खत्म हो जाय किन्तु मुझे ऐसा समाधान 

खोज निकालना है जो सबको स्वीकार हो । 
तीसरी बंठक उन मुस्लिम लोगियोंके साथ हुई जिन्हें इस अवसरके लिए 
जेलोंसे रिहा कर दिया गया था | इनके प्रतिनिधिमण्डलमें नौजवान धर्मोन्मादी 
मंकी शरीफके पीर और अब्दुल कयूम थे । बे बहुत देरतक बोले । उनके स्व॒रमें 
अत्यधिक उग्रता थी । माउण्टबंटनने यह निर्देश दिया कि इन सब लछोगोंको 
एक ही जेलमें रखा जाय जिससे ये एक-दूसरेसे मिलकर सलाह-मशविरा कर 
सके । उन्होंने इस बातसे भी सहमति प्रकट की कि उन्हें परोलपर रिहा किया 
जाय जिससे वे दिल्ली जाकर जिनासे सलाह कर सके । 
गवर्नरने वायसरायको यह समझानेका प्रयास किया कि वे अनुच्छेद ९३ के 
अन्तर्गत सरहदी सूबेमें गवर्नरका शासन लागू करें और उसके बाद नये चुनावों- 
का आदेश दें। उन्हें मन्त्रिमण्डलकी वह रिपोर्ट भी प्राप्त हुई जो वाइसरायकी 
यात्राके दौरान हुई उसकी एक बंठकके संबंधर्में थी । वाइसरायने अपने मुख्य 
मन्त्रीकी उस टिप्पणीको अग्रसारित करनेसे इनकार कर दिया जिसमें इसका 
संशोधित रूप प्रस्तुत किया गया था । इसे गवर्नरकी उपेक्षा करके सीधे दिल्लीके 
अधिकारियोंके पास भेजा गया था । 
१ मईको कांग्रेसी नेताओंके अनुरोधपर गांधी फिर नयी दिल्लीसे पटना 
आ गये। उस समय छार्ड माउण्टवैटन अपनी योजना तैयार कर चुके थे। 
: इसपर बे गवर्नरोंसे विचार-विमर्श भी कर चुके थे। माउण्टबंटन योजनापर 
विचार करनेके लिए कार्यसमितिकी बठक बुलायी गयी । 
गांधीने १ मईको भंगी कोलोनीमें नेहरूसे इस योजनापर एक घंटे विचार- 
विमर्श किया । उनका यह दृढ़ मत था कि लीगके मुकाबले लाभजनक स्थिति 
प्राप्त करनेके लिए कांग्रेसको अंग्रेजोंके साथ कूटनीतिका खेल नहीं खेलना चाहिए । 
किसी भी हालतमें कांग्रेसी नेताओंको अंग्रेजोंके साथ भारतकी एकताका सौदा 
नहीं करना चाहिए । इसके स्थानपर उन्हें यही माँग करनी चाहिए कि ब्रिटेन 
सीधे और साफ़ ढंगसे काम करे और सत्ता हस्तान्तरणके पूर्व कड़ाईसे कानून 
और शान्तिकी व्यवस्था सारे देशमें छागू करे और किसी भी ऐसी पार्टीसि बात 
करनेसे इनकार कर दे जो कानूनी व्यवस्थाका सम्मान न करती हो और सह- 
योगके लिए तैयार न हो। उन्होंने यह भी कहा कि यदि अंग्रेज इसके लिए 
तैयार न हों तो वे इस खेलसे अलग हो जायें ओर उनके भारत छोड़नेतक 
समय बिता लें और इसके संबंधर्मं समझौता करनेका कार्य भारतीय पार्टियोंपर 
छोड़ दें । 

किन्तु कांग्रेस हाई कमानको यह भय था कि यदि मामलेको यों ही छोड़ दिया 
गया तो इस बीच तैयार होनेवाली अराजकता और विघटनकी ताकतें उसे 
धर दवायेंगी । कलकत्ता, दिल्ली, लाहौर, कानपुर, अमृतसर, बन्‍्नू और डेरा 
इस्माईल खाँसे साम्प्रदायिक उपद्रवोंमें कत्ल होनेकी घटनाओंके समाचार आ 
रहे थे। अन्तरिम सरकारमें मुस्छिम लीगकी बरावर बनी रहनेवाली अडंगे- 
बाजी और सरकारी नौकरियोंमें वढ़ती हुई साम्प्रदायिकता और अराजकताको 
बृद्धिसे निराश होकर कांग्रेसी नेता विभाजनको माउण्टवेटन-योजनाको स्वीकार 
कर लेनेके लिए तैयार थे। गांधीको कांग्रेस हाई कमान द्वारा प्रस्तुत छोटी बुराई 
का तर्क कभी मान्य न हुआ । गांधीने उन्हें बताया कि पाकिस्तानमें अल्पसंख्यकों 
की रक्षाकी जो घोषणा जिनाने की हैं उसका सम्मान उसके पालनकी अपेक्षा 
उसके उल्लंघनके रूपमें ही हो रहा है । ब्रिटिश सत्ता दोषी पार्टीकी निन्‍दा करने- 
के लिए कर्तव्यत: बाध्य है किन्तु इसके लिए वह तैयार नहीं दिखाई देती । इससे 
मेरी दृष्टिमें उसकी ईमानदारी संदिग्ध हो जाती हैँ। यदि कांग्रेसने विभाजनका 
तर्क स्वीकार कर लिया तो इससे अन्ततः भारतका विघटन हो जायगा और 
व्यापक संघर्षको बढ़ावा मिलेगा । 

१ मईकी शामको कार्यसमितिकी वँंठक हुई । गांधीजीने इस बंठकमें कोई 
खास रुचि .नहीं ली । उन्होंने यह अनुभव किया कि उनके तथा कार्यसमितिके 
सदस्योंके विचारोंमें इतनी विभिन्नता है कि कार्यसमितिके विचार-विमर्श उनके 
शामिल होनेसे किसी उपयोगी प्रयोजनको सिद्धि नहीं हो सकेगी किन्तु फिर भी 
सदस्योंने उनसे उपस्थित रहनेका आग्रह किया और वे सहमत हो गये । 

कार्यसमिति द्वारा विभाजनके सिद्धांतको स्वीकार करनेके निर्णयका क्रिया- 
त्मक भाग नेहरू द्वारा वाइसरायको लिखे गये इस पत्रमें शामिल हे : “उन 
प्रस्तावोंके संबंधमें, जिन्हें में समझता हूँ, लार्ड इस्मे अपने साथ लंदन ले जा रहे 
| हैं, हमारी समिति सुस्पष्ट रूपमें निर्धारित क्षेत्रोंपर लागू आत्मनिर्णयपर आधृत 
विभाजनका सिद्धान्त स्वीकार करनेको तेयार है । इसमें बंगाल और पंजाबका 
विभाजन निहित है । जैसा कि आप जानते हैं हम भारतकी एकतासे भावनात्मक 
दृष्टिसे पर्णत: आबद्ध हैं किन्तु हमने संघ और ज़ोर-जवर्दस्तीको दूर करनेके लिए 
ही भारतका विभाजन स्वीकार कर लिया है । विभाजनको लागू करनेके लिए 
यह आवश्यक है कि इससे प्रभावित क्षेत्रोंकी जनताकी इच्छाओं और हितोंको पूरा 
करनेके लिए हर तरहका प्रयत्न किया जाय | विभाजनसे अलग और उससे पहले 
ही हालकी घटनाओंने बंगाल और पंजाबके प्रशासनिक विभाजनको सुस्पष्ट कर 

दिया हैँ और उसे तात्कालिक आवश्यकताका रूप दे दिया हे ।' 

नेहरूने आगे कहा : “किसी सांविधानिक ढंगसे निर्मित ऐसी प्रान्तीय 
सरकारको समाप्त कर देनेके प्रस्तावपर विचार नहीं होना चाहिए और उसका 
विरोध किया जाना चाहिए जिसमें अल्पसंख्यक अच्छी तादादमें हों |” स्पष्टत: 
इसमें योजनाके सीमाप्रान्त सम्बन्धी भागकी ओर संकेत किया गया था। योजना- 
पर कांग्रेसी नेताओंके साथ सामान्य ढंगसे ही विचार हुआ था, उन्हें इसकी मूल 
प्रति नहीं दिखायी गयी थी । 

५ मईको हार्ड माउण्टबंटननें एकके वाद दूसरी कई मुलाकातोंके लिए गांधी 
और जिनाको आमन्त्रित किया । कभी-कभी इन मुलाकातोंमें वे दोनों एक साथ 
उपस्थित पाये जाते थे । इसका लाभ उठाकर माउण्टबंटनने उन दोनोंकी बेठक- 
की व्यवस्था कर दी । इसके सिलसिलेमें दूसरे दिन शामको गांधी जिनासे उनके 
वासस्थानपर मिले और तीन घंटेतक उनकी वार्ता हुई। इस वातकि संबंधर्में 
गांधीनें वाइसरायको लिखा : 

“हमने अहिसाके सम्बन्धमें संयुक्त वक्तव्य निकालनेपर वार्ता की । उन्होंने 
अहिसामें अपनी दृढ़ आस्था व्यक्त की । उन्होंने अपने द्वारा प्रस्तुत किये गये प्रेस 
वक्तव्यमें भी इस आस्थाको दुहराया है । 

““हमने पाकिस्तानके साथ-साथ विभाजनपर भी बातचीत की । मेंने उनसे 
कहा कि पाकिस्तानके विरुद्ध मेरा दृष्टिकोण पूर्ववत्‌ बना हुआ हूँ और उन्हें यह 
सुझाव दिया कि अहिसामें आस्थाकी अपनी घोषणाको देखते हुए उन्हें अपने 
विरोधियोंका मत-परिवर्तन तर्क द्वारा करना चाहिए, न कि शक्ति-प्रदर्शन द्वारा । 
उनका यह दृढ़ मत था कि पाकिस्तानके प्रश्नपर किसी तरहका विचार-विमर्श 
नहीं हो सकता । तर्क॑संगत बात तो यह हैँ कि अहिसामें विश्वास रखनेवालेके 
लिए कोई भी चीज़, यहाँतक कि परमात्माका अस्तित्व भी इसके क्षेत्रके बाहर 
नहीं हो सकता ।* 

खान अब्दुल ग़फ्फ़ार खाँ बड़े दुखी और उदास थे। उन्होंने और उनके 
खुदाई खिदमतगारोंने अपना भाग्य कांग्रेसके साथ जोड़ रखा था और अब ऐसा 
प्रतीत होने लगा था कि वे भारतके साथ न रह सकेंगे । मुस्लिम लोगके साथ 
अपने सेद्धान्तिक मतभेदोंके कारण उनका पाकिस्तानमें भी कोई स्थान न होगा । 
उन्होंने दुःखपूर्वक कहा, “हम दोनोंकी दृष्टिमें बहिष्कृत हो जायेंगे । फिर भी 
उनका कहना था कि “जबतक महात्माजी मोजूद हैं में चिन्ता नहीं करता ।” दे 

अस्वस्थ थे किन्तु फिर भी कोई दवा नहीं लेता चाहते थे । नयी दिल्लीमें गांधी- 

जीके निवासके अन्तिम दिन उन्हें बुखार था फिर भी वें रातमें पहलेकी ही तरह 
गांधीके हाथ-पाँव दबाते रहे । गांबीने उन्हें रोका किन्तु उन्होंने यही जवाब 
दिया : “यह आखिरी दिन है इसलिए मुझे न रोकिए | इससे में स्वस्थ हो 
जाऊँगा । 

ख़ान अब्दुल ग़फ़्फ़ार खाँ १०॥ बजेतक जागते रहें । जब उनसे कहा गया 
कि अपनेको बहुत ज़्यादा न थकायें तो उन्होंने कहा : “जल्दी ही हम .लोग 
हिन्दुस्तानमें गैरमुल्की हो जायेंगे । हमारी लम्बी लड़ाईका यह आखिरी नतीजा 
होगा कि हम वापसे दूर, हिन्दुस्तानसे दूर, आप सब लोगोंसे दूर पाकिस्तानको 
हुकूमतमें चले जायेंगे । कौन जानता हैं भविष्यमें हम लोगोंका क्या होनेवाला है।? 
जब गांघीने मनुसे ये बातें सुनीं तो उन्होंने कहा : “निश्चय ही बादशाह खान 
एक फकीर हैं । स्वतंत्रता आयेगी किन्तु बहादुर पठान अपनी आज़ादी खो देगा। 
उनके सामने एक खौफ़नाक भविष्य है । लेकिन बादशाह खाँ खुदाई बन्दे हैँ । 

७ मईको गांधी कलकत्ता चले गये । खान अब्दुल ग़फ्फ़ार खाँने उन्हें रेलवे 
स्टेशनपर विदा किया । विदाईके अवसरपर काँपती हुई भारी आवाजमें उन्होंने 
कहा, “'महात्माजी, में आपका सिपाही हूँ । आपका शब्द मेरे लिए कानून 
हैं । मेरा आपमें पूर्ण विश्वास है। मेरा ओर कोई सहारा नहीं है। गांधी अक्सर 
उनकी याद किया करते थे। उन्होंने उन्हें उतमनजईमें एक स्कूल बनवानेके लिए 
कलकत्तासे ३६ हजार रुपये भेजे । 

गांधो इन सब बातोंपर जितना ही विचार करते थे उन्हें उतनी ही तीब्ता 
से अनुभव होता था कि एक बहुत ही ग़लत क़दम उठाया जा रहा हैं । अन्तमें 
सभी पार्टियोंको इसकी भारी कीमत चुकानी पड़ेगी । उन्होंने विनाशकों यथा- 
संभव रोकनेका दूसरा प्रयास करनेका निश्चय किया । उन्होंने लार्ड माउण्टबंटन- 
को ट्रेनसे पटना जाते समय सफरमें ही ८ मईको यह निजी पत्र लिखा : 

“इसके विपरीत चाहे जो भी कहा जाय अंग्रेजोंके लिए यह एक सबसे भयं- 
कर भूल होगी यदि वे किसी भी रूपमें भारतके विभाजनके भागीदार बनते हैं । 
यदि इसे होना ही है तो इसे अंग्रेजोंके यहाँसे चले जानेके बाद होने देना चाहिए; 
तब चाहे यह विभिन्न पार्थियोंक बीच समझौतेसे हो या सशस्त्र संघयसे जो कायदे 
आजमके अनुसार निषिद्ध है । अल्पसंख्यकोंकी रक्षाकी गारण्टी एक पंच अदालत- 
की स्थापनासे की जाती है। प्रतिस्पर्धी पार्टियोंमें मतभेद होनेकी सूरतमें यह 
अदालत विचार करेंगी ' ' 7": 

“इस स्थितिमें सीमाप्रान्‍्त अथवा अन्य किसी प्रान्तमें जनमत संग्रह कराना 

स्वयं एक खतरनाक चीज़ हैं । आपको उन तथ्योंके साथ निबटना हैं जो आपके 
सामने हैं । किसी भी हालतमें मुख्य मन्त्रीके रूपमें डाक्टर खान साहबकी उपेक्षा 
करके कुछ नहीं किया जा सकता और न किया जाना चाहिए । क्पया नोट करें 
कि यह वाक्यांश उसी सूरतमें प्रासंगिक है यदि अन्ततोगत्वा विभाजनका ही 
समर्थन करना हो । 

''मेरा दृढ़ विश्वास है कि पंजाब और बंगालका विभाजन हर हालतमें ग़लत 
है और यह मुस्लिम लीगको अनावश्यक रूपसे उत्तेजित करता हैँ । यह और इसी 
तरहकी अन्य सभी नवीन बातें अंग्रेजोंके यहाँसे चले जानेंके बाद ही हो सकती 
हैं, पहले नहीं और वह भी पारस्परिक समझौते द्वारा ही "' 

''यदि आपको अपने पीछे अराजकताकी विरासत नहीं छोड़नी है तो आपकी 
अपनी इच्छाके अनुसार समस्त भारतकी सरकारको, जिसमें विभिन्न राज्य भी 
शामिल हैं, किसी भी एक पार्टीपर छोड़ देना चाहिए। संविधान सभाको भारतके 
उस भागके प्रशासनकी भी व्यवस्था करनी हूँ जिसका मुस्लिम लीग प्रतिनिधित्व 
नहीं करती ।” 

< मईको लाहौरसे जाते हुए ख़ान अब्दुल ग़फ्फ़ार खाँने संवाददाताओंसे हुई 
एक मुलाकातमें कहा कि यदि सीमाप्रान्तमें नये चुनाव करानेका प्रस्ताव कार्या- 
न्वित किया गया तो वहाँ रक्तपात हुए बिना न रहेगा । नये चुनावोंके प्रस्तावके 
पीछे एक बहुत ही बुरा इरादा हैं । इसका उद्देश्य पाकिस्तानके प्रश्नपर जनमत 
जानना नहीं हैं क्योंकि पठानोंने इस सम्बन्धर्मे अपना साफ़ फंसला एक साल पहले 
ही दे दिया हैं । इसका उद्देश्य ग़लत या सही ढंगसे मुस्लिम लीगको गद्दीनशीन 
बनाना हैँ । उन्होंने कहा कि सरहदी सूबेमें मुस्लिम लीगका आंदोलन सिर्फ शहरी 
इलाक़ोंतक हो मह॒दृद हैं और वहाँ भी अवतक वह खत्म हो गया होगा अगर 
उसे गवर्नरका सक्रिय समर्थन न मिल रहा हो । मैंने जो कुछ देखा और सुना हैं 
उससे मुझे अंग्रेजोंके भारत छोड़नेके इरादेमें बहुत सन्देह हो रहा हैं । यदि उनमें 
सचमुच ईमानदारी हैँ तो सीभाप्रान्तमें उपद्रव शुरू करनेमें उनका उद्देश्य उन 
खुदाई खिदमतगारों और बहुसंख्यक पठानोंको यहाँसे जाते-जातें ठोकर लगा जाना 
हैं जिन्होंने उनकी विदाईमें इतनी महत्त्वपूर्ण भूमिका अदा की हैँ और जिन्हें वे 
इसके लिए सजा देना चाहते हैँ । नये सिरेसे आम चुनाव करानेमें अंग्रेजोंका एक 
यही उद्देश्य हे कि वे भारत छोड़नेसे पहले अपने पिट्टू और गुर्गे मुस्लिम लीगियों- 
को अतीतमें की गयी उनकी सेव।ओंके लिए पुरस्कृत करना चाहते हैं । उन्होंने 

गवर्नरपर यह आरोप छगाया कि वे मन्त्रियोंकी उपेक्षा करके अपनी मनमानी 

कर रहे हैं। उन्होंने यह रहस्योद्धाटन भी किया कि उन मुस्लिम लीगी नेताओंको, 
जो जेलमें थे और इस समय दिल्लीमें हैं, गवर्नरने परोलूपर छोड़ दिया और 
जेलोंके मन्त्रीको इसकी सूचनातक न दी । 

उन्होंने बताया : “सीमाप्रान्तमें मेरे पुत्र गनीने हालमें जिस जल्मे पख्तून 
नामक संघटनकी स्थापना की हैं उसका लाल कुर्ती आन्दोलनसे कोई सम्बन्ध नहीं 
है । यह बिलकुल स्वतन्त्र संघटन हैं । मेरी अब भी अहिसामें आस्था हैँ क्‍योंकि 
मेरा दृढ़ विश्वास है कि सामान्यतः सारे देशकों और सीमाप्रान्तको अहिसा 
स्वीकार करनी चाहिए । हिंसासे घृणा फैलती है और अहिंसासे प्रेमका विस्तार 
होता है । 

जिन परिस्थितियोंमें जल्मे पस्तूनका निर्माण हुआ उनपर प्रकाश डालते हुए 
खान अब्दुल ग़फ्फ़ार खाँने कहा : 

“इस नये दलका निर्माण सीमाप्रान्तमें मुस्लिम लीग द्वारा चलाये गये 
हिंसात्मक आन्दोलनकी पठानोंपर होनेवाली प्रतिक्रियाका प्रत्यक्ष परिणाम हें । 
में इधर साढ़े तीन महीनोंसे अपने सूबेके वाहर था। इस बीच मुस्लिम छोगने 
यहाँ उग्र हिसात्मक और आतंकवादी आन्दोलन छेंड़ रखा था जिससे सीमा प्रान्त- 
की जनता अत्यधिक उत्तेजित हो गयी । इससे अवतक जिन लोगोंकी अहिसामें 
आस्था थी वे हिंसाकी ओर मुड़ने लगे । 

“मीमाप्रान्तमें वापस आनेपर मैंने अपने कार्यकर्ताओंको एकत्र कर उनसे 
कहा कि मैं अपना अहिंसाका सिद्धान्त छोड़नेको तैयार नहीं हूँ । लेकिन आपमें 
से यदि किसीका हिंसामें विश्वास हो तो उसे इसकी साफ़ घोषणा कर देनी 
चाहिए । उनमेंसे कुछ लोगोंका यह दृढ़ मत था कि अहिंसक लोगोंकी हिफ़ाजतके 
लिए मौजूदा परिस्थितियोंमें एक विशेष संघटन बनाना जरूरी हैं। इस तरहसे 
जल्मे पस्तुनका जन्म हुआ । इस पार्टीका उद्देश्य आत्मरक्षा करना है, न कि 
आक्रमण । जल्मे पख्तूनके स्वयंसेवक हिंसामें विश्वास करते हैं । वे गाढ़े लाल रंग- 
की वर्दी पहनते हैं ओर आग्नेयास्त्रोंसे रूस रहते हैं । 

बिहारमें रहते समय खान अब्दुल ग़फ्फ़ार खाँने ग़म्भी रतापूर्वक राजनीतिसे 
हट जानेका विचार किया था | उन्हें सत्तागत राजनीतिकी क्षुद्रता और स्वार्थ- 
परतासे धुणा हो गयी थी किन्तु सीमाप्रान्‍्तकी हालकी घटनाओंसे उन्हें इसके 
विपरीत कार्य करना पड़ा । उन्होंने अनुभव किया कि इस समय राजनीतिसे 
संन्यास ग्रहण करनेका अर्थ होगा पठानोंको उनके सबसे बड़े संकटकी घड़ीमें उन्हें 
मझधारमें छोड़ देना । मईके मध्यमें शवकदरमें आयोजित एक सभामें भाषण 

करते हुए उन्होंने कहा : “हम एक बड़े ही संकटकी घड़ीसे गुजर रहे हैं । 
अंग्रेज और उनके दलाल अपने हाथसे शासन-सत्ता चली जानेकी सम्भावनासे 
बड़े व्यग्न हैं । कुछ लोग आपको इस्लामका नाम लेकर बहकाते हैं । में आपको 
भविष्यके खतरोंसे आगाह करना अपना फ़र्ज समझता हूँ जिससे में इंसानके 
सामने ओर क़यामतके दिन खुदाके सामने अपनेको सही साबित कर सकू। 
गवर्नर सर ओलफ केरोकी चर्चा करते हुए उन्होंने कहा : “में दिल्ली गया 
हैँ और मुझे नजदीकसे इस वातकी जानकारी हैँ कि वही शख्स, जो आप लोगोंसे 
जिरगामें मिलता हैँ और आपका दोस्त होनेका दावा करता है, आपके खिलाफ 
रिपोर्ट देता रहा हैं और दिल्‍्लीके हुक्म रानपर इसके लिए दबाव डालता रहा हैं 
कि वे आपके ऊपर मौत ओर वरबादी बरपा करनेके लिए वमवाजोंके बड़े दस्ते 
तेयार रखें । जब वह फिर जिरगामें आये तो आप उससे पूछें कि में जो कुछ 
कहता हूँ, वह सच है या नहीं ? अगर वह इससे इनकार करे तो आप उससे कहें 
कि वह मेरे सामने आये | में उसपर जो अभियोग छगा रहा हूँ उसे साबित 
करनेके लिए एकके बाद एक बहुत सारे नजीर पेश कर दूँगा ।” 
उन्होंने यह भी बताया कि हालमें ही करोने अपने मन्त्रियोंस कहा था 
कि आप हमेशा यह याद रखें कि आपमें और भारतमें कोई ऐसी चीज़ नहीं हैं 
जो एक-दूसरेसे मेल खाती हो और यदि आप कांग्रेस छोड़ देनेके लिए राजी हो 
जायें तो में आपको हर तरहकी सहायता दूँगा । 
उन्होंने पूछ कि, आखिर सर ओलफ केरो सरहदी सूबेमें नये सिरेसे चुनाव 
क्यों कराना चाहते हैँ ? १९४६ के चुनावोंमें, जो पाकिस्तानके ही खास मसले- 
पर लड़े गये थे, ५० सीटोंमें कांग्रेसको ३२ सीट मिली थीं जिनमें कुल ३८ 
मुस्लिम सीटोंमें उसे मिली हुई २: सीटें भी शामिल हैं । इसके अतिरिक्त उसे 
सभी हिन्दू सीट और ३ सिख सीटोंमें २ सीट भी मिली थीं। जिन १७ मुस्लिम 
सीटोंपर उसके विरोधियोंने कब्जा किया था उनमें ११ हजाराकी थीं जो एक 
गेरपश्तोभाषी जिला हैं । “सर ओलफका इरादा बिलकुल साफ़ हैं। वे अपने 
उन पिट्ठुओं और गुर्गोको---उन खानों, नवावों और कुछ अफसरोके हाथमें हुकू- 
मतकी बागडोर देना चाहते हैं जिन्होंने अंग्रेजोंकी मदद ओर खुदाई खिदमत- 
गारोंकी खिलाफ़त की थी । सत्त। हस्तान्तरणके समय गवर्नर कैरो अंग्रेजोंके दोस्तों 
को सत्ता हस्तान्तरित करनेके लिए अत्यन्त व्यग्र हैं । इसके अलावा नये चुनाव- 
का और कोई मतलव नहीं हो सकता । क्‍योंकि सिर्फ एक साल पहले ही पठानों- 
ने पाकिस्तानके सवालूपर अपना फंसला दे दिया है | उस मुस्लिम लीगके साम्प्र- 

दायिक आन्दोलनको सियासतका दर्जा देना वेईमानी है जिसके अनुयायी अपराध 
करते रहे हैं ।' 
गवर्नरका यह तर्क था कि “सरहदी सूबेमें जो उग्र और हिसात्मक प्रदर्शन 
हुए हैं उनसे पता चलता हैं कि लोगोंका मन्दत्रिमण्डलमें विश्वास नहीं रह गया 
हैं ।” ख़ान अब्दुल ग़फ्फ़ार खाँने कहा कि यदि गवर्नरने अपना फर्ज पूरा किया 
होता तो वे रक्तपात रोकनेमे मदद कर सकते थे । १९३० में एक सिरफिरे पठान 
ने एक अंग्रेज अफसरको गोलो मार दी थी । उसे तुरन्त गिरफ्तार कर लिया 
गया और उसपर मुकदमा चलाकर ४८ घंटोंके भीतर उसे फाँसी दे दी गयी । 
जब मिस मोली एलिसका अपहरण हुआ था तो उनका उद्धार जिस मुस्तेदी और 
जल्दीसे किया गया उसके संवंधमें एक प्रमुख टोरी अखबारने लिखा था कि यह 
इस वातका उदाहरण है कि एक अंग्रेज महिलाकी प्रतिष्ठा बचानेके लिए किस 
तरह परे ब्रिटिश साम्राज्यके साधनोंको संचालित किया जा सकता है । लड़ाईके 
छ: सालोंमें जिस समय खुद अंग्रेज विपत्तिमें फँसे हुए थे पूरे कवायली क्षेत्रमें किसी 
भी तरहका उपद्रव नहीं होनें पाया । उस समय ब्रिटेतको शान्तिकी जरूरत थी 
इसलिए शान्ति क़ायम रही । इस समय संकड़ों व्यक्तियोंका कत्ल हो गया, हज़ारों 
लोग अनाथ, असहाय और वेघरवार हो गये फिर भी सीमाप्रान्तकी ब्निटिश 
हुकूमत हाथपर हाथ रखे बठी रही । उसके मन्त्रियोंने कड़ो काररवाई करनेके 
लिए उससे वार-बार कहा किन्तु वह मोन दर्शक वनी रही। इतना ही नहों, उसने 
इस अराजकताके वहाने उन मन्त्रियोंको हटानेका भी इरादा जाहिर किया जो 
अत्यधिक बहुमतसे चुने गये थे और जिनका अब भी विधानमण्डलोंमें बहुमत है । 
“करोको इसके लिए लज्जित होना चाहिए कि प्रान्तमें चार सौ निरपराध लोगों- 
को मार डाला गया किन्तु आजतक एक भी अपराधी गिरफ्तार नहीं हुआ । यह 
कसा प्रशासन हे ?” 
उन्होंने मुस्लिम लीगियोंसे हादिक अपील की कि भारतसे अंग्रेजोंके चले जाने- 
के बाद उत्पन्न होनेवाली विभिन्न समस्याओंसे कैसे निवटा जाय इसपर वे संयुक्त 
जिरगामें वेठकर खुदाई खिदमतगारोंसे सलाह-मशदिरा करें। “हम आज ही 
उनसे अपने सारे मतभेद मिटा सकते हैं अगर वे हमसे भाइयोंकी तरह मिलें 
और अपने हिंसात्मक तरीक़ छोड़ दें। यदि ईमानदारीसे कोशिश की जाय तो हम 
आपसमें सम्मानजनक समझौता कर सकते हैं । उन्होंने कहा कि, “लीगियोंको 
हिन्दुओंके प्रभुत्वका डर है जब कि हमें अंग्रेजोंके प्रभुत्वका डर हुआ हम आपसमें 
मिलें और एक-दूसरेको अपने विचार समझायें । हम उनका डर दूर करनेको 

तैयार हैं। लेकिन में पूछता हूँ कि क्या वे हमारा डर भी दूर करेंगे ?'' 
खान अब्दुल गफ़्फ़ार खाँनें आगे कहा : “ार्ड म्ाउण्टवेटनने नयी दिल्ली में 
मुझसे हुई एक मुलाकातमें ज़ोर देकर यह वात कही थी कि में हिन्दुस्तानका 
आखिरी वाइसराय हूँ । अंग्रेज जल्द ही हिन्दुस्तान छोड़ने जा रहे हैं । वे निर्धारित 
तारीखके पहले ही सत्ता हस्तान्तरित कर देना चाहते हैं ताकि भारत और ब्रिटेनके 
बीच दोस्तीके संवंधपर मुहर लग जाय । मैंने उनसे पूछा कि, 'जब में सरहदी 
सूबेमें आपके कुटिल व्यवहारको देखता हूँ तो आपपर कंसे भरोसा किया जाय ?' 
उन्होंने इसके लिए मुस्लिम लीगको जिम्मेदार वताया । मैंने पूछा, आखिर 
मुस्लिम लीग क्या है ? यह सब तो करोकी माया हैं ।' वच्चों, स्त्रियों और बुड्ढों 
के कत्ले आम और इन दंगोंसे इस्लाम और मुसलमानोंका क्‍या फायदा होनेवाला 
हैं ? और पख्तूनोंको इससे किस तरह कोई छाभ हो सकता है ? ये सारी वार- 
दातें पाक कुरानके उपदेशों और पंगम्बरके संदेशोंके विरुद्ध हैं | निर्दोष गरीब 
आदमीपर हाथ छोड़ना पख्तून परम्पराके विरुद्ध है। अभी उस दिन एक सिख 
फेरीवालेको सड़कपर ही कत्ल कर दिया गया जब कि उसने इस्लाम कवूल कर 
लेनेका इरादा भी जाहिर कर दिया था । क्‍या यह सब इस्लामके लिए किया जा 
रहा हैं ? में लीगी भाइयोंको चेतावनी देता हूँ कि वे जो तरीक़ अख्तियार कर 
रहे हैं उनसे उत्तगा और मुसलिमि समुदायका विनाश हो जायगा | वे जो आग 
जला रहें हैं वह घू-धू कर चारों ओर फल जायगी और उसके रास्ते जो कुछ 
भी आयेगा उसे वह जलाकर खाक कर देगी ।* 
उन्होंने कहा : “यह अंग्रेजोंकी चाल हैँ जिससे वे हिन्दू और मुसलमानों- 
को उनका सरंक्षण पानें और इस प्रकार उन्हें यहाँ बनाये रखनेके लिए विवश 
कर देना चाहते हैं । पंजाबके शिविरों और दूसरी जगहोंमें शरण लेनेवाले उप- 
द्रवपीड़ित लोग यही माँग कर रहे हैं । 

उन्होंने लार्ड माउण्टबंटनसे एक ईमानदार व्यक्तिकी तरह कार्य करनेकी 
अपील की । उन्होंने कहा कि आपको यहाँ भलाई करनेके लिए भेजा गया हैं 

इसलिए आप अपनेको दरूगत राजनीतिसे ऊपर रखें । 
लार्ड माउण्टवेटनने सभी सम्बद्ध राजनीतिक दलों द्वारा उनकी योजनापर 
विचार किये जानेकी तिथि १७ मई, १९४७ निश्चित को थी किन्तु इसी बीच 
ब्रिटिश सरकारने वाइसराय द्वारा लार्ड इस्मेके हाथ मईके प्रथम सप्ताहमें भेजे 
गये योजना-प्रारूपमें कुछ महत्त्वपूर्ण परिवर्तन कर दिये। सीमाप्रान्तमें फिरसे 
चुनाव करानेके पूर्वा डाक्टर खाँ साहबके मन्त्रिमण्डलको बरखास्त कर देनेका 

प्रस्ताव भी इन परिवर्तनोंमें शामिल था जिसका पहले ही पता चल गया । इसको 
कांग्रेसी नेताओंमें वड़ी तीन्न प्रतिक्रिया हुई | उन्होंने यह चेतावनी दी कि यदि 
सीमाप्रान्तीय मन्त्रिमण्डलमें किसी प्रकारकी दस्तंदाजी की गयी तो ब्रिटिश सरकार 
के प्रस्तावके प्रति कांग्रेसका समूचा दृष्टिकोण बदल सकता हैँ । लंदनमें कुछ और 
ऐसे संशोधन किये गये जो कांग्रेसको बड़े नागवार लगे । इन परिवर्तनोंके प्रति 
नेह रूकी प्रतिक्रिया इतनी उम्र हुई कि लार्ड माउण्टबेटनको प्रस्तावित बठककी 
तिथि बदरूकर २ जून कर देनी पड़ी और योजनाका प्रारूप फिरसे त॑यार किया 
गया । एक संशोधन यह था कि जहाँ योजनाके पढ़ले प्रारूपमें सामान्यतः सभी 
प्र।न्‍्तोंको अपना भविष्य निर्धारित करनेका अधिकार दिया गया था वहाँ संशो- 
धित प्रारूपमें उसे छीन लिया गया । उदाहरणके लिए पहले सरहदी सूवा यदि 
चाहता तो भारत और पाकिस्तानके बाहर अपने लिए स्वतंत्र अस्तित्वका विकल्प 
चुन सकता था । संशोधित प्रारूपमें पाकिस्तानके बाहर सीमाप्रान्‍्तका कोई 
अस्तित्व नहीं रह गया । इसी तरह वंगालके हिन्दुओं और मुसलमानों दोनोंकी 
इच्छा रहते हुंए भी कांग्रेस और लीगमें समझौता हुए बिना 'प्रभुतासम्पन्न संयुक्त 
वंगाल' का भविष्य सदाके लिए खत्म हो गया । 

वाइसरायको आगे विचार-विमशके लिए लंदन बुलाया गया । उनकी अनु- 
पस्थितिमें जिनाने दिल्‍्लीमें आयोजित एक प्रेस सम्मेलन भाषण करते हुए कहा 
कि लीग बंगाल ओर पंजाबके विभाजनका आखिरी दमतक विरोध करेगी । 
उनका मतलब यह था कि इन दोतों प्रान्तोंको पूरी तरह पाकिस्तानमें शामिल 
किया जाय । इसके वाद उन्होंने नये राज्यके दोनों अंगोंको मिलानेंके लिए वीचमें 
उनको जोड़नेवाले एक गलियारेकी भी माँग की । 

लार्ड माउण्टबेटन अपनी अन्तिम योजनाके साथ ३१ मईको दिल्‍ली लौट 
आये। कांग्रेसी नेताओंके अनुरोधपर गांधी कुछ दिनों पहले ही दिल्ली पहुंच 
गये थे। जिनाकी नयी माँगोंके फलस्वरूप विभाजन-योजनाके विरुद्ध कांग्रेसी 
दृष्टिकोणमें जो कठोरता आ गयी थी उससे गांधीको कांग्रेस हाई कमान और 
ब्रिटिश सरकार दोनोंपर एक बार फिर इस बातके लिए ज़ोर डालतनेका दूसरा 
मोका मिल गया कि वे लार्ड माउण्टबंटनकी विभाजन-योजनाके विपरीत कंबि- 
नेट मिशनकी योजनापर ही विचार ही करें। गांधीने पुतः 'विभाजनके पूर्व 
शान्तिस्थापन' का नारा दिया। उन्होंने कहा कि जबतक वाइसराय पूरी तरह 
शान्तिकी उस अपीलको कार्यान्वित नहीं कर लेते जिसपर उनके साथ ही जिनाने 
भी हस्ताक्षर किये हैं उन्हें मुस्लिम लोगके साथ किसी प्रकारकी वार्ता करनेसे 

इनकार कर देना चाहिए। इसके लिए वाइसराय भी वचनवद्ध हैं और वे एक 
प्रतिष्ठित व्यक्ति हैं । यदि कांग्रेसने दुर्वलता नहीं दिखायी तो मुस्लिम लीगको 
तलवारकी नोकपर अपनी मांगोंको बढ़ाते जानेकी जगह, जंसा कि वह अबतक 
करती रही हैं, कांग्रेसके पास आकर समझदारीकी बात करनी होगी । 

३१ मईको सबेरे गांधीके प्रातःकालीन भ्रमणमें राजेन्द्रप्रसादने उसी दिन 
तीसरे पहर होनेवाली कार्यसमितिकी बंठकके संदर्भमें कुछ वार्ता की । कांग्रेसी 
नेताओंने यह विश्वास पाल रखा था कि यदि विभाजन स्वीकार कर लिया जाय 
तो देशमें शान्ति पुन; कायम हो जायगी । गांधीका यह दृढ़ मत था कि शान्ति 
विभाजनके पहले स्थापित होनी चाहिए; शान्ति-स्थापनाके पहले विभाजन स्वीकार 
करना घातक होगा । जिस तरहकी घटनाएँ हो रही हैं उन्हें देखते हुए यह तय 
हैँ कि विभाजनके वाद अल्पसंख्यक पाकिस्तानमें नहीं रह सकेंगे । शरणार्थियोंका 
ताँता लग जायगा और चारों ओर अराजकता फल जायगी । 

अभी वार्ता समाप्त नहीं हुई थी । बीचमें ही गांधीका भ्रमण समाप्त हो 
गया । खान अब्दुल ग़पफ़ार खाँ गांधीजीकी प्रतीक्षा कर रहे थे । उन्हें देखते ही 
वे वोले : “महात्माजी, अब तो आप हमें पाकिस्तानी मानेंगे । सरहदी सूबा और 
वलृचिस्तानके सामने भयानक स्थिति उत्पन्न हो गयी हैं । हम नहीं जानते कि 
हमें क्या करना है । 

गांधीने कहा : “अहिसामें निराशाको कोई गुंजाइश नहीं हैं । यह आपकी 
और खुदाई ख़िदमतगारोंकी परीक्षाकी घड़ी हैं। आप यह घोषणा कर सकते हैं 
कि पाकिस्तान आपको मंजूर नहीं है और इसके लिए बुरेसे बुरे परिणामका 
वहादुरीसे सामना कर सकते हैं । उन लोगोंके लिए क्या डर हो सकता है जो 
करने या मंर जानेंका सद्धूल्प ले चुके हैं ? ज्यों ही परिस्थितियाँ अनुकूल हुईं मैंने 
सीमाप्रान्त जानेका इरादा कर लिया हूँ। में इसके लिए कोई पासपोर्ट नहीं 
लेगा क्योंकि में विभाजनमें विश्वास नहीं करता । और यदि इसके फलस्वरूप 
कोई मुझे मार डालता है तो में इससे खुश होऊँगा । यदि पाकिस्तान बनता हो 
हैं तो मेरा स्थान पाकिस्तानमें हो होगा ।” 

खान अब्दुल ग़फ़्फ़ार खाँने कहा : 'में समझ रहा हूँ। में आपका और ज़्यादा 
वक़्त नहीं लछूँगा । ख़ान अब्दुल गफ्फ़ार खाँ ज्यों ही कमरेसे बाहर हुए गांधीने 
उनसे कह॒लाया कि वे अपने ही कमरेमें शांतिपूर्वक विश्राम करें। त्रे इतने सतर्क 


रहते थे। उन्होंने सोचा कि यदि वे अपने कमरेमें आये और मेरे साथ ठहरे तो 


इससे मेरे आराममें खलल पहुँचेगा । 

दूसरे दिन सुबह १ जूनकों गांधी रोजसे पहले ही जग गये । अभी प्रार्थना 
शुरू होनेमें आध घंटेकी देर थी इसलिए वे अपने विस्तरेमें ही पड़े-पड़े धोमी 
आवाज़में सोचने रंगे : “आज में अपनेको विलक्रुछ अकेला पाता हूँ । यहाँतक 
कि सरदार और जवाहरलाल भी मेरी घारणाकों ग़लत समझते हैं ओर यह 
मानते हैं कि यदि विभाजन मान लिया जाय तो शान्ति निश्चित रूपसे क़ायम हो 
जायगी । मेरा वाइसरायसे यह कहना भो कि यदि विभाजन होना ही है तो इसे 
ब्रिटिश हस्तक्षेप या ब्रिटिश शासनके अन्तर्गत नहीं होना चाहिए, पसंद नहीं 
आया । उन्हें यह आशंका होती हैँ कि कहीं वृद्धावस्थाके कारण मेरा दिमाग तो 
खराब नहीं हो गया है ? फिर भी जैसा कि में दावा करता हूँ यदि मुझे कांग्रेस 
और ब्रिटिश जनताके प्रति अपनेको निष्ठावान मित्र सावित करना हैं तो में जो 
अनुभव करता हूँ उसे मुझे कहना ही होगा । में साफ़-साफ़ देख रहा हूँ कि हम 
लोग सारा काम ग़रूत ढंगसे कर रहे हैं । हम इसके पूरे परिणामका इस समय 
भले ही अंदाज न लगा पाते हों लेकिन मुझे तो साफ़ दिखाई दे रहा हैं कि इस 
कीमतपर मिली आज़ादो अंवकारपूर्ण होगी। मैं बादशाह खाँको तकलीफ़ 
वर्दाश्त नहीं कर सकता । उनकी आच्तरिक व्यथासे मेरा हृदय मथा जा रहा है । 
किन्तु यदि में आँसू बहाने लगता हूँ तो यह कायरता होगो और वह ॒वहादुर 
पठान टूट जायगा । इसीलिए में अपना काम अविचलित ढंगसे किये जा रहा हूँ । 
यह कोई साधारण बात नहीं है । 

वे आगे कहने लगे, “हो सकता है वें सभी लोग सही हों और अकेला में ही 
अँबेरेमें भटक रहा होऊँ। संभवत: में इसे देखनेके लिए जिंदा न रहेगा किन्तु आज 
में जिस अशुभको आशंका कर रहा हूं यदि वह भारतपर छा गया और उसको 
स्त्रतन्त्रता खतरेमें पड़ गयी तो भावी संततिको यह मालम रहे कि इसके बारेमें 
सोचते हुए इस बुड़्ढे आदमीको कंसो पीड़ाका अनुभव हुआ था। कभी यह न 
कहा जाय कि गांधी राष्ट्रके अंग-भंगमें भागीदार हुआ था । किन्तु आज तो सभी 
लोग आज़ादीके लिए अधीर हो रहे हैं। इसलिए लाचारी हैं । उन्होंने विभाजन 
के साथ आज़ादीकी उपमा उस 'काठकी रोटी' से दी थी जिसे “यदि कांग्रेसी 
नेताओंने खाया तो वे उदर-शूलसे मर जायेंगे और नहीं खाया तो भूखों मर 
जायेंगे । 

तीसरे पहर क'ग्रेस कायसमितिकी वैठक हुई । बैठकके अन्‍्तमें यह स्पष्ट दिखाई 
देने लगा कि भारतका विभाजन अपरिहारय हैं । शामको यह खयाल कर कि गांधीजी 


की प्राथना-सभाओंमें इधर कई दिनोंसे कुरानको आयतोंके पाठके वक़्त प्रदर्शन 

होते रहे हैं खान अब्दुल ग़फफ़ार खाँने उनको सभामें शामिल न होनेंका इरादा 
जाहिर किया ताकि किसीको उनकी उपस्थिति नागवार न हछगे किन्तु गांधीने 
उनके आनेपर जोर दिया अतः उन्हें भी गांधीका साथ देना पड़ा । सभामें गांधीने 
बड़ी व्यथाके साथ इस बातका जिक्र किया । अपनी बगलरूमें वेठे बादशाह खाँकी 
ओर संकेत करते हुए उन्होंने कहा : “देखिए, वे यहाँ कितनी वेचेनी और उल- 
झनका अनुभव कर रहे हैं । आपको इससे सवक लेना चाहिए । हमें दूसरोंकी 
भावनाओंके प्रति कोमल सम्मानकी भावना रखनी चाहिए ।* 

२ जूनको लार्ड माउण्टबेटनने नेताओंको बुलाकर उन्हें वह योजना दे दी 
जिसमें दो राज्योंके निर्माण और भारत-विभाजनपर मुहर लगा दी गयी थी । 
३ जूनको वाइसरायने रेडियोसे इस योजनाको प्रसारित कर दिया । 

“तीसरी जूनके प्रस्ताव या ब्रिटेनके सम्राटकी सरकारके प्रस्तावमें यह 
व्यवस्था की गयी थी कि यदि मुस्लिमबहुल प्रान्तोंके मुस्लिम प्रतिनिधियोंकी 
माँग हो तो पाकिस्तानका निर्माण किया जा सकता है । उसमें यह व्यवस्था भी 
थी कि बंगाल और पंजाबका भी विभाजन किया जा सकता हैं यदि इन प्रान्तोंकी 
विधानसभाओंमें पार्टियोंके लोग बहुमतसे इसकी माँग करें। इस उद्देश्यसे इन 
दोनों प्रान्तोंकी विधानसभाओंकी बेठक दो पृथक भागोंमें होगी जिनमें क्रमशः 
मुस्लिमबहुल तथा मुस्लिम अल्पसंख्यक जिलोंके प्रतिनिधि शामिल होंगे । इसमें 
यह भी प्रस्तावित था कि सिलहट जिलेमें यह जाननेके लिए जनमत संग्रह कराया 
जायगा कि वह आसामके साथ रहेगा या पूर्वी बंगालमें शामिल होगा । उत्तर- 
पश्चिमी सीमाप्रान्तमें भी इसी तरहका जनमत संग्रह यह जाननेके लिए कराया 
जायगा कि वह पाकिस्तानमें शामिल होगा या नहीं । ब्रिटेनकी प्रभुसत्ता समाप्त 
हो जानेके बाद देशी राज्य यह निर्णय करनेके लिए स्वतन्त्र होंगे कि वे संविधान 
सभामें शामिल होंगे या उसके वाहर अकेले बने रहेंगे । ब्रिटिश सरकार किसी भी 
भारतीय राज्यकों पृथक उपनिवेशकी मान्यता नहीं दे सकती । प्रस्तावमें यह कहा 
गया था कि नये संविधान या संविधानोंके धन जानेतक इसका आधार डोमिनि- 
यन स्टेट्स होगा और भारतीय जनताको भविष्यमें अपने इच्छानुसार व्यवस्था 
कर लेनेकी स्वतन्त्रता होगी । प्रस्तावमें यह भी कहा गया था कि ''इस योजनामें 
ऐसी कोई बात नहीं हैँ जिससे भारतके विभिन्न सम्प्रदाय संयुक्त भारतके निर्माण- 
के लिए कोई वार्ता न कर सके । 

३ जूनको कांग्रेस कार्यसमितिकी बैठक हुई । इसमें पहले-पहल जिन मुद्ों- 
पर विचार-विमर्श हुआ उनमें उत्तर-पश्चिमी सीमाप्रान्‍्तके भविष्यका प्रश्न सर्व- 

प्रमुख था । नयी योजनाने इस प्रान्तके लिए एक विचित्र स्थिति पैदा कर दी थी । 
खान अब्दुल ग़फ्फ़ार खाँ और उनके दलने सदा कांग्रेसका समर्थन और मुस्लिम 
लोगका विरोध किया था । लोग खान बन्धुंओंको अपना घोर शत्रु मानतो थी । 
विभाजन खान बन्धुओं और खुदाई खिदमतगारोंकों वड़ी ही खराब स्थितिमें रख 
देता था । यह उन्हें मुस्लिम लोगकी दयापर छोड़ देता था । ह 
खान अब्दुल ग़पफ़ार खाँ तो इससे बिलकुल स्तब्ध रह गये । कुछ मिनटों - 
तक तो उनके मुँहसे कोई बोल नहीं फूटा । उसके बाद उन्होंने समितिको याद 
दिलाया कि में बराबर कांग्रेसका समर्थन करता रहा हूँ । अगर कांग्रेसने हमें छोड़ 
दिया तो सरहदी सूवेकी जनतापर इसकी बड़ी भयानक प्रतिक्रिया होगी । दुश्मन 
उनपर हँसेंगे । उनके दोस्त भी यही कहेंगे कि जबतक कांग्रेसको सरहदी सूबेकी 
ज़रूरत थी उसने खुदाई खिदमतगारोंका समर्थन किया और जब उसे मुस्लिम 
लीगसे समझोता करनेकी इच्छा हुई तो उसने सीमाप्रान्‍्त और उसके नेताओंसे 
सलाहतक न की और विभाजनका विरोध करता छोड़ दिया । खान अब्दुल गफ्फ़ार 
खाने बार-बार कहा कि अगर कांग्रेसने अब खुदाई खिदम तगारोंको भेड़ियोंके 
सामने फेंक दिया तो में इसे बहुत बड़ी धोखाबड़ीका काम समझंगा । सरदार 
पटेल ओर राजगोपालाचारी दोनों सरहदी सूवेमें जनमत संग्रह करानेका दृढ़तासे 
समथन करते थे । अन्ततः जब कार्यसमितिने विभाजन और सीमाप्रान्तमें जनमत 
संग्रह कराना स्वीकार कर लिया तो खान अब्दुल ग़फफ़ार खाँनें गांधो और कार्य- 
समितिसे कहा : “हम पर्तृून बरावर आपके साथ रहे ओर आज़ादी हासिल 
करनेके लिए हमने बड़ीसे बड़ी कुर्वानी की किन्तु अब आपने हमें छोड़ दिया और 
भेड़ियोंके सामने फेंक दिया । हम कभी जनमत संग्रह कराना स्वीकार नहीं कर 
सकते क्योंकि हमने हिन्दुस्तान और पाकिस्तानके सवालपर निर्णायक रूपसे चुनाव 
जीते हैं ओर दुनियाके सामने इस सवालपर पछ्तूनोंके नुक़ते नजरकों साफ़-साफ़ 


* जाहिर कर दिया हैँ । अब चूंकि हिन्दुस्तानने हमें छोड़ दिया है हम हिन्दुस्तान 
ओर पाकिस्तानपर जनमत संग्रह क्यों करायें? अब यदि इसे होना हो है तो 


यह पख्तूनिस्तान या पाकिस्तानके सवालपर होगा ।' 
खान अब्दुल ग़फ्फ़ार खाँ समितिकी बंठकसे लौटते वक़्त बड़े ही मायूस ओर 


- किकर्तव्यविमृढ़ थे । यह तो पख्तूनोंके लिए मोतका परवाना ही था । वे सीढ़ियों- 


पर 'तोबा तोबा' करके बैठे रहे। उन्होंने लिखा हैँ : “विभाजन और सीमाप्रान्तमें 
जनमत संग्रहके संबंध हाई कमानने जो सलाह ली उसमें उसने हमारी कोई सलाह- 
तक न ली । सिर्फ गांधीजी ओर मैंने इसका विरोध किया । सरदार पटेल और 


. ६१३ 








खान अब्दुल ग़फ्फ़ार खाँ 


राजगोपालाचारी विभाजन और हमारे सूबेमें जनमत संग्रह करानेके पक्षमें थे । 
सरदार कहते थे कि मुझे इसके वारेमें कुछ परेशान होनेकी ज़रूरत नहीं हैं । 
मौलाना आज़ादने, जो मेरी बगलमें वठे हुए थे, मुझे उदास देखकर कहा कि, 
अब आपको मुस्लिम लीगमें शामिल हो जाना चाहिए । मुझे यह जानकर बड़ा 
दु.ख हुआ कि हमारे ये साथी हमें वया समझते हैं । जिन उद्देश्योंके लिए हम 
वर्षसि लड़ते रहे हैं उनके प्रति इनका कंसा दृष्टिकोण हैं । क्या वे यह कल्पना 
करते थे कि हम सत्ता प्राप्त करनेके लिए अपने सिद्धान्तोंकों छोड़ सकते हूं ? 
कार्यसमितिके निर्णयके बाद मैंने महात्माजीसे बड़े ही अफसोसके साथ शिकायत 
की कि, आपने हमें भेड़ियोंके सामने फेंक दिया हैं ।' गांधीजीने बड़े ही व्यथित 
हृदयसे उत्तर दिया कि मेरा पूर्ण विश्वास हैं कि यदि सीमाप्रान्तके साथ न्याय 
नहीं किया गया और खुदाई खिदमतगारोंपर अत्याचार किया गया तो भारत 
उनकी मदद करनेके लिए वचनबद्ध हैं और जहाँतक मेरा सवाल हे में भारत 
सरकारको इस मामलेको अपने निजी मामलेके रूपमें ग्रहण करनेकी सलाह देनेमें 
न हिचकंगा । गांधीजीने आगे मेरे पुत्रसे भी अपना यही वक्तव्य दुहराया था । 
जब गनीने उनसे पूछा कि वेसी सूरतमें आपकी अहिंसाका क्या होगा तो गांधीजी- 
ने उससे कहा था कि इस मामलेमें हमारी अहिंसाके बारेमें परेशान होनेकी 
ज़रूरत नहीं है । “में अहिसक हूँ, सरकार नहीं । 

कांग्रेस कार्यसमितिका फंसला कांग्रेस प्रेसिडेण्टने वाइसरायको एक पत्रमें 
भेजा । इसमें यह वक्तव्य भी निहित था : “हमारा सदाकी भाँति आज भी अखण्ड 
हिन्दुस्तानमें विश्वास है । हम तहे दिलसे यह विश्वास करते हैं कि जब मौजूदा 
भावनात्मक उत्तेजनाएँ समाप्त हो जायेगी और हमारी समस्याओंपर समुचित 
परिप्रेच्यमें विचार किया जायगा तो उससे भारतके सभी हिस्सोंका स्व॑कच्छिक 
एकीकरण हो जायगा ।* 

नेहरू और पटेलने विभाजनकों यह सोचकर स्वीकार किया था कि पाकि- 
स्तान मान लेनेपर जिनासे उनका पिण्ड छूट जायगा और फिर उनका नाम सुनने 
को न मिलेगा । नेहरूनें निजी रूपसे इस संबंधमें कहा था कि, “सिर काटकर 
हम सिरदर्दसे छुटकारा पा. लेंगे । 

जिनाकी अध्यक्षतामें मुस्लिम लीग कॉौंसिलने ब्विटिश सरकारके प्रस्तावको 
अमन-चन और शान्तिके हितमें एक समझौते के रूपमें स्वीकार किया और 
बंगाल तथा पंजाबके विभाजनपर खेंद प्रकट किया । 

३ जूनकी शामको लार्ड माउण्टबंटन और उनके बाद नेहरू तथा जिनाने 

रेडियोपर जनताके नाम भाषण किये । नेहरूनें कहा कि सभीको भारतका अंग- 
भंग करना बिलकुल पसंद न था किन्तु वे यह नहीं देख सकते थे कि वरावर 
भारतका खून बहता रहे । इन परिस्थितियोंमें इसका शल्य उपचार अनिवार्य हो 
गया । 

जिस समय नेतागण रेडियोपर भाषण करनेवाले थे उसके ठीक पहले गांधीने 
अपनी प्रार्थना-सभाके भाषणमें कहा कि नेतागण आलोचनासे परे नही हैं । उन्होंने 
नेहरूको अपने राजा' के रूपमें चर्चा करते हुए कहा कि “हमें उन सभी बातोंसे 
प्रभावित नहीं होना चाहिए जो राजा करता या न करता हो । यदि वह॒ किसी 
अच्छी वातकी सलाह देता है तो हमें उसकी तारीफ़ करनी चाहिए | यदि वह 
ऐसा नहीं करता तो उसे स्वयं उसे कहना पड़ेगा ।” 

ब्रिटेनके सम्राट्की सरकारकी घोषणामें निरूपित योजनापर भाषण करते 
हुए गांधीने ४ जूनको कहा कि मेंने बार-बार इस बातपर जोर दिया हूँ कि 
शक्ति-प्रदर्शनके सामने जरा भी झुकना बिलकुल ग़रूत है। कांग्रेस कार्यसमिति- 
का कहना हैँ कि वह शास्त्रोंके शक्ति-प्रदर्शनके सामने नहीं झुकी हैँ, उसे परिस्थि- 
तियोंके दबावके सामने झुकना पड़ा हैँ । बहुसंख्यक कांग्रेसनन यह नहीं चाहते थे 
कि वे अनिच्छुक भागीदारोंके साथ कार्य करें । उनका आदर्श अहिसा हैँ अतएव वे 
जोर-जवर्दस्तीकी नीतिपर नहीं चल सकते । अतएव वे वर्तमान महत्त्वपूर्ण 
समस्याके उलटे-सीधे सभी पहलुओंपर सावधानीसे विचार कर भारतीय संघके 
उन भागोंको उससे अरूग करनेके लिए अनिच्छापूर्वक तेयार हो गये जिन्होंने 


संविधान सभाका बहिष्कार कर रखा था । इसके बाद उन्होंने मुस्लिम लोगकी 


ग़लत नीतिपर दुःख प्रकट करते हुए कहा कि उसे हिन्दू प्रभुत्वका डर था और 
वह ग़लूतीसे यह कहती है कि वह अपने देशमें अपनी हुकूमत चलायेगी । अस- 
लियत तो यह हैँ कि भारत उन सभी लोगोंकी मातृभूमि है जो यहाँ जन्मे और 
बड़े हुए हैं । क्या मुसलमान उससे अरूग होकर रहेंगे ? क्‍या पंजाब वहाँके 
हिन्दुओं, सिखों, ईसाइयों, यहूदियों और पारसियोंकी भी मातृभूमि नहीं हैं ? 

गांधीजीने कहा कि जो कुछ हुआ हैँ उसके लिए में लार्ड माउण्टबंटनको 
दोष नहीं दे सकता | वाइसरायने तो साफ़-साफ कहा था कि वे अखण्ड भारत 
चाहते हैँ किन्तु चाहे कितनी भी अनिच्छासे ही क्‍यों न हो जब कांग्रेसने मुसलमानों 
को स्व॒तन्त्र स्थिति कबूल कर ली तो वे लाचार हो गये । 

गांधीने कहा कि वाइसरायने यह कोशिश करनेमें कुछ भी न उठा रखा कि 
जनता १६ मईके कंबिनेट मिशनके वक्तव्यको कार्यान्वित करे किन्तु वें इसमें 

असफल हो गये । किन्तु इस स्वीकृत तथ्यके सामने मेरा और आप लोगोंका क्‍या 
कर्तव्य होता हैँ ? में इसलिए कांग्रेसका सेवक हूँ कि में देशका सेवक हूँ । अतः 
में कभी उसके प्रति अनिष्ठा नहीं रख सकता । जवाहरलाल और वाइसरायने 
कहा है कि किसीपर कोई चीज़ जबर्दस्ती नहीं लादी गयी हैँ | घोषणामें जिस 
समझोतेका उल्लेख हुआ हैँ वह सभी पार्टियों द्वारा स्वेच्छापूर्वक किया गया हे । 
उसे आगे चलकर कभी भी पारस्परिक सहमतिसे वदला जा सकता हैँ । आपने 
मुस्लिम लोगसे अपील की कि चूंकि अब उसकी इच्छा पूरी हो गयी हैँ अतः 
अब वह विभिन्न पार्टियोंमें वीच-बचाव करानेके भारी कार्यसे वाइसरायको मुक्त 
कर दे । अब हर तरहकी हिसा बंद हो जानी चाहिए और कायदे आजम जिनाको 
कांग्रेसी नेताओंको बुलाकर आगामी कार्योको सर्वोत्तम ढंगसे करनेके लिए उनके 
साथ विचार-विमर्श करना चाहिए । 

तीसरी जूनकी योजनाकी घोषणाके तत्काल बाद ख़ान अब्दुल ग़फ्फ़ार खाँने 
कहा : “यह मुस्लिम लीगके लिए विजय हो सकती हैं किन्तु इससे इस्लामकों 
विजय नहीं होती । इससे दो हिन्दुस्तान होनेवाले हैं जिनमें हर एकको तबतकके लिए 
डोमिनियन स्टेट्स प्राप्त होगा जबतक उनकी संविधान सभाएँ अपना फंसला नहीं 
दे देतों । पठान एक दिनके लिए भो डोमिनियन स्टेट्स नहीं चाहते । वें अपना 
स्वतन्त्र संविधान बनाना पसन्द करेंगे और भारतके उस भागके साथ रहेंगे जो 
मुकम्मल आज़ादी हासिल करेगा । पठान सारी दुनियाके दोस्त होंगे ओर किसी- 
के दुश्मन न होंगे । जनमत-संग्रहका कोई सवाल नहीं उठता । लेकिन में इसका 
किसी भी दिन स्वागत करनेको तैयार हूँ बशर्ते इसे डरा-धमकाकर या बाहरी 
दवावसे न कराया जाय । सारा हिन्दुस्तान जानता है कि सरहदी सूबेको हालमें 
कंसी तकलीफें झेलनी पड़ी हैं और अब आगे भी झेलनी पड़ सकती हैं । इसलिए 
मेरी सलाह यह हैं कि जबतक सियासी माहौल साफ़ नहीं हो जाता सरहदी 
सूबेको अकेला छोड़ दिया जाय । जब हिन्दुस्तानके दोनों हिस्से अन्तिम आज्ञादी 
या ब्रिटिश राष्ट्रमण्डलकी सदस्यताके सम्बन्ध अपना फैसला कर ले तब उससे 
अपने विकल्पकी घोषणा करनेके लिए कहा जा सकता है ।' 

गांधी खान बन्धुओंको बातोंको पूरी तरह मानते थे । उनके खयालसे इस 
समय जो घटनाएँ घट रहो हैँ धर्मोन्मादी लोग प्रस्तावित जनमतसंग्रहका नाजायज 
फायदा उठायेंगे । मौजूदा स्थितिमें पठानोंसे पूछा जायगा कि वे हिन्दुओंके साथ 
रहेंगे या मुसलमानोंके साथ ? कांग्रेस हिन्दू संघटन नहीं हैँ किन्तु भोलाभाला 
पठान मौजूदा उलझन और अस्पष्टतामें इस फ़रकको नहीं समझ पायेगा । ब्रिटिश 
अफसरोंकी मददसे मुस्लिम लोगका प्रचार बराबर बढ़ता जा रहा हैँ । छा्ड 
माउप्टवंटनके निजी कर्मचारियोंके प्रधान लार्ड इस्मेके अनुसार उत्तर-पश्चिमी 
सीमाप्रान्तकी स्थिति वर्णसंकर जंसी हैं। वह मुस्लिमबहुल प्रान्त है फिर भी 
वहाँ कांग्रेस मन्त्रिमण्डल पदारूढ़ हैं। गवनर सर ओलरूफ करो मुस्लिम लोगकों 
तरफदारी कर रहे हैं । सोमवार, २ जून १९४७ को गांधी एकाएक वाइसराय- 
से मिलने चले गये। वे खासकर उन्हें गवर्नरको हटानेके लिए खान अब्दुल ग्रफ़्फ़ार 

खाँ द्वारा दिया गया सन्देश देने गये थे । कांग्रेसी नेता और वाइसराय इसके लिए 
व्यग्र थे कि कहीं गांधी भारतका अद्भभज्भ रोकनेके लिए अपने अन्तिम प्रयासमें 
कोई बड़ा कदम न उठा लें । एलन कंम्पवेल जान्सनने लिखा हैं : “इस मुला- 
कातमें माउण्टबैटन बड़े भयभीत थे। आप इस बातकी कल्पना कर सकते हैं 
कि जब महात्मा गांधीने प्रयोगमें आ चुके अनेक लिफाफोंको पीठपर लिखकर 
यह बताया कि मैं आज मोन रहता हूँ तो यह जानकर माउपण्टबेटनको कंसा 
आदइचर्य हुआ होगा और कितनी राहत मिली होगी ।” महात्मा गांधीने उन लिफाफों 
पर लिखा था: “मुझे आपसे दो विषयोंपर ज़रूरी बातें करनी हैं किन्तु में 
आज वार्ता नहीं करूँगा । किन्तु यदि हमारी फिर मुलाकात हुई तो में इनकी 
ज़रूर चर्चा करूँगा ।” श्री कंम्पबेलने इस महत्त्वपूर्ण संदेशका उल्लेख नहीं किया 
है जिसे महात्मा गांधीने उन लिफाफोंपर लिखा था : “बादशाह खाँ मेरे साथ 
भंगी कोलोनीमें ठहरे हुए हैं । उन्होंने मुझसे कहा है कि आप वाइसरायसे कहें 
कि वे गवर्नरको हटा दें । जबतक बे विदा नहीं हो जाते हमें शांति नहीं मिलेगी | 
मुझे नहीं मालम कि उनका यह कहना सही हैं या ग़लत किन्तु वे सत्यवादी 
व्यक्ति हैं। यदि इसे किया जा सकता हैं तो इसे सरकारको या आपको कर 
देना चाहिए।” 

तीसरी जूनकी योजनाके अन्तर्गत जनमतसंग्रहकी शर्तोंमे जबतक लीगको 
सहमति न हो कोई परिवर्तत नहीं किया जा सकता था और कांग्रेस उस समय 
इसे कोई समस्या बनानेको तेयार नहीं थी । खान अब्दुल ग़फ्फ़ार खाँकी यह दृढ़ 
भावना थी कि मौजूदा परिस्थितियोंमें जनमतसंग्रहमें भाग लेना न केवछ निरर्थक 
हैँ वल्कि खतरनाक भी है। फिर भी अपने कांग्रेसी सहयोगियोंका अनुरोध स्वीकार 
कर उन्होंने इस समस्याको जिरगाके सामने रखना मान लिया । 

कांग्रेस हाई कमानकी रायमें पठानोंको स्वायत्तताकी रक्षाके लिए उनके 
सामने केवल यही रास्ता है कि वे जनमतसंग्रहमें अपनी पूरी शक्तिसे भाग ले 
और उसमें विजय प्राप्त करें । अन्यथा भारतके अंगके रूपमें सीमाप्रान्तके संघर्ष- 
में हमेशाके लिए उनकी पराजय हो जायगी । किन्तु सीमाप्रान्तको भारतका 
अंग बनाकर रखना गांधीका कभी उद्देश्य न था। वे उसकी रक्षा स्वयं पठानोंके 
लिए करना चाहते थे | वे उसकी रक्षा अहिसाके उस आदर्शके लिए करना चाहते 
थे जो खान अब्दुल ग़फ्फ़ार खाँ और उनके बीच मेत्रीका एकमात्र आधार था । 
उनके खयालसे सीमाप्रान्त बहादुरोंकी अहिसाका एक उदाहरण प्रस्तुत कर एक 
दिन भारत और पाकिस्तान दोनोंके लिए लाभदायक सिद्ध हो सकता हैँ और 

दोनोंके वीच एक सुनहले सेतुका कार्य कर सकता है। उन्होंने अपनी निजी 
हैसियतसे इस उद्देश्यकी सिद्धिमें लार्ड माउण्टबंटनकी सेवाओंका उपयोग करनेको 
कोशिश की । ६ जूनको लछार्ड माउण्टबैटनसे हुई एक मुलाकातमें गांधीने उन्हें 
सुझाव दिया कि वे जिनासे निम्नलिखित विचारोंके आधारपर बातचीत करें : 

“भुझे इसकी बड़ी चिन्ता हैँ कि उत्तर-पश्चिमी सीमाप्रान्तमें जनमतसंग्रह 
करानेसे व्यापक रक्तपात और पठान भाइयोंमें परस्पर रक्तरंजित संघर्ष होंगे और 
मैं चाहता हूँ कि किसी प्रकार इसका टाला जाना संभव हो जाय । अब चूंकि 
आपको अपना पाकिस्तान मिल गया है क्या आपके लिए यह विवेकपूर्ण कार्य न 
होगा कि आप स्वयं सीमाप्रान्‍्त चले जायें और वहाँकी जनतासे, चाहे वह किसी 
भी पार्टीकी हो, और वर्तमान मन्त्रिमण्डल तथा उसके समर्थकोंसे सीधे वार्ता करें ? 
आप उन्हें समझा सकते हैं कि पाकिस्तान, जो अभीतक एक खामखयालीको 
चीज़ थी, वस्तुतः क्या है और इस प्रकार आप यह आशा कर सकते हैं कि सीमा- 
प्रान्त पाकिस्तानका एक प्रान्त बनना स्वीकार कर ले और उसे अपना प्रान्तीय 
संविधान बनानेकी पूर्ण स्वाधीनता रहे । 

“यदि आप अपने इस समझाने-बुझानेके प्रयासमें सफल हो जाते हैं तो 
प्रस्तावित जनमत संग्रह और उससे होनेवाली सारी उलझनें टाली जा सकती 
हैं । यदि आप इस सुझावको मानना पसंद करते हों तो में आपको इसका पूर्ण 
विश्वास दिला सकता हूँ कि खान बन्धचु और उनके अनुयायी आपसे दोस्तोंको 
तरह मिलेंगे और आपकी बातें घ्यानपूर्वक सुनेगे । 

गांधीने यह अनुरोध किया कि यदि वे जिनाको मेरी यह अपील मनवानेमें 
सफल न हो सकें तो कमसे कम उन्हें इस तथ्यकी जानकारी तो अवश्य करा दी 
जाय ताकि वे सारी स्थितिपर फिरसे विचार करें। उन्होंने कहा कि जनमत॑ 
संग्रहके फलस्वरूप होनेवाले रक्तरंजित संघर्षोंकी संभावनासे ख़ान अब्दुल ग़फ्फ़ार 
खाँ इतने चिन्तित हैं कि इसे समाप्त करनेके लिए अपनी प्रतिष्ठाके अनुरूप किसी 
हदतक जा सकते हैं । अन्तमें वे अपने भाई और मन्त्रिमण्डलके उनके साथियोंसे 
इस्तीफा देने तथा वाइसरायसे सीमाप्रान्तको अनुच्छेद ९३ के अन्तर्गत रखनेके 
लिए भी कह सकते हैं । 

सीमाप्रान्तकी समस्याको लेकर गांधी और कांग्रेस हाई कमानके बीच उप- 
स्थित मतभेद चरम सोमापर पहुँच गया । ६ जूनकी रातको वल्लभभाई पटेलने 
उनसे एक घण्टेतक बातचीत की । दूसरे दिन गांधीने नेहरूकी लिखा: हम 
जितनी बार मिलते हमारी यह धारणा उतनी ही दृढ़ होती जाती है कि हमारे 

बीच विचारोंकी खाई आशंकासे भी अधिक गहरी हैं । सरदार कहते हैं कि वर्त- 
मान स्थितिके अधिकांशत: आप ही जिम्मेदार हैं । उनकी रायमें वादशाह खाँ- 
का प्रभाव घट रहा हैँ । बादशाह खाँसे मिलनेपर मुझे ऐसी कोई बात नहीं 
दिखाई देती। वे आज जिस भी रूपमें हैं उस रूपमें वे शुरूसे हँ। निस्सन्देह आज 
उनमें पहलेकी अपेक्षा अधिक दृढ़ता हैं । में यह भी अनुभव करता हूँ कि बादशाह 
खाँके बिना डाक्टर खान साहब ओर उनके सहयोगी कहींके न रह जायंगे । जहाँ- 
तक कांग्रेसके प्रभावका संबंध है उन्हींका महत्त्व है ।” लार्ड माउण्टबेटनके साथ 
हुई अपनी वार्ताका उल्लेख करते हुए उन्होंने आगे लिखा : “यदि कायदे 
आजम सीमाप्रान्त नहीं जाते और बादशाह खाँ, उनके भाई तथा उनके अन्य सहयो- 
गियोंको राजी करनेका प्रयास नहीं करते तो सीमा-प्रान्तीय मन्त्रिमण्डल तथा 
संसदके बहुसंख्यक सदस्योंकों इसी आधारपर इस्तोफा दे देना चाहिए कि इस 
समय जनमत संग्रह करानेसे व्यापक रक्तपात होगा और संभव है कि इससे वहां 
रक्तरंजित पारस्परिक संघर्षोका स्थायी सिलसिला आरंभ हो जाय इसलिए इसे 
दूर करनेके लिए मानवीय दृष्टिसे जो भो संभव हो उसे करना चाहिए। राजकुमारी 
अमृतकौरका कहना हूँ कि आपका विचार इससे भिन्न हैं। आपके विचारसे इसी समय 
जनमत संग्रह होना चाहिए । इससे रक्तपात नहीं होगा बल्कि मेरे विचारोंके 
कार्यान्‍वयनसे हो रक्तपातकी संभावना अधिक हैँ । में इस विचारसे सहमत नहीं 
हो सकता। मैंने बादशाह खाँसे कह दिया हैं कि यदि इस संबंधमें में आपको अपने 
विचारोंसे सहमत नहों कर पाऊंगा तो में सीमा-प्रान्तीय सलाह-मशविरेसे दूर हो 
जाऊंगा और आगे इस संबंधमें आप ही उनका मार्गदर्शन करेंगे । में अपनेकों 
उनके और आपके बीचमें नहीं डालूंगा और न डाल सकता हूँ । आखिर आप ही तो 
उन्हें मेरे पास लाये हैं ? अब आप ही फैसला करेंगे ओर मुझे सूचित करेंगे ।” 
नेहरूने उत्त र-पश्चिमी सीमाप्रान्तकी स्थितिके संबंध अपने विचार विस्तार- 
पूर्वक गांधीके पास लिखकर भेजे थे । उसका निचोड़ यह था कि मुख्यतः मुस्लिम 
लीगके आन्दोलन ओर अंशत: गवर्नरके आग्रहसे दो महीने पहले नये सिरेसे चुनाव 
करने और अनुच्छेद ९३ के अन्तर्गत शासन लागू करनेका सवाल उठा। कांग्रेस 
हाई कमानने इसपर तीव्र आपत्ति की थी जिससे यह प्रस्ताव छोड़ दिया गया । 
सीमाप्रान्तमें मुस्लिम लीग आन्दोलनकों अनेक तरीक़ोंसे अंग्रेज और भारतीय 
अफसरोंका प्रोत्साहन मिलता रहा है । यदि यह सहायता न मिलती होती तो 
इससे आसानीसे निबटा जा सकता था। “इसमें कोई सन्‍्देह नहीं हैँ कि सीमा- 
प्रान्‍्तीय अधिकारी प्रान्तीय सरकारको सहयोग देना तो दूर रहा, कभी-कभी उसके 

काममें अड़ंगा भी डालते रहे हैं । सीमाप्रान्तमें उनकी सहानुभूति मुस्लिम लीग- 
के नेताओंके साथ हू । उनमेसे कई तो ब्रिटिश सरकारके पुराने निछ्ठावान्‌ सेवक 
रहे हैं और उनका उससे घनिष्ठ संबंध रहा है । पिछले कुछ महीनोंमें इन अधि- 

कारियोंके संबंधमें एक कठिनाई उत्पन्न हो गयी हैं । यह भच्छी तरह मालम हैं 
कि ये लोग अब बिदा हो रहे हँँ किन्तु अभीतक उनकी विदाईकी कोई तारीख 
निर्धारित नहीं हुई हैं । उनके बारेमें जनताकी इतनी शिकायत हैँ कि अब मामला 
एक-दांको हटा देनेका नहीं रह गया है बल्कि यह सभी अधिकारियोंका बन गया 
हैं । इसका नतीजा यह हुआ है कि जो थोड़ेसे अधिकारी हटा भी दिये जाते फिल- 
हाल वे भी बने हुए हैं । किसी भी हालतमें प्रायः वे सभी अधिकारी सीमाप्रान्त- 
से शीघ्र ही विदा होनेवाले हैं अतएव हमें अपने आगेका कार्यक्रम इसी आधार- 
पर बनाना चाहिए । इस सवालको इस समय उठानेमें कोई तुक नहों है ।* 

नेहरूने आगे लिखा कि जनमत संग्रहका सवाल 'ठीक-ठीक पाकिस्तानके 
मसले” पर नहीं उठा है बल्कि हालमें हुए कुछ परिवर्तनों और अखिल भारतीय 
स्थितिमें हुए नये विकासके कारण ही यह प्रश्न उपस्थित हुआ हैँं। फिर भी 
कांग्रेस हाई कमानका दृष्टिकोण इस संवंधर्मं यही रहा हैँ कि, “दूसरी वातोंके 
अलावा जबतक मुस्लिम लीगका आन्दोलन पूरी तरह बंद नहीं होता और प्रान्तीय 
सरकारकी राय नहीं ले ली जाती सीमाप्रान्तमें किसी तरहका वास्तविक चुनाव 
नहीं हो सकता हैँ । इसके वाद भारतमें परिवर्तन किये जानेंकी मुख्य योजनाका 
विकास होता हैं । इसका परिणाम संभवत: यह होनेवाला हैँ कि पश्चिमी पंजाब 
भारत संघसे अलग हो जायगा जिसका मतरूब यह होगा कि सीमाप्रान्त भारत 
संघसे व्यावहारिक दृष्टिसे कट जायगा । “इससे एक नयी स्थिति पैदा हो गयी 
ओर फिर यह कहा गया कि इस नयी स्थितिको देखते हुए सीमाप्रान्तर्मं यह 
जाननेके लिए जनमत संग्रह कराना जरूरी हो जाता हैं कि वह किस संविधान 
सभामें शामिल होना चाहता है । अतएवं यह प्रस्ताव केवल सीमाप्रान्तके लिए 
न होकर एक बृहत्तर योजनाका अंग बन जाता है जिसके अनुसार सीमाप्रान्त, 
बलूचिस्तान और सिलहटमें जनमत संग्रह करानेकी व्यवस्था की गयी है । मौजूदा 
विशिष्ट परिस्थितियोंके बावजूद यह एक तकंसंगत एवं विवेकसंगत प्रस्ताव 
प्रतीत, होता है । 

“इस तरह सीमाप्रान्तमें जनमत संग्रह करानेका प्रइत पंजाब ओर बंगालके 
संबंधर्मं किये गये 'कुछ पूर्वकालीन निर्णयोंपर निर्भर है । किन्तु इसको पूरी 
संभावना हैं कि बंगाल और पंजाबके कुछ भाग भारत संघसे अलग हो जानेका 

ही फंसला करेंगे अत: हमें यह मानकर चलना चाहिए कि उत्तर-पश्चिमी सीमा- 
प्रान्तका फंसलछा जाननेका सत्राक्न अवश्य उठेगा। वर्तमान स्थिति यह है कि ब्रिटिश 
सरकार और बाइसराय इस जनमत सग्रहके लिए निश्चित रूपसे वचनवद्ध हैं 
और हममेंसे भी कुछ लोग कमों-बरेश इसी रूपमें वचनवद्ध हैं । अतः जनमत 
संग्रहका सवाल बिलकुल तय जैसा लगता हैं और यह साफ़ नहीं है कि आखिर 
हम इसके वाहर कंसे जा सकते हैं। वाइसरायके लिए तो यह और भी कठिन 
हैं । इस योजनामें कोई परिवर्तन करनेसे बड़े पमानेपर संघर्ष हो सकता है । 
अतएव हमें यह मान लेना चाहिए कि जनमत संग्रह होकर रहेगा ।”' 

जनमत संग्रहके दौरान शान्तिपूर्ण परिस्थितियाँ कायम रखनेके लिए नेहरूने 
कहा कि इसे बाहरसे बुलाये गये अंग्रेज सनिक अधिकारियोंके तत्त्वावधानमें 
कराया जाना चाहिए । “प्रातीय सरकार इस जनमत संग्रहकी व्यवस्थाके साथ 
धनिष्ठ रूपसे सम्बद्ध रहेगी।'” सामान्यतः मैं ऐसा नहीं सोचता हूँ कि 'किसी बड़े 
हिसात्मक संघर्ष की सम्भावना है । में यह भी निश्चयपूर्वक नहीं कह सकता कि 
इस जनमत संग्रहका क्या परिणाम होगा किन्तु सीमाप्रान्तसे छौटनेके वाद 
वाइसरायने मुझसे कहा था कि गवर्नरसे लेकर नीचेके सभी अंग्रेज अधिकारियोंने, 
जो कांग्रेसके विरोधी हैं, अपनी यह राय जाहिर की है कि कांग्रेस और लीग 
दोनोंको करीव-करीब वरावर-वरावर मत मिलनेकी सम्भावना है । ऐसी सूरतमें 
हो सकता है कि कांग्रेस ही विजयी हो जाय किन्तु मुझे ऐसा प्रतीत होता है कि 
इस सम्बन्धमें कुछ निश्चित रूपसे नहीं कहा जा सकता । 

“सीमाप्रान्तके लोगोंसे पूर्ण प्रभुतासम्पन्न स्व॒तन्त्रताके लिए मतदान करनेकी 
अनुमति देनेके सम्बन्धमें यदि कोई प्रस्ताव रखा जाय तो इससे कुछ कठिनाइयाँ 
पैदा हो जाती हैं । वाइसरायनें कहा कि इससे में तभी सहमत हो सकता हें 
जब दोनों पार्टियाँ सहमत हो जायें । जब वोटरके सामने तीन तरहके सवाल रख 
दिये जायेंगे तो इससे वह कुछ उलझनमें पड़ जायगा । इससे मत भी विभाजित 
हो सकते हैं । 

जहाँतक इस सुझावका सम्बन्ध हैँ कि सीमाप्रान्तीय कांग्रेस जनमत संग्रह 
का बहिष्कार कर दे नेहरूजीने यह तक उपस्थित किया कि “इसका सीधा अर्थ 
होगा उत्तर-पश्चिमी सोमाप्रान्तमें मुस्लिम लीगका प्रभुत्व स्वीकार कर लेना 
अर्थात्‌ व्यवहारतः मुस्लिम लोग आन्दोलनके सामने आत्म-समर्पण कर देना ।” 
उन्होंने आगे कहा : “यह कहना तो कठिन है कि इससे शान्तिपूर्ण परिस्थितियों 
का निर्माण हो सकेगा या नहीं किन्तु में ऐसा समझता हूँ कि इस तरहके बहिष्कार 

या आत्मसमर्पंणसे संघर्ष और रक्तपातकी सम्भावना अधिक बढ़ जायगी क्‍योंकि 
मुस्लिम लीग इस आत्मसमपंणको लोगकी एक भारी विजय मानकर जद्न मना- 
येगी । तव उसके इस दावेका औचित्य प्रमाणित हो जायगा कि वर्तमान मन्त्रि- 
मण्डल प्रान्तकी अधिकांश जनताका प्रतिनिधित्व नहीं करता । यदि जनमतसंग्रह 
अथवा उसके वहिष्कार द्वारा प्रान्तीय मन्त्रिमण्डलके विरुद्ध फेसला सामने आ 
जाता हैँ तो उसका क़ायम रह पाना कठिन प्रतोत हो रहा हैँ । सम्भवत: प्रांतीय 
विधानमण्डलके लिए तुरन्त ही चुनाव करानेका प्रश्न उठ खड़ा होगा । जनमत 
संग्रहकी उपेक्षा करके हम संकट ओर कठिनाईकी उपेक्षा नहीं कर सकते और 
इससे प्रान्तीय मन्त्रिमण्डल भी क़ायम नहीं रह सकता । चुनाव तो अपने सभी 
सम्भाव्य अशुभ परिणामोंके साथ ही सम्पन्न होता हैं । इसे छोड़कर दूसरा एक- 
मात्र विकल्प यही रह जाता हैँ कि शान्तिपूर्ण ढंगसे पाकिस्तानकी कल्पनाके सामने 
आत्मसमर्पण कर दिया जाय किन्तु मुझे इसमें बड़ा सन्देह है कि अधिकांश पठानों 
को यह कबूल हो सकता है ।' 

नेहरूनें यह बात जोर देकर कही : “सीमाप्रान्तका भविष्य लम्बे अरसे 
के लिए निश्चित होने जा रहा हैं । ऐसी हालतमें जनमत संग्रहसे अलूग रहनेका 
निश्चय बहुत ही ग़छत होगा । उसपर भी इस निर्णयको लोकतान्त्रिक ढंगसे न 
कर लेना तो ओर भी ग़रूत है ।” नेहरूकी टिप्पणीमें आगे कहा गया : “मुझे 
तो हिसाको दूर करने ओर उत्तर-पश्चिमी सीमाप्रान्तमें स्वयं अपने भविष्यके 
सम्बन्धमें यह कार्य-पद्धति वहुत ही खतरनाक दिखाई देती हँ । लोकतान्त्रिक ढंग 
से लड़ाई लड़ने और उसमें हार जानेसे हम बहुत समयके लिए कमजोर नहीं 
होंगे और हम आगे चलकर अपना संघर्ष दूसरे तरीक़ोंसे चछा सकते हैं । लेकिन 
परिणामोंके डरसे संघर्ष ही छोड़ देना हमारी दृढ़ताके अभावका द्योतक होगा ओर 
इससे उस संघटनका अन्त हो जायगा जो इस मसलेका सामना करनेमें असमर्थ 
होगा । इन सारी परिस्थयितियोंपर विचार करते हुए मुझे यही प्रतीत होता हैँ कि 
अब जनमत संग्रहको स्वीकार कर लेना और अपनी प्री ताक़तसे उसके लिए 
तैयारी करना ही हमारे लिए एकमात्र सही रास्ता रह जाता है। हमें इसमें 
विजय प्राप्त करनेकी पूरी सम्भावना हूँ । हमें इस नारेके साथ जनमत संग्रहमें 
शामिल होना चाहिए कि हम सीमाप्रान्तमें व्यापकतम स्वायोनता ओर स्वतन्त्रता 
चाहते हैं । यद्यपि यह पूर्ण प्रभुतासम्पन्न स्व॒तन्त्रताका सीधा सवाल नहीं हैं फिर 
भी यह उसीका एक बदला हुआ रूप हे जिससे हमें आगे चलकर बड़ी सहायता 
मिलेगी । व्यावहारिक बात तो यह हैं कि पश्चिमी पंजाबमें पाकिस्तान बन जाने 

७ - न्‍ अमान समान मिलने 


खान अब्दुल ग़पफ़ार खाँ 
के वाद ओर भारतका सीमाप्रान्तसे पूर्णतः सम्बद्ध-विच्छेद हो जानेके वाद उत्तर- 
पश्चिमी सीमाप्रान्तमें इस सम्बन्ध विच्छेद तथा अन्य कारणोंसे उसे पर्याप्त मात्रामें 
स्वायत्तता ओर स्वतन्त्रता मिल्ल जायगी । 
इस तरह नेहरूके अनुसार कांग्रेसके सामने जनमत संग्रहको स्वीकार कर 
उसमें शामिल होनेके वावजूद और कोई रास्ता नहीं था । “यदि इस रास्तेको 
स्वीकार करनेमें रक्तपातका खतरा हैँ तो अन्य रास्तोंके अख्तियार करनेपर यह 
खतरा और बढ़ जाता है । जिस रास्तेका में सुझाव दे रहा हूँ वह लड़ाईको बहा- 
दुरी और स्पष्ट रूपमें शान्तिपू्वक स्वोकार करनेका रास्ता है। जिस समय अन्तिम 
निर्णय किये जा रहे हों उस समय संघर्षसे दूर रहनेका नतीजा हमारी जनताके 
लिए गम्भीर मनोव॑ज्ञानिक क्षतिके रूपमें हमारे सामने आयेगा ।” 
कांग्रेसी नेताओंके निर्णयको प्रभावित करनेमें उस समय उपस्थित कठिन 
स्थितिकी बाष्यता और उस स्थितिमें छार्ड माउण्टबंटन द्वारा अदा की गयी 
भूमिका नजर आती है । नेहरूकी टिप्पणीमें आगे कहा गया था : “कुछ हृदतक 
लार्ड माउण्टबेंटन स्वभावत: अतीत और वर्तमानकी व्यवस्थासे आवद्ध थे किन्तु 
वे सही दिशामें आगे बढ़नेके लिए यथासम्भव पूरा प्रयत्न कर रहे हैं | वे सीमा- 
प्रान्तकी समस्याकी कठिन्ताइयाँ अच्छी तरह समझते हैँ और अपनी शक्तिके अनु- 
रूप उनके समाधानके लिए सब कुछ करना चाहते हैँ । उनका दृढ़ विश्वास हैं कि 
भारतके कुछ भागोंके उससे अलग हो जानेके कारणउत्पन्न परिस्थितियोंमें सीमा- 
प्रानन्‍्तकी जनताकों जनमत संग्रह द्वारा फेसला करनेका एक मौक़ा अवश्य मिलना 
चाहिए । वे स्वयं इससे वचनवद्ध हैं और अपनी प्रतष्ठिा और निष्पक्षताको क्षति 
पहुँचाये बिना वे इससे मुकर नहीं सकते । वेसी हालतमें वे इस्तीफा दे देना ही 
पसंद करंगे । 
गांधीने ९ जूनको बड़े दुःखके साथ नेहरूको लिखा : “यदि मैं आपके सिद्धांतों 
को स्वीकार क़रता होता तो मैंने सम्पूर्ण रूपसे आपके साथ सहमति प्रकट की 
होती । में एक दूतके मार्फत आपका सन्देश बादशाह खाँके पास भेज रहा हूँ । में 
अपने ओर कार्यसमितिके अन्य सदस्योंके बीच उपस्थित दृष्टिकोण और विचारोंकी 
विभिन्नतापर जितना ही विचार करता हुँ उतना ही यह अनुभव करता हूँ कि 
मेरी उपस्थिति अनावश्यक है ” “क्या में दो या तीन दिनोंमें बिहार वापस नहों 
जा सकता ?” समस्याके मूलकी ओर संकेत करते हुए उन्होंने नेहरूसे पूछा : 
“क्या आपके लिए पाकिस्तानकी तस्वीरको जनताके सामने रखे बिना जनमत- 
संग्रह कराये जानेपर जोर देना ग़लत न होगा ? 

जनमत-सं ग्रह 


गांधीने लार्ड माउण्टवेंटनको यह लम्बा पत्र लिखा : 

“यद्यपि आपने कृपापूर्वक मुझे लिखा है कि में जब चाहें आपसे मिल सकता 
हूँ किन्तु में आपकी इस क्ृपाका लाभ उठानेमें असमर्थ हूँ । में कुछ ऐसी वातोंको 
लिखित रूपमें आपके सामने रख देना चाहता हूँ जिन्हें में योजनाके समुचित और 
त्वरित कार्यान्‍्वयनके लिए आवश्यक समझता हैँ : 

“१ जहाँतक सीमाप्रान्तमें जनमत-संग्रहका प्रश्न हैं में यह स्वीकार करता 
हूँ कि मेरे विचार पण्डित नेहरू और उनके साथियोंसे मेल नहों खाते । जंसा 
कि मैंने आपसे बताया था कि चूंकि मेरा प्रस्ताव उन्हें स्वीकार्य नहीं है अतः 
इसके साथ आगे बढ़नेका मेरा उत्साह नहीं रह गया हैं । 

“२. फिर भी इसका मेरे इस दूसरे प्रस्तावपर कोई प्रभाव नहीं पड़ता कि 
जनमत-संग्रह करानेके पहले आपको कायदे आजम जिनासे कहना चाहिए कि वे 
सीमाप्रान्त जायें ओर वहाँ बादशाह खाँ और उनके खुदाई खिदमतगारोंको, 
जिन्होंने प्रान्तकों जेंसा भी वह अच्छा या बुरा बन पाया हैं उसके बनानेंमें हाथ 
बँटाया है, अपने पक्षमें करनेके लिए राजी करे । यह ठीक हैँ कि वहाँ जानेके 
पहले उन्हें इस वातका आश्वासन मिलना चाहिए कि वहाँ लोग उनकी वातोंको 
हृदयसे ध्यानपूर्वक सुनेंगे । 

“३, चाहे उन्हें यह विचार पसन्द हो या नहीं कायदे आजमसे यह कहा 
जाना चाहिए कि सीघे ओर सरल पठानोंसे यह कहनेके पहले कि वे हिन्दुस्तान और 
पाकिस्तानके वीच अपना चुनाव कर लें, वें अपनी पाकिस्तानकी योजनाका सही 
तस्वीर उनके सामने रखें । यदि श्री जिना इसके लिए तंयार नहों होते तो इस 
समय वहाँ जो कांग्रेस और संविधान सभा कार्य कर रही है उसे ही भविष्यकी 
प्री तस्वीर वहाँकी जनताके सामने रखनेके लिए कहा जाना चाहिए । मेरी यह 
आशंका हैं कि हिन्दुस्तान और पाकिस्तानके सम्बन्धमें बिना यह जाने हुए कि वे 
वस्तुत: क्‍या हैं उनके बीच चुनाव करनेकी वात कहना अनुचित हैँ। वहाँके 
निर्वाचकोंको कमसे कम इसकी जानकारी होनी चाहिए कि उसका स्वरूप कहाँ 
पूरी तरहसे रक्षित रहेगा । 

“८, अभी सीमाप्रान्तमें कोई शान्ति नहीं हें। जवतक वहाँ उपद्रव और 
कलहकी स्थिति नहीं समाप्त हो जाती क्या सच्चा जनमतसंग्रह हो सकता हैं ? 
इस समय लोगोंके दिल-दिमाग़ इतने उत्तेजित हैं कि वे समग्र दृष्टिसे किसी बात- 
पर विचार नहीं कर सकते । अपने अनुयायियों द्वारा किये गये उपद्रवोंके लिए 
कांग्रेस या लीग कोई भी जिम्मेदारीसे मुक्त नहीं हो सकती । यदि इस प्रदेशमें 

खान अब्दुल ग़फ्फ़ार खाँ 


शान्ति स्थापित नहीं हो जाती तो सारी इमारत घराशायी हो जायगी और 
विभाजनके बावजूद आप एक ऐसी विरासत छोड़ जायेंगे जिसपर आप गर्व न 
कर सकेंगे । 

गांधीनें सरहदी सूबेके सम्बन्धमें नेहरू द्वारा की गयी टिप्पणी अपने इस 
मन्तव्यके साथ खान अब्दुल ग़फफ़ार खाँके पास भेज दी : “यह मेरे और उनके 
बीच उपस्थित मतभेदका परिणाम हैं । इन परिस्थितियोंमें में अब आपका मार्ग- 
दर्शन नहीं कर सकता । अब आप ज॑सा सर्वोत्तम समझे करें ।” 

खान अब्दुल ग़फ्फ़ार खाँनें इसी पत्रंके साथ ही लिखे पेशावरसे ८ जूनको 

गांधीको यह पत्र लिखा था : “मेने अपने सभी प्रमुख कार्यकर्त्ताओंसे परामर्श 
किया हैं । हम सवका यह सुविचारित मत हैँ कि हम तीसरी जूनकी योजनाके 
अनुच्छेद ४ में उल्लिखित समस्याओंपर जनमत-संग्रह करनेपर सहमत नहीं हो 
सकते । इसके अतिरिक्त इस प्रांतमें जेसी परिस्थितियाँ हैँ उनके कारण जनमत- 
संग्रह करानेसे गंम्भीर हिंसात्मक घटनाएँ होंगी। हम लोग पाकिस्तानके भी 
विरुद्ध हें और हम हिन्दुस्तानके अन्तर्गत एक स्व॒तन्त्र पठान राज्यकी स्थापना 
करना चाहते हैं । 

नेहरूकी टिप्पणी मिलनेपर उन्होंने गांधीको फिर ११ जूनको लिखा : 
“आज शामको प्रान्तीय कांग्रेस कमेटी, कांग्रेस संसदीय दल और खुदाई खिदमत- 
गारोंके साछारोंकी एक संयुक्त बेठक ४ धंटेतक हुई । प्रांतके सभी हिस्सोंके प्रति- 

निधि इस मीटिंगमें शामिल थे । सवकी सम्मिलित राय यह है कि हमें जनमत- 
संग्रहमें भाग नहीं लेना चाहिए । सबकी यही इच्छा हैँ कि इस मसलेको पाकि- 
स्तान या स्वतन्त्र पठान राज्यके आधारपर बदल दिया जाय ।” 

१२ जूनको लार्ड माउण्टबंटनने गांधीजीको लिखा : 

“मेने आपके द्वारा सुझाये आधारपर श्री जिनासे वार्ता की । उन्होंने मुझे 
आपको निम्नलिखित उत्तर भेजनेका अधिकार दिया हैं : 

“श्री जिना आपके इस सुझावको सहर्ष स्वीकार कर रंगे कि वे सीमाप्रांत 
जाकर पाकिस्तानका प्रइन वहके नेताओं ओर जनताके समक्ष प्रस्तुत करें बशर्ते 
आप कांग्रेससे यह आश्वासन प्राप्त कर लें कि कांग्रेसी इसमें किसी प्रकारका 
हस्तक्षेप न करेंगे । 

“उन्हें यह भी स्व्रीकार हैँ कि इस तरीक़ेसे जनमत-संग्रहका विचार त्यागा 
जा सकता है और उसके फलस्वरूप होनेवाले रक्तपातका ख़तरा रोका जा 
सकता हैं ।” 

अजनमत-संग्रह 


गांधीने माउण्टवेंटनको लिखा : “मैंने कायदे आजम जिनाको एक पत्र भेजा 
हैं " 'कायदे आजमने मेरा सुझाव स्वीकार करनेके पूर्व जो शर्त रखी हे उसके 
अभिप्राय बड़े खतरनाक हैं 'अतएव यदि जिनाको यात्रा करनी ही है तो इसका 
उद्देश्य मन्त्रियों, बादशाह खाँ और उनके खुदाई खिदमतगारोंको समझा-बुझाकर 
पाकिस्तानके सम्बन्धमें उनका मत-परिवर्तत करना होना चाहिए। किसी भी 
हालतमें इसे प्रचार-यात्राका रूप नहीं लेना चाहिए ।” 

गांधीने जिनाको जो चिट्ठी लिखी उसमें कहा गया था कि “हिज एक्सेलसी 
वाइस राय महोदयने मुझे लिखा हैँ कि आप सीमाप्रांत जाकर पाकिस्तान संबंधी 
अपने विचार वहाँके नेताओं और जनताके सामने रखेंगे । किन्तु इसके लिए 
आपने यह शर्त लगा दी हूँ कि में पहले कांग्रेससे यह आइवासन प्राप्त कर लूँ कि 
वह कोई हस्तक्षेप न करेंगी । में यह समझ नहीं पा रहा हूँ कि कांग्रेससे यह 
आश्वासन कि वह हस्तक्षेप नहीं करेगी, प्राप्त करनेका क्या अर्थ है ?” 

जिनाने इसका बहुत ही संक्षिप्त उत्तर यों भेजा : 

“में सोचता था कि आपके लिए मेरा यह अभिप्राय सुस्पष्ट होगा कि कांग्रेस- 
को यह वचन देना होगा कि वह सीमाप्रांतकी जनतामें किसो भी प्रकारकी 
दस्तन्दाजी न करेगी । 

गांधीने १४ जूनकों जिनाको लिखा : “में सोचता था कि हिज एक्सेलसीने 
आपका अभिप्राय साफ़ तौरपर नहीं समझा हैँ किन्तु अब में समझ रहा हूँ कि 
ऐसा सोचना मेरी ग़छूती थी। में कांग्रेसको हाराकीरी ( आत्महत्या ) करनेके 
लिए नहीं कह सकता । 

एक संवाददाताने गांधीको लिखा कि आपने एक समय घोषणा की थी कि 
यदि भारतका अंग-भंग हुआ तो में इसे अपने शरीरका विच्छेद मानूँगा। क्‍या 
अब आप दुर्वल हो गये हैं ? संवाददाताने गांधीको प्रस्तावित विभाजनके विरुद्ध 
आन्दोलनका नेतृत्व करनेके लिए भी आमन्त्रित किया था। गांधीने उसे लिखा 
कि में आपके इस व्यंग्यके लिए अपनेको दोषी नहीं मान सकता | जिस समय मैंने 
यह वक्तव्य दिया था में जनमतकी आवाज़ ही बुलन्द कर रहा था । किन्तु जब 
जनमत ही मेरे विरुद्ध हो गया तो क्‍या में उसके साथ ज़बर्दस्ती कर सकता हूँ ? 
उक्त संवाददाताने आगे चलकर यह भी लिखा था कि आप अक्सर यह कहा 
करते थे कि असत्य और बुराईसे समझोता नहीं हो सकता । आपका यह कथन 
सत्य ही था। किन्तु इसके साथ ही साथ इसका प्रयोग भी निश्चित रूपसे सही 
होना चाहिए । इसके जवावमें बड़ी ही वहादुरीसे गांधीने कहा था कि यदि गर- 

मुस्लिम जनता ही मेरे साथ हो तो में वह रास्ता दिखा सकता हूँ जिसपर चल- 
कर. प्रस्तावित विभाजन-योजनाको व्यर्थ किया जा सकता है । फिर भी में यह 
स्वीकार करता हूँ कि अब मैं पिछड़ गया हूँ या कमसे कम लोग मुझे ऐसा सम- 
झने लगे हैं । हमने पिछले तीस सालोंसे जो सवक सीखा था हम उसे भ्रूल गये 
हैं। हम यह भूल गये हैं कि असत्यपर सत्यसे, हिसापर अहिंसासे, अधर्यपर 
धैर्यसे और उत्तेजनापर शान्तिसि ही विजय पायी जा सकती हैं। हम स्वयं 
अपनी छायाओंसे डरने छगे हैं । कुछ लोगोंने हमें विरोधका नेतृत्व करनेको 
आमन्त्रित किया हैं। किन्तु केवल विरोध करनेकी भावनाकों छोड़कर मुझे इसके 
लिए आमन्त्रित करनेवालोंमें और मुझमें दूसरी और कोई समानता नहीं हैँ । में 
जिस आधारपर विरोध करना चाहता हूँ वह मुझे आमन्त्रित करनेवालोंके आधार- 
से सर्वथा भिन्न है । क्या घृणा और प्रेममें कोई मेल बैठ सकता है ? 
जूनके मध्यमें अखिल भारतीय कांग्रेस कार्यसमितिकी बेठक दिल्ली में हुई । 
कार्यसमितिके प्रस्तावके विरोधमें बड़ी उग्र भावनाएँ व्यक्त की गयी थीं। अतः 
गांधीके लिए इस विवादमें हस्तक्षेप करना आवश्यक हो गया । प्रतिनिधियोंके 
समक्ष चालीस मिनटत॒क भाषण करते हुए गांधीजीने तीसरी जूनकी योजनाकों 
स्वीकार करनेवाले प्रस्तावका जोरदार समर्थन किया । जो लोग देशमें तत्काल 
क्रान्ति या उथल-पुथल कर  देनेकी वातें कर रहे हैं वे इस प्रस्तावको ठुकराकर 
अपना लक्ष्य प्राप्त कर सकते हैं किन्तु प्रन्‍नन यह है कि क्‍या उनमें कांग्रेस और 
सरकारका सूत्र संभाल लेनेकी ताकत है ? उन्होंने कहा, “जो भी हो, मुझमें तो 
यह ताक़त नहीं है, अन्यथा में आज विद्रोहकी घोषणा कर देता ।” 
उन्होंने कहा कि योजनाके संबंध मेरे जो विचार हैं उन्हें सभो लोग जानते 
हैं । योजनाको स्वीकार करनेकी जिम्मेदारी केवल कार्यसमितिपर नहीं हैं, और 
भी दो पार्टियाँ हँ---ब्रिटिश सरकार ओर मुस्लिम लीग । यदि इस समय अखिल 
भारतीय कांग्रेस कमेटीनें कार्यसमितिके फ़ैसलेको ठुकरा दिया तो दुनिया उसके 
बारेमें वया सोचेगी ? सभी पार्टियोंनें उसे स्वीकार कर लिया हैँ और निश्चय ही 
कांग्रेसके लिए अपने दिये गये वचनसे मुकर जाना ठीक न होगा । यदि अखिल 
भारतीय कांग्रेस कमेटीकी इसके विरुद्ध बड़ी ही तीत्र भावना हैं और वह यह 
समझती है कि इससे देशका बहुत नुकसान होगा तो वह इस योजनाको ठुकरा 
सकती है । इसका परिणाम यह होगा कि उसे बिलकुल ऐसे नये नेताओंकी श्रेणी 
खोज निकालनी होगी जो न केवल कार्यसमितिका निर्माण करेंगे बल्कि सरकारका 
सूत्र भी समभालेंगे । यदि प्रस्तावका विरोध करनेवाले लोग ऐसे नये नेताओंका 

पता लगा सकते हों तभी अखिल भारतीय कांग्रेस कमेटी यदि चाहे तो इसे 
अस्वीकार कर सकती हैँ । इसके साथ ही आप लोगोंको यह भी न भूलना 
चाहिए कि इस समय देशमें शान्ति-स्थापना सबसे महत्त्वपूर्ण है । 

कांग्रेस निश्चित रूपसे पाकिस्तानके विरुद्ध थी और स्वयं मैंने भारतके विभा- 
जनका डटकर विरोध किया था फिर भी आज में अखिल भारतीय कांग्रेस 
कमेटीके समक्ष उसपर यह दबाव डालनेके लिए उपस्थित हुआ हूँ कि भारतके 
बेंटवारेका प्रस्ताव स्वीकार कर ले। कभी-कभी ऐसे निर्णय करने पड़ जाते हैं 
जो पूर्णतः अस्वीकार्य होते हैं । कार्यसमितिके सदस्य देशके तपे-तपाये परीक्षित 
नेता हैं । कांग्रेसकी आजतककी सारी उपलब्धियोंके लिए वे जिम्मेदार हैं । 
स्वयं कांग्रेसकी वे रीढ़ हैं । अतएव वर्तमान समयमें उन्हें हटाकर उनकी जगह- 
पर दूसरोंको बैठा देना भले ही असंभव न हो पर यह बुद्धिमानी न होगी । 
कांग्रेसजनोंको स्वयं अपने कत्तंव्यका ज्ञान करना चाहिए और उसे श्ञांतिपूर्वक 
सम्पन्न करना चाहिए। कभी-कभी ग्रलूतियोंस भी शुभ हो जाता है । रामको 
उनके पिताकी ग़रूतीसे बनवास मिला था किन्तु इसका शुभ परिणाम यह हुआ 
हैं कि रावण, जो अशुभ था, पराजित हुआ । गांधीने कहा : “मैं यह मानता 
हूँ कि जो कुछ स्वीकार किया जा रहा है वह अच्छा नहों हैँ किन्तु इसमेंसे 
अच्छाई निश्चित रूपसे प्रकट होगी । मुझे आशा हैं कि अखिल भारतीय कांग्रेस 
कमेटी इस दोषपूर्ण योजनामेंसे भी उसी प्रकार अच्छाई निकाल लेगी जंसे गंदी 
वस्तुओंसे सोना निकाल लिया जाता हैं । इस योजनासे उन्हें जिना साहबके इस 
सिद्धान्तको असत्य सिद्ध करनेका एक अवसर मिलता हैँ कि मुसलमान एक पृथक्‌ 
राष्ट्र हें और वे हिन्दुओंसे अलग हैं । अब हिन्दुस्तानमें छोटे-छाटे अल्पसंख्यकों 
को भी अपनेको सुरक्षित और खुशहाल अनुभव करना चाहिए । में यह जोर 
देकर कहना चाहता हूँ कि इस अपूर्ण योजनाकों भी स्वीकार करके इससे अच्छाई 
निकाल सकते हैँ और भारतको एक ऐसा राष्ट्र बना सकते हैं जहाँ किसी प्रकार 


'का भेदभाव और असमानताएं नहीं हैं । 


बहस समाप्त होनेपर प्रस्ताव १५ के विरुद्ध १५७ मतोंसे स्वीकृत हो गया । 


'कुछ लोगोंने मतदानमें भाग नहीं लिया । 


“१६ जूनको प्रार्थना-सभामें भाषण करते हुए गांधीजीने कहा : - 
“आज मुझे बताया गया है कि इस समय देशमें प्रेमका नियम निष्क्रिय हो 
गया .है । में आपसे पूछता हूँ कि आप प्रतिदिन किस प्रेरणासे इन प्रार्थना-सभाओं 


में आते हैं ? इसके लिए कोई बाधघ्यता तो है नहों, फिर भी आप प्रेमसे आकर्षित 

होकर आते हैं और में जो भी कहता हूँ उसे धेयंपूर्वक सुनते हैं । यदि सभी हिंदू 
मेरे विचारोंको सुनने और मानने लगें तो हम एक ऐसा उदाहरण पेश कर सकते 
हैं जिसका अनुसरण करनेके लिए संसार बाध्य हो जायगा । 

“आप कहेंगे कि में यही वात मुसलमानोंसे क्‍यों नहीं कहता ? मेरा उत्तर 
यह हूँ कि इस समय वे मुझे अपना शत्रु समझते हैं । हिन्दू हमें अपना झात्रु नहीं 
समझते । इसीलिए में उनसे कहता हूँ कि वे अपने हथियारोंको समुद्रमें फेंक दें 
ओर वीरोंकी अहिंसाकी वह शक्ति प्राप्त करें जिसका कोई मुकाबला नहीं कर 
सकता । 

“क्या मुझमें वह वीरोंकी अहिंसा हूँ ? केवल मेरी मृत्यु ही इसे प्रमाणित 
कर सकती हैँ । यदि कोई मुझे मार दे और में ह॒त्यारेके लिए प्रार्थना, और भग- 
वान्‌का स्मरण करता हुआ अपने हृदयमें उसकी प्राणमय अवस्थितिकी अनुभूति- 
के साथ मर सकें तभी यह कहा जा सकेगा कि मुझमें वीरोंकी अहिसा थी । यदि 
हिन्दू या केवल सिख लोग भी अपनेमें वह सामर्थ्य पेदा कर ले तो वे भारतकी 
समस्या हल कर लगे । 

“लेकिन आज तो बादशाह खाँ जंसे वीर और बहादुर पठानमें भी यह 
सामर्थ्य प्री तरहसे नहीं रह गया हैँ । उन्हें इसकी आशंका हूँ कि यदि किसीने 
उत्तर-पद्चिमी सीमाप्रान्तको भारत संघमें शामिल होनेके लिए कहा तो वहाँ 
इतना बड़ा पारस्परिक संघर्ष छिड़ जायगा जितना वहाँ कभी नहीं हुआ था । 
ऐसी हालतमें वें क्या कर सकते हैं ? वीरोंकी अहिसा कोई ऐसी वस्तु नहीं हें 
जिसे हुक्म देकर तेयार कर लिया जाय ।” 

१८ जूनकों गांधीजी खान अब्दुल ग़पफ़ार खाँके साथ वाइसराय भवनमें 
जिनासे मिले। बादमें वे जिनासे उनके वासस्थानपर भी मिले । अब चंकि कांग्रेसने 
भारतका विभाजन स्वीकार कर लिया था इसलिए खान अब्दुल ग़पफ़ार खाँनें 
जिनासे कहा कि पठान पाकिस्तानमें शामिल होनेके लिए पूरी तरह तैयार हैं 
बदातें ( १ ) यह सम्मानपूर्ण आधारपर हो; ( २ ) स्थतन्त्रताके बाद यदि 
पाकिस्तान ब्रिटिश डोमिनियनमें रहनेका निर्णय करे तो निश्चित जिलों अथवा 
कबायली क्षेत्रोंके पठानोंको ऐसे किसी डोमिनियनसे अलूग होकर अपना स्वततत्र 
राज्य बनानेंकी स्वतन्त्रता हो और ( ३ ) कबायली जनतासे सम्बद्ध सभी मामलों 
को निपटानेका अधिकार स्वयं पठानोंकों हो और उसमें गेरपठान लोग दस्तंदाजी 
न करें और न उनपर अपना प्रभुत्व जमायें-यह उनका एक ऐसा अधिकार हैं 
जिसे वर्तमान संविधान सभा भी स्वीकार करती है । वार्ता मंत्रीपूर्ण वातावरणमें 

एक घंटेसे भी अधिक समयतक चलती रही यद्यपि समझौतेका प्रयास विफल हो 
गया । जिना अब्दुल ग़फ्फ़ारको बाहर प्रतीक्षा करती हुई मोटरतक पहुँचाने और 
उन्हें विदा करने उनके साथ बाहरतक आये । 

१८ जूनको एक प्रार्थना-सभामें भाषण करते हुए गांधीजीने कहा कि खान 
अब्दुल ग़फ्फ़ार खाँ इस बातके लिए पूरी कोशिश कर रहे हैं कि किसी तरह 
सीमाप्रान्तमें रक्तपात न हो । उन्होंने सभामें एकत्र लोगोंसे वादशाह खाँके 
उद्देश्यकी सफलताकरे लिए प्रार्थना करनेकों कहा। पठानिस्तानके रूपमें एक स्वतंत्र 
सीमाप्रान्तकी स्थापनाके लिए किये जानेवाले आन्दोलनकी चर्चा करते हुए उन्होंने 
कहा कि यह आन्दोलन अब स्थायी होगा क्योंकि यह एक सुदृढ़ आन्दोलन हूं । 
यदि यह भारतविरोधी आन्दोलन होता है तो यह एक बुरी बात होगी । यदि 
इसका उद्देश्य, जेसा कि में समझता हूँ, पठानोंके जीवन और संस्क्ृतिको सुरक्षित 
और विकसित करना है तो इसे हर तरहका प्रोत्साहन मिलना चाहिए । भौगो- 
लिक दृष्टिसे भी यह भारतका एक टुकड़ा मात्र हैं और भारतके करोड़ों देशवासियोंके 
मुकाबले पठानोंकी संख्या भी अत्यल्प हैँ । किन्तु युद्धोचित शौर्य॑पूर्ण गुणों और 
भारतके नक्शेपर उनकी विशिष्ट स्थितिकि कारण उनका अपना निजी महत्त्व हो 
जाता है । सीमाप्रान्त एक कांग्रेसी प्रान्त हैं । जिस समय कांग्रेसकी स्थिति डावाँ- 
डोल थी उस समय भी यह एक कांग्रेसी प्रान्‍्त था और आज भी वह एक कांग्रेसी 
प्रान्‍्त है जब वह सत्तारूढ़ है। संविधान सभामें भी इसे प्रतिनिधित्व प्राप्त हैं 
किन्तु इस समय इसके सामने एक नाजुक स्थिति पैदा हो गयी हैं | वहाँ शीघ्र 
ही जनमतसंग्रह होनेवाला है । कांग्रेस और लीग दोनों इसके लिए वचनवद्ध हैं । 
किसीको यह शर्त बदलनेकी आज़ादी नहीं है । सवाल पाकिस्तान ओर हिन्दुस्तान 
के वीच चुनाव करनेका हैँ । उनके सामने जो कुछ हुआ हे उसके सन्दर्भमें इसके 
पीछे एक बड़ा ही शरारतभरा अभिप्राय हैं। पूछा यह जायगा कि वे हिन्दुओंके 
साथ र हेंगे या मुसलमानोंके साथ ? कांग्रेस हिन्दू संघटन नहीं हैं । वह कभी भी 
हिन्दू संघटन नहीं रही है ओर मैं आशा करता हूँ कि भविष्यमें भी वह हिन्दू 
संघटन नहीं बनेगी । किन्तु पठानोंका दिमाग़ उस उलझनमें, जो दिनपर दिन 
और जटिल होती जा रही है, इस फ़रकको कंसे समझ पायेगा ? में कांग्रेसको सलाह 
दूंगा कि वह अपनी स्थिति साफ़ कर दे। इसी तरह में मुस्लिम लोगकों भी अपनी 
स्थिति साफ़ करनेको कहूँगा। दोनोंको पठानोंकी भावनाका सम्मान करना चाहिए 
और उन्हें अपने आन्तरिक प्रशासन और मामलोंके सम्बन्धमें अपना संविधान बनाने 
को स्वतन्त्रता देनी चाहिए। इससे पठानोंकी एकता मजबूत होगी, आन्तरिक संघर्ष 

शाम अब्दुंल ग़फ्फ़ार खाँ 


दूर हो सकेगा और पख्तून संस्कृति एवं पशतों भाषाका विकास होगा । यदि वे 
यह कर सके तो वे पाकिस्तान या भारत संघ किसीसे भी संघवद्ध हो जानेके लिए 
संयुक्त रूपसे कहीं अधिक समर्थ हो जायेंगे । चाहे जनमतसंग्रह हो या न हो में 
यह सलाह हर हालतमें दूंगा । समयसे पहले जनमतसंग्रह करना अंधेरेमें कूदना 
होगा । 

गांधीको, जिन्होंने खान अब्दुल ग़फफ़ार खाँसे अपनी उक्त प्रार्थनाके साथ 
जिनासे मिलनेंका अनुरोध किया था, जिनासे मुछाकातके बाद उसको असफलता- 
के कारण बड़ी बेचेनीका अनुभव हुआ । वे उस रातके साढ़े वारह वजेतक जागते 
रह गये । वे रोज प्रात:काल ३ बजे उठ जाया करते थे किन्तु उस दिन उनको 
नींद पहले ही टूट गयी और वे सोचने लगे : “यद्यपि मेने १२५ वर्षोतक जीने- 
की इच्छा छोड़ दी हैं फिर भी में बादशाह खाँके बारेमें सोचे बिना नहीं रह 
सकता । बादशाह खाँ एक अद्भूत व्यक्ति हैं। मुझे दिनपर दिन उनकी गंभीर 
आध्यात्मिक प्रकृ तिका ज्ञान होता आ रहा हैं। उनमें ध्यं, निष्ठा और अहिसाका 
विनयके साथ सम्मिलन हुआ हूँ । असंख्य पठानोंने उन्हें अपना बिना ताजका बाद- 
शाह माना हूँ । ऐसे व्यक्तिके लिए पराजय जंसी कोई चीज़ नहीं हो सकती । 
मुझे पूर्ण विश्वास हैँ कि उनके लिए बड़ासे बड़ा बलिदान भी साधारण बात 
होगी । वे अन्तिम श्वासतक पठानोंकी सेवा करते हुए प्राणत्याग करेंगे । वे इसी- 
लिए जीवित हैं। वे ब्रतधारी पुरुष हैं । उनमें विवेकका प्रकाश हैँ । उनके हृदयमें 
मानवमात्रके प्रति प्रेम भरा हुआ हैँ । वे किसीसे घृणा नहीं करते । ' 

इसके बाद गांधी लेट गये और उन्होंने सोनेकी कोशिश की किन्तु थोड़ी ही 
देर बाद उनकी आँखें फिर खुल गयीं और वे कहने लगे : “नहीं, में सो नहीं 
सकता । उनके विचारने मेरी नींद हर ली हैं । 

तिरुवांकुरके दीवातन सर सी० पी० रामस्वामी ऐयरने गांधी और कांग्रेस- 
की इसके लिए निंदा की थी कि उन्होंने सीमाप्रान्तके लिए स्वतन्त्र पठानिस्तान 
की मांग स्वीकार कर ली हैं । उत्तका कहना था कि ऐसी हालतमें वे स्वतन्त्र 
तिरुवांकुरके प्रति कैसे आपत्ति कर सकते हूँ । 

गांधीने कहा कि तिरुवांकुर और पठानिस्तानकी तुलना नहीं की जा सकती । 
पठान स्वतन्त्र नहीं होता चाहते। वे केवल यह चाहते हैं कि पाकिस्तान और 
भारत संघकी पूरी तस्वीर सामने आ जानेपर उसे देखकर वे स्वयं अपना संविधान 
तैयार कर सके । वे अपना स्वतन्त्र तीसरा राज्य नहीं बनाना चाहते | वे केवल 


अन्य प्रान्तोंकी तरह स्वायत्तता चाहते हैं जिससे वे केन्द्रके साथ निष्ठाबद्ध रहते 

हुए अपने आन्तरिक मामलोंमें हस्तक्षेप पसंद न करेंगे। यदि बादशाह खाँका 
इरादा इससे कुछ भिन्‍न है तो मुझे उनसे संबंध-विच्छेद कर लेनेमें कोई संकोच 
न होगा यद्यपि वे मेरे पुराने मित्र हैं । सर सी. पी. दोनों डोमिनियनोंसे अलग 
एक स्वतन्त्र राज्य बनाना चाहते हैं । यदि इसकी अनुमति दे दी गयी ओर दूसरों 
ने भी इसोका अनुसरण किया तो इसका यह परिणाम होगा कि भारत कई 
राज्योंमें विभक्त हो जायगा। इन छोटे-छोटे राज्योंको एक सम्राट्की ज़रूरत होगी । 
अत: जो सम्राट्‌ इस समय विदा हो रहा है वह दूनी ताक़तसे फिर वापस आ 
सकता है । यह एक ऐसी विनाशकारी घटना होगी जिसकी कल्पना भी नहीं को 
जा सकती । तिरुवांकुर और सीमाप्रान्तमें इसलिए भी तुलना करना भ्रामक 
होगा कि सर सी० पी० महाराजाकी ओरसे बोल रहे हैं जब कि सीमाप्रान्तीय 
नेता अपनी जनता--जिरगा की ओरसे बोल रहे हैं । एक विशुद्ध निरंकुश तंत्र 
हैं तो दूसरा पूर्ण लोकतल्त्र । 

जिनासे हुई वार्ताकी विफलताके बाद मुस्लिम लीगी अखबारों और खास- 
कर “डान ने खान अब्दुल ग़फ्फ़ार खाँपर बड़े गंदे प्रहार किये | १९ जूनको खान 
अब्दुल ग़फ्फ़ार खाँनें जिनाको लिखा : 

“मुझे 'डान'की रिपोर्ट पढ़कर बड़ा दुःख हुआ हूँ । उसमें कुछ ऐसे वक्तव्य 
दिये गये हैं जो पूरी तरह झूठ हैं जंसे यह कहना कि कांग्रेसने मुझे तथा मेरे 
'पिट्ठुओं' को आर्थिक सहायता देना अस्वीकार कर दिया है । आथिक सहायता 
माँगने या पानेका कोई सवाल ही नहीं उठा हैं । इसकी कहीं चर्चातक भी नहीं 
हुई है । 

“में आपसे इसलिए मिला था कि शायद सभो सम्बद्ध लोगोंके लिए कोई 
शान्ति एवं सम्मानपूर्ण रास्ता निकल आये । दुर्भाग्यवश हम लोगोंमें सहमति न 


हो सकी । किन्तु किसी भी हालतमें 'डान की शब्दावली और स्वर ऐसे नहीं हैं 


जिनसे किसी तरहके दोस्ताना व्यवहार या समझौतेका रास्ता बनता हो ।* 
सीमाप्रान्तके अपने सभी सहकर्मियोंसे परामर्श कर खान अब्दुल ग़फ्फ़ार 


-खाँने जिनाको निम्नलिखित प्रस्तावकी सूचना दी : “सरहदी सूबा कांग्रेस कमेटी, 


कांग्रेस संसदीय दल, खुदाई खिदमतगार और जल्में पख्तुनके सदस्योंकी बन्‍लूमें 
२१ जून, १९४७ को सरहदी कमेटीके सदर खान अमीर मुहम्मद खाँकी सदा- 
रतमें हुई बैठक एक रायसे यह तय करती है कि सभी पछ्तूनोंका एक आज़ाद 


पठान राज्य बनाया जाय । इस राज्यका संविधान लोकततन्‍्त्र, समानता और 


सामाजिक न्‍्यायकी इस्लामी धारणाके आधारपर तंयार किया जायगा। यह 

बेठक सभी पठानोंको अपने इस चिर-अभिलषित लक्ष्यकी प्रगतिके लिए और गर- 
पख्तून प्रभुत्वके सामने आत्मसमर्पण न करनेके लिए ऐक्यबद्ध होनेकी अपील 
करती है ।” 

२४ जूनको पेशावरसे दिये गये एक वक्तव्यमें खान अब्दुल ग़पफ़ार खाँने 
कहा : 

“ब्रिटिश प्रभुत्वककी समाप्तिकि फलस्वरूप भारतमें जो महान्‌ परिवर्तन हो रहे 
हैं उनसे सारा भारत ही नहीं बल्कि सीमाप्रान्त भी प्रभावित होगा | मैंने इन 
परिवर्तनोंपर पर्याप्त विचार किया हैँ और मैंने अपने सहकर्मियोंस भी सलाह 
ली हे। 

“हम एक पीढ़ीसे भी अधिक समयसे सीमाप्रान्तकी आज़ादीके लिए संघर्ष 
कर रहे हैं । इस संघर्षमें हम पठानोंने बड़ी-बड़ी कठिनाइयाँ सही हैं किन्तु हमने 
कभी अपना संघर्ष नहीं छोड़ा । हमारा संघर्ष ब्रिटेनके शासन और प्रभुत्वके 
विरुद्ध था । इस संघषमें हमने भारतीय राष्ट्रीय कांग्रेससे दोस्ती की जो ब्रिटेनसे 
हमारी ही तरह लड़नेवाली महान्‌ संस्था थी । 

'स्वभावत: इन परिस्थतियोंमें हमारा कांग्रेसके साथ बहुत ही निकटका 
भाईचारा और साहचर्य पैदा हो गया । स्वातन्त्रय संघर्षके दौरान जिस समय 
हम सीमाप्रान्तके लोग बड़े संकटमें फंसे हुए थे कांग्रेस ही हमारी सहायताके लिए 
आगे बढ़ी । हमने लीगसे मददके लिए बार-बार अनुरोध किया किन्तु हमें उससे 
निराशा ही मिली । वास्तविकता तो यह है कि सीमाप्रान्तकी वर्तमान मुस्लिम 

लीगके अनेक नेताओंने हमारे सग्रे-संबंधियों एवं भाइयोंके ख़िलाफ़ अंग्रेजोंकी 
मदद की । 

“हम हमेशासे हिन्दुस्तान और खासकर पठानोंकी आज़ादीके लिए संघर्ष 
करते रहे हैं । हम मुकम्मल आज़ादी चाहते हैं । अब भी हमारा यही आदर्श 
बना हुआ हैँ ओर हम इसके लिए काम करते रहेंगे । 

“दुर्भाग्यवश हालकी घटनाओंने हमारे रास्तेमें बड़ी अड़चनें पेदा कर दी 
हैं । ३ जूनकी धोषणामें कहा गया है कि उत्तर-पश्चिमी सीमाप्रान्तमें जनमत- 
संग्रह कराया जायगा और उसमें वर्तमान विधानसभाके मतदाताओंके समक्ष सिर्फ 
यह विकल्प रखा जायगा कि वे चाहें तो भारतीय संघकी संविधान सभामें शामिल 
हो जाये या पाकिस्तात्ती संविधान सभामें । इससे हमारा विकल्प सीमित हो 
जाता है । हम इनमेंसे कोई विकल्प माननेको तैयार नहीं हैं । हम अपने इच्छा- 
नुसार स्वतन्त्र पठान राज्यके लिए वोट नहीं दे सकेंगे । 

“सीमाप्रान्तमें पिछले कुछ महीनोंमें जो कुछ हुआ हूँ हमें उसपर विचार 
करना होगा । लीगियोंने संघटित रूपसे आतंकवादी आन्दोलन चला रखा हैं 
जिसमें सेकड़ों निर्दोष पुरुष, स्त्री और बच्चोंकी हत्या की गयी हैं । छूटपाट और 
आगजनीसे करोड़ोंकी सम्पत्ति बर्बाद कर दी गयी है । इस तरह सारा वातावरण 
साम्प्रदायिक उन्‍्माद और भावोत्तेजनासे भरा हुआ हैं । 

“इस समय भी मुस्लिम लीगके प्रमुख सदस्य जनताको इसलिए डराने- 
धमकानेका भीषण आन्दोलन चला रहे हैं कि वह जनमत-संग्रहमें लीगके खिलाफ़ 
वोट न दे । 

“साफ़ हैँ कि वे न सिर्फ प्रान्तसे बाहर गये हज़ारों-लाखों शरणार्थियोंको हो 
जनमत-संग्रहमें वोट देनेंसे रोक रहे हैँ बल्कि दूसरोंकों भी धमकी दे रहे हैं कि 
अगर वे वोट देने गये तो इसका खतरा भी उठानेको तंयार रहें । वे जनताको उन 
भीषण उपद्रवोंकी याद दिला रहे हैं जिन्होंने पिछले महीनोंमें प्रान्तका चेहरा ही 
बिगाड़ दिया है । मौजूदा मसलेको काफिरों और इस्लामके बीच चुनावके मसलेके 
रूपमें पेश कर वे सीधे-सादे पठानोंकी मजहबी भावनाओंको भी उभाड़ रहे हैं । 

“इसलिए मौजूदा सवालोंपर, जो मुख्यतः साम्प्रदायिक ढंगके हैं, आजको 
हालतमें जनमत-संग्रह कराना बहुत ही गहरे षड़यन्त्रका परिणाम हूँ । कुछ उच्च 
पदस्थ अधिकारी ओर राजनीतिज्ञ लोगी आन्दोलनको शान्तिपूर्ण बता रहे हैं । 
हमने ऊपर अभी जो निष्कर्ष निकाला हैँ उसकी इससे पुष्टि हो जाती हैं । 

“यह आवश्यक हूँ कि जनमत-संग्रहमें हमें स्वतन्त्र पठान राज्यके लिए वोट 
देनेंका अवसर दिया जाय । 

“वाइसरायने कहा हैं कि सम्बद्ध पार्थियोंकी सहमतिके बिना वे निर्धारित 
कार्य-पद्धतिमें किसी तरहका फेर-बदल करनेमें असमर्थ हैं । मैंने कांग्रेसके नेताओं 
से परामर्श किया तो उन्होंने मुझे इस बातका आइवासन दिया कि वे प्री तरह 
चाहते हैं कि हमें इसका अवसर प्रदान किया जाय । मुस्लिम लोगकी ओरसे श्री 
जिनाने स्वतन्त्र पठान राज्यकी कल्पनाको पूरी तरह ठुकरा दिया ओर कहा कि 
में इस प्रइनपर पठानोंको वोट प्रदात करनेका अवसर दिया जाना कभी मान 
नहीं सकता । इससे साफ़ जाहिर होता है कि लोग साम्प्रदायिक मसलोंका पूरा 
लाभ उठाना चाहती हैं । 

“मैंने इस मामलेमें अपने और अपने सहकमियोंकी इच्छाके कारण सम्बद्ध 
विभिन्न पक्षोंसे समझौता करनेके उद्देश्यसे यथाशक्ति पूरा प्रयत्न किया। मुझे 
इसका खेद हैँ कि श्री जिनाके सहमत न होनेके कारण समझौता संभव न हो 

सका । शायद उन्होंने सोचा कि में उनसे अपनी दुर्बलताके कारण मिल रहा हूँ, 
में उनसे मुसलूमानोंमें एकता कायम रखनेके लिए एक मुसलमानके रूपमें मिल 
रहा हूँ । किन्तु में उनसे अपनी दुर्बलता नहीं बल्कि अपने उद्देश्योंमें निहित शक्ति- 
के कारण और सीमाप्रान्तमें शान्ति तथा स्वतन्त्रताकी रक्षाके लिए मिला था । 

“मेरा दृढ़ मत हैं कि बहुसंख्यक पख्तून स्वतन्त्र पठान राज्यकी स्थापनाके 
पक्षमें हैं । इस संबंधमें जनताकी इच्छा जाननेके लिए में जनमत संग्रह या चुनाव 
करानेके लिए तयार हूँ । 

“इन परिस्थितियोंमें हमें क्या करना है ? मेरा दृढ़ विश्वास है हम उपर्युक्त 
कठिनाइयोंके कारण जनमत-संग्रहमें शामिल नहीं हो सकते । में इन सभी खुदाई 
खिदमतगारों और अन्य लोगोंसे, जो स्वतन्त्र पठान राज्यमें विश्वास करते हैं, 
जनमत-संग्रह में शामिल न होने और शान्तिपूर्ण ढंगसे उसका बहिष्कार करने- 
की अपील करता हूँ । 

“लेकिन इसका यह मतलब नहीं है कि हम हाथपर हाथ धरे बंठे रहेंगे । 
ब्रिटिश दासताके विरुद्ध अपने १८ वर्षोके लंबे स्वातन्त्य-संघर्षको सफलतातक 
पहुँचा देनेके बाद हमारे सामने आज एक नया खतरा पैदा हो गया है । पस्तूनों- 
की आज़ादी ही नहीं, उनकी हस्तीतक दाँवपर लग गयी हैं । अतएव में उन 
सभी पठानोंका, जिन्हें अपनी मातृु-भूमिसे प्रेम है, एकता स्थापित करने और अपने 
चिरअभिलपित लक्ष्यकी प्राप्तिके लिए संघर्ष करनेका आह्वान करता हूँ । 

“मेरी अब भी कितनी इच्छा है कि इस अन्तिम घड़ीमें भी श्री जिना हमारी 
श्थितिके साथ न्याय कर पाते और एक पठानकों दूसरे पठानसे अलग करनेकी 
हरकतोंसे बाज आते ।* 

२७ जूनको एक बंठकमें भाषण करते हुए ख़ान अब्दुल ग़पफ़ार खाँने कहा : 
“हमने पठानिस्तानकी स्थापनाका निश्चय किया हैं जो सभी पठानोंका -एक 
स्वतन्त्र राज्य होगा । इसका कोई राजा न होगा । उसपर सारी पठान जाति 
संयुक्त रूपसे शासन करेगी । पठानोंने इस आज़ादीके लिए कांग्रेसका साथ दिया 
और हम संयुक्त रूपसे अपने समान शात्रुसे लड़े । उस समय हमें हिन्दू और 
हिन्दुओंका दलाल कहा जाता था, किन्तु अब, जब हमने हिन्दुस्तानमें शामिल होना 
अस्वीकार कर दिया हैं, तो हमें पाकिस्तान बनाम हिन्दुस्तानके सवालूपर जनमत- 
संग्रहमें शामिल होनेके लिए बाध्य किया जा रहा है | 

उन्होंने कहा : “हमें किसी भी प्रकारकी दासतासे मुक्त होनेके लिए संघ- 
टित होना चाहिए । इसके बाद हम पारस्परिक हितोंमें अन्य मुस्लिम देशोंके साथ 

भाईचारेका संबंध रख सकते हैं । वया अफगानिस्तान, ईरान, इराक, अरब 
ओर मिस्रकी अपनी स्वतन्त्र सरकारें नहीं है ? क्या वें सभी मुसलमान नहीं हैं ? 
किन्तु इस्लामके ही सिद्धान्तोंके अनुसार कोई उदारताका कार्य अपने घरसे ही 
शुरू होता हैँ । क्या मेरे लिए अपने पठान भाइयोंको अज्ञात भविष्यक्े अन्धकारमें 
फेक देना वेईमानी नहीं होगी ? केवल हमारे ही नहीं, सारे संसारके सामने भीषण 
भविष्यकी संभावना हैँ । तीसरे विश्व-युद्धके वीज वो दिये गये हैं । हर एक देश उस 
लड़ाईकों अपनी सोमाओंसे दूर रखनेकी कोशिश कर रहा हैं । उस संकटकालके 
लिए अंग्रेज सीमाप्रान्तको रूसके विरुद्ध सैनिक अड्डा बनाना चाहता हे । इस 
सिलसिलेमें जनरल माउण्ट गोमरीका भारत पहुँचना और श्री जिनाके साथ हुई 
उनकी बंठकें निस्सन्देह अत्यन्त महत्त्वपूर्ण हैँ । 

ख़ान वंधुओंका अन्तिम निर्णय कांग्रेस अध्यक्षके मार्फत २८ जूनकों वाइस- 
रायको भेज दिया गया : 

“जब कभी सीमाप्रान्तका प्रश्न उठा हैं हमने आपसे कहा हैं कि हमारी 
ओरसे इस संबंधमें कोई उत्तर दिये जानेंके पूर्व यह आवश्यक हैँ कि सीमाप्रान्तके 
मन्त्रियों और नेताओंसे परामर्श कर लिया जाय | इस मामलेका उनसे घनिष्ठ 
संवंध है ओर स्थितिके संबंधमें वें योग्यतम निर्णायक हैं । वे इस बातके सख्त 
विरोधी हैं कि प्रान्तमें एसा कोई सवारू उठाया जाय जिसका विशुद्ध रूपसे साम्प्र- 
दायिक या हिन्दू-मुसलमानके सवालके रूपमें लाभ उठाया जा सके । इस साम्प्र- 
दायिक मसलेको दूर करनेका सबसे अच्छा तरीक़ा यह था कि जनताके सामने 
असली सवाल रखा जाय । यह सवाल स्वतन्त्र पठान राज्यकी स्थापना था जों 
आगे चलकर भारत संघ या पाकिस्तानसे अपने संबंध स्थिर करता । इसी तीत्र 
भावनाके अनुरूप मैंने आपको २ जूनको लिखा था कि प्रस्तावित जनमत-संग्रहमें 
ऐसी व्यवस्था होनी चाहिए कि जनता अपनी स्वाधीनता ओर बादमें शेप भारत 
के साथ अपने संबंधोंके वावत फ़ैसला देनेके लिए वोट दे । में यह समझता हूँ कि 
जबतक मुस्लिम लीगकों यह प्रस्ताव मान्य न हो आप इसे माननेमें असमर्थ हैं । 
इससे हमारी कठिनाइयाँ वढ़ गयी हैं और हम इस मामलेमें वड़े चिन्तित हैं । 

“हमने योजना स्वीकार कर ली है । इसके साथ ही हम उत्त र-पश्चिमी सीमा- 
प्रान्त्पर ऐसी कोई कार्यपद्धति नहीं छलाद सकते जिसका वहाँकी जनता और 
नेता विरोध करते हों । हमने फिरसे खान अब्दुल ग़फ्फ़ार खाँसे वातचीत को 
हैं । उन्होंने हमें बताया है कि सीमाप्रान्तकी जनतामें इस संबंधर्मं बड़ी ही तीत्र 
भावना है कि उसे उसकी स्वतन्त्रताके प्रश्नपर फंसला देनेका अवसर प्रदान किया 

जाय । वह किसी भी ऐसे जनमत-संग्रहमें शामिल होनेके विरुद्ध है जिसमें मसला 
प्री तरह साम्प्रदायिक रूप ग्रहण कर ले। वादशाह खाँका कहना हैँ कि यदि 
मसला पठानिस्तान ओर पाकिस्तानके वीच चुनाव करनेका नहीं होगा तो वे अपने 
अनुयायियोंको जनमत-संग्रहसे दूर रहनेकी सलाह देंगे । उनका कहना हैँ कि इससे 
स्थितिका तनाव कुछ कम होगा यद्यपि चाहे कुछ समयके लिए ही हो प्रान्तमें 
कांप्रेसका अस्तित्व समाप्त हो जायगा ।” 

२९ जूनको गांधीने वाइसरायको खिखा : 

“बादशाह खाँने मुझे लिखा है कि वे उसे योजनाको कार्यान्वित कर रहे 
हैं जिसपर मैंने आपसे और उन्होंने कायदे आजम जिनासे विचार-विमर्श किया 
था । योजना यह थी कि स्वतन्त्र पठानिस्तान अपना स्थानीय संविधान स्वयं 
तेयार करे ओर पाकिस्तान तथा भारत संघका संविधान बन जानेपर यह तय 
करे कि वह इनमेंसे किसके साथ रहेगा । इस योजनाको स्वीकृत करानेंमें वे 
विफल हो चुके हैं । अतएव जनमत-संग्रहम उनके अनुयायी किसी प्रकारका हस्त- 
क्षेप नहीं करेंगे ओर वे मतदानमें शामिल न होंगे। वे यह पूरी तरह अनुभव कर 
रहे हैं कि इस सूरतमें सीमाप्रान्त संभवतः पाकिस्तानको मिल जायगा । 

“बे यह भी चाहते हैं कि में, आपका ध्यान इस तथ्यकी ओर आकर्षित कर 
दूं कि जनमत-संग्रहको प्रभावित करनेके लिए बहुतसे मुसलमान स्त्री-पुरुष सीमा- 
प्रान्तमें भेजे जा रहें हैं और बहुतसे प्रमुख मुसलमान भी वहाँ इसी उद्दश्यसे भेजे 
जा रहें हैँ । इससे रक्तपातकी संभावना और बढ़ गयी हैं तथा स्थिति और भी 
खराब हो सकती हूं । 

“उन्तका यह भी कहना है कि जहाँतक उन्हें मालूम हैं कई हज़ार गैरमुसल- 
मान शरणारथियोंको जनमत-संग्रहमें भाग लेनेका कोई अवसर नहीं मिलेगा । उन्हें 
धमकाया जा रहा हूँ कि यदि उन्होंने अपने मतदानके अधिकारका प्रयोग किया 
तो इसके लिए उन्हें बड़ीसे बड़ी यातनाएँ भोगनो पड़ेंगी । 

“आज अखबारोंमें मेंनें कायदे आजम जिनाका यह बयान पढ़ा है कि यदि 
पठान वोट देनेसे विरत रहते हैं तो इससे जनमत-संग्रहकी शर्तोंका उल्लंघन 
होगा । मुझे इस दलोलमें कोई सार नहीं दिखाई देता ।' 

जिनाने कांग्रेसपर यह आरोप किया कि कांग्रेस द्वारा 'पठानिस्तान' के 
समर्थनसे उसके द्वारा स्वीकृत तीसरी जूनकी योजनाका उल्लंघन होता हैं । 
उन्होंने गांधी और ख़ान अब्दुल ग़फफ़ार ख़ाँकी इसके लिए तीज़ निन्‍दा की कि वे 

लोग इस धारणाको बराबर बल प्रदान करते जा रहे हैं । उन्होंने वादा किया 

जनमत-सं ग्रह 

कि सीमाप्रान्त पाकिस्तानकी एक स्वायत्तशासी इकाई होगा । मुस्लिम लीगियों- 
ने यह विषेला प्रचार भी चला दिया कि खान बन्धुओंने अफगान सरकारको 
भारत ओर अफगानिस्तानकी मध्यवर्तिनी रेखा ड्रण्ड रेखाके संशोधनकी माँग 
करनेके उद्देश्यसे उभाड़नेके लिए उसके पास दूत भेजा है । 

डाक्टर खान साहवने नेहरूको लिखे गये एक पत्रमें लिखा : “हम आपको 
विश्वास दिलाते हूँ कि हमने कभी अफगानिस्तानमें शामिल होनेंका विचार नहीं 
किया है । हमें पहली वार यह मालूम हुआ हूँ कि अफगान सरकारने आधिकारिक 
तौरपर भारत सरकारसे सम्पर्क स्थापित किया हैं। हम लोग एक संकटकी 
स्थितिम डाल दिये गये हैं; स्वभावतः अफगान सरकार इस स्थितिका लाभ 
उठा रही है और उसका शोषण कर रही हैं। हमें किसी ऐसे कांग्रेसी दूतके वारेमें 
कोई जानकारी नहीं है जिसे अफगान सरकारके पास भेजा गया हो ।” 

गांधीजीने ३० जूनको एक प्रार्थना-सभामें भाषण करते हुए कहा : 

“जनमत-संग्रहका प्रश्न सीमाप्रान्तकी जनताके सामने बड़े ही महत्त्व रूपमें 
टिका हुआ हैं क्योंकि सीमाप्रांत पहलेसे ही कांग्रेसी प्रान्‍्त रहा हैं और अब भी 
सरकारी रूपमें कांग्रेसी प्रांत हैं। वादशाह खाँ ओर उनके सहकर्मी यह पसंद 
नहीं करते कि उन्हें हिन्दुस्तान या पाकिस्तानमें चुनाव करनेके लिए कहा जाय । 
इसका सीधा अर्थ हिन्दुओं या मुसलमानोंमें चुनाव करना होगा । बादशाह खाँ 
इस कठिनाईपर कंसे विजय पा सकते हैं । कांग्रेसने यह वचन दिया है क्रि जन- 
मत-संग्रह डाक्टर खान साहवसे परामर्श करके ही होना चाहिए किन्तु इसका 
निरीक्षण प्रत्यक्ष रूपसे वाइसराय करेंगे। जनमत-संग्रह इसी रूपमें निर्धारित 
तिथिपर होगा । खुदाई खिदमतगार अपने मताधिकारका प्रयोग नहीं करेंगे जिससे 
मुस्लिम लीगको मेदान मार लेनेकी पूरी सुविधा मिल जायगी । किन्तु इससे वे 
अन्तरात्माके विरुद्ध आचरण करनेसे बच जायेंगे। इस कार्यपद्धतिसि जनमत- 
संग्रहकी शर्तोका क्या कोई भी उल्लंघन होता है ? जिन खुदाई खिदमतगारोंने 
अंग्रेजोंके खिलाफ बहादुर्रासे लड़ाई लड़ी है उन्हें जनमत-संग्रहमें हार जानेका 
कोई अफसोस नहीं हो सकता । पार्टियोंके लिए हमेशा चुनावमें शामिल होना ही 
होता है, कभी-कभी हारकी निश्चित संभावनापर भी । वहिष्कार करनेवाली पार्टी 
के लिए पराजय कुछ कम निश्चित नहीं होती । 

“बादशाह खाँपर पठानिस्तानको नयी आवाज़ उठानेका आरोप किया जा 
रहा है । जहाँतक मुझे मालूम हें, कांग्रेस मन्त्रिमण्डलके अस्तित्वमें आनेके पहले 
ही बादशाह खाँके मस्तिष्कमें अपने आन्तरिक मामलोंमें पठानोंकी स्वतन्त्रताका 

खान अब्दुल ग़फ्फ़ार खाँ 


विचार वर्तमान था । वे कोई नया राज्य क़ायम नहीं करना चाहते । यदि उन्हें 
अपना स्थानीय संविधान बनानेकी छूट दे दी जाय तो वे सहर्प हिन्दुस्तान या 
पाकिस्तानमें किसी एकके साथ शामिल होनेका निश्चय कर सकते हैं । यदि 
पठानोंको नीचा दिखाने और उन्हें गुलाम बनानेंकी नीयत न हो तो उनकी स्वा- 
यत्तताकी इच्छापर आपत्ति करनेकी वात सोच पाना मेरे लिए और कठिन है । 

“अधिक गंभीर आरोप यह किया गया है कि बादशाह खाँ अफगानिस्तानके 
हाथमे खेल रहे हैं। मेरे विचारसे वे पर्देकी आड़में कोई काम नहीं कर सकते । 
वे कभी यह गवारा नहीं कर सकते कि सीमाप्रांतको अफगानिस्तान हड़प ले । 

“उनका दोस्त होनेके नाते, क्योंकि में उनका दोस्त हूँ, उनमें मुझे केवल एक 
कमी दिखाई देती है । उन्हें अंग्रेजोंके वचनों और इरादोंपर एतवार नहीं होता । 
वे उनके प्रति बहुत शंकाल हैं । में सवसे यह कहना चाहँगा कि वे उनकी इस 
त्रुटिपर, जो ओरोंमें भी पायी जाती हूँ, ध्यान न दें। बात केवल यह हैँ कि उनके 
जसे नेतामें यह कमी कुछ खटकती हैं । किन्तु मेरा यह तर्क हैं कि मेने जिस 
चीज़को उनकी कमी बताया हैँ, जो एक मानीमें हे भी, उसे दूसरी मानीमें गुण 
भी कहा जा सकता है क्‍योंकि वें कोशिश करके भी अपने विचारोंको छिपा नहीं 
सकते । वे इतने ईमानदार हैं ।' 

४ जुलाईको वाइसरायने गांधीको लिखा : “सीमाप्रान्तसे मुझे रिपोर्ट मिली 
हैँ कि लाल कुर्तीवाले जनतापर दबाव डाल रहे हैं कि वह मतदानमें भाग न ले । 
मेरी समझमें आप इससे सहमत होंगे कि इस तरहके किसी कार्यसे उसी हिसाको 
प्रोत्साहन मिलनेकी संभावना हैं जिससे बचनेके लिए में और आप इतने चिन्तित 
हैं । मेरा विश्वास हे कि यदि यह रिपोर्ट सच है तो आपने अपने पत्रमें जिस 
नीतिकी व्याख्या की है उसकी दृष्टिसे आप ख़ान अब्दुल ग़फ्फ़ार खाँक़ो उसी 
नीतिको कार्यान्वित करनेको कहेंगे ।'' द 

५ जुलाईको गांधीने जवाब दिया : “यह ठीक हैं कि बादशाह खाँ और 
उनके सहकर्मियों द्वारा इस समय यह आन्दोलन चलाया जा रहा है कि वोटर 
मतदानमें भाग न लें। किन्तु मतदानके दिलोंमें किसी तरहका प्रदर्शन नहीं होगा 
और मतदानके समय ये छोग वोटरोंके पास नहीं जायेंगे । यदि आपका यही अभि- 
प्राय है तो में आज शामकी प्रार्थनामें इसकी सहर्ष चर्चा करूँगा । यदि आप कहें 
तो में बादशाह खाँके पास पहुँचनेके लिए और द्रुतगामी तरीक़ा अख्तियार करने- 
को तैयार हूँ । यदि आपके दिमाग़में और कोई बात हो तो कृपया उसे मुझे सूचित 

जनमत-संग्रह 

वाइसरायने गांघीसे अपील की : “यदि आप थोड़ा और आगे बढ़कर 
मतदानके दिनोंके पूर्व किसी भी ऐसे आन्दोलनको रोकवानेकी चेष्टा करें जिससे 
प्रत्यक्ष या अप्रत्यक्ष रूपसे उपद्रव होनेकी संभावना हो तो स्वभावत: में इसके लिए 
आपका कृतज्ञ होऊंगा । मेरी समझमें यह वड़ा जरूरी है कि यथासंभव शञीघ्रसे 
शीघ्र ख़ान अब्दुल ग़फफ़ार खाँको आपकी सलाह मिल जाय | यदि आप उन्हें 
कोई पत्र भेजना चाहें तो में उसे एक विशेष दूत द्वारा पेशावर भेजवा दूं और 
गवर्नरसे कहला दूँ कि वे इसे आग बढ़ा दें। में आपकी सहायताके लिए बड़ा 
आभारी हैं ।' 

५ जुलाईके अपने दूसरे पत्रमें गांधीने वाइसरायकों लिखा ; “ज्यों हो 
अपनी प्रार्थना-सभाका भाषण समाप्त कर टहलनेके लिए जा रहा था आपका 
कृपापत्र प्राप्त हुआ । सौभाग्यवश दोपहरको मेरी एक पठानसे मुलाकात हुई 
जिसे में खुदाई खिदमतगारके रूपमे जानता हूँ । वह पेशावर जा रहा था । इस- 
लिए मेने उसे एक सन्देश दे दिया । उस सन्देशकी प्रतिलिपि में इस पत्रके साथ 
भेज रहा हूँ । आप यह पत्र पढ़ ले । यदि आप सोचते हों कि जो नया मुद्दा आपने 
उठाया हैं वह इसमें शामिल हो चुका हैं तो जेसा आपने कहा है इसी पत्रको 
अपने विशेष दृतसे भेज दें। में आशा करता हूँ कि वादशाह खाँ और उनके 
अनुयायियोंकी ओरसे कोई उपद्रव नहीं होगा । पठान खुदाई खिदमतगारके मार्फत 
जो संदेश मेंने भेजा हैँ उसमें वादशाह खाँको लिखें गये मेरे पत्रकी अपेक्षा कहीं 
अधिक बातोंका समावेश कर दिया गया हैं।*' 

'प्रिय बादशाह खाँको' संबोधित गांधीके ५ जुलाईके पत्नमें लिखा गया था : 

“खुदाई खिदमतगार आलम खाँने मुझसे १२ बजे भेंट की थी | उसने मुझसे 
कहा था कि वह आज रातको ही पेशाबर जा रहा हैं। मैंने उसके मार्फत कोई 
पत्र नहीं भेजा किन्तु मैंने उससे यह अवश्य कह दिया कि मुस्लिम छीगके खिलाफ़ 
कोई प्रदर्शन नहीं होना चाहिए । वर्तमान तनाव और ग़लरूतफहमीकी स्थितिमें 
यह पर्याप्त हैं कि खुदाई खिदमतगार किसी ओर वोट न दें। जहाँतक अपने 
आन्तरिक मामलोंका प्रश्न हैं वें पाकिस्तान और भारत संघके हस्तक्षेपक्रे बिना 
पूर्ण स्वायत्तताके अधिकारी हूँ । पाकिस्तात और भारत संघके संविधान जब तैयार 
होकर प्रकाशित हो जायें और जब सीमाप्रान्त स्वयं अपना स्वायत्तशासी संविधान 
वना ले तब वे यह फैसला कर सकते हैं कि वे उक्त दोनों देशोंमें किसके साथ 
रहेंगे । हर हालतमें मुस्लिम लीगके सदस्योंसे संघर्ष बचाना चाहिए । पठानोंकी 
वास्तविक बहादुरीकी इस समय परीक्षा हो रही है । विरोधियोंके प्रहारका सामना 

मुस्कराहटसे करके अथवा बिना किसी प्रकारकी बदलेकी काररवाई किये उनके 
प्रहारसे मरकर भी इसे प्रकट करना हैँ । बहिष्कारसे निश्चय ही पाकिस्तानियों- 
की कानूनी विजय हो जायगी किन्तु यदि हिंसासे जरा भी डरे बगेर अधिकांश 
पठान गरिमापूर्ण ढंगसे जनमत संग्रहसे तटस्थ रह गये तो यह उनकी एक नंतिक 
पराजय होगी । अधिकारियोंके किसी आदेशका कोई विरोध नहीं होना चाहिए 
ओर उनकी खिलाफतमें किसी तरहका कोई जुलूस नहीं निकाला जाना चाहिए । 

“मैंने आपकी चिट्ठी पानेपर तुरन्त उसके अनुसार कार्य किया । मैंने हिज 
एक्सेलेंसीके पास एक लम्बा पत्र लिखा जिसपर उन्होंने काररवाई की । आपने 
यह भी देखा होगा कि मैंने अपनी प्रार्थना-सभाके एक भाषणमें सीमाप्रान्तके प्रइन- 
पर कंसे विचार प्रकट किये हैं । में आपको यह पत्न भी वाइसरायके उस पत्रके 
फलस्वरूप लिख रहा हूँ जिसमें उन्होंने शिकायत की हैँ कि खुदाई खिदमतगारों 
द्वारा उपद्रव किये जानेकी आशंका हैं । 

“में आशा करता हूँ कि आप जिस तनावकी स्थितिमें कार्य कर रहे हैं 
उसका आपके स्वास्थ्यपर कोई प्रतिकूल प्रभाव नहीं पड़ रहा होगा ।” 

दो दिनों बाद गांधीने उन्हें पुन लिखा : “अबतक आपका कोई समाचार 
नहीं मिला | मुझे आशा हे कि आपको मेरा हूंबा पत्र मिल गया होगा और 
आपने उसके अनुसार कार्य भी किया होगा । मनसा, वाचा और कर्मणा अहिसासे 
पूर्णतः प्रतिबद्ध रहनेमें हो मेरी आपकी प्रतिष्ठा हे । अवतक ( ९-३० ) अखबारों- 
में कोई समाचार देखनेको नहों मिला । बापूके प्यार !” 

१२ जुलाईको लिखे गये खान अब्दुल ग़फ्फ़ार खाँके पत्रमें चिन्ताजनक समा- 
चार थे ; 

“में और मेरे कार्यकर्ता जनतासे यह कहते हुए गाँव-गाँव धूम रहे हैं कि 
मुस्लिम लीगियों द्वारा उत्तेजित किये जानेके बावजूद वह अहिंसक बनी रहे । 
मुस्लिम लीगी लोग रोज-ब-रोज जुलूस निकाल रहे हैं और अत्यन्त आपत्तिजनक 
नारे लगा रहे हें । वे हमें काफिर कहते हैं और गालियाँ बकते हैं। व्यक्तिगत 
रूपसे मेरा अपमान किया गया हूँ ओर गालियाँ दी गयी हैं | में अनुभव करता 
हैँ कि मुस्लिम लोगियों, अधिकारियों और जनमत-संग्रहका संचालन करनेवाले 
अफसरोंमें संघटित षड़्यन्त्रकी योजना बनी हुई है । प्रेसाइडिंग अफसरोंने संकड़ों- 
हज़ारों जाली बोटे डलवा दिये हैं । कुछ जगहोंमें तो ८० से ९० फीसदी वोट 
पड़े हैं । ऐसा तो किसी भी चुनावमें नहीं सुना गया है । फिर ध्यान देनेकी बात 
यह हैं कि इतने वोट उस मतदाता सूचीके आधारपर पड़े हैं जो दो साल पहले 

जनमत-संग्रह 
तेयार की गयी थी । 

“हम लोग बहुत ही कठिन परिस्थितियोंसे गुजर रहे हैं फिर भी हमने मन, 
वचन ओर कमसे अहिसाका पालन किया है | मेरे लिए यह कहना आसान नहीं 
हैँ कि इस तरहकी हालत कबतक वनी रह सकती हैं । थोड़ेमें कहना यह है कि 
अफसरोंकी शह पाकर मुस्लिम लीगी उपद्रव करनेपर उतारू हो गये हैं । हमने 
एक इन्सानके लिए जहाँतक मुमकिन हो सकता हैं उनसे झगड़ा बचानेकी हर 
कोशिश की है । 

“दूसरी चीज़, जिससे हमको सबसे अधिक चिन्ता हो गयी हैँ, यह हैँ कि 
इस समय हमारे प्रान्तमें बहुत वड़ी तादादमें पंजाबी आ गये हैं जो जनताको 
हिंसाके लिए उभार रहे हैं | इतना ही नहीं, वे सार्वजनिक सभाओंमें यहाँतक 
कह रहे हैँ कि लाल कुर्तीवालोंके शीर्पस्थ नेताओंका काम तमाम कर देना चाहिए । 
वे साफ़-साफ़ यह घोषणा कर रहे हैं कि पाकिस्तान वन जानेंके वाद नूरेम्वर्गके 
समान लाल कुर्तीवालोंपर मुकदमा चलाया जायगा और इन गद्दारोंको फाँसीपर 
चढ़ा दिया जायगा । श्री जंलालुद्दीन एम० एल० ए० ( हजारा ) ने एक सार्व- 
जनिक सभामें कहा हैं कि यदि किसी मुस्लिम मन्त्रीने हजाराका दौरा किया तो 
उसे मार डाला जायगा ।* 

जुलाईमें हाउस आव कामंसमें भारतीय स्वतन्त्रता विधेयक प्रस्तुत किया गया 
और उसे तीन दिनोंमें ही शाही स्वीक्ृति प्राप्त हो गयी । इस वीच पंजाब और 
वंगालकी विधानसभाओंके सदस्योंने अपने प्रान्तोंके विभाजनकी पुष्टि कर दी । 

सीमाप्रान्तका जनमत-संग्रह ६ जुलाईको शुरू हुआ । जिस समय जनमत- 
संग्रह हो रहा था सर ओलफ करोकों अवकाशग्रहणके लिए छुट्टी दे दी गयी थी । 
प्रान्तकी गवर्नरी और जनमत-संग्रहके संचालनका अधिकार सर राब लाकहार्टको 
सौंप दिया गया था जो उस समयतक भारतीय सेनाको दक्षिणी कमानके प्रधान 
श्रे। १८ जुलाईको जनमत-संग्रह समाप्त हो गया और उसके परिणामकी घोषणा 
२० जुलाईको कर दी गयी । पाकिस्तानके लिए २ लाख ८९ हजार २४४ वोट 
पड़े और भारतके लिए २ हजार ८७४ वोट । इसका मतलब यह हुआ कि प्रान्त 
के सम्पूर्ण मतदाताओंमें केवल पचास प्रतिशतने पाकिस्तानमें शामिल होनेकी 
इच्छा व्यक्त की थी । खुदाई खिदमतगार मतदानसे अलग रहे और उनका वहिष्कार 
सभी क्षेत्रोंमे व्यवस्थित और शान्तिपूर्ण ढंगसे चलता रहा | उनका यह कार्य 
चाहे जितना भी तुच्छ रहा हो उसने खुदाई खिदमतगारोंकी इच्छाका बड़े ही 
जोरदार ढंगसे प्रदर्शन कर दिया । 

खान अब्दुल ग़पफ़ार खाँ 
खान अब्दुल ग़पफ़ार खाँ लिखते हैं ; “हमारे प्रान्तमें जनमत-संग्रह सर्वा- 
धिक प्रतिकूल परिस्थितियोंमें हुआ था । खुदाई खिदमतगार क्रद्ध और मायूस थे; 
उन्होंने जनमतसंग्रहका बहिष्कार किया । पुलिस और सेना बहुतसे लोगोंकों मत- 
दान केन्द्रोंपर जवर्दस्ती ले गयी और मुस्लिम छीगके पक्षमें जाली नामोंके वोट 
डलवाये गये । कर्नल बशीरने मुझे बताया कि उनकी कंपनी बन्नूके पास थी । 
उसे पाकिस्तानके पक्षमें वोट देनेके लिए तीन वार ले जाया गया । जालसाजीका 
एक ठोस प्रमाण यह है कि सीमाप्रान्तकी कांग्रेस कमेटीके अध्यक्षतकके नामसे 
भी जाली वोट पड़ गया था ।* 
वे लिखते हैं : “यह प्रइ्न अनुचित था कि हम हिन्दुस्तानमें शामिल होना 
चाहते हैँ या पाकिस्तानमें । हिन्दुस्तानने हमें छोड़ दिया था और दुश्मनोंके हवाले 
कर दिया था अतः जवर्दस्ती हिन्दुस्तानमें शामिल होना पख्तुनोंके आत्मसम्मान 
और चरित्रके विरुद्ध था। पाकिस्तानके सवालपर हम पहले ही अपना यह मज- 
बूत फंसला दे चुके थे कि हम पाकिस्तानमें शामिल नहीं होना चाहते । इसीलिए 
हमने यह माँग की थी कि जनमतसंग्रह करना ही है. तो इसे पख्तूनिस्तान या 
पाकिस्तानके सवालपर होना चाहिए । हमारी मांग ठुकरा दी गयी और हिन्दु- 
स्तान या पाकिस्तानके सवालपर जनेमतसंग्रह करानेका निश्चय हमपर लाद 
दिया गया । 
ख़ान अब्दुल ग़पफ़ार खाँने जोर देकर कहा हैं कि “१९४६ के चुनावके 
नतीजेने साफ़ फंसला दे दिया था किन्तु अंग्रेज हमपर जनमतसंग्रह लछादकर हमें 
सजा देना चाहते थे। और जगहोंमें तो प्रान्तीय असेंबलियोंको हिन्दुस्तान या 
पाकिस्तानके बीच चुनाव करनेको कहा गया था किन्तु हमारे प्रान्तको अपवाद 
रूपमें माना गया । सीमाप्रान्तकी असेंबलीके जनप्रातिनिधिक रूपकी उपेक्षा कर 
दी गयो । क्रोध और मायूसीमें हमने दुनियाके सामने अपनी आपत्ति पेश करनेका 
फैसला किया और जनमतसंग्रहका बहिष्कार कर हमने अपना प्रतिवाद जाहिर 
कर दिया । जिस बातकी हमें सबसे ज़्यादा तकलीफ़ हुई वह यह थी कि कांग्रेस - 
ने हमारा साथ नहों दिया और पछ्तूनोंको बेबसीकी हालतमें दुश्मनोंको सौंप 
दिया । आसामके मामलेमें, जब कि वहाँके मुख्य मंत्री वारदोलोईने कैबिनेट मिशन 
योजनाके प्रान्तोंके समहीकरण अनुच्छेदका विरोध किया तो कांग्रेस कार्यसमितिने 
इसके प्रति उदासीनता नहीं दिखायी और उस अनुच्छेदको रद करवाया। मेँ 
समूहीकरण अनुच्छेदके विरुद्ध नहीं था । जब गांधीजीने मुझसे इसका कारण पूछा 
तो मैंने कहा कि मैं भारतका विभाजन छोड़कर किसी भी योजनाका समर्थन कर 

जनमत-संग्रह 
सकता हूँ । 
खान अब्दुल गफ्फ़ार खाँ लिखते हैं : “कांग्रेसने जो कमजोरी दिखायी थी 
उससे हमारी जनताको वहुत बड़ी निराशा हुई थी । मुझे यह कहते खेद हो रहा 
हैं कि हमने कांग्रेस नहीं छोड़ी किन्तु कांग्रेसने हमें छोड़ दिया । यदि हम कांग्रेस 
छोड़नेपर तैयार हो जाते तो अंग्रेजोंने हमारी सभी माँगें मान ली होतीं । मेरा 
दृढ़ विश्वास हूँ कि यदि कांग्रेसने हमारी माँगका उसी ढंगसे समर्थन किया होता 
ज॑ंसा कि उसने गुरदासपुरके मामलेमें किया था तो जिना हमारे पसख्तुनिस्तान या 
पाकिस्तान सम्बन्धी प्रस्तावकों माननेके लिए बाब्य हो जाते | जिनाने हमारे पास 
कई वार सन्देश भेजे थे कि हम उनके साथ हो जायें तो वे हमारी सभी मांगें 
स्वीकार लगे । इसी तरहका एक संदेश मेरे पास उस समय आया था जब कांग्रेस 
कार्यसमिति विभाजनपर विचार कर रही थी। सन्देशमें यह कहा गया था कि 
जब भारतका विभाजन होने ही जा रहा है तो में मुस्लिम लोगमें क्‍यों नहीं 
शामिल हो जाता । इसके बाद में जो भी चाहूँ मुझे प्राप्त हो सकता है किन्तु 
हमने कभी अपने उसूलोंके साथ समझौता नहीं किया ।” । 
अन्तमें वे लिखते हैं : “चंंकि हम जनमत-संग्रहमें शामिल नहीं हुए, मुस्लिम 
लीगको किसी भी अड़चनका सामना नहीं करना पड़ा । हिसा, धोखाघड़ी, दंगा- 
बाजी और ब्रिटिश पड़्यन्त्रके बावजूद लीगकों मुश्किलसे ५० फोसदी वोट ही 
मिल सके और पख्तूनोंका भाग्य हमेशाके लिए तय कर दिया गया ।* 
सरदार पटेल और मौलाना आजादका विश्वास था कि जनमतसंग्रहके 
क्‍ नतीजोंसे यह साफ़ हो गया हैँ कि सीमाप्रान्तमें खान बन्धुओंका प्रभाव घट रहा 
हैं । मौलाना आज़ादने कहा कि खान बन्धुओंकी 'अलोकप्रियता' का एक कारण 
यह हैं कि वे अपनेसे मिलने आनेवाले पठानोंको विस्क्रुटतक नहीं देते और उन्होंने 
कांग्रेस द्वारा दी गयी निधिको खर्च करनेमें बड़ी कंजूसी दिखायी हैं। खान अब्दुल 
ग़फफ़ार खाँ पहले वक्तव्यकों पख्तृन परम्परापर करूकके समान मानते हैं । यह 
हर तरहसे ग़छूत हैं । पठान अपनी रोटीके आखिरी।टुकड़ेको भी अपने मेहमानके 
साथ वाँटकर खाता हैँ । जहाँतक निधिकी शाहखर्चीका सवाल हैं वे सिद्धान्त 
ओर व्यवहार दोनों आधारोंपर इसका बराबर विरोध करते रहे हैं । खुदाई 
खिदमतगार संघटनकी सदस्य संख्या छाखोंमें थी । कांग्रेस जो भी निधि देती 
वह समुद्रमें बृंदके समान ही होती । इसके अतिरिक्त कांग्रेसी सहायतापर निर्भर 
करनेसे वे चरित्रश्रष्ट और कमजोर हो जाते । अपने संघटनको मजबूत बनानेके 
लिए उन्हें रुपयेकी नहीं, चरित्रकी आवश्यकता थी । निधियाँ तो शीघ्र ही समाप्त 

धॉन अब्दुल ग़फफ़ार खाँ 

हो जायेंगी किन्तु यदि उन्होंने चरित्रकी निधि स्थापित कर ली तो यह उनके 
जीवन-स्रोतकी अक्षय निधि बन जायगी । “खुदाई खिदमतगार विशुद्ध रूपसे मात्र 
राजनीतिक संघटन नहीं हैं । यह एक साथ ही राजनीतिक, सामाजिक, नेतिक 
और आध्यात्मिक संघटन है । खुदाई खिदमतगारोंने कभी भी बाहरी आर्थिक 
सहायताकी माँग नहीं की हैं। हमें कभी कांग्रेससे कोई आर्थिक सहायता नहीं 
मिली हैं और यदि कभी उसने कोई ऐसी मदद दी भी हैं तो वह सीमाप्रांतके 
कांग्रेस संसदीय बोर्डकी मिली हैं। हम सार्वजनिक धनकों अनावश्यक रूपसे 
खर्च करना खुदाके सामने एक अपराध मानते हैं । हमारा आन्दोलन कभी मुरझाया 
नहीं है, न कभी मुरझायेगा । 

गांधीसे सलाह-मशविरा करनेके लिए ख़ान अब्दुल ग़पफ़ार खाँ २७ जुलाई- 
को दिल्‍ली पहुँचे । उनकी बड़ी लंबी वार्ता हुई | गांधीजी ३० जुलाईको कश्मीर 
चले गये और ख़ान अब्दुल ग़फ़्फ़ार खाँ अपने प्रान्त लौट आये । गांधीजीने उनसे 
कहा कि, “आपका कर्तव्य पाकिस्तानको सचमुच पाक बनाना हैँ । इसके बाद 
उनकी कोई मुलाकात नहीं हुई । 

जनमत-संग्रह ओर विभाजनके बाद खान अब्दुल ग़फ्फ़ार खाँने हिन्दुस्तानके 
अपने किसी भी सहकर्मी और सहयोगीसे किसी तरहकी कोई खत-किताबत नहीं 
की । पाकिस्तानमें वें बराबर जुल्म और हर तरहके अपमानके शिकार बने रहे । 
नवंबरमें गांधीको जो रिपोर्ट मिली वह बेचन कर देनेवाली थी । इससे वे खान 
बंधुओंकी जीवन-रक्षाके लिए अत्यन्त चिन्तित हो उठे । खान अब्दुल ग़फ्फ़ार 
खाँको लिखें गये एक पत्रमें गांधीने उन्हें स्पष्ट रूपसे सुझाव दिया कि वे सीमा- 
प्रान्‍्त छोड़कर भारत चले आयें और यहाँसे अपने अहिसात्मक टेकनीकका विकास 
करें । गांधीने लिखा कि, “यह काम आप मेरे साथ यहाँ -रहकर कर सकते हैं, 
अन्यथा क्या होगा में कुछ नहीं जानता ।” दूसरा एक मात्र विकल्‍प यही हो सकता 
हैं कि खान अब्दुल ग़फ्फ़ार खाँ पाकिस्तानमें ही बने रहें और पाक अधिकारी 
उनपर जो भी बड़ासे बड़ा जुल्म करना चाहें करें और वे उसका सामना करे । 
गांधीने कहा कि, “में ऐसा नहीं मानता, जेसा कि कुछ लोग कहते हैं, अहिसा 
का प्रयोग केवछ सम्थ या अधंसम्य समाजमें ही किया जा सकता हैं। अहिसाके 
लिए ऐसी कोई सीमा निर्धारित नहीं की जा सकती ।” इसके उत्तरमें खान 
अब्दुल ग़फपफ़ार खाँनें गांघीको लिखा था कि आप चिन्ता न करें। केवल मुझे और 
मेरे साथियोंके लिए अपने आशीर्वाद और प्रार्थनाएँ भेजते रहें । 

३० जनवरी १९४८ को गांधी एक उन्मादी हिन्दूके हाथों एकताके उस 

जनमत-संग्रह 

महान उद्देश्यके लिए शहीद हो गये जिसके लिए वे जीवनभर प्रयास करते रहे । 

वे हिसा और घृणाके विरुद्ध लड़ते हुए मरे। जिस समय खान अब्दुल ग़फ्फ़ार 

खाँ अपने पृत्रके साथ शाही वाग नामक गाँवमें भोजन कर रहे थे उन्होंने गांधी- 

जीके निधनका स्तब्धकारी समाचार रेडियोसे सुना। यह सुनकर उनका खाना रुक 

गया और वे स्तब्ध रह गये । खुदाई खिदमतगारोंने अपने महान्‌ मददगार और 
दोस्त गांधीजीके निधनपर शोक प्रकट करनेके लिए सभाका आयोजन किया जिसमें 
उन्होंने कहा कि इससे उनकी महान्‌ क्षति हुई हैं। उनके सवसे महान्‌ और निष्ठा- 
वान्‌ अनुयायी खान अब्दुल ग़फ्फ़ार खाँने कहा : “इन धोर अन्धकारपूर्ण दिनोंमें 
हमारी सहायता करनेवाले वे ही एक मात्र आशाकी किरण थे ।” 

पाकिस्तानके नागरिक 
१९४७--४८ 


पाकिस्तानकी स्थापना स्वतन्त्र भारतकी स्थापनासे एक दिन पूर्व १४ अगस्त 
१९४७ को हुई। जिना इसके प्रथम गवर्नर जनरल बने । पाकिस्तान ही वह एक 
मात्र राज्य हैँ जिसकी स्थापना राष्ट्रीय आधारपर न होकर धार्मिक आधारपर 
हुई हे । चूँकि मुसलमानोंकी सुनिश्चित वहुसंख्या ब्रिटिश भारतके उत्तर-पश्चिमं। 
और उत्तर-पूर्वी क्षेत्रोंमे ही थी अतः पाकिस्तानका निर्माण इस उपमहाद्वीपके इन 
दो दूरस्थ क्षेत्रों योगसे हुआ । इन्हें पश्चिम! पाकिस्तान और पूर्वी पाकिस्तान 
कहा गया । कुल मिलाकर पाकिस्तानको अविभाजित भारतका २३ प्रतिशत क्षेत्र 
और १९ प्रतिशत जनसंख्या प्राप्त हुई । 
सीमाप्रान्तकी जनताने पाकिस्तानके स्थापना समारोहमें अत्यल्प उत्साहका 
प्रदर्शन किया | खुदाई खिदमतगारोंके कड़े अनुशासनकी प्रशंसा करनी चाहिए 
कि १५ अगस्तकों सभी सरकारी इमारतोंपर पाकिस्तानी झंडोंकों लगाये जानेका 
कार्यक्रम शान्तिपूर्वक सम्पन्न हो गया और कोई अप्रिय घटना नहीं घटी । उस 
दिनत्त तत्कालीन सीमाप्रान्तीय गवर्नर सर जार्ज कनिघमने निष्ठाकी शपथ ग्रहण 
की । डाक्टर खान साहव और उनके सहयोगियोंकों समारोहमें शामिल होने के 
लिए आमन्त्रित किया गया था किन्तु उनसे शपथग्रहणक लिए नहीं कहा गया। 
गवर्न रनें डाक्टर ख़ान साहवसे पूछा था कि क्या आप और आपके सहयोगी भी 
समारोहमें शामिल होंगे ? डाक्टर खान साहबने उत्तर दिया कि हम लोग 
समारोहमें अवश्य शामिल होंगे; तो गवर्नरने उन्हें चेतावनी दी कि चूँकि समा- 
रोहकी सारी व्यवस्था मुस्लिम लीग नेशनल गाड्डोके हाथमें हैं अतएव डाक्टर 
खान साहब और उनके सहयोगी अपनी ही जिम्मेंदारीपर इसमें शामिल हो सकते 
हैं । गवर्नर उनकी सुरक्षाकी जिम्मेदारी नहीं ले सकते । डाक्टर स्नान साहबको 
दालमें कुछ काला नजर आया | इसलिए वे समारोहमें शामिल नहीं हुए | “हमसे 
कभी निष्ठाका शपथग्रहण करनेको नहीं कहा गया । हमसे केवल तत्काल त्याग- 
पत्र दे देनेको ही कहा गया। हमने इससे इनकार कर दिया | तब हमारा मन्त्रि- 
मण्डल बर्खास्त कर दिया गया । २२ अगस्त, १९४७ को डा० खान साहबके 
मन्त्रिमण्डलके स्थानपर अब्दुल कयूमका मन्त्रिमण्डल आ गया ॥ 

पाकिस्तानके नागरिक 


तीसरी और चौथी सितम्बरकों सरदरयाबमें प्रान्तीय जिर्गा, संसदीय दल, 
जल्मे पछ्तून, खुदाई खिदमतगार और कवायली क्षेत्रोंके प्रतनिधियोंकी एक बड़ी 
सभामें निम्नलिखित प्रस्ताव स्वकृत हुए : 

“( क ) खुदाई खिदमतगार पाकिस्तानको अपना मुल्क मानते हैँ और यह 
संकल्प लेते हैँ कि वे इसके हितोंकी रक्षा करने तथा इसे सुदृढ़ बनानेके लिए यथा- 
संभव कोई प्रयत्न न उठा रखेंगे और इस उद्देश्यकी पूर्तिक लिए हर तरहकी 
कुर्बानी देनेको तेयार रहेंगे । 

“( ख ) डाक्टर खान साहबके मन्त्रिमण्डलका बर्खास्त किया जाना ओर 
उसकी जगह अब्दुल कयूम मन्त्रिमण्डलकी स्थापना अलोकतान्त्रिक हैं किन्तु चंकि 
हमारा देश एक संकटकी घड़ीसे गुजर रहा हैं अतएवं खुदाई खिदमतगार ऐसा 
कोई काम न करंगे जिससे प्रान्तीय या केन्द्रीय सरकारके रास्तेमें किसी तरह 
कठिनाई पैदा हो । 

“( ग ) देशके विभाजनके बाद खुदाई खिदमतगार अखिल भारतीय कांग्रेस 
संघटनसे अपना सम्बन्ध-विच्छेद करते हैं और तिरंगा झण्डाकी जगह अपनी पार्टकि 
प्रतीक रूपमें लाल झण्डा स्वोकार करते हैं । 

इस सभामें खान अब्दुल ग़फफ़ार खाँने पुनः पर्तूनिस्तानकी अपनी माँगकी 
व्याख्या करते हुए कहा कि इसका उद्देश्य यह हैँ कि पाकिस्तान राष्ट्रके अन्दर 
पसख्तूनोंको अपने आन्तरिक मामलोंकी व्यवस्था करनेकी प्री आज़ादी देनेके लिए 
उनकी एक स्वतन्त्र इकाई बना दी जाय । एक दूसरे प्रस्तावमें कहा गया, “इस 
नये राज्यमें उत्तर-पश्चिमी सीमाप्रान्तके छहो निर्धारित जिले तथा आसपासके 
ऐसे क्षेत्र होंगे जहाँ पठानोंकी आबादी हो और जो अपनी स्वतन्त्र इच्छासे इसमें 
शामिल होना चाहते हों॥ यह राज्य प्रतिरक्षा, वेदेशिक मामलों और संचार साधनों- 

े के संबंधर्मं पाकिस्तानसे समझौता करेगा ।* 
५ “उन्होंने कहा कि में अपने सारे जीवन पख्तूनिस्तानकी स्थापनाके लिए कार्य 
। करता रहा हूँ । पख्तूनोंमें एकताकी स्थापनाके उद्देश्यसे ही १९२९ में खुदाई 
खिदमतगार संघटनकी शुरुआत की गयी | में आज भी उन्हीं सिद्धान्तोंको मानता 
हूँ । अतः मेरा रास्ता विलकुल साफ़ हैं । में इसे कभी नहीं छोड़गा, भले ही में 
दुनियामें अकेला रह जाऊँ। 

इन सारी वातोंके वावजूद खान अब्दुल ग़पफ़ार खाँ और खुदाई खिदमतगार 
को अपमानित करनेका आन्दोलन चलता रहा किन्तु कोई भी जुल्म अब्दुल 


ग़फ्फ़ारकों आतंकित न कर सका और बे अपने आदर्शकी प्राप्तेकि लिए जनमतके 
ँ “पे क4८ दर 








खान अब्दुल ग़फ्फ़ार खाँ 
शिक्षण और संघटनका कार्य अथक रूपमें चलाते रहे । फरवरी १९४८ में उन्होंने 


पाकिस्तान संविधान सभामें शामिल होनेके लिए कराची जानेका निश्चय 
किया । इसमें उनका उद्देश्य यह था कि बाकायदा प्रचार द्वारा पाकिस्तानके मुस- 
लमानोंमें उनके और खुदाई खिदमतगारोंके बारेमें जो गलतफहमी पैदा कर दी 
गयी हैँ उसे दूर कर दिया जाय । अखवारोंको दिये गये अपने कई वक्तव्योंमें 
उन्होंने पस्तूनिस्तानके संबंधमें अपना दृष्टिकोण स्पष्ट किया : “पख्तूनिस्तान पाकि- 
स्तानका एक स्वायत्तशासी इकाई होगा । यह उसी तरह पठानोंका राज्य होगा 
जसे सिंध सिधियोंका, पंजाब पंजावियोंका और बंगाल बंगालियोंका हैं । उत्त र- 
पश्चिमी सरहदी सूबाका नाम अंग्रेजोंका दिया हुआ है । यह नाम क़ायम नहीं 
रखा जा सकता। : उन्होंने साफ़-साफ़ शब्दोंमें इस आरोपको निराधार बताया 
कि में पख्तूनिस्तानका एक प्रभुतासम्पन्न राज्य क़ायम कर पाकिस्तानके दो टुकड़े 
कर देना चाहता हूँ। उन्होंने कहा कि में पाकिस्तानके संविधानके प्रति निष्ठा 
की शपथ लेने जा रहा हूँ केवल इसी एक तथ्यसे ही यह आरोप झूठा सिद्ध हो 
जाता है । अपनी माँगकी पृष्ठभूमिपर प्रकाश डालते हुए उन्होंने कहा कि सीमा- 
प्रांतके लोग पिछड़े हुए हैं । वहाँकी अधिकांश जनता ग़रीब और मध्यम वर्गकी 
है । उनमें कोई पंजीवादी वर्ग नहीं है जब कि पाकिस्तानपर बहुत घनी जमीं- 
दारों, पंजीपतियों ओर ऊँचे तबकेके लोगोंका प्रभुत्व है । अंग्रेज शासक पठानों 
को नेतिकता गिरानेमें उतने सफल नहों हो सके जितने कि पाकिस्तानी अधिकारी 
हुए हैं । 

जब उनसे पूछा गया कि क्या उनके संघटनका इपीके फकोरसे कोई संबंध है 
तो उन्होंने इसका नकारात्मक उत्तर देते हुए इस तरहके समाचारोंको बिलकुल 
मनगढ़न्त ओर झूठा बताया । 

उन्होंने इस बातसे भी इनकार किया कि पदस्तूनिस्तानके प्रइनपर उनके 
संघटन ओर अफगानिस्तानके बीच किसी प्रकारका संबंध हैँ । उन्होंने कहा कि 
हम लोगों ओर अफगानिस्तानके बीच रक्त-संबंधको छोड़कर और कोई संबंध नहीं 
है । उन्होंने यह भी कहा कि मुझे इसकी कोई जानकारी नहीं हैँ कि अफगा- 
निस्तान सरकारने हालमें पठानोंको आत्मनिर्णयका अधिकार प्रदान करनेकी 
दिद्यामें कोई पहल की हैँ अथवा अफगानिस्तान ओर पाकिस्तानके बीच अन्य 
कोई मसले उठ खड़े हुए हैँ । उन्होंने कहा कि यह मामला पूरी तरहसे दोनों 
सरकारोंका है, इससे मेरा या मेरे संघटनका कोई सरोकार नहीं है । 

हस आरोपका कि उनकी पख्तूनिस्तानकी माँगसे प्रान्तवादको बढ़ावा मिलता 

हैं अतएव यह इस्लामके भाईचारेकी भावनाके विपरीत है, जोरदार खण्डन 
करते हुए खान अब्दुल ग़फ्फ़ार खाँने कहा कि, “इस्लामका सार तत्त्व समानतामें 
निहित है, न कि इस सिद्धान्तमें कि एक व्यक्ति दूसरेपर अपना प्रभुत्व जमाये । 
हम पठान दूसरेके अधिकार नहीं छीनता चाहते और न यह चाहते हैं कि दूसरे 
लोग हमारे अधिकारोंको हड़प ले । पाकिस्तानमें चार तरहके लोग बसते हँ-- 
पठान, बंगाली, पंजाबी और सिंधी । हम सब भाई-भाई हैं । हम चाहते हैं कि 
इनमें कोई भी एक-दूसरेके मामलेमें दस्तन्दाजी न करे और प्रत्येकको पूर्ण 
स्वायत्त शासन सुलभ हो । यदि किसीको दूसरेकी मददकी ज़रूरत हो और वह 
इसकी माँग करे तो उसे वह दी जाय । 

यह पूछे जानेपर कि क्‍या इससे पाकिस्तान कमजोर न हो जायगा उन्होंने 
कहा कि इससे पाकिस्तान कमजोर होनेके वजाय और मज़बूत होगा क्‍योंकि 
इससे पाकिस्तानकी विभिन्न इकाइयोंमें परस्पर ऐच्छिक सहकारकी भावना पैदा 
होगी । उन्होंने कहा कि, “मैंने कायदे आजम जिनासे कहा था कि आप स्वयं 
अपनी प्रतिरक्षाके लिए और पाकिस्तानके मुसलमानोंकी प्रतिरक्षा तथा इन्सा- 
नियतकी भलाईके लिए ही पठानोंको एक सुदृढ़ जातिके रूपमें तंयार करें। में 
मानवताका विनम्र सेवक हें । 

यह पूछे जानेपर कि क्‍या वे अब पस्तूनिस्तानके सवालपर मतसंग्रहकी माँग 
करेंगे और उन्होंने जनमत-संग्रहका विरोध क्यों किया था तो ख़ान अब्दुल ग़फ्फ़ार 
खाँने कहा कि जनमत-संग्रहक विरोधके कई कारण थे | उसमें ग़लत सवाल तो 
उठाये ही गये थे, वह तरीक़ा भी ग़लत था । अब इसपर नये सिरेसे मतसंग्रह 
करानेकी जरूरत नहीं है । इसे पाकिस्तानसे प्रत्यक्ष वार्ता करके निपटाया जा 
सकता हैं । 

जब उनसे पूछा गया कि गांधीको मृत्युके बाद क्या भारतमें मुसलमानोंकी 
स्थिति नहीं बिगड़ जायगी, ख़ान अब्दुल ग़फफ़ार खाँने कहा : “जबतक भारतमें 
जवाहरलाल नेहरू, राजेन्द्रप्रसाद तथा अन्य कई लोगों जसे शीर्षस्थ नेता जीवित 
हैं, जिनका गांधीजीके सिद्धान्तोंमें अटूट बिश्वास है, भारतके मुसलूमानोंके लिए 
कोई भय नहीं है । 

पठानोंपर कहाँतक अत्याचार किया जा रहा है इसका उदाहरण देते हुए 
खान अब्दुल ग़फ्फ़ार खाँने कहा कि जनवरी १९४८ में एक खुदाई खिदमतगार 
नौजवान मेरे पास आकर रहने लगा था। उन दिलों प्रान्तर्में उपद्रव हो रहे थे 


इसलिए उसने अपने साथ एक पिस्तोल रख ली थी कि कद्ठीं यदि उसकी जानपर 

कोई खतरा आया तो इससे वह अपनी रक्षा कर सकेगा । यह पिस्तौल उसके 
चाचाकी थी । उस लड़के और उसके चाचा दोनोंने कहा कि बादशाह खाँको 
पिस्तीलसे कोई सरोकार नहीं हे और न तो उन्हें इसकी कोई जानकारी हूँ, फिर 
भी उसे पकड़ लिया गया और उसपर दो रुपयेका जुर्माना हुआ और जुर्माना न 
देनेपर अदालत उठनेतककी कंदकी सजा दी गयी । लड़केने जुर्माना देनेसे इनकार 
कर दिया । 
उन्होंने अहिसामें अपनी आस्था दुहराते हुए कहा : “में व्यावहारिक आदमी 
हूँ । में किसी भी मामलेमें नतीजेको देखकर ही फंसला करूँगा । इस समय मेरा 
मुख्य काम इन्तज़ार करना और सारी वातोंको ग़ौरसे देखना होगा । में अपने 
सभी कामोंमें अहिसाका पालन करूँगा । अहिसा मेरे जीवनका आधार है । 
जब २३ फरवरी १९४८ को खान अब्दुल ग़फ्फ़ार खाँने कराचीमें पाकि- 
स्तान पालमेण्टकी पहली बैठकमें भाग लिया और पाकिस्तानके प्रति निष्ठाकी 
शपथ ली तो जिनाने उन्हें चायपानके लिए आमन्त्रित किया। जिनाने उन्हें गलेसे 
लगाते हुए कहा, “आज में यह अनुभव करता हूँ कि मेरा पाकिस्तानका स्वप्न 
पूरा हो गया | दूसरे दिन जिनाने खान अब्दुल ग़फ्फ़ार खाँको भोजनके लिए 
बुलाया | उनमें देरतक पाकिस्तानके भविष्यके सम्बन्धमें वार्ता होती रही । जिना 
ने कहा कि में सांविधानिक गवर्नर जनरल हूँ और मेरी दृष्टिमं सभी पार्टियाँ 
मुस्लिम लोग संघटनके समान हैं । खान अब्दुल ग़फ्फ़र खाँने जिनाको सीमा- 
प्रान्‍्त आनेका न्योता दिया और उनसे अनुरोध किया कि वे उन्हें उनका स्वागत 
करने और खुदाई खिदमतगारोंसे उन्तका परिचय करानेका मौक़ा दें । 
जब ५ मार्च, १९५८ को पहली बार पाकिस्तान पार्लमेण्टमें खान अब्दुल 
ग़फफ़ार खाँने उदूमें भापण किया तो सबकी आँखें उनकी ओर लगी हुई थीं : 
“यह कटौतीका प्रस्ताव पेश करते हुए मेरा उद्देश्य इस सभामें पाकिस्तानी 
प्रशांसनके संबंधर्मं कुछ कहना है । में इस प्रस्ताव द्वारा पाकिस्तान सरकारको 
गिराना नहीं चाहता और न तो उसकी ग़लरूतियाँ ही निकालनेका मेरा कोई इरादा 
हैं । में इस सरकारको कुछ जिम्मेदार छोगों और दूसरे लोगों द्वारा मेरे और मेरे 
दलके विरुद्ध पंदा की गयी कुछ ग़छूतफ़हमियोंपर भी रोशनी डालना और उन्हें 
दूर करना चाहता हूँ । 
“सबसे पहले में यह कहना चाहता हूँ कि मुझपर और मेरे दरूपर यह 
आरोप लगाया जाता हैं कि हम पाकिस्तानको बरबाद कर देना चाहते हैं और 
हमारा इरादा उसे टुकड़े-टुकड़े कर देनेका है। में इस संबंधर्में कोई तर्क देना 

नहीं चाहता | मुझे सिर्फ इतना ही कहना हैं कि मुझे अपने सूबेमं जब भी 
बोलनेका मोौक़ा मिला हैं मेने इस मुहेपर काफ़ी रोशनी डाली है । फिर भी पाकि- 
स्तानके जिम्मेदार लोगोंको इस बारेमें शुबहा है कि मैं पाकिस्तानका दोस्त हूँ या 
दुश्मन । वे सोचते हैं कि में शायद पाकिस्तानकों वरवाद कर डालना चाहता हूँ । 
लेकिन वे इससे इनकार नहीं कर सकते कि मैंने इस ग़लतफहमीकों दूर करने- 
की वार-बार कोशिश की है। उन्हें यह भी माल्म हूँ कि मुझे जब भी अपने सूवेके 
विभिन्न क्षेत्रोंकी जनताके सामने बोलनेका मौक़ा मिला हैं मेंने उनसे साफ़-साफ़ 
कहा हैँ कि मेरी यह राय रही है कि भारतका बॉँटवारा नहीं होना चाहिए क्योंकि 
आज हमने भारतमें इस बेटवारेका नतीजा देखा है--हज़ारों-हज़ारों जवान और 
बुडढे छोग, मर्द और औरतें कत्ल कर दी गयी हैं । वे बरबाद हो गये हैं । लेकिन 
अब, जब कि वँटवारा हो ही गया, उसका झगड़ा खत्म हो गया । 

“मेने भारतके बँटवारेके खिलाफ कई वार भाषण किये हैं लेकिन सवाल तो 
यह हैं कि क्‍या मेरी बात किसीने सुनी ? हमने सीमाप्रान्तमें मुस्लिम लीग सरकार 
से कहा कि हम आपको यहाँ सरकार बनानेका एक मोक़ा देते हैं लेकिन सरकारने 
पठानोंके साथ जो व्यवहार किया वह इतना खराब था कि उसे बड़ी मुश्किलसे 
ही वर्दाश्त किया जा सकता था। लोग मेरे पास आकर पूछते थे : “आखिर 
अब आप क्‍या करना चाहते हैं क्योंकि पाकिस्तानने हमारी जो हाछत कर रखी 
है वह काविले वरदाश्त नहीं हैं। हम लोग ब्निटेन जंसी दुनियाकी उस बड़ी ताकत- 
के खिलाफ़ लड़ चुके हैं जो हमपर हुकूमत करना चाहती थी ।* मैंने उन्हें समझाया 
कि आज स्थिति बदल गयी है। वह तो विदेशी जुआ था, आज मुसलमानों 
की अपनी हुकूमत हैं । मेंने बार-वार पाकिस्तान सरकारसे कहा है कि हम इस 
बातके लिए तैयार हैं कि आप हमपर शासन करें। भाई-भाईमें लड़ाई करानेकी 
कोशिशें की गयीं ताकि वे एक-दूस रेके कत्ले आममें रूग जायें। लड़ाई लड़ानेवालों 
की यह ख्वाहिश थी । वे उम्मीद करते थे कि इस तरहसे उनके वतनसे प्यार 
करनेवाले जज़वात लड़ाई-झगड़ेकी ओर मुड़ जायेंगे और सरकारका रचनात्मक 
काम रुक जायगा । में इस ख़तरेको पूरी तरह समझता हूँ। आप मेरे वारेमे चाहे 
जो भी सोचें, में ध्वंस नहीं, निर्माण चाहनेवाला शख्स हूँ । यदि आप मेरी 
जिदगीका हाल पढें तो आपको पता चलेगा कि मैंने अपनी सारी ज़िन्दगी वतनकी 
भलाई और तरकक्‍कीमें लगा दी हैं । मैं आपको यह भी बता दूँ कि खुदाई खिद- 
मतगार एक सामाजिक आन्दोलन था, न कि राजनीतिक । लेकिन यह एक लंबी 
कहानी हैं । में इसे दुहराना नहीं चाहता । इस सामाजिक आन्दोलनको राज- 

नीतिक आन्दोलनमें वदलनेके लिए कौन जिम्मेदार थे ? किसने हमें कांग्रेसके साथ 
कर दिया ? अंग्रेजोंने। में इसकी चर्चा सिर्फ यहीं नहीं कर रहा हूँ, मेंने इसका 
जिक्र ऊँचेसे ऊँचे अंग्रेज अधिकारियोंके सामने भी किया है क्‍योंकि खुदाने मुझमें 
ऐसी हिम्मत दी है । 

“हमपर यह इल्जाम लगाया जाता है कि खुदाई खिदमतगार सरकारको 
रचनात्मक काम नहीं करने देते व्योंकि ऐसा कोई काम शान्तिके माहौलमें ही हो 
सकता हैं । किन्तु हम यह घोषणा कर चुके हैं कि यदि पाकिस्तान सरकार हमारी 
जनता और हमारे वतनके लिए कोई भी काम करेगी तो हम उसका साथ देंगे । 
में यह फिर कह देना चाहता हूँ कि मैं पाकिस्तानकी वरवादी नहीं चाहता । 
वरबादीमें हिन्दू, मुसलमान, सीमाप्रान्त, पंजाब, बंगाल या सिंध किसीकी भलाई 
नहीं हैं । सिर्फ निर्माणसे ही भलाई हो सकती है । में आपको यह साफ़-साफ़ बता 
देना चाहता हूँ कि में बरवादी करनेमें किसी आदमीकी मदद नहीं कर सकता । 
में इस सदनके सामने यह घोषणा करता हूँ कि अगर आपके सामने कोई रचना- 
त्मक योजना है, अगर आप सिद्धान्तसे नहीं, व्यावहारिक ढंगसे हमारी जनताके 
लिए कोई रचनात्मक काम करना चाहते हैं तो मेरी जनता और मेरी अपनी 
सेवाएँ आपको समर्पित हैं । 

“में पिछले सात महीनोंसे पाकिस्तानी प्रशासनको देख रहा हूँ किन्तु मुझे 
इस प्रशासन ओर ब्रिटिश प्रद्मासनमें कोई फ़र्क नजर नहीं आता। में ग़छूत हो 
सकता हूँ लेकिन आम लोगोंकी यही राय हैं । अगर आप किसी ग़रीबके पास 
जाकर उससे पूछ तो मेरे विचारको पृष्टि हो जायगी । आप उनकी आवाज़को 
ताक़तसे दवा सकते हैं । लेकिन याद रखिये ताक़त या बलप्रयोग बहुत दिनोंतक 
नहीं चल सकता; ताक़तसे सिर्फ कुछ दिनोंतक काम चलाया जा सकता है। अगर 
आप ताक़तका प्रयोग करेंगेतो जनता आपको नफ़रत करने लगेगी । इसे छोड़िए, 
में आपसे कहता हूं अंग्रेजोंके वकफ़्तसे भी आज अधिक भ्रष्टाचार है; ब्रिटिश हुकू- 
मतमें जितनी बेचेनी थी आज उससे भी ज़्यादा है । 

“में यहाँ दोस्तकी हेसियतसे आया हूँ । में आपके सामने जो तथ्य पेश कर 
रहा हैँ आप कृपया उसपर गौर करें । अगर आप उन्हें पाकिस्तानके लिए उप- 
योगी समझें तो बहुत अच्छा, नहीं तो उनकी उपेक्षा कर दें | हम लोग अंग्रेजोंके 
खिलाफ़ क्‍यों लड़ते थे ? हम उन्हें मुल्कसे निकाल वाहर करनेके लिए लड़ रहें 
थे ताकि यह मुल्क हमारा हो जाय और हम इसपर हुकूमत कर सके । हम आज 
पुरानी हुकूमतके वक़्तसे भी ज़्यादा अंग्रेजोंको पाते हैं। इतना ही नहीं, ज़्यादा-से- 

पाकिस्तानके नागरिक 

ज़्यादा अंग्रेज हुकुमतके लिए वाहरसे बुलाये जा रहे हैं । हमारी वदकिस्मती है 
कि आज भी वही पुरानी नीति चल एही हे--हर जगह वही पुराना तरीक़ा 
अख्तियार किया जा रहा है फिर चाहे वह सरहदी सूबा हो या कबायली इलाक़ा। 
हमें इसमें कोई तबदीली नहीं दिखाई देती । हमारे हिन्दू भाइयोंने अपने सूबोंमें 
हिन्दुस्तानी गवर्नरोंकी नियुक्ति की है, न सिर्फ मर्द बल्कि एक औरत भी गवनर 
हो गयी हैँ । क्या बंगाल या पंजाबमें ऐसे मुसछमान नहीं हैँ जो हमारे गवर्नर हो 
सकते हों ? जिन अंग्रेजोंको हमने वाहर निकाल दिया था उन्हें फिरसे बुला लिया 
गया है और हमारे सिरपर बैठा दिया गया है। क्या यही इस्लामी भाईचारा है ? 
प्रशासनमें सिर्फ यही बुराई नहीं हे, और भी बुराइयाँ हैं । सरकारने कुछ अध्या- 
देश जारी किये हैं । मुझे यह देखकर सबसे ज़्यादा तकलीफ़ होती हैँ कि जब 
कभी सरहदी सरकार कोई विज्ञप्ति जारी करती है तो उसकी भाषा ओर भावना 
वही होती है ज॑सी पराने वक़्तमें हुआ करती थी । अगर कोई झूठ बोलता था तो 
वह गरमुल्की था | वह यहाँ हमारी तरक्क्रीके लिए नहीं आया था। वह हमारे 
शोषणके लिए और स्वार्थ सिद्ध करने आया था । लेकिन हमें अंग्रेजोंके खिलाफ़ 
कोई शिकायत नहीं करनी है । हमें पाकिस्तानके खिलाफ़ शिकायत करनी है क्‍योंकि 
वे हमारे भाई हैं और यह सरकार हमारी सरकार है । 

“अब हमें पुराने अंग्रेजी हथकण्डे छोड़ देने चाहिए। अगर हमने पुराने 
तरीक़ जारी रखे तो जिस पाकिस्तानकों हमने अनेक कठिनाइयोंसे पाया हे उसे 
खो देंगे । 

“में आपसे और एक बात कहना चाहता हूँ। मुझपर प्राय: यह इल्जाम 
लगाया जाता हैं कि में पठानोंमें पुथक्‌ राष्ट्रीयताकी भावना पैदा करता हूँ और 
प्रान्तीयताको बढ़ावा देता हूँ। दरअसल इस प्रान्तीयताको आप पैदा कर रहे हैं। 
हम पठान ये सारी बातें नहों जानते । हमें यह मालूम ही नहों है कि प्रान्तीयता 
किस चिड़ियाका नाम है । पठानोंमें ऐसी कोई चीज़ हैँ ही नहीं । आप सिधका 
उदाहरण लें। क्‍या हमने सिंधमें प्रान्तीयता पैदा की हैं ? सवाल यह हैँ कि 
प्रान्तीयता पैदा कैसे होती है ? _ 

बीचमें गज़नफ़र अली खाँने रोकते हुए पूछा, “हमारा विव्वास पाकिस्तानमें 
है, प्रान्तीयतामें नहीं । 

खान अब्दुल ग़फ्फ़ार खाँने पूछा, ''पंजाबियोंको छोड़कर प्रान्तीयता और 
किसने सिखायी ? हो सकता है कि आप इस्लामके नामपर जनताको कुछ दिलों- 
तक गुमराह करते रहें लेकिन यह बहुत दिनोंतक नहीं चल सकता । यह एक 

अस्थायी चीज़ होगी । में पूछता चाहता हूँ कि आखिर ये परिस्थितियाँ किसने 
पैदा कीं और क्‍यों ? यह प्रकृतिका नियम है कि कोई भी चीज़ विना कारणके 
नहीं होती और इसीसे कहता हूँ कि ये हालात बिना किसी कारणके नहीं पैदा 
हुए हैं | 

प्रधान मन्‍्त्री लियाकत अली खाँनें कहा : “ये हालात पैदा किये गये हैं ।' 

ख़ान अब्दुल ग़फ़्फ़ार खाँ : “में आपको बताना चाहता हूँ कि आप जितना 
ही इन वातोंपर जोर देंगे कटुता उतनी ही बढ़ेगी । में कटुता पैदा नहीं करना 
चाहता । आप मेरी प्रकृतिसे वाकिफ़ हैँ । मुझे तक़रीर करना पसंद नहीं है । में 
ऐसा पहली वार कर रहा हूँ और यह भी सिर्फ इसलिए कि में आपको अपने 
विचारोंसे अवगत कराना चाहता हूँ ।” 

खान अब्दुल ग़पफ़ार खाँने कहा : “प्रधान मन्त्रीके पेशावरके दौरेके वक़्त 
हमारे मुस्लिम लीगी भाइयोंने भी उनके सामने पख्तुनिस्तानकी माँग पेश की 
थी । लेकिन उन्होंने कहा था कि में खंबरसे लेकर चटगाँवतक सभी मुसलमानों- 
को एक करना चाहता हूँ । लेकिन वेसी सूरतमें एक पट्टीमें बसे हुए उन पठानों- 
में एका कायम करनेपर आपको क्‍या एतराज़ हो सकता है जिन्हें अंग्रेजोंने एक- 
दूसरेसे अलग कर दिया था और यह काम कंसे इस्लामके खिलाफ़ हैं ? हम 
चाहते हैं कि आप सभी पठानोंको एक करनेमें हमारी मदद करें ।” 

फ़ीरोज खाँ नूतके कहा : और तब आप अफगानिस्तानमें शामिल हो 
जायें ! 
खान अब्दुल भफ्फ़ार खाँने जवाब दिया : “हम सिर्फ आपके ही साथ रह 
सकते हैं, अफगानिस्तानके साथ नहीं । हमपर आपका दावा अफगानिस्तानसे 
ज़्यादा हैं । ै 

खान अब्दुल गफ्फ़ार खाँने सवाल किया : “जब हमारे बंगाली भाई खंबरसे 
दो हजार मीलकी .दूरीपर रहते हुए भी पाकिस्तानमें शामिल हो सकते हैं और 
हमारे भाई हो सकते हैं तो हमारे हो अपने पठान भाई, जो हमारे इतने करीब 
हैं और जिन्हें अंग्रेजोंने इसलिए टुकड़े-टुकड़े कर रखा था कि उतकी एकतासे 
उनके लिए खतरा था, क्‍यों नहीं पाकिस्तानके साथ रह सकते ? आप हमारे 
भाई हैं तो हमसे डरते क्‍यों हैं ?'' 

लियाकत अली खाँने कहा : “मेहरवानी करके आप अपनी बातका और 
खुलासा कीजिए ।_ 

ख़ान अब्दुल ग़फ्फ़ार खाँ : में आपको अभी बताता हूँ कि हमारे पठा- . 

पाकिस्तानके नागरिक 
निस्तानका मतलब क्‍या हैँ । इस सूबेम रहनेवाले लोग सिंधी कहे जाते हैं और 
उनका मुल्क सिंध हैं । इसी तरहसे पंजाब और बंगाल पंजाबियों और बंगालियों 
का मुल्क हैं । इसी तरह उत्तर-पश्चिमी सरहदी सूबा हैं । हम वहाँके रहनेवाले 
लोग एक हैं और हमारा मुल्क पाकिस्तानक़े अन्दर है; हम भी यही चाहते हैं कि 
हमारे मुल्कके नामसे ही यह पता चल सके कि यह हम पठानोंका मुल्क हैं । 
क्या यह इस्लामके सिद्धांतोंके अनुसार कोई गुनाह हैं ?'' 

लियाकत अली : “क्या पठान किसी मुल्कका नाम हैं या यह एक विरादरी 

खान अब्दुल ग़पफ़ार खाँने कहा ; “पठान एक विरादरीका नाम हैं ओर 
हम उस मुल्कका नाम पठानोंके नामपर रखेंगे । में यह समझाना चाहता हूँ कि 
भारतके लोग हमें पठान कहते थे और ईरानी लोग हमें अफ़गान कहते थे। 
हमारा असली नाम पखस्तून हैं । हम पख्तुनिस्तान चाहते हैं और चाहते हैं कि 
ड्रण्ड छाइनके इस ओर रहनेवाले सभी पठान एक होकर पख्तूनिस्तानमें रहने 
लगें। आप इसमें हमारी मदद करें। यदि आपकी यह दलील है कि इससे 
पाकिस्तान कमज़ोर होगा तो में कहँगा कि एक पृथक राजनोतिक इकाई बना 
देनेसे पाकिस्तान कभी कमज़ोर नहीं हो सकता । इससे वह और भी मजबूत हो 
जायगा। बहुत-सी दिक्‍कतें विश्वासकी कमीके कारण पैदा होती हैं। जब विश्वास 
पंदा हो जाता हैं तो सभी कठिनाइयाँ दूर हो जाती हैं। सरकार विश्वासके 
आधारपर चलायी जाती हें, अविश्वासके आधारपर नहों । 

“दूसरी बात यह हैं कि हमसे मुस्लिम लीगमें शामिल हो जानेके लिए कहा 
जाता है । मेरे विचारसे मुस्लिम लीग अपना काम पूरा कर चुकी हैं। पाकि- 
स्तान वन जानेके बाद उसका काम खत्म हो गया है । अब हमारे देशमें आथिक 
आधारपर ऐसी संघटित पा्थियाँ होनी चाहिए जो मौजूदा असमानताओंको खत्म 
कर सकें । अगर हममें कोई मतभेद हो तो हमें उसे विचार-विमशंसे दूर करना 
चाहिए । इस्लाम सहिष्णुताकी शिक्षा देता है । 

“पाकिस्तान ग़रीब देश है । उसकी सरकार सरमायादारों ज॑ंसी नहीं होनी 
चाहिए । हमें यह पता लगाना है कि पाकिस्तानका राज केसे चलाया जाय । 

“हमारे सामने अपने पुराने पुरखोंकी महान्‌ परंपरा हैं । हमारे जिन : 
पैंगम्बरोंने इस्लामी सल्तनतका निर्माण किया वे तीन ही हैं । जबतक हम अपने 


* इन नेताओंकी कुर्वानी और सहानुभूतिकी भावनाका अनुकरण नहीं करेंगे हम॑ अपने 


राज्यका निर्माण ठोस बुनियादपर नहीं कर सकेंगे । आप सब हजरत अलोके नाम 

से परिचित हैं । उन्होंने जो कुछ भी किया इस्लाम और जनताके लिए किया । 
कहा जाता है कि एक बार उनके विरोधीने उनके मेहपर तमाचा मार दिया । 
हजरत अलीनें उसे छोड़ दिया क्योंकि उस वक़्त उसकी जान ले लेनेसे निजी 
ईर्ष्या-देषकी भावना प्रकट होती । यही भावना हमारी भी होनी चाहिए । अब 
हम हजरत अबू बकरकी ज़िदगीपर विचार करें। खलीफाके रूपमें उनको बहुत 
थोड़ी रकम भत्तेमें मिलती थो। उन्होंने वही रकम सभी दूसरे मुसलमानोंके लिए 
निश्चित कर दी। उनका यह कहना था कि हर आदमीके जीवनकी आवश्यक- 
ताएँ समान हैं । ऐसा नहीं जेसा आप रहते हैं कि आपकी आवश्यकता ज्यादा 
हैं, दूसरोंकी कम । यही बात हजरत उमरके बारेमें भी हे। जो मुस्लिम साम्राज्य 
इतने दिनोंतक चला उसका निर्माण अबू बकर और उमरने किया था। आपको 
मालूम होगा कि अगर कोई मामूली आदमी भी हजरत उमरकी आलोचना करने 
का साहस करंता था तो हजरत उमर उसे कभी डराते या धमकाते नहीं थे और 
न तो उससे गुस्सा होते थे । हजरत उसके सामने सच्चे तथ्य रखकर उसे संतुष्ट 
करनेकी कोशिश करते थे। ऐसे लोगोंके नेतृत्व और मार्गदर्शनमें मुसलमान कभी 
गुमराह नहीं हो सकते । अगर आप वही भावना पंदा करते हैं तो आपका राज्य 
भी उसी तरह दृढ़ हो सकता हैं । जब उन्हें खलोफा चुना गया और उनके भत्ते- 
का सवाल उठा तो उन्होंने कहा, ''में मुसलमानोंका सेवक हूँ और मुझे मदीनाके 
किसी भी मजदू रको मिलनेवाला भत्ता ही मिलना चाहिए। इसीलिए में कहता 
हूँ कि अगर पाकिस्तान ग़रीब हैँ तो हमें इसी सिद्धान्तपर उसका शासन चलाना 
चाहिए । अपने मौजूदा रवंयेसे पाकिस्तानकी तरक्की नहीं हो सकती । अगर 
पाकिस्तानकी सरकार इस्लामी सिद्धान्तपर चलायी जाय तो में निश्चय ही उसका 
समर्थन करूँगा । 

“पाकिस्तानके बारेमें मेरा खयाल हैँ कि उसे आज़ाद पाकिस्तान होना चाहिए। 
उसे किसी विशेष विरादरी या व्यक्तिके प्रभावमें नहीं रहना चाहिए । पाकिस्तान- 
को उसकी सारी जनताके लिए होना चाहिए | सभीको समान रूपसे लाभ होना 
चाहिए और मुट्ठीभर लोगों द्वारा सबका शोषण नहीं होना चाहिए | हम चाहते 
हैं कि पाकिस्तानकी सरकार उसको जनताके हाथोंमें हो। जहाँतक प्राविधिक 
विशेषज्ञोंका सवाल हैँ पाकिस्तान उन्हें अमेरिका ओर इंगलंण्ड जसे देशोंसे बुला 
सकता है लेकिन जहाँतक प्रशासनका सवाल हैँ में इस बातसे सहमत नहीं हो 
सकता कि पाकिस्तानमें योग्य आदमियोंकी कमी है ओर यहाँके सारेके सारे लोग 
निकम्मे हैं । जब हिन्दू अपने राजकाजका काम खुद चला सकते हैं तो हम क्‍यों 

नहीं चला सकते ? बहुत सारे अंग्रेजोंकी जगह यहाँकी सरकारी नौकरियोंमें वर- 
करार है और नये अंग्रेज चलते आ रहे हैं । में यह जोर देकर कहना चाहता हें 
कि इससे पाकिस्तानकी भलाई नहीं हो सकती । 

अखवारोंको दिये गये एक वक्तव्यमें खान अब्दुल ग़फ्फ़ार खाँनें अपने और 
खुदाई खिदमतगारोंपर किये गये जुल्मोंकी एक लंबी सूची दी । उन्होंने कहा कि 
पाकिस्तानकी सरकारने इस तथ्यसे इनकार कर दिया हैं कि उसने 'पख्तून' पत्र- 
का प्रकाशन बंद कर दिया हैं । उसका कहना है कि सिर्फ जिलेके अधिकारियोंने 
प्रकाशकके त्यागपत्र दे देनेके वाद उसका प्रकाशन जारी रखनेकी घोषणा स्वीकार 
नहीं की हैं। “अगर किसी पत्रके प्रकाशनके घोषणापत्रको अस्वीकार कर दिया 
जाय और इसके फलस्वरूप उसका प्रकाशन वंद हो जाय तो इसे यदि उस 
अखबारका दम घोंटना नहीं कहेंगे तो किसे कहेंगे ?'' 

“जहाँतक नागरिक स्व॒ृतन्त्रताका सवाल हैं मुझे मरदान जिलेमें सामाजिक 
संपर्क स्थापित करनेतककी अनुमति नहीं दी गयी । जब मुझे अदालतमें उपस्थित 
होना था उस समय फौजदारी कानूनकी दफा १४४ पूरे क्षेत्रपर लागू कर दी 
गयी । धार्मिक समारोहोंके अवसरपर वही दफा पूरे मरदान और पेशावर जिलों- 
पर लागू कर दी गयो । सच तो यह हैँ कि उस दफाका उद्ृश्य उन लोगोंका 
दमन करना था जो अधिक खाद्यके लिए आन्दोलन कर रहे थें। किन्तु चूँकि 
इसका प्रभाव मस्लिम लीगपर भी पड़ता हैं इसलिए यह नहीं कहा जा सकता 
नागरिक स्वतन्त्रता सुरक्षित हैं। इसके विपरीत इससे इसी आरोपको बल मिलता 
हैं कि सरकारी दलके लोगोंके लिए भी बुनियादों आज़ादी खत्म हो गयी हैं । 
हज़ारों लोगोंको बिना किसी कानूनी काररवाईके जेलोंमें डाल दिया गया है । यह 
सब जन सुरक्षा अध्यादेशकी ४० वीं दफाके अन्तर्गत किया गया है। क्‍या इस 
संबंधर्मं सरकार अपने आँकड़े प्रस्तुत कर सकेगी ? 

इसके अतिरिक्त खान अब्दुल ग़फफ़ार खाँनें कहा कि में उस व्यवस्थाके स्वरूप 
से ठीक-ठीक परिचित नहीं हें जिसके द्वारा विरोधी दलोंके समाचारोंका दमन 
किया जाता हैं । किन्तु यह तथ्य तो साफ़ ही हैं कि खुदाई खिदमतगारोंकी दो 
महत्त्वपूर्ण सभाओंकी काररवाई कहीं भी किसी अखवारमें नहीं छपी जब कि 
अखवारोंके प्रतिनिधि उनमें मौजूद थे । निश्चय हो अखवारोंके प्रतिनिधियोंने यह 
सारे कष्ट बिना किसी उददेश्यके नहीं उठाया हे । 

“जिस समय मुल्कपर विदेशी हुकूमत थी ये सार। बातें समझमें आ सकती 
थीं । किन्तु आज, जव कि पाकिस्तान आज़ाद हो गया हैं और यह कहा जाता हैं 

कि वहाँ एक लोकप्रिय इस्लामी सरकारको स्थापना हो गयी है, यह वात मेरी 
कल्पनासे बाहर है कि प्रान्तीय सरकार विदेशी साम्राज्यवादियोंकी नौकरशाहीके 
वे ही पुरानें हथकण्डे क्‍यों अपना रही है । 
अखवारोंमें एक हृदयस्पर्शी धटनाका विवरण इस प्रकार छपा था : “तीस 
खुदाई खिदमतगार, जो खुद ग़रीब हैं, अपने खर्चेसे आये हैं और उन्होंने अपनेको 
बादशाह खाँके अंगरक्षकोंमें शामिल कर लिया है। वे जहाँ कहीं भी जाते हैं 
वारी-वारोसे उनपर पहरा देते रहते हैं ताकि कहीं कोई उनपर हमला कर उनकी 
जान न ले ले ।” 
कराचीमें बादशाह खाँके सम्मानमें सिंधके अल्पसंख्यक समुदायकी ओरसे एक 
दावत दी गयी । इसमें उस समुदायके एक प्रतिनिधिने कहा कि महात्मा गांधीके 
जीवित रहते हम छोग अपनी कठिनाइयोंकों हल करनेके लिए उनके पास जाया 
करते थे किन्तु उनके देहान्तके बाद हमें बादशाह खाँके पास जाना होगा क्‍योंकि 
हम सबके लिए “भहात्माजीके बाद वे ही दूसरे आदरणीय व्यक्ति हैं । इसीलिए 
उन्होंने बादशाह खाँसे अनुरोध किया कि हमारे सामने आगे जो कठित समय 
आनेवाला है उसमें आप हमारा मार्ग-दर्शन करें। इसके उत्तरमें बादशाह खाँने 
उनसे कहा कि यह सबके लिए परीक्षाकी घड़ी हैं । सरहदी सूबेमें खुदाई खिद- 
मतगारोंका मन्त्रिमण्डल वन गया था लेकिन कुछ साल बाद वह इसलिए खत्म हो 
गया कि वह जनताकी उतनी सेवा न कर सका जितनी उसे करनी चाहिए थी । 
उसने पूरी तरह अपने संकल्प पूरे नहीं किये । मेंने कांग्रेस कार्ययसमितिको सरहदी 
मन्त्रिमण्डलकी इस कमज़ोरीसे आगाह किया था लेकिन कांग्रेस कार्य-समिति या 
खुद मन्त्रिमण्डलनें इस ओर ध्यान नहीं दिया और परिस्थितिमें कोई सुधार नहीं 
किया । “दुनियामें आखिरमें सच्चाई और धामिकताकी ही विजय होगी; सिर्फ 
निःस्वार्थ और ईमानदार नेता ही देशकी तरक्क़ी कर सकते हैं । भारत और 
पाकिस्तान दोनों देशोंके नेताओंमें जब ये गुण दिखाई देने लगेंगे तभी इन देशोंकी 
खुशहालीका रास्ता खुल सकेगा । खुदा इंसानका बरावर इम्तहान लेता रहता 
है लेकिन इन इम्तहानोंमें वे मुल्क, संघटन और व्यक्ति ही अन्तमें कामयाब होते 
हैं जो विपत्तियोंका मुकाबला घर्यं और हिम्मतके साथ कर सकते हैं । इम्तहान- 
की घड़ीमें आप लोगोंको गुस्सेपर कावू पाना चाहिए और नेंतिकता और आदर्शो- 
की ठोस संहिता बनाकर उसका हर कठिनाईके दोरान कड़ाईसे पालन करना 
चाहिए । 
पठानोंकी एक सभामें, जिसमें अधिकांश मजदूर थे, उन्होंने कहा कि पिछले 

पचीस साल्ोंसे अंग्रेजोंके खिलाफ़ लड़ी जानेवाली आज़ादीकी लड़ाईमें उन्होंने 
सबसे आगे रहकर मोर्चा सँभाला हैं और उन्हींके कारण पाकिस्तानका निर्माण 
हो सका है । पाकिस्तानी प्रशासनके सिरपर बठे सरमायादार छोग पठानोंसे इस- 
लिए डरते हैं कि बे नि:स्वार्थ हैं और वरावर मुल्कके लिए हर तरहकी तकलीफ़ 
उठानेके लिए तंयार रहते हैँ । पाकिस्तान वननेके वादसे ही सरहदी सूबेमें अध्या- 
देशका शासन चल रहा है | पठानोंको अपने भविष्यके संवंधमें आशंका हैँ और वे 
यह जानना चाहते हैं कि आखिर पाकिस्तानमें उनका क्या स्थान है । यदि उनके 
साथ समानताका व्यवहार करनेका इरादा हैं तो उनसे इसकी सलाह ली जानी 
चाहिए कि पाक्स्तानमें प्रशासनका कौन-सा तरीक़ा हो और इसके अलावा दूसरे 
मामलोंमें भी उन्तके विचार जानने चाहिए । भारतमें प्रांतोंमें गवर्नरोंकी नियुक्तिके 
समय प्रान्तीय मन्त्रिमण्डलोंसे सलाह ली जाती है जब कि सीमाप्रांतमें एक ऐसे 
नौकरशाहको पख्तुनोंपर लाद दिया गया हे जिससे वे नफ़रत करते हैं । 

कराचीमें अपने तीन महीनेके घटनावहुल प्रवासका वर्णन करते हुए खान 
अब्दुल ग़फफ़ार खाँ लिखते हैं : 

“बँटवारेके बाद अयूब खाँके भाईने, जो संविधान सभाके सदस्य थे, मेरे 
सामने यह प्रस्ताव रखा कि हम दोनों पालमेण्टकी बैठकर्मे शामिल हों और यह 
देखें कि हम वहाँ क्या कर सकते हैं। बादमें मुझ पता चल गया कि उनका 
इरादा उस समयकी अशान्त परिस्थितिमें अपना उल्लू सीधा करना था। आगे 
चलकर उन्होंने हम लोगोंके खिलाफ़ काम करनेके लिए द्विप नियुक्त कर दिया और 
उनकी इस सेवाका उन्हें यह इनाम मिला कि वे उपमन्त्री बना दिये गये । 

“मार्च १९४८ में हमने सिधके श्री सेयदके साथ अवामी पार्टीकी स्थापना 
की । लियाकत अलीने पार्लमेण्टमें किये गये अपने एक भाषणमें हमारी निन्‍्दा 
करते हुए 'हिन्दू' और 'गद्दार कहा । उन्होंने इस सिलसिलेमें उदूंका एक शेर 
भी पढ़ा जिसका यह मतलब होता हैं कि उन्होंने यह सोच रखा था कि आखिरमें 
हम लोग उनके साथ एक हो गये हूँ किन्तु बादमें यह देखकर निराशा हुई कि हम 
अब भी अजनवी हैं । इसके जवाबमें मेंते फिरसे यह बात दुहरायी कि हम मुसल- 
मान हैं और उन्हींके भाई हैं वशर्तें वे हमें इसी रूपमें कबूल करें | मेंने कहा कि 
हम पाकिस्तानी हैं; हमने पाकिस्तानी झण्डेके प्रति निष्ठाकी शपथ लो है। मेंने 
लियाकत अलीसे पूछा कि क्या यह ताज्जुबकी बात नहीं है कि जिन्हें नमाज पढ़ने- 
की भी तमीज न हो और जो लोग शरणार्थियोंके रूपमें पाकिस्तान आये हों वे 


* लोग भी हमारे मुसछमान और पाकिस्तानी होनेके अधिकारपर एतराज करें? 

लियाकत अलीने यह कहकर कि यह इनकिलाब हैं अपनी बातकी लीपा-पोती 
कर दी । 

“डाक्टर एम० ए० अंसारी मेरे और गुलाम मुहम्भद दोनोंके दोस्त थे। 
इसीलिए उनके मार्फत गुलाम मुहम्मद हमें भी जानते थे । उन्होंने हमसे कहा कि 
यदि हम उनके दलमें शामिल हो जायें तो वे हमारे नामजद उम्मीदवा रोंको 
केन्द्रीय मन्त्रिमण्डलमें पहुँचा देंगे और हमें अम्बेसडरोंकी नियुक्तिमें भी उचित 
भाग देंगे । हमने उद्देश्योंके बुनियादी तफरकेके आधारपर उनके दलमें शामिल 
होनेंसे इनकार कर दिया । 

“कराचीमें जिनाने मुझे अपने साथ खाना खानेकी दावत दी । खानेके वाद 
उन्होंने मुझे रोक रखा और अलग कोठरीमें ले गये । उन्होंने पूछा कि “आप 
हमारे साथ काम क्‍यों नहीं करते ?” मैंने उनसे कहा कि हमारा काम मुख्यतः 
सामाजिक हूँ । स्वयं आपने केन्द्रीय सभामें एक वब्त, जब कि अंग्रेज सरकारने 
हमारे आन्दोलनको राजनीतिक करार दिया था तो हमारे पक्षका समर्थन किया 
था । आपने कहा था कि ब्रिटिश सरकारने ही ऐसी हालत पंदा कर दी जिससे 
हमारा सामाजिक काम करना असंभव हो गया और हमें जवर्दस्त! लाचार होकर 
राजनीतिमें आना पड़ा । मैंने पूछा कि इस सूरतमें, जब कि अभी उप्र दिन 
लियाकतने हमें 'हिंद! और 'गद्दार कहा हैं, एक साथ काम करनेको गुंजाइश ही 
कहाँ रह जाती है । जिनाने क्षमा-याचनाके स्व॒रमें कहा कि लियाकतकी फब्तियाँ 
बड़ी बेजा और गेरमनासिव हैं जिसके लिए मुझे अफ़सोस है । 

“हमने अपने सामाजिक कार्यमें मुस्लिम लोगसे सहकार करनेकी प्रार्थना की 
थी । इससे निराश होनेपर ही हम कांग्रेसके पास गये । मैंने उनसे कहा कि 'मेरा 
यह विश्वास है कि किसी भी पिछड़ी जनतामें स्वस्थ राजनीतिक भावनाका उदय 
नहीं हो सकता ओर बिना स्व्रस्थ राजनीतिक भावनाके किसी तरहके लोकततन्त्र- 
की स्थापना संभव नहीं हैं । इसी लिए मैंने अपनेको सामाजिक कार्यमें लगा रखा 
हैं ।। इससे जिना बहुत प्रभावित हुए । वे अपनी कुर्सीपरसे उठकर खड़े हो गये 
और मुझे गलेसे लगा लिया। उन्होंने मुझे यथाशक्ति हर तरहकी मदद देनेका 
वादा किया । मैंने उनसे कहा कि, में आपकी मदद नहीं चाहता, में आपका 
विश्वास और सहकार चाहता हूँ । 

“उन्होंने कहा कि मैंने अभी ही दो लाख चरखोंका आर्डर कर दिया है । 
में सरहदी सूबेकी अपनी आगामी यात्रामें खुदाई खिदमतगारोंसे मिलगा । आपको 
चाहिए कि आप इन चरखोंसे अपना काम आगे बढ़ा दें। मेंने उनसे कहा कि 

चरखे वना लेना आसान हैं लेकिन उन्हें चला पाना उतना आसान नहीं है । 

“जिस समय में सरहदी सूवेके लिए रवाना हुआ अभी संविधान सभाकोी 
बैठक चल ही रही थी । मेंने कार्यकर्ताओंसे जिनाके साथ हुई अपनी मुलाकातके 
बारेमें बताते हुए उन्हें रचनात्मक कार्यक्ा एक जोरदार आन्दोलन चलानेको 
कहा ।* 

अप्रेल १९४८ के मध्य गवर्नर जनरलके रूपमें जिनाने सरहदी सूबेका अपना 
पहला सरकारो दोरा किया । खान अब्दुल ग़फ्फ़ार खाँ उनसे मिले और उन्होंने 
उनसे भावी कार्यक्रमके बारेमें पूछा । १८ अप्रुछको खुदाई खिदमतगारोंको एक 
बैठक हुई जिसमें एक प्रस्ताव पास हुआ । इस प्रस्तावको निम्नलिखित पत्रके रूप 
में जिनाके पास भेज दिया गया : 

“मेरी आपके साथ जो वातें हुई थीं उन्हें मेने खुदाई खिदमतगार संगठनके 
प्रतिनिधियों सामने पेश कर दिया है । उन्होंने एकमतसे यह निश्चय किया है कि 
वे पाकिस्तानको मजबूत बनानें और उसकी हिफ़ाजत करनेमें किसी तरहकी 
कोशिश न उठा रखेंगे | उन्होंने यह भी तय किया है कि वे ऐसा कोई भी काम 
न करेंगे जिससे सरकारी काममें किसी भी तरहकी अड़चन पंदा हो लेकिन वे 
सरकारकी वेध आलोचना करते रहेंगे । 

पेशावरमें जिनासे हुई अपनी मुलाकातके बारेमें खान अब्दुल ग़फ्फ़ार खाँ 
लिखते हैं : 

“गवर्नर जनरलके बलूचिस्तान स्थित भूतपूर्व एजेन्ट सर अम्ब्नोज हुण्डास 
को नियुक्ति सर जार्ज कनिघमके स्थानपर हुई थी । चीफ सेक्रेटरी, चीफ इंजीनि- 
यर, रेवेन्यू कमिश्नर तथा खुफिया विभागके डाइरेक्टर आदि सभी महत्त्वपूर्ण 
पदोंपर अंग्रेज तथा उनके गुगें नियुक्त थे । जब उन्हें यह मालूम हुआ कि हमारा 
जिनासे समझौता हो गया तो उन्हें इससे भय हो गया । मुख्म मंत्री खान अब्दुल 
कयूम खाँ और उनके अंग्रेज मददगारोंके गुटको ऐसा लगने लगा कि उनके परों- 
के नीचेकी जमीन खसकने लगी है । उन्होंने सोचा कि अगर अब भी समय रहते 
उन्होंने कुछ नहीं किया तो हमारे दिन लूुद गये हैँ । वे सब एक हो गये ओर 
उन्होंने हमारे बीच दरार डालनेका षड़यन्त्र शुरू कर दिया । 

“जब जिना सरहदी सूबेमें आये और खुदाई खिदमतगारोंसे उनकी वार्ताका 
सवाल सामने आया तो उन लोगोंने उन्हें समझाया कि इस तरहका कोई मोक़ा 
देना बड़ा ग़लत होगा । अंग्रेज अफसरोंने कहा कि हमने खुदाई खिदमतगारोंके 
आन्दोलनको सिर्फ चार महीनेकी मोहलत दी, उसका यह नतीजा हुआ कि अब 

उसपर काबू पाना मुश्किल हो गया हूँ । उन्हें निर्दोष और निरीह बना देनेका 
सिर्फ एक ही तरीक़ा हैं कि उन्हें मुस्लिम लीगमें हजमम कर लिया जाय । उन्होंने 
जिनाको यह भी समझाया कि खुदाई खिदमतगार बड़े ही खतरनाक लोग हैं । 
अगर आप उनके किसी जल्सेमें शरीक हुए तो उसका नाजायज़ फ़ायदा उठायेंगे 
और यह भी मुमकिन हैँ कि वे आपको कत्ल कर दें । 

“जब हम लोग जिनासे मुलाकातके लिए समय निर्धारित करने गये तो 
उन्होंने यह बहाना करके हमारा निमन्त्रण अस्वीकार कर दिया कि किसी गेर- 
सरकारी सभामें उनके जानेसे दूसरे छोगोंको बुरा रंग सकता हैं इसलिए वे ऐसा 
कोई भी निमन्त्रण संभवत: स्वीकार न कर सकेंगे । यह उनका कोरा बहाना ही 
था क्‍योंकि इसके बाद वे कई गेरसरकारी सभाओंमें शामिल हुए थे । 

“अपने खिलाफ इस तरहके झूठे प्रचारकों देखते हुए हम जिनाके दोरेसे 
संबद्ध किसी कार्यक्रममें शामिल नहीं हुए । गवर्नंमेन्ट हाउसमें आमन्त्रित होनेके 
कारण सिर्फ में उनसे वहाँपर जाकर मिला | उन्होंने मुझसे पूछा कि क्‍या बात 
हैँ जिससे आप मेरे स्वागतमें आयोजित किसी भी जलसेमें नहीं दिखाई पड़े । 
उनका मतलरूब यह था कि शायद हम लोगोंने उनके दौरेका बहिष्कार कर रखा 
हैं और इस तरह उनका अपमान किया है । मेंने उन्हें जवाब दिया कि में स्व॒भा- 
वत: फकीर हूँ | मुझे अमीरोंकी दावतों और स्वागत-सभाओंमें जानेमें संकोच 
होता है । इसके बाद जिनाने कहा कि मुल्ककी भलाईके लिए हम लोगोंके लिए 
सही रास्ता यही होगा कि हम मुस्लिम लीगमें पूरी तरहसे मिल जायें । मैंने उनसे 
पूछा कि, आप हमारी सेवाओंका लाभ उठाना चाहते हैं या यह चाहते हैं कि 
हम किसी तरहकी सेवा करनेके लिए अयोग्य और निकम्में हो जायें ?' 

“जिनाने कहा, बेशक में आपकी सेवाओंका भी फायदा उठाना चाहता हूँ।' 

“म्ेंने उन्हें जवाब दिया, 'तो आप अपनी अध्यक्षतामें खुदाई खिदमतगार 
संगठनकी स्थापना होने दीजिए । में सिर्फ इसी तरहके संगठनके मार्फत काम कर 
सकता हूँ ।' 

“जिनानें कहा, 'लेकिन में तो आपसे कह चुका हूँ कि में आपके साथ हूँ । 
आप जो भी कहेंगे में उससे सहमत रहेगा । तब आप कोई काम करनेके योग्य 
क्यों नहीं रहेंगे ?' 

“मैने उत्तर दिया : 'में इन मुस्लिम लीोगियोंके साथ काम नहीं कर सकता ।' 
(क्यों नहीं ? जिनाने पूछा । 

“मैंने कहा, 'वे लोग ईमानदार नहीं हैँ, वें सबके सब खुदगर्ज लोग हैं और 

जनताको लूटनेका इरादा रखते हैं ।' 

“जिनाने पूछा, 'इसका क्या सबूत हैं ?' 

“मैंने कहा : 'हिन्दुओंकी करोड़ों रुपयेकी जायदादपर उन्होंने कब्जा कर 
रखा है । शरेयतमें जेंसा कहा गया है क्‍या इनमेंसे किसीने इस माल-ए-गनीमततमें 
से अपना हिस्सा जनताके कोपमें दिया हैं ?' 

“जिनाने कहा : 'लेकिन निश्चय ही सबके सब लोग उसी श्रेणीमें नहीं 
आते । कुछ-न-कुछ अपवाद तो होंगे ही ।' 

“मैंने कहा : जरूर अपवादस्वरूप वे लोग हैं जिन्हें लटका माल पानेका 
मौका नहीं मिला हैं ।' 

“इसके बाद अब्दुल कयूम और उनके गुटके लोगोंने बाकायदा ऐसे कई 
आदमियों और गुटोंको नियुक्त कर दिया जो हमारे खिलाफ़ जिनाका कान भरने 
लगें। जिना उनकी बातोंमें आ गये । 

“इस खेलकी आखिरी चाल पहले सिरेकी मक्‍्कारीके साथ चली गयी थी । 
जिना एक सार्वजनिक सभामें भाषण करनेवाले थे । अब्दुल कयूमने अपने दलालों 
को सभास्थलूकी खास-खास जगहोंपर यह निर्देश देकर तेनात कर दिया था कि 
जिनाके भाषणके समय वे रह-रहकर उठ खड़े हों और अशान्ति पैदा कर वहाँसे 
चलते बनें । जब कभी ऐसा कोई आदमी उठता और अशान्ति पंदा करता तो 
कयूम चिल्ला पड़ते “अरे, खुदाई खिदमतगारोंका बदमाश, तू चुप क्‍यों नहीं 
रहता ? उनकी यह चाल काम कर गयी । जिनाको यह यकीन हो गया कि 
खुदाई खितमगार बदमाश छोग हैं और बे उन्हें मार डालनेपर आमादा हैं । 
सरहदी सूबेसे बिदा होनेके पहले ही उन्होंने यह निर्देश दे दिया कि जसे भी हो 
खुदाई खिदमतगारोंको कुचछ दिया जाय । इस काममें लियाकत अलीको खुली 
छुट दे दी गयी । उन्हें यह अधिकार भी दे दिया गया कि वें अपनी इच्छासे 
किसी भी डिप्टी कमिश्नर या गजटेड अधिकारीको मुअत्तल या वरखास्त कर 
सकते हैं । 

“जिनाकी बिदाईके वाद ग़तीनें डाक्टर खान साहबकों सूचित किया कि 
खुदाई खिदमतगारोंके दमनके लिए सर जी. कनिघमको फिरसे गवर्नरके रूपमें 
वापस बुलाया जा रहा है । कनिंघमनें सरकारी अधिकारियोंकों सलाह दी कि वे 
ऐसा कोई काम न कर जिससे खुदाई खिदमतगार नाराज हो जायें । उन्होंने ग़नी को 
बुलाकर यह समझाया कि खुदाई खिदसतगारोंको सरहदी मुस्लिम लोगके साथ 

मिलकर काम करना चाहिए । मैंने ग़नीसे कहा कि वह कनिघमको साफ़-साफ़ 

खाम अंब्दुल गफ्फ़ार खरा 


बता दे कि हमारे लिए ऐसा कर पाना शायद ही सम्भव हो । हमारा दृष्टिकोण 
रचनात्मक हैँ और उनका विध्वंसात्मक । ऐसी सूरतमें हम उनके साथ कैसे काम 
कर सकते हैं ।' 

खान अब्दुल ग़पफ़ार खाँ शीघ्र ही पाकिस्तानी संविधान सभामें शामिल 
होनेके लिए कराची वापस आये । मईके शुरूमें ही उन्होंने संवाददाताओंसे हुई 
एक मुलाकातमें यह घोषित कर दिया था कि, “उनकी पार्टी मुस्लिम लीगमें नहीं 
शामिल होगी क्‍योंकि उसमें वयक्तिक स्वतन्त्रताके अधिकारको कोई मान्यता प्राप्त 
नहीं । मुस्लिम लीग और खुदाई खिदमतगार संगठनके दृष्टिकोण और कार्यपद्धति- 
में जमीन-आसमानका अन्तर हैँ यह तो एक बात हुई, दूसरे मुझे यह देखकर बड़ा 
दुःख होता हैँ कि मुस्लिम लीग उन लोगोंके खिलाफ़ बड़ी ही बेसब्री और गुण्डा- 
गर्दीका व्यवहार करती हे जिनके विचार उनसे मेल नहीं खाते और जो ग़रूत 
कामको सही करना चाहते हैं । अनेक प्रमुख लीगी कार्यकर्ताओंको भी सिर्फ 
इसी लिए पंचमांगी कह दिया जाता है कि वे सरहदी मन्त्रिमण्डलके अनेक ग़रूत 
कामोंकी खुली आलोचना करनेकी हिम्मत दिखाते हैँ । जब उन नेताओंके प्रति 
ऐसा व्यवहार किया जा रहा है जिन्होंने पाकिस्तानकी स्थापनाके लिए सरहदी 
जनमत-संग्रहमें काम किया था तो आज उन खुदाई खिदमतगारोंके मुस्लिम लीग- 
में शामिल होनेका क्या फायदा है जो पसख््तून जातिकी सेवामें हर तरहके विरोधों 
का बहादुरीसे सामना करते रहें हैं और जिन्हें आज शामिल होनेके बाद कल ही 
निकाल वाहर किया जायगा ।” 

१३ मईको खान अब्दुल गपफ़ार खाँने घोषित किया कि उन्होंने खुदाई 
खिदमतगार आन्दोलनको पाकिस्तानके सभी प्रान्तोंमें फेलछा देनेका निश्चय किया 
है । खुदाई खिदमतगारोंका उनका संगठन हालमें बनी उस पाकिस्तानकी अवामी 
पार्टके साथ स्वयंसेवक दलके रूपमें कार्य करेगा जिसने उन्हें अपना अध्यक्ष चुना 
हैं । खान अब्दुल गफ्फार खाँने कहा कि यह एक गरसाम्प्रदायिक संगठन है । 
इसमें पाकिस्तानके सभी प्रगतिशील वर्ग शामिल हैं । इसके सामने उदार लछोक- 
तान्त्रिक आदर्श हैं । इसके उद्देयय और लक्ष्य इस प्रकार हैं : “पाकिस्तानको 
एक ऐसे समाजवादी गणतल्त्रोंके संघ के रूपमें मानकर उसकी सुरक्षा और 
दृढ़ताके लिए काम करना जो जनताकी ऐच्छिक सहमतिसे सत्ता और अधिकार 
प्राप्त करता है; सबके लिए पूर्ण स्वायत्त ताकी व्यवस्था करना और सभी पड़ोसी 
राज्यों तथा खासकर भारत संघसे सांस्कृतिक सम्बन्ध बढ़ाना । 

इस नये दलूकी स्थापनापर सरकारी अधिकारी सख्त नाराज हो गये । खान 

पाकिस्तानके नागरिक 
अब्दुल ग़फफ़ार खाँको पहले सिरेका विधटनवादी कहा गया । उन्होंने संवाद- 

न दाताओंसे हुई एक भेंटमें कहा कि, “में इस वातपर जितना सोचता हूँ उतना 
के ही मेरी समझमें यह नहीं आता कि आखिर सत्ताधारी लोग क्‍या करनेपर 
तुले हुए हैं। वे एक ओर तो इस्लामके नामपर मुल्ककी एकता और ताक़त बढ़ाने 
की अपील करते हैं लेकिन दूसरी ओर वे उन लोगोंके प्रति संकीर्ण दृष्टि और 
तुच्छ बुद्धिकी नीति बरतते हैं जो पाकिस्तानकी एकता और खुशह।लीके बुनियादी | 
सिद्धान्तपर तो उनके साथ एकमत हैं किन्तु इस लक्ष्यको हासिल करनेके लिए वे | 
जो तरीक़ा और दृष्टिकोण अपनाना चाहते हैं वे सत्ताधारियोंसे मेल नहीं खाते । | 
वगलके भारत डोमिनियनमें हिन्दू महासभा और डाक्टर अम्बेडकरका परिगरणित 
जाति संघ कांग्रेसके घोर विरोधी थे किन्तु ज्यों ही भारतने आज़ादी हासिल की 
सभी प्रतिद्वन्द्री दछ एक दूसरेसे सहयोग करने लगे जिसका परिणाम यह हुआ 
कि डाक्टर श्यामाप्रसाद मुखर्जी और डाक्डर अम्वेडकर इस समय पण्डित नेहरू 
और सरदार पटेलके सहयोगी हैं यद्यपि उन्होंने अपने संघटनोंको सत्तारूढ़ 
कांग्रेस पार्टमं विलीन नहीं कर दिया हूँ । इसके विपरीत पाकिस्तानमें जो कुछ 
हो रहा हैं वह बहुत ही दुर्भाग्यपूर्ण हें । अगर यही सिलसिला जारी रहा तो 
मुस्लिम लीगी नेताओंको नहीं वल्कि सारे मुल्कको तकलीफ़ उठानी होगी। में 
कितनी वार पाकिस्तानके प्रति निष्ठा व्यक्त कर चुका हूँ फिर भी मेरी पार्टकि प्रति 
उनका जैसा शत्र॒ुतापूर्ण रवेया है उससे वे मुसलमानोंमें फूट डाल रहें हैं । मेंने 
उनसे साफ़-साफ़ कह दिया है कि, “हम आपके प्रशासनके रास्तेमें किसी तरह- 
की अड़चन नहीं पेदा करना चाहते; हम सत्ता नहीं चाहते; मन्त्रिमण्डलोंपर आपका 
ही एकाधिकार बना रहे; आप सिर्फ हमें अपनी जनताकी सेवा अपने तरीक्से 
करनेकी छूट दे दें । फिर भी वे हमें शान्तिसे नहीं रहने देना चाहते । उनके 
अनुसार राज्यके प्रति निष्ठाका केवल यही मानदण्ड हें कि एकदलीय शासनके 
सामने बिना शर्त आत्मसमर्पण कर दिया । 

मई, १९४८ के तीसरे सप्ताहमें संविधान सभाकी बंठक समाप्त होनेपर 
खान अब्दुल ग़फ्फ़ार खाँ सरहदी सूबा वापस आ गये । उन्होंने जनताके सामने 
जम यत-उल-अवाम (जनता पार्टी | का कार्यक्रम प्रस्तुत किया | उन्होंने इस 
सिलसिलेमें काजी अताउल्ला खाँके साथ पेशावर ओर मरदान ज़िलोंके गाँवोंसे 
अपना दोरा शुरू किया | 

मरदानकी एक बहुत बड़ी सभामें भाषण करते हुए उन्होंने कहा कि, 'मेंने 
पाकिस्तान संविधान सभाका नाटक देखा हैँ । पाकिस्तानी नेताओं ओर पुराने 

खान अब्दुल ग़फफ़ार खाँ 


अंग्रेज नौकरशाहोंमें कतई कोई फरक़ नहीं हैं । सबसे आसान दलील यह दी 
जाती हैँ कि पाकिस्तान अभी अपने बचपनके दिनोंसे गुजर रहा है । मैं उन्हें हिन्दु 
स्तानकी ओर देखनेके लिए आमन्त्रित करता हूँ । वहाँके नेताओंने तूफानी मौसम 
के ब्रावजूद राज्यके जहाजको सुरक्षित ढंगसे किनारे लगा लिया है । उन्होंने संवि- 
धानका प्रारूप तेयार कर लिया हैं जब कि पाकिस्तानमें अभीतक ऐसी कोई चीज़ 
नहीं हो सकी है । इससे केवल यही निष्कर्ष निकाला जा सकता हैं कि पाकि- 
स्तानके नेता लोकतान्त्रिक व्यवस्थासे डरते हैं । नेता केवल स्वार्थ सिद्ध करनेमें 
लगे हुए हँ ओर पाकिस्तानकों अपनी निजी जागीर समझते हैं । यह बड़े खेद- 
की बात हे कि ये सभी शरणार्थी हैं; इनका मूलतः पाकिस्तानसे कोई संबंघ 
नहीं हैं ।' 

उन्होंने अपने भाषणमें जिनाको भी नहीं छोड़ा | “पाकिस्तानके गवर्न र जन- 
रलके रूपमें कायदे आजम जिना मुस्लिम राष्ट्रके प्रतिनिधि नहीं हैं । उन्हें ब्रिटेन 
के बादशाहने नियुक्त किया था और इस रूपमें वे उनके प्रति जिम्मेदार हँँ, न कि 
राष्ट्रके प्रति। में इस अवसरपर आपसे साफ़ कह देना चाहता हूँ कि जिस 
इस्लामी कानून या कुरानके कानूनको लछागू करनेके लिए आप इतने दिनोंसे 
चिल्लाते रहे हैँ और जिसके लिए आपके सगे-संवंधियोंने अपनी जानें कुर्बान कर 
दीं वह पाकिस्तानमें कभी भी लागू न होगा ।* 

अन्तमें उन्होंने कहा ; "मेरे पठान भाइयो, में आपको आगाह करना चाहता 
हैँ कि आप पाकिस्तान राज्यके साझेदार हैं । आप इस राज्यके चौथाई भागके 
हकदार हैं । अब यह आपके ऊपर हैं कि आप जग जायें और एक होकर आपका 
जो कुछ हैँ उसे पानेका संकल्प लें । आप दृढ़ताके साथ एक होकर कार्य करें और 
पाकिस्तानी नेताओंने आपके चारों ओर जो वाल॒की दीवार उठा रखी हैं उसे 
ढहा दें । हम मौजूदा हाृतको अब बिलकुल गवारा नहीं कर सकते । आप कमर 
कसकर तैयार हो जायें और पख्तूनोंकी उस आज़ादीकी ओर उनसे आगे बढ़े 
जिन्होंने अबतक न जाने कितनी कुर्बानियाँ दी हैं और मुसीबतें सही हैं । हम तब- 
तक चैन न लेंगे जबतक हम पख्तूनिस्तान--अर्थात्‌ ऐसा शासन जो पख्तूनोंका हो, 
पख्तूनोंके लिए हो और पख्तूनों द्वारा हो, बनानेमें कामयाब न हो जायें ।” 

असन्तुष्ट जनता बहुत बड़ी तादादमें उनके झण्डेके नीचे एकत्र होने रूगी । 
सरहदी सरकार आतंकित हो गयी और उसने उन्हें गिरफ़्तार करनेका निश्चय 
किया । उत्तरी ज़िलोंका दौरा समाप्त करनेके बाद वे दक्षिणी जिलोंके लिए 


- रवाना हुए । १५ जूत, १९४८ को प्रात:काल वे कोहाटमें बहादुर खेलके निकट 

पाकिस्तानके नागरिक 

गिरफ्तार कर लिये गये । उन्हें वहाँ भूखा-प्यासा शामतक रखा गया। उनके 
पुत्र वली और दो अन्य व्यक्ति भी गिरफ्तार कर लिये गये । 

एक प्रेस सम्मेलनमें अब्दुल कयूमने खान अब्दुल ग़फ्फ़ार खाँकी गिरफ्तारी- 
को उचित बताते हुए उनपर आरोप किया कि वे सक्रिय रूपसे सरकारके विरुद्ध 
खुला पड्यन्त्र करनेमें लगे हुए हैं । उन्होंने कहा कि मेरी सरकारने बहुत पहले 
उसी समय गिरफ्तार करनेका निश्चय किया था जब वे कराचीसे वापस आये थे 
और दोरा शुरू किया था । लेकिन पाकिस्तानी सरकारने उत्त र-पच्छिमी सरहदी 
सूबा सुरक्षा अध्यादेशकी वार-बार याद दिलानेपर भी गवर्नर जनरलके हस्ताक्षर 
के साथ वापस नहीं किया था । मेरी सरकार उन सभी लोगोंके खिलाफ़ कारर- 
वाई करना चाहती है जो पंचमांगियोंके रूपमे काम कर रहे हैं । 

बन्न॒की मुख्य सड़कपर बंदा दाऊद शाह स्थित एक छोटेसे मिट्टीसे पुते विश्वाम- 
आवासमें खान अब्दुल ग़फ्फ़ार खाँपर “विद्रोह! करने और विद्रोही इपीके फकीरके 
साथ 'काम करने का आरोप लगाकर मुकदमा चलानेकी संक्षिप्त काररवाई 
की गयी । कोहाटके डिप्टी कमिइनरने, जो उनके खिलाफ़ मुकदमेकी काररवाई 
कर रहा था, अपने पक्षमें सफाई देनेकी कहा लेकिन खान अज्दुल ग़फ्फ़ार खाँने 
सिर्फ यही कहा कि में निर्दोष हुँ और इसके लिए कोई भी सबूत देनेसे इनकार कर 
दिया । इसके बाद उनसे पूछा गया कि क्‍या वे सरहदी अपराध कानूनकी दफा 
४० के अन्तर्गत अपेक्षित जमानत देंगे ? खान अब्दुल गफ्फ़ार खाँने कहा कि 
अतीतमें मेंने कभी इस तरहकी जमानतें नहीं दी हैं और इस वज़्त भी नहीं दूँगा। 
इसपर उन्हें तीन सालकी सख्त क़दकी सजा दे दी गयी ओर पच्छिमी पंजाबके 
माउण्टगोमरी जेल भेज दिया गया । उन्हें अपने साथका सरोसामान भी छे 
जानेकी अनुमति नहीं दी गयी और इस यात्रामें जो छोग उनके साथ आये थे 
उनसे मिलने भी नहीं दिया गया । 

पश्चिमोत्तर सीमाप्रान्तकी सरकारकों ८ जुलाई सन्‌ १९४८ को एक असा- 
मान्य अधिकार मिल गया कि वह जिन संगठनोंको शान्ति और सुरक्षाके लिए 
आपत्तिजनक समझे उनको अध्यादेशके द्वारा अवैध घोषित कर दे । खान अब्दुल 
ग़फ्फ़ार खाँके गिरफ़्तार कर लिये जानेके बाद उन्हींके मार्गपटर चलते हुए साधा- 
रण खुदाई खिदमतगारोंतकने अपनेको एक क्रर प्रतिशोधके हवाले कर दिया । 
बादशाह खाँके इस निर्देशके बावजूद कि वे लोग जेलमें न जायें, एक हज़ारसे 
भी अधिक खुदाई खिदमतगार कारागारोंमें भर गये। उनमेंसे कुछ पुलिस थानोंके 
आगे प्रदर्शन करते हुए भावनाजन्य उत्तेजनाकी स्थितिमें गिरफ्तार किये गये। 
उनसे कड़ा प्रतिशोध १२ अगस्त १९४८ को लिया गया जिसकी तुलना केवल 
अमृतसरके ( जलियाँवाले बाग़के ) ह॒त्याकाण्डसे की जा सकती हैं । उस दिन 
पुलिसने चारसद्वाके निकट वात्रा गाँवमें प्रदर्शनके लिए एकत्रित खुदाई खिदमत- 
गारोंकी भीड़पर गोली-वर्षा की और गाँवके सामनेके मैदानकों एक खूनी वूचड़- 
खाना वना दिया । सरकारी तौरपर हताहतोंकी संख्यामें पन्द्रह व्यक्ति मृत और 
पचास घायल वतलाये गये परन्तु बादमें प्राप्त सूचनाओंके आधारपर यह संख्या 
बढ़कर कई सोतक पहुँच गयी । एक प्रत्यक्षदर्शीनी कुरानकी शपथ लेकर कहा कि 
वहाँ लगभग दो हज़ार लोग मरे । आज भी इस इलाकेका सबसे बड़ा कब्रिस्तान 
बात्रा गाँवके पड़ोसमें ही वना हुआ है । 

एक प्रत्यक्षदर्शीके कथनानुसार इस गोलीकांडमें पुलिसका एक ताक़तवर 
जत्था अप्रत्याशित रूपसे १२ अगस्तको वहाँ पहुँच गया | गाँवके लोग नमाज़ 
पढ़नेके लिए मस्जिदमें एकत्र थे और कुछ वाहर भी थे। पुलिसने वाहर खड़ी 
भीड़पर आपत्ति की और भीड़को बिना कोई चेतावनी दिये हुए उसपर गोली 
चला दी । उससे लगभग ५० व्यक्ति मारे गये और ४०० घायल हुए। दूसरी 
बार उस समय गोली चली जब कि चालीसके लगभग महिलाएं, जो मस्जिदमें थीं, 
उससे बाहर निकलीं । उनमेंसे वहुतसी अपने सिर॒पर कुरानकी छोटी प्रतियाँ रखे 
थीं गोलियोंने उस पवित्र ग्रन्थकों भी, जिसे वे महिलाएँ लिये जा रही थीं, छेद 
दिया । गोली चला चुकनेके वाद पुलिसने गाँवको लटना शुरू कर दिया । उन 

लोगोंकी एक चारपाईतकको न छोड़ा गया । गाँवको लछटते समय पुलिसने विना 
देखे-भाले अन्धाधुन्ध गोलो चलायी जिससे कई बालक मारे गये । गाँववाले आतं- 
कित होकर खेतों और खाइयोंकी ओर भागे लेकिन वे वहाँ भी न वच सके । 
समाचारपत्र चुप थे । उनको तथ्योंका सही वर्णन प्रकाशित करनेसे रोक दिया 
गया था । य् 

खान अब्दुल ग़फफ़ार खाँने बात्राकी घटनाओंका वर्णन इन गब्दोंमें किया 
हे: 

“इन लोगोंकी गिरफ्तारीके लगभग डेढ़ महीने वाद, जब कि डा० खान 
साहव वाहर थे, खुदाई खिदमतगार जुमाकी नमाज़के लिए चारसद्दा इकट्ठे हुए। 
वे अपने जेल गये हुए साथियोंके लिए भी प्रार्थना करना चाहते थे और उनकी 
रिहाईकी मांग करना चाहते थे । वह मस्जिद, जिसमें ये सव लोग एकत्र हुए थे, 
एक ऊँचे स्थानपर बनी हुई थी । वे सव एक व्यवस्थित ढंगसे जुलूसके रूपमें 
आगे बढ़ते जा रहे थे । एक वुद्ध पुरुष उनका नेतृत्व कर रहे थे । स्त्रियाँ अपने 
सिरोंपर कुरानकी प्रतियाँ रखे हुए थीं। अब्दुल कयूमने अपनी पुलिसकी टुक- 
ड़ियाँ मस्जिदपर तैनात कर दी थीं। ज॑से ही वह जुलूस मस्जिदकी ऊँचाईके नीचे 
पहुँचा उसके ऊपर मशीनगनसे गोलियाँ बरसने लगीं । गोलियोंको इस बरसातमें 
कुरानकी प्रतियोंकी धज्जियाँ उड़ गयीं और स्त्रियोंके मस्तक भी उड़ गये । खुदाई 
खिदमतगारोंके कमाण्डरने उन्तको लेट जानेका आदेश दिया । जो लोग झुके हुए 
थे उनके शरीर गोलियोंकी मारसे चलनी हो गये । जो लोग वच गये थे उनको 
नमाज़ पढ़ते समय मारा गया । उनसे कहा गया कि हिन्दू होनेंके कारण 
उनको नमाज़ पढ़नेका कोई हक़ नहीं है । उस मस्जिदकी, जिसमें कि वे अब 
एकत्र हुए थे, 'हिन्दू मस्जिद का नाम दे दिया गया । उनके कपड़े उतार दिये 
गये । फिर उनको तालाबोंमें फेंक दिया गया । उनके आधे सिर और एक ओर 
की म॒ंछे मंड़ दी गयीं और गधोंपर बंठाकर गाँवमें उनकी सवारी निकाली 
गयी । उनकी स्त्रियोंके आगे उनको अभद्र और अमानवीय यातनाएँ तो दी ही 
गयीं, उनका जो अपमान किया गया उसे छाब्दों द्वारा कहा नहीं जा सकता । 
डा० खान साहब और ग़नीको भी गिरफ्तार कर लिया गया ।* 

इस मानव-संहारके परचात्‌ खुदाई खिदमतगारोंकी शिकारकी तरह खोज 
की गयी, जिसमें कि सेनाने भाग लिया । खुदाई खिदमतगार शान्त रहें ओर वे 
तनिक भी उत्तेजित नहीं हुए । सितम्बरके मध्यमें खुदाई खिदमतगारोंका संगठन 
अवध घोषित कर दिया गया और खान अब्दुल ग़फ्फ़ार खाँके सरदरयाबके केन्द्रकी 

कु्कों कर ली गयी । 

अब्दुल कयूमने अपना प्रभुत्व बनाये रखनेके लिए उस मुस्लिम लीगके ऊपर 
भी हमला करता शुरू कर दिया जिसने कि उनको मुख्य मंत्रित्व दिलाया था। 
अपने हाथोंमें अधिकार लेते ही उन्होंने दमन, भ्रष्टाचार और कुनवापरस्तीको 
प्रोत्साहन देना प्रारम्भ कर दिया । पेशावरकी एक सार्वजनिक सभाको सम्बो- 
धित करते हुए मि० जिनाने कड़ी चेतावनी दी, “हमारी 'सर्च छाइट' अपने 
मंत्रियोंके ऊपर पड़ रही है । हम उनके कार्योका "एक्स रे करेंगे ।” सितम्बर 
१९:४८ में मि० जिनाको मृत्यु हो गयी । इससे अब्दुल कयूमकी हिम्मत और भी 
वढ़ गयी । उन्होंने खुदाई खिदमतगारोंकी गिरफ्तारीका कारण बतलाते हुए 
भारतके विरुद्ध कुछ अत्यंत गम्भीर आरोप छगाये । १९ मार्च सन्‌ १९४९ को 
प्रधान मंत्री पं० नेहरूनें संविधान सभामें यह कहा : 

“सरकारका ध्यान परश्चिमोत्तर सीमा-प्रान्तकी सरकार द्वारा जारी की गयी 
एक विज्ञप्तिको ओर आकर्षित किया गया हैँ । उसमें एक पडयंत्रके सम्वन्धमें, 
जिसमें कि हजारा ज़िलेके लाल कुर्तीवाले शामिल बतलाये गये हैं, कई तरहके 
आरोप किये गये हैँ । सरकारने इस विज्ञप्तिको आश्चर्य और अत्यंत खेदके साथ 
देखा हैं। यद्यपि उसमें भारतका विशेष रूपमें उल्लेख नहीं किया गया हैं, फिर भी 
उसके सारे शब्द अप्रत्यक्ष रूपसे यह अभियोग लगाते हैं कि पश्चिमोत्तर सीमा- 
प्रान्‍्त॒की सरकार और पाकिस्तानकी सरकारके वीच भारतीय संघ एक पक्ष है । 
उसमें यह भी कहा गया हैँ कि लाल कुर्तीवालोंको भारतकी ओरसे धन भेजा 
जाता हैं। जहाँतक उसका सम्बन्ध है, भारत-सरकार इन आरोपोंका खण्डन 
करती हैं ।'*' 

“सीमा-प्रान्‍्त और इसी तरहसे पश्चिमोत्तरके कबायली इलाकोंकी अत्यंत 
गम्भीर घटनाओंके बारेमें अवतक सरकारने कोई मत व्यक्त नहीं किया हैं क्‍योंकि 
वह॒ अन्य सरकारोंके आन्तरिक मामलोंमें किसी प्रकारका कोई हस्तक्षेप नहीं 
करना चाहती फिर भी वहाँ जो स्थितियाँ उभर रही हैं उनपर एक बढ़ती हुई 
चिन्ताके साथ उसकी दृष्टि रही हैं । ज़ाहिर हैं कि खुदाई खिदमतगार या लाल 
कुर्तीवालोंने, जंसा कि वे अक्सर कहलाते हैं, ख़ान अब्दुल ग़पफ़ार खाँ और 
डॉ० खान साहबके नेतृत्वमें विदेशी सत्तासे आज़ादीकी लड़ाई लड़नेमें एक अत्यंत 

महत्त्वपूर्ण भूमिका अदा की है । उनकी ऊँचे दर्जकी सच्चाई, स्व्रार्थ-व्याग ओर 
देश-भक्तिकी न केवल सारे भारतमें बल्कि विश्वके अन्य भागोंमें भी सराहना की 
गयी हैं । यय्यपि उनको अत्यधिक उत्तेजित किया जाता रहा फिर भी उन्होंने 


६७२ 








पाकिस्तानके क़ंदी 

शांतिपूर्वक कार्य करनेका एक उल्लेखनीय आदर्श प्रस्तुत किया है । उन्होंने एक 
ऐसा स्तर क़ायम कर दिया हैँ, जिसको निभाते हुए काम करना भारतके अन्य 
प्रान्तोंके लोगोंक लिए भी सरल नहीं है । खान अब्दुल गफ्फ़ार खाँने अहिसात्मक 
कार्यके सिद्धांततो वीर तथा युद्ध-प्रिय पठानोंतक पहुँचाया और उन्तकी महान्‌ 
शक्तिको शान्तिमय स्रोतोंमें बदल दिया । भारतके विभाजनसे उद्विग्न होते हुए 
भी उन्होंने उसे पूरी ईमानदारीके साथ स्वीकार किया और नयी व्यवस्थाके प्रति 
अपने लगावसे सार्वजनिक रूपमें घोषित किया | लेकिन इसके साथ उन्होंने यह 
दावा भी किया कि पठान आंतरिक मामलोंमें स्वायत्त शासनके अधिकारी हैं । 
उन्होंने एक नीतिके रूपमें पाकिस्तानको स्वीकार किया लेकिन इसके साथ ही 
पठानोंकी आंतरिक स्वतंत्रताके लिए वे शान्तिपूर्ण ढंगसे प्रयत्त करते रहें । किसी 
भी ऐसे आदमीके लिए, जो कि स्वाधीनताके इस शानदार लड़ाकेसे परिचित रहा 
है, यह विश्वास कर लेना असम्भव है कि उसका किसी गुप्त गतिविधिसे भी 
कोई सम्बन्ध हो सकता है । स्पष्टवादिता, सच्चाई, साहस और अपनी जनताके 
प्रति उनकी निष्ठा उनके विशिष्ट गुण हैं । 

“भारतकी सरकार ओऔर जनताने विभाजन और उसके परिणामोंको स्वीकार 
कर लिया, इन परिवर्तनोंको निष्ठापू्वक सहन कर लिया और पाकिस्तानके 
भीतरकी किसी स्थानीय घटनाको लेकर हस्तक्षेप नहीं किया लेकिन उसके लिए 
यह असम्भव हैं कि वह उन वीरतम और उत्कृष्टतम सेनानियोंके भाग्यके प्रति 
गहरी दिलचस्पी न रखे जिन्हें कि हिन्दुस्तानने ही पेश किया हैँ । अतः वे उन 
अनेक घटनाओंसे दुःखी हैं जिनमें कि शांत खुदाई खिदमतगारों और उनके 
नेताओंपर घोर दमन किया गया है । उनके साथ खास तौरपर ऐसा व्यवहार 
किया गया हैं जिसकी किसी भी सरकारसे अपेक्षा नहीं की जा सकती । 

“ख़ान अब्दुल ग़फफ़ार खाँको, जो भारतकी पिछली पीढीके सर्वाधिक प्रतिष्ठित 
पुरुषोंमेसे एक हैं, एक वर्षोसे भी अधिक समयतक नज़रवन्दीकी हालतमें रखा 
गया और इस अवधिमें उनका स्वास्थ्य बहुत बिगड़ गया । पिछले साल या 
उससे भी पहले सीमाप्रान्तमें कौनसी घटनाएँ हुईं यह में नहीं गिन।ना चाहता । 
लेकिन जो कुछ हुआ उसकी कहानी समाचार-पत्रोंमें समय-समयपर आती रही 
हैं । वह अत्यंत खेदजनक हैं । हम बिलकुल मौत रहे और विभाजनके पर्चात्‌ 
खुदाई खिदमतगारों और उनके नेताओंसे हमारा कोई सम्बन्ध नहीं रहा लेकिन 
उन पुराने साथियोंकी तक़लीफें, जो भारतकी आज़ादीकी लड़ाईमें हमारे साथ 
कंथेसे कंधा मिलाकर लड़े थे, हमें मर्मान्तक पीड़ा पहुँचा रही हैं । 

खान अब्दुल ग़फ्फ़ार खाँ 


“पद्चिमोत्तर सीमाप्रान्तकी सरकार द्वारा जारी की गयी विज्ञप्तिमें शेख 
अब्दुल्ला और कद्मीरका भी उल्लेख किया गया हैं । यहाँ यह बात स्मरण 
रखनी होगी कि अक्तूबर सन्‌ १९४७ और उसके बाद पश्चिमोत्तर सीमाप्रान्तकी 
सरकारने ओर खास तौरसे उसके 'प्रीमियर” ( मुख्य मंत्री ) ने छापामारोंको 
संगठित करनेमें और उनको कश्मीरमें प्रवेश करानेमें अत्यंत सक्रिय रूपसे भाग 
लिया था। यह बात विशेष रूपसे सबको मालूम है कि कश्मीरके वारेमें उनकी 
गतिविधियाँ अत्यंत आपत्तिजनक रही हैं । 

“निष्कर्ष रूपमें, में इस बातको फिर दुहराना चाहूँगा कि पर्चिमोत्तर सीमा- 
प्रान्तके बारेमें जारी की गयी इस विज्ञप्तिको हम अप्रामाणिक और दुर्भाग्यजनक 
समझते है । उसका भारत और पाकिस्तानके सम्बन्धोंपर, जिन्हें कि हम सुधारने- 
की कोशिश कर रहे हैँ, अच्छा प्रभाव नहीं पड़ेगा ।” 

खान बन्धुओंके साथ पाकिस्तानकी सरकारने जो अमानवीय व्यवहार किया 
था, उसके विरोधमें सारे भारतमें सभाएँ की गयीं, और उनमें उन लोगोंके लिए 
एक गहरी चिन्ता व्यक्त की गयी । 

मई मासमें पश्चिमी पंजाबको सरकारने निम्नांकिंत प्रेस-नोट जारी किया : 

“पश्चिमी पंजाबकी सरकारने खेदपूर्वक यह नोट किया हैं कि खान अब्दुल 
ग़फ़्फ़ार खाँके, जो इन दिनों मान्टगोमरी जेलमें रोके गये हैं, कुछ मित्रोंने उनकी 
ओरसे काल्पनिक शिकायतें प्रकाशित करायी हैं । 

“इसमें सबसे हालका प्रयास वह विवरण हैँ जिसमें यह कहा गया हैं कि 
खान अब्दुल ग़पफ़ार खाँ एकान्त कारावासमें हें और अधिकारियों द्वारा उनके 
स्वास्थ्ययी उचित देख-भाल नहीं की जा रही हैँ। ये शिकायतें पूर्णतया 
असत्य हैं । 

“खान अब्दुल ग़फ्फ़ार खाँको एक काफ़ी बड़ी बरकमें रखा गया है, जिससे 
एक स्नान-गृह जुड़ा हुआ हैँ । वहाँ उनको विजलीके पंखे और पानीके नरूकी 
सुविधाएँ दी गयी हँ ओर उनका खाना बनानेके लिए तथा बेरक एवं आँगन साफ़ 
करनेके लिए क़दी नौकरोंकी व्यवस्था की गयी हैँ | बेरकमें सब्जियाँ और फूल 
उगानेके लिए एक काफ़ी बड़ा आँगन है । वे अपनी रुचिके अनुसार वग्ीचेकी 
देख-भाल करते रहते हैं । खोदनेमें और बीज बोनेमें वे विशेष दिलचस्पी लेते 
हैं । उनकी एक विशेष प्रार्थतापर सीमाप्रान्तकी हरिपुर जेलके “बी” श्रेणीके दो 
कैदियोंको तबादला करके माण्टगोमरी जेलमें ले आया गया है और उनको उनकी 

बैरकसे जुड़ी हुई एक अलग बेरकमें रख दिया गया है | ख़ानको अकेले या अपने 

पाकिस्तानके क़ंदी 


साथियोंके साथ कसरत करनेकी इजाजत है । उनके लिए बेडमिण्टनकी व्यवस्था 
कर दी गयी है और उनको सप्ताहमें चार पत्र लिखनेकी अनुमति दी गयी है । 
उनको समाचारपत्र भी दिये जाते हैं ॥ 

२७ मार्च सन्‌ १९५० को परराष्ट्र मंत्रालयके लिए बजटकी मांग पेश करते 
हुए पं० नेहरूने संसद कहा : 

“अबतक में सीमाप्रान्तकी घटनाओंके वारेमें वबहुतसी बातें कहनेमें हिचकता 
रहा हूँ क्योंकि हमारी नीति पाकिस्तानके आंतरिक मामलोंकी आलोचना करने- 
की नहीं रही हैँ । लेकिन कभी-कभो परिस्थितियाँ मुझको मेरे उन साथियों और 
मित्रोंके सम्बन्धमें थोड़ा-बहुत कहनेको विवश कर देती हैं जिन्होंने कि भारतके 
स्वाधीनता-संग्राममें हममेंसे बहुतोंसे अधिक महत्त्वपूर्ण भूमिका निभायी है इसलिए 
मेरे लिए या किसीके लिए यह कहना या कल्पना करना ही एक झठ होगा या 
बहुत कुछ अमानवीय होगा कि हम उन लोगोंको कभी भूल सकते हैं जिन्होंने 
ज़िन्दगीभर हमारे कधेसे कधा भिड़ाकर आज़ादीकी लड़ाई लड़ी हैं। इसलिए 
हम लोग एक-दूसरेमें घनिष्टताके साथ दिलचस्पी रखते हैं । अपनी इस विव- 
शतापर हमें खेद है कि हम केवल दूरसे ही एक-दूसरेमें दिलचस्पी रख सकते 
हैं और इस समस्याको हल करनेमें उनकी कोई मदद नहीं कर सकते ।” 

समूचे सीमाप्रान्त और कवायली इलाकेमें एक तोब् असंतोष व्याप्त था। 
पाकिस्तानकी वायुसेनाने १७ मार्चसे लेकर २८ मार्च १९५० तक अनेक बार 
कुछ पख्तून गाँवोंके ऊपर वमवारी की । कराचीसे जारी को गयी एक बिज्ञप्तिमें 
कहा गया: “अफ़गानिस्तानके छापामारोंके एक बहुत बड़े गिरोहने, जिसमें वहाँकी 
सेनाक लोग भो थे, ३० सितम्बरको पाकिस्तानकी सीमाको पार किया लेकिन 
जब पाकिस्तानक सेनिकों ने उनका सामना किया तब वे शीघ्रतासे पीछे 
हट गये । 

अफ़गानिस्तानके शाहने प्रतिनिधियोंके सदनका उद्घाटन करते हुए कहा : 
“ग्रद्यपि अफ़गानिस्तानने पाकिस्तानको मेत्रीके आभारको स्वोकार किया है 
और उसे सहकार देनेकी अपनी इच्छा भी व्यक्त की हैं फिर भी ड्रण्ड रेखाके 
उस पार बसनेवाले पठानोंकी स्वाधीन ताको उत्कृष्ट आकांक्षा और उनके लगातार 
विरोधकी ओर ध्यान देते हुए तथा न्‍्यायके सिद्धांत और उनकी स्वाघीनताके 
अधिकारको आदर देते हुए, उनकी बहुइच्छित स्वतन्‍त्रताकी प्राप्तिके लिए वह 
( अफ़गानिस्तान ) स्वयंपर एक उत्तरदायित्वका अनुभव करता हैं। अफ़गान 
सरकारने बड़े धेयं और सहनशोलताके साथ इस बातकी प्रतीक्षा की कि ये 

खान अब्दुल ग़फ्फ़ार खां 

समस्याएँ शान्तिपूर्ण ढंगसे हल हो जायेगी लेकिन पाकिस्तानकी ओरसे अबतक 
कोई संतोषजनक उत्तर प्राप्त नहीं हुआ । 

कुछ पख्तून कबीले पहली 'पख्तून प्राविशियल पालियामेंट' के लिए अपने 
प्रतिनिधियोंका निर्वाचन कर चुके थे । इपीके फकीर इसके अध्यक्ष थे । अफरीदी 
खेलके नेतृत्वमें इसकी एक शाखा तिरहमें खोली गयी थी ओर दूसरी शाखा 
वज़ी रिस्तानमें, जिसके प्रति कुछ पसछ्तून कबीलोंकी सामान्य सभाने अपनी निष्टा 
घोषित की थी। पख्तूनिस्तान आन्दोलनके नेता अपने कबीलोंमें अत्यंत प्रतिष्ठित 
व्यक्ति समझे जाते थे। स्वाधीन पलख्तूनिस्तानका ध्वजारोहण हुआ और पख्तून 
नेशनल असेम्वली' द्वारा सारे पख्तुनों, समस्त मुस्लिम जगत्‌ ओर संयुक्त राष्ट्र- 
संधको सम्बोधित करते हुए एक घोषणा प्रकाशित की गयी । इस उद्घोषणाको 
अफ़गानिस्तानकी सरकारकी एक रिपोर्टके साथ रेडियो काबुलसे प्रसारित किया 
गया । 

इन्हीं दिनों खान अब्दुल ग़पफ़ार खाँकी मृत्युकी अफ़वाहें उड़ीं जिनका कि 
पाकिस्तान सरकारने दिसम्बर १९५० में एक प्रेस नोट जारी करके खंडन 
किया । बादशाह खाँको १९५१ के अप्रैल महीनेमें एक्स-रेके लिए लाहौर ले 
जाया गया । वे 'प्लूरिसी, फेफड़ेकी झिल्लीके सूख जानेको बीमारीसे ग्रस्त थे । 
माण्टगोमरी जेलकी उष्ण जलवायुमें एकान्त कारावासने उनके शरीर॒पर बहुत 
बुरा प्रभाव डाला था और उनका स्त्रास्थ्य टूट चुका था। वे अत्यंत दुर्बल हो 
गये थे । सरकारकी ओरसे यह जाननेकी कोशिशें की गयीं कि क्‍या वे शासनमें 
सम्मिलित होनेको तेयार हैं ? उनकी प्रतिक्रिया क्या है ? “जब मैं जेलमें तीन 
सालतक रह चुका था तब जेलके अधीक्षकने मुझसे पूछा कि क्या आप मुस्लिम 
लीगमें शामिल होना चाहते हैं ? उसने लियाकत अली खाँका निर्देश प्राप्त होने- 
पर ही मुझसे यह प्रश्त किया था । हम लोगोंसे यह भी पूछा गया कि हम लोगों- 
के विभाजनके सम्बन्धमें क्या विचार हैं । इसे चलाया या खत्म कर दिया जाय ? 
अंतिम सवालके जवाबमें मेंने उत्तर दिया कि एक क़ंदी होनेके कारण में यह 
नहीं चाहता कि मुझको किसी राजनीतिक बहसमें खींचा जाय । जहाँतक सरकार- 
में शामिल होनेकी बात थी मैंने उनसे कहा कि उनके लिए सरकार व्यक्तिगत 
शक्ति प्राप्त करनेकी एक साधन हैं और हम लोग उसे केवल सेवाका एक उप- 
करण मानते हैं । फिर हम लोग मिल ही कहाँ सकते हैं ? इससे मुझे नज़रबन्दी- 
में चार साल और रखा गया । 

सज़ाकी तीन सालकी अवधि बीत जानेपर सन्‌ १८१८ के बंगाल अधिनियमके 

पाकिस्तानके क़ंदी 
अन्तर्गत उन्हें पुन: एकान्त कारावास दंड भुगतना पड़ा जिसकी अवधि प्रत्येक छः 
सालके पर्चात्‌ बढ़ा दी जाती थी । 

३ जून सन्‌ १९५१ को जब नेहरूजीसे फ़रीदाबादमें सरहदके शरणार्थियोंके 
लिए बनाये गये चिकित्सालयका नामकरण-समारोह प्रम्पन्न करनेको कहा गया 
तब उन्होंने एक गहरी वेदनाके साथ खान अब्दुल गफ़्फ़ार खाँका जिक्र किया । 
उन्होंने कहा कि उन्होंने जब कभी 'अपने पुराने मित्र और साथो बादशाह खाँ 
का, जो जेलमें हैँ, स्मरण किया है तब सदैव एक दर्दका अनुभव किया हैं। 
उन्होंने भारतकी स्वाधीनताके लिए अपना सर्वस्व वलिदान कर दिया । अंग्रेजोंके 
शासनकालमें उनको लम्बी अवधियोंतक जेलोंमें रहना पड़ा । अब भी, जब कि 
हिन्दुस्तान और पाकिस्तान स्वतन्त्र हैं, वे जेलमें हैं । ब्रिटिश सरकारने महात्मा 
गांधीको जेलमें डालकर एक ग़लत काम किया था । वादशाह खाँ जंसे व्यक्तिको 
जेलमें रखकर पाकिस्तान दूसरोंको दृष्टिमें ऊंचा नहीं चढ़ता । “हम इस मामलेमें 
अपनेको असहाय अनुभव करते हैं कि हम चाहते हुए भी उनके लिए कुछ नहीं कर 
सकते । कोई भी सरकार, जो उन जंसे व्यक्तिको जेलमें रखती है, एक ग़रूती 
करती है । उन जेसी योग्यताके पुरुषको जेलमें रखकर पाकिस्तानकी सरकार 
अपनी प्रतिष्ठामें अभिवृद्धि नहीं करती । जिन लोगोंकों वादशाह खाँके सम्पकमें 
आनेका सुयोग मिला है वे उनकी महानता और भद्गरताको अनुभव करते हैं। मुझे 
पूरा विश्वास हैँ कि वे जहाँ भी होंगे वहाँ उनको अपने देशकी सेवाका सबसे 
अधिक ध्यान होगा । यहाँतक कि जेलकी कोठरीमें भी उनके जीवनके क्षण व्यर्थ 
नहीं जायेंगे। इस समय, जव कि हम उनका स्मरण कर रहे हैं, हम उनकी 
शिक्षाओंको अपनी दृष्टिके आगे रखें और उनके ऊपर चलनेका प्रयास करें। इस 
चिकित्सालयका नाम बादशाह खाँके नामपर रखना ही उचित और उपयुक्त 
होगा । 

जुलाईमें बंगलोरके अखिल भारतीय कांग्रेस समितिके अधिवेशनमें नेहरूजीनें 
खान अब्दुल ग़फ्फ़ार खाँके प्रति अपना सम्मान व्यक्त करते हुए कहा : “भारतके 
श्रेष्ठठम पुरुषोंमेंसे अनन्य, उस व्यक्तिकी ओर हमारा घ्यान चला जाना स्वाभाविक 
हैं जो हमारे स्वाधीनता-संग्रामका एक महान्‌ नेता रहा हैं और जिसने अपना 
समस्त जीवन जन-सामान्यकी सेवा और संघर्षको ही अपित कर दिया है। वे 
व्यक्ति हैं खान अब्दुल ग़फ्फ़ार खाँ | स्वयं वे तथा उनके बहादुर साथी पाकि- 
स्तानकी जेलोंमें एकके बाद एक वर्ष निकालते जा रहे हैँ, फिर भी यह कहा 


जाता है कि उनके देशमें स्वतंत्रता आ गयी हैं। यह केवल एक अर्थको हो व्यक्त 

खान अब्दुल ग़फ्फ़ार खाँ 


नहीं करता बल्कि यह आज़ादीके उस ढंगकी भी एक प्रतीकात्मक अभिव्यक्ति हैं 
जो कि पाकिस्तानकी वीर और स्वतंत्रता-प्रिय आत्माओंकी प्रतीक्षा कर रहा है । 

पं० जवाहरलाल नेहरूने अपने व्याख्यानोंमें ख़ान अब्दुल ग़फफ़ार खाँके जो 
उल्लेख किये थे, उनका पाकिस्तानकी सरकारने उग्र विरोध किया और उनको 
'पाकिस्तानके आंतरिक मामलोंमें एक हस्तक्षेप का नाम दिया । 

भारत सरकारने इसके उत्तरमें २३ अगस्त १९५१ को पाकिस्तान सरकार- 
को यह कड़ा पत्र लिखा ; 

“परराष्ट्र मंत्राऊय इस प्रकारके विरोधकी न्‍्याय-संगति समझ सककनेमें अपने 
को असफल पा रहा हैं। पाकिस्तानके शासक और उसके भारत स्थित हाई कमि- 
इनर यह भलो भाँति जानते हैं कि ख़ान अब्दुल ग़पफ़ार खाँ उस संघर्षके, जिसने 
भारत और पाकिस्तानको स्वाधीनता दिलायी, एक नायक रहे हैं और उनके साथी 
खुदाई खिदमतगार भी उस संघर्षसे सक्रिय रूपमें दीघ कालतक सम्बन्धित रहे 
हैं । निश्चित ही बादशाह खाँने अविभाजित भारतमें जन-सेवा और स्वतंत्रताके 
हेतुके लिए त्यागका एक ऐसा मानदंड स्थापित किया है जो कि अबतक शायद 
सबसे ऊँचा हैं । इसीलिए वे समग्र अविभाजित भारतम्रें सर्वप्रिय व्यक्ति समझे 
जाते थे। अपने निजके सीमा-प्रान्तमें भी वे एक ऐसे सर्वसम्मत, अद्वितीय नेता 
समझे जाते थे जिसने कि अपने यहाँके वीर लोगोंको एक शान्तिमय और प्रभा- 
वोत्पादक कार्य-प्रणली सिखलायी थी । उनके भाई डॉ० खान साहव भी सीमा- 
प्रान्तके एक प्रस्यात, लोकप्रिय नेता रहे हैं ।॥ विभाजनसे कुछ दिनों पहलेतक वें 
मुख्य मंत्री पदपर थे । भारतीय जनता इन महान पुरुषोंको बड़ी श्रद्धाके साथ 
स्मरण करती हूँ । इस मंत्रालयको इस बातमें कोई सन्देह नहों है कि पाकिस्तान 
में भी ऐसे लोगोंकी एक बहुत बड़ी संख्या हैं जो उनके प्रति स्नेह रखती हैँ ओर 
उनके आभारको स्वीकार करती हूँ । उन सबके लिए, जो स्वाधीनताको प्यार 
करते हैं और महानताको आदरकी दृष्टिसे देखते हैं, यह बड़े खेदका विषय है कि 
जिन्होंने अपने देशको साम्राज्यवादी नियंत्रणसे मुक्त करनेके लिए संघर्ष किये उन्हीं 
को स्वतंत्रता मिल जानेपर उससे वंचित कर दिया गया। यह दावा, कि यह 
वीर पुरुष, जो जेलोंमें एकके बाद एक साल निकालते जा रहे हैं, भारतके अपने 
पूर्व-सहयोगियों और प्रशंसकोंसे सहानुभूतिकी खुली अभिव्यक्ति पानेके अधिकारी 
नहीं हैं, अनुभव करनेकी क्षमता ओर अभिव्यक्तिको स्वाधीनता दोनों हो प्रकार- 
से मानव-प्रकृतिके विरुद्ध हैं। भारत एक स्वतंत्र देश हैँ और उसके संविधानमें 
उसके प्रत्येक नागरिकको अपने विचारोंको प्रकट करनेकी स्वाधीनता दी गयी हे । 

निश्चय ही खान अब्दुल ग़फ्फ़ार खाँ और उनके साथियोंके बराबर लरूम्बे होते 
हुए इस बन्दी-जीवनसे यह निष्कर्ष निकालना असंगत न होगा कि यदि स्वाघी- 
नताके हेतु सेवाका इतना बड़ा रिकार्ड रखनेवाले व्यक्तिको एकके वाद एक करके 
अनेक वर्षोतक जेंलमें रखा जा सकता हैं तो पाकिस्तानमें स्वाधीनता केवल उन 
व्यक्तियोंका विशेषाधिकार हैँ जो किन्‍्हीं भी कारणोंसे शासक-वर्गके मतों और 
उनके कार्योके प्रति अपनी पूर्ण सहमति प्रकट करनेके लिए सदेव तैयार रहते हैं । 
यह भी हो सकता हैं कि जो लोग इस संघर्षसे किसी प्रकारसे स्वयं सम्बन्धित न 
रहे हों या जिन्होंने उसका विरोध किया हो, वे खान अब्दुल ग़फ्फ़ार खाँके प्रति 
वंसी भावनाएँ न रखते हों जेसी कि आज़ादीकी लड़ाईमें भाग लेनेवाले हिन्दुस्तान 
और पाकिस्तानके लाखों लोग रखते हूँ । आधुनिक इतिहासमें ऐसे अनेक उदाह- 
रण हैँ जब कि प्रमुख राजनीतिज्ञोंने अपने मित्रके उस व्यवहारपर, जो कि उसने 
अपने राजनीतिक विरोधियोंके साथ किया हे, जोरदार ढंगसे अपने मुक्त विचार 
व्यक्त किये हैं । 

“भारत सरकारको इस बातका संतोष हैँ कि खान अब्दुल ग़फ्फ़ार खाँके 
बारेमें अपनी सम्मानजनक भावनाएँ प्रकट करते हुए भारतके प्रधान मंत्रीने ऐसा 
कुछ नहीं कहा जिसको कि नियमानुसार अपवाद रूपमें भी पाकिस्तानके मामलेमें 
हस्तक्षेप करना कहा जा सके या जिसे अन्तर्राष्ट्रीय कानूनका उल्लंघन करना 
समझा जा सके । बल्कि उन्होंने अदम्य, गहराईके साथ अनुभव किये गये भारत- 
की जनताके मतको सच्चाईके साथ प्रतिबिम्बित कर दिया ।” 

पाकिस्तानके धर्मोन्माद, घुणा और कुचक्रोंके वातावरणमें सन्‌ १९५१ के 
अक्तूबर मासमें रावलरूपिंडीमें प्रधान मंत्री लियाकत अली खाँको हत्या कर दी 
गयी । गवर्नर जनरल ख्वाजा निज़ामुद्ीनने प्रधान मंत्रीका कार्यभार सेभाल लिया 
ओर वित्तमंत्री मि० गुलाम मुहम्मद गवर्नर जनरल नियुक्त कर दिये गये । 

काज़ी अतातुल्लाह खाँ, जो खान साहकबके मंत्रिमंडलमें शिक्षा-मंत्री रह चुके 
थे तथा जो खान अब्दुल ग़फ्फ़ार खाँके एक निकटतम सहयोगी थे, तीन साहू 
सात महीनेका एकान्त कारावास दण्ड भुगतकर फरवरी १९५२ में लाहोरके 
एक अस्पतालमें मर गये । 'पसछ्तून टाइम्स” में १ मार्चको मि० मुहम्मद याहिया 
का निम्नांकित वर्णन प्रकाशित हुआ : 

“२७ फरवरी सन्‌ १९५२ को मान्टगोमरी जेलमें जेलके अधोक्षक, उप- 
अधीक्षक और खुफिया पुलिसके सब-इंस्पेक्टरकी उपस्थितिमें मेंने खान अब्दुल 
गफ्फ़ारः खाँसे भेंट की। पश्तो भाषा जाननेवाले सब-इंस्पेक्टरके न मिलनेके कारण 

खान अब्दुल गप्फार खाँ 
हम लोगोंसे उर्दमें बातचीत करनेको कहा गया 

“खान अब्दुल गपफ़ार खाँ वस्तुतः लगभग पिछले तोन महीनेसे वहाँ नज़र- 
बन्द हैं । उनके साथ दो क़ंदी साथी रख दिये गये थे । उनमेसे एक मान्टगोमरी 
जेंलसे रिहा कर दिया गया लेकिन उसे पेशावरमें फिर गिरफ्तार कर लिया 
गया और वहीं जेलमें रख दिया गया । दूसरा साथी सेयद आशिक़ शाह उनके 
द्वारा स्वर्गीय काज़ी अतातुल्लाह खाँके साथ रावलरूपिण्डी ले जाया गया | ख़ान 
अब्दुल ग़फ्फ़ार खाँको वापस अकेले मान्टगोमरी जेल ले आया गया और सँंयद 
आशिक़ शाहको स्वर्गीय काज़ी साहबके साथके लिए रावलपिण्डी जेलमें ही छोड़ 
दिया गया । इस तरह ख़ान अब्दुल ग़फफ़ार खाँ लगभग तीन माससे मान्टगोमरी 
जेलमें अकेले ही रह रहे हैं । इस अर्सेमें वे अपने हाथसे ही खाना बनाते रहे हैं । 
अब सेयद आशिक़ शाहको बड़ी गम्भीर हालतमें मान्टगोमरी जेल वापस ले 
आया गया हैँ । ख़ान अब्दुल ग़फ्फ़ार खाँ उसकी देखभाल करते हैं, उसकी उप- 
तर्या करते हैं और उसके लिए खाना बनाते हैं । 

“लगभग आठ महोने पहले ख़ान अब्दुल ग़फ्फ़ार खाँको दांतोंके इलाजके 
लिए लाहोर ले जाया गया था। वहाँ उनके दाँतोंका नया सेट तैयार किया 
गया । लेकिन यह देखनेसे पहले ही कि नये दाँत उनके ठीक बेठते हैं या नहीं, 
उन्तको लाहौरसे वापस ले आया गया । उन दाँतोंने उनका मसूड़ा घायल कर 
दिया और वे उनको निकाल देने पड़े । तबसे बिना दाँतोंके ही खाना खाते हैं । 

“जिस डॉक्टरने उनका रावरपिण्डीमें परीक्षण किया था और जिन्होंने उन्हें 
कुछ दिन पहले मान्‍्टगोमरी जेलमें देखा है, उन्होंने यह बतलाया है कि दाँत 
निकाल देनेके बादसे उनकी तन्‍्दुरुस्ती बहुत गिर गयी है । 

“खान अब्दुल ग़फ्फ़ार ख़ाँसे मिलनेसे पहले मेने पंजाबके मुख्य मंत्री मियाँ 
मुहम्मद मुमताज़ खाँ दोलतानासे मुलाकात की । प्रीमियरने मुझे यह आश्वासन 
दिया कि वे ख़ान अब्दुल ग़फ्फ़ार खाँके जेल-जीवनको जितना भी आरामदेह 
बनाना सम्भव होगा, उतना बनायेंगे । 

अप्रेछ सन्‌ १९५२ में छाहौर॒के मेयो अस्पतालमें ख़ान अब्दुल ग़फ्फ़ार खाँका 
ऑपरेशन हुआ । प्रधान मंत्री नेहरूनें उनको स्नेहपूर्ण शुभ-सन्देश भेजा । उनको 
अफ़गान प्रधान मंत्रीसे भी एक संदेश मिला जिसमें उनके लिए गहरी चिन्ता 
व्यक्त की गयी थी । मक्का हज़ारों तीर्थ-यात्रियोंने बादशाह खाँके आरोग्य 
लाभके लिए और उनकी कारा-मुक्तिके लिए प्रार्थनाएँ कीं । 

सन्‌ १९५३ के जनवरी मासमें हेदराबादमें अखिल भारतीय कांग्रेस समिति- 

के वार्धिक अधिवेशनमें निम्नांकित प्रस्ताव पारित हुआ : 

“कांग्रेस ख़ान अब्दुल ग़फ्फ़ार खाँकी लम्बी वीमारीके समाचारसे अत्यधिक 
चिताका अनुभव करतो हैँ जिन्हें कि गत पाँच सालोंसे जेलमें रखा जा रहा हैं । 
खान साहवको भारत और पाकिस्तान दोनोंमें सत्य-निष्ठ तथा शांतिप्रिय पुरुषके 
रूपमें तथा स्वाधीनताके एक वीर सेनानीके रूपमें स्मरण किया जाता हैं । उनका 
जीवन सेवा और त्यागका एक ज्वलहूंत आदर्श रहा हैं और उन्होंने एक न्‍्याय- 
संगत उद्देश्यके लिए वीर पठानोंको अहिसात्मक और शांतिपूर्ण संघर्षका मार्ग 
दिखलाया हैं । यह एक दुःखपूर्ण घटना है कि वह व्यक्ति, जिसने भारत और 
पाकिस्तानके लिए स्वतंत्रता लानेमें अत्यधिक योगदान किया और जिसे सम्मा- 
नित करनेमें किसी भी राष्ट्रको प्रसन्नता होती, उसी स्वाधीनताका शिकार वन 
जाय जिसे लानेमें उसका श्रम लगा था । जिन दिनों भारत विदेशी सत्ताके 
अधीन था, उन्होंने अपने जीवनके श्रेष्ठतम वर्ष पश्चिमोत्तम सीमा-प्रान्तकी जेलों- 
में काट दिये । उन्हीं जेंलोंनें स्वाधीनताके बाद भी उनपर अपना दावा किया 
और उनकी लम्बी तथा गम्भीर बीमारी भी आज उनको इस अन्तहीन एकान्त 
कारावाससे मुक्ति दिलानेंमें असमर्थ है । यह कांग्रेस ख़ान अब्दुल ग़फ्फार खाँको 
अपनी आदरपूर्ण शुभ कामनाएँ और श्रद्धांजलि भेजती है । 

इस प्रस्तावपर बोलते हुए कांग्रेसके अध्यक्ष पं० नेहरूने यह स्पष्ट किया 
कि कांग्रेसने अवतक ख़ान अब्दुल ग़फ्फ़ार खाँके बारेमें कोई प्रस्ताव पारित 
क्यों नहीं किया और अब वह इस प्रस्तावको क्‍यों स्वीकार कर रही है। उन्होंने 
कहा कि प्रइन खान साहबकों याद न करनेका नहीं हैं । हम लोग उनकी दीं 
बीमारी और एकान्त कारावासके सम्बन्धमें बार-बार सोचते रहें हैं लेकिन हमने 
अनुभव किया कि यदि उनके बारेमें हम कोई प्रस्ताव स्वीकृत करते हैं तो उससे 
उसका मूल उद्देश्य ही हलन होगा । हमारे पाकिस्तानके मित्र कभी-कभी चीज़ों- 
को एक असामान्य और ग़रूत ढंगसे देखते हैं । उन्होंने बादशाह खाँ जंसे व्यक्ति 
पर यह आरोप छलगानेका साहस किया हैँ कि वे भारतसे मिलकर सब तरहके 
पड़्यंत्र रच रहे हैं | में आपको यह वतला रहा हूँ कि पिछले पाँच वर्षों हमारा 
एक-दूस रेसे कोई सम्बन्ध नहीं रहा हैँ और हम लोगोंने सम्पर्क रखनेको चेष्टा भी 
नहीं की है क्योंकि हमने यह अनुभव किया कि हमारा कोई भी प्रयत्न पाकिस्तान 
सरकारको उसके सन्देहको पुष्ट करनेमें सहायता दे सकता है । पिछले दिनों हमने 
यह निश्चय किया था कि हम कोई प्रस्ताव सामने नहीं लायेंगे । हमने सोचा था 
कि किसी भो स्थितिमें उन्तके प्रति हमारा प्रेम, स्नेह और आदरभाव तो हूँ ही 

और वह सवंविदित भी हूँ लेकिन अब में अनुभव करता हूँ कि वह समय आ 
गया हैँ जब कि हमको खुले रूपमें अपने पूर्व विचार प्रकट करना चाहिए।' 
इसके पश्चात्‌ नेहरूजीनें कहा कि यद्यपि उन्हें बहुत ही दुःखान्त घटनाएँ 
सहनी पड़ी हैँ, फिर भी उन्हें सन्देह हैं कि शायद कोई बात हो जाय जो उनके 
लिए और भी बड़ी चिन्ताका कारण बन जाय, या कुछ हृदतक अन्तरात्मापर एक 
चोट मार दे, क्योंकि वस्तुस्थिति यह हैँ कि स्वाधीनताकी उपलब्धिके पश्चात्‌ जब 
कि हम लोग अधिकारपूर्ण पदोंपर बैठे हुए हैं, जो हमारे सबसे वीर और सबसे 
श्रेष्ठ नेताओंमेंसे एक हैँ, उस स्वाधीनतासे कोसों दूर हैँ । बल्कि वे उससे भी कहीं 
अधिक कष्ट भुगत रहे हैँ । 
अपने अध्यक्षीय भाषणमें खान अब्दुल ग़फ्फ़ार खाँका उल्लेख करते हुए 
नेहरूजीनें कहा, “हम जानते हैं कि पाकिस्तान साम्प्रदायिकताकी संतान हैं और 
पंजाब संविधान सभाकी बेसिक प्रिसिपल्स कमेटीके पिछले विवरणने यह स्पष्ट 
कर दिया हैँ कि पाकिस्तानके वर्तमान नेता उसमें मध्ययुगका धर्मतन्त्र लाना चाहते 
हैं जहां कि गर-मुस्लिमको सहन तो किया जा सकता है परन्तु उसे समान अधि- 
कार या सम्मानित पद नहीं दिया जा सकता । इस संकीर्ण साम्प्रदायिक दृष्टि- 
कोणके पीछे एक विस्तृत नीति है । हम लोग अपने देशमें जिस नीतिको लेकर 
चल रहे हैं उससे यह नीति नितान्‍्त भिन्न हैं । यह वात कई तरीक़ोंसे साफ़ हो 
जाती हँ। सबसे अधिक तो वह इस तथ्यसे घ्यानमें आती है कि स्वतन्त्रता, शांति 
ओर सामंजस्यके वीरतम सेनानियोंमेंसे एक लगभग पाँच वर्षोसे जेलमें पड़े हुए 
हैं । खान अब्दुल ग़फ्फ़ार स्राँ केवल हमारे ही नेता नहीं हैं बल्कि उनके भी नेता 
हैं जो अब पाकिस्तानमें रह रहे हैँ । उनका यह सतत बन्दी जोवन एक दुःखान्त 
घटना है और एक बहुत बड़ो चेतावनी हैँ । उनकी वात सोचकर मेरा दिल 
बैठने लगता हैं ।” 
सन्‌ १९५३ में पाकिस्तानके संचार-मंत्री सरदार बहादुर खाँने जेलमें खान 
अब्दुल ग़फ्फ़ार खाँसे भेंट की । उन्होंने उनसे कहा कि सरकार उनको इस तरह 
से हमेशा जेलमें नहीं रखना चाहतो बल्कि उनको मुक्त करना चहती है लेकिन 
वह यह सोचकर डर रही है कि उनके प्रति या उनके साथियोंके प्रति जो गम्भीर 
ग़लूतियाँ हुई हैं उन्हें न वे लोग क्षमा कर सकते हैं और न भूल सकते हैं । खान 
अब्दुल ग़फ्फ़ार खाँने कहा कि एक खुदाई खिदमतगार होनेके नाते और अहिसा- 
का एक उपासक होनेके कारण वे किसीके विरुद्ध प्रतिशोध अथवा प्रतिकारकी 
भावना नहों रखते । परन्तु अधिकारियोंको चिन्तित होनेकी कोई आवश्यकता 

नहीं हैं जबतक कि उनको अपनी निर्दोषताका पूरा भरोसा नहीं हो. जाता या 


जबतक वे इस बातसे निश्चित नहीं हो जाते कि उन्हें उनसे ( वादशाह खाँसे ) 
डरनेका कोई कारण नहीं । 


५ जनवरी १९५४ को रेडियो पाकिस्तान ने यह घोषणा की कि पाकिस्तानकी 


सरकारने खान अब्दुल ग़फ्फ़ार खाँको अपनी निगरानीसे मुक्त कर देनेका निर्णय 
कर लिया हे । कराचीसे जारी किये गये एक प्रेस-नोटमें कहा गया : “अपनी 
रिहाईके पश्चात्‌ ख़ान अब्दुल ग़फ्फ़ार खाँ पंजाबमें रहेंगे। समस्त राजनीतिक 
नज़रवन्द क़दी, जिनकी कुल संख्या ४५ है, मक्त किये जा रहें हैं और उनकी 


्उ 


सम्पत्ति उनको लौटायी जा रही हैँ । ऐसे आदेश आज जारी कर दिये गये हैं । 


जिस समय खान. अब्दुल ग़फ्फ़ार खाँ पाकिस्तानके संचार-मंत्री सरदार . 


बहादुर खाँके साथ रावलूपिण्डी जेलसे बाहर आये उस समय “वादशाह खाँ 
जिन्दाबाद' के गगनभेदी नारोंसे जेलके वाहरका वायुमंडल गज उठा। इसके 
तुरन्त बाद उनको डाक्टरी परीक्षणसे लिए रावल्‍लूपिण्डीके मिलिटरी अस्पताल 
में रोक लिया गया । जब खान अब्दुल ग़फ्फ़ार खाँसे यह प्रश्न किया गया कि 
क्या वे परिचमोत्तर सीमाप्रान्तकी राजनीतिमें भाग लेंगे, तो उन्होंने कहा, “'में 
एक राजनीतिज्ञ नहीं हूँ । में एक सिपाही हूँ । मेरा काम मानवताकी सेवा करना 
हैं जिसे कि में करता रहूँगा । 

सीमाप्रान्तके मुख्य मंत्रीके आदेशसे 'प्राविशियल सेफ़्टी एक्ट और “फ्रंटियर 
प्राविन्‍्स रेग्लेशन' के अन्तर्गत कुछ व्यक्तियोंपर सीमाप्रान्तमें आनेसे रोक लगा 
दी गयी, प्रतिवनन्‍्ध लगाया गया या उन्हें बाहर रोक लिया गया । इनमें खान 
अब्दुल गफफ़ार खाँ, डा० खान साहब और कुछ प्रमुख खुदाई खिदमतगार कार्य- 
कर्त्ता भी सम्मिलित थे। मुख्य मंत्रीनें यह स्पष्ट कर दिया था कि उन्होंने यह 
अत्यन्त महत्त्वपूर्ण निर्णय इस बातको ध्यानमें रखकर किया हैँ कि सीमातप्रान्तमें 
जो स्वस्थ वातावरण चल रहा है, वह बना रहे और सभी वरगोंके लोगोंमें एक 
सदभावना कायम रहे । 

कांग्रेसने जनवरी १९५४ में अपने कल्याणीके अधिवेशनसे खान अब्दुल 
ग़फ्फ़ार खाँ, डा० खान साहब, और अब्दुस्समद खाँके लिए वर्षोके बाद की गयी 
उनकी आंशिक रिहाईपर अपनी शुभ कामनाएँ ओर आदर भावनाएँ भेजी । इस 
अवसरपर बोलते हुए पं० नेहरूने कहा : 

“में अपने पुराने साथी और नेता खान्न अब्दुल ग़फ्फ़ार खाँ, उस ईश्वरीय 
पुरुषकी एक लम्बे बंदी जीवनके छुटकारेपर, जो एक पीढ़ीसे भी अधिक काल- 

श्षान अब्दुल गफ्फ़ार खाँ 
तक सत्य और निर्भीकताका एक प्रतीक रहा है, अपनी गहरी प्रसन्नता व्यक्त 
करना चाहता हूँ और आशा करता हूँ कि आप सब लोग इसमें साझीदार होंगे । 
हम अपने पुराने साथी और आज़ादीके दो वीर सेनानी डा० खान साहब और 
अब्दुस्समदकी रिहाईपर भी अपना हर्ष प्रकट करते हैं जिनके कष्ट आज़ादीकी 
उपलब्धिके बाद भी समाप्त नहीं हुए । हम इन लोगोंको अपनी वधाइयाँ तथा 
स्नेहपूर्ण शुभकामनाएँ भेजते हैं ।” 
ख़ान अब्दुल ग़फ़्फ़ार खाँको रावलपिण्डी सेन्ट्रढ जेलसे रिहा कर दिया गया 
लेकिन वे सकिट हाउसमें ही एक बन्दी बना दिये गये । ५ फरवरीको जारी किये 
गये अपने एक प्रेस वक्तव्यमें उन्होंने शिकायत की : “मुझे अपने समस्त क्ृपालु 
मित्रोंको, जिन्होंने मुझे पत्र लिखें या टेलीफोन किये हैं, यह सूचित करते हुए 
अत्यंत खेद हो रहा हैँ कि में उनके क्ृपापूर्ण सन्देशोंका उत्तर देनेमें असमर्थ 
हूँ | मुझे जेलमें चिटिठयाँ लिखनेकी अनुमति थी लेकिन मुझे यहाँसे पत्र लिखने 
की इज़ाज़त नहीं दी गयी । इसलिए में अपने एकमात्र साधन, समाचार-पत्रोंके 
माध्मयसे आप लोगोंको धन्यवाद देता हूँ | में यह भी वतला देना चाहता हूँ कि 
अभीतक इस सर्किट हाउसके इस घेरेमें में वन्दी हूँ और मुझको रावलपिण्डीमें अपने 
मित्र तथा सम्बन्धियोंसे भो मिलनेकी इज़ाज़त नहीं हैं ।” २५ फरवरीको उन्होंने 
लाहौरमें कहा कि वे अभीतक “बंगाल रेगूलेशनके बंधनोंसे जकड़े हुए हैं ।”” उन्हें 
इसका निरचय नहीं हैं कि उनको कराचीमें संविधान सभाके अधिवेशनमें भाग 
लेनेकी अनुमति मिलेगी जिसमें कि वे सीमाप्रान्तका प्रतिनिधित्व करते हैं । 
उनसे प्रश्न किया गया कि क्‍या वे कश्मीरके छोगोंपर अबतक अपना कोई 
प्रभाव रखते हैं ? उनको पाकिस्तानके पक्षमें लेनेके पहले तो वे उनसे अपने घनिष्ठ 
सम्बन्धोंका दावा किया करते थे । इसके उत्तरमें ख़ान अब्दुल ग़फ्फ़ार खाँने कहा 
कि यदि वे अब इस मामलेमें हस्तक्षेप करते हैं तो कश्मीरके लोग उनसे यह भी 
पूछ सकते हैं कि 'तुम कौन हो ओर तुम्हारा मतलब क्‍या है ? क्या तुम हमको 
भी उसी नज़रबन्दीकी हालतमें भेजना चाहते हो जिसे तुम स्वयं भुगत रहे हो ?' 
उन्होंने बताया कि पहले उन्होंने कश्मीरके झगेड़ेको सुलझानेके लिए मि० 
जिनाको अपनी सेवाएँ अपित की थीं लेकिन अब यह झगड़ा बहुत अधिक उलझ 
गया है । । 
उन्होंने पत्रकारोंको यह भी जानकारी दी कि यद्यपि उनको रावलपिण्डीके 
सकिट हाउसमें घूमने-फिरनेकी आज़ादी है लेकिन यहाँ पंजाबमें भी उनको कुछ 
कहने या करनेकी आज़ादी नहीं है । 

मार्च सन्‌ १९५४ में खान अब्दुल ग़फफ़ार खाँकों कराचीमें पाकिस्तान पाले- 
मेन्टके बजट अधिवेशनमें भाग लेनेकी अनुमति दे दी गयी। २० मार्चको सदनको 
उर्दूमें सम्बोधित करते हुए उन्होंने कहा : 

“अध्यक्ष महोदय, छ:; वर्षके लम्बे कारावासके पश्चात्‌ आज मुझको यह 


अवसर प्राप्त हुआ हैं कि में इस सदनके सदस्योंसे मिलूं और संक्षिप्त रूपमें अपने 


विचार उनके आगे रखूँ। मेरा इरादा भाषण करनेका नहीं हैं । आप जानते हैं 
कि में एक खुदाई खिदमतगार हूँ और मेरा काम भाषण करना नहीं बल्कि सेवा 
करना है । मैं आपको अपना पिछले छः वर्षका कटु अनुभव भी नहीं सुनाना 
चाहता लेकिन अब भी पाकिस्तानमें कुछ ऐसे स्वार्थी लोग हें जो कि मेरे खिलाफ़ 
हैं और जो मुझे किसी तरहसे वदनाम करनेकी योजनाएँ वना रहे हैं । इसलिए 
मेरे वारेमें जो गलतफहमी फंला दी गयी है, उनको दूर करनेके लिए में आपसे 
दो शब्द कहना चाहता हूँ : 

“श्रीमानू, मुझको इस सदनके माननीय सदस्योंके विरुद्ध भी एक शिकायत 
है । आपको यह विदित ही हैं कि में इस सदनका एक सदस्य हूँ और यह अपने 
आपमें एक सम्पूर्ण प्रभुत्व सम्पन्न संस्था हैँ और इस नातें इसके सदस्योंको कुछ 
अधिकार और सुविधाएँ भी मिली हैं । मुझे सीमाप्रान्‍्त अपराध विनियमके अच्त- 
गत गिरफ्तार किया गया था जो कि नेतिक ढंगके अपराध करनेवाले लोगोंपर 
लागू किया जाता है | मुझसे नेकचलनीकी जमानत देनेको कहा गया, जिससे कि 
मेंने इनकार कर दिया । इसके फलस्वरूप मुझको तीन सालके कठोर कारावास- 
का दण्ड दिया गया। मुझे सरकारको इस दण्डके अनुसार तीन सालके बाद रिहा 
कर देना चाहिए था लेकिन इसके बाद मुझको जंगू ( नामक जगह ) में रखा 
गया और इसके बाद मुझको सन्‌ १९१८ के बंगाल रेगूलेशनके अन्तर्गत, जो कि 
ईस्ट इण्डिया कम्पनीके समयमें जारी किया गया था, जेलमें नज़रबन्द कर दिया 
गया । पूरे तीन साल और दो मासकी इस नज़रबन्दीके बाद मुझको जेलसे बाहर 
आनेकी अनुमति दी गयी । लेकिन मेरे इस बंदी-जीवनकी अवधिमें आपने कभी 
सरकारसे यह नहीं पूछा कि मेंने क्या अपराध किया हे । आप जानते हैं कि 
वास्तवमें में अभीतक एक बंदी हूँ। यहाँ यह कहना अप्रासंगिक न होगा कि 
मुझको अंग्रेजोंके जमानेमें कई वार जेलमें जाना पड़ा हैँ । यद्यपि उन दिनों हमारा 
उनके साथ एक शत्रुताका सम्बन्ध चल रहा था फिर भी उन्होंने जेलमें हमारे साथ 
अच्छा व्यवहार किया और वहाँके अंग्रेज अधिकारी भी किसी हृदतक हमारे प्रति 
सहनशील ओर विनम्र रहें । लेकिन हमारे अपने इस्लामो राज्यमें मेरे साथ जो 

खान अब्दुल ग़फ्फ़ार खाँ 
व्यवहार किया गया हैँ, उसे में आपसे कहना भी नहीं चाहता । मुझे इस वातने 
सबसे अधिक पीड़ा पहुँचायी है कि मैंने विदेशी राष्ट्रोंमे जो सहनशीलता और 
सौजन्य पाया, उसका हमारे अपने भाइयोंमें और मेरे अपने पाकिस्तानके लोगोंमें 
नितानत अभाव हैं । 

“छ; वर्ष पहले मैंने आपसे इसी सदनमें कहा था कि पाकिस्तान मेरा अपना 
देश हैं और इसकी सुरक्षा करना तथा इसमें एकता वनाये रखना हमारा कर्तंव्य 
है । मेंने यह भी कहा था कि यदि कोई दल पाकिस्तानकी प्रगति और निर्माणके 
हेतु कोई कार्यक्रम बनाता हैँ तो उसे मेरा पूरा सहयोग मिलेगा । में अपने उन्हीं 
शब्दोंको एक बार पुनः दुहरा रहा हूँ । लेकिन फिर भी यहाँ कुछ ऐसे लोग हैं 
जो मेरी निष्ठाको सन्देहकी दृष्टिसे देखते हैं । इस सम्बन्धमें में केवल यह कहना 
चाहता हूँ कि मेरा जीवन उस संघर्षमें वीता है जिसके कारण आज एक स्वाधीन 
देशके रूपमें पाकिस्तान खड़ा दिखलाई देता हैं। यदि हम लोगोंने अंग्रेजोंको न 
निकाल दिया होता या उनको भारत छोड़नेको विवश न कर दिया होता तो 
पाकिस्तानका वजूद कहाँ होता ? इसलिए जिस देशको स्वतन्त्रताके लिए हम 
लोगोंने इतने कष्ट सहन किये हैं और जिसके लिए हमने अपनी जानकी बाजी 
लगायी है उसके साथ क्या हम कभी ग़द्दारी करेंगे ? इसलिए में यह सलाह देना 
उचित समझता हूँ कि न केवल मेरी राज-निष्ठा अथवा देशद्रोहकी जाँचके लिए 
एक न्यायाधिकरण बेठाया जाय बल्कि चारसद्वाके कत्ले आम, आगजनी ओर 
लटकी घटनाओोंके लिए भी; स्त्रियों, बालकों और बृढ़ोंके साथ जो अपनमानजनक 
व्यवहार किया गया उसके लिए भी, और हम लोगोंका जो जेलोंमें दमन किया 
गया उसके लिए भी उसको स्थापना की जाय । 

“मेरा विश्वास हैँ कि पाकिसतानकी एकताके लिए यह आवश्यक है कि 
जनताके विभिन्‍न वर्ग आपसमें एक-दूसरेपर विश्वास करें और पारस्परिक अधि- 
कारों, हितों और विशिष्ट गुणोंको भादरकी दृष्टिसे देखें । शायद आपको स्मरण 
होगा कि छः वर्ष पहले मेंनें इस सम्बन्धमें कहा था कि पाकिस्तानकी स्थापनाके 
पश्चात्‌ देशकों मुस्लिम लोगकी आवश्यकता नहों हैँ | बंगालके पिछले निर्वाचनोंने 
मेरी इस मान्यताको सिद्ध कर दिया । आपको यह भी स्मरण होगा कि मैंने इस 
देशमें आथिक और सामाजिक आधारपर नये दलकू गठित करनेकी बात कही थी । 
इस बातका दुःख है कि उस समय लोगोंने मेरी सलाहको संदेहकी दृष्टिसे देखा 
और मेरे शब्द अपराध समझे गये । में इस समय भी उसी बातको दुहराना 

चाहता हूँ | मेरा आपसे यह कहना है कि आप इसपर ठंडे दिमाग़से सोचें । 

“मेरा सदेवसे यह विश्वास रहा है कि अंग्रेजोंने हम पख्तूनोंकी एकताको 
नष्ट किया है और हमें दुर्बल बनानेके लिए नये टुकड़ोंमें वाँट दिया है । पख्तूनों 
के समक्यके लिए और उनके विभिन्न घटकोंमें पारस्परिक विश्वास जाग्रत करनेके 
लिए यह आवश्यक हैं कि पख्तूनिस्तानकी एक इकाई बना दी जाय जिसके 
निवासी प्रजाति और संस्कृतिके आधारपर एक ही प्रकारके हों। इसी प्रकार 
पश्चिमी पाकिस्तानकी छोटी-छोटी इकाइयोंका विलयन करके तीन या चार वडी 
इकाइयाँ बना दी जानी चाहिए । 

“लोग मुझसे यह अपेक्षा करते हैं कि में देशके आंतरिक और बाहरी 
मामलोंपर अपने विचार प्रकट कर सक॑ लेकिन छ:; वर्ष लगातार जेंलमें रह 
चुकनेके बाद अब में अपनेको इस स्थितिमें नहीं पाता कि में इन विषयोंपर आपसे 
निश्चित रूपसे कुछ कह सकँ । वास्तवमें पंजावकों छोड़कर में अभीतक एक क़ंदी 
हूँ । म॒झको पाकिस्तानके किसी भी हिस्सेमें जानेंकी इज़ाज़त नहों है । मेरे खुदाई 
खिदमतगारोंके दलपर, जिसका एक उद्देश्य मानव-मात्रकी सेवा करना भी है, 
प्रतिबन्‍्ध लगा हुआ हैं। हमारे राष्ट्रीय पत्र 'पख्तून' का प्रकाशन पाकिस्तान बनने 
के दिनसे ही रोक दिया गया है और हमारा दो मंजिलका प्रशिक्षण-केन्द्र, जिसके 
बननेमें हमारे हज़ारों रुपये लगे थे और जिसमें खुदाई खिदमतगारोंको समाज- 


 सेवाका प्रशिक्षण दिया गया था, ज़मीनसे खोदकर फेंक दिया गया । 


“फिर भी कुछ सिद्धांत हैं जिनके वारेमें में आपसे कुछ कहना चाहता हूँ । 
आप जानते हैं कि में सदैव अहिसाका एक उपासक रहा हूँ। में अहिसाको प्रेम 
और हिसाको घृणाकी दृष्टिसे देखता हूँ। में कानूनके मुताबित चलनेवाला एक 
तागरिक हूँ और इसी बातकी में अपने यहाँके लोगोंसे भी अपेक्षा करता हूँ । 
पाकिस्तानको भी एक शान्तिप्रिय देश होना चाहिए । उसे अन्तर्राष्ट्रीय मामलोंमें 
भी एक शांतिपूर्ण भूमिका निभानी चाहिए। में चाहता हूँ कि आप विश्वके समस्त 
देशोंके प्रति मेत्रीपूर्ण सम्बन्ध रखें चाहे वे किसी भी “ब्लॉक' के क्‍यों न हों, या 
वे पूर्वके हों अथवा पदिचमके। उसमें भी विशेष रूपसे हमें अपने पड़ोसियोंसे मेत्री- 
पूर्ण सम्बन्ध रखना चाहिए । यदि उनके साथ हमारा कोई झगड़ा उठ खड़ा होता 
हैं तो हमें उस भगड़ेको मित्रताके ढंगसे, आपसमें वातचीत या समझौतेके ढंगसे 
हल कर लेना चाहिए । 

“अंतमें मुझे आपसे केवल यही कहना है कि मैंने यह आशा की थी कि पाकि- 
स्तानकी जनताका जीवन-स्तर उठानेके लिए प्रयत्न किया जायगा लेकिन जो तथ्य 
सामने हैँ, उन्होंने मेरी आशाओंपर तुषारापात कर दिया है । जो धनी थे, वे 

और भी धनी होते जा रहे हैं और जो ग़रीब थे वे और भी ग़रीब । शरणार्थियों 
की स्थिति दयनीय है । देशर्में नागरिक स्वतन्त्रता जेंसी कोई वस्तु नहीं हैं । 
'सेफ्टी एक्ट. और “मार्शल लॉ के अन्तर्गत लोग अब भी जेलोंमें पड़े हुए हैं । 
इसका परिणाम यह हुआ हैँ कि सरकार और जनताके वीचकी खाई और भी 
चौड़ी हो गयी हैं । यदि समय रहते हुए इसपर ध्यान न दिया गया तो निश्चित 
ही कि इसके परिणाम भयंकर होंगे । 

खान अब्दुल ग़पफ़ार खाँ संविधान सभामें नियमित रूपसे उपस्थित होते थे 
ओर उसकी काररवाईमें गहरी दिलचस्पी लेते थे । ८ अप्रेछको उन्होंने बेसिक 
प्रिसिपल्स कमेटी' की “रिपोर्ट” पर विचार-स्थगनका प्रस्ताव रखा लेकिन यह 
प्रस्ताव गिर गया । मुस्लिम लीगके सदस्योंको छोड़कर केवल वे ही अधिवेशनमें 
उपस्थित थे । इस अवसरपर बोलते हुए खान अब्दुल ग़फ्फ़ार खाँने कहा : 

“हमारे माननीय प्रधान मन्त्री मौलवी फज़लुल हक़ने मंत्रिमण्डलके पदच्युत 
हो जानेके अवसर॒पर जो भाषण किया, उसपर मुझको कोई टिप्पणी नहीं 
करनी हैं और न उन आरोपोंको लेकर ही कोई वहस करनी है जो कि उन्होंने 
पूर्व पाकिस्तानके मुख्य मंत्रीके ऊपर लगाये हैं । फिर भी यह स्मरण दिलाना 
चाहता हूँ कि इससे पहले भी शासन द्वारा अन्य लोगोंपर इसी प्रकारके अत्यंत 
गम्भीर आरोप लगाये जा चुके हैं। हमारे सामने परद्चिमोत्तर सीमाप्रान्तका 
मामला है जहाँ कि बहुतसे व्यक्तियोंपर इसी प्रकारके अत्यंन्त गम्भीर आरोप 
लगाये गये थे और उनको कई सालतक जेलमें रहना पड़ा था लेकिन अंतम हमारे 
शासकोंको यह पता चला कि वे आरोप सारहीन थे । उन्हें तिर॒पराधियोंकों दंड 
देनेपर खेद हुआ और उनको वे आरोप आधारहीन भी स्वीकार करने पड़े । 

“अब में पूर्वी पाकिस्तानके दंगोंके जटिल प्रश्नको लेता हूँ । इस विपयको 
लेते समय किसीक लिए भी अपने उदयार घोषित करना स्वयं उसे आकुल कर 
देनेवाली चीज़ हैं। में अहिसाका विश्वासी हूँ और मेरी मान्यता है कि हिसासे 
कभी कोई लाभ नहीं होता । वह केवल घृणा जगाती है और व्यक्तिकी उलझन 
को बढ़ाकर उसे हतबुद्धि कर देती हैं । तो भी में यह विना कहे न रहूँगा कि 
पूर्वी पाकिस्तानकी कथित घटनाएँ उस नीतिके प्रत्यक्ष फल हैं जिसका कि आप 
विगत सात वर्षोसे अनुसरण कर रहे हैं। आपने जनमतकी वाणीको अवरूद्ध कर 
दिया और बिना विचारणाके हो लोगोंको जेल भिजवा दिया । आपने प्रान्तीय 
विधघान-मण्डलोंके रिक्त स्थानोंको भरनेकी चिन्ता नहीं की और जनताकी आकां- 
क्षाओंकी ओर बिना ध्यान दिये हुए एक स्वेच्छाचारीकी भांति आप प्रान्तके 

शासनको लेकर आगे बढ़ गये जब कि वहाँकी जनताकी सदभावनाएँ आपके साथ 
होनी ही चाहिए थीं। वहाँ छोगोंको क्र्रतापूर्वक उत्पीड़ित किया गया और उसकी 
आवश्यकताओंको अनसुना किया गया। उनको हद दर्जेकी कठिनाइयाँ और 
अत्याचार सहन करगे पड़े । इन सब कारणोंका धीरे-घीरे यह प्रभाव पड़ता गया 
कि मुस्लिम लीगको प्रान्तीय निर्वाचनमें नो प्रतिशतसे अधिक स्थान प्राप्त न हो 
सके । पूर्वी पाकिस्तानकी जनताने अविश्वासके रूपमें मुस्लिम छीग और सरकार 
को अपना निर्णायक फंसला सुना दिया | लेकिन जान पड़ता है कि इसःपाठका 
भी आपके ऊपर कोई प्रभाव नहीं पड़ा हैं और आप लोग ऐसी राजनी तिमें फंसे 
हैं जो जनताकी भावनाओंको आपके प्रति ओर भी कड़वा वना देगी और ऐसी 
स्थितियाँ पंदा कर देगी जिनमें लोगोंकों एक दूसरेपर विश्वास न रह जायगा 
और वे आपसमें सन्देहकी दृष्टिसे देखने लगेंगे । इन विभिन्न वर्गोके बीच झगड़े 
उठ खड़े होंगे । आप लोग जन-साधारणकी बंध इच्छाओंका दमन करते हैँ और 
एक वर्गकों दूसरे वर्गके खिलाफ़ उठाते-गिराते हैँ । जब मामला तूल पकड़ लेता 
हैं तो तत्काल एक वलिका बकरा पकड़ लिया जाता हैं और उसको सारे उपद्रवोंके 
लिए दोषी ठहरा दिया जाता हैं । मुझको भय हैँ कि पश्चिमी पाकिस्तानमें घट- 
नाओंका प्रवाह जिस जोर वहता जा रहा हैँ, वह इस ओर संकेत करता हैं कि 
इसके परिणाम भी उनसे सुखद नहीं होंगे जिनका कि हमने पिछले दिनों अपने 
देशके पूर्वी भागमें अनुभव किया हैं । 

“माननीय प्रधान्त मंत्रीने मौलवी फज्जलुल हक़॒के खिलाफ़ जो कुछ कहा, उसे 
मेंने सुना है और उसका आशय ग्रहण किया हैं । इस सम्बन्धरमें सरकार द्वारा 
जो विभिन्न वक्तव्य प्रकाशित हुए हैं, वे भी मेरी दृष्टिके नीचेसे गुज़रे हैं । अपनी 
पिछली कराची यात्राके समय मौलवी फजञ्जलुल हक़ और उनके मंत्रियोंनेः मुझे जो 
आश्वासन दिया था वह इनका खण्डन करता है। उन्होंने मुझसे कहा था कि 
पुथक्‌ हो जानेकी बात तो वे कभी सोच भी नहीं सकते हैँ । वे यह भी नहीं 
समझते कि उनको केन्द्रसे क्यों अलग होना चाहिए ओर उसमें पूर्वी पाकिस्तानका 
क्या लाभ हैं? उनके अलावा मौलाना भसानो, शहीद सुहरावर्दी और अन्य 
नेताओंके वक्तव्य भी समय-समयपर समाचार-पत्रोंमें प्रकाशित होते रहे हैं। 
लेकिन यह विचित्र स्थिति हुँ । इसके सर्वथा विपरीत मैंने परिचिमी पाकिस्तानके 
प्रभावशाली क्षेत्रोंम फूट और विरोधकी एक भीतरी आवाज पायी है जो पृथक 
होनेके प्रस्तावपर एक तुष्टि अनुभव करती हैं और उसका उद्देश्य पाकिस्तानकी 
दोनों भुजाओंको अलूग-अलूग कर देना हैँ । कराची में हुए प्रदर्शन, उनमें लगाये 

गये नारे, कराचीके समाचार-पत्रोंमें लगातार चलाया गया दुर्भावनापूर्ण प्रचार- 
अभियान ओर सार्वजनिक सभाओंमें किये गये भाषण स्थितिके इस अध्ययनकी 
पुष्टि करते हैं । इन उपायोंसे बंगाली और गर-बंगालियोंके बीच क्रोध और  प्रति- 
हिंसाकी भावनाएँ जगायी जाती हैं । इस सम्बन्धमें मुझको और भी बहुतसी 
सूचनाएँ मिली हैं जिनको में यहाँ प्रकट नहीं करना चाहता । 

“अंतर में शासकोंसे यह निवेदन करूँगा कि वे इन प्रइनोंपर स्थिर और 
शांत मनसे विचार करें और देशकी वतंमान नोतिमें निहित संकटोंसे रक्षा करें। 

अमेरिकी लेखक समि० जेम्स डवल्यू० स्पेन, जिन्होंने सन्‌ १९५४ में कराची में 
खान अब्दुल गपफ़ार खाँसे भेंट की थी, अपनी पुस्तक दि ग्रेट वेज़ ऑफ पठान्स' 
में लिखा है : 

“ख़ान अब्दुल ग़फ्फ़ार खाँके एक सम्बन्धी और सहयोगी मेरे लिए होटलके 
अहातेमें प्रतीक्षा कर रहे थे। उन्होंने होटलकी तीसरी मंजिलूपर एक कमरा ले 
रखा था । उन्होंने यह कहकर अपनी सेवाओंको एक दुभाषियेके रूपमें प्रस्तुत 
किया कि वाददाह खाँ अंग्रेजी' नहीं वोलते । कमरेके दरवाजेके बाहर दो पठान 
मामूली कपड़े पहने हुए पल्थी मारे वंठे थे । उन्होंने मुझको एक सूनी, उदासीन- 
सी दृष्टिसे देखा और पठानोंके लक्षणोंके प्रतिकूल मेरे अभिवादनका उत्तर 
नहीं दिया । 

“हमने लम्बे ओर दुबले-पतले खान अब्दुल ग़फ्फ़ार खाँको एक शिकन पड़ी 
हुई चारपाईपर लेटे देखा। मानो इसराइलके बादशाहके फाटकपर रोगी यरमियाह 
( नबी ) लेटा हो । वे एक घरका बुना ( खादीका ) सादा लरूम्बा कुरता पहने 
हुए थे जो बहुत कुछ सोनेके समय पहननेवाली कमीज़ ज॑ंसा जान पड़ता था। 
उनका भूरे बालोंवालछा सिर खुला था। पठानोंकी विशेषता लम्बी नाकके ऊपर 
काली आँखें चमक उठीं और उन्होंने उस अल्प प्रकाशके धुंधलेसे कमरेको तात्का- 
लिक आवश्यकता--एक रोशनीसे भर दिया । वे उठे नहीं लेकिन उन्होंने अपना 
हाथ मेरी ओर बढ़ा दिया । उन्होंने मेरा हाथ इतना कसकर पकड़ लिया कि में 
उसको वापस न खींच सका और मैंने अपनेको उस कुर्सीपर ढीला छोड़ दिया 
जिसे उनके सहयोगीने धीरेसे मेरे घुटनोंके पास सरका दिया था । 

“मेरा हाथ पकड़े हुए ही उन्होंने कुछ क्षण मेरी आँखोंकी ओर टकटकी 
लगाकर देखा ओर फिर पदतोमें पूछा : 

“आप हमारे यहाँके ग़रीब लागोंके बारेमें क्या जानना चाहते हैं ?” 

“मैंने उनसे कहा, कि मुझको पठानोंकी हर एक चीज़में दिलचस्पी है लेकिन 

इस समय में आपमें ओर आपके राजनीतिक विचारोंमें दिलचस्पी रख रहा हूँ । 
मैंने उनसे यह भी कहा कि में बहुतसे पठानोंसे मिला हूँ । यद्यपि आर्थिक दृश्टिसे 
वे निर्धन थे परन्तु मुझे वे गर्वीलि और भावना-सम्पन्न जान पड़े । 

“आप ठीक कहते हैं ।” उन्होंने मेरी वातसे सहमत होते हुए कहा, “हम 
पठान स्वाभिमानी लोग हैँ, हालाँकि हमको सब तरहके अत्याचार सहने पड़े हैं, 
पहले अंग्रेजोंसे और अब इन वाबुओंसे जो अपनेकों पाकिस्तानी कहते हैं । हम 
केवल यह चाहते हैं कि हम लोग एक आज़ादीकी ज़िन्दगी जी सके । इतनेपर 
भी वे हम लोगोंको ग़द्दार कहते हैं और मुझे देशके प्रति द्रोही। में अपनी 
जनताके प्रति निष्ठावान्‌ हूँ और उसीके प्रति में सदेव निष्ठावान्‌ रहेगा । कराचीके 
उन लोगोंकी वात सुननेकी वजाय आप अमेरिकावालोंको हमारी सहायता करनी 
चाहिए ।” उन्होंने फिर कहा : “रूसवालोंको भी हमें मदद देनी चाहिए। हम 
आप सबका स्वागत करते हैं ।' 

“क्या आप यह स्वतंत्रता पाकिस्तानके बाहर चाहते हैं ? क्‍या पाकिस्तानके 
भीतर स्वतंत्र नहीं हो सकते ?” मेंने पूछा । 

“यह कोई महत्त्वकी बात नहीं है । ख़ान अब्दुल ग्रफ्फ़ार खाँने ज़ोर देते 
हुए कहा, “असली वात यह हैं कि हम अपना विकास करनेकी आज़ादी चाहते 
हैं । हमारे अपने यहाँके खान लोगोंको, जिन्होंने हमारे ऊपर अत्याचार, किये हैं, 
हम एक झटका देना चाहते हैं, हम अपने कानून स्वयं वनाना चाहते हैं ओर अपनी 
निजकी भाषा बोलना चाहते हैं । इसके लिए वे कहते हैं कि में अफ़गानिस्तानका 
एजेन्ट हूँ । इसके लिए वे मुझको ग़द्दार कहते हैं । यह झूठ है ॥' 

“मुझको यह देखकर आइ्चर्य हुआ कि थोड़ी देर बातचीत करनेके वाद 
उन्होंने अंग्रेजी वोलना शुरू कर दिया | मुझको ऐसा लगा कि उनका शब्द-ज्ञान 
कुछ सो शब्दोंसे अधिक न होते हुए भी उन्होंने एक मंजे हुए वक्ताकी कुशलताके 
साथ, एक असाधारण ज़ोर देते हुए उनका प्रयोग किया हे । जिस समय वे अपनी 
स्वाधीनताकी बात कह रहे थे उस समय उन्होंने आवेशमें अपने हाथोंको फंलाया 
जिससे मेरा हाथ उनके हाथसे छूट गया । लेकिन अपने अफ़गानिस्तानके एजेन्ट 
होनेके आरोपका खंडन करते समय अपन्ती सच्चाईकी बात कहते हुए उन्होंने मेरा 
हाथ फिर अपने हाथमें ले लिया । यह कल्पना करना सरल था कि पश्तो बोलते 
समय उनका अपने पठान श्रोताओंपर कैसा प्रभाव पड़ता होगा--उन पठानोंपर 
जिनके लिए वोले गये शब्दोंका मूल्य है और जो उनके प्रशंसक हैं । 

धर्मेयुद्ध कर्ता 
१९५४-५७ 


अपने पड़ोसी देश भारतके विपरीत, जहाँ कि स्वतंत्र गणराज्यका संविधान 
सन्‌ १९५० में लागू हो गया, पाकिस्तान १९५६ तक पराधीनताकालमें पारित 
विधानोंसे प्रशासित होता रहा । पाकिस्तानके संविधानके मसविदेकी चर्चा, वहुत 
पीछे सन्‌ १९५० में शुरू हुई । संविधान निर्माणके दरम्यान बड़े ही तल्ख 
राजनयिक संघर्ष उठ ख़ड़े हो गये । भावी संवेधानिक व्यवस्थाके संवंघमें स्वयं 
मुस्लिम लीगके अन्दर मतभेद उत्पन्न हो गये । सितम्बर सन्‌ १९५० में जब 
संविधान सभामें वह अन्तरिम रिपोर्ट पेश की गयी जिसमें मूल प्रस्ताव दर्ज थे तो 
सत्ताघारी वर्गके परस्परविरोधी स्वार्थवाले गुटोंका संघर्ष प्रकट हुआ । इन प्रस्तावों 
में घोषित बुनियादी सिद्धांत लियाकत अली खाँके उन प्रस्तावोंपर आधारित थे 
जिनमें उन्होंने पाकिस्तान राज्यके स्वरूप और बुनियादी नागरिक अधिकारोंपर 
प्रकाश डाला था । एक ऐसे प्रजातान्त्रिक गणराज्यकी व्यवस्था की गयी थी जो 
स्वरूपमें संघात्मक हो और हर घटक प्रशासकीय इकाईको पूर्ण स्वायत्त शासनका 
अधिकार प्रदान करे ओर प्रत्येक मुसलूमानको अपनी धार्मिक आस्थाके अनुसार 
जीवनयापन करनेका मोक़ा मुहँया करे । अधिकांश बुनियादी सिद्धान्तोंमें धर्मका 
पुट दिया गया था और एक ऐसे राज्यकी परिकल्पता की गयी थी जो पवित्र 
कुरानकी पधर्मज्ञाओं द्वारा संचालित हो। मुल्ला लोगोंने यह फ़तवा दिया कि 
चू कि पाकिस्तानके निर्माणमें मजहबी उसूलोंने हथियारका काम किया है, इस- 
लिए पाकिस्तानकी राजनयिक व्यवस्था भी वाजिबी तौरपर धमदिश्ोंके अनुसार 
ही चलायी जानी चाहिए। मुल्लाओंका जनसाधारणपर अतुल प्रभाव था । 

जब संविधानके निर्माणकर्ता इन परिभाषित सिद्धांतोंको एक ठोस संवैधानिक 
योजनाके रूपमें ढ।लने लगे तो वे अपने असली उद्देश्योंको छिपा न सके । लीगके 
संसदीय गुटमें प्रांतोंकी विधानसभाओंमें सीटोंके बँटवारे और केन्द्रीय तथा प्रांतीय 
सरकारोंके पारस्परिक संबंध तथा राजभाषाके सवालपर उग्रतम मतभेद उठ 
खड़े हुए । बुनियादी सिद्धांत समितिकी रिपोर्टपर पंजाबी जमींदारों, उद्योग- 
पतियों और अफ़सरोंके दबदबेसे असंतुष्ट पूर्व पाकिस्तानके प्रतिनिधियोंने तीव्र 
प्रतिवाद किया क्‍योंकि, प्रस्तावित मसविदेके अनुसार, देशकी आधेसे ज्यादा 

आबादीवाले पूर्व पाकिस्तानको केन्द्रीय घारासभाओंमें तदनुरूप संख्यामें सीटें न 
मिलती और संविधान सभाके संसदीय दलमें भी उसकी हैसियत एक अल्पसंख्यक 
वर्गसे बेहतर न होती । उर्दू, जो कि बंगालियोंके लिए विदेशी भाषा जेसी थी, 
पाकिस्तानकी एकमात्र राजभाषा होती । सन्‌ १९५१ को म्दुमशुमारोके अनुसार 
उद् मात्र २४ लाख लोगोंकी मातृभापा थी और यह संख्या पाकिस्तानकी कुल 
आवादीका केवल चार प्रतिशत थी | बंगला भाषाके साथ यह सोतेला व्यवहार 
पाकिस्तानके उन बहुसंख्यक लोगोंको, जिनकी मातृभाषा बंगला थी. बुरो तरह 
अखर गया। 

राष्ट्रभापाके रूपमें उर्दको थोपकर सत्ताघारी गुटको आशा थी कि इससे 
पूर्व और पश्चिम पाकिस्तानमें एकता स्थापित होगी, पूर्व और पश्चिम वंगालके 
रागात्मक संबंध स्थापित होंगे और वंगालियों, पख्तूनों, सिन्चियों और बलूचियों- 
के राष्ट्रीय आंदोलनोंपर आघात होगा । राजभाषाके प्रश्नकों लेकर पाकिस्तानम 
तीत्र संघर्ष उठ खड़े हुए । पाकिस्तानके संस्थापकों--जिना और लियाकत अलछो- 
ने घोषण की थी : “पाकिस्तान एक मुस्लिम राज्य ह॑ और इसकी राष्ट्रभाषा 
एक मुस्लिम राष्ट्रकी भाषा होनी चाहिए और वह भाषा उर्दू हो हो सकती हैं, 
कोई दूसरी भाषा नहीं । 

जब सितम्बर : ९५४ में संविधान सभामें बुनियादी सिद्धान्त समितिकी रिपोर्ट 
पर विचार हुआ, तो परचम पाकिस्तानके प्रशासकीय विभागके पुनर्गठनकी योजना, 
जो 'एक इकाई प्रस्तावसे भिन्न थी, मुख्यतया पूर्व पाकिस्तान और सिंधके प्रति- 
निधियोंके मतसे पारित हुई । इसमें पश्चिम पाकिस्तानमें छ: प्रांतोंके निर्माणकी 
परिकल्पना की गयी थी : पंजाब, पश्चिमोत्तर सीमाप्रान्त, सिंध, वहावलपुर, 
खेरपुर और बल चिस्तान । परंतु मुस्लिम लीगके पंजाबी नेताओंने संविधान सभा- 
के इस निर्णयका उग्र विरोध किया क्‍योंकि इससे उन्हें अपने प्रभुत्पर आँच 
आनेकी आइंका थी । मियाँ मुहम्मद मुमताज खाँ दोलताना, मुश्ताक़ अहमद 
गुरमानी आदिने ऐलान किया कि पश्चिम पाकिस्तानके प्रस्तावित प्रशासकोय 
विभाजनसे पाकिस्तानका विघटन होगा अतः एक इकाई योजनाको ही क्रियान्वित 
किया जाय । पंजाबके जमींदारों और अन्य निहित स्वार्थवालोंके प्रतिनिधियोंको 
लगा कि यदि प्रस्तावित प्रशासकीय विभाजन चरितार्थ हुआ, तो उनकी हुकूमत 
खत्म हो जायगी । प्रधान मंत्री मुहम्मद अलीने एक इकाईके समर्थनर्में जोरदार 
अभियान चलाया और प्रांतवादके खतरेका हौवा खड़ा किया । सरकारने डॉ० 
खान साहब ज॑से प्रभावशाली लोगोंको अपनी ओर मिलाकर विरोधी आवाज़ों 

धान अब्दुल ग़फ्फ़ार खाँ 


को कूंठित करनेका प्रयास किया | खान अब्दुल गफफ़ार खाँ और मौलाना भसानी 
तथा कई अन्य लोगोंने एक इकाई योजनाका विरोध किया और एक महासमर 
छिड़ गया । 

२४ अक्तूबर १९५४ को गवनंर जनरलने एक फ़रमान निकाला कि संवे- 
धानिक व्यवस्था छिन्न-भिन्न हो गयी है ओर सारे पाकिस्तानमें संकटकालीन 
स्थितिका ऐलान किया जाता हैं । आठ सदस्योंका मंत्रिमंडल गठित किया गया 
जिसमें मुहम्मद अलो प्रधान मंत्री, अयूब खाँ रक्षामंत्री और डॉ० खान साहब 
कंबिनेट मंत्री बनाये गये । 

२२ नवम्वरको प्रधान मंत्री मुहम्मद अछीने संपूर्ण पश्चिम पाकिस्तानको एक 
प्रशासकीय इकाईके रूपमें एकीकृत करनेके सरकारी निणयको रेडियो द्वारा प्रसा- 
रित किया । एक सप्ताहके अन्दर पश्चिमोत्तर सीमाप्रान्त, पंजाब और सिन्धकी 
विधानसभाओंने पश्चिम पाकिस्तानके प्रशासकीय एकीकरणको मतदान द्वारा 
समर्थित कर दिया । मुइताक अहमद गुरमानीने पंजावके गवर्नर पदकी शपथ ली । 
शहीद सुहरावर्दीको क़ानून मंत्रालय मिला । दिसम्बरमें गवर्नर जनरल गुलाम 
मुहम्मदने केन्द्रीय मंत्रियों, गवर्नरों और मुख्य मंत्रियोंके एक इकाई सम्मेलनका उद्‌- 
घाटन किया । सम्मेलनने तय किया कि एकीकृत पश्चिम पाकिस्तानका प्रशास- 
कीय स्वरूप हर प्रकारसे सामान्य प्रान्तीय कंविनेट जेसा होगा : एक गवन र, एक 
मंत्रिमंडल और एक विधानसभा । अप्रल १९५५ में डॉक्टर खान साहब और 
गुरमानी पश्चिम पाकिस्तान प्रांतके क्रमशः मुख्य मंद्री और गवर्नर नियुक्त हुए । 

मा १९५५ में खान अब्दुल ग़फ्फ़ार खाँने रावलूपिंडीमें एक वयान प्रसारित 
किया कि अबतक उन्हें अपने प्रांतमें जानेके प्रतिबंधकों सरकारने उठाया नहीं है । 
पिछले साल जनवरीमें जेलसे छूटतें वक़्त उन्होंने सरकारकों जता दिया था कि 
वे अपनी गतिविधिपर पाबंदा लगाये जानेंकी अपेक्षा जेलमें बंद रहना पसंद 
करेंगे । “या तो सरकार मुझपर विश्वास करे और मुझे देशसेवा करनेका मौक़ा 
दे वरना में जेलमें ही रहना पसंद करूँगा । लेकिन उस वक़्त सरकारी प्रवक्तानें 
कहा था कि अविश्वासका तो कोई सवाल ही नहों है, सरकार केवल कर्तव्यवश 
मेरी गतिवधियोंको प्रतिबंधित करना चाहती है और ये सारेके सारे प्रतिबंध दो 
या तीन माह बाद उठा लिये जायेंगे | मैंने इसपर खूब सोचा है और इस नतीजे- 
पर पहुँचा हूँ कि मेरा दोष यह है कि मुझे प्रजातंत्रपर अटूट आस्था हैँ । जब 
मैंने मौजूदा सरकार और पिछली सरकारके मंत्रियोंस एक इकाई प्रस्तावपर 
वार्ताकी थी तो जनताके फंसलेके संबंधर्मं ही मेरा उनसे मतभेद रहा । मैंने कहा 

घर्मयुद्धकर्ता 
कि इस मसलेका निर्णय जनताकी इच्छाको जान लेनेके वाद ही किया जाना 
चाहिए ओर पश्चिम पाकिस्तानमें इस सवालको लेकर चुनाव कराया जाना 
चाहिए ।” 

उन्होंने आगे कहा कि पिछले पन्द्रह माहमें, जबसे कि वे जेलसे छूटे हैं, उनके 
खयालसे सरकारका रुख उनके और उनकी पार्टीके प्रति परिवर्तित नहीं हुआ 
हैं। “खुदाई खिदमतगार संगठन, जिसने देशके लिए त्याग किये हैं, आज भी 
प्रतिवंधर्में है और हमारा राष्ट्रीय पत्र पस्तून, हमारो लगातार कोशिशोंके बाव- 
जूद, प्रकाशित करने नहीं दिया जा रहा हैं और मैं पूर्ववत्‌ नज़रबंद हूँ । मैं 
पाकिस्तानमें पंजाबके वाहर कहीं जा नहीं सकता और पंजावम भी, अगर चाहूँ 
कि ग़रोबों और बेसहारा लोगोंकी मदद करके कोई सामाजिक कार्य करूँ, तो 
कर नहीं सकता । मुझपर शककी नज़रसे देखा जा रहा हैँ । में जहाँ भी जाता 
हूँ, पुलिस मेरा पीछा करती हैं और जहाँ कहीं में ठहर जाता हूँ वहों पुलिस 
चौकीदार बनकर लोगोंकों मुझसे मिलनेंसे रोक देती हैं । असलमें में जो काम 
करना चाहता हूँ वह किसो भी अच्छो सरकारका कर्तव्य माना जाता हैं ओर 
हमारी सरकारकों चाहिए कि हमें इसमें मदद पहुँचायें । उल्टे वह मेरे मार्गमें 
वाधाएँ खड़ी कर रही है । पन्द्रह माहतक इंतज़ार कर चुकनेके बाद अब में 
सरकारको उसके उस वायदेकी याद दिलाना चाहता हूँ जो उसने मुझसे रावल- 
पिंडी सेन्‍्ट्रल जेलसे मुक्त होते वक्त किया था ।” 

२५ मार्चको लाहौरमें पत्रकारोंसे मुलाकातके दरम्यान खान अब्दुल ग़फ्फ़ार 
खाँने पद्िचिम पाकिस्तानके प्रशासकीय एकोकरणको कठोर समीक्षा की । अपने 
भाई डॉ० ख़ान साहवसे अपना मतभेद व्यक्त करते हुए उन्होंने कहा : “मेरा 
यह विश्वास हैँ कि सांस्कृतिक और भाषावाद क्षेत्रोंकी मौजूदगी और उनके उद्न- 
यनसे राष्ट्रीय एकताके माहोलूकी कोई क्षति नहीं हो सकतो । इस राष्ट्रीय मसले- 
पर जनताको अपना मत व्यक्त करनेका मौक़ा मिलना ही चाहिए। हमें अपने 
पड़ोसी देश भारतके अनुभवसे सबक लेना चाहिए, जहाँ तेलुगु भाषी जनताकी 
भावनाओंका सम्मान करते हुए मद्रास राज्यकी सीमाएं निर्धारित कर दी गयीं।” 
उन्होंने कहा कि यदि एक इकाई योजनाको जनतापर थोप दिया गया तो इससे 
प्रातीयताकी भावना घटनेके वजाय बढ़ेगी और इससे पाकिस्तान कमज़ोर होगा । 
उन्होंने बताया कि मैंने केन्द्रीय सरकारके कुछ मंत्रियोंस कह रखा हैं कि योजना 
को जनतापर बरजोरी थोपा न जाय और यदि जनताकी राय ईमानदारीसे नहों 
ली गयी तो में सदैव इसका विरोध करता रहूँगा । 

खान अब्दुल ग़फ्फ़ार खा 


यह पूछनेपर कि क्‍या सीमांत विधानसभा द्वारा एक इकाई योजनाका 
स्वागत जनसमर्थनका सूचक नहीं है, ख़ान अब्दुल ग़फ्फ़ार खाने कहा कि यदि 
मुझे सीमांप्रांतमें जानेकी इजाज़त दी जाय, तो में सारी दुनियाको दिखा दूँगा कि 
एक इकाई योजनाको सचमुच -ही कितने लोग पसंद करते हैं । 

एक सप्ताह बाद उन्होंने अपने आलोचकोंसे अर्ज की कि वे तुच्छ, व्यक्तिगत 
और राजनीतिक महत्त्वाकांक्षाओंको साधनेंके लिए इस्लामका नारा देना बंद करे : 
“कुछ अखबारों और चंद राजनोतिज्ञों द्वारा योजनावद्ध रूपसे, एक इकाई 
योजना द्वारा पश्चिम पाकिस्तानके एकीकरणके संबंधर्मं मेरे विचारोंको लेकर 
जनताको भुलावेमें डालनेंकी कोशिश की जा रही हूँ । मेंने यह स्पष्ट घोषणा कर 
दी हैं कि भाषावार और सांस्कृतिक इकाइयाँ राष्ट्रीय एकताके विरोधमें नहीं 
खड़ी हो सकतीं । पाकिस्तानके वननेके पहलेसे ही मेरा यह विचार वन चुका हें । 
मेने दलीलोंके आधारपर हमेशा यही कहा है कि क्षेत्रीय स्वायत्तता ही प्रांतीयता 
और संकीर्णताको समाप्त करनेकी एकमात्र राह है और इसीकी बुनियादपर एक 
प्रजातांच्रिक और प्रगतिशील राष्ट्र उभारा जा जकता हैँ । मुस्लिम लोगके लाहोर 
अधिवेशनमें ही स्वशासित प्रांतीय इकाइयोंकी परिकल्पना की गयी थी । मेरा दृष्टि- 
कोण मेरे अतीतसे संगत हूँ और में उसपर अटल हूँ । 

उन्होंने आगे कहा, “यह मेरा निजी दृष्टिकोण है । लेकिन मैंने यह हमेशा 
कहा है कि सभी मसलोंपर अंतिम निर्णय करना जनताका काम हैं । एक इकाई- 
वाला मसला भी उसे ही तय करना हैं। अगर वह एक इकाई चाहती है तो कोई 
बाहरी ताक़त उसपर अपना भिन्न निर्णय थोपनेकी कोशिश न्न करे । यदि, जंसा 
कि दावा किया जा रहा है, जनता निस्संदिग्ध रूपसे एक इकाईके पक्षमें है तो 
शासक लोग इस मसलेको तय करतेके लिए जनताके सामने पेश करनेसे घबराते 
क्यों हैं ? में किसी भी स्थितिमें जनताकी उपेक्षा किया जाना पसन्द नहीं 
करूंगा । 

पाकिस्तानी अधिकारीगण एक इकाई योजनाकों चलानेपर तुले हुए थे । 
इससे पदु्तोभाषी लछोगोंकी पृथक्‌ क्षेत्रीय इकाईकी मांगकी जड़पर कुठाराघात 
होता था । खान अब्दुल ग़फ्फ़ार खाने इसका विरोध करके अधिकारियोंसे सीधी 
टक्कर मोल ली । 

जुलाई १९५५ में जब रेडियो पाकिस्ताननें पश्तो प्रसारण रोककर खान 
अब्दुल ग़फ्फ़ार खाँ परसे सीमाप्रांतमें जानेंपर रूगी रोक हटानेंकी घोषणा की तो 
लोग वहाँ स्थान-स्थानपर गले मिलने और नाचने लगे । इस अप्रत्याशित चालूपर 

घर्मयुद्धकर्ता 
खान अब्दुल ग़पफ़ार खाँने लिखा है : 

“उन लोगोंकी मंशा मुझे सात साल बाद भी आज़ाद छोड़नेकी नहीं थी । 
उन छोंगोंने मुझे बंगाल रेगुलेशन्सके अन्तर्गत लगी रोकसे उबारकर पंजावमें 
सुरक्षा अध्यादेशके अन्तर्गत नज़रवन्द किया। में पहले वाहमें रहा और फिर 
चचमें । एक रोज़ मुझसे पत्नकारोंने बताया कि इस्कदर मिर्ज़ने यह वात जाहिर 
कर दी है कि सरकार मुझे गिरफ़्तार करना चाहती हैं । हमपर आरोप लगाया 
गया कि हम हिंदू हैं और भारतीय पंचमांगी हैं । वह आरोप निर्मल सिद्ध हो 
गया । अब मुझपर यह आरोप लगाया जानेवाला था कि में अफ़गानिस्तानके साथ 
साँठ-गाँठ कर रहा हूँ । 

“इसी बीच, पश्चिमोत्तर सीमाप्रान्तमें अब्दुल क़यूमके स्थानपर अब्दुल रशीद 
मुख्य मंत्री बनें । १२ जुलाई १९५५ को मरीमें एक इकाई योजनापर बोलते हुए 
उन्होंने दावा किया कि एक भी शख्स न तो बंगाल रेगुलेशनके अन्तर्गत और न 
सुरक्षा अध्यादेशके अन्तर्गत नज़रबंद हैँ । एक बंगाली पत्रकारने मेरा नाम लेकर 
उनके कथनको चुनोती दी । इसपर अब्दुल रशीदने जवाब दिया कि मेरी नज़र- 
बंदीके लिए केन्द्रीय सरकार जिम्मेदार हैं। जहाँतक उनका सवाल हूँ, वे सीमा- 
प्रान्तमें मेरी वापसीका स्वागत करेंगे । 

“कार्यकारी गवर्नर जनरल इस्कंदर मिर्ज़ाको महसूस हुआ कि अब्दुल रशीद 
के इस बयानसे वे एक वेहूदी परिस्थितिमें डाल दिये गये हैं और उन्तकी कारर- 
वाईका कोई औचित्य न रहा और तब केन्द्रीय सरकारने मुझे प्रतिबंधित करने- 
वाले सारे आदेश मंसूख़ कर दिये और अब्दुल रशीद इसके बाद ज़्यादा दिन मुख्य 
मंत्री पदपर रह नहीं सके ।* 

अटक पुलसे लेकर जहाँगीरातक, खान अब्दुल ग़फ्फार खाँ अवामी लीगके 
नेता मंकी शरीफ़के पीर साहबके साथ मोटरकारोंके हुजूमके साथ ले जाये गये और 
रास्तेम हर कहीं ग्रामीणोंने उनका शानदार स्वागन किया। बादशाह खाँ जिदा- 
बाद' के गगनभेदी नारे छंगे और उन्हें ढेरों मालाएंँ पहनायी गयीं । १७ जुलाई 
१९५५ को जहाँगीरामें सन्‌ १९४८ में नज़रबंदीके बाद पहली बार भाषण करते 
हुए उन्होंने कहा : पिछले सात वर्षोके अंदर आप लोगोंने बहुत सारे उधल- 
पुथल देखे हैं । एक राष्ट्रके निर्माणमें ऐसा होना अवश्यम्भावी है । मुझे इस बात- 
की प्रसन्नता हैं कि आप लोग हर इम्तहानमें कामयाब साबित हुए । आप लोगोंमें 
राजनीतिक जागर्ति आ गयी हैँ । आपके दिल मज़बूत हैं । आपके साथ दिक्कत 
यह हैँ कि आप लोग अपनी उपलब्धियोंको अपने पास संजोकर रख्र नहीं पा रहे 

खान अब्दुल ग़फ्फ़ार खाँ 


हैं । आप लोगोंने अंग्रेजोंको खदेड़कर आज़ादी हासिल कर ली । छेकिन स्वार्थके 
वशीभूत होकर आप आज़ादीको पुझि्ता नहीं कर सके और फलूतः आपका वतन 
हर प्रकारकी मुसीबतोंसे घिरा हुआ हैँ: भुखमरी, अज्ञान, कपड़ों और अन्य 
बुनियादी ज़रूरतकी चीज़ोंकी क़हत । मैंने आप लोगोंको नसीहत दी थी कि आप 
अपना घर खुद खड़ा करें, सेवाकी भावना विकसित करें, स्वार्थ छोड़ें और सच्चे 
इनसान बनें । यह बड़े दर्दकी बात हैं कि आप लोगोंने मेरी बातोंपर घष्यान नहीं 
दिया और अपनी आत्माको कौड़ियोंके मोल बेच डाला ।* 

उन्होंने नौशेरा और पब्बीमें सार्वजनिक भाषण किये, जहाँ कि उन्हें मानपत्र 
दिये गये और हर मसलेपर उन्हें सहयोग देनेका वचन दिया गया । पेशावरमें 
उन्होंने पत्रकारोंसे कहा कि पश्चिम पाकिश्तान संबंधी एक इकाई योजनापर मेरे 
विचारोंमें कोई बदलाव नहीं आया है । उन्होंने आगे कहा ;: “में इस वक़्त इस 
मसलेपर ज़ोर देकर कुछ भी नहीं कहना चाहता क्‍योंकि सरकारसे मेरी बातचीत 
चल रही हैं और वार्ताका अन्तिम निर्णय शीघ्र ही घोषित किये जानेकी संभा- 
वना है । 

यह पूछे जानेपर कि क्या अब भी पख्तूनिस्ताकी उनकी मांग बदस्तूर जारी 
हैँ और पख्तूनिस्तानकी उनकी निजी और अफ़गानिस्तानकी मांगोंमें क्या अंतर 
हैं; उन्होंने जवाव दिया कि अफ़गानोंकी मांगसे मेरा कोई संबंध नहीं ओर पख्तू- 
निस्तान प्रांतकी मेरी कल्पना पाकिस्तानके अविभाज्य अंगके रूपमें हे । 

पेशावरमें बोलते हुए उन्होंने कहा : 'जनताको सेवा मेरी ज़िंदगीका सबसे बड़ा 
लद्दय है । मेरे राजनीतिक उद्देश्योंके संबंधममं स्वार्थी राजनीतिज्ञोंने वहम खड़े कर 
दिये हैं । एक खास तबक़ेके समाचारपत्रोंने इन वहमोंपर विश्वास करनेमें और 
उन्हें अधिकाधिक प्रचारित करनेमें कुछ भी उठा नहीं रखा है । मुझे किसीसे कोई 
शिकायत नहीं है और में अपने देशकी जनतासे यह अर्ज करता हूँ कि वह मेरे 
जीवनके उद्ृश्योंके बारेमें गुमराह न हो और मेरे सावंजनिक बयानोंकी ग़रूत 
व्याख्या न करे और मेरे साथ ऐसी बातें न्न जोड़ी जायें जिन्हें मेंने कभी कहा या 
किया नहीं । मेरा जन्म पाकिस्तानकी धरतीपर हुआ है और उसकी अखंडता 
ओर प्रगति मेरी राजनीतिक आस्थाकी जान है। संवंधानिक मसलोंपर मेरी राय 
कुछ भी हो सकती है, लेकिन केवल इतनेसे ही कोई भी नेता, चाहे वह कितना 
ही महान्‌ क्‍यों न हो, मेरी वतनपरस्तीपर शक़॒ करनेंका हक़दार नहीं हो 
जाता ।* 

पेशावरसे खान अब्दुल ग़फ्फ़ार खाँ अपने: सहकर्मियोंस मिलने सरदरयाब 

चले । २० जुलाईको डा० खान साहबने उनसे मुलाक़ात की और उन्हें एक इकाई 
योजनाके विरोधमें अभियान चलानेसे रोकनेकी नाकामयाव कोशिश की । एक 
रोज सवेरे वे बवरा गाँव गये और वहाँ उन्होंने उन मृत खुदाई खिदमतगारोंकी 
आत्माकी शांतिके लिए प्रार्थना की, जो सन्‌ १९४८ में गोलियोंकी बौछारोंमें 
मारे गये थे । वहाँ जनताने उनका भव्य स्वागत किया । उस अवसरपर बवरा 
हत्याकांडपर विख्यात पख्तृन कवि अब्दुल मलिक फ़िदाकी एक मार्मिक रचना 
पढ़ी गयी : 

“काँखमें दाबे कफ़न, मेंदाने-जंगको में चला, 

अरी मौत, ज़रा ठहर, में गले लगने आ रहा हूँ, 

सिर हथेलीपर लिये, खुदाकी अदालतको में चल पड़ा हूं 

मंदाने-जंगमें गुजी आवाज़, 'फ़््र -अफ़ग़ान' 

तुम्हारी कामयावीके वास्ते हम जाँ निसार करते हैं 

ये जमघट हमारा तुम्हारे दीदारके वास्ते हैं ।* 

इस मौकेपर खान अब्दुल ग़फ़्फ़ार खाँ और बहुतोंकी आँखें छलछला आयोीं । 
खान अब्दुल ग़फ्फ़ार खाँका समर्थन प्राप्त करनेंके लिए मेजर जनरल इस्क 

दर मिर्ज़ाकी हफ्तों लंबी कोशिशें, गृहमंत्री और डाक्टर ख़ान साहबकी कोशिशों 
२६ जुलाईको पेशावरमें नाकामयाबोमें समाप्त हुई | गृहमंत्रीने पत्रकार संमेलनमें 
खान अब्दुल ग़फ्फ़ार खाँपर यह दोषारोपण किया कि वें एक स्थायी और ताक़त- 
वर पाकिस्तानके वनानेमें बाघक बन रहे हैं और ऐलान किया कि सरकार खुदाई 
खिदमतगार आंदोलनका पुनरुत्थान होने नहीं देगी । उन्होंने ज़ोर देकर कहा कि 
इस आंदोलनने ““राज्यके जन्मकालमें शांति और व्यवस्थाको ख़तरा पहुँचाया था 
और आगे भी यह ऐसा कर सकता है ।” सरकारने खान अब्दुल गफ्फ़ार खाँपर 
से प्रतिबंध हटाकर उन्हें मौक़ा दिया है कि वे अपनेको देशभक्त सिद्ध करें | लेकिन 
मुझे अफ़सोस हैँ कि उनकी हरक़तोंसे सरकारकी प्रत्याशाओंको आघात लगा है । 
मुझे इस वातकी आइांका है कि खान अब्दुल ग़फफ़ार खाँ और उनका संगठन इस 
बातकी पूरी कोशिश करेंगे कि सरकार और उनके गुमराह साथियोंमें टक्कर हो 
जाय । 'सरकारके खिलाफ़ चलाया जानेवाला आंदोलन, चाहे वह अहिंसात्मक 
ही क्यों न हो, एक ऐसी चीज़के खिलाफ़ हें, जो जनताकी अपनी है ।” उन्होंने 
आगे कहा कि ख़ान अब्दुल ग़फ्फ़ार खाँकी गतिविधिको देखते हुए ऐसा सोचनेपर 
मज़बूर होना पड़ता है कि वे देशमें एक स्थायी और शक्तिशाली व्यवस्थाकी 
स्थापनाके ख़िलाफ़ हैं और उनके दिमाग़की बनावट रचनात्मक कार्यक्रमोंके विरोध 

में है, क्योंकि उन्होंने ग्राम सहायता योजनामें मदद देनेके सरकारी प्रस्तावको 
ठुकरा दिया हैं । उन्होंने कहा कि, “कोई भी नमकह॒लछाल सरकार खुदाई खिद- 
मतगार आंदोलनको बरदाइत नहीं कर सकती” ओर सरकार एक इकाई योजना 
को लागू करनेके लिए कमर कसकर तयार हैं । 
खान अब्दुल ग़फ्फ़ार खाँने पाकिस्तान सरकारको चुनौती दी कि वह पश्चिम 
पाकिस्तानके एकीकरणके प्रइनपर अविलम्ब चुनाव कराये । में जनताका फंसला 
शिराधार्य करूँगा । उन्होंने कहा कि वर्तमान संविधान सभा प्रतिनिधि संस्था हैं 
ही नहीं और में एक इकाई योजनाके समर्थनमें दिया गया उसका निर्णय कभी भी 
नहीं मानूँगा। उन्होंने मांग की कि नयी संविधान सभा ईमानदारी और निष्पक्षता- 
पूर्वक गठित की जाय । सत्ताधारी छोग जनतापर एक इकाई योजनाको थोपनेमें 
निहित खतरोंको महसूस नहीं कर रहे हैं । उन्होंने कहा, “यह एक अजीव बात 
हैं कि जो लोग पीढ़ियोंसे अंग्रेजोंके गुर्गे रहते आये हैं वे अंग्रेजोंकी खदेड़नेवालोंको 
ग़द्दार कह रहे हैं।” उन्होंने इस बातको मिथ्या कहा कि सरकारने उनपरसे प्रति- 
बंधोंको हटाकर उनपर विशेष रियायत की हैँ । वरना ४८ घण्टे पहले गृहमंत्री 
मुझे कड़ी काररवाईकी धमकी देनेकी हिमाकत कंसे करते ? उन्होंने इस्कंदर 
मिजञके इस आरोपका प्रतिवाद किया कि वें अपने अनुयायियों और सरकारके 
बीच संघर्ष कराना चाहते हें और इस बातपर ज्ञोर दिया कि खुदाई खिदमत- 
गार अहिसाके लिए क्ृतसंकल्प हैं । 
उन्होंने इस धातपर ज़ोर दिया कि उनके संप्रदायमें प्रांतवादको क़तई जगह 
नहीं हैं और वे पंजाबियोंको अपना भाई समझते हैं । उन्होंने समझाया कि प्रांत- 
बाद एक इकाई योजनाके फलस्वरूप जन्मा हैँ और इसे पंजाबके कुछ पत्र बढ़ावा 
दे रहे हैं । उन्होंने जनतासे अर्ज की कि वह ऐसे जहर-भरे अखबारोंको न पढ़े । 
उन्होंने कहा कि मुझे शक है कि थे पत्र सत्ताधारी लोगों और अन्य स्वार्थी गुटठोंके 
इशारोंपर ही ऐसा अभियान चला रहे हैं । उन्होंने चेतावनी दी कि यदि पश्चिम 
पाकिस्तानके एकीकरणके पूर्व ही प्रान्तवाद भड़ककर गंभीर रूप घारण कर लेता 
हैं तो यह कहना बड़ा ही कठिन होगा कि भविष्यमें घटनाओंका रुख कसा होगा । 
उन्होंने गृहमंत्रीकी इस टिप्पणीका मज़ाक उड़ाया कि सरकारको नीति कभी 
पाकिस्तानके किसी नागरिकको रोककर रखनेकी नहीं रही । पाकिस्तानके आठ 
वर्षके अस्तित्वमें सात वर्षते अधिक समयतक या तो वे जेलमें रखे गये या 
प्रान्त्से बाहर । सरकार उनके साथ इससे अधिक क्या व्यवहार करना चाहती ? 


उन्होंने पूछा । 

जिन लोगोंके हाथमें सत्ता है वे दिन-रात लोकततन्‍्त्रकी क़समें खाते हैं फिर 
भी वे अपनी ताक़तसे, बलूसे स्वार्थ पूरे करनेपर तुले हुए हैं । यदि लोक- 
तन्त्रका अर्थ जनतासे है, तो कोई भी बड़ा निर्णय लेनेसे पहले जनताकी अवश्य ही 
राय ली जानी चाहिए । ताक़तके ज़रिये की गयी चीज़ कभी स्थायी नहीं होती । 
उन्होंने आगे पूछा कि क्‍या सरकारसे मतभेद रखना कोई पाप हैं? लोकतत्त्र 
विचारके अन्तरकी तो पूर्व कल्पना कर लेता है । यहाँतक कि पैग़म्बर ( मुहम्मद 
साहब ) नें भी इसको स्वीकार किया है। लेकिन दुर्भाग्यवश पाकिस्तानमें मतभेंद- 
का तात्पर्य ग़द्दारी माना जाता है । 
खान अब्दुल ग़फ्फ़ार खाँने यह घोषणा की कि वें इस बातकों भली भाँति 
समझ चुके हैं कि पठानोंको एक राष्ट्रके रूपमें एक इकाई योजनासे हानि पहुँचेगी । 
हाँकी जनतामें राजनीतिक दृष्टिसे भारतके किसी भी भागकी जनताकी अपेक्षा 
अधिक चेतना है। सीमाप्रांत ही अकेला ऐसा प्रान्त है जहाँ कि वे सचमुच 
जनताकी एक सरकार बना सकते हैं, यदि निर्वाचनमें कोई गड़बड़ी नहीं होती । 
पाकिस्तानके शेष प्रांतोंके साथ ऐसी वात नहीं हैं। उदाहरणके लिए पंजावमें 
हमेशा गुरमानी, नून, तिवाना और दोलताना लोगोंका शासन वना रहेगा । उन्होंने 
ज़ोर देकर कहा कि राजनीतिक चेतनाकी दृष्टिसे पंजाव इतना पिछड़ा हुआ हैं 
कि वहाँ वे १९ महोनेके कठोर कार्यके वाद भी एक राजनीतिक कार्यकर्त्तातक 
तेयार न कर सके । इसी प्रकारसे सिंधमें मुद्ठीमर जागीरदार जनताक्रे ऊपर 
शासन करते रहेंगे। उन्होंने यह घोषणा की कि जतबक पंजाब और पश्चिमी पाकि- 
स्तानके अन्य भागोंमें वेसी ही राजनीतिक चेतना नहीं आ जाती जैसी कि पठानों- 
में है तवतक सीमाप्रान्तको पश्चिमी पाकिस्तानमें विलीन कर देना उसके साथ 
न्याय करना नहीं होगा । उन थोड़ेसे लोगोंके लिए, जिनके उसमें स्वार्थ निहित हैं, 
पठान लोग क्‍यों तकलीफ़ झेलें ? उन्होंने कहा कि विलीनीकरणकी योजनासे उन 
मुट्टी भर व्यक्तियोंको छोड़कर, जिनका कि उसमें स्वार्थ निहित है, किसीको कोई 
लाभ नहीं होगा । पंजावकी जनता भी उससे किसी प्रकारसे लाभान्व्रित नहीं 
होगी । उन्होंने सत्ताधारी लोगोंको यह चेतावनी दी कि वे कुछ स्वार्थोकी पतिके 
लिए राष्ट्रके हितोंका वलिदान न करें । 

उन्होंने इस बातका आश्वासन दिया कि यदि जनताके ऊपर बलपूर्वक एक 
इकाई योजना नहीं लादी जाती तो वे देशकी कहीं भी, पूरी क्षमताके साथ सेवा 
करनेको तंयार हैं । उन्होंने "जिसकी लाठी उसकी भंस' की नीतिको खतरनाक 

बतलाते हुए उसके लिए सरकारको सचेत किया | 

२९ जुलाईको फ्रन्टियर अवामी लोग और खुदाई ख़िदमतगारोंका मंकी 
शरीफमें एक संयुक्त सम्मेलन हुआ । उसमें खान अब्दुल ग़पफ़ार खाँ और मंकी 
शरीफ़के पीर साहबको ये अधिकार दिये गये कि वे एक इकाई योजनाको छाग्रू 
करनेके विरोधमें उपयुक्त क़दम उठायें । सम्मेलनने सात घंटेके विचारके पद्चात्‌ 
छ: प्रस्ताव पारित किये । उनमेंसे एक प्रस्तावमें यह कहा गया था : 

“एक इकाई योजनाका प्रस्ताव यथार्थ रूपमें एक प्रशासन सम्बन्धी मामला 
नहीं, वल्कि आधार रूपसे एक संवंधानिक प्रइन हैं जिसके लिए जनताको ही 
फैसला करना चाहिए। और यदि पश्चिमी पाकिस्तानका विलोनीकरण विना 
जनमत-संग्रहके किया गया ती वह स्वीकार नहीं किया जायगा । इस बातपर 
जोर दिया गया कि पाकिस्तानकी परिकल्पना ही राजनीतिक स्वातन्त्र्यको लेकर 
की गयी हैं और एक इकाई योजना उस वचनके बिलकुल विपरीत है । “इसके 
अतिरिक्त प्रस्तात्रित विलीनीकरणसे राजनीतिक और आर्थिक दोनों दृष्टियोंसे 
सीमाप्रान्तकी हानि हैं । वलपूर्वक लागू किया गया विलीनीकरण छोटे प्रांतों- 
के मनमें एक संदेह उत्पन्न करेगा और एक घृणा जगायेगा । सम्मेलनने सीमा- 
प्रान्‍्तकी जनतासे यह अपील की कि वह अपने दलगत मतभेदकों भूलकर आपसमें 
संगठित हो और कागजी काररवाईके लिए अपनेको तेयार रखे । 

खान अब्दुल ग़फ़्फ़ार खाँ जहाँ भी गये वहाँ जनताकी ओरसे उनको उत्साह- 
पूर्ण समर्थन मिला । सरदरयावके केन्‍्द्रके पुनरनिर्माणके फंडमें स्त्रियोंने मुक्त भावसे 
अपने गहने तथा मूल्यवान्‌ वस्तुएँ भेंट कीं । एक इकाई योजनाके विरोधमें जेल 
जानेके लिए लगभग २०,००० स्वयंसेवकोंने अपने-आपको अर्पित किया । पेशा- 
वरकी बादशाह खाँ स्वागत समितिने उनको आमंत्रण दिया; उनसे यथासम्भव 
शीघ्र जिलेका दौरा करनेको प्रार्थना की । उन्होंने लिखा ; “यदि उनकी यह 
प्रार्थना स्वीकार नहीं की जाती तो इन ८०० गाँवोंके सारे वालिग लोग अपने 
राजनीतिक और आध्यात्मिक नेंताके प्रति अपना सम्मान प्रदर्शित करनेके लिए 
सरदरयाबतक पैदल यात्रा करेंगे ।” 

१६ सितम्बरको अपने सीमाप्रांतके दौरेको पूरा करके ख़ान अब्दुल ग़फफ़ार 
खाँने पेशावरमें अपना यह इरादा घोषित किया कि वे वलचिस्तानमें एक इकाई 
योजनाके विरोधमें एक अभियान आरम्भ करने जा रहे हूँ । उनको वहाँ 'पख्तून 
आरातृत्व” संस्थाके संस्थापक, वलूची गांधी ख़ान अब्दुस्समद खाँ द्वारा आमंत्रित 
किया गया था । खान अब्दुल ग़पफ़ार खाँने कहा, उन्होंने यह सुना है कि बल- 
चिस्तानमें उनके प्रवेशपर प्रतिबन्ध लगा हुआ है । लेकिन वे उसे तोड़ेंगे । दूसरे 

धर्मयुद्धकर्ता 
दिन खान अब्दुल ग़फ्फ़ार खाँने अपने दो साथियोंके साथ वलचिस्तानकी सीमा 
में प्रवेश किया । वहाँ उनको बेल्रून गाँवमें गिरफ्तार कर लिया गया । तीनों 
व्यक्तियोंको माचकी सेन्ट्रल जेलमें ले जाया गया और वहाँ २६ सितम्बरको उनको 
रिहा कर दिया गया । 

खान अब्दुल ग़फ्फ़ार खाँनें कराची, पंजाव, वंगाल और सीमाप्रांतकी एक 
इकाई योजनाके विरुद्ध अभियान छेड़ दिया | नवम्बरमें उन्होंने एक सार्वजनिक 
सभामें कहा : “मुझे अपने लिए कुछ नहीं चाहिए । मेरे पास सव कुछ है। मेरे 
बड़े भाई पश्चिमी पाकिस्तानमें मुख्य मंत्री हैँ और पख्तृन समाजमें बड़े भाईको 
पिताके समान आदर दिया जाता है। लेकिन इसके वावजूद मैंने एक इकाई 
थोजनाके विवादास्पद प्रश्नपर अपनी असहमति प्रकट करनेका साहस किया क्‍योंकि 
में उसमें अपनी जनताकी एक बहुत बड़ी हानि देख रहा हूँ ।' वादमें उन्होंने 
कहा, 'डा० खान साहब पंजावियोंकों रिश्वत देकर पठानोंको वरवाद कर रहे 
हैं । में ऐसे लोगोंको राष्ट्रका प्रतिनिधि स्वीकार करनेको तैयार नहों हूँ जो सत्ता 
और स्वार्थोके लिए लोगोंको ईमानदार और बेईमान ठहराते हैं ।' 

१६ जून सन्‌ १९५६ को उतमंजईसे आठ मील दूर शाही वाग़में वे गिरफ्तार 
कर लिये गये । उनपर यह आरोप लगाया गया कि वे जनतापर ऐसा प्रभाव 
डाल रहे हैं जो पाकिस्तानको सुरक्षा और क्षेत्रीय समेक्यकी दृष्टिसि आपत्तिजनक है 
और वे कानून द्वारा स्थापित सरका रके प्रति एक घुणा और तिरस्कारकी भावना 
जाग्रत कर रहे हैं । उनपर यह दोष भी हूगाया गया कि उन्होंने जनताके विभिन्न 
वर्गोके बीच वेमनस्य, घृणा और शत्रुताकी भावत्ताएँ फंलछायी हैं । इसके साथ हो 
पब्लिक सेफ्टी एक्टके अन्तर्गत खान अब्दस्समदको भी क्वेटामें गिरफ्तार कर 
लिया गया । 

खान अब्दुल ग़पफ़ार खाँको पेशावर ले जाया गया ओर फिर उनको हरिपुर 
जेलमें रख दिया गया । उनकी गिरफ्तारीके तत्काल बाद पेशावरमें एक इकाई 
योजनाका विरोध करनेवाले प्रमुख कार्यकर्त्ताओंके घरोंकी तलाशी ली गयी । 

खान अब्दुल ग़फ्फ़ार खाँकी विचारणा कई बार स्थगित करनेके पश्चात्‌ 
पश्चिमी पाकिस्तानके लाहौर स्थित उच्च न्यायारूयमें ३ सितम्बर १९५७ को 
जस्टिस शबीर अहमदके आगे प्रारम्भ हुईं । अदालतका कमरा भरा हुआ था--- 
विशेष रूपसे सरहदके लोगोंसे । कई सार्वजनिक भाषणोंका उद्धरण देते हुए 
सरकारी वकीलने यह सिद्ध करनेकी कोशिश की कि खान अब्दुल ग़फफ़ार खाँ 
अपने भाषणोंमें बहुत ज्ञोरदार ढंगसे पाकिस्तानमें पठानोंके साथ दुर्व्यवहार होने- 

खान अब्दुल ग़फ्फ़ार खाँ 
की वात कहते हैं। उन्होंने ख़ान अब्दुल ग़फ्फ़ार ख़ाँपर पठानोंको हिंसात्मक 
कार्योके लिए भड़कानेका भी दोषारोपण किया | उन्होंने कहा कि पख्तुनिस्तान 
लेनेके लिए वे हत्याओंतकको न्यायसंगत बतलछाते हैं । सरकारी वकीलने कहा 
कि उनके भाषण जनताके विभिन्न वर्गोमें घुणा और वमनस्यथ जगानेकी भावनासे 
प्रेरित थे, साथ हो वे देशके स्थायित्वको धमकियाँ दे रहे थे । 

६ सितम्वरको खान अब्दुल ग़फ्फ़ार खाँनें अदालतके सामने उर्द््में १९ पृष्ठका 
एक वक्तव्य प्रस्तुत किया । उसका हिन्दी रूपान्तर यह हैं : 

“यह दावा किया जाता हैँ कि पाकिस्तान इस्लामी सिद्धान्तोंपर आधारित 
एक लोकतंत्र हैं। हदीस शरीफ़में यह लिखा हैँ कि निरंकुश राजाके सामने 
सत्यका एक शब्द भी बोलना जिहाद का सबसे ऊँचा रूप है। पैग़म्बर 
( मुहम्मद साहब ) का अत्यंत आज्ञाकारी अनुयायी और सेवक होनेके नाते 
मैंने इस आदर्श-वाक्यकों सदेव अपनी दृष्टिके आगे रखनेकी कोशिश की है। 
श्रीमानके आगे मेरा हदीस शरीफ़के इस ज़िक्र करनेका उद्देश्य यह है कि आप 
फँंसला सुनाते समय इसे अपने ध्यानमें रखें । 

“श्रीमान्‌ मेरे अभियोगोंके आरोपोंपर विचार करें, इससे पहले में विद्वान्‌ 
न्‍्यायाधीशके सामने अपने कार्य, अपने जीवन और अपने क्रिया-कलाप सम्बन्धो 
कुछ तथ्य प्रस्तुत करनेकी अनुमति चाहता हूँ : 

“सन्‌ १९०७ में जब मेंने अपनी मेंट्रिक परीक्षा दी तब मेरे पिता इंजीनिय- 
रिंगकी शिक्षाके लिए मुझको इंगलंण्ड भेजना चाहते थे। हम दो भाई हैं । हममें- 
से एक, जो इस समय डा० खान साहवके नामसे प्रसिद्ध हैँ, उस समय इंगलेण्डमें 
डाक्टरी पढ़ रहे थे । घरपर मैं ही अकेला लड़का था। मेरी माँ मुझे इंगलैण्ड 
भेजनेके लिए राज़ी न हुईं । अपनी माताको प्रसन्न करनेके लिए मैंने विदेश 
जानेका विचार त्याग दिया क्‍योंकि में माँकी इच्छाओंकों मानकर उनके अनुसार 
कार्य करनेको श्रेष्टम गुण समझता था । 

“उन दिनों हमारे यहाँकी जनता--पठान लोग अन्धेरेमं भटक रहे थे। 
हमारे क्षेत्रमं कोई विद्यालय न था ओर यदि कोई था भी तो मुल्ला लोग उन 
स्कूलोंमें बच्चोंको भेजनेका विरोध करते थे। वे सोचते थे कि ये विद्यालय अंग्रेजों- 
के स्थापित किये हुए हैँ और उतर शिक्षा प्राप्त करना इस्लामके विरुद्ध हैं । 

“इसलिए शिक्षाके प्रसारके लिए, मेंने अपने कुछ सहयोगियोंके सम्मिलित 
प्रयाससे इस्लामी विद्यालयोंकी स्थापनाके लिए एक हलूचल शुरू की । इसका 
फल यह हुआ कि हम बहुतसे स्कूल स्थापित करनेमें सफल हुए। इसी बीच 

धर्मयुद्धकर्ता 
खिलाफत आन्दोलन प्रारम्भ हो गया ओर इस्लामका एक नम्न अनुयायी होनेके 
कारण में उसमें सम्मिलित हो गया । इस आन्दोलनके सिलसिलेमें मुझको तीन 
वर्षके कठोर कारावासका दण्ड दिया गया । उन दिलों मेरे मनमें यह भावना भी 
उत्पन्न हुई कि यद्यपि हमारे शैक्षणिक प्रयासोंमें विकास और सफलताके लक्षण 
दिखलाई दे रहे हैं लेकिन हमारी सामाजिक स्थितियाँ पहले जंसी ही खराब 
चल रही हैं । 

“इसके कुछ समय पर्चात्‌ खुदाई खिदमतगार आन्दोलन प्रारम्भ हो गया । 
वह शुद्ध रूपसे समाज-सुधार सम्बन्धी एक आन्दोलन था और उसका उद्देश्य 
हमारे समाजमें फंली हुई कुरीतियों ओर रूढ़ियोंकी मिटाना था। लेकिन हमारा 
यह अभियान अभी कुछ मास पुराना भी न हो पाया थाकि सरकारने हम लोगों- 
को गिरफ्तार कर लिया । इस घटनासे मेरे हृदयपर बड़ा आघात लगा। सरकार 
ने हमारे समाज-सुधार सम्बन्धी आन्दोलनकों ऐसे अमानवीय तरीक़ोंसे कुचला 
जिनकी यहाँ चर्चा करनेमें भी मुझको लज्जा आती हैं। इस प्रकार वर्ष निकलते 
गये । 

“सन्‌ १९३० में में गुजरात जेंल भेज दिया गया। उस समय इस का रागार- 
में केवल पंजाबके राजनीतिक क़ंदी रखे जाते थे। वहाँ मेरे दो-एक सहयोगी 
मुझसे मिलनेके लिए आये । ब्रिटिश सरकार हमारे यहाँके लोगोंपर जो अत्या- 
चार कर रही थी उसकी भयानक कथा उन्होंने मुझको सुनायी । उसे सुनकर 
हमारे हृदयपर एक धक्‍क्रा लगा और आपसमें विचार-विमर्श करनेके वाद हमने 
अपने मित्रोंको दिल्ली, लाहोर और शिमला भेजा | हमने उनसे कहा कि वे इस 
सम्बन्धमें मुस्लिम लीगके नेताओंसे ओर अन्य मुस्लिम संगठनके नेताओंसे सम्पर्क 
स्थापित करें । हम उत्तको अपना मुस्लिम बन्धु समझते थे और हमें उनसे यह 
बड़ी आशा थी कि वे संकट ओर निराशाकी इस स्थितिमें हमारी अवश्य सहायता 
करेंगे । कुछ दिनोंके बाद मेरे मित्र फिर मेरे पास आये ओर उन्होंने यह बतलाया 
कि मुस्लिम लीगके नेता हमारी सहायता करनेंको तैयार नहीं हैं क्योंकि हमारी 
लड़ाई ब्रिटिश हुकुमतके साथ है और वे ब्रिटिश राजके साथ झगड़ा मोल लेनेको 
तेयार नहीं हैं । इन परिस्थितियोंके अन्तर्गत हमने कांग्रेसके साथ मंत्रीके सम्बन्ध 
स्थापित किये । इस प्रकार हमारे प्रति अंग्रेजोंके अविश्वास और भयके कारण 
हमारा आन्दोलन, जो शुद्ध रूपसे एक सामाजिक आन्दोलत था, एक राजनीतिक 
आन्दोलनके रूपमें वदल गया। लेकिन इसके बावजूद खुदाई खिदमतगारोंके 
आन्दोलत और उसके समकालीन अन्य आन्दोलनोंमें एक बहुत बड़ा अन्तर था। 

राजनीतिक होनेके वाद भी हमारा आन्दोलन धार्मिक और आत्मिक ढंगका था 
जिसमें सामाजिक और आशिक सुधारके लक्ष्य प्रतिविम्बित होते थे । 


“मैंने यहाँ वे परिस्थितियाँ बतलायों जिनमें हम कांग्रेसमें शामिल हुए । 
आज भी पंजाबके समाचार-पत्रोंका एक वर्ग हमको कांग्रेसी कहता हैं; इतना ही 
नहीं, वह हमारे वारेमें ग़छतफहमियाँ फेलाकर हमें बदनाम करनेमें गा हुआ 
हैं । इस बातका निर्णय करनेके लिए कि दोष हमारा था या मुस्लिम लीगका, 
इन तथ्योंपर दृष्टि डालना आवश्यक हैँ । अकेले रहकर सीमाप्रान्तमें हम अंग्रेजोंके 
दमनका सामना न कर सके और इन परिस्थितियोंमें, जव कि मुस्लिम लोग 
और अन्य मुसलमान नेताओंने हमें सहायता देनेसे इनकार कर दिया, हमारे आगे 
कांग्रेससे मित्रता स्थापित करनेके अछावा और कोई चारा न रहा । 


“सन्‌ १९३१ में, जव कि गांवी-इरविन समझौता क्रियान्वित हुआ, मुझे और 
मेरे अन्य साथियोंको जेलसे रिहा कर दिया गया । उसी सालके अंतमें शिमलामें 
कांग्रेस कार्यसमितिका एक अधिवेशन हुआ, जिसमें मेने भी भाग लिया । शिमला- 
में किसी कालेजके एक विद्यार्थीने हम लोगोंको सिसिल होटलमें दोपहरके भोजन 
के लिए आमंत्रित किया। तत्कालीन पंजाब मंत्रिमंडलके सदस्य सर फीरोज़ 
खाँ नून भी उस दावतमें शरीक थे। सर नूनने मुझसे कहा कि कांग्रेसमें सम्मि- 
लित होकर हमने उनके साथ एक विश्वासघात किया हैं । मैंने उनसे कह दिया 
कि अंग्रेज सरकार हमारा, हम सीमाप्रान्तके लोगोंका दमन करना चाहती हैं ओर 
हम अकेले उसका सामना करनेमें असमर्थ थे इसलिए कांग्रेसमें सम्मिलित होनेके 
अतिरिक्त हमारे आगे और कोई चारा न था । मैंने उनसे यह भी कह दिया कि 
कि सहायता लेनेके लिए हम लोग सबसे पहले मुस्लिम लीगके पास पहुँचे । हमने 
मुस्लिम छीगके नेताओंको अपना मुसलमान भाई समझा और उनसे यह आशा की 
वे हमें इस स्थितिसे छुटकारा दिलानेके लिए आयेंगे लेकिन जब उन्होंने हमारी 
सहायता करनेसे इनकार कर दिया तब हम सहयोगके लिए कांग्रेसकी ओर झुके । 
मेंनें सर फ़ीरोज खाँ नून तथा अन्य नेताओंसे कह दिया कि यदि वे मुसलमानोंका 
सर्वनाश नहीं चाहते तो अब भी कोई खास नुक़सान नहीं हुआ हैं | पंजाबके 
नेता हमसे अब भी एक समान उद्देश्य लेकर मिल सकते हैं । लेकिन यह सच है 
कि हम अंग्रेजोंसे तंग आ चुके हैं ओर हम आज़ादी चाहते हैं--और हम अपनी 
आज़ादी चाहते हैं । यदि मुस्लिम लीगके नेता आज़्ादीकी लड़ाई छोड़नेको तैयार 
हैं तो हम भी महात्मा गांधीसे सम्बन्ध तोड़नेको ओर कांग्रेससे इस्तीफा देनेको 

तैयार हैँ । मैंने सर फीरोज़से यह कह दिया कि इसके लिए आपको अपने सर- 
कारी पदसे त्याग-पत्न दे देना पड़ेगा । उन्होंने कहा कि अपने सहयोगियोंसे बात- 
चीत करनेके वाद वे मुझको इसका उत्तर दे सकते हैं । आज भी मैं उस उत्तरकोी 
प्रतीक्षा कर रहा हूँ । 

सन्‌ १९४६ के हिन्दू-मुस्लिम दंगोंके बाद संयोगव्ण सर फोरोज़ मुझको 
पटनामें मिल गये । उन्होंने मुझसे पूछा कि विहारके दंगोंके वाद अब आपके क्या 
विचार हैं ? मैंने उनको वतला दिया कि उनमें कोई परिवर्तन नहीं हुआ है । 

“में कभी पाकिस्तानके विचारका विरोधी नहीं रहा लेकिन पाकिस्तानके 
सम्बन्धमें मेरे विचार कुछ भिन्न अवश्य रहे हैं । मेरी कल्पनाके अनुसार मुसल- 
मानोंकी अपनी मातृभूमिके लिए पंजाव और वंगारूका विभाजन आवश्यक न 
था। इसके अलावा, जैसा कि बहुतसे छोगोंका दावा था, मैंने कभी इस वातपर 
विश्वास नहीं किया कि लछीगके नेद्ाओंकी माँगें वास्तवमें मुस्लिम जनताके हितों- 
पर आधारित हैँ । उनमेंसे अधिकांश मेरी दृष्टिमें अंग्रेजोंके समर्थक थे । उन्होंने 
अपने जीवनभर मुस्लिम जनताकी या इस्लामके हेतुकी सेवा नहीं की और न इन 
उद्दश्योंकी उपलब्धिके लिए कभी कोई प्रयत्न ही किया । में जानता था कि वे 
मुस्लिम जनताको पाकिस्तान और इस्लामके नामपर गुमराह करना चाहते हैं । 
ये नेता अपने निजके लछाभके लिए पाकिस्तान चाहते थे और वे अपने प्रयोजनमें 
सफल भी हुए। मेरी रायमें हिन्दुओं और मुसलमानोंके बीचका झगड़ा घर्मक 
कारण न था वल्कि उसके कुछ आर्थिक कारण थे। में यह भी जानता था कि 
अंग्रेज सरकारने इस स्थितिका शोषण किया हैं और इन झगड़ोंको बढ़ाया हे । 
मुझे इस बातका विश्वास था कि ब्रिटिश सरकारको उलट देनेके पश्चात्‌ जब देश 
स्वतन्त्र हो जायगा और जब स्थितिपर काबू हो जानेके वाद इसकी अपनी जनता- 
की, अपनी राष्ट्रीय सरकार बनेगी तव सारा वातावरण बदल जायगा ओर हमारे 
सम्वन्ध सुधर जायेंगे। लेकिन यदि इसके बाद भो धीरे-धीरे हिन्द-मुसलमातोंके 
सम्बन्धोंका तनाव न हुआ तो हिन्दुओंका साय छोड़ दंगे और इसके लिए हमको 
कोई नहीं रोक सकेगा । कांग्रेसने भ्रांतोंके स्वायत्त शासनक सिद्धान्तको मान्यता 
दी हूँ और प्रांतोंके इस अधिकारको स्व्रोकार किया है कि यदि किसी भो प्रांतकी 
जनता अपने बहुमतसे कन्द्रसे सम्बन्ध तोड़नेका निश्चय कर लेती है तो वह ऐसा 
कर सकती हे और वह एक स्वायत्त शासित राज्य बन सकता हँ। 

_पश्चिमोत्तर प्रदेशकी जनता अधिकांश मुस्लिम थी। वहाँ हमारा हिदुओं- 
के साथ कोई झगड़ा नहीं था | हम लोगोंने जो कुछ भी कहा उसे कांग्रेसने स्वी- 

कार किया और उसके साथ हमारा किसी बातपर विरोध नहीं हुआ । कांग्रेसके 
नेताओंने यह स्वीकार किया कि देशकी स्वाधीनताके लिए हम लोगोंने प्रत्येक 
सम्भव त्याग किया है। शिमला कांप्न्समें कुछ बुनियादी सिद्धान्तोंपर हमारे 
मतभेद हुए तो में सरदार अब्दुल रब निश्तरसे मिला । मैंने उनसे यह कहा कि 
यदि मि० जिना कांग्रेसका विरोध करना छोड़ दें तो गांधीजी मुसलमानोंकों उनके 
वध अधिकारोंसे भी अधिक अधिकार दिलानेको तैयार हैं। में स्वयं भी मुसल- 
मानोंकी मांगोंको पूरा करनेका आइवासन देनेको तैयार था और उनको इसका 
पूरा भरोसा देनेको भी त॑यार था। मेरी इस वातको सुनकर सरदार साहब मि० 
जिनाके पास गये और उन्होंने उन्हें यह समझाने-बुझानेकी कोशिश की लेकिन वे 
अपने इस प्रयासमें सफल नहीं हुए । उनकी इस मुलाकातका कोई परिणाम न 
निकला। 

“संयुक्त भारतमें मुसलमानों संख्या लगभग दस करोड़ थी और में सोचता था 
कि इतनी बड़ी जनसंख्याको सरलतासे दबाया नहीं जा सकता । मेरा विचार यह 
था कि कोई शक्ति हमको नष्ट नहीं कर सकती । और यदि हमको कोई गुलाम 
बनानेकी कोशिश करेगा तो हम स्वायत्त शासित राज्य संघसे अपना सम्बन्ध तोड़ 
लेगे। में शासनके संघीय स्वरूपका इस विचारसे समर्थन कर रहा था कि यदि 
कांग्रेस हमारी शर्तोको स्वीकार करनेको तंयार हैं ओर वह हम लोगोंको यह 
आश्वासन देती है कि भविष्यमें जो भी शासन होगा वह एक समाजवादी गणततन्त्र 
होगा तो मुसलमानोंको प्रस्तावित भारतीय स्वायत्त शासन संघमें सम्मिलित होना 
चाहिए ओर इसीमें उनका सच्चा हित निहित है। मेरी दृष्टिमें शासनके समाजवादी 
गणतल्त्रीय रूपमें मुसलमानोंके लिए सबसे बड़ा आकर्षण यह था कि हिन्दुओंकी 
स्थितिके विपरीत वे एक समुदायके रूपमें अपेक्षाकृत एक निर्धन वर्गके लोग हैं । 
यदि कांग्रेस इन शर्तोकी स्वीकार करनेको तैयार न होती तो उन सूबोंमें, जिनमें 
कि मुसलमानोंकी जन-संख्या अधिक थी, काफी विचार करनेके बाद हम लोग 
स्वायत्त शासन संघसे वाहर निकल जाते । आज भी मेरा यह विश्वास है कि 
इस रास्तेपर चलनेसे हम अधिक लाभान्वित होते क्योंकि इस योजनामें पंजाब 
ओर बंगालके विभाजनका प्रइन ही न उठता । लेकिन भारतके मुस्लिम लीगके 
नेताओंने मेरे प्रस्तावको विचारके योग्य भी नहीं समझा और उनके द्वारा मुझे 
हिन्दू कहा गया । 

“भारत ओर पाकिस्तानके बननेके समय एक भयानक दुःखान्त घटना हुई । 
लाखों आदमी अपने देशका त्याग करके दूसरे देशमें गये और हज़ारों निर्दोष 

प्राणी मौतके घाट उतर गये। लोगोंने इतनी बड़ी संख्यामें देशका परित्याग 
किया कि उससे उत्पन्न समस्याओंको सुलझाना सरकारके लिए कोई आसान काम 
न रहा । बहुतसे व्यक्तियोंको कोई आश्रय नमिला ओर अनेक लोगोंको भ्रष्ट प्रशा- 
सनके कारण शरणार्थी शिविरोंमें कष्ट झेलना पड़ा। उनको चिकित्सा सम्बन्धी 
सुविधा न मिलो ओर बहुत कम भले लोगोंने वीमार और घायल व्यक्तियोंकी देख- 
रेखके लिए अपनी सेवाएँ अपित को । उन्हीं दिनों मुहम्मद हुसेन अत्ता नामके एक 
सज्जन हमारे सरदरयावके केन्द्रोय मुख्यालयमें पहुँचे । वे सन्‌ १९४२ में मेरे 
साथ जेलमें रहे थे। उन्होंने मुझे कोसना शुरू कर दिया और मुझसे बोले कि 
यदि हम खुदाई खिदमतगार होनेका दावा करते हैं तो हमको लाहोर जाना चाहिए 
और वहाँके शरणा्थियोंके दु:ख और कष्टोंमें अपनेकों एक हिस्सेदार वनाना 
चाहिए। मेंने उनसे कहा कि मैं तो शरणा्थियोंकी सेवा करनेको तैयार हे 
लेकिन अधिकारी हमें इस बातकी अनुमति नहीं देंगे । मैंने उनसे कहा कि वे 
लाहौर जायें और शरणार्थियोंकी सेवाके हेतु खुदाई खिदमतगारोंके लिए अनुमति 
प्राप्त करें । मेंने उनसे यह भी कहा कि यदि अधिकारी हमें शरणाथ्थियोंकी सेवा 
के लिए अनुमति दे देते हैँ और हम अपने कर््त॑व्यको पूरा नहीं करतें तो आपको 
हमारे ऊपर इस तरहसे नाराज होनेका पूरा हक हैं। वे लाहोर गये लेकिन एक 
मासके वाद असफल होकर लोट आये । उन्होंने इस वातको स्वीकार किया कि 
मेरी बात अक्षरश: सत्य थी | वे यह वात भली भाँति समझ चुके थे कि लोग 
उनको मुस्लिम जनताकी दृष्टिमें गिरानेपर तुल गयी है । उन्होंने इस बातको स्वी- 
कार किया कि मुस्लिम लोगके नेताओंको यह भय है कि यदि खुदाई खिदमत- 
गारोंको जनताकी सेवा करने दी जाती है तो इससे उनका प्रभाव कम हो जायगा 
ओर खुदाई खिदमतगारोंके विरुद्ध उनका अभियान असफल हो जायगा । 

“पाकिस्तान बन जानेके वाद सर जॉन करनिंघम हमारे सूबेके गवर्नर बने । 
वे एक अध्यवसायी तथा चतुर अंग्रेज अफ़सर थे । उनकी गणना मुस्लिम लीगके 
प्रबल समर्थकों और विश्वस्त मित्रोंमें की जाती थी। वे आठ वर्षतक मेरे प्रदेश- 
के गवर्नर रहें। उन्होंने सम्पूर्ण स्थितिका अध्ययन किया और फिर मेरे पुत्र 
ग़नीके द्वारा मुझसे मुस्लिम लोग और खुदाई खिदमतग़ारोंकी सम्मिलित सरकार- 
के लिए मेरी स्वीकृति चाही । मैंने उनको सूचित कर दिया कि मुस्लिम लोग ्ः 
इस प्रस्तावके लिए कभी तैयार न होगी। हम लोग सेवा और फिरसे नये... 
निर्माणपर विश्वास करते हैं जब कि मुस्लिम नेता मुख्य रूपसे जनतापर शासन 
करनेके महत्त्वाकांक्षी हैं । इस बातने सर जॉनके प्रयत्नको व्यर्थ कर दिया। मैंने 

गवर्नरसे यह कहला दिया कि यदि मुस्लिम लीगकी सरकार जनताका कल्याण 
करना चाहेगी तो हम बिना सरकारमें सम्मिलित हुए ही उसे अपना सहयोग देने- 
को तयार होंगे । परन्तु हम जनताकी सेवा करनेके इस अवसरसे भी वंचित कर 
दिये गये । 

“सन्‌ १९४८ में जब मेंने पहली बार पाकिस्तानकी पालमेण्टके अधि- 
वेशनमें भाग लिया तब मैंने यह घोषणा की कि जो कुछ हो चुका, वह हो 
चुका । पाकिस्तान हम सवको समान रूपसे मातृ-भूमि हे । सत्तारूढ़ दल यदि 
देशकी सेवा करनेका इच्छुक हैं तो वह जिस ढंगसे भी चाहेगा हम उसे अपना 
सहयोग देनेको तँयार रहेंगे। मेंने आगे कहा कि मैंने किसी सरकारपर कभी 
आपना भार नहीं डालना चाहा । अब भी हम लोग अपना खर्च स्वयं उठा लगे । 
हम कुछ नहीं चाहते, सिवा देशकी निष्ठापूर्ण सेवाके । जिस समय में अधिवेशनमें 
बोल रहा था उस समय लियाकत अलो खाँने मुझसे पूछा कि पाकिस्तानसे मेरा 
क्या अभिप्राय हैँ । इसपर मेंनें उनको बतलाया कि सही शब्द पाकिस्तान नहीं, 
पस्तूनिस्तान है और यह केवल एक नाम हूँ । उन्होंने मुझसे पूछा कि इस अभि- 
व्यक्तिका क्या महत्त्व है ? तब मैंने उनको समझाया कि जैसे पाकिस्तानके सूबे 
पंजाब, बंगाल, सिन्ध और बलृचिस्तान नाम हैं वंसे ही पाकिस्तानके भवनके 
ढाँचेम पख्तूनिस्तान भी उसके एक खंडका नाम हैँ । मेंने यह भी कहा कि हम 
लोगोंको कमज़ोर करनेके लिए अंग्रेजोंने हमारे यहाँकी जनताको टुकड़ोंमें बाँट 
दिया और हमारे देशका नामतक खुरच डाला | हम लोग अपने पाकिस्तानी 
बन्धुओंसे यह निवेदन करते हैं कि वे अंग्रेजों द्वारा हमारे प्रति किये गये इस 
अन्यायको दूर कर, पख्तूनोंको संयुक्त करें और हमें अपने प्रान्तके नामके लिए 
अनुमति दें जंसा कि पंजाबके मामलेमें है । जब भी पंजाबका नाम आता है तो 
सुननेवाले यह समझ लेते हैं कि यह उसी प्रान्तका जिक्र हैं जिसमें पंजाबी रहते 
हैं। इसी प्रकार बंगालू, सिंध और बलचिस्तानका उल्लेख आते ही उन क्षेत्रोंकी 
तस्वीर हमारे दिमाग़के सामने आ जाती है जिनमें बंगाली, सिंधी और बलची 
रहते हैं । हम लोग केवरू यह चाहते थे कि पाकिस्तानके उस भागको, जिसमें कि 
पइतो भाषा बोली जाती है, पस्तुनिस्तान कहा जाय । 

“पालंमेन्टमें मेरे इस भापणके वाद कायदे-आज़म जिनानें मुझे अपने साथ 
भोजन करनेके लिए आमंत्रित किया | खाना खानेके वाद हम लोग एक लम्बी 
चर्चामें लग गये । मैंने उनसे कहा कि वे इस बातकों भलोी भाँति जानते हैं कि 
खुदाई खिदमतगार आन्दोलन वस्तुतः एक समाज-सुधार सम्बन्धी आन्दोलन था । 

धर्मयुद्धकर्ता 
लेकिन अंग्रेज अधिकारियोंके अत्याचारोंने उसे एक राजनीतिक आन्दोलनके रूपमें 
परिवर्तित कर दिया । अब, जब कि देश स्वतंत्र हो गया, मेरी यह राय बनी कि 
जवतक जनता सामाजिक रूपसे पिछड़ी हुई हैँ तबतक उसमें एक यथार्थ चेतना 


१ से आता 


सकती । 

“कायदे-आजम जिना मेरी बातसे बहुत प्रसन्न हुए। उन्होंने मुझसे हाथ 
मिलाया और मुझे यह आश्वासन दिया कि वे मुझको सब प्रकारकी सहायता देने- 
को तैयार हैं । हम लोग एक निशचयपर पहुँच गये । 

“जब में कराचीसे चलने लगा तब कायदे आज़मने मुझसे यह कहा कि अपने 
सीमाप्रान्तके अगले दौरेमें वे लाल कुर्ती दलके नेताओंसे अवश्य मिलंगे । उन्होंने 
मेरे लिए कुछ चरखोंका आर्डर भी दे दिया था और यह आश्ञा प्रकट की थी कि 
वे यथासम्भव शीत्र मेरे पास भेज दिये जायेंगे । हम लोगोंने यह समझौता किया 
कि हम जनतामें एक सामाजिक और आर्थिक कार्यक्रम चलायेंगे। जब में अपने 
प्रान्तमें पहुँचा तब मैंने अपने साथियोंसे उस लम्बी चर्चाका ज़िक्र किया जो मेरे 
और कायदे आज़मके बीच हुई थी । हमने अपने मुख्य कार्यालयमें कायदे आज़म- 
के उपयुक्त स्वागत॒का निश्चय किया । जब सत्ताके लोल॒पों और अंग्रेज अधिकारियों - 
को यह पता चला कि कायदे आज़म और खुदाई खिदमतगारोंके बीच एक 
समझौता हुआ हैँ तब वे अत्यधिक उद्विग्न हो उठे । जो कुछ हुआ उससे उन्होंने 
अपनी एक हानि अनुभव की । उनको यह भय हुआ कि यदि कायदे-आज़मने 
हमारे हुए समझौतेपर अमल किया तो वे छोग कहींके न रहेंगे । यहाँ यह उल्लेख 
करना उपयुक्त होगा कि उस समयतक मेरे प्रान्तके सारे महत्त्वपूर्ण पद अंग्रेज 
अधिकारियोंके हाथोंमें थे। उस समय मेंने यह मांग की कि गवर्नरका पद और 
विभिन्न विभागोंके अन्य महत्त्वपूर्ण पदोंकी, जो कि अबतक अंग्रेज अधिकारियोंके 
हाथोंमें हूँ, पूर्ति केवल पाकिस्तानके नागरिकों द्वारा होनी चाहिए । इस माँगने न 
केवल स्वर्गीय लियाकत अली खाँको बल्कि मेरे प्रान्तके अंग्रेज अधिकारियोंको भी 
नाराज़ कर दिया । इसलिए कायदे-आजम जिना ओर खुदाई खिदमतगारोंके 
बीच हुई व्यवस्थाको भंग करनेके लिए नेता और अंग्रेज अधिकारी परस्पर 
मिल गये । 

“इसी बीच सर जार्ज कनिघमके स्थानपर सर ए० डी० एफ० डुंडाज़ 
सीमाप्रांतके गवर्नर बनकर आ गये । उन्होंने कायदे-आज़मपर यह दवाव डालनेके 
लिए अपना एक विशेष संदेशवाहक कराची भेजा कि वें हमारे आमंत्रणको 

स्वीकार न करें, क्योंकि इससे खुदाई खिदमतगारोंकी प्रतिष्ठा बढ़ जायगी । 

_ जब कायदे-आज़म सीमा-प्रांतमें आये तो हम छोगोंको उनसे मिलनेका मौक़ा 
देनेसे भी इनकार कर दिया गया। प्रान्तके मुसलमान नेताओं और गवर्नरने 
कायदे-आज़मको यह विश्वास दिलाया कि खुदाई खिदमतगार अत्यन्त खतरनाक 
लोग हैं । उन्होंने उनके मनमें यह सन्देह भी जगा दिया कि हम जो उनको अपने 
केन्द्रीय कार्यालयमें लिये जा रहे हैं उसका उद्देश्य ही उनकी वहाँ हत्या कर देना 
है । हमको यह सूचित कर दिया गया कि कायदे आज़मने किसी भी गर-सरकारी 
समारोहमें भाग न लेनेका निश्चय किया हैं हालाँकि उसके बाद उन्होंने बहुतसे 
ग़र-सरकारी समारोहोंके आमंत्रणोंको स्वीकार किया और उनमें भाग लिया । 

हमारे आमंत्रणको अस्वीकार करनेके बाद भी वे खुदाई खिदमतगारोंसे 
पेशावरके राजभवनमें मिलना चाहते थे । यह निश्चय हुआ कि समस्त खुदाई 
खिदमतगारोंकी ओरसे में कायदे-आजम जिनासे भेंट करूँ । दो घंटेकी लम्बी बात- 
चीतमें मेंने यह अनुभव कर लिया कि उनके सहयोगियोंने उनके दिमाममें हमारे 
खिलाफ़ ज़हर भर दिया है। मैंने उनसे कहा कि एक मुसलमान होनेके नाते 
हमारी सव शक्ति उनकी शक्ति है और चूँकि वे मुसलमान हैं, में उनकी शक्ति- 
को अपनी शक्तिके श्लोतका उद्गम मानता हूँ । इसपर उन्होंने मुझे मुस्लिम लीग 
में आ जानेकी सलाह दी । मैंने उनसे पूछा कि वे इस बातके लिए इतने अधिक 
इच्छुक क्यों हूँ ? वे मुझसे काम लेना चाहते हैं या यह चाहते हैँ कि में भी अन्य 
मुस्लिम लीगवालोंको तरहसे उत्साहहीन हो जाऊं ? मुस्लिम लीगके नेताओंमेंसे 
अधिकांश बड़े ज़मींदार, जागीरदार या उनके मित्र थे और उन्होंने कभी देश- 
की कोई सेवा न की थी। अपने जीवनभर वे अंग्रेज अधिकारियोंके समर्थक 
ओर चापलृस रहे थे। कायदे-आज़मने मुझसे यह आग्रह किया कि में मुस्लिम 
लीगमें सम्मिलित हो जाऊँ । मैंने उनसे इस बातको दुहराया कि उन्हें स्वार्थी तत्त्व 
घेरे हुए हैं । जब उनको अपने कोई निजी स्वार्थ पूरे करने होते हैं तब वे उनके 
( जिना साहबके ) आदेशोंतककी अवहेलना कर देते हैं, हालांकि वे उनके केवल 
नेता ही नहीं हैं वल्कि गवर्नर जनर्‌ूू भी हैं । कायदे-आज़मने मुझे अपने तर्कको 
सिद्ध करनेके लिए कहा । प्रमाणके रूपमें मैंने उनसे कहा कि हिन्दू लोग यहाँसे 


..._ जाते समय पाकिस्तानमें करोड़ों रुपयोंकी सम्पत्ति छोड़ गये थे जिसे कि मुस्लिम 


 लीगवालोंने लूट लिया | यह सम्पत्ति पाकिस्तानकी थी, लेकिन इसके बावजूद 
ये नेता उसमेंसे एक कानी कौड़ी भी सरकारको देनेके लिए तैयार न थे । मैंने 
उनसे कहा कि थे मुझको मुस्लिम लोगका एक भी ऐसा नेता बतला दें जिसने कि 

धर्मयुद्धकर्ता 


इस लटमें भाग न लिया हो । 

“जब कायदे-आज़मने हमसे मुस्लिम लोगमें सम्मिलित होनेका आगे आग्रह 
किया तो मैंने उनसे यह कह दिया कि में आपके इस प्रस्तावको अपने साथियोंके 
आगे रखूंगा । उन लोगोंने निश्चय किया कि चूंकि वे लोकतंत्रके प्रेमी हैँ और वे 
अबतक स्वतंत्रता और लोकतंत्रके लिए लड़ते रहे हैं इसलिए वे इस बातके लिए 
तेयार नहीं हैं कि एक दल अपने इच्छानुसार दूसरे दलको अपनेमें विलय कर ले। 

“ऐसा विश्वास किया जाता हैं कि सीमा-प्रांससे विदा लेते समय कायदे- 
आज़म खु दाई खिदमतगारोंका दमन करनेके लिए मि० खान अब्दुल क़यूम खाँ 
और सीमा-प्रांतके गवर्नर मि० डुंडाज़को पूरे अधिकार दे गये । 

“मं बहुत दिनोंसे कोहाट और बन्‍्नू नहों गया था । वहाँके लोगों को यह इच्छा 
थी कि में उनके इलाकेका दौरा करूँ । अत: में १५ जून १९४८ को नाजो ओर 
मुनीर खाँ सालारके साथ वन्नके लिए चल दिया | बहादुर खेल पहुँचनेपर हमने 
देखा कि पुलिसने रास्ता रोक रखा है । मुझसे और मेरे साथियोंसे कारसे नीचे 
उतर आनेके लिए कहा गया । उसके बाद हम लोगोंको टेरी तहसील ले जाया 
गया जहाँ कि हम लोगोंकों सारे दिन बिना खाना-पानीके रखा गया। शामको 
कोहाटका डिप्टी कमिश्नर वहाँ आया । मुझको उसके सामने पेश किया गया । 
उसने मुझे तुरंत जमानत दे देनेको कहा । मेंने उससे पूछा कि वह किस बातके 
लिए मेरी ज़मानत चाहता है । उसने मुझसे कहा कि आप पाकिस्तानके विरुद्ध 
हैं । जब मेने उससे प्रमाण चाहा तब उसने कहा कि बेकार बहस करनेका कोई 
अर्थ नहीं है । मेने ज़मानत देनेसे इनकार कर दिया । इसके बाद उसने फंसला 
किया और मुझे तीन वर्षका कठोर कारावास दंड सुना दिया । जो लोग मेरी 
प्रतीक्षा कर रहे थे मुझे उनसे भी न मिलने दिया गया और न मुझको अपने कपड़े 
या अन्य आवश्यक सामान ले जानेकी इजाजत दी गयी । मुझे मान्टगोमरी जेल 
भेज दिया गया और वहों मैंने अपनी कारावासकी अवधि पूरी की । लेकिन उसके 
बाद भी मुझे छोड़ा नहीं गया । उस समय मुझको सन्‌ १८१८ की धाराके अन्तर्गत 
रोक लिया गया और अंतमें जनवरी १९५४ ई० में छोड़ा गया । 

“कर्मी रकी गुत्थीको सुलझानेके लिए मैंने अपनी सेवाएँ अपित करनी चाहीं--- 
एक बार कायदे-आज़म जिनाके जीवनकालमें ओर दूसरी बार उनकी मृत्युके 
पश्चात्‌ लेकिन मेरा प्रस्ताव अस्वीकार कर दिया गया । सत्तारूढ़ दलने यह निश्चय 
किया कि यदि हम लोगोंके द्वारा कश्मीरकी समस्या सुलझ जाती हैं तो इससे 
जनताके मनमें हमारे प्रति एक दुर्भावना उत्पन्न हो जायगी और इससे उन लोगों 

छान अब्दुल ग़फ्फ़ार खां 


की प्रतिष्ठाको एक धक्का लगेगा । स्वर्गीय लियाकत अली खाँके मनमें जो विचार 
चल रहा था उसकी झलक हमारे दो विधानसभाके सदस्योंसे की गयी उनकी 
वातचीतसे मिल जाती हैं । उस समय उन्होंने कहा था कि मि० जिनाकी मृत्यु 
के पश्चात्‌ वे कोई ऐसा नेता नहीं चाहते जो जनताके ऊपर अपने प्रभावसे शासन 
कर सके और उसे अपने साथ बहा ले जा सके । एक अन्य अवसरपर ममदोत 
के नवाब मान्टगोमरी जेलमें मुझसे मिलनेके लिए आये । उस समय हमने 
कश्मी र-समस्यापर बातचीत की और मेंने उनके आगे कुछ प्रस्ताव रखें । नवाब- 
ए-वक़्त हामिद निज्ञ़ामी साहब भी हम लोगोंकी इस चर्चाके समय उपस्थित थे । 
उस समय मुझको यह सुझाव दिया गया कि सरकार मेरे सुझावोंपर अत्यन्त 
सहानुभूतिपूवंक विचार करेगी । लेकिन उसका परिणाम भी कुछ नहीं निकला । 
यदि सरकारने उस समय मेरे प्रस्तावोंको स्वीकार कर लिया होता तो कश्मी र- 
का प्रश्त बहुत पहले ही सुलझ गया होता । मेरी धारणा है कि बड़े नेता कश्मी र- 
की समस्याको सुलझाना हो न चाहते थे बल्कि अपने स्थानको सुरक्षित रखनेके 
लिए स्थितिका शोषण करनेको उत्सुक थे । 
“सन्‌ १९५३ में, जब कि में जेलमें ही था, सरदार बहादुर खाँ रावलपिण्डी 
जेलमें मुझसे मिलनेके लिए आये । उन्होंने यह स्वीकार किया कि सरकारने 
खुदाई खिदमतगारोंके प्रति अत्यधिक अन्याय किया है और विशेष रूपसे अब्दुल 
क़यूम तो दमन ओर अत्याचार॒पर उतर आये हैं । कोई सम्मान करने योग्य 
सरकार इसको न्यायसंगत नहीं ठहरा सकती । उन्होंने कहा कि सरकार मेरी 
इस नज़रबन्दीको वध नहीं मानती और वह मुझको छोड़ देनेके लिए उत्सुक है । 
लेकिन उसको यह भय हैँ कि खुदाई खिदमतगारोंके साथ जो व्यवहार किया गया 
है, उसे न तो वे भूल सकते हैं और न क्षमा ही कर सकते हैं । मेंने उनको यह 
विश्वास दिलाया कि खुदाई खिदमतगार अहिसापर विश्वास करते हैँ और उन्होंने 
अपने दमनकारीसे कभी बदला लेनेकी कोशिश नहीं की । मैंने इस बातपर 
अपना आश्चर्य प्रकट किया कि अपनी भूलोंको स्वीकार करनेके बाद भी सरकार 
हम लोगोंके प्रति न्‍्याय करनेको तंयार नहीं है ! मैंने सरदार बहादुर ख़ाँसे कह 
दिया कि जबतक सरकार प्रत्येक ढंगसे मेरे और मेरे खुदाई खिदमतगार आन्दो- 
लनसे पूर्ण रूपसे संतुष्ट नहीं हो जाती तबतक में अपनी रिहाईके लिए उत्सुक नहीं 


हैँ । बादमें वे फिर मेरे पास आये और बोले कि सरकारने मुझे रिहा कर देनेका 


फैसला कर लिया हैं । 
“सन्‌ १९५४ में जेलसे छूटनेके बाद में रावकूपिण्डीके सकिट हाउसमें रख 

घमंयुद्धकर्ता 
दिया गया । वहाँ मेरे ऊपर रोक लगी हुई थी । सकिट हाउसकी नज़रबन्दीसे 
मेने जेलकी नज़रबंदीको अच्छा समझा । मुझे डर था कि शायद मेरे खिलाफ़ 
कोई पड़यंत्र रचा जा रहा है | जैसा कि अर्वात्र खान अब्दुल ग़फ्फ़ार खाँके साथ 
हुआ था । उनको पेरोलपर छोड़ दिया गया था लेकिन बादमें उनको फिर गिर- 
फ्तार कर लिया गया था और यह अफ़वाह फल गयी थी कि वे अफ़गान एजेन्टों 
के साथ पड़यंत्र रच रहे हैं । 

“बादमें मुझको पंजाबमें प्रवेश करनेकी अनुमति दे दी गयी। इस प्रकार 
मुझको संविधान सभामें भाग लेनेका और उसमें अपनी बात कहनेका एक अव- 
सर मिला । 

“उन दिनों एक इकाई योजनापर गर्म बहसें चल रही थीं। मेरे पंजाबी 
भाइयोंको इस विवादग्रस्त विपयपर खान बन्धुओंके खिलाफ़ कुछ शिकायतें थीं । 
अधिवेशनके दोरान चोबरी मुहम्मद अली, मुइझताक अहमद गुरमानी, सरदार 
बहादुर खाँ ओर पंजाबके तत्कालीन मुख्य मंत्री फीरोज़ खाँ नूत मुझसे मिले ओर 
उन्होंने मुझे एक इकाई योजनाके लाभ समझानेकी कोशिश की । सिन्ध, बल- 
चिस्तान और पश्चमोत्तर प्रदेशके लोगोंसे मिलनेके बाद में यह भल्ी भाँति समझ 
गया कि जनता इस योजनाके पक्षमें नहीं हैं और इसे बलपूवंक लागू किया गया 
तो यह पाकिस्तानके हितमें नहीं होगा । मेने उनको यह बात समझानेको कोशिश 
की कि इस मौक़पर एक इकाईका गठन लाभकारी नहीं होगा । मैंने उनसे यह 
भी कहा कि यदि वे इस दिशामें सचमुच गम्भीरताके साथ सोच रहे हैं तो 
पश्चिम पाकिस्तानकी दो इकाइयाँ बनाना अधिक उपयुक्त होगा जिनमेंसे एक 
पंजाव होगा और दूसरी इकाई शेष अन्य छोटे प्रान्तोंकी मिलाकर बनायी जायगी । 
चौधरी मुहम्मद अलीने, जो इस समय प्रधान मंत्री हैं, यह कहा कि या तो एक 
बननी चाहिए या यथावत्‌ स्थिति बनी रहनी चाहिए । इस प्रकार हमारी मुला- 
कात खत्म हो गयी । 

“जिस समय इन विवादग्रस्त विषयोंपर वाद-विवाद चल रहा था उस 
समय केन्द्रीय सरकारने गवर्नर जनरलके द्वारा डा० खान साहबसे समझौतेकी 


चर्चा शुरू कर दी। मि० गुलाम मुहम्मदने इस तथ्यको स्पष्ट रूपसे स्वीकार किया 


कि खुदाई खिदमतगारोंके साथ बहुत बड़ा अन्याय किया गया है और उनके लिए 


इस व्यवहारको भूल जाना बहुत मुश्किल होगा । उन्होंनें मुझे यह सुझाव दिया. 


कि में अपने संगठनकों भंग कर दूँ और उसकी जगह दूसरा नया संगठन प्रारम्भ 
कर दूँ । हम लोगोंने उन्हें विस्तारसे वबतलाया कि समस्याका यह हल नहीं है । 

केवल खुदाई खिदमतगा रोंके साथ ही घोर अन्याय नहीं हुआ है बल्कि पूरे पख्तून 
समुदायके साथ हुआ है । लेकिन मैंने सरकारको यह विश्वास दिलानेकी कोशिश 
की कि हम उन वातोंको भविष्यमें भूल ही नहीं जायँने वल्कि हमने तो उनको 
भुला दिया हैं । अब यह सकारका कर्त्त व्य है कि वह लोगोंके हृदयोंको जीते और 
उनपर विश्वास करे । डा० ख़ान साहबसे यह प्रार्थना की गयी कि वे सरकार 
को यह बात समझा दें कि हम जनतापर सरकारके विश्वासको बहुत अधिक 
महत्त्व देते हैँ । 

“इसके अलावा हम यह जाननेके लिए भी उत्सुक थे कि क्‍या सरकारके 
लोग समता और बन्धुत्वके आधारपर हमारे साथ व्यवहार करनेको तैयार हैँ या 
वे हमको एक नीचा दर्जा देना चाहते हैं ताकि हम दूसरोंके ऊपर आश्रित बन- 
कर रह सके । तीसरी बात हम यह भी जानना चाहते थे कि क्‍या सत्तारूढ़ दल 
हमको अपने मुसलमान भाई समझता हैँ ? डा० खान साहबने गवर्नर जनरलूको 
यह सुझाव दिया कि बे मुझसे सीधी बात कर ले । लेकिन अन्य नेताओंने गवर्नर 
जनरलकों ओर ही राय दी । ये चर्चाएँ अभी चल ही रही थीं कि पंजाबी 
और बंगाली राजनीतिक नेताओंमें इस विवदास्पद प्रइनपर एक मतभेद उठ खड़ा 
हुआ कि क्‍या संविधानके पारित होनेके पश्चात्‌ और पाकिस्तानके एक गणराज्य 
घोषित होनेके परचात्‌ मि० गुलाम मुहम्मद उसके राष्ट्रपति होंगे ? बंगालियोंने 
कहा कि यह विवादग्रस्त विषय उस उपयुक्त समयपर तय होगा जब कि राष्ट्र- 
पतिके लिए संसदर्मे मतदान होगा । जब दोनों पक्षोंके मतभेद उभरकर ऊपर 
आ गये तो संसदके बंगाली सदस्योंने यह धमकी दी कि वे एक इकाई योजनाके 
प्रस्तावका समर्थन नहीं करेंगे । 

“इसका परिणाम यह हुआ कि एक इकाई योजना संसदके द्वारा आगे नहीं 
बढ़ायी जा सकी और इसके स्थानपर क्षेत्रीय स्वायत्त शासित राज्य संघकी एक अन्य 
योजना सामने ले आयी गयी । सरदार बहादुर खाँक्रे निवास-स्थानपर एक बेठक 
आयोजित की गयी जिसमें सरदार असद खाँ, सरदार अब्दुल रब, निश्तर, सर- 
दार बहादुर खाँ और मैंने भाग लिया। काफ़ी बहसके बाद मेंने क्षेत्रीय संघके 
सिद्धान्तकों स्वीकार कर लिया । लेकिन मेरी शर्त यह थी कि पख्तूनोंके वे क्षेत्र, 
जो अंग्रेजोंने खंड-खंडमें विभाजित कर दिये हैं, फिरसे एक इकाईमें मिला दिये 
जायेंगे और उसको उसके उपयुक्त कोई नाम दे दिया जायगा | अंग्रेज भारतमें 
मराठों और पठानोंकों महत्त्वपूर्ण और खतरनाक युद्धप्रिय कौमें समझतें थे और 
इसलिए उनको कमज़ोर बना देनेके लिए अंग्रेजोंनें उनको टुकड़ोंमें बाँठ दिया था 

और उनके भू-भागको निकटवर्ती इकाइयोंमें मिला दिया था और अब भारतमें 
सारे मराठे फिरसे संयुक्त हो गये हैं तो फिर इस बातका कोई कारण नहीं हैँ कि 
पाकिस्तान, जो एक मुस्लिम लोकतनन्‍्त्र होनेका दावा करता है, समस्त पठानोंकों 
एक इकाईके रूपमें संयुक्त करनेको तैयार न हो । हमारी माँग यह है कि पठानों 
को संयुक्त रूपमें रहना चाहिए। हम बड़ी ईमानदारीके साथ आपको यह विश्वास 
दिलाते हैं कि हम सच्चे पाकिस्तानी हैं और अन्य पाकिस्तानियोंके भाई हैँ । इस 
आइ्वासनके वावजूद कुछ समाचारपत्र और नेता छोग हमारे ऊपर ग़ह्दार होनेका 
आरोप लगाते हैं । हम, पख्तूृन छोग विभिनन क्षेत्रोंमें बिखरे हुए हैं और हमारे 
संगठन तथा हमारे म॒क्त रूपसे मिलने-जुलनेपर भी प्रतिवन्ध लगे हुए हैं । हम इस 
रवैयेका विरोध करते हैं और साथ ही नम्रतापूर्वक आपको यह वतला देना चाहते 
हैं कि जबतक पख्तून विभाजित और बिखरे हुए हैं तबतक पाकिस्तान एक शक्ति- 
शाली राष्ट्र नहीं वन सकता । पख्तूनोंके प्रति न्‍्याययुक्त व्यवहार करके ही आप 
पाकिस्तानको दृढ़ता दे सकते हैँ और पाकिस्तानके एक महान राष्ट्र वननेकी 
महत्त्वाकांक्षाकों साकार कर सकते हैं । 

“प्ेनत्नीय संधकी योजनाको स्वीकार करनेमें संसद असमर्थ रही क्योंकि 
उसको हमारे बंगाली भाइयोंका समर्थन प्राप्त नहीं हुआ । इसलिए संसदके पंजाबी 
नेताओंको दूसरे नुसखेपर विचार करना पड़ा । उस समयतक समझौता लगभग 
संविधानके रूपतक पहुँच चुका था । पश्चिमी पाकिस्तानका केवल प्रान्तीय रूप 
वना रहने दिया गया था। तभी प्रधान मंत्री मुहम्मद अली डोगराको अमेरिका 
चला जाना पड़ा । अपनी विदेश यात्रासे पूर्व उन्होंने यह घोषणा की कि उनके 
वापस आ जानेपर संविधान पूर्ण कर लिया जायगा ओर वर्षकी समाप्तिसे पहले 
ही पाकिस्तान एक गणराज्य घोषित हो जायगा । लेकिन जब प्रधान मन्‍्त्री लोटे 
तब संसद भंग हो चुकी थी ओर सारे देशको एक अनिश्चितताके गड़्ढेमें फंक 
दिया गया था । 

“जब एक नये मंत्रिमण्डलका गठन हुआ तब उसमें सम्मिलित होनेके लिए 
डा० खान साहबको आमंत्रित किया गया । मैं उनके मंत्रिमण्डल बनानेके पक्षमें 
नहीं था । मेरी राय यह थी कि केबिनेटमें शामिल होकर वे देशका कोई उप- 
योगी कार्य नहीं कर सकेंगे । लेकिन उन्होंने इसकी विपरीत दिशामें सोचा। 
उनका खयाल था कि इस प्रकार वे पाकिस्तानकी निःस्वार्थ सेवाके लिए अन्य 
लोगोंको भी प्रेरित कर सकेंगे । यदि वे असफल होते हैं तो वे इस्तीफ़ा दे देंगे । 
एक इकाई योजनाको फिरसे सामने लाया गया । सरदार बहादुर खाँके मकान- 

पर बैठक हुई और उसमें मुझकों भी बुलाया गया। उसमें डा० खान साहब, 
मेजर जनरल इस्कंदर मिर्ज़ा और सीमाप्रान्तके तत्कालीन प्रीमियर सरदार अब्दुल 
रशीद खाँने भाग लिया । मैंने उनको सचेत किया कि जनतासे बिना राय लिये 
हुए उनको एक इकाई योजनाको लागू नहीं करना चाहिए । जहाँतक मुझको 
स्मरण है, यह निश्चित हुआ था कि एक इकाई योजनाको क्रियान्वित करनेसे 
पहले जनताकी राय ले छो जायगी। में मिर्जा साहबके साथ बेठकसे वाहर आया। 
उन्होंने कहा कि मेरा सहयोग आवश्यक हैं । मैने उनसे कहा कि यदि वे तथा 
शासनके लोग सचमुच यह चाहते हैं तो में अपना सहयोग देनेको तंयार हूँ । 

“में कराचीसे पंजाव वापस चला गया क्‍योंकि इस प्रान्तमें मेरे प्रवेशपर प्रति- 
बन्ध लगा हुआ था। में कंम्पवेलपुर ज़िलेके घोरघसी गाँवमें रहने रूगा । सीमा- 
प्रान्तके लोग मुझसे मिलनेके लिए इस गाँवमें आया करते थे। हमारे संगठनके 
क्रिया-कलापपर, हमारे समाचारपत्रों और हम लोगोंपर सरकारने जो प्रतिवन्ध 
लगाये थे उनको वे लोग सरकारके अत्यन्त घ॒ृणास्पद क़दम समझते थे । वे इस 
वातसे निराश हो चुके थे कि वे सामान्य तरीक़ोंसे न्याय पा सकते हँ और उनमें 
से कुछ लोग तो सविनय आज्ञा-भंगका आन्दोलन छेड़ देना चाहते थे लेकिन मैंने 
उनको सलाह दी कि खुदाई खिदमतगार होनेके नाते उनको अपने प्रति किये गये 
प्रत्येक अपकारको झेलना चाहिए और कुछ समयतक और धरर्य रखना चाहिए । 
इसी वीच नयी संसद वन गयी और उसका पहला अधिवेशन मरीमें बुलाया 
गया । 

“सन्‌ १९५५ की ग्रीष्मकतुमें नयी संसदके मरी अधिवेशनमें बंगाल और 
पंजावके राजनीतिक नेताओंका तीज मतभेद फिर उभरकर सामने आ गया। 
सीमाप्रान्तमें मेरे प्रवेशपर अबतक प्रतिबन्ध छगा हुआ था ओर उन गुप्त पर्चोर्मि- 
जिन्हें मि० दोलतानानें वाँटा था, यह कहा गया कि यदि मेरे साथ कोई समझोता 
कर लिया जाता हैँ तो एक इकाई योजनाको श्रारम्भ करनेकी सम्भावनाओंफों 
फिर एक खतरा उत्पन्न हो जायगा । फिर भी पालियामेण्टके मरी अधिवेशनमें 
मुझे नाटकीय परिस्थितियोंमें सीमाप्रान्तमें प्रवेश करनेंकी अनुमति दी गयी । 

“परी छोड़नेसे पहले मरीके गवर्नमेन्ट हाउसमें मेरी तथा मंत्री लोगोंकी एक 
ओर बैठक हुई । मि० गुरमानीने मुझे एक इकाई योजना विस्तारसे समझायी 
और मैंने उनसे यह कह दिया कि मेरे विचारमें इस योजनाकों लागू करनेका 
कोई कारण नहीं है । इसके बाद मि० गुरमानीने जलके साधन, बिजली, खानों, 
यातायात और वन-उद्योगोंके प्रबन्धके संयुक्त नियंत्रणपर वरू दिया । मैंने उनके 

सामने यह तर्क रखा क़ि ये सव उद्देश्य तो पश्चिमी पाकिस्तानकी क्षेत्रीय संघ 
योजनाके द्वारा भी पूरे किये जा सकते हैं । मैंने उनसे यह स्पष्ट रूपसे कह दिया 
कि एक इकाई योजना पसख्तूनोंके राष्ट्रीय हितोंके विरुद्ध है । हमें प्रान्तकी भावना 
का आदर करना चाहिए और विभिन्न संस्क्ृतियोंकी रक्षा करनी चाहिए । मेंने 
यह भी कहा कि पंजाब, सिंध और वल्‌चिस्तानके लोग राजनीतिक चेतनाकी 
दष्टिसे पश्चिमोत्तर प्रदेशके निवासियोंसे कम प्रगतिशील हैँ । मेरा मत यह था 
सीमाप्रान्तके अपवादकों छोड़कर पश्चिम पाकिस्तानके शेप सब प्रान्तोंमें निर्वा- 
चनमें कट्टरपंथी, जागीरदार ही विधान-सभामें चुनकर आयगे । परन्तु सामाश्रान्त- 
में, जहाँ कि जागीरदार बहुत सीमातक अपनी ताक़त खो चुके हैं, अधिकांश 
रूपमें प्रगतिशील तत्त्व विजयी होंगे। मैंने इस बातपर बल दिया कि यदि सारे 
पर्चिमी पाकिस्तानके लिए एक असेम्वली बनायी जाती है तो वह सीमाप्रान्तकी 
ईमानदारींसे साथ निर्वाचित विधानसभाकी अपेक्षा बहुत अधिक अनुदार होगी । 
इस प्रकार एक इकाई योजना पठान क्षेत्रोंके ऊपर एक अनुदार और कट्टरपंथी 
शासन छाद देगी, इसलिए मैंने प्रस्ताव किया कि पंजावमें हमें एक व्यापक और 
सक्रिय राजनीतिक कार्यक्रम चलाना चाहिए । 

“जब मैं एक इकाई योजनापर तैयार न हुआ और मेंने देशमें एक व्यापक, 
राजनीतिक कार्यक्री आवश्यकतापर बल दिया तब तत्कालीन वित्तमंत्री चौधरी 
महम्मद अलीने मेरे आगे गाँवोंके उत्थातकी अपनी एक योजना रखी ओर मुझे 
उसकी व्यवस्थाका प्रधान वननेका आमंत्रण दिया । मैंने उनके इस प्रस्तावको 
इस शर्तके साथ स्वीकार कर लिया कि पहले एक इकाई योजनाका विवादग्रस्त 
प्रश्न न्‍्यायोचित ढंगसे सुलझा लिया जायगा । मि० सुहरावर्दीने भी ग्रामोत्यानके 
महत्त्वपर बल दिया । उन्होंने मुझसे कहा कि सरकारकी विना सक्रिय सहायता- 
के कोई बड़ा उपयोगी काम नहीं किया जा सकता । इसलिए हमारी बेठक एक 
इकाई योजनापर बिना कोई निर्णय किये हुए ही समाप्त हो गयी । 

“जब मैं सीमाप्रान्तमें वापस लौटा तब भी एक इकाई योजनापर विचार 
चल रहा था | जनरल इस्कंदर मिर्जा और डा० खान साहव दोतों हमारे प्रास्तके 
दौरेपर आये । हम सब लोग खान कुर्वान अली खाँके अतिथि थे। जनरल. 
इस्कंदर. मिर्जाने मेरे आगे ग्रामोत्थानकी उस योजनाको विस्तार रूपमें रखा जिस- 
पर मरीमें चौधरी मुहम्मद अली मुझसे पहले व।तचीत कर चुके थे। जनरल 
मिर्ज़ाने मझसे ग्रामोत्यानकी इस योजनाके प्रशासन-भारको सँमालनेंके लिए 
कहा । मैंने उन्हें उत्तर दिया कि जबतक एक-इकाई योजताका विवादग्रस्त प्रश्न 

संतोषजनक ढंगसे सुलझ नहीं जाता तबतक मैं ग्राम-उत्थानकी इस सरकारी 
योजनाका कार्यभार सँभालनेको तैयार नहीं हें । इसपर जनरल मिर्जनि मुझसे 
कहा कि एक इकाई योजना अब पाकिस्तानके लिए एक प्रतिष्ठाका प्रश्न वन गयी 
हैं । यदि इस स्थितिमें पाकिस्तान इस योजनाके सम्बनन्धमें अपने कदमकों पीछे 
हटा लेता हैँ तो इससे उसकी प्रतिष्ठापर एक घकका लगता है और अफ़गा- 
निस्तानकी प्रतिष्ठा बढ़ जाती है। मैंने कहा कि एक इकाईको स्थापित करना या न 
करना पाकिस्तानका अपना एक घरेल सवाल हैं और उसके वारेमें अफ़गान क्‍या 
सोचेंगे, इसपर हमें कोई महत्त्व नहीं देना चाहिए। मैंने अपने तकको आगे 
बढ़ाते हुए कहा कि यदि पाकिस्तानमें पठान प्रसन्न और संयुक्त रहेंगे तो पाकि- 
स्तान भी एक शक्तिशाली और सुखी राष्ट्र बनेगा । इसके अलावा यदि पख्तून 
क्षेत्रोंका एक पृथक इकाई द्वारा सीमांकन कर दिया जाता है, जेसी कि वहाँके 
लोगोंकी इच्छा है, तो पाकिस्तानके विरुद्ध चलनेवाला सारा त्रिदेशी प्रचार व्यर्थ 
हो जायगा । 

“मेने जनरल मिर्जा और डा० खान साहवसे कहा कि स्वयं उन्होंने एक 
इकाई योजनाके समर्थनमें सक्रिय प्रचार किया हैं और हालाँकि पाकिस्तान एक 
लोकतंत्रीय देश है, मुझे इस सम्बन्धमें अपने विचार व्यक्त करनेकी स्वाधीनतासे 
वंचित किया गया है । दोनों व्यक्तियोंने इसे स्वीकार किया कि मेरी बात तर्क- 
संगत हैं और मुभकों भी जनताके आगे इस सम्बन्धमें अपने विचार रखनेका 
अधिकार है । इस प्रकार उन दोनोंकी स्वीकृति और समर्थनके पश्चात्‌ जनताको 
राजनोतिक शिक्षण देनेके लिए मेंने अपना दोरा प्रारम्भ किया, ताकि उपयुक्त 
लोकतंत्रीय माध्यमसे जनता एक सही निष्कर्षपर पहुँच सके । 

“माननीय महोदय, हमारे यहाँकी जनताका इतना दमन किया गया हैं और 
उसपर इतने अत्याचार किये गये हैँ कि यदि में सरकारके विरुद्ध जनतामें घृणा 
जगानेको इच्छा करता तो मेरे पास एक विद्रोहतकके लिए पर्याप्त सामग्री थी । 
परन्तु इसके विपरीत मैंने लोगोंको स्देव अहिंसाका सिद्धांत समझानेकी चेष्टा की 
ओर यह घोषित किया कि हमारे साथ जो अन्यायपूर्ण व्यवहार हुआ है अथवा 
हमारा जो अपमान किया गया है उसे हम भूल चुके हैं और उन लोगोंको क्षमा 

. क्र चुके हैं | सामान्य स्थितियोंमें कोई पठान न इन बातोंको भूल सकता है और 
न क्षमा कर सकता है । 

“हम पंजाबियों, बंगालियों, सिन्धियों और बचूलियोंको अपना मुस्लिम और 

पाकिस्तानी भाई समझते हैं । हम उन लोगोंतकसे घृणा नहीं करते जो सरहदी 

धर्मयुद्धकर्ता 


सूवेके स्वायत्त शासनके विनाशके लिए उत्तरदायी हैं । व्यक्तिगत रूपसे पंजाबियों- 
से घृणा करनेका मेरे पास कोई कारण नहीं है और न में उनसे घुणा करता ही 
हैँ । हमारे ऊपर एक इकाई योजना छादनेको कोई ज़िम्मेदारी पंजाबकी जनता 
पर नहीं आती क्योंकि उसके लिए स्वयं उनसे भी सलाह नहीं ली गयी । 

“में स्देव एक सच्चा मुसछमान और एक देशभक्त रहा हूँ । पाकिस्तानकी 
संस्थापनाके वादसे ही मेंने पाकिस्तानकी सेवा करनेकी और उसको शक्तिशालो 
वनानेकी कोशिश की हे। मेरा यह दावा हूँ कि यदि पाकिस्तानमें रहनेवाले 
पख्तून संयुक्त हो जाते हैं तो पाकिस्तान अपेक्षाकृत अधिक शक्तिशाली हो 
जायगा । अंग्रेजोंने पछ्तूनोंको टुकड़े-टुकड़ेमें वाँट दिया हैँ ओर उनके साथ एक 
अन्याय किया हैँ । यदि पाकिस्तान इस अन्यायकों दूर कर देता है, तो मेरा 
विश्वास है कि उसोमें पाकिस्तानकी महानताका रहस्य निहित हैं; अंग्रेजोंकी 
नीतियोंके अनुसरणमें नहीं वल्कि पस्तूनोंको पास लछानेमें और उनकी एक इकाई 
बना देनेमें । 

“अपना सारा राजनीतिक आधार आपके आगे रख चुकनेंके वाद में सारा 
मामला श्रीमानके ऊपर छोड़ रहा हैं। एक इकाई योजनाके विरुद्ध किये गये 
अपने भाषणों में मंने वही कहा हूँ जो इस्लामी लोकतन्‍्त्रका दावा करनेवाले देशके 
एक मुक्त नागरिक होनेके नाते मेरा अधिकार हैँ और जिसको में अपना ककत्तंब्य 
समझता हूँ। मुझे इस माँगसे कोई चीज़ नहीं रोक सकती कि अंग्रेजोंने पख्तूनों- 
के साथ जो अन्याय किया हैँ, उसे दूर किया जाय । यदि श्रीमान्‌ इस निष्कर्ष 
पर पहुँचते हैं कि सरकारके आदेशोंका उल्लंघन करके मेने अपने देशके लोगोंको 
हानि पहुँचायी हैँ तो प्रसन्नताके साथ बिना किसीसे घृणा किये हुए उस दंडको 
स्व्रीकार कर लेगा जो कि न्‍्यायकी माँगपर मुझे दिया जायगा । 

लम्बी काररवाईके वाद जस्टिस बशीर अहमदने २४ ज॒लाई सन्‌ १९५७ को 
अपना फंसला सुना दिया । खान अब्दुल ग़फ्फ़ार खाँको अदालत उठनेतककी क़ौंद- 
की सज़ा दी गयी और उनपर १४,००० रुपये जुर्माना किया गया । न्यायाधीश ने 
यह आशा व्यक्त की कि अभियुक्त इसके बादसे किन्‍्हीं भी ऐसे कार्यों भाग नहीं 


लेगा जो कि उस देशके, जिसका कि वह नागरिक हैं, अनिष्ट करनेके उद्दश्यसे 
प्रेरित होंगे । 

खान अब्दुल ग़फ्फ़ार खाँने एक इकाई योजनाका बड़ी दृढ़ताके साथ विरोध 
किया और हर एक तरहसे यह कोशिश की कि उनके प्यारे सरहदी सूवेका शेष 
पश्चिमी पाकिस्तानमें विलय न होने पाये । २७ जनवरी सन्‌ १९५७ को उन्होंने 
पाकिस्तान नेशनल पार्टीमें शामिल हो जानेका अपना निर्णय घोषित कर दिया । 
यह दल छः: विभिन्‍न विरोधी दलोंको मिलाकर संगठित किया गया था । बादशाह 
खाँने सरकारको यह सलाह दी कि देशमें एक स्वस्थ राजनीतिक जीवनको पन- 
पानेके लिए निकट भविष्यमें सामान्य निर्वाचनोंका होना अनिवार्य है। उन्होंने 
ऐसा अभियान छेड़नेकी बात कही जो कि सरकारको शीक्र सामान्य निर्वाचन 
करानेको बाध्य करे । उन्होंने अपनी निजकी सेवाएँ इस अभियानको अपित कीं । 
उन्होंने कहा कि केवल एक ही ढंगसे पाकिस्तान अपने राजनीतिक आधारको दृढ़ 
कर सकता हैं और वह उपाय यह हूँ कि वह देशके शासनमें जनताको उसका 
उचित भाग दे दे । “जिस समय आपके शासकोंने पश्चिमी पाकिस्तानका एकी- 
करण किया था उस समय क्या आपसे राय लो गयी थी ? उन्होंने यह प्रश्न 
उठाया और स्वयं ही उसका उत्तर दिया, “नहीं, उस समय आपसे कोई राय 
नहीं लो गयी । में सरकारको इसके लिए मज़बूर कर देना चाहता हूँ कि देशमें 
जनताकी अपनी एक आवाज़ हो और किसी भी निर्णयके पूर्व सदेव जनताकी 
राय ली जाय । 

खान अब्दुल ग़फ्फ़ार खाँने एक इकाई प्रस्तावके विरोधमें जो उग्र अभियान 
छेड़ा था उसने समस्त राजनीतिक दलोंमें एक नयी स्फूर्ति भर दी। उन्होंने पूरे 
पाकिस्तानका दोरा किया। नेशनल पार्टीने सार्वजनिक सभाओं, जुलसों और 
हड़तालोंके द्वारा अपने विरोधका प्रदर्शन किया और उसमें भाषाके आधारपर 
क्षेत्रीय संघ बनानेकी माँग की । यह माँग इतनी व्यापक हुई कि मुस्लिम लछीगके 
नेताओं ओर एक इकाई योजनाके सूत्रधारोंका भी इस ओर ध्यान आकृष्ट हुआ । 
इस आशामें कि पश्चिमी पाकिस्तानके बलपूर्वक किये गये एकौकरणके साथ 
असंतोषकी एक लहर उन्हें फिर शक्ति-सम्पन्नताकी ओर ले जायगी, उन्होंने अपने 
खोये हुए प्रभावको पुनः स्थापित करनेके लिए इस तनावपूर्ण स्थितिका लाभ ले 

लेनेकी कोशिश की । इस उद्देश्यको दृष्टिमें रखकर मुस्लिम लीग संसदीय दलके 
सदस्योंने पश्चिम पाकिसतानकी विधान-सभामें एक प्रस्ताव प्रस्तुत करा दिया । 
इस प्रस्तावमें यह कहा गया था कि पश्चिमी पाकिस्तानके संयुक्त प्रदेशका स्वायत्त 
शासी इकाइयोंके क्षेत्रीय संघ द्वारा अधिक्रमण होना चाहिए। सितम्बर सन्‌ 
१९५७ में पश्चिमी पाकिस्तानकी विधान-सभामें वह प्रस्ताव एक बड़े बहुमतके 
साथ पारित हुआ जिसमें पश्चिमी पाकिस्तानको चार या पाँच प्रदेशोंमें बाँट 
देनेका समर्थन किया गया था। इस प्रस्तावको अस्वीकार करते हुए अध्यक्ष 
इस्कंदर मिर्ज़ने एक वक्तव्य जारी किया। उन्होंने कहा कि प्रधान मंत्री श्री 
सुहरावर्दीके साथ उन्होंने इस समस्यापर विचार-विमर्श कर लिया है ओर वे इस 
निष्कर्षपर पहुँचे हैँ कि ऐसे महत्त्वपूर्ण मामलोंको लेकर संविधानमें फेर-बदल नहीं 
करना चाहिए, विशेष रूपसे ऐसे संकटकालमें । उस वक्तव्यमें यह भी कहा गया 
था कि सन्‌ १९५८ में निर्घारित पहला सामान्य निर्वाचन इस मौजूदा संविधानके 
अन्तगंत ही होगा । राष्ट्रपतिके आदेशके अनुसार विधान-सभाका अधिवेशन 
स्थगित कर दिया गया और पश्चिमी पाकिस्तानमें राष्ट्र पतिका शासन लागू कर 
दिया गया । सरका रका सारा काम, गवर्नर मि० गुरमानीने, जो संयुक्त पश्चिमी 
पाकिस्तानके एक प्रवल समर्थक थे, अपने हाथोंमें ले लिया। पश्चिमी पाकिस्तान- 
के मुख्य मंत्री डा० खान साहवको ७ जुलाई १९५७ को पद-च्युत कर देना इस 
गहरी संकट-स्थितिका एक आभास देता हैं । 
जुलाई सन्‌ १९५७ में ढाकाके इस सम्मेलनमें खान अब्दुल ग़फ्फ़ार खाँ, 
प्रोफेसर भसानी, जी० एम० सईद और मियाँ इफ़्तिखारुद्दीननें नेशनल अवामी 
पार्टीकी स्थापना की। यह पूरे पाकिस्तानका एक लोकतंत्रिय संगठन था । उसीके 
कारण अवतूबर सन्‌ १९५७ में सुहरावर्दी सरकारका पतन हो गया । रिपब्लिकन 
और मुस्लिम लीग पार्टियोंके एक समझौतेके आधारपर मि० चुन्द्रीगर द्वारा एक 
नयी मिली-जुली सरकार बनी लेकिन इन लोगोंको एक महीनेके बाद हट जाना 
पड़ा । उनके उत्तराधिकारी सर फीरोज खाँ नून मुश्किलसे एक सालतक टिक 
पाये । संकटकी स्थिति उत्तरोत्तर तेज़ीसे बढ़ती जा रही थी। शासक-वर्गके 
पारस्परिक मतभेद और दलगत झगड़े इसीके लक्षण थे | रिपब्लिकन पार्टीकि नेता 
डा० खान साहवकी ९ मई सन्‌ १९५८ के दिन हत्या कर दी गयी । यह दुघंटना 
भी पश्चिमी पाकिस्तानकी तनावपूर्ण राजनीतिक स्थितिका एक परिचय देती हें । 
अपने बड़े भाईकी हत्याके पश्चात्‌ लाहोरमें अपना पहला भाषण करते हुए 

लोगोंने की जिनके लिए उन्होंने अपने लोगोंको छोड़ा था, जिनके लिए वे अपने 
दलसे अलग हुए थे और जिनके लिए अपने गोरवपूर्ण राजनीतिक जीवनकी अर्जित 
कीति उन्होंने हवामें उछाली थी । स्वयं खान अब्दुल ग़फफ़ार खाँक़ी समझमें भी 
यह बात नहीं आ रही थी कि डा० खान साहवबकी ह॒त्याका कारण क्‍या था । 
उन्होंने कहा कि में यह देख रहा हूँ कि पुलिस और सरकार मामलेकी कंसे 
तफ़्तीश कर रही हैँं। उन्होंने इस बातपर बल दिया कि डा० ख़ान साहबकी 
हत्याके फलस्वरूप पंजाबियों और पठानोंके बीच घृणाकी भावना बलवती हो 
गयी हैँ । उन्होंने पाकिस्तानके सभी लोगोंसे यह निवेदत किया कि वे आपसमें 
अपेक्षाकृत अच्छे सम्बन्ध स्थापित करें । उन्होंने चेतावनी दी कि यदि यही रवंया 
चलता रहा तो पंजाबियों और पठानोंको एक सड़कपर साथ-साथ चलना भी कठिन 
हो जायगा । इस समय पठानों, पंजाबियों और पाकिस्तानके अन्य लोगोंको 
आपसके इस निरन्तर बढ़ते हुए अविश्वास और घृणाके वारेमें विचार करना 
चाहिए और इसका कोई प्रभाव डालनेवाला उपचार खोजना चाहिए। 

खान अब्दुल ग़पफ़ार खाँने सन्‌ १९५८ में पश्तोमें एक पुस्तिका प्रकाशित 
करके उस नृशंस षड्यंत्रका भंडाफोड़ किया जो कि इस एक इकाई योजनाके पीछे 
चल रहा था : 

“पस्तुन बन्धुओ ! में अपने-आपको आप लोगोंका एक सेवक मानता हूँ । राष्ट्र 
ओर समाजके आगे जो समस्याएँ खड़ी हैँ उनपर विचार करते समय मेरी दृष्टिके 
आगे आपका कल्याण रहता है, वे कठिनाइयाँ या संकट नहीं, जिनमेंसे मुझको 
गुज़रना पड़ सकता हैं। यदि आप इतिहासका अवलोकन करें तो इस बातको 
महसूस करेंगे कि विगत कालमें आप एक बहुत बड़ी शक्ति थे; वह शक्ति जिसने 

कि कभी भारत और ईरानपर शासन किया था। लेकिन जब आपने अपनी 
बन्धुत्व-भावना, सामुदायिक जीवन, प्रेम, एकता और देशभक्तिको त्याग दिया 
और जब आप स्वार्थी बन गये तव न केवल आपका साम्राज्य विध्वंस हो गया 
बल्कि आपके अपने देशपर भी आपका राज न रहा। आप मुगलोंके, सिखोंके 
ओर फिर अंग्रेजोंके गुलाम बन गये । 

“अभी पिछली शताब्दियोंमें ही अंग्रेजोंने अपनी 'फूट डालो और राज करो' 
की नीतिके द्वारा सारे भारतपर शासन किया । उसके बाद उनका ध्यान हम 
पठानोंकी ओर आइह्ृष्ट हुआ । उन्होंने देशद्रोहियोंकी सहायतासे हमारे ऊपर आधि- 
पत्य कायम करनेकी कोशिश की । उन्होंने हमारे देशका कुछ भाग छीन लिया 

लेकिन पठानोंके शौयंपूर्ण प्रतिरोधके कारण वे हमारा पूरा देश न ले सके । उन 

अंग्रेजोंने, जिनके साम्राज्यमें सूर्य कभी नहीं डूबता, हमारे देशको जीतनेमें अपनी 
सारी शक्ति लगा दी फिर भी हमारे देशका बड़ा अंश स्वाधघीन ही वना रहा । 
जिस भूमिपर अंग्रेजोंका अधिकार हो गया था, उसके निवासी भी निरंतर अंग्रेजों 
का विरोध करते रहें। अंततः पख्तूनोंने प्रेम, वन्धुत्व और देशभक्तिकी भावनाओं 
का विकास किया और वे ईश्वरके नामपर, जनताकी सेवाके लिए खुदाई खिदमत- 
गारोंके झण्डेके नीचे आपसमें मिले । उन्होंने अनेक कठिनाइयों और कष्ठोंको सहन 
किया ओर बलिदान किये ओर सफलताके साथ ब्रिटिश आधिपत्यको समाप्त 
कर दिया । अंग्रेज पख्तूनोंकी ताक़तको पहचानते थे, यह उनकी पठानोंके प्रति 
पिछले दिनों अपनायी गयी नीतिसे स्पष्ट हो जाता हैं । उनको इस बातका विश्वास 
हो गया था कि यदि वन्धुत्व-भावना और सामुदायिक जीवनके प्रति उनकी आस्था 
ने पख्तूनोंको संगठित कर दिया तो फिर घरतीकी कोई शक्ति उनको दबाकर न 
रख सकेगी, इसलिए उन्होंने पठानोंको टुकड़ोंमें वाट दिया और उनके देशके 
सुन्दर नामतकको खुरच डाला । यहाँसे हटते समय वे हम लोगोंको शेखीखोर 
विदृषकोंके हाथोंमें सॉप गये जिनका आज़ादीकी लड़ाईसे दूरका भी सम्बन्ध न 
था । उनके पुरखोंने अंग्रेजोंकी मदद दी थी और देश, समाज और इस्लामके साथ 
ग़द्दारी की थी। अंग्रेजोंने अपने इन विदृषकोंतकको यह निर्देश दे दिया कि वे 
पठानोंके मुल्कपर अपना अधिकार जमाये रखनेके लिए उन्तको हमेशा दवाकर 
रखें । अंग्रेजोंके इस देशसे चले जानेके वाद भी और स्वाधीनता मिल जानेंके बाद 
भी हमने अवतक आजादीके फलको नहीं चखा है, क्योंकि जिनके हाथोंमें वदल- 
कर शक्ति आयी हैँ उनको पठानोंसे कोई लेना-देना नहीं है और न उनको समाज- 
से प्रेम हैं और न इस्लामसे कोई सहानुभूति । उनकी केवल एक महत्त्वाकांक्षा है, 
वह यह कि वे देशके ऊपर शासन करते रहें । यही कारण है कि वे राष्ट्र-सेवकों 
तथा अंग्रेजोंके शत्रुओंको अपना निजका शत्रु समझते हैं । देशभक्तोंके प्रति उनका 
व्यवहार अंग्रेजोंके व्यवहारसे भी वदतर हूँ । पिछले दिनों बिना किसी मुक़दमेके 
या बिना कोई कारण बतलाये हुए हज़ारों आदमियोंको जेलमें डाल दिया। 
निर्दोष बालकों, स्त्रियों, बूढ़ों, जवान लड़कियों और लड़कोंको गोली मार दी 
गयी, उनके घर बर्बाद कर दिये गये, उनकी स्त्रियोंकी इज्जतसे खेला गया । 
उनकी सम्पत्ति लूट ली गयी और पख्तून बालकोंको निराश्रित कर दिया गया । 
ओर यह सब इस्लामके नामपर हुआ। 

“शुरूमें कुछ लोगोंने यह सोचा कि पाकिस्तानके शासकोंके दमनके लक्ष्य 
केवल खुदाई खिदमतगार हैं लेकिन तुरन्त ही वे यह अनुभव करने लगे कि 

पाकिस्तानके शासकोंके हाथोंसे पूरा पछ्तृन समाज ही अपमानित होगा । जब ये 
शासक पखस्तूनोंकी भावनाको कुचलनेमें सफल न हुए तब उन्होंने बाजीगरकी तरह 
अपनी पिटारीमेंसे "एक इकाई-योजना' निकालो । प्रारंभमें उन्होंने संसदकी 
स्वीकृति प्राप्त करनेकी चेष्टा की । उन्होंने जिरगाके माध्यमसे तथा अन्य तरीक़ोंसे 
मुझसे भी मदद माँगी । जब एक-इकाई विधेयक संसदमें पारित न हो सका तब 
उन्होंने क्षेत्रीय संघ ( ज़ोनल फंडरेशन ) बनानेका प्रयत्न किया । जब वे इस वार 
भी पराजित हो गये तब गवर्नर जनरल गुलाम मुहम्मदने संसदको ही बर्खास्त 
कर दिया और उस संविधानको खुरचकर मिटा दिया, जिसका प्रारूप बड़ी मुश्किल 
से आठ सालोंमें तंयार हो पाया था । विचित्र वात यह हैं कि पाकिस्तान संसदका 
उस समय अस्तित्व था जब कि उसका संविधान न था और अब, जब कि उसका 
प्रारूप तैयार किया जा चुका हैँ, संसदको उसके संविधानके साथ खुरचकर 
मिटा दिया गया हैं । नयी संसदने, जो पाकिस्तानके शासकोंने अपनी -इच्छासे 
गठित की है, एक इकाई! योजनाकों अपनी स्वीकृति दे दी है और यह उसकी 
सबसे पहली स्वीकृति हे । संसदका अत्यावश्यक कार्य यानी संविधानको तेयार 
करनेके कार्य परे कर दिया गया हैं । 

“वन-यूनिट प्लान' शीर्षक गुप्त प्रढेखकों देख लेनेपर इसके पीछेका सारा 
मुख्य कारण स्पष्ट हो जाता हैँ । इस गुप्त प्रदेखके तयार करनेवाले हँ--गवर्नर 
जनरल गुलाम मुहम्मद, भूतपूर्व प्रधान मंत्री मुहम्मद अली, मुमताज़ दोलताना, 
मि० गुरमानी तथा कुछ अन्य प्रमुख पंजाबी । में पश्चिमोत्तर सीमाप्रांतके मुख्य 
मंत्री सरदार अब्दुल रशीद खाँका आभारी हूँ जिन्होंने इस गुप्त प्रछेखको संसदके 
सामने प्रस्तुत किया ओर इस भयानक पड्यंत्रके विरुद्ध लोगोंको सावधान कर 
दिया । में इस प्रलेखके कुछ अंश यहाँ उद्धुत कर रहा हूँ । मुस्लिम लीग बहुधा 
राष्ट्रीय एकता और समाकलनको बात करती है लेकिन उसमें उसका कितना 
विश्वास हैं यह गुप्त प्रछेखके इन थोड़ेसे उद्धरणोंसे स्पष्ट है : 

“एक इकाई क्‍यों ?” अध्यायके अन्तर्गत गुप्त प्रलेखमें पृष्ठ २ पर लिखा 
गया है : 

“पर्वी और पश्चिमी पाकिस्तानके बीचकी कड़ी जोड़नेके लिए भौगोलिक 
ओर प्रशासकीय कठिनाइयाँ विचार करने योग्य हैं । पाकिस्तानका विभाजन पूर्वी 
और पश्चिमी दो भागोंमें हुआ है जो कि एक दूसरेसे काफी दूरीपर स्थित हैं । 
इससे पाकिस्तानके आगे ऐसी कठिनाइयाँ आ खड़ी हुई हैं जिनको पार करना 
कठिन हैं । पूर्वी पाकिस्तान और पश्चिमी पाकिस्तानके बीचमें एक हज़ार मील- 

को दूरी हैँ और उनके बीचमें हिन्दुओंका पचड़ा हैं। एक ओर भी कठिनाई हूँ, 
वह यह कि दोनों भागोंमें अलग-अलग भाषाएँ बोली जाती हैं । पूर्वी भागमें 
जन-संख्या अधिक हैं और उसमें आयके स्नोत कम हैं जब कि पश्चिमी भागकी 
आबादी कम है लेकिन उसका क्षेत्रफल बड़ा है और उसकी आयके स्रोत अधिक 
हैं। इन दोनों भागोंमें अलूग-अहूग ढंगके शासनकी आवश्यकता हैँ । कठिन 
समस्याएँ भाषणोंसे नहीं सुलझायी जा सकतीं | ये कठिनाइयाँ मूलभूत ओर 
वास्तविक हैं । इन परिस्थितियोंमें दोनों भाग एक-दूसरेपर शंका करते रहेंगे 
और उससे कोई लाभ नहीं होगा । 

“इस तकंके अनुसार बंगाल और पूर्वी पाकिस्तानको पास आनेंमें कठिना- 
इयाँ हैं लेकिन हम तो यह जानना चाहते हैँ कि पश्चिमी पाकिस्तानके विभिन्न 
भाषा-भाषी प्रदेशोंके एकोकरणमें कोई कठिनाई हैं या नहीं ? 

“गुप्त प्रछेखके पृष्ठ ४ और ५ में कहा गया हैं : 

'पर्तूनोंके पास बिजली है, बलचिस्तानके पास खनिज सम्पत्ति हें ओर सिंध- 
के पास खेतीके लिए विस्तीर्ण भूमि है । पंजाबको इस बिजलीसे लाभान्वित होना 
चाहिए । यह आवश्यक भी हैँ । यदि बलूचिस्तान और कवायली इलाकोंसे खनिज 
सम्पत्तिको ले लिया जाता हैँ तो इससे सामान्य जीवनमें एक समानता आयेगी । 
कबायलियोंको सिन्ध और बहावलपुरकी क्ृषि योग्य भूमिमें बसाया जा सकता हैं 
और यह कार्य चल भी रहा है लेकिन वस्तुतः इसमें बहुत कठिनाइयाँ हैं, 
जिनको दूर करनेके लिए पर्याप्त समय अपेक्षित है । उनके लिए एक नियोजित 
अभियानकी आवश्यकता हैं । यह सब तबतक नहीं हो सकता जबतक कि 
प्रान्तोंकी भंग न कर दिया जाय । इन प्रान्तोंका गठन कुछ इस प्रकारसे किया 
गया है कि इनमेंसे केवल एक आत्म-निर्भर हे ओर शेष एक-दूसरेपर आश्रित 
हैं । यह एक महाजन ओर उसके कर्जदारके बीचका ज़िन्दगीभरका लम्बा 
रिश्ता है ।' 

“इस उद्घरणसे यह स्पष्ट हैं कि इस योजनाकों पश्चिमोत्तर सीमाप्रान्तकी 
बिजली, बलचिस्तानकी खनिज सम्पति और सिन्धकोी भूमिके लिए सेया जा 
रहा है । 

“गुप्त प्रेखमें पृष्ठ ७ पर लिखा गया है : 

'मौजूदा हालत यह है कि समस्त वास्तविक शक्ति केन्द्रके हाथमें है जिसमें 
बंगालका मुख्य भाग हैँ और हम लोगोंका इसमें बहुत थोड़ा हिस्सा हे। एक 
इकाई बन जानेपर सारी शासन-सत्ता पूर्वी और पश्चिमी पाकिस्तानके दो समान 

भागोंमें बट जायेगी । इस तरहसे पश्चिमी पाकिस्तानके हाथोंमें पहिली बार 
यथेष्ट सत्ता आ जायगी । बंगाल केन्द्रको अपनी आयके रूपमें जो धन दे रहा हैं 
उससे उसके ऊपर किया जानेवाला व्यय कहीं अधिक हैँ । पश्चिमी पाकिस्तानके 
एक इकाई बन जानेके पद्चात्‌ केन्द्रीय शासलपर बंगारूका यह भार भी बहुत 
कुछ हल्का हो जायगा ।' 

“पृष्ठ संख्या ९ पर 'एक इकाई किस प्रकार बनानी चाहिए' शीर्षकके अन्त- 
गंत इस गुप्त प्रछेखमें कहा गया है : 

हमें सबसे पहले राजनीतिक शक्तिको अपने हाथमें ले लेनेकी कोशिश 
करनी चाहिए और इसके लिए हमें अपने सारे विरोधियोंकी आवाज़को दवा देना 
चाहिए जिससे कि हमारे रास्तेमें कोई बाधा न रहे । हम लोगोंको एक ऐसा 
वातावरण खड़ा कर देना चाहिए कि जनता केवलरू हमारी ही आवाज़ सुने और 
यह तभी सम्भव हैँ जब कि हम अपनी राजनीतिक ताक़तको सख्तीके साथ काममें 
लायें । यदि हम अतिअल्प समयमें विरोधको बिलकुल ही न दबा सके और जब- 
तक विरोधी लोग चुप हैं तबतक अपनी राजनीतिक स्थितिको अधिक सुदृढ़ न कर 
सके तो राजनीतिक बलको प्राप्त करनेकी दिशामें हमारा कार्यारम्भ खतरनाक 
सिद्ध हो सकता हैं । कोई भी असमंजस या कोरी धमकियाँ ही हमारे असली 
राजनीतिक बलको हासिल करनेके राघ्तेमें आकर खड़ी हो सकती हैं ।' 

“प्रलेखमें पृष्ठ संख्या १० पर लिखा गया हैं : 

पाकिस्तानके निर्माणके समय जो उत्साह दिखलाई देता था, वह अब नहीं 
है । जनताको वशीभूत करनेकी पुरात्नी युक्तियाँ अब पर्याप्त नहीं रही हैं । जनता- 
में एक घोर निराशा ओर बेचतीने घर कर लिया है इसलिए अब उसे किसी भी 
दिशामें ले जाया जा सकता हैँ । हमारे कामके लिए यह अनुकूल अवसर हूँ । 
ईश्वर जाने, हमें ऐसा मोक़ा फिर कभी मिलंगा भी या नहीं ? जब हम ऐसी 
स्थिति उत्पन्न कर देंगे कि केवल हमारी ही आवाज़ सुनी जा सके तभी हम 
जनताको अपने पीछे ले जा सकेंगे ।' 

“प्रछेखके पृष्ठ १० पर इन पंक्तियोंको रेखांकित किया गया है : 

“इस उद्देश्यके हेतु हमको प्रत्येक प्रान्तमें अपने निजके आदमी रखने चाहिए । 
हमें उनको शक्तिशाली बनाना चाहिए और पूरे अधिकार देनें चाहिए ताकि वें 
एक प्रभावपूर्ण ढंगसे अनुकूल स्थिति बना सके । हमको खैरपुरकी घटनासे सबक़ 
. लेना चाहिए जिसमें कि विधान-सभामें 'एक इकाई'की काररवाईको हमारे मार्गमें 
एक बड़ा रोड़ा डालकर रद्द कर दिया गया । हमको प्रान्तीय विधानसभाओंपर 

भरोसा नहीं करना चाहिए लेकिन स्वयं प्रस्तावका प्रारूप तेयार करके हम उनको 
राय ले सकते हैं और अपने 'ह्विप' ( सचेतक ) के द्वारा उसे उनसे मनवा सकते 
हैं । हम प्रमुख व्यक्तियों द्वारा रेडियोसे अपने पक्षके वक्तव्य प्रसारित कर सकतें 
हैं और स्वयं ही पत्रोंमें अपने प्रचार-कार्यको संगठित कर सकते हैं । हम छोटी 
पुस्तिकाओं और इश्तहारोंके द्वारा अपना व्यापक प्रचार कर सकते हैँ और अपनी 
सूचीमें वकीलों, डॉक्टरों, अध्यापकों और विद्यार्थियोंको सम्मिलित कर सकते हैं । 

“पृष्ठ संख्या १२ पर कहा गया हैं : 

“हमें एक इकाईके प्रचारके लिए मुल्ला लोगोंकी सेवाओंको भी अपने उप- 
योगमें लाना चाहिए । लेकिन हमको उनके प्रति सावधान रहना होगा क्‍योंकि वे 
लोग ऐसे नहीं हैं कि घटनासे पूर्व उनको सारी बात बतला दी जाय । हमारे 
सौंपे हुए कार्यको करते समय बे स्वार्थके लिए कुछ ऐसी बातें भी करेंगे 
जिनका हमारे उदहृश्यसे कोई सम्बन्ध नहीं होगा और इस प्रकार वे अपनी महत्ता 
कायम करनेकी कोशिश करेंगे इसलिए हमको केवल भाड़ेके मुल्लाओंको भर्ती 
करना चाहिए । हमारे लिए सार्वजनिक सभाओंका आयोजन भी आवश्यक हैं । 
उनमें पहलेसे तेयार किये हुए भाषण हों और उनमें एक भी शब्द न बदला 
जाय ।' 

“पृष्ठ संख्या १३ पर प्रलेखमें सावधान करते हुए कहा गया हैं : 

“इस समय हम पंजावमें एक इकाईके समर्थनपर अधिक ज़ोर न दें क्‍योंकि 
इससे छोटे प्रान्तोंकी जनता आतंकित हो जायगी और उसके मनमें शंका उत्पन्न 
हो जायगी । हमारे नेताओंको अपने वक्तव्य जारी करते समय सावधान रहना 
चाहिए । हम लोगोंको एक इकाईका दावा करनेवाले व्यक्तियोंके रूपमें कभी सामने 
नहीं आना चाहिए क्‍योंकि इससे हम लोग शोषण करनेवाले समझ लिये जायेंगे । 
परन्तु स्मरण रखिए, इस कामके लिए हमको सुयोग्य और विश्वासपात्र कार्यकर्त्ता 
केवल पंजाबमें ही मिल सकते हैं । वे संगठित हों और आवश्यकताके समय कहीं 
भी जानेके लिए तैयार रहें। इस क्षणसे पंजाबके नेताओंको अपनेको संगठित कर 
लेना चाहिए ताकि उपयुक्त अवसर आनेपर वे स्थितिका परा लाभ ले सके । 


उन समस्त प्रस्तावोंका, जो पंजाबमें पारित होंगे, मसौदा कराचीमें तैयार किया 


जायगा । यों 


“पृष्ट १४ पर इस प्रलेखमें कहा गया हैं कम 
एक इकाई योजनाके अन्तगंत पंजाबकी जन-संख्या ५६ प्रतिशत हो जायगी 


ओर इकाईकी आबादी ४४ प्रतिशत रह जायगी । 

“पृष्ट-संख्या २१ पर प्रलेखमें यह लिखा गया हैं : 

प्रत्येक व्यक्तिको यह बात जाहिर कर देनी चाहिए कि केन्द्र एक इकाई 
योजनाका समर्थक हैँ । मीर मुहम्मद अली तालपुर जैसे लोगोंको योजनाका विरोध 
करनेका कोई अवसर नहीं देना चाहिए | हमको बंगालियोंके दककी ओर ध्यान 
देना चाहिए जो कि हमारा हमेशा विरोध करते हैं; वे इसपर तुल गये हैं कि 
न हम अपना फ़ायदा करेंगे और न दूसरोंका होने देंगे । उनका मुख्य उद्देश्य यह 
हैं कि यह सरकार अपनी जगहसे हट जाय ।' 

“इस गुप्त दस्तावेज़में पृष्ठ २२ पर ये शब्द अंकित हैं : 

'सरहदी सूबेमें सारी स्थिति उलट गयी है। सरदार अब्दुल रशीद और 
पुराने मुस्लिम लीगियोंने निश्चय ही एक इकाई योजनाका समर्थन किया होता 
क्योंकि क़यूमके पतनने उनका रास्ता साफ़ कर दिया था। क़यूमका भ्रष्ट और 
विद्वषपूर्ण शासन केवल प्रचारके बलपर चलता रहा । उसकी समाप्तिसे मुस्लिम 
लीगियोंका प्रभाव और भी अधिक बढ़ गया । लेकिन वहाँ स्थिति बिगड़ गयी 
क्योंकि क़यूमके स्थानपर उनकी अपेक्षा कहीं बड़ी शक्ति; दुर्जेय छाल कुर्तीवाले 
प्रकट हो गये । हम खान अब्दुल ग़फफ़ार खाँको कभी नहीं जीत सकते और न 
उनके ऊपर भरोसा कर सकते हैं । यदि लाल कुर्तीवालोंको बिना शर्तके न छोड़ा 
जाता तो अधिक लाभप्रद होता । उनके ऊपर काफ़ी पाबंदियाँ लगा देनी चाहिए 
थीं । कुछ लोग भ्रमवश डॉ० खान साहबको ख़ान अब्दुल ग़फ्फ़ार खाँसे अधिक 
महत्त्व दे बंठे हैं लेकिन शीघ्र ही वे अपनी मूर्खताका अनुभव कर लेंगे । यदि वे 
दोनों भाई साथ रहते हैं तो उनकी शक्ति संयुक्त रहती हैँ | यदि वे पृथक्‌ हो 
जाते हँ तो ख़ान अब्दुल ग़फ्फ़ार खाँ तो अपनी स्थितिको यथावत्‌ रखेंगे लेकिन 
डॉ० खान साहब अपने स्थानसे च्युत हो जायेंगे क्योंकि व्यक्तिगत रूपमें उनकी 
कोई स्थिति नहीं हैं । रशीदको हमें अपना पूर्ण सहयोग देना चाहिए ताकि वे 
लाल कुर्तीवालोंकी उपेक्षा कर सकें और पुराने मुस्लिम लीगियोंको संगठित करने 
में उनको प्रोत्साहन मिले | लाल कुर्तीवालोंका सारे प्रान्तमें व्यापक प्रभाव हैं 
लेकिन अब उनकी इस रिहाईके बाद उसे खत्म कर देना होगा । यह कार्य कुर- 
बान अली खाँको सोंपा जा सकता हे । वे ड्से बड़े प्रभावोत्पादक ढंगसे पूरा कर 
सकते हैं । इसो अभिप्रायसे उनको सरहदी सूबेका गवर्नर बनाया गया है । खान 
अब्दुल ग़पफ़ार ख़ाँकी पूरी तरहसे उपेक्षा की जानी चाहिए ; उनके साथ हमारी 
सन्धिवार्ता उनके प्रभावमें वृद्धि करेंगी लेकिन हमारा रहा-सहा प्रभाव भी समाप्त 

कर देगी । राजनीतिक दूरदर्शिता या सूक्ष्म बोधमें हममेंसे कोई उनका मुकाबला 

नहीं कर सकता । मनोव॑ज्ञानिक दृष्टिसे पहले हमें जो सुविधा प्राप्त थी वह अब 
हमने खो दी है।' 

“मुझको वार-बार जेल भेज देनेका यही कारण था। वे मुझको एक इकाई 
योजनाके विरोधम कोई अभियान छेड़नेसे रोकना चाहते थे । 

“पृष्ठ २३ पर प्रलेखमें कहा गया हैं : 

'पंजाबके लिए सबसे अच्छी बात यह होगी कि वह इस मामलेमें चुप रहे । 
हमें पंजाबके मित्रोंको यह समझा देना होगा कि वे कोई भूल न करें क्‍योंकि 
मौजूदा नेतृत्व पंजावका है और वह और भी प्रभावोत्पादक स्थिति होगी जब कि 
केन्द्र और इसी प्रकारसे लाहौरमें शासनकी पतवार पंजाबके प्रभावशाली और 
शिक्षित लोगोंके हाथोंमें होगी । वल्‌चिस्तानमें मुस्लिम लोगके नेता निश्चित ही 
कुछ सीमातक हमें मदद देंगे क्योंकि शाही जिरगाने अपने जीवन-कालमें कभी 
किसी शासन-सत्ताकों असंतुष्ट नहीं किया । जब पश्चिमी पाकिस्तानपर हमारा 
नियंत्रण स्थापित हो जायगा तब हमें बंगालमें केवल एक नेताके साथ समझौता 
करना होगा, वे हैं सुहरावर्दी । सुहरावर्दी या तो खुलकर हमारा समर्थन करेंगे 
या तटस्थ हो जायेंगे ।' 

“हम लोगोंको सिन्ध और सरहदमें राजनीतिक कार्य प्रारम्भ करनेके लिए 
वहाँके प्रभावशाली व्यक्तियोंके सम्पकर्में रहना होगा। मंत्रालय सम्बन्धी और 
राजनयिक पदोंके रूपमें हमें कुछ लोगोंको घूस भी देनी होगी । अन्यथा वे इस 
भयसे कि कहीं उनका धंधा खतरेमें न पड़ जाय, एक इकाई योजनाका विरोध 
करेंगे । यह भी आवश्यक होगा कि विधानसभाओंमें एक इकाईका प्रस्ताव पारित 
कराया जाय । मुस्लिम लीग भी इसे स्वीकृत करेगी '''' *' 

“इसी प्रकारसे हम बल्‌चिस्तान, वबहावरूपुर ओर अन्य राज्योंको भी अपने 
नियंत्रणमें ले सकेंगे । हम लोगोंको डिप्टी-कमिड्नरोंके ऊपर पूरी तरहसे निर्भर 
नहीं करना चाहिए । हमें उन लोगोंको अपने पक्षमें लाना चाहिए, जिनका 
राजनीतिक प्रभाव हैँ । 

“प्रलेखमें पुष्ठ २४ पर इस बातपर बल दिया गया है : 


'कहा जाता हैँ कि एक अन्य वेकल्पित व्यवस्था भी एक इकाईकी योजना- 
का स्थान ले सकती हूँ । उदाहरणके लिए यह सुझाव दिय गया है कि पहले ः हम] 


ु __ की 

श्लान अब्दुल ग़फ्फ़ार खां 


बहावलूपुर पंजाबमें समाहित हो जाय । सीमाप्रान्तको बनाये रखनेके लिए पंजाब 
ओर सिन्धको बादसें उसमें विलय कर देना चाहिए । कुछ लोगोंका विचार हें 
कि यह अधिक सरल समाधान होगा । हमारे लिए यह इतना सरल नहीं है कि 
हम वहावल्‍रूपुर और बलचिस्तानको बड़ी इकाइयोंमें अपना विलूय करनेके लिए 
राज़ी कर सके लेकिन उनको पश्चिमी पाकिस्तानमें अपना विलय करनेके लिए 
तेयार किया जा सकता हैं । यदि हम इस वैकल्पिक योजनाको क्रियान्वित करनेमें 
जुट जाते हैं तो पश्चिमो पाकिस्तानमें एक इकाईकी जगह तीन इकाइयाँ हो 
जायेंगी । यहाँ दो या तीन इकाइयोंका कोई अर्थ नहीं है क्योंकि यह पाकिस्तान- 
की उलझी हुई संवंधानिक समस्याके समाधानका कोई उपाय नहीं है । इस तरह- 
से हमें कुछ नहीं मिलेगा बल्कि हम अपने हाथोंसे ही पस्तूनिस्तानकी स्थापना 
कर देंगे ।' 

“पर्चिम पाकिस्तानके नेताओंको जितने शीघ्र इस एक इकाई योजनाकी 
स्वीकृति मिल जाय उनको अपने हाथोंमें तुरन्त अधिकार ले लेना चाहिए और 
उन्हें बंगालके लोगोंसे, विशेष रूपसे सुहरावर्दीसि बातचीत प्रारम्भ कर देनी 
चाहिए । सुहरावर्दी महत्त्वाकांक्षी हैं । वे हमसे वार्ता करनेको तैयार हो जायेंगे । 
हम उनसे यह कह देंगे कि केन्द्र केवल चार विषयोंको आरक्षित कर लेगा और 
दो अर्थात्‌ बंगाल तथा परिचमी पाकिस्तान स्वायत्तशासी प्रदेश बन जायँगे । केन्द्र- 
में भी दोनोंका प्रतिनिधित्व बरावर होगा । सुहरावर्दीके साथ हमारा यह सौदा 
वस्तुतः इतना महँगा नहीं है । जसे ही वे यूरोपसे वापस लौटेंगे, हम उनके पूर्वी 
पाकिस्तानके लिए रवाना होनेसे पहले ही उनके साथ शीघ्र समझौता कर लेंगे । 

इस उद्धरणको पढ़ लेनेसे यह बिलकुल स्पष्ट हो जाता है कि इस एक इकाई 
योजनाको गढ़नेवाला कौन हैं और इसके पीछे उसका उद्देश्य क्या है ? यह 
दावा किया जाता हैँ कि इस एक इकाईके बन जानेपर विभिन्न प्रांतोंके मध्य 
समान बन्धुत्वकी भावना उत्पन्न हो जायगी और इससे ऐक्यभाव तथा ठोस- 
पन आयेगा । लेकिन इन उद्धरणोंको पढ़ लेनेंके बाद यह स्पष्ट हो जाता है कि 
वे इस अभिप्रायसे एक इकाई नहीं बना रहे हैं और वे प्रेम, स्नेह तथा बन्धुत्वके 
रास्तेको ग्रहण करनेके पक्षमें नहीं हैं, बल्कि . वे स्वार्थकी पूर्तिके लिए बल, 
षड़्यंत्र, धोखा, घूस तथा अन्य अनुचित उपायोंको अपनाना चाहते हैं । यही 
कारण है कि प्रेमके स्थानपर घृणा, एकताके स्थानपर फूट और पारस्परिक 
. विश्वासके स्थानपर अविश्वास उत्पन्न हुआ हैं । 

“तीसरी चीज़, जिसका उन्होंने दावा किया है, यह है कि यदि एक इकाई 

योजना बन जायगी तो व्यय कम हो जायगा और बचतकी इस निधिको जन- | 
। कल्याणके कार्योमें लगाया जा सकेगा । लेकिन यह भी एक झठ है । मेंने संसद- ; 
को यह चेतावनी दो थी कि अभी एक इकाई योजनाके लिए स्थितियाँ अनुकूल | 
नहीं हैं । लेकिन यदि वे वास्तवमें वचत करना चाहते हैं तो उनको एक ऐसी | 
इकाईकी अपेक्षा, जो क्रियान्वित ही न हो सके, तोन इकाइयाँ वनानी चाहिए। ' 


पंजाबी भाइयोंके लिए में दो इकाइयाँ बनानेतकपर तेंयार था। उन लोगोंने 
यह दावा किया था कि एक इकाई बनाकर वे बीस करोड़को वचत कर लगे; में | 
दो इकाइयाँ बनाकर दस करोड़की बचत तो कर ही रहा था परन्तु तत्कालीन | 
वित्तमंत्री मि० मुहम्मद अलीने मुझसे कहा कि या तो एक इकाई बनेगी या स्थिति | 
यथावत्‌ रहेगी । इसके बाद आगे कोई विचार-विमर्श नहीं हुआ और हम वहाँसे | 
चले आये । द | 

“लछोगोंको यह पता चला कि इस योजनामें खर्चक्री कमीकी जगह करोड़ों | 
रुपयोंका अधिक व्यय हैँ । मुझे एक और बात याद आती हैँ । जब हम लोग एक | 
इकाई योजना और क्षेत्रीय संघपर चर्चा कर रहे थे तब पंजाबके नेताओंनें कहा || 
कि छोटे राज्योंके एकीकरणके पदचात्‌ पंजाब और शेष भागके बीच प्रतिनिधित्व- | 
का अनुपात ६५ और ३५ का रहेगा। यह अनुपात न केवल विधान-सभा और | 
मंत्रिमंडलकी सदस्यतापर बल्कि नोकरियों, व्यापार तथा अन्य धंघोंपर भी लाग 
होगा । मैंने इस प्रस्तावकों अस्वीकार कर दिया क्‍योंकि मेने इसमें पख्तूनोंकी 
राजनीतिक, आश्थिक, सांस्कृतिक और सामाजिक क्षति देखी । ऐसा जान पड़ता 
हैं कि उन लोगोंने पख्तुनोंमेंसे कुछ ऐसे व्यक्तियोंका सहयोगीके रूपमें समर्थन प्राप्त 
कर लिया था, जो कि अपने देशके विनाशकी ओरसे उदासीन थे । 

“उन लोगोंने यह दावा भी किया था कि एक इकाईकी रचनाका परिणाम 
प्रशासनका एक सुधार होगा । लेकिन जब छोटे प्रदेशोंमें स्थानीय प्रशासनिक 
ढाँचेकी हालत सुधारी न जा सकी तो यह कैसे सम्भव होता कि चित्रालसे कराची 
तक फैले हुए एक विशाल प्रदेशका प्रशासन कुशलतापूर्वक चलता रहे ? देश 
और सरकारके ज़िम्मेदार लोग इस बातको स्वीकार करते हैं कि एक इकाईके 
बननेके समयसे ही प्रशासनका ह्वास हुआ हैं और जनताको अत्यधिक असुवि- 
धाओंका सामना करना पड़ा हे । २] नह हे. 

“हाई वर्षोका अनुभव यह सिद्ध करता है कि एक इकाईसे न तो हम लोगोंमें दर, 
समैक्य बढ़ा हैं और न बन्धुत्व भावना, न उससे व्ययमें किसी प्रकारकी कमी हुई. 
है और न प्रशासनमें ही कोई सुधार हुआ है । मेरे लिए यह एक रहस्यकी 00 लक जरा 

खान अब्दुल ग़फ़्फ़ार खाँ 

है कि ये लोग गधेकी पूँछको क्यों कसकर पकड़े हुए हैं; ये एक ऐसी योजनामें 
फंसे हैं जिसने देशका कोई लाभ नहीं बल्कि हानि ही की हैं। इस एक इकाई 
योजनाको, जो कि हमारे लिए अनुपयुक्त सिद्ध हुई है, चलाते रहनेका भला क्‍या 
ओऔचित्य है ? एक बार पश्चिमी पाकिस्तानकी विधान-सभामें एक इकाईको रह 
कर देनेके लिए एक प्रस्ताव लाया गया था, तब ३१० सदस्योंके सदनमें इस 
प्रस्तावको ३०६ सदस्योंका मत मिला था। मुहिकलसे चारने इस प्रस्तावका 
विरोध करनेकी हिम्मत की थी । 

“इन लोगोंका यह कहना हैँ कि चैंकि एक इकाई बन चुकी, इसलिए इसको 
रद नहीं करना चाहिए क्योंकि इससे पंजाबकी प्रतिष्ठाको आघात लगेगा । लेकिन 
बंगाल एक इकाई नहीं चाहता और न इसे सिन्ध, वल॒चिस्तान और सीमाप्रान्त 
चाहते हैं । इस योजनाके निर्माता इससे चिपके रहना चाहते हैँ क्योंकि इसमें 
उनका स्वार्थ निहित हैं और वे उसे जनताके ऊपर थोप रहे हैं । 

“एक इकाईकी रचनाका प्रच्छन्न उद्देश्य और उसमें पस्तूनोंके लिए जो एक 
गुप्त खतरा है, उसे अब सगके आगे स्पष्ट ही हो जाना चाहिए । एक लोकतंत्रीय 
देशके नागरिक होनेके नाते यह हमारा कर्तव्य था कि हम जनताकी भावनाओंको 
सरकारतक पहुँचायें और हमने उससे यह निवेदन किया कि वह जनताकी 
स्वीकृतिसे इस मामलेका निर्णय करे । हम लोगोंसे यह कहा गया कि जनताके 
प्रतिनिधि असेम्बलीमें मौजूद थे और इसलिए जनतासे सीधी सलाह लेना आव- 
इयक न था। इस तककके आधारपर उन्होंने एक इकाईके विधेयकको विधान- 
सभामें पारित कर लिया ओर लोकतंत्रके नामपर उसको एक कानूनका रूप दे 
दिया । यद्यपि हमको उत्तेजित किया गया फिर भी हम लोग वंधानिक ढंगसे 
संघर्ष करते रहें और दो वर्षके दुःखद अनुभवके पश्चात्‌ उसी विधान-सभाके 
सदस्य लोट-फिरकर हमारे ही ख़यालपर आ गये और उन्होंने यह बात अच्छी 
तरहसे समझ ली कि एक इकाई योजना एक गम्भीर भूल थी ओर इसे तुरन्त ही 
रह कर देना चाहिए। विधान-सभाकी बेठक हुई और एक इकाईके विरोधमें सर्व॑- 
सम्मतिसे एक प्रस्ताव पारित किया गया । वंधानिक तरीका यह था कि इसके 
बाद उसे रह कर दिया जाय लेकिन स्वार्थी नेताओंने ऐसा नहीं किया । एक 
इकाई बननेके समय बलप्रयोग किया गया था और वही उसको बनाये रखनेके 
लिए भी इस्तेमाल किया गया । इन परिस्थितियोंके अन्तर्गत प्रश्न यह उठता 
है कि देश और समुदायसे सम्बन्धित इस प्रकारके महत्त्वपूर्ण मामलोंपर कैसे 
निर्णय लेना चाहिए और ये मामले, जिनपर॒ देश और समाजका जीवन-मरण 

निर्भर होता है, केवल राजनीतिक ही नहीं बल्कि आर्थिक, सामाजिक और 
साम्प्रदायिक भी होते हैं । लोकतंत्रीय देशोंमें राष्ट्र और समुदायकी माँगोंको 
स्वीकार करानेके दो ही तरीक़ हँ--एक रास्ता संवंधानिक हे और दूसरा 
आन्दोलनका । लेकिन पिछले ग्यारह वर्षोर्में हमनें यह देख लिया कि वे थोड़ेसे 
लोकतंत्रीय अधिकार भी, जो कि अंग्रेजोंने हमें दिये थे, पाकिस्तानके शासकों 
द्वारा एक या दूसरे वहानेसे हमसे छीन लिये गये । परिणाम यह हे कि इन 
पिछले सारे वर्षोमें कोई निर्वाचन नहीं कराया गया। जब ऐसे महत्त्वपूर्ण 
मामलोंको सुलझानेके लिए जनताको संवंधानिक ओर वंध तरीकोंसे भी वंचित 
कर दिया जाता है तव उसके पास एक ही रास्ता बच जाता है और वह रास्ता 
आन्दोलनका है । 

“कुछ लोग यह सोच सकते हैं कि यह हमारी अपनी सरकार हूँ । यदि 
वास्तवमें ऐसा ही होता तो उसे जनताकी कठिनाइयोंको दूर कर देना चाहिए 
था । यदि वह लोकतंत्रीय होती तो उसको विधान-सभाके निर्णयको आदर देना 
| चाहिए था । इस्लाम एक भव्य आदर्श है । यदि यह हमारा एक इस्लामी राज्य 

| है तो इसमें इस्लामी कानून लागू होना चाहिए था; यहांसे व्यभिचार, मद्यपान, 


।' सूदखो री, अनेतिकता, अनुचित कृत्य, घूस, एक-दूसरेपर आक्रमण और दमन लोप 
हो जाना चाहिए था । इस्लाम इस वातकी कभी आज्ञा नहीं देता कि एक मुसल- 
मान दूसरे मुसलूमानके अधिकारको कुचले या कोई मुसलमान दमतके आगे आत्म- 
समर्पण करे । दूसरेके अधिकारको दवाना, इस्लामकी दृष्टिमें सबसे बड़ा पाप है । 
उन लोगोंसे, जो इस बातपर बल देते हैं कि यह एक लोकतंत्रीय ओर इस्लामी 
देश है, मुझको यह कहना हैँ कि यह देश हम सबका हैं और हम सब मुसलमान 
हैं । जो स्थिति इस समय चल रही है उसमें में उनसे यह पूछता हूँ कि जब हम 
एक मुस्लिम समाज क़ायम करना चाहते हैं तब लोगोंका क्‍या कर्त्तव्य है, और 
विशेष रूपसे विद्वान्‌ व्यक्तियोंका ? 

“निष्कर्ष रूपमें, में सरकारसे आदरपूरवेक यह निवेदन करना चाहता हूँ कि 
वह जनताको उसके लोकतंत्रीय और वध अधिकारोंसे वंचित न करे। में सर- 
कारको इस बातके लिए विवश कर देना चाहता हूँ कि वह ऐसे रास्तों और. हे 
उपायोंको अपनाये जिससे कि जनताके मूलभूत ओर मानवीय अधिकार दृढ़ हों । _ 
जब भारत और पाकिस्तानने अपनी स्वाधीनता प्राप्त की, तब हिन्दुओंने भारतमें 
अपनी सरकार बनायी ओर मुसलमानोंने पाकिस्तानमें । जब हिन्दुओंनें शासन- 

खान अब्दुल ग़फफ़ार खाँ 


आज़ादीकी लड़ाईमें भाग लिया था, जेल काटी थी और अनेक कष्ट सहन किये 
थे। इस मुआवजेमें उन्होंने उन छोगोंको पुरस्कार, भूमि और ऊंचे पद आदि 
दिये । और यहाँ मुसलूमानोंके इस शासनमें जो छोग आज़ादीके लिए अंग्रेजोंसे 
लड़े थे, उनको जेलमें डाल दिया गया । उनको अनेक दुःख सहने पड़े और त्याग 
करने पड़े । उनको सींखचोंमें बन्द कर दिया गया, उनके घरोंको लूट लिया गया 
और उनको बहुतसे दूसरे तरीक़ोंसे तकलीफ़ झेलनी पड़ी । यह बात खेदजनक है 
कि यहाँ वह बन्धुत्वकी भावना नहीं हे जो कि हिन्दुओंमें दिखलाई देती हे । 
“यदि ईश्वरनें चाहा तो पख्तृुन अपनी कमर कसकर खड़े होंगे । वे अपने 
निदचयपर दृढ़ होंगे और स्वार्थपरतासे छुटकारा पायेंगे । वे अपने निजके देशके 
मालिक होंगे और जैसे ही उनके हाथोंमें अधिकार आयेगा, वे सबसे पहले उन 
लोगोंको पूरा मुआवजा देंगे जिन्होंने कि देशकी स्वतंत्रताके लिए महान्‌ त्याग 
किये हैं । यह हमारा एक इस्लामी कर्त्तव्य हैं | 
१३ सितम्बर सन्‌ १९५८ को खान अब्दुल ग़फ्फ़ार खाँको क्वेटामें गिर- 
फ्तार कर लिया गया । ज़िलाधीशके आदेशानुसार उनके वलचिस्तानमें प्रवेश करने- 
पर प्रतिबन्ध लगा था और वादशाह खाँनें उसका उल्लंघन किया था । दूसरे 
दिन पश्चिमी पाकिस्तानके मुख्य मंत्रीने ज़िलेके अधिकारियोंको यह आदेश दिया 
कि खान अब्दुल ग़फफ़ार खाँकों पेशावर ले जाया जाय और वहाँ उनको छोड़ 
दिया जाय । जिस समय वे पुलिसकी हिफाज़तमें क्वेटासे पेशावर जा रहे थे, उस 
समय उन्होंने पत्रकारोंसे बातचीत करते हुए लाहौर रेलवे स्टेशनपर कहा कि 
प्रेसीडेण्ट इस्कंदर मिर्ज़ा और मि० एम० ए० क्विजेलवशनें उस आश्वासनको 
हवामें उछाल दिया जो कि उन्होंनें पाकिस्तानके संविधानके संशोधनके सम्बन्धमें 
दिया था | उन्होंने अगले सामान्य निर्वाचनोंके वाद पश्चिमी पाकिस्तानके प्रदेशों 
को फिरसे अलहूग कर देनेका वचन दिया था। ख़ान अब्दुल ग़फ्फ़ार खाँने निर्भी- 
कताके साथ पाकिस्तान सरकारपर यह आरोप लगाया कि एक इकाईके प्रइन- 
पर उसने पंजाबियों और पठानोंके बीचमें एक झगड़ा खड़ा कर दिया । उन्होंने 
_ सरकारपर सामान्‍य निर्वाचनको स्थगित कर देनेका भी आरोप लगाया । उन्होंने 
हू. | .. घोषणा की : “फिर भी मेरा प्रयास यही रहेगा कि में सरकारकी इस चालकों 
_ सफल न होने दूँ।” £ 5 2 
के कर अक्तूबर सन्‌ १९५८ को खान अब्दुल ग़फ्फ़ार खाँ, मौलाना भसानी 
. और पूर्वी पाकिस्तानके आठ प्रमुख नेता गिरफ़्तार कर लिये गये । पाकिस्तान 
सुरक्षा अधिनियमके अन्तर्गत ख़ान अब्दुल ग़फ्फ़ार खाँको चारसद्दा तहसीलके एक 

ह यर्षके क़ृंदी 
ु गाँवमें उनके पुत्र ग़नीके घर॒पर गिरफ़्तार कर लिया गया और उनको १४ वर्ष- 
! का कठोर कारावास दण्ड दे दिया गया । 
न्‍ ये सारी गिरफ्तारियाँ प्रेसीडेण्ट इस्कंदर मिर्जा और रक्षा-मंत्नी अयूब खाँ 
4 द्वारा शासनका तख्ता पलटनेके एक सप्ताहके भीतर ही हुईं। दूसरे, पाकिस्तान- > 
| में फोज़ी कानून, मार्शल लॉ घोषित कर दिया गया था । अयूब खाँने २७ अक्तू- 
। बर १९५८ के सबेरे प्रधान मंत्रीके नाते क़सम ली । प्रेसीडेण्टके आदेशानुसार यह 
ह शपथ ग्रहण करनेके पश्चात्‌ जनरल अयूब खाँनें शामको ठेलीविज़नकी एक भेंटके 
सिलसिलेमें प्रेसीडेण्ट इस्कंदर मिर्जाके साथ फोटो खिंचवाया॥। उस समय वे हँसते 
रहे ओर आपसमें मज़ाक करते रहे । इसके कुछ ही घंटों बाद अयूब खाँने अधि- 
। कारपूर्ण ढंगसे इस्कंदर मिर्ज़ाको उनका पद छोड़ देनेको कहा | इस्कंदर ।मिर्ज़ा 
और उनकी पत्नीको क्वेंटा भेज दिया गया और वहाँ उनको 'सकिट हाउसमें 
नज़रबन्द कर दिया गया । जनरल अयूबने राष्ट्रपति पदका कार्य-भार संभाल 
लिया और अपनी सशस्त्र सेनाके सर्वोच्च सेनापतिके पदपर नियुक्ति कर ली। 
इसके पश्चात्‌ उन्होंने यह घोषणा की कि अब देशरमें राष्ट्रपतिके शासनके प्रकारका 
। मंत्रिमंडल रहेगा और तदनुसार प्रधान मंत्रीका पद तोड़ दिया गया । एक अधि- 
नायकके रूपमें अपनी स्थितिको सुदृढ़ करनेके लिए जनरल अयूब खाँने अपने 
सबसे अच्छे सहयोगियोंको सेवामुक्त कर दिया । वे अपने सनिक पद या श्रेणीको 
बनाये रख सकते थे परन्तु सशस्त्र सेनाओंसे उनका सम्बन्ध तोड़ दिया गया ॥ 
जिस समय जनरल अयूब खाँ अपने मित्रोंकी उनकी नोकरियोंसे अलग कर रहे 
थे उसी समय अपने आपकी 'फील्ड-मार्शल' के स्थानपर पदोन्नति भी कर रहे 
थे । विरोध पक्षके लोगों द्वारा किये गये विविध प्रकारके अपराधोंके लिए शासक 
वर्ग फोज़ी अदालतोंकी मशीनरीपर भरोसा कर रहा था । इन सैनिक न्यायालयों 
को प्राणदंडतक देनेका अधिकार दिया गया था। इनके अतिरिक्त मजिस्ट्रेट 
स्तरकी छोटी-छीटी अदालत भी स्थापित कर दी गयी थीं जो एक वरषका कारा- 
वास दंड और पन्द्रह कोड़ोंतककी सज़ा दे सकती थीं। नियमित नयायालरूयोंको 
इनके फंसलोंपर पुनविचार करनेका अधिकार नहीं दिया गया था। इन्हीं दिनों 
सीमाप्रान्त ओर बलचिस्तानमें कुछ उपद्रवकी घटनाएँ हुई और सेनिक प्रशासन 
द्वारा गोली चलायी जानेसे कुछ व्यक्ति मारे गये ॥ । डे 
फौजी कानूनके इस कालमें शासक वर्गने जो बड़े महत्त्वपृण निर्णय लिये 

उनमेंसे एक राजधानोका परिवर्तन भी था जो कि कराचीसे रावलूपिंडी ले आयो 








खान अब्दुल ग़फ्फ़ार खाँ 


बनानेका समर्थन किया था परन्तु वस्तुस्थिति यह थी कि उन्होंने सेनापर अपनी 
पकड़को बनाये रखनेके लिए वहाँ अपनी राजधानी बदली थी । आखिर वे राज्य- 
के प्रधान तथा रक्षामन्त्रीके अतिरिक्त प्रधान सेनापति भी थे । राजघानीके रावल- 
पिण्डी आ जानेसे पंजाबियोंको एक प्राथमिकता मिली; मुख्य रूपसे राजनीति ओर 
व्यापारमें । 
जनरल अयूब खाँने 'पब्लिक आफिसेज डिस्क्वालिफिकेशन आर्डर जारी कर 
दिया ओर उसमें एक्जीक्यूटिव वॉडीज़ डिस्क्वालिफिकेशन आर्डर भी जोड़ दिया 
जिसका उद्देश्य पुराने राजनीतिक नेताओंको सन्‌ १९६६ तक राजनीतिसे पृथक 
रखना था । उनमेंसे अधिक नेता काफी वृद्ध हो चुके थे और उन लोगोंके बारेमें 
यह अनुमान किया जाता था कि या तो वे उस समयतक मर जायेंगे या उनका 
शरीर इस योग्य न रहेगा । 
४ अप्रछ १९५९ को ख़ान अब्दुल ग़फफ़ार खाँ 'पाकिस्तानके किसी अज्ञात 
स्थान से, जहाँ कि वे नज़रबन्द थे, रिहा कर दिये गये । सरकारकी एक प्रेस 
, विज्ञप्तिमें कहा गया कि उनको वृद्धावस्था और अस्वास्थ्य' के कारण मुक्त कर 
दिया गया है । उसमें यह भी कहा गया, “सरकार समझती हैं कि अब वे किसी 
ऐसे कार्यमें भाग नहीं लेंगे जो पाकिस्तानके समंक्य और सुरक्षाके लिए हानिप्रद 
हो । खान अब्दुल ग़फ़्फार खाँको पहले हरिपुर जेलमें रखा गया और इसके 
बाद पुलिसके एक भारी जत्थेकी निगरानीमें उच्च न्‍्यायारूयमें उपस्थित होनेके 
लिए उनको लाहोर भेज दिया गया जहाँ कि गत वर्ष राजद्रोहके मामलेमें, 
अपराघसिद्धिके विरोधमें उनकी अपील खारिज कर दी गयी थी । 
अपनी रिहाईके परचात्‌ ख़ान अब्दुल ग़फ्फ़ार खाँ उतमंज़ई चले गये । अन- 
चहेते राजनीतिज्ञोंकों सार्वजनिक जीवनसे निकाल फेकनेके लिए जिस विशेष 
न्‍्यायाधिकरणकी नियुक्ति की गयी थी उसके द्वारा ख़ान अब्दुल ग़फफ़ार खाँको 
एक नोटिस दी गयी । उसमें उनसे पूछा गया था कि आपको सार्वजनिक जीवनके 
अयोग्य करार क्‍यों न दिया जाय जब कि आपने अलग-अलग कालोंमें विध्वंस- 
कारी कार्योमें भाग लिया ह॑ ओर उनके लिए आपको जेलोंमें भी जाना पड़ा 
हैं ? खान अब्दुल ग़फ्फ़ार खाँने न तो इनकार किया ओर न यह बहस की कि 
उनके विरुद्ध नज़रबन्दीके आदेश हुए थे। परिणामस्वरूप वे सन्‌ १९६६ के 
अन्ततक किसी भी ऐसी संस्थाकी सदस्यतासे वंचित कर दिये गये जिसमें कि 
निर्वाचन होते हों । 
खान अब्दुल ग़फ्फ़ार खाँने अपना सीमाप्रान्तका दौरा प्रारम्भ कर दिया और 

उन्होंने प्रतिबन्ध सम्बन्धी आदेशोंके विरोधमें गाँवों और कस्वोंमें भाषण किये | 
मार्च सन्‌ १९६१ में बन्न जिलेकी एक मस्जिदमें बोलते हुए उन्होंने कहा : 

“आज में आपको रसूल पाकके कुछ उपदेशों और उनके विश्वासोंके वारेंमें 
ऊुछ बतलाना चाहता हूँ। एक वार जब उनसे मुसलूमानकी परिभाषा करनेको 
कहा गया तव उन्होंने कहा कि मुसलमान वह है जो किसी दूसरे मुसलमानको 
चोट न पहुँचाये । यदि हमने अपने पैग़म्बर ( मुहम्मद साहव ) की शिक्षाओंका 
पालन किया होता तो हमारे जीवनमें श्रेष्ठणाका समावेश होता और हमको एक 
संतोष मिला होता ।” 

“उन्होंने यह भी घोषणा की थी कि यदि उनके अनुयायी मुख्य रूपसे अपना 
लगाव धन्त और ऐश-इशरतसे रखेंगे तो उनकी दोनों दुनिया--यह और वादकी-- 
नष्ट हो जायगी । हम क्षुद्र, महत्त्वहीन प्रछोभनोंमें अपना धर्म और अपना समाज 
बेच देते हैं । हम धनके लिए लालच करते हैं। हमारी वर्तमान दुर्दशा इसीका 
परिणाम हैं । रसूल पाकने हमको वतलाया है कि अपने समाज और राष्ट्रको 
प्रेम करना और उसको सेवा करना ही हमारे धर्मके अभिन्न अंग हैं । इसके 
विपरीत हम अपने लोगोंसे ही शत्रुताका व्यवहार करते हैं और एक-दूस रेसे 
प्रतिस्पर्द्धा करते हैं । 

_इस्लामका अर्थ कार्यशीलता हैँ । रोज़ा, नमाज़ और तसवीह इस्लाम 
नहीं हैं । यदि इस्लाम कार्य ओर विचारोंका पर्यायवाची न होता तो हमारे 
पेंग्रभ्वर इतनी भयंकर कठिनाइयोंको तल झेलते: इतनी परीक्षाओंको पार न 
करते । 

ईइवरने हमको स्वर्ग-तुल्य देश दिया है जिसमें बहुतसे खजाने छिपे हुए हैं । 
लेकिन हममेंसे कोई उससे लाभान्वित नहीं हुआ । आप इस वातसे बेखबर हैं कि 
आप लोग नहीं बल्कि दूसरे छोग इस देशके साधनोंसे लाभ उठा रहें हैं। इसका 
नतीजा यह हैँ कि आप छोग भूखे मर रहे हैं ओर एक जगहसे दूसरी जगह फिर 
रहें हैं । यदि आप इस देशमें रह सकें और शान्तिपूर्वक एकताके साथ रह सकें 
तो आप अपने इस देशको सुसम्पन्न बना सकते हैं और अपनी दोनों दुनियाओं- 
को अच्छा वना सकते हैं । कुरान शरीफ़में ईइ्वरने यह कहा है कि विश्वास न 
होनेके कारण वह लोगोंको दण्ड नहीं देता । यदि ऐसा न होता तो अमेरिका, 
सोवियत रूस ओर यूरोप बहुत पहले ही नष्ट कर दिये गये होते । वे उत्तरोत्तर 
ऊँचे चढ़ते जा रहें हैं। ईश्वर उनको दण्ड देता हैं और उनका नाश करता हैं, 
जो कि अत्याचारी हैं, जिनमें एकता नहीं हैं ओर जो उसके प्रति कृतघ्न हैं । 

वान अब्दुल ग़फ्फ़ार खाँ 


ईद्वर आपके ऊपर इतना क्ृपालु है कि उसने आपको अंग्रेजोंकी दासताके जुएसे 
मुक्त कर दिया । जब आप अंग्रंजोंके शासनको उतार फेंकनेंकी कोशिश कर रहे 
थे तब हमारे वर्तमान स्वामी यह सोच भी नहीं सकते थे कि यह भी सम्भव हैं । 
बहुतसे घनी, सुसम्पन्न खान, ज़मींदार और धामिक नेता आज़ादीके सिपाहियोंको 
पागल समझते थे । उनका खयाल था कि ये लोग किसी पहाड़को धक्के दे रहे 
हैं । क्या कोई किसी पहाड़को हिला सकता हैं ? क्‍या वे कभी यह सोचते भी थे 
कि एक दिन अंग्रेज भारत छोड़कर चले जायँगे और उनका साम्राज्य बिना किसी 
रक्तपातके लुप्त हो जायगा ? परन्तु ईश्वरने हमको संसारकी सबसे बड़ी शक्तिसे 
मुक्त कर दिया ।* 

इसके कुछ दिनों वाद खान अब्दुल ग़फ्फ़ार खाँको १२ अप्रेल सन्‌ १९६१ 
के दिन डेरा इस्माईल ख़ाँमें उस समय गिरफ़्तार कर लिया गया जिस समय 
वे दक्षिणी ज़िलोंका दोरा कर रहे थे। उनको 'मनटेनेनस्स ऑफ पब्लिक आर्डर 
आड्डिनेन्स के अन्तर्गत गिरफ़्तार किया गया । उनके ऊपर यह अभियोग लगाया 
गया था कि उन्होंने राज्य विरोधी क्रिया-कलापमें भाग लिया हैं। इसके साथ 
उन्होंने सरकारके प्रति द्ष-भावना फैलायी जिससे जनतामें एक निराशा और 
आतंक व्याप्त हो गया । इसके अतिरिक्त उन्होंने जनताके विभिन्न वर्गोर्में एक 
घृणाकी भावना उत्पन्न की । पहले ख्वान अब्दुल ग़फफ़ार खाँको पनियालामें नज़र- 
बन्द रखा गया ओर उसके बाद उनको सिन्धममें हँदराबाद जेलमें भेज दिया 
गया । 

उनकी नज़रबन्दीके तुरन्त बाद उनके कई सौ सहकर्मी भी गिरफ्तार कर 
लिये गये । रावरूपिंडीमें एक पत्रकार-गोष्ठीको सम्बोधित करते हुए राष्ट्रपति 
अयूब खाँनें इस टिप्पणीसे हो चर्चा प्रारम्भ की ; 

“ख़ान अब्दुल ग़फक़ार खाँ यह चाहते थे कि सरहदी सूबा हिन्दुस्तानका एक 
हिस्सा वन जाय । अपने इस प्रयासमें असफल होनेपर उन्होंने पाकिस्तानमें एक 
अलग प्रान्त बनानेंकी माँग की जहाँ कि वे वादशाह बनना चाहते थे । इसके 
बाद उन्होंने यह चाहा कि सरहदका इलाक़ा अफ़गानिस्तानका एक हिस्सा बन 
जाय । उन्होंने अपनी बातको यह कहकर ख़त्म किया कि जिन लोगोंकी माँगें 
तकसंगत नहीं होंगी उनके साथ कठोरताके साथ पेश आया जायगा । 

खान अब्दुल ग़पफ़ार ख़ाँकी नज़रबन्दीकी अवधि हर छः महीनेके वाद बढ़ा 
दी जाती थी । दिसम्बर सन्‌ १९६२ में 'एम्नेस्टी इण्टरनेशनलू” नामक एक गैर- 
राजनीतिक संस्था द्वारा उनकी रिहाईकी माँग की गयी। (एम्नेस्टी इण्टर- 

नेशनल' ने तमाम देशोंके सारे राजनोतिक क़रदियोंकी मुक्तिके लिए एक अभि- 
यान चला रखा था । इसके एक वक्तव्यमें यह कहा गया : 

“अहिसाके भी अपने शहीद हैं । उनमेंसे एक खान अब्दुल ग़फ्फ़ार खाँको 
'एम्नेस्टी इण्टरनेशनल ने वर्षके वंदी' के रूपमें चुना है । उनका उदाहरण 
सारे विश्वके उन लाखों लोगोंकी अत्यधिक यातनाका प्रतीक हैं जो कि अपनी 
अंतरात्माके लिए जेलोंमें पड़े हुए हैं । उसमें इस बातपर वर दिया गया 
था कि पठानोंके अधिकारोंके लिए एक अभियान चलानेके अपराघमें उनको 
सन्‌ १९४८ से प्रायः निरन्तर जेलमें रखा गया हैं । इस वक्तव्यमें आगे यह 
भी कहा गया था, “अपीलोंके वावजूद इन वृद्ध पुरुषको अबतक जेलमें रखा 
जा रहा हैं ।* 

अब्दुल वली खाँनें मई सन्‌ १९६३ में इस रहस्यका उद्घाटन किया कि उनके 
पिताके पछ्तून अनुयायी, जिनकी संख्या लगभग तीन सौ है, अवतक अवरोधन 
कुम्पोंमें पड़े हुए हैं और उनकी सम्पत्ति, जिसका मूल्य ४२ करोड़ रुपयोंसे भी 
अधिक है, जब्त कर लो गयी है । 

जुलाई सन्‌ १९६३ में पाकिस्तान नेशनल असेम्ब॒लीके अध्यक्षने उस स्थगन 
प्रस्तावको नियम-विरुद्ध ठहरा दिया जिसमें खान अब्दुल ग़फ्फ़ार खाँकी, जो उन 
दिनों लाहौर जेलमें वीमार थे, निरंतर नज़रवन्दीपर चर्चा करनेंकी माँग को 
गयी थी । गृहमंत्रीने सबसे हालकी डाक्टरी रिपोर्टका हवाला देते हुए कहा : 
“खान अब्दुल ग़पफ़ार खाँका स्वास्थ्य सामान्य है । वे नियमित रूपसे भोजन 
करते हैं । उनके पैरोंमें कुछ पुरानी तक़लीफ़ हे और उसका विशेषज्ञ इलाज कर 
रहे हैं | 

इसके एक पखवाड़ेके बाद यह सरकारो घोषणा को गयो कि खान अब्दुल 
ग़फफ़ार खाँका, 'जो कि पिछले काफ़ी दिनोंसे गम्भीर रूपसे बीमार हैं अपनो 
इच्छाके चिकित्साधिकारीके साथ “उनकी अपनी प्रार्थनापर' मुलतान तबादला 
कर दिया गया है । इस घोषणामें आगे कहा गया कि उन्होंने किसी भी डाक्टर- 
से, जो उनकी इच्छाका न हो, इलाज करानेसे इनकार कर दिया। ओर फिर 
वे तीन दिनके अनशनपर उतर गये । 

वली खाँने दिसम्बर सन्‌ १९६३ में अपने पितासे लाहौर जेलमें मुलाक़ात 


की । इसके बाद उन्होंने गृह-मंत्रीसे शिकायत करते हुए कहा, “वे नज़रबन्द हैं. 


ओर उनको मजबूर होकर अपने हाथसे अपना खाना बनाना पड़ता हैं ।* उन्होंने 


इस बातपर ज़ोर दिया कि अभी कुछ दिनों पहले ही ग़रूत दवा दे देनेके कारण 

धान अब्दुल ग़फ्फ़ार खाँ 
उनके पिता बहुत बीमार पड़ गये थे । उन्होंने अपने पिताके लिए एक शिष्ट, 
मानवीय व्यवहारकी माँग की । 

खान अब्दुल ग़ंपफ़ार खाँका स्वास्थ्य जब अत्यधिक क्षीण हो गया और उनका 
हालत खतरनाक हो गयी तब ३० जनवरी सन्‌ १९६४ को उनको हरिपुर सेण्ट्रल 
जेलसे रिहा कर दिया गया । पाकिस्तानका शासक-वर्ग यह नहीं चाहता था कि 
उनको जेलमें ही मृत्यु हो जाय और उसकी निन्‍दा की जाय । उसने उन्हें उन्तके 
घरपर ही क़दी बना दिया। शायद अधिकारियोंने यह सोचा था कि अब वे 
जीवित नहीं बचेंगे । खान अब्दुल ग़पफ़ार खाँको अपने गाँवके लोगोंतकसे मिलने- 
की अनुमति नहीं दो गयी थी और न उनको कोई सार्वजनिक वक्तव्य देनेकी 
इज़ाज़त दी गयी थी । 

राष्ट्रपति अयूबके फोज़जी कानूनके शासनकालपर टिप्पणी करते हुए खान 
अब्दुल ग़पफ़ार खाँ लिखते हैँ : 

“मेने फौज़ो कानूनके दो शासन-कालोंको देखा है । सन्‌ १९१९ में अंग्रेजोंने 
मार्शल लॉ घोषित किया था। उस समय वे एक ओर अफ़गानिस्तानके साथ 
युद्धमें संडघन थे और दूसरो ओर उनको सारे भारतमें अहिसात्मक विद्रोहका 
सामना करना पड़ रहा था । उनके आगे एक जटिल परिस्थिति भा गयी थी । 
लेकिन फिर भी उनका फौजी कानून मुश्किलसे चार महीने चछा । सन्‌ १९५० 
में जब पाकिस्तानमें फौजी कानून घोषित किया गया तब देशकी स्थिति श्ांति- 
पूर्ण थी और उसकी सरहदोंके ऊपर कोई बाह्य शक्ति धमकी नहीं दे रही थी । 
लेकिन थोड़ेसे छोगोंके शासनकों वलपूर्वक क़ायम करनेके लिए, जनताको उसके 
लोकतत्रीय अधिकारोंसे वंचित करनेके लिए और सामान्य निर्वाचनोंको रोकनेके 
लिए अनायास ही फौजी कानून घोषित कर दिया गया । यह फौज़ी कानून चार 
वर्षतक चलता रहा । 

“अंग्रेजोंके फौज़ी कानूनने लोगोंमें विदेशी शासनका जूआ उतारकर फेंक 
देनेकी एक प्रेरणा जाग्रत की । उसका फल यह निकला कि स्वाधीनताके आनच्दो- 
लनकी गति तीब़ हो गयो ओर अंतमे अंग्रेजोंकी भारत छोड़कर जाना पड़ा । 
पाकिस्तानके फोजी कानूनने जनताकी इस भावत्ताकों दुढ़ कर दिया कि पाकिस्तान 
की सरकार एक प्रतिनिधि सरकार नहीं है । बल्कि वह बल, दमन और धोखेसे 
उसके ऊपर लाद दी गयी हैं । यदि देशको अपनी सच्ची स्वाधीनता प्राप्त करनी 

हैं तो उसके लिए इसे उतार फेंकना आवश्यक है । बलके द्वारा अपना शासन 


हमेशा चलाते रहनेमें अंग्रेजांकों सफलता नहीं मिली और वे चले गये । इसी 

वर्षके क़ंदी ः 

तरह पाकिस्तानके शासक भी एक दिन लुप्त हो जायेंगे । “3 ् गे > 
“सही विश्वासको ग्रहण करना और सही मार्गपर चलना आवश्यक है । “0 ह 
सही लोगोंको इस मार्गपर चलनेके लिए आगे आना चाहिए ताकि वे अपने कप 
विश्वास या पंथके लिए एक धर्म युद्धकर्त्ता बनें । अपने लक्ष्यतक पहुँचनेके लिए :उक 
जनता निश्चित ही उनका अनुसरण करेगी । उन सडक 
के 

विश्वास, एक संघर्ष 
१९६४-६५ 


पं० जवाहरलाल नेहरूको इस बातकी बड़ी चिन्ता थी कि उनके प्रिय मित्र 
खान अब्दुल ग़फ्फ़ार खाँका स्वास्थ्य बराबर गिरता जा रहा हैँ और उनके कष्टों- 
का अन्त नहीं हो रहा हैं । उनको इसका गहरा दुःख भी था कि उनको पुराने 
साथीकी सहायता करनेका कोई रास्ता नहीं दिखलाई दे रहा हैं । “हमारी कोई 
भी कोशिश बादशाह खाँकी मुसीवर्तोको और भी बढ़ा सकती हैँ ।” २७ मई 
सन्‌ १९६४ को पं० जवाहरलाल नेहरूकी जीवन-लीला पूरी हो गयी । उनको 
पुत्री श्रीमती इन्दिरा गांघीको खान अब्दुल ग़फ्फ़ार खाँनें अपने गाँवसे जो सम- 
वेदनाका पत्र लिखा, उसमें उन्होंनें लिखा : 

“पृथ्वी माताके एक महानतम पुत्रके निधनसे मुझको एक गहरा धक्का लगा 
हैं । भारतकी स्वाधीनताके संग्रामके वे एक अभिजात सेनानी थे। उन्होंने इस 
घरतीपर प्रेम और शान्तिके आद्शोको कार्यान्वित किया था। में सर्वशक्तिमान्‌ 
ईद्वरसे यह प्रार्थना करता हूँ कि उनके उदात्त आदर्श भारतकी जनताको सतत 
प्रेरणा देते रहें । में चाहता था कि इस राष्ट्रीय शोकमें में इस समय तुम्हारे 
निकट होता ।* 

अपनी बीमारीके दिनोंमें खान अब्दुल ग़फ्फ़ार खाँ अपने गाँवमें रखे गये । 
सितम्बर १९६४ में उनको अपने इलाजके सिलसिलेमें ब्रिटेन जानेंकी अनुमति दे 
दी गयी । जिन दिलों वे लन्दनमें थे, सीमा-प्रान्तके भूतपूर्व गवनंर सर ओल्फ़ 
करो उनसे मिलनेके लिए आये । फिर वे खान अब्दुल ग़फ्फ़ार खाँको विश्रामके 
लिए अपने घर ले गये । सर ओल्फ़नें उनके साथ अत्यन्त सज्जनताका व्यवहार 
किया और उनके प्रति अपना हादिक आदर प्रकट किया । एक दिन 'पीस सोसा- 
यटी के सदस्योंको, जो 'फ्रण्ड्स' कहे जातें थे, सम्बोधित करते हुए खान अब्दुल 
ग़फ्फार खाँने कहा : “यह एक अच्छी बात हुई कि मैं आपके देशमें आया क्‍योंकि 
पिछले दिनोंतक में आपके देशके लोगोंके बारेमें कोई अच्छी राय न रखता था । 
भारतमें में जिन अंग्रेजोंसे मिला वे कुछ भिन्न प्रकारके थें। ईद्वरको धन्यवाद हूँ 

कि में यहाँ आर गया और आप लोगोंके बारेमें मेरी ग़छतफहमी दूर हो गयी । 
जिस समय इन्दिरा गांधी वहाँ पहुँचीं उस समय खान अब्दुल ग़फ्फ़ार खाँ 

उनसे इतने प्रेमसे मिले जेसे उनकी अपनी पुत्री ही वहाँ पहुँच गयी हो । खान 
अब्दुल गफ्फार खाने श्री प्यारंछालको अपने एक पत्रमें लिखा : 

“मनुष्य सुखके दिनोंमे अपने मित्रोंको भूल जाता हैँ लेकिन जो लोग दुःखरमें 
हैं वे किसीको नहों भूलते । अपनी विपत्तिके इन दिनोंमें मैं सवकी याद कर लिया 
करता हूँ । यदि महात्माजी जीवित होते तो निश्चय ही उन्होंने हमें स्मरण किया 
होता और वे हमारी सहायता करनेको आये होते । यह हम लोगोंका दुर्भाग्य हैं 
कि-आज वे इस संसारमें नहीं हैँ और वाकी लोग हमको भूल चुके हैं । 

“शायद आप यह जानते हों कि में अपने इलाजके सिलसिलेमें यहाँ आया 
हूँ । यहाँ आनेपर मेरे स्वास्थ्यमें थोड़ा-बहुत सुधार भी हुआ हैँ लेकिन सर्दी बढ़ती 
जा रही हैँ । डाक्टरोंकी राय हे कि यहाँकी सर्दी मेरे स्वास्थ्यके लिए अनुकूल 
नहीं होगी । उन्होंने मुझको अमेरिका चले जानेकी सलाह दी है | वहाँकी जल- 
वायु न अधिक शीत हैँ और न अधिक उष्ण | मैंने अपने हाई कमिव्नरको पास- 
पोर्टके लिए प्रार्थना-पत्र भेजा हैं। यदि मुझको पारपत्र प्राप्त हो जायगा तो में 
अमेरिका चला जाऊँगा । आप अपनी प्रार्थनाके समय मुझको स्मरण कोजिएगा 
ओर ईव्वरसे प्रार्थना कीजिएगा कि वह मुझको अपने प्राणियोंकी सेवा करनेके 
लिए आरोग्य प्रदान करे । 

बादमें खान अब्दुल ग़फ्फ़ार खाँने संयुक्त राज्य जानेंके विचारको छोड़ दिया । 
लन्दन स्थित अमेरिकी राजदूतावास उनकी एक स्कूलके लड़केकी तरह' परीक्षा" 
ले रहा था । इस सम्बन्धर्में उनको कई बार राजदूतावास भी बुलाया गया । 
“कई सप्ताहके कुण्ठामय इस विलम्बके कारण मेंने अब कंलीफोनिया जानेका विचार 
त्याग दिया । अमेरिकाकी सरकार उन्हें प्रवेश-पत्र 'वीज़ा' देनेमें भी हिचक 
रही थी । उसका एक कारण यह भी था, “जो सज्जन लाल कुर्तीदलके नेताकी 
ज़मानत कर रहे थे, वे संयुक्त राज्यमें पछ्तृनिस्तान आन्दोलनको प्रारम्भ करने- 
वाले डा० ओरंगजेंब शाह थे । आगे यह भी कहा गया, 'पलर्तुनिस्तानका मसला 
स्थितिको और भो उलझा देगा । उसके बिना ही पाकिस्तानमें भारतको शास्त्रोंकी 
सहायता देनेके लिए और चीनको लेकर संयुक्त राज्यक प्रति काफ़ी असन्तोष है।' 

पाकिस्तानके शासफ्रोंने अमेरिकाकी सरकारपर इस बातके लिए जोर डाला 
कि वह खान अब्दुल ग़फ्फार खाँको वोज़ा देनेसे इनकार कर दे और वे वहाँ इलाज 
के लिए न जा सकें । पाकिस्तानके लक्दनः स्थित राजदृतावासने उनके अफ़गा- 


निस्तान जानेका भी विरोध किया । खान अब्दुल ग़फ्फ़ार खाँसे कह दिया गया: 


कि: वे बेरूत, तेहरान या काहिरा जा सकते हैं जहाँ: कि पाकिस्तानके अधिकारी 

धान अब्दुल ग़फ्फ़ार ख्राँ 


उनके इलाजकी व्यवस्था कर सकें। नवम्बरमें जब वे काहिरा पहुँचे तव उनको 
इस तथ्यका पता लगा कि पाकिस्तानकी सरकारने अपने राजदूतको अफ़गान 
राजदूतावाससे यह कहनेका आदेश दिया है कि वह उनको अफ़गानिस्तानके लिए 
वीजा न दे। लेकिन इसमें कुछ विलम्ब हो गया। तबतक अफ़गानिस्तानको 
सरकार खान अब्दुल गफफ़ार खाँको अपने देशमें आनेके लिए अपनी स्वीकृति दे 
चुको थी । 
दिसम्बर सन्‌ १९६४ में जब खान अब्दुल गफ़्फ़ार खाँ काबुल पहुँचे तब 
अफ़गानिस्तानके प्रधान मंत्री तथा उनके मंत्रिमण्डलके सहयोगी सदस्य बादशाह 
खाँको लेनेंके लिए हवाई अड्डेपर आये। हज़ारों अफ़गानोंने “फर्न -अफ़गान 
ज़िन्दाबाद , “पल्तूनिस्तान जिन्दाबाद'”” के नारे लगाकर उनका हार्दिक स्वागत 
किया । ख़ान अब्दुल ग़पफ़ार खाँने उनको बतलाया कि वे केवल डाक्टरी इलाज- 
के लिए अफ़गानिस्तान आये हैं । 
खान अब्दुल ग़फ्फ़ार खाँने अपने एक पत्रमें श्री प्यारेलालको लिखा : 
“जिन विपत्तियोंकों हम झेल चुके और जिन्हें हम अवतक झेल रहे हैं, उनसे 
बड़ी मुसीबर्ते और कुछ नहीं हो सकतीं । निजी हानिको मैंने कभी कोई महत्त्व 
नहीं दिया । मुझे इस बातने सबसे अधिक क्लेश पहुँचाया हैं कि हम छोगोंने 
भारतकी स्वाधीनताके लिए कोई त्याग करनेसे मूह नहीं मोड़ा लेकिन जब वह 
मिल गयी तब कांग्र सने हमें त्याग दिया । वे लोग सुखोपभोग करने लगे और 
उन्होंने हम लोगोंको कष्ट झेलनेके लिए अकेला छोड़ दिया । अवतक हम लोगोंको 
प्रच्छन्न हिन्दू कहा जाता है । 'कांग्र सने हमारे प्रति अन्याय किया है । हम लोग 
पीड़ित हैं ओर पीड़ितोंकी सहायता करना अपने सच्चे मानेमें धर्मका सार है ।”' 
श्री वित्तोबा भावेने ५ अप्रेछ सन्‌ १९६५ के एक पत्रमें खान अब्दुल ग़फ्फ़ार 
खाँको लिखा : 
“प्रिय बादशाह सखी, 
यह स्वीकार करते हुए मुझे जो दुःख हो रहा है उसे में अपने शब्दों द्वारा 
व्यक्त नहीं कर सकता कि भाज़ादीकी लड़ाईमें आपके साथ एक बहुत बड़ा 
अन्याय हुआ हैं और सचमुच हमारे मित्रोंने आपकी ओर ध्यान नहीं दिया है 
परन्तु आपने इन सबको भी अपार घेर्य ओर दुढ़ताके साथ सहन किया हैं । आप- 
का आदर्श हम सबके लिए प्रेरणाका एक स्रोत रहा हैं ।.... इन दिलों मेरे मनमें 
यह धारणा जमती जा रही हैँ कि आणविक अस्त्रोंके इस युगमें यह तथाकथित 
राजनीति एक बीते हुए युगकी वस्तु बन गयी हैँ और राष्ट्रीय तथा अन्तर्राष्ट्रीय: 

हैं-। उन्होंने बहुत बड़े-बड़े क्षेत्रोंकी घेर रखा हैं; उत्तकी सनिक गतिविधियाँ वहाँ 

विश्वास, एक संघर्ष 


समस्याएँ केवल आध्यात्मिकता, 'र्हानियत' का आश्रय लेकर ही सुलझायी जा 
सकती हैं । में यह जानता हूँ कि आप एक राजनीतिक व्यक्तिको अपेक्षा मूल- 
रूपेण एक गहन आत्मिक विश्वाससे युक्त एक ईदवरके पुरुष हैं ॥ आपका अहिंसा 
और आत्म-पीड़नपर सदैव दृढ़ विश्वास रहा हैँ । सम्भव हैँ कि ऐसी कठिन 
परीक्षामें डालकर प्रभु विश्वकी समस्याओंको सुलझानेके लिए आपको अपना एक 
उपकरण बनाना चाहता हो । अपनी हालतके शुभ समाचार दीजिए ।”* 

इसके लगभग एक मास पदचात्‌ इस पत्रके उत्तरमें खात अब्दुल ग़फ्फ़ार खाँने 
लिखा : 

“आपके दिनांक ५ अप्रेछ १९६५ के स्नेहपूर्ण पत्रने मेरे हृदयको स्पर्श कर 
लिया हैं । उस व्यक्तिके मनको, जो न केवल प्रतिपक्षियोंके साथ बल्कि अपने 
निजके लोगोंके साथ एक हारी हुई लड़ाई लड़ रहा हो, आप जसे सुयोग्य व्यक्ति- 
के प्रोत्साहनके दो शब्द अत्यधिक दुढ़ता प्रदान करते हैँ । इन लोगोंको पाकिस्तान- 
की अत्याचारी सरकारके प्रति एक निराशापूर्ण अरुचि उत्पन्न हो गयी है और 
ये लोग अहिंसाकी 'क्रीड' परसे अपना विश्वास खोते जा रहे हैँ---उस विश्वास- 
को जिसे कि मेंने बहुत कष्ट सहकर अपने हृदयोंमें संचित किया था । इनका तर्क 
यह हूँ कि अंग्रेज एक सुसम्य देशके लोग थे और वे प्रजातंत्रीय परम्पराओंमें पले 
हुए थे इसलिए अहिंसा उनके ऊपर अपना कुछ प्रभाव डाल सकती थी परन्तु 
पाकिस्तानके लोगोंपर, जो कि नेतिक मूल्योंको कोई महत्त्व नहीं देते, उसका कुछ 
भी असर नहीं होगा । 

“पाकिस्तानको बनें हुए अठारह साल हो चुके । पिछले पन्द्रह वर्ष मुझको 
जेलके सोंखचोंके भीतर, अधिकतर नज़रबन्दीमें रहना पड़ा | इस अवधिमें मुझे 
जेलके वार्डरोंके तरह-तरहके ताने सुनने पड़े और अपमान झेलते पड़े । यह सब 
केवल मेरी तक़दीरमें ही न था, सभी खुदाई खिदमतगारोंको ऐसा ही बल्कि 
इससे भी बदतर व्यवहार सहन करना पड़ा । यह तो आप जानते ही हैं कि 
हमारे यहाँ इन लोगोंकी संख्या अत्यधिक थी । सरकारनें उनकी सम्पत्ति जब्त 
कर ली हैं और इस समय उनके बच्चे तथा परिवार बड़ी मुसीबतमें अपने दिन 


काट रहे हैं क्योंकि उत्तके जीविका कमानेवाले जेंलोमें बन्द हैं । यदि आप इस 


सूचीमें वलूचिस्तान ओर कबायली क्षेत्रकी बर्बरतापूर्ण बमवारीकों भी शामिल कर 
लेते हैं तो सचमुच एक बहुत शोचनीय स्थिति दिखलाई देने लूगती है। बलू- 
चिस्तान और बाजोड़ आज भी पाकिस्तानकी सेनाकी सामरिक भूमियाँ बने हुए 

धान अब्दुल ग़फ्फ़ार खाँ 


उत्तरोत्तर बढ़ती जा रहो हैं । मेरे यहाँके शांत नागरिकोंके ऊपर आये दिन जो 
गोली चलती रहती है उसका जिक्र में नहीं करूँगा । आज इन पाशविक कार्योंकी 
बाह्य विध्वको जानकारीतक नहीं मिल पाती । हमारे समाचार-पत्रोंपर प्रतिबन्ध 
लगा दिया गया हैँ । हमारी संस्थाएँ ग़रकानूनी घोषित कर दी गयी हैं, हमारे 
केन्द्रोंका नाम-निशान मिटा दिया गया और हमको समस्त मानवीय अधिकारोंसे 
वंचित कर दिया गया । हमारी विरोधी अंग्रेज सरकारने हमें जो अधिकार दे 
रखे थे, वे भी हमसे छीन लिये गये । जब हम अपना मुँह खोलते हैं या जनतामें 
हिलते-मिलते हैं तो पाकिस्तानकी सरकार और वहाँके लोग हमको 'हिन्दू' कहने 
लगते हैं । मेंनें पाकिस्तानकी जनताकी सेवा करनेकी बहुतेरी कोशिश की परंतु 
मुझे वह नहीं करने दी गयी । मेरा सम्बन्ध पिछले दिनोंमें कांग्रेससे रहा है इस- 
लिए वें लोग किसी भी बातके लिए मुझपर विश्वास नहीं करते । हम लोग एक 
महानाशकी ओर बढ़ते जा रहे हैं । 

“विनोबाजी, मेरे प्रति यह सब व्यवहार उस समय किया गया हैं, जब कि 
मेने पाकिसतानके खिलाफ़ एक उँगली भी नहीं उठायी है और न इस सरकारके 
विरोधमें कोई आन्दोलन, अभियान या कार्य किया है, यद्यपि वह इससे कहीं 
अधिककी पात्र हैं । में यह नहीं समझ पा रहा हूँ कि इस समय मुझको क्‍या 
करना चाहिए । कृपया इस स्थितिपर विचार कीजिए ओर मुझको अपनी सलाह 
दीजिए । आपको सलाह निश्चित ही संसारभरमें मेरे लिए सबसे अधिक क़ोमती 
होगी । क्‍या.में अपने यहाँके लोगोंको इस दश्ामें छोड़ हूँ ? यह तो सम्भव नहीं 
हैं लेकिन उनके लिए कुछ भी कर सकना मेरे लिये सम्भव भी नहीं रखा 
गया हैं । ँ 

“इस समय भारतमें मेरे साथी लोग सरकार बनाये हुए हैं । वे लोग मेरी 
कठिनाइयोंको अनुभव कर सकतेमें असमर्थ हैं क्योंकि उनका अपना एक वर्ग बन 
गया है । वे इसमें कोई बुराई नहीं देखते | उनके लिए अब मैं एक अलग ही 
दुनियाका आदमी बन गया हूँ । यद्यपि उनके प्रति विश्वासी रहनेके कारण और 
उनके साथ अच्छे सम्बन्ध रखनेके कारण ही मेरी और मेरे यहाँके लोगोंकी ऐसी 
दुर्दशा हुई है । में नहीं जानता कि उनकी अन्तरात्मा क्या कहती है । यदि उनके 
स्थानपर में होता तो मानवताके नामपर ही, उनको न्याय दिलानेके लिए अन्य 
पथ ग्रहण किया होता । कष्ट देनेके लिए क्षमा करे । 

जुलाई सन्‌ १९६५ में 'हेल्सिन्क्री पीस क़ॉन्फ्रेस्ससे वापस लोटते हुए भारतीय 
प्रतिनिधि-मण्डलने काबुरूमें खान भ्ब्दुल ग़फ्फ़ार खाँको बुलाया । इस प्रतिनिधि- 

विश्वास, एक संघर्ष 


मण्डलमें लगभग अस्सी सदस्य थे | उनमें कई संसद-सदस्य, सामाजिक कार्यकर्त्ता 
तथा कांग्रेस-जन थे । राज्यसभाके सदस्य अकबर अलीने अपने एक भाषणमें उन 
लोगोंका परिचय देनेके वाद कहा कि आपने (ख़ान अब्दुल ग़फ्फ़ार खाँनें) भारत- 
के स्वाधीनता संग्राममें अपना जो महत्त्वपूर्ण योगदान दिया है उसके लिए आपको 
सब लोग स्मरण करते हैं और अपनेको आपका आभारी अनुभव करते हैं । 
महात्मा गांधी और पं० जवाहरलाल नेहरूने हम लोगोंकों जो पथ दिखलाया हैं, 
उसपर हम लोग चलनेकी कोशिश कर रहे हैँ। सारा भारत उनके लिए प्रेम 
और श्रद्धाकी जो भावनाएँ रखता हैँ, उसमें भागीदार होकर, उसे लेकर ही वे 
यहाँ आये हैं । 

खान अब्दुल ग़फ़्फार खाँने इसका उत्तर देते हुए कहा कि जिस प्रेम ओर 
स्नेहको आपने प्रकट किया, उसका मेरे निकट बहुत मूल्य हैँ । उन्होंने इसके 
लिए प्रतिनिधि-मंडलको धन्यवाद भी दिया, परन्तु वें यह बिना कहें न रह सके 
कि, “भारतको मुक्त करनेक हेतु त्रे तथा उनके खुदाई खिदमतगार कोई भी त्याग 
करनेमें पोछे न हटे परन्तु आज़ादी मिल जानेके बाद भारतके लोग उनको भूल 
गये ओर उन्होंने उनको भेड़ियोंके आगे फेंक दिया | खान अब्दुल ग़पफ़ार खाँने 
पूछा कि यदि उनके साथ भी यही व्यवहार किया जाता तो क्‍या होता ? भारतके 
लोग अपनी स्वाधीनताक फलोंका उपभोग कर रहे हैं लेकिन उस स्वतन्त्रताकी 
प्राप्िक लिए उनके साथ जो कंधेसे कंधा भिड़ाकर लड़े थे, उनको उस स्वाघी- 
नतासे वंचित कर दिया गया हैं। उनके ऊपर दमन और अत्याचार किये गये 
हैं । उन्होंने कहा, लेकिन जैसी कि एक पुरानी कहावत हैँ, यदि सबेरेका भला 
हुआ शामतक घर लोट आये तो वह भूला हुआ नही, बल्कि दे रमें घर लोटा हुआ 
कहलाता हैं । क्या वे भारतसे ओर कांग्रेसके अपने साथियोंसे यही अपेक्षा कर 
सकते हैं ?'' 

जुलाईके अन्तिम सप्ताहमें श्री विनोबा भावेके आदेशसे श्री प्यारेलाल, खान 
अब्दुल ग़फ्फ़ार खाँसे मिलने तथा उनको अपनी सहानुभूति और स्नेहपूर्ण आदर 
देने काबुल गये । श्री प्यारेलालके ब्यौरेसे खान अब्दुल ग़फ्फ़ार खाँके विचारों 
और उनके कार्योपर एक प्रकाश पड़ता है ; 

“मैं शामके समय 'दार-उल-अमन' पहुँचा जहाँ कि बादशाह खाँ राज्यके 
अतिथिके रूपमें ठहरे हुए थे। उनको सरकारने कई कमरोंका, प्रत्येक आधुनिक 
सुविधासे युक्त एक सुन्दर बेंगला दे रखा है । वहाँ कुछ नौकर तथा एक मोटर- 
कारके साथ उसका ड्राइवर भी रख दिया गया हैं । 

खान अब्दुल ग़फ्फ़ार ज्ां 

“जिस समय में वहाँ पहुँचा उस समय वे अपने उस बँगलेके सामनेके लॉन- 
में कुर्सी डाले बैठे थे और कुछ मुलाक़ाती लोग उनको घेरे हुए थे । उनका सिर, 
जिसके सब वाल सफेद हो चुके हैं, खुला था। वे, पुराने ढंगकी ढीलो-ढाली हल्के 
नीले रंगमें रेंगी हुई कमीज और पाजामा पहने हुए थे और उनके पाँवोंमें चप्पल 
थीं । जब उनके मिलनेवाले चले गये तव हम लोग भीतर आ गये और रेडियोको 
खत्ररें सुनने लगे । इसके पश्चात्‌ हमने भोजन किया । भोजन काफ़ी सादा था । 
अफग़ानोंके आतिथ्यके अनुसार उनके लिए रोज महँगा खाना तैयार किया जाता 
हैं लेकिन वे उसे स्वीकार नहीं करते क्योंकि वे राजकीय कोषपर एक भार नहीं 
बनना चाहते । व्यालू कर चुकनेके बाद हम लोग बीती हुई स्मृतियोंकों ताज़ा 
करते हुए लूगभग एक घंटा टहलते रहे । 

''पचहत्तर वर्षकी आयुके होते हुए भी मुझे उनका स्वास्थ्य वास्तवमें असा- 
धारण रूपसे अच्छा जान पड़ा । चलते समय उनके डग स्थिर, सधे हुए पढ़ते हैं । 
उनकी बोलनेकी, देखनेकी और सुननेकी शक्ति अभी क्षीण नहीं हुई हैँ और 
स्मरण-शक्ति तो बहुत तीव्र हैँ । उनके मुखयर एक गहन पीड़ाने अपने चिह्न 
छोड़ दिये हैं परन्तु उनके नेत्रोंमे एक चमक है, साथ ही एक गहरी करुणा है । 
एक कृपामय वायुमण्डल उनको सदेव अपने में घेरे रहता है । भारतके विभाजनके 
परिणामस्वरूप उनको तथा उनके यहाँके लोगोंको अनेक कष्ट सहन करने पड़े । 
हम लोगोंकी ओरसे भी उनके प्रति विभाजनके पश्चात्‌ एक उपेक्षा बरती गयी 
फिर भी उनके स्वभावमें द्वेघ या कटुताकी जो अनुपस्थिति रही वह उनकी एक 
विरल विशिष्टता है । जिस रास्तेको उन्हें पार करना पड़ा उससे उनके मित्र, 
कांग्रेसके उनके सहयोगी तथा भारतकी जनता अप्रभावित रहो फिर भी उनके 
मनमें इन लोगोंके प्रति प्रेम और आदर बना रहा । यह उनक्री अपार विशाल- 
हृदयताका ही द्योतक हे । 

““जबसे बादशाह खाँ अफ़गानिस्तानमें आये हैं तभीसे पाकिस्तानी राजदूत 
उनको भाँति-भाँतिके आश्वासन और वचनोंका लालच देकर वापस पाकिस्तान ले 
जानेकी कोशिश कर रहा हैँ । लेकिन वे कहते हैं कि वे अब उन लोगोंकी सारी 
चालवाज़ियोंको समझ चुके हें ओर उनके फंदेमें फेंसनेवाले नहीं हैं । वे अब 
वापस पाकिस्तान नहीं जायेंगे । उनको यह भली भाँति भरोसा हो चुका हैं कि 
वहाँ केवल जेलमें मृत्यु देरसे उनकी प्रतीक्षा कर रही है । 

“ऐसा जान पड़ता हूँ कि जेलमें उनके साथ जो व्यवहार किया गया हैं 
उससे उनकी शारीरिक दशाको एक स्थायी क्षति पहुँची है । उनका हृदय दुर्वल 

हो गया हैं। उनको शिराओंमें समुचित रूपसे ऊपरसे नीचे रक्तका संचार नहीं 
हो पाता । इसका परिणाम यह हुआ हैँ कि अक्सर उनको अपनी टाँगोंमें चेतना- 
वन्‍्यता-सी अनुभव होने लगती हे । उनको भूख कम हो गयी हैँ और रातमें 
उनको नींद भी बहुत कम आती हैँ । उन दिनों चेंकोस्लोवाकियाका एक चिकि- 
त्सक उनके स्वास्थ्यकी देखभाल करता था । जिन दिलों में वहाँ था, उन दिनों 
उनको जाँच और इलाजके लिए दो बार अस्पताल जाना पड़ा । डाक्टरनें उनको 
टाँगोंकी मालिश करानेकी राय दी । 

“बादशाह खाँ वहुत तड़के साढ़े चार वे ही उठ बंठते हैँ | वे सबेरे छः: 
बजे हल्की चाय लेते हैं और साढ़े सात बजे नाइता करते हूँ । उनके नाशतेमें 
चाय, अंडे और डवलरोटीके दो-एक सिके हुए टुकड़े रहते हैं । उनके मध्याह्लके 
भोजनमें एक तश्तरी उबली हुई सब्जी, नान ( रोटी ), थोड़ा-सा दही ओर फल 
रहते हैं । शामका भोजन भी लूगभग यहो रहता हैं । सोनेसे पहले वे एक प्याला 
दूध लेते हैं | वे प्रतिदिन सुबह और शाम नियमित रूपसे टहलने जाते हैं । सबेरे 
नो वजेसे दोपहरतक उनके मिलनेवालोंका ताँता लगा रहता है । साढ़े तीन बजे- 
से यही क्रम पुनः चालू हो जाता है । इन मिलने-जुलनेवालोंमें शासनके सदस्य, 
विद्यार्थी, कबीलोंके सरदार और धामिक पुरुष रहते हैं । 

“कभी-कभी वे अपने मित्रों, सहकमियों तथा स्थानीय महत्त्वपूर्ण व्यक्तियोंके 
साथ वाहर भी भोजन किया करते हैं । इन दावतोंका पख्तून समाजमें बहुत कुछ 
वैसा ही स्थान हैं जसा कि हमारे यहाँ सार्वजनिक सभाओंका । इनमें परिवारके 
सदस्य और अतिथि आदि भी सम्मिलित होते हैं और उनमें शरीक होनेवालोंकी 
संख्या एक दर्जजगसे कई वीसीतक पहुँच जाती हैँ । इन भोजोंमें बाजोंके ऊपर 
देशभक्तिपूर्ण गीत गाये जाते हैं और समसामयिक राजनीति, कबायलियोंकी 
समस्याएँ, सामजिक सुधार या कोई नया छिड़ा आन्दोलन इन लोगोंकी चर्चाके 
विषय होते हैं । अंतरें जब सब लोग चले जाते हैं तब पर्दानशीन औरतें वादशाह 
खाँकी 'ज़ियारत' करने आती हैं । बादशाह खाँकी जिस दावतमें में गया था, 
उसका मेज़ब।न एक अफ़रीदी सरदार था, जिसके त्षीचें ६०,००० सशस्त्र 
व्यक्ति थे। 

“जब में वहाँ था, तव बादशाह खाँने उससे इस वातको कई बार दोहराया 
कि यदि उन्होंने केवल पाकिस्तानकी योजनाकों स्वीकार कर लिया होता तो 
पख्तूनोंको पछ्तुनिस्तान या और कुछ मिल सकता था । विभाजनसे पहले, विभा- 
जनके समय और विभाजनके बाद अंग्रेज सरकार, मि० जिना ओर पाकिस्तान 

सरकारके सदस्योंने, जिनमें लियाक़ृत अली, गुलाम मुहम्मद और इस्कंदर मिर्जा 
भी थे, वारी-वारीसे उन्तके आगे प्रछोभनोंसे भरे हुए प्रस्ताव रखे और यह चाहा 
कि बादशाह खाँ राष्ट्रीयताके सम्बन्धर्में अपनी प्रिय धारणाओंसे समझौता कर 
ले । वे भारतीय राष्ट्रीय कांग्रेससे अपने सम्बन्ध तोड़ ले और मुस्लिम लीगसे 
हाथ मिला लें। लेकिन उन्होंने इसे अस्वीकार कर दिया। विभाजनके समय 
गांधीजीने उनसे कहा था कि यदि उन लोगोंके ऊपर दमन किया जायगा तो भारत 
उनकी सहायताके लिए निश्चित ही आगे आयेगा । यह वचन पूरा नहीं हुआ । 
यदि गांधीजी जीवित रहते तो उन्होंने एसा कभी न होने दिया होता । भारत 
इसके लिए उन लोगोंका और गांधीजीका ऋ्रणी है और इसके लिए उसे प्राय- 
श्चित्त करना चाहिए। 

“खुदाई खिदमतगारोंनें जो उत्पीड़न और दमन सहन किये हैं, उनकी खान 
अब्दुल ग़पफ़ार खाँके पास एक लम्बी और कड़वी कहानी है । परुतूनोंको उनके 
स्वतंत्र साहचर्य और वाक्‌-स्वातंत्रयके अधिकारसे वंचित रखा गया । खुदाई खिद- 
मतगारोंके आन्दोलनको ग़रकानूनी करार दे दिया गया । पश्तो भाषाको दबा 
दिया गया ओर उसके ऊपर ज़बरदस्ती उर्दू थोप दी गयी । उनको पख्तून पत्र 
प्रकाशित करनेकी अनुमति नहीं दी गयी जब कि अंग्रेज लोग उनके उस पत्र, 
'पख्तून पर प्रतिबन्ध लगानेका साहस नहीं कर सके । पठ।नोंको अपना किसी प्रकार 
का कोई प्रचार-कार्यकी भी इज़ाजत नहीं दी गयी । उनको कुचला गया, उनकी 
नतिकताकी भावना नष्ट कर दी गयी और उनमें यत्नपूर्वक घूस-प्रकोभन, दमन 
और अफीम तथा चरसका प्रसार करके उनको भ्रष्ट कर दिया गया | यह सब 
पाकिस्तानकी सरकारके द्वारा हुआ | न केवल पख्तून बल्कि:सिन्ध, वलचिस्तान 
और पूर्वी पाकिस्तानके लोगोंपर भी अत्याचार किया गया । वे लोग पाकिस्तानके 
जुएको घुणाकी दृष्टिसे देखते हैँ और उनके लिए पाकिस्तानी सरकारका अर्थ केवल 
पंजाबी मुसलूमानोंका राज्य और उनके द्वारा शोषण है ।'' 

मेने उनसे पूछा कि उनकी तात्कालिक योजनाएँ क्‍या हैं ? इसपर उन्होंने 
वतलाया कि वे अफ़गान सरकारकी स्वीकृति और सहयोगसे पुनः खुदाई खिदमत- 
गार-आन्दोलन प्रारम्भ करना चाहते हैं । 

मेंने उनसे पूछा कि क्या उनको इस बातका निश्चय हैँ कि अफगान सर- 
कारकी पख्तूनिस्तानकी परिकल्पना वही है जो कि स्वयं उनकी है या वे लोग 
कंवल डूरण्ड रेखामें एक संशोधन करना चाहते हैं ? इसपर उन्होंने इस तथ्यकी 
ओर संकेत किया कि पठानोंने ही वर्तमान शासकके पिता नादिर शाहको उनकी 

गद्दी दिलायो थी । यह तो आपसमें एक-दूसरेको उपकृत करनेका प्रइन है । जिस 
समय वे विपत्तिमें थे उस समय हम उनकी सहायता करनेके लिए गये थे । आज 
जब हम मुसीवतमें हैं तब उनसे यह अपेक्षा करते हैँ कि वे हमारी सहायता करने 
के लिए आये ।' 

“मैंने उनसे कहा कि आपने पृथ्वीके सबसे भयानक योद्धाओंको अहिसाका 
अतुलनीय संनिक बना दिया है और इस दिशामें एक उल्लेखनीय सफलता प्राप्त 
की हैं । जिस प्रणालीसे आपने यह कार्य किया उसका रहस्य कया हैं ? इसके 
उत्तरम उन्होंने कहा कि यह कार्य केवल व्यक्तिगत सम्पकंसे दी गयी सीधी 
शिक्षाके कारण सम्भव हो सका हैं। मेंने अपना अधिकांश समय गाँवोंमें, वहाँके 
लोगोंके घरपर, उनके वीचमें रहकर गुज़ारा है । मैंने उनको दैनिक जीवनको 
प्रारम्भिक बातें बतलायीं : 'स्वच्छ केसे रहा जाय, आप किस प्रकार स्वस्थ रह 
सकते हैं, आप एक दूसरेके साथ शांतिपूर्ण ढंगसे कैसे रह सकते हैं ओर कुरोतियों 
तथा रूढ़ियोंको कैसे मिटा सकते हैं आदि । हमने खुदाई खिदमतगारोंसे कहा कि 
वें केवल ईश्वरके प्राणियोंकी सेवा करके ही ईद्वरकी सेवा कर सकते हैं ।' 

“आपको अपने वर्तमान आन्दोलनमें किन कठिनाइयोंका सामना करना 
पड़ा ?” मैंने पूछा । उन्होंने कहा कि कुछ स्वार्थी तत्त्व लोकतंत्रसे भय खाते थे, 
इसलिए मुझसे भी भय खाते थे । स्वार्थी तत्त्वों द्वारा यह भय कुछ समयतक 
अपना काम करता रहा । लेकिन उनमें भी बड़ी तेंजीसे विश्वास लौटने लगा । 
हम खान लोगोंसे कहते, 'हम लोग यह नहीं चाहते कि आप खान न रहें लेकिन 
ओर लोगोंको खान बननेमें मदद देनी चाहिए। क्‍या आप इससे डरते हैं ?' 
“निश्चित ही नहीं । उनका उत्तर होता । 

“हमारे साथ अत्यधिक लोग हैं ।” उन्होंने आगे कहा, आपने देखा होगा 
कि जब में हेरातमें अपने दौरेपर गया तब घरोंकी छतोंपर लड़के, लड़कियाँ, पुरुष 
और स्त्रियाँ लदे हुए थे, यहाँतक कि कुछ लोग पेड़ोंपर भी चढ़े थे। जब लोग 
मेरे पास आये तब मैंने उनसे कहा, “आप मेरा दीदार करनेके लिए, मेरे हाथ 
का चुम्वन लेनेके लिए और मुझे 'शुकराना' देनेके लिए यहाँ आये हैं क्‍योंकि 
आपको यह वतलाया गया हैं कि इससे आपको 'सवाब' ( पुण्य ) मिलेगा । लेकिन 
यह एक मिथ्या उपदेश हैं और यह उन लोगोंके द्वारा दिया गया हैं जो कि अपने 
व्यक्तिगत लाभके लिए आपकी इस श्रद्धासे लाभ उठाना चाहते हैं । में इनमें 
आपसे कुछ नहीं चाहता । में केवल आपकी सेवा करना चाहता हूँ । में आपको 
खुदाई खिदमतगार बननेकी शिक्षा देना चाहता हूँ । ईश्वरके प्राणियोंकी सेवा 

किये बिना ईश्वरकी कभी सेवा नहीं की जा सकती ।' 

“मैंने उनसे यह कहना .चाहा कि जो आन्दोलन उन्होंने छेड़ा हैं उसको कया 
वैसा ही जन-प्रिय उत्तर मिल रहा हैं जेसा कि पदिचिमोत्तर सीमान्त प्रदशमें 
खुदाई खिदमतगार आन्दोलनको मिला था या इसमें कुछ अन्तर है ?” उन्होंने कहा 
कि इन दोनोंमें अन्तर हैं। इस समय उनको अपेक्षाकृत अधिक अनुकूल उत्तर 
मिल रहा हैँ । पहले आन्दोलनमें लोग ब्रिटिश शासन द्वारा भ्रष्ट कर दिये गये थे 
और उनकी नंतिकता नष्ट कर दी गयी थी । उस समय उनकी मनोवृत्ति एक 
गुलामकी मनोवृत्ति थी । जिन लोगोंमें वे इस समय कार्य कर रहे हैं वे शुद्ध हैं 
और यदि आपेक्षिकताके साथ कहा जाय तो वे लोग भ्रष्ट नहीं हैं । उन लोगोंका 
पालन स्वाधीनतामें हुआ हैं । बादशाह ख़ाँने कहा कि इससे उनका कार्य अपेक्षा- 
कृत सरल हो गया है । लोग अब अपनी स्वतःकी इच्छासे उनको अनुकूल उत्तर 
दे रहे हैं । 

“मैंने उनसे अगला प्रश्न यह पूछा कि इन लोगोंको अनुशासित करना क्‍या 
आपको एक धीमी तथा कठिन प्रक्रिया नहीं जान पड़ती ?” उन्होंने कहा कि 
लड़ाके होनेके कारण वे पहलेसे ही अनुशासित होते हैं । वे केवल उस अनुशासन- 
को एक अहिसात्मक मोड़ दे देते हैं । 

“मेरे मनमें एक भय छिपा हुआ था, उसको व्यक्त करते हुए मेंने उनसे 
पूछा, 'यदि भारत उनके निमित्तको स्वीकार कर लेता हैं तो इससे क्या उनको 
व्यक्तिगत रूपसे कोई हानि नहीं पहुँचेगी ? उनके और पाकिस्तानकी सरकारके 
बीच यदि कोई समझौतेका मौक़ा भी आया तो क्‍या इससे उसे क्षति न होगी ?” 
उन्होंने उत्तर दिया कि जहाँतक व्यक्तिगत रूपसे उनका .सम्बन्ध है वे अपनी 
जगह अटल हैं और जहाँतक पाकिस्तानके साथ सन्धिकी बात हैँ, उसकी सम्भावना 
नहींके बराबर हैं। उन्होंने कहा कि मैंने इसका प्रत्येक उपाय करके देख लिया हैँ 

और विवद्य होकर मुझको यह निष्कर्ष निकालना पड़ रहा है कि पाकिस्तानसे 
सम्बन्ध सुधर नहीं सकते । उदाहरणके रूपमें उन्होंने कहा कि यदि भारत पाकि- 
स्तानको एक नहीं बल्कि आधा दर्जन कश्मीर दे दे तो भी वह यह देखेगा कि 
पाकिस्तानके साथ उसकी सन्धि स्थापित नहों हो सकती । उसके प्रति अब उन्हें 
कोई विश्वास नहीं रह गया है । पाकिस्तानके साथ कंसे भी सम्बन्ध रहें, इस 
बारेमें उनकी अब कोई इच्छा नहीं हैं। वे करेंगे या मरेंगे--या तो वे पख्तृ- 
निस्तान लेंगे या लड़ते हुए मर जायेंगे । 

“क्या जनता तैयार है ? क्‍या संभाव्य परिणाम आशाजनक हो सकते हैं ?” 

मैंने पूछा । उन्होंने इसके उत्तरमें कहा, “केवल तैयार हो नहों वल्कि वे इसके 
लिए अधीर हूँ । ब्रिटिश शासन-कालरूमें मुझे जनताका इतना अधिक और इतना 
स्वेच्छिक सहयोग कभी नहीं मिला ।” मेंने उनसे पूछा कि “क्या रचनात्मक कार्य 
करनेवाले पुराने कार्यकर्त्ताओंमेंसे कुछ, जिनको कि वे पहलेसे जानते हैं, उनके 
कार्यमें सहायक हो सकेंगे ?” इसके उत्तरमें उन्होंने कहा, “सचमुच उन लोगोंसे 
मुझको अत्यधिक सहायता मिलेगी ।” साथ हो उन्होंने यह भी कहा कि उनके 
पास अब अधिक समय नहीं हैं । उसके पास इस समय जो भी साधन तैयार हैं, 
उन्हींको लेकर उन्हें कार्य करना हैँ । यदि वे इस समय हिचकिचा जाते हैं तो 
पठान उनके हाथसे बाहर हो सकते हैं और निराश होकर वे कुछ दुस्साहसपूर्ण 
कार्य भी कर सकते हैं। इस दुःखान्त प्रकरणको रोकनेंके लिए उनको सोच-विचार 
कर एक जोखिम लेनो ही चाहिए । वे अपने यहाँके लोगोंको इस वातकी कभी 
अनुमति न देंगे कि वे कुचले जायें, उनकी नंतिकता नष्ट की जाय या सदाके लिए 
वे एक घृणित पराधीनताके आगे आत्म-समर्पण कर दें | वे एक गुल्ममीसे दूसरी 
गुलामी वदलनेके लिए अंग्रेजोंसे नहों लड़े हैँ । 

“मेंने बादशाह खाँसे पूछा कि 'क्या वे भारत आयेंगे ?! उन्होंने इसके उत्तरमें 
कहा, अवश्य, लेकिन वहाँके दृश्य देखनेके लिए नहीं, जिस निमित्तको लेकर वे 
जीवित हैँ, उनके भारत आनेसे यदि वह आगे बढ़ता है; यदि भारत गांधीजी- 
की प्रतिज्ञाको स्वीकार करके पख्तूनोंके मसलेकी अपना निजका मामला मान 
लेता है तो वे अवश्य भारत जायेंगे ।” मेने उनसे अगला प्रइन किया कि क्‍या 
वे भारतके जनमतको अपने पक्षमें करनेके लिए भारत-यात्राकी योजना नहीं 
बनायेंगे ? उन्होंने इसका उत्तर दिया कि यह भारत सरकारके दृष्टिकोणपर 
निर्भर हैं । मेरा उनसे अंतिम प्रइन यह था कि क्या वे खुदाई खिदमतगार 
आन्दोलनका भारतमें विस्तार नहीं करेंगे, जंसा कि एक बार गांधीजीने अपना 
विचार प्रकट किया था ? मेरे इस प्रश्नके उत्त रमें उन्होंने कहा कि यदि भारतकी 
जनता और भारत-सरकार यह चाहेगी तो निश्चित ही वे इसपर विचार करेगे । 
लेकिन यह तभी हो सकेगा जब कि उनका आन्दोलन पख्तूनोंके बीच अपनो गहरी 
जड़ें जमा लेगा । 

“बादशाह खाँ यह अनुभव करते हैं कि यदि भारत और अफ़गानिस्तान 
उनको अपना पूर्ण सहयोग देते हैँ तो पछ्तूनिस्तानका प्रदन बिना बाहरी सहायता 


« के या विना लड़ाईके ही सुलस जायगा। मैंने उनसे पूछा कि जो लोग इससे 


सम्बन्धित हैँ, उनके ऊपर न॑ंतिक, आथिक और कूटनीतिक दबाव डालकरु भारत 

ऐसा करनेमें समर्थ है । सम्मानकी दृष्टिसे भारत उस गम्भीर वचनसे वँधा हुआ 
हैं जो कि विभाजनके समय गांधीजीने उन्हें दिया था। उन्होंने कहा था कि जब 
उन लोगोंके आगे कोई महत्त्वपूर्ण मसला आकर खड़ा हो जायगा तब भारत 
उनके लिए जो कुछ भी कर सकेगा, अवश्य करेगा । 

“जिस समय मेंने वादशाह खाँसे विदा ली, उस समय मेरे मनमें सबसे 
ऊपर ईश्वरके इस पुरुषकी अपराजेय आत्माके प्रति एक आश्चर्य और विस्मयकी 
भावना थी । इस व्यक्तिनें उन वस्तुओंको, जिन्हें कि उसने अपनी ज़िन्दगी दी, 
जेलके सींखचोंके पीछेसे, रक्त टपकते हुए हृदयसे टूटतें हुए देखा और अब, जब 
कि उसकी जीवन-संघध्या घिर आयी है, वह घिसे हुए औज़ारोंसे, अत्यधिक 
विरोधोंके बीचमें बिना रुके उन्हें फिरसे बना रहा हैं | 

पख्तुनोंको शिकायत हैँ कि वे कभी पाकिस्तानमें शामिल नहीं हुए बल्कि 
उन्हें उसमें ज़बरदस्ती घुसा दिया गया | सन्‌ १९४६ में लण्डीकोतलमें एक सभा 
को सम्बोधित करते हुए लार्ड वेवलने उत्तको यह वचन दिया था : “हिज़ मेजेंस्टी 
की सरकारकी ओरसे मैं आपको यह आइवासन देता हूँ कि भारतमें होनेवाले नये 
राजनीतिक परिवर्तन आपके स्वाधीनताके अधिका रके ऊपर प्रभाव नहीं डालेंगे ।' 
किसी परख्तृन जिरगातें किसी संविधान सभामें कोई भाग नहीं लिया और न उसने 
राज्य प्रारम्भ होते समय उसकी किसो क्रिया-विधिपर हस्ताक्षर ही किये । 
पखछ्तून कबीलोंके किसी नेताने अपनी जनताकी ओरसे कार्य भी नहों किया । 
उनको पाकिस्तान द्वारा अचानक झपट लिया गया । वे आत्म-समर्पण करनेको 
विवश हो जाय इसलिए उनपर लगातार बमबारी भी की गयी । लेकिन वे 
झुकेंगे नहीं । 

३१ अगस्त सन्‌ १९६५ को पखछ्तूनिस्तान दिवसका उद्घाटन करते हुए 
काबुलके पख्तुनिस्तात स्ववायरमें मेयर श्री मुहम्मद असगरने कहा कि अफ़गान 
सरकार प्रति वर्ष पस्तूनिस्तान दिवस मनाती है । जबतक उसके पख्तूत बन्धुओं- 
को स्वतंत्रता नहीं मिल जाती हैँ तबतक वह उनको अपनी मदद देती रहेगी । 
इस अवसरपर एकत्रित विशाल जन-समुदायमें अफ़गान मंत्रिमण्डलके सब सदस्य 
तथा श्वान अब्दुल ग़फ्फ़ार खाँ भी थे। भाषणके पदचात्‌ नगरभ्रमुखने पख्तूनिस्तान 
का झण्डा फहराया । इसके पश्चात्‌ समस्त जन-समूह गाज़ी स्टेडियम गया जहाँ 
कि अफ़गान झंडेके साथ, पस्तूनिस्तानका क्षण्डा लहरा रहा था । 

स्टेडियममें ख़ान अब्दुल ग़फ्फ़ार खाका परिचय एशियाके एक महान नेताके 
रूपमें दिया गया जिसने कि साम्राज्यवाद ओर उपनिवेशवादके विरुद्ध संघर्ष 

किया । पख्तूनोंके स्वातंत्र्य-संग्राममें निरन्तर सहायता देनेके लिए खान अब्दुल 
ग़पफ़ार खाँने अफ़गानिस्तानके शाह, अफ़गान सरकार और राष्ट्रकों घन्यवाद 
दिया । ५०,००० श्रोताओंके विशाल जन-समुदायमें खान अब्दुल ग़फ्फ़ार खाँनें 
अपने जोशीले भाषणमें कहा कि पख्तून मिलकर एक राष्ट्र बनाते हैं । उनके 
संघर्ष और वलिदानके कारण स्वाधीनता मिली, अंग्रेज भारतसे निकल गये और 
पाकिस्तानकी रचना हुई। उन्होंने कहा, “हम पाकिस्तानसे मंत्रीपूर्ण सम्बन्ध 
रखना चाहते हैं ।” उन्होंने पछ्तुनोंको उनके अधिकारसे वंचित रखनेके लिए 
पा किस्तान सरकारकी भर्त्सना की । इतना ही नहीं, उन्होंने पस्तूनोंको धनलोलप 
वना देनेके लिए भी पाकिस्तान सरकारकी निन्‍्दा की और उसपर यह आरोप 
लगाया कि वह उनको उनके बलूचिस्तान, वज़ीरिस्तान और कर्मी रके बन्धुओंसे 
लड़वा रही है । 

अपनी एक भावनापूर्ण अपीलूमें उन्होंने पठानोंको सलाह दी कि अपने आपसी 
झगड़ोंको भूलकर एक हो जायें ताकि पाकिस्तान उनको उनके अधिकार देनेके 
लिए विवश हो जाय । उन्होंने अपनी वातपर बल देते हुए कहा कि पाकिस्तान 
बड़े जोर-शोरसे यह प्रचार चला रहा है कि वह एक इस्लामी राष्ट्र हें ओर 
अयूव खाँ एक पठान हैं । खान अब्दुल ग़फ्फ़ार खाँने यह माननेंसे इनकार किया 
कि पाकिस्तान एक इस्लामी राष्ट्र हैं क्योंकि वह इस्लामके उसूलोंका पालन नहीं 
करता । इस्लामके सिद्धान्तके अनुसार तो एक भाई भी अपने भाईको उसके 
अधिका रसे वंचित नहीं कर सकता । “इस्लाम समता और समानाधिकारपर बल 
देता हैं । पख्तृत केवल अपना घर बनानेकी माँग कर रहे हैं ।” 

उन्होंने कहा, “अयूव खाँ मेरा आदर करते हैं ओर वे मुझे चाचा कहते हैं 
लेकिन वे पख्तूनिस्तानकी सुख-समुद्धिके आकांक्षी नहीं हैँ । अयूब खाँ कंसे पठान 
हैं जब कि वे पठानोंको बरबाद कर देनेपर तुले हुए हैँ ? पाकिस्तानमें पख्तूनोंके 
ऊपर विश्वास नहीं किया जाता । पठान सेनाधिकारी सेनामेंसे पदच्युत कर दिये 
जाते हैं और अस्नैनिक पठात्त अधिकारियोंकों उनके अपने क्षेत्रोंसे इतत्ती दूर फेंक 
दिया जाता है कि वे अपने यहाँके लागोंसे किसी प्रकारका सम्पक न रख सकें । 
उनकी सम्पत्ति छीन लो गयी है ओर वे मामूली रिश्वतोंसे खरीद लिये जाते हैं। 
पाकिस्तानमें पंजाबी लोग सर्वोच्च पदोंपर आसीन हैं । पठानोंकी आर्थिक स्थिति 
बिगड़ चुकी है ओर वहो दशा चलती जा रहो है । 

अंतमें उन्होंने कहा कि जबतक पठानोंका उद्देश्य पूरा नहीं हो जाता तब- 
तक वे संघर्ष करते रहेंगे। “पख्तून देश हमारी मातृभूमि है । एक बाहरी तत्त्वने 

आकर हमारी माँका अपमान किया हैँ; उसके घूघटपर अपना पर रखा हैं अब 
यह आपके ऊपर हैं कि आप इस परको हटा दें या अपनी माँको उसकी दयाके 
ऊपर छोड़ दें। 

खान अब्दुल ग़फ्फ़ार खाँका पठानोंके लिए यह जीवन-संदेश है : 

“मैने ईशइ्वरको साक्षी करके यह शपथ लो है कि में अपने प्यारे देश और 
अपने समाजकी सेवा करूँगा । मेरी सर्वशक्तिमान्‌ प्रभुसे यह प्रार्थना हैं कि इस 
प्रयासमें शहीद होऊं। मेरे 'मिशन' में मेरा साथ दीजिए । आप दोनों हाथोंसे 
साहस बटोरिए और जबतक लक्ष्यकी प्राप्ति नहीं होती तबतक लड़ते रहिए । 
पंगरम्बर [ मुहम्मद साहब ] भी अकेले सफलता न प्राप्त कर सके । फिर भला में 
अकेला क्‍या कर सकता हूँ । किसी देश या समाजका भाग्य किसी एक व्यक्तिपर 
आश्रित नहीं होता बल्कि वह सब लोगोंकी सेवा और त्यागपर निर्भर होता है ।” 

व्यवस्थित ज़िलों [ सेटिल्ड डिस्ट्रिक्ट्स | और कवायकी क्षेत्रोंमें निवास करने- 
वाले पख्तृतोंके सम्बन्धमें बादशाह खाने कहा : 

“पख्तुनोंमें मेरे प्रति जो प्रेम हैं और उनमें जो देशभक्तिकी भावनाएँ हैं 
उनको में निधिकी भाँति संचय करता जाता हूँ और जीवनके अंतिम दिनोंतक 
करता रहूंगा । ब्रिटिश शासनने और वसे ही पाकिस्तानकी सरकारने हमें कभी 
इस बातकी अनुमति नहीं दी कि हम एजेन्सियों और राज्योंमें वसनेवाले अपने 
प्यारे पड़ोसियोंसे हिलें-मिलें और उनकी मुसीबत और दुःख उनके साथ खड़े 
हों । ब्रिटिश सरकारकी और उसके बाद पाकिस्तानकी सरकारकी वास्तविक 
मंशा यह रही कि हम हमेशा छोटी-छोटी इकाइयोंमें और अलूग-अरूग कबीछोंमें 
बेटे रहें । वह हमें एक संयुक्त बन्धुत्व स्थापित करनेसे रोकना चाहती है । 

“पुराने ज़मानेमें अत्याचारियोंनें हज़ारों मनुष्योंकी हत्याएँ की हैं । ब्रिटिश 
ओर पाकिस्तानी राजन तिक परिणामस्वरूप लाखों पठान, जो कि एशियाका एक 
शक्तिशाली राष्ट्र बनाते और जिन्होंने मानवताक हेतु सेवा की होती, विभाजित 
हो गये ओर उजड़ गये । उनके राष्ट्रका नाम विश्वके नक्‍्शेपरसे धीरे-धीरे खुरच 
डाला गया और फिर पोंछ दिया गया । आज में इस अन्यायके विरोघधमें ही धर्म- 
युद्ध कर रहा हूँ। इन भले पठानोंने कौनसे अपराध किये हैं कि इनका नाम इति- 
हासके पृष्ठोपरसे मिटा दिया जाय और स्वार्थपरता द्वारा इनको कन्नमें धकेल दिया 
जाय ? 

“में चाहता हूँ कि बल्‌चिस्तानसे चित्राछतक पखछ्तूनोंके जो कबीले बँटे और 
बिखरे हुए हैं, उनको मैं एक समाजके, एक बन्धुत्वके सृत्रमें गूँथ दूँ ताकि वे अपने 

श .......... 35 0 यश ए। 


विश्वास, एक संघर्ष 


कष्टों और दुःखोंमें एक-दूस रेके भागीदार हो सकें ओर मानवताकी सेवार्मं एक 
महत्त्वपूर्ण भूमिका निभा सके । हमारे विरोधी संसारकी दृष्टिमें हमें बुरे व्यक्तियों 
के रूपमें चित्रित करते रहें हें । हमारे द्वार बन्द रहें हैं और किसीको हमारे पास 
आनेकी इज़ाजत नहों रही हैं । हमको संसारक आगे असम्य, जंगली कवीलोंके 
झुण्डक रूपमें प्रस्तुत किया जाता रहा हैँ । इस विद्वेपपूर्ण प्रचारसे प्रत्येक मानव- 
हृदयपर एक चोट लगती हैँ । हमारें कवायली वन्धुओंके साहसकों जंगलीपन 
ओर उनकी स्वाधीनताकी उत्कट इच्छाको कानूनकों स्वीकार न करना बतलाया 
गया हैँ । पठानका अतिथि-सत्कार एक कहावत बन गया हैं लेकिन उनके उसी 
आतिथ्यक लिए यह कहा गया कि पठान भीख माँगकर, उधार लेकर या 
लूटमार करके अतिथिका सत्कार करते हैँ जिसके विना वे रह नहीं सकते । 
सदियोंतकके इन अन्धकारपूर्ण कुदिनोंमें, जो कि मुग़छ सल्तनसे लेकर ब्रिटिश 
शासनकालतक ओर पाकिस्तानी हुकूमततक चले हैँ, ये असहाय लोग सदैव 
अत्याचा रे नीचे पिसते रहें हैं । इनके भाग्य यही रहा है कि ये पहाड़ियोंके 
किनारे पड़े हुए शुष्क भ-भागसें किसी तरह जीवन काठ । इन वंजर क्षेत्रोंमें 
जोवन-यापन एक कठिन समस्या है । अनुर्वर खेतोंकी उपज उनके लिए पर्याप्त 
नहीं हो पाती । परिवहन, संचार और समुचित साघनोंके अभावमें व्यापारसे कोई 
फल नहीं निकरूता । कलात्मक प्रतिभाके विकास और व्यवसायकी रुझानके लिए 
इन लोगोंको कभी कोई अवसर नहीं दिया गया। ओद्योगिक विकासके छिए 
शान्तिपूर्ण अस्तित्वकी जो एक लम्बो अवधि अपेक्षित हे, उसका उपभोग उन्होंने 
शायद ही कभी किया हो । उन्होंने सदियोंतक शान्तिकों नहीं जाना । वे बार- 
वार वमवारी, युद्ध ओर नरसंहारसे ही विनष्ट होते रहे । उनका इलाक़ा लड़ाई- 
का एक क्षेत्र, साम्राज्यवादी शक्तियोंके लिए प्रशिक्षणका एक मदान हैं । उनके 

यहाँ न विद्यालय हैं ओर न चकित्सालय । अरक्षित, वन्य गुल्बहारकी भाँति वे 
पहाड़ोंके किनारे खिलते हूँ और मुरझाते हैं । उनको जीवनकी समस्त आवश्य- 
कताओंसे वंचित कर दिया गया हैं; उनके पास न रोटी है ओर न पानी; न 
कृषिके योग्य उपजाऊ खेत, न व्यापार-केन्द्र और न बाज़ार | मुझकों आइचरय्ं हे 
कि उनकी ओरसे उदासीन संसार उनसे क्‍या अपेक्षा करता हैं ! संसारको इन 
सुन्दर, स्वस्थ, तरुणाईसे भरे लड़के और लड़कियोंको मुक्त रूपसे अपना प्रेम ओर 
सहानुभूति देनी चाहिए लेकिन वजाय इसके उनके ऊपर मनुष्य-भक्षी छोड़ दिये 
गये हैं जो उनके ऊपर चोट तो करते ही हैं, उनका अपमान भी करते हैं । यह 
मेरी एक प्रवल अभिलाषा हैँ कि में इन भछे, वीर, स्वाभिमानी, देशभक्त और 

शौर्यसे पूर्ण पछ्तूनोंको विरोधियोंके अत्याचारसे बचाऊँ और इनके लिए एक ऐसे 
मुक्त संसारकी रचना करूँ जहाँ कि ये सुख, शान्ति और आरामसे रह सके । 

“'पशुतुल्य मनुष्योंनें जिनके घरोंको उजाड़ दिया हैँ, में उन्तके खंडहरोंके ढेर- 
की मिट्टीको चूमना चाहता हूँ। में अपने हाथोंसे उनके खूनमें सने हुए कपड़ोंको 
धोना चाहता हूँ । में उनकी गलियोंको और उनको मिट्टीकी सादी झोपड़ियोंको 
बुहारना चाहता हूँ । में मस्तक उठाये हुए, उत्तको अपने पेरोंपर खड़े हुए देखना 
चाहता हूँ और उसके बाद यह चुनौती फेंकना चाहता हूँ : मझको इन लोगों 
जेसी और कोई शिष्ट, सज्जन और सबम्य जाति दिखला दो ![” 

खान अब्दुल ग़पफ़ार स्वाँ एक विश्वासी पुरुष हैं । विश्वास एक संघर्ष हैं । 
विश्वासी अन्ततक लड़ता है । उसके लिए हथियारकी ज़रूरत नहीं होतो । 

